
Turinys 


Pratarmė 
Įvadas 


1 DALIS. LAIŠKAI 
Maironio laiškai 
Onai Malakauskaitei-Edelienei, 

Sankt Peterburgas, 1897 m. lapkričio 4 d. 
Danieliui Edeliui, Sankt Peterburgas, 1899 m. gruodžio 28 d. 
Stanislavai Medekšaitei-Paškevičienei, 

Sankt Peterburgas, 1901 m. kovo 28 d. 
Stanislavai Medekšaitei-Paškevičienei, Sankt Peterburgas, 1901 m. 
Aleksandrai Josifovnai Volter, Jūrmala, 1902 m. rugpjūčio 2 d. 
Aleksandrui Dambrauskui, Sankt Peterburgas, 1899 m. vasario 16 d. 
Aleksandrui Dambrauskui, Sankt Peterburgas, 1899 m. 
Aleksandrui Dambrauskui, Sankt Peterburgas, 1900 m. 
Aleksandrui Dambrauskui, Sankt Peterburgas, 1901 m. gegužės 16 d. 
Aleksandrui Dambrauskui, Sankt Peterburgas, 1901 m. gruodžio 29 d. 
Aleksandrui Dambrauskui, Sankt Peterburgas, 1902 m. kovo 10 d. 
Aleksandrui Dambrauskui, Sankt Peterburgas, 1902 m. kovo 20 d. 
Aleksandrui Dambrauskui, Sankt Peterburgas, 1902 m. gegužės 3 d. 


Aleksandrui Dambrauskui, Sankt Peterburgas, 1906 m. gruodžio 23 d. 


Aleksandrui Dambrauskui, Sankt Peterburgas, 1906 m. 
Aleksandrui Dambrauskui, Sankt Peterburgas, 1907 m. vasario 3 d. 
Aleksandrui Dambrauskui, Sankt Peterburgas, 1907 m. birželio 13 d. 


Aleksandrui Dambrauskui, Sankt Peterburgas, 1907 m. lapkričio 30 d. 


Aleksandrui Dambrauskui, Sankt Peterburgas, 1907 m. gruodžio 13 d. 


Aleksandrui Dambrauskui, Sankt Peterburgas, 1908 m. balandžio u d. 


Aleksandrui Dambrauskui, Sankt Peterburgas, 1508 m. rugsėjo 5 d. 
Juozui Tumui-Vaižgantui, Sankt Peterburgas, 1903 m. ruduo 
Juozui Tumui-Vaižgantui, Kaunas, 1922 m. spalio 13 d. 


17 
19 


45 
51 


58 


Juozui Tumui-Vaižgantui, Kaunas, 1925 m. pab.-1926 m. pr. 


Jonui Basanavičiui, Sankt Peterburgas, 1907 m. vasario 27 d. 


Jonui Basanavičiui, Sankt Peterburgas, 1908 m. kovo 12 d. 
Jonui Basanavičiui, Kaunas, 1912 m. birželio 10 d. 
Vilties redakcijai, Kaunas, 1913 m. vasario 2 d. 

Liudui Girai, Kaunas, 1912 m. sausio 28 d. 

Liudui Girai, Kaunas, 1912 m. gruodžio 22 d. 

Liudui Girai, Kaunas, 1912 m. 

Liudui Girai, Kaunas, 1913 m. rugsėjo 24 d. 

Liudui Girai, Kaunas, 1913 m. lapkričio 28 d. 

Liudui Girai, Kaunas, 1915 m. kovo 9 d. 

Liudui Girai 

Antanui Beržanskiui, Kaunas, 1912 m. rugsėjo 13 d. 
Antanui Beržanskiui, Kaunas, 1912 m. rugsėjo 27 d. 
Smilgoms, Kaunas, 1912-1913 m. 

Antanui Smilgai, Kaunas, 1913 m. gegužės 23 d. 

Jurgiui Slapeliui, 1913 rn. 

Juozui Gudzinskui, Viekšniai, 1920 m. rugpjūčio 23 d. 
Juozui Gudzinskui, Kaunas, 1923 m. vasario 5 d. 

Juozui Gudzinskui, Kaunas, 1925 m. gruodžio 18 d. 
Juozui Gudzinskui, Kaunas, 1928 m. gruodžio 22 d. 
Juozui Gudzinskui, Kaunas, 1929 m. gegužės 6 d. 
Juozui Gudzinskui, Kaunas, 1930 m. kovo 17 d. 

Juozui Gudzinskui, Kaunas, 1931 m. kovo 12 d. 

Juozui Gudzinskui, Kaunas, 1931 m. balandžio 1 d. 
Mikalojui Lipčiui, po 1920 m. gruodžio pr. 

Pranciškui Karevičiui, 1921 m. 

Vladui Paulauskui, 1923 m. vasario 3 d. 

Vladui Banevičiui, Kaunas, 1925 m. sausio 25 d. 
Nežinomam asmeniui, Kaunas, 1927 m. 

Uršulei Jokūbauskaitei, Kaunas, 1928 m. kovo 24 d. 
Uršulei Jokūbauskaitei, Kaunas, 1928 m. rugsėjo 12 d. 
Uršulei Jokūbauskaitei, Kaunas, 1928 m. gruodžio 26 d. 
Uršulei Jokūbauskaitei, Kaunas, 1929 m. gruodžio 20 d. 
Urśulei Jokübauskaitei, Kaunas, 1928 m. gruodžio 20 d. 
Marcelei Mačiulytei, Palanga, 1927 m. liepos 30 d. 

Marcelei Mačiulytei, Bad Vildungenas, 1928 m. rugpjūčio 13 d. 
Onai Balčiūnienei, Berlynas, 1928 m. rugpjūčio 6 d. 

Onai Balčiūnienei, Palanga, 1930 m. rugpjūčio 6 d. 

Apolonijai Petkaitei, 1930 m. vasario 7 d. 

Maironio eksplikacija, 1929-1930 m. 


Laiškai Maironiui 
Aleksandro Dambrausko, 1906 m. spalio 1 d. 
Vincento Aleksandravičiaus, 

Karmelio kalnas (Pensilvanija), 1907 m. spalio 2 d. 
Nežinomo asmens, Jeruzelė, 1908 m. vasario 21 d. 
Juozo Gudzinsko, Ariogala, 1909 m. sausio 12 d. 

Juozo Gudzinsko ir Juozapo Pletkaus, 1924 m. Velykos 
Juozo Gudzinsko ir kt., 1924 m. pab. 

Juozo Gudzinsko ir Juozapo Pletkaus, 1925 m. balandžio 9 d. 
Lauros Walewskos, Palanga, 1910 m. vasario 23 d. 
Lauros Walewskos, Palanga, 1910 m. kovo 15 d. 

Lauros Walewskos, 1910 m. kovo 17 d. 

Lauros Walewskos, Palanga, 1910 m. birželio 30 d. 
Lauros Walewskos, Palanga, 191 m. birželio 7 d. 
Lauros Walewskos, Varšuva, 1911 m. birželio 14 d. 
Lauros Walewskos, Varšuva, 1912 m. vasario 3 d. 
Lauros Walewskos, Varšuva, 1912 m. kovo 16 d. 


Pranciškaus Petro Būčio, Sankt Peterburgas, 1913 m, rugpjūčio 13 d. 


Marijos Tiškevičiūtės, Kaunas, XX a. 2-3 deš. sausio 26 d. 

Jurgio Matulaičio, Fribūras, 1914 m. sausio 8 d. 

Kazimiero Genio, Bad Kisingenas, 1921 m. birželio u d. 

L. Lavcevičiaus, Mūrai, 1921 m. lapkričio 28 d. 

Juozo Venckaus, Valkenburgas, 1922 m. rugsėjo 11 d. 

Antano Smetonos, Kaunas, 1922 m. spalio 22 d. 

Viešas kolektyvinis jubiliejinis sveikinimas „Maironica“, 
Kaunas, 1922 m. spalio 28 d. 

Juozo ir Onos Smilgu, Lygumai, 1922 m. gruodžio: d. 

Mykolo Andriaus Prialgausko, Skapiškis, 1922 m. gruodžio 29 d. 

Adomo Varno, Kaunas, 1923 m. spalio 20 d. 

Jokūbo Stiklioriaus, Roma, 1924 m. balandžio 4 d. 


Stasio Šimkaus, Palanga, 1924 m. liepos 16 d. 

Sofijos ir Eugenijaus Rėmerių, 1927 m. spalio 19 d. 

K. Baro, 1925 m. spalio 20 d. 

Viktorijos Vencienės, Juan les Pins, 1923 m. vasario 25 d. 
Viktorijos Vencienės, Palanga, 1928 m. rugsėjo 9 d. 


Liudvikos ir Stefano Bucevičių, Judrėnai, 1925 m. balandžio 8 d. 


Rudolfo Kazokaičio ir kt., Rambynas, 1926 m. birželio 20 d. 
Kotrynos Lipčienės, 1906 m. sausio 30 d. 
Kotrynos Lipčienės ir kt., Bernotai, 1924 m. gruodžio 20 d. 
Kotrynos Lipčienės ir kt., 1928 m. gruodis 
Lipčių, Bernotai, 1922 m. gruodžio 23 d. 
Lipčių, Bernotai, 1929-1930 m. balandžio 8 d. 
Stasio Lipčiaus, Paryžius, 1925 m. balandžio 5 d. 
Stasio Lipčiaus, Grenoblis, 1925 m. gruodžio 17 d. 
Stasio Lipčiaus, Fontenblo, 1926 m. gegužės 10 d. 
Stasio Lipčiaus, 1926 m. spalis 
Stasio Lipčiaus, 1928 m. balandžio 5 d. 
Stasio Lipčiaus, Levenas, 1929 m. vasario 15 d. 
Stasio Lipčiaus, Levenas, 1929 m. birželio 20 d. 
Stasio Lipčiaus, 1930 m. gruodžio pab. 
Algirdo Lipčiaus, Klaipėda, 1925 m. birželio 23 d. 
Algirdo Lipčiaus, 1926 m. balandžio 1 d. 
Algirdo Lipčiaus, Dotnuva, 1926 m. birželio 23 d. 
Algirdo Lipčiaus, 1928 m. balandžio 6 d. 
Algirdo Lipčiaus, 1930 m. pavasaris 
Algirdo Lipčiaus, Tunė, 1930 m. gruodžio 23 d. 
Marijos ir Mikalojaus Lipčių, Paryžus, 1924 m. gruodžio 25 d. 
Marijos Lipčienės ir kt., Paryžius, 1925 m. balandžio 9 d. 
Mikalojaus Lipčiaus, 1925 m. spalis 
Marijos ir Mikalojaus Lipčių, Paryžius, 1926 m. pavasaris 
Lipčių, Paryžius, 1926 m. spalis 
Teklės Lipčiūtės-Grinienės ir Kazio Grinos, 
Vilkaviškis, 1930 m. balandžio 20 d. 
Babonų, Burneikiai, 1931 m. balandžio 5 d. 
Marcelės Mačiulytės, Kaunas, 1926 m. rugsėjo 26 d. 
Marcelės Mačiulytės, Kaunas, 1928 m. rugpjūčio 19 d. 

Marcelės Mačiulytės, Kaunas, 1929 m. liepos 22 d. 
Nenustatyto asmens, Ryga, 1925 m. liepos 23 d. 
Kolektyvinis atvirlaiškis, Latvija 1925 m. liepos mėn. 
Kazimiero Stepono Šaulio, Roma, 1925 m. gruodžio 23 d. 
Juozapo Skvirecko, Roma, 1925 m. gruodžio 28 d. 
Pranciškaus Venckaus, Roma, 1926 m. spalio 19 d. 
Pranciškaus Venckaus, 1926 m. gruodis 
Antaninos Nausėdienės, Berlynas, 1923 m. lapkričio 22 d. 
Antaninos Nausėdienės ir Onos Pocienės, 

Roma, 1925 m. lapkričio 21 d. 
Onos Pocienės, Sautamptonas, 1925 m. gruodžio 17 d. 
Antaninos Nausėdienės, Sautamptonas, 1926 m. sausio 3 d. 
Antaninos Nausėdienės, Čikaga, 1926 m. kovo 6 d. 
Stanislovo Gruodžio, Miunsteris, 1926 m. gruodžio 22 d. 
Stanislovo Gruodžio, Valkenburgas, 1931 m. spalio 20 d. 


Pranciškaus Karevičiaus, Marijampolė, 1926 m. gruodžio 23 d. 


Konstantino Olšausko, Kaunas, 1925 m. kovo 14 d. 
Konstantino Olšausko, Kaunas, 1930 m. gegužės 14 d. 
Kazimiero Prapuolenio, XX a. 3 deš. 

Kazimiero Prapuolenio, Palanga, 1925 m. spalio 20 d. 
Kazimiero Prapuolenio, Palanga, 1929 m. kovo 28 d. 
Kazimiero Paltaroko, Roma, 1928 m. balandžio 21 d. 
Kazimiero Paltaroko, Bad Pirmontas, 1928 m. gegužės 22 d. 
Vlado Jurgučio, Bad Nauheimas, 1926 m. liepos 12 d. 
Vlado Jurgučio, Bad Nauheimas, 1927 m. birželio 2 d. 
Vlado Jurgučio, Bad Nauheimas, 1927 m. birželio 22 d. 
Vlado Jurgučio, Bad Nauheimas, 1927 m. liepos 2 d. 
Juozapo Budriko, Tverai, 1924 m. balandžio 8 d. 
Juozapo Budriko, Tverai, 1926 m. kovo 30 d. 

Juozapo Budriko ir kt., Teneniai, 1927 m. gruodžio pab. 
Juozapo Budriko, Teneniai, 1928 m. Velykos 

Juozapo Budriko, Teneniai, 1929 m. vasario 26 d. 
Juozapo Budriko, Teneniai, 1931 m. pab. 

Juozapo Budriko, Teneniai, 1932 m. kovo 26 d. 

Joanos Kulviecaitės, Tverai, 1927 m. balandžio 17 d. 
Joanos Kulviecaitės, Teneniai, 1929 m. spalio 20 d. 


Aleksandro Grigaičio, Bad Reichenhalis, 1927 m. birželio 27 d. 
Aleksandro Grigaičio ir Teodoro Brazio, 

Kionigsė, 1927 m. liepos 2 d. 
Aleksandro Grigaičio, Bad Reichenhalis, 1928 m. liepos 13 d. 
Aleksandro Grigaičio, Bad Reichenhalis, 1930 m. liepos 6 d. 
Kazimiero Jasėno, Jelgava, 1926 m. birželio 24 d. 
Kazimiero Jasėno, Jelgava, 1927 m. rugpjūčio 26 d. 
Kazimiero Jasėno, Jelgava, 1931 m. gruodžio 25 d. 
Stanislovo Jokūbauskio ir kt., 

Bad Vildungenas, 1929 m. liepos 16 d. 
Aloizo (Luigi) Faidutti, Roma, 1929 m. kovo 28 d. 
Venés Buivenienés, Karaliaučius, 1926 m. vasario 16 d. 
Stanislavos Volodkienés, Tauragė, 1928 m. balandžio 7 d. 
Volodkų, Tauragė, 1929 m. kovo 30 d. 
Volodkų, Tauragė, 1929 m. gruodžio 30 d. 
Emilijos ir Simo Virkučių, Tirkšliai, 1926 m. balandžio 6 d. 
Emilijos Virkutienės, Alžyras, 1930 m. gegužės ui d. 
Uršulės Jokūbauskaitės, 1928 m. rugsėjo 6 d. 
A. Novickienės, Alytus, 1928 m. spalio 20 d. 
Iljos Idelio Arbitblato, Kaunas, 1924 m. sausio 1 d. 
Iljos Idelio Arbitblato, Kaunas, 1925 m. sausio 1 d. 
Vinco Bartuškos, Brisago, 1927 m. balandžio 12 d. 
Antano Jančiausko, Tytuvėnai, 1928 m. birželio 25 d. 
Antano Jančiausko, Tytuvėnai, 1928 m. balandžio 14 d. 
Antano Jančiausko, Tytuvėnai, 1932 m. kovo 26 d. 
Prano Penkausko ir kt., Jurbarkas, 1928 m. rugpjūčio 27 d. 
Prano Penkausko, Kaunas, 1929 m. liepos 16 d. 
Prano Penkausko, Kaunas, 1929 m. liepos 22 d. 
Kazimiero Kazlausko, Gruzdžiai, 1925 m. balandžio 8 d. 
Kazimiero Kazlausko, Gruzdžiai, 1927 m. sausio 1 d. 
Kazimiero Kazlausko, Kaunas, 1927 m. kovo 12 d. 
Kazimiero Kazlausko ir kt., Gruzdžiai, 1928 m. balandžio 4 d. 
Kazimiero Kazlausko ir kt., Gruzdžiai, 1928 m. gruodžio 23 d. 
Teofilijos ir Petro Vaičiūnų, Kaunas, 1928 m. sausio 1 d. 
Juozo Vinco Girdvainio, Kaunas, 1928 m. gruodžio 24 d. 
Juozapo Šniukštos, Kaunas, 1928 m. gruodžio 28 d. 


10 


209 


209 
210 
210 

2n 
2n 


212 


212 
213 
213 
214 
214 
214 
215 
215 
216 
216 
216 
217 
217 
218 
218 
219 
219 

220 
221 
221 

222 

222 
223 
223 

224 

224 


224 


Juozapo Šniukštos, Palanga, 1931 m. balandžio pr. 
Juozapo Šniukštos, Palanga, 1932 m. sausio1 d. 

Prano Jodelės, Kaunas, 1929 m. gegužės 29 d. 

Jono Vailokaičio, Karaliaučius, 1929 m. birželio 23 d. 
Mykolo Vaitkaus, Kaunas, 1929 m. liepos 17 d. 

Mykolo Vaitkaus, Palanga, 1929 m. rugpjūčio 2 d. 

Liudo ir Bronislavos Girų, Kaunas, 1929 m. gruodžio 27 d. 
Janio Julijaus Sprogio, Ryga, 1928 m. sausio 28 d. 

Kerpių, Roma, 1928 m. rugsėjo 29 d. 

Jadwigos Karas, Žvingai, 1928 m. Velykos 


Elenos Žalinkevičaitės-Petrauskienės, Rapalas, 1928 m. liepos 4 d. 


Elenos Žalinkevičaitės-Petrauskienės, apie 1930 m., Velykos 
Elenos Žalinkevičaitės-Petrauskienės, Kaunas, 1932 m. kovo 28 d. 
Ksaveros Žilinskienės, Sanremas, 1929 m. lapkričio 12 d. 
Ksaveros Žilinskienės, Nica, 1930 m. balandžio 18 d. 
Apolonijos Petkaitės ir kt., Deltuva, 1930 m. pab. 
Kazimiero Vidikausko, Filadelfija, 1930 m. sausio 12 d. 
Kazio Jankaus, Skiemonys, apie 1930 m., Velykos 

Jono Petrošiaus, Cugšpicė, 1931 m. birželio 22 d. 

Onos Balčiūnienės, 1926 m. spalio 19 d. 

Onos Balčiūnienės, Palanga, 1931 m. liepos 6 d. 

Schaeferių, Bad Vildungenas, 1931 m. birželio 30 d. 
Schaeferių, Bad Vildungenas, 1931 m. gruodžio 21 d. 
Schaeferių, Bad Vildungenas, 1932 m. gegužės 19 d. 

O. Baronienės, apie 1930 m. 

Baronų, Bad Vildungenas, 1930 m. liepos 17 d. 

P. Barono, Mentonas, 1931 m. kovo n d. 

Benedikto Andruškos, 1931 m. balandžio 3 d. 

Vinco Krėvės, Kaunas, 1932 m. vasario 1 d. 


2 DALIS. ATSIMINIMAI 
Apie Maironį tėviškėje 
Danutė Lipčiūtė-Augienė 
Algirdas Lipčius 

Julija Lipčiūtė-Gečienė 

Julija Lipčiūtė-Gečienė 

Kotryna Mačiulytė-Lipčienė 
Elena Lipčiūtė-Babonienė 
Elena Lipčiūtė-Babonienė 
Elena Lipčiūtė-Babonienė 
Mindaugas Babonas 
Pranas Šniukšta 

Antanas Uniokas 

Ona Unikienė 

Jadvyga Bitytė 

Vincas Lekas 

Jadvyga Jokantienė 
Povilas Klevinskas 
Antanas Juška 

Rapolas Kuodis 


Apie Maironį - Kauno ir Sankt Peterburgo profesorių 


Juozapas Skvireckas 
Kazimieras Pakalniškis 
Pranciškus Petras Būčys 
Kazimieras Paltarokas 
Andrius Dubinskas 
Algirdas Smilga 

Karolis Račkauskas-Vairas 
Karolis Račkauskas-Vairas 
Karolis Račkauskas-Vairas 
Paulius Galaunė 

Jadvyga Čiurlionytė 
Juozas Januškevičius 
Mykolas Vaitkus 

Balys Raugas 


Maironis - seminarijos rektorius 


Juozas Tumas-Vaižgantas 
Juozas Tumas-Vaižgantas 
Kazimieras Paltarokas 
Jonas Gasiūnas 


12 


260 
262 
265 
266 
269 
272 
273 
277 
280 
281 
284 
286 
287 
289 


290 
291 
295 
297 
300 
302 
303 
306 
306 
308 
310 

311 
312 


321 


323 
327 
331 
336 


Kazys Žitkevičius 
Mykolas Grubys 

Vincas Stonis-Kazys Žitkus 
Sofija Čiurlionienė-Kymantaitė 
Marcelė Mačiulytė 
Bronius Kiaunė 

Barbora Kiurienė 
Augustinas Liepinis-Byras 
Juozapas Pletkus 
Stanislovas Gruodis 
Stasys Markonis 
Bronislovas Novelskis 
Antanas Deksnys 

Pranas Šniūkšta 

Alfonsas Lapė 

Stasius Būdavas 

Stasys Yla 

Petras Celiešius 

Jonas Kuzmickis 

Petras Rauda 

Antanas Pauliukas 

Juozas Čepėnas 

Antanas Dambrauskas 
Kazimieras Dulksnys 
Juozapas Gasiūnas 


Pranciškus Vasiliauskas (Meškuitis) 


Matas Grigonis 

Jonas Žvinys 

Elena Jurgaitytė-Juškienė 
Juozas Prunskis 

Vaclovas Zakarauskas 
Bronė Jurgutienė 
Eduardas Simaška 
Mečislovas Sandanavičius 

Gyvenimas Kaune 

Marcelė Mačiulytė 

Marcelė Mačiulytė 

Ona Giedraitytė-Gžegužauskienė 
Juozas Pipinis 

Danutė Lipčiūtė-Augienė 
Antanina Kurmauskaitė-Požėrienė 
Juozas Gečius 

Adelė Masionytė 

Aldona Vokietaitytė 

Vladas Adomavičius 

Sofija Petrauskaitė-Paulaitienė 
Juzė Mačiokienė 

Janina Nokutytė-Šernienė 
Janina Nakutytė-Šernienė 
Ona Balčiūnienė 

Salomėja Aleksienė 

Stasė Duobaitė-Lipstokienė 
Juozas Katelė 

Juozapas Čepėnas 

Vladislovas Valavičius 

Vytenis Rimkus 

Stasė Petrauskaitė 

Ona Žeromskienė 

Stasė Višinskienė 

Elena Biknienė 

Viktoras Šidlauskas 

Marija Geigaitė-Putramentienė-Giedraitienė 
Emilija Virkutienė 

Uršulė Urniežiūtė-Starkienė 
Julija Šalkauskienė 

Ona Gaigalaitė 

Jonas Žemaitis 

Kazimieras Urbonas 

Paulina Žulytė 

Pratarmė 


Prieš Jus esanti knyga - Maironis: Laiškai. Atsiminimai - daugelio 
žmonių ir daugelio kartų darbas. Kaupti ir sisteminti biografinius bei 
bibliografinius duomenis apie Lietuvos rašytojus XX amžiaus pra- 
džioje nuosekliai ėmėsi Juozas Tumas-Vaižgantas, Atgimimo laiko- 
tarpio dalyvis ir liudytojas, asmeniškai pažinęs beveik visus to meto 
„susipratusius“ lietuvius ir suvokęs jų gyvenimo išliekamąją vertę. 
Jis - tikrasis maironistikos pradininkas, paskaitose ar publikacijose 
skelbtus atsiminimus sukaupęs į pirmąją knygą apie Maironį, išleis- 
tą 1924 metais'. Vaižganto knyga tapo svarbiausiu vėlesnių Maironio 
biografinių pristatymų šaltiniu. 

Vėliau Maironio kūryba, jo rašytiniu palikimu, namais rūpinosi 
daugybė žmonių - trumpą šios veiklos apžvalgą skaitytojas ras žemiau 
pateikiamame „Įvade“. Ten bus pristatyti ir čia skelbiami laiškai, rašyti 
Maironio ir jam skirti; taip pat Maironį pažinojusiųjų - jo giminaičių, 
buvusių mokinių, kolegų, meno žmonių - prisiminimai. Knyga skirta 
plačiam skaitytojų ratui, todėl atsisakyta mokslinio laiškų bei atsimi- 
nimų nagrinėjimo, nors patys laiškai bei atsiminimai pateikiami kiek 
galima preciziškiau, laikantis naujausių epistoliniams ir memuari- 
niams leidiniams skirtų metodologinių reikalavimų, paliekant laiško 
autoriaus ar atsiminimų pateikėjo autentišką kalbą, tarminę, leksinę 
ar sintaksinę specifiką, pridedant tekstologinius aprašus, nurodant 
pirminių šaltinių autografus ir kita. Tekstų išnašose - būtiniausi daly- 
kiniai komentarai. Asmenų pristatymas - knygos pabaigoje, atskiroje 
dalyje „Asmenvardžių rodyklė“. 

Parengti šią Maironio laiškų ir atsiminimų apie jį knygą sudary- 
tojui geranoriškai talkino visas būrys mokslininkų, kuriems dera čia 
padėkoti: Maironio lietuvių literatūros muziejaus direktorei Aldonai 


* [Vaižgantas], Doc. p. e. J. Tumo lietuvių literatūros paskaitos. Drau- 
džiamasis laikas. „Apžvalgos“ grupė. Jonas Maironis-Mačiulis, Kau- 


nas-Mariampole: Dirva, 1924. 

Ruseckaitei, iškėlusiai leidinio idėją; muziejaus archyvo skyriaus ve- 
dėjai Redai Rėklytei už pagalbą renkant autentišką medžiagą; Seno- 
sios literatūros skyriaus vedėjai Reginai Mažukėlienei už pastabas; 
Lietuvių literatūros ir tautosakos instituto darbuotojams - Jonui Šle- 
kiui už atsiminimų dalies reikšmingą papildymą; Pranui Vasiliauskui 
už laiškų bei atvirlaiškių identifikavimo, tekstų šifravimo, kai kurių 
kunigų biografijų patikslinimus; Brigitai Speičytei, Ilonai Čiužaus- 
kaitei, Manfredui Žvirgždui už redakcines pastabas, patarimus; ver- 
téjams - Algiui Kalėdai už vertimą iš lenkų, Sigitai Barniškienei - vo- 
kiečių, Rasai Šileikienei - lotynų, Vigmantui Butkui - latvių, Petrui 
Čeliauskui — esperanto kalbų; Beatai Piaseckai - už laiškų lenkų kal- 
ba šifravimą, lenkiškų tekstų redakciją, pastabas; Beatai Kalębai - už 
datų patikslinimą; Marijui Šidlauskui, Gediminui Mikelaičiui - už lei- 
dinio recenzavimą; Lietuvių literatūros ir tautosakos instituto Leidy- 
bos skyriaus darbuotojams už maketavimo, redagavimo, koregavimo, 
apipavidalinimo, spausdinimo darbus. 

Maironis - kiekvienam lietuviui brangus vardas. Įteikdami naują 
leidinį apie didžiausią ir svarbiausią lietuvių poetą, tikimės suteikti 
daug malonių akimirkų ir pažinimo džiaugsmo visiems, kurie norės 
daugiau sužinoti, giliau suprasti, geriau pažinti šią iškilią mūsų tautos 
asmenybę. 

Įvadas 


Kiekvienos tautos egzistencija įprasmina save kultūra. Kultūros kles- 
tėjimas ar nykimas priklauso ir nuo santykio su kultūriniu palikimu, 
jo prieinamumu, ištyrimo laipsniu ir aktualizacija. Maironis tai ge- 
rai suprato, todėl pirmiausia ėmėsi istoriko darbo, tęsdamas Simoną 
Daukantą - žadindamas kolektyvinę atmintį, formuodamas lietuvių 
tautos kaip savarankiško vienio, turinčio turtingą kalbą, didingą pra- 
eitį, istorinę vietą Europos kultūroje, supratimą. Jis ir kiti to meto 
bendru tautos rūpesčiu gyvenę intelektualai sukūrė ontologinį pama- 
tą tautos savijautai, istorinės ir esamos būties refleksijai. XIX a. - na- 
cionalizmo „įsibūtinimo“, tautos dvasios iškėlimo ir didžiųjų istorinių 
metanaratyvų kūrimo epocha. Nuo XX a. pradžios visuotinai stiprėja 
tendencija nutraukti „objektyviosios“ tiesos paieškos tradiciją, vis la- 
biau įvertinamas subjektyvus požiūris į pasaulį. Personalizmas, eg- 
zistencializmas, fenomenologija, hermeneutika, psichoanalizė kalba 
apie įsijautimą, unikalumą, iracionalias patirtis, fokusuojasi į atskirą 
žmogų, pavienę asmenybę. Istorijos mokslą šios tendencijos pasie- 
kia XX a. antrojoje pusėje. Ypač po Antrojo pasaulinio karo šalia ma- 
kroistorijos svarbi tampa mikroistorija - atskiro, nebūtinai įžymaus 
žmogaus biografija, jo palikta epistolika, autobiografija, dienoraštis, 
memuarai ir kita, kas gali tiksliau ir autentiškiau atskleisti tai, ką 
praleidžia į visuotinius įvykius susitelkęs istorijos rašymas. Naujasis 
istorizmas skatina istorinio paveldo tyrimų kryptį, susijusią su dėme- 
siu egodokumentams. Pastaraisiais dešimtmečiais Europoje ir JAV 
sparčiai plėtojasi egodokumentikos' tyrimai, sudarantys galimybes 
kokybiškai naujam santykiui su istorija — žvilgsniui „iš vidaus“, tai 
yra per konkrečios asmenybės ar socialinės grupės paliktą liudijimą. 


* Égodokumento apibrėžimą 1958 m. suformululavo olandų istorikas Jacobas 
Presseras veikale „Memoires als geschiedbron“, in: Winkler Prints Encyclope- 
die, VIII, Amsterdam: Elsevier, 1958. 

Pasakojimas pirmuoju asmeniu, kuris dominuoja egodokumentuose, 
suteikia galimybę skaityti ir suvokti praeities tekstą kaip dinamišką, 
nuolat besikeičiantį istorinį šaltinį, yra patikimesnis praeities suda- 
bartinimo būdas. 

Egodokumentų tyrimas yra nauja metodologinė priemonė istorijai 
pažinti, tačiau pats jų viešinimo procesas nėra naujas reiškinys - Zy- 
mių žmonių biografijos, laiškai, dienoraščiai, atsiminimai visuomenę 
domino nuo Antikos laikų. 

Visą XIX a. ir XX a. didžiąją dalį lietuvių literatūros paveldą kaupti 
ir visapusiškai tvarkyti trukdė okupacinių valdžių vykdyta kultūros 
politika, slopinusi nacionalinę kultūrą, cenzūravusi skelbiamus šal- 
tinius, tendencingai iškraipiusi bendrą vaizdą, todėl dabar dėmesys 
istorinę vertę turinčiam palikimui yra smarkiai išaugęs, intensyviai 
tvarkoma, skaitmeninama, viešinama archyvinė medžiaga, vyksta 
mokslinis jos įsisavinimas, siekiama visokeriopos sklaidos. Konkre- 
taus autoriaus raštų leidimas su išsamiais komentarais virsta reikš- 
mingu mokslo faktu, tampa patikima atrama tolimesniems tyrimams, 
tačiau tik pastaruosius dešimtmečius galima pavadinti nuosekliu 
akademinių raštų leidimo etapu. Tai smarkiai vėluojantis procesas, 
bet svarbu, kad jis vyksta. 

Šioje knygoje pateikiami visi dabar prieinami Maironio rašyti ir jam 
skirti laiškai, jį pažinojusių žmonių atsiminimai. Tai galėjo (ir tam tik- 
ra prasme privalėjo) būti žymiai gausesnė medžiaga, jei ne pradžioje 
padarytos klaidos, vėluojantis kultūrinio paveldo kaupimo ir saugoji- 
mo įsisąmoninimas. Tai kaip problemą dar 1937 m. iškėlė Liudas Gira 
Maironio mirties penkerių metų minėjimo proga: 


Kaip dienoraščiuose, taip ir privačiuose laiškuose, žmogus pasireiškia 
labiausiai toks, koks jis yra, koks buvo, su visais jo dienų darbais, rū- 
pesčiais, viltimis ir mintimis. Dėl to didesnės literatūrinės kultūros ša- 
lyse kruopščiai atsidėjusiai renkami visi įžymiųjų žmonių dienoraščiai, 
užrašai ir laiškai arba jiems rašyti laiškai; sisteminami ir spausdinami 
kaip svarbiausioji medžiaga jų gyvenimo bei darbų tyrinėtojam. Mes ši- 
tokių tikrų biografijų, deja, dar neturime nė vienos, kaip neturime nė 


vieno specialaus kurio nors įžymaus mūsų vyro korespondencijos lei- 

dinio'. Maironis yra vienas pirmųjų, kurio korespondencija turime kuo 
greičiausiai susirūpinti. Biografinių žinių apie jį teturime tik tiek, kiek 
Tumo-Vaižganto buvo pateikta nedidukėje jo biografiniai literatūrinėje 
monografijėlėje. To labai maža. O juk Maironis tokia asmenybė mūsų 
literatūroje, kuri reikalaute reikalauja ir reikalaus kuo nuodugniausio jo 
gyvenimo vaizdų atstatymo, kuo kruopščiausio ištyrimo visų tų sąlygų ir 
aplinkybių, kuriose jis gyveno, kurios veikė jį patį, jo psichiką ir kūrybą. 
Deja, Maironis gyveno ir kūrė geriausius savo kūrinius tokiais laikais, 
kada lietuvis, nors kiek prisidėjęs prie tautos kėlimo darbo, priverstas 
buvo ne tik nesaugoti ateičiai, bet naikinti visą savo korespondenciją 
[...]. Paskui buvo užėję Didžiojo karo ir vokiečių okupacijos metai [...]. 
Maironio sesutė, Marcelė Mačiulytė, pasakojo man, kad jis turėjęs Kau- 
ne didelę visokių laiškų krūvą, bet visi jie žuvę, vokiečiams šeimininkau- 
jant jo bute. Dėl visa to juo svarbesnis yra kiekvienas jo rašytas laiškelis, 
kokio jis bebūtų turinio. Pasiryžęs atstatyti nors iš dalies tikrovišką Mai- 
ronį ir jo gyventąsias dienas, šiuo kreipiuosi į visus, kas turi (ar žino, kas 
kitas jų turi) kokių nors Maironio laiškų (ar jam rašytų), kad malonétu 
man juos atsiųsti (ar bent jų nuorašus) „Liter. N“ Redakcijon, arba nu- 
rodyti, kur jų galima rasti. Tuo bus labai patarnauta mūsų literatūros ir 
Maironio gyventojo laiko istorijos mokslui. 


Poeto įamžinimu ir palikimu susirūpinta iškart po jo mirties 
1932 m., tačiau dirbta nenuosekliai, nesistemingai, neoperatyviai. 
Tame pačiame straipsnyje Liudas Gira metė kaltinimą Maironio testa- 
mento vykdytojams (jais buvo kunigai Pranciškus Penkauskas, Mor- 
kus Morkelis ir Jonas Petrošius), tvirtindamas, jog: 


Didžiausios tada klaidos buvo, deja, padaryta Maironio palikimo vyk- 
dytojų. Visi jo baldai ir daiktai, knygos ir rankraščiai kažkodėl buvo iš- 
gabenti į naujai pastatytus, tik prieš pat mirtį baigtus, Maironio namus 
Aleksote [...]. Būtent, naujose patalpose visas Maironio palikimas, visi 


* Gira klysta; 1909 m. jau buvo išleista knyga A. a. kunigo vyskupo Antano 
Baranausko laiškai į profesorių Joną Baudouin'q de Courtenay (paskelbė Jan 
Niecistaw Baudouin de Courtenay), Vilnius, Lietuvių mokslo draugija, 1909. 

* Liudas Gira, „Maironio muziejus“, in: Literatūros naujienos, Kaunas, 1937, 
Nr. 6, p. 4. 

jo ne tik daiktai, [-..] bet ir brangiausias dvasios turtas - jo rankraščiai ir 
biblioteka, be reikiamos priežiūros išbuvo apie tris metus, ligi, pagaliau, 
buvo sugrąžinti (bet jau toli gražu ne viskas) į senąsias patalpas.' 


Objektyvios aplinkybės taip pat buvo nepalankios Maironio pali- 
kimui. Valstybinės komisijos sprendimu 1936 m. birželio 28 d. (per 
ketvirtąsias mirties metines) Rotušės aikštėje Maironio namuose 
buvo įkurtas memorialinis muziejus (muziejaus direktoriumi tapo 
Jonas Balys), tačiau jame nedaug suspėta nuveikti, atsiminimų ne- 
rinkta. Netrukus prasidėjo nauja okupacija ir karas. Pokariu oku- 
pacinė valdžia sprendė dilemą, kaip suderinti Maironio, kunigo, 
nacionalinio atgimimo figūros, vardą ir reikšmę lietuvių tautai su 
sovietine ateistine ir niveliacine ideologija. Pirmais dešimtmečiais 
nedaug daryta poeto atminčiai išsaugoti. Sovietinio literatūros 
mokslo autoritetas Kostas Korsakas pavedė teisininkui Zigmui To- 
liušiui ieškoti Maironio laiškų, užrašinėti amžininkų atsiminimus. 
Tos veiklos rezultatas buvo mašinraščiu surinktas rankraštis Mairo- 
nis: Asmeniniai motyvai jo kūryboje”. Išeivijai 1962 m. paminėjus po- 
eto šimtmetį jubiliejiniais straipsniais ir juos išleidus atskira knygas, 
Lietuvoje susivokta imtis „atsakomųjų veiksmų“ - taip susidarė pa- 
lankesnė atmosfera Maironio tyrinėjimams. Jais užsiėmė seniai Mai- 
roniu besidominti mokslininkė Vanda Zaborskaitė, per keletą metų 
parašiusi ir išleidusi solidžią monografiją Maironis“. Visa tai skatino 
dar intensyviau ieškoti poeto gyvenimo pėdsakų. Juozas Jasaitis, Vil- 
niaus universiteto Kauno humanitarinio fakulteto dėstytojas, pave- 
dė studentei Pranciškai Genevičiūtei rinkti kauniečių atsiminimus 
apie Maironp. Prie šio sumanymo prisidėjo keletas mokslininkių iš 
Lietuvių literatūros ir kalbos instituto, Maironio muziejaus (Marija 


: Ibid., p. 3. 

* Rankraštis saugomas LLTI. 

3 Maironis: Jo gimimo šimtmečiui paminėti, red. Antanas Vaičiulaitis, Brookly- 
nas: [J. Pragulbickas], 1963. 

+ Vanda Zaborskaitė, Maironis, Vilnius: Vaga, 1968. 

5 Pranciška Genevičiūtė, Maironis Kauno gyventojų prisiminimuose: Kursinis 
darbas, vadovas Juozas Jasaitis, [ma$inraśtis], 1968. 

Grigaitytė, Marija Macijauskienė, Regina Mažukėlienė ir kt.). Kau- 
ne mokytojas Romas Adomavičius kaupė ir sudarė išsamią Maironio 
raštų bibliografiją. Šimtas dvidešimt penktosios Maironio gimimo 
metinės 1987 m. jau buvo pažymėtos aukščiausiu valstybiniu lygiu: 
vyko minėjimas, tarptautinė konferencija, imta naujai leisti Mairo- 
nio Taštus*, 1990 m. pasirodė nauja Maironiui skirta knyga - Lite- 
ratūros ir kalbos tomas, skirtas šiam poetui3. Jame, be jubiliejinėje 
konferencijoje skaitytų pranešimų pagrindu parašytų straipsnių ir 
archyvuose išlikusių asmeninių dokumentų, paskelbtas ir 51 poeto 
laiškas (skyrių parengė Vytautas Vanagas), nemažas pluoštas atsimi- 
nimų (parengė Kostas Doveika ir Algis Samulionis). Į tą leidinį sudė- 
tas darbas pratęsiamas ir šioje knygoje Maironis: Laiškai. Atsimini- 
mai. Jos turinį sudaro Maironio rašyti bei jam skirti laiškai ir amži- 
ninkų atsiminimai apie Maironį. Lyginant su ankstesne publikacija, 
laiškų dalis papildyta ne tik keletu vėliau rastų Maironio laiškų, bet 
ir pirmą kartą skelbiamais poetui rašytais laiškais bei atvirlaiškiais. 
Laiškai publikacijoje rikiuojami pradedant anksčiausiu ir baigiant 
vėliausiu, tačiau to paties siuntėjo (ar gavėjo) skelbiami vienas po 
kito. Antroji dalis papildoma naujais atsiminimais“, iki tol skelbtais 
užsienyje ar po 1990 m., t. y. po minėto Literatūros ir kalbos tomo 
pasirodymo. Šioje knygoje pateikiami laiškai ir atsiminimai, jei jma- 
noma, skelbiami iš pirminių šaltinių, todėl yra kur kas patikimesni 
liudytojai nei Literatūroje ir kalboje skelbtieji: sovietmečiu rengta- 
me leidinyje (išėjo 1990 m.) išlikę tam metui būdingų baimių pėd- 
sakai (praleisti pasakojimai apie seminarijos gyvenimą, mažosiomis 
raidėmis rašomi religinių švenčių pavadinimai (Kalėdos, Velykos 
etc.), esama kitų iškraipymų). Čia skelbiami nekoreguoti laiškų va- 
riantai su visomis gramatikos, skyrybos, leksikos, sintaksės, kalbos 


* Romas Adomavičius, Maironio raštų bibliografija (1883-1989), Vilnius: Siety- 
nas, 1990. 

* Maironis, Raštai, 13 t., Vilnius: Vaga, 1987-1992, sud. Irena Slavinskaitė. 

3 Literatūra ir kalba, t. 21: Maironis, redakcinė kolegija: Kostas Doveika [et al.], 
Vilnius: Vaga, 1990. 

* Jie sudaro maždaug ketvirtadalį visų „Atsiminimų“; didžią jų dalį surinko ir 
leidiniui pateikė literatūrologas Jonas Šlekys. 

kultūros „klaidomis“, perteikti užrašyta tarme — visa tai yra vertingas 
laiko pėdsakas, kurio autentiškumą būtina išsaugoti. Atsiminimai 
koreguoti minimaliai - ištaisant tik akivaizdžias korektūros klaidas. 

Epistolinis Maironio palikimas yra palyginti menkas, žinant, kokia 
intensyvi buvo poeto literatūrinė ir kultūrinė veikla. Gyvendamas jvai- 
riose vietose (Kaune, Kijeve, Sankt Peterburge, vėl Kaune), keliauda- 
mas, atostogaudamas užsienio ir Lietuvos kurortuose, Maironis visą 
laiką susirašinėjo savo kūrybos, bažnytinio bei kultūrinio gyvenimo, 
taip pat asmeniniais klausimais, gaudavo aibę sveikinimų. Laiškų, ma- 
nytina, jis parašė kelis šimtus, galbūt dar daugiau turėjo gauti, tačiau 
įvairios aplinkybės (ypač dvi: karo metu jo namuose įsikūrusi vokie- 
čių ligoninė, patalpų šildymui naudojusi laiškus, rankraščius, knygas, 
ir stalinistinio režimo bauginanti atmosfera) lėmė, jog dabar žinomų 
laiškų bendras skaičius nėra didelis. Tikėtina, jog epistolikos kraitis 
gali kiek pasipildyti, nes dar ne viskas surasta Lietuvos ir užsienio ar- 
chyvuose, kai kas tebėra privačiose rankose kaip asmeninė relikvija. 

Maironis nerašė dienoraščio, atsiminimų, nepaliko platesnės auto- 
biografijos, tad jo rašyti laiškai, priklausantys bendram poeto litera- 
tūriniam laukui, įgauna papildomą vertę kaip vienintelis kasdienybės 
dokumentas. 

Iš 1916-1920 m. (Pirmojo pasaulinio karo ir ginkluotos kovos už ne- 
priklausomybę laikotarpio) nėra išlikę nė vieno laiško. Šią epistolinės 
tylos zoną galima laikyti tam tikra perskyra, dalijančia Maironio laiš- 
kus į du etapus - iki nepriklausomybės ir nepriklausomybę paskel- 
bus. Tokį skirstymą pateisintų ir laiškų visuomeninė problematika, iš 
esmės dominuojanti visame epistoliniame palikime. Iš 1898-1915 m. 
išlikę 37, 0 1920-1932 m. - 26 laiškai. Antrajame etape Maironio ra- 
šytų laiškų sumažėja, jie gerokai trumpesni - tai sietina su esminiu 
politinės ir kultūrinės situacijos pasikeitimu, sėsliu Maironio gyve- 
nimu savo namuose laikinojoje Lietuvos sostinėje, lietuvių kultūros 
centre, taip pat su galimybe bendrauti tiesiogiai ir naudotis telefonu. 
Pirmuoju laikotarpiu randame ne vieną laišką kun. Adomui Jakštui, 
Liudui Girai, kun. Juozui Tumui. Antrame etape šių vardų nemato- 


* Išsamiai atliktos korekcijos aptariamos skyriuje „Rengimo principai“. 

me - visi jie, kaip ir kiti kultūros ir literatūros veikėjai, bendravę su 
Maironiu, gyveno Kaune. Vyraujanti laiškų kalba yra lietuvių: iš 63 
laiškų tik keturi parašyti lenkų ir vienas - rusų kalba. Visi penki ne- 
lietuviškai parašyti Maironio laiškai priklauso turimos koresponden- 
cijos pradžiai. Pirmam korespondencijos periodui priklauso ir dešimt 
lenkiškai parašytų laiškų, kuriuos Maironis yra gavęs. 

Bendrai apžvelgiant laiškų situaciją, tenka konstatuoti jų atsitikti- 
nį ir fragmentišką pobūdį. Esama vos kelių atvejų, kai laiškai tam pa- 
čiam adresatui sudaro poras, yra epistoliarinio dialogo tęsinys. Visus 
kitus skiria didesnis ar mažesnis laiko tarpas. Nedaugelio adresantų 
ir adresatų pavardės sutampa išsiųstų ir gautų laiškų sąraše. Tačiau, 
nors ir labai negausiai išlikusi Maironio korespondencija, turint gal- 
voje šio žmogaus visapusišką aktyvumą ir išskirtinę svarbą lietuvių 
kultūrai, vis dėlto galima rekonstruoti keletą įdomių siužetų, savo 
empiriniu pobūdžiu svariai papildančių supratimą apie rašytojo vi- 
suomeninius ir kūrybinius rūpesčius, interesų ratą, vertybines nuos- 
tatas, darbo ir poilsio akimirkas, netikėtais niuansais praturtinančių 
jo asmenybės paveikslą. 

Pastoviausiais ir nuosekliausias Maironio susirašinėjimo partneris 
buvo ilgametis bičiulis aušrininkas ir kolega Adomas Jakštas. Kny- 
goje pateikiama šešiolika Maironio jam skirtų laiškų ir vienas Jakšto 
laiškas Maironiui'. Juose dominuojančios temos - religiniai-visuo- 
meniniai, kultūriniai reikalai. Antrame plane - abiejų rašančiųjų kū- 
rybiniai įvykiai, planai, sveikinimai. Beveik visuose laiškuose apta- 
riama, kas vyksta Imperatoriškoje Romos katalikų dvasinėje akade- 
mijoje Sankt Peterburge, Žemaičių vyskupijos dvasinėje seminarijoje 
Kaune (nuo 1926 m. - Kauno kunigų seminarija), rūpinamasi lietu- 
vių tikinčiųjų padėtimi Vilniuje. Maironis nėra linkęs per daug pa- 
sakoti apie savo kasdienybę Sankt Peterburge, kartais pasiskundžia 


1 Žinoma, jog laiškų išlikę žymiai daugiau, bet keistomis aplinkybėmis jie din- 
go ir iki šiol nesurasti: „Prieš karą Kauno universiteto bibliotekoje buvusių 
Maironio laiškų A. Dambrauskui-Jakštui (f. D. 275) šiandieną bėra dalies 
publikacija, o ju autografų likimas neaiškus, nes, perduodant tos bibliotekos 
rankraštyną Vilniaus universiteto bibliotekai, jie čia nepateko“ („Laiškai“, in: 
Literatūra ir kalba, p. 266). 

papildomomis pareigomis, interesantų gausa, trukdančia susikaup- 
ti kūrybai, parašyti laišką. Maironį domina kadrų kaita dvasininkų 
mokslo įstaigose Kaune ir Sankt Peterburge, kur jis turėjo nemažai 
įtakos. Į akademiją jis kvietėsi sau artimų žmonių, ragino atvykti ir 
Jakštą, kai atsirado vakuojanti vieta. Didžiausi kadrų kaitos įvykiai 
vis dėlto buvo susijęs su paties Maironio karjera — netikėtai 1900 m. 
jam buvo pasiūlytos aukštos inspektoriaus pareigos, kuriomis poetas 
neskubėjo džiaugtis, nes šuolis, aplenkiant vyresnius kolegas, jam at- 
rodė rizikingas. Per gana trumpą laiką (nuo 1888 m.) Maironis Sankt 
Peterburge padarė didelę karjerą, 1900 m. tapo antru žmogumi po 
rektoriaus. 1908 m. Maironį pasiekė kalbos, kad jam siūloma užimti 
Kauno kunigų seminarijos rektoriaus vietą, tik jis nelabai norįs, nes 
Sankt Peterburge mokama gerokai didesnė alga. Tokiomis aktualio- 
mis naujienomis Maironis pirmiausia dalijosi su Jakštu, atvirai jas 
komentuodamas. Susirašinėjime kaip gija tęsiasi skaudžios temos: 
kova prieš lenkus už lietuvišką bažnyčią Vilniuje; kova Vatikane - 
kaip teisingai nušviesti lietuvių padėtį popiežiui (mat lenkai lietu- 
vius vaizduoją kaip rusų apmokamus agentus, kurie siekia silpninti 
katalikybę). Tuo tikslu visus 1907 m. buvo ruošiama didelė kunigų 
delegacija į Romą, kurioje Maironis būtinai norėjo matyti ir Jakštą, 
žadėdamas padengti pusę kelionės išlaidų (pats vykti atsisakė, nors į 
sąrašą buvo jtrauktas)'. 

Didžiausi kultūriniai XX a. pradžios įvykiai nevienodai atspindė- 
ti laiškuose: apie 1900 m. Pasaulinę Paryžiaus parodą, kurioje pirmą 
kartą dalyvauja lietuviai, Maironis kalba gana atsainiai, nesiruošia ten 
vykti, renkasi Šveicariją. Nėra išlikusių laiškų iš 1904-ųjų, spaudos at- 


* 1908 m. popiežiaus Pijaus X kunigystės auksinio jubiliejaus proga į Ro- 
moje vykusias iškilmes buvo atvykusi 170 lietuvių maldininkų delegacija. 
Norinčiųjų keliauti į Romą buvo ir daugiau, tačiau tik tiek išleido rusų 
valdžia. Atvykusius lietuvius popiežius priėmė atskiroje audiencijoje. Tai 
buvo pirmoji lietuviams tikintiesiems skirta audiencija Vatikane. 

^ Vėliau Juozas Brazaitis-Ambrazevičius iš šio epizodo padarys išvadą, kad 
Maironis visą gyvenimą liko gamtos, o ne miesto žmogus (Juozas Brazaitis, 
„Maironio asmenybės portretas“, in: Juozas Brazaitis, Raštai, t. 2: Nuo Mairo- 
nio iki Brazdžionio, Chicago: Į Laisvę fondas, 1981, p. 41). 

gavimo metų, kurie buvo nepaprastai svarbūs'. Maironis dar 1883 m., 
studentaudamas Kijeve parašė viešą laišką spaudos lotyniškais raš- 
menimis klausimu į Sankt Peterburgo spaudą*. Vėliau, gyvendamas 
ir dirbdamas imperijos sostinėje, artimai bendravo su aktyviausiu ko- 
votoju už lietuvišką raštą Antanu Smilga, davė savo eilėraščių Lietuvių 
laikraščio pirmiesiems numeriams?, galbūt net redagavo literatūrinę 
leidinio dalį*. Nedaug užsiminta apie 1907 m. lietuvių dailės parodą 
Vilniuje, į kurią Maironis buvo specialiai nuvykęs iš Sankt Peterburgo. 
Tačiau abiem korespondentams svarbus įvykis buvo Jakšto Draugijos 
pasirodymas 1907 m. pradžioje - Maironis džiaugiasi ir didžiuojasi 
leidiniu, skuba nusiųsti savo eilių. 1904-1906 m. laikotarpiu Maironis 
pats intensyviai kūrė, redagavo, tobulino savo darbus, dabar galinčius 
pasirodyti viešumoje legaliai: 1905 m. Lietuvių laikraščio kaštais buvo 
išleisti naujai perredaguoti ir papildyti Pavasario balsais; 1906 m. iš- 
ėjo taip pat perredaguota istorijos knyga, dabar pavadinta Lietuvos 
istorija su kunigaikščių paveikslais ir žemėlapiu“ ir papildyta pirmąja 
išsamesne lietuvių literatūros istorija, pavadinimu „Trumpa lietuvių 
rašliavos apžvalga“; 1907 m. atskira knyga atspausdinta poema Jaunoji 
Lietuva”, Augustinas Voldemaras recenzijoje Vilniaus žiniose kritikavo 


' Maironio reakcija į spaudos atgavimo faktą užfiksuota atsiminimuose iš 
Sankt Peterburgo laikotarpio. 

* Visą Maironio anoniminio laiško tekstą ir to įvykio komentarus žr.: Vanda 
Zaborskaitė, op. cit., p. 35-38. 

3 J. M. [Maironis], „Vakaras ant Keturių Kantonų ežero (Šveicarijoje)“, in: 
Lietuvių laikraštis, Sankt Peterburgas, 1904, Nr. 1; Maironis, „Par skausmu 
į garbę. Poema) in: Lietuvių laikraštis, Sankt Peterburgas, 1904, Nr. 4 (ir to- 
lesniuose numeriuose). 

* Apie tai atsiminimuose užsimena Pranciškus Petras Būčys. 

5 Maironis (J. M-lis), Pavasario balsai, Peterburgas: išleista Lietuvių Laikraščio 
kaštais, 1905. 

5 Maironis (Š. M-lis), Lietuvos istorija: su kunigaikščių paveikslais ir żemlapiu, 
Petropilis: išleista Lietuvių Laikraščio pinigais, 1906. Pirmasis leidimas: 
[Maironis], Vistorija, arba Apsakymai apie Lietuvos praeiga, paraszė Stanys- 
lovas Zanavykas 1886, Tilžė: Kasztu Lietuvos mylėtojų spausdinta pas O. v. 
Mauderodės, 1891. 

7 Maironis (M-lis), Jaunoji Lietuva, Kaunas: Saliamono Banaičio spaustuvė, 


1907. 

Maironio Lietuvos istoriją“, Maironis rašė atsakymą kritikui, Jakštas 
Draugijoje gerai įvertino poema? - visa tai aptariama laiškuose, nors 
apskritai kūrybinių diskusijų juose nedaug. 

Vos ne visuose laiškuose Jakštui minimas kalbininkas kun. Kazi- 
mieras Jaunius, keliantis didelį susirūpinimą Maironiui. Buvęs lie- 
tuvių kalbos dėstytojas kunigų seminarijoje Kaune ir kolega Sankt 
Peterburgo dvasinėje akademijoje, Jaunius, tarptautiniu mastu pripa- 
žintas filologas, nesugebėjo disciplinuoti savo gyvenimo, savo dieno- 
tvarkės. Kauno seminarijos, o vėliau Dvasinės akademijos administra- 
cija buvo juo nepatenkinta. Maironis supranta Jauniaus talentą, netgi 
vadina jį genijumi, galėjusiu plačiai išgarsinti Lietuvos vardą, tačiau jį 
erzina charakterio silpnumas, nesugebėjimas užbaigti pradėto darbo. 
1908 m. balandžio u d. laiške netrukus po Jauniaus mirties Maironis, 
matyt, atsakydamas į Jakšto užklausimą, rašo, jog nenorįs rašyti Drau- 
gijai apie Jaunių, nes „per daug gal pasirodys keista mano nuomonė“. 
Tačiau iš Tumo bendrakursio kun. Jono Ulicko memuarų žinoma, jog 
būtent Maironis davė lėšų Jauniaus kūnui į Lietuvą pargabenti“. Apie 
velionį 1908 m. kovo 12 d. laiške kalbamasi ir su Jonu Basanavičiumi - 
Maironis rūpinasi Jauniaus mokslinės bibliotekos perdavimu Kauno 
seminarijai. Įdomu atkreipti dėmesį į vieną esminę pastabą, išsaky- 
tą apie buvusį savo profesorių: „jam gulėjo ant širdies pati filologija 
kaipo tokia, o ne tiek Lietuvos reikalai“. Maironiui įprasta atrodė vi- 
suomeninio intereso prerogatyva. Pats poetas ne kartą kalbino Jaunių 
parašyti vadovėlių moksleiviams, tačiau šis, lengvai sutikdavęs, vėliau 
pažado netesėdavo. 


1 Augustinas Voldemaras, [Lietuvos istorijos recenzija), in: Vilniaus žinios, 
Vilnius, 1906-11-13, Nr. 242; 1906-12-25, Nr. 277. 

2 Maironis, „Atsakymas mano kritikui“, in: Vilniaus žinios, Vilnius, 1906-11-27, 
Nr. 254. 

3 Adomas Jakštas, „Maironis. Jaunoji Lietuva“, in: Draugija, Kaunas, 1908, 
Nr. 20, p. 445-454. 

^ Jonas Ulickas rašo: „Mirusį Maironis pats savo lėšomis atgabeno į Kauną 
palaidoti. Šermeninį pamokslą katedroje pasakė Dambrauskas-Jakštas. Jis, 
apibūdindamas jo asmenį, tarp kitko nurodė jo valios stoką ir apsileidimą, 
bet kliuvo ir vyskupui Paliulioniui už tai, kad tokį lietuviškumo šulą išsiuntė 
iš Kauno“ (Jonas Ulickas, Atsiminimai [rankraštis], LLTI, 1. 43). 

Su Basanavičiumi susirašinėjimas negausus - tik trys laiškai. Du 
(1907-1908 m.) susiję su Basanavičiaus kuriamos Lietuvių mokslo 
draugijos faktu - Maironis atsiprašo neturįs tinkamos fotografijos 
rengiamam albumui ir galimybės ką nors atsiųsti į mokslo draugijos 
leidinį Lietuvių tauta. 1912 m. laiške Maironis sveikina Basanavičių 
60-mečio proga ir aptaria lietuviškų vietovardžių klausimą kalendo- 
riuose. Išlikusi korespondencija su Basanavičiumi negausi, galima 
pastebėti didelę Maironio pagarbą Basanavičiui, nors jų pažiūros į 
atskirus Lietuvos istorijos faktus, ypač krikščionybės traktuotę, smar- 
kiai skyrėsi. 

Dar skurdesnė korespondencija su kun. Tumu. Kaip rodo 1903 m. 
laiško kreipinys: „Mano Mylimasis!“, - juos siejo abipusė simpatija ir 
supratimas, tačiau iš ankstyvojo periodo išlikęs vienintelis laiškas - 
trumputis, su trimis grožiniais tekstais spaudai. Kitas laiškas rašytas 
1922 m. Jame Maironis jau be didesnės emocijos kreipiasi į Tumą, no- 
rėdamas išvengti garsesnio savo šešiasdešimtmečio paminėjimo. Dar 
oficialesnis yra trečiasis ir paskutinis laiškas - tiesiog formalus kreipi- 
masis ir kvietimas atvyksti į posėdį. 

Daugiau dėmesio literatūrai tenka susirašinėjime su Gira, kuris 
1913-1914 m. rengė ir leido pirmąjį literatūros žurnalą Vaivorykštė. 
Maironis jame pradėjo publikuoti naujai rašomą poemą Mūsų var- 
gai“. Įdomu tai, kad Vaivorykštė išreiškė jaunosios kartos estetinę 
programą, siekė atsiriboti nuo politikos, išlaisvinti meną nuo utilita- 
rinių tikslų. Visgi Gira neįsivaizdavo savo leidinio be Maironio. O ir 
Maironis visa širdimi pritarė tam atsiribojimui ir meno išgryninimui. 
Pakilūs kreipiniai į tuomet dar jauną poetą redaktorių („Gerbiamas 
Lietuvos Dainiau!, „Mūzų Numylėtini!“) rodytų, jog Maironis su 
Gira ir jo žurnalu siejo stiprias viltis, tačiau karo sąlygomis nutrūko 
Vaivorykštės leidyba, o Maironiui, išvykusiam iš Kauno, sunkiai se- 


je 
t» 


kési testi poema. 


' Maironio kreipiniai į Basanavičių: „Gerbiamas Lietuvos Didvyri", „Gerbia- 
mas Tamsta“, „Gerbiamas Pirmininke!“ 

^ Maironis, „Mūsų vargai“, in: Vaivorykštė, Vilnius, 1913, kn. 1, p. 3-19; kn. 2, 
p. 211-217. 


29 


Visame Maironio laiškų korpuse dominuoja dalykinis susirašinė- 
jimas. Jis ypač akivaizdus vilos „Šwitež“ byloje. Šią Palangoje esančią 
vilą garsus mecenatas kunigaikštis Mykolas Oginskis prieš mirtį 1902 
m. užrašė Žemaičių dvasinei seminarijai, testamente nedaug terei- 
kalaudamas: kad iš pelno, gaunamo už vilos nuomą, du kartus per 
mėnesį už jį būtų aukojamos šv. Mišios ir keli neturtingi silpnesnės 
sveikatos klierikai galėtų vasarą nemokamai pagyventi Palangoje. 
Kadangi seminarijai prižiūrėti ir administruoti vilą iš Kauno buvo 
nepatogu, ji, dar prieš Maironiui tampant seminarijos rektoriumi, 
nuo 1902 m. už 600 rublių metinę nuomą buvo perleista aristokra- 
tei lenkei Laurai Walewskai, kuri aštuonerius metus pinigus mokėjo, 
bet pasirašyto kontrakto tarp jos ir seminarijos nebuvo. Nuo 1909 m. 
reikalai ėmė komplikuotis: Walewska pradėjo nebemokėti nuomos, 
teisindamasi prastu vasaros sezonu, remonto ir perstatymų darbais, 
todėl Maironiui vila tapo tikru galvos skausmu. Šv. Mišios už Oginskį 
nebuvo laikomos, klierikai neturėjo galimybės atostogauti Palangoje. 
Nuo 1910 iki 1912 m. tęsėsi Maironio susirašinėjimas su Walewska, ga- 
liausiai pasibaigęs trečių asmenų paieškomis ginčui išspręsti. Iš viso 
gausaus susirašinėjimo (Walewska Maironiui parašiusi 25 laiškus) 
tėra išlikę aštuoni Walewskos laiškai ir du Maironio laiškai kun. Anta- 
nui Beržanskiui, kurį poetas ir kviečia būti trečiosios šalies nariu, ats- 
tovaujančiu seminarijai. Maironio laiškų Walewskai nėra likę, tad vy- 
kusį dialogą rekonstruoti įmanoma tik sąlyginai - iš Maironio laiškų 
Beržanskiui, kuriuose jis glaustai nušviečia situaciją. Tačiau didelio 
nuostolio dėl to nėra - Walewskos (ir greičiausiai neišlikę Maironio) 
laiškai sausi, dalykiški, buitiški. Jie tik parodo, kokiais monotoniškais, 
smulkmeniškais finansiniais reikalais buvo užimta Maironio galva ir 
kaip nelengva jam buvo rasti kūrybos valandėlę. 

Pagal išlikusių laiškų gausumą į save dėmesį atkreipia kun. Juozo 
Gudzinsko (ar Gudzinskio) pavardė. Yra likęs jo, tuo metu Ariogalos 
klebono, 1909 m. laiškas Maironiui ir aštuoni Maironio laiškai Gu- 
dzinskui, rašyti tarp 1920 ir 1931 m. į Kaltinėnus, kur tuo metu klebo- 
navo adresatas. Maironis mėgdavo vasarą, keliaudamas iš Palangos, 
užsukti į pakeliui esančias parapijas, lankydamas luomo draugus. 
Susirašinėjimas su Gudzinsku apima palyginti ilgą laiko tarpą, tačiau 

išlikę laiškai nereguliarūs, rašomi daugiau religinių švenčių (Kalėdų, 
Velykų) proga. Tik 1923 m. laiške ryški politinė tema - Klaipėdos klau- 
simas. Kituose — bažnytinio gyvenimo aktualijos, iš kurių įdomiau- 
sios - būsimas kunigų delegacijos vizitas pas popiežių ir protonotaro 
titulo suteikimas Maironiui. 

Bendrame epistolinio palikimo fone išsiskiria Maironio laiškas 
Raseinių vaistininko Danieliaus Edelio žmonai Onai Malakauskai- 
tei-Edelienei. Retoriniai klausimai ir sušukimai, cituojami posmai ir 
nostalgiški atsidūsėjimai byloja, jog prieš akis - literatūrinis tekstas, 
unikalus kalbėjimo maniera, stiliumi, struktūra, nemažas apimtimi - 
tarytum epistolinio romano ištrauka. Jis atveria visai kitokį Maironį - 
jausmingą, susimąsčiusį, poetišką. Rašoma jaunai moteriai - greičiau- 
siai tai suteikia papildomų „gaidų“ ir lemia „galantišką“ kalbančiojo 
laikyseną. Laiškas primena impresiją. Prasideda lyg fragmentu - anks- 
tesnės minties tąsa, kalba apie nežemišką akimirką, retsykiais aplan- 
kančią žmogų ir leidžiančią pajusti anapusinio pasaulio dvelksmą, 
aukštesniąją būtį. Įdomu, kad tokios pajautos fiksuojamos panašiu 
laiku (apie 1897-1899 m.) rašytose Šatrijos Raganos miniatiūrose. Lyg 
banguojantis vanduo tekantis, negrįžtantis, nesugrąžinamas, negai- 
lestingas laikas yra svarbiausia šio Maironio laiško mintis (ir vienas 
pagrindinių Šatrijos Raganos kūrybos leitmotyvų). Tačiau egzaltacijai 
poetas nepasiduoda - minorinę intonaciją pakeičia žaismingas tonas, 
ten ir atgal lekiančios mintys regimos kaip angeliukai, galintys mate- 
rializuotis laiškeliais. Konkretesnį turinį Maironio rašinys įgauna tik 
pabaigoje - poetas neslepia gėlos dėl neįvykusio pasimatymo prieš jam 
išvykstant į tolimą kelionę Sankt Peterburgan. 

Tokia poetinė atvertis nebūdinga Maironiui, jei spręstume iš turi- 
mos laiškų visumos. Tačiau ji duoda pretekstą spėti, jog ankstyvesnieji 
Maironio laiškai galėję būti panašūs į šį, rašytą Onai Malakauskaitei. 
Jaunasis poetas, be abejo, buvo emocingesnis, kūrybingesnis, turintis 
žymiai platesnį tokių pat jaunų, poetiškai ir patriotiškai nusiteikusių 


* Įdomu tai, kad laiškas buvo surastas tik apie 1970 m., ojo adresatas nustaty- 
tas dar vėliau. Pirmoji šio žymaus laiško publikacija: Marija Macijauskienė, 
„Nežinomas Maironio laiškas“, in: Švyturys, Vilnius, 1972, Nr. 21, p. 11. 

draugų (ir galbūt draugių) ratą, labiau pasitikintis žmonėmis, tautinės 
kovos perspektyvomis. Neišlikę (ar nesurasti) laiškai artimiausiems 
bičiuliams, kartu atradusiems didžiosios literatūros pasaulį, - Juliui 
Simaiciui', Liudvikui Besekerskiui?, Antanui Vytartui, Kazimierui Ky- 
beliui, - suvoktini kaip didelis nuostolis: jie ne tik būtų leidę žymiai 
geriau pažinti Maironį jaunystėje, bet ir tapę vertinga jo literatūrinio 
palikimo dalimi. 

Prie laiško Malakauskaitei iš dalies šliejasi taip pat lenkų kalba 
sukurtasis tautinės kovos idealistei Stanislavai Medekšaitei-Paškevi- 
čienei. Nors rašytas ketveriais metais vėliau (1901), jis dar turi daug 
literatūriškumo ženklų, baigiamas posmu iš kuriamos poemos Z nad 
Biruty?. Laiškas, tiesa, gerokai konkretesnis: Maironis atsiprašinėja 
už smarkiai vėluojantį atsakymą, džiaugiasi kilniomis pašnekovės 
intencijomis - susigrąžinti lietuviams Bernardinų bažnyčią, kartu 
švelniai prieštaraudamas ir vadindamas šią idėją „poetiška svajone“. 
Mat lietuviams nepavyksta išsiprašyti Šv. Mikalojaus bažnyčios, kuri 
stovi apleista ir nenaudojama, tad atgauti užimtą Bernardinų baž- 
nyčią nerealu“. Vėliau kalbama apie spaudos grąžinimą - tuo reikalu, 
pasak Maironio, „tik vienas p. Smilga nenori išsižadėti vilčių“. Kitame 
tais pačiais metais nusiųstame trumpučiame laiškelyje Stanislavai 
kalbama apie pavyskupio vietą. Abu laiškai perteikia gana pesimis- 
tinį Maironio nusiteikimą. 1901 m. atvirukę Aleksandrai Volterienei 
kalbama apie lankymąsi koncerte; akivaizdu, jog ilgainiui Maironio 
laiškai darosi sausesni, vis mažiau juose lieka informacijos apie este- 


* Vaižgantas teigia, jog Šimaitis atvėręs Mačiuliui Johanno Wolfgango von 
Goethe's ir Friedricho Schillerio pasaulį, žr.: [Vaižgantas], Doc. p. e. J. Tumo 
lietuvių literatūros paskaitos, p. 58. 

2 Jam, labai artimam vidiniu pasauliu, Maironis dedikavo garsų eilėraštį 
„Užmigo žemė“. 

3 Halina Z Poląngi [Maironis], Z nad Biruty, Brooklyn: Žvaigždės spaustuvė, 
1904. 

+ Šv. Mikalojaus bažnyčia lietuviams naudotis buvo leista tų pačių metų 
gruodžio 31 d. 

5 Brazaitis-Ambrazevićius teigia, jog Maironis, gyvendamas imperijos sosti- 
néje, pamėgęs aristokratiškąjį meną: „Dar akademijoj inspektoriaudamas, 
slapčia vaikščiojo į operą“ (Juozas Brazaitis, op. cit., p. 44). 

tines patirtis. Emocinis santykis ryškesnis paskutiniuose susirašinė- 
jimuose su jaunomis moterimis - Uršule Jokūbauskaite, Apolonija 
Petkaite, Ona Balčiūniene, tačiau tai — tik trumpi atvirlaiškiai. 

Maironio laiškai patvirtina ramų, nekonfliktišką jo charakterį, juo- 
se juntama rašančiojo tolerancija, pasitikėjimas savimi, pasitaiko pa- 
sipiktinimo, nepasitenkinimo, tačiau neperaugančio į irzlumą, esama 
sąmojo, nors dominuoja, žinoma, nesavanaudiškas rūpestis Lietuvos 
reikalais, noras kuo ilgiau būti naudingam tėvynei. Tik 1928 m. laiš- 
kas, rašytas seseriai Marcelei iš Vokietijos gydyklos, parodo, koks sun- 
kus ligonis tuo metu jau buvo Maironis. 

Didžiausiu dvasiniu poeto skausmu buvo ir liko jo neadekvatus 
vertinimas Romoje: Maironis žinojo esąs nuolat skundžiamas, šmei- 
žiamas, žeminamas, jautė, kad iškraipoma jo kūryba. Prolenkiški, 
unijinių tradicijų lietuvių dvasininkai, apimti kylančio ir pilietinių 
teisių reikalaujančio lietuviškumo baimės, ypač suaktyvėdavo vysku- 
po ar pavyskupio skyrimo išvakarėse ir savo tikslą pasiekdavo - po- 
piežius į tas vietas geriau skirdavo Maironio mokinius, tik ne jį. „Be 
garbės ir be vardo tėvynėj laisvoj / Aš parblokštas ir vienas!.“ — rašė 
poetas „Skausmo skunde“, paskelbtame tik po jo mirties. Toks „skaus- 
mo skundas“ yra juodraštyje likusi „eksplikacija“ - dienoraštinio tipo 
apmąstymas, rašytas 1929 ar 1930 m., užbaigiantis šioje knygoje patei- 
kiamų Maironio laiškų dalį. 

„Dainuoja Maironį visa Lietuva, o apie patį autorių žino labai ma- 
žai“, - atsiminimuose sako Elena Gabulaitė. 

Atsiminimų apie Maironį kaupimo istorija klostėsi nelengvai. Ir pa- 
čių atsiminimų nedaug, žinant Maironį pažinojusių žmonių skaičių, 
jo pareigas, veiklą, populiarumą ir pakankamai socialų poeto būdą. 
Literatūros ir kalbos atsiminimų skyriaus sudarytojai Kostas Doveika 
ir Algis Samulionis konstatavę, jog „pirmosios memuarinės publikaci- 
jos apie Maironį pradėjo rodytis po rašytojo mirties ikikarinėje ir karo 
metų periodikoje. Per dešimtmetį jų susikaupė apie dešimt“. Tai - ap- 
gailėtinas faktas. Pirmasis dešimtmetis, be jokios abejonės, galėjo ir 
privalėjo būti pats intensyviausias ir vaisingiausias atsiminimų, nes 


„Atsiminimai“, in: Literatūra ir kalba, p. 404. 

Maironį pažinojusieji tada daugiausia gyveno čia pat Kaune ar bent 
Lietuvoje. Jonas Mačiulis draugavo su ištisomis šeimomis - Jančiaus- 
kų, Smilgų, Matulaičių, Stanelių, Kaupų, Smetonų, Nasvyčių, Budri- 
kų ir kitomis. Niekas iš jų neužrašė prisiminimų. Karas, okupacija, 
emigracija, mirtys jau antrame dešimtmetyje negrįžtamai išretino, 
išblaškė didelę dalį potencialiai svarbių pasakotojų. Tik trečiame de- 
šimtmetyje, skaičiuojant nuo poeto mirties, pasirodo memuarinio 
pobūdžio publikacijos apie jį užsienyje, o ketvirtame dešimtmetyje 
(1962-1972) imta užrašinėti Lietuvoje. Pranciška Genevičiūtė, viena 


pirmųjų pradėjusi sistemingai rinkti atsiminimus, atmena: 


Visuotinė atmosfera ir kultūrinė situacija šiam darbui tada nebuvo pa- 
lanki. Į Maironį dažnai žiūrėta pabrėžiant jo „ideologinį ribotumą,, kle- 
rikalinį veiklos pobūdį. Nestigo nuomonių, ypač tarp dvasininkų, kad 
atsiminimų apie Maironį rinkimas nieko gera neduos, kad šitaip galima 
pakenkti geram poeto vardui, sumenkinti jo atminimą. Pretekstą tam 
gal buvo davęs ir kaunietis Z. Toliušis, pokario metais esą K. Korsako pa- 
vedimu rinkęs prisiminimus, formuluodamas juos kaip temą „Maironis 
ir moterys“. Tai gąsdino ir priešiškai nuteikė kai kuriuos poetą pažinoju- 
sius žmones. Todėl nelengva buvo juos įtikinti, kad šitai daroma mūsų 
literatūros mokslo labui ir poeto asmenybės geresniam pažinimui.! 


Be šių objektyvių ideologinės atmosferos sąlygotų aplinkybių 


būta ir subjektyvių, iš žmonių būdo kylančių sunkumų. Genevičiūtė 
rašo: 

Užrašant atsiminimus, dažnokai krisdavo į akis tam tikras pasakojimo 
vienpusiškumas, tendencinga jo linkmė. Vieni bandė vaizduoti Maironį 
kaip nepaprasto tyrumo asmenybę, be jokių ydų, silpnybių, lyg pakylėtą 
nuo buities, suidealintą. O kiti priešingai - pabrėždavo jo aukštą padėtį, 
ištaigius pobūvius, vinto mėgimą, pinigų kaupimą bei palankumą mo- 


terims.* 


1 Pranciška Genevičiūtė, „Maironio paveikslas amžininkų atsiminimuose“, in: 
Literatūra ir kalba, p. 197-198. 
2 Ibid. 


Tas „palankumas moterims“ sukeldavo fantazijas, kurios pasiek- 
davo dar gyvą Maironį, versdavo jį krimstis ir atgailauti. Brazaitis- 
Ambrazevičius, tų laikų liudytojas, taip atkūrė Maironio santykių su 
moterimis modelį: 


Tie santykiai, kiek rodo paliktieji laiškai ir gyvieji liudininkai, apskritai 
neišėjo iš platonikos ribų. Tiesa, kai kurios iš tų moterų, su kuriomis jis 
buvo artimas, jį išnaudojo. Išnaudojo ne tik paskolinti ar pažiruoti, bet 
su tuščiu plepumu pasididžiuodamos girdavosi, kad Maironis jas lan- 
kąs, kad jos pas jį atsilankančios. Gandai viską patrigubindavo ir, kai 
pasiekdavo patį Maironį, jis kaltindavo save, kam buvęs neatsargus, kam 
buvęs nuoširdus, grauždavosi, kad lig šiol dar neišmokęs gyventi. Są- 
žinei palengvinti imdavosi visų tradicinių tikėjimo priemonių ir, kaip 
liudija profesorius Jurgutis, kad save nubaustų, eidavęs išpažinties pas 


kun. Genį, kuris buvęs jo asmeninis priešas. 


Ambrazevičiaus paminėti „gyvieji liudininkai“, kurių iki dabar pri- 
sirinko keliolika kartų daugiau, leidžia susikurti gana išsamų Mai- 
ronio ir jo aplinkos paveikslą. Kadangi jį rekonstruoti tikslingiausia 
chronologiškai sekant poeto gyvenimo datomis, šioje knygoje pa- 
liekama tokia pati struktūra, kaip Literatūroje ir kalboje. Maironio 
biografija dalijasi į tris aiškias dalis: pirmieji dvidešimt šešeri metai 
praleisti gimtinėje ir Kaune (išskyrus vienerių metų išvyką į Kijevą 
1883-1884 m.); antroji devyniolikos metų laiko atkarpa - Sankt Peter- 
burgo dvasinė akademija; ir trečioji dvidešimt trejų metų - vėl Lietu- 
voje, daugiausia Kaune. Paskutinis periodas, kai Maironis rektoriavo 
Kauno seminarijoje, dėstė universitete ir savo namuose priiminėjo gi- 
minaičius bei svečius, yra turtingiausias atsiminimų, tad ši medžiaga 
dalijama į tris dalis. Tokiu būdu šios knygos antrąją dalį „Amžininkų 
atsiminimai“ sudaro penki skyriai: „Maironis artimųjų atsiminimuo- 
se“; „Apie Maironį - Kauno ir Sankt Peterburgo profesorių“, „Apie 
Maironį - Kauno seminarijos rektorių“, „Apie Maironio gyvenimą 
Kaune“; „Maironis kultūros žmonių atsiminimuose“. 


© Juozas Brazaitis, op. cit., p. 54. 

Visą gyvenimą - nuo vaikystės iki mirties - artimiausias žmogus 
Maironiui buvo dvejais metais už jį jaunesnė sesuo Marcelė, su liūde- 
siu išlydėjusi jį į mokslus Kauno gimnazijon ir su džiaugsmu sutikusi 
grįžusį į Lietuvą 1909 m., tapusi jo šeimininke kartu įsigytuose na- 
muose Kaune. Marcelę Mačiulytę pasakoti apie brolį kalbino Toliušis, 
laiškais iš užjūrio - dukterėčios Danutė ir Julija; yra išlikę keli laiškai 
broliui. Iš artimiausių šeimos narių, giminaičių, pas Mačiulius tarna- 
vusių, kaimynystėje gyvenusių žmonių pasakojimų iškyla Maironio 
gimtinės vaizdas, Maironio tėvo ir net senelio - neeilinių valstiečių — 
paveikslai, principingi charakteriai, jų valdomo dvaro, ūkio darbų epi- 
zodai, paties poeto vaikystės ir jaunystės akimirkos, išryškėja tvirtas, 
valingas poeto būdas, lemtingų apsisprendimų nuostatos. Pirmoje at- 
siminimų dalyje skaitytojas sužinos apie Maironio mokymąsi Kauno 
gimnazijoje, jo ir dvarininkaitės Teklės Navickaités abipusę simpatiją, 
iš vėlesnių laikų - apie Maironio giminaičių tremtį Sibiran, vyriausio- 
sios sesers Pranciškos mirtį taigoje. 

Apie Sankt Peterburgo laikotarpį liudytojų mažiausia. Vienas jų, 
Kazimieras Pakalniškis (Dėdė Atanazas), paseka tiesiog detektyvinę 
Maironio poemos Tarp skausmų į garbę konspiracinio spausdinimo 
istoriją. Vysk. Kazimiero Paltaroko, vysk. Pranciškaus Petro Būčio, 
Andriaus Dubinsko, kun. Mykolo Vaitkaus ir kitų Kauno seminarijos, 
vėliau akademijos studentų prisiminimai papildo vienas kitą ir suku- 
ria Maironio dėstytojo, prefekto, vėliau inspektoriaus paliktą bendrą 
įspūdį, atskleidžia gūdžią tų laikų atmosferą, sunkiai pasiekiamas, 
nors reliatyviai nedideles lietuvybės pergales, spaudos atgavimo 
džiaugsmą. Skyrių paįvairina beveik anekdotinis Jadvygos Čiurliony- 
tės pasakojimas apie Konstantino Mikalojaus Čiurlionio išpažintį pas 
Maironį prieš vestuves su Sofija Kymantaite. Čia netikėtai atsiveria 
Maironio sumanumas ir sąmojis. 

"Tumo pasakojimas, pradžioje tęsiantis besimokiusiųjų įspūdžius iš 
akademijos, jungia antrą ir trečią skyrius. Detaliai suminėdamas se- 
minarijos rektoriaus įvestas mokslo naujoves, su finansinėmis smulk- 
menomis išvardydamas statybos darbus, Tumas pagrindžia savo 
straipsnio galutinį teiginį, jog už Maironį „didesnio aukotojo visuo- 
menės reikalams visoje Lietuvoje nerasi. Kūrė dvasiškai ir materiališ- 

kai". Kolega Paltarokas buvo eiles rašančio Maironio stebėtoju Vašuo- 
kėnų dvare, kur Pirmojo pasaulinio karo metu įsikūrė kunigų semina- 
rija. Poetas, anot Paltaroko, nepripažino įkvėpimo valandų, tik vidinį 
susikaupimą ir valią. Ir atostogaudamas laikėsi dienotvarkės. Apie gy- 
venimą Vašuokėnuose, iškylas į gamtą tada ir vėliau, plaukiojimą Ne- 
munu, vardadienio minėjimus pasakoja nemažai tuometinių klieri- 
kų, kuriuos Maironis ne kartą nustebino savo pedagoginiu taktu ir su- 
gebėjimu lengvai išspręsti įvairias situacijas, išmintingai paauklėti ar 
pašmaikštauti. Juozapas Pletkus, būsimas Telšių vyskupas, o tuomet 
klierikas Maironio seminarijoje, pamini tokį faktą: „1918 metais kūrėsi 
Lietuvos Respublika. Visose srityse visko trūko, ir kadrų. Į seminariją 
iš miesto ateidavo kai kurie tarnautojai ir agituodavo klierikus, kad 
jie paliktų seminariją ir eitų užimti valdiškų tarnybų. Dalis auklėti- 
nių paklausė jų ir paliko seminariją. Maironis tam nepriekaištavo ir jų 
nevaržė“. Apie Maironio paskaitas, jo estetinį, literatūrinį skonį, pa- 
saulio klasikų ir naujausių srovių vertinimus rašo kun. Alfonsas Lapė, 
kun. Stasys Būdavas. Beje, dauguma jaunų klierikų iš pradžių nusivil- 
davo Maironiu, išvydę ne romantišką skambių eilių dainių, bet rimtą 
valdininką, pedantišką lektorių, reiklų egzaminuotoją, tačiau vėliau 
neretai jį naujai atrasdavo, suprasdavo ir įvertindavo. Vienas iš buvu- 
sių seminaristų taip apibendrinęs rektoriaus darbą: „Kaip rektorius 
ir profesorius, Maironis buvo tėviškai geras, auklėtinių gerbiamas ir 
mylimas. Jo laikais nebūdavo jokių nesusipratimų tarpe vadovybės ir 
auklėtinių. Buvo didelis psichologas ir pastabus. Rodos, nieko nema- 
to, nesiteirauja, o viską žino ir puikiai pažįsta“. 

Ketvirtas skyrius „Gyvenimas Kaune“ Maironį rodo namų aplinko- 
je. Namų, kuriuos poetas pats įsiruošė, nevengdamas net juodo darbo: 
„Kur dabar yra sodelis, tuo metu augo dideli medžiai. Už aukštų šakų 
nukirtimą Maironis mokėjo po 5 rub. Kai buvo raunami kelmai, pats 
Maironis kartu su darbininkais virvėmis juos traukė. Kartą net apvir- 
to. Paskui ruošė žemę sodui, pats agrastams duobes kasė. Nebijodavo 
susitepti rankų ar susipurvinti“, - prisimena buvęs sargas Juozas Pi- 
pinis. Maironis gyvenęs kukliai, pietaudavęs seminarijoje, o vakarie- 
niaudavęs su šeima. Tą šeimą, be jo ir Marcelės, dar sudarydavo sesers 
Kotrynos Lipčienės vaikai, kurie mokėsi ir gyveno pakaitomis kartu 

dešimt metų, be to, Maironis iki 1926 m. dalį kambarių buvo užlei- 
dęs prezidentui Antanui Smetonai su žmona, buvo priėmęs gyventi 
Izidorių Tamošaitį, Mykolą Krupavičių, Antaną Kniūkštą, priglaudęs 
kitų asmenų. Danutė Lipčiūtė, jauniausia iš Kotrynos dukterų, ilgiau- 
siai užsibuvo pas Maironį - jos pasakojimas detaliai perteikia Mairo- 
nio namų kasdienybę. Atsiminimuose ji užsimena, jog Maironis savęs 
žemaičiu nelaikė, tuo nustebindamas Danutę ir net seserį Marcelę. 
Apskritai Maironis, rodos, paprastas, aiškus, visiškai nuspėjamas, 
dažnai daug ką netikėtai nustebindavo. Sykiu jis buvo ir perdėm tau- 
pus, kuklus, kai kam - net šykštus, bet kartu — ir dosnus rėmėjas, glo- 
bėjas', mecenatas?, visad turįs vaišių ir dovanų šeimininkas, statąs erd- 
vius rūmus seminarijai ir vilą sau; baimingą pagarbą keliąs dvasiškis 
ir piemenuką kalbinąs, vaikų būry „Jurgeli meistrelį“ šokąs pokśtinin- 
kas; užsidaręs, gamtą pamilęs vienišius ir kartu - miesto ponas, teatro 
bei operos lankytojas; tykus, ramybės trokštąs kūrėjas ir nepaprastas 
svečių mėgėjas, damų gerbėjas, aristokratiško pobūvio su muzika ir 
dainomis siela; „nurašytas“, senamadiškai ribotas, palūžęs autorius 
ir septynias kalbas mokas eruditas, jaunimo persekiojamas poetas?. 
Toks Maironio asmenybės mįslingumas glūdi ir jo poezijoje. Ketvirto 
atsiminimų skyriaus išsamiausias pasakojimas apie Maironio kasdie- 
nybę, darbą ir poilsį priklauso artimiausiam bičiuliui ir nuolatiniam 
palydovui kun. Mykolui Vaitkui. Vaitkus į Maironį žiūri su simpatija 


' Antanas Miškinis atsiminimuose pateikia tokį faktą: „Jaunas kunigėlis Sta- 
sys Būdavas iš Telšių vyskupijos turėjo baigęs mokslą grįžti į savo vyskupiją. 
Literatas, rašantis apysakas ir eilėraščius, norėjo būti Kaune ar bent arčiau 
Kauno. Maironis Telšių vyskupijai iš savo kišenės sumokėjo išlaidas 632 litus 
ir paliko jį arti Kauno. Vėliau S. Būdavas gyveno Kaune. Apie tai, kaip buvo 
Maironio išpirktas, man papasakojo pats S. Būdavas, nors šiaip jau Maironis 
labdarystei nebuvęs dosnus“. 

* Adolfas Valeška atsiminimuose rašo: „Per visą minėtą laikotarpį prel. Mai- 
ronis niekuomet neužsiminė ir nepasigyrė, kad buvo numatęs paskirti 
palikimą Bažnytinio meno muziejaus rūmams pastatyti. Ir tik po jojo mirties 
šitai sužinojome. Maironio palikimo lėšomis rūmai buvo pastatyti, ir 1935 m. 
naujame pastate buvo atidarytas Bažnytinio meno muziejus“. 

? Maironio įvairiapusiškumą yra apmąstęs ir Stasys Santvaras, savo prisimini- 
mus pabaigdamas apibendrinimu: „Tai buvo vyras, turintis didžiai spalvingą 
ir turtingą prigimtį, kurios ir nebandė nuo kitų slėpti“. 


ir globa - kaip į didelį, garbingą poetą ir kartu šiek tiek juokingą vai- 
ką, kuriam pats suorganizuoja vieną kitą pramogą, išprovokuoja kokią 
įdomią pokalbio temą, atveda naujų svečių (tarp ju - ir jaunų moterų)", 
pasakoja naujienas ir gandus. Vaitkus rašo labai gyvai, su humoru ir di- 
dele pagarba. Panašu, jog savo susitikimus su Maironiu jis fiksuodavo 
juodraščiuose, ketindamas parengti plačią memuarų knygą. 

Paskutiniame skyriuje įvairūs menininkai dalijasi įspūdžiais iš su- 
sitikimų su Maironiu. Muzikai, dailininkai, teatralai, aktoriai, rašyto- 
jai, kritikai — visi iškalbingi, ne kartą su poetu bendrave, - šis skyrius 
pats didžiausias ir, ko gero, įdomiausias. Režisierius Antanas Sutkus 
prisimena taip ir neatvėsusį Maironio patriotizmą: 


Maironis, kaip tikras lietuvis patriotas, stengėsi užpildyti visas mūsų 
gyvenimo kultūrines spragas. Žinojo, kad nėra Lietuvos istorijos va- 
dovėlio mokykloms, - rašo istoriją. Teatras neturi dramų - jis imasi ir 
dramų rašyti. Žinoma, rašyti teatro veikalus jam, ne dramaturgui, buvo 
labai sunku. Ir kai 1924 metais jis rašė „Kęstučio mirtį“ ir „Vytautą pas 
kryžiuočius“, vis ateidavo pas mane konsultuotis ir skaitydavo ką para- 
šęs. Bandžiau jį atkalbėti nuo to darbo: 

— Taip gražiai valdai plunksną poezijoj, tai kam reikia save gadint? 

Bet užsispyrė senis, ir tiek. Sėdi, dantis sukandes, ir rašo. Ir Šekspyrą 
vis po ranka pasidėjęs. 


Iš trijų Maironio dramų tik pirmoji (Kęstučio mirtis) sulaukė di- 
delio pasisekimo. Maironis repeticijose nedalyvaudavo, ateidavo tik 
į premjerą, o po premjeros visą teatro trupę kviesdavosi pas save ir 


1 Brazaitis-Ambrazevicius pasakoja, kaip Vaitkus „režisavo“ Maironio gyve- 
nimą, specialiai surasdamas gražių moterų (jis supažindino ir su Ona 
Balčiūnienė). „Vaitkus, tas naujas „genijus“, turėjo noro ne tik sudaryti sąlygas 
poeto dvasios poilsiui. Jis neužmiršo ir pačios jo kūrybos. Kūryba jam parūpo 
net labiau nekaip pats kūrėjas. Jis matė, kad Maironis jau nebekuria, o jei 
kuria - be ugnies, be įkvėpimo. Jis žinojo, kad Goethe, senas, senutėlis, dar 
rašė aistrias meilės daineles ir piršosi 18 metų gražuolei. Vaitkus ryžosi paau- 
koti kūrėją vardan kūrybos - pastūmėti kūrėją į tokias sąlygas, kuriose suirtų 
jo vidaus ramybė, jis imtų kentėti, kovoti su savimi, o iš skausmo gimtų nauja 
giesmė, gal liūdnesnė „už girių ošimą“ (Juozas Brazaitis, op. cit., p. 49). 

^ Mykolas Vaitkus, Nepriklausomybės saulėj (1918-1940): Atsiminimai, Lon- 
don: Nida, 1968-1969. 


39 


surengdavo tikrą puotą. Iš teatro žmonių keletas tapo nuolatiniais jo 
pobūvio svečiais. Teofilija Vaičiūnienė buvo viena iš tokių: 


Maironis visada būdavo paprastas, jo asmenybė žavėdavo, dėl to mes, 
jaunieji, čia jausdavomės kaip savo namuose. Jo, aukštos kultūros ir di- 
džios inteligencijos žmogaus, akivaizdoje niekas nedrįso netinkamai 
kalbėti ir elgtis. Jau neatsimenu visų Maironio svečių pavardžių, bet tai 
būdavo jauni, smagūs žmonės. Maironis paprastai sėdėdavo gale stalo — 
stalas buvo ilgas, o aplinkui svečiai. Dažnai atsikeldamas, prie kiekvieno 
prieidamas, jis ragindavo užkąsti ir išgerti, pasakydavo keletą malonių 
žodžių ir vėl atsisėsdavo į savo vietą tęsti linksmo, įdomaus pokalbio. 


Būsimas poetas, aktorius ir teatro direktorius serediškis Stasys San- 


tvaras, tada aštuonerių ar devynerių metų berniukas, prisimena visai 
kitokį spektaklį ir pirmąjį netiesioginį susitikimą su Maironiu - lietu- 


viškame sodžiaus vakare: 


Buvo vaidinama kažkokia komedija, kurios įvykių nebeprisimenu, bet 
St. Šimkaus vadovaujamą chorą ir dabar regiu. Tarp kitų kūrinių choras 
padainavo ir porą ar trejetą Maironio dainų, sukomponuotų Naujalio ar 
Sasnausko. Tų dainų beklausydami, žmonės pradėjo verkti, balsu, rau- 
doti. Ir kaip neverks, kaip neraudos, kad čia ir Nemunas, ir Dubysa, ir 
sesės geltonplaukės, ir milZinkapiai, kurių pilni Seredžiaus laukai, ir ta 
neuźmatoma senovė, ir tie tokie artimi nūdienos darbai ir vargai!.. Tai 


toks buvo mano pirmasis susitikimas su Maironiu. 


Nemažai Kauno menininkų buvo Maironio mokiniai - klausėsi jo 


paskaitų universitete. Maironį kaip dėstytoją aprašo Juozas Pauk&te- 


lis 

, Juozas Eidukevičius, Alfonsas Tyruolis. Pastarasis mena: 


Pradėdamas kalbėti apie Donelaitį ir jo kūrybą, Maironis pirmiausia 
davė platesnį istorinį ir visuomeninį anų laikų skerspjūvį. Čia jis rėmėsi 
savo mégiamo ir ypač vertinamo poeto Goethes citata: 

Wer den Dichter will verstehen, 

Muss in Dichters Lande gehen. 

Kas kūrėją nor suprasti, 


Tur jo žemėj atsirasti. 


Maironis mėgo citatas originalia kalba - vokiečių, lenkų, rusų. Tad stu- 


dentas turėjo būti gerokai kalbose praprusęs, kad jas suprastų. 


Maironis trumpai nusakydavo, kas galėjo turėti įtakos Donelaičiui 
iš užsienio autorių. Tuo klausimu tarp jo ir Juozo Gabrio-Paršaičio 
netgi vyko polemika. 

Kritikas Julius Būtėnas atskleidžia įdomų paties gyvenimo sureži- 
suotą siužetą iš Maironio ir pirmojo aštraus jo kritiko Stasio Matulai- 
čio santykių. Klausdamas, ar kada jie buvo susitikę gyvenime, Būtėnas 
atseka, kad būtent Maironis Sankt Peterburge sutuokė Matulaitį su jo 
išsirinktąja „Geltonąja Panele“. 


Taigi, tepraėjus trejiems metams po S. Matulaičio kritikos atspausdi- 
nimo, išėjo taip, kad kun. Maciulevičius (Maironis) savo piktąjį kritiką 
sutuokė, ne tik pasakė gražų pamokslą bažnyčioje, bet ir po vakarienės 
pareiškė jaunai porai gražių linkėjimų. 

Įdomu, ar tuomet S. Matulaitis žinojo, kad dvasinės akademijos pro- 
fesorius kun. Maciulevičius, - poemos Tarp skausmų į garbę autorius, ar 
ne? Turbūt, ne. Juk abu - ir poetas, ir kritikas - buvo prisidengę slapy- 
vardžiais, kriptonimais. 


Vincas Mykolaitis-Putinas konstatuoja, jog Maironio poezijos ver- 
tei suprasti reikėjo laiko distancijos: 


Maironis yra didis ir brangus ypačiai mano kartos žmonėms. Mes esame 
maždaug trimis dešimtimis metų jaunesni už Maironį. Kai mes pradė- 
jome sąmoningai, intelektualiai gyventi apie 1907-1910 metus, Maironis 
buvo pačiame savo talento subrendime. Buvo pasirodę visi reikšmin- 
giausieji jo kūriniai. Mes juos skaitėme, mes jais géréjomés, mes jais au- 
klėjomės. Jie mus veikė giliau negu vyresniųjų ir jaunesniųjų kartų žmo- 
nes. Vyresniosios kartos, Maironio amžininkai, nesutarė su juo daugeliu 


ideologinių klausimų. 


Maironio laiškai, laiškai Maironiui, amžininkų atsiminimai patei- 
kia daug netikėtos informacijos, įvairių rakursų, subjektyvių įspū- 
džių, šiuose tekstuose atsiskleidžia daugiaplanė ir vientisa kūrėjo 
asmenybė. 

Svarbi knygos dalis yra asmenvardžių rodyklė, kurioje pateikiamos 
biogramos - laiškuose ir atsiminimuose minimų asmenų trumpi gy- 
venimo faktai. Leidinys užbaigiamas vietovardžių rodykle". 


1 


Vietovardžių lokalizacija nurodoma pagal Maironio gyvento laikmečio Lie- 
tuvos Respublikos administracinį suskirstymą, paskelbtą leidinyje Lietuvos 
apgyventos vietos: Pirmojo visuotinojo Lietuvos gyventojų 1923 m. surašymo 
duomenys, Kaunas: Centralinis statistikos biuras, 1925. 

1 dalis. LAISKAI 


Maironio laiškai 


> [Onai Malakauskaitei-Edelienei], 
Sankt Peterburgas, 1897 m. lapkričio 4 d. 


Ilpodeccopy Hoasiy Petersburg dn. 4 listopada 1897 r. 
Mauynesuuy 

C. Ilerepóypr. Bac. Ocrp. 1 zmia Ne 52 

P. Kar. /Iyx. Akaremna 


Łaskawa Pani! 

W monotonnem, szarem i powszedniem życiu człowieka bywają 
nieraz chwile, niestety zbyt krótkie, w których jakiś nowy promień ci 
zabłyśnie, zaleci jakiś szept z krainy nieznanej, dalekiej, świetlanej. 
Zbudzisz się na chwilkę i zatęskniesz za czems... czego tu niema na 
świecie, zrozumiesz lepiej swe wyższe, podnioslejsze, niż to ziemskie 
z dnia na dzień doczesne życie, poczujesz w sobie jakby nowe odro- 
dzenie, nowe siły. Ach, gdyby to nie był sen złudny albo zwodnicze 
przywidzenie, co znika tak prędko z tym bolem serca jakby od pęk- 
niętej struny na harfie! 


Czas wszystko na skrzydłach jak fala unosi! 
Zmieniają się ludzie, ich sny i marzenia!.. 
Co śmiało się wczoraj, dziś lica łzą rosi, 

I tylko zostają, ach tylko, wspomnienia!.. 


Po odczytaniu listu Pani pomyślałem sobie: „Są jeszcze na świe- 
cie serca dobre i tak naiwnie szczere, gdy naokoło tak coraz więcej 
zimne i sztywne; zasiadłem przy biórku do zwykłej codziennej pra- 
cy, ale umysł mi uporczywie wypowiadał na ten raz posłuszeństwo; 
myśl jako ptak odlatywała gdzieś daleko, daleko... w kraj rodzinny, 
nad brzegi Dubisy, pod strzechy znajome!.. 


45 


Kur bangūja Nemonelis, kur Dubysa mieła plaukia, 
Ten Lietuva mano miela, ten ir szirdį mano traukia! 


Przypomnial mi sie czas wakacyjny tak mile spedzany pomiedzy 
swoich, przyjaznych i zyczliwych. Przypomnialy mi sie Ugiany, Po- 
zwierzyniec i, wie Pani, co mi sie jeszcze przypomnialo? Nie te, moze 
zbyt wesołe zabawy, śmiechy i żarty... ale, pamięta Pani, ten wieczór, 
ogród, ruczaik i tę sadzawkę, gdzie kwakczą żaby? Już sobie nie przy- 
pomnę dobrze, cośmy tam śpiewali, ale zapomnieć nie mogę tej jed- 
nej smętnej pieśni: „Z tej biednej ziemi... Tak mi się wtedy zrobiło 
smutno i rzewnie! Czemu? Albo ja wiem? Ot, bywają sobie nieraz 
chwile, gdy się poczuje na duszy jakąś pustkę i samotność, na duszy, 
zrywającej się z tej biednej ziemi w jakąś krainę daleką, nieznana!.. 


Lubiłem ja niegdyś w noc cichą, majową 

Nad Niemnem zasłuchać się treli słowika; 
Lubiłem na skrzypcach tę grę minorową, 

Co tęskną słodyczą głąb serca przenika; 

Lecz pieśń, co się z piersi człowieka wyrywa, 
Tesknota bezbrzeżną od ziemi gdzieś wzywal.. 
I chciałbyś gdzieś uciec... na góry lub morze 

I tam się rozpłakać przed Tobą, o Boże! 


Panią zapewno zdziwi, że mi się przedewszystkiem podobają nuty 
smętne i pełne tęsknoty, chociaż wydaję się nieraz wesołym i ozy- 
wionym; ale czy to malo na świecie i w każdym człowieku zagadek? 
Zresztą, kogo to może obchodzić? Ot, i Pani na fotografii wygląda 
trochę smętna, a tym czasem w Rossiejniach czas schodzi tak wesoło, 
że śmiechy w Petersburgu słyszę; a jak posłyszę, to duch mój i poleci 
na skrzydłach ptaka, aby się śmiać ze śmiejącymi się, albo pozbierać 
łezki-perełki, chociaż one jakoś prędko wysychają w drodze i mój po- 
słaniec wraca do mnie z pustymi rękami! jaki on niedobry! Pani go 
powinna ukarać, jeżeli czasem niespodzianie przyłapie. On i teraz 
gdzieś niedaleko zagląda w oczy! Pani jego nie widzi? Ale on Panią 
widzi i potem mi o wszystkiem rozpowie. Już nawet odgaduję, co mi 
przyniesie: „Licho przyniosło, mówi Pani z niecierpliwości, ten list 


46 


nie na czasie! Taka bazgranina! Wyczytać nie można, a tu czasu nie- 
ma: trzeba się przygotowywać do wesela, starać się o dyspensę, spra- 
szać drużbanty i drużki, szykować stroje i t. d“ On przyleci i na wese- 
le z najserdeczniejszymi życzeniami najdłuższych i najszczęsliwych 
lat dla Pani i Pana Daniela Edella, bo ja sam pomimo najszczerszych 
chęci nie będę mógł wyjechać z Petersburga; nie od moich chęci to 
zależy. Ciekawy jestem, jakie wieści mi przyniesie z powrotem mój 
duch wędrujący; że wesołe, nie wątpię, ale kto górował nad wszystki- 
mi i najzawzięciej rznął poloneza? Żeby on mi czasem nie nakłamał, 
proszę mi sama opisać, przysyłając zarazem przyrzeczoną gabinetową 
kartkę, jeżeli można z fotografiją Pana Daniela; będzie to dla mnie 
podwójne szczęście. Ja swojej teraz przysłać nie mogę, bo nie mam; 
oddałem ostatnią, a i ta w niewytłumaczony sposób zblakowała; pro- 
szę ją za to ukarać i w kąt rzucić. Byłem bardzo obżałowany, że nie 
przyjechała na wypuściny; sądziłem, że się gniewa. Przypuszczałem, 
że Pani zostanie na dłuższy czas w Pozwierzyńcu i ztamtąd przyje- 
dzie. W Rossiejniach przypadkowo dowiedziałem się, że rzeczy in- 
naczej stają, ale nie sądziłem, że Panna Tekla i Pan Daniel zgodzą się 
pojechać do Bernat; a co do Pani miałem zapewnienie; jeszcze sobie 
pomyślałem, jesli zajdę do apteki, to jeszcze gotowa odwołać przyrze- 
czenie; a tak mi zechce nie dotrzymać słowa; ale jakiż potem zawód 
spotkał! Pisałbym jeszcze dużo, dużo, bo ni połowy nie wypowiedzia- 
łem, co leży na sercu, ale już miejsca niema. Z harmat wciąż strzelają, 
bo morze zalewa miasto, HaBa/qBeHie; będziemy w łódkach jezdzili po 
mieśce. Do widzenia! do widzenia! Proszę kłaniać dla Panny Tekli, dla 
P. Daniela, wszystkim w Pozwierzyńcu i t. d. i t. d. wszystkim po sto 
razy. Z najgłębszym szacunkiem i poważaniem pozostaję J. Mac. 


Vertimas! 


Profesoriui Jonui Peterburgas, 1897 m. lapkričio 4 d. 
Maculevičiui 

S. Peterburgas, Vasilijaus sala, 1 linija, Nr. 52 

R. Kat. Dvas. Akademija 


' Išlenkų k. vertė ir publikacijai parengė Marija Macijauskienė. 

Malonioji Ponia! 

Monotoniškame, pilkame ir kasdieniame žmogaus gyvenime būna 
valandėlių, deja, per trumpų, kai tau švysteli kažkoks naujas spindulys, 
atskrenda kažkoks šnibždesys iš nežinomos, tolimos, šviesios šalies. Va- 
landėlei pabusi ir imsi ilgėtis kažko... ko nėra čia, pasaulyje, geriau su- 
prasi savo aukštesnį, kilnesnį, negu šis žemiškasis, diena iš dienos, laiki- 
nas gyvenimas, pajusi savyje lyg kokį naują atgimimą, naujas jėgas. Ach, 
kad tai nebūtų vylingas sapnas arba apgaulingas regėjimas, kuris taip 
greitai išnyksta draugę su tuo širdies skausmu, lyg arfos stygai nutrūkus. 


Laikas kaip banga viską nusineša at savo sparnų! 
Keičiasi žmonės, jų sapnai ir svajonės!.. 

Kas vakar juokėsi, šiandien drėkina ašara skruostus, 
Ir pasilieka tik, ach, tik prisiminimai!..' 


Perskaitęs Ponios laišką, pagalvojau: „Dar esama pasaulyje gerų ir 
tokių naiviai atvirų širdžių, kai aplinkui jos vis šaltesnės ir kietesnės“. 
Atsisėdau prie rašomojo stalo dirbti kasdieninio paprasto darbo, ta- 
čiau protas šį kartą atkakliai atsisakinėjo man paklusti, mintis kaip 
paukštis skrido kažkur toli, toli... į gimtąją šalį, į Dubysos pakrantes, 
po pažįstamais stogais!.. 


Kur bangüja Nemonėlis, kur Dubysa miela plaukia, Šešupė 
Ten Lietuva mano miela, ten ir szirdį mano traukia? 


Prisiminė man atostogų laikas, taip mielai praleistas tarp savųjų, 
draugiškų ir malonių žmonių. Prisiminė Ugionys, PaZvirintys? ir, žinot, 


' Maironis, Znad Biruty (1904); pažodinis vertimas. 

2 Parafraze, orig.: „Kur banguoja Nemunėlis, kur Šešupė miela plaukia, / Ten 
Lietuva mano brangi, tenai širdis mane traukia!“ (Ksaveras Sakalauskas- 
Vanagėlis, „Iš tolimos šalies“, in: Lakštutės giesmelės. Jaunimo mégiamuju 
dainų rinkinėlis, Vilnius: Martyno Kuktos spaustuvė, 1913, p. 10). 

3  Ugioniai, Pažvirintys - bažnytkaimiai Betygalos sen. Pasak legendos, kurią 
XIX a. užrašė Liudvikas Jucevičius, Vytautas žemaičius pradėjo krikštyti nuo 
Ugionių. Ugionyse stovi Šv. Mergelės Dangum Ėmimo bažnyčia ir koplyčia. 
Pasak legendos, toje vietoje prie šaltinio danguje pasirodžiusi Dievo Motina. 
Kasmet rugpjūčio 15 ir 16 dienomis Ugionyse renkasi tūkstančiai maldininkų, 
kurie meldžiasi ir iš šaltinio, kaip tikima, turinčio gydančių galių, semia van- 
denį. 

Ponia, kas dar prisiminė? Ne tie galbūt per linksmi žaidimai, juokai ir 
pokštai... bet ar atsimena Ponia tą vakarą, sodą, upeliuką ir tą kūdrą, ku- 
rioje varlės kurkė? Jau gerai nebeprisimenu, ką ten dainavome, bet ne- 
galiu užmiršti tos vienos liūdnos dainos: „Iš tos vargingos žemės...“ Taip 
man tuomet pasidarė liūdna ir graudu! Kodėl? Ar aš žinau? Ot, būna 
kartais valandėlių, kai pajunti kažkokią tuštumą ir vienatvę sieloje, kuri 
veržiasi iš šios vargingos žemės į kažkokią tolimą, nežinomą šalį!.. 


Mėgau aš kadaise tylią gegužes naktį 

Prie Nemuno klausytis lakštingalos trelių; 

Mėgau tą smuiko grojimą minorinį, 

Kurs ilgesingais kerais širdies gelmes pasiekia. 

Bet daina, kuri veržias iš žmogaus krūtinės, 

Ilgesiu begaliniu nuo žemės kažkur pakilt kviečia!.. 
Ir norėtum kažkur pabėgti... į kalnus, prie jūros, 

Ir ten išsiverkti prieš Tave, o Dieve! 


Ponią turbūt nustebins, kad man pirmiausia patinka liūdnos ir il- 
gesingos melodijos, nors aš dažnai atrodau linksmas ir gyvas; betgi ar 
maža pasaulyje ir kiekviename žmoguje mįslių? Pagaliau kam tai rūpi? 
Štai ir Ponia fotografijoje atrodo truputį nuliūdusi, o tuo tarpu Rasei- 
niuose laikas eina taip linksmai, kad juoką girdžiu Peterburge; o kai 
išgirstu, tai mano dvasia ir nuskrenda paukščio sparnais, kad juoktųsi 
su besijuokiančiais arba surankiotų ašarėles perliukus, nors jos grei- 
tai pakeliui išdžiūsta, ir mano pasiuntinys grįžta pas manę tuščiomis 
rankomis. Koks jis negeras! Ponia turi jį nubausti, jei kartais netikėtai 
nutvertum. Jis ir dabar kažkur netoli žiūri į akis. Ponia jo nemato. Bet 
jis Ponią mato ir paskui man apie viską papasakos. Jau net spėju, ką 
parneš: „Kuris galas čia atnešė, - sako ponia nekantraudama, - tą laišką 


* Lenkijoje ir Lietuvoje populiari XIX a. religinė giesmė (lenk. Z tej biednej 
ziemi), kurios autorius nėra žinomas. 

? Eilutės iš Maironio tuo metu lenkų kalba rašomos poemos Znad Biruty. Čia 
pateikiamas pažodinis vertimas. Maironio Raštų 2 tome (1992) poema iš- 
versta Viktoro Katiliaus, vertimas kiek skiriasi nuo šio (žr. Maironis, Raštai, 


tomas 2, p. 533). 

ne laiku! Tokia terlionė! Negalima įskaityti, o čia laiko nėra: reikia ruoš- 
tis vestuvėms, rūpintis dispensa', kviesti pabrolius ir pamerges, ruošti 
sukneles ir t. t“ Jis atskris ir į vestuves su nuoširdžiausiais linkėjimais 
ilgiausių ir laimingiausių metų Poniai ir Ponui Danieliui Edeliui, nes 
aš pats, nepaisant geriausių ketinimų, negalėsiu išvažiuoti iš Peterbur- 
6; tai priklauso ne nuo mano norų. Įdomu, su kokiomis žiniomis grįš 
mano keliaujanti dvasia; kad jos bus linksmos, tuo neabejoju, tačiau 
kas visus pralenkė ir kas smarkiausiai drožė polonezą? Kad ji kartais 
man neprimeluotų, prašau pati man aprašyti ir drauge atsiųsti žadėtąją 
kabinetinę nuotrauką, jei galima, su pono Danieliaus fotografija, man 
tai bus dviguba laimė. Aš savosios dabar atsiųsti negaliu, nes neturiu; 
atidaviau paskutinę, ir toji nesuprantamu būdu išbluko; prašau už tai 
nubausti ir mesti į kampą. Labai apgailejau, kad neatvaZiavai į išleis- 
tuves; maniau, kad pyksti. Galvojau, kad Ponia ilgesnį laiką pasiliks 
Pažvirintyje ir iš ten atvažiuos. Raseiniuose atsitiktinai sužinojau, kad 
reikalai kitaip susiklojo, tačiau nemaniau, kad ponia Teklė? ir ponas Da- 
nielius sutiks važiuoti į Bernotus; o kai dėl Ponios, tai buvau įsitikinęs; 
dar pagalvojau, kad jei užeisiu į vaistinę, tai dar pasirengusi atšaukti 
pažadą; o šiaip nenorėsi neišlaikyti žodžio; tačiau kaip paskui teko nu- 
sivilti! Rašyčiau dar daug daug, nes neišsakiau nė pusės to, kas guli man 
ant širdies, bet jau nebėra vietos. Vis šaudo iš patrankų, nes jūra užlieja 
miestą, HaBayjHeHie po miestą plaukiosim valtimis. Sudiev! Sudiev! 
Prašom pasveikinti Ponią Teklę, Poną Danielių, visus Pažvirintyje ir t. t. 
ir t. t., visus po šimtą kartų. Lieku su giliausia pagarba J. Mac. 


MLLM, Nr. 9434 / ER, L. 940; anksčiau skelbta: Marija Macijauskienė, „Ne- 
žinomas Maironio laiškas“, in: Švyturys, Vilnius, 1972, Nr. 21, p. u; Marija 
Macijauskienė, „Nežinomas Maironio laiškas“ in: Nepriklausoma Lietuva, 
Monrealis, 1973, Nr. 8; „Laiškai“, in: Literatūra ir kalba, t. 21: Maironis, re- 
dakcinė kolegija: Kostas Doveika [et al.]; Vilnius: Vaga, 1990 (toliau trum- 
pinama Literatūra ir kalba), p. 267-271. 


Rašyta į Raseinius. 


* Vyskupo aktas, pašalinantis juridines Bažnyčios kliūtis (lot.). 
* Greičiausiai Teklė Navickaitė-Dambravičienė. 
3 Potvynis (rus.). 

> Danieliui Edeliui, 
Sankt Peterburgas, 1899 m. gruodžio 28 d. 


Easkawy Panie Danielu! 

Tak niedawnošmy, zdaje sie, w Bernatach pili wzajemnie nasze 
zdrowie, a oto prawie pół roku już niemasz, bo już zapadło gdzieś 
w niepowrotnej przeszłości. Jakże ten czas leci, szczególnie dla mnie 
prędko, mam pracy w tym roku nadzwyczaj dużo, nigdzie prawie nie 
mam czasu bywać; godziny jedna do drugiej podobne, powinnyby, 
zdaje się, nudzić monotonnością, ale nudów nie doznaję i czasu za 
ogon nie mogę uchwycić. Jakże w Rossiejniach czas spędzacie? Na 
dworze i zimno i marnie, ale przy miłem domowem pożyciu pod wła- 
snym dachem musi być i ciepło i miło, szczególnie, jeżeli nadzieja 
przyświeca przyszłym miłym hałasem nowego członka rodziny. Pisała 
mi siostra pod świeżem wrażeniem bardzo gościnnego przyjęcia, że 
moja niedoszła Kuma czuje się bardzo dobrze i jest zupełnie zdrowa, 
wygląda znakomicie, z czego naturalnie tylko cieszyć się mogę i ży- 
czyć sobie, żeby na przyszłe lato mogła już bezpiecznie przyjeżdżać 
do Bernat. Mam, co prawdę, wyjechać za granicę, ale ponieważ wa- 
kacye przyszłe mają być dłuższe, niż zwykle bywają, bo 4 miesięcy, 
więc i w Bernatach będę mógł być jakiś czas gościem. Widziałem się 
kiedyś z p. Smilgo; o czem że możemy więcej rozmawiać, jak nie o 
litewskim, albo o Rossiejńskich znajomych? Otóż powiadał, że Pan 
Daniel miał zamiar odwiedzieć Petersburg w podróży do Moskwy; 
bardzo prosimy, będzie miłym gościem. P. Smilgo nie może się nacie- 
szyć z Pańskiej troskliwej opieki nad żoną w czasie lata; była cały czas 
zdrowa; teraz, słyszę, nieraz niedomaga, ale niestety nie mam czasu 
odwiedzać; może w czasie świąt kiedy się wybierę. Taki jestem teraz 
ciężki do odwiedzania znajomych, widoczne starzeję; dziś aż trzy 
zęby zaplombowałem, ale nie tracę nadziei, że w lecie trochę odżyję, 
wspominając lepsze czasy. Panie Danielu, proszę być przygotowanym 
do nieszczęścia; w tym roku same córki się rodzą; byłem proszony na 
dwoje chrzścin i same córki chrzściłem; widocznie nie będzie woj- 
ny, chociaż o tem ludzie inaczej mówią. Proszę przyjąć najgorętsze 
życzenia najdłuższych lat i powtórzyć te same życzenia ode mnie 

swemu pieknemu Anglikowi; mam nadzieje, pomimo ztych wrózb, ze 
zapozna mnie w lecie ze swym pierworodnym synem, przysztą chlubą 
rodziny, co daj Boze, Amen. 

Łączę wyrazy szczerego szacunku i powazania całej rodzinie, skła- 
dającej się dotychczas z dwóch osób. 

Sługa ks. J. Maculewicz 

dn. 28 Grudnia 1899 r. 

Petersburg 


Vertimas: 


Malonus Pone Danieliau! 

Taip neseniai, rodos, Bernotuose gėrėme į viens kito sveikatą, o štai 
jau beveik pusė metų prabėgo, kažkur jie dingo nesugrąžinamoje pra- 
eityje. Kaip tas laikas bėga, ypač man, greitai; darbo šiais metais turiu 
nepaprastai daug; beveik niekur neturiu laiko lankytis; viena valan- 
da panaši į kitą, turėtų, rodos, monotonija nusibosti, bet nuobodulio 
nepažįstu, laiko už uodegos negaliu sugauti. Kaipgi Raseiniuose laiką 
leidžiate? Lauke ir šalta, ir bjauru, bet kai yra malonaus sugyvenimo 
namuose, savo pastogėj, turi būti ir šilta, ir miela, ypač jeigu viltis švie- 
čia mielu naujo šeimos nario triukšmu. Rašė man sesuo, tebeveikiama 
šviežio svetingo priėmimo įspūdžių, kad mano buvusi Kūma? jaučia- 
si labai gerai ir yra visiškai sveika, atrodo puikiai, kuo, žinoma, galiu 
tik džiaugtis ir linkėti, kad ateinančią vasarą galės saugiai atvažiuoti 
į Bernotus. Turiu, tiesą sakant, išvažiuoti į užsienį, bet kadangi būsi- 
mos vakacijos turės būti ilgesnės negu paprastai, nes 4 mėnesiai, taigi 
būsiu kurį laiką svečias ir Bernotuose. Mačiausi kartą su p. Smilga; 
apie ka gi galime daugiau kalbėtis, jei ne apie lietuvių kalbą ir rasei- 
niečius pažįstamus? Tai štai jis sakė, kad Ponas Danielius ketina lan- 
kytis Peterburge kelionėje į Maskvą; labai prašome, būsite mielas sve- 
čias. P. Smilga negali atsidZiaugti Tamsty rūpestinga jo žmonos globa 


: Skelbiama iš: „Laiškai“, in: Literatūra ir kalba, p. 273-274; vertėjas nenuro- 
dytas. 
2 Ona Malakauskaitė-Edelienė. 

vasaros metu; buvo visą laika sveika, dabar, girdžiu, kartais negaluoja, 
bet, deja, nėra kada aplankyti, gal per šventes kada išsitaikysiu. Toks 
jau dabar esu nerangus lankytis pas pažįstamus, matyt, senstu; šian- 
dien net tris dantis užsiplombavau, bet neprarandu vilties, kad vasa- 
rą kiek atsigausiu, prisimindamas geresnius laikus. Ponas Danieliau, 
būkite pasirengęs sutikti nelaimę, šiais metais vien dukterys gimsta; 
buvau kviestas į dvejas krikštynas ir vien dukteris krikštijau, matyt, 
nebus karo, nors apie tai žmonės kitaip kalba. Prašom priimti karš- 
čiausius ilgiausių metų linkėjimus ir pakartoti tuos pačius linkėjimus 
savo gražiajai flegmatikei, turiu vilties, kad, nepaisant blogų pranaša- 
vimų, supažindins mane vasarą su savo pirmagimiu sūnumi, būsimu 
šeimos pasididžiavimu, ko duok Dieve, Amen. 

Jungiu nuoširdžius pagarbos žodžius visai šeimai, susidedančiai 
kol kas iš dviejų asmenų. 

Tarnas kun. J. Maculevičius 

1899 m. gruodžio 28 d. Peterburgas 


MLLM Nr. 9432 / ER, 938. 


> Stanislavai Medekšaitei-Paškevičienei, 
Sankt Peterburgas, 1901 m. kovo 28 d. 


Easkawa Pani! 

Nie bez pewnej słuszności mogła mię Pani surowo za niegrzecz- 
ność osądzić: na list, pisany do mnie jeszcze przed świętami Boże- 
go Narodzenia, odpowiadam dopiero teraz. Jeżeli przyznanie się do 
winy zmniejsza ją o połowę, to chętnie się biję w piersi; ale proszę też 
również o wysłuchanie łagodzących okoliczności. Wkrótce po otrzy- 
maniu łaskawego listu rozchorowałem się dosyć poważnie i długo; po 
chorobie trzeba było więcej pilniej zająć się wykładami, by spłacić za- 
ległe długi; teraz przed świętami Wielkanocnemi powtórnie zacho- 
rowałem; prawie dwa tygodnie męczyła mię gorączka, z której dopie- 
ro teraz zaczynam się poprawywać. Jeżeli do tego wszystkiego dodać 
wrodzoną mi litewską ociężałość do wszelkich korrespondencyi, to 

się łatwo wytłumaczy moje długie milczenie. Przy tem wobec posta- 
wionych mi przez Panią pytań, na które chciałaby mieć odpowiedź, 
muszę się przyznać, że jestem bezradny. Potrafię podzielić wszelką 
szlachetną myśl, tem bardziej tak patryotyczną i poetyczną, by w 
murach Benedynskiego kościoła w Wilnie zabrzmiała pieśń litewska, 
której echo czyste odbiłoby się o Ponary!.. — bo do czyjegoż serca nie 
potrafiłaby przemówić tak wielka i szlachetna myśl?! Ale jak tę myśl 
w czyn wcielić, doprawdy na teraz nie widzę sposobu. I mnie się zda- 
je, że to jest dziś tylko poetycznem marzeniem, a pomiędzy poezją 
a prozą życiową taki bezmiar! Nie chcą litwinom ustąpić kościoła 
św. Mikołaja, który stoi prawie bez użytku opuszczony, i tylko dla 
tego, by się to nie wydawało cofaniem się wobec litewskiej fali i nie 
zakłucałoby spokoju usadowionej polskiej oligarchii; czyż, więc moż- 
na naprawdę marzyć o Bernadyńskim kościele, w dodatku, jeszcze 
przez rząd zajętym. Myśl więc o Bernadyńskim kościele jest bardzo 
piękna, warto o niej mówić powszechnie, może Bóg da, że z czasem 
się zrealizuje, ale dziś ona mi się wydaje zbyt jeszcze oderwaną i ma- 
rzycielską. Dziś nam chodzi, by jaką bądź zdobyć pozycyę w Wilnie, 
chociażby to był tylko kościół św. Mikołaja, lub jaki bądź inny, w któ- 
rymby mawiano od czasu do czasu litewskie kazania; pierwszy krok 
jest najtrudniejszy. Pamiętam, ile to potrzeba było starań i zabiegów, 
nim zapoczątkowaliśmy litewskie kazania w Petersburgu; dziś już w 
trzech kościołach każemy po litewsku, a w katedralnym kościele co 
niedzielę przed sumą. 

Szczerze jestem wdzięczny Łaskawej Pani za podaną mi myśl, że 
kościół Bernadyński może być fundacyi Gasztolda: niegdyś osoba 
Piotra Gasztolda mocno mię zajmowała i miałem zamiar coś osnuć na 
jej tle; dziś to się ulotniło, ale przyszłości nie chcę przesądzać; może z 
czasem się coś zrobi. 

O druku litewskim - ciemno, głucho; jeden tylko p. Smilgo nie chce 
się wyrzec nadziei. Dla mnie, szczególnie po nominacyi Wanowskie- 
go na ministra oświaty i to się wydaje dziś tylko pięknem marzeniem. 
Jedno co dla nas dziś jeszcze stoi otworem - to żywe słowo, z którego 
też należałoby więcej korzystać, dając przykład przy każdej okolicz- 
ności odpowiedniej zamiłowania ojczystej mowy nie w teoryi tylko, 

ale iw praktyce, działając, o ile komu pozwalają okoliczności, na prze- 
konania coraz szerszego ogółu, aby w ten sposób przygotować opinię 
publiczną szczególnie klassy wyższej; bo każda myśl i nowa idea o 
tyle łatwiej się w czyn wciela, o ile idzie z góry; byłoby nader smutno, 
gdyby litewski ruch kiełkował tylko w sferach niższych i utożsamiał 
się z ruchem demokratycznym... 


Nie dosyć że skargi, co głosem bez echa 

Nie dzisiaj już woła... do trupów, niestety! 
Gdy ze snu rodzima obudza się strzecha, 
Nie zbudząż się tylko w pałacach szkielety? 
I rody prasławne, narodu wodzowie, 
Zostanąż nam obcy i w walkach i w mowie? 


Przesyłając życzenia wesołych świąt i łącząc zapewnienia szczerego 
szacunku i poważania, zostaję 

sługą ks. J. Macul. 

dn. 28 Marca 1901 Petersburg 


Vertimas! 


Maloningoji Ponia! 

Tikrai turite pamato rüstokai mane pabarti už nemandagumą: šit 
tik dabar atsakau į laišką, man parašytą dar prieš Kalėdų šventes. Jei- 
gu, prisipažinus, jog esi kaltas, kaltė per pusę sumažėja, tai su mielu 
noru mušuosi į krūtinę, tačiau prašysiu vis dėlto išklausyti ir švelni- 
nančių aplinkybių. Neilgai trukus po to, kai gavau Jūsų maloningą- 
jį laišką, buvau gana rimtai ir ilgam laikui susirgęs; po ligos reikėjo 
žymiai uoliau atsidėti paskaitoms - likviduoti įsiskolinimus; dabar, 
prieš Velykų šventes, susirgau antrą kartą; beveik dvi savaites mane 
kamavo karštis, nuo kurio tik dabar pradedu atsigauti. Prie viso to 
pridūrus man įgimtą lietuviškąjį nepaslankumą rašyti laiškus, labai 
nesunkiai gali būti paaiškinta, kodėl taip ilgai tylėjau. Be to, turiu 
prisipažinti, kad esu bejėgis ir prieš Jūsų man iškeltus klausimus, į 


1 Skelbiama iš: „Laiškai“, in: Literatūra ir kalba, p. 301-302; vertėjas nenurodytas. 

kuriuos nenorėtumėte turėti atsakymą. Gebėčiau pritarti kiekvienam 
tauriam sumanymui, juo labiau tokiam patriotiškam ir poetiškam, 
kad Vilniuje, tarp Bernardinų bažnyčios sienų, nuaidėtų lietuviška 
giesmė, kurios tyras aidas atsimuštų į Panerius, - nes kieno gi širdis 
galėtų likti nebyli tokiam didingam ir tauriam sumanymui? Tačiau 
šiuo metu iš tiesų nematau, kuriuo būdu galima būtų šį sumanymą 
įkūnyti. Ir man atrodo, kad dabar tai tiktai poetiška svajonė, o tarp 
poezijos ir gyvenimo prozos tokia bekraštybė! Nenori atiduoti lie- 
tuviams Šv. Mikalojaus bažnyčios, kuri stovi beveik nenaudojama, 
apleista, ir tik todėl, kad neatrodytų, jog traukiamasi nuo lietuvybės 
bangos, ir kad netrikdytų ramybės įsikerojusiai lenkiškajai oligarchi- 
jai; tad argi galima rimtai svajoti apie Bernardinų bažnyčią, kuri, be 
to, šiuo metu užimta valdžios? Taigi sumanymas dėl Bernardinų baž- 
nyčios labai gražus, apie jį verta viešai kalbėti, gal Dievas duos, kad 
ilgainiui jis bus realizuotas, tačiau šiuo metu jis, man rodosi, dar per 
daug nerealus ir svajotojiškas. Šiuo metu mums rūpi laimėti Vilniuje 
bent kokį atramos tašką, nors šitai būtų tik Šv. Mikalojaus ar kokia 
kita bažnyčia, kurioje protarpiais būtų sakomi lietuviški pamokslai: 
pirmas žingsnis esti sunkiausias. Atsimenu, kiek reikėjo padėti rüpes- 
čių ir pastangų, kol davėme pradžią lietuviškiems pamokslams Peter- 
burge; šiuo metu jau trijose bažnyčiose sakomi pamokslai lietuviškai, 
o katedroje - kiekvieną sekmadienį prieš sumą. 

Esu nuoširdžiai dėkingas Maloningajai Poniai už man paduotą 
mintį, kad Bernardinų bažnyčios fundatoriumi galėjęs būti Goštautas. 
Kadaise Petro Goštauto asmenybė buvo labai patraukusi mano déme- 
sį, ir ketinau ką ne ką apmesti jos pagrindu; šiuo metu šitai išblėso, 
tačiau ką gali žinoti, kaip bus ateityje, gal ilgainiui ką ir padarysiu. O 
kai dėl lietuvių spaudos, tai lyg naktį tamsią, naktį rūsčią; tik vienas 
p. Smilga nenori išsižadėti vilčių. Man, ypač po to, kai Vanovskis pa- 
skirtas švietimo ministru, ir tai dar teatrodo graži svajonė. Viena, kas 
mums dar laisvai prieinama - tai gyvas žodis, kuriuo irgi reikėtų dau- 
giau naudotis, bet kokia tinkama proga parodant, kad gimtoji kalba 
mylima ne tik teoriškai, bet ir praktiškai, įtikinėjant, kiek kam leidžia 
aplinkybės, vis platesnius visuomenės sluoksnius, idant tuo būdu pa- 
rengtume visuomenės nuomonę, ypač aukštesnės klasės, nes kiekvie- 

nas sumanymas bei nauja idėja tik tada lengviau įkūnijama, kai eina 
iš viršaus; būtų be galo graudu, jeigu lietuviškasis sąjūdis leistų daigus 
tiktai žemesniuose sluoksniuose ir sutaptų su demokratiniu judėjimu. 


Tačiau bus gana šito šaukiančio skundo - 
Juk neatsiliepia į tai šie lavonai! 

Dabar, kai gimtoji pastogė išbunda, 
Nebunda juk jie, šitie griaučiai, tie ponai! 
Kilminga gentis, tautos buvę vadovai, 
Dabar svetimi mūsų kalbai ir kovai! 


Kartu su linkėjimais kuo linksmiausiai praleisti šventes, reikšda- 
mas kuo nuoširdžiausią pagarbą - 

tarnas kun. J. Macul. 

1901 kovo 28 d. Peterburgas 


VUB RS, f. 1-D niż, |. 2-2a. 


b Stanislavai Medekšaitei-Paškevičienei, 
Sankt Peterburgas, 1901 m. 


Easkawa Pani! 

Czy J. Excellencya robił starania o sufraganje dla siebie, nie wiem. 
Zdaje mi sie, ze nie! Wiem tylko, ze jezeli chcemy mieč sufra- 
gana-litwina, to trzeba robič o to starania nie w Petersburgu, ale w 
Rzymie: Petersburg i tak, przynajmniej stosunkowo, jest lepiej uspo- 
sobiony wzgledem litwinów, niz polaków. 

Z prawdzimym szacunkiem 

Sluga Maironis 


* Maironis, poema Znad Biruty (1904); vertė Viktoras Katilius (Maironis, „Nuo 
Birutės kalno“ in: Maironis, Raštai, t. 2: Poemos, Vilnius: Vaga, 1988, p. 523). 

Vertimas! 


Maloningoji Ponia! 

Arjo Ekscelencija dėjo pastangų gauti sufraganą, neżinau*. Man at- 
rodo, kad ne. Žinau tiktai, kad norint turėti sufraganą lietuvį, reikia 
rūpintis tuo ne Peterburge, o Romoje. Peterburgas palyginti ir taip yra 
palankesnis lietuviams negu lenkams. 

Su tikra pagarba 

Tarnas Maironis 


VUB RS, f. 1- D nuż, L. 1. 


Autorystė nustatyta pagal turinį ir braiZa. Datuojama pagal turinį. 


> Aleksandrai Josifovnai Volter, 
Jūrmala, 1902 m. rugpjūčio 2 d. 


MnaoroyBaxaeMas Anekcangpa Hocndonsna! Kake Barre woe 
3x0poBbe? Ilomorb JIM BaM JluMaHb H Kak 3ApacTByeT Ouyapub 
AjekcaHApoBu4? A mnomyawre Banie mucimo Ana Mme jingurn 
CMHJIBTo; ux ye HBTB: B llerepÓyprk; nHcbMO MM IOCJIAJIE, 
riepeMBHHB Apec. 

Buepa ÓBUI Ha koHnueprk Mme 3ajrkckoń; upekpacuo Hrpana; 
ny6nuka upbraMa 3aCbinara. MaiyneBuų 


Vertimas3 


Didžiai gerbiama Aleksandra Josifovna! 
Kaip Jūsų mielosios sveikata? Ar pagelbėjo jums Limanis* ir kaip 


* Skelbiama iš: „Laiškai“ in: Literatūra ir kalba, p. 303; vertėjas nenurodytas. 

2 Greičiausiai kalbama apie Vilniaus vyskupą, kurio pavaduotojo (sufragano, 
pavyskupio) vieta XX a. pradžioje buvo vakuojanti. 

3 Vertė Eugenijus Žmuida. 

^ Upei įtekant į jūrą natūraliai susidarantis vandens telkinys; įlankos vanduo 
būna šiek tiek sūrus, tikima jo gydomosiomis savybėmis; tokių telkinių esa- 
ma prie Juodosios jūros (netoli Odesos). 


58 


gyvuoja Eduardas Aleksandrovičius? Aš gavau Jūsų laišką skirtą Mme 
Jadvygai Smilgo?; jų jau nėra: Peterburge; laiškas jiems nusiunčiau, 
pakeitęs adresą. 

Vakar buvau Mme Zaleskos koncerte, puikiai atliko; publika užver- 
tė gėlėmis. Maciulevičius 


LNB RS, f. 17-271 

Spaudai: 1902-08-02 Majorenhof (rus. Maiopenzogs); 1902-08-05 Sankt 
Peterburgas. Atvirukas, nespalvotame viršelyje - jūros pliažo su žmonė- 
mis vaizdas; užrašas: Am Rigaschen Strand [Rygos pakrantėje (vok.)]. 
Adresuota: Ee Bsicokopoduro Mme Anexcauópe Hocugoene Bonbmepe, 
C Ilemepóype B. O. 7 nunua [Jos didenybei Mme Aleksandrai Josifovnai 
Volter, Sankt Peterburgas V. S. 7 linija (rus.)]. 


» Aleksandrui Dambrauskui, 
Sankt Peterburgas, 1899 m. vasario 16 d. 


Maloningas Kn. Aleksandra! 

Nors į užrubežių rengiuosiu, bet, nežadėdamas būti Ryme, nei tiek 
neketinu būti Paryžiuje ant parodos“; visai ji manęs netraukia. Mačiau 
jau ne vieną didelę parodą, kaip aną metą Berlyne, ir nuo to karto 
atstojo man noras ant jų buvoti: yra tai marios be galo ir krašto, kur 
žmogus tikrai nieko negali pamatyti, nors nedėlią ant to atidėtumei; 
jei bent tikrai kokį mėnesį lankyti sistematiškai dalimis. Nevažiuosiu 
į Paryžių ir dėl to, kad norėčiau pagyventi ant šios ašarų pakalnės, o 
su tais prancūzais tai visaip gali atsitikti; gali ir nuskandinti, ir į orą 
kokia bomba išmesti ar per kokią komuną be jokio reikalo nudur- 
ti. Neturiu simpatijos dėl jų jau iš tos priežasties, kad savo parodą 


' Eduardas Aleksandravičius Volteris. 

* Jadvygos Smilgienćs. 

3 Vasiljevo sala (rus. Bacunbeeckuū ocmpos) - didžiausia sala Nevos deltoje, 
įeinanti į Sankt Peterburgo teritoriją. 

+ Kalbama apie 1900 m. Pasaulinę Paryžiaus parodą, kurioje pirmą kartą daly- 
vavo ir lietuviai, įsirengę etnografijos parodą bei kultūros eksponatų skyrių. 
Tokios parodos rengiamos nuo 1851 m. 

demonstratyviškai atidengė didžioje subatoje'. Iš mano draugų, nors 
bemažo visi į užrubežių rengias, bet nieks nežada būti Paryžiuje. Ke- 
tinu ant kokio 1 44 mėnesio pailsėti Šveicarijoje ant krašto ežero Ke- 
turių Kantonų, kur jau du kartu buvau ir kur maloniaus tarp gamtos 
grožybių; paskui grįšiu į Lietuvą ir šį tą dirbsiu. 

Pabūti Paryžiuje mėnesį už 200 rublių - dalykas negalimas; brange- 
nybė bus labai didelė. Skaičiau laikraščiuose apgarsinimus, kad Grand 
Hotel du Trocadero? apsiima užlaikyti per dvi nedeli pagal pirmo sky- 
riaus už 200 rub., pagal antro skyriaus užlaikymą už 150 rub. Galima 
tikėti, jog tai pigiausiai irgi žmogus surištas: iš aukšto užmokėjęs pini- 
gus, ar miela, ar netinka, turi jau būti ir, ką duoda, valgyti. Kodėlvis taip 
trumpai rašote? Po visas šalis pasklido žinia apie klierikų prieš inspek- 
torig sukilimą“, klausė manęs, kaip ir kas, o aś nieko nežinau; net man 
gėda! Kuo pasibaigė, ar žada pasibaigti? Vyskupas, girdžiu, pasveiko. 

Sveikinu visus ir bučiuoju Tamstą. 

Širdingai mylįs 

Kn. J. Maculevičius 16 vasario 1899 m. 

Petrapilis 


„Maironio - J. Mačiulio laiškai A. Jakštui Dambrauskui“, in: Naujoji Ro- 
muva, Kaunas, 1936, Nr. 4, p. 79. 


> Aleksandrui Dambrauskui, 
Sankt Peterburgas, [1899 m.] 


Mylimasis Kn. Aleksandra! 
Žinau jau, kad [ant]6 manes pyksti, kad tuojau neatsakau ant Tams- 
tos rašto, bet ką aš padarysiu, kad laiko man taip mažai! Reikia ir Mo- 


* Didįjį Šeštadienį, t. y. dieną prieš šv. Velykas. 

* Grand Hotel du Trocadėro - Didieji Trokadero rūmai; juose veikė Pasaulinės 
Paryžiaus parodos lietuvių skyrius. 

Pranciškų Ksaverą Kriškijoną. 

Kalbama apie studentų ir vadovybės konfliktus Žemaičių kunigų seminarijoje. 
Mečislovas Paliulionis. 

Įterpta publikacijoje. 

rališką išguldyti, kaipo kapelionui, konferencijas sakyti ir klierikus 
spaviedoti, ant galo ant pirmos rotos! lietuviškus pamokslus iš celios* 
sakyti, o čia dar artinas ilgos rekolekcijos. Bet nepyk! norėjau gerai 
padaryti, o viską užbaigęs pranešti. Nusiunčiau p. Montvidui apie 20 
knygų, paženklinęs apie jo dalykus, kad sau reikalingas išsirinktų ir 
parsigabentų patsai, nes kartu nurodžiau antrašą knygyno, iš kurio 
gali sau reikalingąsias parsigabenti; bet esąs didis ponas; reikalauja 
antrame laiške, kad aš jam išsiųsčiau iš anų paženklintų aštuonias. 
Taigi tegul bus jo viršus. Pasiunčiau anas aštuonias ir užmokėjau su 
išsiuntimu 9 rb. 60 kap. Paskui man vėl siunčia savo konspektą ir 
prašo atsiųsti daugiau knygų ant tų punktų, dėl kurių nerašęs anose 
knygose. Bet aš patsai anų knygų neskaičiau; iš kurgi galiu žinoti, ko 
jam ten trūko; reikalauja perdaugel nuo manęs: tegu patsai pirma 
perskaito ir paskui in specie? paženklina, ko jam reikia. Jam išrodo, 
kad aš neturiu daugiau ko veikti, kaip tik apie jo tezę rūpintis. Už 
9 r. 60 kap. intencijy* Tamstai siųsti negaliu, nes patsai ne per daug 
turiu, gal kaip kitaip atsilyginsime. Gavau laišką nuo kn. Inspekto- 
riaus? Kauno Seminarijos. Neturiu gyvai dabar laiko antro laiško jam 
siųsti, todėl prašom Jo paprašyti, kad man atsakytų žinomame reika- 
le ant tų klausimų: a) ar katalikas ar ne? b) kokia alga metinė; c) ar 
Kaune gyvenantis ar iš Petrapilio? Jei iš Kauno, tai aš nieko ten ne- 
pažįstu, o iš Petrapilio vargiai kas važiuos, jei alga nedidelė. Prašom 
pasveikinti visus. 

Bučiuoju Tamstą širdingai ir, jei ko reiks, neatsisakau padėti, kiek 
man laikas daleis. 

Kn. J. Maculevičius 

P. S. Aplankiau vakar kn. Bilekevyčią; galės važiuoti savo pinigais į 
Irkucką, tik savo kaštu turi du sargu paimti; ant atvažiavimo sušelp- 
siu; paskui tik jo neužmirškite. 


! Pirmos eilės. 

2 Greičiausiai publikacijos klaida; turėtų būti - eilios, t. y. eilės. 
3 Atskirai (lot.). 

+ Užsakomųjų šv. Mišių aukų. 

5 Pranciškaus Ksavero Kriškijono. 

P. S. Ant Chomekovo vietos, kurs mirė, užtvirtintas Ptazickio, 
buvo šiandien su vizitu jau. Gal ir Kaune - ant Hukauskio* vietos bity 
galima kataliką priimti. 


„Maironio - J. Mačiulio laiškai A. Jakštui Dambrauskui“, in: Naujoji Ro- 
muva, Kaunas, 1936, Nr. 4, p. 79. 


Datuojama pagal turinį. 


> Aleksandrui Dambrauskui, 
Sankt Peterburgas, [1900 m.] 


Mylimasis Kn. Aleksandra 

Garbingas Sekretoriau! 

Gal jums bus žingeidu pranešti šį tą apie mūsų Akademiją, kurios 
padéjimas tame laike tikrai kritiškas. Vakar kn. Inspektorius Retke 
pasidavė į dimisiją, rytoj pakelsime jam pietus, užporyt išvažiuoja į 
Varšuvą, gavęs ant kelio pašalpos 9oo r. Prieżastimi to viso suirimas 
disciplinos tarp klierikų, kurios buvo pats priežastimi per savo per 
daug lėtą pasielgimą su klierikais, kuriems per daug davė valią. Per 
tai dvi Ciecoriaus? dienos neapsiėjo be incidento; paskutinį kartą pa- 
skirtas dijakonas iš Plocko vyskupystės atsisakė tarnauti dėl tos prie- 
žasties, kad pirma būdavo tą dieną skaitytos, o ne giedotos Mišios. 
Rektorius“ norėjo jį tuojau pašalinti iš Akademijos, ir mes visi buvome 
tos pačios nuomonės, bet Inspektorius prieš Arkivyskupas išmaldavo, 
kad ant rekolekcijų 3 dienas pasodintų. Į tris dienas ir žandarmerija, 
ir Departamentas“ žinojo visas mažiausias smulkmenas to incidento. 
Departamentas pareikalavo, kad ir klierikas, ir Inspektorius į trečią 


' Galbūt Stanisławo Ptaszyckio. 

* Konstantino Gukovskio. 

Caro. 

Longin Žarnowiecki. 

Boleslawa Hieronimą Kłopotowski. 

Kalbama apie Rusijos imperijos Kitatikių dvasinių reikalų departamentą prie 
Vidaus reikalų ministerijos Sankt Peterburge; veikė 1832-1917 m. 


nu a w 


62 


dieną išvažiuotų iš Akademijos; bet koks dar bus galas to viso, ne- 
žinome. Direktorius Departamento važiuos pas p. Ministerį, ir ten 
dar bus apie tai kalba; bijo, kad vis tai neprauostytų laikraščiai a la! 
Sviet? etc. Ant Inspektoriaus vietos norėjo Arkivyskupas kn. Ciepla- 
ką paskirti, bet Departamentas ant to nesutiko. Tada Arkivyskupas 
pastatė mano kandidatūrą, nieko man nepasakęs. Departamentas 
sutiko, bet lig laiko, nes nežino, ką Ministeris pasakys. Rytoj gausiu 
oficijališką popierį fungens munere? inspektorius. Bet man plaukai 
šiaušias! Norėjau išsikalbinėti, bet nieko nepadariau. Disciplina tarp 
klierikų suirus, aplenkti profesoriai taip pat neturės geros širdies ant 
manęs: nors kraustykis tuojau į Kauną. Praneškite mano šviesiausiam 
Vyskupui apie tai ir paklauskite, kaip man lieps daryti. Jei civiliška 
valdžia tuo tarpu paliktų mus pakajuje, gal ir pasisektų kaip suvaldyti 
ir truputį suveržti klierikus, bet vyresnieji profesoriai, kaipo aplenkti, 
vargiai man dovanos ir ant kiekvieno žingsnio apsunkins man jau ir 
taip sunkų darbą. Bažnyčios įstatymus lig laiko, o gal ir ant visados 
paskirtas išguldinėti kn. Baltrušis. Kn. Pranaitis išvažiuos į Taškentą, 
kur visoms keturioms veržės; ant galo Ministeris sutiko, bet tur būti 
tris metus išsėdės Akademijoje iki galo. Kn. Jaunis vėlei pradėjo sirg- 
ti, ir daktarai įkalbėjo važiuoti į Berlyną gydytis; gavo 400 r. pašalpos 
ir jau dvi nedėli kaip išvažiavo; ketino prieš Kalėdas pagrįžti. Sulau- 
kėme ant galo šią nedėlią naują kapelioną kn. Jakubovskį, seniuką iš 
Žitomyriaus vyskupystės. Vakar sakė pirmą konferenciją, gana gražiai. 
Susimildami, rašykite tankiaus pas mane, kas begirdėti Kaune; net 
man gėda, kaip paskutinysis gaunu žinoti, kas ten dedas; apie kn. Do- 
vydaičio mirtį gavau žinią į ketvirtą dieną. Buvo giedotos Mišios už Jo 
dūšią, kurias prašėme atlaikyti kn. Rektoriaus, panedėlyj nuo 9 iki 10 
adynos nebuvo lekcijų per tai. 

Pasveikinkite nuo manęs visus pažįstamus ir pabučiuokite ranku- 
tes Šviesiausio Vyskupo. Bučiuoju Jus apkabinęs ir mylįs. 

Kn. J. Maculevičius 


1 Kaip (pranc.). 
2 Politikos ir literatūros laikraštis, leistas Sankt Peterburge 1882-1917 m. 
3 Einantis pareigas (lot.). 

P. S. Kaip sveikata vysk. Cirtauto ir kur išvažiavo? 
Vilniuje jau prasidėjo lietuviški pamokslai Šv. Mykolo bažnyčioje. 


„Maironio - J. Mačiulio laiškai A. Jakštui Dambrauskui“, in: Naujoji Ro- 
muva, Kaunas, 1936, Nr. 4, p. 80-81. 


Datuojama pagal turinį. 


> [Aleksandrui Dambrauskui], 
Sankt Peterburgas, 1901 m. gegužės 16 d. 


Garbingas kn. Sekretoriau! 

Turi būti jau turite lietuviškai, o, rasit, ir latviškai verstą encikliką! apie 
(bilenozą) jubiliejy?; ar negalėtumėte vieną egzempliorių atsiųsti man, 
ar dar geriaus tiesiai kn. Prapuoleniui; žadame pamėginti, ar nepasiseks 
su daleidimu ministerijos atspausti ją lotyniškomis raidėmis: vysk. Nie- 
dzialkauskas žada apie tai pasirūpinti (Kazimir Prapuolenis, Fontanka 
18). Vilniaus lietuviai padavė skundą vysk. Niedzialkauskui, kaipo ar- 
kivyskupo vietininkui, kad jiems neleidžia lietuv. pamokslų Vilniuje. 
Vysk. N. davė jiems oficijaliśką atsakymą, kad jų skundą pripažįsta už 
teisingą, bet jog esąs lig laiko tik, nenori rašyti prie paties Vilniaus vys- 
kupo oficijališkai reikalaudamas tiesos; pasišnekėsiąs apie tai žodžiu, 
grįždamas į Žitomyrių per Vilnių; jei nieko iš to nebūtų, pataria kreip- 
tis į Rymą su skundu. Tą atsakymą vilniečiai įbruko į rankas Vilniaus 
vyskupui. Pirm to, mes visi Petrapilio kunigai lietuviai, neišskiriant ir 
prelat. Maculeviciaus?, ant vieno rašto pasirašę, išsiuntėme Vilniaus 
vyskup. prašymą, kad nesigailėtų trokštantiems lietuviams dvasiško 
peno ir per tai prašalintų priežastis agitacijų, kurios neatneš Bažnyčiai 
jokio pelno. Apturėjome atsakymą abejutį: vyskupas labai mylįs lietu- 
vius ir apie juos rūpinąsis ir pačiame Vilniuje turįs 13 lietuvių kunigų; 
apie pamokslus nei pusės žodžio! Kaip matai, tasai klausimas pasieks 


' Leonas XIII, Enciklika Tametsi futura prospicientibus [Tačiau žvelgiantiems į 
ateitį], paskelbta 1900-11-01. 

* 1900 m. nuo Kristaus gimimo minėjimas. 

3 Kalbama apie Konstantiną Maculevičių. 

Rymą, nes kitaip amžinas circulus vitiosus, iš kurio negalima išsisukti. 

Ant vasaros daktarai man liepia važiuoti į mares maudytis; apsi- 
rinkau Palangą. Ar nežadi ir Tamsta ten per vasarą apsigyventi; būtų 
malonu pasimatyti. 

Pasilieku su guodone 

Kn. Maculevičius 

dn. 16 Gegužės 1901 m., Petrapilis. 


„Maironio - J. Mačiulio laiškai A. Jakštui Dambrauskui“, in: Naujoji Ro- 
muva, Kaunas, 1936, Nr. 4, p. 79-80. 


> [Aleksandrui Dambrauskui], 
Sankt Peterburgas, 1901 m. gruodžio 29 d. 


Garbingas Kn. Sekretoriau! 

Sveikinu Tamstą, sulaukus šventų Kalėdų ir Naujų Metų, ir siun- 
čiu savo širdingus linkėjimus ilgiausių metų. Apturėjau šiandien ir 
"Tamstos raštą, kartu su laiškeliu $v.[iesiausio] Kunigaikščio?. Kn. Jau- 
nio dabar nėra; išvažiavo antras mėnuo į Berlyną gydytis; abejojama, 
ar pagrįš. Gavęs telegramą, galėjau taip tik atsakyti: adres Javnisa ne- 
izviester?. Todėl ir apie šv. Kunig. užmanymą negaliu dabar nieko pa- 
sakyti; žinau tik tiek, kad kn. Jaunis prigulėjo prie Komisijos, buvo 
ar vieną kartą ant jos, ir vardai, bus gal trys mėnesiai, kaip atskiroje 
knygutėje atspausti; ne kurių lietuviškų vardų visai nėra, kaip Birutės, 
Gražiosios ir kitų. Kn. Jaunis turi didį garsą, gilų protą, yra nuo širdies 
lietuvis, bet pozityviško, realistiško darbo nuo jo vargiai galima tikė- 
tis; skaito daug, daro sau įrašus, bet nieko užbaigta neturi; kaip tik 
pastojo į Akademiją, be perstojo įkalbėjau, kad nors savo kalbamokslį 
spaudai sutaisytų; žada, bet vis ant ryt atideda; lekcijas apleidžia, nuo 
žmonių šalinas; vargiai užsilaikys akademijoje ilgai; ne kurie sampro- 
tauja, kad ir dabar vargiai pagrįš išvažiavęs. 

'  Ydingas ratas (lot.). 


* Galbūt kalbama apie iš Gedimino savo giminę kildinusį Joną Beržanskį. 
3 Jauniaus adresas nežinomas (rus.). 

Jau ketvirta diena, kaip rašau pas Tamstą laišką ir negaliu užbaigti; 
durys neužsidaro per visokius interesantus; inspektorystė užima labai 
daug laiko ypatingai dabar, kad nėra galo arkivyskupui celebru'; dar 
daugiau mums košės priviré a.[eternae] m.[emoriae|* prokuratorius, 
kursai netikėtai ir be jokio testamento mirė vakar; pagrabas, aprašy- 
mas jo daiktų, suvedimas jo akademiškos ūkės - vis tai ištisą dieną 
graužia galvą; dargi turime silpnai sergantį klieriką iš Varšuvos; žmo- 
gus neturi valandėlės liuosos. 

Iš Seinų norėjau įpiršti kn. Bučį ant Apologijos į Akademiją, buvo 
dar 2 metu Friburge ir ant daktaro išdavė egzaminą; vysk. Baranaus- 
kas iš pradžios nenorėjo ant to sutikti, dabar antrą žinią turime, kad, 
rasit, jau nesipriešins. Klausiau apie sveikatą vysk. Cirtauto, ir nieko 
man ant to neatsakėte. 

Bučiuoju Tamstą nuoširdžiai mylįs J. Maculevičius 

dn. 29 Gruodžio 1901 m. 

Akademija 


„Maironio - J. Mačiulio laiškai A. Jakštui Dambrauskui', in: Naujoji Ro- 
muva, Kaunas, 1936, Nr. 4, p. 80. 


> Aleksandrui Dambrauskui, 
Sankt Peterburgas, 1902 m. kovo 10 d. 


Mylimasis Kn. Aleksandra! 

Rašė man žmonės, esanti Kaune šneka, Tamsta palikęs kanaunin- 
ku. Jei tai tiesa, širdingai iš to džiaugiuosi ir sveikinu su nauja, tikrai 
užpelnyta garbe. 

Pasirodo, kad Žemaičių Vyskupas* jau parašė Arkivyskupui apie 
Tamstos gabumą knistis po knygas. Arkivyskupui tai patiko, šnekėjo 


* Sv Mišių aukojimų, ceremonijų (lot.). 

^ Amžinoatminimo (lot.). 

? Apologetika - teologijos sritis, krikščionybės dogmų gynimas. 
^ Greičiausiai Mečislovas Leonardas Paliulionis. 

apie tai su Rektoriumi', o šis manęs apie Tamstą paklausė; nuduoda- 
mas, lyg pirmą kartą apie tai išgirdau, atsakiau, kad tai būtų kandida- 
tūra labai atsakanti, ir pridūriau, jog am. atilsį Rektorius Račkauskas 
Tamsta pavadino kitą kartą knyžniku! Kn. Būčio vysk. Baranauskas 
vėliai neleidžia, kaip girdėtis. Būtų gerai, kad galėtumėte išguldinė- 
ti Raštą Šv., bet jei nenorėsite, galima bus (žinoma, jei projektas iš- 
sipildys) paimti Teologijos pamatinę arba Apologiją3, kuri yra dabar 
adjunktūroj (tris valandas per nedėlią), o kurią žadama pakelti į ka- 
tedrą. Apie užrubežių dabar nėra ko sapnuoti; galima bus paskui ant 
kokio mėnesio išvažiuoti, kad persitikrinti pačiam, jog užrubežinei 
teologijai rašo kartais giliai moksliškus traktatus, bet išguldo „taip 
sau“. Liuosesniame laike, žinoma, nekenks kiek pasiskaityti, ypač apie 
teologišką literatūrą, nors ir to, ką žinote, užtenkama; ne Dievas žino, 
ko reikia. Rektorius išmintingai sako: kad tik po vaišes nesiblaškytų 
ir knygas mylėtų, daugiau nieko nereikia. Širdingai nudžiugčiau, jei 
visas tas užmanymas išsipildytų; būtų ir man tuo maloniaus saviškį 
turėti žmogų, mat kn. Jaunis į Krokuvą, kn. Pranaitis į Taškentą lėkti 
sparnus kilnoja, būtų man, mažko ne vienam lietuviui, liūdna. Apie 
kn. Žongolavičią kalbos dabar būti negali, tegul pasiliks Kaune, nieko 
neturiu prieš jį, bet... Kn. Jaunis apturėjo jau užprašymą - raštą nuo 
Krokuvos universiteto; pats negali dar rašyti, akys nesveikos, tai aš 
atsakiau jo vardu: w zasadzie się zgadza, o szczegóły się ułożą, ma 
nadzieję*. Arkivyskupas išleidžia. Būkite geros mįslies ir per daug ne- 
sirūpinkite; kaip Dievas žadės, taip ir bus. Pabučiuokite nuo manęs 
rankutes J. M. Vyskupo. 

Bučiuoju Tamstą nuo širdies 

Kn. J. Maculevičius 

dn. 10 Kovo 1902 m. Petrapilis 


„Maironio - J. Mačiulio laiškai A. Jakštui Dambrauskui“, in: Naujoji Ro- 
muva, Kaunas, 1936, Nr. 4, p. 81. 


' Longinu Zarnowieckiu. 

^ Knygiumi (rus.). 

3 Apologetika - teologijos sritis, krikščionybės dogmų gynimas. 
^ Išesmės sutinka, dėl smulkmenų, tikisi, bus susitarta (lenk.). 

> [Aleksandrui Dambrauskui], 
Sankt Peterburgas, 1902 m. kovo 20 d. 


Mylimasis Kn. Sekretoriau! 

Ministeris v.[nutrenich] d.[el]', pasišaukęs Vyskupą?, jam pasakė, 
kad jo pasielgimas buvo perstatytas Šviesiausiam Ciecoriui? ir labai 
nepatiko. Todėl jisai, t. y. Ministeris, duoda rodą Vyskupui atsisakyti 
nuo vietos; gaus tada savo algą ir pašportą gyventi kur panorės, išsky- 
rus 9 vakarų rėdybas*. Vyskupas atsakė, jog to padaryti negali, nes tik 
Šviesiausis Ciecorius ir Popiežius, kurie ji paskyrė, gali ji nuo vietos 
pašalinti. Ministeris prikalbinėjo apie tai gerai apmislyti ir norėjo duo- 
ti dvi dieni ant to, bet Vyskupas pasakė, jog apie tai jau gerai apmislijo 
ir kitokio atsakymo neduos. Tada Ministeris pasakė: jei taip, tai man 
reikia apmislyti kitokį ištrėmimo būdą. Ant rytojaus, t. y. utarnike, 
atvažiavo n valandą pas Vyskupa Mosolovas ir labai švelniai su dideliu 
gailesčiu pranešė Vyskupui, kad nutarta liepti Vyskupui į Tverį gy- 
venti ir jam algos mokėti 1200 r. Ketverge Šviesiausis Ciecorius išduos 
ukaz ob otriešenii ot dolźnosti, o subatoje turi vyskupas važiuoti į 
paskirtą vietą. Ant galo išsireiškė, jog Vyskupui visados nuo širdies 
troško viso gero ir paliks jo prieteliu. — „Jei tada Tamsta mano priete- 
liumi, tai prašom leisti man paimti su savim kapelioną kn. Sperskį“. 
Iš pradžios p. M. išsikalbinėjo, ant galo sutiko, nes no ne v kacestve 
kapelana, a v kačestve častnago ksendza“ (t. y. be pensijos). Tokie tai 
dalykai pas mus. Vakar visas Vyskupo raštas buvo atspaustas laikraš- 
tyje „Novoje Vremia'7; už tai šiandieną „Novoje Vremia" nepasirodė, ir 
kitiems laikraščiams uźginta perspausdinėti. 

Pabučiuokite rankutes Jo Mylistai Šviesiausiam Vyskupui ir pra- 
neškite apie viską; telegramą apturėjot? 


' Vidaus reikalų (rus.). 

* Steponą Zvierovićiy. 

Nikolajui Romanovui. 

Gubernijas. 

Įsaką dėl atleidimo iš pareigų (rus.). 

Bet ne kaip kapelioną, o kaip privatų kunigą (rus.). 

7  Imperinės nuostatos dienraštis, leistas Sankt Peterburge 1868-1917 m. 

Bučiuoju Tamstą nuo širdies 
Myljs kn. J. Maculevičius 
dn. 10' Kovo 1902 m. 


„Maironio - J. Mačiulio laiškai A. Jakštui Dambrauskui“, in: Naujoji Ro- 
muva, Kaunas, 1936, Nr. 4, p. 81. 


> [Aleksandrui Dambrauskui], 
Sankt Peterburgas, 1902 m. gegužės 3 d. 


Mylimasis kun. Sekretoriau! 

J. M. Arkivyskupas liepė man dasižinoti, kur dabar Vyskupas Cir- 
tautas, ar nepargrįžo į Kauną ir kaip jo sveikata. Todėl būkite taip ma- 
lonus ir atsakykite man apie tai kuo greičiausiai, o tuo pačiu atsidėji- 
mu ir kas girdėtis Kaune; klausinėja mane visi apie tai, o aš vien galiu 
tik atsakyti ant to, jog nieko nežinau. Kn. Akko jau gavo dimisiją; jei 
norėtumėte, galėtumėte jo vietą užimti, t. y. Exegezą*; jei visai atsisa- 
kote, tai teks Apologija? su mažesne alga. Pral. Beresnevičia nedrūtas, 
kartais kiek geriaus, bet iš lovos bemaž nesikelia; nors toks padėjimas 
gali metus patverti. Apie vyskupų nominacijas nutilo; neužilgo Arki- 
vyskupas bus pas von Plėve, gal ką išgirs. Kn. Pranaitis dar nevažiuoja 
į Taškentą, užtvirtinimo kaip nėra, taip nėra. Minsko vyskupystėje dar 
trys vietos neapsodintos klebonais; pamažu gal ir jas apsodins. Arki- 
vyskupas nori šį metą apvažiuoti Novogrudko pavietą; p. Mosolovas 
nesipriešina; nežino, ką von Plėve pasakys. Kada išvažiuoja J. M. Vys- 
kupas lankyti parakvijas? 

Su Dievu tuo tarpu! 

Bučiuoju Tamstą nuoširdžiai 

Kun. J. Maculevičius 

1902 m. Gegužės 3 d. Petrapilis 


1 Greičiausiai publikacijos klaida; laiškas rašytas ne kovo 10, o 20 d., nes jame 
minimas vyskupo raštas laikraštyje Novoje vremia buvo paskelbtas kovo 19 d. 

^  Egzegezė - teologijos sritis, Biblijos aiškinimas. 

3 Apologetika - teologijos sritis, krikščionybės dogmų gynimas. 

P. S. Vakar Arkivyskupas užsiprašė pas save ant pietų profesorius 
Akademijos ir Seminarijos. 


„Maironio - J. Mačiulio laiškai A. Jakštui Dambrauskui“, in: Naujoji Ro- 
muva, Kaunas, 1936, Nr. 7, p. 159. 


> Aleksandrui Dambrauskui, 
Sankt Peterburgas, 1906 m. gruodžio 23d. 


Mylimasis kun. Aleksandra! 

Sveikinu, sulaukus švenčių, ir viso gero nuo širdies linkiu, ypatin- 
gai, kad Tamstos „Draugija“ 
torijoje; kiek galėsiu, paskui prie jos sandarbininkavimo prisidėsiu, 
tik norėčiau užbaigti pirmą savo darbą „Per skausmus į Garbę“*; ne- 
seniai užbaigiau aštuntąją giesmę, pasilieka paskutinioji; rasit, per 
vasarą galėsiu atspausdinti ir tada bent kiek liuosiaus atsikvėpsiu; 
dabar Tamstai siunčiu trumputį dalyką: „Žiemos naktis“, jei tiks į 
„Draugiją“. 

Nuo Akademijos dar neatsiėmiau Tamstos pinigų; todėl iš savo ki- 
šenės per kl. Cesnj? įdaviau 60 r. 60 kap., kad paskui nereikėtų per 


užimtų svarbią vietą mūsų rašliavos is- 


paštą siųsti. 

J. M. vyskupas rašė, kad nuo Kalėdų inspektorium paskirsiąs kun. 
Pacevičių, džiakoną, o Rektoriaus priedermes ik laiko pildysiąs J. M. 
pavyskupis Cirtautas, todėl meldė, kad jo neprašytų į Petrapilį dėl 
konsekracijos. Šiandien perskaičiau „Kraj Litews. +, kad Tamsta žada 


: Literatūros, mokslo bei kultūros žurnalas, leistas 1907-1914, 1919-1923 ir 
1937-1940 m., red. Adomas Jakštas. 

+ [Maironis], Terp skausmu į garbę: poēma isz dabartiniu laiku, parasze 
St. Garnys, Tilzėje: spausta kasztu E. Jagamasto, 1895. Po spaudos atgavimo 
Maironis poemą ėmėsi papildyti ir perredaguoti; ji buvo išleista kitu pava- 
dinimu: J. Maironis, Jaunoji Lietuva: poėma, [Sankt Peterburgas]: atspausta 
autoriaus pinigais, 1907. 

3 Greičiausiai Blažiejus Česnys. 

^ Matyt, kalbama apie savaitraštį Kraj, leistą Sankt Peterburge 1887-1909 m. 

paimti į kapitulą'. Labai būtų malonu. Duok Dieve! Būtų kapitula šiek 
tiek lietuviškesnė! 

Kun. Drzewieckis labas dienas siunčia, man berašant, užėjęs. 

Pasilik sveikas ir drūtas 

Tamstą mylįs J. Maculevičius 

1906 m. gruodžio 23 d. Petrapilis 

P. S. Ar „Draugiją; kaip ir kitus leidinius, siuntinėsite veltui 
„Šv. Kaz.[imiero] Draug.[ijos]'* sąnariams, ar reikia atskirą prenume- 
ratą siųsti? 


„Maironio - J. Mačiulio laiškai A. Jakštui Dambrauskui“, in: Naujoji Ro- 
muva, Kaunas, 1936, Nr. 7, p. 159. 


» Aleksandrui Dambrauskui, 
Sankt Peterburgas, [1906 m.] 


Mylimasis kun. Aleksandra! 

Man išrodo, kad kun. Žangalaičia, pasiśaukdamas ant kokių ten 
bullių Benedikto XII ar Grigaliaus XVIIB, stačiai tyčiojas, nes nega- 
limas dalykas, kad mokinęs tiek metų Patarėjas nežinotų, ką žino 
mokytinis trium viarum*. Perstačiau vienok Jūsų abejones kun. Bal- 
trušiui. Štai ką atsakė: nerasite tokio kanonistos, kursai visas bulles 
galėtų suvaikyti. Kas pasišaukia ant kokios bullės, tas turi ją nurodyti 
ne tiktai, šiaip taip, bet su tekstu rankose; secus possidet libertas“. 


! Vyskupijos patariamąją instituciją, kurią sudaro keletas renkamų kanau- 
ninkų. 

^ Knygų leidimo ir prekybos organizacija, veikusi Kaune 1905-1940 m.; iki 
1938 m. jai vadovavo Adomas Jakštas. 

3 Tokio popiežiaus nebuvo; paskutinis, pasirinkęs Grigalijaus XVI vardą, buvo 
Bartolomeo Alberto Cappellari (1765-1846), valdęs 1831-1846 m. Maironis 
arba painioja skaičius, arba sąmoningai kalba ironiškai, neturėdamas ome- 
nyje nei konkrečių bulių, nei konkrečių popiežių. 

* Trijų keliu (lot); t. y. senosios klasikinės mokymo sistemos (septynių 
laisvųjų menų) pirmoji pakopa (triviumas): gramatika, retorika, dialektika. 

5 Kitaip įsigali savivalė (lot.). 

Taip ir man nuo karto rodės. Ir ne tiktai turi nurodyti autentišką 
tekstą, bet taip jau, jog bulle iki mūsų laiko nenustojo savo verčios. 
Taip, yra bullė ne taip jau per senų laikų, užginanti clericis jus ci- 
vile studere', kuri vienok šiandieną jau nevaržo; nesakau jau apie 
nuotarmes apie žydus, šiandieną veteratas*. Tie yra pamatiniai Baž- 
nytines tiesos įstatymai. Kadangi vienok prižadėjote ant jo nepykti 
už vintą, pasiėmė giliaus ištirti pasektą klausimą ir štai ką man pra- 
nešė po keliu dienų prakaitavimo. Buvę ten kada, neatmenu gerai, 
Misijonorių iš Kinų užklausta Kongregacijos, ar gali į savo mokyklas 
priimti stabmeldžius? Atsakyta, kad non commendatur, sed tolerari 
potest, passive se habendo guoad admissionem suorum sacerdotum 
(bonzorum?)3. Tasai vienok atsakymas, kaipo pavieniui atsitikimui 
atsakymas, neriša visos Bažnyčios. Toliaus, ne par seniai išleista Litt. 
Encyc. pro clero Italiae Piji X*, kuriose užginta kunigams prisiraši- 
nėti prie draugijų, savo vyskupo neužtvirtintų; bet aiškiai pasakyta, 
kad tai Italijos kunigijai, dėl jos ypatingų aplinkybių. Ant galo yra 
uždrausta ne tik kunigams, bet ir katalikams visiems prie paslapčių 
draugijų prisirašinėti. Daugiaus, kiek galima buvo iškamantinėti, 
nėra pozityviškų Sedis Ap[osto]licae> nutarimų, varžančių kunigiją 
ypatingai. Syllabus Piji IX“ apie tai nieko ypatingo nesako ir nenuta- 
ria. Apskritai sakant, nėra ypatingų įstatymų, kas link draugijų stei- 
gimo, kad butų užginta kunigams, kas neužginta šiaip jau žmonėms. 
Išrašysiu čia ne kurias ištraukas iš Kanonistos Jos. Laurentius (Instit. 
Juris Eccl, Friburg Brisgov.? 1903). [...]*. 


t Dvasininkams studijuoti civilinę teisę (lot.). 

2 Pasenusias (lot.). 

? Nerekomenduojama, bet gali būti toleruojama, jeigu pasyviai bus laikomasi 
dėl savo kunigų (bonzų?) priėmimo (lot.). 

+ Pijaus X enciklika Italijos dvasininkams (lot.). 

5  Apaštališkojo Sosto (lot.). 

$ Pijaus IX sąrašas (lot.); t. y. Syllabus (Svarbiausių mūsų laikų paklydimų sqra- 
šas, 1865), kuriame vardijami nuklydimai nuo „tikrojo“ tikėjimo, tarp ku- 
rių simpatizavimas panteizmui, natūralizmui, racionalizmui, liberalizmui, 
protestantizmui, socializmui, sąžinės, žodžio laisvei ir pan. 

7 Bažnytinės teisės nuostatai, Breisgau Freiburgas. 

è Skelbiant iškupiūruotos minėto veikalo 42 eilutės lotynų kalba. 

Su Akademijos spaustuve sutartį jau padariau', begėdžiai labai 
brangiai lupa: uż 10 ark.[ušų]* 1500 egz. kaštuos apie 740 rub. Volteris 
nedidelis buvo tarpininkas, nors žadėjo nuderėti, bet bemaž ant žo- 
džių ir pasibaigė viskas. Jei kunigas Žangalaičia taip visiems įkyrėjo, 
nejaugi negalėtumėte jam kokį boikotą apskelbti; būtų tat visai pagal 
naujos gadynės dvasios! J. M. Vyskupas prašė pašalpos išvažiavimui 
į užrubežių 4000 rs.3; departamentas prižadėjo duoti 3000 rs. Pralo- 
tams Kerpauskiui ir Dambrauskiui kolegija turėjo atsakyti, nes nei 
vieno grašio kasoje nepaliko iki naujų metų. Kun. Jauniui paskirta 
emeritūra 600 rs. ant metų; nuo I Rugsėjo jau atstatytas, bet išvažiuoti 
nepradėjo nei rengtis. 

Voldemaras parašė mano „Istorijos“ kritiką, nesinorėjo su piemeni- 
mi ginčytis, bet šį kartą neiškenčiau neparašęs replikos; būčiau Ants- 
paudinęs Jūsų „Draugijoje“, bet iki ta išeis, būtų pasenusi; nusiunčiau 
į „Vil.[iaus] Žin.[ios]“*, truputį per aštri; jei nespausdins, tada Jums 
atsiųsiu. Ar gerai? 

Historica evolutio doctrinae morum revelatae5 jau maždaug apdir- 
bau lotyniškai, nes iki šiolei per 2 mėnesiu mokytiniams išguldžiau; 
ketinu tą dalyką lietuviškai Jums parašyti, bet kiek mėginau, labai daug 
trūksta; sunku mokslišką terminologiją pritaikinti; ant galo parašysi 
apsiprakaitavęs, o čia atsiras koksai piemuo, lietuviškai pramokęs kiek 
kreizoti, ir išdirbs tave prieš visuomenę kaipo kokį piktadarį. Nemalo- 
nu. Petras Kriaučiūnas apturėjo nuo direkcijos užklausimą, kokius, pa- 
gal jo nuomonės, klausimus galima uždavinėti per lietuviškas lekcijas 
mokytiniams «3 HcTOpHH H reorpafui kpas»*. Parašiau jam. Bet labai 
mums stoka bent mažo vadovėlio Lietuvos geografijos. Prikalbinėjau 


"Greičiausiai kalbama apie: [Maironis], Lietuvos istorija. Su kunigaikščių pa- 
veikslais ir žemlapiu, parašė Maironis (Š. M-lis). Trečią kartą atspausta ir 
partaisyta, Petropilis: Išleist Lietuvių Laikraščio pinigais, 1906. 

2 Lankų. 

3 Rubliy sidabru. 

^ Maironis, „Atsakymas mano kritikui“, in: Vilniaus žinios, Vilnius, 1906-11-04, 
Nr. 254, p. 1-2. 

5  Papročių doktrinos istorinė evoliucija (lot.) 

$ Iš krašto istorijos ir geografijos (rus.). 

Pavalkiui', kad parašytų. Nelabai kratės. Matulaitis? ketina physika su 
laiku lietuv. rašyti. Sveikinu visus ir bučiuoju Tamstą apsikabinęs. 
P. S. Siųskite man savo „Draugiją“. Užsimokėsiu. 


Autografas VUB RS, f. L - D m2. 


Autorystė nustatyta pagal turinį ir braiZa. Datuojama pagal turinį. 


> Aleksandrui Dambrauskui, 
Sankt Peterburgas, 1907 m. vasario 3 d. 


Malonus Kn. Aleksandra! 

Ačiū už antrąjį „Draugijos“ numerį; gali lietuviai didžiuotis, turė- 
dami tokius svarbius laikraščius! Tik kodėl mane truputį nuskriau- 
dėte, išmetę visai du posmu ir dviejose vietose pertaisę, kaip man 
rodos, visai be reikalo: šarmotas rytys žvaigždelėmis verpalą audžia 
ant pačių grinčutės langų, ne viršui stiklo langų. Taip pat mano buvo: 
tiktai vargdieniai - bekyšo iš pusnių eglytės; pertaisėte it vargdieniai; 
žodis it man ypatiškai nepatinka?! Kodėl, pats nežinau; de gustibus*... 
Už istorijos’ kritiką“ ačiū širdingai; iš stiliaus pažinau, kad tai Tamstos 
plunksna. Ar apturėjote per kun. Česnį pinigus už Kornelijos knygas: 
aš iki šioliai negaliu iš Sakalauskio? tų pinigų išlupti, bet visgi iślupsiu. 
Padaryk ir Tamsta man geradarystę. Konsistoriaus iždininkas p. Do- 
brovolskis tur būti nebužilgai išsiųs už kanauninkystę pinigus; taigi 
iš tų pinigų paimk už prenumeratą „Draugystę“ ir, užmokėjęs kam 


1 Matyt, Juozas Vijūnas Pavalkis. 

^ Matyt, Vincas Matulaitis. 

3 Kalbama apie: Maironis, „Žiemos naktis“, in: Draugija, Kaunas, 1907, Nr. 2, 
P. 99. 

+ Dėl skonių (lot.). 

5 [Maironis], Lietuvos istorija. Su kunigaikščių paveikslais ir žemlapiu, parašė 
Maironis (J. M-lis). Trečią kartą atspausta ir partaisyta, Petropilis: Išleist Lie- 
tuvių Laikraščio pinigais, 1906. 

é Druskius [Adomas Jakštas], „Naujų knygų recenzijos: Lietuvos istorija“, in: 
Draugija, Kaunas, 1907, t. 1, Nr. 2, p. 181-183. 

7 Galbūt Ksaveras Sakalauskas-Vanagėlis. 

reikia ir kiek reikia už Rubricele', pasiskubink ją man išsiųsdinti; nes 
kaip kanauninkas turiu kalbėti savo vyskupystės poterius, o senoji jau 
pasibaigė. Norėčiau dar iš tų pinigų paaukoti Kauno „Saulei“ ir moky- 
tojų internatui Kaune neseniai įrengtamui, bet nežinau, kaip jų stovis 
ir po kiek; todėl, vasarą per Kauną grįždamas, apie tai pasirūpinsiu, 
kada likviduosiu reikalus su Nemuno draugija, į kurią įnešiau 200 r. 
ir po trijų metų nieko nežinau apie jų likimą. Norėčiau ką nors pri- 
siųsti į „Draugijos“ laikraštį, bet kiekviena valanda man brangi, kad 
šiaip taip užraukti pirmą savo poemą; rašau jau paskutiniąją, devintą, 
giesmę. Gana man jau ji nusibodo ir norėčiau ką kitą paimti; bet kar- 
tą atidėjęs, paskui gal visai atauščiau; reikia iki galo išvaryti. Lenkai 
Vilniaus rėdyboje matomai lietuvių į Dūmą neleis, nors kalba, kad 
pagal teisybės išpultų vieną vietą užleisti żydams!! („Kurj. Litewski“*). 
Susimildami, nors Kaune nepasiduokite tiems kulturtrágeriams! 

Apie vysk. Karoso šventimus visai nutilo, rodos, laukia vienkart ir 
arkivyskupo naujo. Kas bus? Bene prel. Klučinskis. Gal tai ant galo ir 
nebūtų blėdinga kandidatūra, bet vysk. Simonas’ visiems siuva čeba- 
tus, nenustodamas vilties pats įsipiršti į ta vietą. 


Bučiuoju Tamstą širdingai 
Mylis J. Maculevičius 
dn. 3 vasario 1907 m. Petrapilis 


„Maironio - J. Mačiulio laiškai A. Jakštui Dambrauskui“, in: Naujoji Ro- 
muva, Kaunas, 1936, Nr. 4, p. 81. 


*— Vyskupijų leidžiamas specialus kalendorius dvasininkams. 

^ Švietimo draugija, veikusi 1906-1940 m. 

3 Kauno vartotojų draugija, veikusi 1904-1907 m. 

4 Kuryer Eitewski - dienraštis, leistas Viniuje 1905-1910 ir 1912-1915 m. lenkų 
kalba. 

5 Kalbama apie Albiną Symoną. 

> Aleksandrui Dambrauskui, 
Sankt Peterburgas, 1907 m. birželio 13 d. 


1907 m. Birž. 13 d. 

Petrapilis 

Mylimasis kun. Aleksandra! 

Kun. Kaupo raštus skaitau ir manau, kad galėtų Akademijoje skaityti 
socijologiją, bet man nelabai malonu vis kaišioti saviškius, žinant gerai, 
kad atsiras tuojau kiti, kurie mano užmanymą sukritikuos ar sutrukdys; 
paskutiniuose laikuose piršau: Skvireckį, Grigaitį, Čivinskį, Matulevi- 
čių, ir kas iš to? Vienok kalbėjau su kun. Rektorium ir apie Kaupą, ne- 
daug į tai tikėdamas. Rektorius išsikalbinėjo, kad nieko apie ji nežinąs, 
o lenkai perša tai iš Poznanės, tai iš Krokuvos specijalistus. Kad kun. 
Kaupo kandidatūra galėtų būti reališkesnė, reiktų žinoti: a) ar jisai turi 
kokį mokslišką laipsnį ar bent gali gauti iki vakacijų (Mūsų Akademija 
be egzamino pagal Įstatymus gali duoti tiktai daktaro, ir klausimas, ar 
lenkai sutiktų už lietuviškus darbus ir supratę, wo ist der Hund begra- 
ben’); b) Ar kun. Kaupas turi tiek iškalbos, kad galėtų lekcijas skaityti? 
c) Kas žino apie jo būdą ir pasielgimą (de moribus?), ar koksai vyskupas 
jį rekomenduotų? d) Ar galėtų iš užrubežiaus pagrįžti, ar nenustojo būti 
Rusijos paduotuoju? be teisės sugrįžimo į gimtinę. Jei galėtumėte ant 
tų klausimų suteikti prielankias žinias, tai parašykite tiesiai pas kun. 
Rektorių, pasiremdami ant to, kad aš Rektoriaus vardu pareikalavau tų 
žinių. Pats Rektorius, turėdamas tiek peršamųjų kandidatų, žinoma, 
nesirūpins rankioti žinias apie kun. Kaupą; aš taip pat neturiu nei ko- 
kios pažinties su kun. Kaupu, nieko apie jį nežinau ir labai abejoju, ar 
kas gali iš to išeiti, ypatingai abejoju apie mokslišką laipsnį, be kurio 
negalima Akademijai būti profesorium. Ant Rektoriaus didžią įtekmę 
galėtų turėti rekomendacija kokio vyskupo. Apie Širvinskį iš Kursiten 
sakiau Smilgai; sakė, jo neradęs prenumeratorių skaičiuje; ar nusiun- 
tė jam pinigus reikalaujamus, nežinau; retai sueinu. Ką girdėjome nuo 


1 Kur šuo pakastas (vok.). 
2 Apie papročius (lot.). 
3 Piliečiu. 

apšvietimo ministerio Kaufmano, kun. Alšauskas pasakys. Vakar neti- 
kėtai atėjo telegrama, kad kun. Retke Lavičoje pasimirė. 

Bučiuoju Tamstą 

Kun. J. Maculevičius 


„Maironio - J. Mačiulio laiškai A. Jakštui Dambrauskui“, in: Naujoji Ro- 
muva, Kaunas, 1936, Nr. 7, p. 159. 


» Aleksandrui Dambrauskui, 
Sankt Peterburgas, 1907 m. lapkricio 30 d. 


Mylimasis kun. Aleksandrai 

Savo pakvietimu į rengiamą delegaciją man įkalėte nemažą vinį į 
galvą; ypatiškai aš norėčiau važiuoti su visomis keturiomis, nesigailė- 
čiau nei kelionės, nei išlaidų, bet įeikite į mano padėjimą: kaip mano 
bus sunkus padėjimas, kaip inspektoriaus Akademijoje, kur didumas 
klierikų - lenkai, prie to gi dar neturiu prefekto, tai kas per tą laiką pil- 
dys inspektoriaus priedermes; pernai pusė klierikų buvo išvažinėję ant 
švenčių, tai šiaip taip ant lietuvių parodos! buvau išsisukęs ant 6 dienų, 
o dabar nei Rektorius, nei Valdytojas nesutiks mane išleisti. Vienas da- 
lykas galėtų mane išliuosuoti, bet ir tasai turi būti negalimas: jei J. E. 
Vyskupas pritartų tos delegacijos važiavimui, tai galėčiau Rektoriui ir 
Valdytojui po sekretu pasakyti, kad pats Vyskupas Paliulionis siunčia 
su savo reikalais į Rymą. Bet ar tai galimas dalykas? Tarp mūsų kalbant, 
reikėtų, kad niekas nežinotų apie tos delegacijos išsirengimą; nes jei to- 
kia žinia pasklis, tai atsiras tokių, kurie nurašys į Rymą prie Skirmontų, 
Simony...., tai apsunkins delegacijos priėmimą. Jei su vyskupo žinia tai 
stojas, tai ir tada nereiktų niekam apie tai garsint prieš laiką, tik paimti 
nuo Jo Mylistos rekomenduojamą raštą. Seiniškiai ir Kauniškiai delega- 
tai visai atsakantys, bet apie Vilniškių Basanavičią pastatyčiau klausinio 
ženklą. Kun. Viskantas, rodos dabar užrubežy; reikėtų tai ką nors iš 
Vilniškių kunigų ir rimtesnį: dabar jie galėtų važiuoti, vyskupo neturi, 
nieks nekliudys. 


1 Kalbama apie Pirmąją lietuvių dailės parodą, vykusią 1906 m. gruodžio 
27 d.-1907 m. sausio 9 d. 
* Kalbamaapie Kazimierą Skirmuntą ir Albiną Simoną, prolenkiškus kunigus. 

Pasižinau su Polmieriu, apipasakojau apie mūsų vargingus su len- 
kais prietykius; parašys nabužilgai du įžanginiu straipsniu svarbiame 
itališkame laikrašty apie lietuvių padėjimą, pirmą jau parašė labai 
prielankiai apie mūsų Akademiją i Civilta Catholica’. Apie delegaciją 
nei jam, nei kam kitam, žinoma, nesakysiu. 

Apie mano Morališkosios Teologijos istoriją nežinau dabar ką be- 
daryti. Aš norėjau parašyti Teologijos apžvalgą nuo pat pradžios iki 
mūsų laikų; ir patsai suprantu, kad tai nebus per daug užimančiai, 
tai negyvi, neaktuališki klausimai; tik man rodos, kad tai būtų nau- 
dinga kunigams žinoti. Rašyti gi apie dabartinį Morališkosios stovį 
nesmi dabar pasirengęs; reikėtų šį tą parsigabenti, o laiko man ne per 
daug belieka; nemažai jį gaišina visoki komitetų susirinkimai, nuo 
kurių negali žmogus atsižegnoti. Norėčiau ant galo ir savo „Jaunąją 
Lietuvą“ jei su laiku prireiks antro leidimo, daugiaus užbaigti; dabar 
pasergėjau, kad dar vieno svarbaus dalyko trūksta; norėčiau tarp 8 ir 
9 giesmės dar vieną įsprausti, kuri ne tik neužkenks vienybei, bet ir 
reikalinga man išrodo. Prie galo darbo skubinaus užbaigti ir to dalyko 
nepasergėjau; gal dar kritika nurodys, ko aš pats nematau. 

Su „Draugijos“ rašyba aš ne visai kai kada sutinku; man rodos, kad 
džius ir pavardes rašyti pagal originališkos rašybos, kaip va istorija; 
reikia visai pritaikinti prie lietuv. fonetikos - maždaug lietuviai iš- 
taria: istorija; taip pat rusai, valakai, ispanai rašo be (h); kas kita su 
tokiais žodžiais svetimais, kurie naujai įvedami, ir jų žmonės dar ne- 
iškreipė pagal savo ištarimą, kaip phisika, fonetika ir k. Taip pat ir var- 
dus svetimus naujus, lietuvių liaudžiai dar nežinančius, galima rašyti 
originališkai, bet jei lietuvis ištaria, duokime: Maksva, Varšuva, Kró- 
kuva, Rymas, Paryžius, tai taip ir rašyti. Lenkai prisilaiko pavardžių 
ra$yme originališkos rašybos, o vienok rašo: [...]? Wiedeń, Florencija 
(ne Firenze). Vergiškai prisilaikant originališkos rašybos, reikės grįžti 
prie Christos, Jeszu, krucis (vietoje kryžius), kanonikas vietoj kanau- 
ninkas, kaip jau vietoje pralotas prelotas rašote. Bus tai doktrinieriš- 


* Italijos jėzuitų laikraštis, įsteigtas Neapolyje 1850 m., vėliau perkeltas į Romą. 
^ Publikacijoje praleista, greičiausiai neįskaityta. 

kas laužimas lietuvio prie nukaltos teorijos. Taip man matos. Vide- 
ant sapientiores'. Jei Tamstai trūksta kelionei pinigų, aš pusę išlaidų 
ant savęs prisiimsiu; tik važiuokite; bus ir naudinga bent kiek pažinti 
Rymą ir Italiją; žiemą ne taip varginga kelionė, ne karšta. 

Laukiu nuo kun. Janusevičės pranešimo, kiek dar man prisieis pridėti 
prie mano „Jaunosios Lietuvos“ atspausdinimo ir aptaisymo; buvo ap- 
skaityta dar 100 r., bet rasit neužteks? Ar cenzūrai jau nusiųsta egzem- 
pl., bijau, kad kartais prie kai kuriu aštresnių vietų neprisikabintų. Savo 
apdarytus egzempliorius apturėjau. Širdingai jam ačiū už tiek darbo! 

Prašiau dar apie 50 egz. atsiųsti ant mano vardo su paprastu apdaru 
išdalinti lietuviškoms Petrapilio labdaringoms draugijoms ir knygy- 
nams. Kitus, kaip siuntinės visoms lietuvių kuopoms, tai, kaip jau buvo 
sakyta, galima aplenkti tokias, kurios aiškiai religijai neprielankios, kaip 
socijalistiškos; ant galo atsiduodu visai kun. Januševičės nuomonei. Ža- 
dėjo apskelbti laikraščiuose, kur parsidavinėsis; taigi kartu prašyčiau, 
kad padėtų persergėjimą, kad nieko nesikreiptų prie paties autoriaus, 
nes jisai viską išdalino ir pas save pardavinėjimui neturi, nes kitaip aš 
neatsikratysiu; štai ir dabar nežinau, iš kur jau, iš Vilniaus nuo Šlape- 
lienės knygyno, apturéjau užprašymą atsiųsti 200 egz. „Jaunosios Lie- 
tuvos“ su rabatu'; atsakiau, kad kreiptusi prie kun. Januševičės į Kauną. 
Atsakinėti kiekvienam ir gaištis, ir nereikalingas markių gaišinimas! 

Ar vyskupas dar nepaskyrė naujo kanauninko? Kaip man norėtųsi, 
kad Tamsta patektumei! Atvažiavo į Petrapilį klierikų švęsti ir su savo 
reikalais vysk.? 

Trokštu Tamstai viso geriausio ir sveikinu kun. Januševičią ir kitus. 

Nuo širdies mylįs 

Kun. f. Maculevičius 

1907. XII. 13 

Petrapilis 


„Maironio - J. Mačiulio laiškai A. Jakštui Dambrauskui“, in: Naujoji Ro- 
muva, Kaunas, 1936, Nr. 7, p. 1593160. 


'  Temato iśmintingesni (lot.). 


2 Nuolaida (it.). 
3 Mečislovas Leonardas Paliulionis. 

> Aleksandrui Dambrauskui, 
Sankt Peterburgas, 1907 m. gruodžio 13 d. 


1907. XII.13 Petrapilis 

Mylimasis kun. Aleksandra! 

Rašei Tamsta kun. Būčiui, iśreikśdamas norą, kad jis mane perti- 
kintų, neverta esą Tamstai dalyvauti deputacijoje į Rymą. Kun. Būčys, 
žinoma, ir neketina manęs perkalbinėti, bet aš patsai po ilgo mąsty- 
mo truputį permainiau savo pirmutinę nuomonę; pirmąjį atsakymą 
rašiau [...]' apturėjęs Tamstos užklausimą. Užmanymas delegacijos i 
Rymą yra labai svarbus daiktas, ir karštai norėčiau ne aš vienas, kad 
jisai įvyktų, bet reikia jam parengti kitą varsą, ir tai būtinai, kad jisai 
galėtų pavykti; nes kitaip, ne tik man rodos, bet ir esmi persitikrinęs, 
sutiks jį fiasco". Lenkų įtekmė Ryme yra labai didelė; pats p. Vladimy- 
rovas, direkt. Departamento, skundėsi, kad per ją niekur negalima 
bemaž prieiti. Lietuvių gi delegacija kokią autoritatę prieš tą spėką 
pastatys atsverti? Užklausti mūsų vyskupai išsigins jos, o lenkai ne- 
pasigailės jos apterkšti, kaipo Rusų valdžios siuntinius, apmokėtus 
kelionėje. Todėl ne tiktai iš Lietuvos išvažiuojant, bet ir Ryme kaipo 
vienintelį tikslą turite garsinti, ir tai be veidmainystės, kad atvažia- 
vote nuo Lietuvos atstovai išreikšti Šventajam Tėvui savo nuo širdies 
jausmus iš priežasties Jo jubiliejo; tada ir nuo mūsų vyskupo gausite 
patarimo, gerai būtų nuo vyskupo gavus obligaciją; tą tikslą aiškiai 
pastatę ir tai tą vieną, galėsite pašalinti ir tokį p. Basanavičią, kuriam 
į bažnytinius darbus kištis neverta, nes užkenks daugiaus. Būdami gi 
Ryme prie Švento Tėvo galite inter alia“ šį tą patarti, o ypatingai nuėję 
prie Sekretoriaus Mery dėl Val jau, be abejo, būsite użklausti, ir lyg be 
prisitaisymo ir iš netyčių galėsite nemaža suteikti informacijų reika- 
lingų. Žodis jūsų bus tada svarbesnis ir išrodys daugiaus bešališkas. 

Jei delegacija visai nesutiktų aiškiai pasistatyti to tikslo ir norėtų 
pasilikti prie pirmojo užmanytojo, tada mes, petrapiliečiai kunigai, 


*  Publikacijoje praleista. 

2 Nesėkmė (lot.). 

3 Užsakomųjų šv. Mišių aukos (lot.). 
+ Tarp kitko (lot.). 

patartumėme Tamstai nevažiuoti, nes Tamsta mums esi per daug rei- 
kalingas, kad galėtumėme aukauti Tamstą; o juk vyskupui užpykus ir 
lenkų opinijai balsiai užrikus, galėtumei išvažiuoti ant parapijos; kas 
tada vestų mums „Draugijos“ ir Šv. Kazimiero draugiją? 

Apie lietuvių padėjimą, kaip rašiau, bus ilgas straipsnis kuri, Pol- 
mierio Civilta Catholica' gruodžio ir sausio numeriuose, bus tai į pat 
laiką, nes prielankiai parašyta. 

Nežinau, ar rašyti toliaus istorišką Morališkosios Teologijos Apžvalgą, 
ar ne? Žinoma, tai bus gana sausas dalykas laikraščiui, bet, man rodos, 
daugiaus naudingas, nekaip kai kurie kiti liglaikiniai klausimai; naudin- 
gas, žinoma, kunigijai, kuri apie tai mažai žino ir niekur neras kitur to 
dalyko spausdinto. Žinoma, aš per daug neužsipuolu, nes, palikęs liuo- 
sas, galėčiau daugiaus pasišvęsti poezijai, kuri mane daugiaus, guamgu- 
am me poenitet", traukia; tik gaila man būtų jau surinktos medžiagos“. 

Tuojau po vakacijų p. Vladimyrovas, pagrįžęs iš Rymo, užsidegė Ryme 
įsteigti internatą dėl 20 klierikų, pabaigusių Rusijoje ir Lenkijoje Semi- 
nariją, kad galėtų lavintis Gregorijanume*. Užmanymas man labai pati- 
ko. Dabar atvažiuoja iš Rymo rezidentas“ ir su juo žada galutinai per Ka- 
lėdas nutarti tą dalyką, bet nesikreipdami prie vyskupų. Neseniai buvo 
atvažiavęs Liublino vysk. Jačerewski“, ir prieš jj išsitarė p. Vlad., kad no- 
rjs Petrapilyje daugiaus etatų lenkams duoti, o lietuvius ir baltgudžius į 
Rymą siųsti, kur neužsiimtų politika. Čia jau yla pradeda išlįsti... 

Sveikinu kun. Januševičią ir Tamstą su šventėmis. 

J. M. 


„Maironio - J. Mačiulio laiškai A. Jakštui Dambrauskui“, in: Naujoji Ro- 
muva, Kaunas, 1936, Nr. 7, p. 160-161. 


> La Civiltà Cattolica - 1850 m. Neapolyje įsteigtas, vėliau į Roma perkeltas 
Italijos jėzuitų laikraštis. 

^ Nors man ir gaila (lot.). 

3 Punktyrine linija publikacijoje; ar ji žymi praleidimą, ar buvo autografe, 
neįmanoma pasakyti. 

^ Romos Popiežiškasis Grigaliaus universitetas, įkurtas XVI a. 

5 Diplomatinis atstovas. 

6 Greičiausiai publikacijos klaida; turėtų būti - Jaczewski. 

> Aleksandrui Dambrauskui, 
[Sankt Peterburgas], 1908 m. balandžio 11 d. 


Mylimasis kun. Aleksandra! 

Apie a. a. kun. Jaunių į „Draugiją“ ir neturiu laiko dabar šį tą para- 
šyti, ir, kalbant tarp mūsų atvirai, neturiu ir didelio noro. Mes, lietu- 
viai, nemokame eiti lygiu keliu ir mėgstame perdėti, gyvus purvais 
apdrėbti, o mirusius į padanges iškeldami. Apie a. a. kun. Jaunių ne 
mano vieno iš lietuvių nuomonė ta, kad, tikrai sakant, jisai, turėda- 
mas tokį Dievo duotą talentą ar net genijų, mus nuskriaudė ir, kad 
ne Būga, kas būtų labai jo palikę. Žinoma, daug liga prisidėjo, bet 
jau viską ant jos versti negalime; buvo ir apsileidimas nežmoniškas, 
kursai nevaldomas, žinoma, auga, kaip kiekviena yda, ir galų gale 
stojos nepergalimas. Kiek aš privargau prašydamas, kad bent kalba- 
mokslį peržiūrėjęs sutvarkytų ir perdirbtų: buvo ant galo pradėjęs, du 
arkušu buvo net atspausdinusi mokslų akademija ir metė paskui į šalį, 
nes dirbo ne tą, kas visuomenei naudinga matė, bet kas jam ypatiškai 
toj valandoje patiko; jam gulėjo ant širdies pati filologija kaipo tokia, 
o ne tiek Lietuvos reikalai; gerbiu jį kaip didį mokslo vyrą, net genijų, 
kursai galėjo daug Lietuvai padaryti... Bet apie tai man nemalonu ir 
rašyti, per daug gal pasirodys keista mano nuomonė. 

Sveikinu Tamstą su šventomis Velykomis, trokšdamas nuo širdies, 
kad gyventumei ilgiausiai ilgiausiai, nes padarei jau ir padarysi de- 
šimt kartų daugiaus, nekaip mūsų genijai. 

Siunčiu kartu popiergalį; ant vienos pusės žodžiai Visendorfo, ant 
kitos pusės prierašas Smilgos, kursai kur galėdamas nori pasigirti ir 
prašė mane, malonuodamas per telefoną, kad suteikiama čia žinia 
būtų atspausdinta „Vienybėje“. Siunčiu tada Tamstos sunaudojimui 
pagal savo nuomonę. Mat dalykas toks: Vilniaus direkcijai patarus, 
p. Jablonskis sustatė programą lietuv. kalbos mokytojams ir mokyti- 
niams*. Tą programą su savo persergėjimais direkcija atsiuntė į Učeb- 


* Šv, Kazimiero draugijos savaitraštis, leistas 1907-1923 m. 
2 Apie tai žr. Arnoldas Piročkinas, J. Jablonskis bendrinės kalbos puoselėtojas, 
Vilnius: Mokslas, 1978, p. 49. 

nyj komitet M-vo Nar. Pr. Šis padavė Vissendorfui sustatyti „dokladą“; 
Smilga nuo Visendorfo išgavo jį, ir mudu su p. Povilu Matulioniu pa- 
rašėme, kiek išmanėme, savo pasergéjimus, žinoma, kas lietuviams 
naudingiaus. Učebnyj komitet užtvirtina programą su mūsų perser- 
gėjimais. Norėjau, kad kopiją po užtvirtinimui išgauti (savo laike ne- 
atėjo mums į galva kopiją sau pasilikti), bet dabar negalime. 

Sveikinu visus kauniškius, bet atskirai kiekvienam pasveikinimų 
nesiųsiu, nes 5 r. užmokėjau į labdarystę. 

Bučiuoju apsikabinęs Tamstą 

Kun. J. Maculevičius 

1908 m. balandžio 11 d. 

Akademija 


„Maironio - J. Mačiulio laiškai A. Jakštui Dambrauskui“, in: Naujoji Ro- 
muva, Kaunas, 1936, Nr. 7, p. 159-161. 
Vieta nustatyta pagal turinį. 


> Aleksandrui Dambrauskui, 
Sankt Peterburgas, 1908 m. rugsėjo 5 d. 


1908 m. rugsėjo 5 d Petrapilis 

Mylimasis kun. Aleksandra! 

Vyskupų konsekracija? bus ne anksčiau kaip pusiau spalių mene- 
sio: nėra pinigų naujųjų vyskupų algai. Cholera pas mus labai pradėjo 
smaugti žmones. Jau pusantro tūkstančio sergančių. 

Perskaitęs „Draugijoje“ „Jaunosios Lietuvos“ kritika?, Tamstos para- 
šytą, galiu tiktai ačiū pasakyti už taip prielankų viešą balsą; aš pats bū- 
čiau ją aštriau sukritikavęs; pirmoji giesmė man visai nepatinka; ją ra- 
šydamasvis dar norėjau vien perdirbti „Tarp skausmų į garbę“, o ne nau- 
ją rašyti. Kai kuriose vienok nuomonėse ne visai su Tamsta sutikčiau: 


+ Liaudies švietimo ministerijos mokymo komitetas (rus.). 

2 Kunigų šventinimo vyskupais iškilmė (lot.). 

3 A. Jakštas, „J. Maironis, Naujoji Lietuva. Poema. Kaune 1907, pp. 1415 in: Drau- 
gija, Kaunas, 1908, Nr. 20, p. 445-454. 

senis Glinskis, Kazys Daugirdas, Smigeika ne žodžiais apibūdinti. Taip 
pat ne nuo vieno Tamstos girdėjau, būk poemos užbaiga pesimistiš- 
ka; žinoma, paskutiniuose metuose mūsų „pirmeivių“ darbai negalėjo 
nepadaryti įspūdžio, kurio negalėjau išvengti, bet argi užbaiga jau ti- 
krai pesimistiška? Paskutinės strofos susideda iš antitezių: ruduo ant 
lauko, murkso tik rugienos, bet šalia žaliuoja rugiai; nesveikas oras, 
seniukai miršta, bet piršliai joja, bus vestuvės; išnyko miškai, bajorams 
apkirpta žemės, bet bežemiai žmonės ją gavo; ruduo nudraskė gamtos 
vainikus, bet gamta pribarstė sėklas, kurias pavasario oras palaimins; 
aš nelinksmai dabar giedu, bet linksmesnė mūza kitą palaimins poetą. 
Per vasarą norėjau Tamstai prirengti tolesni straipsnį iš Morališko- 
sios istorijos, bet, išvažiuojant iš Petrapilio, per apsirikimą paėmiau 
ne tas notes', kurios buvo gyvai reikalingos. Dabar sugrįžęs, pradėsiu 
rašyti. Tuo tarpu siunčiu keletą eilučių. Kas bus seminarijos rektoriumi 
paskirtas? Kun. A. Jančauskis man sakė, būk, po Žemaičius eina paska- 
la tarp kunigų (ar ne patsai jisai paleido?), būk man buvo pasiūlyta, bet 
aš atsisakęs, nes, girdi, Petrapily ir didesnė alga, ir karjerą galima grei- 
Čiau padaryti. Tai tikras melas. Nieks man nei pusės žodžio nesakė apie 
rektorystę. Žinoma, ypatiškai nelabai man būtų drąsu į Kauną pagrįžti 
irvalgyti tą košę, kurią kiti privirė: bijau taip pat, ar mokėčiau perdirbti, 
kas negero įsivėlė; per daug sunkus darbas, o Petrapily ir lengviaus, kur 
jau darbas paprastas, ir, žinoma, nereikia jau per daug galvos laužyti su 
grašiais; bet kaip kunigas niekados neišsikalbinėčiau nuo darbo, ypa- 
tingai tarp savo brolių. Labai man malonu prisidėti prie Tamstos jubi- 
liejinio apvaikščiojimo ir prie tokio simpatiško užmanymo, kaip Tams- 
tos vardo mokykla; ir už akių visiems sakau, kad iš dabartinių Lietuvos 
rašėjų ir veikėjų Tamstą statau pirmoje vietoje. Duok tik Dieve ilgiau- 
siai pagyventi ir vesti mūsų [...]? su šlove taip sveiku ir naudingu keliu. 
Tamstą širdingai mylįs 
Kun. J. Maculevičius3 
„Maironio - J. Mačiulio laiškai A. Jakštui Dambrauskui“, in: Naujoji Ro- 


muva, Kaunas, 1936, Nr. 7, p. 161. 


!  Užrašus. 
^ Publikacijoje praleista. 
3 Po laišku pažymėta: b. d. (bus daugiau), bet tolesnių publikacijų nepasirodė 

> Juozui Tumui-Vaižgantui, 
Sankt Peterburgas, 1903 m. [ruduo] 


Mano Mylimasis! 

Susimildamas nebepyk ant manęs, kad užvyliau Tamstą szią vasa- 
rą': teip asz buvau pavargęs szeis metais spaudindamas ir taisydamas 
, kad atilsio gyvai reika- 


CZ 


savo veikalą „Praelectiones de Justitia et Jure 
lavo smegenys. Antgalo gal kadą suprasite, jog ir teip neveltui pralei- 
dau vasarą, nes nů darbo neatsisakau, kiek galima. 


Senelis 
Isz draugu, kaip pažiūriu, man nedaug bepaliko: 
Szaltas smertis užmerkė akis! 
Ant užmirszto jau kapo nebematos vainiko, 
Vien tik szvieczia žvaigždė naktimis. 
Sztai aplinkui kaskartą vis daugiau svetimų: 
Jie manes ir anu nesupras! 
Ar nuneszime į patalą szaltą kapu 
Savo paslaptis, savo dumas. 
O vienog buvo laikas, kad terp linksmo jaunimo 
Reikaligi mes buvom sveczei, 
Nū skaiscziu idealu, nū saldaus įkvėpimo 
Szvietė mums isz akiu spindulei. 
Buvo norai placzeusi, begalinei tadą, 
O vienog mus suprato visi, — 
Szendien bėga siaurutė musu noru vaga, 
O buk musu suprasti negali! 
Terp suaugancziu giriu vienas beržas apsenęs 


' Laiško turinį paaiškina Juozo Tumo-Vaižganto ir Adomo Jakšto susiraši- 
néjimas: 1902-1903 m. artimiausi bičiuliai skatina Maironį perleisti Pavasario 
balsus ir perredaguoti poemą Tarp skausmų į garbę (žr. Vanda Zaborskaitė, 
Maironis, Vilnius: Vaga, 1987, p. 223). 

^ Paskaitos apie teisingumą ir teisę (lot.); t. y. [Maironis], Joannes Matsulevicz, 
Praelectiones de justitia et jure quas habuit in Caesarea Romano-Catholica 
Ecclesiastica Academia Petropolitana, Petropoli: Officina typographica 
J. A. Mansfeld, 1903; už šį darbą Maironis gavo teologijos daktaro laipsnį. 

Stovi vienas terp medžių jaunu! 

Ne tai susti nenori, ne tai gailias gyvenęs: 
Neramu nebetekus draugu! 

Kaip tie metai prabėgo! Lyg ant melsvo dangaus 
Kad nuszvinta ir gesta źaibai!.. 

Veltui jieszkai nors vieno atminimo brangaus, 
Ant kurio nebeslėgtu kapai. 

Kam gailėties! Isnyko... ir sugrįžti negali!.. 
Tegul szvieczia zvaigzdė ju kapams! 
Atgyvenome amžių, savo įneszėm dalį, 

Laikas vietą užleisti vaikams. 

Ant trumpos valandėlės pakeleivei-sveczei, 

Ir užgimę ir mirsztą be noro, 

Ką ant žemės paliksme? Ar ir musu kelei 

Kaip tu paukszcziu ant melino oro? 

Argi musu karionės, idealai pražus, 

Be algos, ne naudos, be žymės? 

Ar gi musu dvasia, kad jau kaulai supus 
Niekm nieko daugiaus nekalbės? 


Senovės Daina 
Gaida kaip „Tu Lietuva, tu Dauguva, pasilikit sveikos 
Eina garsas už rubežiaus: žirgą reiks balnoti: 
Daug Kryżoky nů Malburgo rengias mus terioti. 
Pasilik, sesute, sveika! Nuramink szirdelę; 


je 


Gal pagrįsziu, nepraźusiu už tėvų szalelę. 

Daugel turto pas Kryžoku nū senos gadynės; 
Auksu žvilga miestu bonės, szilko pilnos skrynės. 
Asz parnesziu sau isz Prusu plieno karda kietą, 
Tau, sesytė, szilko skarą, diržą auksu lietą. 

Jau pavasaris iszauszo; gieda vieversėlis. 
Nebergįžta nů Malburgo mielas bernužėlis. 
Saulė leidos, buvo kova, kraujo daug tekėjo; 
Mylimasis už Tėvynę galvą ten padėjo. 

Visos linksmos mano draugės ir szilkais dabinas; 

Man gi aszaros tik žiba ir kapai vaidinas. 
Nekalbėsi, bernužėlis, man meilių žodeliu! 
Neužmausi aukso žiedo ant baltu rankeliu! 


Rainio atminimui 


Ar pažinote Rainį, kurs Auksztūliūs gyveno? 
Bus jau ketvertas metų, kaip naszlė jo pati. 

Na, ir buvo gi vyras! Nors priesz smertį apseno, — 
Lenkės žilo jo plauko ir gldojo visi. 

Dieve dūki jam Dangų! Nieks žmogaus nesutiko, 
Kurs ant jo ką galėtu pasakyti piktai. 

Ar kam rodos reikėjo, ar paskolint statiko, - 

Kur daugiausiai iszminti kaip ne Rainio takai? 
Susidėjęs nerasi, nors apeisi pavietą: 

Jo kvieczei, vasarojus lyg kad rutos žaliavo, 

O kaip tankųs! Per žingsnį nematai lyg par sietą. 
O mylėjo gi ukę! Ar sveczei užvažiūs, 

Ar par szventę po pietu su szeimyną visą 

Kad iszeis apžiūrėti, kaip iszrodo laukūs, 

Tai jam budavo žodžiai plauktę plaukia tadą. 
Viena kliaudę turėjo (kas gi ju neturėjo?) 

Nors jį ponai gūdojo ir už stalo sodino, - 

Nū jo lenkiszką žodį nieks isztraukt negalėjo, 

O jog kalbą sugraibė, kas to nebežino? 

Ir ne tai patrijotas jis ten buvo koksai, 

Kaip dabar kad iszmano vyrai mokslus isztyrę; 
Bet Rainys teip jau rado, teip kalbėjo tėvai, 

Tai ir Dievas, jam tokią, rodės, kalba paskyrė. 
Dieve dūki jo duszei karalystę Dangaus! 

Verkė, laidojant kuną, jo kaimynai visi, 

Neberasi sziandieną tokio budo žmogaus! 

Kita virto gadynė! Patys žmonės kiti! 

Nebe tie ir Augsztūlei! Ar tai Dievas nedūda. 

Ar pardaugel iszmano mokslą ėję vaikai; - 

Ant Sekminiu iszszlūstą paskutinį arūdą, 

O paskui kaip maitinas, vienas, Dieve, žinai! 
Ir ne tai patrijotas jis ten buvo koksai, 

Kaip dabar kad iszmano vyrai mokslus isztyre; 
Bet Rainys teip jau rado, teip kalbėjo tėvai, 

Tai ir Dievas, jam tokią, rodės, kalba paskyrė, 
Dieve dūki jo duszei karalystę Dangaus! 
Verkė, laidojant kuną, jo kaimynai visi, 
Neberasi sziandieną tokio budo žmogaus! 
Kita virto gadynė! Patys žmonės kiti! 


H 

Nebe tie ir Augštuolei! Ar tai Dievas neduoda. 
Ar pardaugel išmano mokslą ėję vaikai; - 

Ant Sekminiu iššluosta paskutinį aruoda, 

O paskui kaip maitinas, vienas, Dieve, žinai! 
Ukė teko Laurynui. Baigė mokslą paviete. 
Nenorėjo prie darbo tėvas spausti sunaus, 

O matušei, lyg saulė, kaipo pirmagimis švietė, 
Par tai budavo vaiko niekados nepabaus, 
Nieks nesako, kad butų sau toksai tinginys, 
Kaip kaimynu dykunai, ką paimsi nuo krašto, 
Bet nedaug nusimano, o kitu neklausys; 
Norint, galvą guldytum, jis tau, rodos, iš rašto 
Vis tą patį bevaro: «e, duonelės užteks, 

Ir metelems galelį šeip-beteip gal sumegs!» 
Tikrą tiesą pasakius, ne vieni tik Augštuoliai: 
Visur žmonės dejuoja, kad teip ukė nupuolė; 
Laima žmoniška butu, dirvos deria ligšioliai, 
Bet geriausias jų sūltis siurbia dielės - nebroliai: 
Žydų-kitelių šerti pilną šalį privare, 

Mums patiems gi darbuotis visur kelią uždarė. 


HI 

Jaunesnysis gi Juozas, pagal budo ir veido, 
Gyvas tėvo paveikslas. O jog mokslo nebaidės, 
Ir mažam jau nebuvo neapykantoj vaidės, 
Kaip Laurynui, tai tėvas jį į Kauną išleido. 

Čia néfna? savo roda ir Juška prisidėjo. 

(Buvo geras tai ponas; pačią vedė gan šauną, 
Bilazaro vienturtę.) Jis tai Juozą mylėjo 

Ir tėvams prikalbéjo, mokslan leisti į Kauną. - 
Buvo giedras tą metą bet ankstybas ruduo. 
Vyrai kviečius vagojo; paskučiausi vainikai 
Baigė vysti; priskynus jų saujelę sesuo 

Puošė broliui kepurę; liūdnai švilpė sėjikai. 
Vis tai dėjos į galvą mažam Juozui tadą: 

Kaip namus prižiūrėti tėvas bernui kalbėjo; 
Kaip, bekinkant jau arklius, kudakavo višta; 
Kaip matušė kelionėn ryšelius dėstinėjo, — 
Kaip praleido lig tilto ir par visą tą laiką 
Glostė vargšą-sunelį; kaip abudu verkšleno; 
«E, jau matuš, bent liaukis, vien tik birbinus vaiką,» 
Maldė tėvas nepykdams, vien iš papročio seno? 


VUB RS, f. 1-D m2, |. 4. 


Datuojama pagal turinj. 


1 Šios poemos dalys publikuotos: Maironis, „Rainio atminimui“, in: Kryžius, 
Tilžė, 1903, Nr. 1122, p. 16-17; Maironis, „Par skausmus į garbę“, in: Lietuvių 
laikraštis, Sankt Peterburgas, 1905, Nr. 5, p. 53-54. J. Maironis, Jaunoji Lie- 
tuva: poėma, [Sankt Peterburgas]: atspausta autoriaus pinigais, 1907; eilė- 
raščiai „Senovės daina“ ir „Senelis“ (pavadintas „Senatvė“) taip pat įtraukti 
į: [Maironis], Pavasario balsai ir Kur išganymas, parašė Maironis (J. M-lis), 
3-čią kartą atspausta, partaisyta ir padauginta, Sankt-Peterburgas: Lietuvių 
laikraščio kaštais, 1905. 

> [Juozui Tumui-Vaizgantui], 
Kaunas, 1922 m. spalio 13 d. 


Gerbiamasis Kun. Kanauninke! 

Pripuolamai teko man nugirsti, kad Tamstai patarus, kas tai rengia- 
ma net už Seminarijos sienų 60 gimimo metinei. Prašau ir dar karta at- 
kartoju: nedarykite man nemalonumų eidami prieš mano griežtą nu- 
sistatymą! Nenoriu, nenoriu, nenoriu. Kad aš pragyvenau 60 metų, tai 
čia ne koks mano nuopelnas, o kas link mano darbų, tai jiems objek- 
tyviai spręsti - per anksti. Galop, kai mirsiu, darykite, kaip išmanote; 
bet gyvam žmogui klausyti papeikimų - ne per malonu, klausyti pa- 
gyrimų akyse - pažeminantis daiktas: rodos, Konfucijus pasakęs, kad 
giriama akyse tik vaikai. Kaip nuo 25 metų darbuotės jubiliejaus, taip ir 
_ ypaé nuo 60 metų amž. paminėjimo paliuosuokite mane! 

Kai dėl paskaitos mano auklėtiniams Seminarijoje pažadėtos, ma- 
žame rately, tai prieš ją, žinoma, aš nieko neturiu; jos ir užteks! 

Su aukšta pagarba 

Maironis 

13. X. 1922 m., Kaunas! 


Autografas VUB RS, f. 1-D 112; anksčiau skelbta: , Maironies laiškas 
Kan. Tumui“, in: Tėvynės balsas, Vilks Baris, 1922-10-22, Nr. 201, p. 3. 


> Juozui Tumui-Vaižgantui, 
Kaunas, [1925 m. pab. - 1926 m. pr.] 


Jo prakilnybei 

Garbės kanauninkas Juozas Tumas 

Šiuomi kviečiamas Tamsta atvykti į Žem.[aičių] Kapitulos posėdį, 
kursai įvyks Kovo 24 d. 3 val. po pietų Pirmininko bute. 


* Po laišku Juozo Tumo-Vaižganto prierašas: „P. S. Pagerbdamas asmeninį Ju- 
biliato kuklumą, Komitetas vis dėlto pataria Kaunui ir provincijai, tos pro- 
gos pasigavus, pasidžiaugti Maironies lyrikomis, o Dainiui pareikšti savo 
pagarbą. „Komitetas Maironies jubiliejui švęsti“. 


9o 


Pirmininkas Pral. J. Maironis-Mačiulis 


Autografas VUB RS, f. 1 — F. 26, l. 70. 

Adresato nėra (vokas neišlikęs). Vieta nustatyta pagal turinį. Datuojarna 
pagal saugojimo vietą - laiškas rastas tarp laiškų Juozui Tumui-Vaižgan- 
tui, datuotų 1925 m. gruodžio 5 d. ir 1926 m. sausio 5 d. Rašyta į Vilnių. 


> Jonui Basanaviciui!, 
Sankt Peterburgas, 1907 m. vasario 27 d. 


Gerbiamasis Lietuvos Didvyri! 

Atleisk man Tamsta, kad taip negreit atsiunčiau maloniai užprašy- 
tą savo photografiją; norėjau mat padirbdinti naują. Tikiuos vienog, 
kad visgi nebus par vėlu. Ant galo, jei jau ir negalėtų patilpti jinai į 
Tamstos rengiamą albumą, tai didžios skriaudos nebus. Lietuva ir be 
manęs turi užtenkamai savo didvyrių, kurie užims žymią vietą mūsų 
atgimimo istorijoje. 

Su tikra guodone pasilieku 

Kn. J. Maciulevičius 

dn. 27 vasario 1907 m Petrapilis 


Autografas LLTI BR, f. JB-1693. 


> Jonui Basanavičiui, 
[Sankt Peterburgas], 1908 m. kovo 12 d. 


12. III. 08. 

Gerbiamasis Tamsta! 

Aš taip prislėgtas visokių darbų našta, kad tiesiog negaliu visur su- 
spėti; štai „Draugijoje“ pradėjau spaudinti Morališkosios Teologijos 
istoriją ir negaliu suspėti į kiekvieną numerį savo straipsnį prisiųs- 
ti, nors man butų ir malonu sandarbininkauti Mokslų draugijos lai- 
krašty. Kunigo Jauniaus knygos, kiek įmanydami, pasirūpinsime, kad 

nepražūtų, ir, rodos, išgalėsime tai padaryti. Bet kur jas patalpinsime, 
dar sunku nuspręsti. Nabašninkas norėjo jas Kauno seminarijoje su- 
krauti atskiroje šėpoje, taip - kad būtų tik specijalistams prieinamos 
su knygininko žinia. Su didžia guodone pasilieku Kun. Maironis, 


Autografas LLTI BR, f. LMD-813. 
Atvirukas. Rašyta į Vilnių. 


> Jonui Basanavičiui, 
Kaunas, 1912 m. birželio 10 d. 


J. M. Lietuvių Mokslo Draugijos Pirmininkui 

Dr. J. Basanavičiui Vilniuje 

10 Birželio 1912. m. Kaunas 

Gerbiamasis Pirmininke! 

Visų pirma meldžiu priimti nuo manęs iš priežasties 60 m. sulauktų 
pasveikinimą ir nuo širdies linkėjimus ilgiausius metus dar Lietuvai 
naudingai pirmininkauti ir jai tarnauti. Sulaukus daugiaus kaip pusės 
amžiaus, žmogui paprastai nemalonu savo metus skaityti; bet kas tuos 
metus praleido dėl visuomenės gero pasidarbavęs, tam, rasit, ne taip 
jau slegia prabegę metai ir malonu pusiaukely atsižvelgti į praeitį. 

Kas link Tamstos užmanymo Rubricelėje! surašyti visų vyskupijos 
kaimų lietuviškus vardus, tai apie tai aš patsai svajojau, ir, rasit, kada 
ir pasiseks tą sumanymą išpildyti; bet Rubricelėje tuo tarpu to padary- 
ti negalima; rasit, Šv. Kazimiero Kalendoriuje’? Nuo 1909 m., kaip tik 
paėmiau į savo rankas Rubricelės spaudinimą, pradėjau, kiek tai nuo 
manęs vieno prigulejo, ją pamažu „lietuvinti“; aš pirmas pradėjau gre- 
taoficijališkų vardų lietuviškus dėti; o paskui manęs 1910 m. pradėjo ir 
seiniškiai. Iš pradžios, pirmuose metuose, dėjau greta tuos lietuviškus 
vardus, kurie lenkiškai ar rusiškai kitaip skamba; antruose jau dėjau 
visur; o trečiuose jau lotyniškame tekste kaip kur dedu vienus tik lie- 


1 Vyskupijy leidžiamas specialus kalendorius dvasininkams. 
^ Šv, Kazimiero draugija kalendorius leido nuo 1907 m. 

tuviškus. vardus. Tokiu būdu noriu galutinai lotyniškoje Rubricelės 
dalyje dėti vienus lietuviškus vardus. Bet prie to einu pamažėl, nes 
visgi ir Vyskupas, ir kai kurie lenkuojantis kunigai būtų užprotestavę, 
jei būčiau tokią reforma nuo syk įvedęs. 

Bet įvesti visų kaimų sąrašą - tai ne taip lengva, ir aš čia vienas to 
padaryti negaliu; reikia kad Vyskupas išleistų dvasiškijai paliepimą, o 
ta galėtų tą darbą atlikti žiemos laike kalėdodama. Antra, Rubricelėje 
to kaimų sąrašo beveik negalima spaudinti: nuo pernai metų išėjo mi- 
nisterio paliepimas, kad Rubricelė būtų spaudinima būtinai su rusišku 
vertimu ir kad rusiškas vertimas būtų žodis į žodį lotyniško teksto; vien 
tik poterių nurodymai gali būti be rusiško vertimo. Spaudinant tada 
lietuviškus kaimų vardus, reikėtų spaudinti tą patį ir rusiškai; todėl jau, 
man rodos, geriaus bus Antspaudinus lietuviškus kaimų vardus kokia- 
me nors privatiniame leidiny, o ne Rubricelėje, kurią reikia siųsti į Ko- 
legijos cenzūrą. Jei pernai matėte Seinų ar Vilniaus rubricelę be rusiško 
teksto, tai dėl to, kad mes paprastai bent puse visų rubricelių, duodami 
introligatoriui! aptaisyti, atmetame rusišką tekstą; bet spaudinti reikia 
visą ir apie 150 egz. išsiuntinėti visokiems valdininkams veltui. 

Pasilieku su tikra pagarba 

Kun. Pr. J. Maculevičius 


P. S. Gaila man, kad niekaip negaliu patekti į Mokslo Draugijos? 
visotinį susirinkimą; eina pas mane seminarijoj kvotimai ir baigias 
tiktai 14 d. Birželio. 


Autografas LLTI BR, f. JB-1693. 
Rašyta į Vilnių. 


1 Knygrišiui. 
* Įkurta Jono Basanavičiaus, veikė 1907-1940 m. 

> Vilties redakcijai, 
Kaunas, 1913 m. vasario 2 d. 


Prašau išspausdinti mano kelis žodžius dėl „Laiško į Redakciją“, pa- 
dėto š. m. „Viltyje“ No. 14*. 

Karštai pritariu gražiam sumanymui steigti Kaune „Dailės Mo- 
kyklą“ (jos pradžia jau padaryta) ir bus man tikrai malonu, jei mūsų 
visuomenė savo aukomis parems tą prakilnų darbą, kuriam vykdinti 
jau susidarė ir komitetas, pirmininkaujant jame plačiai žinomam vi- 
suomenės veikėjui kun. P. Januševičiui. 

Bet vienąkart prašau viršminėto komiteto atsisakyti nuo sumany- 
mo įrengti mano literatūrišką 25 metų jubiliejų; dėku nuo širdies jam 
ir visiems man palankiems už gerus jų norus, bet manau, kad mano 
literatūriškus nuopelnus geriausiai bus spręsti, man mirus. 

Su tikra pagarba Vasario 2 d. 1913 m. 

Maironis Kaune 


J. Maironis, „Laiškas į Redakciją“, in: Viltis, Vilnius, 1913-02-06 (19), Nr. 15. 


> Liudui Girai, 
Kaunas, 1912 m. sausio 28 d. 


Gerbiamasis „Vaivorykštės“ Redaktoriau! 

Tamstos užmanymui išleidinėti literatūros žurnalą aš labai ir labai 
pritariu. Jei tiktai toksai grynai literatūros žurnalas galės tvirtai atsi- 
stoti, bus labai ir naudingas, ir pageidaujamas; bent vieną turėtumė- 
me laikraštį, kursai, būdamas liuosas nuo politiškų ginčų, barnių ir 
aimanavimų, galėtų ramiai įeiti net į tuos saliūnus, kuriuose lig šiol 
bijota lietuviško spausdinto žodžio. Žinoma, ir toksai leidinys negali 


: Tautinės krypties laikraštis, leistas Vilniuje 1907-1915 m., red. Antanas Sme- 
tona. 

* Kun. P. Januševičius, kun. A. Maliauskas, „Laiškas į Redakciją', in: Viltis, Vil- 
nius, 1913-02-02, Nr. 15; straipsnyje raginama visuomenę ir konkrečiai Vilties 
redakciją prisidėti paminint Maironio literatūrinės veiklos 25-erių metų ju- 
biliejų ir siūloma Kaune įkurti Maironio dailės mokyklą. 

3 Pirmas lietuviškas literatūros žurnalas, leistas Vilniuje 1913-1914 m. 

visai išvengti savo tendencijos ir savo varsos, užtat aš ir džiaugiuos, 
kad toksai laikraštis bus ne kieno kito, tik Tamstos globoj ir užžiūroj. 

Sandarbininkauti tokiame žurnale aš visa širdimi norėčiau, bet 
"Tamsta patsai numanai, kaip maž laiko aš turiu liuoso. Į pirmą nume- 
ri galiu atsiųsti pirmąją dalį naujai pradėto poemato „Mūsų vargai“. 
Pernai vasara aš ją parašiau (apie 600 eilių), bet kada parašysiu antrą, 
o, rasit, ir trečią dalį, ir ar kada prisirengsiu, Dievas žino. Jei norėtu- 
mėte ją spausdinti, tai galėčiau ją atsiųsti parašęs; tik melsčiau man 
už darbą jos atspausti (odbitkę) kokį 50-100 egzempliorių. 

Pasilieku su tikra pagarba 

J. Maironis 

28 sausio 1912 m. Kaunas 


Autografas LLTI BR, f. 13-1629; anksčiau skelbta: „Kai Maironis kūrė 
„Mūsų vargus“ (Iš Maironio korespondencijos „Vaivorykštės“ redakto- 
riui)“ in: Literatūros naujienos, Kaunas, 1937, Nr. 6, p. 4. 


Rašyta į Vilnių. 


> Liudui Girai, 
[Kaunas], [1912 m. gruodžio 22 d.] 


Jo sveikatai Gerbiamam Ponui 

Liudui Girai 

Savo poemos: korektüra vakar apturéjau ir peržiūrėjęs atgal p. Rinke- 
vicei išsiunčiau. Užmanyta atskirai atspausti 500 egz. ir man 100 egz. 
atsiųsti. Ant to sutinku. Ar daug turės ėmėjų „Vaivorykštė“? Inter arma 
musae silent, gal ir literatiškas laikraštis dabartiniuose karionių lai- 
kuose iš bado mirs? Aš, žinoma, jam trokštu geriausios kloties. 

Su tikra pagarba J. Maironis 


Autografas LLTI BR, f. 13-1629; anksčiau skelbta: „Kai Maironis kūrė 
„Mūsų vargus“ (Iš Maironio korespondencijos „Vaivorykštės“ redakto- 
riui)“, in: Literatūros naujienos, Kaunas, 1937, Nr. 6, p. 4. 


Spaudas: 1912-12-23. Atvirukas. Rašyta į Vilnių; adresuota J. Rinkevičiui. 


' Kalbama apie poemą Mūsų vargai. 
+ Ginklams žvangant, mūzos tyli (lot.). 


95 


> [Liudui Girai], 
[Kaunas], [1912 m.] 


Gerbiamasis Lietuvos Dainiau! 

Ačiū nuo širdies už taip malonią ir simpatiška dovanėlę - eilučių 
kningelę. Laimingas ir nelaimingas, kuriam jautri širdis, atsiliepia ant 
save žemės balsų, tai linksmai, tai dar dažniau skurdžiai skambančių. 
Duok, Dieve, poezijos stygoms mūsų gimtinėje ir rimčiau, ir kas kartą 
maloniaus skambėti, širdį ir protą lepinti. 

Man jau antri metai, kai jausmai užmigo ir giesmė nutilo; ne vie- 
nodi Dainių keliai. 

Ačiū dar kartą už malonią atminti ir dovanėlę. 

Su tikra pagarba 

Maironis 


Autografas LLTI BR, f. 13-1629; anksčiau skelbta: „Kai Maironis kūrė 
„Mūsų vargus“ (Iš Maironio korespondencijos „Vaivorykštės“ redakto- 
riui)‘ in: Literatūros naujienos, Kaunas, 1937, Nr. 6, p. 4. 


Datuojama pagal Liudo Giros prierašą. Rašyta į Vilnių. 


> [Liudui Girai], 
[Kaunas], [1913 m. rugséjo 24 d.] 


Gerbiamasis Lietuvos Dainiau! 

Per vasarą mano Mūza taip buvo sutingus, kad beveik nieko man 
nekalbėjo; o dabar ir laiko visai neturiu, užverstas prozaiškiausiais 
darbais. Apskritai jaučiu didį dvasios badą ir pradedu kartais abejoti, 
ar aš kada užbaigsiu savo „Mūsų Vargus“. Pati tema, kurią nuo pra- 
džios sau buvau uźmanęs ir pagal kurios iki šiolei ėjau, dabar man 
nepatinka kaipo pesimistiška, o pas mus ir taip per daug pesimizmo. 
Ateinantis „Vaivorykštės“ numeris be manęs apsieis. O jei jau norite 
ką nors, tai siunčiu „Ant Drūkšės ežero“, bet meldžiu Antspaudinti be 
autoriaus pavardės ir be Maironio. 

Autografas LLTI BR, f. 13-1630; anksčiau skelbta: „Kai Maironis kūrė 
„Mūsų vargus“ (Iš Maironio korespondencijos „Vaivorykštės“ redakto- 
riui)“, in: Literatūros naujienos, Kaunas, 1937, Nr. 6, p. 4. 

Spaudai: 1913-09-24, Kaunas, Vilnius. Atvirukas. Rašyta į Vilnių; adre- 
suota: L. Girai į „Vilties“ redakciją. 


> [Liudui Girai], 
[Kaunas], [1913 m. lapkričio 28 d.] 


Gerbiamasis P. Redaktoriau! 

Ar negalėtumėte „Viltyje“ Antspaudinti tuos žodelius ar maždaug 
tokius. 

Negalėdamas visiems pasakyti ačiū už pasveikinimus ir linkėjimus, 
kuriuos apturėjau nuo atskirų asmenų ir nuo jaunuomenės kuopelių 
iš Kijevo, Punsko, Seinų, Amerikos ir iš kitur, bent per „Viltį“ sakau 
visiems nuo širdies ačiū. Vienkart melsčiau dar kartą visų man prie- 
lankių, kad mano jubiliejaus visai neminėtų. 

Maironis 

Šios dienos numery (255) „Litovskaja Rus“ atspausdinta iš laik. 
„Dien“ visa istorija su kandidatais į Žemaičių vyskupus. Pasirodo, kad 
valdžia padavė Rymui išsiskirti vieną iš trijų: Žemaičių semin. Rekto- 
riy*, kan. Karevičių ir kun. Pranaitį. Lenkai sužinojo apie tai, nusiuntė 
gr. Alek. Tiškevičę į Rymą, kad įpirštų ar kun. Barauskį, ar kun. Mi- 
chalkevičę. Ryme pasiuntinys tiek tik padarė, kad pavyko jam pašalinti 
CAMOTO HEKEJIATEJIBHOTO II0/IHaKaM KaKj(KjjaTa np. Manyi., pekropa 
ceuu. B KOBHe5. Reiktų visgi tas lenkų šunybes aikštėn išvilkti. Zingei- 
du būtų žinoti, kas Tiškevičę delegavo? Taip pat verta būtų visuomenei 


| Tautinės krypties laikraštis, leistas Vilniuje 1907-1915 m., red. Antanas Sme- 
tona. 

^ Dienraštis, leistas Kaune 1912-1914 m. 

3 Dienraštis, leistas Sankt Peterburge 1912-1918 m. 

^ Maironj. 

5 Labiausiai lenkams nepageidaujama kandidatą prelatą Maculevičių, semi- 
narijos rektorių Kaune (rus.). 

pranešti apie gr. Tiškevičę, kursai gana tankiai viešai, kaip per rinki- 
mus į Dūmą Telšiuose, save net lietuviu vadino ir gyrės sūnų lietuviš- 
kai mokinąs, man ypatiškai net dedikacijas rašė, o už akių šmeižia ir 
intrigomis užsiima; ir po to viso mūsų dvarponiai pyksta, kad mes jais 
nesisaviname, juos už šalies priešus ir pardavikus skaitome. Gal nemaž 
ir mes patys kalti: lenkai siunčia net į Ryma savo delegatą, būdami 
saujelė, siunčia protestus, užsiima šmeižimais pakampiais, o mes net 
protesto nemokame prieš neteisingas jų intrigas užnešti. 

Neįstabu, kad Rymas su mumis nesiskaito! tikėdamas tikrai dvar- 
poniams, kad lietuviai tik maža saujelė intrigantų, žodžiu, guantite 
negligeable'. 

Pasilieku su augšta pagarba 

Kun. J. Maculevicius 

P. S. „Mūsų Vargai" visai sustojo ėję. Baisiai neturiu laiko. Dabar 
pertaisiau bent kiek „Pavasario Balsus“ ir gerokai perdirbau „Kame 
Išganymas“, kuriuos Šv. Kazimiero Draugija nutarė Antspaudinti dar 
kartą, nes, būk, knyngynuose negalima jų gauti. 


Autografas LLTI BR, f. 13-1630; anksčiau skelbia: „Kai Maironis kūrė 
„Mūsų vargus“ (Iš Maironio korespondencijos „Vaivorykštės“ redakto- 
riui)“, in: Literatūros naujienos, Kaunas, 1937, Nr. 6, p. 4. 


Datuojama pagal spaudą. 


> [Liudui Girai], 
[Kaunas], [1915 m. kovo 9 d.] 


Gerbiamasis Mūzų Numylėtini! 

Šiaip-taip pabaigęs antrąją dalį pradėto poemato, norėčiau ją su- 
tvarkyti, bet neturiu tos pradžios, kuri buvo „Vaivorykštėje“ bene tre- 
čiame numeryje Antspaudinta*; mat Kaune mano knyngyne pasiliko; 
ar negalėtumėte iš atliekamo kokio egzempliorio atplėšti pradžią ir 


1 Nežymus kiekis (pranc.). 
^ Maironis, „Mūsų vargai“, in: Vaivorykštė, Vilnius, 1913, kn. 1, p. 3-19; kn. 2, 
p. 211-217. 

man banderole atsiųsti į Va$akenus'? TpairkyHBi, Kon. ry6., nm. Ba- 
IIaKeHbI“. 

Su augšta pagarba 

Pr. J. Maculevičius 


Autografas LLTI BR, f. 13-1632; anksčiau skelbta: „Kai Maironis kūrė 
„Mūsų vargus“ (Iš Maironio korespondencijos „Vaivorykštės“ redakto- 
riui)" in: Literatūros naujienos, Kaunas, 1937, Nr. 6, p. 4. 


Spaudas: 1915-03-09. Atvirukas. Rašyta į Vilnių. 


> [Liudui Girai] 


Pagrįšiu šeštadieny 6 VIII iš ryto 8 val. 50 min., jei nesusirgsiu ar 
nepašauksite anksčiau kokiais reikalais. 
Maironis 


Autografas LNB RS, f. 7-503, L. 1; anksčiau skelbta: „Kai Maironis kūrė 
„Mūsų vargus“ (Iš Maironio korespondencijos „Vaivorykštės“ redakto- 
riui)“, in: Literatūros naujienos, Kaunas, 1937, Nr. 6, p. 4. 

Atvirukas; kitoje pusėje užrašas: Prelatas Maironis, Žemaičių Seminari- 
jos Rektorius Kaune. 


> [Antanui Berzanskiui], 
Kaunas, 1912 m. rugsėjo 13 d. 


13 Rugsėjo 1912 m., Kaunas 

Gerbiamasis Kunige Klebonai! 

Seminarijos vardu kreipiuosi į Tamstą, melsdamas prisiimti būti 
teisėju dalyke, kurį trumpai šį kartą paaiškįsu. 

A. A. kunigaikštis Oginskis Mykolas savo villią „Svitez“ Palango- 
je užrašė seminarijai su ta išlyga, kad kasmet už jo dūšią laikomos 
būtų 24 Mišios ir už pelną, nuo villios imamą, keli klierikai Kauno 


1  Vašuokėnai - vietovė Anykščių raj., netoli Troškūnų. 
* Troškūnai, Kauno gubernija, Vašakėnų dvaras (rus.). 

seminarijos, neturtingi ir ant sveikatos nusilpnėjo, galėtų veltui būti 
per vasarą Palangoje užlaikomi. 

Prieš mano į Kauno rektorius parsikėlimą ta villią per 8 metus be 
jokio kontrakto nuomavo hr.[abina]' Laura Colonna Walewska ir mo- 
kėjo 600 rs? į metus. Man patekus į rektorius 1909 m., p. Valevskienė 
metinės arendos neužmokėjo, nes pasitaikė negeri Palangai metai, 
mažai būta svečių; prašė ji tą nuoma, arba 600 rs., leisti jai išmokėti 
dalimis (ratam?) per kelius metus. Seminarijos valdyba, patariant. 
J. M. Vyskupui“, sutiko ant to, bet pareikalavo, kad p. Valevskienė pa- 
imtų kontraktą nuo seminarijos, nes kitaip mes prigulėsime nuo jos 
liuosos valios. Ji sutinka, ir čia prasideda tarp manęs ir p. Valevskie- 
nės korespondencija lig šių 1912 metų; pasibaigia ant to, kad p. Va- 
levskienė, nors 1910 metuose pasirašė po kontraktu su sąlyga mokėti 
600 rs. į metus ir grąžinti dalimis skolą, bet faktiškai nemokėjo ir 
1909 m., ir 1910 metuose; metuose 1911 užmokėjo tik 500 iš viso, o 
pradžioje šių metų visai atsisakė laikyti nuomoje „Svitez“ ir reika- 
lauja, kad seminarija gražintų jai išlaidas, kurias padarė savo valia, 
perdirbinėdama ir taisydama mūsų villią. Taigi ji reikalauja trečiųjų 
teismo, ant ko ir seminarija sutinka; net seminarija buvo jau nusiun- 
tus savo teisėją Gegužės mėn., bet per p. Valevskienės kalčią teismas 
negalėjo būti. Dabar mes meldžiame iš mūsų pusės, kad Tamsta pri- 
siimtumei, o iš Valevskienés pusės bus p. Bakanauskas iš Palangos. 
Trečiąją galėtumėte abudu išrinkti ką norėsite; mes patartuméme 
hr.[abiego]? Aleksandrą Tiškevičę, ant kurio tur būti ir ana puse su- 
tiks, o jei grafas nesutiktų, tai kun. kleboną Urbanavičę iš Salantų 
(?). Iš Palangos nieko nenorime imti į teisėjus, nes būk palangiškiai 
labai gailias, kad p. Valevskienė persikėlė į Varšuvą, o jos vietą užėmė 
lietuvis dr. Stonkus, kursai paėmė villią ant 12 metų po 600 r. į metus; 
ypatingai nenorétuméme į superarbitrus kun. Šniukštos, kursai pats 
vardu Valevskienės vedė villios remontą, jai paskolino pinigų ir dar 


i Grafienė (lenk.). 

2 Rubliu sidabru. 

3 Terminais (lenk.). 

+ Felicijonui Gasparui Cirtautui. 
5 Grafą (lenk.). 

dviems ypatoms patarė p. Valevskienei paskolinti ir dabar baisiai už 
p. Valevskienę užstoja. 

Meldžiu tada Tamstos pranešti man ką greičiausiai, kad sutinkate 
būti teisėju nuo seminarijos pusės, o aš atsiųsiu nuo konsistorijos įga- 
liavimą ir vienkart aprašysiu su mažiausiomis smulkmenomis visą tą 
dalyką nuo pradžios lig galo ir vienkart atsiųsiu p. Valevskienės laiš- 
kus man rašytus, kai kuriuos mano laiškus ir kunigo Šniukštos. Darbo 
bus visai mažai, nes aš sunumeravau visus laiškus chronologiškai ir 
kiekviename pabrėžiau raudonu rašalu, kas priguli prie dalykų ir kas 
yra esencijališka; nors tų laiškų yra 25, bet jiems peržiūrėti užteks vie- 
nos valandos. Dalykas nėra sukomplikuotas, bet p. Valevskienė taip 
moteriškai ir be tvarkos vedė savo dalykus, kad dabar negali išmušti 
sau iš galvos, kad seminarija turi už jos visas klaidas kentėti ir jos iš- 
laidas grąžinti. P. Valevskienė, net skaitos quasi' grafienė, persiskyrė 
su savo vyru, Palangoje gana plačiai gyveno ir stebias, kad po 10 metų 
nuomavimo „Svitezio“ nieko neuždirbus, tik prakišus. Ar nieko neuž- 
dirbo, kas ją gali žinoti, nors žinau, kad visgi nuo gr. Tiškevičės būk 
nupirkus nemažą plecių. Bet kad seminarija tikrai jos nuskriausta, tai 
nėra abejojimo, nes per du metu negavo nei grašio, praėjusį metą tik 
500 rs., o tuo tarpu miestui ir gr. činšą reikia mokėti apie 80 rs. kas 
metą, laikyti po 24 Mišias, taip kad per p. Valevskienės šeimininkavi- 
mą jau trys metai seminarija netur už ką siųsti klierikų į Palangą pagal 
noro a. a. Oginskio. Bet tiek to! Seminarija išsižada visko ir nieko nuo 
Valevskienės nereikalauna, bet ta nori dar nuo Seminarijos išplėšti už 
išlaidas, kurias darė pagal savo užgaidas be seminarijos įgaliavimo. 
Išrinkome Tamstą kaipo teisėju, kad jai užimponuoti, nes visgi skaito 
save guasi-grafienė; tegul gi teisėju bus kunigaikštis. 

Laukdamas Tamstos prielankaus atsakymo ką greičiausiai, pasilie- 
ku su aukšta pagarba 

Rektorius Kun. J. Maculevičius 

P. S. Žinoma, kelionės išlaidas Seminarija turėtų Tamstai sugrą- 
žinti. 

MLLM ERI 7514. 


x Lyg ir, tarytum (lot.). 
^ Eiluté prirašyta laiško pradžios paraštėje. 

> [Antanui Berżanskiui], 
Kaunas, 1912 m. rugsėjo 27 d. 


27 Rugsėjo 1912 m. Kaunas 

Gerbiamasis Kunige Klebonai! 

Ačiū Tamstai nuo širdies, kad nepasigailėjote laiko ir vargo išpai- 
nioti Seminariją iš tų visokių nemalonumų, kurių per 3 metus nuo jos" 
prityrėme. J. M. Vyskupas', kursai tą dalyką pradėjo, bet man teko jį 
toliaus varyti, pagyrė mūsų išrinkimą į teisėjus Gerb. kun. Klebono. 
Siunčiu Tamstai: a) įgaliavimą ir pačiam, ir išsirinkti antrąjį superar- 
bitrą; b) laiškus kronologiškoj eilioje, juos sunumeravęs ir pabrėžęs 
reikalingas vietas, kad nebūtų reikalo ištisai skaityti; c) istorišką apra- 
šymą viso atsitikimo, iš kurio bus visas dalykas aiškus kaip ant delno. 
Superarbitrą, man regis, geriausiai būtų išrinkti gr. Aleksandrą Tiške- 
vičę kretingišką, jei sutiktų ir ana pusė, ir pats Tiškevičė. Aš tyčia ap- 
rašiau visą atsitikimą lenkiškai, nes jei gr. Tiškevičė sutiktų, tai, rasit, 
verta ir jam kelioms dienoms anksčiau nusiųsti tą aprašymą, kad galė- 
tų susipažinti su dalykų stoviu. Rasit, ir per patį teismą ne pro šalį bus 
ir tokiam p. Bakanauskiui perskaičius, nes apskritai palangiškiai tik iš 
p. Valevskienės skundų bent kiek dalyką girdėjo, bet arčiau to dalyko 
nežino. Jei gr. Tiškevičė Aleksandra nesutiktų, tai gal kun. Urbanavičę 
iš Salantų paimti. Patarčiau nieko iš Palangiškių neimti, nes visi jie 
suelektrizuoti per p. Valevskienę, kurioje mato kaip kokia lenkę kan- 
kinime litvomanų netolerancijos. Ypatingai aš patarčiau nejieškoti 
tarpininkystės kun. kleb. Šniukštos; tikrai man nesuprantamas jo įsi- 
karščiavimas tame dalyke; kelius kartus rašiau jam išaiškindamas da- 
lykus, o jisai kaip ka ka riku, taip savo kakariku. Net vyskupui rašė už- 
stodamas p. Valevskienę; inter nos loquendo*, nuo svietiško žmogaus 
girdėjau, kursai pečiais trauko ir sako, kad kun. Šniukšta daugiaus į 
širdį tą dalyką ima, negu pati p. Valevskienė, kuri visai neaimanuoja, 
nes ir Palangoje sau pirko plecių, ir Varšuvoje uždėjo pensijoną, bet, 


' Lauros Walewskos. 
2 Felicijonas Gasparas Cirtautas. 
3 Tarp mūsų kalbant (lot.). 

matydama seminarijos nuolaidumą, mąsto sau, kodėl nepasinaudo- 
ti, jei būtų galima. Iš antros pusės, ekonomijos dalykuose pas p. Va- 
levskienę daugiaus fantazijos, kaip tvarkos; Palangoje, kaip nesena ir 
graži žmona, gyveno plačiai, per tai turi daug sau simpatizuojančių, 
bet nemaž per tai ir praleido. Pačiame vilios taisyme, kaip pasirodo, 
tvarkos nebuvo: šį metą dr. Stonkus 950 rs. įdėjo į remontą; pasirodė 
telefonai ir varpeliai elektriški įvesti, o langai stoguose jos išpjauti, 
per kuriuos teka vanduo ir pūdo lubas; sienų kaip kur pusė išpėryta, 
o pusė palikta, kai kur durys be reikalo išpjautos, žodžiu, moteriškas 
šeimininkavimas. 

Tuose pačiuose metuose 1910, dėl kurių visas dabar klausimas, neva 
u£mokéta 2161 r. 91 kap., bet dėl to taip brangiai, kad dirbo žydas ir ant 
skolos; būk su tuo žydu paskui buvęs ir teismas, norėjęs dar daugiaus 
nulupti. 

Iš viso aprašymo matyti bus kaip ant delno, kad ir juridiškai p. Va- 
levskienė kalta, pati sulaužius kontraktą, bet ir pagal sąžinės, nes 
juk seminarija netur priedermės atsakyti už jos kvailystes; nieks jai 
neliepė tokių išlaidų daryti 1910 metuose. Tiesa, laiškas 1908 m. Nr. 1 
neva jai paliepia perdirbti iš šopos naują villią, bet tai buvo tik dery- 
bos, tik pamatas būsiančiam kontraktui, todėl patsai įvykęs kontrak- 
tas turi didesnę svarbą negu vienpusiškos, preliminarinės derybos. 
Bet jeigu užsispirtų teismas, kad reikia p. Valevskienės 1910 metų iš- 
laidas atlyginti, tai ir priėmus 2161 r. 91 k. kaipo pamatinės išlaidas, 
pasirodys, kad seminarijai neteks jai atlyginti, nes: 1) per 1909 ir 1910 
metus nemokėjo arendos 600 + 600 rs.; 2) 191 m. užmokėjo tik 500 
rs., ergo! lieka 100 rs.; 3) Kad ir nebūtų padarius 1910 metuose taip 
didžio remonto, tai visgi, kaip ir praėjusiais septyniais metais, turėjo 
villės palaikymui išleisti apskritai po 237 rub, ir 1910, ir 1911 metais: 
237 + 237 = 474 rS.; 4) Paėmė nuo kun. Oginskienės seminarijai pa- 
vestus indus ir rakandus už 200 rs. apkainuotus, kuriuos sunaikino; 
5) Ant galo perjos kalčią kun. Januševičė turėjo važiuoti į Palangą ant 
teismo ir išleido 50 rs. 


1 Taigi (lot.). 

600 


600 

100 2161 

+ 474 — 2024 
50 

200 137 IS. 
2024 


Todėl p. Valevskienė turėtų nuostolio iš viso tik 137 rs., kuriuos len- 
gvai sau sugrąžino 1911 metuose, kada iš vienų kambarių, kaip rašė, su- 
rinko 1600 rs. Tuo tarpu seminarija, arba, tiksliau sakant, klierikai, tai 
tikrai turėjo per tuos metus nuostolį, nes per jos tokį šeimininkavimą 
štai treti metai negalima buvo klierikų siųsti į Palangą, nes reikėjo ir 
gr. Juozui Tiškevičei, ir iždui, ir miestui, ir assekuraciją: mokėti, ir kas 
metą po 24 mišias laikyti. Todėl būtų tai tikra kruvina skriauda dar po 
to viso liepti, seminarijai primokėti iš tuščios kišenės p. Valevskienei. 
Kad būtu p. Valevskienė pildžiusi nuo pradžios lig galo savo priedermes 
ir arendą mokėjusi, juk ir tos visos istorijos nebūtu buvus, ir būtų ra- 
miai iki šiolei sau besėdėjusi. Bet jau gana rašyti apie tai iki nuobodžio. 

Teisėju nuo p. Valevskienės paskirtas buvo p. Kentra, paskui p. Va- 
clovas Bakanovskis iš Palangos, bet ar jų katras turi tikrą įgaliavimą, 
nežinau. Reikėtų susirašyti. Aš parašysiu kun. Šniukštai, kad praneštų 
Tamstai apie tai, katras turi įgaliavimą. 

Pasilieku su augšta pagarba 

Kun. Pral. J. Maculevičius 


MLLM ER1 7513. 


: Draudimą. 

> Smilgoms, 
[Kaunas], [1912-1913 m.) 


Mylimieji Kumai’! 

Sveiki sulaukę šventų Velykų! Trokštu visiems, kad linksma aleliuja 
nuolatos skambėtu širdy, kad sveikata ir laimė eitų greta, kad sektusi 
visuose geruose užmanymuose ir kad iš vaikų butu tėvams džiaugs- 
mas, tėvynei ir Bažnyčiai nauda. Sunku man pasiteisinti ant rašto, 
kodėl budamas Petrapily, neaplankiau, visą kelią važiuodamas apie 
tai mąsčiau ir žinoma bučiau jau pirmą dieną užėjęs; par telefoną pa- 
klausiau kantoroje, kur gyvenate. Bet važiuodamas į departamentą? 
užvažiavau pas arcivyskupa, su kuriuo kitą kartą taip gerai gyvenome, 
kurs manę norėjo ir į akademijos rektorius. Pas jį sužinojau, kad jųs 
taip pešates, rodė man telegramas jusų iš Maksvos; mano padėjimas 
tarp jusų labai buvo nemalonus; nors aiškiai man nesakė, bet aš su- 
prasti galėjau, kad jisai norėjo, kad aš jums prikalbinčiau eiti ir par- 
siprašyti, o jisai viską dovanos, o nuo lenkų teko girdėti, kad tai aš 
jums prikalbėjęs išvyti iš Petrapilio ir pačiam į jo vietą patekti; galite 
suprasti koks mano buvo padėjimas; tarp pačių lietuvių daug yra jusų 
priešininkų, kurie sekė visus mano žingsnius, įpatingai lenkai, kad 
sužinoti, ar aš busiu pas jusų, ar ne. Todėl sau pasakiau, neprigausite 
manę, geriau aš kitą kartą pasimatysiu, o dabar nesikišiu, juk ir taip 
manę lenkai apšaukė, kad su maskoliais einu i$ vieno. Dabar kaip gir- 
džiu ir Petrapily šv. Kotrynos bažnyčioj žada buti reviziją, sakys dar, 
kad štai atvažiavo tyčia į Petrapily kad sukelti visą tą istoriją. Nege- 
rai tik kad jus tarp lietuvių turite daug priešų, kad butų vienybė, tai 
daug daugiaus butumėte padarę. Bet šv. Kotrynos bažnyčioje tai tikrai 
reiktu išvaryti lenkiškus pamokslus par vidurį sumos; įvedė taip tik 
du ar trys metai Butkevičė3, pirmą to nebuvo, mat kad lietuviai butu 
priversti klausyti lenkiškų pamokslų. 


1 Maironis buvo Antano ir Jadvygos Smilgų sūnaus Algirdo, gimusio 1896 m., 
krikštatėvis. 

2 Kalbama apie Rusijos imperijos Kitatikių dvasinių reikalų departamentą prie 
Vidaus reikalų ministerijos Sankt Peterburge; veikė 1832-1917 m. 

3 Kalbama apie kunigą Konstantiną Budkevičių. 

Dabar gal lenkininkai ir kiek-tiek pabugs; bet paslapčia jie taikįsis 
dar daugiaus įkasti. Tiek prirašiau apie tuos niekus; kas skaudu, apie 
tą ir kalbi. Rašo, kad [Karuzinas] į sinodą išeina, kas bus direktorium 
departamento? 

Sveikinu dar kartu visus, vaikučius bučiuoju 

Kumas 


Autografas Jurgio Dvariono asmeniniame archyve. 


Datuojama pagal turinį. 


> [Antanui Smilgai], 
[Kaunas], [1913 m. gegužės 23 d.) 


Labai man malonu, kad vaikučiai taip gražiai, mokinas. Ne mažas 
džiaugsmas tėvams! Kad Dievas duotu užaugti ir buti savo tėvynei 
naudingais. Aš į užrubežių negaliu važiuoti, nes skolos neleidžia, pi- 
nigų neturiu. Busiu Ariogaloje, Betygaloje ir Raseiniuose, ar galėsiu 
atvažiuoti į Aserną', nežinau. Parašykite, kokiame laike ten busite. Iki 
17 birželio aš turiu buti Kaune ir ant Šv. Petro taip pat Kaune. 

Visus nuoširdžiai bučiuoju. 

Kūmas 


Autografas neišlikęs. Fotokopija MLLM ER Fi P2249. 


Du vienodi spaudai: 1913-05-23 Paštas [rus. Houma]. Adresuota: Tocno- 
duny Aumony Ocunoeuuy Cmunceo, C. Ilemep6ype, Examepuneeckuü 
kanan N? 10. 


> [Jurgiui Šlapeliui], [1913 m.] 

Tamstai pareikalavus, 16 VIII siunčiu 70 egz. „Raseinių Magdės“ po 
28 kap. Ar „Pavasario Balsai“ ir „Jaunuoji Lietuva“ jau išparduota? Rei- 
kėtų antrą kartą spaudinti. Bet su „Jaunąja Lietuva“ rasis būtų dabar 


:  Iserna - miestas pietų Italijoje. 

keblumų; cenzūrai kai kurios vietos nepatiko, o taisyti aš nenoriu. Į 
„Pavasario Balsus“ reiktų įdėti dabartinį priedą „Raseinių Magdės“ 
t. y. antrą pusę, o tuo tarpu pati „Raseinių Magdė“ dar neišparduota. 

Ir kauniškiai knygynai kalbina mane jiems perspaudinimą. Neži- 
nau, kaip padarysiu. Verta būtų 25 metams mano pasidarbiavimui 
subėgus perspaudinti, ką Tamsta manai, ar galima būtų pasaulinės 
valdžios nesuerzinus perspaudinti Jaunąją Lietuvą? Nenorėčiau ne- 
malonumų: galėtų ir visą leidimą konfiskuoti. 

Su tikra pagarba 

Maironis 


MLLM ER 17043. 

Datuojama pagal turinį: 1913 m. Maironis buvo sveikinamas kūrybinio 
darbo 25-mečio proga; tais metais jis naujai perleido papildytus Pava- 
sario balsus; galima manyti, jog 1888-uosius, kai Antanui Baranauskui 
įteikė poemą Lietuva, laikė savo kūrybinės veiklos pradžia. 


> [Juozui Gudzinskui], 
Viekšniai, 1920 m. rugpjūčio 23 d. 


23. VIII. 20. Viekšniai 

Mylimasis Klebonėli! 

Kaip greitai prabėgo šių metų vasara, taip maloniai praleista Kalti- 
nėnuose ir Viekšniuose. Laukėme, laukėme Tamstų Viekšniuose ir... 
nesulaukėme, o man štai už trijų dienų jau priseina grįžti į Kauną; 
neteko apsilankyti nei Skapišky, nors pats kun. Prelgauskas buvo at- 
važiavęs vežtis. Kun. Kazlauskas telegramą mušė, kad nors kelioms 
dienoms atvykčiau, bet jau nebėra laiko. Viekšniuose gana linksma, 
tik liga nemažai nubaidė svečius, bijodami kruvinosios, Viekšniuose 
ir net klebonijoje įsivyravusios, neatvyko svečiai nei iš Krekenavos, 
nei p. Žilevičius, nei Tamstų iš Kaltinėnų nesulaukėme. Laivu važi- 
nėjaus bemaž kas dieną, jei p. Povilas nebuvo labai užimtas, nes kiti 
pasirodė nedideli amatoriai laivo. 


* Povilas Gudzinskas. 

Labai džiaugėmės, kad p. Albina Petrauskienė išsikasė iš sunkios 
ligos, p. Povilas labai užsiinteresavęs atsakymu, kurio laukia iš Kre- 
kenos' jam jaunoji labai patiko, bet iš jos pusės nieko tikro ilgšiol ne- 
atsakyta; p. Apolonija važinėjusi pas seseris į Padyvitj pasitarti ir ten 
viešėjusi apie 3 savaites; ar neteko pasimatyti? 

Grįžtu į Kauną šį ketvergą; gaila vasaros, taip greitai prabėgusios 
šiais metais, bet ką bedarysi; laikas vėlei į jungą stoti ir laukti kitos va- 
saros, jei Dievas laikys gyvus. Ačiū labai mylimam Klebonėliui ir ger- 
biamai p. Elžbietai? už malonias vaišes ir meldžiame apsilankyti kada 
ir Kaune pas mus. Su vyskupu* mačiaus Akmenėje ir sakiau, kad kle- 
bonas užganėdintas Kaltinėnais ir parapijonys klebonu. Apie Kazake- 
vičiųs nieko tuo tarpu nesakiau, bet ir betygališkis“ nuo jo nusikratė; 
nuvažiavęs į Kauną: paskirtas ir jau atvyko į Tirkšlius ar į Tryškius, 
neatsimenu gerai. Dar kartą ačiū už vaišes: bučiuoju mylimą kleboną 
ir labas dienas siunčiu Gerb. p. Elžbietai, Aptiekoriams, Bitautaitėms 
ir kitiems. 

Pr. J. Mačiulis 

Labas dienas siunčia klebonas, p. Povilas, p. Viktorija Žilevičienė. 


Kauno Vytauto Didžiojo karo muziejus, inv. Nr. 3386'-s. 


> [Juozui Gudzinskui], 
Kaunas, 1923 m. vasario 5 d. 


5. II. 1923. Kaunas 

Mylimasis klebone! 

Gavau žinią, kad ir Tamstos brolis Povilas nemaž patarnavo kaipo 
šaulys Klaipėdos paliuosavimui. Klaipėdos kraštas beveik jau mums 


* Krekenavos. 

* Apolonija Petkaitė. 

3 Elžbietai Gudzinskaitei. 

+ Pranciśkumi Karevičiumi. 

5 Greičiausiai Konstantinas Kazakevičius. 
$ Pranciškus Janulaitis. 


pripažintas‘. Susiderėti dėl smulkmenų šiandien išvažiavo Smetona 
ir Klimas į Klaipėdą*. Santarvė buvo pagrasinusi ultimatumu, ir po 7 
dienų turėta duoti atsakymą, reikalaujant tuojau atšaukti šaulius. Bet 
kuomet pamatė, kad mūsų Valdžia nemano nusileisti, o dar lenkams 
pradėjo bolševikai bruzdėti ant sienos (sako, būk, Molodečną užė- 
mę), Santarvė, bijodama didesnio gaisro, sulaikė lenkų apetitus pulti 
mus. Sako, kad jei lietuviai būtų nepasiskubinę apsidirbti su Klaipė- 
da, tai lenkų laivai buvo surengę išsodinti Klaipėdoje savo desantą ir 
paskui manė, kaip Vilniuje, operuoti savo fakt dokonany”. 

Kas pas Tamstą, kaip eina medžiagos gaminimas? Kuršėniškiai 
pernai pradėjo mūro bažnyčią statyti: tai visgi daugiau negu kleboni- 
ją, o kaltinėniškiai bus turtingesni. Taupė markes, o dabar jos pavirto į 
šiaudus, kaip tai būtų gerai sunaudota klebonijai, kuomet jos dar šio- 
kią tokią vertę turėjo. Dabar su litais turės būti dar bėdžiau. Mes jau 
seniai neturime mišioms intencijų3; kartais apleidžiame laikyti; tan- 
kiausiai in thesaurum Ecclesiae* laikome. Ar ir sodžiuose taip šykštu 
su obligacijomis?? Vakar iš nakties visus lenkiškus ir žydiškus gatvių 
parašus ir krautuvių Śildus* juoda smala užtepta, mat įpyko jaunuo- 
menė, kad žydai Klaipėdos klausime mūsų nepalaikė, atskyrus kelis 
tiktai, Panevėžy tą patį padaryta prieš naujus metus. Jei Kaltinėnuose 
yra žydiški parašai, tegul patys užtepa, nes kalbama, kad daužys lan- 
gus tiems žydams, kurie atnaujins žydiškas iškabas. 

Dievo malonė, kad pasiskubinta litus įvesti pas mus; būtumėme 
dabarvisai pražuvę. Vokiečių markes jau užsienio biržos atsisako visai 
pirkti, kaip ir bolševiką rublius. Sveikinu visus pažįstamus; Elziune", 
kunigėlį ir Tamstą nuo širdies bučiuoju, 


* Kalbama apie Klaipėdos krašto lietuvių sukilimą, paremtą lietuvių kariuo- 
menės ir šaulių, bei 1923 m. sausio 15 d. paskelbtą šio krašto prijungimą prie 
Lietuvos. 

ž  Įvykęs faktas (lenk.). 

Aukų šv. Mišioms. 

Bažnyčios labui (lot.). 

Užsakytomis šv. Mišiomis. 

Iškabas (vok.). 

7 Elžbietą Gudzinskaitę. 

* Atiduodama mums kraštą, norėtu išderėti visiems liuosą Klaipė- 


dos uostą Santarvė. 
Prel. J. 


Kauno Vytauto Didžiojo karo muziejus, inv. Nr. 3386*-s. 


> [Juozui Gudzinskui], 
Kaunas, 1925 m. gruodžio 18 d. 


Mylimasis Kun. Klebone 

Laužydamas senu papročiu su Tamsta, p. Elziune?, kun. Juozu ir 
kitais Tamstos Kūčių vakaro svečiais, siunčiu nuoširdžiausius švenčių 
ir Naujųjų metų visiems linkėjimus. 

Po visus laikraščius praskambėjo žinia, kad Tamsia su kai kuriais 
bendradarbiais dideliu kapitalistu palikęs, tik gaila, kad ne vienam 
teko viską išlošti; bus dabar drąsiau ir klebonijos statybą pradėti. 

Atvažiavo buv. Vilniaus vysk. Matulaitis ir atsivežė misiją mus su 
Roma sutaikinti, o kaip ekspijacija3, reikia delegacijai važiuoti į Romą 
persiprašyti, bet kam važiuoti? Senieji vyskupai Karevičius ir Karosas 
baisiai įskųsti; tik pavysk. Skvireckas baltas; jisai ir važiuoja su kun. 
Šauliu, prel. Grigaičiuetcons.*jaušiandieną; jam teks tur būti irarcivys- 
kupu grįžti. Seminarija irgi gerokai kun. Genio apdrapstyta įduotame 
jo memoriale. Kun. Šniukštą už bažnyčios pastatymą ir kun. Čėsnį vys- 
kupas pakėlė į garbės kanauninkus. Mes visi tuo tarpu sveiki; išvažiuo- 
ti per Kalėdas neteko. Kadangi kai kurie vikarai pašaukti į egzaminus, 
rodos, 29-30 gruodž. Visus nuo širdies sveikindamas, bučiuoju Tamstą. 

Pr. J. Maironis 

18. XII. 1925 Kaunas 


Kauno Vytauto Didžiojo karo muziejus, inv. Nr. 33863-s. 


1 Kalbama apie kalėdaičių laužymą. 
^ Elžbieta Gudzinskaite. 

3 Permaldavimas (lot.). 

4 Irkiti (lot.). 

> [Juozui Gudzinskui], 
Kaunas, 1928 m. gruodžio 22 d. 


Mylimasis Kun. Klebone 

Besiartinant Kalėdų šventėms, o neužilgo ir naujiems nepažįsta- 
miems 1929 metams, sveikinu Tamstą jų sulaukus ir kartu su Kūčių 
aplotkėle siunčiu savo nuo širdies atitrauktus linkėjimus geros sveika- 
tos ir mažiau visokių nemalonumų, nuo kurių nėra laisvas mūsų šioj 
ašarų pakalnėje gyvenimas. 

Kad ir kaip buvo sunkūs ir man, rodos, ir Tamstai, šie besibaigian- 
tys metai, vis dėlto jų sulauksime galo, ir šiaip taip nuslinks į amžinas- 
tį; tikimės geresnių ateinančių. Vis tik nors kaip skursti gyvendamas, 
pasirodo, kad galima kentėti, o kas bus kitame pasauly, Dievas žino; 
todėl ir nesinori ten skubėti. Man po atostogų pagrįžus iš užsienio, 
teko dar penkis kartus atkristi ir karščio po 39,6 turėti, bet jau, ačiū 
Dievui, po paskutinio atako praėjo bemaž mėnuo, ir karštis nebegrįž- 
ta; gal sustos. Užsienis man labai labai pagelbėjo; kad nebūčiau pasi- 
skubinęs išvažiuoti į Wildungeną:, jau būčiau dabar Tamstai jei bent 
iš anapus pasaulio prisisapnavęs su Naujųjų metų linkėjimais. Girdė- 
jau, kad Tamsta turėjai irgi nemalonumų su savo vyskupu; vis dėlto 
su atsisakymu nuo klebonijos nėra ko skubėti, nėra prasmės bėgti iš 
užsiimtos pozicijos; o atstatyti vyskupas, neaprūpinęs pragyvenimo, 
negali, einant kanonais, senatvė nėra užtenkama priežastis. 

Sveikinu dar kaitą Tamstą, Elziunęż, Onyte, kun. Juozą, ir, kas dar 
yra iš pažįstamu, visiems ilgiausių metų. 

Bučiuoju nuoširdžiai Pr. J. Maironis-Mačiulis 

1928. XII. 22. Kaunas 


Kauno Vytauto Didžiojo karo muziejus, inv. Nr. 3386*-s. 


1 


Bad Vildungenas - kurortinis miestelis pietų Vokietijoje. 
Elžbietą Gudzinskaitę. 
2 Juozą Pletkų. 

> [Juozui Gudzinskui], 
Kaunas, 1929 m. gegužės 6 d. 


Mylimasis Kun. Klebone 

Pasidariau baisiai nerangus ir tingus; gal tai nuovargis, gal senatvė; 
seniai rengiaus Tamstai parašyti keletą žodžių ir negaliu prisireng- 
ti. Pralotas Faidutti kaip pernai rudenį išvažiavo į Romą taip ir lig 
šiolei negrįžta. Rašė man, sveikindamas Naujų metų ir prisiųsdamas 
savo adresą, bet Tamstos laišką jam nepasiunčiau, nes jisai vargiai gali 
kištis į mūsų dalykus; mat su nunciju Bartoloni nesutapo, ir šiam ne- 
patiktų tasai už jo pečių veikimas. Su pr. Faidutti paskutiniu metu 
taip mes susimylėjome, kad jisai dabar didžiausias mano bičiulis, bet 
Romoje jisai neturi pasisekimo. 

Su nunciju Bartoloni mes irgi labai gerai; sakosi esąs mano gerbėjas; 
tuo dalyku, tik klausė, kokioje formoje prašyti palaiminimo: paprastas 
būdas tai telegramos forma; antroji forma, rečiau duodama ir sujungta 
bent kiek su išlaidomis, - tai atsiųsti su palaiminimu savo fotografiją. 
Prašiau antrosios, pasižadėdamas atsilyginti. Nuo vakar dienos visai 
atšilo; šalčiai baisiai įkyrėjo, ypač mano ligoje; kaip tik bent kiek kojos 
pajunta šaltį, atsiliepia pūslės liga. Nežinau, ar reikės šį metą į užsienį 
važiuoti gydytis; dar nesitariau su gydytojais; labai nenorėčiau, nervus 
man visai suardo. Jei nereikės į užsienį, tai važiuosiu į Palangą, pake- 
liui į Kaltinėnus užsukęs, iškilmėse bent kiek pasisvečiuoti. 

Mano sode, rodos, daug išgaišo nuo šalčio medžių, net sierenkos'; 
lieka tik viltis, kad gal iš kamieno atžels: šakos ypač grūšių-kriaušių 
išdžiūvusios. 

Labas dienas nuo Marcelės siunčiame, sveikinu Tamstos sesutes, 
kun. pagelbininką ir kitus pažįstamus, Tamstą gi apsikabinęs bučiuoju. 

Pr. J. Maironis-Mačiulis 

1929. V. 6 Kaunas 


Kauno Vytauto Didžiojo karo muziejus, inv. Nr. 33865-8. 
1 Lietuviška obelų veislė, atspari šalčiui ir ligoms, deranti rugsėjį. 

> [Juozui Gudzinskui], 
[Kaunas], [1930 m. kovo 17 d.] 


Sveikinu mylimą kun. Kanauninką jo globėjo dienoje ir prie tos 
progos siunčiu širdingiausius linkėjimus ir Tamstai, ir pagelbininkui 
solenizantui* geros sveikatos ir Dievo palaimos žemiškoje kelionėje. 
Labas dienas ir p. p. Elziunei, ir Onytei, kitiem pažįstamiems. 

Mylis Pr. J. Maironis? 


MLLM, inv. Nr. 16192 / ER 939. 


Datuojama pagal spaudą. Atvirukas. 


> [Juozui Gudzinskui], 
Kaunas, 1931 m. kovo 12 d. 


Gerbiamasis ir Mylimasis Kun. Kanauninke 

Tamstų sveikinančią telegramą gavau ir per Tamstą visiems sakau 
nuoširdžiai ačiū. Pats aš asmeniškai neturiu kuo labai džiaugtis, ypač 
tuščių titulu“ ir teise pasipuosti fioletiniais rūbais: galėjo tai sudaryti 
man šiokį tokį malonumą prieš 15 metų; dabar senatvėje tai vanitas 
vanitatum 5 Bet Tamstos už pareikštą nuoširdų palankumą tikrai ačiū! 

Prie tos progos sveikinu ir Tamstą besiartinančių varduvių ir linkiu 
dar daug jų praleisti sveikam ir nesiskubinti į dangaus karalystę. 

Nežinau, kaip šventoje Žemaitijoje, bet Kaune mes rimtai susirū- 
pinę pavojumi potvynio; sninga ir sninga, o čia artinasi pavasaris; jei 
staiga paleis, - paskęsime. 

Aš šį pavasarį sumaniau pasistatyti namelius - vilią Aleksote ant 
kalno; mat kaip tautai pasitarnavęs, gavau iš valdžios žemės sklypą 


* Kovo 19 d. - Šv. Juozapo minėjimas. 

* Juozui Pletkui. 

3 Toliau Marceles Mačiulytės prierašas: „Sveikinu Gerbiama Kanauninką su 
diena vardo, bučiuodama rankelę, linkiu laimingų ir ilgų metų. Marcelė“. 

^ 1931 m. Maironis gavo protonotaro garbės titulą. 

5 Tuštybių tuštybė (lot.). 

arti desetino’ dydžio; žadu ten sodą įveisti, jei iki mirties suspėsiu; 
vasaros metu nereikės važinėti į kurortus, nes užnemuny ant kalno 
oras grynas ir sveikas, o kartu ir miesto patogumai čia pat. 

Nuncijus Bartoloni išvažiavo ir vargiai begrįš, o gaila; man jisai 
buvo labai palankus ir, jei Roma dabar bent kiek kitaip į mane atsigrę- 
žė, tai daugiausiai jo čia nuopelnas; jis įsitikino, kad aš ne toks baisus, 
kaip mane prieteliai Romoje iśjuodino. 

Mano sveikata bent kiek šią žiemą pasitaisė, nes praėjusį rudenį 
buvau vėl arti mirties prieangio, automobiliu grįždamas ir bent kiek 
persišaldęs. Dabar bijau iš Kauno ir nosį iškišti; ypač kojų nušalimas 
man labai kenkia pūslei. 

Sveikinu visus Kaltinėniškius ir Tamstą nuoširdžiai bučiuoju. 

Pr. J. Maironis-Mačiulis 

1931. III. 12 Kaunas 


Kauno Vytauto Didžiojo karo muziejus, inv. Nr. 3386$-s. 


> [Juozui Gudzinskui], 
[Kaunas], 1931 m. balandžio 1 d. 


1931. IV. 1. 

Mylimasis Kanauninke 

"Tamstos laišką, kuriuo nusiskundi savo vyskupu?, gavau. Labai 
man nemalonu girdėti apie tokius pasielgimus tų, kuriuos Spiritus 
Sanctus posuit vegere ecclesiam Dei. Nemaža čia kaltė ir tų nevyku- 
sių jų patarėjų, kurie moka tik klūpčioti prieš viršininkus, o nenori ar 
nesugeba jiems pasakyti tiesos. 

Vien tik dėl senatvės vyskupas neturi tiesos išmesti klebono iš vie- 
tos; aš manau, kad galėjo būti skundų ar iš parapijos, ar iš šalies. Ka- 
nonai ne tokie žiaurūs, kad leistų mėtyti žmogų, nors jis ir neturi jau 
jėgų pildyti pareigas. Jie tik leidžia duoti pavaduotoją, užtikrindami 


* Dešimtinė - ploto vienetas, truputį didesnis už hektarą. 
* Justinu Staugaičiu. 
3 Šventoji Dvasia įstengtų sujudinti Dievo bažnyčią (lot.). 

pragyvenimą iki mirties. Tik, žinoma, kas turi valdžią, tas turi ir prie- 
monių apkartinti gyvenimą. Juk gali duoti tokį pagelbininką ar vikarą, 
kuris įkyrės iki gyluonio. Juk atsimenate Keraitį ar Tyšką Ariogaloje. 
Todėl ir išmintingai padarėte, kad vyskupui mandagiai atsakėte, nors 
ir skriaustų; prieš vėją nepapūsi. Bet, manau, nėra reikalo skubėti su 
kun. Janauskiu susitarti iki liepos m., nes iki Kanauninkas raštu ne- 
duosi sutikimo atsisakyti nuo klebonijos, vyskupas variai išdrįs liepti 
be kaltės, vien dėl senatvės, nes žino, kad tuo atveju, einant kanonais, 
privalo kunigą aprūpinti congrua sustentatione. 

Matau iš viso, kad Velykos ne tik dėl nepakenčiamų šalčių, bet ir 
dėl susidėjusių apystovų nebus malonios; todėl ir linkiu ne kokios 
nepasiekiamos laimės, bet tik daugiau krikščioniškos kantrybės ir sti- 
presnės sveikatos pakelti gal neužtarnautus kryželius. Sveikinu irgi 
šventų linksmesnių Velykų visai Tamstos šeimynai, prie velykinio sta- 
lo susirinkusiai. 

Karštai bučiuoju 

Pr. J. Maironis 


Kauno Vytauto Didžiojo karo muziejus, inv. Nr. 33867-s. 


> [Mikalojui Lipciui], 
[po 1920 m. gruodžio pr.] 


Priimk, mano brangusis, nuo savo dėdės varduvių pasveikinimą ir 
linkėjimą geriausios sveikatos, pasisekimo geruose sumanymuose ir 
visų dvasiškų malonių. Bene ir Marytės apie tą laiką gimimo diena. 
Tai ir jai lygiai to paties trokštu ir linkiu nuo širdies. 

Bučiuoju jumis 

Pr. J. Maironis 


LLTI BR, f. 1-249. 


Atvirukas; nespalvotame viršelyje - Maironio namų iš kiemo pusės fo- 
tografija; išleista Onos Vitkauskytės knygyne Kaune. 


| Deramu išlaikymu (lot.). 

> [Pranciškui Karevičiui], [1921 m.] 


Jo Ekscelencijai Žemaičių Vyskupui 

Į Jo Ekscelencijos raštą nuo lapkričio 10 d. š. m. N 3544 turiu garbės 
pranešti, kad kun. J. Širviui, Ginteliškės klebonui, pasiųsta kanonais 
motivuotas Tribunalo nutarimas iš 16 lapkričio š. m. Vienkart turiu 
pareikšti, kad jaučiuosi užgautas neteisingu pritaikinimu tame atsi- 
tikime man kan. 1625? Suinteresuotieji, kuriems Tribunalo nutarimai 
išrodo ar neteisingi, ar neužtenkamai pamatuoti, ar be reikalingų for- 
malumų duoti, turi teisėtą kelią apeliuoti į antrąją instanciją, prisi- 
laikant kan. 1881, Skundas de nullitate sententiae? irgi pareiškiamas 
coram indice, quisententiam tulit^, kan. 1895. Kontroliavimas Oficiolo 
arba Tribunalo toj pacioj pirmoj instancijoj nesutinka su paskirimu ir 
pasitikėjimu juomi ir žemina jo autoritetą bylinėjančių akyse. 

Jei Jo Ekscelencija panorėtų kai kurias bylas savo sprendimui pasi- 
likti sulyg kan. 1573 82, tai meldžiu jas iš kalno nurodyti. 

Oficialas> Pr. Maironis-Mačiulis 


Autografas Pasvalio Petro Vileišio gimnazijos muziejuje, inv. Nr. 2810. 
Laiškas buvo surastas teologijos mokslų daktaro monsinjoro prelato 
Bronislovo Barausko (1908-1985) archyve. 


1 Vietinių gyventojų liudijimu, Ginteliškės klebonas Juozapas Širvys daugiau 
domėjosi savo ūkio, nei parapijiečių sielos reikalais, gana atsainiai komen- 
tuodavo Šventojo Rašto ištraukas ir tuo kėlė parapijiečių pasipiktinimą. 

^ 1625 m. kanonas taikomas bažnytinio teismo teisėjams, kurie prastai atlieka 
savo pareigas. Šį kanono straipsnį Pranciškus Karevičius pritaikė Maironiui, 
kuris laiške jaučiasi neteisingai nubaustas. Iš konteksto galima spėti, jog 
Maironis per švelniai nubaudė Ginteliškės kleboną arba nepakankamai grei- 
tai ėmėsi vyskupo užduoties. 

3 Del nuosprendžio negaliojimo (lot.). 

+ Dalyvaujant nuosprendį paskelbusiam teisėjui (lot.). 

5 Baźnytinio teismo teisėjas. 

> [Vladui Paulauskui], 
1923 m. vasario 3 d. 


Ačiū, ačiū Tamstai už pasidarbavimą, gerą širdį ir malonią atmintį. 
Aš ne koks žinovas, bet visgi man patiko gaida. Didesniems žinovams 
rodžiau; sakė, kad gaida graži ir bus populare; daugeliui patiks. Ačiū 
dar kartą nuo širdies. 

Prel. Maironis 


Autografas neišlikęs. Vladas Paulauskas, „Nesek sau rožės prie kasų“ 
(Kaip gimė Maironio Dueto tekstas ir muzika)“, in: Mokslo dienos, Kau- 


nas, 1937, Nr. 8-9, p. 456'. 


> [Vladui Banevičiui], 
Kaunas, 1925 m. sausio 25 d. 


Gerbiamasis Tamsta 

Tamstos sumanymas stoti į kunigų seminariją buvo įnešta į paida- 
gogišką profesorių posėdį ir čia, apsvarsčius visas apystovas, nutar- 
ta, kad Tamstos sumanymas visgi pavėluota: reikėtų dar 4-5 metus 
mokintis; švęstis į kunigus tektų jau turint 40 metų amžiaus: kaip ir 
per vėlu. Tokiame amžiuje visai naujų dalykų mokintis ir prisispausti 
prie gana griežtos seminarijos drausmės būtų sunkoka. Jeigu Tamsta 
tikrai linkęs prie dvasinio luomo, patartume stoti gal į vienuolyną, 
duokime, į Kretingą pas bernardinus. Bet, man rodos, kad geriausiai 
Tamstai mokytojauti gimnazijoje; juk tai irgi aukštas ir kilnus pašau- 
kimas: auklėti priaugančią naują jaunuomenę, skiepijant jai aukštus 
idealus, rengiant gerus ir naudingus tėvynės piliečius. 

Tamsta tikrai gerbias 

Pral. J. Maironis 

Dv. Seminarijos Rektorius 

1925 m. sausio 25 d. Kaunas 


MLLM, inv. Nr. 4797. 
"Visą straipsnio publikaciją Zr. šios knygos p. 638-640. 

> Nežinomam asmeniui, 


[Kaunas], [1927 m.] 


Kaunui per plačiai uZsimojus ir ligšiol neprisirengus vertai pagerb- 


ti mūsų didžio vyskupo Valanciaus', nuoširdžiai džiaugiuosi, kad Že- 
maičiai, nepasitenkinę didžiais mostais, tikrai jam pastatė kad ir ne 


per didžiausią paminklą. 

Negalėdamas dalyvauti asmeniškai iškilmėse, esmi jose dvasia. Tik 
manau, kad vysk. Valančiaus paminklui ne per daug jauku su Alek- 
sandro II paminklus, kuriam caraujant, tiek nukentėjo pats Valančius 


ir Lietuva, ypač per lenkmetį. 
Pral. J. Maironis. 


VUB RS, f. 1-D 12, L. 5. 

Adresatas - greičiausiai Telšių vyskupijos kurijos ar Varnių dvasininkas, 
kvietęs Maironį į Motiejaus Valančiaus paminklo atidengimą. Datuoja- 
ma pagal turinį. Atvirukas. 


> Uršulei Jokūbauskaitei, 
Kaunas, 1928 m. kovo 24 d. 


Nepažįstamai mano Gerbėjai Uršulei Jokubaitei, Gerai ir Kilniai, 


kaip tikiuos, Lietuvaitei. 
Maironis 
1928. III. 24 Kaunas 

Idėja pastatyti Kaune paminklą Valančiui bandyta realizuoti nuo 1925 m. 
Buvo susidaręs organizacinis komitetas (Juozapas Skvireckas, Juozas Tumas- 
Vaižgantas, Kajetonas Šklėrius), pradėtas lėšų rinkimas visuomenėje, skel- 
biamas projekto konkursas (žr. Vaižgantas, Vaižganto Raštai, t. 19: Mūsų lite- 
ratūros istorijai: ašmas būrys veikėjų: naujieji literatūros nuotykiai, Kaunas: 
Švyturys, 1933, p. 268-272); paminklas liko nepastatytas. 

Paminklas Valančiui (skulptorius Antanas Aleksandravičius) buvo atideng- 
tas Varniuose 1927 m. liepos 18 d. prie buvusių Žemaičių vyskupijos kapitulos 
namų. 

Aleksandro II paminklas Varniuose buvo pastatytas 1912 m., minint baudžia- 
vos panaikinimo 50-metį. Pašalintas 4 deš. 


Skelbiama iš kserokopijos, saugomos Alberto Zalatoriaus asmeniniame 
archyve. Autografas saugomas Vinco Maciūno asmeniniame archyve 
Filadelfijoje (JAV). 


Fotografija. 


> Uršulei Jokūbauskaitei, 
Kaunas, 1928 m. rugsėjo 12 d. 


Gerbiamoji P. Uršule! 

Žymiai pasveikęs, grįžau iš Vokietijos - Wildungen', kur gydžiaus, 
radau Tamstos malonų užuojautos laiškelį; labai ačiū už gerą širdį. 

Dar prieš mano ligą Tamsta klausei, ar buvau kur pirma spaudinęs 
„Z nad Biruty“? Pirmą kartą ši poemėlė buvo Amerikoje Antspaudin- 
ta", ir siunčiu jos egzempliorių, subraižytą antrajai laidai. 

Pernai metą visi mano veikalai iš nauja tomais perspaudinti, per- 
taisyti ir papildyti: išėjo I tomas (daugumoje „Pavasario Balsai“), 
II tomas (poemos), IV tomas (Lietuvos istorija), V t. (visuotinoji li- 
teratūra). 

Malonu man būtų gauti Tamsios atvaizdą (fotografiją). 

1928. IX. 12 Kaunas 

Su aukšta pagarba Pr. J. Maironis 


Skelbiama iš kserokopijos, saugomos Alberto Zalatoriaus asmeniniame 
archyve. Autografas saugomas Vinco Maciūno asmeniniame archyve 
Filadelfijoje (JAV). 


' Bad Vildungenas - kurortinis miestelis pietų Vokietijoje. 

^ [Maironis], Z nad Biruty: poemat, przez Halinę z Potągi, Brooklyn: Kasztu 
A. Miluko, 1904; poema savo idėja artima poemai Jaunoji Lietuva - ka siekia- 
ma įkvėpti meilę lietuvybei; vertinama už gražią lenkų kalbą, lyrizmą. 

Uršulei Jokūbauskaitei, 
[Kaunas], 1928 m. gruodžio 26 d. 


1928. XII. 26 

Gerbiamoji P. Uršule! 

Drovu man, kad aš toks apsileidėlis ir per tat nemandagus: lig šiol 
neatsakiau į pirmąjį malonų laišką su atvaizdu, o čia, besirengdamas 
bent Naujųjų metų sveikinti, gaunu antrąjį laiškelį. Prisipažįstu, esu 
sunkus ir nerangus laiškams rašinėti; bent kiek ir liga trukdo; vis dar 
negaliu gerai pasitaisyti iš po sunkios operacijos. Nuo rudens iš po 
penkių kartų turėjau karščio iki 39,6 laipsnių. Kai kas įkalbinėjo žie- 
mos metu išvažiuoti į pietų Franciją, bet dabar eina geryn ir manau, 
gal pavažiuosiu kur į pietus pavasarį. 

Mano veikalų išėjo I, II, IV ir V tomai. Trečiojo tomo nepradėjau 
tvarkyti, nes į jį norėjau patalpinti visus dramatiškus kūrinius, o tuo 
tarpu dar vis naujus rašiau; šįmet parašiau libreto operai iš XIII amž. 
ir neseniai užbaigiau dramą-tragediją: Vytautas - karalius. Daugiau 
jau tur būti nieko nerašysiu; gana! Ačiū už atvaizdą: veidelis toks 
simpatingas ir gražus, tik kam trumpai nusikirpus? Aš senų pažiūrų 
žmogus, ir moterų ilgos kasos man patinka. Kai Tamsta kada rašysi, 
meldžiu apie save šį tą parašyti: juk aš nieko nežinau. 

Su pagarba 

Maironis 


Skelbiama iš kserokopijos, saugomos Alberto Zalatoriaus asmeniniame 
archyve. Autografas saugomas Vinco Maciūno asmeniniame archyve 
Filadelfijoje (JAV). 


> [Uršulei Jokübauskaitei], 
Kaunas, 1929 m. gruodžio 20 d. 


Pats Maironis, atvykęs, lazda pasiremdamas, sveikina Tamstą Nau- 
jais metais, linkėdamas sveikai ir laimingai juos sutikti ir praleisti ir 

daug, daug malonių valandėlių juose pritirti, o labai retai giliai atsi- 
dusti, jei be to jau negalimas žmogaus gyvenimas šiame pasauly. 

Pr. J. Maironis 

1929. XII. 20 Kaunas 


Skelbiama iš kserokopijos, saugomos Alberto Zalatoriaus asmeniniame 
archyve. Autografas saugomas Vinco Maciūno asmeniniame archyve 
Filadelfijoje (JAV). 


> Uršulei Jokūbauskaitei, 
[Kaunas], 1928 m. gruodžio 20 d. 


1930. XII. 20 

Malonioji P-le Uršule! 

Kiek kartų gaunu Tamstos brangų laiškelį, tiek kartų man sąžinė 
ima išmėtinėti: taip daug matau iš p-lės Uršulės man simpatijos ir 
nuoširdumo, o aš toks negeras; tik retkarčiais trumpai tepaslenku ke- 
letą žodžių per platų okeaną persiųsti. Juk nepasakysiu, kad čia būtų 
kalta vien laiko stoka. Teisinuosi, kad mano amžiuje žmonės abelnai 
sunkūs, nepaslankūs, apsileidę. Be to, ir prancūzų priežodis gerai 
sako: l'absent toujours perdu!! Kad bent maloni P-lė Uršulė šiais Vy- 
tauto D. metais būtų teikusi mūsų tarpe apsilankyti Lietuvoje; pasi- 
mačius ir arčiau susipažinus, daugiau reališkesni atsiminimai ir ryšiai 
būtų gyviau uZsimezge! Kas jaunas, tam šviečia viltis, o man gal neto- 
limas siūlo galas: neteks nė pamatyti savo simpatijos. 

Šv. Kalėdų ir N. metų sulaukus, daug, daug laimės nuoširdžiais lin- 
kėjimais siunčia per platų vandenyną labai palankus 

Maironis 

Skelbiama iš kserokopijos, saugomos Alberto Zalatoriaus asmeniniame 


archyve. Autografas saugomas Vinco Maciūno asmeniniame archyve 
Filadelfijoje (JAV). 


+ Nesantysis visada pralaimi (pranc.). 

> Marcelei Mačiulytei, 
Palanga, [1927 m. liepos 30 d.] 


Palangoje būsiu dar bent dvi savaiti, oras gražus. Grįždamas gal kur 
pakeliui užsuksiu. Ar sukantis laikrodis eina? Jei stovi, tegul Teklyte' 
praneša laikrodininkui, kad pataisytų. Misinginės durų rankelės ar 
įdėtos? Kambarius taip sutvarkyti: biurkas ties laikrodžiu tepalieka; 
antras stovės, kur buvo gulomasis. Viduriniame gulomame lova, ko- 
moda ir iš prieangio spinta su drabužiais. Greta svečių kambarėlis su 
lova. Čia galės būti nedidelis stalas, jei būsiu vienas arbatai gerti. Savo 
kambarį galėtumėt žydeliui liepti gražiau sienas papuošti. Iš ten ir 
spintą ir komodą išnešti pas mane, kad būtų vietos daugiau, tik ne į 
stalovą. Prieangy pečių reikia perdirbti, iškišti, nes nešildo kambario, 
tik aną puse. Priminkite Prokuratoriui*, kad prieangy pečių perdirbtų, 
pirmyn ištrauktų, kad šildytų geriau. 


MLLM ERi 27144. 

Spaudai: 1927-07-30 Palanga; 1927-07-31 Kaunas. Atvirukas; nespalvota- 
me viršelyje - moters juodais drabužiais ir balto žmogaus dydžio ange- 
lo piešinys. Adresuota: Marcelei Mačiulytei, Muziejaus g-vė 5, kamb. 1, 
Kaunas. 


> Marcelei Mačiulytei, 
Bad Vildungenas, 1928 m. rugpjūčio 13 d. 


Bad Wildungen, der? rugpjūčio 13, 1928 

Miela Sesute, 

Vakar jaučiausi kaip iš kalėjimo paleistas: mat gydytojas, antrą kar- 
tą pas jį nuėjus, išėmė knatą, arba gutaperčinę triūbelę, iš padarytos 
per operaciją žaizdos“, o ją įstatė žemiau be kraujo, nors skaudėjo, kad 


* Teklė Lipčiūtė. 

2 Jonui Petrošiui. 

3  Eilutė spausdinta. 

^ 1928 m. birželį Birštone besiilsintį Maironį ištiko ūmus pirepuolis, netrukus 
gydytojas Aleksandras Hagentornas atliko operaciją savo privačioje klinikoje 

vanduo iš pūslės ne per viršų kaip pirma, bet per apačią eitų. Po tos 
operacijos reikėjo augštinelka gulėti bemaž be judėjimo tris dienas ir 
naktis. Vakar leido atsikelti. Buvusioji žaizda kaip ir užsitraukė, tik dar 
oda neužaugo. Šiandieną ją užlipdė plėstru ir leido eiti į vonią, kurio- 
je nusimazgojau nuo 7 savaičių nešvarumų. Pp. Baronai, man gulint, 
visokiais būdais stengėsi palengvinti mano vargą; nešiojo slyvus, grū- 
šes, gėles, valgydino ir visus patarnavimus atlikinėjo; labai geros širdies 
žmonės; nežinau, kaip atsimokėsiu. Vakar vaikščioti gydytojas dar ne- 
buvo leidęs: nors sekmadienis, bet pp. Baronai neleido eiti nors sumos 
išklausyti, kad nepakenktų. Šiandieną vėl buvau pas gydytoją, vakare 
vėl liepė ateiti, mat pūslės kaklo uždegimas, kurs neleidžia visam van- 
deniui išeiti; reikia per įstatytą triūbelę leisti; tas labai erzina ir skauda, 
nors trumpai. Sako, su laiku vis mažiau užsilaikys, ir ant galo nereikėsią 
jokios pagalbos, bet ar greit tas įvyks ir pūslė pasveiks, negalima iš kalno 
pasakyti; bet vis dėlto liga išgydoma be kruvinos operacijos. Kraujo iš 
pūslės daugiau nesirodo. Dabar galiu vaikščioti ir pats eisiu prie šaltinio 
vandens gerti; pirma pp. Baronai nešiojo. Tiktai pirma gydytojas buvo 
liepęs gerti į dieną 5 stiklines, o dabar kaip tyčia didelį jaučiu troškimą, o 
gerti tuo tarpu leista į dieną tik tris stiklines; turbūt kad per daug pūslės 
neapsunkinti, o čia dar vakarais nieko neduoda skysto, tik iš ryto kava; 
vakare valgis iš 3 dalykų, o pietūs iš keturių valgių: zupa, žuvis, mėsa ir 
saldus valgis. Oras pas mus pakenčiamas: bent kiek palynoja ir vėl išsigi- 
edrija; nuo ryto vandens gerti einame septintą valandą, pusiau aštuntos 
jau muzika griežia; tai be plosčiaus bent kiek šaltoka, bet paskui dieną 
su vienu surdotu. Kunigų matyt daug, bet vis nepažįstami vokiečiai. 
Šiandieną buvome po pietų nuėję į bažnyčią; nedidelė, bet švari; trys al- 
toriai; prie didžiųjų durų iškabinta perspėjimas moterims: kurių sukne- 
lė lig kelienų, krūtinė plika ar plikos rankos iki pažastų, toms neduoda- 
ma komunijos aplenkiant ir neklausoma išpažinties. Ant sienų keletas 
pareiškimų, kad Wildungene išsigydę ir taria Dievui ačiū už malonę. 

Miestelis ne per didelis, bet labai švarus, gražiausių gėlių gazonai, 
ant vandens prūdo mačiau vandeninių lelijų ne tik geltonų, baltų, bet 


Kaune. Po to Maironiui buvo rekomenduotas tolesnis gydymasis ir reabilita- 
cija Bad Vildungene. 


123 


ir raudonų. Gatvėse nėra bruko, tik visur iśmeksfałtuota' kaip Kaune 
prieš miesto sodą gabalėlis. 

Primink kun. prokuratoriui, kad kaip nors sugautų žydelį, kurs 
mano kabineto sienas atnaujintų; tegul padaro man tą malonumą, 
kad rasčiau viską jau išdžiūvus. 

Sveikinu ir bučiuoju visus pažįstamus: Marcinkius, Lipčius, Eidri- 
gevičienę-Buivenienę, Prokuratorių, šeimininkę, Balčiūnienę, Virku- 
čius ir taip pat Adelę, kuri mačiau gailėjos man išvažiuojant, ir visus 
kitus, ką teks sutikti ir mane minėti. 

Bučiuoju Pr. J. Maironis 


MLLM, inv. Nr. 9435. 


Rašyta ant firminio „Bristolio“ viešbučio lapo. 


> [Onai Balćiunienei], 
Berlynas, 1928 m. rugpjūčio 6 d. 


1928 rugpjūčio 6 d., Berlynas 

Ačiū nuoširdžiai už palydėjimą. Lig Berlyno labai gerai atvažiavo- 
me. Čia teko laukti 4 valandas. Šį tą nusipirkome, išgėrėme kavos ir 
štai lipame į savo traukinį, kuris šiandien vakare mus nuveš į Wildun- 
geną, hotel Bristol. Visiems labos dienos. 


Kopija MLLM, nenumeruota. Autografas Onos Balčiūnienės vaikaičių 
asmeniniame archyve. 


> [Onai BalCiünienei], 
Palanga, 1930 m. rugpjūčio 6 d. 
1930 rugpjūčio 6 d., Palanga 
Nuo pažįstamų marių kraštų siunčiu labas dienas ir džiaugiuos vil- 
timi neužilgo pasimatyti: jau ir miegamąjį traukinio bilietą nusipir- 
*  Išasfaltuota. 

kau, kad nepritrūktų vietos; pirmadienį vakare išvažiuoju, 12 rugp. 
būsiu Kaune. Kaip sveikatėlė. Labai įdomu, kaip toli pažengė statybai. 
Iki pasimatymo. 
Pr. J. M. 


Kopija MLLM, nenumeruota. Autografas Onos Balčiūnienės vaikaičių 
asmeniniame archyve. 


> [Apolonijai Petkaitei], 1930 m. vasario 7 d. 


Tamstai, 

Besiartinančių Tamstos varduvių proga siunčiu savo nuoširdžiau- 
sius linkėjimus geros sveikatėlės ir mažiausiai nemalonumų, jei jau 
visai jų išvengti šiame mūsų pasaulyje, gyvenant tarp žmonių, sako, 
negalima. Vienukart labai labai ačiū už rūpestingą manęs sloginimą, 
belaukiant naujųjų laimingesnių metų. Labas dienas nuo manęs kle- 
bonui ir simpatingoms Tamstos seserietėms. 

1930 II. 7 Pasilieku visa širdimi atsidavęs 

Kaunas Pr. J. Maironis-Mačiulis 


MLLM Fi 3987; anksčiau skelbta: Regina Mažukėlienė, „Nežinomas 
Maironio laiškas - sveikinimas su vardadieniu' in: Literatūra ir menas, 
Vilnius, 1997-11-15, Nr. 46, p. 6. 


Fotografija - Maironis (1929 m., fotografuota Zigmo Toliušio). 


> Maironio eksplikacija, [1929-1930 m.] 


Mano kandidatūra į vyskupus keletą kartų ir paskui, visai be mano 
žinios ir sutikimo, buvo keliama, jau nepriklausomai Lietuvai susi- 
tvėrus. Taip, vysk. Karevičius į savo sufraganus* buvo pristatęs mane 
ir tuomet dar seminarijos profesorių J. Skvirecką. Roma sau pasirinko 


* Kauno Žaliakalnio rajone Ona Balčiūnienė statėsi namą. 
* Vyskupo pavaduotojus, pavyskupius (lot.). 

profesorių, o rektorių atmetė. Paskui kilo klausimas Vilniaus vyskupo. 
Roma sutiko, kad jis būtų lietuvis, bet apie mane net klausyt nenorėjo, 
pasirinko kun. Jurgį Matulevičių, mano iš Akademijos laikų mokinį, 
kurį savo laiku aš, būdamas Akademijoj inspektorium ir turėdamas 
įtakos, įtraukiau, kaip ir kun. Būčį, į Akademijos profesorius. Aš, ži- 
noma, tuo tik pasidžiaugiau. Aš, žinoma, tik pasidžiaugiau, kad tokia 
sunki našta man neatiteko; prie mano jautrumo ir netvirtų nervų, kai 
mažiausias nemalonumas ar susikrimtimas neduoda man naktimis 
užmigti ir stačiai ėda mane, aš būčiau nelaimingiausiais vyskupas ga- 
nytojas. Vyskupiška mitra seniai būtų mane į kapus nuvariusi. Bet, iš 
antros pusės, aš negalėjau jausti pažeminimo, kai Roma nuo manęs 
kratos, kaip nuo kokio prasikaltėlio. Dievuliau mano! Aš visą amžių 
ištikimai tarnavau Bažnyčiai, sąžiningai ėjau savo pareigas, kaip Lietu- 
vos patriotas netarnavau rusų valdžiai, kad būčiau smerkiamas šiame 
dalyje Bažnyčiai savo tėvynę priešpastatęs. Jei su rusų valdininkais kai 
kuriais mokėjau sugyventi ir politikuoti, tai dar ne išdavystė. Štai jau 
20 metų Kauno seminarijoje rektoriauju ir galiu net po mirties drąsiai 
pasakyti, kad nė vienas rektorius tiek nepadarė tiek materialiai, tiek 
mokslo žvilgsniu: radau 4 metų mokslą seminarijoj, paliksiu 7 metų, 
išleisdamas auklėtinius su universiteto diplomais. Materialiu žvilgsniu 
tegul palygina žmonės, kokią aš paėmiau seminariją ir kokią paliksiu. 
Rektoriavau sunkiausiais karo ir visokių reformų laikais. Karo metu, 
kuomet dauguma aukštosios dvasininkijos atstovai bėgo į Rusiją, aš 
pasilikau savo krašte. Taigi klausiau savęs ne kartą, už ką mane Roma 
laiko prasikaltėliu, įrašius į savo juodąją knygą. Mačiau juodą nedė- 
kingumą už mano darbus, griaužiaus. Ir tokioje tai valandoje parašiau 


ay 


„Taip atsilyginta“. 


Juodraštis LLTI BR 14 J. M. M, l. 1, 4, 5. 
Apie šią eksplikaciją užsimena Juozas Tumas-Vaižgantas (plačiau žr. 
Vanda Zaborskaitė, Maironis, Vilnius: Vaga, 1987, p. 282-283). 


' Greičiausiai kalbama apie eil. „Skausmo skundas“ (past. Vandos Zabors- 
kaitės). 

Laiškai Maironiui 


> Aleksandro Dambrausko, 
1906 m. spalio 1 d. 


Brangus kun. Jonai, 

JM. Vyskupas žada sugrįžti Kaunan 4 š. m. Dėl viso ko gali telegra- 
fiškai užklausti Ausmargės klebono, kun. Radvilavičės. 

Užvakar leista man išleidinėti Kaune mėnesinį lietuvišką laikraštį 
„Draugija“ paskirtą inteligentijai. Labai visiems būtų malonu, jai ir 
Tamsta teiktumeisi pasiųsti pirmamjam N-riui kokį savo veikalėlį. 

Siunčiau pirm porą rublių Tamistai ir Bučiui po keletą savo naujų 
knygelių. Ar gavote? 

Pasilieku su tikra pagarba 

Kun. A. Dambrauskas 


MLLM ER2 941. 


> Vincento Aleksandravičiaus, 
Karmelio kalnas (Pensilvanija), 1907 m. spalio 2 d. 


JMI. Mount-Carmel, Pa. 

Mylimasis Kanaunyke, 

Savo laiku kalbėjomės ne sykį apie išleidimą lietuviškojo giesmyno. 
Esmi jį surengęs jau seniai, bet neturédams lėšų išdavimui, atidélioju 
ad calendas graecas.? Bet ir Jūs ne visai neišpildėt savo prižadą. Ketino- 
te pataisyti tekstą senųjų giesmių ir pristatyti naujų giesmių, kiek tik 


1 


Mečislovas Paliulionis. 
2 Neapibreżtam laikui (lot.). 

reikia. Taigi primenu Jumis dabar apie tai ir lauksiu staigaus bei prie- 
lankaus atsakymo. Malonėkite prisiusti tuomtarpu nors adventines 
bei Christgymio giesmes, o jei norėtumėt, tai būtume labai laimingi, 
apturėję ir daug kitų. Tikiuosi pagerbsite mane savo atsakymu, dagi 
prielankiu, už ką išvirš jau siunčiu dėką ir širdingą rankos spusterėji- 
ma*. Antrašas k. Łomża, Kn. Aleksandravičius, Piontnicoje. 

Neužilgio gryžtu aplankęs Suvienytasias Valstijas, dagi su tikslu 
prisidėti uždėjimui lietuviškujų mokyklinių seserų šv. Kazimiero. 

Sudiev! Atsiduodu atminčiai ir maldoms K. V. Aleksandravičius. 


MLLM ER2 5556 / 65. 

Spaudai: 1907-10-02 Karmelio kalnas [angl. Mount Carmel], Pensil- 
vanija; 1907-10-06 Sankt Peterburgas. Atvirukas; viršelyje - Niujorko 
dangoraižio Flatiron Building vaizdas. Adresuota: Europe, Russia, St. 
Petersburg, Vasilevskij ostrov, 1-a linija, R. Catholic Academy, Father 
J. Maculevich, Inspector of Academy. 


> Nežinomo asmens, 
[Jeruzelė], 1908 m. vasario 21 d. 


19 21 / I1 08 
„Serdeczne pozdrowienia!“ 
K. K. M. 


Vertimas? 
19 21 / I1 08 


„Širdingi sveikinimai!“ 
K. K. M3 


MLLM ER2 5556 / 15. 


* Dvi paskutinės pastraipos prirašytos viršelyje. 

2 Vertė Eugenijus Žmuida. 

? Inicialai greičiausiai nurodo pareigas (kunigas) ir pirmąsias asmenvardžio 
raides. 

Spaudas: 1908-03-06 Jeruzalė, Austrijos paštas; [data nejskaitoma] 
Sank Peterburgas. Atvirukas; nespalvotame viršelyje - Jeruzalės Kris- 
taus kapo bažnyčia; užrašas: Jerusalem. Grabeskirche. Ėglise du St. 
Sépulere. Church of the Sepulchre. Adresuota: Russie, Mr. l'abbe Macu- 
lewicz, C-Ilemepóypee S. O. 1 A. 52. 


> Juozo Gudzinsko, 
Ariogala, 1909 m. sausio 12 d. 


Didžiai gerbiamas Kanaunįkai! 

Malonu man atminti laiką, praleistą Kaune, ipatingai šnekučiuo- 
jant... lošiant su tamstą... Ar laimingai parvykai Petrapylen? Aš ačiū 
Dievui parvykau laimingai ir jau ant ritojaus pas manis atvaževo seniu- 
nas su P. Marsalką aplankyti musy ir parsivežti Kanaunjka, nés manė, 
kad Kanaunįkas esi čionai; neradę tamstos čionai didžiai nuliudo... 

Ne visiems Kauno kelione išėjo ant gero; štai apturėjau žinių iš 
Kauno, kad kun. Kazakaitis, Ugionių klebonas, smarkiai susirgo ant 
uždegimo plaučiu ir serga pas Ponu Staneliu, negerai jisai padarie, 
kad su manimi nevaževo namon, [nores] aš jį vadinau važiuoti. — 

Vakar buvome Betigaloje aplankyti Betigališkių, žinomai ir paluoš- 
ti; tenai radome: Lipcj?, Butkevicp, P. Reginą ir kelintą kitu, kurie buvo 
susirinkę kaipo naminės saulės. - 

Šiandien apsakiau, kas buvo kalbieta ant klausos apsakiau maž- 
daug ir tamstos referatą, nės visi buvo žingeidingi ir kartą pasakiau, 
kad tamstos referatas buvo puikiai apmąstytas ir puikiai apsakytas — 
išgvildintas visi didžiai apsidžiauge. - Duok Dieve, ir toliaus tamstai 
darbuotis ant Lietuvos! 

Oras pas mumis dabar puikus, kelis geras, šalčiai neperdideli nu 
2 lig 12 laipsniu. 


' Kadangi vietinis pastas buvo nepatikimas, tai Osmanų imperijoje, o kartu ir 
Jeruzalėje, veikė ir Austrijos pašto tinklas „Osterreiches Post“. Tai paaiškina 
ir standartinis spausdintas užrašas viršuje dviem kalbomis: Weltpos-Verein; 
Union Postale Universelle. 

* Greičiausiai Juozas Lipčius. 

3 Galbūt Zenonas Butkevičius. 

Siunčiu dar 13 rublių ant mišių, taigi su duotais 12 r. bus 25 r. 
Meldžiu atlaikyti mišias Šv. kaip seka. 

Ad intentionem dantis! — 10 mišių — 10 r. 

Ad S. Antonium? - 3 - 3. 

Pro Missiolem? - 9 - 9. 

Pro anima* Salomene - 1 - 1,5. 

Pro anima Catharine - 1 — 1,5. 


24 Mišios 25 r. 
Turint laiko meldžiu parašyti mums kas girdietis Petrapylije, ar tebe- 


serga žmonės koliera. - Taipogi meldžiu pranešti apie savį, ar ant Š. Ve- 
lykų avyksi pas mumis? Vasaroje visi troškame tamstą turėti Ariogaloje. 

Linkėdamas viso gero pasilieku 

Kun. J. Gudzinskis 

Eiriogala 

1909 m. sausio 12 d. 

PR. Ačiu ir tamstos draugams Matulevičiui ir Bučiui. - 
"Tas patsai 

[parašas] 


MLLM ER2 17040. 


Juozo Gudzinsko ir Juozapo Pletkaus, 
[1924 m. Velykos] 


Didžiai Gerbiamas Pralote! 
Teikitės priimti mūsų širdingiausius linkėjimus. Aleliuja!!! 
Kun. J. Gudzinskas, Kun. J. Pletkus [bei kitų parašai| 


MLLM ER2 5556 / 129. 


= Už ketinimų išsipilydmą (lot.). 

* Už šv. Antaną (lot.). 

3 Pro Missalius - už Mišiolus (lot.). Mišiolas - katalikų liturginé knyga. 
* Sielai (lot.). 


Spaudų nėra. Atvirukas; spalvotame viršelyje - margučių ir žydinčios 
šakos vaizdas; užrašas: Sveiki sulaukę Šv. Velykų. 


> Juozo Gudzinsko ir kt., 
[1924 m. pab.] 


Sveikiname Sventémis Kalėdų ir Naujų 1925 metų. Širdingiausių 
linkėjimų visokių mylistų Dievo! 

Kun. J. Gudzinskio, Kun. J. Pletkaus, Elziutė, Onytė, Bunytė [bei 
kitų asmenų parašai) 


MLLM ER2 5556 / 37. 


Spaudų nėra. Atvirukas; nespalvotame viršelyje - mergaitės su dovanų 
krepšiu apsnigto peizažo fone vaizdas; užrašas: Sveiki Sulaukę Naujųjų 
Metų. 


> Juozo Gudzinsko ir Juozapo Pletkaus, 
1925 m. balandžio 9 d. 


Didžiai Gerbiamas Pralote! Priimk mūsų širdingiausius linkėjimus 
Velykų Šventėms 
Kun. J. Gudzinsko, Kun. J. Pletkaus bei kitų asmenų parašai. 


MLLM ER2 5556 / 132. 


Spaudų nėra. Atvirukas; nespalvotame viršelyje - angelo su žydinčių 
šakų puokšte ir varpu vaizdas; užrašas: Sveiki sulaukę Šv. Velykų. 


> Lauros Walewskos, 
[Palanga], [1910 m. vasario 23 d.] 
Szanowny Ksieze Rektorze 
W odpowiedzi na list z dnia 1 / 14 lutego r.b. pośpieszam poprosić o 


zawiadomienie, w jaki sposób ma być ten kontrakt zawarty formalnie 

i urzedowo. Czy Szanowny Ksiądz Rektor przešle do Warszawy ja- 
kie pełnomocnictwo, czy też ja prześlę egzemplarz jeden kontraktu 
z podpisem poświadczonym pana regenta, i wzamian otrzymam taki 
sam z Kowna. Podobno jest to najlepszy sposób, w razie jakichś spraw 
sądowych grozi obydwu stronom kontrawencja za ominięcie marek, 
lecz jest to ewentualność, która chyba nam grozić nie musi. Oczekuję 
łaskawej odpowiedzi, by się zastosować do życzeń Seminaryum. 

Z wysokim poważaniem 

L. Walewska 

Hortensya 5 m. 8 


Vertimas: 


Gerbiamas Kunige Rektoriau 

Atsakydama į laišką, rašytą š. m. vasario 1 / 14 skubu paprašyti ir 
pranešti, kokiu būdu ši sutartis gali būti sudaryta formaliai ir per įs- 
taigą. Ar Gerbiamas Kunigas Rektorius persiųs į Varšuvą kokį nors 
įgaliojimą, ar aš irgi [turiu] pasiųsti vieną kontrakto egzempliorių su 
parašu, patvirtintą notaro, ir tada gausiu už jį tokį patį iš Kauno. Re- 
gis, tai yra geriausias būdas tuo atveju, kai iškyla kokie nors teisiniai 
ginčai abiem kontraktų tekstams praleidus pastabas, bet tik esant to- 
kiai galimai padėčiai, kuri turbūt mums neturėtų kilti. Laukiu palan- 
kaus atsakymo, kad galėčiau patenkinti Seminarijos pageidavimus*. 

Su gilia pagarba 

L. Walewska 

Hortensya 5, b. 8 


MLLM ER2 3339. 


: Vertė Algis Kalėda. 

2 Seminarija kunigaikščio Mykolo Oginskio 1902 m. padovanotą vila Świteź 
(„Apyaušris“; stovėjo Palangoje, dabartinėje Meilės alėjoje) tais pačiais me- 
tais išnuomojo aristokratei lenkei Laurai Colonnai Walewskai, kuri nuo 
1909 m. pradėjo nuomos nebemokéti, teisindamasi įvairiomis priežastimis. 
Rasti tik jos laiškai. Apie susidariusią situaciją Maironis pasakoja laiškuose 
Antanui Beržanskui (žr. šioje knygoje). Puošni Oginskių vila sudegė Pirmojo 
pasaulinio karo metais. 

> Lauros Walewskos, 
[Palanga], [1910 m. kovo 15 d.] 


Szanowny Ksieže Profesorze, serdecznie przepraszam za tak dtugie 
opóźnienie, ale po trochu spowodowanwe okolicznościami, mając za- 
jęcia biurowe, nie mogę wychodzić kiedy chcę, tylko gdy okoliczności 
pozwolą. Upłynęło więc dosyć czasu nim się do Rejenta wybrałam. 
Ten zdecydował że żadnych poświadczeń podpisów dawać nie może, 
tylko musi być cóop* opłacony, co wyniesie jakieś 40 rubli. Może ta- 
niej wypadnie w Kownie, lub w lecie u regenta poląžanskie|[go], bo 
może w Cesarstwie inne prawa. Gdyby w Kownie było taniej, to prze- 
słałabym kontrakt z moim podpisem poświadczony przez znajomych, 
a tam by regent akt ułożył. Proszę o decyzję, bo obecnie trudno by mi 
było 40 rub. wydać. 

Łączę wyrazy wysokiego szacunku 

LWalewska 


Vertimas! 


Gerbiamas Kunige Profesoriau, nuoširdžiai atsiprašau dėl tokio 
ilgo vėlavimo, bet iš dalies nulemto aplinkybių, turiu darbą biure, ne- 
galiu išeiti, kada noriu, tiktai kai aplinkybės leidžia. Tad prabėgo ne- 
maža laiko, kol pas Notarą išsirengiau. Jis nusprendė, kad jokių paliu- 
dijimų man negali duoti pasirašyti, nes turi būti apmokėta rinkliava, 
kuri siekia maždaug 40 rublių. Gal pigiau būtų Kaune arba vasarą pas 
Palangos notarą, kadangi [Rusijos] imperijoje kitokie įstatymai. Jeigu 
Kaune būtų pigiau, tai pasiųsčiau kontraktą su savo parašu, patvir- 
tintu pažįstamų, o ten notaras aktus ir sutvarkytų. Prašau apsispręsti, 
nes dabar man 40 rub. išleisti būtų sunku. 

Prijungiu aukštos pagarbos žodžius 

LWalewska 


MLLM ER2 3341. 
Atvirukas. 


1 Vertė Algis Kalėda. 

> Lauros Walewskos, 
1910 m. kovo 17 d. 


17 Marca 1910 r. 

Szanowny Ksieze Kanoniku, 

Nie wiem jak przeprosić za tak niefortunną kartę, w biurze zo- 
stawiłam poprzednie Jego listy, a gdy kartę w domu napisałam, przy 
wszystkich moich licznych kłopotach nie mogłam sobie przypomnieć 
nazwiska, wzięłam więc kartę do biura już napisaną wraz z kontrak- 
tem i innemi listami i wszystko na ulicy z teczki mi się wysunęło. 
Strasznie rozpaczałam za kontraktem, i za papiery, a tu pocztą mi 
wszystko odesłano i w dodatku nawet uprzejmie kartę bez dokładne- 
go adresu odesłano do Kowna. Jestem obecnie na świętach na wsi, po 
powrocie natychmiast oddam kontrakt do rejenta, chciałabym tylko 
jemu bardzo poprosić o pozwolenie umieszczenia 2-ch rzeczy, że wol- 
no mi za porozumieniem z Seminaryum kontrakt odstąpić lub dobrać 
wspólników; i w paragrafie że dachy ich reparacya należą do Semi- 
naryum dodać że i podwaliny, bo to pod taki ciężar, który słusznie 
nie powinien mnie obciążać: po otrzymaniu zezwolenia natychmiast 
kontrakt oddaję do pisarza. 

Wyrazy najwyższego poważania 

Walewska 


Vertimas! 


1910 m. kovo 17 

Gerbiamas Kunige Kanauninke, 

Nežinau, kaip atsiprašyti už tokį nesėkmingą atviruką, biure buvau 
palikusi ankstesnius Jūsų laiškus, o kai namuose parašiau atviruką, 
tarp visų savo gausių rūpesčių, negalėjau prisiminti pavardės, tad pa- 
ėmiau atviruką, kuris buvo jau parašytas biure kartu su kontraktu bei 
kitais laiškais, ir viskas gatvėje iš aplanko išbyrėjo. Baisiai jaudinausi 
dėl kontrakto ir dėl [kitų] popierių, o čia paštu man viską išsiuntė, o 
dar, be to, tą atviruką maloniai pasiuntė į Kauną be tikslaus adreso. 


! Vertė Algis Kalėda. 

Dabar per šventes esu kaime, grįžusi tučtuojau atiduosiu kontraktą 
notarui, tiktai norėčiau dar labai paprašyti leisti pridėti dar 2 dalykus, 
kad galima man pagal susitarimą su Seminarija kontrakto atsisakyti 
arba pasirinkti bendrus valdytojus; ir paragrafe [nurodyti], kad stogai 
ir jų remontas priklauso Seminarijai, kaip ir pamatai, nes tai tokia 
našta, kuri, žinoma, neturėtų manęs slėgti; gavusi leidimą iškart ati- 
duosiu kontraktą pasirašyti. 

Aukščiausios pagarbos žodžiai 

Walewska 


MLLM ER2 3340. 
Atvirukas. 


> Lauros Walewskos, 
[Palanga], 1910 m. birželio 30 d. 


30 Czerwca 1910 

Szanowny Ksieze Rektorze! 

Dzi$ odebralam od Ks. Proboszcza Szniukszto' list Szanownego 
Księdza Rektora i projekt kontraktu dalszego na Świteź. Konieczność 
natychmiastowej decyzji, bo chodzi o nią przed 20 st. st. znagliła 
mnie do ostatecznego rozważenia obecnego mego położenia które 
naprawdę przedstawia się rozpaczliwie. Rok przeszły wydawał mi się 
rokiem przejściowym, klęskowym jedynie z powodu tyfusu. Jechałam 
co prawda ze smutnemi horoskopami ale nie przewidywałam takiej 
klęski jak przedstawia się obecnie. Z powodu złego dojazdu i co głów- 
na nadzwyczaj kosztownego, Warszawa dająca największy kontyn- 
gens gości zupełnie zaniechała spędzania tu letnich wczasów. Pustka 
więc zupełna. I najmniejszej niema nadziei na przyszłość, póki za- 
sadniczo dojazd i cała komunikacya nie będzie ułatwiona. Nadzieja 
lepszego roku zdecydowała mnie w jesień roku przeszłego przed- 
siębrania robót w Świtezi, ulepszających ją bardzo co dawałoby mi 
gwarancyę możności odebrania powoli wkładów przez szeregi lat 10. 
Stolarz zrobił anschlag na jakąś sumę 700 — do 800 rubli, gdy jednak 

zaczął zabrał się do roboty, pokazały sie sztendery podtrzymujące 
dom kompletnie zmurszałe — podłoga i podwaliny kompletnie przez 
grzyb zjedzone, jednym słowem poprawiając i podpierając pod kie- 
runkiem ks. Proboszcza rachunek po złożeniu wszystkich wydatków 
wyrósł do strasznej dla mnie sumy 2500 rubli. Jest to kompletna dla 
mnie ruina bo nigdy suma ta zwrócić mi się nie może. Za przyjazdem 
na miejsce i rozejrzeniu się w położeniu wprost zupełnie upadłam na 
duchu i zebrać się na żaden list do konsystorza, na żadną decyzyę nie 
mogłam. Sumę jestem tę w całości winna stolarzowi i innym robotni- 
kom, którzy znając zupełną moją zawsze wypłacalność zupełnie mi 
zawierzyli. Na nic mi się nie przydadzą obecnie wyrzuty że taką sumę 
mogłam umieścić w dzierżawnych budynkach. Wszystko jest po nie- 
wczasie. Chodzi mi o [...] wyjściu z tego okropnego położenia. 
Jestem zupełnie w zależności obecnie od sumienia i sprawiedliwo- 
ści Przewielebnego Księdza Rektora, i na nią się zdając przedstawiam 
następującą propozycyę. Willa Świteź 8 lata temu gdy wzięłam w 
dzierżawę, przedstawiała się w bardzo opłakanym stanie. I od cza- 
su śmierci ks. Ogińskiego nigdy ani razu nie była wynajęta. Od razu 
włożyłam w jej ulepszeniu zanadto wielkie jak na dzierżawczynię 
sumy, na osobnej karcie przedstawiam wykaz wkładanych pieniędzy 
w koszta jej urządzenia — oraz wykaz dochodów - dane te zawsze na 
miejscu podług książek prowadzonych przez szeregi lat sprawdzić 
można. Dzięki moim staraniom i zabiegom willa ta egzystuje bo jest 
to stara rudera, nic w zasadzie nie warta. Obecnie włożone 2500 rubli 
doskonałe zrobiły ją podobną do domu mieszkalnego i do dalszego 
użytku. Zwracam się więc z najserdeczniejszą prośbą o uwzględnienie 
tych wszystkich wydatków i przystanie na następującą propozycyę: 
Żeby raty reku zaległe roku 1909 i obecne 1910 r. jako lat zupełnie nie- 
normalnych i zupełnie klęskowych były skasowane przez Konsystorz. 
Ja zaś włożone obecnie 2500 rb: będę się starała ratami spłacać robot- 
nikom. Na lata następne od 1911 roku licząc, żeby przewielebny Ks. 
Rektor uważał mnie za rodzaj wspėlniczki-administratorki Świtezi, 
t. j. żeby nie była umówiona żadna rata stała płatna za Świteź, tylko 
żeby Semiaryum dając mieszkanie - ja dając swoje meble - żebyśmy 
się dzielili po połowie zyskami lub przypuszczalnemi stratami. W 

ten sposób jedynie widzę wyjšcie chociazby bardzo ciezkie dla mnie 
z ciążących na mnie zobowiązaniach, a Seminaryum nie poniosłoby 
straty żadnej — w razie zaś gdyby nastały lata lepsze otrzymałaby dale- 
ko większą tenutę dzierżawną. Ksiądz proboszcz będąc tu na miejscu 
zawsze z ogromną łatwością sprawdziłby ilość i ceny wynajętych po- 
kojów, tembardziej że żaden gość nie płaci mniej jak za rachunkiem 
którego podwójny egzemplarz się pozostaje. W przeciwnym zaś razie 
gdyby Seminaryum się nie zgodziło, naturalnie jestem zupełnie zruj- 
nowana z ogromnemi zobowiązaniami na przyszłość ja-tu-pozostaje 
lecz i Seminaryum mając willę mogącą egzystować tylko dzięki cią- 
giemu odnawianiu i podpieraniu, bez mebli - nie wynajmie ją nigdy 
prawdopodobnie, tak jak i dawniej nie była wynajmowana. 

Oddając więc mój łos, całą moją przyszłość w ręce Szanownego 
Księdza Rektora z niepokojem oczekuję decyzyi do której się w zu- 
pełności zastosuję. Bardzo bym pragnęła, by udowodnić prawdę słów 
moich by ktoś kto znał willę tę 8 lat temu i teraz ją obejrzał z polece- 
nia Wielebnego Księdza Rektora. 

Najlepszym takim ekspertem byłby Ksiądz Proboszcz, w którego 
prawości i sprawiedliwości zupełne pokładam zaufanie. 

Poniżej wypisuję wyciąg z wkładów w koszta urządzenia Świtezi. 


1903 328.28 

1904 500.01 

1905 nie 

1906 182.62 

1907 162.38 

1908 354-70 

1909 128.05 razem 1656.09 
1910 do obecnej chwili 

rachunki mam na 2045 kop 25, dojdzie do 2500 2500.00 


4156.09 
ks. Szniukszto, który sprawdzał roboty zaświadcza, iż 2161 rb 91 kop. 
Cyfry te mówią same za siebie - že nie byłam kimś co umiał ciągnąć 

zyski chodziło mi zawsze o uczciwe, życzliwe podtrzymanie cudzej 
własności. Nie miałam nigdy dochodów znacznych - jeden rok 1908 


* Eilutć prirašyta raudonu pieštuku. 


137 


byt naprawde rokiem zlotym, ale gdyby sie takie powtórzyly to przy 
kombinacyi którą proponuję i dla Seminaryum byłby [równe] zupeł- 
nie odpowiedni i dobre. 

Jeszcze raz polecam się sprawiedliwości Przewielebnego Księdza 
Rektora. Przepraszam za styl i kaligrafię, ale jestem tak zdenerwowa- 
na i zgnębiona że wprost nie jestem w stanie nic dobrze robić. 

Łączę wyrazy najgłębszego poważania i szacunku 

LWalewska 

P. S. Jako objaśnienie do prośby mojej o zwolnienie mnie z rat 1909 i 
1910 — przemawia ta okoliczność że o ile jest rok zły nie tylko nie jestem 
w możności zebrania na ratę — ale przecież ponoszę bardzo znaczne 
koszta jak ogłoszenia — sprowadzenie służby i prowadzenie pensyona- 
tu, gdyż te nakłady bezwzględnie muszę ponieść każdego roku, bo 
nawet spodziewając się złego sezonu muszę mieć willę zupełnie goto- 
wą. I teraz od 15 Maja starego stylu trzymam służbę — porządkuję i od 
wczoraj mam dopiero pierwszych trzech gości i żadnych zamówień. 
Seminaryum zaś dzięki moim poprawkom przybyła zupełnie nowa 
willa z szopy - mnie zaś pokoi nie przybyło wcale bo na salę jadalną 
obróciłam trzy wilgotne pokoje od północy, gdyż przedtem gdy był 
deszcz tak wszyscy byli zalewani wodą podczas obiadu i jeść nie moż- 
na było - czwarty pokój obrócony na kredens bo przedtem musiałam 
zmywać na dworze pod oczami gości. W starej willi zaś 2 pokoje w któ- 
rych jest wilgoć musiałam obrócić jeden na spiżarnię, drugi na spalnie 
dla służby. Bo dawniej miałam takie [izdebki] w szopie, a gdy otwo- 
rzyły się tam pokoje musiałam się przenieść gdzie indziej. Willa owa 
jest tak zmurszała i stara że nie długo będzie można ją użytkować. Co 
zaś do wymienionych mebli w cenie 200 rb: w kontrakcie [obowiązać] 
się ich kupnem także nie mogę wobec obecnych moich materyalnych 
[stosunków] - podług spisu tak jak było w kontrakcie [...] wymówione, 
nieużyteczne zostawiać będę na strychu do [wręczenia] Seminaryum. 

List mój odnoszę księdzu proboszczowi. Poproszę by go przeczytał 
i zdanie swoje w liście do Szanownego Seminaryum wypowiedział, 
jakiekolwiek by ono było - życzliwe czy nie dla mnie. 

Łączę jeszcze raz wyrazy najwyższego szacunku 

LW 

Vertimas: 


1910 birželio 30 

Gerbiamas Kunige Rektoriau! 

Šiandien iš Kun. Klebono Šniukštos atsiėmiau Gerbiamo Kunigo 
Rektoriaus laišką ir kito kontrakto projektą dėl [vilos] Šwitež. Būtiny- 
bė iškart apsispręsti, nes tai reikia padaryti iki 20-0s senuoju stiliumi, 
paskatino mane galutinai apsvarstyti mano dabartinę padėtį, kuri iš- 
ties atrodo klaikiai. Praėjusieji metai man atrodė prarasti, nesėkmingi 
jau vien dėl šiltinės. Tiesa, važiavau su liūdnais horoskopais, tačiau 
nenumačiau tokios nesėkmės, kokia yra dabar. Dėl blogo susisieki- 
mo ir, kas svarbiausia, nepaprastai brangaus, Varšuva, kuri anksčiau 
siūlydavo didžiausią svečių kontingentą, dabar visiškai atsisakė leisti 
čia vasaros atostogas. Taigi absoliučiai tuščia. Ir nėra jokių vilčių del 
ateities, kol kelionės ir visas susisiekimas esmingai nepalengvės. Ti- 
kėdamasi, kad metai bus geresni, praeitų metų rudenį apsisprendžiau 
pradėti darbus Svitezėje, kurie jos būklę labai pagerintų ir suteiktų 
man garantiją ir galimybę pamažu per kokius 10 metų atgauti įdėtas 
lėšas. Stalius padarė pradinį projektą už kokius 700- iki 800 rublių, 
bet kai pradėjo dirbti, paaiškėjo, kad kertinės atramos, laikančios 
namą, visiškai sutrūnijusios - grindys ir pamatai visiškai grybelio su- 
ėsti; vienu žodžiu, taisant ir atsižvelgiant į kun. Klebono nurodymus 
sąmata, sudėjus visas išlaidas, išaugo iki man baisios 2500 rublių su- 
mos. Tai mane visiškai žlugdo, nes ta suma niekada man nesugrįš. 
net negalėjau pradėti laiško kurijai, priimti kokį nors sprendimą. Visą 
tą sumą esu skolinga staliui ir kitiems darbininkams, kurie, žinoda- 
mi apie mano nuolatinį mokumą, manimi visiškai pasitikėjo. Niekuo 
man dabar nepadės priekaištai, kad tokią sumą galėjau investuoti į 
nuomojamus pastatus. Viskas jau po laiko. Man rūpi, kaip [man] iš- 
bristi iš šios klaikios padėties. 

Esu dabar visiškai priklausoma nuo Garbiojo Kunigo Rektoriaus 
sąžinės ir teisingumo, ir tuo pasikliaudama pateikiu tokį pasiūlymą. 


* Vertė Algis Kalėda. 

Vila Świteź prieš 8 metus, kada ją išsinuomojau, buvo labai apverkti- 
nos būklės. Ir nuo kun. Oginskio mirties niekada nė karto nebuvo iš- 
nuomota. Iš karto jai pataisyti įnešiau sumą, pernelyg didelę nuomo- 
tojai, atskirame lape pateikiu vilos įrengimui įdėtų pinigų sąrašą, taip 
pat pajamų sąrašą; tuos duomenis visada vietoje, pagal knygas, vestas 
ilgus metus, galima patikrinti. Mano pastangų ir veiksmų pastango- 
mis ir egzistuoja ši vila, nors tai yra senas, iš esmės nieko nevertas lau- 
žas. Šiuo metu įdėti 2500 rublių padarė ją panašią į gyvenamą namą 
ir tinkamą toliau naudoti. Tad kreipiuosi su širdingiausiu prašymu 
atsižvelgti į tas visas išlaidas ir sutikti su tokiu pasiūlymu: kad nuo- 
mos mokesčius, likusius nesumokėtus už 1909 ir šiuos 1910 m. Kurija 
anuliuotų, kaip už visiškai nenormalius ir visiškai nesėkmingus. Tuo 
tarpu aš dabar įdėtus 2500 rb. stengsiuosi sumokėti per kelis kartus 
darbininkams. Kitais metais - skaičiuojant nuo 191 metų - [pagei- 
daučiau], kad garbusis Kun. Rektorius mane laikytų savotiška Šwi- 
tež'ės bendraturte-administratore, t. y. kad nebūtų [nustatytas] joks 
pastovus mokestis už Świteż'ę, ir kad - Seminarija duodama gyvena- 
mąją vietą, o aš savo baldus - dalintumės per pusę pelnu ir galimais 
nuostoliais. Tiktai tokį būdą laikau vienintele išeitimi, nors labai man 
sunkia dėl mane prislėgsiančių įsipareigojimų, o Seminarija neturėtų 
jokių nuostolių - o jeigu ateitų geresni metai, ji gautų ir žymiai di- 
desnius nuompinigius. Kunigas klebonas, būdamas čia vietoje, visada 
labai lengvai patikrintų, kiek būtų išnuomota kambarių ir už kokią 
sumą, juo labiau, kad nė vienas svečias nemoka mažiau, negu [at- 
sisipindi] sąskaitoje, kurios antrasis egzempliorius paliekamas. Prie- 
šingu atveju, jeigu Seminarija nesutiktų, būsiu visiškai sužlugdyta su 
milžiniškais įsipareigojimais ateityje, tačiau ir Seminarija, turėdama 
vilą, galinčią egzistuoti tik dėl nuolatinių remontų ir paramos, be bal- 
du - tikriausiai niekada jos neišnuomotų, kaip kad ir anksčiau, kai 
nebuvo nuomojama. 

Tad atiduodama savo likimą, visą mano ateitį į Gerbiamojo Kunigo 
Rektoriaus rankas, su nerimu laukiu sprendimo, kuriam visiškai pa- 
klusiu. Siekdama įrodyti savo žodžių teisingumą, labai norėčiau, kad 
kas nors, žinantis vilos būklę prieš 8 metus ir dabar, pagal Garbiojo 
Kunigo Rektoriaus nurodymą, ją apžiūrėtų. 

Geriausiu ekspertu būtų Kunigas Klebonas, kurio tiesumu ir tei- 
singumu visiškai pasitikiu. 
Žemiau pateikiu išrašą dėl įdėjimų į Šwitež'ės įrengimo lėšas. 


1903 328.28 

1904 500.01 

1905 ne 

1906 182.62 

1907 162.38 

1908 354.70 

1909 128.05 kartu 1656.09 


1910 iki dabartinio momento 

sąskaitas turiu 2045 [rublių] 25 kapeikos, 

pasieks iki 2500 [rubliu] 2500.00 

4156.09 
kun. Šniukšta, kuris tikrino darbus, paliudija, 

kad [kainuos] 2161 rb. 91 kap. 

Šie skaičiai kalba patys už save - kad nebuvau ta, kuris moka išpešti 
pelnus, man visada buvo svarbu dorai, geranoriškai prižiūrėti svetimą 
turtą. Niekada neturėjau iš to žymaus pelno - vieneri 1908 metai buvo 
išties auksiniai, bet jeigu tokie pasikartotų, tai pagal tą kombinaciją, 
kurią siūlau, ir Seminarijai [metai] būtų visiškai geri. 

Dar kartą lieku pasitikinti Garbiojo Kunigo Rektoriaus teisingumu. 
Atsiprašau už stilių ir kaligrafiją, bet esu tokia susinervinusi ir prisleg- 
ta, kad tiesiog mano būklė neleidžia nieko gerai padaryti. 

Pridedu giliausio pripažinimo ir pagarbos žodžius 

LWalewska 

P. S. Mano prašymo atleisti nuo mokesčių už 1909 ir 1910 metus pa- 
aiškinimas yra ta aplinkybė, kad tie metai yra blogi ne tik dėl to, kad 
neturėjau galimybės surinkti nuompinigius, o ir tai, kad labai daug 
išlaidų patiriu dėl tokių dalykų kaip: skelbimai, aptarnaujančio per- 
sonalo subūrimas, pensionato išlaikymas; mat tas išlaidas be išlygų 
turiu kiekvienais metais — net ir tada, kai yra tikimybė, jog sezonas 
bus blogas, privalau laikyti vilą visiškai paruoštą. Ir dabar nuo gegužės 


I 


Eiluté prirašyta raudonu pieštuku. 

15-05 senuoju stiliumi išlaikau personalą, tvarkausi, ir [tik] nuo vakar 
turiu vos trejetą pirmųjų svečių, o [jokių] daugiau užsakymų nėra. O 
Seminarijai dėl mano darbo atitenka visiškai nauja vila su pristatytu 
sandėliuku, - o man kambarių visai nepagausėjo, nes tris drėgnokus 
kambarius iš šiaurinės pusės paverčiau valgomuoju; anksčiau, kai ly- 
davo, visi taip per pietus būdavo užpilami vandeniu, kad negalima 
būdavo valgyti; ketvirtas kambarys priskirtas bufetui, nes prieš tai tu- 
rėdavau [indus] plauti lauke, matant svečiams. Tuo tarpu senoje viloje 
2 drėgni kambariai, kuriuos turėjau paversti: vieną į sandėliuką, kitą - 
į tarnų miegamąjį. Nes anksčiau turėjau [kamarėles] priestate, o kai 
ten įrengiau kambarius, [jas] turėjau perkelti kitur. Toji vila yra tokia 
sutrūnijusi ir sena, kad neilgai bus galima ja naudotis. Dėl minimų 
baldų už 200 rublių; sutartyje jų pirkimo taip pat negaliu [įsiparei- 
goti] dėl dabartinių mano materialinių [susisaistymu] - pagal sąrašą, 
kaip ir buvo sutartyje [su jumis] aptarta, - nenaudojamus paliksiu pa- 
lépéje, kad būtų [perduoti] Seminarijai. 

Savo laišką nunešiu kunigui klebonui. Paprašysiu, kad perskaitytų 
ir savo nuomonę laiške Gerbiamai Seminarijai išsakytų - kad ir kokia 
ji būtų, palanki man ar ne. 

Pridedu dar kartą aukščiausius pagarbos žodžius 

LW 


MLLM ER2 7923. 


> Lauros Walewskos, 
[Palanga], [1911 m.] birželio 7 d. 


7/VI 

Szanowny Księże Profesorze! Stosując się do życzenia wyrażonego 
w liście Sz. Ks. Profesora w którym mnie zawiadamia o decyzyi odda- 
nia mi nadal willi Świteź w dzierżawę na lat 10, przesłałam w lutym 
kontrakt do podpisu. Dotąd jednak nie mam przesłanego kontraktu, 
a chociaż karta Sz. Księdza Profesora jest najzupełniej wystarczają- 
cym dowodem dla mnie przyznania mi nadal kontraktu i ulg w niej 


142 


wspomnianych, dla zasady chciałabym być w zupełnym porządku, 
tem bardziej że w tych dniach muszę wydać obstalunek dla założenia 
dzwonków których koszt przewyższy jakieś 150 rb. Zarazem chciała- 
bym o informacye pod jakim adresem mam wysyłać ratę dzierżawną 
czy pod nazwiskiem Szanownego Księdza Proboszcza, Seminaryum, 
czy naszego Księdza Proboszcza. W miarę przyjazdu gości chciała- 
bym także i należności odsyłać, by nowy kontrakt po doprowadzeniu 
wszystkiego do porządku i najsumienniej wykonywany i dotrzymy- 
wany zostawał. Łącząc wyrazy wysokiego poważania i szacunku z ja- 
kimi pozostaję, proszę o jaknajrychlejszą odpowiedź. 

Laura Walewska 

Hortensya 5 m. 8 


Vertimas! 


VI/7 

Gerbiamas Kunige Profesoriau! AtsiZvelgdama j pageidavima, pa- 
reikštą Gerb. Kun. Profesoriaus laiške, kuriame man pranešama apie 
sprendimą ir toliau man nuomoti vilą Šwitež 10 metų, vasario mėnesį 
pasiunčiau pasirašyti sutartį. Tačiau lig šiol neturiu atsiųstos sutarties, 
ir - nors Gerb. Kunigo Profesoriaus atvirukas yra visiškai pakankamas 
įrodymas, kad sutartis ir minėtos nuolaidos man ir toliau pripažintos — 
vis dėlto iš principo pageidaučiau visiško aiškumo; juo labiau, kad šio- 
mis dienomis turiu sutvarkyti pavedimą dėl skambučių įrengimo - tai 
viršytų maždaug 150 rub. Taip pat norėčiau gauti informaciją, kokiu 
adresu turiu siųsti nuompinigius - ar Gerbiamojo Kunigo Klebono, Se- 
minarijos, ar mūsų Kunigo Klebono. Atvažinėjant svečiams taip pat no- 
rėčiau siųsti gautą užmokestį, kad nauja sutartis, ją sutvarkius, kuo są- 
žiningiau būtų vykdoma ir galiotų. Pridėdama aukštos pagarbos ir pri- 
pažinimo žodžius, su kuriais pasilieku, prašau kuo skubiausiai atsakyti. 

Laura Walewska 

Hortensya 5, b. 8. 


MLLM ER2 3342. 


' Vertė Algis Kalėda. 

> Lauros Walewskos, 
[Varšuva], 1911 m. birželio 14 d. 


14 czerwca 1911 

Szanowny Księże Prałacie Dobrodzieju! 

W odpowiedzi na list dnia 11 czerwca pośpieszam odpowiedzieć 
jaknajprędzej by się trochę oczyścić z zarzutów w niem postawio- 
nych, które wynikają z zupełnego chyba tylko braku porozumienia 
się między nami. 

W jesieni otrzymałam list z zawiadomieniem, że stosownie do mo- 
jej prośby, JEkscelencya Ks. Biskup Cyrtowt i Seminaryum w osobie 
Szanownego Księdza Prałata zadecydowało, że obydwie zaległe raty za 
rok 1908 i 1909 zaliczone będą jako wzrot za poniesione przebudówki 
w Świtezi, meble które na miejscu zastałam po Ks. Ogińskiej przecho- 
dzą na moją własność i nadal mam płacić 550 rb. raty dzierżawnej. Do 
tych listów stosowałam się pisząc sama kontrakt, bez pomocy żadnych 
adwokatów, w którym według mego kobiecego widzimisię starałam się 
pilnować zarówno sprawy a raczej interesów Seminaryum jak i moich. 
Nie dopatrzenia więc takie jak dodaniu że zobowiązuję się utrzymy- 
wać wille w dobrym stanie wynikły chyba tylko z braku umiejętności 
wypisania się, bo złożyłam tego dowody przez łat 10 że mimo żadnego 
piśmiennego zobowiązania pilnowałam zawsze jak swoich własnych 
budynków oddanych mi w dzierżawę, i dlatego tak dużo do tej pory 
w nie włożyłam. Nie chaciałam odpowiadać za wypadek jak przewró- 
cenie się willi w razie wielkiego szturmu, bo biorąc pod uwagę termin 
10-letni a ich dotychczasowe już bardzo długie istnienie, wprost mimo 
całych starań mogłabym ich nie módz zakonserwować i uchronić od 
przewrócenia, bo mała willa jest naprawdę w bardzo złym stanie. 

Co do zapowiedzi że po upływie terminu mam prawo zabrać wszel- 
kie rzeczy należące do mnie, jest to chyba zupełnie sprawiedliwe, co 
do przybudówek to w roku przeszłym była mowa że jeżeli bym posta- 
wiła jaki budynek mleczarnią czy cukiernię to mam prawo zupełne do 
niej, powtórzyłam więc to w kontrakcie, ale ponieważ niemam zamia- 
ru nic budować więc z największą chęcią z tych pretensyi skwituję, jak 
i z klauzuli poprzedniej co do nieodpowiadania za przewrócenie willi, 

bo chyba každen zrozumie že jak willa nie istnieje bo ją wiatr prze- 
wrócił to nie mogę płacić za pokoje które już nie egzystują i wynaj- 
mować ich nie mogę. Co do ulepszeń zrobionych w już istniejących 
budynkach, wiem że obowiązuje prawo że nic nie wolno z nich ruszać 
gdy się raz na cudzym coś zrobiło, zarzut więc zrobiony mi nam przez 
się upada bo nie mogłam mieć podobnych rzeczy na myśli. 

Zdaje mi się że winą braku naszego wzajemnego porozumienia jest 
jedynie to nieszczęście że Szanowny Ksiądz Prałat zupełnie nie znał 
pierwotnego stanu budynków i pracy mojej w nie włożonej i traktu- 
je mnie trochę jak żyda dzierżawcę który przedewszystkiem ma na 
myśli usunięcie i wyciągnięcie wszelkich korzyści z powierzonych mi 
budynków. Usunęłoby to mniemanie przyjazd choć na kilka dni do 
Połągi rozejrzenie się w oddanych mi w dzierżawę willach i obejrze- 
nie ich obecnego stanu, miło by mi było Szanownego Księdza Prałata 
widzieć u mnie jako gościa na ten czas i jestem pewna że dojdziemy 
do zupełnego porozumienia i uzna Szanowny Ksiądz Prałat że taka 
dzierżawczyni jak ja zasługuje na poparcie i pomoc ale nie na takie 
przykre wyrzuty. Wille ks. Ogińskiej stały lata nie podnoszone i po- 
prawiane, 8 lat ja się niemi bardzo starannie następnie zajmowałam, 
ale drzewo nad brzegiem morza gdy go zwłaszcza grzyb toczy przy- 
chodzi do takiego stanu że już potrzeba jakieś zasadnicze przerób- 
ki poronić, i to się właśnie teraz stało. W tym roku poprawiam willę 
trzecią z rzędu i zakładam dzwonki elektryczne, trzeba też obmysleć 
zlewy, postęp idzie i goście coraz większych udogodnień wymagają. 

Bardzo więc proszę by Szanowny Ksiądz Prałat zechciał uznać 
słuszność mych uwag i przyjechał sam do Połągi w tym sezonie gdzie 
po dokonanych stosownie do swego zapatrywania zmianach podpisać 
byśmy mogli kontrakt nadal z dodaniem warunku że gdyby zechcieli 
Szanowni Księża sprzedać willę to ja w każdej chwili ustąpię gdy no- 
wonabywca może zakupi moje meble. Z największą chęcią wycofała- 
bym się z całego tego przedsiębierstwa gdybym znalazła nabywcę na 
moje meble choćby ze stratą. 

Korzystając więc z uprzejmej obietnicy Księdza Prałata pozosta- 
wienia mi willi w tym roku za 500 rub. dzierżawy i ufna w Jego popar- 
cie nadal przedłużenia na tych samych warunkach nadal dzierżawy 

ośmielam się poprosić o łaskawe poinformowanie mnie ile wynoszą 
odprwiane Msze Święte za Ks. Ogińskiego przez ubiegłe dwa lata, 
bo ponieważ o ile można sądzić z obecnych zapowiedzi w roku tym 
pierwszy raz od lat kilku zapowiada się dobry sezon, uważam że po- 
winnam zwrócić na ręce Szanownego Księdza Prałata sumę należną 
za odprawione Msze Święte za duszę S.p. ks. Ogińskiego, bo ile Se- 
minaryum zyskało na postawieniu nowej willi przezemnie na przy- 
szłość, o tyle uważam za słuszne zwrócenie za Msze należne o ile tyl- 
ko będę mogła w tym roku bo stanowi to zupełnie słuszny dochód 
Księdza któremu obowiązek ten był powierzony i nie chciałłabym by 
był pokrzywdzony z mojej winy. Za bytnością więc Księdza Prałata w 
Połądze której bardzo spodziewać się będę, lub na Jego ręce z prośbą o 
wręczenie komu należy pośpieszę przesłać tę sumę jaką mi Szanowny 
Ksiądz Prałat ze sprawami temi obeznany zakomunikuje. 

Zarazem uprzejmie proszę o wiadomość jaka jest wymagana cena 
za Switež, może mi się uda znaleźć kupca. 

Co do raty zapóźno przyszła wiadomość bym z góry połowę zapła- 
ciła, wniosę więc choć połowę w pierwszych dniach lipca, a następne 
na ręce Ks. Prałata o ile będzie w Kownie, proszę tylko o dokładny 
adres na przekaz pocztowy. 

Łączą wyrazy wysokiego poważania i oczekując łaskawej przychyl- 
nej odpowiedzi do 20 czerwca n. st. w "arszwie, po tym terminie w 
Połądze piszę się z najwyższym szacznkiem i poważaniem. 


L. Walewska 

Vertimas! 

1911 birželio 14 

Gerbiamas Kunige Prelate Geradari! 

Atsakydama į birželio u dienos laišką, skubu atsakyti kuo skubiau, 


kad truputį apsivalyčiau nuo jame išdėstytų priekaištų, kurie atsirado 
turbūt tik dėl visiško nesusipratimo tarp mūsų. 


: Vertė Algis Kalėda. 

Rudenį gavau laišką su pranešimu, kad tenkindami mano prašy- 
mą - Jo Ekscelencija Kun. Vyskupas Cirtautas ir Seminarija, kuriai 
atstovavo Gerbiamas Kunigas Prelatas savo asmeniu, nusprendė, kad 
abu uždelsti nuomos mokesčiai už 1908 ir 1909 metus bus įskaičiuo- 
ti kaip atlygis už $witeZ'éje atliktas rekonstrukcijas, baldai, kuriuos 
radau vietoje po Kun. Oginskos, pereina mano nuosavybėn, ir toliau 
mokės man 550 rub. nuomos. Į tuos laiškus atsižvelgiau pati rašyda- 
ma kontraktą, be jokių advokatų pagalbos, o kontrakte, pagal savo 
asmeninę moterišką nuožiūrą, stengiausi saugoti tiek Seminarijos 
reikalus, veikiau interesus, tiek savo pačios. Todėl neapsižiūrėjimai 
tokie kaip papildomas įsipareigojimas išlaikyti vilas geros būklės, tur- 
būt kilo tiktai iš nesugebėjimo apie tai parašyti. Nes viso to įrodymus 
teikiau per 10 metų, ir nepaisant to, kad nebuvo jokių įsipareigojimų 
raštu, visada saugojau kaip savo nuosavus statinius ir tuos, kurie buvo 
mano išnuomoti, ir todėl tiek daug iki šiol į juos investavau. Nenorė- 
jau atsakyti už tokius nutikimus kaip vilos sugriuvimas per didžiulę 
audrą, atsižvelgiant į 10-ties metų terminą, o ir į jos ligšiolinį, jau la- 
bai ilgą amžių. Tiesiog, nepaisant visų pastangų, nebūčiau galėjusi jų 
prižiūrėti ir išsaugoti nuo sugriuvimo, kadangi mažoji vila yra išties 
blogos būklės. 

Dėl tos numatytos išlygos, kad prabėgus terminui turiu teisę pasi- 
imti visus man priklausančius daiktus, tai turbūt yra visiškai teisin- 
ga; dėl priestatų - praeitais metais buvo kalba, kad jeigu pastatyčiau 
kokį nors pastatą, pieninę ar cukrainę, tai į juos turiu visišką teisę; 
tad pakartojau visa tai kontrakte, bet kadangi neketinu nieko statyti, 
todėl su didžiausiu noru tų pretenzijų atsisakau, kaip ir nuo ankstes- 
nės klauzulės dėl vilos sugriuvimo; turbūt kiekvienas supras, jog jeigu 
vila neegzistuoja, nes vėjas ją nuvertė, tai negaliu mokėti už kamba- 
rius, kurių jau nėra, ir nuomoti jų negaliu. Dėl pagerinimų, atliktų 
jau esančiuose pastatuose, tai žinau, kad galioja teisė, jog negalima 
nieko juose daryti, kai kartą jau buvo padaryta; tad šis man padary- 
tas priekaištas savaime atkrenta, nes panašių dalykų negalėjau turėti 
mintyse. 

Man atrodo, kad vienintelis mūsų savitarpio supratimo trūku- 
mas yra tai, kad Gerbiamas Kunigas Prelatas visiškai nežinojo apie 

pirminę pastatų būklę bei apie mano į juos sudėtus darbus ir mane 
truputį traktuoja kaip žydą nuomininką, kuris pirmiausia žiūri, kaip 
išimti ir ištraukti visokią naudą iš jam patikėtų pastatų. Tokia nuo- 
monė išnyktų, jeigu bent kelioms dienoms atvyktumėte į Palangą, 
apžiūrėtumėte man išnuomotas vilas, jų dabartinę būklę. Mielai 
Gerbiamą Kunigą Prelatą matyčiau savo namuose kaip svečią tą lai- 
ką, ir esu įsitikinusi, kad pasiektume visišką supratimą ir Gerbiamas 
Kunigas Prelatas pripažintų, jog tokia nuomininkė kaip aš nusipelno 
paramos ir pagalbos, o ne tokių nemalonių priekaištų. Kun. Oginskos 
vilos ištisus metus stovėjo neremontuojamos ir netaisomos, 8 metus 
aš jomis labai rūpestingai nuolat rūpinausi, tačiau medis ant jūros 
kranto, ypač kai jį grybelis ėda, pasiekia tokią būseną, kad jau reikia 
kažkokius esmingus taisymus daryti, ir tai būtent dabar įvyko. Šiais 
metais taisau trečią vilą iš eilės ir įrengiu elektrinius skambučius; taip 
pat reikia apgalvoti nuotėkas, kanalizaciją; visur progresas, ir svečiai 
reikalauja vis didesnių patogumų. 

Todėl labai prašau, kad Gerbiamas Kunigas Prelatas norėtų pri- 
pažinti teisingas mano pastabas ir pats atvyktų šį sezoną į Palangą, 
kur galėtume, įvedę pagal savo nuožiūrą pakeitimus, pasirašyti toles- 
nį kontraktą, pridėję sąlygą, kad jeigu Gerbiami Kunigai norėtumėte 
parduoti vilą, tai aš kiekvieną momentą sutiksiu, kai naujas savininkas 
galės nupirkti mano baldus. Su didžiausiu noru atsisakyčiau viso to 
užsiėmimo, jeigu surasčiau savo baldų pirkėją, tegu ir su nuostoliais. 

Tad pasinaudodama maloniu Kunigo Prelato pasiūlymu palik- 
ti man vilą šiems metams už 500 rub. nuompinigių ir tikėdamasi Jo 
paramos, drįstu prašyti ir toliau nuomos tomis pačiomis sąlygomis; 
maloniai prašau mane painformuoti, kiek kainuoja Šventų Mišių už 
kun. Oginskį aukojimas per praėjusius dvejus metus; kadangi, spren- 
džiant iš dabartinių šiųmetinių paraiškų, pirmą kartą po kelerių metų 
numatomas geras sezonas; manau, kad turiu grąžinti į Gerbiamo Ku- 
nigo Prelato rankas sumą, priklausančią už laikytas Šventas Mišias už. 
S.[ventos] a.[tminties] kun. Oginskio sielą; kiek Seminarija gaus nau- 
dos už mano pastatytą naują vilą ateityje, tiek ir aš laikau teisingu da- 
Iyku grąžinti už Mišias, jeigu tiktai šiais metais galėsiu; nes tai yra tei- 
singas pelnas Kunigo, kuriam ši pareiga buvo pavesta, ir nenorėčiau, 

kad jis būtų dėl mano kaltės nuskriaustas. Tad kai Kunigas Prelatas 
lankysis Palangoje, ko labai lauksiu, arba į Jo rankas prašydama įteik- 
ti, kam reikia, skubėsiu persiųsti tą sumą, apie kurią man Gerbiamas 
Kunigas Prelatas praneš, su šiais reikalais susipažinęs. 

Kartu maloniai prašau pranešti, kokia yra reikalaujama suma už 
Šwitež'ę, galbūt man pasiseks surasti pirkėją. 

Dėl nuompinigių - per vėlai atėjo žinia, kad iš anksto užmokėčiau 
pusę, todėl nors pusę įteiksiu pirmosiomis liepos dienomis, o vėliau į 
Kun. Prelato rankas, jeigu būsiu Kaune. Tik prašau tikslų adresą, kad 
galėčiau pasiųsti paštu 

Pridedu aukštos pagarbos žodžius ir laukdama malonaus palan- 
kaus atsakymo iki birželio 20 Varšuvoje, po to termino — Palangoje. 
Su aukščiausia pagarba pasirašau. 

L. Walewska 


MLLM 49347. 


> Lauros Walewskos, 
[Varšuvai, 1912 m. vasario 3 d. 


3 / I 1912 

Szanowny Księże Prałacie! 

Wskutek uporczywego milczenia na moje telegramy i listy wysyła- 
ne w interesie Šwitezi, i wiadomości otrzymywanych z Połągi że Za- 
rząd Seminaryum traktuje o sprzedaż Šwitezi i oczekuje tylko łaska- 
wego pozwolenia Ks. Ogińskiej, zaczęłam robić starania o otworzenie 
pensyonatu w Warszawie co uskutecznilam 1-go stycznia i powoli za- 
częłam zabierać pościel i naczynia kuchenne z Połągi. 

Te wiadomości prawdopodobnie pobudziły i Szanownego Księdza 
Prałata do zawiadomienia mnie, że na rok bieżący pozostawia do mo- 
jej dyspozycyi jeszcze Świteź, zostawiając sobie czas do namysłu co do 
dalszej dzierżawy tej na lat 9 czy 10. 

Pózny ten namyst naraził mnie na dość duże szkody, bo sprowa- 
dzenie rzeczy co mnje kosztowało 150 rb., nie zawiezienie lodowni, 

co w-tym-roku pozbawia zupelnie možnošci prowadzenia kuchni w 
biezacym sezonie - co i uniemožliwia prowadzenie pensyonatu, bo 
stolowac nie moge. Na obecny sezon warunkowo wiec brač Šwitež nie 
mogę poniewaž się jednak zaangažowalam i nie chcę robič zawodu - 
nie cofam danego słowa i decyduję sie zatrzymać ją na warunkach za- 
komunikowanych mi w liście, nadmieniając że w czerwcu raty płacić 
się nie podejmuję tylko w połowie i przy końcu sezonu, tak jak do tej 
pory było. Na podpisany kontrakt na tych warunkach czekać będę do 
15 lutego, następnie już będę musiała obmyśleć i porozumieć się, co 
do sprzedania moich mebli i wycofania od Seminaryum włożonych 
2000 rb. na dobudowanie i przebudowanie willi składających Świteź. 

Uprzejmie więc proszę do 15 lutego o łaskawą wiadomość czy Świ- 
teź na tych warunkach zostanie mi od razu na mocy kontraktu odda- 
na na lat 10 w Warszawie w dzierżawę. 

Jeżeli nie, kiedy i w jakiej sumie zechce mi Szanowne Seminaryum 
zwrócić koszty poniesione na przebudowanie willi by mogła na dłużej 
być užywalną. 

Czy Seminaryum kupi ode mnie meble za ogólną sumę 4000 rb. 
obecnie się w niej znajdujących, co ułatwiłoby Im bardzo wynajmo- 
wanie nadal pokoi, bo inaczej może najzupełniej stać willa pustkami. 
W takim razie wywdzięczając się za ułatwienie mi ogólnej sprzedaży 
mebli pozwolę zostawić jej tytuł „Šwitež“ do mnie należący i w ogło- 
szeniach kierować do mnie w Warszawie, a ja najżyczliwiej zajęłabym 
się wynajęciem tu na miejscu w Warszawie pokojów. 

O ile do 15 lutego nie dostanę żadnej odpowiedzi, będę zmuszo- 
na sprowadzać lub sprzedawać po trochu meble. No i naturalnie po- 
radzić się kompetentnych osób w jaki sposób mogłabym odzyskać 
poczynione wkłady od których do tej pory płacę % i winnam jeszcze 
dużo bo więcej jak 2500 rb. 

Oczekując rychłej odpowiedzi łączę wyrazy wysokiego poważania 
i szacunku. 

LauWalewska 

Nowogrodzka 40. 

Vertimas! 


1912 II / 3 

Gerbiamas Kunige Prelate! 

Dėl to, kad atkakliai tylima [ir neatsakoma] į mano telegramas ir 
laiškus, siunčiamus Šwitez'ės reikalais, ir dėl to, kad iš Palangos gaunu 
žinių, jog Seminarijos Valdyba [ketina] $witez'e parduoti ir laukia tik 
malonaus Kun. Oginskio sutikimo, ėmiau stengtis atidaryti pensio- 
natą Varšuvoje, kas sėkmingai buvo pabaigta sausio 1-ąją; tad pamažu 
pradėjau rinkti ir vežti iš Palangos patalynę ir virtuvės indus. 

Tikriausiai žinios apie tai ir paskatino Gerbiamą Kunigą Prelatą man 
pranešti, jog šiais metais mano dispozicijoje Świteź dar paliekama, pa- 
siliekant sau laiko apsigalvoti dėl tolimesnės jos nuomos 9 ar 10 metų. 

Šis vėlyvas sumanymas man atnešė gana daug išlaidų, nes daiktų 
pervežimas man kainavo 150 rub.; [taip pat] negalėjau atsivežti le- 
dainės, o dėl to šiais-metais visiškai neįmanomas virtuvės darbas šį 
sezoną - o dėl to neįmanoma laikyti pensionato, nes negaliu suteikti 
maitinimo. Tad šį sezoną Świteź'ćs [pagal ankstesnes sąlygas] negaliu 
prisiimti; bet kadangi užsiangažavau ir nenoriu nuvilti - neatsisakau 
duoto žodžio ir apsisprendžiu vilą išlaikyti pagal sąlygas, man praneš- 
tas laiške, pridurdama, kad birželio mėnesį nuompinigių mokėti ne- 
apsiimu, tai padaryti galiu tik sezono viduryje ir į jo pabaigą, taip kaip 
buvo iki šiol. Pasirašytos sutarties šiomis sąlygomis lauksiu iki vasario 
15, o toliau jau turėsiu apgalvoti ir susitarti dėl mano baldų pardavimo 
ir dėl to, kaip atsiimti iš Seminarijos 2000 rub., kuriuos sumokėjau už 
SwiteZ'és priestatus ir pertvarkymus. 

Tad maloniai prašau iki vasario 15 atsakyti, ar Świteź šiomis sąlygo- 
mis man bus pagal sutartį atiduota iškart 10 metų Varšuvoje nuomoti. 
Jeigu ne, [tai] kada ir už kokią sumą Gerbiama Seminarija man pano- 
rės grąžinti išlaidas, kurios buvo panaudotos vilos perstatymui, kad ji 
toliau būtų tinkama naudoti. 

Ar Seminarija nupirks iš manęs baldus bendra 4000 rub. suma, 
kurie dabar [viloje] stovi, kas Jai labai palengvintų ir toliau nuomoti 


| Verte Algis Kalėda. 

kambarius, kadangi kitaip vila gali visiškai likti tuščia. Šitokiu būdu 
atsidėkodama už tai, kad man būtų lengviau parduoti visus baldus, 
leisiu jai [seminarijai] pasilikti ,SwiteZ" pavadinimą, kuris priklauso 
man, taip pat [leisiu] skelbimuose Varšuvoje kreiptis į mane, o aš kuo 
palankiau užsiimčiau kambarių nuoma čia vietoje, Varšuvoje. 

Jeigu iki vasario 15 negausiu jokio atsakymo, būsiu priversta pa- 
mažu baldus vežti čia arba pardavinėti. Na ir, savaime suprantama, 
[turėsiu] konsultuotis su kompetentingais asmenimis, kaip galėčiau 
atgauti savo įdėtas lėšas, nuo kurių lig šiol moku 96 ir esu dar daug 
skolinga - daugiau nei 2500 rub. 

Laukdama greito atsakymo pridedu aukštos pagarbos ir pripažini- 
mo žodžius. 

LauWalewska 

Naugarduko 40. 


MLLM ER2 13085. 


> Lauros Walewskos, Varšuva, 
1912 m. kovo 16 d. 


Szanowny Ksieze Pralacie! 

W odpowiedzi na list z przeszłego tygodnia, pośpieszam donieść 
Szanownemu Księdzu Prałatowi że ruchomości w Świtezi, koszta 
przebudowy etc. dla Szanownego Seminaryum obliczam najtaniej w 
następujący sposób: 


Całe ruchomości 3500 

Telefony, dzwonki elektryczne 300 

Koszty przebudowy 2800 6600 
Potrącam nieopłacenie raty przez lat 2 1000 


Żądam więc ostatecznie PRO 5600 

Z tego Szanowne Seminaryum mogłoby nie wypłacić mi 1000 rb. 
które jemu jestem winna za przebudowę willi, reszta pieniędzy ko- 
niecznie mi jest potrzebna przy urządzaniu nowego pensyonatu w 


Warszawie, chyba żebym dostała zapewnienie na część tej sumy, któ- 

re by wystarczyto mojej spėlniczce zamiast kapitalu do czasu kiedy 
Seminaryum nie moglo by mnie splacic. Ja po tych dzierzawach $wi- 
tezi, zostałam się tylko z długami, od których place 96. 

Twierdzenie Szanownego Księdza Prałata jakoby nic Go nie ob- 
chodziły przebudowy starej willi i dobudowanie 8 pokojów, uważam 
za zupełnie niesłuszne, bo prawo mówi „wszelkie przeróbki, budowy 
przedsięwzięte przez dzierżawcę i przysparzające dochodu właści- 
cielowi i podnoszące wartość jego majątku zobowiązują właściciela". 
Wobec tego na takie zapatrywanie na sprawę zgodzić się nie mogę — 
żądam sądu publicznego, wybierając z mej strony na sędziów Sza- 
nownego Ks. Proboszcza Szniukszto i rejenta Kentrę jako doskonale 
poinformowanych w kwestyi tej całej. Całym sercem pragnęłabym 
uniknąć drogi sądowej jako nadzwyczaj dla mnie niesympatycznej. 

O ile przedtem płaciłam 600 rb. o tyle teraz Sz. Księża zupełnie 
słusznie podnieść mogą ratę dzierzawna do wysokości 1200 rb. tak jak 
daleko mniejszej Goplany hr. Zofii Tyszkiewiczowej, bo dawne 600 rb. 


raty za nowe 8 pokojów o50- 400 
dzierżawa za umeblowanie — 200 1200 rb. 
W tym roku pokoje dały same do 1600 rb. 


Dzierżawca więc który nie włożył tyle co ja kapitału w urządzenie i 
ruchomości, miałby zupełnie dobry zarobek, tembardziej że cały re- 
mont będzie nadal obciążał Seminaryum. 

Pragnęłabym by te kwestye zdecydowane były jaknajprędzej bo ja 
także tylko w rosyjskie święta miałabym trochę swobody. 

Oczekując rychłej odpowiedzi łączę wyrazy wysokiego poważania 
i szacunku 

LWalewska 

Warszawa 

Nowogrodzka 40 

16 marca 1912 r. 

Vertimas! 


Gerbiamasis Kunige Prelate, 

Atsakydama į praeitos savaitės laišką, skubu Gerbiamam Kunigui 
Prelatui pranešti, kad už Svitezėje esantį turtą, pastatų perstatymą 
etc. Gerbiamai Seminarijai kaštus apskaičiuoju kuo pigiausiai tokia 


tvarka: 
Visas kilnojamas turtas 3500 
Telefonai, elektriniai skambučiai 300 
Perstatymo (remonto) išlaidos 2800 6600 


Atimu nemokėtus nuomos mokesčius už 2 metus 1000 


"Tad galutinai reikalauju p 5600 

Iš tos sumos Gerbiama Seminarija galėtų man nesumokėti 1000 
rub., kuriuos esu skolinga už vilos perstatymą, likusi pinigų dalis man 
būtinai reikalinga įrengiant naują pensionatą Varšuvoje; na, galbūt 
pakaktų įsipareigojimo sumokėti tokią dalį tos sumos, kuri tenkin- 
tų mano bendraturtę vietoje kapitalo, jeigu Seminarija negalėtų man 
visko sumokėti. Aš po to Šwitež'ės nuomojimo likau tiktai su skolo- 
mis, už kurias moku 96. 

Gerbiamojo Kunigo Prelato tvirtinimus, esą Jam visai nerūpėjo se- 
nos vilos perstatymas ir pristatyti 8 kambariai, laikau visiškai netei- 
singais, kadangi pagal teisinius nuostatus sakoma, jog „visokie per- 
darymai, statybos, kuriuos atlieka nuomininkas ir kurie savininkui 
duoda pelną bei kelia jo turto vertę, savininkui yra įpareigojantys“. 
Todėl su tokiu jūsų požiūriu į reikalą negaliu sutikti - reikalauju viešo 
teismo, iš mano pusės pasirenkant teisėju Gerbiamą Kun. Kleboną 
Šniukštą ir notarą Kentrą, kurie puikiai su visu šiuo klausimu yra in- 
formuoti. Visa širdimi norėčiau išvengti teisminio kelio, kuris man 
nepaprastai nepatrauklus. 

O kadangi prieš tai aš mokėjau 600 rub., tai dabar Gerb. Kunigai 
visiškai teisingai galite pakelti nuomos mokestį iki 1200 rub., taip 
kaip už žymiai mažesnę graf. Zofijos Tyškievičovos Goplaną, tad: 


1 Vertė Algis Kalėda. 

ankstesnieji 600 rub. nuompinigių, už naujus 8 kambarius po 50 - 
400 

nuoma už baldus [iš viso] 200 1200 rub. 

Siais metais vien uZ kambarius gauta 1600 rub. 

Tad nuomotojas, kuris nejdéjo tiek kapitalo jrengimui ir kilnoja- 
mam turtui, kiek įdėjau aš, gautų visai gera pelną, juo labiau, kad vi- 
sos remonto išlaidos ir toliau liks Seminarijai. 

Norėčiau, kad šie klausimai būtų sprendžiami kuo skubiau, kad aš 
taip pat galėčiau būti per rusų šventes nors kiek laisva. 

Laukdama greit atsakymo, pridedu didelio pripažinimo ir pagarbos 
žodžius. 

LWalewska 

Varšuva 

Naugarduko 40 

1912 m. kovo 16 


MLLM ER2 13084. 


> Pranciškaus Petro Būčio, 
Sankt Peterburgas, 1913 m. rugpjūčio 13 d. 


Peterburge 13 (26) Rugpjūčio 1913 m. 

Didziai Gerbiamasis Kunige Pralotai! 

Šiemet suėjo 25 metai nuo tos dienos kaip Tamsta pradėjai savo 
raštais šviesti Lietuvai. Besislėpdamas nuo garbės padarei, kad suma- 
nytasis viešas lietuvių sutarimas tamstos talentui ir veikalams pagerb- 
ti neįvyko. Bet aš neišsižadėsiu savo jausmų ir teisės juos išreikšti. 
Buvau Tamistos mokintiniu, Didžiai Gerbiamasis Kunige Pralotai! 
Mačiau kaip daugel dirbai ir naudą davei man ir kitiems. Senei lau- 
kiam progos atsidėkoti ir nepraleisiu jos, kad atėjo. Norėčiau kuo- 
nors brangiu ir didžiu išreikšti savo pagarbą didžiausiam iš gyvųjų 
Lietuvos poetui, bet tik didiejie žmonės tepajiegia dideliais daigtais 
pagerbti kitus; ašei, nors visas savo spėkas įtempiu, tik maža tenuvei- 
kiu. Menkutę knygelę šiemet leisdamas žmonėms, meldžiu Didžiai 
Gerbiamo Kunigo Praloto teiktis priimti tos knygutės dedikaciją. Mą 

reikėjo pasiklausti prieš knygelę atspausiant, ar ją priimsi, bet nega- 
lėjau, nes Tamista buvai išvažiavęs iš namų. Padaręs tą dedikaciją be 
Tamistos žinios, atsiprašau už savo drąsą ir meldžiu priimti mano pa- 
garbos jausmus. Jie nelygūs Tamistos užpelnams, o tik mano jiegoms. 
Tylomis meldžiu V. Dievą, kad suteiktų Tamistai ilgai gyventi, idant 
da daugiau naudos padarytum Lietuvai. 

Kun. Prančiškus Būčys 


MLLM ER2 17045. 
Adresuota: Jo Aukštai Malonybei Kun. Pralotui D-rui J. Maculevyčiui, 
Žemaičių Seminarijos Rektoriui Kaune. 


> Marijos Tiškevičiūtės, 
Kaunas, [XX a. 2-3 deš.] sausio 26 d. 


Kowno, I. 26 

Czcigodny Ksieze Pralacie! 

Mam nadzieję ze przez wzgląd na wspólne wspomnienia przeszło- 
ści, które w pamięci Jego nie zatarły się, nie odmówi mi Ks. Prałat 
posłuchania gdyż chciałabym zasięgnąć Jego rady w sprawie osobistej. 

Uprzejmie proszę o naznaczenie mi najdogodniejszej godziny w 
Której mogłabym zastać Ks. Prałata w domu. 

Z wyrazem głębokiego uszanowania 

Marya Tyszkiewiczówna (Celina) 


Vertimas: 


Kaunas, I. 26 

Garbusis Kunige Prelate! 

Viliuosi, kad atsižvelgdamas į bendrus praeities prisiminimus, ku- 
rie Jo atmintyje nenusitrynė, neatsisakys Kun. Prelatas manęs išklau- 
syti, kadangi norėčiau gauti Jo patarimą asmeniniu klausimu. 


* Vertė Eugenijus Žmuida. 

Maloniai prašau paskirti man tinkamiausią valandą, kada galėčiau 
Kun. Prelatą užtikti namuose. 

Su gilia pagarba 

Marija Tiškevičiūtė (Celina) 


MLLM ER2 17044. 


> Jurgio Matulaičio, 
Fribūras, 1914 m. sausio 8 d. 


Gerbiamasis Kunige Rektoriau! 

Sukako Jusų Malonybės rašytojavimo 25 metai, atėjo ir Naujieji 
Metai. Siunčiu Jusų Malonybei koširdingiausių linkėjimų. Dieve duok 
dar ilgai ilgai darbuoties dėl Bažnyčios ir Tėvynės labo! Tegul Kudikė- 
lis Jėzus nuolat gaivina ir palaiko Jusų Malonybės aukštą dvasią! 

Aš čia pradėjęs naują vargą bevargstu. Nors sunkokai, bet darbas 
vis tik žengia šiek tiek pirmyn. 

Per vakacijas manau pargrįžt kuriam laikui Lietuvon; gal galėsiu 
pats pasimatęs su Jusų Malonybe da kartą viso labo palinkėti. 

Visa širdimi atsidavęs 

Kun. Jurgis Matulevičius 

8. I. 1914 m. 

Fribourg, Suisse, 

rue du P. Girard, 8 


MLLM ER2 17041. 

Kazimiero Genio, 
Bad Kisingenas, [1921 m. birželio 11 d.] 


Mielas ir aukštai gerb. Drauge! 
Gyvenu Kissingene'. Kissingen ir savaim labai graži vieta, o dar 


gražiau užtaisyta. Kuracijos* svečių Kissingeną šįmet jau aplankė 
daugiau neg 9000. - Sulig gydytojo surėdymo turiu čia pasilikti lig 
pat Šv. Jono. 


Dovanok man, kad kiek ilgiau, neg patsai norėjai, užsitęs mano 


atostogos. 


Linkėju linksmų atostogų. Vale?! K. Genis 


MLLM ER2 5556 / 27. 

Spaudai: [data neįskaitoma] Bad Kisingenas; 1921-06-11 Kaunas. Atviru- 
kas; viršelyje - Bad Kisingeno vaizdas. Adresuota: Litauen via Kėnigs- 
berg, Jo Šviesinybei Prel. Dr. J. Maculevičiui, Kaunas, Dv. Seminarijos 
Rektoriui. 


> L. Lavcevičiaus, 


Mūrai, 1921 m. lapkričio 28 d. 


Širdingiausiai dekuoju už atminti, Didžiam Poetui ir garbingam 


Žmogui. 

Su didžiausia gudonia L. Lavcevičius. 
28 / XI 21 
Murai* 


MLLM ERa 5556 / 88. 


Trys spaudai, įskaitomas tik vieno vietovardis: Kaunas. Atvirukas; ne- 
spalvotame viršelyje - šarvuoto raitelio ant žirgo vaizdas; užrašas spaus- 
dintomis raidėmis: Ringaudas - Ringvaldis, pirmutinis Did. Lietuvos 


Bad Kisingenas - kurortinis mietelis Vokietijoje, Bavarijoje. 
Medicininio gydymo, globos, priežiūros (lot. curatio). 
Gyvuok (lot.). 

Mūrai - kaimas Radviliško raj., Šiaulėnų seniūnijoje. 


Kunigaikštis, viešpat. 1230 ir 1240 m. Adresuota: Kaunas, Jo Malonybei 
Kunigui pralotui Jonui Maculevičiui, Dvasiškos Seminarijos Rektoriui. 


> Juozo Venckaus, 
Valkenburgas, 1922 m. rugsėjo 11 d. 


1922 rugsėjo 11 d. 

Gerbiamas Kunige Rektoriau! 

Kada aš 1920 metais Lietuvą norėjau apleisti, visiems kilo klausi- 
mas, ar aš besugrįšiu, ar kada bematysiu mano mylimą kraštą. Aš iš- 
važiavau. Aš tą kraštą vis mylėjau ir kas man iš Lietuvos beliko ir apie 
Lietuvą kalbėdavo - tai būdavo „Pavasario Balsai“. Jie man visados 
ką nors naujo apie Lietuvą pasako ir tarp kitų minčių, jie man sako: 
„Vaikeli, būk nekaltu jaunikaičiu, tapk šventu žmogumi, mylėk savo 
tėvynę, nors ji ir labai suvargusi, Dievas duos mums ir didvyrių“. Aš 
visados meldžiuos už Lietuvą ir stengiuos gerai mokytis, kad paskui 
geriau galėčiau Lietuvoje dirbti. 

Dabar jau viskas paaiškėjo: Jezuitų Generolas, manydamas, kad 
vokiečiai jezuitai geriau Lietuvai galės padėti, negu lenkai, priskyrė 
Lietuvą vienai vokiečių provincijai (niederrheinische Provinz), kad 
paskui atskira Lietuvos provincija įsteigtų, kaip tai viduriniuose am- 
žiuose buvo, mus lietuvius jezuitus, kaip tik mokslus pabaigsime, į 
Lietuvą siųsti ir Provinciolui įsakė pačiam to krašto padėtį apžiūrėti, 
ką jis dabar ir daro. Jis yra labai geras žmogus ir mus lietuvius labai 
myli. Jis noriai važiuoja į Lietuvą irvažiuodamas mielai sutiko šį laišką 
Tamstai įteikti. 

Pora žodžių apie mane noriu pasakyti. Noviciatą jau apleidau, at- 
važiavau į ordeno collegium maximum*. Iš viršininkų malonės greit 
galėsiu amžinuosius ordeno apžadus padaryti. Mokslai tęsiasi ilgai: 
pilosopijos 3 m., teologijos 4 m., ir dar vienus metus būsiu terciate. 


+ Włodzimierz Ledóchowski. 
* Vyriausioji kolegija (lot.). 

Jau daugiau lietuvių į ordeną pastojo. Mes norime būti visų pas- 
kutinieji tarnai. Sugrįžę į Lietuvą, Bažnyčiai tarnausime, dvasiškijai, 
tėvynei, žodžiu visiems. 

Nusižeminu Tamstos Malonybei. Paklusnus J. Venckus. 

Rugsėjo 11 d. 1922 m. Golandija, Valkenburgas, Ignatiuscolleg 


MLLM ER2 27142. 


> Antano Smetonos, 
Kaunas, 1922 m. spalio 22 d. 


Maironies 60 metų sukaktuvėms. 

Tautos kultūrinis stovis yra matuojamas jos menu ir mokslu. Abi 
tos dvasinės sritys reiškia prakilniuosius tautos siekimus, jos sąmonę 
ir jos vietą pasaulyje. Minint Sekspyra, Gete, Dantę, savaime atsimena 
anglų, vokiečių, italų tautos. Kas būtų rusai be Puškino su Lermon- 
tovu, lenkai be Mickevičiaus su Slovackiu? Ir senovės graikus padarė 
amžinasai Homeras, Sofoklas, Euripidas, Aischylas. Antra vertus, tik 
didelės prakilnios tautos tegalėjo išauklėti savyje tokių didelių dailio- 
jo žodžio žmonių, didingų poetų. Tauta ir žmonija, išeina, ne tik nėra 
prieštaravimas, bet pasirodo neišskiriamos sąvokos. Kas nori skelbti 
visiems įmanomą žmonijos idėją, tas gali tai padaryti vien per tautą, 
imdamas iš jos, kas prakilniausia, kas sielingiausia. 

Vadinasi, toliau, kas slėgia ir žudo tautą, tas apiplėšia žmonijos 
lobį. Tos minties tiesą permanė ir paskelbė pavergtųjų tautų pirma- 
eiliai žmonės. Jie buvo poetai, arba, mūsiškai tariant, dainiai. Jų vaiz- 
dingas žodis, sakytas iš sielos gelmių, buvo taikintas savajai tautai, 
tačiau išėjo visos žmonijos naudon. Mokslas kalba logingomi sąvoko- 
mis ir taikina į protą; menas kalba vaizdais, taikina į jausmus ir lenkia 
valią. Pirmasis yra įmanomas mažesniam, antrasis didesniam būriui 
žmonių. Mokslas kyla varžomas logikos ribomis, menas plėtojasi lais- 
va skaidrių jausmų darna, kiekvienam žmogui įgimta. 

Dėlto menas, ypač poezija, yra visiems prieinamas. Per tai ir jo ga- 
lybė tautoje didesnė, negu mokslo. Poeto visi klausosi, visiems jis arti- 

mas, o mokslas ne visus pasiekia. Poetas mylimas tautos asmuo, dėlto 
kad jis atveria jai savo širdį. Tarytum kiekvienas jaučia savyje tai, ką 
dainius skelbia, bet neįgali pats pažadinti kaip pažįstamo paveikslo. 

Kada tauta, buvusi apmirusi, pradeda atgauti Zada, ji susilaukia po- 
etų, darančių sintezę iš jos gražių svajonių. Poetas tampa nerenkamas 
tautos vadas. Jo žodis tampa kūnu - svajonė virsta realybe. Poetas va- 
dovauja tautai ne politikoje, bet visose dvasios gyvenimo srityse, kurias 
jis tik paliečia savo sielinga plunksna. Ir tauta pripažįsta tą vadovybę. 

Kuo gi dabar matuoti lietuvių tautos kūrybos ūgį? Be abejo, Mai- 
ronim. Jis rados, „Aušros“ spinduliams sušvitus Lietuvos padangėje, 
vadinasi, tuo metu, kada lietuvių tauta pradėjo busti iš sunkaus mie- 
go. Garbinga Lietuvos praeitis, doringa jos dabartis ir skaisti ateitis — 
štai tos trys žvaigždės, kurios švietė Maironies poezijos kelią. Tik per 
skausmus tegali Lietuva patekt į garbę. Bet tie skausmai jo nebaugina. 
Jis reikalingas idealistas, dėlto ir didelis optimistas. Ir neapsirinka. Jis 
ilgisi mūsų garbingos senovės, kaip ir Mickevičius ilgėjosi. Bet koks 
tarp jų dviejų skirtumas! Mickevičius, apdainuodamas senovės Lie- 
tuvą, padėjo savo poemai (Konrad Walenrod) obalsiu Šilerio žodžius: 
„Kas dainoj nemirštama palikti turi, tam yr lemta iš gyvenimo išnykti“. 
Tuo poetas norėjo pažymėti, jog lietuviška Lietuva niekuomet nebe- 
gali atgyti, arba, kaip jis sakė: „Litwa jest już calkiem w przesloszci^. 
Lietuvos senovė Mickevičiui tai tik gera versmė poezijai. 

Kas kita Maironis. Lietuvos praeitis jam tiek gyva, tiek galinga, kas 
ji stengia sukurti naują Lietuvą. Jo eilės „Eina garsas nuo rubežiaus“, — 
„Jau slavai sukilo“ ir kitos tiek pataikino į atbundančios Lietuvos sa- 
monę, kad virto dainomis, lig šiol mūsų tebedainuojamomis. Gal ir 
pats poetas nesitikėjo taip greitai būti suprastas plačių mūsų minių. 


Tu, Vytaute, didis valdove tėvynės! 
Tu skardas dienų - milžinų! 

Tu, Lietuvai garsų vainiką nupynęs, 
Būk pranašas saulės dienų! 


| Litwa jest już całkiem w przeszłości (lenk.) - Lietuva jau visa praeityje; iš 
poemos „Konradas Valenrodas“ pratarmės. 

^ Eilutės iš poemos „Jaunoji Lietuva, 8 giesmė, XIV dalis (Maironis, Raštai, 
t. 2: Poemos, Vilnius: Vaga, p. 109). 


161 


Tai jau ne be daina, bet karšta Maironies malda. Tai tvirtas nesu- 
griaunamas tikėjimas nepriklausoma Lietuva! 


Aplink jau žydi visur atgimimas; 

Išpančiotos tautos gyvuoja plačiai; 

Ir Lietuvai lemtas ne kitas likimas 

Ir Lietuvai aušta laisvės rytmečiai. 
Prikelkim darbais Gedimino tėvynę! 
Priminkime Vytauto Didžio ribas! 
Prižadinkim kalbą, ką proseniai gynė, 
Ir vardą, kurs vietą Europoj atras! 

Gražu už tėvynę pavargti, kentėti; 

Palaimintas darbas šalies prigimtos; 

Laimingas, kurs, pradedant aušrai tekėti; 

Su broliais į darbą, kaip milžinas, stos! 


Taip Maironis prabilo lietuvių tautai prieš dvidešimt su viršum 
metų. Visi, kas tik buvo lietuvis, kam tik tėvynės meilė žėrėjo krūtinė- 
je, sutartinai dainavo tą dainą. Daugumas, kartodamas tuos žodžius, 
ilgėjosi senovės, dūsavo pranašaujamos poeto Lietuvai ateities, bet 
netikėjo taip veikiai ją artinantis. Tai atgyventas romantizmas, manė 
ne vienas, kurs šiandien yra valdžioje. Vienas Maironis savo intuicija, 
pažvelgęs aplinkui, aprėpė praeitį, surišo ją su dabartim ir rodė vi- 
siems į skaisčią garbingą Lietuvą. Vedžiote vedžiojo visiems, kas reikia 
daryti, kad Lietuva prisikeltų. Reikia atminti senovė, pavargti reikia, 
„su broliais į darbą“, kaip milžinams, stoti. 

Mūsų poeto būta ne romantiko, o pranašo, kurio šiandien, rodos, 
nebegali atmesti. 

Nors yra parašęs pora poėmų, Maironis yra daugiau lyrikas. Ir tai 
suprantama, kodėl. Jo vaizduojamoji Lietuva - Lietuva šviesuomenės, 
dar nėra tapusi realybe: mums dar trūksta visuomeningumo (Gesel- 
ligkeit), mes dar nepriaugę. „Jaunoji Lietuva“ tai poeto trokštamoji 
Lietuva, o ateitis sunki tėma poėmai. Bet ir čia poetas savo intuicija 


„Jaunoji Lietuva“, 6 giesmė, XIV dalis (Maironis, Raštai, t. 2: Poemos, Vilnius: 
Vaga, p. 80-81). 

nujaučia, ko reikia Lietuvai, jei norime, kad ji būtų gyva ir nusimany- 
tų, kas esanti. Jai reikia šviesios doros inteligentijos. 

Bet Maironis nėra toks poetas, kuris vien patriotingas dainas būtų 
rašęs. Jis atspindi visą mūsų tautos ūpą, visose jos dvasinių reiškinių 
srityse. Savo lyrinėje eilėdaroje jis gėrisi gamtos grožybėmis, susimąs- 
to socialiniu gyvenimu, pagautas religinio ūpo, taip sakant, sub specie 
aeternitatis' vaizduoja žmogaus sielos stovį, kartais [h]imnu išlieda- 
mas prakilnius savo jausmus. Jo gražiosios eilės: „Karvelėli mėlinasis““, 
parašytos mūsų liaudies dainų motyvais, įkvėpė mūsų kompozitorių 
Sasnauskį parašyti gražią, melodingą muziką. 

Žodžiu sakant, Maironis yra mums lietuviams didelis poėtas. Kiek- 
vieno žmogaus dydis matuojamas įtaka, jo padaryta tame tarpe, kur 
jis tik siekia. O Maironies įtaka mūsų atgimstančiai tėvynei, mūsų 
moksleivių jaunuomenei yra neabejotina. Ir ji tol nesibaigs, kol ne- 
bus atstatyta nepriklausoma Lietuva. Maironis drauge poetas ir pra- 
našas. Niekas tautos tiek nesužadina, kiek ugninga daina, o tos ugnies 
žėrėte žėri Maironies poezijoje. Gali šiaip ar taip kritikas vertinti jo 
veikalus formos ir stiliaus atžvilgiu, bet turi viena jiems pripažinti: gi- 
lią sielą. Publicisto uždavinys kitoks, negu kritiko. Jis įvertina poeziją 
visuomenės atžvilgiu. Tai aš ir norėjau padaryti keliais žodžiais, minė- 
damas Maironies 60 metų sukaktuves. 

Interarma silent musae? - kariaujant nerūpi menas. Nūdien, rodos, 
mes esame panašiame stovyje. Negirdime ginklų žvangant, bet turi- 
me kovą, einančią dėl Lietuvos atstatymo. Visų domė nukreipta į po- 
litiką, surištą su rietenomis ir barniais. Tai gal ir neišvengiama mūsų 
padėtyje, bet tai ir aptemdo mūsų kultūrinį atminimą, į kurį mums 
reikėjo iš anksto pasiruošti. Kad taip kitoje šalyje, rasit, kitaip būtų 
sutikę Maironies jubiliejų. Ne poetui, ne menininkui, bet jų veikalams 
tautos krauna aukurus pagerbti. Pravartu ir mums tai padaryti. Bet 
veikalas surištas yra su menininko asmenim. Išskyrus tai, kas surišta, 
būtų nebegyva, būtų abstrakcija. 


* Amžinybės požiūriu (lot.). 
Eil. „Karvelėli mėlynasis“ parašė Vincas Kudirka. 


3 Žvangant ginklams mūzos tyli (lot.). 

Tad pagerbkime savo prakilniuosius dvasios vadovus, mūsų tautos 
sielos reiškėjus, ne vien Kaune, bet visoje Lietuvoje, dargi Vilniaus 
neišskyrus. Tai darydami, sukaktuvés proga minėdami Maironį, at- 
siminkime, kokio kultūros lobio esame įgiję. Piktumas, neapykanta 
įsikerėjo mumyse, kad tarp skausmų ir kelią į garbę užmirštame. O 
garbė tai Maironies pilna ilgesio doringa Lietuva. 

Nuo šios dienos tegu visa Lietuva sukrunta: miestas ir kaimas, jau- 
nieji ir seniai, mokykla ir kariuomenė, politika ir biznieriai. Kad jie 
po vienu stogu, užmiršę bent valandėlei partijų ginčus, atšvęstų po- 
eto sukaktuves, telkdamies vienan būrin vienu tikslu: atsiminti, kaip 
Maironis žadino Lietuvą keltis iš tautinio miego. 

Taip sukrutus, mums paaiškės ir kelias, kuriuo turime eiti, toliau 


keldami savo tėvynę iš griuvėsių. 


„+. Prižadinkim viltį. 
Ir stokim į darbą, nelaukę giedros!“ 


A. Sm. 


A. Sm. [Antanas Smetona], „Maironies 60 metu sukaktuvėms“, in: Tévy- 
nės balsas, Vilks Baris, 1922-10-22, Nr. 201, p. 3. 


> Viešas kolektyvinis jubiliejinis sveikinimas „Maironica“, 
Kaunas, 1922 m. spalio 28 d. 


Pasveikinimai per 60 m. sukaktį 

1. Aukštai Gerbiamasis Tamsta! 

Galinga Tamstos raštų dvasia padėjo man orientuotis ieškant gy- 
venimo tikslo. Reikšdamas už tai giliausios padėkos trokštu Tamstą 
ilgiausius metus matyti Lietuvos darbuotojų priešakyje 

Kazys Oleka. 

2. Ilgiausių mety mūsų tautos genijui dainiui Maironiui 

Juozas ir Morta Vaičkai. 


1 Maironis, „Jaunoji Lietuva“, in: Maironis, Raštai, t. 2: Poemos, Vilnius: Vaga, 
p. 80, 6 giesmė, XIV dalis. 


164 


3. Meno kūrėjų draugija sveikina Maironį, 60 metų jubiliejaus su- 
laukus. 

Valdyba. 

4. Panevėžio trys aukštesnės mokyklos sveikina mūsų dainių, sielos 
žadintoją, tautos atgaivintoją. 

Jų direktorius Jonas Yčas. 

5. Gyvuok, Dainiau dar 60 metų! Valio! 

Žilevičiai. 

6. Bažnyčios ir tėvynės naudai gyventi ilgiausius metus, Lietuvos 
sūnų gerbiamas ir mylimas. 

Krekenaviškiai. 

7. Viekšnių kunigai. 

8. Tytuvėnų kunigai. 

9. Stasys Šalkauskas. 

10. Savo Mokytojui (1862-1922). 

Šiam amžiuj gražiam 

Sveikatoj geroj 

Garbės susilaukęs tautoj, 

Žinok, kaip gi džiaugiasi tie, 

Kur lyg ta rūtelė žalioji 

Galvelę pakreipus į saulę aukštai, 

Iš spindulio išminties Tavo, 

Iš genijo Tavo verdenių 

Ir šviesą ir karštį sau sėmė. 

Kun. A. Sabaliauskas 

n. Jo Prakilnybei Prelatui Mčiuliui-Maironiui Lietuvos Dainiui Ju- 
biliatui. 

Garbingiausias Jubiliate. 

Gimusiam, augusiam ir dirbusiam Žemaičių Vyskupijoje, Tavo, 
Prakilniausiasai Jubiliate, plakė širdis ne vien Žemaitijai, bet plačiai 
Lietuvai-Tėvynei. Tu savo raštuose apdainavai ne vien Žemaičius, 
bet ir kitas Lietuvos šalis, kaip Aukštaičius ir Dzūkus. Tu apdainavai 
Lietuvos širdį-Vilnių - mūsų sostinę: kėlei jos gyventojus iš miego ir 
parodei, kad giliai atjautei-supratai visos Lietuvos tėvynainių troš- 
kimą atgaivinti Tautos garbę mūsų bočių narsiai iškovotą ir galingai 

sukurtą neprigulnybę. Ilstančius ir nusiminančius darbuotojus it pra- 
našas Tu tvirtinai ir raginai nepaleisti pradėto darbo. Juk Tu drąsin- 
damas sakei, kad niekas jau nebesulaikys patvinusios upės. Todėlei 
šiandieną, kuomet Tavo amžius 60 metų sukako, visa Lietuva sveikina 
Tave Garbingiausiasai Jubiliate ir atkirstasai Vilnius tinkamai tave pa- 
gerbtų, jei žinotų ir būtų su mumis. Taip aš manau, kad ne tik savo, 
kaip buvusio mokinio, išpildysiu dėkingumo pareigą, sveikindamas 
Tamstą šio jubiliejaus dienoje, bet ir kaip vilnietis, atjausdamas oku- 
puotojo Vilniaus Lietuvių mintis ir norus, už ką jie bus man dėkingi, 
kad juo pavaduoju, išreiškiu gilios pagarbos jausmus ir linkėjimus, 
kad Tamsta, Garbingiausiasai Jubiliate, laimingai ir dar ilgai pasidar- 
buotumei Lietuvos Tėvynės labui. 

Kanonikas J. Kukta 

Vilniaus neokupuotos Dalies Vyskupijos valdytojas. 

12. Garbingasis Jubiliate! 

Šiandien mes laisvos tėvynės dukros, turėdamos laimė sveikinti 
Jus garbingoj Jūsų Jubiliejaus dienoj, visus savo karštus linkėjimus 
supynusios į vieną vainiką Tau, kilnus ir garbus pirmasai mūsų tau- 
tos Dainiau, po kojų klojame! Didį ir kilnų darbą Aukščiausias Tau 
atlikti skyrė. Ir Tu nenuilstantis darbuotojau, šventai jį atlikai. Paža- 
dinti iš miego tautą, įžiebti ir uždegti jos sielose karštą tėvynės mei- 
lės ugnį, tai darbas didis ir kilnus. Tu esi dvasios milžinas ir garbė 
mūsų tautos! Any laikų sunkiose ir skaudžiose gyvenimo apystovose 
, nenuilstamai besidarbuodamas, Tu praskynei ir nurodei kelius į 
šviesą ir tautos laisvę. Visa savo kilnia ir karšta poėto siela pamylėjęs 
Lietuvą tėvynę, Tu sušildei atšalusią ir sustyrusią lietuvių tautą ir 
tūkstančiuose sielų sukūrei didelę ir karštą tėvynės meilės ugnį. Ir 
šiandien sulaukus šešių dešimtų metų sukaktuvių, kada Tavo gar- 
bingą galvą jau puošia sidabriniai plaukai, Tu savo darbais ir dvasia 
dar visai jaunas ir nepasensi nekuomet. Tu esi tautos siela ir jos Va- 
dovas. 

Šiandieną Tave šio garbingo Jubiliejaus dienoje sveikinti mes di- 
džiausia garbe sau laikome, tik nesugebame pilnai išreikšti to, ką 
mūsų sielos jaučia. Mes šiandien ypatingai prašome aukščiausio, kad 
jis ir ateity laimintų Tavo darbus ir linkime dar ilgai, ilgai, dvasios ga- 

liūne ir nenuilstantis darbuotojau, gyventi ir mažinti Tėvynės skaus- 
mus, kurios gal niekas nemoka mylėti karščiau už Tave. 

Mes atėjome čia pas Tave, Garbingasis Dainiau, tuščiomis ranko- 
mis, nes kokios gi dovanos galėtų būti Tavęs vertos? Tačiau prižada- 
me, kad ta tėvynės meilė, kurią Tu sukūrei mūsų sielose, niekuomet 
neužges, ir kad šventai ją saugodamos, ugdysime ir stengsimės mylėti 
savo tėvynę taip, kaip Tu ją esi numylėjęs. 

Mergaičių Mokytojų Seminarija. 

13. D-rui Jonui Maironiui-Mačiuliui Lietuvių Rašytojų ir Žurnalistų 
Sąjunga savo posėdyje visų balsais pareiškė gilų savo džiaugsmą, jog 
lietuvių literatūra turi savo lyrikos korifėjum Tave, Gerbiamasis Lietu- 
vos atgimimo Dainiau. Tavo kūriniai dar ilgai gaivins dorus ir kilnius 
lietuvių jausmus, kaip jie gaivino ir anais nelaisvės laikais. Tai gyvenk 
mums dar ilgus metus ir nesiliauk tarnavęs poezijai. 

Pirmininkas kan. Tumas, Sekretorius A. Klimas, Nariai. 

14. Maironiui sukakus 60 m. amžiaus Lietuvos Universiteto Huma- 
nitarinių mokslų Fakulteto Literatūros Skyriaus Maironies kūrybos 
kurso klausytojai priešakyje su savo lektorium Vaižgantu mielą Dai- 
nių sveikiname. 

Mes - jau kelinta Lietuvos jaunimo karta šylame Tave, Jubiliate, pa- 
triotizmo ugnyje, maloninamės širdis Tavo jausmų švelnybe. Drauge 
su visa į kultūrą kylančia Lietuva - Tėvyne, mes kupini džiaugsmo, jog 
turime ko pastovaus nusitverti. Tavo gi kūriniai - pastovus pamatas 
mūsų kultūrai. Duok gi Dieve Tau, Dainiau, dar ilgai tarnauti poezijos 
Mūzai! 

26 parašai. 

15. Pirmosios Kauno Gimnazijos mokiniai ir mokinės, išklausę 
paskaitos apie mylimąjį dainių Maironį, sveikina Jį, 60 metų amžiaus 
sulaukus, ir išreiškia jam meilės ir pagarbos jausmus, kad jis juos - 
mažus ir didelius - mokino Tėvynę ir Dievą mylėti. 

Mokinių vardų Gimnazijos Vedėjas M. Biržiška. 


„Maironica“, in: Tėvynės balsas, Vilks Baris, 1922-10-28, Nr. 206, p. 3. 


167 


> Juozo ir Onos Smilgu, 
Lygumai, 1922 m. gruodžio 1 d. 


Aukštai Gerbiamajam Dvasios Tėvui Mačiuliui - Maironiui, 
praslinkus 25 metai po pasimatymą Juozas Smilga su žmona Ona 
Lygumai, Gruodžio 1 d., 1922 m. 


MLLM F3 6717 / 39. 
Spaudų nėra. Nespalvota fotografija - moteris ir vyras su Zieminiais 
drabužiais ir kepurėmis. 


> Mykolo Andriaus Prialgausko, 
Skapiškis, 1922 m. gruodžio 29 d. 


Magnifice! 

Malonėkite priimti geriausius linkėjimus sulaukus naujų 1923 m. 
Ilgiausių, laimingų metų! Su augšta pagarba 

Kun. M. A. Prialglauskas 

29 XII. 22. 

Skapiškis. 


MLLM ER 5556 / 2. 

Spaudai: 1922-12-30 Skapiškis; 1922-12-31 Kaunas. Atvirukas; spalvota- 
me viršelyje — žalių lapų pypės ir varpelio vaizdas; užrašas: Laimingų 
Naujų Metų! Adresuota: J. M. Kun. Prel. Maculevičiui, Dv. Seminarijos 
Rektoriui, Kaune. 


> Adomo Varno, Kaunas, 1923 m. spalio 20 d. 


Kaunas, 1923 10 20 

Jo Malonybei Kun. Prelatui Mačiuliui-Maironiui - 

Aukštai Gerbiamas kun. Prelate, 

Reikšdamas Tamstai giliausios padėkos žodį už maloniai suteiktą 
savo fotografiją mano akmens atvaizdų darbui, laikau sau per didelę 

garbę prašyti Tamstos priimti atlikto darbo pavyzdžių dovanėlę, bu- 
tent: Tamstos asmens du atmušalu, (dėl kurių labai prašau dovanoti, 
jei ne visai tinkamai atvaizduotas esi), ir aštuonis kitus mūsų žymiujų 
tautos reiškėjų atvaizdus. Visus čia drauge pasiunčiu ir prašau priimti 
aukštos pagarbos pareiškimą — A. Varnas — 


MLLM ER2 17038. 


> Jokubo Stiklioriaus, 
[Roma], 1924 m. balandžio 4 d. 


1924-IV-4. 

Gerb. p. Profesoriau! 

Skaičiau apie Jūsų referatus „Klaipėdos žiniose“ ir labai apgailiu, 
negalėjęs Jūsų pats pasiklausyti. Vėl tikiu ir vėl lankysitės „Aukurui“ 
kviečiant. Dabar vaikśćioju amžinojoj Romoj ir siunčiu iš čia šiuos 
sveikinimus. 

Su dide pagarba 

J. Stiklioris 

MLLM ER 5556 / 109. 

Spaudai: 1924-04-05 Roma; 1924-04-24 Kaunas. Atvirukas; nespalvota- 
me viršelyje - Romos Laterano katedros fotografija; apačioje užrašas: 
ROMA S. Giovanni Laterano. La Facciata. Adresuota: Lituania, Gerb. 
p. Maironis-Mačiulis, Univers. Profesoris, Kaunas. 


* Maironis, „Kristijonas Duonelaitis“, in: Klaipėdos žinios, Klaipėda, 1924-03-25, 
Nr. 45, p. 2-3; 1924-03-26, Nr. 46, p. 2; 1924-03-27, Nr. 47, p. 2. 

* Klaipėdos lietuvių kultūros bendrija, įkurta 1922 m., siekusi stiprinti lietuvių 
kultūrinius ryšius. VDU Teologijos-filosofijos fakulteto taryba dar 1922 m. 
rugsėjo 29 d. svarstė „universitetinių“ paskaitų rengimą Klaipėdoje. Bet 
sumanymas nebuvo iškart realizuotas. „Aukuro“ pirmininkas Jokūbas 
Stikliorius 1924 m. pr. kreipėsi šiuo reikalu į fakulteto tarybą, kuri atsiliepė 
į prašymą ir lektoriais išrinko Maironį ir Juozą Eretą (LCVA, f. 631, ap. 13, 
b. 155, l. 264). 

> Stasio Šimkaus, 
Palanga, 1924 m. liepos 16 d. 


Gerb. Maironiui 
St. Šimkus 
Palanga 1924 VII 16 
I eilė 

Nr. 12 


MLLM ER 5556 / no. 


Spaudų nėra. Atvirukas; nespalvotame viršelyje - Klaipėdos muzikos 
mokyklos fotografija; kairėje viršuje užrašas didžiosiomis raidėmis: 
Klaipėdos muzikos mokykla, Memeler Konservatorium. 


> Sofijos ir Eugenijaus Rómeriu, 
1927 m. spalio 19 d. 


Najserdeczniejsze zyczenia przesylamy Wielebnemu Ksiedzu 
Prałatowi w dzień Jego Imienin. 

Zofja i Eug. Romerowie 

Czy można portret zawieźć do Rygi na wystawę? Chciałabym go 
tam mieć — wystawa w listopadzie. 


Vertimas! 


Siunčiame nuoširdžiausius linkėjimus Gerbiamam Kunigui Prela- 
tui jo Vardinių Dienos proga. 

Sofija ir Eug. Romeriai 

Ar galima portretą nuvežti Rygon į parodą? Norėčiau jį ten turėti — 
paroda lapkritį. 


MLLM 5556 / 20. 


"Vertė Eugenijus Žmuida. 

Spaudai: 1924-10-19 Pašto vagonas; 1924-10-19 Kaunas. Atvirukas; ne- 
spalvotame viršelyje - Dauguvos, laivo ir Rygos tolumoje vaizdas; kai- 
rėje užrašas: Daugawa pie Rigas. Adresuota: J. Malonybei Kun. Jonui 
Maironiui, Kaunas, Seminarija. 


> [K.] Baro, 1925 m. spalio 20 d. 


19 X / 20 25 

Sveikinu didžiai gerbiamąjį kuninga Prelata, 
vardo dienoje linkėdamas ilgiausių metų! 
Su pagarba [K.]' Baras 


MLLM ER2 5556 / 3. 


Spaudų nėra. Atvirukas; nespalvotame viršelyje - stovinčios Madonos 
su kūdikiu vaizdas. 


> Viktorijos Vencienės, 
[Juan les Pins], [1923 m. vasario 25 d.] 


Aug. Gerb. Kun. Pralote! 

Apsistojom mažam gražem Juan les Pins? miestęli ant ilgesnio lai- 
ko. Primena jisai Palangą - bet tik daugiau civilizacijos modernizuo- 
tas ir neturi tokio puikaus, ilgaus pležo. Dienos sauletos, šiltos lyg 
Gegužio menuo, bet vakarai būna beski šaltesni. 

Širdingiausių linkėjimų Jums. 

Viktorija Vencienė 

MLLM ER2 5556 / 22. 

Spaudai: 1923-02-25 Juan les Pins; 1923-02-25 Kaunas. Atvirukas; nespal- 
votame viršelyje - Nicos miesto vaizdas. Adresuota: J. M. Kun. Pralotas 
Maironis-Mačiulis, Seminarijos Rektorius, Muziejaus Gatvė 5, B. 1. Kau- 
nas, Lituanie. 


' Neaiśki vardo raidė; galbūt K. Baras - Kazimieras Barauskas. 
^ Kurortinis miestelis pietų Prancūzijoje prie Viduržemio jūros, tarp Kanų ir 


Nicos. 

> Viktorijos Vencienės, 
Palanga, 1928 m. rugsėjo 9 d. 


Prieš pat išvažiuojant iš Kauno, sužinojau, kad buvot susirgę. No- 
rėjau iš čion parašyti anksčiaus, bet girdėjau buk tai esate išvažiavę 
užsienin. Tikiuos, dabar jau sugryžę esat, ir kad šioj atvirutė ras Tams- 
tą pilnai sveikai. Labai gailiuos, ką prisiejo Jums tiek daug kentėti. 
Nuoširdžiai sveikinu ir linkiu Jums Kaune tokių gražių dienų, kokiu 
čion turime dabar. 

Viktorija Vencienė 

Vila Jūratė. Palanga 9 / 9 / 28 


MLLM ER2 5556 / 91. 

Spaudai: 1928-09-12 Palanga; 1928-09-13 Kaunas. Atvirukas; nespalvo- 
tame viršelyje - kunigaikščio Kęstučio ir Birutės vaizdas. Adresuota: 
JM Did. Gerb. Kun. Pralotas J. Maironis Mačiulis, Maironio Namai, Mu- 
ziejaus Gatvė, Kaunas. 


> Liudvikos ir Stefano Bucevičių, 
Judrėnai, 1925 m. balandžio 8 d. 


Z okazii świąt Zmartwychwstania Pańskiego mamy zaszczyt Wa- 
szej Przewielebności przesłać niniejszem nasze najlepsze życzenia 
„Wesołego Alleluja" wraz z życzeniami zdrowia i powodzenia. 

Ludwika i Stefan Bucewiczowie 

Z głębokim szacunkiem 

Judrany, W. Czwartek d. 8 / IV 1925 r. 


Vertimas? 


Kristaus Prisikėlimo šventės proga turime garbę šiuo persiųsti Jūsų 
Šventenybei mūsų geriausius linkėjimus „Linksmų Velykų“- kartu su 
linkėjimais sveikatos ir sėkmės. 


1 Vertė Beata Piasecka. 

Liudvika ir Stefanas Bucevičiai 
Su gilia pagarba 
Judrėnai, D. Ketvirtadienis 8 / IV 1925 m. 


MLLM ER2 5556 / n. 

Spaudai: 1925-04-09 Klaipéda; 1925-04-10 Kaunas. Atvirukas; spalvo- 
tame viršelyje - tapytos lauko gėlių ir šakelių su pumpurais puokštės 
vaizdas; apačioje užrašas: Linksmų Velykų! Adresuota: Litauen, Gerbia- 
miausiam Kunigui Prelatui Jonui Maironiui Maculevičiui, Kaunas. 


> Rudolfo Kazokaičio ir kt., 
Rambynas, 1926 m. birželio 20 d. . 


20. VI. 1926. Rambynas 

Labai gerbiamas pone! 

Jūsų geri pažįstami sveikiname nuolankiai nuo Rambyno kalno! 
Atsimenu tų laikų, kada buvau anais sunkiais karo laikais Lietuvoje, 
ir su Jumis į man taip labai mielą pažintį parėjau. Negalėsiu Jus nieka- 
dos užsimiršti. Visai iš netyčių susiėjau su Jagomastu. 

Tą kartą, kiek jis atmena, apie mane klausinėjote. Sveikinkite nuo- 
lankiai poną Dzėkoną Štachauską:. 

Ir Tamistos gerbiamą seseraitę! Kasokatis 

Spaudžiu jūsų delną! Jagomastas. 

Jurgis Jagomastas (sūnelis 9 metų) 

Emilis Jagomastas, Ona Jagomastaitė 


MLLM ER2 5556 / 17. 


Spaudai: 1926-06-22 Panemunė; 1926-06-23 Kaunas. Atvirukas; nespal- 
votame viršelyje - pušyno ir tako per jį vaizdas; spausdintas užrašas: 
Sveikinimas nuo Rambyno kalno; po juo - smulkesnėmis raidėmis: Gruß 
vom Rambynas; šalia užrašas ranka: R. Kasokatis. Adresuojama: Kaunas, 
Kunigų seminaras, Jo hdl. Profesoriui Rektoriui Jonui Maironiui. 


*  Bucevičiai buvo Judrėnų paveldėtojai. 
*  Štachauskas - veikiausiai tai Juozas Stakauskas (1871-1944) - Kauno kated- 
ros Bazilikos garbės kanauninkas. 

> Kotrynos Lipčienės, 
[1906 m.] sausio 30 d. 


Szlovingiausis musu Tėveli! 

Acziu labai už Aplotką' ir už gromata* nors jau po Szvencziu ap- 
turėjom, Dieku Dievui parleidom Szventes sveiki, Szeimina? jau 
susisamdem mažne visa, dar truksta tik vienos mergaites, žiema da- 
bar giara, kialas giaras, viažam medzius, viskas dar gerai dabar einas, 
bet girdėti naujinas kad vainas* jau asanczes daug pažistamu ir musu 
kraszta žmoniu iszaukė jau ten kur vainas bus ar gal jau yra, tams- 
ta giariaus žinai, ir pas mus kitoniszki jau ir sudai5 ir viresnibe kiteip, 
rundijes nu Nauje meta vis kiteip dabar vel szendi iszauke i Kancelerije 
del Akoloniju“, spir dalitis žeme kožnam asabnai? daugel po parakvijaš 
pasirasze Kaimu ir apsirasze suskirstiti ant pavasare iszsidalins, kažin 
kaip Bernotai padaris, dar nežinoma, butu gerai kad pridaikta butu 
szmotelis nereiktu maiszitis, ir ganiklos sau kiek pasiskirtumem, bet 
jegu reiktu trobas neszti i kita vieta tai butu nelabai gerai nes jau ir 
teip tos trobas pajede szirdi be statant ojei da reiktu tai butu pabeigai 
sveikatai, bet ar teip ar teip bus, kad trobu nereik kelti tai kitiems reiks 
pamokėti jaumuset? bus klapatu“, matisme tolaus kas iszdigs, mat 
"Tamsta kokes naujinas girdėti; Marcele" nelabai sveika pradėje visus 
dantis skaudėti, kad keles nedeles nei valgiti negaleje, pasibaige vi- 
sai, tai vaZiava i Kauna giditi dabar, tai truputi giariaus saka, Klebonas 
vel biednas su akimis, norétu gauti sau gera Kunigeli kurs galetu kiek 


:  Kalėdaitį. 

? Laišką (rus.). 

3 Šeimyna - samdiniai. 

^ Karas (rus.); kalbama apie Rusijos-Japonijos 1905-1907 m. karą. 

5 Teismai (rus.). 

$ Pagal Piotro Stolypino žemės reformą, planuota naikinti valakus, nustatyti 
rėžius, tarpurėžius bei laukų išmėtymą, dalį kaimų išskirstyti į vienkiemius. 

7 Atskirai (rus.). 

š Sutartimi. 

? Turbūt. 

^ Rūpesčių. 

" Marcelė Mačiulytė. 

užvadūti, ir apekavotis' apei Klebona, Dievas žina kaip cze apsivers, 
tankei pabedavoi gaila tokie giara Klebona dabar visu kaip Tėvas. Su 
Mikaloju? Dievas žina kaip cze reiks padariti, asz mislijau kad truputi 
prasimokines tebun namie darba tedirb, juk pameti? tur bet kad dau- 
giaus spires kad tik pri darba, gal giarai nemokisis, paskui vel szirdies 
sugriaužims, o vel kaip ji dabar viena kur paleisti nu sava akiu toki 
blozna* i ka jis pavirs, negalu dabar rupeszcziu tverti ir szeip misliju^ 
ir teip, ka reik dariti, o da kaip reik pradeti leisti i moksla kad nelabai 
ir kaip, jebent Tėvelis padarisi mielaszirdiste susimilesi padėsi, ir ape- 
kavosis, o jegu Tėvelis nenorétumei užsijimti, ir tos loskos* padariti tai 
asz neatsivožijų? leisti pradėti i moksla neisznesz mana razumas“, bet 
turiu vilti kad padarisi mielaszirdiste, o gal geriaus tebun namie gas- 
padorauti, o jei sveiks bus tai Stasiukas? tegul eis i moksla kaip Tevelis 
parukusi teip bus gerai ir klausisme; Daugiaus naujinu nežinau ka ras- 
zyti sveiki tan valanda esame laukem Szventos Gavenes, kaip Dievas 
daleis iszgaveti, parszyk Teveli kaip padarisi su vasara kaip kokiu laiku 
pagriszi namo ant vakacijes?, butu gerai ir noretumem kad ateinan- 
cze vasara anksti pagrisztumei namo nors antnejilga laika, taigi kaip 
mislitum" paraszyk, o gal jau paliksi Petropile tam kartui bus gana ras- 
zyti sveikinam labai szirdingai ir nužemintai po nesuskaititus kartus 
bucziudami rankeles visi ir dideli ir maži, labiausei asz mažiause ir 
nevercziause Tamstas sesute Kotrina Lipczene. 30 Sause. 

Noriu da paraszyti apei akolonijes. Wiczas ir Gaidzei niekaip nega- 
dijes? Bernotai skirstis, tai žad mainitis Butkus su Unioku iszeiti nu 


* Rūpintis. 

* Mikalojus Lipčius. 
3 Nuovoka. 

* Silpną. 

> Galvoju. 
Malonės. 

7 Nesiryžtu. 
Protas. 

* Stasys Lipčius. 
Atostogų. 
Galvotum. 
Nesutaria (rus.). 

Puknaicziu isztu lauku žinoma nes norem mainiti tai mums reiks ir 
kamarnika. 


MLLM ER2 17036. 


> [Kotrynos Lipčienės ir kt.], 
Bernotai, 1924 m. gruodžio 20 d. 


Brangus Dede! 

Mes visi nuo širdies linkime Dėdei linksmų Švenčių ir laimingų 
1925 metų! Su gilia pagarba 

Bernotiškiai 

Bernotai, 20-XII-24 


MLLM ER2 5556 / 99. 


Adresato ir spaudų nėra. Atvirukas; nespalvotame viršelyje - Kauno pi- 
lies griuvėsių vaizdas. 


> Kotrynos Lipčienės ir kt., 
[1928 m. gruodis] 


Brangus Kunig Pralote! 

Sveikiname mes visi ko širdingiausei su Naujeis metais, 1929 lin- 
kedami laimes ir sveikatas ir reikalingu Dieva maloniu. Linkejem da 
daug daug tokiu Nauju metu ir vis linksmiu ir laimingu. Bučiuojem 
visi nulankei rankeles po nesuskaititus kartus, milenti visumet sesuo 
Kotrina, ir Juozas Lipčius ir Frančiška Mačiulite. 


MLLM ER2 5556 / 75. 

Spaudų nėra. Atvirukas; nespalvotame viršelyje - Klaipėdos gatve jojan- 
čių dviejų kariškių vaizdas; užrašas: Memel. Neue kaserne Moltkestrafse. 
Adresuota: J. M. Gerbemam K. Pralotui J. Maciulevičiui. 

> Lipčių, Bernotai, 1922 m. gruodžio 23 d. 


Laimingų Naujųjų Metų. 

Lipčių šeimyna 

Bernotai 23 / 12 1922 
MLLM ER2 5556 / 125. 
Spaudai: 1922-12-27 Raseiniai; 1922-12-28 Kaunas. Atvirukas; spalvo- 
tame viršelyje - pro apsnigtą lauką tekančio upelio vaizdas; užrašas: 
Sveikinu su Naujais Metais. Adresuota: Kaunas, Žemaičių Seminarija, 
J. Maironiui-Mačiuliui. 


> Lipčių, Bernotai, 
[1928 m.] balandžio 8 d. 


Geriausių linkėjimų Velykų Šventėse, 
linkime Lipčiai 
Bernotai 8 d. bal. 


MLLM ER2 5556 / 133. 
Spaudų nėra. Atvirukas; spalvotame viršelyje - iš lukšto išsiritusio viš- 
čiuko su voku snape vaizdas; apačioje užrašas: Sveiki sulaukę Šv. Velykų! 


> Stasio Lipčiaus, 
Paryžius, 1925 m. balandžio 5 d. 


Brangus Dede, 

Linksmiausių švenčių linkiu iš visos Širdies. Bučiuoju ranką. 
Seserietis S. Lipčius 

Paris. 5 / IV. 1925 


MLLM ER2 5556 / 105. 
Adresato nėra. Atvirukas; viršelyje — Paryžiaus Eliziejaus laukų ir Trium- 
fo arkos vaizdas. 

> Stasio Lipčiaus, 
Grenoblis, 1925 m. gruodžio 17 d. 


Grenoble. 17. XII. 1925 

Brangus Dėde! 

Viso geriausio linkiu Tamstai sulaukus Kalėdų Šventų. 

Nejaukios bus man Kalėdų šventės, nes esu svatimam krašte, sve- 
timų papročių apsuptas ir visai atsiskyręs nuo savųjų. Mikas kviečia 
Paryžiun, bet ne man ten vykti, kadangi kenčiu kišenėje tuštumą. 

Bučiuoju rankas stipriai, Seserietis Stasys. 


MLLM ER2 5556 / 96. 


Adresato nėra. Atvirukas; viršelyje - didelio apsnigto kalno ir kurortinio 
pastato vaizdas; apačioje užrašas: Le Dauphiné. - Le Lautaret (2.075 m.). 


> Stasio Lipčiaus, [Fontenblo], 
1926 m. gegužės 10 d. 


Fontainebleu. 10-V-1926. 

Brangus Dėde! 

Apleidau Grenoble'į; 7-V š. m. Apsistojau Paryžiuje pas Mikus, nes 
reikalinga išgauti vyzas. Belgų jau gavau. Ryt ar poryt, manau, galė- 
siu apleisti Paryžių, nes visas vyzas būsiu gavęs. Šiandien aplankiau 
Fontainebleau palocių ir parkus iš kur siunčiu Tamstai širdingiausius 
linkėjimus. Įsigyvenęs Gand'e parašysiu. Bučiuoju rankas stipriai. Se- 
serietis Stasys. 


MLLM ER2 5556 / 97. 


Spaudas: 1926-05-10 Fontenblo. Atvirukas; viršelyje - Fontenblo rūmų 
vaizdas. Adresuota: Kun. J. Maironiui-Mačiuliui, Muziejaus g-vė N 5, 
Kaunas, Lithuanie. 

Stasio Lipčiaus, 
[1926 m. spalis] 


Brangusai Dėde! 

Priimkite mano širdingiausius linkėjimus Tamstos Vardo Dienoje. 
Bučiuoju ranką 

Seserietis Stasys Lipčius 


MLLM ER2 5556 / 100. 


Spaudų nėra. Atvirukas; viršelyje - Rafaelio tapyto Balthasaro Castig- 
lione portreto reprodukcija (1505, Luvras). 


Stasio Lipčiaus, 
1928 m. balandžio 5 d. 


Gentas, Grand. Balandžio mėn. 5 d. 1928 m. 12rue des Baquettes 
Brangusai ir Mylimasai Dėde - mano šelpėjau, 
Siunčiu Tamstai savo geriausių linkėjimų sulaukęs šių Šventų Ve- 


lykų, linkiu daug, daug kaip gali linkėti savo mylimam Dėdei mylįs 


ir dėkingas seserietis. Lai gerasai Dievulis suteikia Tamstai sveikatos, 
ilgų ir laimingų metelių, viso gero iš geriausio ir lai Jis pašalina Tams- 


tai visus nemalonumus, vargus, trūkumus. 


Bučiuoju rankas stipriai. Dėkingas seserietis St. Lipčius [parašas] 
MLLM ER2 5556 / 74. 


Adresato ir spaudų nėra. Atvirukas; viršelyje - banguotos jūros ir žuvėd- 
rų vaizdas. 

> Stasio Lipčiaus, 
Levenas, 1929 m. vasario 15 d. 


Louvain, Vasario mėn. 15 d. 1929 m. 

59, rue des Dominicains Irlandais, Belgija. 

Brangus ir Mylimas Dėde, 

"Turėdamas bent kiek liuoso laiko noriu pasiųsti Dėdei geriausių 
labų dienų. Bent kiek teko nušalti, o dabar prisieina kiek pasirgti. Bet, 
tikiuos, ilgai neprireiks tinginiauti! Nes negaliu praleisti paskaitų ir 
savo darbo - turiu iš to vien verstis. 

Šalčiai siaučia Belgijoje begalo smarkūs ir jau veik visa savaitė kai 
jie liko taip stiprūs. Antradienį, trečiadienį ir ketvirtadienį naktį tem- 
peratūra buvo net žemiaus - 252, kas Belgijoje jau keliasdešimt metų 
nėra buvę. Sniego gan daug, ir vis sninga, pusto. 

Mano kambaryje, kuris nėra kūrianamas, nes neišgaliu dėl stokos 
lėšų, vanduo užšąla - priseina prausiantis ledą pradaužti. Dabar, su- 
sirgus kiek, prisėjo noroms nenoroms prašyti šeimininkų pakūrenti 
pečių. 

Belgijoje, kur žmones nėra prie tiek šalčio pasiruošę, žinoma, per 
daug šąla. Turėjau 5 semestrinius kvotimus, ačiū Dievui pavyko gerai. 
Dar iki Velykų liko 2 išlaikyti. 

Verčiuos begalo sunkiai. Iki šiol ačiū Dievui, buvau sveikas, gal ir 
dabar nepriseis ilgai sirgti. Galvos skaudėjimas tai dažnokai pavargi- 
na. Tiek šį kartą apie save. Prašau Dėdės perduoti atvirlaiškius Tetai 
Marcelei ir Danutei', kuriuos jdedu prie Tamstos. Bučiuoju rankas 
stipriai. Dėkingas Seserietis [parašas] S. Lipčius. 


MLLM ER2 5556 / 73. 


Adresato ir spaudų nėra. Atvirukas; viršelyje - Leveno universiteto po- 
sėdžių salės fotografija. 


' Danutei Lipčiūtei. 

> Stasio Lipčiaus, 
Levenas, 1929 m. birželio 20 d. 


Birželio mėn. 20 d. 1929 m. Belgija. 

Brangus ir Mylimas Dede, 

Prašau priimti mano geriausius linkėjimus, ką siunčiu Dėdei 
Tamstos Varduvių proga, o linkiu Dėdei viso gero iš geriausio iš visos 
Tamstą mylinčios ir dėkingos širdies. 

Prašau Dėdės perduoti mano labas dienas mylimai Tetai Marcelei - 
tikiuos Tamstos esate sveiki, ko linkiu ir trokštu Tamstoms nuo širdies. 

Esu, ačiū Dievui sveikas, nors stiprumu negalėčiau pasigirti. Šieip 
nieko gero ir ypatingo pas manęs. Oras dabar nėra per daug šiltas, 
lietus kartais su perkūnija gan dažnas - bet jis buvo gan reikalingas, 
laikas jau buvo laukus kiek suvilginti — jie buvo per daug išdžiovinti. 
Darbo turiu daug. 

Manau Lietuvoje jau visai šilta ir gražiaus negu pereitais metais. 

Bučiuoju rankas stripriai ir dar kartą linkiu viso ko geriausio Dėdės 
Vardo Dienoje. Dėkingas seserietis. 

[parašas] 

Stasys Lipčius, 59 rue des Dominicains Irlandais, Louvain. 


MLLM ER2 17042. 


Adresuota: Pralotui J. Mačiuliui-Maironiui, Dvasišk. Seminarijos Rekto- 
riui, Muzėjaus gatvė Nr 5, būtas 1 a, Kaunas, Lithuanie. 


> Stasio Lipčiaus, 
[1930 m. gruodžio pab.] 


Brangus Dėde! 
Siunčiu širdingiausius linkėjimus Kalėdų šventiese. 
[Parašas] Stasys Lipčius 

MLLM ER2 5556 / 81. 


Adresato ir spaudų nėra. Atvirukas; nespalvotame viršelyje - upės žie- 
mą vaizdas. 

Algirdo Lipčiaus, 
Klaipėda, 1925 m. birželio 23 d. 


Geriausių linkėjimų Vardo Dienoje 
Alg. Lipčius, Klaipėda, 1925. VI. 23 


MLLM ER2 5556 / 55. 
Rašyta pieštuku. Spaudas: 1925-06-23 Klaipėda. Atvirukas; viršelyje — 
kopų, jūros ir burinės valtelės vaizdas. 


Algirdo Lipčiaus, 1926 m. balandžio 1 d. 


Širdingiausių linkėjimų Velykų Šventėse. 
Seserėnas Algirdas Lipčius. 
Dotnuva, 1926. IV. 1 


MLLM ER2 5556 / 83. 

Adresato ir spaudų nėra. Atvirukas; nespalvotame viršelyje - Pavelo 
Osipovichiaus Kovalevskio paveikslo „Susitikimas“ reprodukcija (1876), 
Tretjakovo galerijos leidinys. 


Algirdo Lipčiaus, 
Dotnuva, 1926 m. birželio 23 d. 


Atminčiai dėdei ir tetai Mačiuliams 
nuo seserėno Algirdo Lipčiaus, 
Dotnuva 1926 m. birželio 23 d. 


MLLM F2 6717 / 43. 


Rašyta ranka. Adresato ir spaudų nėra. Fotografija - Algirdas Lipčius 
(fotografuotasi greičiausiai Dotnuvos žemės ūkio technikumo baigimo 


proga). 


> Algirdo Lipčiaus, 
1928 m. balandžio 6 d. 


Širdingiausių linkėjimų Šv. Velykų Šventese 
Seserėnas Algirdas Lipčius 
1928. IV. 6 


MLLM ER2 5556 / 106. 


Adresato ir spaudų nėra. Atvirukas; spalvotame viršelyje - tik ką iš kiau- 
šino išsiritusio viščiuko vaizdas. 


> Algirdo Lipčiaus, 
[1930 m. pavasaris] 


Linksmų šv. Velykų Švenčių! 
Algirdas Lipčius 


MLLM ER2 5556 / 107. 


Adresato ir spaudų nėra. Atvirukas; spalvotame viršelyje — kalnų pei- 
zažas. 


> Algirdo Lipčiaus, 
Tunė, 1930 m. gruodžio 23 d. 


Siunčiu širdingus sveikinimus Šv. Kalėdoms ir Naujiems 1931 Me- 
tams. 

Bučiuoju rankas seserėnas Algirdas. 

1930. XII. 23 

Tune-Danija 


MLLM ER» 5556 / 82. 


Adresato ir spaudų nėra. Atvirukas; nespalvotame viršelyje - šiauduose 
gulinčios Švč. Mergelės Marijos, kūdikėlio Jėzaus, prie jo stovinčio šv. 
Juozapo vaizdas. 


183 


> Marijos ir Mikalojaus Lipčių, 
Paryžus, 1924 m. gruodžio 25 d. 


25 / XII 24 m. Paryžius. 
Linksmų Švenų Kalėdų! 
Su Naujais 1925 metais sveikina 
Marytė ir Mikas Lipčiai 


MLLM ER2 5556 / 52. 


Adresato ir spaudų nėra. Atvirukas; nespalvotame viršelyje - Paryžiaus 
Luvro rūmų iš parko pusės vaizdas. 


> Marijos Lipčienės ir kt., 
Paryžius, [1925 m. balandžio 9 d.] 


Paryžius, 

1925 m. 

Mielam Dėdei Linksmaus Lelliuja! Linki Marytė, Mikas, Aldona ir 
Juratė Lipčiai 


MLLM ER2 5556 / 103. 

Spaudai: 1925-04-09 Paryžius; 1925-04-11 Kaunas. Atvirukas; nespalvo- 
tame viršelyje - aikštės prieš botanikos sodą Paryžiuje vaizdas; kitoje 
pusėje užrašas: Jardins des tuileries. Adresuota: Prelatui Maironiui Ma- 
čiuliui, Žem. Dvasiškos Seminarijos Rektorius, Žem. Dvasiškoji Semina- 
rija, Kaunas, Lithuania. 


> Mikalojaus Lipčiaus, 
[1925 m. spalis] 
Labai mylimas ir brangus Déde, ypač Jūsų vardinėse man būtų ne- 


apsakomai malonu Jus asmeniškai aplankyti su visa mano šeimynėle, 
daugs daug visa ko palinkieti ir stipriai stipriai išbučiuoti. Bet deja! 

mes esame nuo Jūs taip toli, taip toli, kad priseina atsisakyti nuo pa- 
našių, nors ir viliojančių, užmanymų. Taigi nors šiais savo keliais su- 
metimais aš norėjau Jums priminti apie mano visai tikrus jausmus į 
Jus, apie tai, kad iš mano širdies kyla daug, daug visokių nuoširdžių 
linkėjimų. Beabejo mano žmonelė kaip ir aš nuoširdžiai linki Jums 
viso geriausio ir apgailestauja, kad negali šioj dienoj Jums užtraukti 
Ilgiausių metų. Bučiuoju stipriai. Seserietis Mikas. 
Pasistengsnime greitu laiku parašyti Jums šį tą apie save. 


MLLM ER2 5556 / 77. 


Adresato ir spaudų nėra. Atvirukas; nespalvotame viršelyje - Paryžiaus 
Aleksandro III tilto ir Invalidų rūmų vaizdas. 


> Marijos ir Mikalojaus Lipčių, 
Paryžius, [1926 m. pavasaris] 


Paris'as 1926. 

Brangus ir labai Mylimas Déde, 

Tikrai džiaugsmingo ir linksmaus Aleliuja! linkime Jums iš tikrai 
karštos dėkingos širdies. 

Bučiuojame Jūsų rankutes. 

Jus mylintieji 

Marutė ir Mikas Lipčiai 

P. S. Aš šiose dienose Dėdei parašysiu apie save plačiau. Mikas 


MLLM ER2 5556 / 78. 


Spaudų nėra. Atvirukas; nespalvotame viršelyje - Paryžiaus Dievo Mo- 
tinos katedros vaizdas. 

> Lipčių, 
Paryžius, [1926 m. spalis] 


Paryžius. 

Širdingiausius linkėjimus Vardo Dienoje siunčia Lipčių šeimynėlė. 
MLLM ER2 5556 / 80. 
Spaudų nėra. Atvirukas; viršelyje - Paryžiaus Didžiųjų rūmų vaizdas. 
Adresuota: J. M. Žem. Dv. Seminarijos Rektoriui Maironiui-Mačiuliui, 
Kaunas, Lithuanie. 


> Teklės Lipčiūtės-Grinienės ir Kazio Grinos, 
Vilkaviškis, 1930 m. balandžio 20 d. 


Nuoširdžiai sveikiname brangų Déde su Šv. Velykomis! 
Bučiuojame rankas 

Teklė ir Kazys 

Vilkaviškis 30-IV-20 


MLLM ER2 5556 / 79. 


Adresato ir spaudų nėra. Atvirukas; spalvotame viršelyje - tautinės 
juostos ir margučių vaizdas; užrašas: Sveiki sulaukę Šv. Velykų! 


> Babonų, Burneikiai, 
1931 m. balandžio 5 d. 


Didžiai gerbiamas! Laimingų ir linksmų Šv. Velykų nuoširdžiai lin- 
kime visi Babonai. 
Burneikiai 5 / IV-31 m. 


MLLM ER / 2 5556 / 131. 

Spaudų nėra. Atvirukas; spalvotame viršelyje — dviejų velykinių kiauši- 
nių ir geltono viščiuko vaizdas; užrašas: Sveiki sulaukę Šv. Velykų! Adre- 
suota: J. M. g. pr. Jonui Mačiuliui-Maironiui, Kaunas. 

> [Marcelės Mačiulytės], 
Kaunas, 1926 m. rugsėjo 26 d. 


Laukem žinios komet atvažioi, pecius iszkurentumem. Dubultus' 
jau užklijavom. S. Mikolas arti* pradeda buti szalta gal paleta atnesti. 
Prasum pasiskubinti, jau gruses baige kristi veijs lietus nukreče. Kuni- 
gas Inspektorius jau klausineje kada grisz Jo Auksztesnis klauses. Art, 
labu dienu visiem ir isz Kauna visi sveikin Tamsta bucioju rankele MM 


MLLM ER2 5556 / 90. 

Spaudai: 1926-09-26 Kaunas; 1926-09-26 Kaunas. Atvirukas; spalvota- 
me viršelyje - Italijos pajūrio miestelio vaizdas. Adresuota (kita ranka): 
A. G. Kun. Kan. A. Jančauskis, Tytavėnų klebonija (prašom įteikti Prol. 
J. Mačiuliui), Raseinių aps. 


> Marcelės Mačiulytės, 
[Kaunas], [1928 m. rugpjūčio 19 d.] 


Gavom laiszkuti iszko labai dziaugeusi katik nieblogeu gal Dievas 
duos visai pagiti kad ir ilgeus tektu pabuti visi teiraunas užeina su- 
zinoti ir isz Kunigu atvaziavusiu Kunigas Szeulis Dambrauskas“ isz 
Siminarijes P. Smilgiene visi norie žinoti apie svejkata ir labu dienu 
siunčę Betygaliszke gimines ir Dziakonas buvo Lipčei kauniszkes Mar- 
cinkei bucioi visi rankeles ir linkei iszgiti ko greičeusi aina ing Sidlava* 
melstis ir asz noriu vaziuti su kompania ant Užgimima SP Marijos“. 


* Antri langai, dedami žiemai. 

* Šv, Mykolas minimas rugsėjo 29 d. 

3 Szeulis - veikiausiai tai kunigas Kazimieras Šaulys. 

* Tai Marijampolės mokytojų seminarijos direktorius Pijus Dambrauskas. 

5 Šiluvą. 

5 Švč. Mergelės Marijos gimimo diena minima rugsėjo 8 d., vadinama Šilinė- 
mis. Šia proga nuo pirmojo rugsėjo sekmadienio bažnyčiose rengiami iśkil- 
mingi atlaidai. Ypatingi atlaidai rengiami Šiluvos bažnyčioje, kurioje kabo 
stebuklingu laikomas Marijos paveikslas. 

Remontai dar nieprasideje praszeu Prokuratoreus kad pagreitintu za- 


deje isai Pac parasziti apie viska 

Adele sveikin. Danute" velei prasza primti Mika? pas Uszvius anks- 
ta. Perduodam labu dienu bucioju rankeles M. M. 

Adele sveikin 


MLLM ER2 5556 / 64. 


Spaudai: 1926-08-19 Kaunas. Atvirukas. Nespalvotame viršelyje - Kau- 
no Rotušės aikštės ir dviejų karo vežimų Jėzuitų bažnyčios fone vaizdas; 
kairėje užrašas: Stimmungsbild aus der Festung Kowno. Adresuota (kita 
ranka): p. Prof J. Maironiui, Vildungen Bad-Hotel, Bristol, Vokietija- 
Deutsland. 


> [Marcelės Maciulytćs], 
[Kaunas], [1929 m. liepos 22 d.] 


Ačiu už žinutes ir apie sveikata, mias sveiki, po Kauno turejau sve- 
Čiu per tris dienas tris Klebonai buvo, statyba ju po stogu, dirbas vi- 
duje szulinis iszkastas truputi vandens ira, dar bus ir daugeus sako 
teip K Ipektorius iszvažiava Prokuratorius pagriza. Siminarijo staty- 
bai antram budinke niesimata stoga, szendi buva izale kalna, sake jau 


numulevojus sava buta 
bučioju rankelės Baronam labu dienu MM 


1 


2 

MLLM ER2 5556 / 10. 


Spaudas: 1929-07-22 Kaunas. Atvirukas. Spalvotame viršelyje — idiliš- 
ko namelio prie vandens telkinio vaizdas rombe, aplink romba - rožių 
vainikas; dešiniame kampe spausdintas užrašas: Rex 24 / 4. Adresuota 
(kita ranka): Vokietija, J. M. P-nui Prof. Maironiui, Bad Wildungen, Wes- 
tend Hotel. 


Danutė Lipčiūtė. 
Mikalojų Lipčių. 


> Nenustatyto asmens, 
[Ryga], 1925 m. liepos 23 d. 


Didžiai Gerbiamas Kunige Prelate, 

Jūsų seni pažįstami iš Kauno išskrido į Marsą ir dabar galvoja, kaip 
nusileidus į Palangą. 

Tuo tarpu siunčia savo geriausius linkėjimus. 

Labų dienų Kun. Sabaliauskui. 

„Marsas“ 1925 VII 23 


MLLM ER2 5556 / 67. 

Spaudas: 1925-07-23 Ryga. Atvirukas; nespalvotame viršelyje - Rygos 
muziejaus vaizdas. Adresuota: Lietava, J. P. Prel. Maironiui, Klebonija, 
Palanga. 


> Kolektyvinis atvirlaiškis, 
[Latvija], [1925 m. liepos mén.] 


Didžiai Gerbiamasis Kunige Pralote, 

Gauta žinia iš „Marso“ kad jusų pažįstami jau apleido šią planetą. 
Laukiama nusileidžiant Kaune arba Palangoje. Tuo tarpu teikiteis pri- 
imti širdingiausius linkėjimus nuo marsiečių. 


MLLM ER 5556 / 61. 

Spaudai: [datos nejskaitomos] Jelgava, Bauska, Liepoja, Palanga. Atvi- 
rukas; nespalvotame viršelyje - miesto gatvės vaizdas, apačioje užrašas: 
Jelgava. Liela iela. Adresuota: Lietava, J. M. Didžiai Gerbiam. Kun. Pral. 
Maironiui, Klebonija, Palanga. 

> Kazimiero Stepono Šaulio, 
Roma, 1925 m. gruodžio 23 d. 


Roma 23 XII 25 

Audiencijoms praėjus laimingai, linksmiau rašyti ir siųsti sveikini- 
mus Jums Šventų Kalėdų sulaukus. 

K. K. Šaulys 


MLLM ER2 5556 / 30. 

Spaudai: 1925-12-24 Roma; 1925-12-28 Kaunas. Atvirukas; nespalvotame 
viršelyje - Vatikano katedros fotografija. Adresuota: J. M. Prelatui Dr. 
Maironiui-Mačiuliui, Kaunas, Litauen, Muziejaus g. 5. 


> Juozapo Skvirecko, Roma, 1925 m. gruodžio 28 d. 


Roma 28 / XII 1925 

Meldžiu priimti mano labai širdingus linkėjimus Naujiems me- 
tams iš Senosios Romos. Nors čia labai gražu ir šilta, bet jau pasiilgau 
Kauno. 

Addictinimus Vysk. J. Skvireckas 


MLLM ER2 5556 / 32. 

Spaudai: 1925-12-28 Roma; 1925-12-31 Kaunas. Atvirukas; viršelyje - Ro- 
mos Piazza del Popolo vaizdas. Adresuota: J. M. Pralotui Maironiui-Ma- 
čiuliui, Muziejaus g. Nr. 5, Kaunas, Lituania. 


> Pranciškaus Venckaus, 
Roma, 1925 m. spalio 19 d. 


Roma. 1925. X. 19 

Didžiai Gerbiamas Pralote Rektoriau, 

Tebūnie man leista pasveikinti Tamstą Tamstos vardinėse. Iš Kau- 
no išvykęs trečiadienį, Romoj buvau šeštadienį. Kol kas apsigyvenau 

Via Po n. Manau apie Pol. germ., bet jie visi dar tebėra savo viloje. 
Vakar buvau Šv. Šv. Petro ir Povilo bazilikoj. Labų dienų gerb. Kan. 
Paltarokui ir visiems gerb. Sem. Profesoriams. 

Gerbiąs Tamstą kun. Pr. Venckus 


MLLM ER2 5556 / 28. 

Spudai: 1925-10-19 Roma; 1925-10-23 Kaunas. Atvirukas; viršelyje - Va- 
tikano Šv. Petro ir Povilo bazilikos vaizdas. Adresuota: Jo Prakilnybei 
Pralotui Maironiui, Kunigų Seminarija, Kaunas. 


> Pranciškaus Venckaus, 
1926 m. [gruodis] 


Didžiai Gerbiamas Kunige Pralote 

Jau ranka pasiekiama Šv. Jono Kantiečio. Šventė. Leidžiu sau linkėt 
Pralotui visų Dievo malonių, pasiždamas kartu tą dieną Šv. Mišiose 
memento. 

Visa vokiečių Kolegija dar viloj: po ryt pravedama 8 dienų rekolek- 
cijos ir vėliau Romon darbui. 

Su Pagarba kun. Pr. Venckus 

1926. I. Pastore 

Prierašas krašte: Prašau sveikint Gerb. Sem. Profesorius? 


MLLM ER2 5556 / 122. 


Datuojama pagal turinį - šv. Jonas Kentietis minimas gruodžio 23 d. 
Spaudų nėra. Atvirukas; nespalvotame viršelyje - šventųjų paveikslo re- 
produkcija, apačioje užrašas: Galleria Vaticana - La Madonna di Foligno 
(Rafaello). Adresuota: Jo Prakilnybei Gerb. Pralotui Maironiui, Kunigų 
Sem. Rektoriui, Kaunas. 


' Eilutė prirašyta laiško paraštėje. 

> Antaninos Nausėdienės, 
Berlynas, 1925 m. lapkričio 22 d. 


Berlynas, lapkr. 22 

Labai atsiprašau, kad nebeatėjau atsisveikinti kaip norėjau - Tariu 
su Die' dabar iračiu už svetingumą ir Jusų palankumą mums esant Lie- 
tuvoje! Viso labo ir geriausių linkėjimų, Jus gerbianti A. Nausėdienė. 


MLLM ER2 5556 / 120. 

Spaudai: 1925-11-22 Berlynas; 1925-11-23 Kaunas. Atvirukas; spalvotame 
viršelyje - Brandenburgo vartai Berlyne; apačioje užrašas: Brandenbur- 
ger-Tor und Reichstags-Gebūude. Adresuota: JM Pralotui J. Mačiuliui, 
Žemaičių Seminarija, Kaunas, Lithuania. 


> Antaninos Nausėdienės ir Onos Pocienės, 
Roma, 1925 m. lapkričio 29 d. 


Roma, lapkr. 29 

Sveikiname Jus iš Amžinojo Miesto! 

Šiandie mums atmintinė diena - buvome priimtos audiencijon pas 
Šv. Tėvą — 1° val. po pietų - audienciją mums išrupino Vyskupas Ma- 
tulevičius - suZavétos esame Roma - tik gaila, kad šaltas ir lietingas 
oras. 

Daug linkėjimų Jums - 

A. Nausėdienė ir Ona Pocienė 


MLLM ER» 5556 / 21. 

Spaudai: 1925-1-30 Roma; 1925-12-03 Kaunas. Atvirukas; spalvotame 
viršelyje - tapytas Koliziejaus vaizdas. Adresuota: J. Maciuleviciui (Mai- 
roniui), Muziejaus g-vė 5, Kaunas, Lithuanie. 

> Onos Pocienės, [Sautamptonas], 
1925 m. gruodžio 17 d. 


Ant laivo „Majestic“ 

Gruodžio 17-ta 1925 

Širdingiausių linkėjimų siunčiu Jums nuo šio karališko laivo. Kelio- 
nė rami (kol kas) oras puikus. Su didžiausiu skausmu širdies apleidau 
Lietuva ir brangius draugus, ir tikiuosi vėl sugryžti pas Juos. 

Linkiu linksmų švenčių 

Jūsų Ona Pocienė 


MLLM ER2 5556 / 23. 

Spaudai: 1926-01-03 Sautamptonas; 1926-01-09 Kaunas. Atvirukas; spal- 
votame viršelyje — didelio keleivinio transatlantinio laivo miesto fone 
vaizdas; kairėje viršuje užrašas: White Star Line; dešinėje: Ouadruple- 
Screw R. M. S. „Majestic“. 56,551 Tons. At New York. 


> Antaninos Nausėdienės, 
[Sautamptonas], [1926 m. sausio 3 d.] 


Garlaivis, gruod. 17 ji 

Tolyn irvis tolyn neša mus šis majestotiškas laivas nuo Jusų ir kitų 
brangių prietelių, likusių Kaune. Kelionė butų maloni, jei ne tas liu- 
desis, kuris širdį taip spaudžia - gaila ir ilgu geruju žmonių, likusių 
Tevyneje. Geriausių linkėjimų siunčiu Jums. Jusų A. N. 

Sveikinu Jusų gerają sesute'.? 


1 


2 


MLLM ER2 5556 / 108. 

Spaudai: 1926-01-03 Sautamptonas; 1926-01-09 Kaunas. Atvirukas; spal- 
votame viršelyje — didelio keleivinio transatlantinio laivo jūroje vaiz- 
das; kairėje viršuje užrašas: White Star Line; dešinėje: Quadruple-Screw 
R. M. S. „Majestic“. 56,551 Tons. The largest Steamer in the World. Adresuo- 
ta: J. M. Pral. J. Mačiuliui-Maironiui, Muziejaus g-vė 5, Kaunas, Lithuania. 


Marcelę Mačiulytę. 
Eilutė prirašyta laiško paraštėje. 

> Antaninos Nausėdienės, 
Čikaga, 1926 m. kovo 6 d. 


Chicago, kovo 6 - 1926 

Sveikinu Jus iš savo antrosios „tėvynės“! - Vai ilgu ir liudna - nebe- 
galiu priprasti prie Amerikos - norisi grįžti Lietuvon kogreičiausiai — 
niekas čia nemiela - nė patogumai, nė Amerikos turtai ir dumai... 
Viso, viso labo Jums linkiu - Jusų, A. Nausediene 


MLLM ER2 5556 / 19. 

Spaudai: 1926-03-06 Cikaga; 1926-03-26 Kybartai; Kaunas. Atvirukas; 
spalvotame viršelyje - Čikagos gatvės vaizdas; užrašas: Michigan Ave. 
North from Madison Ave, Chicago, III. Adresuota: J. M. Prel. Maironiui, 
Muzėjaus g-vė its, Kaunas, Lithuania. 


> Stanislovo Gruodžio, 
Miunsteris, 1926 m. gruodžio 22 d. 


Münster i. W. 22-XII-26. 

Mecklenbeckerstrasse, 10. 

Pfarrhaus. 

Didžiai Gerb. Prel. Rektoriau! Atėjus brangioms Kalėdų ir Nau- 
jų Metų šventėms, skubinu pasveikinti ir visa širdimi palinkėti, kad 
Aukščiausias teiktųsi laiminti jų darbus ir vargus, kad kuodaugiausia 
tikrų Kristaus paskelbtų Tiesos ir Meilės apaštalų išeitų iš Jūsų rūpes- 
tingoje priežiūroje esančio Viešpaties daigyno, kad greičiau prašvistų 
aptemusi Lietuvos padangć!.. Su didžia pagarba Kun. St. Gruodis 


MLLM ER2 5556 / 101. 

Spaudai: 1926-12-22 Miunsteris; 1926-12-24 Kaunas. Atvirukas; nespal- 
votame viršelyje - Miunsterio katedros interjero su didikų von Pletten- 
bergų koplyčios vaizdas. Adresuota: Litauen Jo Magnificencijai Prel. 
J. Maironiui, Kaunas, Rotušės aikštė, Maironio namai. 

> Stanislovo Gruodžio, 
Valkenburgas, 1931 m. spalio 20 d. 


Ignatiuskolleg., Valkenburg 

Spalių mėn. 20 d., 1931. 

Didžiai Gerb. Prelate-Rektoriau! 

Beskaitant šiandien abrevijoriaus maldas, vėl stojo akyse lyg gyvi 
iš Seminarijos laikų patirti vaizdai: Šv. Jonas! Gerb. Tėvo Rektoriaus 
vardinės! Kiek tyraus, nedirbtinio džiaugsmo visai Seminarijos šei- 
mynėlei, kaip kiekvienas stengiasi kuo nors atsilyginti savo mylimam 
Mokytojui, Auklėtojui už tėviškus rūpesčius vargus! 

Šią tad brangią dieną ir aš norėčiau prie tiekos karštų sveikinimų 
prisiminti savo lygiai [...]' 

Linkėdamas Jums, Mylimam savo Mokytojui ir Auklėtojui, kuo ge- 
riausios sveikatos ir Dievo palaiminimo visuose Jūsų darbuose ir su- 
manymuose! 

Kartu su manim sveikina Jus visa mūsų kolonija, tuo tarpu atskirta 
nuo savo krašto. Gal būt, kad ne visi Jus pažįsta asmeniškai, bet kiek- 
viena jauna lietuviška širdis pažįsta Jus ir Jūsų kūrinius! 

Tyra Dievo, Tėvynės ir artimo meile trykštančios eilės gaivina ir ke- 
[ia kiekvieno tautiečio širdį ir sielą; bet ypatingai gaivina ir kelia jos tą, 
kuris turėjo ilgesniam laikui apleisti savo Tėvynę, apleisti savo kraštą. 
Nenorom veržiasi iš krūtinės kadaise girdėti, bet ne visai suprasti da- 
bar gi tokie brangūs žodžiai: „Kur bėga Šešupė, kur Nemunas plaukia, 
ten mūsų tėvynė, graži Lietuva!.“* Jie neleidžia paskęsti svetimoje jū- 
roje, jie [...] 


MLLM ER2 5556 / 66. 


Spaudų nėra. Atvirukas; nespalvotame viršelyje - Valkenburgo kolegi- 
jos Achene (Olandija) pastatų vaizdas. 


| Trūksta teksto dalies - atvirlaiškis apkarpytas. 

^ Parafrazé, orig.: „Kur bėga Šešupė, kur Nemunas teka, / Tai mūsų tėvynė, 
graži Lietuva“ (Maironis, Raštai, t. 1: Poezija, Vilnius: Vaga, 1989, p. 10). 

3 Trūksta teksto dalies - atvirlaiškis apkarpytas. 

> Pranciškaus Karevičiaus, 
Marijampolė, 1926 m. gruodžio 23 d. 


23. XII. 26 Mariampolė 

Aukštai Gerbiamas Prelate, 

Nuoširdžiai tariu ačiu Tamstai, visai Kapitulai ir Seminarijos pro- 
fesoriams už gerus palinkėjimus Šventėms. Meldžiu Dievo Tamstoms 
gausiu Išganytojaus maloniu tolesniai mūsu Bažnyčiai ir Tėvynės pa- 
sekmingai darbuotei. Džiauguos, kad Dievo Apvaizda išgelbėjo mus 
nuo bolševikų užpuolimo ir Pilsudskio intervencijos, kuriai jis jau tu- 
réjos Entantos' mandatą. 

Lieku su tikra pagarba 

Arkiv. Pr. Karevicius 


MLLM ER2 17037. 
Spaudų nėra. 


> Konstantino Olšausko, 
Kaunas, 1925 m. kovo 14 d. 


Kaunas 14 / III 

Ačiū Tau širdingai už atmintį ir linkėjimus. 

Ryman aš visiškai ir nemanau keliauti. 

Buk sveikas ir linksmas. 

Adresuota: čiapat Jo Prakilnybei Prelatui Maironiui-Mačiuliui, 
Dvasinės Seminarijos Rumai 

Pr. K. Olšausk. [parašas] 


MLLM ER2 5556 / 89. 


Spaudai: 1925-03-14 Kaunas; antras neįskaitomas. Atvirukas; viršely- 
je - apsnigto kalno vaizdas; apačioje užrašas spausdintomis raidėmis: 
Lutschine mit Jungfrau (4166 m.). Adresuota: čia pat, Jo Prakilnybei Pre- 
latui Maironiui-Mačiuliui, Dvasinės Seminarijos Rūmai. 


` Antantės. 

> Konstantino Olšausko, 
Kaunas, [1930 m.] gegužės 14 d. 


14 / V Kaunas 

Gerbiamas Tamsta! 

Kadangi Ministerių Kabinetas sekmadienį rengia pietus visiems 
Mažosios Lietuvos svečiam, tai Saulės Draugija vaišins juos pirmadie- 
nį. Dėl to gi ir Tamsta esi kviečiamas tik pirmadienį į Saulės rūmus 2 
15 val. kartu su jais pietaut. 

Su tikra pagarba K. Olšauskas 

„Saulės“ Draugijos Pirmininkas 


MLLM ER2 5556 / 116. 

Spaudų nėra. Atvirukas; viršelyje — „Saulės“ draugijos namų Kaune gra- 
finis vaizdas. Adresuota: Jo Malonybei Prelatui Maironiui, Žemaičių dva- 
siškos Seminarijos Rektoriui. 


> Kazimiero Prapuolenio, 
[XX a. 3 deš.] 


Olmantistime, Caristime et Illmė Poeta'! 

Ačių, šimtą kartų ačių, kad atminei mane senį. Už linkėjimus 
siunčiu, kaip sako italai, „altre tanto“ - lai Viešpats užlaiko Lietuvai 
dainių ilgų ilgiausius metus. Judinai tautą, pažadinai ir mane savo 
„per verksmus į garbę“ stoti prie tautiško darbo. Nedaug aš ką ėsmi 
padaręs, bet su ramia sąžine, savo gyvenimo pavakariuose, galiu pa- 
sakyti: „feci, quae potui"* - už ką ésmi nekartą gavęs didžiausią at- 
pildymą iš Viešpaties. Reikia žinoti, kad ne vieną ir ne du ėsmi jau 
sutikęs žmones, kurie pasinaudoję mano po laikraščius išmėtytomis 
mintimis, stojo Tėvynės dirvonus dirbti. Toki faktai, visuomet mane 


' Mylimiausias, Rüpestingiausias ir Šviesiausias Poete (lot.). 

2 Altrettanto (it.) - to paties ir tau. 

3 Maironio poemos Tarp skausmų į garbę (1895) pavadinimo parafrazė. 
+ Padariau, ką galėjau (lot.). 

kelia dvasioje ir priduoda noro ir spėkų darbuotis toliau, „justa porte 
et noste“! 

Taigi, jeigu man tik nykštukui, tenka kiek garbės, kas gi su Tavimi, 
jausmų, gerų norų ir Tėvynės meilės Žadytojau-Titane. Ar maža man 
garbės, kad Tu su savo išsipildžiusiu „O vietą ir vardą Europoje ras“ esi 
mano Maestro, tarsi Virgilius ką sužadino Dante. 

„Tale Tibi carmen, divine poeta!“, pilnai sutikdamas su Tamstos 
mintimi kad „pueri dominati sunt nobis“*, aš žadinu kiekvieną „mai 
disperare e sampre avanti! dėl to, kad praeis 10-15 metų, tieji „pueri“ 
subręs ir viskas bus gerai. Jug dauguma tarp jų yra labai geri ir turi 
daug gerų norų, tik, nelaimė, neturi prityrimo, o per „falsum amorem 
proprium““ nenori pasiklausti daugiau prityrusiy „guid et quomodo 
faciendum sit"; iš čionai ir turime, kad „abyssus abyssum invocat“š, 
pridejus pri viso to dar geroką kiekybę „martyrum spei“? man labai 
aiškūs musy gyvenimo „fons errorum"^. Tą, bent mano nuomone, tik 
laikas atitaisyti sugebės. Na ar ne? 

Šiaip jau įvairiose savo gyvenimo nemaloniose aplinkybėse, aš visa- 
dos laikiausi devizos „major sum, quam cui fortuna nocere possit“" ir 
neapsirikau, kadangi šisai obalsis, iki šiai dienai, kuomet tik jo imuo- 
si, visados įsako man „sursum corda“*. 


: Pagal galias ir žinias (lot.). 

* Parafrazė, orig.: „Prikelkim liežuvį, ką sėntėvei gynė, / Ir vardą, kurs vietą 
Europoje ras!“ ([Maironis], Terp skausmu į garbę: poēma isz dabartiniu laiku, 
paraszė St. Garnys, Tilzėje: spausta kasztu E. Jagamasto, 1895, p. 49). 

3 Tokią Tau giesmę [giedu], dieviškasis poete! (lot.); parafrazė, orig.: „Tale 
tuum carmen nobis, divine poeta“ (Vergilijus, Bukolikos, V: 45). 

^ Vaikai mus valdo (lot.); parafrazé, orig.: „Servi dominati sunt nostri" [Vergai 
mus valdo (lot.; Jer 5, 8). 

5 Neprarasti vilties ir visada pirmyn! (it.). 

5 Dėlapgaulingos savimeilės (lot.). 

7 Kąir kaip reikia daryti (lot.). 

š Bedugnė bedugnę traukia (lot.). 

? Kankinių vilties (lot.). 

^ Klaidų šaltinis (lot.). 

" Esu pernelyg didus, kad lemtis galėtų man pakenkti (lot.); parafrazė, orig.: 
„maior sum quam cui possit Fortuna nocere“ (Ovidijus, Metamorfozės, 
VI: 195). 

2 Aukštyn širdis (lot.). 

Tame ir visa paslaptis, kodėl aš niekad nenusimenu. 

Jeigu man, kaip rašai, prisieina žagsėti, tai ir Tamsta nuo to negali 
būti liuosas, nesa ir čionai „ant marių kranto, Palangos miestely^ mes 
su dekanu ne kartą atmename mūsų didžiausįjį lyriką ir supranta- 
ma, ,IIOMMHaeM He JIBIXOM * — galutinai siųsdamas Tamstai „muchos 
besos“, pasilieku Addictlissim]us Amic|us| Tibi’. 

J. M. panelei Marcelei savo ir savo sesers vardu dekoju už atmintį 
ir prašau priimti mūsų geriausius linkėjimus Naujiems Metams - iš 
savo pusės, aš siunčiu panelei Marcelei paveikslėlį iš Rymo, iš Jėzuitų 
bažnyčios, yra tai savotiškas pasas nepatekti į čyščių?. 


MLLM ER2 17046. 


> Kazimiero Prapuolenio, 
Palanga, 1925 m. spalio 20 d. 


Palangae, 20 Oct 1925 

Ili[ustrissi]me Dom[i]ne! Die onomastico omnia Tibi fausta a Deo 
O[ptimo] M[aximo] 

adprecor idque ad multos et multos ad huc annos 

Tibi addictissimus [parašas] 

P. S. Tuae sorori G[enerosae] D[ominae] Marcellae salutem dico. 
Idem 


| Parafrazé, orig.: „Ant krašto marės, Palangos miestelėj“ (Silvestras Valiūnas, 
baladė „Biruta“, pradžia). 

^ Minim tik geruoju (rus.). 

3 Karštai bučiuoju (isp.). 

* Labiausiai atsidavęs Tau draugas (lot.). 

3 Skaistykla (rus.). 

Vertimas! 


Palanga, 1925 spalio 20 

Šviesiausiasis Pone! Vardo dienos proga linkiu Tau viso ko geriausio 
iš Gleriausiojo] Aukščiausiojo] Dievo, taip pat kuo ilgiausių metų. 

Labiausiai tau atsidavęs [parašas] 

P. S. Tavo seseriai J[os] M[ylistai] Marcelei siunčiu linkėjimus. Tas 
pats 


MLLM ER2 5782 / 1. 

Spaudai: 1925-10-20 Palanga; 1925-10-21 Kaunas. Atvirukas; nespalvo- 
tame viršelyje - Tiškevičių rūmų Palangoje fotografija; kairėje viršuje 
užrašas: Tyškevičiaus rūmai Palangoje. 


> Kazimiero Prapuolenio, 
[Palanga], 1929 m. kovo 28 d. 


Illustrisime se Carisime Domine?! 

Iš užšalusios Palangos siunčiu Tamstai ir p-lei Marcelei karščiau- 
sius linkėjimus - „Sveiki sulaukę ŠŠtų Velykų“. 

Manau, kad šią vasarą gal atvažiuosi Tamsta - ir vėl eitumėm kartu 
„YNOAOGNATECA AHKADAMB“?, 

28-HI-29 

Su Diev su tikraja pagarba Kun. Prapuolenis 


MLLM ER2 5556 / 50. 

Spaudai: 1929-03-28 Palanga; 1929-10-29 Kaunas. Atvirukas; nespalvo- 
tame viršelyje — jūros ir snieguotos pakrantės vaizdas. Adresuota: JM. 
Pralotui Maironiui - Mačiuliui, Rotušės Aikštė, Maironio namai, Kaunas. 


1 Verte Rasa Šileikienė. 
2 Śviesiausiasis ir Brangiausiasis Pone (lot.). 
3 Tarytum laukiniai (rus.). 

> Kazimiero Paltaroko, 
Roma, 1928 m. balandžio 21 d. 


Roma, 1928. IV. 21 

Mylimasai Kun. Prelate, 

Atvykome amžinan miestan laimingai. Radome beveik viską pri- 
rengta: vien formalumai telieka. Kaikur vakar buvome, šiandien eina- 
me pas kitus, o pirmadienį pas šv. Tėvą bendron audiencijon; kas nori, 
gali dar atskirai gauti; Grįžti ketinau pas profes, kurį pravažiuodamas 
pakvaršinau: jis nutars, ar reikes kur važiuoti ir kad ten, kur maniau, 
pasakė, kad nesą prasmės: slogų neturįs. 

Bučiuoju visus. Jusų [parašas]. 


MLLM ER2 5556 / 12. 

Spaudai: 1928-04-22 Roma; 1928-04-25 Kaunas. Atvirukas; spalvota- 
me viršelyje - šventyklos su kolonomis ir skulptūromis vizdas; užrašas: 
Roma, Basilica di S. Giovani in Laterano. Adresuota: Jo Kilnybei Gerbiama- 
jam Prelatui Maironiui-Mačiuliui, Muziejaus gat. N 5, Kaunas, Lituania. 


> Kazimiero Paltaroko, 
[Bad Pirmontas], 1928 m. gegužės 22 d. 


1928. V. 22 

Magnifice! 

Po didelių ištyrimų atsiduriau pabrauktoje vietoje". Visus mano ne- 
galavimus suvesta vien j nervus, inkstus... Cia mane maudo, gydo, elek- 
trizuoja... Dvi savaitės praėjo. Kai kurios apraiškos dingo. Bet toli gražu 
neviskas. Grįždamas apie birželio 4 sustosiu pas Jus. Išsiilgau Jūsų, savo 
krašto ir savųjų. Niuniuoju „Leiskit į Tėvynę...“ jūsų [parašas] 


201 


MLLM ER2 5556 / 56. 

Spaudai: 1928-05-22 Bad Pirmontas'; 1928-05-23 Kaunas. Atvirukas; ne- 
spalvotame viršelyje - vilos fotografija; kitoje pusėje užrašas: Kur- und 
Erholungshaus, St. Georgs-Villa / Bad Pyrmont, Bombergallee 8 - Fernruf 
Nr. 9. Adresuota: Litauen, Jo Kilnybei Gerbiamajam Prelatui Maironiui- 
Mačiuliui, Muziejaus g. N. 5, Rotušės aikštė, Kaunas, Lietuva. 


> Vlado Jurgučio, 
[Bad Nauheimas], 1926 m. liepos 12 d. 


: Aukštai Gerbiamas ir Brangus Prelate, 

Paskutines dienas Kaune ateme i$ manęs švedų ministras Undenas, 
išvažiavimas įvyko taip skubiai, kad nebeužbėgau pasakyti sudiev 
Brangiajam Prelatui. Sėdžiu Nauheime (Hotel Excelsium), gydau šir- 
dį, nervus ir visas kitas savo ligas. Jaučiuosi tartum bent kiek geriaus. 
Vargina čia mane visokiomis vonemis, masažais, róntgenais, vaikš- 
čiojimais, gulėjimais ir t. t. Tikiuosi pasitaisysiąs ir galėsiąs vel imtis 
darbų. Kame Prelatas praleidžiate vasarą. Kaip sveikata. Viso labo Jus 
V. Jurgutis [parašas] 

12 / VII 26. 


MLLM ER2 5556 / 128. 

Spaudai: 1926-07-12 Bad Nauheimas; 1926-07-13 Kaunas; 1926-07-14 
Kaunas. Atvirukas; viršelyje - ežero ir Bad Nauheimo sanatorijos foto- 
grafija; užrašas: Bad Nauheim. Adresuota: Litauen, Jo Malonybei Prela- 
tui Jonui Maironiui, Kaunas, Muziejaus g. 5. Peradresuota: Tvėrai, Kre- 
tingos apskr., Klebonija. 


© Kurortinis miestelis Vokietijoje, Saksonijos žemėje, prie Emerio upės. 

> Vlado Jurgučio, 
[Bad Nauheimas], 1927 m. birželio 2 d. 


Aukštai Gerbiamas ir Brangus Prelate, 

Dekuoju už atmintį ir linkėjimus. Atsimenu pernai tuo laiku buvo- 
te sveikas ir man palinkėjote gražiomis eilutėmis, kurias laikau kaip 
brangia relikviją. 

Kas gi tokio taip staiga atsitiko? Ar nebus gera pavažiuoti į Wildun- 
gen. Tenai bus rodos ir p. p. Baronai. Mano sveikata eina geryn. Vedu 
čia asketinį gyvenima. Linkiu Brangiam Prelatui greitai pasitaisyti. 

Jusų V. Jurgutis 

27. VI. 2 


MLLM ER2 5556 / 68. 


Spaudų nėra. Atvirukas; nespalvotame viršelyje - Bad Nauheimo sana- 
torijos fotografija. 


> Vlado Jurgučio, 
[Bad Nauheimas], [1927 m. birželio 22 d.) 


Aukštai Gerbiamas ir Brangus Prelote, jau ketvirta diena, kaip čia 
raminu nervus, tildau širdį. Gražu čia-ramu, gera kaip laivui patekus 
iš audringos jūrės į patogų uostą. Esu čia kol kas vienum vienas, todėl 
ir mintis skuba tankiai į rytus. Norisi žmonėties. Įkyrejo man žmones, 
ovienok traukia prie jų „odi et amo“, pasakė kažikas iš jūsų cecho. Kur 
Prelatas praleidžiate vasarą. Paskutinį kartą buvote liūdni prislėgti — 
gyvenimo našta. 

Jus giliai gerbiąs V. Jurgutis 


MLLM ER2 5556 / 121. 


Spaudai: 1927-06-22 Bad Nauheimas; 1927-06-27 Kaunas. Atvirukas; 
nespalvotame viršelyje - ežero su gulbėmis priešais sanatoriją fotogra- 
fija. Adresuota: Jo Prakilnybe Prelotas Jonas Maironis, Maironio Namai, 
Kaunas, Viešoji Aikštė, Muziejaus g. 5. 


* Nekenčiu ir myliu (lot.); Katulo žodžiai. 

> Vlado Jurgučio, 
[Bad Nauheimas], 1927 m. liepos 2 d. 


2 VII 27 

Aukštai Gerbiamas ir Brangus Prelate, 

Dėkui gerus linkėjimus ir gražias maironiškoje formoje pareikštas 
mintis. 

Skaičiau, gėrėjaus, meditavau... „Vidaus ramumas“ jis pasiliko „va- 
karykščios dienos“ ir „praeitos kančios“ rukuose; ateities perspekty- 
vose jo nematoma, nenujaučiama. Dėkui, Jūsų visuomet dėkingas 
mokinys V. Jurgutis 


MLLM ER2 5556 / 94. 

Spaudai: 1927-07-02 Bad Nauheimas; 1927-07-06 Kaunas. Atvirukas; 
spalvotame viršelyje - Bad Nauheimo sanatorijos fotografija. Adresuo- 
ta: Litauen, Jo Malonybei Prelotui Jonui Maironiui, Kaunas, Maironio 
Namai, Muziejaus 5. 


> Juozapo Budriko, 
Tverai, 1924 m. [balandžio 8 d.] 


Sveikinu su Šventiems Velykų ir nuoširdžiai linkiu ilgo amžiaus ir 
geriausios kloties. 

Su aukšta pagarba - Kun. J. Budrykis 

Tverai, 1924 m. 


MLLM ER2 5556 / 84. 

Spaudas: 1924-04-08 Tverai. Atvirukas; nespalvotame viršelyje - Geor- 
ges'o Maroniez paveikslo „Sugrįžimas“ reprodukcija (1914, Paryžiaus sa- 
lonas). Adresuota: Jo Aukštai Garb. Kun. Prelatui Maironiui-Mačiuliui, 
Kunigų Seminarijos Rektoriui, Kaune. 

> Juozapo Budriko, 
[Tverai], [1926 m. kovo 30 d.] 


Aukštai ir Didžiai gerbiamas Kun. Prelate, širdingai ačiu už lin- 
kėjimus mano vardo dienoje. Mes visi Tveriškiai sveikiname Tamstą 
su Šventėmis Velykų ir siunčiame nuo širdies geriausius linkėjimus. 
Šventies Tveruose manome linksmai praleisti, žada pributi daug sve- 
čių nuo Panevežio, Telšių ir Kretingos. Su aukšta ir gilia pagarba Kun. 
J. Budrikas. 


MLLM ER2 5556 / 58. 

Spaudai: 1926-03-30 Tverai; 1926-04-04 Kaunas. Atvirukas; spalvotame 
viršelyje - kalno ir medinio stebėjimo bokšto vaizdas; užrašas: Schwar- 
zort (Kurische Nehrung) [Juodkrantė (Kuršių nerija) (vok.)]. Adresuo- 
ta: Jo Aukštai Garbei Kun. Prelatui Mačiuliui-Maironiui, Kaunas, Namai 
Maironio, Rotušės Aikštė. 


> Juozapo Budriko ir kt., 
[Teneniai], [1927 m. gruodžio pab.] 


Nuoširdžiai sveikiname mes visi Teneniškiai Aukštai ir Didžiai 
Gerb. Kun. Prelatą ir p-lę Marcelę su Šv. Kalėdomis ir Naujais 1928 
metais linkėdami viso kuo geriausio. 

Kun. J. Budrikas ir C.2 


MLLM ER2 5556 / 135. 


Spaudų nėra. Atvirukas; spalvotame viršelyje - Franciszeko Žmurko pa- 
veikslo „Betliejaus žvaigždė“ reprodukcija. Adresuota: Jo Magnificentia 
A. G. Kun. Prelatui Maironiui-Mačiuliui. 

> Juozapo Budriko, 
[Teneniai], [1928 m. Velykos] 


Didžiai Gerb. ir Mylimas Kun. Prelate, 

Nuoširdžiai sveikinu Tamstą ir pan. Marcelę su šventėmis Velykų, 
linkėdamas Viso Geriausio. 

Malonėkite per šventies apsilankyti Tverusi, oras, numatomas, bus 
gražus ir šiltas, keliai neperblogi. Telegrafuokite, išsiųsiu į Telšius ar- 
klius. Joanna! ir pažistami iš Tverų Tamstą irgi širdingai sveikina su 
šventėmis. 

Su aukšta ir gilia pagarba Kun. J. Budrikas 


MLLM ER2 5556 / 47. 


Spaudų nėra. Atvirukas; nespalvotame viršelyje - piešinys „Dantė 
apverkia Beatričę“; apačioje užrašas: Dante opłakujący Beatrycze. 


> Juozapo Budriko, 
[Teneniai], 1929 m. vasario 26 d. 


Didžiai ir Aukštai Gerb. ir Mylimas Kun. Prelate. 

Širdingai dėkoju Tamstai ir p. Marceliai už linkėjimus mano Vardo 
dienoje. 

Sulaukę Šv. Velykų mes visi Teneniškiai Tamstą nuoširdžiai sveiki- 
name ir linkėjame viso kuogeriausio, ypač sveikatos. 

Su aukšta pagarba 

Kun. J. Budrikas 

26-11-29 


MLLM ER2 5556 / 9. 


Spaudų nėra. Atvirukas; nespalvotame viršelyje - Vilniaus Aukštutinės 
pilies griuvėsių, kelio į Antakalnį, iš Šv. Petro ir Povilo bažnyčios tolu- 
moje fotografija (1898). Adresuota: Jo Prakilnybei A. G. Kun. Prelatui 
J. Maironiui-Mačiuliui. 


1 Joana Kulviecaite. 

> Juozapo Budriko, 
Teneniai, 1931 m. [pab.] 


Didžiai ir Aukštai Gerbiamas Kun. Prelate. 

Prašau priimti mano širdingiausius linkėjimus Kalėdų Šventiems 
ir Naujųjų Metų. Iš širdies trokštu, kad Tamsta gyventumei dar ilgus 
ilgus metus ir džiaugtumeis sveikata ir laime. Podraug ir P. Marceliai 
siunčiu širdingiausius linkėjimus. 

Joanna! irgi Tamstai ir P. Marcelei siunčia linkėjimus. 

Prašau priimti mano didžiausios pagarbos pareiškimą. 

Kunigas J. Budrikas 

Teneniai 

1931 m. 


MLLM ER2 5556 / 1. 
Adresato nėra (vokas neišlikęs). Atvirukas; nespalvotame viršelyje - lie- 
tuviškos sueigos fotografija. 


> Juozapo Budriko, 
Teneniai, 1932 m. kovo 26 d. 


Velykų Švenčių proga siunčiu Širdingiausius linkėjimus didžiai 
Gerbiamam ir Mylimam Kun. Prelatui. Aleliuja! 

Podraug ir p. Marcelei geriausi linkėjimai. 

Sužinojau iš laikraščių, kad Gerb. Kun. Pralotas buvote susirgę gri- 
pu, jau turbut pagijote. Tegul Aukščiausias Tamstą saugo ir užlaiko 
dar ilgiausius metus geroje sveikatoje. 

Su aukšta ir gilia pagarba 

Kun. J. Budrikas 

"Teneniai 1932-11-26 

Joana? Tamstą ir p. Marcelę nuolankiai sveikina 


1 


Joana Kulviecaitė. 
Joana Kulviecaitė. 
5 Eilute prirašyta kairėje paraštėje. 


2 

MLLM ER2 5556 / 92. 
Adresato nėra (vokas neišlikęs). Atvirukas; spalvotame viršelyje - Lud- 
wiko Stasiako paveikslo „Ave Maria“ reprodukcija. 


> [Joanos Kulviecaites], 
Tverai, 1927 m. balandžio 17 d. 


Linksmų Velykų Švenčių 
Alleluja!!! 

Širdingus linkėjimus nuo J. K. 
17 / IV 27 m. Tverai. 


MLLM ER2 5556 / 40. 

Spaudai: 1927-04-12 Tverai; 1927-04-16 Kaunas. Atvirukas; nespalvota- 
me viršelyje - kryžių kalnelyje klūpančios moters piešinys. Adresuota: 
Aukštai ir Didžiai Gerb. Kun. Prelatas Maironis-Mačiulis, Kaunas, Rotu- 
šės Aikštė, savo namuose. 


> [Joanos Kulviecaitės), 
Teneniai, 1929 m. spalio 20 d. 


Viso giaro Vardadieny! 
Bučiojų rankėles J. K. 
20 / X 29 m. 

Teneniai 


MLLM ER2 5556 / 104. 


Adresatas nenurodytas (vokas neišlikęs). Atvirukas; viršelyje — prie me- 
džio rymančios merginos ir ežero vaizdas; kitoje pusėje užrašas: Ežerė- 
lis Dusetų apylinkėj. 

> Aleksandro Grigaičio, 
Bad Reichenhalis, 1927 m. birželio 27 d. 


Institut St. Zeno, Bad Reichenhall, Bayern 

Priimkite pasveikinimą iš kurorto, i$ pietinės Bavarijos Alpais ap- 
supto gražaus kampelio. Gaila, kad Jūsų čionai nėra, daug poetiško 
įkvepimo rastumėte; tikrai graži ir sveika vieta. 

Su gilia pagarba 

pr. Al. Grigaitis. 


1927. VI. 27 


MLLM ER2 5556 / 85. 

Spaudai: 1927-06-27 Bad Reichenhalis; 1927-06-30 Kaunas. Atvirukas; 
spalvotame viršelyje - ežero tarp Alpių kalnų vaizdas. Adresuota: Litau- 
en, Jo Gerb. Mal. Prelatui Prof. Maironiui, Kaunas, Muzėjaus g. 


> Aleksandro Grigaičio ir Teodoro Brazio, 
Kionigsė, 1927 m. liepos 2 d. 


Kónigsee, St. Bartholoma' 

1927-VII-2. 

I$ poetingo ežero tarp gražių uolų siunciame pasveikinimą gero 
ūpo ir įkvėpimo. Mūsų ekskursijoje dalyvauja du malonūs Reinlan- 
diečiai konfratrai*, kurie taip pat sveikina? gerb. Lietuvos Dainių. 

Kun. Pr. A. Grigaitis. Kun. T. Brazys. 


2 


MLLM ER» 5556 / 86. 

Spaudai: 1927-07-03 Kionigsé; 1927-07-10 Kaunas. Atvirukas; spalvota- 
me viršelyje - kalnų ežero, bažnyčios ir valčių ežere piešinys; kairėje 
viršuje užrašas: St. Bartholomd am Königssee. Adresuota: J. G. M. Prel. 
Profesoriui Maironiui-Mačiuliui, Litauen, Kaunas Muzėjaus g. 


Kionigsė, Šv. Bartolomiejaus bažnyčia (vok.) — ežeras ir bažnyčia pietinėje 
Vokietijoje, Bavarijos Alpių kalnuose. 
Tos pačios brolijos narys (lot. confratro). 

> Aleksandro Grigaičio, 
Bad Reichenhalis, 1928 m. liepos 13 d. 


Bad Reichenhall, St. Zeno, Bayern 

Aukštai Gerbiamasai! 

Paskaitęs „Ryte“ Nr. 153 apie Jūsų sveikatos pagerėjimą po operaci- 
jos, nuoširdžiai sveikinu ir džiaugiuosiu. 

Mano kuracija eina sėkmingai, ketinu grįžti į Lietuvą liepos mėne- 
sio pabaigoje. 

Giliai gerbiąs 

Pr. Al. Grigaitis. 

13-VII-1928 


MLLM ER2 5556 / 46. 

Spaudai:1928-07-13 Bad Reichenhalis; 1928-07-15 Kaunas. Atvirukas; spal- 
votame viršelyje - bažnytkaimio Alpėse vaizdas. Adresuota: Jo Gerb. Mal. 
Garb. Profesor. Prel. Maironiui-Mačiuliui, Litauen, Kaunas, Muziejaus g. 


> Aleksandro Grigaičio, 
Bad Reichenhalis, 1930 m. liepos 6 d. 


adv. Bad Reichenhall, St. Zeno, Bayern. 

Didžiai Gerbiamasai! 

Priimkite mano nuoširdų pasveikinimą iš kurorto; rimtai gydau 
gerklę etc. 

Čionai vasara labai karšta ir sausa. Nobodu; gera, kam nereikia už- 
sienyje gydytis. 

Linkėdamas gražių atostogų, lieku su gilia pagarba. 

6-VII-30 

K. Al. Grigaitis 


MLLM ER2 5556 / 72. 


Spaudai: 1930-07-06 Bad Reichenhalis; 1930-07-08 Kaunas. Atvirukas; 
spalvotame vir&elyje - tapytas kalnu ir miestelio vaizdas. Adresuota: Jo 
Magnificencijai Prelatui Maironiui, Litauen, Muzėjaus g-ė. 

> Kazimiero Jasėno, 
Mintauja, 1926 m. birželio 24 d. 


Ilgiausio amžiaus ir geriausios kloties vardo dienoje linki 
Kun. K. Jasėnas 

Mintauja, 

24. VI. 1926 


MLLM ER2 5556 / 44. 

Spaudai: 1926-06-23 Jelgava; 1926-06-24 Kaunas. Atvirukas; spalvotame 
viršelyje - jūros ir dangaus fotografija. Adresuota: Jo Malo-bei Kun. Prel. 
Maironiui, Kaunas, Lietuva, Dvas. Seminarija. 


> Kazimiero Jasėno, 
[Jelgava], [1927 m. rugpjūčio 26 d.] 


Didžiai Gerb. Kun. Prelate! 

Baronas labai įdomaujasi paveikslo likimu ir kas diena ateina, 
klausdamas, ar nėra laiško iš Tamstos. Todėl, gavęs paveikslą, malo- 
nėk Tamsta tuojau man apie tai pranešti. 

Tuo tarpu priimk mano gilios pagarbos pareiškimą. 

Kun. K. Jasėnas 


MLLM ER2 5556 / 62. 

Spaudai: 1927-08-26 Jelgava; 1927-08-27 Kaunas. Atvirukas; viršelyje - 
Jelgavos vaizdas. Adresuota: Jo Malonei Kun. Prelatui Maironiui, Kau- 
nas, Lietuva, Kunigu Semnarijq. 

> Kazimiero Jasėno, 
Mintauja, 1931 m. gruodžio 25 d. 


Sveikas sulaukęs Šventų Kalėdų! 
Mintauja 

25 / XII. 1931. 

Kun. K. Jasėnas 


MLLM ER 5556 / 57. 

Spaudas: 1931-12-23 Jelgava. Atvirukas; spalvotame viršelyje - varpo, 
angelų ir žvaigždžių piešinys. Adresuota: Jo Malonei Kun. Prelatui 
Maironiui, Kaunas, Lietuva, Rotušės aikštė. 


> Stanislovo Jokubauskio ir kt., 
[Bad Vildungenas], [1929 m. liepos 16 d.] 


Abs. K. S. Jokubauskis. Kaune, Jakšto g. N 1. Litauen 

Magnifice! 

Nepaprastai nudZiugome, suZinoje, kad pavojus jau dingo ir svei- 
kas grįši į savo mylinčią Tėvynę tiek kartu apdainuotą nemirštančios 
liros gaida. Grjsi it iš kito pasaulio, ir ji bus dar gražesnė, jos grožis 
suvirpins dar nė vieną dvasios gelmėje pasklęstą stygą. Turime vilties 
jos garsų išgirsti. 

Dieve, duok Tamstai kuo greičiausiai pasveikti. 

Myljs Tamstą mokinys [parašas] K. St. Jokubauskis 

Kun. Jazdauskis, Joniškio dekanas, K[un]. A. Jančevskis, Kun]. Pa- 
cevicius.' 


MLLM ER2 5556 / 70. 


Spaudas: 1929-07-16 Bad Vildungenas. Nespalvoto atviruko viršelyje — 
altoriaus su Dievo Motina, laikančia kūdikį, vaizdas; apačioje užrašas: 
Loreto — Cappella Tedesca - Parete III- L. Seitz. Adresuota: Vokieti- 
ja, Deutschland. An Hochwürden, Prof. Maironis, in Vildungen, villa 
„Bristol“. 


' Eilute prirašyta viršelyje apačioje. 

> Aloizo (Luigi) Faidutti, 
[Roma], [1929 m. kovo 28 d.] 


Felix Alleluja Tibi Tuisgue 
Faidutti 


Vertimas! 


Laimingo aleliuja Tau ir Taviesiems 
Faidutti 


MLLM ER2 5782. 

Spaudai: 1929-03-28 Roma; 1929-03-29 Kaunas. Atvirukas; nespalvota- 
me viršelyje — aikštės prieš Vatikano baziliką vaizdas. Adresuota: All 
Ili[ustrissi]m[o] e Rev[ere]n[dissimo] Monsignor Giov. Maironis-Mačiu- 
lis Prelato, direttore del seminarii Metrop. etc. etc., Kaunas [Śviesiausia- 
jam ir garbingiausiajam monsinjorui Jon. Maironiui-Mačiuliui, Prela- 
tui, sostinės seminarijos direktoriui ir t. t. Kaunas (it.)]. 


> Venės Buivenienės, 
Karaliaučius, 1926 m. vasario 16 d. 


Siunčiu linkėjimus iš Karaliaučiaus Garbingajam broliukui ir sesu- 


tei nuo Venies. 
Prašau aplankyti mano mama, ji nelabai sveika, o aš turėjau buti- 


nai išvažiuoti. 
Ponia Milčiene siunčia Tamstai labu dienų. 
1926 m. II 16 Karaliaučius 
Buivenienė 


1 


MLLM ER2 5556 / 6. 

Spaudai: 1926-02-16 Karaliaucius; 1926-02-17 Kaunas. Atvirukas; ne- 
spalvotame viršelyje - paminklo Immanueliui Kantui Karaliaučiuje 
vaizdas. Adresuota: Pral. Maironiui, Muziejaus gatvė, Kaune, Litauen. 


Vertė Rasa Šileikienė. 


213 


> Stanislavos Volodkienės, 
[Tauragė], [1928 m. balandžio 7 d.] 


Brangus Pralote! 

Priimkite širdingiausių linkėjimų S Velykų Šventiems. Nekuomet 
negalime užmiršti savo draugu ir gerų pažįstamų, bet atejus Šven- 
tiems ypatingai jaučiasi Jų trukumą. Čia mes gyvename savo šeimynų, 
artimų žmonių nebeturime. Visų šeimos siunčiu Jums linkėjimų. 

Bučiuoju rankutes 

S. Valodkiene 

MLLM ER2 5556 / 60. 

Spaudai: 1928-04-07 Tauragė; 1928-04-08 Kaunas. Atvirukas; nespalvo- 
tame viršelyje - Jadvygos Smosarskos fotografija. Adresuota: J. M. Pra- 
lotui Maironiui, Kaunas, Muzėjaus g-vé, namai Maironio. 


> Volodkų, 
Tauragė, 1929 m. kovo 30 d. 


Aukštai Gerbiamas kun. Pralote! 
Velykų Švenčių proga teikitės priimti mūsų širdingus Jums linkėji- 
mus ilgiausių ir laimingų metų. 

Volodkai 

"Tauragė 1929-1II-30 
MLLM ER2 5556 / 24. 
Spaudai: 1929-03-30 Tauragė; 1929-03-31 Kaunas. Atvirukas; spalvotame 
viršelyje — krepšelio su pakalnučių puokšte vaizdas. Adresuota: J. M. 
Pralotui Maironiui-Mačiuliui, Kaune, Muzėjaus g. N. 5. 


> Volodku, 
[Tauragé], [1929 m. gruodžio 30 d.] 


A. gerbiamam kun. pralotui nuoširdžiausius linkėjimus naujiems 
1930 met. teikia Volodkų šeima. 


+ Matyt, norėta pasakyti „Visų šeimos narių vardu siunčiu Jums linkėjimų“. 

MLLM ER2 5556 / 13. 

Spaudai: 1929-12-30 Tauragé; 1929-12-32 Kaunas. Atvirukas; spalvotame 
viršelyje - apsnigtos miestelio gatvės su mediniais namais vaizdas; už- 
rašas didžiosiomis raidėmis: Sveiki sulaukę Naujųjų metų! Adresuota: 
Kun. pralotui J. Maironiui-Mačiuliui, Kaune, Muzėjaus g. N. 5. 


> Emilijos ir Simo Virkučių, 
Tirkšliai, 1926 m. balandžio 6 d. 


Teikitės Kun. Prelate Velykų šventėse priimti musų širdingiausius 
sveikinimus. 

E. ir S. Virkučiai 

Tirkšliai' 

1928 m. balandžio 6 d. 
MLLM ER2 5556 / 31. 
Spaudų nėra. Atvirukas; spalvotame viršelyje - trijų margučių vaizdas; 
užrašas: Sveiki sulaukę Šventų Velykų! Adresuota: Lithuania via Berlin, 
J. M. Per. Maironis, Muziejaus 5, Kaunas. 


> Emilijos Virkutienės, 
Alžyras, 1930 m. gegužės 11 d. 


Gerbiamas Kun. Prelate, 

Prašau priimti mano gražiausius linkėjimus iš tolimo Alžyro. Prisi- 
pažįstu, kad išsiilgau savo brangių pažįstamų. 

Su tikra pagarba E. Virkutienė 

Alžyras 

1929. V. 11 d. 


MLLM ER2 5556 / 26. 

Spaudai: 1930-05-13 Alžyras; 1930-05-30 Kaunas. Atvirukas; viršelyje ~ 
Alžyro gatvės fotografija. Adresuota: Lithuania via Berlin, J. M. Pr. Mai- 
ronis, Muzejaus 5, Kaunas. 


© Tirkšliai - miestelis Mažeikių raj., šalia kelio Mažeikiai-Plungė-Tauragė. 

> Uršulės Jokūbauskaitės, 
1928 m. rugsėjo 6 d. 


Didžiai Gerbiamam Maironiui 

Kurio liepsnojančios grožės dainos į naują pasaulį kelį praveria su 
dėkingumu ir gilia pagarba 

Uršulė T. Jokūbaitė 

IX-6-1928' 


MLLM, nenumeruota. 


Fotografija. 


> A. Novickienės, 
Alytus, 1928 m. spalio 20 d. 


Aukštai gerbiamą Kun. Pralotą širdingai sveikinu vardadieny, lin- 
kėdama ilgiausių metų! 

20 / X - 28 m. Alytus 

A. Novickienė 


MLLM ER2 5556 / 38. 
Spaudų nėra. Atvirukas; nespalvotame viršelyje - kelio per pušyną fo- 
tografija. 


> Iljos Idelio Arbitblato, 
[Kaunas], [1924 m. sausio 1 d.] 


Širdingai sveikiname Tamstą su ateinančias Naujais Metais ir lin- 
kime viso gero ir svarbiausia kitais metais vėl galėsi Tamstos sveiką 
pasveikinti. 

Tamstos seni prieteliai 

I. Arbitblatas [parašas] 


' Visas įrašas - fotografijos dešiniame apatiniame kampe. 

MLLM ER2 5556 / 63. 
Spaudas: 1924-01-01 Kaunas. Atvirukas; viršelyje - virš Gedimino pilies 
pakilusios Juozo Zikaro Lietuvos Laisvės statulos vaizdas. 


> Iljos Idelio Arbitblato, 
[Kaunas], 1925 m. sausio 1 d. 


Aš su žmona širdingai sveikiname Tamstą Naujų Metų dienoje, lin- 
kėdami Tamstai ilgiausių metų, geros sveikatos ir daug laimės. 

Tamstos seni geri draugai. 

I. Arbitblatas [parašas] 

I. L. 25. 


MLLM ER2 5556 / 130. 


Du vienodi spaudai: 1925-01-02 Kaunas. Atvirukas; spalvotame virše- 
lyje - žiemiškai apsirengusio vaiko su didžiule pasaga ir iškeltu voku 
vaizdas; apačioje užrašas: Sveikinu naujais metais! 


> Vinco Bartuškos, 
[Brisago], [1927 m. balandžio 12 d.] 


Didžiai Gerbiamas Pralote, 

Iš tolimo Brisago-Locarno!, kur atvykau plaučių taisyti, siunčiu Ju- 
mis širdingus linksmų Švenčių linkėjimus. [Man] gaila, kad šventes 
išpuls švęsti svetimųjų tarpe! Toli-toli nuo Tėvynės. Mano vis toks li- 
kimas. 

Viso labo. 

Kun. V. Bartuska 


MLLM ER2 5556 / 134. 
Spaudai: 1927-04-12 Brisago; 1927-04-15 Kaunas. Atvirukas. Adresuota: 
J. M. Pralotui Maironiui, Seminarija, Kaunas, Lituanie. 


*  Brisagas - kurortinis miestelis pietinėje Šveicarijoje, Lokarno srityje. 

> Antano Jančausko, 
Tytuvėnai, 1928 m. birželio 25 d. 


Aukštai Gerbiamas Kunige Pralote! 

Iš laikraščių sužinojome, kad A. G. Kunigas Pralotas turėjote pasi- 
duoti operacijai ir kad ši laimingai paviko. Ta žinute mus visus klebo- 
niškius labai nudžiugino ir džiaugsmingai siunčiame širdingiausius 
pasveikinimus! Kada pasveiksite iš po operacijos, tai prisiminkite ir 
apie Tytuvėnus, mes visi nuo£irdZiausiai lauksime Jusų Prakilnybes, 
kaipo savo brangiausio Svetelio — 

Palieku su aukšta pagarba - 

Jus gerbiąs ir milias kun. A. Jančevskis 

1928 m. 25 d. birželio, Tytavėnai, Maironio g-ve. 


MLLM ER2 17039. 


Adresuota: Jo Kilnybei Gerbiamam Prelatui Maironiui-Mačiuliui, Mu- 
ziejaus g. N 5, Rotušės aikštė, Kaunas, Lietuva. 


> Antano Jančausko, 
[Tytuvėnai], 1929 m. balandžio 14 d. 


Magnifice Domine"! 

Kaip pargrįžote į Kauną, ar nakties kelionė iš Tytuvėnų pardaug 
nenuvargino d. Gerbiamojo Kunigo Prelato? Po Jūsų išvažiavimo greit 
susilaukiau čia pridedamojo laiško J. E. Ap. Nuncijaus. Voką atplėšiau, 
nes antraše buvo ir mano pavardė. Reiškiu žodžius giliausios pagarbos 
infimus servus*. 

Kun. A. Jančevskis 

14 d. balandžio 1929 m. 


MLLM ER2 5556 / 14. 
Spaudų nėra. 


1 Didis Pone (lot.). 
2 Žemai lenkiuosi (lot.). 

> Antano Jančausko, 
[Tytuvėnai], 1932 m. kovo 26 d. 


Magnifice Domine! 

Labai atjausiu laike Velykinių Švenčių trukumą Gerbimiausio Pre- 
lato! Iš laikraščių sužinojau apie tą nedorelią gripą, tačiau maniau, 
kad gripa praeis. — Sveikinu Šventu Velykų, linkiu kuogreičiausiai 
atskratiti nuo gripo! Marcelka' taip pat liudi, kad neatvažiuojate ir 
bučiuoja Jusų rankas. Panai Marcelei abudu su Tytuv. Marcelka pri- 
siunčiame linksmaus Alleliuja. 

Palieku su aukśta pagarba addictissimus et infimus* Jusy tarnas 
kun. A. Jančevskis. 

26 d. kovo 32 m. 


MLLM ER2 5556 / 71. 

Spaudų nėra. Atvirukas; nespalvotame viršelyje - šventojo ir nusidéje- 
lio vaizdas; kitoje pusėje užrašas: Garb. Kun. Jono Bosko gyvenimas - 
Kunigas Bosko klauso išpažinties to, kuris pasislėpęs norėjo jį nužudyti. 


> Prano Penkausko ir kt., 
Jurbarkas, 1928 m. rugpjūčio 26 d. 


Jurbarkas, 1928 m. VIII-26 d. 

Mylimasis Kun. Prelate! 

Parvykęs iš Birštono ir atlikęs skubiuosius Almos reikalus nuvy- 
kau porai dienų pas mano prietelį, kun. Bikiną, Jurbarkan. Visi mes 
tankiai apie Tamstą kalbame, gailimės, kad neturime savo tarpe, lau- 
kiame sveikam grįžti. Skubintis nėra reikalo: pirmon galvon pasveiki- 
mas, kurio mes širdingiausiai linkime ir prašome gera Dievulio. Tad 
viso gera: Kun. Pr. Penkauskas. Kun. J. Bikinas. Kun. Pr. Bikinas. 


* Kun. Antano Jančauskio šeimininkė Tytuvėnuose. 
* Atsidaves ir nusižeminęs (lot.). 

MLLM ER2 5556 / 39. 


Spaudas: 1928-08-27 Jurbarkas. Nespalvota fotografija - kunigas ir ka- 
riškiai bei kiti tautiniais drabužiais vilkintys šventės dalyviai. Prierašas 
ranka: 1928-V-15 10 metų Lietuvos Nepriklausomybės paminklo pama- 
tų šventinimas. Adresuota: Vokietijon J. Magnifizenz Herrn Prūlaten 
J. Maironis, Hotel Bristol, Bad Wildungen. 


> Prano Penkausko, 
Kaunas, 1929 m. liepos 16 d. 


Kaunas, 1929 m. VII -16 d. 

Mylimas Kunige Rektoriau! 

Atvirutę gavau šiandieną. Skaičiau per pietus. Visi džiaugėmės ir 
dėkojome už atmintį. 

Su paveikslu padarysiu kaip sakėte. Man rodos, kad dar kopija nei 
nepradėta. Statyba eina gerai. Fligelį jau dengia. Vandens bakai pa- 
daryti. Kun. Prokuratorius keletui dienų išvykęs, pavaduoju aš. Pre- 
fektas grįžo VII-11 d. Dr. Ūsoris grįžo vakar, pas mus valgo. Man iš 
visų pusių kliudo, darbas eina palengva. Greit važiuosiu atostogų, 
greičiausiai į Antalieptį. 

Mačiau Mgr. A. Faidutti. Siunčia labas dienas. P-lė Marcelė svei- 
ka, sukasi po sodą, verda uogas. Kun. Vaitkus skubiai iššauktas 
pas sergančią sesutę. Grįš šiandieną ar rytoj, tuoj važiuos atostogų. 
Kan. Alekna“ išvažiavo šiandieną į téviske.' 


MLLM ER2 5556 / 69. 


Spaudas: 1929-07-16 Kaunas. Atvirukas; nespalvotame viršelyje - sena- 
miescio gatvė; apačioje užrašas: Ostrobramastrasse. Adresuota: Vokie- 
tijon Hochwürten Herrn Prálaten Prof. Dr. J. Mačiulis, Hotél Westend, 
Bad Wildungen. 


' Pastraipa prirašyta kitoje pusėje aplink paveikslėlį. 

> Prano Penkausko, 
Kaunas, 1929 m. liepos 22 d. 


Kaunas, 1929 m. VII-22 d. 

Mylimas Kun. Rektoriau! 

Sveikinu Tamstą, Linkiu sveikti, rinkti sveikatos jėgas. Aš dar Kau- 
ne, tačiau už kelių dienų važiuosiu į Antalieptį. Statyba eina pirmyn, 
bet ne taip greitai, - kaip buvo laukta. Kun. Prokuratorius' jau namie. 
Jei neapsunkinčiau, prašyčiau pravežti man 5 pakelius Wildunger Tee 
„Phenaldon*. Kaune jo pirkti negalima, o siunčiant yra kliūčių mui- 
tinéje. Apotheker J. Kümmer, ten pat Wildungene. Būsiu dėkingas. 
K. P. Penkauskas. 

Kan. Byla vyks iš Kraliaučiaus į Karsbadą. Namie viskas tvarkoje. 
Dienos karštos, maudomės, dirbame. Vakar buvo aviacijos šventė. 
Visi linkime gero ūpo, pasisekimo gydyme ir viso gero? 


MLLM ER2 5556 / 33. 


Spaudas: 1929-07-22 Kaunas. Atvirukas; nespalvotame viršelyje - Vil- 
niaus Šv. Onos bažnyčios vaizdas. Adresuota: Vokietijon, Hochwürden 
Herrn Praelaten Prof. Dr. J. Mačiulis-Maironis, Bad Wildungen, Hótel 
Westend. 


> Kazimiero Kazlauskio, 
Gruzdžiai, 1925 m. balandžio 8 d. 


ILLUSTRISSIME! Teikis ir nuo manęs priimti linkėjimus Welykų 
Šventėms ALELIUJA!* 

1925-8-IV Gruzdžiai 

Kun. K. Kaslauskis> 


Jonas Petrošius. 

Bad Vildungeno arbatos rūšis. 

? Pastraipa prirašyta kitoje pusėje aplink paveikslėlį. 
* Mašinraštis. 

> Dvi eilutės rašytos ranka. 

MLLM ER2 5556 / 16. 
Spaudai: 1925-04-09 Gruzdžiai; 1925-04-11 Kaunas. Atvirukas; spalvo- 
tame viršelyje — pavasario vaizdas; užrašas: Sveiki sulaukę Šv. Velykų! 
Adresuota: Aukštai Gerbiamam Kunigui Prelotui Seminarijos Rektoriui 
Maironiui, Kaune, Dv. Seminarijos rumai. 


> Kazimiero Kazlauskio, 
Gruzdžiai, 1927 m. sausio 1 d. 


Aukštai Gerbiamam Ir Didžiai Mylimas Kunige Prelate! 
Teikis priimti ir nuo manes nuoširdžiausių linkėjimų Naujiems 


1927 Metams! 
1927 T1 - Gruzdžiai 
Kun. K. Kazlauskis 


MLLM ER2 5556 / 87. 

Spaudų nėra. Atvirukas; spalvotame viršelyje - gimusio Kūdikėlio Kris- 
taus ir atėjusiųjų pasveikinti vaizdas; kitoje pusėje užrašas: „Geburt 
Christi: Anbetung der Hirten“. R. Leinweber pinx. Adresuota: Jo Prakil- 
nybei Kunigui Prelotui Jonui Maironiui, Kunigu Seminarijos Rektoriui. 


> Kazimiero Kazlauskio, 
Kaunas, 1927 m. kovo 12 d. 


Kaunas 19 12 / III 27 
Ačiu Tau širdingai už atmintį apie mano varduves ir gražiausius 


linkėjimus. 
Su aukštą pagarbą Tavę mylįs draugas 
Kazlauskis 


222 


MLLM ER2 5556 / 8. 

Spaudų nėra. Atvirukas; nespalvotame viršelyje - šeimos fotografija; 
užrašas: Die Kinder S. D. des Herzogs von Urach, Grafen von Wutten- 
berg [...] [Herzogu, Wuttenbergo grafų, vaikai (vok.)]. Adresuota: Jo 
Prakilnybei Prelatui Maironiui-Maciuliui. 


> Kazimiero Kazlauskio ir kt., 
Gruzdžiai, 1928 m. balandžio 4 d. 


Brangusis Prelote! 

Artėjant Vel[y]ku Sventiems siunčiame nuoširdžius linkėjimus 
kuolinksmiausio „ALELIUJA“ 

Kun. K. Kazlauskis, Petkaitė ir B. Mušinskaitė 

1928-IV-4. Gruzdžiai 


MLLM ER2 5556 / 93. 

Spaudų nėra. Atvirukas; spalvotame viršelyje - varpelių ir geltono viš- 
čiuko vaizdas; užrašas: Sveiki sulaukę Šv. Velykų! Adresuota: Jo Prakil- 
nybei Aukštai Gerbimam ir Nuoširdžiai Mylimam Kunigui Prelotui MAI- 
RONIUI. 


> Kazimiero Kazlauskio ir kt., 
Gruzdžiai, 1928 m. gruodžio 23 d. 


Aukštai gerbiamas ir didžiai mylimas Kunige Prelote!!! 

Teikis priimti, Kunige Prelote, kuoširdingiausių linkėjimų Kalėdų 
Šventems ir Naujems Metams. Dievas Galybių tesuteikia Tamstai pil- 
niausią sveikatą, kad užpelnęs didžiausios pagarbos Savo tautiečių 
dar- ilgai ilgai gyventumei apsuptas dėkingumo ir meilės jausmais 
tikrųjų Lietuvos sunų ir dukrų! 

Tat su daugybe kitų Tamstos pažinstamų ir net Tamstai nežinomų 
ir aš šaukiu ir visos širdies: 

Maironi! Ilgiausių - Ilgiausių metų! 

1928 12 23 Gruzdžiuose 

Kun. K. Kazlauskis 

Ir mes visos trys linkime sveikatos ir laimes. Apolionija Petkaitė, 
Elena Mušinskaitė, Birutė-Bronė Mušinskaitė 


MLLM ER2 5556 / 59. 
Spaudų nėra. 

> Teofilijos ir Petro Vaičiūnų, 
[Kaunas], 1928 m. sausio 1 d. 


Laimingų N. Metų! Tėfa ir Petras Vaičiūnai 1928. I. 1 


MLLM ER2 5556 / 35. 

Spaudas: 1927-12-31 Kaunas. Atvirukas; viršelyje - Romos gatvės su 
Triumfo arka vaizdas. Adresuota: Gerb. Prel. J. Maironiui, Rotušės aikš- 
tė, Čia pat. 


> Juozo Vinco Girdvainio, 
[Kaunas], 1928 m. gruodžio 24 d. 


Dainiau! Sveikas sulaukęs Šv. Kalėdų! Tegu ir toliau skamba Tams- 
tos jaunatvės galia 

kvėpuojanti sielos harmonija! 

J. V. Girdvainis Ryšių b-no Štabas, Šančiai, 1928. XII-24 


MLLM 5556 / 127. 

Spaudai: 1928-12-24 Kaunas; 1928-12-25 Kaunas. Atvirukas; nespalvota- 
me viršelyje - peizažo su pušimi, upe ir pėsčiųjų tiltu fotografija. Adre- 
suota: M. G. p. J. Maironiui-Mčiuliui, Muzėjaus g. 5, Kaunas. 


> Juozapo Šniukštos, 
[Kaunas], [1928 m. gruodžio 28 d.] 


Illustrissime Domine"! Illustrissime Domine! Naujųjų Metų proga 
prašau priimti mano visugeriausius linkėjimus geros sveikatos ir il- 
giausių metų! Kun. J. Šniukšta 

1929. 


1 Śviesiausiasis valdove (lot.). 

MLLM ER2 5556 / 117. 

Du vienodi spaudai: 1928-12-28 Kaunas. Atvirukas; nespalvotame vir- 
šelyje - Palangos bažnyčios fotografija; kairėje viršuje užrašas: Pelnas 
iš pardavinėjimo laiškelių skiriamas užbaigimui naujos bažnyčios Pa- 
langoje; dešiniau užrašas: Dochód na wykoriczenie nowego košciola w 
Połądze. Adresuota: Jo Prakilnybei Prelatui Maironiui, Kaunas, Kunigų 
Seminarija. 


> Juozapo Šniukštos, 
[Palanga], 1931 m. [balandžio 4 d.] 


Illustrissime Domine". 

Velykų švenčių proga turiu garbės nuoširdžiausiai Tamstą pasvei- 
kinti ir palinkėti geros sveikatos. Taipogi sveikinam p. Marcelę. 

Aukštai Tamstą gerbiąs ir Mylis Kun. J. Šniukšta, 1931 m. 


MLLM ER2 5556 / 34. 

Spaudai: 1931-04-04 Palanga; 1931-04-05 Kaunas. Adresuota: Jo Prakil- 
nybei Apašt. Protonotarui* Prelatui Maironiui, Kaunas, Kunigų Semina- 
rija. 


> Juozapo Šniukštos, 
[Palanga], 1932 m. sausio 1 d. 


Illustrissime Domines. Teikitės priimti širdingiausius mano Naujų- 
jų metų linkėjimus. Ir Marcelę sveikinu. Su aukšta ir nuoširdžia pa- 
garba Pr. J. Šniukšta 

1/ 11932 


Šviesiausiasis valdove (lot.). 

* Aukščiausias garbės prelato vardas, suteikiamas popiežiaus; Maironiui su- 
teiktas 1931 m. pradžioje. 

* Śviesiausiasis valdove (lot.). 

MLLM ER2 5556 / 42. 

Spaudai: 1931-12-30 Palanga; 1931-12-31 Kaunas. Atvirukas, viršelyje — 
neobarokinis pastatas; užrašas: Bad Kissingen Das neue Kurhausbad 
[Naujoji Kurhauso maudyklé Bad Kisingene (vok.)]. Adresuota: Jo Pra- 
kilnybei Prelatui Maironiui, Kaunas, Kunigų Seminarija. 


> [Prano Jodelés], 
Kaunas, 1929 m. gegužės 29 d. 


Lietuvos Respublika 

UNIVERSITETAS 

1929 M. gegužės mėn. 29 d. 

Kaunas 

Gerbiamasai, Sekmadienį š. m. birželio mėn. 2 d. 4 val. p. p. Uni- 
versiteto I rūmų salėje įvyks Universiteto Tarybos posėdis. 

Dienotvarkė: 

1. Rektoriaus, Prorektoriaus ir Un-to Sekretoriaus rinkimai 1929-30 
mokslo metams, 

2. 1930 M. sąmatos svarstymas, 

3. Universiteto statuto 82 pastabos taikinimas, 

4. Einamieji reikalai. 

Rektorius [parašas] 


MLLM ER2 27143. 


> Jono Vailokaičio, 
Karaliaučius, 1929 m. birželio 23 d. 


Didžiai Gerbiamas Prelate! Priimkite nuoširdžiausius linkėjimus 
Jūsų vardo dienoje. 

J. Vailokaitis 

Karaliaučius 23 / VI / 1929 


MLLM ER2 5556 / 126. 

Spaudai: 1929-06-23 Elbingas; 1929-06-24 Kaunas. Atvirukas; viršelyje - 
Eitkūnų pasienio vaizdas; užrašas: Eidtkuhnen - Grenze [Eitkünai - pa- 
sienis (vok.)]. Adresuota: Gerb. Prelatui J. Maironiui, Dv. Seminarijos 
Rumai, Kaunas, Litauen. 


> Mykolo Vaitkaus, 
Kaunas, 1929 m. liepos 17 d. 


Kaunas 17 VII 1929 

Gil. Gerbiamas kun. Prelatai, 

Nudžiugau, gavęs iš Tamstos laiškelį; negalėjau tuoj pat atsakyti, 
kadangi turėjau ūmai išvažiuoti į Gargždus: sunkiai susirgo sesuo. 
Dabar kelioms dienoms grįžau į Kauną pabaigti reikalų, o pirmadienį 
važiuosiu į Palangą. - Pažįstamųjų neteko matyti, kažkur jos dingo. 
Tik p. Vanda žadėjo šiandie užeiti. Iš Palangos gavau laišką: oras buvęs 
ir esąs neblogas, tik svečių lig 15 VII buvę ne per daug. Labai lauksiu ir 
Tamstos Palangoj. Gal nenuobodžiausim. 

Ligi greito pasimatymo! Myljs Tamsta M. Vaitkus. 


MLLM ER» 5556 / ng. 


Spaudų nėra. Atvirukas; spalvotame viršelyje - pievos su smilga stam- 
biu planu fotografija. Adresuota: Hochwürden Prūlat Maironis-Mačiu- 
lis, Westend Hótel, Bad Vildungen, Vokietija. 


> [Mykolo Vaitkaus], Palanga, 1929 m. rugpjūčio 2 d. 


Palanga, 2 VIII 1929 

G. Gerb. Kun. Prelatai, 

tur būt jau grįžote i$ Vildungen'o, - tad siunčiu pasveikinimą iš 
savo mielo kampo - iš Palangos. Nelabai man linksmos šios atosto- 
gos... Na, bet užtat gal pasidarbuosiu kiek. Yra čia ne vienas kauniškis 
pažįstamas. Padariau klebonijoj įdomių pažinčių. Yra Jasėnas, atva- 
žiuoja Tumas ir Urbonavičius. Laukiame Tamstos. - Viso - viso labo! 

M. V. 

MLLM ER2 5556 / 18. 


Spaudas: 1929-08-02 Palanga. Atvirukas; nespalvotame viršelyje - Pau- 
liaus Galaunės paveikslo „Žiemos naktis“ reprodukcija. Adresuota: J. M. 
Prelatui Jonui Mačiuliui Maironiui, Rotušės Aikštė, Kaunas. 


> Liudo ir Bronislavos Girų, 
[Kaunas], [1929 m. gruodžio 27 d.] 


Sveikiname Šv. Kalėdų ir naujų 1930 metų sulaukus 
Liudas ir Bronė Girai 


MLLM ER2 5782 / 2. 

Spaudas: 1929-12-27 Kaunas. Atvirukas; spalvotame viršelyje - nykštu- 
ko, laikančio už save didesnę degančią žvakę, vaizdas. Adresuota: J. M. 
prelatui Maironiui-Mačiuliui, Muzėjaus g-vė 5 Nr., Kaune. 


> Janio Julijaus Sprogio, 
[Ryga], [1928 m. sausio 28 d.] 


Loti godats kungs! 

Sanemu Jüsu vestuli. Loti pateic[os] par laipniem paskaidroju- 
miem. 

Visa augstcieniba 

J. Sprogis. 


Vertimas! 


Didžiai gerbiamas pone! 

Gavau Jūsų laišką. Labai dėkoju už malonius paaiškinimus. 
Su didžiausia pagarba 

J. Spruogis. 


1 Vertė Vigmantas Butkus. 

MLLM ER2 5556 / 51. 

Spaudai: 1928-01-28 Ryga; 1928-01-29 Kaunas. Atvirukas; spalvotame 
viršelyje - latvės tautiniais rūbais piešinys; kitoje pusėje spausdintas 
užrašas: Latviju VI. vispārējie dziesmu un muzikas svėiki / La VI. fête 
générale de chant et de musique eu Lettonie Riga, 19-20-21. Junlja, 1926 
[VI visuotinė latvių dainų ir muzikos šventė, Ryga, 1926 m. birželio 
19-21 (latv., pranc.)]. 


> Kerpių, 
[Roma], [1928 m. rugsėjo 29 d.] 


Saluto di Roma" 
Kerpiai 


MLLM ER2 5556 / 4. 

Spaudai: 1928-09-29 Roma; 1928-10-02 Kaunas. Atvirukas; nespalvota- 
me viršelyje — aikštės Romoje vaizdas; apačioje užrašas: Fontana delle 
Paladi in Piazza Termini. Adresuota: Lituania, Pralotui J. Maironiui, 
Maironio namas (Senas Miestas), Kaunas. 


> Jadvigos Karas, 
Žvingiai, 1928 m. [Velykos] 


Wesołego Alleluja! 
Wdz[i]eczna 

Jadwigo Karas 

Zwingi 

1928 roku 
Wielebnemu? Pralatowi 
J. Maironisowi 


1 


Sveikinimai i$ Romos (it.). 
^ Maloningajam (tik apie dvasininkus). 

Vertimas! 


Linksmų Velykų! 
Dėkinga 

Jadwigo Karas 
Žvingiai? 

1928 m. 

Maloningajam Prelatui 
J. Maironiui 


MLLM ER2 5556 / u4. 
Spaudų nėra. Atvirukas; spalvotame viršelyje - Ernsto Wante's paveiks- 
lo „Ave Maria“ reprodukcija. 


> Elenos Žalinkevičaitės-Petrauskienės, 
[Rapalas], [1928 m. liepos 4 d.] 
Širdingiausi linkėjimai sveikatos iš Italijos! A. Žalinkevičaitė 


MLLM ER2 5556 / 123. 

Spaudai: 1928-07-04 Rapalas; 1928-07-07 Kaunas. Atvirukas; spalvota- 
me viršelyje — Rapalo gatvės su palmėmis ir karieta vaizdas. Adresuota: 
J. M. Kun. Maironiui, Rotušės aikštė, nuosavi namai, Kaunas, Lituania. 


< Elenos Žalinkevičaitės-Petrauskienės, 
[apie 1930 m., Velykos] 


Širdingi linkėjimai Velykų šventėms! 
A. Žalinkevičaitė-Petrauskienė 


*— Verté Eugenijus Žmuida. 
^ Miestelis Šilalės raj. 

MLLM ER2 5556 / 54. 


Adresato ir spaudų nėra. Atvirukas; spalvotame viršelyje — viršuje ša- 
kelés su pumpurais ir varpeliu, apačioje namelio prie upelio vaizdas; 
viduryje užrašas: Sveiki sulaukę Šv. Velykų. 


> Elenos Žalinkevičaitės-Petrauskienės, 
[Kaunas], [1932 m. kovo 28 d.] 


Linksmų Švenčių! linki A. Žalinkevičaitė 


MLLM ER2 5556 / 53. 

Spaudas: 1932-03-28 Kaunas. Atvirukas; viršelyje - šakelės su pumpu- 
rais ir varpeliu vaizdas. Adresuota: M. M. Prel. Mačiuliui-Maironiui, 
Muziejaus 5 b.1, Kaunas. 


> Ksaveros Zilinskienés, 
San Remas, 1929 m. lapkriCio 12 d. 


12-XI-1929. 

Daug nuoširdžių linkėjimų iš San Remo. Paguoskite vargšę ligonę 
laiškais, už kuriuos iš anksto dėkuoju. 

Viso kuogeriausio vėlijanti 

K. Žilinskienė 

Adresas: 

Italia, San Remo, 

via XX Settembre, villa 

„Italia“. 


MLLM ER? 5556 / 45. 

Spaudai: 1929-11-16 Talinas, Estija; 1929-11-17 Kaunas. Atvirukas; spalvo- 
tame viršelyje - Italijos miestelio San Remo gatvės vaizdas. Adresuota: 
Lituano, Jo Ekselencijai Pralotui Maironiui Kaunas, Rotušės aikštė. Ra- 
šyta iš: Italija, San Remo, via XX, Settembre, villa „Italia“. 

> Ksaveros Žilinskienės, 
Nica, 1930 m. balandžio 18 d. 


Gerbemas Pralote, priimkit mano širdingiausius linkėjimus Velykų 
Sventes proga. 

K. Žilinskienė 

Nica, 18 IV 1930 


MLLM ER2 5556 / 48. 

Spaudai: 1930-14-17 Nica; 1930-14-19 Kaunas. Atvirukas; spalvotame vir- 
šelyje — pastoralinis piemenelio ir avelių vaizdas. Adresuota: Lithuanie 
Gerbemam Pral. Maironiui, Rotušes aikšte, Kaunas. 


> Apolonijos Petkaitės ir kt., 
Deltuva, [1930 m. pab.] 


Didžiai Gerbiamam Kunigui Prelatui siunčiame nuoširdžiausių lin- 
kėjimų 1931 metams. 

Reiškiame gilią pagarbą. A. Petkaitė, E. Mušinskaitė, B. Mušinskaitė. 

Deltuva 


MLLM ER2 5556 / 98. 


Spaudų nėra. Atvirukas; spalvotame viršelyje - biblinis Šventos Šeimos 
kelionės į Egiptą vaizdas. Adresuota: Jo Prakilnybei Didžiai Gerbiamam 
Kunigui Prelatui Maironiui, Kaunas. 


> Kazimiero Vidikausko, 
Filadelfija, 1930 m. sausio 12 d. 


Philadelphia, Pa. 12-1-1930 

Reverendissimus! - Kaip matote, tų eilučių negalima spauzdinti 
be Juso atvaizdos — širdingai meldžių atsiysti-padovanoti man Juso 
paveikslą’. 


1 Kazimieras Vidikauskas buvo sumanęs išleisti seriją atvirukų su Lietuvos žy- 
miais žmonėmis, pristatomais esperanto kalba. 

Gi jei paneigsite mano meldimą, tai ir karste Jusu už tą neatleisiu. 


Su augšta pagarba 
Kazys Vidikauskas 2833 Livingston Str.,. 


MLLM ER2 5553 / 102. 


Spaudų nėra. Atvirukas; nespalvotame viršelyje - Jono Basanavičiaus 
fotografija; užrašas spausdintomis raidėmis: D-ro Jonas Basanavićja, 
Patriarho de Litova nacio. / Ekrigardu je tiu portreto / De plej nobla de 
l'mondo persono, / Mi vin petas! De granda profeto / De Litovoj kaj nia 
Samsono / De l'spirito kaj nia diajo, / En korp“ homa vivinta sur tero; 
/ De litova Naci' ornamajo, / Batalinto por nia libero. / Se Litovoj nun 
estas nacio / Sendependa — de si mem regata; / Tion faris por ni Li kon 
Dio, / Li, de čiu Litovo amata. / Basanavićja Jonas doktoro, / De litova 
Naci‘ patriarho; / Ne ornamis Lin krono de Voro... / Sed pli granda por 
ni ol monarho... [D-ras Jonas Basanavičius / Lietuvių Tautos patriar- 
chas / Pažiūrėkit į šitą portretą / Kilniausio pasauly žmogaus, / Prašau 
jus! Tai pranašas didis / Lietuvių ir dvasinis mūsų / Samsonas, ir mūsų 
dievaitis, / Žmogaus kūne gyvenęs ant žemės; / Lietuvių Tautos puoš- 
mena, / Kovotojas už mūsų laisvę. / Jei šiandien lietuviai Tauta / Ne- 
priklausoma, pati besitvarkanti — / Tą padarė mums Jis ir Dievas, / Jis, 
kiekvieno lietuvio mylimas, / Daktaras Basanavičius Jonas, / Lietuvių 
Tautos patriarchas; / Nepuošė Jo aukso karūna, / Bet didesnis Jis mums 
už monarchą... / K. Vidikauskas (esp.)]'. 


> Kazio [Jankaus], 
Skiemonys, [apie 1930 m., Velykos] 


Sveikas, pasauli, džiaugsmą sulaukęs, 
Šventų Velykų, laimės bangų... 
Dangiška arfa veržias iš širdies 
Liepsną gyvybei, daugink draugų... 
(Mokytojas) Kazys [Jankus] 
Skiomenys (Utenos apskritis) 


1 


Vertė Petras Čeliauskas. 

MLLM ER2 5556 / 7. 
Spaudų nėra. Atvirukas; spalvotame viršelyje - margučio tautinės 
juostelės ir vėliavos piešinys rombe; užrašas: Linksmų Velykų Linkiu 
Jums. Adresuota: Jo Garbei Pralatui Jonui Maculevičiui (Viešoji aikštė), 


Kaunas. 


> Jono Petrošiaus, 
[Cugspicé], 1931 m. birželio 21 d. 


Magnifice! 

kalnų viršunėse, kurias pasiekiau antroj pusėj atvaizduota mašina. 
Bendrai, Jusų duotas man atostogas, už kurias širdingai dėkoju, pra- 
leidžiu įvairindamas važinėjimu. 

Linkiu Tamstai, Magnifice, ir p. Marcelei geriausių linkėjimų. 

Kun. Petrošius 

31.V1.21 d. 


MLLM ER2 5556 / 25. 

Spaudas: 1931-06-22 Cugšpicės traukinys [vok. Zugspitzbahn]. Atviru- 
kas; viršelyje - kalnų slidininkų vagonelio vaizdas. Adresuota: Litauen, 
Jo Magnificencijai Prel. Maironiui-Mačiuliui, Kaunas, Muzėjaus g. Nr. 5. 


> Onos Balčiūnienės, 
1926 m. spalio 19 d. 


Siunčiu širdingiausius Linkėjimus Jūsų Vardinių Dienoje. O. Balč. 


19. X. 26 m. 


MLLM 5556 / 18. 
Spaudų nėra. Atvirukas; spalvotame viršelyje — tapytas peizažas su eże- 
ru ir medžiais. 

> Onos Balčiūnienės, 
[Palanga], 1931 m. liepos 6 d. 


G. G. Pralote! 

Praneśu Tamstai, kad atvažiavau į Palangą laimingai, tik blogai 
miegojau, nes traukinio bildėsys, kliudė miegot. Suspėjau šiandiena 
saulės vonias priimt ir pasimaudyt ne daugiau kai tris minutes. Teko 
plaže susitikt su p. Kubertavičiene. Oras labai gražus, jūra rami kai 
koks ežeras, jokių vilnių nėra. 

Einant atvirutę pirkt žiurėjau į kleboniją, bet Tamstos nėra, labai 
gaila, bet tikiuos greit pasimatysiu, palieku Jūs belaukianti. 

Gerbianti Jūs O. Balčiūnienė 

Mano adresas Daukanto 7 

6 VIII 31 


MLLM ER2 5556 / 41. 
Spaudų nėra. Atvirukas; nespalvotame viršelyje - jūros ir kranto tolu- 
moje vaizdas. 


> [Schaeferiu], 
[Bad Vildungenas], [1931 m. birželio 30 d.] 


Westend-Hotel 

Leider vermisse ich bis heute Ihre geschatzte Nachricht, wann Sie 
zum diesjáhrigen Kurgebrauch nach Bad Wildungen kommen wol- 
len. - Ich habe die Pensionspreise nochmal ermassigt, so dass Sie 
schon von RM 8.50 an ein gutes Zimmer m. flies. Wasser einschl. vol- 
ler, bester Verpflegung bekommen kónnen. 

Ihrer geschátzten Antwort mit Interesse entgegensehend, zeichne 
ich mit vorzüglicher Hochachtg. 

Vertimas! 


Viešbutis „Westend“ 

Deja, iki šiandien negavau iš Jūsų žinios, kada Jūs norite šiais me- 
tais atvykti gydytis į Bad Wildungeną*. Aš dar kartą sumažinau pen- 
sionato kainą, todėl Jūs jau nuo 8,50 Reichsmarkių galite gauti gerą 
kambarį su vandeniu ir pilnu puikiu maitinimu. 

Nekantriai laukdamas Jūsų gerbiamo atsakymo, pasirašau su di- 
džiausia pagarba. 


MLLM ER2 5556 / 113. 


Spaudas: 1931-06-30 Bad Vildungenas. Adresuota: Herrn Professor Jo- 
nas Maironis, Kaunas, Litauen. 


> Schaeferių, 
Bad Vildungenas, [1931 m. gruodžio 21 d.] 


Fróhliche Weihnachten und ein glückliches Neujahr wünscht 
Ihnen Ihre Familie Schaefer, Westend Hotel, Bad Wildungen 


Vertimas? 


Linksmų Kalėdų ir laimingų Naujųjų metų Jums linki Jūsų Schaefe- 
rių šeima, viešbutis „Westend“, Bad Wildungen 


MLLM ER2 5556 / 112. 


Spaudai: 1931-12-21 Bad Vildungenas; 1931-12-23 Kaunas. Adresuota: 
S. H. Herrn Professor J. Maironis, Kaunas (Lit.) [J. M. Ponui Profesoriui 
Jonui Maironiui, Kaunas (Liet.) (vok.)]. 


1 Vertė Sigita Barniškienė. 
* Bad Vildungenas - kurortinis miestelis pietų Vokietijoje. 
3 Verte Sigita Barniškienė. 

> [Schaeferiu], 
[Bad Vildungenas], [1932 m. gegužės 19 d.] 


Wenn Sie schon in Früheren Jahren eine Erholungs = oder Baderei- 
se antraten, wieviel wichtiger ist eine solche heute, wo Sie für den au- 
genblicklich harten Existenzkampf vor allem kórperlich gerüstet sein 
müssen. Das solte Sie veranlassen, auch in diesem Sommer unbedingt 
einige Zeit auszuspannen. Besuchen Sie darum wieder Bad Wildun- 
gen und das Westend-Hotel. Es bietet Ihnen beste Verpflegung (auch 
Diat-Kost) bei billigster Berechnung. 


Vertimas! 


Jeigu Jüs jau ankstesniais metais keliaudavote pailséti arba j kurorta, 
tai juo labiau tokia kelionė svarbi šiandien, kai Jūs pirmiausia fiziškai 
turite būti pasirengęs dabartinei sunkiai kovai už būvį. Tai turėtų Jus 
paskatinti ir šią vasarą būtinai kurį laiką atsipalaiduoti. Todėl vėl aplan- 
kykite Bad Vildungeną ir viešbutį „Westend“. Čia Jums bus pasiūlytas 
geriausias maitinimas (taip pat dietinis maistas) už mažiausią kainą. 


MLLM ER2 5556 / 111. 


Spaudas: 1932-05-19 Bad Vildungenas. Adresuota: S. H. Herrn Professor 
Jonas Maironis, Kaunas, Litauen [J. M. Ponui Profesoriui Jonui Mairo- 
niui, Kaunas, Lietuva (vok.)]. 


> O. Baronienés, [apie 1930 m.] 


Vardo dienoje daug laimés. 
O. Baroniené 


MLLM ER2 5556 / 136. 


Spaudų nėra (gal būta voko). Atvirukas; nespalvotame viršelyje - Mo- 
zės, iškėlusio virš galvos Įstatymų knygą, skulptūros vaizdas. 


> Vertė Sigita Barniškienė. 

> Baronų, 
[Bad Vildungenas], [1930 m. liepos 17 d.] 


Atvažiavome į Wildungen laimingai, vakar buvo Kostas pas Bonną, 
rado jo sveikatą geriau. Klausė apie Jūsų. Gaila, kad neatvažiavote čio- 
nai, visiems būtų linksmiau. Palangoj tur būt šilta ir drėgna. Linkime 
sveikatos. 

Su pagarba. Baronai. 


MLLM ER 5556 / 5. 

Spaudai: 1930-07-17 Bad Vildungenas; 1930-07-19 Kaunas; 1930-07-20 
Palanga. Atvirukas; nespalvotame viršelyje - „Westendo“ viešbučio Bad 
Vildungene gamtos fone vaizdas. Adresuota: Litauen, Kun. Prelatui 
Maironiui, Palanga, Klebonija. 


> [P.] Barono, 
[Mentonas], [1931 m. kovo 11 d.] 


Didei Gerb. Prelate! 

Jau apsigyvenome Mentone, gražioj vietoj kur saulė [skaisčiai], o 
ir šildo stiprei. Pasirodo [...]* aina gerin, naktimis gal migoti ir atroda 
geriau. Parašykite pora žodelių is tinai. 

Hotel Modern. Chamb. N° 4. Su pagarba 

[P.] Baronas 


MLLM ER 5556 / 49. 

Spaudai: 1931-03-11 Mentonas; 1931-03-17 Kaunas. Atvirukas; nespalvo- 
tame viršelyje - Frankfurto prie Maino Keisersreafse gatvės priešais stotį 
vaizdas. Adresuota: Lithuania, J. M. Kun. Prelatui Maironiui, Kaunas, 
Rotušės aikštė, N 5. 


: Kurortinis miestelis Italijoje, netoli Monako, prie Viduržemio jūros. 
^ Žodis (vardas) neįskaitomas. 

> Benedikto Andruškos, 
1931 m. balandžio 3 d. 


D. Gerbiamam ir mylimam Magnifikui Rektoriui 
ir visiems Profesoriams Linksmo Aleliuja. 
Dėkoju už atmintį. 

Kun. B. Andruška 

3 / IV-1931 


MLLM ER2 5556 / 43. 


Spaudas neįskaitomas. Atvirukas; spalvotame viršelyje — piemenėlio ir 
aukštai tarp debesų apsireiškiančio Kristaus vaizdas. Adresuota: J. M. D. 
gerb. Pralotas Magnif. P. Maironis-Mačiulis, Kunigų Seminarija, Kaunas. 


> [Vinco Krėvės], 
Kaunas, 1932 m. vasario 1 d. 


VYTAUTO DIDŽIOJO 
UNIVERSITETAS 

NR. 327 

KAUNAS, 1932 M. VASARIO MÉN. 1 D. 


Ponui L. U-to garbės profesoriui kun. prelatui Jonui Maironiui-Ma- 
Giuliui. 

Turiu garbės pranešti Tamstai, kad Humanitarinių Mokslų Fakul- 
teto Taryba š. m. sausio 29 d. U-to 10 metų sukaktuvių proga nutarė 
suteikti Tamstai literatūros garbės daktaro laipsnį. Garbės daktaro 
diplomas bus įteiktas vėliau. 

[parašas] Humanitarinių Mokslų Fakulteto Dekanas 

[parašas] Sekretorius 


LNB RS F9-261. 

2 dalis. ATSIMINIMAI 


Apie Maironį tėviškėje 


Danutė Lipčiūtė-Augienė 


Medžiagą šių atsiminimų žiupsneliui imsiu daugiausia iš Maironio 
sesers Mačiulytės, mirusios 1958 m. balandžio mėn., sulaukus jai 
96-erių metų, laiškų. Teta Marcelė atsiminimus apie Maironį man 
rašė mano paprašyta. Kai ką papildysiu savo vyriausios sesers Julijos 
Lipčiūtės-Gečienės man atsiųsta medžiaga, kurią ji atkūrė iš mūsų 
mamytės pasakojimų. 


Maironio tėvai ir seneliai 


Maironio tėvas Aleksandras Mačiulis (kaip ir pats Maironis) gimė ne 
savo tėvų lizde Bernotuose, bet nuomojamame dvare Krakių valsčiu- 
je. Tėviškė buvo Šaukėnų parapijoje, Lėkių kaime. Čia apie Krakes 
ir žmoną senelis sau išsirinko (Petronéle Kriptapūnevičiūtę!). Ar ji 
buvo ar nebuvo bajorė — niekas nepasakodavo, tiktai visi sakydavo, 
kad buvo šauni ir ūkį gerai mokėjo tvarkyti. Tėvelis buvo vienas su 
penkiom seserim. Visos seserys nutekėjo į ūkius. Vienas senelio bro- 
lis buvo bernardinas vienuolis Tytuvėnuose. Kai Mačiuliai į Bernotus 
atvažiavo, tėvelis buvo dar nedidelis. Senelis išnuomavo iš valdžios du 
ūkius išsimokėtinai. Skola buvo nemaža. Dar jos neišmokėjus, senelis 
mirė. Tais pačiais metais pasimirė ir močiutė. Tėvelis liko vienas naštą 
nešti. Turėjo baigti ištekinti seseris. Sakydavo, jog motina daugiausia 
išmokiusi jį ūkį vesti ir visokio kito apsukrumo: ir virti, ir kepti, ir 
į stalą padavineti. Visko, kaip seseris, taip ir jį, mokiusi manydama, 
kad gal visa tai pravers gyvenime. Šioje srityje jis buvo taip išsilavinęs, 
| Kitas šaltinis nurodo, jog Maironio senelio Adomo Mačiulio žmona buvo 
Petronėlė Krištopaitytė (1802-1852) (žr. Jonas Babonas „Maironio giminė“, 


in: Žemaičių žemė, Vilnius, 2012, Nr. 2, p. 40). 

kad vėliau dažnai ir ponai balių atvejais kviesdavosi jį talkon: virtuvė- 
je pasisukinėti, į stalą gėrimus bei skanumynus padavinėti. Kaimynai 
bajorai buvo Navickai ir Aleknos. Tėvelis turėjo širmą žirgą, išmokytą 
šokinėti. Bajorai prašydavo per didesnius balius tą žirgą atsivesti ir 
pašokdinti. „Tai nujoju, būdavo, ant padvarės, išeina visi, apstoja ratu, 
o aš šoku su tuo savo širmuku. Pliauškina tik publika „bravo, bravo“, 
o aś jiems dar pokštų prirodau: riešutą saujoje sutraiškau, 20 kapeikų 
perlaužiu, su kiaušiniu juokų prikrečiu... Stiprus ir jaunas buvau...“ — 
pasakodavo tėvelis... 

„Bajorai tėvelį labai mėgo, - tęsia laišką Marcelė Mačiulytė. - Rei- 
kale padėdavo. Jei jam reikėdavo statybai medžiagos, tereikėjo tik 
žodį tarti. Todėl ir išsistatė gražius gyvenamus namus, ledaunes ir 
kitus ūkio trobesius. (Savo tėviškę Maironis aprašo Jaunojoj Lietuvoj. 
Tai Atkaičiai ir Rainys.) Kaimynai bajorai tėvelį veždavosi net į Vokie- 
tiją ar Krokuvą pirkinių pirktis. Iš ten jis seserims dovanų parveždavo. 
Seseris išleidęs už vyrų, pats vedė. Žmonai padovanojo lapių kailinius 
ir šilkinių suknių. Mamytė atitekėjo iš Šimkaičių - Ona Kurmauskai- 
tė. Augo jos keturi broliai ir keturios seserys. Jų tėvas jau buvo miręs. 
Motina mažai ko išmokyta. Tėvelis sakydavo, kad jis mūsų mamytę 
pats visko išmokęs. Ji buvo gera šeimininkė ir gailestinga moteris. Šei- 
myna kitaip jų nevadindavo kaip „dėde, teta“. Tėveliai nenorėjo, kad 
darbininkai juos ponais vadintų, nes jiedu patys buvo į darbą įpratę, 
ji mokėjo ir jį mylėjo.“ 


Santykiai su dvaru 


Tuo tarpu Pasandravy kaimynas bajoras Astrauskas, dar jaunas bū- 
damas, pasimirė. Jo vaikai mokėsi gimnazijoje. Astrauskienė, našlė, 
ėmė prašyti, kad jos dvarą prižiūrėtų tėvelis. Tai nebuvo sunku, nes 
Bernotai vienoj pusėj Luknės (upelio), dvaro žemė - kitoj. Mačiuliai 
Bernotuose paliko darbininkus, o patys apsigyveno Pasandravyje. 
Čia ir Maironis gimė. Vyriausia bajoraitė Astrauskaitė buvo Mairo- 
nio krikšto motina. Nenuostabu, kad krikštasūniui paaugus norėjo 
jį lenkiškai kalbinti ir bajoriškai rėdyti. Pasiuvo juodus rūbelius, ant 
galvos lenkišką „federatką“. Lenkuojanti auklė Jonuką vadindavo ba- 

joru. Bet šitai vaikui nepatiko. Jis sakydavo: „Aš nenoriu būti bajoru, 
aš kunigu būsiu“, 

Pasandravyje dar gimė du broliukai ir dvi sesutės, bet visi keturi 
mirė. Palaidoti kapeliuose ant Sandravos ir Luknės kranto. Nebuvo 
tada daktarų, nebuvo kas ligose gelbsti. 

Kai grįžo iš mokslų P. Astrauskas, tėveliai persikėlė atgal į Berno- 
tus. Rusų ir lenkų santykiai tada buvo labai įtempti. Buvo sunku iš- 
silaikyti kurioj nors pusėj, priešų neįsigijus. Rusai ėmė įtarinėti, kad 
tėvelis su lenkais eina ranka rankon. Kaip tik tuo metu pavogė tėvelių 
arklius. Rusai įtarė, kad tėvelis atidavė juos lenkų maištininkams. Su- 
areštavo, tardė, bet paleido. Tada mamytė buvo neseniai pagimdžiusi 
sūnęlį Aleksiuką. Arešto nelaimės išgąstyje jį papenėjo, ir vaiką su- 
traukė konvulsijos. Jis tuoj pat mirė. 


Vysk. Valančiaus akivaizdoje 


Rusai tada neleido vyskupui Valančiui važinėti po parapijas ir teikti 
Sutvirtinimo sakramento - dirmavoti. Tėvelis pasisiuvo būdą iš odos 
ir pritvirtino, pritaisė ją prie drobynų. Šitaip vežimą paruošęs, prisi- 
sodindavo vaikų, priešais prikrovęs audimo rietimų, važiuodavo su 
jais pas vysk. Valančių. Pamatęs žandarus, liepdavo vaikams gulti ir 
juos uždengdavo audeklų rietimais. Žandarų paklaustas, kur važiuo- 
ja, - „Į parodą! - atsakydavo. Grįždamas su vaikais iš vysk. Valančiaus, 
tėvelis prikraudavo į ratų dugną knygelių, maldaknygių. Parvežęs jas, 
paskleisdavo žmonių tarpe. Tėvelio motinos brolis buvo liokajum pas 
vysk. Valančių. Tad nenuostabu, kad tėvelis ir Jonukas ten būdavo daž- 
ni ir laukiami svečiai. Jau per dirmavonę Maironis pareiškė būsiąs ku- 
nigu ir į vysk. Valančiaus klausimą - „O vyskupu nenori būti?“ - Jonu- 
kas tik pečiais patraukęs, lyg būtų dar ne visai tikras savo nusistatymu. 


Maironio vaikystė 
Mudu buvome dideli draugai su broliu Jonu, - rašo Marcelė Mačiuly- 
tė. - Aš buvau porą metų jaunesnė. Mudu labai sutikome, nes aš vis 


klausydavau, ką jis man sakydavo, tik gaudavau barti, kam žaidžiu 

su lėlėmis, joms rūbus siuvu, joms dainuoju. Rytą pabudęs, liepdavo 
Dievą garbinti, poterius kalbėti, po to giedodavom abu „adynas“. Pa- 
galiau abu suklaupę prašydavome, kad Dievas saugotų mus, griešnus 
žmones, ir sveikus laikytų. Šeimyna juokdavosi iš mūsų tokių maldų: 
„Štai, griešni žmonės atsirado!“ Juk tada mes buvome dar tik vaikai! 
Šešerių metų būdamas, Jonukas jau mokėjo skaityti. Turėjo labai 
gerą atmintį. Ilgiausius poterius mintinai išmokdavo, vos porą kar- 
tų paskaitęs. Sesuo Kotryna buvo aštuoneriais metais už brolį Joną 
jaunesnė. Gimė ji silpnutė ir augo ligūsta, menkutė. Naktimis blogai 
miegodavo. Mudu su broliu Jonu pasivaduodami eidavome mamytės 
užvaduoti. Susėdę gale lovos, supdavome jauniausios sesers lopšelį. 
Paaugę eidavom gyvulių ir paukščių ganyti. Aš labai bijojau griausti- 
nio. Brolis Jonas nebijojo. Man liepdavo eiti namo, pats vienas pasilik- 
davo ir ganydavo. Labai geras ir malonus man buvo, tik labai nemėgda- 
vo, jei draugės ateidavo į ganyklą. Liepdavo man visad vienai ganyti. Kai 
Jonukas buvo dešimties metų, tėvelis nuvežė jį į Kauną vienai žiemai. 


Maironis gimnazistas 


Prieš tai mokėsi Betygalos klebonijoje ir vasarą pas Astrauskus Pasan- 
dravio dvare. Po to išlaikė Kaune egzaminus į gimnaziją. Koks grau- 
dingas buvo mūsų išsiskyrimas! Atėjo pas mane į laukus atsisveikinti. 
Verkėm abu apsikabinę, kad jam reikėjo išvažiuoti. Išvažiuodamas 
prašė tėvelio, kad ir mane atvežtų į Kauną. Kai tėvelis veždavo rudenį 
maistą (bulvių, riebalų, miltų), pasiimdavo ir mane kartu. Tada brolis 
Jonas išvedžiodavo mane po visą Kauną, po žymesnes jo vietas. Grįžus 
Bernotuosna laukdavau atostogų. Taupydavau gardesnius kąsnelius. 
Kai jis grįždavo, vėl būdavom laimingi. Tačiau brolis Jonas sakydavo: 
„Aš Bernotuose negyvensiu. Būsiu kunigas. O tu ar Katrytė liksit čia 
gyventi“. Aš sakiau jam, kad netekėsiu, o eisiu pas jį už šeimininkę. 
Tas nutarimas, padarytas dar mums mažiems esant, išsipildė. Gyve- 
nau pas jį apie 30 metų, ligi jo mirties, nuo to laiko, kai jis grįžo į 
Kauną, baigęs mokslus. 

Maži būdami kartu žvirblius gaudydavome, o aš juos kepdavau. 
Žiemą zuikiams spąstus statydavome. Vis abu. Paaugęs jau dažniau 

apie dvasiškus dalykus ėmė galvoti. Parsiveždavo lenkiškų knygų, 
nes lietuviškų tada turbūt dar išleistų nebuvo. Svarbesnes vietas iš- 
rašydavo ir palikdavo mums pasiskaityti. Ketvirtoje klasėje būdamas, 
jau norėjo stoti į kunigų seminariją, bet tėvelis pageidavo, kad baigtų 
gimnaziją. Paklausė. Baigė. Gimnazijoje būdamas, turėjo mokinių, 
rengė juos į seminariją. 


Geras sūnus 


Tėvą ūkyje užjautė. Drausdavo sunkiai dirbti. Liepė daugiau šeimynos 
pasamdyti. Žadėjo pats algas užmokėti. Baigęs gimnaziją, gavo pagy- 
rimo lapą, auksinėmis raidėmis išspausdintą, nes buvo pirmas mo- 
kinys. Šiuo klausimu mano sesuo Julija Lipčiūtė-Gečienė duoda pa- 
pildomos medžiagos. Štai ji: „Mokėsi gerai. Maironio dienynai, daug 
knygų, vadovėlių, storokas jo eilėraščių ir rašinių sąsiuvinis (labai 
pribraukytas) iki Pirmojo pasaulinio karo buvo laikomi Bernotuose 
Maironio vyriausios sesers Pranciškos globoje. Nors tas archyvas buvo 
labai saugojamas, tačiau turėjau progų jį pavartyti. Daugiausia man 
rūpėjo dienynai, pažymėjimai, kad pamatyčiau, kaip dėdė Maironis 
mokėsi. Teko rasti ir dvejetukų. Tikrai džiaugiaus, mat buvo drąsiau 
nešti savo pačios ne visada gerus pažymius dėdei parodyti“. 

Gimnazijoje ir eiles pradėjo rašyti, — tęsia savo laišką Marcelė Ma- 
čiulytė. - Mėgo atostogų metu klausytis senų žmonių pasakojimų 
apie senus laikus. Toks Kveselys iš Budynės, apie šimto metų senukas, 
Vaičius iš Spedotų, Šiluvos parapijos, giminaitis senelis, daugybę isto- 
rijų ir senovės nuotykių pripasakodavo ir knygų senoviškų atnešdavo 
pasiskaityti. 


Maironis buvo taupus 


Baigęs gimnaziją, panoro aukštesnių mokslų. Iš Kijevo vasaros atos- 
togų jau nebeparvažiavo. Pas kokius ten grafus vaikus mokė ir pini- 
gų savo reikalams užsidirbo. Maironis buvo taupus. Nors tėvai buvo 
pasiturintys, bet jis nuolat turėdavo mokinių ir susitaupydavo savo 
smulkioms išlaidoms. Pinigų niekams nemėtydavo. Todėl kai kuris jo 

šelpiamas giminaitis išleisdavo iš jo gaunamus pinigus nebūtiniems 
daiktams, labai pyko ir murmėdavo, žadėdamas daugiau nešelpti. Iš 
savo santaupų man net siuvamą mašiną Vilniuje nupirko, o Kaune sau 
sutaną pasisiūdino ir parvažiavo į Betygalą, mums apie tai nepranešęs. 
Kaip tik Betygaloje buvo liepos mėnesį Škapliernos atlaidai. Nagi žiū- 
rim — prie altoriaus klūpo klierikas Jonas. Iš karto né nepažinom. Ki- 
taip apsivilkęs, kitaip atrodė, apkirptais plaukais, veidas skaistus, kiek 
pabalęs. Seminariją pabaigus, vysk. Paliulionis siuntė Joną ketveriems 
metams į Petrapilio akademiją. Bet kadangi Maironis buvo gabus, tai 
trejetą metų jam ten išbuvus, leido įsišventinti į kunigus. Parvažiuo- 
damas namo, mums parvežė suknelėms medžiagos ir skarelių. 


Geras brolis ir pavyzdingas kunigas 


Julija Lipčiūtė-Gečienė papildomai rašo: „Maironis mylėjo seseris ne 
žodžiais, bet veiksmais. Atvykdamas atostogų iš Petrapilio, ko jis joms 
nepriveždavo! Ir medžiagų, ir papuošalų, ir gražiausių skepetaičių. Gi 
mums, vaikams, ne tik medžiagos rūbams, bet ir žaislų. Ūkiui nesi- 
gailėjo rublių. Rūpinosi ir jauniausios sesers Kotrynos sveikata. Gydy- 
tojui patarus, ją išvežė į Rygos pajūrį kartu su jos dviem vaikais. Mai- 
ronis ten kartu atostogavo ir seserį prižiūrėjo, ją globojo. Tačiau daug 
kalbėtis su seserimis nemėgo, dėkoti neleisdavo“. Kaune profesoriu- 
mi pabuvo neilgai. Turėjo važiuoti Petrapilin profesoriauti Dvasinė- 
je akademijoje. Ten išbuvo 15 metų. Ir aš ten nuvažiuodavau, - rašo 
Marcelė Mačiulytė. - Išvedžiodavo po visą miestą. Tėvelis vyskupo vis 
prašė, kad kunigo Jono nebesiųstų į Petrapilį. Tėvelis ėmė vis negaluo- 
ti, sirginėti. Kai tėvelis mirė, Maironis buvo profesoriumi jau Kaune 
ir į laidotuves atvažiavo. Tėvelis Aleksandras Mačiulis palaidotas Gir- 
kalnio kapinėse, prie Betygalos miestelio, ant Dubysos kranto. Ten 
palaidotos ir Maironio seserys Kotryna ir Marcelė. 

Maironis buvo pavyzdingas kunigas. Mokėjo laiką sunaudoti ir savo 
turtą paskyrė geriems darbams. Visi apie Maironį tik gerai atsiliepia. 
Ir dabar (laiškas rašytas 1957 m.), kai išleido knygą apie Maironį su jo 
raštais, tuoj visą išpirko. 

Maironio svečiai 


Pokštų kokių rodyti nemokėjo. Nuo pat mažens jam rūpėjo knygos 
ir mokslas. Tarpe saviškių mėgdavo pažaisti, ratą pasukti, žiedą pa- 
dalinti. Gyvendama ilgokai su juo kartu, niekad nesu mačiusi kor- 
tuojančio. Gal kur nors svečiuose būdamas ar Palangoje vasarodamas, 
draugų įprašytas, šitai ir darė. O namie, kai būdavo svečių, tai tik kon- 
certuodavo. Kauno kunigų buvo ir muzikų su balsu (pvz., kun. Byla). 
Ateidavo žmonių ir iš teatro. Tai dainuodavo! Pabūdavo ligi vienuolik- 
tos valandos ir išsiskirstydavo. Aš pati, jauna gimnazistė, matydavau, 
kaip muzikuoja Kačanauskas, komp. Naujalis, pianistė A. Smilgaitė- 
Dvarionienė. 


Bajoraitės taipgi domėjosi Maironiu 


Julijos Lipčiūtės-Gečienės laiškuose randu dar papildomos medžia- 
gos. 

Mano atsiminimuos, - rašo ji, - Maironis tylus ir užsidaręs. Tylus 
ir nekalbus buvęs jis ir vaikas, bet drąsus prie svetimų žmonių, nors ir 
mandagus. Nepaprastai mylėjęs savo tėvą. Kur tik galėjęs ir kaip mo- 
kėjęs, jį imituodavęs. O Maironio tėvas visoj apylinkėj buvo laikomas 
labai gudriu. Pas jį nuolat kaimynai, neišskiriant nė bajorų, atvykdavę 
įvairiais reikalais pasitarti. Buvo net toks posakis prigijęs: „Apgauk 
šunį - ne Mačiulį“. 

Maironis gimnazistas buvo gražiai nuaugęs, patrauklios išvaizdos, 
rimtas, susimąstęs. Bajoraitės smarkiai Maironiu domėjosi. Bet jis lai- 
kėsi nuošaliai, gal net išdidžiai. Dvarininkė Teklė Navickaitė, gražuo- 
lė, vėliau ištekėjusi už Dambrevičiaus į Kačerginę, mielai draugavo 
su Maironio sesutėmis, kad tik su juo pačiu susitiktų. Ir man, - rašo 
Julija Gečienė, - teko porą kartų iš Kauno kartu su Maironiu nuvykti 
į tą dvarą, Boževolia vadinamą, ir stebėti tos šeimos nuoširdumą Mai- 
ronio atžvilgiu. Teklė Navickaitė paskaitydavo Kotrynai Mačiulytei ir 
Maironio jai rašytus eilėraščius. 

Maironiui studentui nestigo ir kitokio gudrumo. Norėdamas išsi- 
sukti nuo ūkio darbų, kur nors pasislėpdavo. Kartą tėvo užklaustas, 


249 


kur jis buvęs, atsakęs: kanapestum sedestum et serum edestum (kana- 
pėse sėdėjau ir sūrį valgiau), atseit lotynų kalbos mokėsi. 

Visi jauniausios sesers Kotrynos vaikai, Maironio kaštu eidami 
mokslus, buvo jo bute ir apgyvendinti, Julija Lipčiūtė-Gečienė rašo: 
„O kiek pastangų Maironis dėdavo, kad kuo daugiausia jiems to 
mokslo davus. Ir muzikos, ir skulptūros, ir kalbų. Galėjai semtis to 
viso, tik noro reikėjo. Pratino prie skaitymo, domėjimosi žurnalais, 
laikraščiais, duodamas ir reikalaudamas nurodytus straipsnius per- 
skaityti. Prancūzų ir vokiečių kalbų patsai mokino“. 


Lyg kareivis, pavargęs nelygioj kovoj 


Mano sesuo Julija Gečienė už mane vyresnė visa šešiolika metų. „Mano 
gimnazijos laikais Maironis nebeturėjo to užsidegimo ir pasišventimo jo 
globoje esantiems giminaičiams. Gal pavargo. Gal nebuvo patenkintas 
atžalyno elgesiu. Mano atsiminimuose Maironis užsidaręs, tylus, abe- 
jingas, prislėgtas, nusivylęs, apkartęs. Lyg aras pažeista širdim, nuver- 
tintas poetas, kaip pats Maironis rašo: „Lyg kareivis, pavargęs nelygioj 

kovoj, / Be garbės ir be vardo tėvynėj laisvoj, / Jis perblokstas ir vienas“... 


Danutė Lipčiūtė-Augienė, „Maironis giminės atsiminimuose“, in: Drau- 
gas, Čikaga, 1962-05-12, Nr. uz; sutrumpinus skelbta: „Atsiminimai“, in: 
Literatūra ir kalba, p. 406-411. 


Algirdas Lipčius 


Nuo Bernotų iki Pasandravio kelio apie 2 km. Jų valdų rubežiai suėjo 
Luknės upelio krantais. 

Vienu laiku Maironio tėvas Pasandravį nuomojo ar globojo. Matyt, 
Pasandravio (Astrauskų) sumenkusiam dvaro ūkiui buvo reikalinga 
patikima administracinė pagalba. 


' Parafrazé, orig.: „Ir štai kaip kareivis nelygioj kovoj / Be garbės ir be vardo 
tėvynėj laisvoj / Aš parblokštas ir vienas!.“ (Maironis, Raštai, t. 1: Poezija, 
Vilnius: Vaga, 1987, p. 240, eil. „Skausmo skundas“). 


Mano atminimu, apie Pasandravio (Astrauskų) dvarą niekas neuž- 
simindavo ir nekalbėdavo kaip apie Maironio gimtinę ar ilgiau gyven- 
tąvietą. Manyčiau, kad gražiausias ir kūrybingiausias dienas Maironis 
yra praleidęs ne Pasandravyje, o Bernotų vienkiemyje. Todėl ir dides- 
nio ar mažesnio paminklo Maironio atminimui vieta irgi turėtų būti 
ne Pasandravys, o Bernotai. 

Prieš Pirmąjį pasaulinį karą Maironis dažnai ir ilgokai pasisve- 
čiuodavo savo tėvo Aleksandro Mačiulio (mirusio 1893 m.) sodybo- 
je. Labai graži buvusi ta sodyba: skendėjo medžių žalumoje. Namas 
nors medinis (aukšti akmenų-plytų pamatai), bet dviejų galų: gerojoj 
pusėje trys kambariai, darbinėj pusėj - tėvų ir vaikų kambarys, dide- 
lė virtuvė. Namo galų viduryje - darbo priemenė, kamino pakura ir 
švarusis prieškambaris su gonkomis. Pastogėje, virš namo darbinės 
pusės, buvo salkutė, iš kurios atsiverdavo visas sodo gražumas. 

Sodas (apie 1,5 ha) iš šiaurryčių buvo apsodintas eglėmis, liepomis, 
kitokiais medžiais ir aptvertas tvora, nes prie sodo glaudėsi Bernotų 
kaimo bendros ganyklos. Kad piemenys nelįstų savavališkai į sodą, 
Aleksandras Mačiulis susitaręs su jais ir laiks nuo laiko duodavęs 
krepšį obuolių. To susitarimo piemenys sąžiningai laikydavęsi. Taigi į 
sodą nesibraudavę ir saugoti jo nereikėdavę. 

Maironio tėvas buvo darbštus, sumanus ir pavyzdingas ūkininkas. 
Metai iš metų jis vis labiau puoselėjo savo ūkį. Sode daugėjo vaisinių 
medžių, naujais rinktinių atmainų sodiniais netikusių veislių me- 
džius perskiepydamas, Mačiulis gerino medžių kokybę. Sode buvo 
laikoma per 20 bičių šeimų avilių - kaladžių. Bernotų ūkio plotas - 
45 ha. 

Mačiulio sodyboje ir namuose lankydavęsi net apylinkės dvarų sa- 
vininkai - bajorai Navickai ir kt. Čia jie viešėdavę, mokydavęsi iš Ma- 
Giulio ūkininkavimo tvarkos. 

Už 7 km nuo Bernotų sodybos buvo kita Mačiulio valda - Srautas, 
apie 20 ha gražaus lapuočių (ąžuolų, beržų, drebulių, juodalksnių) 
miško ir kiek pievų. Ten taip pat buvo apie 1 ha sodo, o ir pačiame 
miške Maironio tėvas Aleksandras įskiepydavo laukines obelis ir jos 
virsdavo gerus vaisius vedančiais medžiais. Visas miško plotas buvo 
apjuostas reta, simboliška tvora. Aleksandras Mačiulis sakydavęs, kad 

jis tai darąs, norėdamas ne apsaugoti mišką nuo vogimo, bet tam, kad 
žmonės žinotų jo valdų ribas. 

Maironiui išvykus mokslo metams iš Bernotų, jo sesuo Marcelė 
likdavo pagrindinis patikimas ramstis ūkyje. Pats Aleksandras Ma- 
Giulis retai iš ūkio išvažiuodavęs. Vietoj savęs beveik visur siųsdavęs 
Marcelę, - pavyzdžiui, į Raseinius nupirkti pas žydelį krautuvininką 
geležies ar kitokių prekių. Sakydavęs dukteriai: „Jei tave kiek ir apgaus 
dėl prekių kainos, tai, likdamas namie, ūkyje, aš vis tiek daugiau lai- 
mėsiu“. 

Pirmojo pasaulinio karo metu (1915 m.) gražiąją Maironio tėvų so- 
dybą ugnis ir patrankų sviediniai sunaikino. Ūkio trobesiai (jų buvo 
10) sudegė. Sodybą ir laukus išvagojo rusų karių apkasai. Už kilometro 
į vakarus, palei Pasandravį, Sandravos upelį, apkasus buvo išsikasusi 
vokiečių kariuomenė. Žodžiu, Bernotai atsidūrė ugnies linijoje ir, ži- 
noma, negalėjo išlikti - karo audra juos nušlavė nuo žemės paviršiaus. 

Mano tėvai įsiprašė ir apsigyveno pas kaimyną Vičą, ir ten visus 
metus susigrūdę pralindėjome, kol buvo suręsta laikina troba (ji ir 
dabar tebestovi). Su dideliu vargu buvo iš dalies atstatyti ir kiti ūkio 
trobesiai: tvartas, klojimas - daržinė, svirnelis ir kita. 

Apie Maironio tėvą ir ūkio valdas mano mama Kotryna ir teta Mar- 
celė (Maironio seserys) tikriausiai daug ką yra sakiusios, bet mano, 
mažo vaiko, galvoje tada ne kažin kas tepaliko. 

Prisimenu dar vieną pasakojimą, kuris labai paryškina Aleksandro 
Mačiulio charakterį. 

Carų režimo laikais, kai rusų kalba ir pravoslavija buvo peršama ir 
brukama plačiu baru, Aleksandras Mačiulis, Maironio tėvas, raginęs 
nekeisti savo kalbos ir tikėjimo. Surinkęs paauglius vaikus, jis ne vieną 
kartą yra vežęs slapta į Kauną Sutvirtinimo sakramento, kad ten tikė- 
jimo dorovės dvasia paženklinti jie užaugtų darbštūs, sąžiningi, atka- 
klūs, garbingi, kad žinotų, kas tėvynės Lietuvos vaikams, artojams ir 
apšvietos nešėjams, svarbu žinoti ir vykdyti. 

Šios Maironio tėvo Aleksandro gyvenimo miniatiūros mums liudi- 
ja, kokioje šeimos, ūkio aplinkoje galėjo formuotis jauno Jono Mačiu- 
lio medžiaginis, dvasinis pasaulis ir tiesus, krikščioniškai humaniškas 
charakteris. 

Iki 1914 m. mano, vaiko, atmintyje išliko du atsiminimai apie Mai- 
ronį. Vienas jų - laukimas atvažiuojant. Matyt, dėdė Maironis buvo 
tvirtai pažadėjęs atsilankyti Bernotuose. Parsivežti reikėjo iš Baiso- 
galos geležinkelio stoties (atstumas apie 40 km). Brolis Mikalojus 
dvikinke brička išvažiavo parvežti. Visi mes, vaikai, dideli ir maži - 
penki - nekantriai laukėme, kada pagaliau parvažiuos dėdė Mairo- 
nis ir, žinoma, atveš daug lauktuvių pyrago... Ilgai laukus, į pavakarį 
pasirodė kelio tolumoje mūsų arkliai ir brička. Kai iš tolo pamatėme, 
kad ant vežėjo sėdynės sėdi Mikalojus, o ant minkštosios plačiosios 
juoduoja stambus keleivis su skrybėle, ėmėme linksmai džiūgauti. 
Bet kai brička įvažiavo iš vieškelio į sodybos kelią, visi pamatėme, 
kad virš minkštosios sėdynės juoduoja medžio skersinyje užkabintas 
apsiaustas, apvainikuotas skrybėle. Žinoma, visiems buvo nemaloni 
staigmena: nei dėdės Maironio, nei to lauktuvių pyrago. O brolis Mi- 
kalojus tik juokiasi... 

Kodėl neatvažiavo? Matyt, kad, darbuojantis plačiuose lietuvių 
kultūros baruose, atsirado rimtų kliūčių išvažiuoti į Bernotus. 

Dar vienas ryškus prisiminimas iki šiol išliko, kaip dėdė Maironis 
talkininkavo mano tėvui - savo svainiui Juozui - padėjo krauti į kluo- 
no prėslą rugių pėdus. Turbūt tai įvyko apie 1911-1912 metus rugpjūčio 
pradžioje. Buvo jau daug ir aukštai sukrauta rugių ir šake užkelti nau- 
ją pėdą, matyt, buvo nepatogu ar negalima. Specialiai pritaikyta tvir- 
ta kartele smeigęs pėdą žemiau ryšio, dėdė Maironis ėmė sviesti juos 
vieną po kito į pačias aukštybės... Taip išverstas visas vežimas rugių 
pėdų atsidūrė prėslo viršuje. 

Prisimenu ir savo „bajoriškumo“ valandas, kurios irgi susijusios su 
Maironiu. Mama apie tą „bajorišką reikalą“ man įsimintinai yra sakiusi. 

Mačiulių senoje šeimoje ir dukters Kotrynos, mano motinos, jau- 
noje šeimoje niekas lenkiškai kalbėti nemokėjo. O mane vieną ėmė 
mokyti lenkiškai, berods, samdyta auklė. Kodėl mokino lenkiškai tuo 
metu, kai aš gal tik iš viso pradėjau kalbėti? Galbūt patarti kaimynys- 
tėje gyvenusių dvarininkų bajorų Navickų, nes jie kalbėjo lenkiškai. 
Materialiais sumetimais tuo laiku buvę taip: jei nori gauti lengves- 
nį kaip artojo ūkininko darbą - tarnybą - mokėk rusiškai ar lenkiš- 
kai... Žodžiu, sako, aš tos lenkų kalbos buvau jau gerokai pramokęs. 

Bet dėdė Maironis, atsilankęs Bernotuose ir apie mano lenkų kalbos 
mokslą patyręs, griežtai mane mokyti lenkiškai uždraudęs. Dėdės 
įsakymas buvo įvykdytas. Nuo tų lenkų kalbos mokslo žlugimo laikų 
mano broliai ir seserys ilgai mane vadino ne Algirdu, bet bajoru. 

Prasidėjus 1914 m. Didžiajam pasauliniam karui, Maironiui, matyt, 
susiklostė neramios, nepalankios darbo sąlygos. Kauno kunigų semi- 
narija iš Kauno - tvirtovės miesto - išsikėlė į Vašuokėnų dvarą, esantį 
Panevėžio apskrityje, Troškūnų valsčiuje. Vėliau, kai visi vėl grįžo į 
Kauną, kaizerinės vokiečių okupacijos metais, buvo suvaržytas bet 
koks susisiekimas - judėjimas. Todėl iki pat 1918 m. Maironis Berno- 
tuose nepasirodė. O pasirodęs aplankydavo mus trumpai, nenakvo- 
davo, kadangi, kaip jau minėjau, visi Bernotų vienkiemio trobesiai 
karo metu sudegė. 

Rodos, 1924 m. vasarą Maironis užsuko į Bernotus. Aš tą dieną pjo- 
viau dobilus šienapjūve mašina, poros arklių traukiama. Tą mašiną 
mano tėvui, savo svainiui, buvo įtaisęs dėdė Maironis. Kai, baltą skry- 
bėlę rankoje laikydamas, Maironis su giminės palyda prisiartino prie 
dobilų lauko, aš sustabdžiau arklius ir dėdę pasveikinau, - supranta- 
ma, rankos pabučiavimu. Jis buvo dvigubai patenkintas: malonu buvo 
matyti, kad jo dovanota mašina svainiui naudinga ir kad seserėnas - 
krikšto sūnus Algirdas - dirba ir moka pjaunamą mašiną valdyti. 

Pamenu dar, kad Maironis atvažiavo į Bernotus, berods, 1926 m., 
kai mano sesuo Elena tekėjo už Liudviko Babono į Burneikių vienkie- 
mį (dvarą). 

Kai mokiausi Dotnuvos žemės ūkio technikume (1922-1926 m.), 
Maironis ir man skirdavo kiek pinigų. 

Nors 1927-1930 m. gyvenau Kaune (buvau įstojęs į Vytauto Didžiojo 
universiteto Gamtos-matematikos fakulteto Veterinarijos skyrių ir dir- 
bau kooperatinės prekybinės organizacijos kontoroje), bet arčiau su 
dėde Maironiu bendrauti neteko. Tiesa, trejetą kartų buvau pakviestas 
į Maironio giminėms, artimiems pažįstamiems suruoštas vaišes. 

Apskritai Maironiui jo sesers vaikai, mano broliai ir seserys, gero- 
kai iš seno buvo įkyrėję. Jo namuose, Muziejaus 5, jo sesers Marcelės 
globoje vienu laiku besimokydami gyveno Mikalojus, Julytė, Teklė, 
Stasys, Danutė. Jauni žmonės judrūs, o čia jo aplinkai, darbui reikėjo 

ramybės. Nors gimines įnamius teta Marcelė ir tramdydavo, bet vis 
šis tas negero, netinkamo, neramaus nutikdavo. Taigi į tokį menką 
seserėną, kaip aš, Maironiui ir nebuvo noro kreipti bent kiek daugiau 
dėmesio, juoba kad anksčiau globoti seserėnai nepasižymėjo ryškes- 
niais tvarkos, darbo ir kūrybos užmojais. 

Maironis buvo kietas realistas. Jo nuomone, dėl neturto dažniau- 
siai kalti patys žmonės. Žinoma, esą ir išimčių. Nagrinėjant neturto 
priežastis, reikią žiūrėti, ar tai ne tinginystės, girtuokliavimo, barnių, 
nesantaikos ir kitokios netvarkos rezultatas. Todėl Maironis savo se- 
serėnams tik tada ėmė skirti daugiau laiko ir dėmesio, kai jie suaugo 
ir savo gyvenimo vertę įrodė gerais darbais. 

Galbūt jis laikėsi per daug kietos, bet pagrįstai protingos taisy- 
klės: auklėjant vaikus (šiuo atveju seserėnus) materialių dalykų reikia 
duoti tiek, kad truputį trūktų. Gyvenime randame daug pavyzdžių: 
davė vaikams per daug pinigų, laisvės ir išaugo žemesnės kategorijos 
ar visai minusinės asmenybės. Tik prisiminkime Maironio eilėraščio 
žodžius: „Nebijokit vargo kieto, nes be jo galiūnai pūva..“ Taigi tik 
nuolatinis prasmingas darbas, kūrybingi, realūs mostai, taupumas 
sucementuoja žmogų ir įgalina sukaupti nemažus dvasinius ir vertin- 
gus medžiaginius turtus. 

Beje, mano tėvui, jo sesers Kotrynos vyrui, kuriam atiteko Berno- 
tų ir Srauto žemės valdos, kai mirė Maironio tėvas Aleksandras (1893 
m., 66 metų amžiaus) ir jo žmona Ona (1896 m., 59 metų amžiaus), 
Maironis daug yra padėjęs pinigais, kad ūkį tvarkytų pavyzdingai. Ta- 
Čiau, ilgainiui įsitikinęs, jog apčiuopiamos naudos nėra, vėliau pinigų 
svainiui nebeduodavo. 

Gal iš to, kas aukščiau pasakyta, ir galima suprasti, kodėl Maironį 
randame išimtinai pasiturinčių, aukštesnės visuomenės draugijoje. 

Ir savo paties vertingą turtą, sukauptą atkaklaus darbo kaina, pa- 
skutine savo valia, išreikšta testamente 1930 Vytauto Didžiojo metais 
gruodžio mėn. 17 dieną Kaune, Muziejaus gatvėje Nr. 5, Maironis pa- 
skirstė apgalvotai, prasmingai. 

Taigi Maironis - ne savanaudiška, gobši, egoistiška būtybė, bet 
darbšti, sumani, taupi, labai humaniškos dorovės pagrindais besivado- 
vaujanti, sąmoninga asmenybė, nuoširdi ir dosni lietuvių visuomenei. 

Jis mylėjo savo gimtąjį kraštą Lietuvą ir savo vėlesnį darbą vadovauti 
Kauno kunigų seminarijai (1909-1932) pagrįstai laikė svarbiausiu reika- 
lu, tikėdamasis, kad iš jos Lietuvos kraštui pasklis krikščioniškai tauti- 
nės kultūros žiburiai. 


Vilnius, 1975-03-06. 


„Atsiminimai“, in: Literatūra ir kalba, p. 415-419. 


Julija Lipčiūtė-Gečienė 
Maironis savųjų tarpe 


Maironis buvo Mačiulių šeimoje antras ir vienturtis sūnus. Trys Mai- 
ronio sesutės su broliu labai gražiai susiklausė. Aplamai, Mačiulių 
šeimoje nebuvo barnių ar nesusipratimų. Visur ir visada visiems buvo 
rodoma pagarba, kažkoks darnus, tylus susiklausymas. Mažai kalbų, 
ginčų. Planingai ėjo tos šeimos gyvenimas, tėvelio Mačiulio protingai 
vadovaujamas, o jo žmonos, Onos Kurmauskaitės, labai dievobaimin- 
gos, nepaprastai geros širdies ir darbščios, dar kruopščiau tobulinamas. 
Ir kada galima buvo tuščiai šnekėtis ar net bartis, jei, vos sukilus 
(kalbant apie žiemos laikotarpį) ir iš vakaro jau žinant, kas ką dirbs, 
diena buvo pradedama malda giedant „gadzinkas“ ir kitas giesmes iki 
pat pusryčių. Po jų skirstėsi visi prie įvairių darbų: į tvartus, klojimus 
ir kitur, gi vakarai vėl visus su darbais (verpė, audė, virves-pančius vijo 
ir kita) burdavo trobon, kur būdavo giedamos įvairios giesmės, ro- 
žančius, litanijos ir karunka... Visi pavasario, vasaros ir rudens darbai 
buvo daugiau ar mažiau lydimi daina-giesme, bet ne tuščia kalba. 
Augo Maironis tokioj aplinkoj, aplinkoj, kuri per giesmes-maldas 
visus tos šeimos narius jungė su Dievu. Taigi, ne tik Maironio sesutės 
išaugo nepaprastai dievobaimingos, bet ir Maironis toks liko. 
Netikėtai ir greitai vienam po kito Maironio tėveliams mirus, liko 
ūkis be šeimininko - vyriškio. Maironis jau buvo pasirinkęs kunigys- 
tę, dar tėveliams gyviems esant. Vyresniosios sesutės buvo pasižadė- 
jusios likti netekėjusios. Jauniausiai Kotrynai, vos 16-kos metų mer- 

gelei, teko sutikti tekėti, kad atėjęs vyras ūkininkautų Mačiulių ūkyje. 
Taip ir pradėjo Kotryna savo vargelį vargti. 

Iš pradžių vyresniosios sesutės - Pranutė ir Marcelė - kartu gyveno 
ir padėjo ūkio darbus dirbti. Vėliau liko tik Pranutė iki pat Kotrynos 
mirties neišskiriamai kartu. 

Maironis mylėjo savo sesutes ne žodžiais, bet darbais. Atvykdamas 
atostogoms iš Petrapilio ko jis joms nepriveždavo! Ir medžiagų rūbams, 
ir papuošalų, kaip sagų, karolių, gražių skepetėlių. Gi Kotrynos vaikams 
ne tiktai medžiagų rūbams, bet ir žaislų. Supirkime tų daiktų visuomet 
talkindavo p. p. Smilgai, Lietuvių laikraščio Petrapilyje leidėjai. 

Niekuomet nepamiršo kuo nors nudžiuginti savo sesučių, iš kur tik 
atvykdavo. Pamenu, kad ir iš Šveicarijos parvežė įvairių papuošalų, 
„mozaikos“ ir dar po laikrodį. 

Bernotų ūkio reikalams buvo dosnus ir tuo išpaikino švogerį. 

Rūpinosi Maironis ir sesers Kotrynos sveikata, nes kasmet pribūdavo 
naujas šeimos narys, taip, kad jos sveikata pašlijo. Su gydytojais pasita- 
rus, Maironis Kotryną išvežė mėnesiui į Rygos pajūrio kurortą, o kad jai 
nebūtų liūdna, dar paėmė du vyriausius vaikus. Vienas iš jų buvo Mika- 
lojus, bolševikų 1940 m. kalintas Kaune, paskui išvežtas į tolimą Sibirą ir 
ten 1942 m. nukankintas. Maironis patsai atostogavo ten pat ir kasdien 
prižiūrėdavo, kad Kotryna viskuo aprūpinta ir gerai išnaudotų gydymą 
kurorte. Visuomet iki ašarų jaudindavosi Kotryna, pasakodama savo 
vaikams apie tai, patyrusi tokios didelės broliškos meilės. Ir iš tikrųjų, 
kas tais laikais būtų sugalvojęs tokiu būdu susirūpinti sesers sveikata! 

Šiaip kalbėtis su sesutėmis, kaip ir su visais, Maironis nemėgo. Dė- 
koti sau neleido. Maironio rūpestingumas Kotrynos šeimos atžvilgiu 
tęsėsi per visą jos gyvenimą iki mirties. 

Štai, paūgėjus vyriausiam sūnui Mykolui, sutaria su savo pusbro- 
lių kun. klebonu, vėliau prelatu, Šniukšta Palangoje, kad bus atvežtas 
Mikalojus į Palangos progimnazijos parengiamąją klasę ir bus pilnoje 
globoje kun. Šniukštos ir jo sesers Onos. Ir taip kasmet rudenį būdavo 
išvežamas Mikalojus, o grįždavo tiktai vasaros atostogoms. Kotrynai 
nereikėjo niekuo apie jį rūpintis. Viskuo buvo aprūpintas, gražiai au- 
klėjamas, mokomas. Baigus Mikalojui progimnaziją, Maironis pasiė- 
mė jį Kaunan pas save, kol 1914 metais baigė gimnaziją. 

Vyriausiai dukrai Julijai sulaukus 7-rių metų amžiaus, išleidžiama 
pas tetas Teišerskaites, gyvenančias prie Dubysos, mokytis. Skaityti 
ir rašyti jau buvo mamytės išmokyta. Bet po metų Maironis sutarė su 
Bernotų kaimyne, dvarininke Navickaite Regina, kuri po 4 mergaites 
priimdavo mokyti, ruošti Juliją į gimnaziją. Ir taip, lyg į pensionatą, 
lieka patalpinta Julija pas tą dvarininkę, viskuo aprūpinta, auklėjama, 
mokoma ir kalbų, ir muzikos, ir rankų darbo. Į namus tik retkarčiais, 
kaip viešnia, atsilankydavo. Po kelerių metų, Julijai išlaikius egzami- 
nus į IV-tą gimnazijos klasę Kaune, Maironis ir ją pasiima savo ir se- 
sers Marcelės globon. 

Ir taip visi Kotrynos vaikai mokslinosi, Maironio ir sesers Marcelės 
pilnai globojami. O kiek pastangų Maironis dėdavo, kad jiems kuo 
daugiausia būtų duota mokslo! Ir muzikos, ir skulptūros, ir kalbų. 
Galėjai semtis to viso „rieškutėmis“, tik reikėjo noro... Pratino skaityti, 
domėtis žurnalais-laikraščiais, duodamas ir reikalaudamas nurody- 
tus straipsnius perskaityti. O prancūzų ir vokiečių k. patsai mokė va- 
karais, kada tik buvo laisvas. 

Tie visi trumpai ir neišsamiai paminėti Maironio gyvenimo epizo- 
dai parodo, kokią gerą jautrią širdį turėjo Maironis savo artimiesiems. 


Julija Lipčiūtė-Gečienė, „Maironis savųjų tarpe“ in: Draugas, Čikaga, 
1962-09-08, p. 2. 


Julija Lipčiūtė-Gečienė 
Maironio vasaros Bernotuose 1904-1914 m. tarpe 


Maironio tėviškė Pasandravys-Bernotai buvo gražioje vietoje. Per 
tų ūkių laukus tekėjo srauni Sandrava ir Luknė, Dubysos prieupiai. 
Nors tai nedidelės buvo upės, bet jas gražino jų aukšti krantai, vie- 
tomis beržynėliais, kitur ąžuolynėliais pasipuošę. Slėnio sodrios 
pievos - tikri gėlynai. Krantų medžiuose ir krūmuose lakštingalų 
būriai suko sau lizdus, o vakarais jų žavingas čiulbėjimas sklido po 
visą apylinkę. 

Bernotų gyvenamas namas buvo nemažas, gerai išplanuotas ir gra- 
žiai įrengtas. Maironis pasiskyręs buvo sau vasarai kambarį viršuje su 
dideliu balkonu į vakarų Luknės-Dubysos pusę. Nuo to balkono buvo 
gražus reginys, ypač saulei leidžiantis. Ten geriausiai buvo klausytis ir 
lakštingalų koncerto. 

Daug laiko praleisdavo Maironis tame balkone, beskaitydamas, be- 
rašydamas, besimelsdamas, vienumoje beilsėdamas. 

Iš Bernotų ūkio pietų pusės buvo dvarininkų Navickų dideli miš- 
kai. Jie sudarė nelyginant foną Bernotams, o tai dar daugiau gražino 
tų apylinkių vaizdą. 

Arti Bernotų nebuvo nei geležinkelių, nei plentų ar kitų didelių ke- 
lių. Taigi, kaimo ramybės niekas nedrumstė. 

Gal dėl to Maironis ir mėgo savo tėviškėje Bernotuose vasaroti. Va- 
sarodavo beveik kasmet iki pirmo Didžiojo karo. Bernotų sodyba karo 
metu buvo visiškai sunaikinta - išdeginta ir dėl įvairių priežasčių ne- 
buvo galutinai atstatyta. 

Laukdavo abi sesutės savo mielo svečio ir ruošdavosi tinkamai jį 
priimti. Ypatingai vyriausioji, Pranutė, kuri 1941 m. buvo Sibiran iš- 
vežta ir ten iš bado mirė, gražindavo Bernotų sodybą, kaip tik įmanė, 
kad tik būtų jaukiau mylimam jos broleliui. Visur, kur tik tiko, buvo 
padaryti darželiai, jų tarpuose pavėnėlės. Per sodą nutiesti takeliai 
taip pat buvo gėlėmis žemčiūgais nusodinti. Mat, žinojo, kad brolis 
labai mėgo žemčiūgus. O kadangi jis žavėjosi neužmirštuolėmis, tai 
jam atvykstant buvo iš Luknės pievų jos rinktos, merktos ir vis jos 
buvo renkamos ir merkiamos, kol jisai viešėdavo. 

Atvykęs į Bernotus, Maironis norėjo nelyginant paskęsti toje gra- 
žioje tėviškėje, kad jo niekas nematytų, negirdėtų. Nemėgo, kai iš kai- 
myny kas atvykdavo jo aplankyti. Būdavo patenkintas, kai laukuose ar 
miškeliuose jo nesurasdavo ir svečias išvykdavo... Apskritai Maironis 
net su sesutėmis, šeimos nariais nebuvo per daug kalbus. DaZniau- 
siai - susitelkęs, susimąstęs, paskendęs savyje. Mėgdavo vienas vaikš- 
Čioti Luknės krantais, niekad nesiskirdamas su knygomis. Retkarčiais 
pasikviesdavo sesutės Kotrynos būrelį vaikų beržynėliuose ar ąžuoly- 
nėliuose parinkti baravykų, raudonviršių, kurių taip gausu buvo. Mat 
Maironis labai mėgo grybus ne tik rinkti, bet ir valgyti. Su mumis 

gerokai juokaudavo, lenktyniaudavo renkant baravykus ir panašiai. 
Mums buvo tada toks mielas dėdė, - ne toks kaip dažniausiai, kurio 
lyg nedrįsdavome, lyg bijodavome. 

Šiaip Kotryna sielodavosi, kad jisai mažai valgydavo ir mėgo vie- 
nodai paprastus valgius, kaip žuvis, įvairios uogos, pienas, ypač rau- 
gintas, daržovės, įvairiai patiektos. Tų gėrybių Bernotuose buvo labai 
daug, taigi vaišinti buvo lengva. 

Tiesa, buvau pamiršusi, kad Maironis nepaprastai mėgo mėlynių 
pyragėlius-virtinėlius su grietine. Kasdien galėjai jam patiekti! Prie jų 
darbo nemažai, kol priraitai... Gerokai įveikdavo tie pyragėliai-virtinė- 
liai nors ir man, kai kiek jau paūgėjusi ir išmokusi padėdavau „raityti“. 

Atrodo, Maironis vasarodamas kiek pagalvodavo ir apie sveikatos 
„sustiprinimą“, nes rytais braidydavo basas po rasas. Esą, kad slogomis 
nesirgtum. Tai vėl - eidavo miegoti ant šieno į daržinę, kad tas šieno 
kvapas būtų vaistu nuo kažko. 

Prisimenu, kad porą kartų mus, vyresnius vaikus, pasipiršusius 
kartu ant šieno miegoti, sutiko nusivesti. Bet apie vidurnaktį turėjo 
vargo, kol mus visus atgabeno atgal į mūsų kambarį ir suguldė. Mat 
dėdės knarkimas ir visokios šviesos (turbūt, šv. Jono vabalėliai šiene) 
mus ėmė gąsdinti. 


Julija Lipčiūtė-Gečienė, „Maironio vasaros Bernotuose 1904-1914 m. 
tarpe. Iš Maironio seserėčios atsiminimų“, in: Maironis: Jo gimimo šim- 
tmečiui paminėti, red. Antanas Vaičiulaitis, Brooklynas: [J. Pragulbic- 
kas], 1963, p. 90-93. 


Kotryna Mačiulytė-Lipčienė 


Maironis būdamas vaikas buvo tylus, bet labai pastabus. Nepaprastai 
mylėjo savo tėvą, kuris visoj apylinkėj buvo skaitomas labai gudriu ir 
pas kurį dažnai daug kas iš kaimynų ir net iš tolimesnių vietovių atvyk- 
davo pasitarti. Net buvo prigijęs toks posakis: apgauk šunį - ne Mačiulį. 

Ne tiktai mylėjo Maironis savo tėvelį, bet iš jo ir gudrumo pasisemti 
stengėsi. Jau būdamas berniuku-paaugliu nemėgo be reikalo kalbėti, 

bet ką pasakydavo, tai lyg senis. Buvo drąsus, bet kartu ir mandagus, 
svečiams atvykus, nelįsdavo už pečiaus kaip kiti kaimo vaikai. 

Vyskupas Valančius Kaune Sutvirtinimo sakramentą suteikė Mai- 
roniui, tuo momentu buvojusiam šalia jo. Paklausus vardo ir t. t., kiek 
reikalinga žinių iš Sutvirtinimo, Maironis nelaukė, kad jo Sutvirtini- 
mo tėvas pasakytų, patsai viską „atraportavo“. Susidomėjo vysk. Va- 
lančius tuo drąsiu berniuku, dar kiek pasikalbėjo ir Maironiui palin- 
kėjo (o gal pranašavo) būti vyskupu. Maironis, būk, tuo visai nebuvo 
nustebintas. Išklausė, lyg tai tikrai turėjo būti... 

Sesutė Kotryna pasakojo, kad po to Sutvirtinimo Maironis dažnai 
būdavo susimąstęs, dar rimtesnį „vyrą“ nuduodavęs... Sutvirtinimo 
metu tas įvykis tvirtai nustatė Maironio tėvą leisti jį į „mokslus“. Kar- 
tais Maironis buvo ir išdykęs... Norėdamas išsisukti nuo naujo darbo, 
kur nors pasislėpdavo. 

Kartą tėvo užklaustas, kur jis buvo (su savim turėjo knygą), drą- 
siai atsakė: „kanapestum sidestum et serum edestum"... Jis žinojo, kad 
niekas nenori jam moksle trukdyti, tai jis ir mokėjo tuo pasinaudoti. 

Maironis-gimnazistas buvo gražiai išaugęs, patrauklios išvaizdos, 
rimtas, dažniausiai susimąstęs. Tėviškė Maironio ant kranto Sandra- 
vos, Dubysos prieupio. Čia pat ir Luknė su skardžiais krantais, pievo- 
mis, pilnomis gėlių ir lakštingalų pulkais, kurios vakarais čiulbėdavo 
nepaprastai gražiai. Visa ta aplinkuma ir padarė Maironį iš pat vaikys- 
tės tokį svajingą. 

Maironis mokėsi gerai. Dienynai mokykliniai, daug knygų-vadovė- 
lių, sąsiuvinių su jo rašytais eilėraščiais ir t. t. buvo laikomi pas sesutę 
Kotryną, Bernotuose, iki I Didžiojo karo. Bernotai karo metu buvo 
visiškai sudeginti. Taigi sudegė viskas, kas juose buvo. Man dažnai 
tekdavo atostogų metu vartyti tas knygas, sąsiuvinius, o labiausiai 
dienynus-pažymėjimus. Mat tada jau buvau įpusėjusi gimnazistė. 
Norėjau palyginti dėdės ir savo pažymėjimus. Kai teko rasti keletą 
dvejetų, tikrai džiaugiaus. Galvojau, jei toks idealizuotas mano Dėdė 
gaudavo dvejetus, tai pilnai pateisinau save - eilinę mokinę. Paskui, 
ramia ir lengva širdimi išklausydavau Dėdės barimus už per menkus 
pažymius, kai tekdavo jam pasirašinėti mano dienynuose Kaune man 
besimokant ir esant jo globoje. 

Maironio tėviškės kaimynystėje buvo daug dvarų. Kotryna pasa- 
kodavo, kad bajoraitės smarkiai domėjosi Maironiu. Bet jis laikėsi 
nuošaliai, gal net išdidžiai. Tada jos piršosi draugauti su Maironio 
sesutėmis, kad tiktai galėtų arčiau būti Maironio. Ypatingai ieškojo 
tos draugystės Teklė Navickaitė, labai gražios išvaizdos. Kotrynos tei- 
gimu, tai būta abipus graži jaunuoliška meilė, paskui virtus draugyste 
ir su jos šeima visam laikui, kai ji ištekėjo už Dombrowicz ir gyveno 
netoli, Dambravalio dvare. 


Užrašė Julija Lipčiūtė-Gečienė. 
LNB RS, f. 27-92, l. 18-21. 


Elena Lipčiūtė-Babonienė 


Niekad nesu kalbėjusi tokioj didelėj salėj, tokiai gausybei žmonių, to- 
dėl iš anksto atsiprašau už klaidas. 

Žinoma, man labai malonu, kad mane pakvietė į tokias gražias iš- 
kilmes, surengtas mano mylimo dėdės poeto Maironio garbei. 

Jonas Mačiulis-Maironis buvo mano mamos Kotrynos Mačiulytės- 
Lipčienės brolis. Jis turėjo dar dvi seseris - Marcelę ir Prancišką, bet 
jos liko netekėjusios. 

Mano mama, ištekėdama už Lipčiaus Juozo, pasiliko gyventi Ber- 
notuose, teta Marcelė išvyko šeimininkauti pas dėdę į Kauną, o teta 
Pranutė gyveno pas mano mamą. 

Iš vaikystės dienų gerai prisimenu, kad gyvenome gražiuose na- 
muose su salka, balkonu, su nusvirusiom šakom į balkoną, labai 
skaniom kriaušėm (net ir dabar seilės varva). Kambariai buvo dideli, 
šviesūs. Prieš namą buvo didelis klombas, daug gėlių, o toliau didžiu- 
lis sodas, o gale namo prūdas - kūdra (jis ir dabar yra, tik labai su- 
mažėjęs). 

Atvažiavęs dėdė Maironis apsistodavo salkoje, nes ten buvo balko- 
nas, iš kur buvo gražus reginys į aplinką. 

Jis sėdėdavo ir kažką galvodavo. 

Atvažiuodavo daug dėdės draugų, pažįstamų. 

1914 metais skaudžiai nusiaubė Maironio tėviškę. Supleškėjo tada 
visa sodyba, gyvenamasis namas su kitais visais trobesiais, kur pra- 
bėgo Maironio vaikystė, jaunystė, mokslo metai, jo kūrybos pirmieji 
žingsniai, ramiai begyvenant pas savo tėvelius Mačiulius. 

Teta Marcelė vėliau man pasakodavo, kad kai Maironis parvažiuo- 
davo atostogų pas tėvelius, tai vaduodavo seseris visuose darbuose. 
Padėdavo naktimis ganyti jaučius, nes tais senais caro laikais dirbdavo 
žemę su jaučiais. Jei naktį kildavo audra su perkūnija, bėgdavo pas 
seseris į ganyklą (vadinamą givatynę), kad joms nebūtų baisu, arba jas 
paleisdavo namo, o patsai likdavo vienas prie jaučių. 

Mylėjo gamtą, namiškius, kaimynus, mėgdavo su jais bendrauti, 
paplepėti. Būdavo linksmas, mėgo jumorą ir patsai krėsdavo šposus. 

Jau man vyresnei būnant, buvo pasikeitęs labai, ne toks linksmas, 
daugiau savy užsidaręs, tylus, užsisvajojęs. 

Mūsų šeima buvo didelė. Keturios seserys ir trys broliai (o trys ar 
keturi buvo mirę). 

Maironis su teta Marcele rūpinosi mūsų šeima ir padėjo mūsų tė- 
vams leisti į mokslus. Visi mano broliai ir seserys ilgiau ar trumpiau 
gyveno pas dėdę ir tetą Marcelę Kaune ir mokėsi. Atsimenu, kai mane 
dar mažą atsivežė pas dėdę, kuris norėjo, kad ir aš čia mokyčiaus. Mat 
aš buvau jo krikšto dukra. Bet aš tada dar vaikas buvau ir man trūko 
proto. Buvau pripratusi prie mamos, buvo man labai liūdna be mamos 
ir aš vis dudas pūsdavau. Atsimenu, pas dėdę buvo kažkokios iškilmės 
ir pas jį atvyko vyskupas. Mane tada aprengė baltai, buvau išpuošta, 
suknytė pusta, su dideliu bantu, ir aš jaučiausi kaip povas. Turėjau vys- 
kupui paduoti puokštę gražių gėlių. Nors labai man buvo gera, įdomu, 
bet vis vien norėjau pas mamą ir netrukus mane išsivežė namo. 

Jau vėliau, 1924-1925 metais, kai mokiausi Karmėlavos žemės ūkio 
ir namų ruošos mokykloje, dažnai lankydavausi Kaune pas dėdę. Tada 
kviesdavosi vakarieniauti pas save (pietus valgydavo seminarijoje). 
Vakarienės metu klausinėdavo apie viską, Bernotus, jam viskas buvo 
įdomu ir brangu. Vakarienė būdavo kukli: rūgštus pienas su bulvėm 
ir šližikai su aguonų pienu, kartais arbata. Labai tvarkingas buvo, pa- 
vyzdžiui, nemėgdavo, kai sviestas iš sviestinės buvo imamas netvar- 
kingai, todėl teta Marcelė vaikams padėdavo sviestą atskirai. 

Tuo metu pas dėdę ir tetą gyveno mano seserys Teklė ir Danutė, 
brolis Stasys ir aš būdavau. Dar buvo ir artimos giminaitės. Susirinkę 
dainuodavome dainas pagal Maironio žodžius. Jam tas, matytis, pa- 
tikdavo. Žiūrėk, atsidaro durys iš dėdės kambario, o jis neva tai kokį 
reikalą sugalvodamas pereina per mūsų kambarį, kur mes dainuo- 
jam, nusišypso, o mes dar daugiau ir smarkiau traukdavome dainas, 
o paskiau gaudavome skanių saldainių. Valgomasis svečių kambarys 
buvo didelis, sienos buvo išdažytos tautinių juostų raštu. Ypač mums 
patikdavo kanklės prie įeinamų durų (jos ir dabar tebėra literatūros 
muziejuje). Jos taip gražiai skambėdavo. Ir mes mėgdavome darinėti 
tas duris, kai nebūdavo dėdės Maironio ir tetos Marcelės. 

Dėdė labai mėgo dirbti darže ir sode, kur buvo daugybė gėlių, ap- 
rašytų jo eilėraščiuose. Patsai prižiūrėdavo medelius, kasdavo ežias 
išsipurvinęs. Mėgdavo sakyti, kad darbas dirbti naudinga ir nėra jokia 
gėda, kad sutrūkusios, kietos nuo darbo rankos nėra gėda. Reikia gė- 
dytis baltų, išlepintų tinginio rankų. Pagal jo eilėraštį „Tėvynės dai- 
nos“: „Akutės melsvos, rankutės baltos, bet širdys jų kaip ledas šaltos“. 
Atvažiavusi ir aš kartu dirbdavau darže, dėdei nurodžius. 

1926 m. rugsėjo 6 d. Maironis dalyvavo mano vestuvėse. Vestuvių 
išvakarėse atvyko į Bernotus. Buvo mano mergvakaryje, nes jam la- 
bai patiko pamergių dainos. Kitą dieną Betygalos bažnyčioje sutuokė 
mudu su Liudu Babonu. Nuoširdžiai linkėjo mudviem laimės, gra- 
žią dovaną atvežė, buvo linksmas, žaidė su jaunimu. Vėliau mums su 
vyru gyvenant, aplankydavo ir su savo draugais, nes trokšdavo paro- 
dyti gražias Dubysos pakrantes, apdainuotas dainoje „Už Raseinių, 
ant Dubysos“: „Aukštas ūgis, kojos basos, Nuo rasų taip baltos“. Aš, 
aišku, jaučiausi kaip devintame danguje, kai mane lankydavo, ir bu- 
vau labai laiminga. 

Dėdė mus išmokė džiaugtis gimtinės gamta, upelio Luknės mažais 
kalneliais, jos lankom. Mums visa tai buvo įprasta, o kai Maironis savo 
eilėse taip gražiai aprašė Dubysos, Neries, Šatrijos ir kitas vietas, tai ir 
mes kitom akim į jas pažvelgėme. Daug buvo aplankęs įvairių kraš- 
tų, bet Lietuva jam buvo gražiausia, mieliausia. Dėdė nemėgdavo, kai 
žmonės kalbėdami lietuviškai, maišydavo lenkiškus, rusiškus žodžius. 
Jis sakydavo, kad tai yra kalbos darkymas, ragindavo kalbėti grynai 

lietuviškai, nepamėgdžioti. Mes visi esame dėdei Maironiui labai dė- 
kingi už viską, ką jis yra mums padaręs, įkvėpęs, kad padėjo mums 
išeiti mokslus, išmokė mylėti gimtąjį kraštą. Jo atminimas liks amžinai 
gyvas mūsų širdyse. Labai esu laiminga, kad dabar Maironis yra taip 
gražiai pagerbiamas ir nuoširdžiai už tai visiems už tai tariu ačiū. 

Esu Maironio sesers dukra Elena Lipčiūtė-Babonienė. 


Kaunas, 1972 m. 
MLLM R31326. 


Elena Lipčiūtė-Babonienė 


Savo dėdę Maironį aš atsimenu mažai. Matydavau jį retai ir labai jo 
nedrįsdavau. Jis atvažiuodavo pas mus svečiuosna, kai aš dar buvau 
visai mažytė. Mano mama (jo sesuo Lipčienė) ir dar visa šeima labai jo 
Jaukdavo. Paruošdavo seklyčią, valydavo langus, kepdavo pyragus. Kar- 
tais jis atsiveždavo dar kokį draugą. Turbūt iš seminarijos. Iš pradžių 
gyvenom tuose namuose, kur gimė Maironis, dar jo tėvo statytuose, 
(vėliau Didžiojo karo metu jie sudegė). Tai buvo gražūs namai, su sal- 
komis. Už trobos buvo tokios lygios, pelkėtos pievos. Iš jų vakarais kil- 
davo rūkas ir slinkdavo lyg baltas debesis visais pašaliais. Tai Maironis 
vis eidavo į tas salkas pasėdėti. Ilgai žiūrėdavo į padūmavusius laukus 
arba knygas skaitydavo. Prie namo buvo didelis sodas. Maironis labai 
mėgo vaikštinėti sode, dirbo ten visokius darbus. Kasė ežias, apkasi- 
nėjo obelis, pjaustinėjo šakas. Eidavo su šeimyna į pievas grėbti šieno, 
padėdavo į vežimus krauti. Jis nesutarė su mano tėvu, kad tas mėgo 
stikliuką. Bet paremdavo jį pinigais, tikėjosi vis, kad tėvas remontuos 
namus, išlaikys ūkį. Patardavo jam įsigyti gražias roges, gerus pakink- 
tus, arklius. Jis buvo pripratęs prie tvarkingo savo tėvo ūkio. 

Pas Maironį Kaune mokėsi visi iš eilės mano broliai ir seserys. 
Visiems jis už mokslus mokėjo, pirko knygas ir davė visą išlaikymą. 
Mano tėvai nebūtų galėję savo lėšomis vaikus išmokyti. Maždaug apie 
1911 metus buvo jis parsivežęs ir mane į Kauną. Norėjo pas save laikyti 
ir leist mokytis. Bet aš labai verkiau ir vis namo norėjau. Man tada 


265 


buvo tik šeši metai. Prisimenu, tada į Kauną buvo atvažiavęs vysku- 
pas. Teta Marcelė mane baltai aprengė ir vedėsi vyskupo sutikt. Dėdė 
Maironis ten irgi buvo, tai jis liepė man įteikti vyskupui gėles. Paskui 
vėl išgabeno mane namo, į Bernotus. 

1926 metais buvo mano vestuvės. Visi žinojo, kad jose bus ir Mairo- 
nis. Mes labai jaudinomės ir ruošėmės jį priimt. Jis atvažiavo ne vie- 
nas, net dviem mašinomis su popiežiaus pasiuntiniu. Pats Maironis 
Betygalos bažnyčioj davė mums šliūbą. Išėję iš bažnyčios, mes visi 
nusipaveikslavom kartu su Maironiu ir kitais svečiais. Vestuvėse jis 
sėdėjo už stalo šalia manęs. Aš jo labai nedrįsau ir nežinojau, ką kal- 
bėt. Ir dabar dar turiu tokią nuotrauką, kur Maironis už stalo mano 
vestuvių dieną tarp svečių sėdi. 

Kai ištekėjau, tai jau Maironio ir neteko daugiau matyti. Jis retai 
lankydavosi pas seseris kaime. Buvo jau senyvas žmogus. 


Pranciška Genevičiūtė, „Maironis Kauno gyventojų prisiminimuose“ 
[mašinraštis], in: MLLM 7778, l. 6-8. 


Elena Lipčiūtė-Babonienė 
Dar trupinėlis Maironio prisiminimų 


Maironio sodas buvo didžiulis, nusitęsęs netoli Nemuno ir išugdytas 
gražiai su daugybe rūšių obelų, kriaušių, ankstyvų ir vėlyvų. Jau buvo 
anksčiau minėta, kad sodą labai mėgo patsai tarkyti ir darbuotis. Ne- 
bijojo nei sunkaus darbo, nesigėdino rankų susitepti, nei sutanos (tada 
vyresnio amžiaus dvasiškiai ją dėvėdavo). Patsai tetai Marcelei nuro- 
dydavo, ką ir kokias ir kuriose vietose sodyti gėles ir kokios jos turi būt, 
kad neužstotų žemesnių. Mėgdavo žemaičių žieminius jurginus, gel- 
tonai žydinčius, aukštus su daugybe mažų žiedų. Jie turi būti sodinami 
arčiau krašto, arčiau tvorelės. Mėgo irvadinamus čebatėlius (o mes va- 
dindavom Mačiuliais). Jos yra aukštos, žydi tamsiai mėlynai ir žydrai. 
Šalimais pagrindinio takelio į seminarijos teritoriją ir abelnai šalia 
takelių sodydavo Zemaüges gėles, kaip tai: narcizus baltus, geltonus, 

saulutės (šimtažiedžius), našlaites, tulpes. O rūtos visur žaliuodavo. 
Sunku beišvardyti gėlių vardus, nes buvo didelis rinkinys. Nepamiršo 
ir neužmirštuolių, gvazdikų. Nepamiršo ir į savo eilėraščius įpinti nei 
neužmirštuolių, nei gvazdikų ir apdainuoti. 

Prie skalbyklos buvo padaryta vien gėlių apvalios formos lysvele. Sa- 
lia skalbyklos buvo augaloti medžiai: klevas, kaštonas, atrodo, kad ir 
ąžuolas augo (gerai neprisimenu). Toliau buvo vyšnių, slyvų. Buvo ir 
braškių su didžiulėmis uogomis. Daržovių buvo įvairių. Prie pagrindi- 
nės seminarijos sienos augo vynuogės, apraizgydamos visą mūro sieną. 
Prie sandėlio augo alyvos, baltos ir violetinės (dar 1958 metais buvo). 
Daug buvo pakalnučių (konvalijų). Takas į seminarijos teritoriją, var- 
teliai nebuvo uždrausti vaikščioti, tik, aišku, ne visi galėjo naudotis. 
Besimokantiems klierikams nevalia buvo laisvai vaikščioti. Maironis 
beveik kasdieną naudodavosi į savo namus eidamas iš seminarijos par- 
eigų arba papietavęs ir tada grožėdavosi savo gėlyno įvairumu. 

Seminarijos teritorijoje buvo laikoma graži prijaukinta stirnaitė. Ji 
buvo tokia drąsi, iš rankų viską ėsdavo ir laižydavo. Bet klierikų išer- 
zinta mušdavosi su galvute pykdama. Maironis ir į savo sodą įsileisda- 
vo, bet neilgam, nes bijodavo, kad ką nenugraužtų. 

Vieną kartą man su dėde Maironiu betvarkant sode visokias lentas, 
vos jo nesužeidžiau, tada net mano širdis suplazdėjo. Man iš rankų 
išsprūdo durys. Bet, laimei, Maironis spėjo sulaikyti rankomis ir vis- 
kas baigėsi puikiai — laimingai. Drebėjau, maniau, kad mane išbars 
supykęs, bet nebarė, nes dar buvau mažų metų paauglė (metų nepri- 
simenu). 

Prie tako j namus buvo du patogüs suoleliai. Ten Maironis ilgai 
gražiais, šiltais vasaros vakarais sėdėdavo, savo poterius kalbėdamas. 
Nešykštėdavo ir savo prietelius nusivesti į savo gėlyną, sodą ir pašpo- 
saudavo, kartais ir nuotrauką padarydavo. Namas truputį kitaip su- 
tvarkytas buvo. Nuo seminarijos pusės buvo įėjimas tiesioginis. Buvo 
didžiuliai laiptai tiesiai į antrą aukštą. Rūsys, ten, kur dabar darželis, 
buvo ilgas, tamsus (o gal taip man atrodė). Tame rūsyje laikydavo gė- 
rimus, nes teta Marcelė buvo gera specialistė midų gaminti. Laiky- 
davo kažkokiose statinaitėse, bet savo paslaptį nesakydavo darymo. 
Mokėjo ir iš šermukšnių vyną gaminti. Buvo sutvarkytos obuoliams 

laikyti lentynos, ir čia jau buvo langas, kad galima būtų pravėdinti. 
Kada būdavau Kaune, vis tekdavo su teta Marcele atnešti obuolių, 
kriaušių. Taip jos būdavo skanios! 

Dar lig 1923-1925 metais teta Marcelė laikydavo karvę, vištų. Mai- 
ronis pykdavo, kam tiek apsivertus darbais. Jau man ištekėjus 1926 
metais vežėme iš savo ūkio Burneikių tetai Marcelei dobilų (buvo jau 
1927 m.). Ir tuo laiku papuolém su vyru Babonu į vaišes pas Maironį. 

Buvo daugybė svečių, draugų. Buvo ir tų laikų valdžios galvos. Buvo 
vyskupas ir daug kunigų. Buvo atsiųstas seminarijos liokajus, valgius 
nešė į stalą su baltom pirštinėm ir visus skanėstus. Buvo didžiulis tor- 
tas, kaip tikras degantis aukuras. Be to torto, buvo ir daugiau. Mud- 
viem su vyru buvo nesmagu, kad papuolėm į tas vaišės, bet Maironis 
liepė dalyvauti ir neišleido. Vaišės buvo toj didžiulėje salėje. 

1929 metais buvo atvažiavęs su popiežiaus pasiuntiniu į Burnei- 
kius. Tada jau man teko iš kailio nertis, pagaminti iškilmingus pietus. 

Maironis važiavo pas savo draugą kun. Jančiauską į Tytuvėnus. 

Nuo Nemuno pusės buvo kulinarijos mokykla (metų neprisime- 
nu). Dažnai ten nueidavau, nes buvo puikios, geros merginos. Jos vai- 
šindavo savo gamintais saldainiais. Vadovė-direktorė buvo nuoširdi 
Justina Čekanauskaitė. Jau daug vėliau ta Kulinarijos mokykla persi- 
kėlė į Karmėlavą, ir aš jau 1924-1925 metais mokiausi. 

Ta širdies Jėzaus statula jau pastatyta Maironiui mirus. Teta Mar- 
celė pastatė jo garbingam atminimui dėl to, kad Maironis labai mėgo 
tą vieta, o teta Marcelė savo brolį Joną Mačiulį labai mylėjo ir gerbė. 

Būtų malonu, kad ta statula ir liktų ten stovėti. Manau, nesudarys 
niekam nepatogumų ir nekliudys. 

Labai atsiprašau už kuklias dar mano žinias. 

Su pagarba Elena Lipčiūtė-Babonienė. 


Kaunas, 1973 m. 
MLLM R314869. 

Mindaugas Babonas 


Senelis Martynas džiaugėsi: stiprėjo ūkis, augo vaikaičiai, marti buvo 
darbšti ir išmintinga. Mano mamutė - Elena Lipčiūtė-Babonienė - ku- 
nigo poeto Maironio dukterėčia. Jos mama, mano senelė, jauniausia 
Maironio sesuo Kotryna Mačiulytė-Lipčienė. Brolis padėjo seseriai - 
globojo visus jos vaikus, leido į mokslus, rėmė materialiai, rūpinosi 
jų dvasiniu ugdymu. Kaune, pas Maironį, dažnai gyveno kuris nors, o 
dažnai ir keletas vaikaičių, siekiančių mokslų. Mano mamutė, dėdės 
remiama, baigė Karmėlavos namų ruošos mokyklą. Ji buvo gera kon- 
diterė ir kulinarė. Pati dažnai lankydavosi dėdės namuose, padėdavo 
dirbant namų ruošos, sodo darbus. Maironis pats sodindavo gėles, 
vaiskrūmius, genėdavo medelius. Mamutė visų laikų kartojo mums 
jo pasakytus žodžius: „Ne gėda turėti sutrūkusias nuo darbo rankas, 
reikia gėdytis baltų išlepintų tinginio rankų...“ [...]. 

Mamutė turėjo ne tik vaikais rūpintis, o ir savo tetulę Prancišką pri- 
žiūrėti. Ji buvo vyriausia dukra Mačiulių šeimoje. Jau iš mažens patyrusi 
gyvenimo skriaudų - susižeidė vaikystėje ir liko kurčnebylė. O irsunkiai 
vaikščiojo, - matyt, buvo įsimetusi kaulų liga. Mano mamutė mokėjo 
su ja susišnekėti. Tetulė Pranciška buvo labai darbšti - gražiai audė ir 
siuvinéjo. Ji nepaprastai mylėjo vaikus, nešiodavo juos, sūpuodavo. |...] 

Pranciška taip pat beveik nesikeldavo. Spaudė metų našta, o ir iš- 
sekimas darė savo. Mamutė stengėsi kiek įmanydama pagerinti sriu- 
bą, bet ši gestais parodydavo - aš esu jau sena, mano dienos baigiasi, 
o Cecilė maža, jai reikia augti, gyventi, todėl atiduok jai. Nuo tokių 
tetulės aiškinimų mamutei suspausdavo širdį, ji nusisukdavo, kad 
niekas nematytų ašarų. Jai skaudu buvo matyti tetulės auką dėl jos 
vaikų. Tetulė Pranciška stengėsi kiek galėdama padėti savo dukte- 
Tėčiai Elenutei palengvinti gyvenimą. Vaikai nesivesdavo jos į taigą, 
kad nepaklystų, bet parneštas uogas ir grybus ji sparčiai tvarkydavo, 
padėdavo namų ruošoje. Tačiau jos jėgos seko. Ji jau gulėjo ant pa- 
talo, nesikėlė, jai reikėdavo paduoti indą atlikti gamtinius reikalus. 
Prieš pat šventas Velykas Elenutė prišildė vandens ir nuprausė ją me- 
diniame kubile. Nušluostė, sušukavo plaukus. Šaukšteliu pamaitino 

ir apkamšiusi, kad nesušaltų, paliko vieną. Tik staiga pajuto, kad teta 
Pranciška mykdama šaukiasi jos. Mamutė suprasdavo tetulės norus. Ji 
priėjo. Tetulė ištiesė savo plonas rankas į dukterėčią. Elenutė pasilen- 
kė virš jos. Tetulė stipriai apkabino mamutę, kažką švelniai sumykė, 
tarsi atsisveikindama, pabučiavo ir nusisukusi užmigo. Užmigo visam 
laikui. Ryte atsikėlusi mamute rado ją jau nebegyva. Pranciška Mačiu- 
lytė iškeliavo Anapilin 1943 metų pirmą šventų Velykų dieną. Taip po- 
eto kunigo Maironio vyriausia sesuo, negailestingo likimo nublokšta, 
buvo palaidota taigos tyruose. Ji liko ten amžinajam poilsiui. Jai ošia 
taigos pušys... 

Užbėgdamas įvykiams už akių, pasakysiu štai ką. Kai buvo leista 
viešai minėti dainiaus Maironio vardą, tai buvo teigiama, kad jo visos 
trys seserys palaidotos Raseiniuose. Bijota atskleisti tiesą ir pripažinti 
žiaurius darbus... Taip buvo. [...] 

Antanas Kniukšta globojo mano šeimą. Jis visiems pristatinėjo 
mamulę kaip savo žmoną. Kelionėje tai niekam neužkliuvo. Atvykę į 
Kauną maniškiai apsistojo mažame mano mamos tetos Marcelės bu- 
telyje, kuris jai buvo paskirtus brolio Maironio namuose. Marcelė lau- 
kė savo giminaičių. Ji glaudė prie savęs dukterėčią, o skruostais tekėjo 
nesulaikomos ašaros. Senučiukės Marcelés veidas buvo išvagotas dau- 
gybės raukšlių, bet spindėjo meile ir šiluma. Ji glostė savo vaikaičius, 
susipažino su mano Danute, pasidžiaugė mergaitėmis, kiekvieną jų 
pabučiuodama. Susitikimas buvo labiau graudus nei džiaugsmingas. 
Marcelė gyveno viename kambaryje su vienuole, kuriai mūsų atvyki- 
mas sukėlė nerimą. Ši pradėjo nuogastauti, kad mes galime užimti jos 
vietą šalia Marceles ir ji turės išeiti iš buto. 

Suskambo telefonas, ir Antano Kniūkštos brolis Dominykas pa- 
kvietė visus maniškius į svečius. Jis suruošė pagal tų laikų galimybes 
puikias vaišes, norėdamas atsidėkoti už brolio globą. Džiaugėsi, kad 
Antanas, ištrūkęs iš mirties nagų, laimingai sugrįžo į Kauną. 

Po savaitės atvykau ir aš, apsigyvenau tetulės Marcelės namuose. 
Aš, kiek galėdamas, talkinau jai dirbdamas visokius darbus. Ji lepino 
mus, virdama žemaitiškas košes su tikru pienu, dalijosi su mumis kuo 
tik galėdama. Aš žavėjausi savo senole. Matydamas ją gražiai siuvinė- 
jančią ir neriančią vąšeliu be akinių, stebėjausi, nes ji jau buvo perko- 

pusi devyniasdešimtuosius gyvenimo metus. Aš sakydavau: „Tetule, 
kaipgi Jūs taip gerai matote?“ Ji tik nusišypsodavo, perbraukdavo man 
per veidą savo šilta ranka ir nusijuokusi atsakydavo: „Aš, vaikeli, tik 
skaitau su akiniais“. 

Kuo toliau, tuo labiau mamulė darėsi liūdnesnė, veidą temdė rū- 
pestis ir skausmus. Ji žinojo - reikia grįžti į amžinojo įšalo žemę. Čia, 
Lietuvoje, mama gyventi negalėjo. Tremtis nebuvo panaikinta, o pa- 
gal tuometinius įstatymus ji galėjo būti vėl nubausta ir išsiųsta iš Lie- 
tuvos. Čia ji negalėjo nei įsidarbinti, nei gauti pensijos. 

Dažnai mamutė sėdėdavo susimąsčiusi, paskendusi vaikystės pri- 
siminimuose. | šiuos namus ją, dar mažytę mergaitę, buvo parsive- 
žęs dėdė Maironis, jos krikštatėvis. Mat jis norėjo palengvinti savo 
sesers Kotrynos, auginusios septynetą vaikų, dalią. Tetulė Marcelė ir 
dėdė Maironis ja labai rūpinosi. Ji būdavo gražiai puošiama. Čia nieko 
netrūko, tik mamos, ir Elenutė liedavo graudžias ašaras. Nieko kito 
nebeliko, kaip tik pasiųsti tokią verksnę namo. Kiek vėliau, jau paau- 
gusi, ji, kaip ir kiti vaikaičiai, dėdės padedama pradėjo mokytis. Mai- 
ronis mėgo besimokantį jaunimą, ragino neapleisti žinių pasaulio. Jis 
rūpinosi vaikaičiais ne tik materialiai remdamas, bet ir skatindamas 
dvasiškai tobulėti. Samdė dailės mokytojus, ragino daug skaityti, o 
vokiečių ir prancūzų kalbų mokė pats. Mano mama, Elena, daug laiko 
praleisdavo dėdės namuose. Čia gyvendavo ir kiti jos broliai bei sese- 
rys. Susirinkęs jaunimo būrelis dažnai užtraukdavo dainas Maironio 
žodžiais. O jis, tartum kokio reikalo vedamas, pereidavo per kambarį. 
Paskui atnešdavo jiems saldainių. Prisiminimai vijo prisiminimus, ir 
mama braukė ašaras, tetulė Marcelė, nesuvokdama realios padėties, 
prašė mamutės neišvažiuoti, pasilikti ir rūpintis jos gyvenimo saulely- 
džiu. Deja, aplinkybės vertė grįžti, nes blogų žmonių įskųsta ji galėjo 
būti vėl ištremta. 


Mindaugas Babonas, Per kančias neprarandant vilties: Atsiminimai, 
Vilnius: Valstiečių laikraštis, 1997, p. 16, 18, 92-93, 169-170. 

Pranas Šniukšta 


Augau Maironio tėvų kaimynystėje. Mūsų šeimos turėjo senus gi- 
minystės ryšius. Mano senelė iš tėvo pusės ir Maironio motina buvo 
tikros seserys. Senis Mačiulis kartais lankydavosi pas mus ir labai 
didžiavosi savo sūnumi Jonu, kuris pirmas iš visos apylinkės tokius 
aukštus mokslus ėjo. Dvarininkai, kurie bendravo su Mačiuliu, kvies- 
davo į svečius ir jo sūnų Joną, kai šis būdavo namuose, ir net bandė 
piršti jam savo dukteris, nes Jonas buvo gražus ir protingas jaunuolis, 
geras dainininkas, poetas. Tačiau jaunas poetas nelabai mėgo dvari- 
ninkų draugystę, neapkentė jų už lietuvių liaudies ir kalbos niekini- 
mą. Savo poemoje Jaunoji Lietuva jis pavaizdavo tų apylinkių dvari- 
ninkus. Stengėsi sužadinti jų patriotinius jausmus, norėjo atgaivinti 
dvaruose lietuvių kalbą. Bet sulenkėję dvarininkai stojo piestu prieš 
tokią Maironio veiklą. Piktinosi tais, kas skaitė jo eilėraščius, dainavo 
juos, padėjo plisti lietuviškam žodžiui. Ypač agresyvus buvo Diržionių 
dvaro savininkas Klevinskas, užkietėjęs lenkomanas. Kai kurie dva- 
rininkai buvo ir ne tokių siaurų pažiūrų. Tos apylinkės dvarininkas 
Danilevičius, lietuviškumo šalininkas, labai gerbė Maironį, tikėjo jo 
talentu, už tai buvo net kitų dvarininkų ignoruojamas. 1905 metais 
Danilevičius įsteigė Betygaloje pirmą lietuvišką senelių prieglaudą. 
Betygalos vikaras Vasiliauskas prieglaudos atidarymo proga kleboni- 
jos klojime suruošė lietuvišką vakarą su liaudies dainomis, tautiniais 
šokiais, eilėmis. Buvo padainuotos kelios dainos Maironio sukurtais 
tekstais, taip pat suvaidinta Amerika pirtyje. Vakare dalyvavo ir apylin- 
kių dvarininkai. Pradėjus lietuvišką programą, dvarininkas Klevins- 
kas sušuko: „Litvomanija!“ ir su keliais kitais dvarininkais pasipiktinę 
išdūmė laukan. Taip gilėjo prieštaravimai ir nesutarimai tarp lietuvių 
ir lenkų dvarininkų. Kunigas Vasiliauskas bandė įvesti lietuvių kalbą 
ir bažnyčioje. Vieną sekmadienį, pamatęs pamaldose tik vieną dva- 
rininką Klevinską, jis lenkiškai paskaitė evangeliją, o pamokslą sakė 
lietuviškai, nes susirinkę paprasti žmoneliai nesuprato lenkų kalbos. 
Tada dvarininkas papiktinęs išėjo iš bažnyčios. Jis parašė raštą į kuri- 
ją, skųsdamasis, kad „pagonybė jau tiek įsigalėjo, jog net bažnyčioje 

negali išgirsti pamokslo savąja kalba“. Dėl to kunigas Vasiliauskas ne- 
trukus buvo perkeltas į kitą parapiją. 

Maironis gerai žinojo tuos nesutarimus ir, giliai pasipiktinęs dvari- 
ninkų konservatyvumu, parašė jiems eilėraštį: 


„Oičizna“ jums kvepia, ne žemė-tėvynė, 

Maitinanti storus pilvus, 

Ne prosenių žemė, kurios užsigynę, 

Begarbinat lenkų dievus. 

Tada dvarininkai ėmė nepalankiai žiūrėti ir į senį Mačiulį kaip į 
svetimą jiems „litvomaną“. 

Kai Maironis baigė seminariją ir buvo įšventintas į kunigus, į jo 
primicijų šventę nebuvo kviestas nė vienas dvarininkas. Dalyvavo tik 
artimiausi giminės ir draugai. 


Pranciška Genevičiūtė, „Maironis Kauno gyventojų prisiminimuose“ 
[maśinraśtis], in: MLLM 7778, l. 50-57. 


Antanas Uniokas 


Pasakoja Uniokas Antanas, s. Prano, gimęs 1901 metasi, augęs ir pase- 
nes Bernotuose. Tik kariuomenės laiką atitarnavęs Kaune ir vėl grįžęs 
į Bernotus. 

Pasakoja savo tėvo, Unioko Prano, gimusio 1862 metais (vienmetis 
su Maironiu), atsiminimus. Uniokas Pranas gimęs taip pat Bernotuo- 
se. Ruskoj kariuomenėj atitarnavo 5-kis metus Kaukaze, Gruzijoje, ir 
vėl sugrįžęs į Bernotus. 

Pranas ganė karves Pasandravyje (bandos didumo nėra sakęs). Ma- 
Čiuliai davė labai gerai valgyti. Piemenims įdėdavo tiek valgyti, kad 
jie niekaip nesuvalgydavo, ir jie likusią mėsą mainydavo su kitais pie- 
menimis į pieną. Valgyti duodavo šeimynai taip, kad košę negalėdavo 
valgyti be duonos per riebumą. Dirbo irgi daug. Žiemą reikėdavo tiek 

Maironis, eil. „Tautos pabėgėliams“. 

prisimalti girnomis javų, kad visai vasarai užtektų. Bernui per žiemos 
rytą reikėdavo sumalti pusę pūro (25 kg) javų. Jam ir girnos buvo di- 
desnės. Piemeniui žiemos rytą reikėjo sumalti vieną sėtuvę javų, apie 
12 kg, mažesnėmis girnomis. 

Aleksandras Mačiulis tada turėjo Bernotuose 24 ha žemės, o grį- 
žęs iš Pasandravio nusipirko nuo savo kaimyno Musiejaus dar tiek pat 
žemės. Klojimas ir jauja (Musiejaus ūkio) dar buvo iki šiol, bet per 
Antrąjį pasaulinį karą (1941) sudegė. Tie pastatai stovėjo ant Luknės 
kranto. 

Uniokas Pranas atsimena: atvažiuoja ponai, gražiai apsitaisę, pi- 
nigų skolinti pas Al. Mačiulį, jį vadina ponu, o tas, apsivilkęs berno 
skrebę, apsiavęs vyžomis, sėdi tarp ponų. 

Al. Mačiulis laikė du jungu jaučių (2 poras). Jaučiais ardavo dirvas, o 
arklius pakinkydavo tik dirvas išakėti ir Maironį nuvežti į Kauną. Prie 
tvartų buvo pririšti 2 pikti šunys, o pats Al. Mačiulis su dviem bernais 
ir piemeniu miegodavo ant tvarto net per visą žiemą. Apsiklodavo šil- 
tais patalais, kurie labai apšarmodavo, saugojo arklius. Tada buvo daug 
arkliavagių, o Mačiulio arkliai buvo labai geri. Gulintieji - Mačiulis, 
bernas ir piemuo - turėdavo pasidėję šalia durtuviukus (ant karčikių 
galų buvo pritaisyti durtuviukai geležiniai). Mačiulis sakydavo: 

- Bratulyti (toks jo buvo priežodis), gali įdurti ar įkirsti, jeigu kas 
griebs arklį. 

Kai pradėdavo šunys loti, jie keldavosi, pasileisdavo šunis ir eidavo 
apsukti ūkį, sekdami paskui šunis. Tvartai buvo saugomi. Prieš tvarto 
duris buvo susodinta didžiulė kadugių tvora, apie 4-5 m aukščio. Su- 
sodinta taip tankiai, kadugiai taip sumušti, kaip tankaus kaladninko. 
Durys lentinės. Tvartų kieme buvo atskiras šulinys (jis ir dabar tebė- 
ra). Kadugių tvoros nėra. Šeimai šulinys buvo sode, prie pušies (yra tik 
žymė). Ūkinius pastatus Al. Mačiuliui statė Marijošiai - tėvas su dviem 
stinais. Pamüras akmenines visiems pastatams mūrijo pats Mačiulis. 

Külimas. Kad lengviau būtų kulti negu spragilais, Al. Mačiulis kūlė 
taip: prie arklio prikinkydavo kantuotą kaladę, arklys ją vilko, o ta ri- 
tinosi ir savo kantais daužė javus. Kūlėjai tvarkė javus, stūmė šiaudus, 
klojo naujus, o vienas, pasiėmęs krepšą, ėjo paskui arklį, - kai arklys 
ruošdavosi mesti mėšlą, tas pakišdavo krepšą ir mėšlą surinkdavo, 

jam nenukritus ant šiaudų ir grūdų. Ir taip samdiniai nepatyrė didelio 
sunkumo su kūlimu. 

Arimas. Ardavo nakčia, kad negyliuotų jaučiai ir bernams nebūtų 
sunku. 

Kartą arė nakčia bernas Dambrauskas ir tyčia, norėdamas paerzinti 
Mačiulį, suriko, kad jau aušta. Tada Mačiulis, nepatikrinęs laiko, su- 
skubo: 

- Bratulytė, greitai paleisk jaučius, kad niekas nepamatytų, kad to- 
kiu laiku ariam. Žmonės sakys, kad aičvars jam suarė laukus. 

Dambrauskui davė degtinės gerti, valgyti sočiai ir liepė miegoti 
visą dieną. Dambrauskas neapsivedė ir visą gyvenimą ištarnavo Ma- 
čiuliuose. 

Mačiulis visada gražumu prašydavo dirbti ir niekada nepasakys, 
kad blogai ką nors padarei. Pridurdavo kartais, kad galėjai daugiau ar 
geriau padaryti, bet labai retai. Visada jam buvo gana ir gerai. 

Vasarojų nupjaudavo Mačiulytės: Pranciška, Kotryna ir Marcelė 
dalgiukais, apsiavusios vyžikėm. Į bažnyčią eidavo tik naginikėm, o 
ten apsiaudavo. 

Uniokas Antanas, s. Prano, atsimena: 

Uniokas Antanas vaikystėje ganė karves (savo) prie pat Al. Mačiu- 
lio sodo. Sodas buvo nepaprastai gražus: aptvertas štanketų tvora, ap- 
sodintas šiaurinėje rytinėje pusėje eglėmis, o iš pietų vakarų - liepo- 
mis ir ąžuoliukais. Mačiulytė Kotryna-Lipčienė, pamačiusi piemenis, 
ganančius karves, liepdavo savo vaikams pririnkti krepšą obuolių ir 
nešti piemenims. O obuoliai buvo neapsakomai skanūs. Mes, vaikai, 
nuo to sodo mažai nugindavom karves, o Lipčienė, būdavo, eina per 
kiemą ir klausia: 

- Vaikai, ar jau suvalgėte obuolius? 

Ir vėl Lipčiukai renka, ir vėl neša mums obuolių. Sraute buvusiame 
Al. Mačiulio ūkyje buvo irgi didelis sodas - ištisas miškas. Ten visos 
obelys buvo skiepytos Mačiulio. 

Atsimena Uniokas Pranas: Al. Mačiulis išmokė savo berną skiepyti 
obelis. Kadangi vienas nespėdavo, tai jam padėdavo ir bernas. Skiepi- 
jo į laukines obelis. Buvo pievos, o tose pievose išsikerojusios obelys. 

Uniokas Antanas dalyvavo to miško kirtime. 

Bernotuose per Didįjį karą vokiečiai iš rankos padegė kiekvieną 
Al. Mačiulio statytą pastatą. Viską sudeginę, pasidarė pirmuosius ap- 
kasus. Mačiuliai savo ūkio degančio nematė, nes abu buvo mirę. Čia 
gyveno Pranusia Mačiulytė (vyriausia) ir Kotryna Lipčienė. Lipčius 
su vaikais ir kaimynais Uniokiu Antanu, jo broliu Vladu išlygino vo- 
kiečių paliktus apkasus. Lipčiaus sūnūs — Stasys, Algirdas, Mykalojus. 

Uniokas Antans ir Vladas padėjome Lipčiui iš Srauto, Mačiulio bu- 
vusio miško, vežti rąstus. Juos kirto, laidė, taikė, kad neužkliudytų 
Al. Mačiulio skiepytų obelų, ir vežė naujų Bernotų statybai. Ūkinius 
pastatus (dabar tebestovi) statė iš naujų rąstų, bet trobą, kuri stovi ir 
dabar, iš senų. Pirko Lipčius i$ Dickaimio seną namą, jį parvežė ir i$ jo 
pastatė dabartinį namą, žinoma, daug pridėjo ir naujų rąstų. Uniokas 
Ant. mano, kad Lipčius tą namą statė ne sau, o žmonėms įleisti. Sau 
būtų statęs senojo namo vietoje sode, prie pušies, ir iš naujų rąstų. 

Senasis namas, statytas Al. Mačiulio, buvo didelis, dviem galais. 
Nuo sodo pusės - sektyčia, o nuo ūkinių pastatų - šeimyninė. Priean- 
gis viduryje - kaip ir dabartiniame name. 

Seklyčioje grodavo patefonas. Atidarydavo Lipčienė langus, kad 
mes visi girdėtume. „O mane traukė ta muzika ne mažiau kaip obuo- 
liai, - sako Uniokas. Mums visiems - piemenims ir suaugusiems - at- 
rodė, kad tie namai šventi, nes ten gyveno tokie geri žmonės, niekas 
nesipyko, Lipčienė ir jos vaikai buvo nepaprastai geri. Lipčienė sam- 
dinius į darbą prašydavo tik gražiuoju: paglostys, pabučiuos, niekada 
iš žmogaus nepasijuoks, neapkalbės. 

Lipčius Algis baigė agronomiją. Lipčius Juozas vis girtuokliavo, to- 
dėl Algis norėjo ūkininkauti: barzdą užsiauginęs, purvinas visas, lie- 
tui lyjant, vežė iš rudens mišką, išaugino nuostabų daržo derlių (visi 
Lipčiukai nešiojo barzdas), bet Lipčius tėvas neleido jam ūkininkauti. 
Kai Lipčienė mirė, Lipčius pardavė Bernotus Kaminskui Jonui, nes su 
vaikais iki tol nesutikęs, nesutiko dar labiau. Vaikai išsiblaškė, o pats 
Lipčius apsivedė Raseiniuose, paskui išsikėlė į Kaplius. Ten slėpė nuo 
vokiečių žydą, bet buvusi tarnaitė išdavė Lipčių ir žydą, ir Lipčius vos 
gyvas išliko. 

Uniokas Antanas Maironį atsimena tik tiek, kad Maironi labai daž- 
nai atvažiuodavo į Bernotus pas Lipčius. Vaikščiodavo po sodą visada 

vienas, susimąstęs, kartais eidavo vėl vienas į Lukne, link šuliniuko. 
Maironis atrodė daugiau vidutinio ūgio, gražus. Buvau Maironio na- 
muose ir Kaune, bet tuo tarpu Maironio nebuvo namuose. Radau tik 
Marcelę, kuri mane nuoširdžiai priėmė. Tada buvo ten ir visi Lipčiu- 
kai. Maironis labai didelę paramą davė Lipčiams, jau vien tik išmoky- 
damas vaikus, nekalbant jau apie pinigus, kuriuos skyrė naujai Ber- 
notų statybai. 
Lipčių vaikai buvo labai nuoširdūs, geri, niekada negėrė degtinės. 


Užrašė Valerija Varneckienė. 
MLLM 66510 [rankraštis]. 


Ona Unikiené 
Prisiminimai apie Maironj 


Kai gimnazijoj mokinos, Maironis padarė ąžuolinę backute ir įkasė į 
Luknės upeliuko krantą. Ten pri šaltinia aidava praustis ir mokintis. 
Da ir daba ta bačkutė tebėr, ale užslinka. Lipčiukai mūsų Maironį pa- 
lydėdava iki šaltiniuka duburiuka. I prirašydava, ka maudytis reik pir- 
masyk 5 minutes, paskui 10-15 min. Norėja, kad kaima vaikai per ilgai 
nesimaudytų. Tus lapiukus Maironis išbarstydava ant Luknes lankų, 
netoli maudyklės. 

Tąvietą Maironis labai miega. Dabar žmonės tą Luknės kilpą vadin 
Maironia šaltinėliu. 

Sykį sugrįžta Maironis iš Kauno per lytų, apsitaškęs, purvins visas. 
Paprašė, kad aš išplaučiau jo portfelį. Beplaudama radau 5 auksinius 
pinigus. Bet nepaėmiau nieka, viską grąžinau Maironiui. Šis man davė 
vieną monetą, matyt, už sąžiningumą. 

Pas Lipčius Maironis visada atvažiuodava su dovanomis: nė vieno 
šeimynykščia neaplenkdava: vyrams - rūkalų, tai dar ko, mergaičiu- 
kém - bliuskutę, skarikę, piemenukui - vėl pagal jo amžių. Aš ture- 
jau jo padovanotą skarelę, norėjau, kad ilgiau išliktų, nenešiojau, bet 
vis tiek sudūlėja. Da iš Romos buvo parvežęs šv. Antano statulėkę. 

Ta suduža per karus ir kraustynes, tai $ukikes susirišus į skarikę ilgai 
saugojau... Brangus buvo atminims. 

Kai buva Kaune I-ji lietuviška paroda, tai Maironis atvažiava su 
lengva mašina ir nuvežė namiškius į tą parodą. O katrie netilpa, ant 
rytojaus buvo nuvežti. 

Pri to didžiaja stala Bernotuos pas Lipčius valgėm visi kartu su Mai- 
roniu Kūčias. Valgėm tris valandas. Mes moteriškos gaspadiniavom, 
o ir ans ruošės: iš burokų padarė liktorius, tokius ant kojukių, kaip 
reikiant. Pradedant valgyt Kūčias pastatė priešais mums kiekvienam 
ir uždegioja. Gražu buva. O su samdytais buva apie 16 žmonių. Iš jo 
rankų kiekviens laužėm plotką, mat jis buvo vyriausia galva. 

1924 m. birželį Bernotuos atostogava 6 kunigai ir Maironis. Gal 
del to, kad tie kunigai buva jaunesni, su jais Maironis (man atroda) 
neturėja reikalų. Jis tiks jau buva: kas reik — reik, atlikdava, o dau- 
giau, tai... 

Jagut balius, atsisėdž tik tol, kol pavalga, o gert negerdava, už tat ir 
švogeria Lipčiaus neapkęsdava už latrystę... 

Atvažiavęs nebus kambary. Eidava, knyga pasiėmęs, palaukėm, pa- 
upiais, kur koks krantelis, kur upelis... Ypač mylėja Dubysą... 

Visus darbus jis mokėja. Nuais, būdava, į lankas, kur vyrai piaun, 
pašnekin anus, išvarys kelias pradalges ir nueis toliau. Ypač mėgdava 
pabūt su piemenuku. Kartais jis pavaduodava sesers piemenuką: pa- 
ims vieną karvę, paganys pagrioviais, pasiims kitą... Tai, žiūrėk, dar 
saldainių prisikišęs kišenes nešas. 

O šiaip, jei atvažiuodava, visados eidava su Lipčium laukų apžiūrėt. 

Nors šiaip Maironis buva nekalbus, atrodė rūstoks, gal dėl to, ka 
visada būdava užsigalvojęs. 

Mega jis Luknės kapinaites, Luknės lankas, mylėja viską, kas yr pa- 
likta pasauly... 

Kaip eglės sodo kampe, Maironis buva ten pasisėjęs šiurpių. Ni ten 
darželis, ni kas, Nueidava jis, su tokiu kabliu išdraskydava velėną ir 
sėdava šiurpes tiesiog į pievą. Anksčiau tam soda kampe būdava suo- 
liuks, ale būva sens i sugriūv. 

Kai atvažiuodavo kunigų ar svečių, tai Maironis su jais, pasiėmę 
divonus, nueidava pasėdėt. Kai būdavo svečių, nusinešdavo divonus, 

aidava į sodo galą, už tų šiurpių, pasitiesdava tus divonus an pievas ir 
skaitydava ar tai šnekėdavos. Būdava gražu - žyd tarp pievos žolikių 
tos šiurpės visu pakraščiu pagal egles. 

O kur dabar sklepuks, gražus klombs buva toj vietoj. Ypač puikiai 
žydėja baltų rožių krūmai. 

Pas atostogas aš Maironį kasdien vėžindavau į Betygalą Mišių lai- 
kyt. Pasikinkau arklį, važnyčioju. Kartais jis Betygalos bažnyčioj pa- 
mokslus sakydava („Ale patriotiškus daugiausia - vis apie Lietuva“, - 
prisimena Unikienė). Jis ir Betygalos bažnyčiai planą buvo išpirkęs. 

Buvo Mačiulių kaimynystėj toki bajorai Astrauskai. Kai Jons mo- 
kės gimnazijoj, jie klausė senio Mačiulio (tėvo), kur leis vaiką, kai tas 
baigs gimnaziją. Tėvas pasakė, ka į kunigus. 

- Kunigs - ubags, - atsakė tie. 

O paskui visa Mačiulių šeima tų bajorų nemega. Nekesdava ju nė 
gimnazistas J. Mačiulis. 

Sesuo Maironio Kotryna Lipčienė buvo priešinga broliui savo mi- 
klumu: būdava ein kaip tekina lėktų. Greita labai. Ji, kaip buvo Ma- 
čiulių šeimoje priimta, savo namiškių nuo samdinių neskyrė ir jiems 
labai gera. „Jūs pavargę, iš darbą“, - pasitikdavo grįžtančius iš laukų ir 
juos atjausdava. 

Į atlaidus važiuodava visi sykiu, į stalą sėsdavo sykiu, Kūčias irgi 
sykiu valgydava. Retai kur taip gerai būdava. Lipčienei vis tiek buva, 
pažįst nepažįst žmogaus, jis prasts ar suplyšęs, vis tiek kiekvieną su- 
šelps, kiekvieną paglostys. Po karo, kai Lipčienė buva mirus, ateidava 
pavargėliai ir verkdava, kad nėr jų gerosios šelpėjos. 

Lipčienė buvo ir reto kantrumo moteris. Niekam nesiskundė nie- 
kuo, nedejuodava savo bėdomis. Susirga plaučių uždegimu, nedejuo- 
dama kent ir mir. 

Per visokius balius Lipčiai prisiskolindava viska. Paskui būdava 
atiduod skolas ir vėl nėr. O Lipčienė buvo nusistačius visus vaikus 


išmokyt. 


1967-02-19. Užrašė Zuzana Budaitė-Stunžėnienė. 
Ona Unikienė, „Prisiminimai apie Maironį“ [rankraštis], in: MLLM 
8977. 

Jadvyga Bitytė 
Pastabos ir mintys 


Tame pačiame kaime, kapliuose, gyveno ir Maironio švogeris Lipčius 
Juozas. Su juo mano tėvas draugavo. Mano tėvas jaunystėje labai my- 
lėjo Mačiulytę Marcelę, bet ji buvo apsisprendusi netekėti, likti neve- 
dusi. Tada tėvas išpiršo Lipčiui Juozui, savo draugui, Marcelės vyresnę 
seserį (Kotryną), o pats Katrytės vestuvėse buvo piršliu. Ir vėliau visą 
laiką Lipčių, Mačiulių iš Bernotų ir Bičių iš Kaplių šeimos labai drau- 
gavo: ėjo vieni pas kitus į kūmus, kviesdavosi į vaišes. 

Maironis kelis kartus yra buvęs ir Kapliuose, bet buvau dar maža ir 
daug ko neprisimenu. Prisimenu tik, kad buvo labai malonus, labai 
mylėjo vaikus: imdavo ant kelių ir, ant pėdų pasistatęs, mus supdavo. 
Taip supdamas mus išmesdavo aukštai, o mums to tik ir tereikėjo. Mo- 
kėjo su vaikais kalbėti, rasdamas su jais kalbą ir kiekvieną būtinai iš- 
kalbins, išklausinės. Jau tada, kai mus supo ant kojų, buvo su akiniais. 

Vėliau augant, mokantis Raseinių gimnazijoje, po Pirmojo pasaul. 
karo mes draugavom su Maironio sesers vaikais Lipčiukais: Stasiuku, 
Algirduku. Vyresnė sesuo Kerpauskienė Elena draugavo su vyresne 
Lipčiūte Jule Gečiene ir Lipčiūte Tekle. Jos visos trys gyveno Maironio 
namuose Kaune ir ten mokėsi. Maironis padėjo daug mano seseriai 
Kerpauskienei materialiai; jei nereikėjo mokėti už butą ir šiaip visada 
paremdavo pinigais, kai tik jai pritrūkdavo. Tik ji, būdama labai netei- 
singa, niekam nėra dėkinga. 

Vėliau, kai studijavau Kaune, 1931 m. teko būti „Saulės“ gimnazijos 
tėvų komiteto vaišėse. Garbės svečiu ten buvo pakviestas ir Maironis. 
Vaišėse jis buvo visų gerbiamas, mylimas, tik matėsi, kad sveikata nu- 
silpusi: pakosčiodavo, atrodė, kad žvalumo, linksmumo trūksta, buvo 
daugiau susimąstęs, senstelėjęs toks, 

Vaišių metu Maironis užvedė kalbą apie jaunimo mokymąsi, kalbėjo 
apie studentų materialinio gyvenimo pusę, rūpinosi jų likimu. Kalbėjo, 
kad sunku jų tėvams-žemdirbiams, o dar labiau bežemiams mokėti už 
mokslą, ir taip daug jaunų gabių žmonių palieka be mokslo arba būna 
priversti nutraukti mokslą. Kalbėjo apie žemės mokesčius, kuriuos vals- 

tiečiai vos pajėgia išmokėti, oapievaikų mokymą nelieka kalbos. Kalbėjo 
toks susirūpinęs ir atrodė, kad niekaip nenori nutraukti kalbos apie jau- 
nimo likimą. Vaišėsevalgė mažai, negėrė nieko, netvyno, matyt, kad ne- 
galėjo. Anksčiau iš vaišių ir išėjo su teologijos profesorium Dovydaičiu. 

Tais pačiais metais (1931) teko matyti studentę lietuvaitę, grįžusią 
iš Prancūzijos (Grenoblio), kur studijavo prancūzų kalbą. Ji buvo lei- 
džiama studijuoti Maironio lėšomis. Lygiai po metų sužinojau Mairo- 
nį mirus. Laidotuvėse nedalyvavau, bet mačiau. 

Maironis - tai brangiausias Lietuvos žmogus, įdiegęs į visų širdis 
didelę meilę savo Tėvynei Lietuvai. Maironis - tai patriotizmo pavyz- 
dys, bet jam pagarbos, labai gaila, neskiriama jokios. 

Pats Maironis yra raseiniškis. Dargi parašęs Raseinių Magdę, eil., 
virtusį daina „Už Raseinių ant Dubysos“, tai kodėl negalima būtų aikš- 
tės, kur stovi „Žemaitis“ pavadinti Maironio vardu ar kurios gatvės. 
Gaila ir labai gaila, kad tokie praeities didvyriai, kaip Maironis, visai 
neįvertinami. 


1973 m. Užrašė Valerija Varneckienė. 
MLLM R36510. 


Vincas Lekas 


Vincas Lekas tolimas i$ motinos pusės Mačiuliams giminė. Maironio 
tėvas Mačiulis buvo vedęs vieną iš Kurmauskaičių. O viena Kurmaus- 
kaitė buvo ištekėjusi už Vaičiaus. Su Vaičiais giminiavosi Leko moti- 
na. Tai šitokia giminystė sieja Leką su Mačiuliais, taigi ir su Maironiu. 

Asmeniškai su Maironiu Lekas buvęs pažįstamas ir keletą kartų net 
buvę susitikę, bet glaudesnio tarp jų bendravimo nebuvę dėl to, kad 
griežtai skyrėsi jų pasaulėžiūros. Didesnę pažintį palaikęs su jo sese- 
rimis. Rodė Maironio poezijos knygų su sesers Marcelės autografais. 
Seserys net jam priekaištavusios už jo pažangias ateistinės pažiūras, 
tvirtindamos, kad Mačiulių giminėj niekad nebuvę bedievių. 

Gerai pažinojo Maironio tėvą Mačiulį. Tai buvęs labai darbštus, vei- 
klus žmogus. Gerai sutvarkęs ne tik savo, bet ir nusmukusių apylinkės 

dvarininkėlių ūkius (Kreivos, Gaižausko, Kontrimo ir kt.). Buvęs su- 
sipratęs lietuvis, nors lenkiškai gerai kalbėjęs, su lenkuojančiais dva- 
rininkėliais kalbėdavęs tik lietuviškai. Bajorėliai vis tik jo nevengdavę 
ir į savo sueigas, ypač į tas, kuriose svarstomi ekonominiai klausimai, 
visada kviesdavęs ir Mačiulį. Šiais klausimais Mačiulis jiems būdavęs 
didelis autoritetas. 

Mačiulis palaikydavęs ryšį su knygnešiais. Kai kuriuos globodavęs, 
apnakvindindavęs, padėdavęs išplatinti atgabentą draudžiamą lietu- 
višką literatūrą. 

Mačiuliai turėję keturis vaikus: tris dukteris - Marcelę, Kotryną ir 
Pranę (pastaroji buvusi kurčnebylė), ir vieną sūnų Joną. Didžiausias 
tėvo noras buvęs - išugdyti sūnų, kuris išsimokslinęs nenutautėtų 
kaip daugelis, o būtų susipratęs ir veiklus lietuvių veikėjas. 

Jonas (būsimas Maironis) jau besimokydamas Kauno gimnazijoj 
pradėjęs rašinėti eilėraščius lietuvių kalba, bet vis tik tuo laikotarpiu 
draugavęs tik su apylinkės bajorų sūnumis. Kokiais sumetimais Jonas 
bendraudavęs su bajoraičiais, paaiškinti tiksliai negalėjo. Manoma, 
kad tai jis daręs dėl to, kad tuo laikotarpiu valstiečių jaunuolių, ei- 
nančių mokslus, Mačiulių apylinkėje nebuvę. 

Jonui baigiant gimnaziją, motina reikalavo, kad jis stotų į kunigų 
seminariją. Joną gi traukė literatūra ir, motinos nepaklausęs, įstojęs į 
Kijevo universitetą. Tėvas gi dėl tokios sūnaus specialybės pasirinki- 
mo nebuvęs priešiškas. Motina gi buvo labai priešinga ir nenustojo 
raginusi sūnų stoti į dvasinę seminariją. Netgi grasinusi nutraukti su 
juo bet kokius santykius, jeigu jos nepaklausysiąs. Dėl to jos su tėvu 
net ėję kivirčai. Mat, tėvui buvę nesvarbu, kokią specialybę sūnus pa- 
sirinks, jam buvę svarbu, kad jis, baigęs mokslus, liktų Lietuvoj ir iš- 
vystytų lietuvišką veiklą, kuri atsvertų sulenkėjusių bajorų veiklą. Vis 
tik Jonas paklausęs motinos ir kitais metais įstojęs į Kauno dvasinę 
seminariją. 

Pats Vincas Lekas atsimena tokias Maironio išsireiškimo nuotru- 
pas. 1913 metais jis šventinęs Šiluvos statomos koplyčios pamatus. Per 
pašventinimą dalyvavęs daug maldininkų, jiems Maironis pasakęs 
pamokslą, kurį girdėjęs ir jis. Iš to pamokslo jis atsimena tik tokį Mai- 
ronio išsireiškimą: „Jeigu tie visi lietuviai vyžočiai, kurie čia kapuose 

guli, atsikeltų, tai jie nustebtų ir paklaustų, iš kur priviso ir privažiavo 
čia tiek ponų?“ 

Kitą kartą Maironio pasisakymą girdėjęs Lietuvos nepriklausomy- 
bės paskelbimo 16 vasario išvakarėse karininkų Ramovėje. Ten jis tada 
(metų tiksliai neprisimena) pasakęs: „Mes, senieji kultūros darbuoto- 
jai, cariniais laikais apie Lietuvos nepriklausomybę net nesvajojome. 
Mes galvodavome ir troškome išsikovoti tik autonomiją“. 

Taip pat Lekas teigė, kad Maironio nebuvusi aiški draugystė su len- 
kuojančiu Tytuvėnų klebonu Jančevskiu. Kasmet Joninių proga savo 
vardinių atšvęsti Maironis vykdavęs į Tytuvėnus pas Jančevskį. Ir pa- 
skutiniais metais prieš mirtį ten buvo nuvykęs. Grįžo iš jo jau sunkiai 
sirgdamas. Buvo paguldytas miesto ligoninėje. Gydė prof. Kuzma. 
Maironis Kuzmos paklausęs, kiek jam dar liko gyventi? Kuzma, esą, 
pasakęs, kad 2-3 dienas. Ir tikrai po tiek laiko miręs. Pakui daktaras 
graudinęsis, kam jis ligoniui teisybę sakęs. 

Apylinkės sulenkėję bajorai niekaip negalėjo suprasti ir įsivaizduo- 
ti, kad Mačiulio, paprasto valstiečio (mužiko) sūnus, taip aukštai iški- 
lo, pasidarė profesorius ir net seminarijos rektorius. Todėl jie stengėsi 
iškilusį dvasininką patys savo akimis pamatyti. Ir tokia proga pasitai- 
kiusi. Kažkoks kunigas iš tos pačios apylinkės (pavardės neatsiminė) 
už svarbius kunigystės drausmės pažeidimus buvęs priverstas palik- 
ti kunigystę (nusivilkti kunigo rūbus). Giminėms tai buvusi didelė 
negarbė, todėl jie nutarę prašyti Maironį, kad tas padarytų dvasinei 
vyriausybei protekciją, kad nubaustam kunigui bausmę dovanotų ir 
jam leistų toliau kunigo pareigas eiti. Nubaustojo kunigo giminės, su- 
žinoję, kad Maironis apsilankys tėviškėje, nutarė jį iškilmingai sutikti. 
Apie tai sužinojęs ir vienas bajoras. Panoro būtinai pamatyti mužiko 
sūnų aukšto dvasininko rūbuose savo akimis ir įsitikinti, ar iš tikrų- 
jų Mačiuliokas toks yra. Sutikimas įvykęs prie kelio, buvęs pastatytas 
stalas, ant jo gėlės. Sutiko nemažas vietinių valstiečių būrys. Atbil- 
dėjęs su bėda (dviračiu vežimu) ir tas dvarininkas ir, sėdėdamas savo 
bėdoj, akyliai stebėjęs Maironį, jo iškilmingą sutikimą. 


Užrašė Pranciška Genevičiūtė. 
MLLM R3 L 6497. 

Jadvyga Jokantienė 


Po Pirmojo pasaulinio karo Kaune apsigyveno daktaras Kazimieras 
Jokantas. Jisai buvo Seimo nariu, kurį laiką švietimo ministru, o vė- 
liau „Aušros“ mergaičių gimnazijos direktorium. Jokantas, be kitko, 
parašė didžiulį lotynų-lietuvių k. žodyną. 1941 m. vasarą Jokantas su 
žmona buvo išvežtas Sibiran. Jokantas ištrėmime mirė, o jo žmona po 
karo grįžo Lietuvon. 

Iš Jokantienės lūpų teko patirti kai kurių duomenų apie Maironį. 
Mat Jokantai apie 14 metų gyveno Kaune Maironio namuose Rotu- 
šės aikštėj, iš kur išsikėlė tik apie 1935 m., kai pasistatė nuosavus na- 
mus. Jokantų butas Maironio namuose buvo antrame aukšte, priešais 
paties Maironio butą, ir jo langai išėjo į kiemą ir sodą. Tame sode 
mėgdavęs vaikščioti Maironis. Jokantienė ne kartą matydavusi, kai 
Maironis vaikščiodavęs šiltu laiku sode su aukšta pagyvenusia ponia. 
Kartais toji ponia atnešdavusi Maironiui krepšy gardumynų, kartais 
Maironis vaišindavęs ponią vaisiais iš savo sodo. 

Pasitaikė taip, kad kai Jokantienė 1941 m. buvo vežama iš Lietuvos 
ištrėmiman, tame pačiame vagone buvo vežama Sibiran ir toji ponia, 
kurią Jokantienė matydavo anksčiau vaikščiojant drauge su Maironiu 
pastarojo sode. Toji ponia pasirodė esanti Teklė Dambrevičienė, iš 
namų Navickaitė, dvarininkė iš Kačerginės. Ji buvo ištremta drauge 
su savo dukterim ir sūnum. Jos vyras buvo anksčiau (1925 m.) miręs, 
Jokantienė ir Dambrevičienė buvo apgyvendintos Altajaus krašte, vie- 
noje vietoje, ir apie penkerius metus gyveno drauge. Kadangi Jokan- 
tienė ir Dambrevičienė buvo iš Lietuvos ir, be to, sujungtos bendru 
likimu, tai juodvi ištrėmime suartėjo ir susidraugavo. Dambrevičienė 
apsakė Jokantienei visą savo gyvenimą ir savo santykius su Maironiu. 

Štai ką papasakojo Jokantienė apie tai. 

Dambrevičienės tėvų Navickų Alfredavo dvaras buvęs kaimynystė- 
je Maironio tėviškės. Dambrevičienė augusi drauge su Maironiu, nors 
buvusi už jį jaunesnė. Kai Maironis lankęs Kauno gimnaziją ir buvęs 
vyresnėse klasėse, jis vasarą dažnai lankydavęs Navickų namus, Te- 
klė skambindavusi fortepijonu, Maironis dainuodavęs; juodu drauge 

vaikščiodavę, lankydavę aplinkinius dvarininkų subuvimus, šokdavę. 
Maironis buvęs gražus, protingas ir patrauklus jaunikaitis. Tarp Mai- 
ronio ir Teklės atsiradusi simpatija, vėliau virtusi meile. Toji meilė 
likusi grynai platoniška, nes jų vedyboms pasipriešinę abiejų tėvai. 
Svarbiausioji ir gal vienintelė kliūtis buvusi medžiaginio pobūdžio. 
Mačiuliai, leisdami sūnų gimnazijon, buvę įsiskolinę, be to, jie turėję 
tris dukteris, kurioms reikėję išmokėti dalis. Taigi jie gal ir būtų sutikę 
su sūnaus vedybomis, jei jų būsimoji marti būtų galėjusi savo atneš- 
tais pinigais padengti padarytas skolas ir išmokėti dalis dukterims. To 
Navickaitė negalėjusi padaryti, nes ir jos tėvų medžiaginė padėtis ne- 
buvusi puiki. Be to, Mačiuliai norėję matyti savo sūnų kunigu, o Na- 
vickai veliję išleisti dukterį už bajoro. Maironis iš pradžios priešinęsis 
tėvų sumanymui dėl jo stojimo seminarijon, net buvęs susipykes ir su- 
sibares su tévu ir i$vykes studijuoti Kijevan, bet po metu apsigalvojes 
ir stojęs seminarijon. O Teklė, tėvų verčiama, ištekėjusi už nemylimo 
ir daug senesnio už ją bajoro Dambrevičiaus. 

Jokantienės žodžiais, Dambrevičienė buvo išlavinta moteris, mokė- 
jusi prancūzų, vokiečių ir rusų kalbas; ji buvo graži, energinga ir turė- 
jo linksmą ir gyvą būdą; net senatvėje ji išlaikė taisyklingus ir gražius 
veido bruožus. Į ištrėmimą Dambrevičienė buvo atsivežusi Maironio 
fotografijas, vaizduojančias jį gimnazistu, klieriku ir kunigu, ir kai ku- 
riuos jo kūrinius. Dambrevičienė skaitydavusi Jokantienei Maironio 
Jaunąją Lietuvą ir sakydavusi jai, kad tai ji pavaizduota toje poemoje 
Jadvygos asmenyje. Dambrevičienė dažnai sakydavusi, kad Maironis 
buvęs jos pirmoji ir vienintelė meilė. Ji vis prisimindavusi, kad, kai ji 
jaunystėje tėvų namuose skambinusi fortepijonu, o Maironis drauge 
dainuodavęs, jis prisiglausdavęs prie jos ir apglėbdavęs jos pečius. Tų 
valandų ji neužmiršianti ligi savo mirties. Senatvėje Dambrevičienei 
vėl tekę susitikti su Maironiu; juodu palaikydavę santykius: ji lanky- 
davusi Maironį Kaune, o Maironis atvykdavęs pas ją į Kačerginę. 

Pagrįžusi iš ištrėmimo Kaunan Jokantienė iš pradžios apsigyveno 
pas Mačiulytę. Norėdama patikrinti, ar teisybę buvo jai pasakojusi 
Dambrevičienė, ji paklausė Mačiulytės apie Maironio ir Dambrevičie- 
nės santykius. Mačiulytė pripažino, kad tarp jos brolio ir Dambrevi- 
čienės jaunystėje buvusi gili meile. 

Pati Dambrevičienė turėjusi poetinių palinkimų ir rašydavusi ištrė- 
mime eilėraščius lietuvių ir lenkų kalbomis. Karui pasibaigus, Damb- 
revičienei pavyko gauti leidimą grįžti iš ištrėmimo. Dambrevičienė 
išvyko pas sūnų Henriką Lenkijon ir ten apie 1947 m. mirė. 

Dambrevičienės sesuo Julija Šalkauskienė ir jos vyro brolio duktė 
Kauno dainininkė Marija Bručkuvienė patvirtino, kad Teklė Navic- 
kaitė jaunystėje mylėjusis su Maironiu, Alfredavo dvaras buvęs 300 
dešimt. didumo. Teklė buvusi namų mokslo. Pagal anų laikų papro- 
čius jos tėvai laikę vaikams namuose mokytojas (guvernantes), kurios 
išmokino ją rašyti, skaityti, prancūzų kalbos ir skambinti fortepijonu. 
Dambrevičienės vyras iš pradžios nuomavęs dvarus. Vėliau jis pavel- 
dėjęs po savo bevaikio dėdės mirties Dabravolės dvarą ir Kačerginės 
kurortą, prie Nemuno, arti Kauno, iš viso apie 1000 deš. žemės. Tuo- 
met jų reikalai pasitaisę, ir jie tapo turtingais žmonėmis. 

Ar palaikė Dambrevičienė santykius su Maironiu, kai pastarasis 
buvo seminarijos profesorium Kaune ir gyveno Peterburge, nustatyti 
nepavyko. Tik iš buv. Kauno universiteto profesoriaus Verygos-Da- 
revskio teko girdėti, kad Maironis, būdamas seminarijos rektoriumi, 
matydavęsis su Kačerginės savininke Dambrevičiene. 


Užrašė Zigmas Toliušis. 


„Atsiminimai“, in: Literatūra ir kalba, p. 430-432. 


Povilas Klevinskas 


1928 metais tarnavau Burneikių dvare pas Liudviką Baboną. Jo žmona 
Elena Babonienė buvo Maironio (Mačiulio) sesers duktė. Todėl ir ku- 
nigas Maironis pas juos dažnai apsilankydavo. Čia gyveno ir jo nebylė 
sesuo, berods, Pranutė. 

Kartą teko Maironį vežti į Dotnuvos geležinkelio stotį, žinoma, 
arkliais. Taigi kelias ilgokas. Maironis, kaip įprasta, atsisėdo antroje 
sėdynėje, aš arčiau arklių. Na ir važiuojam. Tik tie žmoneliai, matyda- 
mi skyrium kunigą sėdint, galvoja, kad pas ligonį su Šv. Sakramentais 
vežamas, tai vis klaupiasi ir žegnojasi. Tada Maironis ir sako: „Fikś, 

Poviliuk, sėsk prie manęs. Tai tos bobelės be reikalo tik varginas, 
klūpčioja“. Aš iš pagarbos lyg nedrįstu, sakau, vadžios bus trumpos. 
„Nieko, užteks“, - sako Maironis. Na, kai prisėdau, tai nė nepajutau, 
kaip kelias sutrumpėjo. Mokėjo jis pasakot visokių nuotykių ir apie 
Lietuvos senovę. Sakė, kad nuvažiuotum tu į Trakus, pamatytum, ko- 
kia ten pilis. 

Mėgo jis darbininką žmogų. Ateis, būdavo, į šeimyninį kambarį, 
kur susirenka šeimyna. „Na, - sako, — ką jums papasakot ar giesmę 
padainuot..“ 

Kad ir mokytas, bet be fanaberijos buvo. Seni laikai, daug užsimir- 
šo, tik tas jo nuoširdumas, paprastumas tarsi ir šiandien kažkur šalia 
jaučiamas. 


Norgeliškiai, 1980-06-15. 
LLTI BR Fn / 424. 


Antanas Juška 


Pradžios mokslą pradėjau eiti Betygaloje 1927 m. spalyje. Mokyklai 
patalpą valsčiaus valdyba samdydavo iš privatininkų. Būdavo vienas 
didesnis kambarys, bet ir tas per ankštas: reikėdavo spaustis po tris 
į kiekvieną dvivietį suolą. Visos 4 klasės (tada - skyriai) vienu metu, 
vienoje patalpoje, vienos mokytojos žinioje. Kiekvieną pamoką visi 
viską girdėdavome, visi visko „mokėmės“. Tokia aplinkybė labai kenkė 
darbui, menkino našumą. 

Liaudavaus rašęs gramatines pratybas, kai nugirsdavau mokytoją 
Valeriją Ramonaitę iš Žagarės pasakojant apie Maironio gyvenimą ir 
poeziją. Ji labai jausmingai skaitydavo ir deklamuodavo. Aš, viską už- 
miršdamas, lyg Retkalnio miškely (kair. Dubysos šlaite) avietes ryda- 
vau kiekvieną lyrikos posmą. 

Tada mums, vaikams, Maironio kūryba buvo vienintelis grožinis pe- 
nas. Tai buvo „žodinė televizija“. Muzika - kai choru traukdavome „Gra- 
Zi tu, mano brangi tėvyne“. Tapybos paveikslus sąmonės „ekrane“ su- 
kurdavo žodžiai: „Užmigo žemė, tik dangaus negęsta akys sidabrinės“, 

„šarmotas rytys nebeblaško sniegų, tik kvapą užimdamas spaudžia“, 
„kur rausta žemčiūgai“... Istorija - „čia, kur Vytautas Didysis mus ir Vil- 
nių gynė“, „Trakų pilis“, „Kur lygūs laukai“, „tai kapas Margio milžinų“... 

Kai pramokau sklandžiai skaityti, pats rasdavau graudulio prisunk- 
tų eilučių, kurios mano širdį gildė: „ten močiutė užlingavo raudomis 
mane“, „girios tamsios, jūs galingos, kur išnykote..“, „neužmigdys 
naktis žvaigždės“, „skamba ir žvanga, gaudžia varpai“. 

Betygalos klebonas, Janulaitis Pranas, Šv. Onos atlaidus stengdavo- 
si kuo nors pajvairinti. Pakviesdavo geresnių pamokslininkų, konser- 
vatorijas baigusių solistų. Žmonių suplaukdavo marios iš artimiausių 
ir tolimiausių pakraščių. Betygala virsdavo lyg kokia Meka, pilna mar- 
gos liaudies, lyg vasargalio mugė. Jaunimas laukdavo popiečio pramo- 
gų - gegužinės. 

Tokių tai atlaidų išvakarėse pasklido žinia, kad rytoj, 1931 m. liepos 
26 d., tarp klebono svečių bus rašytojas Maironis. Man baigėsi vie- 
nuolikti metai ir labai magėjo pamatyti tų gražių eilėraščių autorių. 
Turėjau slaptą svajonę - padeklamuoti pačiam poetui „Trakų pilį“ ir 
išgirsti, ką jis pasakytų. Bet... ši svajonė netapo tikrove, Aš apsidairęs 
į save susigėdau savo kartūninės palaidinukės ir apdėvėtų kelnaičių, o 
be to, buvau basas. Pasitraukęs nuo tako su abipuse karpyta gyvatvore 
stovėjau suglumęs. Tuo tarpu iš šventoriaus išėjo stamboko sudėjimo 
vyras tamsiais dvasininko drabužiais ir pelerina ant pečių. Ant nosies 
įmantriai laikėsi auksuoti akiniai, visai neužkabinti už ausų. Ėjo lėtu, 
ramiu, lygiu žingsniu su kitais svečiais. Lydėjau poetą ilgesingu žvilgs- 
niu, kol jo figūra dingo tarp kitų svečių klebonijos tinklinėje verandoje. 

Nors ir gaila nepavykusio vaikystės „deklamatoriaus debiuto“, bet 
širdyje džiugu, kad Betygalos žemė išaugino asmenybę - švyturį, lė- 
musį lietuvių literatūros maironinę epochą. 


Betygala, 1981-01-22. 
LLTI BR Fu / 424. 

Rapolas Kuodis 
Atsiminimų nuotrupos 


Maironio sesuo Mačiulytė apie savo brolį pasakojo, kad prieš išva- 
žiuodamas į mokslus, jis ateidavo pas ją ganyklon labai liūdnas. „Su- 
sédame mudu pievoje, tai Jonas kalbės, kalbės kol apsiašarojame. 
Liūdna mums skirtis, kai išvažiuoja. Veikiai neparvažiuos. Sakydavau, 
kad pasiilgau tiek ilgai nematydama. Jis sakė, kad neilgai truks ir vėl 
bus atostogos. Jau besimokydamas jis rašė eilėraščius ir dainas. Mums 
skaitydavo, o mes dainuodavome jas. Besimokydamas kartais sakyda- 
vo, kad norėtų būti kunigu, Bet baigęs gimnaziją išvažiavo mokytis 
kitur. Sekančią vasarą parvažiuoja su barzda. Aš jam sakau: „Žadė- 
jai kunigu būti, o parvažiavai ponu“. Žiūri į mane, šypso į barzdą ir 
nieko nesako. Pabuvęs namuose, išvažiavo. Sakė - į Kauną. Maniau, 
pas draugus. Sekmadienio rytą nueinu bažnyčion, žiūriu - nagi mūsų 
Jonas. Jau be barzdos, sutanoje. Tai mat. 

Grįžęs iš Peterburgo dvasinės akademijos, liko Žemaičių kunigų se- 
minarijos Kaune rektoriumi. Dėstė teologijos mokslus gražia lotynų 
kalba, Lietuvos istoriją ir kitas disciplinas. 

Rektoriaus konferencijos savo auklėtiniams buvo dvasinio turinio. 
Kitus mokslus Maironis dėstė logiškai ir nuosekliai. Kartais lekcijos 
metu mėgdavo ir pajuokauti. Sykį iškviestas atsakinėti auklėtinis pa- 
reiškė, kad šiandien jis negalėsiąs kalbėti, nes esąs labai susijaudinęs 
ir išsigandęs. Į tai rektorius atsakė: 

- Per baimę tamsta ir seminariją baigsi. 

Toks tai trumpas mano atsiminimas apie Maironį, poetą ir rektorių. 


MLLM R36501. 

Apie Maironį - Kauno ir Sankt 
Peterburgo profesorių 


Juozapas Skvireckas 


Lietuviškosios minties pasireiškimas Žemaičių 
seminarijoje 
Jo įtaka lietuvybės žadinimui buvo visiems auklėtiniams milžiniška. 
Ne visi žinojo, kad jis yra Lietuvos istorijos autorius. Nebuvo jis iš karto 
visiems pasiskelbęs, kad jis yra parašęs Tarp skausmų į garbę, kurio se- 
minarijos jaunimas negalėjo atsiskaityti ir žavėte žavėjosi. Lietuvišku- 
mo atžvilgių Maironiui nebuvo sunkiu daryti gilios įtakos klierikams, 
nes jam buvo pavesta pirmamečiams ir antramečiams klierikams dės- 
tyti Katekizmą. Skambi ir gyva Maironio kalba ne tik skelbė daugiau 
ar mažiau jau žinomas Katekizmo tiesas, bet taip pat siekė sielose 
glūdinčią lietuvybę. Ir kaip skeltuvas iš titnago išskelia žiežirbas, taip 
Maironio žodžiai verte ištrykšti iš sielos gelmių lietuviškumui. Nema- 
ža jau laiko praėjo nuo anų dienų, bet ir šiandien, rodos, dar jaučiu tą 
malonumą, kurį man davė Maironio žodžiai, kada juos rūpestingai pa- 
sirašydavau, o vėliau dar kartą persirašydavau sau ir kitiems naudotis. 
Juk reikia neužmiršti, kad tuomet lietuviška knyga buvo uždrausta, ir 
tinkamo Katekizmo mes neturėjome. Tie Maironio dėstyto Katekizmo 
užrašai davė progos vieną kartą užeiti pas profesorių ir arčiau su juo 
pasipažinti, pradėti tą pažintį, kuri baigėsi Maironio mirtimi. 

Iš seminarijos Maironis greit išvažiavo profesoriauti Petrapilin. Jo 
lietuviškumo spinduliai siekė ir iš pat tolimosios šiaurės Kauno semi- 
narijos auklėtinius ir šildė lietuviškas krūtines. 


Juozapas Stakauskas, „Lietuviškosios minties pasireiškimas Žemaičių 
seminarijoje“, in: Tiesos kelias, Kaunas, 1938, Nr. 12, p. 825-826. 

Kazimieras Pakalniškis 


1893 m. aš buvau vikaras Akmenėje (dabar Mažeikių apskr.) ir ben- 
dradarbiavau tuomet Tilžėje einančiam katalikiškam laikrašty Žemai- 
čių ir Aukštaičių apžvalga". Rusų valdžios viešpatavimo laikai tuomet 
buvo labai sunkūs ir žiaurūs: padarius tuomet prieš rusų valdžią vieną 
kitą netaktišką žingsnį, tuojau galėjai atsidurti etapnim poriadkom*, 
kaip rusai sakydavo, Sibire arba Rusijos šiaurėj, „ne taip tolimose gu- 
bernijose“. Nebuvo tuomet nei lietuviškų laikraščių, nei organizacijų, 
nei mokyklų. Kunigai, ypač jauni dar, atsidūrę kokiame užkampyj, iš 
tiesų galėjo supelėti arba kerpėmis apaugti. Aš nusistačiau kas metai 
arba ir tankiau važiuoti Kaunan ir visų pirma aplankyti (neprašytai) 
vyskupą ir pasiteirauti, kaip kovojama su rusų valdžios atstovais dėl 
tikybos dalykų. Man, kaip šiokiam tokiam to laiko literatui, tie da- 
lykai buvo labai įdomūs. Mano pašnekesiai su vyskupu Paliulioniu 
trukdavo kartais po 3-4 valandas. Vyskupas Paliulionis žinojo, kad aš 
kur ten „rašau“ (nežinau, kas jį apie tai painformavo, bet aš apie tą jam 
niekada nieko nesakiau). Tie pašnekesiai man duodavo labai daug 
medžiagos rašyti į laikraštį. Atlikęs „interviu“ pas vyskupą, eidavau į 
Dvasinę kunigų seminariją aplankyti pažįstamus savo kunigus, profe- 
sorius ir klierikus, toliau aplankydavau savo draugus, Kauno bažnyčių 
kunigus, su kuriais pasišnekėdavome įvairiais Lietuvos reikalais, ypač 
knygų platinimo reikalu. 

Buvo tai vėlybas ir lietingas ruduo. Vieną tamsų vakarą nuėjau Ku- 
nigų seminarijon ir užėjau pas prof. Maciulevičių (taip jis tuomet va- 
dinosi). Mūsų kalba tuojau nukrypo literatūros sritin. Jis žinojo, kad 
aš esu Apžvalgos bendradarbis, o aš vėl žinojau, kad jis rašo kokius tai 
eilėraščius. Prašiau, kad [jei] jis turi ką nors parašęs, duoti Apžvalgai. 
Jis nieko nesakydamas atsikėlė nuo kėdės ir atidaręs komodą ištraukė 


* Žemaičių ir Lietuvos apžvalga - katalikiškas žurnalas, leistas Tilžėje 1890- 
1896 m., Lietuvoje platintas nelegaliai. 

* Etapų tvarka (rus. smanubim nopadxomM) - terminas kalinių trėmimo į Sibirą 
būdui nusakyti: kaliniai, sukaustyti grandinėmis, būdavo varomi į tremtį 
pėsčiomis nuo vienos nakvynės vietos iki kitos; kelionės atkarpa („etapas“) 
buvo 16-24 km. 

storą rankraštį ir ėmė man skaityti: „Tarp skausmų į garbę. Poema. 
Parašė Maironis“. Sėdint mums prie arbatos stiklo, jis skaitė ir skaitė 
savo poemą, o aš sėdėdamas klausiausi. Ir iš tiesų buvau ta poema 
„sužavėtas“, kaip dabar sako, dėl to, kad tokių poemų mūsų literatūroj 
tuomet dar nebuvo. Gerokai poemos skaitymui įpusėjus, aš ėmiau ir 
pertraukiau skaitymą: 

- Gerbiamas kun. profesoriau, - sakau, - ar nebūtų galima tą še- 
devrą atskiroj knygelėj atspausdinti ir plačiajai visuomenei duoti pa- 
siskaityti. 

- Galima! - nė kiek nesvyruodamas sutiko. 

Mudu ėmėme tartis, kaip tą poemą greitu laiku galėtume atspausti. 
"Toliau jis jau poemos nebeskaitė ir rankraštį atidavė man. Aš prižadė- 
jau tą poemą maždaug per 3-4 mėnesius pasirūpinti atspausti ir jam 
knygelę atsiųsti. Buvo jau vėlybas laikas, kai aš, kupinas džiaugsmo ir 
malonaus pasigėrėjimo skaitymu lietuviškos poemos, išėjau iš profe- 
soriaus buto ir sugrįžęs miestan į viešbutį, išėmiau iš kišeniaus poemą 
ir ėmiau skaityti ir balsu deklamuoti vienas pats. 

Man tik tuomet labai keistas pasirodė ant poemos viršelio užrašy- 
tas pseudonimas: „Maironis“. Tokios pavardės aš niekur nebuvau gir- 
dėjęs. Antrą dieną aš iš Kauno išvažiavau namo ir grįžau Akmenėn lyg 
su dideliu ir brangiu radiniu. Grįžęs namon, perskaičiau ligi galo po- 
emą. Manau, bene būsiu buvęs aš pirmasis, kuris tą poemą perskaitė. 

Praėjo jau savaitė laiko, ir aš rimtai pradėjau galvoti, kaip tą poemą 
reikėtų atspausdinti. Žinoma, visos mano mintys krypo į Tilžę, kur ėjo 
Apžvalga ir kiti mūsų spaudiniai. Bet kaip ten nuvykti? Kunigui ten 
keliauti rusų valdžia leidimo neduos, o taip kokiam kontrabandinin- 
kui pasitikėti ir jam rankraštį duoti, kad jis Tilžėn nuneštų, taip pat 
pavojinga. Jis gali tą rankraštį kelionėje pamesti arba rusų žandarai 
gali užpulti ir atimti... Man taip begalvojant praėjo jau beveik ištisas 
mėnuo, o aš vis nieko negalėjau sugalvoti, kaip tą Maironio rankraštį 
būtų galima atspausti. 

Vieną kartą, o buvo jau, regis, netoli Kalėdos, ateina pas mane mano 
gerai pažįstamas eksklierikas Juozapas Ložinskis, jaunas dar vyrukas, 
Kuliškų žemaitis, kuris su manim buvo Kauno dv. seminarijoj klieri- 
ku, vienu kursu už mane jaunesnis. Bet neturėdamas į kunigų luomą 

pašaukimo, ar gal kitokiais kokiais sumetimais iš Kunigų seminarijos 
trečiojo kurso išstojo ir nusipirkęs arklį ir vežimėlį ėmė po Lietuvą lie- 
tuviškas knygas vežioti ir platinti. Aš jį pamatęs pas mane ateinantį la- 
bai nudžiugau dėl to, kad jis Maironio poemos rankraštį galėjo nuvežti 
Tilžėn ir ten greitu laikų atspausdinti. Jis pas mane viešėjo 2-3 dienas ir 
išpasakojęs visas savo „naujienas“ ir kelionės nuotykius su rusų žanda- 
rais, pasiėmęs Maironio poemos rankraštį, 100 rublių, kuriuos įdaviau 
rankraščiui spausdinti, ir 25 rublius kelionės išlaidoms - išvažiavo na- 
mon į Varnių parapiją (ten viename kaime jis gyveno) ir tuojau žadėjo 
važiuoti Tilžėn ir ten Maironio poemos rankraštį atspausti. 

Tuo tarpu praslinko pusmetis, o apie Juozapą Ložinskį ir žadamąją 
atspausti Maironio poemą - negirdėti. Rašiau Ložinskiui keletą laiškų 
į Varnius, klausdamas, kaip ten yra su įduotąja spausdinti Maironio 
poema. O išjo jokio atsakymo nėra: viskas lyg į vandenį įkrito ir dingo. 
O tuo tarpu iš prof. Maironio gaunu laiškus su užklausimais, kaip ten 
yra su jo poema, ar ji atspausdinta, ar ne. - Man jau gerokai ir baimės 
įvarė: gal rusų policija Ložinskį sučiupo su visa poema ir pasodino ka- 
lėjiman ar gal ištrėmė kur Rusijon. Kun. prof. Maironis iš Kauno persi- 
kėlė į Petrapilio dvasinę kunigų akademiją profesoriauti. Iš čia jis ėmė 
man smarkesnius laiškus rašyti, reikalaudamas, kad aš grąžinčiau jo 
poemos rankraštį. Parašiau jam visą tiesą: poemos rankraštį su pinigais 
įdaviau Ložinskiui, kuris žadėjo poemą atspausti. Maironis Ložinskį 
gerai pažino. - Man buvo didelis nemalonumas, kad su jo poemos ran- 
kraščiu išėjo tokia netikėtai bjauri „istorija“. Praėjus jau apie pusantrų 
metų, aš iš Kretingos nuo kunigo Stanislovo Stakelės, kuris tuomet, 
nežinau už kokias „nuodėmes“, sėdėjo vienuolyne, gavau laišką, ku- 
riame man pranešė, kad Ložinskis atnešė pas juos Maironio poemos 
rankraštį ir pametė, žinoma, pinigus sau pasilikęs. Pasakęs dar, kad 
rankraštį iš manęs gavęs. Kun. Stakelė rašė, kad rankraštis yra Tilžėn 
pasiųstas ir jam atspausdinti prašė atsiųsti 100 rublių. 

Iš džiaugsmo, kad Maironio poemos rankraštis atsirado, net aukš- 
tyn pašokau, o 100 rublių tuojau paštu išsiunčiau ir už mėnesio Mai- 
ronio poema Tarp skausmų į garbę buvo atspausdinta. Tai jau, regis, 
buvo 1895 m. (ta poema buvo paskui perdirbta į Jaunąją Lietuvą), aš 
tuojau pranešiau kun. Maironiui, kad jo poema atspausdinta. Greitai 

gavau iš Tilžės siuntinį - poemą Tarp skausmų į garbę drauge su lai- 
kraščiais. Tarp kitų laikraščių buvo 1 egz. mūsų inteligentų Tilžėje 
leidžiamo mėnesinio laikraščio Varpo. Paskutiniame Varpo nr. radau 
Maironio poemos kritiką. Perskaičiau ir nustebau. Kritikos autorius 
dr. Vincas Kudirka: Maironio poemą sumaišė su purvais, išvadinda- 
mas ją „davatkų gadzinkomis“ ir t. t. Išplėšiau iš Varpo tą poemos kri- 
tiką ir nusiunčiau Petrapilin Maironiui. Jis atsiuntė man laišką, kuria- 
me buvo įdėtas atsakymas dr. Kudirkai dėl jo kritikos Varpe. Tą Mairo- 
nio atsakymą Kudirkai pasiunčiau Tilžėn įdėti Apžvalgon. Jį Apžvalga 
tuojau ir įdėjo savo skiltyse. Tuo mūsų santykiai su prof. Maironiu 
lyg nutrūko. Ilgai mes nesusitikome ir nesišnekėjome, gal dėl to, kad 
nebuvo progos susitikti: jis gyveno toli nuo Lietuvos, Rusijos šiaurėj, 
Petrapily, kunigų dv. akademijoj profesoriavo, o Lietuvon parvažiuo- 
davo trumpam laikui atostogų. 

1911 m. nuvažiavau Kaunan su reikalais ir gatvėj ties Šv. Kazimiero 
draugijos knygynu netikėtai susitikau su Maironiu, tuomet jau Že- 
maičių kunigų seminarijos rektorium. Širdingai pasisveikinome. Pa- 
siteiravę vienas antro keliais žodžiais apie sveikatėlę manėme kaip ir 
skirtis, bet kun. rektorius man sako: „Ar žinote ką? septintą vakaro 
ateikite pas mane. Prie arbatos stiklo pasišnekėsime ir senuosius lai- 
kus prisiminsime!“ Žinoma, manęs daug prašyti nereikėjo ir vakare 
gražiuose Maironio namuose jau su šeimininku šnekučiavome prie 
arbatos stiklo. Maniau, kad aš dar gausiu pipirų už prastai atliktą jo 
pirmosios poemos Tarp skausmų į garbę spausdinimo darbą, bet nie- 
ko apie tą ir kalbėta nebuvo. Buvo tuomet jau kiti laikai. Mūsų spauda 
buvo leista, galėjome tuomet ką norėjome skaityti, pasirašę spausdin- 
ti ir t. t. Mano patarnavimas buvo nebereikalingas. Širdingai atsisvei- 
kinę, persiskyrėme. Paskutiniai jo žodžiai buvo: „Kada būsite Kaune, 
neužmirškite ir manęs aplankyti!“ 


Kazimieras Pakalniškis (Dėdė Antanazas), „Kaip Maironio „Per skaus- 


mus į garbę“ spausdinome: (Atsiminimų žiupsnelis)“, in: Rytas, Kaunas, 
1932-08-10, Nr. 163. 


! Kudirka buvo Varpo redaktorius, recenzijos autorius - Stasys Matulaitis. 

Pranciškus Petras Būčys 


Moralinę teologiją dėstė labai jaunas profesorius, teologijos magist- 
ras kun. Jonas Maciulevičius (Maironis) iš Žemaičių vyskupijos, gi- 
mes Pasandravio dvare netoli Dubysos, buvęs Kijevo universiteto stu- 
dentas. Aš jį buvau pažinojęs Kaune 1893 m., dar prieš jam tampant 
akademijos profesorium. Kadangi studentų prefekto pareigos visada 
būdavo pavedamos jauniausiam profesoriui, tai ir kun. Maciulevičius 
1895 m. ėjo tas pareigas. Kaip prefektas jis pasižymėjo kantrybe, tvar- 
kingumu, drausmingumu ir pilna ištikimybe akademijos inspekto- 
riui. Prefekto pareigos buvo susijusios su inspektoriaus pareigomis, 
galima sakyti - buvo tos pačios: tik sunkesnes, žemesnes ir varginges- 
nesatlikdavo prefektas, o aukštesnes ir patogesnes - inspektorius. Dėl 
Maciulevičiaus visiško ištikimumo inspektoriui Klopotovskiui stu- 
dentai manydavo, kad prefektas neturi savo nuomonės nė širdies ir jį 
vadindavo „stupajka“. Tačiau Maciulevičius proto turėjo nemažai, o jo 
širdis buvo labai jautri. Prefekto pareigos jam įkyrėdavo smarkiai, bet 
jis buvo sąžiningas. Be išimčių laikydavosi nuostatų, nepaisydamas, 
kad tuomi netenka populiarumo studentuose. Kaip dėstytojas, prof. 
Maciulevičius neturėjo blizgančios iškalbos, bet paskaitos būdavo 
aiškios, turiningos ir naudingos. Per egzaminus jis nereikalingų prie- 
kabių neieškodavo, bet faktinai išreikalaudavo, kad studentas dalyką 
mokėtų kaip reikiant. Beprofesoriaudamas Petrapilyje, Maciulevičius 
parašė lotyniškai ir savo lėšomis išspausdino vidutinio dydžio knygą 
De justitia et jure (Apie teisybę ir teisę), už kurią 1903 m. akademijos 
Senatas suteikė jam teologijos daktaro laipsnį. 

Daugelis akademijos profesorių dažnai vaikščiodavo svečiuotis į 
turtingų ir kilmingų lenkų šeimas, kurių Petrapilyje buvo gana daug. 
Dėl to įpročio mokslinė akademijos profesorių kūryba buvo beveik 
visą laiką savo kambaryje, tačiau svečių pas jį užeidavo. Dažniausiai 
tai buvo lietuviai. Taip pat dažnai pas jį susirinkdavo vietinė dvasiški- 
ja. Pirmaisiais profesoriavimo metais prof. Maciulevičius beveik ne- 
turėjo santykių su miesto gyventojais, nes visas jo laikas buvo užimtas 
pamokų ruošimu ir prefekto pareigoms. Tačiau ir tuo laiku kartais 

pas jį užeidavo pusinteligenčiai lietuviai: Antanas Smilga ir Edvardas 
Edmundas Navickas. Jiedviem jis liko ištikimas ir tada, kai nusikratė 
prefekto pareigų. Pas kitus beveik niekad nebūdamas, dažnai apsilan- 
kydavo pas vieną ir antrą. Ta draugystė nesiliovė nė tada, kai tų abiejų 
ponų reputacija pašlijo. Politiniai priešai, kurie žinojo didelę Maciu- 
levičiaus vertę lietuvių tarpe, ėmė sėkmingai ardyti Maciulevičiaus 
reputaciją, pasinaudodami anų dviejų ponų kaltėmis ir klaidomis. 
Navickas subankrutijo ir daugelį jam patikėtų pinigų nusinešė. Tas 
Navickas - vaikpalaikis be jokio mokslo, bet labai gabus - įsigijo tam 
tikrą dirbtuvę, kur buvo gaminamos popierinės raidės skelbimams. 
Vėliau ją praplėtė į antspaudų dirbtuvę, prie to prisidėjo dar cinko- 
grafija. Vilniaus vyskupas Ropas buvo į tą dirbtuvę įkišęs 100000 rub. 

Smilga turėjo stambią rašalų krautuvę. Turėdamas policijos pasiti- 
kėjimą, Smilga 1904 m. gavo leidimą įkurti Lietuvišką laikraštį. Ma- 
ciulevičius sutiko būti redaktoriumi ir ten daug dirbo, bet faktinai tą 
laikraštį redagavo Petrapilio universiteto Gamtos mokslų fakulteto 
studentas Purėnas, tas pats Purėnas socialdemokratas, kuris vėliau 
buvo Lietuvos universiteto profesorius. 

Ilgainiui prof. Maciulevičius buvo paskirtas Žemaičių kapitulos 
garbės kanauninku. Kaip paprastai, pas jį vieną vakarą susirinko Pe- 
trapilio dvasiškijos žymesnieji asmenys, vietinės (Mogiliovo) kapitu- 
los kanauninkai ir katalikų kolegijos nariai. Bešnekučiuojant lenkiš- 
kai, Maciulevičius juokais išsitarė: „Pośród kanonikow tylko ja jeden 
jestem tutaj honorowy" („Tarp kanauninkų čia aš tik vienas garbusis“). 
Praėjo keletas metų. Maciulevičius tapo tikruoju kapitulos kanaunin- 
ku, ir vėl susirinko jo bute keletas kanauninkų. Buvau ir aš, kad ir ne 
kanauninkas. Tada tariau jam: „Ksigdz kanonik od pewnego czasu juž 
nie jest honorowy“ („Kunigas kanauninkas jau nuo kurio laiko ne gar- 
busis“). Jis jau buvo užmiršęs savo ankstesnį juoką, todėl padarė man 
pastabą, kad mano žodžiai pikti, 

Maciulevičius buvo tarp tų profesorių, kurie akademijoje nepa- 
keitė savo dėstomojo dalyko. Jis perėjo visus profesūros laipsnius: iš 
adjunkto tapo ekstraordinariniu, o iš šio ordinariniu profesorium. Po 
to jis tapo akademijos profesorium. Po to jis tapo akademijos inspek- 
torium, nepamenu kuriais metais. Iš inspektoriaus pareigų 1909 m. 

pakviestas Kauno kunigų seminarijos rektorium. Iš savo santaupų nu- 
sipirko prie Rotušės aikštės gana stambų namą, kurį padovanojo se- 
minarijai, ir jame gyveno iki mirties. Profesoriaudamas akademijoje, 
jis nesiliovė rašęs savo poezijų, vartodamas Maironio slapyvardį. Prieš 
1904 m. slapyvardis buvo būtinai reikalingas, bet likosi jis ir vėliau, 
susijęs su jo kūryba. Visaip galima manyti apie to slapyvardžio kilmę, 
bet faktas, kad Maciulevičius pradėjo eiles rašyti dar tebestudentau- 
damas akademijoje, kuomet ir jis, kaip kiti, turėdavo išmokti ne be 
vargo Klopotovianos' tomą, kuriame tarp viduramžių pasižymėjusių 
rašytojų yra paminėtas Maironis. Maciulevičius, būdamas profeso- 
rium tais laikais, kada lietuvybė buvo didelė kliūtis karjerai, lietuvius 
užjausdavo, lietuvių kuopelei patarnaudavo. 1895 m. jis vienas buvo 
lietuvis akademijos profesūroje; kito tada nebuvo. 


Vysk. P. P. Būčio atsiminimai, d. 1: Pasiruošimas darbui, surašė prof. 
Z. Ivinskis, redagavo J. Vaišnora, Chicago: Lietuviškos knygos klubas, 


1966, p. 139-142. 


Kazimieras Paltarokas 


Maironis: atsiminimų žiupsnelis 
10 m. jo mirties proga 


Maironį pirmą kartą pamačiau 1894 metų rudenį Kaune, įstojęs į Dva- 
sinę seminariją, kur jis tuokart mokytojavo. Iš pat pradžios jis mūsų 
tarpe įsigijo rigoristo vardą. Tą nuomonę gal kiek paveikė viešas drau- 
go prisipažinimas. Seminarijoje, mokslo metus pradedant, laikomos 
rekolekcijos: po jų pirmamečiai eina išpažinties iš viso gyvenimo. 
Grįžta naujokas ir klausia: „Kas tas tamsus garbenis sėdi bažnyčios 
gale? Jis man davė pipirų...“ Tai buvo nuodėmklausis Maironis. 
Anuomet seminarijos vadovybėje vyravo lenkų dvasia: viršinin- 
kai su klierikais kalbėdavosi lenkiškai, dėstė lotyniškai; lietuviškos 


Bolestawo Hieronimo Klopotowskio vadovėlio. 

pamokos tebuvo dvasinė iškalba ir teologinė propedeutika': paskuti- 
niąją mums aiškino Maironis. Nesant vadovėlio, turėjome užsirašinė- 
ti; mokytojas kalbėjo lėtai, bent kiek užsikirsdamas; tiek dėstymas, 
tiek jo elgesys dvelkė rimtumu. Pats atrodė vidutinio ūgio, laibas, ma- 
lonaus veido, garbenuotais juosvais plaukais, šatenas... 

Tame pačiame pusmetyje Maironis buvo pakviestas į Petrapilio 
dvasinę akademiją profesoriauti. Atėjo atsisveikinti su visais semina- 
rijos auklėtiniais. Prašneko lietuviškai; tarė keletą žodžių, susigriau- 
dino, nustojo žado, nulipo nuo katedros, ašarodamas, tylomis visus 
išbučiavo ir išėjo, palikęs mus verkšlenančius. 

Mes jautėme, kad skiriasi su seminarija vienatinis aiškus lietuvis 
patriotas, Lietuvos praeities ir Tarp skausmų į garbę poemos autorius. 

Po ketverių metų pertraukos antru atveju su Maironiu susitikau 
Petrapilyje. Akademijoje kiekviena Rusijos vyskupija turėjo ribotą 
studentų skaičių, nes viso tegalėjo būti joje 70. Lietuvių atsiųsdavo 
Kaunas, Petrapilis, Seinai ir Vilnius... Didelis daugumas buvo len- 
kų. Viskas oficialiai buvo lotyniškai, privačiai - lenkiškai. Bet mums 
niekas nekliudė tarp savęs kalbėti lietuviškai, pasiskaityti lietuviškų 
raštų. Profesorių lietuvių teradau be Maironio kun. Pranaitį; vėliau 
atsirado Jaunius. 

Akademijos iškilmėse Maironis pravesdavo greta lenkų ir lietuvių 
kalba paskaitų. Vienoje Leono XIII šventėje stud. Pranas Strakšas 
skaitė tema: „Popiežius ir tautinis klausimas Bažnyčioje“. Tarp kitų 
svečių dalyvavo kunigaikštis Mykolas Oginskis iš Plungės. Jis tarstelė- 
jo: „Kam bereikia lietuviškos paskaitos? užtenka lenkiškos“. Rektorius 
Nedzialkovskis atsakė: „Šv. "Tėvą turi pagerbti savo kalba visos tautos“. 

Maironis buvo prefektu; jis ir akademijoje buvo rigoristas, mėgo var- 
žyti studentus. Jam tai nelabai sekėsi su judriais, iškalbingais lenkais. 
Buvo draudžiama kabinetuose rūkyti. Ateina prefektas ir mykčioda- 
mas priekaištauja: Tu ksieZa pala. Lenkas, kaip matai, nukreipia kalbą 
kiton pusėn: Prosze ksiedza prefektą, u nas služba pali. (Čia tamstos 
kurijate. - Kunige prefekte, pas mus tarnai kuria“ (suprask, krosnis). 


1  Parengiamasis mokymas, glaustai, sistemingai išdėstytas įvadinis kurio nors 
mokslo kursas. 

Maironis stengdavosi visiems būti vienodas; tačiau turėjo papro- 
tį lietuvius gąsdinti akademinio darbo sunkumais, ragino darbuotis; 
matomai, jam rūpėjo, kad lietuviai neužsileistų lenkams mokslo pa- 
žanga. Ir mes, suprantama, ne be išimčių eidavome pirmose studen- 
tų eilėse, nors pirmaują lenkai pasižymėjo didesniu darbštumu, ypač 
atmintiniu darbu. 

Maironis skaitė Moralinę Teologija ir rašė knygą De justitia et jure. 
Moralinėn įnešė tiek naujo, kad jai pritaikė Romos teisę, Rusų įstaty- 
mus, Napoleono Kodeksą ir Lietuvos Statutą. Tai visuomeninio po- 
būdžio traktatas. Dėstė pagal savo rankraštį: nepasižymėjo iškalba, 
tačiau buvo vertinamas, kaip rimtas teologas. Mes šapirografuodavo- 
me jo paskaitas; kai pritrukdavome laiko, pats profesorius mums savo 
ranka parengdavo tekstą šapirografui. 

Tam veikalui Maironis pašventė labai daug laiko. Tai trukdė jį po- 
ezijos darbe, kurį tedirbdavo vien atspėjamu metu ir atostogose. Jas 
praleisdavo Lietuvoje Ariogalos-Betygalos apylinkėje, Rygos pajūryje, 
kartais užsienyje, pvz., Šveicarijoje. Iš rusų valdžios akademijos pro- 
fesoriai gaudavo subsidijų pavažiuoti svetur. 

1901 m. pasikeitė akademijos vadovybė: rektorius Nedzialkovskis 
išvyko Žitomiran vyskupauti; atvyko rektorium Žarnovieckis, labai 
nepopuliarus studentų tarpe. Jis įvedė akademijos koplyčioje iškil- 
mingas Mišias caro dienomis. Pirmas pamaldas laikė inspektorius 
Retkė. Kurso draugas dijakonas Žoltovskis ne išsyk atėjo patarnauti... 
Per 24 valandas turėjo palikti Petrapilį, o inspektorius „už stoką įtakos 
studentams“ po dviejų savaičių - skirtis su akademija. 

Maironis buvo paskirtas inspektorium. Kadangi takto sumetimais 
jis palaikė rektorių, neįsigijo populiarumo bent mūsų kurse. O kai 
draugas Kurzyna, parašęs disertaciją ir išlaikęs kvotimus, už elgesį, 
atseit griežtą pritarimą Žoltovskiui, negavo magistro laipsnio, daug 
kas kaltino ir inspektorių. Maironis paskui susigyveno su studentais. 

Akademijoje ilgainiui padaugėjo lietuvių profesorių skaičius: Bū- 
čys, Česnys, Grigaitis, Dambrauskas, Matulevičius. Jų vieni sakė 
Petrapilio bažnyčiose lietuviams pamokslus; kiti lietuvių draugijose 
skaitė paskaitas; Maironis lietuvių vakarėliams sudėdavo dainų, pvz., 
„Eina garsas nuo rubeżiaus'; visi sielojosi spaudos atgavimu... 

Artinosi 1905 m. revoliucija. Prasidėjo visuomeninis sąjūdis, kurin 
įsitraukė ir Maironis; jis drauge su prof. Būčiu bei Dambrausku susta- 
tė pirmąją krikščionių demokratų programą ir paskaitą: „Krikščioniš- 
kasis tvarkos mokslas pagal Leono XIII encikliką, dalyvavo sociali- 
niuose Kauno kursuose... Anais laikais visa tai buvo „dorybė“. 


EA 


Kazimieras Paltarokas, „Maironis: (Atsiminimy Żiupsnelis 10 m. jo mir- 
ties proga)“, in: Panevėžio apygardos balsas, Panevėžys, 1942-07-19, Nr. 28. 


Andrius Dubinskas 


Epizodas iš Maironio kūrybos 


1892 metais Peterburge susikūrė Lietuvių ir žemaičių labdarių drau- 
gija - pirmutinė valdžios leista lietuvių organizacija Rusijos imperijo- 
je. Jos uždavinys buvo šelpti savo vargstančius piliečius. Šioje srityje 
draugijos buvo nuveikta gal ne daugiausia, tačiau jos reikšmė buvo 
kur kas didesnė kitu atžvilgiu: ji buvo lyg centras, apie kurį spietėsi 
lietuviai, o be to, ruošdama vakarus ir koncertus, ji garsino lietuvių 
vardą Rusijos visuomenėje. 

Ruošiant vieną tokių koncertų 1902 metais, kada aš buvau tos drau- 
gijos sekretorium, kilo sumanymas į to koncerto programą įtraukti 
žinomą patriotinę dainą „Tu Lietuva, tu Dauguva“. Tačiau cenzūros 
sąlygos buvo tokios, jog negalima buvo turėt nė mažiausios vilties, 
kad ta daina būtų leista koncerte dainuoti; tad mes, koncerto rengėjai 
ir choro dalyviai, sumanėme padaryti mažą šmugeliuką, būtent, su- 
manėme palikti tą pačią dainos gaidą, bet pakeisti jos žodžius kitais, 
visai nekalto turinio žodžiais, prie kurių cenzūra negalėtų prikibti. 

Tuo reikalu nuvykau pas Maironį, tada katalikų Dvasinės akade- 
mijos profesorių, su kuriuo turėjau gerą pažintį, nes kitados su juo 
mokėmės drauge toje akademijoje. Išdėsčiau jam mūsų sumanymą ir 
paprašiau parašyti dainelę, kurios teksto ritmai ir posmai būtų tokie 
pat, kaip ir dainoje „Tu Lietuva, tu Dauguva“, tik kad jos turinys būtų 
tiek nekaltas, kad cenzūra nedarytų kliūčių įtraukti ją į koncerto pro- 

gramą. Maironis sutiko ir, po kelių dienų pasikvietęs mane į akademi- 
ją, įdavė jo parašytą eilėraštį „Eina garsas nuo rubeżiaus'; tai buvo ir 
yra mažas, bet tikras poezijos perlas. 

Mūsų choro dirigentas, akademijos vargonininkas Pranaitis, pade- 
damas žinomų muzikų Sasnausko ir Surzynskio, suharmonizavo ke- 
turiems balsams tą eilėraštį, ir mes jį per koncertą padainavom. Tik 
kai dainavom: 


Saulė leidos, buvo kova, 
Kraujo daug tekėjo: 

Už tėvynę mylimasis 
Galvą ten padėjo... 


Tai publika gerai žinojo, kad tai tik sušmugeliuotas tekstas ir kad 
tikras tekstas turėtų būti šis: 


Kad tu, gude, nesulauktum! 
Nebus, kaip tu nori! 

Bus, kaip Dievas duos, ne tavo 
Prisakai nedori... 


Kokia maža laiko distancija ir koks didelis sąlygų pasikeitimas! 
Tada ir toks mažas šmugeliukas buvo laikomas savotišku laimėjimu. 
Ir pats Maironis, kuris buvo koncerte ir klausė mūsų chorą dainuo- 
jant, džiaugėsi, kad ir jis aktyviai dalyvavo tame šmugeliukyje. Bend- 
rai tada nieks mūsų nelaukė žymaus sąlygų pagerėjimo, negut labai 
tolimoje ateityje; tačiau dėl to nenuleidome rankų, laikydamiesi dės- 
nio fais, que tu dois, advienne, que pourra. 


Andrius Dubinskas, „Epizodas iš Maironio kūrybos“, in: Lietuvos aidas, 
Kaunas, 1932-07-12, Nr. 155. 


1 


Atlik, ką privalai, kas bus — tas (pranc.). 

Algirdas Smilga 


Smilgų šeimai Maironis buvo geras pažįstamas. 

Nuo 1893 m. Petrograde mano tėvas turėjo spaustuvėlę. Tais me- 
tais Petrograde buvo sušauktas Rusijos spaustuvininkų suvažiavimas. 
Kadangi tėvas palaikė ryšius su šiame mieste gyvenančiais lietuviais, 
o lietuviams tada buvo uždrausta spauda, spaustuvininky suvażiavi- 
mo proga lietuviai inteligentai patarė Smilgai suvažiavime padaryti 
pranešimą apie spaudos draudimą. Tėvas, kaip laisvos profesijos žmo- 
gus, nepriklausęs nuo valdžios, pranešimą padaryti sutiko. Žinoma, 
šį pranešimą ruošė ne jis vienas, o keli lietuviai inteligentai, tarp jų 
Baltramaitis ir Maironis. 

Kai tėvas 1896 m. vedė ir 1897 m. jam gimė sūnus, tai krikštatėviu 
pakvietė Maironį. Šis ir parinko vaikui Algirdo vardą. 

Dabar Maironis tapo nuolatiniu mūsų šeimos lankytoju, bičiuliu, 
eidavo pasižiūrėti, kaip auga jo krikštasūnis. Nemėgdavo, kai aš su 
kitais vaikais žaisdamas išdykaudavau. Tokiais atvejais pagrasindavo 
pirštu, o kartais ir ausį nusukdavo, kartą net paklupdė. Buvo įpras- 
ta, kad vaikai iš krikštatėvių visada gauna dovanų. Laukdavau ir aš, 
bet per daugelį metų Maironis niekada jokios dovanėlės nėra atnešęs. 
Niekad nemačiau Maironio šypsantis ar juokiantis. 

Kai 1904 m. buvo atgauta lietuviška spauda, Petrogrado lietuviai 
inteligentai nutarė leisti laikraštį. Pavadino Lietuvių laikraščiu, o lei- 
do ir spausdino jį savo spaustuvėje mano tėvas. Į šį laikraštį rašydavo ir 
Maironis. Redagavo Karolis Račkauskas, kuris prisidėjo prie laikraščio 
ir spaustuvės bankroto. 

1910 m. Maironis iš Petrogrado išvyko į Kauną. Čia Rotušės aikštėje 
pirko namą, bet visų pinigų sumokėti už jį neįstengė. Kreipėsi į mano 
tėvą paskolos, Tėvas jam paskolino 1000 rublių. Tuos pinigus Maironis 
per keletą metų be procentų grąžino, bet jokios padėkos už paskolą - 
nei materialinės, nei moralinės - nepareiškė. 

Petrograde po Vasario ir Spalio revoliucijų, po badmečio bet koks 
tėvo prigyventas turtas visiškai sunyko. Tėvas, užsikrėtęs šiltine, 
1920 m. mirė. Mes, trys vaikai su motina, kaip stovim 1921 m. grįžom 
į Kauną ir apsigyvenom Muziejaus gatvėje, kaimynystėje su Mairo- 

niu. Pradžioje įsikurti Kaune buvo labai sunku, gyvenome skurdžiai. 
Maironis apsilankydavo pas mus ir žinojo mūsų materialinę padėtį, 
bet niekad jokios pašalpos nesiūlė, nors pats tada gyveno pertekliu- 
je - turėjo nemaža pelno iš didžiulio dviejų aukštų namo, gaudavo iš 
valdžios solidžią sumą kaip seminarijos rektorius ir profesorius, taip 
pat nemažai surinkdavo ir už savo raštus. 

Vadinasi, Maironis buvo labai šykštus. Tačiau dėl to mūsų santykiai 
nenutrūko. Ilgainiui mes prasigyvenom. Prie pat Nemuno gyvenda- 
mas, įsigijau laivelį. Maironis mėgdavo tuo laiveliu vienas ir kartu su 
manim Nemunu pasiirstyti. Mėgėjas buvo kortomis, ypač vintą, lošti. 
Kai susidarydavo kompanija, prie kortų išsėdėdavo keletą valandų. 
Dažnai ateidavo krantine pasivaikščioti. Pasivaikščiojęs sėsdavo ant 
suoliuko ir skaitydavo knygą. Ne vieną kartą važiavom grybauti. Nu- 
važiuodavom į artimiausią mišką arkliu arba garlaiviu. Kasmet vieną 
ar porą kartų apsilankydavau pas Maironį pasveikinti švenčių progo- 
mis. Tada jo sesuo Marcelė neišleisdavo nepavaišinusi. 

Kai vėliau įsigijau baidarę ir pasiūlydavau Maironiui pasiirstyti ja, 
tai jis nesutikdavo į baidarę sėstis, bijodavo išvirsti, mat visai nemo- 
kėjo plaukti. Pasitikėjo tik laiveliu. 


1971 m. Užrašė D. Jacevičiūtė. 


„Atsiminimai“, in: Literatūra ir kalba, p. 444-446. 


Karolis Račkauskas-Vairas 


Lietuvių laikraščio leidėjo Antano Smilgos kalbinamas ir manydamas, 
kad galiu būti naudingas spaudoje, ryžausi vykti į Peterburgą ir dirbti 
to laikraščio redakcijoje, beveik nieko nežinodamas nei apie laikraš- 
čio pakraipą, nei apie darbo sąlygas, neturėdamas jokio pasiruošimo 
laikraštininko darbui. Nieko nesusivokiau ideologiniais klausimais. 
Tik buvo noras dirbti spaudoje, pamatyti garsųjį Peterburgą - poetų 
apdainuotą Rusijos imperijos sostinę. 

Į Peterburgą atvykau 1905 metų sausio 5 d. ir pradžioje apsigyvenau 
pas Antaną Smilgą Didžiojoje Italijos (Bolšaja Italjanskaja) gatvėje. 

Laikraščio redakcija buvo prie Jekaterinos (dabar Gribojedovo) ka- 
nalo, Nr. 10. 

Be Antano Smilgos šeimos, kurioje dažnas svečias būdavo Mairo- 
nis, tuomet buvęs Peterburgo dvasiškosios akademijos inspektorius, 
gana greitai susipažinau su keliais kitais beveik mano amžiaus jau- 
nais peterburgiečiais, jų tarpe su studentu Kazimieru Būga, su lie- 
tuvių kalbininku, Dvasiškosios akademijos profesorium Kazimieru 
Jaunium, su žinomu studentu juristu Gabrieliu Liutkevičium. Tuo pat 
metu teko susipažinti ir daugelį metų draugauti su studijavusiu Peter- 
burgo konservatorijoje Miku Petrausku. [. . .] 

Apie Lietuvių laikraštį kalbėti tenka, man rodos, tik del to, kad tai 
buvo pirmas po spaudos atgavimo lietuvių kalba ėjęs savaitraštis. Jis 
pasirodė ne Lietuvoje, o Rusijos imperijos sostinėje Peterburge vei- 
kiausiai todėl, kad Peterburge gyvenusiam poetui Maironiui pavy- 
ko prikalbinti savo artimą bičiulį, pasiturintį pramonininką Antaną 
Smilgą imtis to darbo - leisti iliustruotą ir pirmą savaitraštį. Šiaip 
lietuvių gyvenime tas laikraštis nesuvaidino kiek nors žymesnio vai- 
dmens, nebent tik tiek, kad jame pradėjo spausdintis keli jauni po- 
etai. (Krikščiūnas-Jovaras, Kalėdų Kaukė, Karolis Vairas, L. Gerulis 
(Liudas Gira), kad vienas kitas iš jaunų publicistų pradėjo kelti kai 
kuriuos lietuvių kultūros klausimus, kad kartais pasirodydavo pole- 
mika tarp Maironio ir Jakšto. 

Lietuvių laikraštis savo gyvenimą baigė 1906 m., išleidęs 52 nume- 
rius. Paskutinis numeris išėjo 1906 m. sausio 6 (19) dieną. Laikraštis 
nesugebėjo įsigyti skaitytojų simpatijų, matyt, jis neatstovavo jų nuo- 
monės. 

Iš to meto lietuvių poetų daugiausia vietos Lietuvių laikraštyje buvo 
skirta Maironiui, kuris laikraščio skiltyse persispausdino iškoreguotą 
savo poemą „Per skausmus į garbę“. Be to, buvo išspausdinti dar keli 
eilėraščiai („Vakaras ant keturių kantonų ežero“, „Tautiška daina“ (Kur 
bėga Šešupė) ir kt. ir keli straipsniai. 

Nemaža spausdino ir Adomas Jakštas-Dambrauskas. Kurį laiką jis 
polemizavo su Maironiu dėl „principinio“ klausimo; ar eilėraščiuose 
del ritmo trumpintini žodžiai ar ne? Maironis buvo griežtai nusistatęs 
prieš trumpinimą, o Jakštas — už. 

Progai pasitaikius, Jakštas pašiepdavo Maironį, kuris mėgo lošti 
vintą, kaip štai (žr. Nr. 17, p. 233) eilėraštyje „Principų tvirtumas“ Jakš- 
tas sako: 


Kortų išjuokimui 
Dainius eiles rašo, — 

Bet svečių sulaukęs 
Tuoj „prie vinto“ prašo... 


Kitame eilėraštyje „Vintininkų daina“ (Nr. 51, p. 731) Jakštas išjuokia 
visus, kas garbina vintą, kliūva, žinoma, ir Maironiui. 

Maironį dažnai sutikdavau Smilgų bute. Užeidamas į salonėlį, kar- 
tais matydavau poetą sėdintį ant grindų ir žaidžiantį su Smilgos vai- 
kučiais. Maironis labai mylėjo vaikus. 

Su Maironiu, Jakštu, Jaunium tekdavo susitikti akademijoje, nune- 
šant Maironiui jo poemos Per skausmus į garbę ir Jauniui jo „kalba- 
mokslio“ korektūras. [...] 

Kartą, rodos, tai buvo Joninės, Maironis suruošė pas save arbatėlę, 
kurioje teko ir man dalyvauti. Svečių tarpe buvo Jakštas, Jaunius ir ke- 
letas nepažįstamų žmonių. Maironio prašomas, po ilgų derybų pro- 
fesorius Kazimieras Jaunius papasakojo vieną Mahabharatos pasaką; 
jis ją skaitęs pirmą, mokydamasis sanskrito kalbos. Kita proga buvau 
nuvažiavęs į Suomiją, į vasarnamį Teriokuose, kur gražioje viloje su 
Antano Smilgos šeima atostogavo Maironis. Poetas, pasisveikinęs su 
manim, pakvietė lošti vintą, pažadėjęs mane pamokyti lošimo. Tai 
buvo pirmas ir paskutinis mano bandymas vintuoti — prasilošiau, ir 
Maironis, dėdamasis į kišenę mano praloštus rublius, pasakė: 

- Dabar nebesakysi nemokąs vinto lošti, tiesa? 

Maironisvis dėlto neklydo: nuo to laiko niekada gyvenime nesėdau 
prie vinto. 


Karolis Vairas-Račkauskas, Rinktinė, Vilnius: Valstybinė grožinės litera- 
tūros leidykla, 1957, p. 182, 185-187. 

Karolis Račkauskas-Vairas 


Kitas atsimintinas man pasimatymas su Maironiu buvo Suomijoje, 
Antano Smilgos viloje Tiurseve', kur vasaros metu gyveno ponia Smil- 
gienė su vaikais ir ten pat vasarojo ir Maironis. Važiavau į Tursevą, 
rodos, su Pavasario balsų korektūra. Salonėlyje radau Maironį, ant 
grindų žaidžiantį su Smilgų vaikais. Tą dieną Maironis korektūros ne- 
skaitė, manęs neatleido ir pakvietė lošti vintą: 

- Atidėkime ryt dienai... o šiandien paloškime vintą... 

Maironis mėgo vintą, apie tai ir Jakštas rašė savo eilėraščiuose. 
Bandžiau atsikalbinėti, aiškindamasis, kad vinto nemoku, lošiu tiktai 
preferansą. 

- Preferansą? - nusišypsojo Maironis. - Ne madoje. Gurmanų loši- 
mas... Vintas, suprantu. Sakai nemoki, - paloši ir pramoksi. 

Lošiau ir mokiausi. Kas buvo to lošimo kiti partneriai, neskaitant 
manęs ir Maironio, šiandien nebeprisimenu. Ir išmokau - tiktai ne 
vinto, o to, kad vinto kažin kodėl nemėgstu ir niekados jo nebelošiau. 
Tiurseve besimokydamas vinto, savo mokytojui Maironiui pralošiau ir 
sumokėjau 23 rublius, - tai buvo beveik pusė mano mėnesinės algos. 

- Dar kelios pamokos, ir būsi išmokęs vintą, - šypsodamasis Mairo- 
nis mane tėviškai paguodė. 

Tos pamokos nesigailėjau; ir šiandien malonu prisiminti, kad vis 
dėlto vintą lošiau ir tai ne su bet kuo, o su mūsų didžiuoju Maironiu. 


1944-06-25. 
K. Vairas, „Lietuvių Laikraštis“ (1904. XI. 18 — 1906. I. 6)“ [maśinraśtis], 
in: LNB RS, f. 472101, l. 10-11. 


Karolis Račkauskas-Vairas 


Susitikimai su Maironiu 


Patrapily nuo pat ankstyvojo pavasario net ligi 1906 m. vidurio turė- 
jau daug progų susitikti su atgimstančios Lietuvos dainium Mairo- 
niu-Mačiuliu (1862-1932). Prieš jo didelį talentą tuomet lenkė galvas 


1 Pasakotojas klysta - Smilgų vila buvo Teriokuose. 

kiekvienas lietuvis inteligentas. Jo dainos skambėjo mokyklose, jas 
nusirašinėdavo jaunuoliai ir tada, kai Lietuvoje dar nebuvo spaudos. 

Pasimatyti su Maironiu, išgirsti jo balsą, paspausti jo ranką, man tuo- 
met atrodė privilegija ir garbė. Todėl su dideliu malonumu ir susijaudi- 
nimu važiuodavau į Dvasinę akademiją, kur Maironis buvo inspektoriu. 
Progas sudarydavo tuomet Lietuvių laikraštyje spausdinama Maironio 
poema Per skausmus į garbę - veždavau jam korektūras, ir beveik kie- 
kviena proga Maironis pasikviesdavo į savo butą akademijos rūmuo- 
se, vaišindavo vynu, kartais arbata ir, kas įdomiausia, pasikalbėjimu. 

Kadangi aš tuomet taip pat bandydavau savo sugebėjimus poezijos 
srityje, tai tie pasikalbėjimai su Maironiu man būdavo itin įdomūs ir 
brangintini. 

Lietuvių laikraščio puslapiuose kartais iškildavo polemikos tarp 
Maironio ir Jakšto-Dambrausko, čia dėl eiliavimo taisyklių, čia dėl 
žodžių trumpinimų. Tokiais atvejais Maironis pasivilydavo atsakinėti 
Jakštui tik redakcijos vardu - jis pats nenorėdavo įsipinti į polemi- 
kas - ir duodavo tokių atsakymų tekstus. 

- Tegu šitaip atsako redakcija, - sakydavo jis, duodamas puikia 
braiža parašytą straipsnelį. 

Galite keisti arba trumpinti, jei panorėsite... 

Kartą lyg pykdamas, kad ir jo Per skausmus į garbę fragmentuose, 
išspausdintuose L. l-yje, būdavo paliekamos korektūros klaidos, Mai- 
ronis gana šiurkščiai pastebėjo: 

- Kodėl jūs nežiūrite korektūrų? Į ką tai panašu? Atgavome spau- 
da, o rašyti nepramokome? Geriau prižiūrėkite savo korektūras!.. 

O jis nė nežinojo, kad redakcijoje korektoriaus kaip ir nebuvo - 
korektūras skaitė visi, kam pakliuvo, ir tai tik beveik paskutinę va- 
landą prieš spausdinant laikraštį. Spaustuvėje darbininkų buvo tiktai 
tiek, kad vos tegalėdavo laiku baigti darbus. Taip raidžių rinkėjų, taip 
ir redakcijos darbininkų laikas nebuvo normuotas, vadinasi - dirbk, 
kiek pajėgi ir žiūrėk, kad darbas būtų atliktas laiku. Dėl to priežasties 
laikraštis kartasi išeidavo nereguliariai (pav. Nr. 6-7, 19-20, 44-45, 
46-47), du numerius supliekiant į vieną. 

Tekdavo dažnai susitikti su Maironiu, kai jis pavakariais ateidavo į 
jaukų Antano Smilgos butą (Didžiojoj Italijos gv.), kur iš pradžių ir aš 

turėjau pasisamdęs kambarį. Smilgų šeimoje Maironis būdavo dažnas 
svečias. Jis labai mylėjo vaikus, ne kartą matydavau jį žaidžiant su jais. 


MLLM R3 6642. 


Paulius Galaunė 


Lietuvos praeitimi padrikai pradėjau domėtis dar pradžios mokyklos 
suole. Neprisimenu, kokios priežastys skatino mane domėtis Lietuvos 
pilių bei feodalų rūmų istorija, numizmatika. Pastarajai sričiai smalsu- 
mą turbūt sužadino mano tėvelių keliolikos senų monetų „kolekcija“, 
kurios apžiūra bei tėvelio komentarai man būdavo didžiausia šventė. 
Kuo toliau, tuo tas susidomėjimas, nors ir niekieno nevadovaujamas, 
vis didėjo. Būdamas vienuolikos metų, atvažiavau iš Pagelažių į Vil- 
nių rengtis egzaminams į realinę mokyklą. Apsigyvenau giminaičių 
iš motinos pusės - Hajdukovičių šeimoje. Dėdė Hajdukovičius buvo 
kariškis. Jis artimai bendravo su Venckūnu, taip pat kariškiu. Kartą, 
eidami pas Venckūnus, Hajdukovičiai pasiėmė ir mane. Kol dėdė ir 
dėdienė su šeimininkais (vaikų jie neturėjo) lość preferansa, kad aš 
nenuobodžiaučiau, Venckūnas man leido pavartyti jo bibliotekos 
knygas. Tarp jų pirmą kartą pamačiau T. Narbuto Lietuvos istoriją ir 
J. 1. Kraševskio Vilniaus istoriją. Man tai buvo labai didelis atradimas. 
Tad sekančiais kartais, kai tik dėdės, eidami pas Venckūnus, pasiim- 
davo ir mane, skubėdavau ten su didžiausiu malonumu. Be to, mano 
kultūrinį akiratį Vilniuje plėtė ir Senienų muziejus, senojo Vilniaus 
vaizdai, kuriais aš gėrėdavausi Kintulkino knygynélio' lange. 

Platesnė dirva domėtis istoriniais dalykais atsirado 1904 m., besi- 
ruošiant stoti į anų laikų realinės mokyklos ketvirtą klasę Peterburge. 
Kadangi daug metų lietuvių spauda buvo uždrausta, tad reikiamų ži- 
nių Lietuvos praeities klausimais tekdavo ieškoti pažangioje rusų ir 
ypač lenkų spaudoje. 

Tarp pažįstamų susidarė nuomonė, jog aš gana nemažai esu su- 
kaupęs žinių apie Lietuvą, jos kultūrą, meno vertybes ir kad turiu į 


' Knygynas buvo šalia Vilniaus Rotušės, Didžiojoje g. 23. 

visa tai sąmoningą požiūrį. Tatai sutapo su lietuvių tautos atgimimo 
sąjūdžiu, kuriam 1905 m. rusų revoliucijos pasekmėje susidarė palan- 
kios sąlygos. 

Peterburge tuo laikotarpiu susispietė lietuvių inteligentų būrelis. 
Jo tikslu buvo būsimojo Lietuvos valstybėje mokslo, kultūros įstaigų 
atkūrimas. Nepamirštas ir šios rūšies anksčiau egzistavusių įstaigų 
kultūrinis turtas, įvairiais laikais išvežtas iš Lietuvos. Į tą būrelį įėjo 
Peterburgo imperatoriškosios geografijos draugijos lietuvių - latvių 
komisijos bendradarbis prof. E. Volteris, Dvasinės akademijos prof. 
J. Mačiulis (Maironis) ir kiti aukštųjų mokyklų lietuvių profesoriai, 
kurių pavardes laikas ištrynė iš mano atminties. 

Nepamenu metų ir tų aplinkybių, kuriomis patekau ir aš į šį būrelį. 
Čia pirmą kartą susitikau ir susipažinau su Maironiu. Mano pirmasis 
įspūdis buvo, kad tai labai romaus, uždaro būdo žmogus. Man teko 
dalyvauti dviejuose ar trijuose būrelio susiėjimuose. Tai buvo drau- 
giški pokalbiai tuo metu aktualiais klausimais. 1909 m. Maironis iš 
Peterburgo išvažiavo Kaunan. 

Čia su juo susitikau jau po dešimties metų, kai ir pats pastoviai 
apsigyvenau Kaune. 1920 m. sausio 29 d. buvo įkurta Lietuvių meno 
kūrėjų draugija. Jos pirmąją valdybą sudarė A. Varnas, A. Sutkus, 
F. Kirša, J. Naujalis, Maironis, St. Šilingas, B. Sruoga ir šių prisimi- 
nimų autorius. Tačiau draugijos veikloje Maironis, kiek pamenu, 
nebuvo aktyvus. Šiaip menininkus, ypač aktorius, jis mėgo ir dažnai 
pasikviesdavo juos į savo namus, tarp tokių svečių ir aš kartą pas jį 
patekau vakarienei. Kalba sukosi apie dramos, operos teatro reika- 
lus, Švietimo ministerijos politiką. Visų nuotaika buvo pakili. Žino- 
ma, prie šito truputį prisidėjo ir naminis krupnikas, kuriuo Maironis 
mėgo kartkartėmis pavaišinti savo svečius, nes tuo metu vyno beveik 
niekas negerdavo. 

Trumpais reikalais esu buvęs pas Maironį ir vienas. Kartą jis su ma- 
nimi tarėsi, kaip perdekoruoti savo butą. Savo laiku jį buvo dekoravęs 
dailininkas T. Daugirdas liaudies audinių stiliumi. Deja, sienos buvo 
tamsiai žalios, sunkios, slegiančios. 

Aplankydavau Maironį ir jam sergant, prieš mirtį. Įleisdavo jo se- 
suo. Kartais ji pasakydavo: „Gal kitą kartą. Dabar brolis ilsisi...“ 

1926 m. padariau Maironio raštams viršelį. Jam, kaip poetui, įkom- 
ponavau lyrą, iš šalių apgaubtą augaliniais motyvais. Turbūt daugiau 
kompoziciniais negu simboliniais sumetimais virš lyros nupiešiau ir 
spindinčią žvaigždutę... 


1936-08-20 / 1936-09-09. 
LLTI BR Fu / 424. 


Jadvyga Čiurlionytė 


Tad per Kalėdas pasakojo mums’, kad, ruošdamasis vedyboms, Pe- 
terburge turėjo atlikti kai kuriuos formalumus. Tuo reikalu jis tarėsi 
su pažįstamu kunigu. Sužinojęs, kad prieš vestuves jam reikės atlikti 
išpažintį, brolis griežtai užprotestavo. To tai nebus. Čia reikalas su- 
sikomplikavo. Sasnauskas, su kuriuo jis tuomet palaikė draugiškus 
ryšius, jam priminė: „Taigi važiuoji tuoktis pas sužadėtinės dėdę, kle- 
boną, negi ten skandalą kelsi, pasirodysi bedieviu“. Bet Kastukas vis 
tiek šiaušėsi ir nesutiko, ir netgi klausyti jo kalbų nenorėjo. Pagaliau 
atsitiko kažkas nepaprasta, įvykis, kurį greičiausiai suorganizavo Sas- 
nauskas. 

Kastuką pasikvietė kunigas Maironis pasitarti užsakų reikalu, žadė- 
jęs jam duoti kai kurių patarimų. Nuėjęs pas jį, brolis rado paruoštas 
vaišes, o kunigą visai nenusiteikusį apie reikalus kalbėti. Buvo daug 
ir nuoširdžiai kalbėta. Maironis labai broliui patikęs. Besivaišinant 
pakilo nuotaika. Kunigas pasirodė labai šnekus ir įdomus. Jis papasa- 
kojo daug apie save, savo gyvenimą, pažiūras į gyvenimą, kurios buvo 
labai liberalios, taip pat apie kai kuriuos svarbesnius įvykius. Buvo 
nuoširdus ir draugiškas. Jis taip daug ir taip nuoširdžiai pasakojo, kad 
Kastukas pasijuto lyg ir skolingas ir, norėdamas pagerbti jo atvirumą, 


* 1908 m., pasakoja Mikalojus Konstantinas Čiurlionis. 

2 Apie aprašomą susitikimą užsimenama ir Čiurlionio 1908 m. lapkričio 29 
laiške d. iš Sankt Peterburgo: „eisiu geriau pas kunigą Maironį, ir jis man tik- 
riausiai viską sutvarkys“ (Mikalojus Konstantinas Čiurlionis, Laiškai Sofijai, 
Vilnius: Baltos lankos, 201, p. 249). 

pradėjo ir pats, savikritiškai nusiteikęs, apie save kalbėti. Broliui nu- 
tilus, kunigas staiga pakilęs, išėjęs į kitą kambarį ir sugrįžęs su stula 
ant kaklo ir su brevijorium rankoje, pradėjęs kažką lotyniškai mur- 
mėti, po to peržegnojęs brolį ir pasakęs: „Dabar aš jums galiu parašyti 
raštelį - pažymėjimą, kad jūs atlikote išpažintį, ir bus šis klausimas 
išrištas“. Atsimenu, net tėvai juokėsi dėl tokio netikėto laimėjimo. 

Šiuo metu man gaila, kad tais laikais dar nebuvome susipažinę su 
Maironio kūryba ir nežinojome, kad tai buvo didysis mūsų poetas. 
Gal brolis būtų daugiau mums apie jį papasakojęs. O ir Maironio pa- 
vardę tik vėliau pasisekė nustatyti, buvau ją pamiršusi. 


Jadvyga Čiurlionytė, Atsiminimai apie M. K. Čiurlionį, Kaunas: J. Petro- 
nis, 1994, P. 341. 


Juozas Januškevičius 


Trys momentai iš a. a. Maironio gyvenimo 


Kaip daugeliui mūsų skaitytojų žinoma, a. a. Maironis buvo ilgą laiką 
Petrapilio dvasinės akademijos inspektorius ir mokslo metų pradžioje 
skaitydavo Almae Matris salėje įžanginę lekciją apie mokslą ir jo už- 
davinius. Rašančiam tą straipsnelį tekdavo visuomet būti klausytoju 
tas gražiausia lotynų kalba atliktas paskaitas, ir reikia pažymėti, kad 
kiekvienoje paskaitoje jis paminėdavo kokį nors epizodą iš lietuvių 
gyvenimo arba lietuvių patarlę. 

Trys momentai iš jo gyvenimo man yra pažymėtini. Esant kuni- 
gaikščiui P. Sviatopolk-Mirskiui Vilniaus gen. gubernatoriu, jo sūnė- 
no mokytoju buvo Januškevičius Juozas, kurį mokinio motina labai 
gerbė. Kai 1904 m. pradžioj generalgubernatorius atvažiavo į Petrapi- 
lį, J. prašė kunigaikštienę, kad ji suteiktų jam progos pasimatyti su tuo 
Vilniaus viršininku. Duotoje J. kortelėje buvo sakyta, kad visa, ką ku- 
nigaikštis padarys J-iui, bus tartum jai padaryta. Po ilgo pasikalbėjimo 
audiencijos metu J. pareiškė prašymą, kad generalgubernatorius leis- 
tų spausdinti lietuvių raidėmis laikraštį. Generalgubernatorius atsakė 
į tai, jog Kunigaikštienės noras jam esąs įsakymas, ir jis tai padarysiąs. 

Štai, rodos, balandžio mėn. J-čiui buvo pranešta, kad leista du laikraš- 
ciu - vienas Vilniuje, o antras - Petrapilyje. Sunku įsivaizduoti sau, 
kaip entuziastiškai sutiko tą žinią a, a. Maironis - jis plojo rankomis, 
bučiavo tą, kurs jam tai pasakė, buvo, rodosi, pasiryžęs pėsčias bėgti į 
tėvynę, ten pasidžiaugti drauge su tautiečiais. 

Antras įvykis iš a. a. Maironio gyvenimo buvo 1903 m. gegužės 
mėn. 28 d., kai akademijoje buvo baigiamasis aktas. Tą dieną susirin- 
kus tos aukštos mokyklos gausiam skaičiui žymių dvasininkų buvo 
suteiktas velioniui teologijos daktaro laipsnis. Įdomi buvo sujungta 
su tuo įvykiu ceremonija. Laureatui užmovė žiedą, papuošė kryžiumi 
ir atitinkama kepure, galop privedė prie katedros, iš kurios jis turėjo 
skleisti mokslą. 

Trečias pažymėtinas momentas buvo atsisveikinimas a. a. Mairo- 
nio su Petrapiliu. Tai buvo 1909 m. birželio men. 1 d. Kai visi akade- 
mijos nariai pareiškė 15 metų išbuvusiam profesoriui, jam išvykstant, 
apgailestavimo jausmus, aplankė jį veikiančios Rusijos sostinėje Lie- 
tuvių ir žemaičių labdarybės draugijos delegacija (dabartinis valsty- 
bės kontrolierius V. Matulaitis, jau miręs arkivysk., tuomet juo buvo 
prof. dr. Matulevičius, buvęs irgi valstybės kontrolierius Zubrickis ir 
J. Januškevičius) ir įteikė jam puikų adresą bei mažą dovanėlę. Atsa- 
kydamas į delegacijos atsisveikinimo žodžius, a. a. Maironis pabrėžė, 
kad kiekvienas lietuvis, pririštas savo pareigomis prie rusų sostinės, 
turi, progai atsitikus, kuo veikiausiai grįžti į tėvynę ir ten suvartoti 
savo mokslo vaisius tautiečių naudai. 


J. J-čius, „Trys momentai iš a. a. Maironio gyvenimo“, in: Rytas, Kaunas, 
1932-07-04, Nr. 131. 


Mykolas Vaitkus 


Maironis Imperatorinėje katalikų dvasinėje akademijoje 


Privažiavom galų gale savo Imperatorinę katalikų dvasinę akademi- 
ją. Tai besą iš fronto nepuoląs per daug į akis pastatas, neaukštas ir 
neplatus, tamsiai pilko spalvos, gana estetiškos išvaizdos. Užmokė- 

ję savo izvoščikui už vežimą, žengėm rimta mina (ir ne vien mina) 
į tą savo būsimosios mokslinės mankštos areną. Ką pirmiausiai čia 
sutikom? Gal kurį buvusį kauniškį seminarijos draugą, kurs mums 
painformavo, kuriuos žygius turim pirmiausia atlikt. Žinoma, reikėjo 
visų pirma apsilankyt pas akademijos vicerektorių arba inspektorių, 
profesorių, daktarą, kunigą kanaunininką Joną Maculevičių-Mačiulį- 
Maironį, jam įteikti dokumentus ir gaut iš jo reikiamus nurodymus. 

Tad su Vladu drauge ir nuėjom, gana drąsiai, nes jaunuoliškai sa- 
vim pasitikį, o juk dar ir dviese, tad grėsmė ir baimė perpus pasidalijo, 
oir Maculevičius anais laikais mum dar neatrodė toks didis bei pagar- 
bos vertas, kaip nūn, po beveik 60 metų. 

Pabarškinau. Pasigirdo neaiškus, turbūt prosze, kadangi akademi- 
joj anuomet vyravo lenkai. Įėjom į pirmąjį pusėtinai didelį kambarį. 
Šeimininkas dar antrajame. Po valandikės pasirodė. „Tegul bus pa- 
garbintas“, - sakau gana maldingai (anuomet dar nebuvo nustatytas 
„garbė Jėzui Kristui“). Šeimininkas gana niūriai atsako „ant amžių 
amžinųjų“ lietuviškai, kaip ir mudu drįsom jį pasveikint. Mat jis mie- 
lai kalbąsis su studentais lietuviškai, jei jie taip prakalbą; bet speci- 
alios patriotinės lietuviškos akcijos akademijoj jis nevarąs. Vadinas, 
pasisveikinom ir žvilgt žvilgt į kits kitą. 

Prieš pirmąjį kartą pasimatant, buvo labai įdomu, kaip atrodo tas 
mūsų poetas Maironis, tas akademijos profesorius bei inspektorius 
gyvas; buvom matę vien kai kurias jo fotografijas, kai buvo dar visai 
jaunas ar bent jaunesnis. Fotografijose jis atrodė aukštokas, lieknas, 
pailgaveidis, rūstoka veido išraiška, savy giliai susikaupęs, žodžiu sa- 
kant, panašus į tikrą poetą, kaip buvom anais laikais įsivaizdavę. O 
Čia, tikrovėj, besąs truputį kitoniškas: jau viduramžis, jau pradėjęs 
pilnėt, ir veidas jau nebe pailgas, tik pasinešęs į platumą; tik plaukai 
vis dar tankūs ir linkę garbiniuotis; tik povyza vis tokia pat rimta, ir 
nedidelės akys pro auksarėmius akinius veizdi vis taip pat iš dvasios 
gilumos reikšmingai ir rūsčiai. Nė šypsnio. 

Nesusilaukęs iš jo jokio raginamo išsireiškimo, prabilau pats pir- 
mas, kad, girdi, mudu esam tie ir tie kauniškės Žemaičių kunigų se- 
minarijos klierikai, atsiųstieji čion toliau studijuoti. Ir štai mūsų do- 
kumentai. 

Maironis tylom priėmė juos. Kažkokia mintis kilo jo galvoj - jo 
veidas kiek sušvelnėjo, jis, matyt, tuoj mudviem tars kažką. Mudu iš 
anksto laukėm kažko nepaprasto, ką gali pasakyti vien poetas ir toks 
įžymus profesorius, kaip buvo tekę girdėti. Ir tarė: „Na tai... ar nesate 
miegaliai?“ Ar ką daugiau poetas pridūrė, nūn nebeatsimena: taip tas 
nelauktas posakis savo nepaprastu proziškumu stelbė visa. Spėju, jog 
inspektorius turėjo pridurti bent ką panašu į „čia anksti tenka keltis, 
o vėlintis neleidžiama“. Nuostabu! Vėliau susekėm, kad Maironis yra 
daug sąmojingesnis, nei tada pasirodė, nes galėjom spėt, jog, tai buvo 
Maironio pasikėsinimas į samojj. 

Atsisveikinom ir išėjom, beveik rankas nuleidę iš nusivylimo. O 
buvom tiesiog alkani išgirst ką nors nepaprastai reikšminga ir gražu, 
kas būtų galėję švytėt atminty visą amžių. Na, ką gi! Ir anas Maironio 
posakis pasiliko atminty per visą amžių. Naivūs, neprityrę jaunuoliai! 
Anuomet nepagalvojom, jog Maironiui - inspektoriui tomis pirmo- 
mis dienomis tenka priimt nemaža studentų bei kitokių asmenų įvai- 
riais reikalais; tad nors tikras dievaitis būk, vis tiek galop išsisemsi ir 
kai kam bejstengsi iš savęs išspaust vien kokį „ar nesate miegaliai“. 

Vadinas, išėjom iš Maironio jausdami, jog jis nuo antžmogio pje- 
destalo nusileido keletą laipsnių į paprasto žmogaus sritį. Atrodo, 
visai nebebus mum baugus. Ir tik daug vėliau, kai teko jį geriau gy- 
venime pažinti, ėmiau tikrai jį gerbti, nors ir neužmerkdamas akių į 
neišvengiamas žmogaus silpnybes. 

Taip ir ėmė bėgti dienos, kaip Dievulio piršteliais smaukomi mūsų 
gyvenimo įvairiaspalviai karoliai. Tegu jos bėga, o aš tuo tarpu prisi- 
mindamas papasakosiu paeiliui apie viršininkus bei profesorius. Visų 
pirma apie tuos, apie kuriuos dar niekur nesu platėliau rašęs. 

Žinoma, pirmuoju eina, kaip ir pridera, Rector Magnificus. Jis tik- 
rai yra, ar bent išore atrodo, magnifique! Gana aukšto ūgio, gražiai 
apskrito stoto, gerokai pražilęs, didele galva, mėsingu, sveikos spal- 
vos veidu, ryškia, kuprota, smailiai besibaigiančia nosim viršum pla- 
čios burnos su pilnom lūpom, kurių apatinė paniekinamai prasikišus 
priekin, viršum smakro iškyšulio. Iš viso didinga išvaizda ir viešpatni 
povyza, lyg kokio senų laikų hetmono ar vojevodos, ar senatoriaus. O 
jau vyskupas būtų tikrai skulptūrinis, net kardinolui gėdos nedarytų. 

Tiesa, tiek aukštai jis neįkopė, bet į gyvenimo galą liko kažkur vysku- 
pu-padėjėju. 

Kaip profesorius, jis mums dėstė Bažnyčios apeigas, jų istoriją, jų 
sumą, jų prasmę, jų grožį. Nors jis pats buvo kai kieno laikomas ar- 
bitar elegantiarum', tačiau jo dėstymas nebuvo nei elegantiškas, nei 
šiaip jau įdomus, taigi man liko įspūdis kažkokios pilkumos. 

Kaip administratorius, jis lindėjo kažkur savo apartamentuose, 
lyg būtų paskendęs šiaurės Nirvanoj. Visa akademijos tvarka, atrodė, 
buvo užgulusi Maironio pečius. Na, bet juk gi jis buvo jei ne visas rek- 
torius, tai bent vicerektorius. Dignum et justum erat“, kad jis dirbtų 
visą juodąjį darbą. Ir jis dirbo jį, dirbo atsidejęs, ištvermingai, protin- 
gai ir tyliai tyliai, taip, jog būtų galėję atrodyt akademijos gyvenimo 
ratą besisukant savaime, be mašininko. Tačiau tas įspūdis buvo ap- 
gaulingas, nes inspektoriaus Maculevičiaus valdomoji jėga, nors ne- 
šokama į akis, vis dėlto ne juokais veikė, ir didžiulės įstaigos mašina 
bėgo be sutrikimų. 

Inspektoriaus pareiga, be ko kito, buvo ir žiūrėt, kad studentai savo 
kambariuose ir kitur laikytųsi nustatytos tvarkos, kad ne laiku neiš- 
dykautų, kad studijuotų ir skaitytų, o ne tuščiai plepėtų ar kortautų, 
ar net miegotų savo kėdėse. O mėgėjų papūst į akį būta, nors ir ne- 
daug. Vienas iš tokių įkietėjusių miegalių buvo mūsų geras draugas 
Blažiejus (Česnys). Vakarais į dormitorių jis nusiskubindavo vienas iš 
pačių pirmųjų (mat pirmavo ne vien moksluose) ir tuoj į lovužę-mei- 
lytę. Jis man prisipažino turįs skubėt abi kojas į lovą vienkart įtraukt, 
nes taip ümai użmiegąs, kad nejtrauktoji koja galinti ir pasilikti nu- 
svirus žemyn. Jau Mistiniam sode esu papasakojęs jo tokį prisipažini- 
mą: mėgdavęs praktikuot fizinę mankštą; nusivilkęs sutaną, išsitiesęs 
asloj šalia lovos, taip vieną kartą ir mankštinęsis: tik štai nejučiom 
apsiautęs jį miegas, ir orusis gimnastas taip ir palikęs betysąs asloj, 
galvai su pečiais kažkaip patekus palovėn, o likusioji atleto dalis be- 
kyšanti asloj. O kaip tik tuo tarpu ėjęs tuo koridorium prefektas Bro- 
nislavas Liaus'as, patikrinėdamas slapta, ką teologijos mėgėjai darą. 


1 Arbiter elegantiarum — elegancijos teisėjas (lot.) 
^ Verta ir teisinga (lot.) 

Žiūri pro tam tikslui duryse išpjautą langelį - ogi Blažiejaus, rimtojo 
Blažiejaus, celėj nėra... Pabarškinęs į duris — niekas neatsiliepia. Įėjės į 
celę ir nusigandes: juk štai kažkieno kojos kyši i$ palovės, ir né krust!.. 
Kas gi čia tatai? Nejau Blažiejus apalpo ar gal net mirė nuo kokio smū- 
gio, ar ką?.. Tad rūpestingas klierikų tėvelis drebančiu balsu klausia: 
„Blažiejau, Blažiejau! Kas tau?.“ O Blažiejus iš pradžių nė čiūkšt. Bet 
galop, matyt, ne vien žodžio, o ir rankos paliestas, atsibudo, atsipei- 
kėjo, išlindo iš po lovos ir, kaip galit įsivaizduot, atsistojo, susigėdo ir 
čėsniškai kukliai šyptelėjo: „atleiskit, mat begimnastikuodamas bū- 
siu užmigęs...“ Liausas, reikia spėt, irgi šyptelėjo ir tai gana maloniai ir 
atlaidžiai. Ir ko neatleisti tam nepaprastai gabiam ir mielam studen- 
tui?! Blažiejus tą sveiką miegamąją ligą atsivežė ir į dvasiškąją Šiau- 
rės mokslavietę. Ką gi, juk ne vien poliariniai lokiai mėgsta skaniai 
pasnūduriuot! Akademijoj gyveno Česnys su draugu Ignu Labanaus- 
ku, kurio ne vien širdis, o ir mintys, o ypač praktiniai gyvenimo įpro- 
čiai dailiai harmonizavo su Blažiejaus, neišskiriant nė tėtušiško palin- 
kimo pasisnaust leidžiamu ar neleidžiamu laiku. O kadangi miegot 
savo celėse nebuvo leista (juk šitos kilnios vietovės buvo pavestos vien 
mokslui, šventiem mastymam, kilniom svajonėm ir maldai), tai rei- 
kėjo susirast pasiteisinimą bei apsaugą nuo nepageidaujamo užklupi- 
mo. Pasiteisinimą susirast buvo gana lengva, ypač tokiem dviem šau- 
niem teologijos studijozam; kai žmogus nenugalimai nori snūstelt, 
tai yra aiškus ženklas, jog pati prigimtis yra to būtinai reikalinga; o 
kai jau pati prigimtis čypdama ko reikalauja, tenka jai nusilenkt to- 
kiame sveikame bei nekaltame atvejy. Betgi juk inspektorius, nelygi- 
nant liūtas, kartais taip tyliai pereina koridorius, tikėdamasis nerasiąs 
nusikaltėlį, o vis tiek kartais nesibeldęs atidarydamas kurias duris ir 
nenorom žvelgdamas į vidų — ką tie nekaltieji angelai veikia, Tad rei- 
kia taip susitvarkyt, kad ir avis liktų sveika, ir vilkas sotus: Blažiejus 
su Ignu įsigijo po drobinę ištiesiamą kėdę-lovą ir pasistatė jas taip, 
kad vienas kuris (dažniausiai Česnys) ramiai sau snaus nugara į duris, 
su atskleista stora knyga ant kelių, o antrasis draugužis sėdės veidu į 
duris, budėdamas ir saugodamas draugą: jei liūtas nelauktai įsiveržtų 
į judviejų miegamąjį rojelį, tai budintis vyras primins batu miegalio 
kojos pirštą, kad atsibustų uolusis studentas ir atrodytų oriajam lan- 

kytojui uoliai bestudijuojąs savo storulį tomą, tiesiog paskendęs gilioj 
meditacijoj ar kontempliacijoj. 

Taip vieną karta, Cesniui bepučiant į akį, o Labanauskui budriai 
bekovojant su miegu - besaugant bičiulio siesta, štai kiüst — ir beįžen- 
gianti į tą tvankią atilsio kūdrą akiniuota inspektoriaus orybė!.. La- 
banauskas spūst Česnio leteną - nepadeda!.. kulkšt batu į blauzdą - 
Blažiejus prasimerkė ir pusiau išsinėrė iš saldžių Morfėjaus' bangų. 
Bet Maironis jau stovi šalia: „O ką tatai taip giliai studijuojate, kunige 
Blažiejau?.“ Čia miegaliui visi miegai išbyrėjo - storas tomas plump- 
telėjo aslon, savininkas pašoko ant dar blausių kojų susigėdęs, sumi- 
šęs. Bet viskas tuo ir pasibaigė. Mat Maironis buvo žmogus, ir niekas 
žmogiška jam neatrodė esant svetima. Tad anuomet jis buvo panašiais 
atvejais labai tolerantiškas ir nesibardavo. O jei kada ką ir pabardavo, 
tai labai taktiškai, kaip ana mus kelis studijozus, kur susirinkom su- 
tikt naujų 1907 ar 1908 metų. Susirinkom ar pas Grabį su Noreika, ar 
pas Česnį su Labanausku. Kažkuris kažkokiu keliu susigraibė butelį 
ar porą vyno. Pakviesta ir mes su Jurgučiu bei Jacium, ir Kraujelis su 
Zajančkausku. Nebuvo filosofo Steponavičiaus - per rimtas. Nebuvo 
Aliansko - ar jau buvo išdūmęs iš akademijos, ar šeimininkai palaikė 
jį nesaugiu, nes keistuolis. Nebuvo, žinoma, nė šventesniojo elemento 
(Reinio, Kuraičio ir Novickiuko), nes ar pasivaržyta juos kviest, ypač 
nekaltosios dūšelės Justinuką, ar jie nesiteikė sutikt dalyvaut tokioj 
kompanijoj. Tai taip ir paliko man neaišku, kadangi anuomet tai atro- 
dė man neverta dėmesio. Tad dailiai - gražiai sėdim, civilizuotai šne- 
kam, šiltai jaučiam, skaniai gurkšnojam ir nekeliam rods triukšmo, 
nes juk vieta pusiau šventa, ir naktis visai vėlyva. Vis dėlto — ar kad 
pamiršom langus tamsiai uždangstyt, ar kad savo jaunų balsų neaps- 
lopinom lig pianissimo - tik štai šiaip jau sveikai miegas, nesistengias 
būti skrupuliatiškai budrus, Maironis pasigirdo koridoriuj, sunkiais 
žingsniais besiartinąs mūsų link, visai ne policiškai, netykojamai. 
Naujametininkai žvilgt žvilgt į kits kitą. O aš nė to nebedarau, o vien 
strėle strimagalviais lauk į tamsų koridorių - gal praspruksiu pro žen- 
giantį pavojų, ypač kad koridorius tamsus. O inspektorius, kaip tik 


"Graikų mitologijoje miego ir sapnų dievas. 

mano laimei, nė elektrinio žibintuvėlio nepasiėmęs, betgi kaip tik pa- 
taikiau kažkam stačiai į paširdžius savo durna galva. Žinoma, Mairo- 
niui. Bet nelaukiau, kad sučiuptų, tik skuodZiau koridorium į saugią 
šalį. Išgirdau Maironį veriant į mūsų puotą duris ir pradedant kalbėt. 
Vadinas, man nėr pavojaus - galiu pasiklausyt. Ir prisėlinau arčiau. Ir 
girdžiu Maironį imant puotautojus į nagą, visai maironiškai - rimtai, 
ramiai, įtikinamai: girdi, nieko neturėčiau prieš tai, jei jūs kartais su- 
sirinktumėt pasižmonėt, net pasivaišini, bet tik tinkamu laiku, o ne 
per vėlai, kaip štai dabar jūs pasielgėt. Tik pagalvokit: juk patarnau- 
tojai, kurie turi sutvarkyti jūsų kambarius, jums nuėjus gult, negali 
eit pailsėti. Nejau jūs neįstengtumėt įsigyventi į jų padėtį? Kur ten 
žmogus nejstengsi! Tik ot - nė nepagalvojom! Ta taktinga Maironio 
pamoka smegte įsmego visam amžiui. 

Tačiau tokiame vaidmeny teregėjom Maironį retai, bei dažnai regė- 
davom jį auditorijoj kaip profesorių. Naujieji klausytojai jau iš anksto 
buvom kiek apsipažinę su juo (taip sakant, teoriškai) iš draugų pasako- 
jimų apie tą moralinės teologijos mokytoją bei mokova: jis esąs ar ne di- 
džiausiasis katalikų autoritetas moralinės teologijos srity Rusijos impe- 
rijoj; kaip profesoriusesas praktiškas bei naudingas, nors dėstąs neiškal- 
bingai, bet visuomet gerai pasiruošęs, tad rimtam klausytojui įdomus. 

Na, bet štai jis įeina į didžiąją auditoriją, kur mes sėdim, smalsiai 
laukdami to Mohilevo metropolinės arkivyskupijos garbės kanau- 
ninko, akademijos profesoriaus, Lietuvos poeto Maironio! Beje, kokį 
skambų slapyvardį jis pasirinkęs! Tačiau visi lietuviukai jau žinom, 
kas toks tas Maironis. Gal vien liurbiai maskoliai dar nežino. Tasga- 
tės, ateina pats Maironis mūsų mokyti aukštų dorovės mokslų. Štai jis 
duryse, kaip paveikslo rėmuose. Toks nedidukas, apvalainukas, didelė 
galva, oriu, beveik rūsčiu veidu, trumpu, plačiu, apyriebiu, taisyklin- 
gais bruožais, aukštyn sušukuotais plaukais, gana vešliais, dar maž te- 
pražilusiais (juk anuomet jam tebuvo tik 44 metai). Smakras apskri- 
tas, švelnus, nosis daili, kakta plati ir aukšta, lūpos neplačioj burnoj 
formingos ir sultingos, apatinė truputį prasikišus; pirmu žvilgsniu jos 
neprasitaria, kad jose gali slypėti šypsnis, juoba prapliupti juokas. Bet 
svarbiausia akys! Jos nedidelės, viršuj, taip sakant, užgriuvę; bet jos 
itin gyvos, blizga, rimtai, net rūsčiai žvelgia, beveik kiaurai veria. Tos 

akys ir paprastai rimtai sučiauptos lūpos daro Maironio povyzą rūs- 
čiai rimtą, bent kai jis vienas ar kai turi reikalą su vyrais; su moterim 
tas rūstus veidas kiek atlyžta. Žinoma, ir laisvoj vyrų draugėj Maironio 
povyza sušvelnėja; profesorius-dainius sugeba dargi pajuokaut, ypač 
mišrioj kompanijoj. Ta rimta Maironio išvaizda daug jam padeda, at- 
liekant pedagogo bei administratoriaus vaidmenį, santykiuose su tais 
nelengvai suvaldomais, dar nebaigtais kepti dvasiškais studentais. 
Vadinas, Hannibal ante portas'! Maironis auditorijos duryse!.. Rei- 
kiamom knygom nešinas, jis grimztančiais žingsniais eina prie kate- 
dros, kiek pakrypuodamas. Svariai sėdas, vis rimta povyza, vis tylų ty- 
lom. Susitvarkęs su knygom prabyla, žinoma, lotyniškai. Ta jo lotynų 
kalba taisyklinga. O! Maironis ką žino, žino gerai, ir ką daro, daro so- 
lidžiai. Greit įsitikinom, jo kiek ilgėliau paklausę (o ir kiti, jau prityru- 
sieji, patvirtino): jis pažįsta moralinę teologiją kaip savo skrybėlę (ku- 
rią jis turi paprastai jau gerai padėvėtą ir geba pasisakyti: „girdi, kokia 
gera medžiaga ir švarus darbas - mat kiek jau metų nešioju, o vis dar 
neblogai atrodo, ar ne?“). Žinių jis mums teikia daug ir solidžių, pagrįs- 
damas jas krūva autoritetų, lik vis senesniųjų laikų; į naujesniuosius, 
išskyrus Lehmkuhli, jis veizdi su tam tikru nepasitikėjimu: gal jie per 
daug pažangūs! Dėsto jis neiškalbingai, iš lėto, atsargiai apgalvodamas 
kiekvieną sakinį, kiekvieną žodį, bet nepratindamas savarankiškai, 
moksliškai galvoti, o vien paruošdamas praktiškus kunigus - ganyto- 
jus bei tikybos mokytojus. Jo klausytis reikėjo turėti geros valios ir gerą 
dozę kantrybės: tuokart tos paskaitos bus tau tikrai ir labai naudin- 
gos (kadangi man anuomet tų dviejų padorių dorybių oi kiek trūko, 
tai aš kartais demonstratyviai snaudžiau, nes perbrendęs pienburnis 
dar nesugebėjau tinkamai, bent praktiškai, įvertint Maironio). Kiti 
studentai, net svetimtaučiai, bent daugelis, buvo daug išmintingesni; 
jie laikė Maculevičių vertingu profesorium. Bet viena aš ir anuomet 
tiksliai suvokiau: Maculevičius buvo mokslo perteikėjas, o ne kūrėjas. 
O ypač etikos srity kiek yra naujų problemų, laukte laukiančių tyrine- 
jimo bei sprendimo! Tad ir buvo pikta: juk čiavis tik ne bet kas, o mūsų 
Maironis! Visai kas kita šiuo atžvilgiu buvo Matulaitis, o ypač Būčys. 


* Hanibalas prie vartų (lot.). 

Vadinas, anksti rytą (kadangi Maironio paskaitos būdavo paeiliui 
pirmos) sėdim didelėj aulėj ir snaudžiai klausom ar klusiai snūdu- 
riuojami palankioj aulės prieblandoj, nesgi patalpos apšvieta nėjo 
lygiagreta su aidinčiu joje mokslu (elektra anuomet dar nebuvo aka- 
demijos nugalėjus). O ausyse maloniai, nes švelniai, dudena Maironio 
minkštas tenoriukas. Kartais mandagia pastanga kilstelim besimer- 
kiančias akis į oriojo, o lietuviukam dar ir brangiojo mokytojo veidą. 
O jis toks rimtas, kad bent kuomet &ypteltu!.. Ir ta didi galva vis kaž- 
kaip nervingai į šalis trūkčioja, neplačiai, betgi pastebimai (sako, jis 
jaunystėj pergyvenes kažkokį nervinį priepuolį). Ir toj ramioj mokslo 
simfonijoj kartkartėm asonansu ar disonansu skambteli kokia skambi 
ar mažiau skambi įžymaus senovinio moralisto pavardė: Tomo, Sua- 
rezo, Alfonso, Reuterio, Gury, Solo. O! Maironis cituodavo gausiai, 
nes buvo eruditas. Iš tų vardų mum įstrigo ypač to ispano Solo, ir ne 
dėl jo mokslinių nuopelnų, o šiai dėl ko: Maironis anuomet dar turėjo 
savą, dažnai kartojamą (ypač kad visai nereikalingą) lenkišką posakį 
„no to“, o kartais klausiamai dar priduriamą „co to“, ir visai išeidavo 
panašiai į aną moralistą Solo: „No to Solo“... O tokiem pusiau šven- 
tiem vaikėzam ir tokio juokelio užtenka. Sėdėjau pirmoj suolų eilėj, 
vadinas, prieš pat Olimpiečio veidą, ir ėmiau kartais, nuleidęs galvą 
ant kvailos kaip ir ji krūtinės, saldžiai snūduriuot, ne dėl tikro reikalo, 
o, taip sakant, demonstratyviai. Įdomu, ką darys profesorius?.. O jis, 
kaip ir pritiko, nei nesiteikė to pastebėt ir, kaip niekur nieko, toliau 
verpė savo dorovinį siūlą: gal nesijautė įžeistas; juk ne dyvai, kad tas 
jaunas avinas pasirodė besąs vis dėlto miegalis, o miegą nugalėti nėra 
taip jau lengva; o gal pajuto įžaidą, bet paniekė įžeidėją. Šiaip ar taip, 
Maironis nei tuomet, nei vėliau nedavė suprast, ką tuokart jautęs ar 
manęs. Išmintingas jis buvo vyras. 

Dar viena smulkmena. Profesorius duodavo mum naminių rašto 
darbelių - įvairių keblesnių moralinių gyvenimo klausimų išspręst. 
Tikslas buvo - patikrint mūsų pažangą moralinės teologijos srity, o 
vienkart ir mūsų sprendžiamąją galią pamiklint. Paskiau, per savo 
paskaitas, profesorius paprašydavo tai vieną, tai kitą studentą per- 


* Kalbama apie Domingą de Soto. 

skaityti savo darbelį, na, žinoma, jei reikės, ir padiskutuot. Keistas 
dalykas: studentai ne visi tekvaršindavo sau galvas su tais „kazusais“, 
tiesiog kartais nė rašyt nerašydavo. Aš priklausiau šiai kategorijai. 
Betgi štai vieną kartą, kaip ir galima buvo tikėtis, profesorius čiupt 
ir mane. Susigėdęs nežinojau nė kur dėtis: juk teko prisipažint, kad 
nė rašyte nerašęs. O ką Maironis? O nieko, nič nieko. Tiesiog nuos- 
tabu. Jis turbūt manė, jog daugiau taip nebepasielgsiu, nes juk tokio 
patyrimo užteks nusidėjėliui pasitaisyti. O ar užteko? Deja, ne. Būtų 
reikėję blogą pažymį kur įrašyt!.. Gal jis ir pasižymėjo kur sau. Bet taip 
ir neteko to pajust. 


Mykolas Vaitkus, „Maironis Imperatorinėje katalikų dvasinėje akade- 
mijoje“, in: Santara, Kaunas, 1994, Nr. 19, p. 44-49. 


Balys Raugas 


Birželio mėn. 14 d. sukanka 95 metai filosofijos daktarui Juozui Ja- 
nuškevičiui. Nedažnam lemta tokius gilios senatvės sulaukti. O tuo 
tarpu sukaktuvininkas ne tik nėra paliegęs senelis, bet visus su juo 
susiduriančius stebina savo judrumu, dar lakiu, giliai įžvelgiančiu 
protu, guviu sąmojum pokalbyje ir nepaliaujamu darbštumu. [...] La- 
bai daug dėmesio jubiliatas rodo enciklopedijai. Jis bene pirmasis iš 
mūsų akademikų įėjo į Herderio Enciklopedijos bendradarbių-redak- 
torių eiles, gavęs tvarkyti rusų-lenkų skyrių, o greta to ir lietuvišką 
enciklopedijos skyrių papildydamas rašiniais apie Maironį, Sasnaus- 
ką ir duodamas visą eilę straipsnių apie Lietuvos vietovardžius. Spau- 
doje pradėjęs reikštis nuo 19 amžiaus pabaigos, dr. Januškevičius yra 
išspausdinęs daugelį straipsnių periodikoje ir išleidęs keletą veikalų, 
iš kurių paminėtini Lotynų kalbos etimologija, Geschichte der Domi- 
nicaner Ordens der litauishcen Provinz' ir kt. Mūsų verstinę literatūrą 
jis yra praturtinęs Šilerio dramomis Maria Stuart, Braut von Messina? 
ir kt. Keletas darbų rankraščiuose liko Lietuvoje. [...] 


' Dominikonų ordino lietuviškosios provincijos istorija (vok.). 
2 Nuotaka iš Mesinos (vok.) (1803). 

Kokie Jūsų amžininkai Jums didžiausią įspūdį yra palikę? 

- Neišdildomą įspūdį yra palikęs kun. Kazimieras Jaunius, kuris, 
būdamas autodidaktu, tapo žymiausiu kalbotyros autoritetu. Jo pas- 
kaitos Petrapilio Neofilologijos Draugystéje buvo sekamos su didžiau- 
siu dėmesiu. Vienas paskiausių jo mokslo uždavinių buvo susekti 
semitų ir indoeuropiečių kalbų giminingumą. Studijuojamo dalyko 
aptarimus bei atskiras kilusias mintis pasižymėdavo ant popiergalių, 
kuriuos paskaitą baigęs ar reikalui praėjus numesdavo šalin. Tai pa- 
stebėjęs K. Būga tuos numestus užrašus, sargui jų nesuskubus iššluo- 
ti, rūpestingai rinkdavo. Kunigo Jauniaus - genialaus mokslininko - 
vaizdas visados stovi prieš mano akis. 

Greta minėtinas Maironis, ėjęs akademijos inspektoriaus pareigas. 
Jis, kaip Inspektorius, kiekvienų mokslo metų pradžioje bei mokslo 
metus baigiant, kalbėdavo studentams lotyniškai. Akademijos lotynų 
kalbos profesorius B. Epirnach Šipila sakydavo, kad Maironio lotynų 
kalbą galima gretinti su Cicerono stiliumi. (Maironio disertacija pa- 
rašyta lotynų kalba.) Pažymėtina, kad Maironis savo paskaitose vi- 
suomet įsprausdavo vieną kitą lietuvišką patarlę bei charakteringesnį 
išsireiškimą. Ne kartą esu jį sakant girdėjęs: Panis, gui a pigro mandu- 
catus flex (Duona verkia tinginio valgoma). 

Maironį įdėjau į Herdersches Konversations Lexicon, ėjusį 1904- 
1908 metais. 


Balys Raugas, „Seniausias enciklopedininkas (Daktarui Juozui Januš- 
kevičiui 95 metai)“, in: Lietuvių dienos, Los Andželas, 1957, Nr. 6, p. 12. 

Maironis - seminarijos rektorius 


Juozas Tumas-Vaižgantas 


Keletas Maironies būdo bruožų 


Vienas a. a. kun. Jono Maironies mokinys, labai švarios sielos patrio- 
tas a. a. Pranas Turauskas paliko minėtiną liudijimą, kokie buvo san- 
tykiai tarp seminarijos auklėtinių ir jauno jų profesoriaus Maironies 
1894 m. 

„Maironį-Mačiulį mylėjome lyg vyresnįjį brolį. Jis iš tiesų klieri- 
kams draugu būti stelgėjos ir buvo. Jo išpažintuvė visados apgulta. 
Vyresnieji klierikai įvairiausiais reikalais kreipėsi į jį. Girdavo jį kaipo 
teologijos profesorių... Į Maironį aukštesniųjų kursų draugai žiūrėjo, 
kaip į Jauniaus tradicijų gaivintoją, privalantį mumyse gaivinti svei- 
kaji patriotizmą“. 

Seminarijos klierikai net mezgė nepertraukiamą savo simpatikų 
grandinę: vysk. Motiejus - vysk. Gasparas - prof. Jaunius - prof. Mai- 
ronis - prof. Šimaitis. Kas per karą pailgino šią grandinę ir kas dabar, 
pokariniu laiku, nebežinau. Nebegirdėti. O Maironis jautė, kurią vie- 
tą savo tarpe skiria jam jo broliai lietuviai, ir pats jų ilgėjos. 15 metų 
paties gražiojo amžiaus profesoriavo Petrapilio akademijoje, ir vis jam 
rodės, jo darbas, tariant, didelis ir skiriamas visuotinosios Bažnyčios 
naudai, vis dėlto yra ne daugiau kaip lesinimas svetimų paukščių. Taip 
Maironis man prisipažindavo. 

Tad laukė tik sueinant pusei pensijono laikui (15 m.), kada jis turės 
teisės gauti 100 rub. mėnesiui pensijos, nes seminarijos rektoriaus al- 
gos tebuvo 630 rub. metams, kai akademijoje už profesoriavimą ir in- 
spektoriavimą gaudavo 2400 rub. ir ten galėjo būti aukštų aspiracijų. 

Lenkų kunigų intrygomis tos aspiracijos neįvyko; gal ir gerai, nes 
tai galutinai nukirto sietą, jei kuris dar rišo Maironį, tuomet dar Mo- 
giliovo kanauninką, su lenkų idealais. Maironis visas pakrypo lietuvių 

visuomenės link ir jau išbuvo toje kryptyje iki pat galo - jai dirbda- 
mas, jai visą save aukodamas. 

Kitas jo mokinys M. šitaip mini Maironies atvykimą rektoriautu 
Kauno seminarijoje 1909 m. Jis pasveikino savo auklėtinius lietuviš- 
kai; tai pirmas buvo atsitikimas, kad aukštas žmogus viešoje įstaigoje 
būtų drįsęs parodyti lietuvių kalbos prevalenciją. Nuo tos valandos, 
rašo M., mes, lietuviai, pajutom šalia savęs tvirtą sieną prieš lenkiškąją 
dvasią. Kartą pareiškęs savo drąsų nusistatymą, Maironis nė žingsnio 
nebepaslinko atgal bežadindamas lietuvišką idėją savo auklėtiniuo- 
se. Lenkų kalbą seminarijoje pakeisti buvo jau lengva, įvyko trum- 
pu laiku ir be kliūčių. Maironis pralaužė ledus seno papročio ir įvedė 
naują - jausti ir gyventi lietuviu. Maironis rektorius įnešė į Kunigų 
seminariją daug gyvumo. Šitie 1909-15 m. buvo gražieji Maironies 
darbuotėje rektoriaus rolėje. Paskui ištiko karas, sudraskė mokslą, vos 
puteles jo begalėjai nusemti. O po karo prasidėjo naujos srovės, seno- 
sios kartos kunigams visai svetimos; nei prie jų priprasti, nei su jomis 
sutapti. Taip ir liko Maironis nuo laiko atsilikęs, daugiau pirmykštis 
tautininkas, tautininkų labiau suprantamas ir ant rankų nešiojamas. 
Valdžią jis gerbė, o studentus neolituanus* tiesiog mylėjo, jų taktu 
džiaugės, nors pinigais šelpė lygiai abi sroves. Kuris ten gana tuščios 
garbės ingeidis (gauti aukštą titulą) padiktavo jam viešai atsisakyti 
nuo neolituanų garbės nario titulo; bet privačiu raštu, girdėjome, pa- 
tvirtinęs savo permanenciją neolituanuose. 

Maironiui rektoriui teko ir Kunigų seminariją pakelti iki tam 
mokslo laipsniui, kuris lygina klieriką su universiteto studentu. Da- 
bar seminarijon tegali įstoti gavę matūros liudijimus? gimnazijoje ir 
čia pat seminarijoje, prirengiamojoje jos dalyje, o kunigu tapti tegali 
išėję Teologijos fakultetą. Dabar kunigų mokslo cenzas nebe žemes- 
nis už kitų diplomuotų inteligentų, ir tai jau jaučiama moksle ir li- 
teratūroje. 


' Vaižgantas greičiausiai perpasakoja kun. Jono Gasiūno atsiminimus (žr. šios 
knygos p. 000-000). 

2 Lietuvių studentų tautininkų korporacijos „Neo-Lithuania“, veikusios 1922- 
1940 m., nariai. 

3 Brandos atestatus. 


324 


Kad Maironis buvo senosios krypties žmogus, įrodo du man ži- 
nomi atsitikimai. Kai vyskupas Karevičius 1914 m. per savo ingresa 
oficialia Lietuvoje kalba pripažino lietuvių, ne tradicinę lenkų kalbą, 
Maironis buvo lyg nusigandęs. Girdi, aš nebūč drįsęs taip pasielgti. 
Ir iš tikro, vyskupo Karevičiaus aktas buvo herojiškas ir stebėtinas. 
Antrą kartą, kai reikėjo lietuvinti Lietuvos vietos, ir aš jam padėjau, 
o už vadinamąjį Elenchą' buvo atsakomas redaktorius; jis mane prašė 
pirmai pradžiai negrynai atitaisinėti suslavintas vietovardes; pirmais 
metais, girdi, kur ne kur, antrais daugiau, trečiais gal ir visiškai žmo- 
niškai, atseit kaip tų vietų žmonės taria. Maironis nesugebėjo kirsti tą 
šaką, ant kurios sėdėjo. 

Lenkų tradicija jį tebeslėgė, su lenkais kunigais jis iki pat galo te- 
bebičiuliavos. Pas kan. Jančevskį ir susirgo mirtinai. Idėjiškai Mairo- 
nis buvo grynas tautininkas lietuvis, o praktiškai toli gražu ne radi- 
kalus tradicijų laužytojas, ir Lietuvos lenkai veltui šunis ant jo karstė 
neva už jo gyvulinį nacionalizmą. Tuo Maironis nesirgo ir Lietuvos 
valstybei legalų žmogų gerbė lygiomis, nesiklausdamas, kurios jis 
tautos. 

Maironis buvo nepakrutinamų katalikiškų principų. Aš nesu gir- 
dėjęs nė vieno žodžio, nė lengvos dviprasmės, kurie būtų atsidavę 
skepticizmu ar „grynojo proto“ diktuojama Biblijos ar Dogmų kritika. 
Kitiems atsitinka kartais povolnodumstvovat:, taip, ne esmiškai, pa- 
vartoti kurią religijos tema anekdotiśku tonu, modo jacoso?. Maironis 
niekados. Klierikams dėstė teologiją giliu įsitikinimu, net naiviai or- 
todoksiškai, su klierikais šventai tarnavo altoriui, su jais šeštadieniais 
atlikinėdavo išpažintį, mirti rengės irgi rimtai. 

Tik taktą drąsiai kritikavo, jokių „ofenzyvų“* šventajam ramiajam 
tikėjimui nepripažino; vadino tai tiesiog provokacija į netikrą kovą, 
kur galima pralaimėti, o Religija iš seno turi kovos būdų, kurie neuž- 
vilia. Aš lankiau Maironį susirgusį, nešiojau jam knygų naujienas; jis 
skaitė naujas knygas iki pat galo. 

* Vyskupijos ar vienuolių ordino dvasininkams skirtas kalendorius. 

* Palaisvamaniauti (rus. IJlaeomenodymcmeoeame). 


? Juokingu, šmaikščiu būdu (lot.). 
* Puolimy (lenk. ofensywa). 

Vieną kartą užsiminėm į Irlandija išvykusius į Eucharistinį kongre- 
są. Matės, kad tai jam nepatinka, kai aplink Švenčiausiąjį Sakramentą 
triukšmauja. Švenčiausis Sakramentas netinkąs priemonei demons- 
truoti, aplink jį tenka vaikščioti intimiškai, „asmeniškai“, susikaupus 
ir rimtai atsidėjus. Dabar „maldininkai“ važiuoja svetimų kraštų pi- 
giau pasižiūrėti, veltui vadą turint. Tai profanacija šventojo daikto. Jau 
kad eini į Afriką, į Chicago, į Irlandiją Eucharistijos pagerbti, galė- 
damas tai padaryti bet kurioje bažnyčioje — keliaklupsčias, rankelės 
sudėjęs etc. 

Maironis nerimo dėl žmoniškų silpnybių, tačiau nemanė, kad jos 
gali nusmelkti tikėjimą, viltį ir meilę. Tos silpnybės, tie žmoniškumai 
seka žmogų kaip šešėlis, seka į pat sostus, net į paties Kristaus Vieti- 
ninko Popiežiaus Sostą. Pavyzdžių gana. Bet kovotojai gali būti geri 
katalikai esméje. Negalima ir nereikia rejestracijos būdu suskirstyti 
tikinčiuosius į „gerus“ ir „negerus“. Tokios galios niekas niekam nėra 
pavedes - tai vieno Dievo kompetencija. Nė to tiek nevalia niekam 
profaniškais sumetimais suskirstyti tikinčiuosius į du būriu, nusista- 
Čiusius priešingai vienas kitam. Varkime, kovokime su blogiu - išvien. 

Tokios Maironies taktikos aš nesu linkęs pavadinti apsileidimu, 
stoka religinio uolumo. Asmeninės vidaus kovos gali būti labai aktin- 
gos ir galinčios laimėti Dievo gailestingumą. Giliai tikintis krikščionis 
su visomis savo silpnybėmis, kai susipranta, esti artimesnis kitiems 
nusidėjėliams, neg tie, kurie patys nusimano esą geri, o kiti esą negeri. 
Tai farizieizmas'; nuo to Maironis stovėjo labai toli. 

Apie kitus Maironies būdo bruožus gal kiek vėliau, kai ataušime; jų 
bus ir neigiamų. Tai numatė ir pats poetas, kai rašė: 


Poetui mirus. 
Poeto paslaptis, jausmus, 
Sijoja kritikai per rétj... 


' Fariziejus - žmogus, priklausęs Judėjos religinei politinei srovei, gynusiai 
smulkiųjų ir vidutinių žemvaldžių, pirklių ir amatininkų interesus (II a. 
pr. Kr. - II a.); pasižymėjo uZdarumu, daugiau rūpinosi išoriniu religingumu; 
krikščioniškoje traktuotėje vardas tapo bendriniu veidmainio, šventeivos 
apibūdinimu. 

Išvilkę žmogų akyse, 

Prieš socia, Żiovaujanćią minią, 
Prekiauja gyva jo dvasia 

Ir rodo, perpjovę krūtinę. 


Vaižgantas, „Keletas Maironies būdo bruožų“, in: [Vaižgantas], Vaiž- 
ganto raštai, t. 19: Mūsų literatūros istorijai: ašmas būrys veikėjų. Nau- 
jieji literatūros nuotykiai, Kaunas: Švyturys, 1933, p. 247-250; sutrumpi- 
nus skelbta: „Atsiminimai“, in: Literatūra ir kalba, p. 453-455. 


Juozas Tumas-Vaižgantas 


Maironis statytojas 


Dideli poeto Maironies salonai savuose rūmuose, buvusiame Pacų pa- 
lociuje, Muziejaus g. 5, matydavo po kelias dešimtis svečių, kunigų ir 
pasauliečių, ponų ir ponių. Gražiąją vietą imdavo ten mūsų Arkivys- 
kupas Metropolitas, Popiežiaus Nuncijus Arkivyskupas Bartolonis ir 
jo padėjėjai. Vakarienės būdavo gausios — gausu ir gerų gėrimų, ypač 
pabaigoje, prie kavos. Šeimininkas būdavo itin malonus, svetingas; 
pats eidavo aplink stalą, pats ragindavo vaišintis. Jis džiaugdavos sve- 
čiais, kaip niekas kitas. Žymią dalį sudarydavo jo sesers Lipčiuvienės 
vaikai, jau su savomis šeimomis. Ne dažnai, bet vieną kitą kartą per 
metus, neaplenkiant nė vienų vardinių, per šv. Joną Kentiškį spalių 
20 d. Mėgo ir pats pavalgyti ir paragauti. 

Maironies salionai gražūs; ne tiek turtingi stilingais baldais, kiek 
gausiai dekoruoti vertingais dailininkų paveikslais, originaliais ir bran- 
giai kopijuotais. Tarp paveikslų daug jo paties portretų ir bareljefų. Gan- 
greit visi mūsų dailininkai yra Maironį portretavę, jo paties įsakymu, 
gerai užmokami. Yra ir šiaip jau brangių paminklinių daiktų, senų lai- 
krodžių. Tik biblioteka menkoka - knygų Maironis nerinko nei iš savo 
specijalybés mokslo, nei iš meno srities, o abi jam buvo tokios artimos. 


* Pirmojo pasaulinio karo metu labai nukentėjo Maironio ilgai kaupta asme- 
ninė biblioteka, tad 1918 m. grįžęs į Kauną poetas jau nebeturėjo ūpo kolek- 
cionuoti knygas. 

Būtų klydęs tačiau kurs pašalietis, jei, patyręs tokio pertekliaus, to- 
kios prabangos, būtų pamanęs mūsų poetų karalių esant išlaidų. Iki 
tam buvo toli gražu: nabašninkas kun. Jonas buvo labai taupus ar net 
šykštus. Jis labai nemėgo (o kas gi tai mėgsta?) kaišiojimo galvų į jo 
butą su visokiomis rinkliavomis ir dažnai juos šiurkščiai pavarydavo. 
Taip pavarė ir gailestingasias Seseles, ir jos, rodos, ruošės sabotuoti 
Maironį ligonį. Atmenu, buvo kūmas Stasio Šimkaus berniukui, o aš 
krikštijau. Honoraro man padėjo 5-litj sidabrinį; tiek, kiek biednuo- 
menė moka. Aš pasižadėjau tą auką jo vardu įrašyti. Neatsakė nieko. 

Neolituanams studentams išdėjo 1000 ir ateitininkams' studen- 
tams 1000; o buvo labai pasipiktinęs, kai, reikalui ištikus, tie patys 
ateitininkai paprašė aukotojus, kad pridėtų dar po 10 96. Kiti davė po 
400, aš 1000 ir dar prašo - šimto. 

Visų tų niekų būtų buvę galima ir neminėti, kad jie nebūtų tokie 
charakteringi. Tai ne niekai, bet stipraus būdo reiškiniai. Su niekais 
neprasidėk, o kam geram negailėk. 

Neišlaidus Maironis dar Petrapilyje susitaupė pinigų, pirkos Kau- 
ne apleistą Pacų rūmą ir visą jį restauravo moderniškai. Paskui į tuos 
savo rūmus sukaupė katalikų organizacijas, galop visą didelį namą su 
dideliu sodu dovanojo Kunigų seminarijai, dvigubai padidindamas 
jos teritoriją. Tai bent dovana! 

Muravjovas, sugrūsdamas klierikus į mažutį kiemelį, į senus vie- 
nuolyno rūmus, buvo didesnis budelis neg kardindamas revoliucio- 
nierius. Ankšta gyventi, trošku, - gyva liga, ir klierikai nyko džiovo- 
mis. Rekreacijoms nebuvo vietos. Prokuratorius profesorius (dabar 
prelatas) P. Januševičius atpirko keletą trobelių, dievai žino, kuria 
teise atsiradusių vienuolyno žemėje, ir kiemelį padidino dvigubai. Bet 
senieji namai paliko tie patys. 

Maironiui tai žeidė akį nuo pat pradžios; jis nerimo, laikydamas 
uždarą mokslo įstaigą tokioje nekultūringoje menkybėje, susar- 
gindamas mokslo ieškantį jaunimą. Ir ėmė taupyti. Bet karo metu 
daugiau reikėjo žiūrėti duonos; po karo yra tekę paleisti auklėtinius 


: Lietuvių moksleivių ir studentų katalikų sąjungos „Ateitis“, veikusios 1911- 
1940 m., nariai. 

namo, nes nebuvo kuo išmaitinti. O kai ėmė Lietuvoje gerėti, rek- 
torius Maironis vėl ėmė taupyti. Įkalbamas, kad toks didelis ponas, 
kelių įstaigų viršininkas, turėtų savo automobilį, griežtai atkirsda- 
vo: „O ką žmonės pasakys? Neturtė įstaiga turi taupyti: yra per daug 
spragų užtaisinėti“. Ir taupė. Sekė, kad rūmuose kur žiburys be reika- 
lo nedegtų. Ir sutaupė. 

Pirmiausia perdirbo sugriuvusią lūšną Muziejaus g. 7 nr. Iš jos 
padarė tris butus, duodančius pelno. Paskui ėmė ruošti restauraci- 
ją vadinamųjų pirmųjų rūmų (1926 m.). Atstatė du aukštu ant dviejų 
esamų, įtaisė centralinį šildymą už 74000, įvedė vandentiekį patogu- 
mams už 20000. Viso tai fabrikai išdėjo apie 300 ooo. Iš iždo gavo 
pašalpos 50 ooo, ir visi stebėjos, kaip ištesėjo su tokia maža suma, kai 
kitur tokie pat darbai dvigubai brangiau atseiną. Dirbta gaspadoriš- 
kai, darbus vedant sumaniam prokuratoriui kun. J. Petrošiui. Tad gera 
dalis nuopelno jam tenka priskirti. 

Seminarija turėjo folvarką' Tryškių par. Jį sumainė su mūsų Vy- 
riausybe ant Šakių, 5 kil. už Neries. Ten Maironis-Petrošius viską iš 
nauja išstatė ir ėmė gauti iš ten savo darbams darbininkų ir arklių. 
1929-1931 m. padirbtas dar didesnis statybos darbas. Nugriauta tre- 
tieji rūmai, o antriesiems antstatyta du aukštu. Dar ir fligelis keturiais 
aukštais bendrabučiams. Gauta grandiozinis stilingas pastatas, atsi- 
ėjęs daugiau kaip 400 000, o pašalpos iš Vyriausybės tegauta 39000. 
Užtat folvarko arkliai padirbe čia už 20 ooo. Dar Jo Ex.[elencija] Met- 
ropolitas? paaukojo 40 ooo. Ir medžiagos gauta iš Vyriausybės papi- 
ginta kaina. 

Šitame korpuse telpa ne tik bendrabučiai, bet naujai įrengta per 
du aukštu biblioteka ant puikių lentynų ir pati didžioji, talpesnė už 
ateitininkų, salė susirinkimams. Dabar auklėtiniai turi visus kultūri- 
nius patogumus ir skųstis ant nehigieniškumo nebegali. Jei žinotų, 
kuriomis sąlygomis mes ten pat mokėmės, kas dieną poterėlį kalbėtų 
už a. a. taupų buvusį savo rektorių Maironį. Dabar jam teatsilyginta 
Šakių palivarką praminus - Maironiśkiu. 


1 Nedidelis dvaras (lenk. ist. folwark). 
* Vyskupas, tvarkantis kelias vyskupijas, arkivyskupas. Juozapas Skvireckas. 

Ir to negana. Maironis užsibrėžė pastatyti tretį korpusą nuo varpi- 
nės, nugriovus du pristatytu prie Šv. Trejybės b. trobesėliu. Apačioje 
tarnams ir parliatorium' (lankytojams priimti), antrame aukšte - rek- 
toratui, o trečiame bažnytiniam archyvui ar tikriau — bažnytiniam 
muziejui, tąsai to, kurs dabar rengiamas buvusiojoje bibliotekoje 
Šv. Trejybės klebonijos rūmuose. Į čia įeiti bus pro geležinius vartus, 
pro galą Šv. Trejybės bažnyčios. 

Tai nelabai tinkamoje vietoje, bet būtų davę daug reikiamų patal- 
pų. Šituo savo planu a. a. prelatas Jonas buvo tiek susisielojęs, kad net 
po paskutinės operacijos, skausmuose, vos gyvas, savo prokuratorių, 
tokį pat pramuštgalvį-statytoją kun. J. Petrošių graudino, kad jau &ie- 
met ruoštų medžiagą ir pavasarį pradėtų statyti. 

Statyti Maironiui buvo lyg koks prieprotis. Skųsdavos, kad nė vie- 
nų metų jis neturėjęs gryno oro: vis uždulkinta kalkėmis ir žemėmis. 
Neva pyko ir kreitėjo, o iš tikrųjų ir Palangoje atostogaudamas ilgėjos 
tos dulkynės; naujai atvykusių teiraudavos, kiek jau padirbta, ir neri- 
mo tai pamatyti savo akimis. 

Statymu Maironis gėrėjos ir mieste. Antai, vieną kartą sutinku jį 
ankstokai begrįžtantį iš atostogų. Paklausus, kuriam galui, atsakė 
rimtai susirūpinęs: „Palikau pradėtus kloti senmiesčio trotuarus, tai 
rūpi pasekti, ar jau daug nudirbta“. 

Dar 1930 m. surašytame testamente a. a. Maironis Švietimo minis- 
terijos ir Metropolito žinion atidavė savo statomus namus ir plečių 
Aleksote, priešpriešais Fizikos-chemijos institutą. Tą dviejų aukštų 
namą jis skyrė Maironio vardu muziejėliui, kur turėtų būti sugabenti 
visi jo palaikai iš dabartinių namų Muziejaus g. 5. Ištesėjo. Namas 
pabaigtas. Bereikia muziejiškai jis įtaisyti. 

Kaune juokais yra „statytoju“ pravardžiuojamas vienas nevykęs sta- 
tytojas, nors šiaip jau šaunus veikėjas. O prelatą Joną Maironį tenka 
visai rimtai vadinti - Kauno atstatytoju, kai suskaitome, jog visa ko 
jis yra pristatęs beveik už visą milijoną litų. Pagaliau ir visą savo turtą 
pavedęs katalikų įstaigoms, bažnyčioms, draugovėms. 


1 Parlatorium (lot.) — kambarys svečiams priimti. 

Didesnio aukotojo visuomenės reikalams visoje Lietuvoje nerasi. 
Kūrė dvasiškai ir materiališkai, ir tai turės būti gražiai pažymėta tarp 
kitų daugeriopų a. a. Maironies nuopelnų. Dėl to ir pasistengiau tai 
ypatingai pažymėti atskiru straipsniu. 


Vaižgantas, „Keletas Maironies būdo bruožų“, in: Vaižganto raštai, t. 19: 
Mūsų literatūros istorijai: ašmas būrys veikėjų. Naujieji literatūros nuo- 
tykiai, Kaunas: Švyturys, 1933, p. 238-240; taip pat skelbta: „Atsimini- 
mai“, in: Literatūra ir kalba, p. 455-458. 


Kazimieras Paltarokas 


Maironis: (Atsiminimų žiupsnelis 10 m. jo mirties proga) 


[...] 


Trečiu atveju turėjau reikalų su Maironiu, jau Kauno dvasinės semi- 
narijos rektoriumi, nuo 1911 m. žiemos, kaipo jos mokytojas, prefek- 
tas, inspektorius. Taip tai buvau artimiausių Maironio bendradarbiu 
lig 1926 m. vasaros. Seminariją radau jo sulietuvintą. Buvo dar liku- 
sios klierikų rekolekcijos su lenkiškomis konferencijomis. Nebeto- 
li — 1912 m. gavėnia. Rektorius man praneša, po Užgavėnių aš turėsiąs 
konferenciją, ir būsią galima sakyti lietuviškai. Vyskupas Cirtautas 
leido panaikinti paskutinę lenkišką liekaną Žemaičių seminarijoje. 

Dvasiškijos židinio atlenkinimas daug kam nepatiko. Vėliau Varšu- 
vos Bulletin Catholique straipsnyje apie Žemaičių vyskupijos ,nuodé- 
mes“ prikišo Maironiui, būk jis nesirūpinąs seminarija, kad aš, jaunas 
kunigas, tvarkąs įstaigą... Tiesa, rektorius gyveno savo rūmuose šalia 
seminarijos; bet netiesa, jog jam nebūtų rūpėjusi seminarija. Dirbo- 
me abu sutartinai, kiekvienas savo srityje: rektorius valdė įstaigą, ins- 
pektorius žiūrėjo vidujinės jos tvarkos. 

Atūžė pasaulinis karas; valdžios buvo įsakyta evakuoti seminariją 
Smolenskan. Nenorėjome kraustytis iš savo krašto; išnuomojome Va- 
šuokėnų dvaro rūmus. Gyvenome su rektoriumi gretimose patalpo- 
se. Pavasariop Maironis pasidarė neramus: nuolat vaikščiojo po savo 


' Tęstinis Varšuvos katalikų akademijos informacinis leidinys. 

kambarį. Pasirodė, gražioje sodžiaus aplinkoje, kaip jis pats sakydavo, 
probuždenije vesny', pažadino snaudžiusią jo mūzą, ir poetas prisimi- 
ne Mūsų vargus*. 

Parašęs kokią dalį, duodavo man paskaityti; darydavau savo pas- 
tabas. Įkalbinėjau nuvarsuoti šiurpų mūšio vaizdą, kaip antai Puški- 
no Poltavskij bop, kur, rodos, matai, net girdi, besikaujant švedus su 
rusais... Maironis tarė, reikią didesnio talento, negu jo. Nurodžiau jo 
raštuose panašių ir tolygiu posmų, pvz., „Romoje“*. Maironis taisė ati- 
tinkamas Mūsų vargų vietas, perrašinėjo, net vienos dalies rankraštis 
užsiliko pas mane. 

Jis nepripažino vadinamojo įkvėpimo; tai laikė sutelkimu savy- 
je visų jėgų. Apie savo poezijos personažus ir savo santykius su jais 
nenoromis kalbėdavosi, vos trumpai prasitardamas apie kai kuriuos 
tipus. Aiškindavo, nereikią manyti, poetas esą pats gyvenęs visa, ką 
rašąs; tik jis galįs įsivaizduoti kitų gyvenimą taip, lyg kad tai būtų jo 
paties pergyvenimai... 

Dėl karo sąlygų 1915 m. gegužės mėnesyje baigę mokslo metus, iš 
Vašuokėnų išsiskyrėme, kol buvo pakviestas Kaunan, atremontavus 
apgriautus seminarijos mūrus ir sušaukus klierikus 1917 m. rudenį. 
Maironis daugiausia gyveno Krekenavoje. Viešėdamas pas kleboną, 
parengė spaudai Mūsų vargus, rašė mažesnių poezijos eilėraščių, pa- 
taisė giesmę prie stebuklingo Švč. Panelės paveikslo Krekenavos baž- 
nyčioje - „Mylimoji Karaliene“, tarp šventoriaus ir klebonijos pasodi- 
no medliepių gojelį, pavadintą jo vardu; dažnai vaikščiojo po Nevėžio 
krantus, eidavo pušynan... 

Maironis gyvai sielojosi Lietuvos ateitimi. Toje srityje tiesiogine 
prasme galiu pakartoti jo žodžius: „Jau niekas tavęs taip giliai nemylės, 
kaip tavo jausmingas poeta. Nieks skausmo jau tiek niekados neken- 


+ Pavasario nubudimas (rus. npoGyxcdenue GeCHbl). 

* Tuo metu rašoma Maironio poema, publikuota 1920 m. 

3 Poltavos mūšis (rus.); Rusijos ir Švedijos armijų mūšis (1709 m.), pavaizduo- 
tas Aleksandro Puškino poemoje Poltava (1829), 3 giesmėje. 

4 Maironis, eil. „Roma“ (1895). 

5 Maironis, eil. „Marijos giesmė“ („Prie stebuklingojo Šv. Mergelės Marijos 
paveikslo Krekenavoje“, 1920). 

tes, kiek jis dėl tavęs, numyléta..'^ Drauge su Smetona, Dr-u Šauliu ir 
Kairiu važinėjo Šveicarijon į lietuvių pasitarimą?, dalyvavo I Vilniaus 
Konferencijoje*, net susikabines rankomis tarp minios vaikščiojo Kau- 
no gatvėmis demonstracijoje... Lietuvą Maironis mylėjo „prakilniai, 
už tiesą kariavo be kardo..“ 

Matydamas ne kartą imant viršų savanaudiškumą, jis jaudinosi, 
eiliavo satyras, kritikavo partijų ginčus ir nė vienai jų aiškiai neprita- 
rė. Rinkimuose dejuodavo, neturįs už ką balsuoti; bet atvirai nešėsi 
krikščionių demokratų korteles ir jas metė urnon. Jų srovė jam netiko 
dėl tariamo radikalizmo. Patys krikščionys demokratai bent kiek at- 
šaldė Maironį, nes buvo jį lyg pamiršę; jis raukėsi, kad greta univer- 
siteto profesoriaus atlyginimo už rektoriavimą seminarijoje temokėjo 
„centus“, ką tautininkai kitaip sutvarkė. 

Nebuvo jis tautininkas, tik jie mokėjo traukti Maironį savon pusėn; 
neolituanai pagerbė jį žalia kepuraite; nelinkęs visa širdimi prie jų, 
ateitininkų tarytum neatmenamas, dejavo; „Liūdna seniui, netekus 
draugų... O vienok buvo laikas, kad tarp linksmaus jaunimo reikalin- 
gi mes buvome svečiai..“ Buvo beužsidarąs savo kambariuose, daug 
ko nebejsileisdavo pas save; paskambinus į prieangį, pažiūrėdavo pro 
kabineto duryse įtaisytą skylutę ir dažnai neatidarydavo neprašytam 
svečiui ar viešniai. Tarpais pats vienas dėstė pasiansus. 

Sykį pasipasakojo man tokį atsitikimą: viena panelė keliais atvejais 
bandė užeiti; neįsileidus pagaliau įėjo pro virtuvę ir atsiuntė seserį 
Marcelę patikinti, jog ilgai netrukdysianti; turinti pasakyti man ke- 
letą žodžių. Įleista pranešė: „Mano mamytė (jos pavardės Maironis 
man neišvardijo) mirė; prieš mirtį liepė man pranešti Tamstai, kad 
jau mirusi“. Tai pasakodamas susigraudino lig ašarų. Maironis buvo 
labai jautrus, bet stengdavosi to neparodyti. 


> Maironis, eil. „Taip niekas tavęs nemylės“ (1892). 

^ Kalbama apie lietuvių Berno konferenciją, vykusią 1917 m. lapkričio 2-10 d.; 
Maironis joje dalyvavo svečio teisėmis. 

? Lietuvių politikų su Vokietijos parama organizuotas lietuvių delegatų 
suvažiavimas, vykęs Vilniuje 1917 m. rugsėjo 18-22 d., kuris numatė ne- 
priklausomos Lietuvos valstybės sukūrimą, Steigiamojo Seimo sušaukimą 
bei įkūrė Lietuvos Tarybą. 

Jis buvo užsidaręs ir savyje, mažakalbis. Retkarčiais mėgdavo pasa- 
kyti kokį anekdotą; vos tik kas parodė žinąs, nutildavo, nors kitiems 
ir nebūtų buvęs girdėtas. Niekad nesiginčijo. Klierikams buvo didelis 
autoritetas. Su bendradarbiais buvo taktingas, švelnus; tik išvestas iš 
kantrybės tardavo statesnį žodį. Buvo kuklus, ypač kalbose apie mote- 
ris; nemėgdavo, jei kas ta tema išsireikšdavo kaip nors proziškai. Vie- 
nu asmeniu man yra nusiskundęs: „Aš visgi - poetas ir negaliu pakęsti 
tokių išsireiškimų“. Jis buvo rašęs: „Galvą aukštai iki galo mokėjau ne- 
šioti, nebrisdamas purvu“. 

Iš to galima spręsti apie Maironio santykius su gražiosios lyties ats- 
tovėmis, kuo jis buvo kaltinamas, net esą to dėlei nepatapo vyskupu. 
Jis mėgo draugystę linksmų, švelnių žmonių, kurie jam rodė pagar- 
bą, nesigilindamas jų intencijon. Gretinosi prie jo, kvietė pas save ne 
vienas asmuo, kuriam buvo garbė Maironį asmeniškai pažinti, kurs 
tuo didžiavosi, gyrėsi artimomis pažintimis; ir jam gadino „gerbiamą 
vardą gandais“. Man darant aliuzijas į negrynus kai kieno motyvus, 
atsakydavo: „Kam aš turiu blogai manyti apie žmones?.“ Bet nusivy- 
lęs su širdgėla reaguodavo: „Tu auką, širdžiai vakar mielą, šiandieną 
žaislu išmainei...“ 

Kad Maironis nepaliko vyskupu, daugiausia kalti „gandai“ ir Pa- 
vasario balsai. Perkeltas seminarijon apsigyvenau priešais prof. Žon- 
galavičiaus buto; mudviem patarnavo tas pats tarnas; man pasako- 
jo, [kad] mano kaimynas, išvažiuodamas užsienin, įdėjęs lagaminan 
Maironio poezijos rinkinius; teko nugirsti, jog jis parašęs apie autorių 
pranešimą... Tai jausdamas Maironis, pradėjęs Mūsų vargų tęsinį, 
nusiskundė: „Kodėl, Dievuliau, negaliu skaisčios poezijos keliu prie 
aukšto žengti idealo?." 

Pagaliau jis jaunesnių aplenktas, nieko nebesitikėdamas, ėmė tarsi 
tyčiomis nebesisaugoti, net yra parašęs: „Liuosas pilietis ramiau sau 
miegos, nevaržomas pančiais šilkiniais../* Patyriau iš diplomatų sferų, 
esą Maironiui norima parūpinti koks tai pakaitalas; drauge sužinojau 
reikalą sunkiai einant. Kad neturėtų skaudaus nusivylimo, patariau 


' Maironis, eil. „Nutrūko - nesumegsi“ (1920). 
^ Maironis, eil. „Taip atsilyginta" (1908). 

užbėgti už akių, sustabdyti akciją. Priminiau jo paties žodžius: „Mano- 
ji žvaigždė ir be to gal žibės...“ Atsakė: „Be mano žinios daro, tesižino; 
gavęs galėsiu insignijų nevartoti“. Tiktai pertvarkant metropolijos ka- 
pitulą, kaip josios pirmininkas, gavo protonotaro titulą, kurį brangino. 

Maironis visados buvo neišlaidus; jau Petrapilio laikais turėjo pi- 
nigų. Lenkai profesoriai iš jo skolindavosi: pritrūkę juokaudavo: 
„Pėjdziem do Stanow Zjednoczonych“ (Eisim į Jungtines Valstybes). 
Senatvėje pasidarė taupus, ypač nemėgo mažų davinių, vadinamojo 
„ubagavimo . Buvo pamėgęs statybą. Sugalvojes pristatyti ant semina- 
rijos mūrų trečiąjį aukštą, kiek galėdamas taupė jos lėšas; tekdavo kai 
kurioms jo priemonėms prieštarauti. 

Maironis nebuvo šykštuolis. Nesigailėjo išlaidų meno dalykams, 
aukų statomai Betygalos bažnyčiai; didžiulius savo rūmus dar gerokai 
prieš mirtį dovanojo seminarijai; mirdamas ir kitus, vėliau pamūry- 
tus, namus užrašė visuomenės reikalams. Išleistus savo raštus, auto- 
riaus teises ir likusias sutaupas paskyrė visokiems geriems tikslams... 

Kartkartėmis nuvažiuodamas iš Panevėžio Kaunan, sustodavau 
pas Maironį. Paskutinį sykį mačiau jį 1932. VI. 28 gulintį karste, ap- 
vainikuotą mitra. Pagerbkime mirusiojo norą: per daug kritiškai nesi- 
jokime „per rėtį poeto paslapčių, jausmų“, nedrumskime jam „atilsio 
ramybės“, kad nesigailėtų savo „širdies jautrumo“. 

P. S. Maironio portretus, bareljefus ir biustus yra darę keli daili- 
ninkai. Mano supratimu, vienas geriausių atvaizdų yra Vytauto 
D.[idžiojo] muziejuje. Po pasaulinio karo grįžo iš Rusijos išbadėjęs 
p. Šimkūnas. Prisiprašė Maironį duoti jam darbo: pasišovė nutapyti 
portretą. Popietėmis beveik kasdien eidavome su Maironiu pasivaikš- 
čioti. Užeidavau, kai jie baigdavo seansą. Menininkas leisdavo man 
prikišti savo dvylekį, pasiūlyti korektüras... 

Išėjo kilnus, dvasios aristokrato tipas. Parinkome gražius rėmus; 
pakabinome tinkamoje vietoje. Savininkas patenkintas. Atsilygino 
gausiai. Dailininkas paprašo leidimo nusifotografuoti savo kūrinį. 
Išgirdau, gen. Nagevičius ieškąs aukotojo Maironio portretui pirkti. 


"Maironis, eil. „Taip atsilyginta" (1908). 
^ Maironis, eil. „Poetui mirus“ (1920). 

Nueinam muziejun, žiūrime - bekabas tarp „nemirtingųjų“. Maironis 
raukėsi dėl Simküno nekorektiškumo. Nuoširdžiai tebesidžiaugiu po 
šiai dienai, kad jis muziejuje. 


Kazimieras Paltarokas, „Maironis: (Atsiminimų žiupsnelis 10 m. jo 
mirties proga)“, in: Panevėžio apygardos balsas, Panevėžys, 1942-07-19, 
Nr. 28; taip pat skelbta: „Atsim3inimai“, in: Literatūra ir kalba, p. 458- 
462. 


Jonas Gasiūnas 
Maironis - mokytojas Žemaičių dvasinėje seminarijoje 


Kai man teko pradėti ruoštis į kunigus, tais pačiais metais Maironis 
(kun. Mačiulis) užėmė rektoriaus ir profesoriaus vietą Žemaičių dv. 
seminarijoje. 

Jo vadovybė visų lietuvių auklėtinių buvo džiaugsmingai sutikta. 
Kaip šiandien matau Maironį - rimtą ir senyvos išvaizdos profeso- 
riu, besisveikinantį su mumis didžioje seminarijos salėje. Jau pirmais 
savo žingsniais pasirodė tuo, kuo iš tikrųjų buvo pats ir norėjo, kad 
kiti būtų tokiais. Jisai prabilo į mus, auklėtinius, lietuviškai, kas buvo 
nepaprasta tuo metu, nes čia buvo tradicija kalbėti lenkiškai. Mus, 
lietuvius, ne tiek nustebino toks pasielgimas, kiek pradžiugino, kad 
nuo tos valandos pajutom šalia savęs tvirtą sieną prieš lenkiškąją dva- 
sią, kuri tiek metų viešpatavo minėtoje mokykloje. Lenkuojantieji 
auklėtiniai elgesį būsimojo savo vadovo visaip aiškino: vieni kalbėjo, 
kad nauja era prasideda, kiti kritikavo Maironį už netaktingą neva 
pasielgimą, kad jis neprabilo senu papročiu lenkiškai ar bent lotyniš- 
kai. Mums gi, lietuviams, buvo suprantamas teisingas pasielgimas, ir 
laukėm iš Maironies tolimesnių naujų žygių. 

Kartą pareiškęs savo drąsų nusistatymą, Maironis nė žingsnio ne- 
paslinko atgal, bežadindamas lietuvybės idėją savo auklėtiniuose. 
Mokyklos tvarkoje buvusią lenkų kalbą pakeitė lietuvių kalba. Tai at- 
sitiko trumpu laiku ir be jokių kliūčių. 

Maironis pralaužė ledus seno papročio ir įvedė naują paprotį: jausti 
ir gyventi lietuviu. Auklėtiniai greit apsiprato su naujove ir net tie, 
kurie mėgdavo svetima kalba kreiptis į perdėtinį, dabar gi kiekvienas 
nedrįso kitaip užkalbinti Maironį kaip tik lietuviškai. 

Mokslas Žem. dv. seminarijos greit pašoko aukštumon - buvo įves- 
tos pirmosios reformos, o su jomis nauji, reikalingi dalykai. Maironis 
mokslo įstaigon įnešė daug gyvumo. Kiek teko patėmyti, yra tai refor- 
mų žmogus, kuris supranta laikų dvasios reikalavimus. Mokslo daly- 
kų žinojimo reikalavo be atodairos. Pirmais metais po įvedimo naujų 
dalykų auklėtiniai vargiai galėjo apsiprasti. Dėl tos priežasties prašė 
atleisti nuo kvotimų. Maironis rimtai išklausė delegacijos prašymus, 
bet sykiu suramino, kad lengva žinoti tuos dalykus ir kad nieko ne- 
paprasto nėra, ir vis dėlto liepė laikyti kvotimus. Taip, nepešę nieko, 
turėjome kvotimus laikyti. Pasekmės buvo blogiau, neg manyta, bet 
Maironis nė žingsnio nenusileido savo reikalavimuose. Sekamais ir 
tolimesniais metais tie patys dalykai įėjo į paprastas vėžes, ir mokslo 
reikalingumas pasirodė naudingu net patiems auklėtiniams. 
Neužtektino gabumo ar menkai pasiruošę auklėtiniai buvo priversti 
pasitraukti. 

Maironis, nemažai reikalaudamas mokslo, sykiu buvo nuolaidus ir 
savo įtekme palaikydavo darbščius auklėtinius. 

Maironis, būdamas pats lietuvis, mokėjo apsieiti su auklėtiniais 
lenkiškos orientacijos. 

Jisai visad buvo lygus visiems, jei nematė aiškaus priešginumo. Mat 
vadovavos krikščioniška tolerancija, kuri smerkia visokį šovinizmą. 

Pabrėžęs kai kuriuos bruožus Maironies kaip mokytojo, galiu di- 
džiuotis, kad buvau jo mokiniu ir sykiu jam dėkuodamas už rūpes- 
tingą auklėjimą pasėtos mūsų širdyse idėjos, geidžiu ilgiausių metų 
Brangiam Jubiliatui! 


Jonas Gasiūnas, „Maironis - mokytojas Žemaičių dvasinėje seminarijo- 


je: Atminimai iš 1909-1914 m., in: Biržų žinios, Biržai, 1922-10-30, Nr. 11 
» 
p.122. 


337 


Kazys Žitkevičius 


Kai baigęs Palangos progimnaziją, 1910 metais pasiryžau toliau mokytis 
Kauno dvasinėjeseminarijoje, iš karto sužinojau, kad seminarijos rekto- 
riumi yra paskirtas Maironis. Buvo įdomu pirmą kartą pamatyti Kauną, 
Nemuną, nair Maironį, kuriovadovybėje turėjau likti penkerius metus. 

Įteikiant prieš egzaminus seminarijos raštinėje reikiamus doku- 
mentus, pirmą kartą teko susitikti su Maironiu. Buvo jis tada pačiame 
amžiaus pajėgume, nebaigęs penkiasdešimt metų, tamsiais garbano- 
tais plaukais, veide dar nesimatė senatvės bruožų, iš po akinių veržėsi 
reikšmingas, gilus akių žvilgsnis. 

Rudenį, susirinkę į seminariją, buvome lyg ir kiek nusivylę Mairo- 
niu. Mokslo metai buvo pradedami dvasiniu susikaupimu - rekolek- 
cijomis. Nors mes beveik visi kalbėjomės lietuviškai, o čia visi svars- 
tymai, konferencijos ėjo tik lenkų kalba. Dauguma naujokų netgi ne- 
suprato, kas buvo sakoma. Ir tai vyko Maironio vadovaujamoje semi- 
narijoje. To mes negalėjome sutalpinti savo jaunose galvose. Dalykai 
paaiškėjo vėliau. Maironis buvo priklausomas nuo savo vyriausybės 
ir įsisenėjusią tvarką keitė pamažu. Antai kitais metais pirmajam ir 
antrajam kursui, remiantis tuo, kad jie nesuprantą lenkiškai, rekolek- 
cijos buvo pravestos lietuviškai. O trečiaisiais metais jau visai semina- 
rijai rekolekcijos būdavo tik lietuviškai. 

Maironio pseudonimas buvo visuomenėje toks populiarus, jog 
daugelis jį taip vadino, netgi tikrosios pavardės nebežinojo. Juoba 
mes, jo auklėtiniai, savo rektorių tevadindavome tik Maironiu. 

Pasakojama, kad Maironis, kai dar tebebuvęs seminarijos profe- 
soriumi, su savo klausytojais buvęs draugiškai artimas, o kai reikėjo 
išvykti profesoriauti į Petrapilio dvasinę akademiją, jis jautriai beveik 
su ašaromis atsisveikinęs su kiekvienu atskirai. Būdamas rektoriumi, 
to jautrumo jau nerodė. Kartais, kaip mums atrodė, netgi buvo per 
griežtas. Bendra jo taisyklė buvo - nelepinti klierikų. Bet mes visada 
Maironį gerbėme ir didžiavomės, kad mes jo auklėtiniai. 

Aukštai vertinome Maironį ir kaip dėstytoją. Dėstė jisai morali- 
nę teologiją, pradedant nuo trečiojo kurso. Teologiniai dalykai buvo 
dėstomi lotynų kalba. Maironis stengėsi perteikti dalyką trumpai ir 

aiškiai. Kuriam nors platesniam klausimo nušvietimui dažnai pavar- 
todavo ir gimtąją kalbą. Dėstydavo rimtai susikaupęs, bet retkarčiais 
ir pajuokaudavo. Kartą iškilo klausimas dėl rusų sentikių krikšto ga- 
liojimo. Maironis sakėsi nesusipažinęs su jų krikšto apeigomis, bet 
turėsiąs tuojau vykti į mišką, kur ruošiamas kuras seminarijai, ten ža- 
dėjo pasikalbėti apie tai su sentikiais darbininkais ir kitą kartą atsaky- 
siąs į iškeltą klausimą. Prisiminė pažadą ir sako: „Taigi, kaip žadėjau, 
kalbėjausi miške su sentikiais apie jų krikštą. Jie man paaiškino, kad 
pirmausia išrenkamas krikšto vardas, sakysim, išrinko Ivano vardą. 
Tada tris kartus panardo į vandenį ir sako: Budj Ivan, budj Ivan, budj 
Ivan. Vot i jestj Ivan. (Būk Ivanas, būk Ivanas, būk Ivanas. Štai ir yra 
Ivanas.) Aišku, kad tai buvo atsakymas visai nenusimanančių apie 
sentikių krikštą. 

Kitu atveju Maironis prisiminė apie vieną kunigą Baltarusijoje, 
kurs, naktį pažadintas važiuoti pas ligonį, vėl užmigo. Vežėjas, ne- 
sulaukęs kunigo, antrą kartą smarkiai trenkęs į langą ir sušukęs: Kali 
ksiondz, tak i ksendzuj! (Jei kunigas, tai ir kunigauk!) Ir kunigas be- 
žiūrint išsirengęs į kelionę. 

Ne kartą tokią atvangą sudarydavo patys klierikai. Pasitaikydavo, 
kad kas, paklaustas atsakyti, gerai nesusipažinęs su klausimu, vepte- 
lėdavo kokią nesąmonę. Maironis tokiu atveju garsiai nusijuokdavo. 

Seminarijos sode tekdavo matyti Maironį bevaikštinėjantį su Jakš- 
tu, Tumu, Naujaliu. Didžiulės reikšmės mūsų tautos atgimimo lai- 
kotarpiui turėjo Maironio bendravimas su muziku Naujaliu. Naujalis 
vadovavo klierikų chorui, kurs giedodavo katedroje. Choro repeticijų 
reikalu Naujalis dažnai būdavo seminarijoje ir turėjo progų nuolatos 
susitikti su Maironiu. Paźjstami juodu dažnai, ypač pavasario vaka- 
rais, sutikdavo bevaikščiojančius Nemuno krantine. Juodu ir šiaip ne- 
daug kalbėdavo, o kai už Nemuno šlaituose pasigirsdavo lakštingalos 
suokimas, jos sodrus balsas lygiai sužavėdavo poetą ir muziką, ir abu, 
sulėtinę žingsnius, ilgai klausydavosi lakštingalos giesmės. 

Iš klierikų atsirasdavo, kas sugebėdavo chorą mokyti dainų. Sek- 
madienių vakarais choras padainuodavo ką nors iš savo repertuaro, į 
kurį pirmoje eilėje įeidavo Maironio žodžiais Naujalio dainos. Visados 
būdavo malonu išgirsti ką naujo. 

1913 metų pavasarį iš spaudos išėjo Maironio Pavasario balsai, pa- 
pildytas leidimas. Išsiskirstydami į atostogas, visi įsigijome šį leidinį. 
Vasarą tekdavo Maironio eilėraščius paskaityti ir kaimiečiams. Gali- 
ma buvo jausti, kaip tie eilėraščiai visų buvo suprantami ir mėgiami. 

Tuo laikotarpiu plačiai veikė „klojimų“ teatras. Vasarą, pakol dar 
klojimai būdavo tušti, veiklesni miesteliai ar didesni kaimai pasi- 
rinkdavo tinkamesnį klojimą, įrengdavo sceną, suolus ir suruošdavo 
„lietuvišką vakarą“. Tokiose vakaronėse būdavo kas nors vaidinama, 
deklamuojama, padainuojama. Deklamacijai dažniausiai buvo pa- 
renkami mėgiamiausi Maironio patriotiniai eilėraščiai, o mėgiamiau- 
sios dainos tada būdavo Naujalio, Maironio žodžiais. Ir taip Maironio 
poezijos posmai visur kėlė ir gaivino tautinę sąmonę. 

Greit bėgo seminarijoje mokslo metai. Pavasarį kasmet buvo ren- 
giama visos seminarijos išvyka garlaiviu kur nors į Nemuno pakrančių 
grażesnes gamtos vietoves. Taip buvo ir man jau bebaigiant ketvirtąjį 
kursą. Šį kartą pasukome į nuostabų Nevėžio žemupio slėnį Raudon- 
dvario apylinkėje. Rektoriaus buvo susitarta su vietos grafu Tiškevi- 
čiumi, ir buvo gautas palankus pritarimas, kad mes čia be jokių kliū- 
čių galėsime pabūti jo valdose. Apžiūrėjome dvaro rūmus, kurie lyg 
kokia pilis puikiai derinosi su miškingu Nevėžio slėniu. Aplankėme 
puošnią bažnyčią, kurioje kadaise jaunuolis J. Naujalis, pavaduoda- 
mas vargonininką, atkreipė grafų dėmesį į savo gabumus groti vargo- 
nais ir buvo išsiųstas studijuoti muzikos į Varšuvą. 

Dieną praleidome gražesnėse Nevėžio pakrantėse. Turint Maironį 
savo tarpe, kaip lengva buvo dainuoti „Lietuva brangi“... Kaip naktis 
tamsi, juodas Nevėžis perjuosia girias ir žalias pievas... 

Praėjus porai dienų teko išgirsti iš Maironio, kad mes išvykoje į Rau- 
dondvarį padarėme jam nemalonumą. O buvo taip. Tuo laikotarpiu 
Jakštas buvo išleidęs lenkų kalba brošiūrą, kurioje kaip katekizme klau- 
simų iratsakymų būdu trumpai iraiškiai priminė, kad lenkiškai kalban- 
tieji Lietuvoje nėra kokie lenkų atėjūnai, bet tie patys lietuviai, pamiršę 
tėvų kalbą. Kai kurie klierikai ekskursijos metu tomis brošiūromis ap- 
dalino dvare kumečius, o tai sukėlė tarp jų ginčus. Grafas, surinkęs tas 
brošiūras, atsiuntė Maironiui su laišku, kuriuo išmetinėjo, kad už pa- 
lankų priėmimą jo auklėtiniai atsilyginę dvaro darbininkų kiršinimu. 

1914 metų vasarą prasidėjo Didysis karas, į kurį įsitraukė ir Rusi- 
ja. Kaunas, kaip pasienio tvirtovė, buvo rengiamas gynybai. Iš miesto 
turėjo išsikraustyti visos mokyklos ir prieglaudos. Tai sudarė didelių 
rūpesčių seminarijos vadovybei. Daugelis švietimo, labdaringų įstai- 
gų kėlėsi į Rusijos gilumą. Seminarijai nebuvo prasmės keltis kitur 
iš savo krašto, o surasti patalpas tokiai didelei įstaigai buvo sunku. 
Pagaliau nutarta keltis į Vašuokėnų dvaro rūmus, netoli Troškūnų, 
kuriuos buvo įsigijęs lietuvis Brazdžius. 

Nors rūmai buvo dideli ir savininko šeima išsikraustė gyventi į ku- 
metyną, bet sutilpti visa seminarija juose negalėjo. Todėl buvo susi- 
tvarkyta taip, kad pirmieji trys kursai mokėsi seminarijoje iki pava- 
sario, o mes, du vyresni kursai, neakivaizdiniu būdu pasiruošę pagal 
programą, povelykiniu laiku teatvykome į seminariją išklausyti bai- 
giamųjų paskaitų ir išlaikyti egzaminų. Tuo būdu Maironio globoje 
pabuvome dar porą mėnesių. 

Aplinkačiabuvovisaikitokianegu Kaune. Laisvulaikuarbesiruošda- 
mi egzaminams, plačiai išsiskirstydavome po laukus ir krūmus. Rekto- 
rius dažnai mums primindavo, kad pertoli nuo centro neklaidžiotume. 

Brazdžiai, gerbdami Maironį, rūpinosi kuo nors paįvairinti kaimo 
gyvenimą. Sekmadieniais gegužės vakarais paežery kartais buvo gir- 
dėti dainos ir armonikos garsai. Brazdžiuvienė pati buvo gera daini- 
ninkė, jaunatvėje giedojusi bažnyčioje, ir su susirinkusiais kaimiško- 
mis dainomis pagerbdavo Maironį, atvykusį į paežerį ar palydėdami jį 
besiirstant laiveliais ežere. 

Maironis mėgo pabuvoti tarp kaimo žmonių. Atlaidų ir kitomis 
progomis jį pavėžindavo po apylinkės miestelius. Visur jo vardas buvo 
žinomas, ir visų jis, kaip garbingas svečias, buvo laukiamas. 

Greit praėjo mūsų kurso studijų tie pora mėnesių. O karo frontas 
artėjo. Net Vašuokėnuose ramiais vakarais kartais girdėdavome ar- 
tilerijos pabūklų tolimą dundėjimą. Išlaikę egzaminus, gavę kunigo 
šventimus, išvažinėjome, kas galėjo, į namus, o kas negalėjo grįžti į 
namus, prisiglaudė kur nors pas draugus. 

Liepos mėnesį vokiečiai užėmė Panevėžį ir pasistūmė toliau į rytus 
ir į šiaurę. Aš gavau paskyrimą vikaro pareigoms Panevėžy. Po kurio 
laiko Maironis apsigyveno Krekenavoje, mūsų kaimynystėje, ir čia iš- 
gyveno iki vokiečių okupacijos galo. 

Romėnai senovėje sakydavo: Inter arma musae silent - ginklams 
žvangant, mūzos tyli. Maironio mūza tačiau ir karo metais nenutilo - 
kartas nuo karto ji vis ką nors jam pasakydavo, ir Maironis tai kambary, 
tai sėdėdamas šventoriuje protarpiais rašinėjo. Gražesnėmis dienomis, 
perėjęs Nevėžio tiltą, eidavo į mišką pasivaikščioti. Mėgstamiausia jo 
vieta būdavo kalva pamiškėje, iš kur atsiverdavo platesnis reginys į jo 
apdainuotas tamsiojo Nevėžio žaliąsias pievas. Čia jis praleisdavo kar- 
tais ilgesnes laiko valandas, kurdamas naujus poezijos posmus. 

Maironio gerbėjai, pastebėję šią jo mėgiamą vietelę, jam nesant, 
Čia sukalė patogų suolelį atsisėsti. Maironis, netikėtai jį radęs, suolely 
įrašė šį posmelį: 


Kas tą vietelę aplankys, 

Tai rankai ačiū pasakys, 
Kuri suolelį tašė, kalė, 

Čia taip malonu ir ramu! 
Pripildo paukščiai čiulbimu 
Tą žalią be pastogio salę. 


Tosuoleliojau nebėra, likotik tosvietos prisiminimas. Pro tąvietą nū- 
nai pravestas naujas kelias į Ramygalą. Pagerbiant Maironio atminimą, 
tą kalvą šalia kelio buvo pradėta tvarkyti, sodinant medžius, ruošti poil- 
sio suolelius. Buvo atvežtas ir didelis akmuo, kuriame turėjo būti iškal- 
tas Maironio atminimas. Bet kažkodėl rajonas tuos darbus sulaikė. Gal 
norėta tinkamiau šį darbą sutvarkyti. Tačiau iki šiol nieko nedaroma. 

Maironis, gyvendamas Krekenavoje sunkiais vokiečių okupacijos 
laikais, pasitaikius progai, aplankydavo kaimynus. Panevėžy, kaip di- 
deliame centre, ypač į karo pabaigą, norėdamas ką daugiau patirti, jis 
dažnai būdavo. Čia tekdavo susitikti su Maironiu, kaip sakoma, nebe 
mokyklos suole ir laisviau pasikalbėti visais rūpimais klausimais. 

Šiaip sau besikalbėdamasartimųjų tarpe prie stalo ar kitu atveju Mai- 
ronis mėgdavo įpinti linksmesnių nuotykių. Kartą jis pasakojo, kaip, 
rusams traukiantis, vienas atsilikėlis kareivis užsispyręs jo klausė, kur 
čia kelias į Riazanę, Ir būk tu mandras Lietuvoje surasti kelią į Riazanę! 


1 Maironis, eil. „Suolelis miške“ (pirmasis pavadinimas „Miške suolelis“; 1920). 

Kitą kartą Maironis pasakojo juokingą nuotykį iš Petrapilio laikų, 
kai jis, būdamas profesoriumi Dvasinėje akademijoje, ėjo ir inspekto- 
riaus pareigas. Buvo įprasta pasivaikščiojimo proga su studentais ap- 
lankyti ką nors iš Petrapilio įžymybių ar renginių parodų. Kartą buvo 
pasirinkta aplankyti vaškinių figūrų parodą. Žinome, kaip tokios figū- 
ros gyvastingai atrodo. Vienas trumparegis studentas pamiršo pasi- 
imti akinius. Prie vienos figūros jis panorėjo įsitikinti, kaip tos figūros 
taip gyvastingai padarytos - jis tiesė ranką, norėdamas pačiupinėti 
figūros nosį, o tai buvo į figūras dėmesingai užsižiūrėjusi dama. Įsižei- 
dusi ji tik riktelėjo: „Ką jūs!“ - Sumišęs studentas pasiteisindamas tiek 
tepasakė: „Atleiskite, aš maniau, kad jūs išpūsta“. Studentas, matyt, 
vaizdavosi, kad parodos figūros būdavo kažkaip išpučiamos. 

Norint svečią užimti, kartą Maironį nuvedė bažnytinio choro pa- 
klausyti, kurs buvo susirinkęs repeticijos proga. Chorui vadovavo mu- 
zikas Vl. Paulauskas. Tuo metu jo choras buvo geriausias Panevėžy ir 
su dainomis pajvairindavo retkarčiais rengiamus lietuviškus vakarus 
sunkiais okupacijos laikais. Paulauskas sukomponuodavo kai ką ir 
savo. 

Maironis, klausydamasis choro, kažką žymėjo savo bloknote. Cho- 
rui nutilus, jis, lyg kreipdamasis į vieną choristę, kuri kasas buvo pa- 
puośusi rože, sako: „Nesek sau rožės prie kasų: Ji jauną širdį pavilios..." 

Vėliau Maironis Paulauskui įteikė eilėraštį, pavadintą „Duetas“, 
pavesdamas tekstui pritaikyti muziką. Paulauskas, padrąsintas Mai- 
ronio jam pareikšto pasitikėjimo, sakos, gana greitai lengvai sukūręs 
„Duetui“ melodiją ir akompanimentą. Šis duetas ne kartą buvo atlik- 
tas Panevėžy ir visados patikdavo publikai. 

Pusiaukelyje tarp Krekenavos ir Panevėžio yra Upytė, kur šalia kelio 
stūksojo krūmais apaugusi kalva, kurios vidury yra dauba. Likę tarp 
žmonių padavimai sako, kad čia kadaise stovėję žiauraus pono Či- 
činsko rūmai. Jie prasmegę į žemę, kai žiemą Kalėdų naktį perkūnas 
nutrenkęs Čičinską, kai šis, nušovęs kunigą, kurs jo be atgailos dėl jo 
nedorybiu neleido į bažnyčią, važiavo namo. 

Maironis, gyvendamas Krekenavoje, turėjo daug progų aplankyti 
šią vietovę, surinkti žmonių padavimus apie Čičinsko žiaurumus. O 
tai paskiau panaudojo, rašydamas baladę „Čičinskas“. 

Maironis, dar tebegyvendamas Krekenavoje, galėjo pasidžiaugti 
Panevėžy įsteigta lietuvių gimnazija ir mokytojų seminarija. Mieste ir 
kaimuose buvo steigiamos pradinės mokyklos. Žemės ūkis greit ėmė 
viršyti prieškarinį lygį. 

Lenkams okupavus Vilnių, centrinės valstybės įstaigos buvo per- 
keltos į Kauną. Visur, tuo labiau čia, buvo reikalingi visų sričių kul- 
tūros darbuotojai. Maironis, vos tik leido aplinkybės, grįžo į savąjį 
Kauną. Pirmutinis jo darbas buvo atkurti dvasinę seminariją. [P]o 
Steigiamojo Seimo atidarymo 1920 metais iš spaudos išeina Maironio 
Mūsų vargai ir papildytas Pavasario balsų leidimas. 

Sulaukus universiteto savo krašte, panorėjau ir aš dar kiek pastudi- 
juoti ir įstojau į Teologijos-filosofijos fakultetą. Tuo būdu auditorijoje 
vėl susitikdavome su Maironiu. 

Tų pačių 1922 m. rudenį buvo minimas Maironio 60 metų amžiaus 
jubiliejus. Teko ir man ta proga dalyvauti sveikinimo delegacijoje nuo 
Teologijos-filosofijos fakulteto studentų. Prie sveikinimų ir linkėjimų 
turėjau garbės pareikšti Maironiui padėką už tą didelį jo indėlį į mūsų 
literatūrą ir tą ilgą šauklio žygį, žadinant mūsų tautos sąmonę. Mairo- 
nis apgailestavo, kad jis yra tiek užimtas ir mažai beturi laiko kūrybai. 
Iš tikrųjų tuo laiku Maironis turėjo daug pareigų kaip seminarijos rek- 
torius, dėstytojas ir dviejų fakultetų profesorius. 

Teko būti teatre Maironio dramos Vytautas pas kryžiuočius prem- 
jeroje. Maironis sėdėjo pirmoje eilėje tarp savo artimųjų. Pasibaigus 
vaidinimui, teatro atstovai atėjo kviesti autorių į sceną pasirodyti pu- 
blikai. Maironis visaip atsiprašinėjo, kad jį paliktų vietoje, kur jį ir taip 
visi mato. Bet delegacija pavartojo mandagumo prievartą - ėmė jį už 
parankių, veste nuvedė į sceną, kur publikai plojant tarp kalbų ir gėlių 
įvyko Maironio pagerbimas. 

Visuomenėje buvo kilęs sumanymas Maironio garbei pastatyti Is- 
torinio muziejaus! sodely jo biustą. Bet Maironis griežčiausiai užpro- 
testavo, kad jam gyvam tebesant statytų jo paminklą. 

Baigęs savojo fakulteto pirmosios laidos studijas, vėl grįžau į Pane- 


! Kalbama apie Karo muziejaus (dabar Vytauto Didžiojo karo muziejus) sodelj 
Kaune. 

vėžį. Į Kauną retai kada benuvykdavau. Su Maironiu prisimenu dar 
porą susitikimų Palangoje, kurie paliko gilesnių minties asociacijų. 

1927 m. vasarą studentai Birutės kalno papėdėje vaidino Myko- 
laičio-Putino misteriją Nuvainikuota vaidilutė. Centrinė vaidinimo 
vieta buvo takas maždaug toje vietoje, kur dabar yra kuklus Birutės 
paminklas. Vaidinimas vakaro prieblandoje, panaudojant tinkamą 
apšvietimą, dalyvaujant choro grupėms, netgi raiteliams (Kęstutis ir 
jo palyda), darė gilų įspūdį ir sutraukė beveik visą vasarotojų publiką. 
Be jokių suolų ji susėdo miške kur kam teko. Netoliese priešais mane 
sėdėjo Maironis savo artimųjų tarpe. Matyti buvo, kaip jis dėmesingai 
sekė visą misterijos eigą. Gal jam, kaip rašytojui, buvo įdomu sekti ir 
misterijos veikalo kompoziciją. 

Ir paskutinį kartą teko matyti Maironį taip pat Palangoje. Gal ir jo 
buvo ta paskutinė vasara Baltijos pajūryje. Maironis sėdėjo jūros tilto 
gale apsuptas savo gerbėjų, kurių dauguma, atrodė, buvo akademinis 
jaunimas. Apsivilkęs jis buvo ilgu baltu apsiaustu, rankose turėjo laz- 
dą, kurią visuomet imdavo, eidamas pasivaikščioti. Visi ramiai šne- 
kučiavo, gėrėjosi besileidžiančios saulės atspindžiais, banguojančios 
jūros paviršiumi, 

Maironis jūros fone tarp savo gerbėjų man priminė Fojerbacho pa- 
veikslą, kuriame jis vaizduoja Dantę Ravenoje, jūros pakrantėje tarp 
savo gerbėjų". 

Maironis išsirengė kelionėn ir 1932 m. vasaros pradžioje, norėda- 
mas aplankyti savo draugą Tytuvėnų kleboną Jančiauską, manydamas 
gal ir toliau pakeliauti. Bet svečiuose pajuto stipresnį ligos priepuolį. 

Atvežtas į Kauną, apsuptas rūpestinga medicinos globa, jis jau ne- 
bepasveiko ir mirė birželio 28 d. Palaidojo jį jo paties pasirinktoje vie- 
toje - Kauno katedros pašonėje. 


Anykščiai, 1974-1-03. 


„Atsiminimai“, in: Literatūra ir kalba, p. 464-471. 


1 Kalbama apie Anzelmo Feuerbacho paveikslą „Dante und die edlen Freuen 
von Ravenna“ (1857). 

Mykolas Grubys 


Atsiminimai apie Maironį 
Kunigų seminarija 


Pirmą kartą pamačiau Maironį 1913 m. pavasarį. Atvažiavome su drau- 
gu į Kauną laikyti stojamųjų egzaminų į Kunigų seminariją. Mes jau 
buvome skaitę spaudoj paskelbtą egzaminų datą. Žinojome, kad se- 
minarijos rektorium yra Maironis. Dabar neatmenu kodėl, mes nu- 
sprendėme eiti pas Maironį teirautis, kada bus tie egzaminai. Galimas 
dalykas, kad mus paskatino noras pamatyti Maironį. Maironis pasakė 
mums, kad bus stojamieji egzaminai ir nustebęs paklausė: „Argi jūs 
neskaitote lietuviškų laikraščių?“ Tas klausimas mus suglumino, jei 
neskaitome lietuviškų laikraščių, vadinasi, esame nesusipratę lietu- 
viai. Mes buvome nedrąsūs, nieko nepasakéme ir tyliai atsisveikinom. 

Tų pačių metų rudenį įstojęs į seminariją, turėjau dar geriau progos 
pažinti Maironį. 

Iš draugų sužinojau, kad Maironis atvyko į Kauną iš Peterburgo, 
ten jis buvo Dvasinės akademijos profesorium. 

Būdami pirmam kurse, pradžioje dar nedėvėjome ilgų rūbų, suta- 
nos. Mes turėjome patarnauti Mišioms seminarijos bažnyčioje laikan- 
tiems profesoriams. Iki šiol mes matydavom altorių tik iš tolo, o da- 
bar reikia žinoti visas apeigas, vaikščioti aplink altorių. Visa tai buvo 
mums nelengva. 

Seniau bažnyčiose Mišioms tarnaudavo vaikai. Jie buvo vadinami 
klapčiukais (lenk. chlopczyk'). Klapčiukai buvo gerai išmokyti, drą- 
sūs, vikrūs. O mes, suaugę vyrukai, tarnaudavom su baime. Nekant- 
resni profesoriai už klaidas pasibardavo. Bet Maironis niekad nesibar- 
davo, suprato, kad tos pareigos mums yra naujos, neįprastos. 

Aplamai tenka pasakyti, kad Maironis, matydamas klieriko klaidą 
ar netikusį klieriko elgesį, perspėdavo ramiu nepakeltu tonu. 

Būdamas pirmam kurse, gyvenau didžiuliam kambaryje, kuris 
buvo vadinamas dormitorium. Čia gyvenome apie 15 žmonių. Jauni 


1 Berniukas (lenk.). 

žmonės paprastai neramūs, mėgsta išdykauti, viens kitam trukdyti. 
Juk mes buvome ką tik iš gimnazijos suolo. Kartais užeidavo inspek- 
torius ar prefektas mus raminti. 

Kartą prieš pat Kalėdų atostogas taip įsismaginom, kad viską už- 
miršom. Vienas kitas turėjo styginį instrumentą, ėmė groti, čia pra- 
sidėjo linksmos dainos. Juk džiaugsmas! Rytoj išvažiuojam atostogų! 
Dabar neberūpi nei drausmė, nei tvarka. Niekas dabar nepagalvojo, 
kad gali užeiti inspektorius ir už bausmę gali nukirpti vieną dieną iš 
atostogų. Panašiai ir atsitiko — prasiveria durys, ir ant slenksčio pasi- 
rodė ne inspektorius, ne prefektas, bet... Maironis! 

- Na, tai kaip čia jūs? Negalima taip! Dabar adventas, o jūs grojate, 
dainuojate, juk negerai! 

Tie keli ramiai pasakyti Maironio žodžiai stipriau paveikė mus, 
negu inspektoriaus pakeltu balsu skelbiama bausmė. 

Maironio vardadienį (Jono Nepamukitis, gegužės 16 d.) eidavom 
sveikinti visi kartu. Sveikinimo kalbą pasakydavo paskutinio kurso, 
turįs jau aukštesniuosius šventinimus auklėtinis, vadinamas de- 
kanas. 

Maironis, dėkodamas už dekano išreikštus mūsų linkėjimus, savo 
kalbą beveik kasmet baigdavo: 

- Jūs savo sveikinimais visada man primenate, kad laikas labai greit 
bėga ir mano gyvenimas vis artėja prie galo. 

Dabar labai gerai suprantu tuos paskutinius Maironio žodžius, o 
tada gal ne vienas iš mūsų šyptelėjo savo mintyse, nes mums tada 
atrodė, kad mūsų gyvenimo pabaiga dar už jūrų marių. 

Dabar nemenu kokia proga seminarija rengė iškilmingą vakarėlį. Su- 
sitariau su draugu Petru M. įsiterpti į vakarėlio programą su deklama- 
cijomis. Pasirinkom po vieną Maironio eilėraštį. Petras pasirinko Mai- 
ronio „Varpai“, o man labai patiko „Vakaras ant ežero keturių kantonų“. 

Ilgai mokėmės, rodėsi, jau visai gerai iškalėm. Atėjo skirtoji diena, 
vakarėlis prasideda. Pirmoj eilėj sėdasi Maironis, visi profesoriai, pil- 
na salė sėdinčių ir stovinčių klierikų, priekyje sustojęs choras. Dabar 


1 Greičiausiai painiojama - Maironis savo vardadienį minėdavo šv. Jono 
Kantiečio dieną - spalio 20 d. 

mums pasirodė salė tokia iškilminga, kad mūsų nervai gerokai pasi- 
tempė. Stovime už kulisų ir jaudinamės. Petras klausia, katras eisim 
pirmas? Tu eik, sakau jam, tu drąsesnis. Petras drąsiai įžengė į sceną, 
žemai nusilenkė publikai ir švelniu stipriu balsu sušuko: 

„Varpai“, eilės Maironies!“ - Susimąstė valandėlę, vėl linktelėjo, dar 
palaukė, žemai nusilenkė ir spruko uźkulisin. Pribėgo prie manęs su- 
sijaudinęs ir gana garsiai ištarė: „dabar tu eik!“ Kur aš beeisiu, drą- 
sesnis ir tai susimovė, o aš, išėjęs į sceną, ir Maironio vardą neišarsiu. 

Mes kalbėjomės garsiai, o salėje buvo visai tylu, nes publika laukė, 
kada pasigirs „Vakaras ant ežero keturių kantony" 

Tuo ir pasibaigė mūsų vakarėlis. 

Po vakarėlio stovime mudu nusiminę, prie mūsų priėjo Maironis. 

- Kam jūs būtinai norite deklamuoti atmintinai, reikia knygą pasi- 
imti ir skaityti. 

Pasikalbėję su Maironiu, nusiraminom, supratom, kad Maironis 
mus užjaučia, jam gaila mūsų. Tada mums atrodė Maironis neapsa- 
komai geras, atsisveikinę palydėjom dėkingomis akimis. 


Reformos 


Maironio pastangomis ir įtaka buvo padarytos žymios reformos se- 
minarijoje. Iki Maironio atvykimo į Kauną vis labiau skverbėsi į se- 
minarijos auklėtinius lenkų dvasios įtaka. Inspektorius kn. Pocevi- 
čius su klierikais kalbėdavo tik lenkiškai. Kas lenkiškai nemokėjo, 
kreipdavosi į Pocevičių rusiškai. Reikia pasakyti, kad rusų kalba mes 
laisvai kalbėdavom. Mes mokėmės caro laikais, jau pradžios mokyk- 
loje i$mokom laisvai kalbėti rusiškai. Lietuviškai kalbėti mokytojas 
drausdavo. Jei išgirsdavo kalbant lietuviškai tarp savęs, bardavo. O į 
Kunigų seminariją stodami, buvome baigę, jei ne pilną gimnaziją (db. 
n klasių), tai bent vidurinę mokyklą (dabar 8-metę). Būdami pirmam 
kurse tarp savęs pasitardavom rusiškai. Grįždamas prie temos, turiu 
pasakyti, kad rusų kalba lietuvių tautiškai susipratimui nepakenkė 
tiek, kaip lenkų kalba. 

Bažnyčios istoriją dėstė Pocevičius lenkų kalba. Mes turėjome Baž- 
nyčios istorijos knygas lotynų kalba. Iš knygos inspektorius mums už- 

duodavo tik apie puslapį, tą mes turėdavome atsakinėti lotyniškai. Gi 
toliau aiškindavo lenkiškai labai plačiai. Kas buvo aiškinama lenkiš- 
kai, mes mažai domėjomės ir ne viską supratome. Vadinasi, Pocevi- 
Ciaus dėstoma Bažnyčios istorija mažai mums davė žinių iš Bažnyčios 
istorijos, tik nebent kiek buvo naudinga lotynų kalbai. 

Pirmam kurse buvo dėstoma lenkų kalba. Ją dėstė kn. Volavičius. 

Ketvirto kurso klierikai sekmadieniais po mūsų pamaldų sakydavo 
lenkų kalba pamokslus. Jų klausydavome mes ir žmonės, kurie buvo 
bažnyčioje. 

Atrodo, kad Kauno kunigų seminarijoje nebuvo reikalo dėstyti len- 
kų kalbą. Tiesa, Kauno vyskupijoje kai kuriose parapijose buvo sako- 
mi pamokslai lenkų kalba, bet parapijiečiai suprasdavo ir lietuviškai, 
jei susikalbėdavo lietuviškai su savo kaimynais lietuviais. 

Net grynai lietuviškose parapijose XX a. pradžioje dar būdavo skai- 
toma lenkų kalba Evangelija prieš pamokslą. Tai buvo darome dėl 
to, kad tose parapijose buvo keletas dvarų, kurių šeimos kalbėdavo 
lenkiškai. Tų dvarų šeimos sekmadieniais atvažiuodavo į bažnyčią 
paklausyti sumos, jiems būdavo perskaitoma lenkų kalba Evangelija, 
užduodama sukalbėti po 3 poterius ir jie išeidavo iš bažnyčios. Po to 
skaitoma lietuviams Evangelija ir pamokslas. Po pamokslo užduoda- 
ma sukalbėti po 5 poterius. Taip buvo Panevėžio apskr. Ramygaloje, 
Krekenavoj, gal dar kai kur. 

Panevėžio gimnazijų, mokytojų seminarijos ir vidurinės mokyklos 
mokiniams buvo sakomi pamokslai vieną sekmadienį lietuvių kalba, 
kitą lenkų k. Mat gimnazijoje, ypač mergaičių, buvo dvarininkų vaikai. 

Bet berniukų gimnazijoje mažai buvo tokių mokinių, kurių tėvai : 
kalbėjo lenkiškai, toje gimnazijoje buvo daug susipratusių lietuvių, 
patriotų. Tuo laiku berniukų gimnazijoje mokėsi rašyti Balys Sruoga. 
ir labai spausdavosi. Šveicorius, barškindamas savo šveicoriška lazda, 
ramindavo, lenkiškai kartodamas: „Powoli, powoli, paniczowie, proszę 
nie napierač“ (Palengva, palengva ponaičai, prašom nesispausti). 

Pasigirdo lietuviškas protesto balsas: „Tu kalbėk lietuviškai!“ 

Visa tai buvo iki 1914 m. pasaulinio karo pradžios. 

Nuo to laiko nebeliko Kunigų seminarijoj nei kn. Pocevičiaus, nei 

lenkų kalbos pamokų, nei klierikų sakomų lenkiškų pamokslų semi- 
narijos bažnyčioj. 


Vašakėnai' 


Prasidėjus Pirmajam pasauliniam karui, seminarija buvo iškelta į Va- 
šakėnų dvarą? (Panevėžio aps., Troškūnų parap.). Kaune negalėjo likti 
seminarija, nes Kaunas buvo tvirtovės miestas. 

Vašakėnų dvaro rūmai buvo dideli, dviejų aukštų, bet visa semina- 
rija su profesoriais negalėjo tilpti. Todėl vyresnieji kursai buvo atleis- 
ti, liko tik pirmieji trys. 

Mūsų antras kursas jau buvo rimtesnis. Mus patalpino taip pat, kaip 
ir Kaune, nemažam kambary, čia gyvenome, rodos, aštuoni žmonės. 

Buvo jau ruduo, karas jau įsisiūbavo, mūsų nuotaika buvo nerami, 
todėl kartais ir patriukšmaudavom. Kartą perskaitėm laikrašty, kad 
Kybartuose pasirodė du karininkai lietuviai rusų armijoj. 

Žavinga naujiena! 

Taip apsidžiaugėm, kad tuoj kai kurie „virto“ karininkais ir ėmė 
tvarkyti kareivius, žodžiu, visi ėmė triukšmauti. O vienas, atsirėmęs 
nugara į duris, žavisi tuo bruzdėjimu. Mums nė galvoj, kad mes trik- 
dom kam nors. Maironis, atėjęs mūsų raminti, negali atidaryti durų. 
Tik pabarškinęs pradarė, nes „žiūrovas“ atšoko nuo durų. 

Mes sustojom ir tylim. 

- Na, tai kas čia jums. Juk man trukdote! Argi galima taip? - Vienas 
iš mūsų nedrąsiai pusbalsiu pasiteisino: 

- Mes kartojame bažnyčios istoriją. 

- Na, gerai, bet kam taip garsiai? 

Mums atrodė, kad Maironis patikėjo, jog mes taip triukšmingai 
kartojame Bažnyčios istoriją. 

Vašakėnų apylinkės yra lygios, nuobodžios. Pavasarį apsemdavo 
vanduo pievas ir dirvas. Vanduo bėgdavo vagomis į griovius. Aplinkui 
lauko keliai purvini, pasivaikščioti nėra kur. Mes dažnai matydavome 


: Vašuokėnai. 
2 Komary giminei priklausiusį Vašuokėnų dvarą XX a. pradžioje įsigijo dva- 
rininkas Bronislovas Brazdžius. 

Maironį, vaikščiojantį po lauką, jis sustojęs ilgai žiūrėdavo į vaga bė- 
gantį vandenį. 

Mes gerai supratome, kad Maironio poetiška siela ilgisi gamtos 
grožio, kurio čia nėra, tai poetas džiaugiasi tuo srovenančiu vandens 
lašeliu. 

Vokiečiams okupavus Lietuvą, seminarija grįžo į Kauną. 

1919 m. baigėme seminariją ir atsisveikinom su Maironiu, bet ne- 
ilgam. 

1922 m. Kaune buvo įkurtas Lietuvos universitetas. Čia buvo ir teo- 
logijos fakultetas, kuriame Maironis buvo profesorium. Dėstė mora- 
linę teologiją. Reikalavimai jo buvo rimti. Mes sakydavome, kad Mai- 
ronis yra vienas. Kartą Maironis patiekė studentu B. tokį klausimą, 
kurio nei std. B., nei mes nesugebėjome atsakyti. 

Maironį gerbėm ne tik mes, bet ir kitų fakultetų studentai, mes visi 
juo didžiuodavomės. 

1924 m. baigęs studijas, atsisveikinau su Maironiu, bet vėliau teko 


su juo susitikti. 


Palanga 


Maironis dažnai atvykdavo į Palangą vasaroti. Gyvendavo Palangos 
klebono vasarnamyje. Čia gyvendavo ir daugelis kitų vasarotojų. Pietų 
ir vakarienės visi poilsiautojai susirinkdavo prie klebono stalo. 

Maironis buvo labai švelnus ir malonus, mėgdavo sąmojų, gražiai 
pajuokaudavo. Kartą per vakarienę bekalbant apie maisto produktus, 
labai rimtai pasiūlė Maironis greta sėdinčiai poniai įpilti į arbatą jai 
kefyro. Taip rimtai Maironis pasiryžo padaryti, kad ponia išsigando, 
nes kefyro pilnas šaukštas jau buvo arti stiklinės. Visi skaniai juokėsi. 

Palangon suvažiuodavo daug jaunimo, studentų ir studenčių. Visu 
būriu lydėdavom Maironį į mišką ar pajūrį. Kopose jaunimas dainuo- 
davo, juokaudavo, žodžiu, su Maironiu visiems visada buvo linksma. 
Kartą, pasisamdę kelias lengvas mašinas, nuvažiavome į Šventąją. 
Jūra, rodos, ne per daug bangavo. Maironis stovėjo per keletą žings- 
nių nuo vandens, žiūrėjo į tolį, staiga atplaukė didoka banga ir tiesiai 
plūstelėjo į Maironį, apipylė net kelius. 

- Na, kaip gi čia? - pasakė Maironis, purtydamas skvernus. Vienas 
studentas tarė: 

- Matote, poete, Baltija nėra tokia švelni, kaip keturių kantonų 
ežeras. 

- Taip, sako Maironis, - bet Baltija yra sava, lietuviška. 

Vėjuotą dieną vaikščiojom su Maironiu po Palangą, sutikom kuni- 
gą amerikietį. Jis ėmė kviesti mus į savo vilą, turįs labai gero ir skanaus 
gėrimo, atseit amerikietiško pamėginti. Užėjome, amerikietis atnešė 
bonką, pripylė po nemažą taurelę. Maironis išgėrė, pažvelgė ameri- 
kiečiui į akis ir tarė rusiškai: 

- Fu, kakaja gadost! Nalivaj druguju* - Man taip buvo juokinga, 
net ir amerikietis nusikvatojo. 


Krekenava (Panevėžio apskr.) 


Maironis retkarčiais atvažiuodavo į Krekenavą. Čia yra gražios vietos, 
pušynai, Nevėžis. Maironis mėgdavo pavaikščioti po pušyną. Kartą su 
klebono seserim nuėjom kartu su Maironiu į netolimą pušyną, kuris 
vadinasi Varnakalnis. Mums bestovint miške, pasigirdo jaučio baubi- 
mas. Maironis apsidairė susirūpinęs, skubiai nulindo į krūmus. Jautis 
kažkur nutolo, o Maironio nebeprisišaukėm. Grįžę radome su klebonu 
vakarieniaujant. Klebono sesuo ėmė juokauti, kaipgi Jūs, prelate, pali- 
kote mane vieną su maurojančiu jaučiu? Juk jautis galėjo mus subadyti! 

Maironis rimtai atsakė: 

- Jautį nugalėti reikia patrankos, o apie jus galvojau, kad galėsite 
įlipti į medį. 


Šiaulių geležinkelio stotis 


Paskutinį kartą mačiau Maironį Šiaulių geležinkelio stotyje. Buvau 
tada Šiaulių berniukų gimnazijos vicedirektorium. Sužinojome, kad 
pro Šiaulius į Kauną iš Rygos važiuoja Latvijos švietimo ministras. Su 
mokiniais ir mokytojais atvykome į geležinkelio stotį pasveikinti švie- 
timo ministrą. 


*  Kokia bjaurybé! Pilk antrą! (rus. Kakaa eadocme! Hanusai Opyeyto!). 

Pasisveikinus su Latvijos švietimo ministru ir išėjus Rygos trauki- 
niui, pamatėme kitą traukinį, stovintį ant gretimų Rygos traukinio bė- 
gių. Prasidaręs vieno vagono duris, stovėjo Maironis. Išrikiuoti perone 
mokiniai prisiartino prie Maironio traukinio. Visi bendrai pasisveiki- 
nom, deja, nežinojom, kad atsisveikinom paskutinį kartą. 

Tai buvo 1930 ar 1931 metais ankstyvą rudenį. 

1932 metais išgirdau, kad Maironis mirė. 

„Kaip man gaila to balto senelio“, - prisiminiau skaudančia širdimi. 

Kn. Grubis' 


Šiaulių raj., Kurtuvėnai, 1969-06. 


MLLM R3 [sasiuvinis, 1969-08-28]; anksčiau sutrumpinus, perredaga- 
vus skelbta: „Atsiminimai“, in: Literatūra ir kalba, p. 471-474. 


Vincas Stonis-Kazys Žitkus 


Maironį prisiminus 

Pirmieji įspūdžiai 

Pirmą kartą pamatyti Maironj man teko 191 metų vasarą. Tada aš bu- 
vau ką tik baigęs Panevėžio keturklasę miesto mokyklą ir atvykau į 
Kauną toliau mokslą testi ar kur nors cia įsidarbinti. Miesto senovės 
paminklai ir gražios jo apylinkės iškart mane pavergė. Su pietizmu 
lankiau tas vietas, kur gyveno ir kūrė Adomas Mickevičius, o ypač 
su pagarba praeidavau pro Maironio rūmus, kuriuose gyveno pats 


1  Sąsiuvinyje, kuriame Mykolas Grubys surašė atsiminimus apie Maironį, 
atskiram lape - jo laiškas tuomentiniam Lietuvių literatūros (dabar Mai- 
ronio lietuvių literatūros) muziejaus direktoriui Juozui Kulikauskui: „Ger- 
biamas Direktoriau, Gavęs Jūsų laišką, maniau per tris dienas parašyti savo 
atsiminimus apie Maironį, o dabar net nusivyliau, kelis kartus rašau ir vis 
nevykusiai - tai klaidos, tai išbraukimai, tai digresijos nuo temos. Nors labai 
noriu, bet nesiseka. Gal per mėnesį parašysiu. Svarbiausia kliūtis tai mano 
silpnas regėjimas, kai parašau, pats nebeperskaitau. / Na, kai nusiųsiu, Jūs 
pats nuspręsit, ar bus verta tuos atsiminimus priimti. Liepos mėnesį ketinu 
būti Kaune, norėčiau Jus pamatyti, betgi Jūs tur būt išvyksite atostogų.“ 

poetas. Didžiausias mano troškimas buvo pamatyti Pavasario balsų ir 
Jaunosios Lietuvos autorių ir iš arčiau į jį pažvelgti. Neteko ilgai laukti 
ir mano troškimas buvo patenkintas. 

Vieną šeštadienio popietę sėdėjau Rotušės aikštėje suolelyje ir ka- 
žin ką skaičiau. Žiūriu — prasivėrė paradinės Maironio rūmų durys ir 
pro jas pasirodė sutana apsirengęs žmogus. Flegmatišku žingsniu jis 
ėjo katedros kryptimi. 

- Maironis! - prasivėrė man pro lūpas. Pakilau nuo suolelio ir 
ėmiau iš priekio į jį artintis. Norėjau tiesiai pažvelgti į jo veidą. Mai- 
ronis praėjo pro mane nė nepastebėjęs savo seklio. Jis buvo visai toks 
pat, kaip jį buvau matęs fotografijose, tik atrodė kiek senesnis. Buvo 
tai kresnas vidutinio ūgio vyras. Iš po juodos skrybėlės matėsi tamsiai 
kaštoninės spalvos vešlios garbanos. Jis ėjo susimąstęs ir pro užsodin- 
tus ant nosies „pensnė“ akinius žiūrėjo į taką. Mane kiek pribloškė 
Maironio povyza, - jis buvo paprastas ir pilkas kaip ir visi kiti žmonės. 
Jokio poetiško sparnuotumo neįžvelgiau nei jo figūroje, nei veide. 

Prabilo katedros varpai. Maironis išnyko katedros šventoriuje. Su- 
vokiau, kad Maironis eina mišparų laikyti. Įėjau ir aš į pustuštę baž- 
nyčią ir priėjau prie didžiojo altoriaus grotelių. Suliepsnojo altoriaus 
žvakės ir lydimas patarnautojų, Maironis išėjo pamaldų laikyti. Pa- 
sigirdo jo nestiprus, bet švelnus ir maloniai graudus baritonas. Jau 
tada man dingtelėjo mintis, kad poetas yra labai muzikalus ir turi gerą 
muzikinę klausą. Vėliau ši mano mintis visai pasitvirtino. 

Kelioms dienoms praslinkus teko man pastebėti Maironį išeinantį iš 
savo rūmų. Šiuo kartu jis ėjo pasiramsčiuodamas stora lazda ir kairioje 
rankoje nešėsi knygą. Buvo karšta liepos popietė. Maironis gatvele pa- 
suko tiesiai į Nemuno pakrantę. Netoliese per Nemuną buvo nutiestas 
pontoninis tiltas, kuris jungė miestą su Aleksotu. Poetas tiltu perėjo 
Nemuną ir lėtu žingsniu ėmė kopti į aukštą Nemuno krantą. Takas 
buvo status irvingiuotas. Maironis protarpiais stabtelėdavo, nusiimda- 
vo nuo galvos skrybėlę ir gėrėdavosi vis plačiau atsiveriančiais miesto 
irjo apylinkių vaizdais. Pagaliau poetas pasiekė kranto viršų, kurį kau- 
niečiai vadindavo Veseluvka arba Linksmakalniu. Linksmakalnis buvo 
visai tuščias. Maironis atsisėdo į gerokai jau patręšusį suolelį, pasidė- 
jo šalia savęs skrybėlę, lazdą ir knygą ir ėmė šluostyti aprasojusį savo 

veidą. Pagaliau atsisagstė viršutinę savo sutanos dalį ir visas pasinėrė 
į atsivėrusį nuostabų peizažą. Apačioje matėsi žydra Nemuno juosta, 
o už jos - Rotušės aikštė su savo žvilgančiais bokštais ir su žila savo 
senove. Nuo Rotušės į dešinę tęsėsi miestas su savo gatvėmis ir gatvelė- 
mis, o kairėje į begalinius tolius skendo laukai ir miškai. Maironis ilgai 
grobstė akimis vaizdus ir ilsėjosi. Pagaliau jis nusišluostė nosine aki- 
nius, pasiėmė nuo suolelio knygą ir ėmė skaityti ir rašyti. Keletą kartų 
labai atsargiai aš prislinkau prie Maironio ir jį atidžiai apžiūrėjau. Man 
pasirodė, kad jo galvoje dar nėra nė vieno žilo plauko ir aš nuoširdžiai 
džiaugiausi, kad mano mėgiamas poetas dar ilgai pagyvens ir daug 
parašys. Dingtelėjo man mintis, kad ir dabar jis kuria. Po gerų dviejų 
valandų Maironis pakilo nuo suolelio ir lėta eisena nulipo į apačią. Vė- 
liau patyriau, kad Maironis mėgsta Linksmakalnį ir į jį neretai kopia. 


Maironis iš arčiau 


Vasarą 1913 metais vėl atvykau į Kauną. Laikiau į Žemaičių vyskupijos 
dvasinę seminariją egzaminus ir buvau į ją priimtas. Pats Maironis, 
kuris ėjo seminarijos rektoriaus pareigas, egzaminuose nepasirodė. Jį 
pavadavo seminarijos inspektorius Pranas Pacevičius ir prefektas Ka- 
zimieras Paltarokas. Asistavo jiems rusų istorijos bei literatūros dėsty- 
tojai — Bieloglazovas ir Aronovas. Po egzaminų vėl visi išsiskirstėm iš 
seminarijos atostogas baigti. Išvykstant mums prefektas K. Paltarokas 
pranešė, kad mes jau esame klierikai, namuose turime labai rimtai lai- 
kytis, o rugpjūčio 13 d. visi suvažiuoti į seminariją studijas pradėti. 

Vasara nejučia prabėgo. Po atostogų į seminariją sugužėjo ne tik 
pirmokai, bet ir kitų kursų auklėtiniai. Buvome suskirstyti į kam- 
barius ir ten pradėjome įsikurdinti. Pirmokų kambariams dar buvo 
priskirti prepozitai - vyresniųjų kursų klierikai. Jie turėjo jauniklius 
mokyti seminarijos drausmės ir juos auklėti. 

Rugpjūčio mėn. 15 d. vakare turėjo prasidėti trijų dienų susikaupi- 
mas - rekolekcijos. Didžioji seminarijos aulė buvo sausakimšai kupi- 
na auklėtinių. Visi įtemptai laukėme, kas čia pradės mums rekolekci- 
jas. Praviro durys ir įėjo pats rektorius. Jo veidas buvo rimtas ir lyg rūs- 
tokas. Lygia ramia eisena jis priėjo į aulės katedrą ir priklaupė pirmoje 

jos pakopoje. Pasigirdo švelnus rektoriaus balsas: Veni creator Spiri- 
tus". Pusantro šimto jaunų vyrų toliau tęsė giesmę, o kai ji buvo baig- 
ta, sunkiu ir nevikriu žingsniu rektorius įsibrovė į katedrą ir atsargiai 
atsisėdo. Man pasirodė, kad jis dar nė vieno karto nebuvo į mus pa- 
žvelgęs. Valandełei aulėje įsiviešpatavo mirtina tyla. Rektorius paré- 
mė galvą rankomis ir lyg mąstė. Pagaliau jis truputį pakėlė galvą, bet 
vis taip pat į mus nežiūrėdamas, prašneko. Jo balsas buvo negarsus, 
bet ryškiai girdėjosi visoje aulėje. Kalbėjo mintinai ir nesimatė, kad 
bent kokį raštelį prieš save būtų turėjęs. Žodžiai slydo neskubėdami, 
retkarčiais lyg ir truputį užkliūdami, bet logiškai ir tvarkingai. Jokių 
stiliaus puošmenų visoje 40 minučių konferencijoje nebuvo galima 
apčiuopti. Monotoniškas balsas gal būtų ėmęs jau ir į snaudulį lenk- 
ti, bet reiškiamos mintys buvo tokios svarios ir įtaigios, kad miegas 
visai neėmė. O kai ėmė kalbėti apie kunigo pašaukimo sunkumus ir 
atsakomybę, net nejauku ėmė darytis. Paskutinieji rektoriaus žodžiai 
buvo mums pirmokams skirti. 

- Atsiminkite, kad jūs jau nebe gimnazistai. Seminarijos vartai už- 
sivėrė ir užmirškite visa, ką už tų vartų palikote. Susikaupę ruoškitės 
didžiam kunigo pašaukimui. Turite apsivilkti nauju žmogumi, kaip 
ragina šv. Povilas. Turite prieš akis teturėti vien darbą ir maldą, vien 
darbą ir drausmę. Kas pasijus, kad tuo keliu negali eiti, tegu tuojau pa- 
lieka šios mūsų almos rūmus. Tokiems čia nėra vietos ir jos negali būti. 

Konferencija buvo baigta. Maironis atsargiai išlipo iš katedros ir, 
kaip pradžioje, vėl priklaupė į pirmąją jos pakopą. Klierikai galingai 
sugiedojo atatinkamą giesmę. Nuaidėjus paskutiniems giesmės žo- 
džiams, rektorius pakilo ir tyliai išėjo iš aulės. Visi pajutome, kad su- 
sikaupimas jau praėjo. 


Tolimesni su Maironiu susitikimai 


Trys rekolekcijų dienos pirmokams atrodė slopios ir ilgos. Diena po 
rekolekcijų - buvo poilsio diena. Gotiški koridorių skliautai aidėjo nuo 
auklėtinių nuotaikingų šnekų ir dainų. Staiga pasigirdo skambutis. Vi- 


"O Dvasia, Viešpatie, nużenk (lot.); krikščionių himno Šventajai Dvasiai 
pradžia. 

siems pritilus, buvo pranešta, kad visi pirmokai tuojau turi rinktis į 
didžiąją auditoriją. Patvarkymas skubiai buvo įvykdytas ir į auditoriją 
susirinko visi 45 trumpašvarkiai vyrukai. Įėjo rektorius. Šiuo kartu be 
jokių maldų jis užlipo į katedrą ir buvo labai rimtai nusiteikęs. Jo ran- 
kose buvo keli lakštai popieriaus. Jis liepė mums sėstis ir pradėjo: 

- Jus aš čia sukviečiau, kad praneščiau nelabai gerą žinią. Sjmet 
seminarijos vadovybė į pirmą kursą priėmė gana skaitlingą jūsų būrį. 
Tikėjomės, kad vyriausybė visus patvirtina ir leis seminarijoje mo- 
kytis. Šitai, ką tik gavome iš gubernatūros raštą, kuriuo penkiolikai 
mūsų priimtųjų auklėtinių draudžiama seminarijoje pasilikti. Iš auk- 
lėtinių tarpo valdžia išbraukė visus tuos, kurie ne valdiškose mokyk- 
lose, o privačiai besimokydami yra įsigiję mokslo pažymėjimus. Jie 
yra mūsų carinei vyriausybei nepatikimi ir turės apleisti seminariją. 

Rektorius perskaitė valdžios nepraleistųjų į seminariją auklėtinių 
pavardes. Įsakė jiems susitvarkyti savo daiktus ir jau rytoj palikti se- 
minariją. Pirmokų tarpe kilo sąmyšis. Kažin kas pradėjo balsiai kūk- 
čioti. Rektorius dar labiau paniuro. Jis jau pabarančiu tonu prabilo: 

- Atrodo, kad jūs nemokate ryžtingai smūgių pakelti. Tokie ir ne- 
gali būti kunigais. 

Rektorius padarė staigų posūkį į duris ir išėjo. Jokio suraminamo 
žodžio jis nepratarė nelaimingiesiems. 

- Koks švelnus Maironis poezijoje ir koks kietas gyvenime, - pa- 
galvojau aš. Gal taip pagalvojo ir kiti. O vis dėlto rektorius čia pat nu- 
skubėjo į gubernatūrą ir dar bandė gujamuosius ginti. Jei jam žygis 
nepavyko, ne jis kaltas. Tik vėliau mes sužinojome, kad Maironis yra 
ne tik oficialus viršininkas. 

Būdami seminarijoje kone visą laiką matydavome Maironį tik aukš- 
tame pjedestale. Jis, kaip ir kiti to meto auklėtojai, buvo nuomonės, 
kad juo didesnė yra tarp auklėtojų ir auklėtinių distancija, tuo auklyba 
yra sėkmingesnė. Su auklėtiniais suartėti arba jiems bet kame nusileis- 
ti buvo laikoma pedagogine klaida. Atrodo, kad šios klaidos Maironis 
labiausiai bijojo ir todėl su klierikais visur jis stengėsi būti oficialus 
ir šaltas. Bet Maironis buvo iš esmės geraširdis ir mėgo jaunimą. Pro 
oficialumo kaukę retkarčiais imdavo ir prasiverždavo jo jautri ir mo- 
kanti mylėti siela. Tada mes išvysdavome pilnutinį Maironį ir juo labai 

džiaugdavomės. Tokį Maironį man pirmą kartą kaip tik ir teko pajusti 
1913 metais, ką tik man į seminariją įstojus. Štai išgyventas epizodas. 

Atvykus man į seminariją, buvau apgyvendintas didžiuliame kam- 
baryje, kuris buvo „Dormitorium“ vadinamas. Su manimi gyveno dar 
12 tokių pat trumpašvarkių pirmokų. Taigi viso — 13 žmonių. Žinoma, 
drauge su mumis buvo apgyvendintas ir vienas penkto kurso klieri- 
kas - taip vadinamas prepozitas, kuris turėjo mus auklėti ir pratinti 
seminarijos tvarką laikyti. Jis mums buvo didelis autoritetas, todėl 
kambaryje visada buvo pavyzdinga tvarka. 

Vieną kartą vis dėlto tvarka ėmė ir pakriko. Po pietų pertraukos pa- 
sigirdo skambutis ir mes visi sugužėjome į savo kambarius. Turėjome 
tuojau sėstis prie savo staliukų ir tyliai pradėti pamokas ruošti. Bet pre- 
pozitas kažin kur užgaišo ir todėl niekas neskubėjo kibti į darbą. Žino- 
jome, kad nėra namie nei inspektoriaus, nei prefekto. Ši aplinkybė dar 
labiau mus paskatino tvarkos nesilaikyti ir todėl kambarys užte ūžė. 
Staiga visų dėmesį atkreipė neprastas mūsų dviejų draugų ginčas. Vie- 
nas buvo suvalkietis, o kitas žemaitis. Jiedu sėdėdavo prie vieno stalelio 
ir amžinai ginčydavosi. Ką tik pradėdavo suvalkietis teigti, žemaitis čia 
pat viską paneigdavo. Šiuo kartu jie buvo užkliuvę už Galilėjo ir rimtai 
sprendė žemės sukimosi problemą. Suvalkietis buvo Galilėjo pusėje ir 
pateikė visą glėbį argumentų žemaičiui, kad žemė sukasi. Žemaitis už- 
sikirto ir gana. Pasidalino ir visas kambarys į dvi grupes ir vieni palaikė 
suvalkietį, o kiti žemaitį. O žemaitis vien tik kartojo: 

— Žemė stov! Ir kvailas mato, kad žemė stov! 

Suvalkietis jau ne juokais ėmė jaudintis. Prišoko visai arti prie žę- 
maičio ir jį už rankos paėmė. Tuo tarpu žemaitis padarė tokį vikrų ju- 
desį, kad suvalkietis pats nepasijuto, kaip išsitiesė grindyse. Žemaitis 
jį keliu prirėmė ir paklausė: 

- Na, o dabar kaip? Žemė stov, ar sukas? 

- Paleisk, Zemaiti kukuti! Tegu tavo bus viršus — stovi žemė! 

- Ar tikrai stov? - vis dar kvošė žemaitis. 

- Stovi! Žinoma - stovi! 

Kambary kilo neapsakomas juokas ir plojimai. Bet pačiame visų 


pats rektorius! 

- Dabar visi Zuvome! - žaibu mums blykstelėjo mintis. Abu peštu- 
kai pašoko nuo grindų ir sustingo vietoje. Sustingo savo pozose ir kiti 
kambario gyventojai. 

- Tai ką? Pešatės? O skambutis tylai ir darbui ar jau buvo? - visai 
rimtai paklausė rektorius. Niekas iš mūsų nepravėrė lūpų. 

— O kur prepozitas? - Vėl buvo tylu. 

- Tuoj sėskit į savo vietas ir už knygų! O jūs, peštukai, eikit čia su 
manim. 

Rektorius išslinko pro duris, pasekė jį ir abu kaltininkai. Vienu 
mirksniu visi auklėtiniai jau buvo prie savo staliukų ir palinko ties 
vadovėliais. Neilgai trukus atėjo ir prepozitas. Jis rimtai atsisėdo prie 
savo staliuko ir taip pat kibo į darbą. Jam turbūt nė į galvą neatėjo, 
kokia čia vyko šiurpi drama prieš keletą minučių. Mūsų pavyzdingu 
užsilaikymu jis buvo taip patenkintas, kad net nepastebėjo, jog dviejų 
mūsų draugų jau nebėra mūsų tarpe. 

Laikas bėgo, o tuo tarpu netoliese mūsų kambario vyko antras dra- 
mos veiksmas. Rektorius abu kaltininkus nusivedė į bažnyčią ir liepė 
prestiberijoje klauptis. 

- Kalbėkite atsitardami penkis poterius! - įsakė rektorius. 

Žemaitis ir suvalkietis suklupo prestiberijos grindyse ir pradėjo: 

- Tėve mūsų, kuris esi danguje... - prabilo suvalkietis. 

- Duonos mūsų visun deinun... — flegmatiśkai atsakinejo draugas. 

Rektorius, čia pat sėdėjęs suole, drauge meldėsi. Maldai pasibai- 
gus, rektorius iškvietė kaltininkus į koridorių ir liepė jiems pasibu- 
čiuoti. Paskum pridūrė: 

- Eikite dabar pamokų ruošti ir žiūrėkit, kad daugiau man tokių 
scenų nebūtų. Peštukai negali būti seminarijoje! 

Drama baigėsi, Tik dabar pajutome, kokią auksinę širdį turi tas 
musy rūstusis rektorius. 


Pirmojo pasaulinio karo audrose 


Pakilia nuotaika pasibaigė seminarijoje 1913-1914 mokslo metai. Reko- 
lekcijos, paskutiniojo kurso klierikų pašventinimas kunigais, mokslo 
metų baigimo aktas, išleistuvės - viskas vyko lyg kaleidoskope. Visur 
matėme ir savo rektorių Maironį. Jis dabar atrodė tėviškai geras. 

- Sudieu, Alma! Iki rudens! - Taip kartojome išklysdami iš semina- 
rijos į įvairius Lietuvos kampelius. 

- Iki rudens! - mums mosavo vienas kitas mūsų profesorių. Nie- 
kam tada į galvą neatėjo, kad į seminarijos mūrus vėl grįšime tik 1917 
metų rudenį. 

Iš pat pradžių neramūs buvo 1914-ji metai. Ėjo gandai, kad Euro- 
pos valstybių santykiai vis labiau įsitempia ir gali peraugti į kruviną 
konfliktą. Tokių gandų buvo ir seniau ir žmonės jiems nebetikėjo. 
Netikėjome ir mes - seminarijos auklėtiniai. Nerūpestingai leidome 
atostogas ir kaupėme jėgas būsimoms studijoms. Girdéjome, kad ir 
Maironis Krekenavoj poilsiauja. Bet vasarai įpusėjus staiga mūsų ra- 
mybė buvo sudrumsta. Mus pasiekė žinia, kad Sarajevo mieste vienas 
Serbijos pilietis nužudė Austro-Vengrijos sosto įpėdinį Praną-Fer- 
dinandą'. Incidento pasekoje Austrovengrija užpuolė Serbiją ir pra- 
sidėjo tarp jų dviejų valstybių karas. Austrovengrų pusėn greitai su 
pagalba atėjo kaizerinė Vokietija. Visiems ėmė aiškėti, kad prasidėjo 
pasaulinis karas. Carinė Rusija užsistojo Serbiją ir todėl Vokietija rug- 
pjūčio mėn. 1 d. paskelbė Rusijai karą. Vakariniuose Rusijos imperijos 
rajonuose buvo paskelbta vyrų iki 40 metų mobilizacija į armiją. Vyko 
žiauri karo reikalams gyvulių ir maisto rekvizicija. 

- Vokiečiai žygiuoja į Kauną! Kaunas evakuojamas! - Tokios žinios 
apibėgo visą Lietuvą. Vėliau paaiškėjo, kad rusų armija sulaikė vokie- 
čius, bet Kaunas tikrai skubiai evakuojamas. Rusai iki paskutiniųjų 
išgalių esą pasiryžę Kauno tvirtovę ginti. 

- Visa seminarijos manta jau pargabenta į Panevėžį. Senamiesčio 
klebonijoje apsistojo ir rektorius Maironis. Nerimauja ir nuobodžiau- 
ja. Net vinto, kurį jis mėgsta, nenoriai eina lošti. Prokuratorius Povi- 
las Januševičius Vašuokėnų dvare skubiai ruošia seminarijai patalpas. 
Nesijaudink ir ramiai lauk, kol gausi pakvietimą vykti mokytis. 

Taip man pakuždėjo Vabalninko vikaras - ir aš laukiau. 

Karo veiksmai vyko toli nuo Vabalninko, bet karo nerimas buvo 
čia pat juntamas. Papildomai buvo šaukiami į armiją žmonės ir besi- 
kartojančios mobilizacijos vis sukeldavo naujų ašarų ir baimės. Nesi- 


' Kalbama apie Pranciškaus Ferdinando, vieno judėjimo „Jaunoji Bosnija“ 
narių, ir jo žmonos nužudymą, įvykdytą Sarajeve 1914 m. birželio 28 d. 

liaujančios gyvulių rekvizicijos iššlavė iš ūkininkų geresnius arklius ir 
karves. O kai ateidavo tylūs vakarai ar naktys, ryškiai būdavo galima 
įsiklausyti ir tolimų patrankų griaudėjimo. Buvo gana nyku ir norėjo- 
si, kad mokslas greičiau prasidėtų. 

Rugsėjo mėnesio pabaiga atnešė seniai laukiamą žinią. Buvo gau- 
tas pranešimas, kad Vašuokėnuose nuo spalių mėn. 1 dienos pradeda 
veikti Kauno dvasinė seminarija ir aš turiu dar prieš pirmą ten atvykti. 
Vašuokėnų dvaras buvo netoli Troškūnų miestelio ir į paskirties vietą 
galima buvo nuvykti tik arkliais. Prailgo 50 kilometrų kelias ir buvo 
labai smagu įvažiuoti į naujos mūsų seminarijos kiemą. Stilingi dvaro 
rūmai buvo viduje ir iš lauko pusės paremontuoti, todėl jie maloniai 
švytėjo popietinės rudens saulės spinduliuose. Aplinka buvo gana 
romantiška. Iš vienos pusės dvaro pastatus supo mišrus lapuočių ir 
spygliuočių miškas, o iš kitos pusės tviskėjo nedidelis ežeras. 

Mokytis buvo sukviesti tik trys pirmieji kursai. Visai seminarijai 
sutilpti trūko vietos. Klierikai didžiumoje jau buvo susirinkę ir vaikš- 
čiojo parko takeliais. Kieme dvaro pastatus apžiūrinėjo seminarijos 
vadovybė, lydima dvaro savininko Barzdžiaus. Vadovybės sąstatas 
buvo toks: rektoriaus pareigas ir toliau ėjo Jonas Mačiulis-Maironis, 
inspektoriaus postą užėmė Kazimieras Paltarokas, o prefektu buvo 
paskirtas neseniai iš užsienio grįžęs Vladas Jurgutis. Į Vašuokėnus 
atsikraustė dar du anksčiau buvę seminarijos dėstytojai - Juozapas 
Skvireckas ir Povilas Januševičius. Pastarasis drauge rūpinosi ir visais 
ūkiniais seminarijos reikalais. 

Dvaro rūmai buvo dviejų aukštų su ilgu vienaukščiu priestatu, ku- 
rio gale buvo keturkampis dviaukštis bokštas. Apatiniuose aukštuose 
įsikūrė klierikų bendrabutis, valgomasis su virtuve ir dvi kuklios audi- 
torijos. Antrąjį aukštą užėmė profesūra su rektorium. Prisiglaudė ten 
didžioji auditorija su koplyčia. Buvo ankšta, bet jauku. Po 3-jų dienų 
rekolekcijų prasidėjo mokslas. Ankštumas ir neaiški rytdiena tarytum 
sujungė auklėtinius ir auklėtojus į vieną glaudžią šeimą. 

Artimumą su dėstytojais dar labiau pajutome, kai prasidėjo pas- 
kaitos. Mažose mūsų auditorijose dėstytojų staleliai buvo visai čia pat 
prie mūsų suolų. Iš arti galėjome mūsų dėstytojus ne tik girdėti, bet ir 
matyti. Labai į mus priartėjo ir mūsų rektorius. 

Į pirmąją mūsų antrokų paskaitą rektorius atėjo tokiu pat lygiu ir 
sunkoku žingsniu. Nei mums, nei rektoriui nebuvo čia kaip Kaune 
patogumų atsiklaupti, todėl stati sukalbėjome įprastinę prieš pamo- 
kas maldą ir atsisėdome. Rektorius pro akinių viršų pažvelgė į mus ir 
be jokių įžangų pradėjo aiškinti, nepamenu, kokį dalyką. Čia jo balsas 
ryškiau girdėjosi negu erdviose Kauno auditorijose, bet buvo toks pat 
lygus ir monotoniškas. Sėdėjau pirmame suole ties pačiu dėstytoju, 
todėl lengva buvo jį stebėti. Rektoriaus veidas dabar atrodė mažiau 
pilnas, bet jame dar jokių raukšlių nesimatė. Geriau įsižiūrėjęs į vei- 
dą lyg pamačiau jame išsisėjusių duobučių. Nejau mūsų rektorius yra 
kažin kada sirgęs raupais? - pamaniau. Duobutės buvo taip nežymios, 
kad jų bent kiek iš toliau nė nesimatė. Aukštyn šukuojami plaukai 
buvo tokie pat vešlūs ir lengvai banguoti. Jų tamsi spalva dar nė ne- 
manė balti, nors mūsų rektorius ėjo jau 52-sius metus. 

Laisvalaikiais klierikai pabirdavo seminarijos takeliuose. Išeidavo 
grynu oru pakvėpuoti ir mūsų auklėtojai, bet jie daugiausiai pasitrauk- 
davo į paežerę, kad nesimaišytų mums po kojų. Rektorius paprastai 
eidavo pasivaikščioti tada, kai po laisvalaikio nebelikdavo nė vieno au- 
klėtinio lauke. Retkarčiais jį matydavome tai su inspektorium, tai su 
J. Skvirecku, bet paprastai jis savo promenadą vienas atlikdavo. Tiktai 
stora jo lazda niekuomet pasivaikščiojimuose jo neapleisdavo. 

Kartą su savo kurso draugu Jonu Krikščiūnu' pasiryžom apžiūrėti 
Vašuokėnų miškelį. Kai jau pasibaigė mūsų laisvalaikis, pasijutome 
esą pasiklydę. Kaip jaudinosi mano draugas, kad iš pasivaikščiojimo 
grįšime pavėlavę! Jei pastebės kas nors iš profesorių, kad mes tvarką 
ardome, bus nemalonumų. 

- Et, reikia nors uZsirükyti! - tarė mano kolega ir įžiebė papirosą. 
Tuo metu labai nepalankiai buvo žiūrima į tuos klierikus, kurie rū- 
kydavo. Pastebėjus ką nors rūkant, jie būdavo įspėjami ir pabarami. 
Ypač rūkorių nemėgdavo rektorius. Nuo jo labiausiai ir slėpdavosi 
klierikai, kai įsigeisdavo parūkyti. 

Po gero klajonių pusvalandžio pagaliau suradome pamestąjį taką 
ir sparčiai artėjome į mūsų almą. Mano draugas, norėdamas laisvė- 

+ Neteisingai užrašyta klieriko pavardė, turi būti Kriščiūnas Jonas. 

je ilgesniam laikui pasisotinti dūmais, užsirūkė dar vieną papirosą. 
Visiškai buvome įsitikinę, kad niekas iš vadovybės mūsų nemato ir 
nepastebėti galėsime įšliaužti į bendrabutį. Deja, pasukus mums pro 
vieno pastato kampą, kone užgriuvome ant išėjusių pasivaikščioti 
Maironio ir Skvirecko. Mano draugo papirosas rūko kaip kaminas, 
bet visas incidentas pasibaigė visai sklandžiai. Ir Maironis, ir Skvi- 
reckas taip pat rūkė! Vienu mirksniu ir iš rektoriaus, ir iš šventraščio 
profesoriaus lūpų kažin kur dingo papirosai. Kažin kur dingo ir mano 
kolegos papirosas. Savo vyresniesiems mandagiai mes nusilenkėme, 
ojie taip pat pakėlė mums skrybėles ir toliau sau nuėjo. Tik pastebė- 
jome, kad Maironis lyg paniuro, o Skvireckas ironiškai šyptelėjo. Pir- 
mą kartą sužinojome, kad mūsų rektorius retkarčiais rūko. J. Skvirec- 
kas mūsų nenustebino, nes jis jau iš tolo kvepėdavo tabako dūmais, 
ir jo rūkymo paslaptis visiems buvo žinoma. Pats įvykis nesusilaukė 
jokio atgarsio. 

Mūsų seminarija buvo apšviesta vietoje gaminama elektra. Vakarais 
visuose seminarijos languose sumirgėdavo žiburėliai. Bet atėjus de- 
vintajai vakaro valandai, pasigirsdavo skambalas ir žiburėliai languose 
imdavo gesti. Vis dėlto buvo du langai, kuriuose šviesa iki vidurnakčio 
spingsodavo - tai mūsų rektoriaus ir šventraščio profesoriaus langai. 

- Maironis rašo naują poemą - Mūsų vargai, - kuždėjo su pasidi- 
džiavimu auklėtiniai. 

— O Skvireckas verčia Bibliją į lietuvių kalbą, — aiškino tie patys 
auklėtiniai. 

Reikia manyti, kad klierikų įtarinėjimai turėjo pagrindo. Kas gi be- 
liko biblistui ir poetui veikti ilgais rudens vakarais nykiame provinci- 
jos užkampyje, kai dar kartais ryškiai pasigirsdavo grėsmingi ir rūstūs 
karo dundesiai? Visa paguoda ir bebuvo įtemptas pamégtasis darbas. 

Artėjo spalių mėnesio 20-ji diena - rektoriaus vardinės. Savo globė- 
ju Maironis buvo pasirinkęs šv. Jono Kancijų. Jis tyčiomis buvo atsisa- 
kęs šv. Jono Krikštytojo, kuris švenčiamas birželio mėnesio 24 d. Be- 
veik visi Jonai vardines švęsdavo 24 birželio, o Maironis norėjo būti ir 
čia originalus. Be to, rudens metu, kai auklėtojai ir auklėtiniai jau visi 
yra vienoje vietoje, Maironiui miela būdavo praleisti bent viena die- 
na nerūpestingoje nuotaikoje su visa savo šeima, kuriai jis vadovavo. 

Vašuokėnuose nebuvo nei atitinkamos nuotaikos, nei sąlygų iškilmin- 
gai savo viršininko šventę švęsti. Buvo pasitenkinta tuo, kad rytą rek- 
toriaus intencija buvo seminarijos koplyčioje atlaikytos Mišios, kurių 
metu klierikų choras pirmą kartą pagiedojo iš kažin kur gautą šv. Jono 
Kancijaus giesmę. Pusryčių metu buvo paskelbta, kad visa rektoriaus 
vardinių diena - nedarbo diena. Papusryčiavus klierikai užlipo į an- 
trąjį seminarijos aukštą ir susitelkė ties rektoriaus durimis. Klierikų 
vyresnysis, vadinamas dekanu, pasibeldė į rektoriaus duris. Rekto- 
rius jau buvo pasiruošęs mus priimti ir plačiai atidarė savo kambario 
suveriamas duris. Mus visus nustebino rektoriaus patalpų kuklumas. 
Kambarys turėjo gal 20 kv. m. ploto ir buvo švariai išdažytas, bet nė 
nedekoruotas. Sienose kabėjo keletas, matomai, pripuolamai iš kažin 
kur gautų menkaverčių paveikslų. Kambarys turėjo du šviesius langus. 
Ties vienu langu stovėjo masyvus rašomasis stalas, o ties kitu - fotelis 
su pora margai išsiuvinėtų pagalvėlių. Į šį fotelį rektorius, matomai, 
mėgdavo atsisėsti ir poilsiaudamas pasisupti jame, o gal ir nusnüsti. 
Kitas su aukšta atkalte fotelis matėsi prie rašomojo stalo ir dvi senoviš- 
kos pliušinės kėdės riogsojo pasieniuose. Pasieniuose buvo ir dvi spin- 
tos - viena knygoms, o kita turbūt drabužiams. Kambario gale stovėjo 
lova su kilimu sienoje ir kažkokio žvėries kailiu grindyse prie lovos. 

Klierikų vyresnysis pasistūmėjo truputį į priekį ir padaręs lengvą 
reveransą, pradėjo sveikinamąjį žodį. Po jo klierikų choras pagiedojo 
sveikinamąją giesmę - „Gratulamur tibi“. Rektorius visą laiką stovėjo 
prie savo rašomojo stalo ir palenkęs kiek galvą klausėsi. Chorui nuti- 
lus, pasigirdo rektoriaus žodžiai: 

- Mieli aliumnai! Kiekvienais metais man tekdavo švęsti savo var- 
dines Kaune, ramioje aplinkoje. Šimet tą dieną atžymime tolimoje 
provincijoje ir dar didžiajam karui beliepsnojant. Mūsų tarpe trūksta 
žymios auklėtinių dalies ir keleto profesorių. Rytojus neaiškus. Visa 
tai nelinksmai nuteikia. Pagaliau kiekviena tokia šventė primena, kad 
dar vienu žingsniu pažengta arčiau į kapą... 

Rektorius ėmė jaudintis, ir jo kalba nutrūko. Situaciją išgelbėjo 
choras, lietuviškai uZtraukes „Ilgiausių metų“. Pralinksmėjo ir rekto- 


! Sveikiname tave (lot.). 

rius. Sveikinimo ceremonija buvo baigta ir po „Ilgiausių metų“ paliko- 
me rektorių ramybėje. 

Seminarijos virtuvė įtemptai dirbo. Reikėjo klierikams paruošti 
pagerintus pietus su saldžiąja ir kitais priedais. Buvo ruošiami ir pro- 
fesūrai pietūs, į kuriuos buvo laukiama ir svečių. Tam reikalui buvo 
okupuota antrajame aukšte didžioji auditorija. Auklėtiniai pagal de- 
kano komandą sunešė į auditoriją reikiamą kiekį stalų ir kėdžių. Atsi- 
rado savanorių, kurie padėjo šeimininkėms ir indus iš apačios į viršų 
sugabenti. Tuo tarpu pradėjo rinktis ir svečiai. Į seminarijos kiemą 
bričkute įriedėjo Troškūnų klebonas. Netrukus prisistatė Surdegio ir 
Subačiaus kunigai. 

- Žiūrėkite - du Panevėžio atstovai! Turbūt atsiuntė juos čia vysku- 
pas P. Karevičius, kuris ten dabar gyvena, - reikia gi rektorių pasvei- 
kinti! - taip nutarė klierikai. Prieš pat pietus atėjo ir seminarijos pa- 
talpų savininkas Brazdžius su keliais vyrais. Klierikai džiaugėsi gražia 
rudens diena ir, bevaikštinėdami seminarijos rajone, atvykstantiems 
svečiams nurodinėjo tiesiausius takus pas rektorių. 

Smagiai praėjo pietūs klierikų refektoriuje. Linksmi garsai sklido 
į apačią ir iš antrojo aukšto. Ne vienas klierikų mielai būtų palypė- 
jęs laiptais arčiau tų garsų pasiklausyti, bet inspektorius buvo davęs 
griežtą įsakymą iki rytdienos į antrąjį rūmų aukštą nė nepažiūrėti. 
Įsakymas klusniai buvo vykdomas. Tik po klierikų vakarienės vienas 
pats drąsiausias auklėtinis buvo deleguotas užkopti į viršų ir iš ten 
parnešti žinių. Pasiuntinys tik po kokių 10 minučių grįžo pas draugus. 

- Na, kaip? Kas ten dedasi? - nekantravo draugai. 

- Žinot vyrai? Proferansas! Pataikiau įdomiu momentu. Man atro- 
do, kad mūsų rektorius kažinkam pritupdė „vištų“ ir visi labai juokėsi. 
Ilgai bijojau palei duris slankioti. 

Klierikai informacija buvo patenkinti ir papoteriavę vienoj iš apa- 
tinių auditorijų, ramiai nuėjo ilsėtis. Rytojaus dieną seminarija vėl at- 
rodė kasdieniškai ir visas gyvenimas slinko įprastine pilka vaga. 

Atėjo žiema. Plačios Vašuokėnų lygumos apsidengė sniegu. Eže- 
rėlis užšalo. Klierikams atsirado naujų pramogų. Popietiniais laisva- 
laikiais savanorių būriai išeidavo takų atkasinėti. Buvo įkinkyti į dar- 
bą kastuvai ir ežerėlyje. Bematant atsirado puiki čiuožykla, kurioje 

sužvilgėjo pačiūžos ir pasigirdo skardūs jaunuolių balsai. Į paežerę 
kartais ateidavo ir inspektorius su prefektu, bet rektoriaus čia niekuo- 
met nepastebėdavome. Jis lyg užšalo savo kambary. 

Rektoriaus nepaprastai uždaras gyvenimas ir jo vienišumas mus 
jaudindavo. Mums atrodydavo, kad Vašuokėnuose jis neturi nė vie- 
nos artimos širdies. Gerokai mums palengvėjo, kai ėmė aiškėti, kad 
rektoriaus būklė nėra jau taip tragiška. Matome - į seminarijos kiemą 
važu įšliaužia tai Troškūnų, tai kuris nors kitas apylinkės klebonas. 
Užkopia į seminarijos viršų ir Brazdžius - kartais vienas, kartais su 
keliais palydovais. Visi jie dingsta antrame seminarijos aukšte. Tais 
atvejais pasidaro didesnis sąjūdis virtuvėje, o iš kurio nors profeso- 
riaus kambario prasiveržia ir garsai, panašūs į tuos, kurie paprastai 
girdimi prie žaliojo stalelio. Budrios klierikų ausys įklausydavo ten ir 
savo rektoriaus balsą. Viskas tvarkoj, - vadinasi, ir mūsų rektoriaus 
klaikiai vienišame užkampio gyvenime yra retkarčiais prošvaisčių! 

Gruodžio mėnuo persirito į antrąją pusę. Čia pat buvo Kalėdų šven- 
tės, bet buvo mums pranešta, kad laiko taupumo sumetimais Kalėdas 
švęsime Vašuokėnuose. Susitaikėme su likimu ir kantriai jų laukėme. 
Atėjo Kalėdų išvakarės - Kūčios. Sużinojome, kad Kūčių vakarienę 
su auklėtiniais kartu valgys ir auklėtojai. Į klierikų refektorių buvo 
įneštas didelis stalas ir prijungtas prie mūsų ilgojo stalo. Vakarop sta- 
lai buvo pakrauti valgiais ir auklėtojai su savo auklėtiniais skambučio 
buvo sukviesti į Kūčių vakarienę. Mes prie savo stalo susėdome įpras- 
tose savo vietose, o mūsų profesoriai išsirikiavo prie jiems skirtojo 
stalo. Aš labai džiaugiausi, kad man teko atsisėsti prie pat profesorių 
stalo, o čia pat prieš mane sėdėjo mūsų rektorius. 

Prasidėjo vakarienė. Buvo sukalbėta įprastinė prieš valgant malda 
ir visi susėdo. Rektorius pasiuntė klierikams visą aplotkėlių lėkštę pa- 
gal seną lietuvišką tradiciją jomis pasidalinti ir tarpusavy susilaužyti. 
Prie dėstytojo stalo aplotkėles laužė ir profesūra. Po šios ceremonijos 
visi kibo į valgius. Visi jautėsi laisvai, ir valgomajame pasigirdo šnekos 
ir indų tarškėjimas. Labai atsargiai aš vis žvilgčiojau į profesūros stalą. 
Mačiau, kaip profesoriai pradžiai rinkosi įvairiai pagamintas silkes, o 
rektorius į savo lėkštę įsivertė stambų farširuotos žuvies gabalą. Visus 
profesorius vaišinti ir juos užimti savo pareiga laikė seminarijos pro- 

kuratorius P. Januševičius. Klierikų tarpe ėjo gandai, kad P. Januševi- 
čiaus rūpesčiu buvo užraugta Kūčioms visa statinė duoninės giros, bet 
ji prieš kelias valandas suplėšė lankus ir išsiliejo po visą rūsį. Prokura- 
torius įsakė, kad šis nelaimingas įvykis pasiliktų žinomas tik virtuvei. 
Deja, nelaimę jau žinojo visi klierikai ir vakarienės metu skaudžiai 
apgailestavo, kad statinaitė su gira sprogo. 

Pamažėl šnekos ir lėkščių keliamas triukšmas garsėjo. Vis links- 
miau darės ir prie dėstytojų stalo. Prokuratorius kažin ką pasakojo, o 
rektorius šelmiškai šypsojo ir, atrodo, jį erzino, Kiti dėstytojai palaikė 
rektorių, įterpdami į pašnekesį vieną kitą savo žodį. Ryškiau tik buvo 
girdėti prokuratoriaus „vadinasi“ jo kažin kaip giedote giedamuose 
sakiniuose. Įtempiau visą klausą, kad galėčiau suprasti pašnekesio tu- 
rinį. Girdžiu - prokuratorius visu rimtumu rektoriui dėsto: 

- Kad žinotumėte, kunige rektoriau, jau tokios gabios tautos kaip 
lietuvių tauta, niekur nėra žemėje. Paryžiuje, vadinasi, pasaulinė- 
je parodoje visiems, vadinasi, taip patiko mūsų mergaičių išaustos 
drobės, juostos ir kiti rankdarbiai, kad, vadinasi, visas pasaulis tik ir 
terašė tada apie Lietuvą. Vadinas, paprastos, nemokytos moterys ir 
mergaitės tai išgarsino savo šalį. 

- Taip, tai taip, prokuratoriau. Bet va, būtų neblogai, kad čia prie 
žuvies būtų giros, — tarė rektorius ir šypsosi. 

- O kad žinotumėte, kunige rektoriau, - lyg nenugirdęs rektoriaus 
klausimo, tęsė prokuratorius, - koks, vadinasi, mūsų tautos gabumas 
muzikoje. Apie Biržus, Svilių kaime, vadinasi, kai paprasti kaimiečiai 
užgroja skudučiais, tai gražesnės muzikos nerasi visame pasaulyje. 

- Na, jau čia, prokuratoriau, perdėjai, girdamas savo skudutinin- 
kus. Už Šiluvos ubagus tai tikrai niekur nėra didesnių muzikantų. O 
kaip su gira? Ar jos neturi? Kad taip, va, giros... 

Prokuratorius pagaliau savo užsispyrime sugniužo. Jis atsistojo, 
kukliai linktelėjo rektoriui ir lyg nusikaltėlis tarė: 

- Jūsų magnificencija, kad Zinotuméte, įvyko didelė nelaimė. Kū- 
čioms, vadinasi, buvo užraugta visa duoninės giros statinė, bet šįryt 
gira suplėšė lankus ir rūsy išsiliejo! 

Rektoriui, matomai, to tik ir tereikėjo. Jis taip nuoširdžiai ėmė 
juoktis, kad jo veidas visai apvalainas pasidarė. Juokėsi ir visi kiti 

dėstytojai. Man pasirodė, kad giros istoriją jau gerai žinojo ir rektorius 
su savo profesūra. 

Kūčių vakarienė baigėsi. Į ankstyvąsias Kalėdų pamaldas rekto- 
rius su visa seminarija nuvyko į Troškūnus. Pasisiūlė mus ten nuvežti 
apylinkės ūkininkai. Tai buvo pati įspūdingiausia išvyka mums be- 
simokant Vašuokėnuose. Tuojau po Kalėdų vėl prasidėjo intensyvus 
darbas. Užsimiršdavome, kad pasaulis tebeliepsnoja ir tik tyliomis 
naktimis užklydę kanonados aidai grąžindavo į mus į klaikią realybę 
ir šiurpu nukrėsdavo. 

Vasario mėnesio 1915 metų pradžia buvo šalta ir audringa. Tik jo 
antrojoje pusėje padvelkė šiltesni pietų vėjai ir sniegas ėmė tirpti. Pa- 
jutome artėjantį pavasarį ir džiaugėmės. Mūsų džiaugsmą dar padidi- 
no atėjusios Užgavėnės - karnavalas su kelių dienų atvanga. 

Seminarijos vadovybė Užgavėnių dienai leido klierikams suruošti 
„Užgavėnių skersvėjį“. Taip vadinosi linksma programa Užgavėnių pa- 
vakaryje. Skersvėjo pagrindinė programos dalis buvo, rodos, Vaižgan- 
to komedijėlė Nepadėjus nėr ko kasti. Vaidino patys klierikai, ir kome- 
dijėlė puikiai pavyko. Sklandžiai praėjo ir choro numeriai su dekla- 
macijomis. Rektorius ir profesoriai visur plojo ir buvo gerai nusiteikę. 
Programos pabaigai buvo paliktas monologas, kuris buvo sukurtas 
vieno seminarijos auklėtinio ir švelniai lietė seminarijos aktualijas. 
Seminarijos vadovybė pradžioj linksmai šypsojo, bet pamažu ins- 
pektorius su prefektu ėmė niauktis. Monologui pasibaigus didžiojoje 
mūsų salėje pasipylė klierikų katučių audra. Plojo ir tėviškai šypsojosi 
pats rektorius, tik žemai palinkę sėdėjo inspektorius su prefektu, ir ju 
minos buvo nemaloniai rūškanos. 

- Tai įklimpom! Ar matai? - bakstelėjo man į pašonę sėdėjęs ša- 
lia manęs salėje vienas draugas ir pirštu parodė į inspektorių ir pre- 
fektą. Mano draugo spėliojimai greitai pasitvirtino. Po dviejų dienų 
prasidėjo klierikų apklausinėjimai. Pirmąją ugnį man teko atlaikyti. 
Buvau pakviestas pas prefektą Jurgutį į jo kambarį ir jau jutau, kam 
kviečiamas. 

- Sakyk atvirai, ar tu esi Užgavėnių monologo autorius? - paklausė 
manęs prefektas. 

- Ne, kunige prefekte, - tvirtai atsakiau. 

- Prašau nesiginti, - bus blogiau! - jau rūsčiau mane įspėjo prefek- 
tas ir įsmeigė į mane perveriančias akis. 

- Ne, tikrai ne! - dar tvirčiau atsakiau. 

- Tai kas? 

- Nežinau. Monologas programoje atsirado prieš pat vakarą, ir man 
visai nėra žinomas jo autorius. 

Prefektas mane atleido, bet tardymai vyko toliau. Monologo auto- 
rius, pagaliau, buvo išaiškintas. Pasirodė, kad jis buvo ir viso „skers- 
vėjo“ vyriausias organizatorius. Iškvoštas ir monologo atlikėjas. Visi 
buvome išsigandę, kad du patys gabiausieji trečiojo kurso klierikai 
gali netikėtai atsidurti už seminarijos sienų. Praėjo dar dvi neramios 
laukimo dienos. Staiga vieną popietę rektorius pasikvietė pas save 
monologo autorių su jo atlikėju. Klieriky nerimas pasiekė apogėjų, - 
rektorius tik šalinamuosius paprastai šaukdavo pas save ir jiems skau- 
dų sprendimą pranešdavo. Po dešimties minučių abu kaltinamieji 
nulipo iš viršaus į apačią, bet jų veidai šypsojosi. 

- Na, kaip? Ką rektorius pasakė? - apstoję dienos herojus kvošė 
klierikai. 

- Rektorius? Pranešė mums, kad jis visa bylą likvidavęs. Dar pagyrė, 
kad monologas gabiai buvo parašytas ir taip pat gabiai pasakytas, tik 
įspėjo, kad ateityje atsargesni būtume, vyresniuosius užkabindami. 

Seminarijos koridoriuje pasigirdo džiugūs klierikų valiavimai. Pa- 
jutome turį savo tarpe nuoširdų tėvą, kuris pajėgia tavo net nemalo- 
nias išdaigas suprasti. 

Vienas įvykis Vašuokėnuose vis dėlto truputį aptemdė mums rek- 
toriaus geraširdiškumą. Tuo pačiu metu, kai buvo likviduojamas Už- 
gavėnių incidentas, rektorius pasišaukė dar vieną trečiojo kurso klie- 
rika - Stanevičių ir be jokių įžangų jam tarė: 

- Paduok pareiškimą, kad išstoji iš seminarijos ir pasistenk nedels- 
damas iš Vašuokėnų išvykti. 

- Kodėl? Už ką, magnificencija? — vos pratarė išsigandęs klierikas. 

- Už ką? Pačiam gerokai trūksta, va, čia! - ir rektorius savo smiliu- 
mi bakstelėjo sau į kaktą. 

Stanevičius puolė rektoriui ranką bučiuoti ir aiškintis, bet šis ran- 
ką ištraukė ir liepė vargšui klierikui tuojau eiti savo daiktų tvarkyti ir 

ruoštis kelionei. Grįžo iš rektoriaus Stanevičius ir garsiai pravirko. Vi- 
sas kambarys tokiu nelauktu rektoriaus sprendimu buvo labai sujau- 
dintas. Visi pažinojo Stanevičių kaip vidutinių gabumų auklėtinį, bet 
kad jis būtų nenormalus, niekam nė į galvą nebuvo atėję. Buvo nutarta 
siųsti delegaciją pas rektorių draugo užtarti. Delegacija grįžo neitiki- 
nusi rektoriaus, kad jis klysta. Buvo tik tiek išsiderėta, kad iš semina- 
rijos šalinamasai klierikas galės dar du mėnesiu pabūti Vašuokėnuose 
ir lankyti paskaitas. Visi apsiramino. Pats Stanevičius taip pat aprimo, 
manydamas, kad per du mėnesiu rektorius užmirš keistą savo spren- 
dimą. Deja, lygiai po dviejų mėnesių vėl pasišaukė rektorius atleidžia- 
mąjį iš seminarijos klieriką, ir jau niekas nebegalėjo rektoriaus kitaip 
įtikinti. Stanevičius susidėstė savo daiktelius ir draugų apgailėtas išny- 
ko iš Vašuokėnų. Prieš pat išvažiuojant rektorius dar pasišaukė Stane- 
vičių, įteikė jam atatinkamus pažymėjimus ir dokumentus ir tarė: 

- Labai man gaila, bet kunigu negali būti. Dar du mėnesiu aš tave 
stebėjau ir galutinai įsitikinau, kad esi keistas ir lyg ne visai normalus. 
Kitur gal geriau tiksi. Na, sudieu! 

Rektorius gana šaltai pasisuko nuo savo auklėtinio ir kažin ką ėmė 
tvarkyti savo rašomajame stale. Stanevičius tyliai išslinko į didžiąją 
salę ir dar tyliau išslinko iš seminarijos kiemo į Subačiaus stotį. 

- Beširdis rektorius, - niršo Stanevičiaus kurso draugai. - Net mūsų 
įtikinėjimai, kad Stanevičius tuojau bus paimtas į armiją, nė kiek rek- 
toriaus nesujaudino. Išvarė mus iš kambario - ir viskas! Žiauru! 

Nerimavo III kursas, o tuo tarpu rektorius davė raštinei patvarky- 
mą, kad Zenonas Stanevičius iki kitų metų pradžios nebūtų išbrauk- 
tas iš seminarijos auklėtinių skaičiaus. Karo žinyba neturėjo žinoti iki 
rudens, kad Stanevičius jau nebe klierikas. Dar daugiau - rektorius 
tarp grąžinamųjų Stanevičiui dokumentų įterpė dėl viso ko pažymė- 
jimą, kad Stanevičius yra seminarijos auklėtinis. Taip pasielgdamas 
rektorius rizikavo tuo sau didelių nemalonumų susilaukti, bet jis ri- 
zikavo, ir tik po karo išryškėjo Stanevičiui tėviška rektoriaus širdis, o 
didžiumai jo auklėtinių rektorius taip ir liko kietaširdžiu viršininku. 

Vašuokėnų šeima vienu žmogumi sumažėjo, priartėjo ir mums lai- 
kas mūsų almą palikti. Keliamieji į kitus kursus egzaminai jau buvo 
baigiami laikyti. Už savaitės po Velykų turėjo suvažiuoti į Vašuokėnus 


370 


ketvirtasis ir penktasis seminarijos kursas pagilint per žiemą privačiai 
pagal programą išeituosius dalykus ir laikyti egzaminus. Penktokų 
laukė jau ir įšventinimas į kunigus. Net Velykų džiaugsmo nepaju- 
tome, tik po jų pamatėme, kad Vašuokėnų dvaro kiemas prigužėjo 
pilnas vežimų. Pamaldomis ir trumpu rektoriaus žodžiu baigeme 
mokslo metus. Kur ir kada vėl susitiksime, niekas negalėjo pasakyti, 
tik jutome, kad į Vašuokėnus jau niekuomet nebeteks mums grįžti. 
Taip tikrenybėje ir įvyko. 


Karo audrai silpnėjant 


Pirmiesiems trims kursams apleidžiant Vašuokėnus įkandin į laikinąją 
seminariją ėmė rinktis ketvirtojo ir penktojo kurso klierikai. Retkar- 
čiais seminarijos kieme pasirodydavo ir rektorius. Pasiramsčiuodamas 
stora savo lazda jis tėvišku žvilgsniu lydėjo išvykstančius ir sutikinėjo 
atvažiuojančius. Klierikai jį mandagiai sveikino ar atsisveikino, o jis 
jiems tai nežymiai linkčiojo, tai taip pat nežymiai kilnojo savo storoką 
žieminę kepurę. Išvykstantiems tai vienas, tai kitas primindavo: 

- Ar viską pasiėmėt? Apsižiūrėkite, kad niekas Vašuokėnuose ne- 
pasiliktų. Laikai neramūs. 

Išvykę iš Vašuokėnų ir mes pajutome, kad laikai tikrai neramūs. 

Vokiečiai 1915 metų pavasarį pradėjo rytuose smarkią ofenzyvą ir 
rusai ėmė trauktis. Sužinojome, kad visa Suvalkija jau vokiečių ranko- 
se. Pasiekė žinia, kad ir Kauno tvirtovė kapituliavo. Birželio mėnesio 
pradžioje pro Biržus, Pasvalį, Panevėžį ir kitas Aukštaitijos vietoves 
ėmė plūsti karo pabėgėliai. Atsidūrė ir Vašuokėnai dideliame pavojuje. 
Sukviestieji į Vašuokėnus paskutinieji du kursai paskubomis laikė eg- 
zaminus, o penktokai ir kai kurie ketvirtokai buvo nusiųsti į Panevėžį, 
kad jiems ten vyskupas Pr. Karevičius suteiktų kunigiškus šventini- 
mus. Tuo tarpu frontas vis slinko į rytus. Patrankų kalenimas vis darėsi 
aiškesnis. Naktimis vakaruose nuo gaisrų raudonavo dangus. Pagaliau 
pasijutome besą pačioje karo ugnyje ir po geros savaitės kautynių Pa- 
nevėžio, Vabalninko, Biržų bare išgirdome marširuojančių kaizerio 
pulkų trankias karines dainas. Supratome, kad esame vokiečių oku- 
puoti. Gaisrai vis toliau ir toliau ėmė švytėti jau rytų pusėje ir pabūklų 
gaudimas vis silpnėjo. Tik po kokių dviejų savaičių atsipeikėjome ir 

ėmėme rinkti visokias žinias. Seminarijos auklėtiniams pirmoj eilėje 
rūpėjo patirti, kas atsitiko su Vašuokėnais ir mūsų seminarijos vadovy- 
be. Gautos iš Panevėžio žinios buvo mums gana nemalonios. Paaiškė- 
jo, kad frontui artėjant Vašuokėnuose dėstytojų ir auklėtinių tarpe kilo 
tikra panika. Klierikai paskubomis baigė mokslo metus ir buvo neri- 
botam laikui paleisti atostogų. Pašvęstieji kunigais klierikai negavo jo- 
kių paskyrų vykti į darbovietes. Dar nebaigusiems mokslo klierikams 
jokių nebuvo duodama instrukcijų, ar jie turi pasilikti savo tėviškėse ir 
laukti, ar turi trauktis į Rusijos gilumą. Į klierikų reikalavimus aiškiai 
pasakyti, ką jie toliau turi daryti, ir seminarijos inspektorius K. Palta- 
rokas, ir prefektas VI. jurgutis trumpai teatsakinėjo: 

- Nežinome, nieko nežinome. Darykite, kaip išmanote. 

Tokiu kritišku momentu vienas tik rektorius atrodė blaivesnis. Jo 
veido išraiška buvo dar rimtesnė kaip paprastai, bet besikreipiantiems 
į jį klierikams jis aiškiai atsakinėjo: 

- Niekur nebėkite. Ką gi rasite ten, Rusijos gilumoje? Atrodo, karas 
eina į pabaigą. Palūkėkite truputį ir gal viskas paaiškės. 

Didžiuma klierikų paklausė savo rektoriaus patarimo ir niekur ne- 
sitraukė iš savo krašto, bet seminarija skubiai buvo iš Vašuokėnų eva- 
kuojama. Seminarijos turtas buvo išvažiotas po artimąsias klebonijas 
ir pavestas klebonams globoti. Svarbesniuosius dokumentus pats rek- 
torius paėmė savo globon ir išvyko į Panevėžį pas vyskupą. Rektorių 
į Panevėžį pasekė ir kiti dėstytojai. Vašuokėnų dvaras vėl liko tuščias 
kaip prieš metus laiko. 

Panevėžyje vyskupas su seminarijos dėstytojais keletą dienų karštai 
diskutavo, ką toliau turi veikti. Seminarijos inspektorius K. Paltaro- 
kas ir prefektas Vl. Jurgutis įtikinėjo, kad nėra prasmės atsidurti karo 
ugnyje ir rizikuoti ne tik seminarijos ir vyskupijos svarbiausias verty- 
bes prarasti, bet ir žmonių gal netekti. Jie primygtinai rekomendavo 
trauktis ir vyskupui, ir visam seminarijos dėstytojų personalui į rytus 
ir palūkėti karo pabaigos, kuris greit jau turėtų baigtis. Šitam planui 
labai griežtai pasipriešino Maironis. Jis siūlė visiems savo krašte likti 
ir laukti karo pabaigos vietoje. Visą ginčą nulėmė vyskupas Pr. Kare- 
vičius, pritaręs pasitraukimo minčiai. Laikinuoju Žemaičių vyskupi- 
jos valdytoju buvo paskirtas Panevėžio Šv. Petro ir Povilo bažnyčios 

klebonas Juozapas Stakauskas. Kadangi Maironis atsisakė iš Lietuvos 
trauktis, tai ir jam šalia J. Stakausko buvo pavestos kai kurios funkcijos 
bažnytinėje administracijoje. Jau frontui esant visai netoli Panevėžio, 
vieną birželio mėnesio dieną vyskupas su seminarijos dėstytojų büre- 
liu apleido Panevėžį ir patraukė į rytus saugesnio prieglobsčio ieškoti. 

"Tokios žinios iš Panevėžio pasiekė Vabalninką 1915 metais liepos 
mėnesiui įpusėjus. Vokiečiai okupuotoje Lietuvoje tuojau ėmė šei- 
mininkauti. Frontas vis toliau slinko į rytus ir pagaliau patvariai nuo 
Rygos iki Daugpilio įsitvirtino abejuose Dauguvos krantuose. Rudenį 
1915 metais jau visa Lietuva buvo patekusi į skaudžias kaizerinės Vo- 
kietijos reples. Karas šėlo toliau, ir ėmė aiškėti, kad nėra jokių per- 
spektyvų jam greitai baigtis. 

Okupacijos metu Panevėžys pasidarė laikinąja Žemaičių vyskupys- 
tes sostine. Kaunas ir vokiečiams jį užėmus buvo perkimštas kariškiais. 
Evakuotiems iš Kauno žmonėms sunkiai buvo leidžiama į miestą grįž- 
ti. Didesnieji pastatai buvo sekvestruoti karo reikalams. Vokiečių ka- 
riai šeimininkavo ne tik kunigų seminarijos pastatuose, bet buvo įkėlę 
koją ir į Maironio rūmus. Susidarė tokios aplinkybės, kad ir Maironis 
visai atitrūko nuo Kauno. Jis nelabai galėjo, o gal ir nenorėjo kraustytis 
į Kauną. Jaukiai įsikūrė Krekenavoje pas savo gerą bičiulį Krekenavos 
kleboną. Iš čia jis bažnytiniais reikalais reguliariai lankydavosi į Pane- 
vėžį, o visą nuliekamą laiką leisdavo Krekenavoje. Mėgo lankytis ir į 
kitus artimus Panevėžiui bažnytkaimius ir ten po keletą dienų ar net 
ir savaičių pagyventi. Šeimininkai savo svečiui stengdavosi kaip nors 
palengvinti ištrėmimo dienas ir tais atvejais suruošdavo pobūvius, ku- 
riuose Maironis turėdavo progos arčiau pažinti vietos inteligentiją ir 
liaudies bajorėlius. Įtraukdavo Maironį ir į proferansą ar vintą. Vis dėl- 
to Maironis labiausiai mėgo Krekenavą ir ten jam skirtame klebonijos 
kambaryje ištisas valandas skaitydavo ar rašydavo. 

Tokie gandai pasiekdavo Vabalninką ir mums - seminarijos auk- 
lėtiniams jie buvo labai įdomūs. Vienu metu buvo pasklidę gandai, 
kad vyskupijos valdytojas su rektoriu Maironiu pradėjo ieškoti Pa- 
nevėžyje atatinkamų patalpų ir nori ten atkurti dvasinę seminariją. 
Buvo kalbama, kad jau esąs sukomplektuotas ir dėstytojų kolektyvas. 
Mes - klierikai nekantraudami laukėme, kada mus pakvies į Panevėžį 

toliau mokslo tęsti. Slopi okupacija ir nepabaigiamos atostogos ėmė 
vis labiau įsikyrėti. Deja, gandai apie seminariją aptilo ir šiuo metu 
sunku pasakyti, ar mūsų rektorius tikrai buvo daręs kurių nors žygių 
seminarijai Panevėžyje atkurti. 

Vis dėlto Dvasinė seminarija buvo atkurta 1917 metų rudenį Kaune, 
nors karas dar nebuvo pasibaigęs. Jau tų metų pavasarį pasiekė žinia, 
kad Rusijoje įvyko revoliucija ir caras atsisakė sosto. Dar kiek laiko 
praslinkus vėl mus pasiekė kita nelaukta žinia. Iš Panevėžio buvo 
pranešta, kad naujoji Kerenskio Vyriausybė leido iš Rusijos į Lietu- 
vą grįžti vyskupui Karevičiui ir pasitraukusiems į Rusiją Dvasinės se- 
minarijos dėstytojams. Netrukus vėl sužinojome, kad per Švediją jau 
grįžo į Lietuvą vyskupas su dvasininkų būreliu. Okupacinė vokiečių 
valdžia leidusi vyskupui apsigyventi senose savo patalpose Valančiaus 
gatvėje, pažadėjusi taip pat perleisti Dvasinei seminarijai visas jai pri- 
klausiančias valdas. Pagaliau sužinojome, kad Žemaičių vyskupijos 
raštinė kraustoma iš Panevėžio į Kauną, buvęs vyskupijos valdytojas 
kun. J. Stakauskas atleistas iš valdytojo pareigų, o seminarijos rekto- 
rius Maironis skubiai apleidęs Krekenavą jau išvykęs į Kauną semina- 
rijos reikalų tvarkyti. Klierikai įtemptai laukė, kada ir jie bus pakviesti 
į Kauną mokslo toliau tęsti. 

Maironis, grįžęs į Kauną, tuojau visas pasinėrė į administracinius 
Dvasinės seminarijos reikalus. Seminarijos inspektoriu vyskupas 
vėl paskyrė Kaz. Paltaroka, o prefektu - Vl. Jurgutį. Vieton P. Janu- 
ševičiaus seminarijos ekonomu buvo paskirtas jaunas ir energingas 
Kauno Trejybės bažn. Vikaras Petrošius. Visa ši seminarijos keturių 
žmonių grupė, vadovaujant rektoriui, ėmėsi sunkaus seminarijos at- 
kūrimo darbo. Pirmoj eilėj teko seminarijos visus pastatus iš viršaus 
ir viduje suremontuoti. Seminarijos Šv. Jurgio bažnyčioje, ties presbi- 
terija, juodavo sienoje didelė patrankų sviedinio pramušta skylė. Čia 
pat pirmiesiems seminarijos rūmams pataikęs vokiečių pabūklo svie- 
dinys buvo nugriovęs visą galą. Teko visa taip sutvarkyti, kad rudeniop 
jau būtų galima pradėti su klierikais dirbti. Be to, rektoriui dar teko 
surinkti žinias, kiek yra Lietuvoje išlikę klierikų, kurie galės atvykti 
toliau seminarijoje mokslą tęsti ir sukomplektuoti pirmąjį seminari- 
jos kursą. Visa tai pareikalavo didelio seminarijos vadovybės, o ypač 

rektoriaus, jėgų įtempimo. Seminarijos patalpų tvarkymas užsitęsė 
iki rudens, ir klierikai į seminariją susirinko spalių mėnesio 1 dieną. 

Trys metai buvo prabėgę, kai buvome atsisveikinę su savo alma 
Kaune. Daugelio savo draugų jau čia nebesutikome. Vieni jų buvo 
pasitraukę iš Lietuvos ir apie juos nieko nežinojome, kiti gi per du 
atostogų metu buvo kur nors įsidarbinę ir jau į seminariją nebegrįžo. 
Vis dėlto užteko ir kiek sumažėjusio auklėtinių būrio, kad seminarijos 
kiemas ir rūmai vėl imtų pulsuoti nauju gyvenimu. 

Besirenkančių į seminariją klierikų tarpe dažnai matydavome tai 
inspektorių, tai prefektą. Jie tai ką nors įsakinėjo savo auklėtiniams, 
tai patys auklėtiniai ko nors iš jų teiravosi. Vienas tik mūsų rektorius 
kažin kaip nesueidavo su mumis į glaudesnį sąlytį. Matydavome jį at- 
einantį į seminariją pietų ar vakarienės pavalgyti ir tai tik iš tolo. Jis iš 
savo rūmų šalutiniu seminarijos sodo takeliu atslinkdavo į profesorių 
refektorių ir ten dingdavo. Po pietų ar vakarienės vėl tuo pačiu takeliu 
išnykdavo savo rūmų kieme. Pajutome, kad amžinai dingo ta jauki su 
mūsų rektoriumi artimybė, kurios tiek daug buvo Vašuokėnuose. Pra- 
sidėjo nauji 1917-18 mokslo metai. Buvome patenkinti, kad turėjome 
progos nors paskaitų metu iš arčiau pažvelgti į Maironį. Po skambu- 
čio tyliai laukdavome, kada prasivers vienos ar kitos auditorijos durys 
ir į vidų įeis mūsų rektorius. O įeidavo jis ir dabar tuo pačiu lygiu 
ir ramiu žingsniu. Tuo pačiu kiek nuobodoku tonu aidėdavo jo pas- 
kaitos. Maironis buvo tas pats kaip prieš keletą metų. Vis dėl to aty- 
džiau įsižiūrėjus jo paausiuose buvo galima pastebėti lengvutę šarmą, 
nors viršugalvio plaukai buvo gana vešlūs ir garbanoti su nepakitusia 
savo tamsiai kaštonine spalva. Ta pati pasiliko ir veido išraiška — tokia 
vis rimta ir truputį rūstoka. Tik retkarčiais, kai iššauktas atsakinėti 
pamoką auklėtinis pasakydavo kokią nors nesąmonę, rektorius pasi- 
krapštydavo pakaušį ir lengva šypsena nutvieksdavo jo veidą. 

- Taip išmintingai veizi ir taip niekus nušnekėjai. Na, ten, kaimyne, 
atsakinėk toliau. 

Tuo paprastai pasibaigdavo nepasisekusi auklėtinio pamoka. Rekto- 
rius pažymių atžvilgiu buvo labai teisingas ir be reikalo nebuvo prieka- 
bus. Tik kai pastebėdavo, kad auklėtinis nesistengia moksle pasitemp- 
ti, pasidarydavo jam griežtesnis ir dažnai imdavo tokį kontroliuoti. 

Nežymiai mums slinko 1917-1918 mokslo metai. Visi laukėme karo 
pabaigos. Pasaulio įvykiai silpnai mus tepasiekdavo, nors apie juos ką 
nors nugirsti trokšte troškome. Vokiečių leidžiamas laikraštis Dabar- 
tis' buvo vienintelis mūsų žinių šaltinis, bet juo mažai mes tepasitikė- 
jome. Gaudėme žinias iš anapus aukštos seminarijos mūrinės tvoros. 
Deja, siauri seminarijos varteliai retai ką nors įdomesnio tepraleisda- 
vo. Didesnio susidomėjimo ir diskusijų klierikų tarpan įnešė gandas, 
kad Rusijoje įvyko antroji - didžioji Spalio revoliucija ir į valdžią atėjo 
ten komunistai. Niekas iš dėstytojų šio reikšmingo įvykio mums ne- 
pakomentavo - taip viskas vėl aprimo, ir mes vėl visu rimtumu užgu- 
lėme savo vadovėlius. 

Mokslo metai pasibaigė. Atėjo 1918 metų vasaros atostogos. Tik pro- 
vincijoje pajutome, kad rytų frontas ima byrėti ir pro jį jau ima srautais 
grįžti į Lietuvą karo pabėgėliai. Daug kas susilaukė mobilizuotų ar pa- 
sitraukusių į Rusiją savo giminių ir pažįstamųjų. Pasklido po visą šalį 
daugybė priaugusių Rusijoje moksleivių ir studentų. Okupantų kietas 
režimas ėmė švelnėti, o čia naujos mintys ir naujos viltys vis stipriau 
ėmė dvelkti. Bet mums, seminarijos auklėtiniams, pasibaigė atostogos 
irvėl mes įžengėm į naujus, dabar jau 1918-19 mokslo metus. Seminari- 
jos varteliai kietai užsivėrė, tolyn nublokšdami visus pasaulio įvykius. 

Po atostogų viskas ėmė seminarijoje tekėti įprastąja vaga, tik mūsų 
dėstytojai ir pats rektorius pasidarė mums atviresni ir nuoširdesni. Iš 
jų sužinojome, kad Kaune ir Vilniuje vyksta įvairūs inteligentijos po- 
sėdžiai ir pasitarimai, kad formuojasi įvairios partijos ir tarpusavyje 
ima peštis, nesutardamos dėl Lietuvos ateities. Matėme, kaip vieną 
kartą mūsų rektorius, trumpais drabužiais pasirėdęs, perėjo per se- 
minarijos kiemą. Klierikai kuždėjo, kad rektorius vyksta į Vilnių, į 
kažin kokį labai svarbų posėdį. Vėliau vėl matėme civiliai pasirėdžiusį 
mūsų rektorių. Gandai skelbė, kad mūsų rektorius vyksta į užsienį 
Lietuvos reikalų ginti. Vieni tvirtino, kad jis važiuoja į Švediją, kiti, 
kad į Šveicariją. Mūsų dėstytojai šiuo kartu buvo labai santūrūs ir apie 
rektoriaus kelionę taip nieko ir nesužinojome, tik kokias tris savaites 
jo nebematėme mūsų tarpe. 


1 Lietuvai ir jos gyventojams skirtas kaizerinės Vokietijos laikraštis, leistas 
1915-1917 M. 

Rektoriaus visuomeninė veikla labai mums pakėlė jo autoritetą. 
Dar daugiau ėmėme rektorių gerbti, kai patyrėme, kad jis ruošia spau- 
dai naują Pavasario balsų leidimą. O ši paslaptis pripuolamai mums 
išryškėjo. Mūsų seminarijoje buvo klierikas Jurgis Jankevičius, kuris 
mokėjo gana gražiai piešti. Vieną kartą jį pasišaukė į savo būstą rekto- 
rius, įteikė jam visai paruoštus spaudai Pavasario balsus ir tarė: 

- Pasiskaityk. Gal mano Pavasario balsams nupieši viršelį ir eilė- 
raščiams parūpinsi kokių nors iliustracijų. Tik jau šio mano rankraš- 
čio niekam nerodyk. 

J. Jankevičius su rankraščiu grįžo iš rektoriaus ir pradžioje griežtai 
laikė paslaptį nė neprasitardamas draugams, kam jį rektorius buvo 
pakvietęs. Dvi dienas jis slépdamasis gilinosi į Maironio poeziją, bet 
kai ėmė iliustracijas komponuoti, tuoj artimieji draugai paslaptį iššif- 
ravo. Sužinojau ir aš ir išsiderėjau iš mūsų menininko pas jį kambaryje 
pasisklaidyti Pavasario balsus. Radau naujų Maironio eilėraščių, ku- 
rie dar niekur nebuvo spausdinti. Ypač mano dėmesį patraukė naujos 
baladės - „Čičinskas“ ir „Jūratė ir Kastytis“. 

- Va, Jurgeli, kur dirva tavo talentui pasireikšti! - tariau aš. Mano 
minčiai pritarė ir pats menininkas ir pirmoj eilėj pradėjo komponuoti 
iliustracijas „Jūratei ir Kastyčiui“. Įsismaginęs jis gana daug iliustravo 
ir kitų eilėraščių. Kai po kelių savaičių J. Jankevičius nunešė visą savo 
kūrybą Maironiui, šis buvo gana patenkintas. Nekantriai laukėme 
naujo Pavasario balsų leidimo, bet jie pasirodė vos 1920 metais. Juose 
tik nedidelė J. Jankevičiaus iliustracijų dalis buvo įdėta. Knygos virše- 
lis taip pat buvo kito dailininko pieštas. 

Pasaulinis karas ėjo į pabaigą. Kariaujančios valstybės buvo jau iš- 
sekusios ir pavargusios. Lietuvoje vokiečių okupacinis režimas taip 
pat ėmė silpnėti ir krikti. Daugelyje Lietuvos vietų nebebuvo aišku, ar 
dar yra kokia nors valdžia. Chaosas buvo juntamas ir Kaune. Mūsų se- 
minarijos vadovybė neslėpė savo nerimo dėl neaiškaus Kauno ir visos 
šalies rytojaus. Ypač tas nerimas buvo pastebimas rektoriaus veide. 
Jo veido išraiškoj šalia įprasto būdingo rimtumo, atsirado dar kažin 
koks liūdesio atspalvis. Mums pasirodė, kad ir raukšlelių rektoriaus 
veide daugiau atsirado, ir plaukai ėmė šviesėti. Gal rektorius patvarkė, 
kad ir mokslo metai greičiau būtų baigti. Gana to, 1919 metų gegužės 

mėnesio 4 dieną penktasis seminarijos kursas buvo pašvęstas kuni- 
gais, o gegužės mėn. 12 dieną visa seminarija buvo paleista atostogų. 

Baigiau ir aš seminariją. Gavau paskyrimą vikaro pareigoms Kau- 
no miesto priemiestyje, Šančiuose. Visą laiką svajojau apie kaimą ir 
troškau ten patekti. Nuliūdau sužinojęs, kad nuo miesto teks man 
pradėti savo jaunas jėgas bandyti. Pasiryžau daryti žygių kurijoje, kad 
mane kitur skirtų. Prieš tai nutariau dar su buvusiu savo rektoriumi 
pasitarti ir nedrąsiai pasibeldžiau į jo buto duris. Išgirdau kvietimą 
įeiti. Melodingas virš durų kanklių stygų akordas įlydėjo mane į erdvų 
rektoriaus saloną. Su tėviška šypsena mane pasitiko rektorius ir pa- 
prašė sėstis. Išdėsčiau jam be didesnių įžangų visas savo abejones dėl 
savo paskyrimo ir nutilau. Rektorius surimtėjo ir po trumpos pauzės 
jau daug kartų girdėtu rektorišku tonu tarė: 

- Menkas kareivis, kurs eidamas į mūšį, atgal žvalgosi. Jei vysku- 
pas ir seminarijos vadovybė nusprendė, kad miestui tinki, tai ir tinki. 
Priprasi. Ne šventieji puodus lipdo. Patariu jokių žygių nedaryti, kad 
kitur skirtų. 

Rektoriaus žodžiai tokie buvo įtaigūs, kad man visos viltys pabėgti 
iš miesto sudužo. Padėkojau rektoriui ir ėmiau atsisveikinti. Staiga 
mane rektorius sulaikė ir paklausė: 

- O kaip su eilėmis? Ar jų dar neužmetei? Jau nuo seniau mielai 
skaitau, kur užtikdamas, tavo poezijas. Jų forma skambi ir mintis aiš- 
ki, tik gal reikėtų siekti didesnio turinio gilumo. Na, ką gi, jaunas dar 
esi. Subręsi, gal dar geriau rašysi. Neleisk plunksnai rūdyti, bet žiūrėk 
ir sveikatos. Labai jau menkas atrodai. Nepersitempk. Na, sudieu! 

Rektorius apkabino mane ir pabučiavo. Sujaudintas ir tylus išslin- 
kau iš Maironio buto. Durų muzika švelniai sužvangėjo ir nutrūko. 
Pajutau, kad ir mano artimesni santykiai su Maironiu nutrūko ir su- 
abejojau, ar kada nors teks arti mano mylimo poeto atsirasti, 


Maironis pokario metu 


Pailsėjęs provincijoje tris savaites, atvykau į Šančius ir pradėjau vika- 
rauti. Darbo bažnyčioje, mokyklose ir organizacijose buvo tiek daug, 
kad į Kauno senamiestį tik retkarčiais tegalėdavau nueiti. Taip, nuei- 
ti, nes tik išgveręs traukinukas buvo vienintelė Šančių su Rotuše susi- 

siekimo priemonė. Patikimiausias susisiekimas buvo kojos. Pėsčiomis 
iki senamiesčio nueiti ir grįžti reikėjo daug laiko ir sveikatos. Noromis 
nenoromis mano santykiai beveik visai nutrūko su senamiesčiu ir jo 
gyventojais. Išnyko iš akiračio ir Maironis. 

Po dviejų metų - 1921 metais — situacija pasikeitė. Buvau perkel- 
tas iš Šančių į Kauno katedrą, ir Maironis vėl man priartėjo. Šventa- 
dieniais matydavau jį katedroje, bet čia jis būdavo oficialus ir jokiais 
pašaliniais dalykais su nieku susitikęs nebekalbėdavo. Ir aš katedros 
zakristijoje pagarbiai jam linkteldavau galvą, ir tuo viskas pasibaigda- 
vo. Galėdavau jį tik stebėti ir iš jo veido išraiškos spėti, ką jis išgyvena. 
Kartais matydavau jį ramų ir giedrą, o kartais jo veidą gaubdavo susi- 
rūpinimas ar net liūdesys. Ėmė man ryškėti, kad Maironis vis daugiau 
turi nemalonumų ar nesėkmių. 

Pirmoj eilėj patyriau, kad Maironį gerokai graužia jo nesėkmės baž- 
nytinėje srityje. Kai 1913 rudenį mirė Žemaičių vyskupijos vyskupas 
Gasparas Cirtautas, niekas neabejojo, kad nauju vyskupu Vatikanas 
skirs Maironį. Tuo, atrodo, neabejojo ir pats Maironis. Deja, Lietuvos 
lenkai pasiryžo visomis priemonėmis veikti, kad tik litvomanas Mai- 
ronis netaptų Žemaičių vyskupijos valdytoju. Per įtakingus asmenis 
Romoje jie atestavo Maironį kaip lietuvį šovinistą, kuris būsiąs šališ- 
kas lenkų atžvilgiu. Be to, jie apkaltino Maironj amoralumu ir tenden- 
cingai pakomentavo Vatikanui išverstą į lotynų kalbą šį posmą: 


Jau niekas tavęs taip giliai nemylės, 
Kaip tavo nuliūdęs poėta! 

Ar kas ir kančių tiek pakelti galės 
Tiktai dėl tavęs, numylėta? 


Vatikanas šmeižtams patikėjo ir Maironis į vyskupus nepraėjo. Jis 
negavo vyskupo mitros ir 1919 metais, kai Žemaičių vyskupui Pr. Ka- 
revičiui prireikė pagelbininko. Vietoj Maironio buvo parinktas ir vys- 
kupu pakoncekruotas Juozapas Skvireckas. Dar didesnį smūgį patyrė 
Maironis, kai 1926 metais Žemaičių vyskupija buvo padalinta į Kauno, 
Telšių ir Panevėžio vyskupijas ir įsteigta bažnytinė Lietuvos provin- 
cija. Tada katalikų visuomenė giliai buvo įsitikinusi, kad įkurtosios 
bažnytinės provincijos priešakyje atsistos įžymiausias Lietuvos dvasi- 
ninkas - Maironis. Šiuo kartu taip pat Maironis buvo aplenktas. Dar 

gerokai stiprūs anuo metu lenkai vėl atkirto Maironiui kelią į vyskupo 
sostą. Kalbama buvo, kad čia prisidėjo ir kunigas Kazimieras Genys, 
kuris mėgdavęs visokias iš Lietuvos „pletkas“ perteikti Vatikanui. 
Gana to, Maironis net ir tada, kai buvo didžiausia galimybė vysku- 
po postą užimti, intrigantų buvo į šalį nustumtas. Šį įvykį Maironis 
ypačiai skaudžiai išgyveno ir jo kančias ryškiai atspindi ta proga jo 
parašytas eilėraštis „Skausmo skundas“. 

Pokario metais ne mažesnių skaudžių išgyvenimų turėjo Maironis 
ir kaip literatas. Visą laiką jis buvo šviesiausia žvaigždė mūsų Parna- 
so padangėje. Tiesa, dar prieš karą bandė Maironį suniekinti J. Her- 
bačiauskas, K. Jurgelionis, dalinai - S. Kymantaitė-Čiurlionienė, bet 
jų priekaištus didžiojo mūsų dainiaus adresu Lietuvos visuomenė tik 
nerimtu išsišokimu palaikė. Pokario metu išpuoliai prieš Maironį da- 
rėsi vis dažnesni. Jaunų literatų pridygo kaip grybų po lietaus. Jiems 
atrodė, kad tik vyresnieji rašytojai yra kalti, jei visuomenė jų nepa- 
stebi. Ir prasidėjo „dėdžių“ nuvainikavimo kampanija. Pats didžiau- 
sias mūsų literatūros autoritetas buvo Maironis, todėl pati stipriausia 
ugnis ir buvo į jį nukreipta. Ypač išpuoliai prieš Maironį ir jo kūrybą 
paaštrėjo, kai A. Śmulkśtys-Paparonis 1920 m. laikraštyje Laisvė pa- 
skelbė gana arogantišką Maironio kūrybai skirtą straipsnį. Įsidrąsino 
ir kiti vyresniuosius rašytojus pulti. Maironio puolimas virto tikrąja 
literatūros mada. Išpuolius prieš Maironį apvainikavo paskelbtas 1925 
metais Lietuvyje A. Venclovos straipsnis. 

Pradžioje Maironis į tuos išpuolius visai nereagavo. Kai išpuoliai ėmė 
dažnėt, Maironis ėmė nerimauti ir net spaudoje bandė atsikirsti, tačiau 
greit pajuto, kaip jis mažai beturi savo poezijos ir savo asmeninių bičiu- 
lių. Maironis ėmė grimzti į tylią rezignaciją irvis labiau savy uźsiskleisti, 

Man ir kitiems Maironio gerbėjams buvo skaudu žiūrėti į tą keistą 
prieš Maironj kovą. Dar skaudžiau buvo matant, kaip Maironio veidas 
darosi vis liūdnesnis, kaip jo žili plaukai vis labiau gausėja. Kartą Mai- 
ronio gerbėjų būrelis pasiryžo Maironį girti. Buvo parašytas atitinka- 
mas straipsnis ir 1925 metais, po antimaironinio straipsnio Lietuvyje, 
man pačiam teko Maironio apologiją nunešti Skaitymy redakcijai. Re- 
daktorius V. Krėvė skeptiškai į mane pažvelgė, skeptiškai paskubomis 
peržvelgė patį straipsnį ir trumpai atsakė: 

- Nedėsime. Straipsnis mums netinka. 

Beliko viena išeitis - nueiti pas patį Maironį ir jam pareikšti karštą 
užuojautą. Taip ir padarėme. Trise užėjome pas skriaudžiamąjį mūsų 
poetą ir pasisakėme, ko atėjome. Maironis susigraudino ir jo akyse 
pasirodė ašaros, tačiau greit susivaldė ir jau mus ėmė raminti. Kalba 
kažin kaip nesimezgė. Valandėlę pabuvę, vėl palikome vienišą mūsų 
dainių. Girdėdavome, kad tik M. Vaitkus dažniau jį aplanko. Pagaliau 
1932 metų vasarą išgirdome, kad mūsų didysis poetas mirė ir jau „dė- 
džių“ nuvainikuotojams nebebus daugiau ko pulti... 


MLLM 7779 R3 1325. 


Sofija Ciurlioniené-Kymantaité 


S. Ciurlioniené papasakojo tokį epizodą iš to laiko, kai Kauno semina- 
rija buvo Vašuokėnuose. Maironis buvęs didelis pedantas ir reikalavęs 
iš klierikų punktualumo ir akuratnumo. Jis pats tuo atveju buvęs vi- 
siems griežtu pavyzdžiu. Kartą pavasarį vienas klierikas, turėjęs ne- 
paprastą gabumą pamėgdžioti įvairių paukščių čiulbėjimą, susigin- 
čijęs su kitu klieriku, kad padarysiąs taip, jog Maironis neateisiąs į 
vakarinės pamaldas. Tasai klierikas įlindęs į tankius krūmus prie tako, 
kuriuo Maironis mėgdavęs vaikščioti, ir pradėjęs čiulbėti kaip lakštin- 
gala. Maironis, išgirdęs lakštingalos balsą, atidžiai klausęs paukščio 
dainos. Klierikas čiulbėjęs, kol visai sutemo. Kai pamaldos pasibaigė, 
klierikas nustojęs čiulbėti, ir tik tuomet Maironis grįžęs į seminarijos 
patalpas. Taip lakštingalos daina tiek sužavėjusi Maironį, kad jis net 
užmiršęs vakarines pamaldas. 

Maironis buvęs labai griežtas. Ta pati Čiurlionienė papasakojo gir- 
dėjusi, kad mirus vieno klieriko tėvui jis paprašęs Maironį leisti nu- 
vykti jam į laidotuves. Maironis tačiau neleidęs. Vėliau jis aiškinęs ir 
profesorių tarpe, esą padaręs tai tuo tikslu, kad grūdintų klierikų valią 
ir jausmus. 

Užrašė Zigmas Toliušis. 


„Atsiminimai“, in: Literatūra ir kalba, p. 488. 

Marcelė Mačiulytė 


1915 m. vasarą Maironis, paleidęs klierikus atostogoms, pats išvyko į 
Panemunėlį, pas kunigą Budriką. Jo sesuo Marcelė liko Vašuokėnuo- 
se. Tuo tarpu vokiečiai, pralaužę rusų frontą ant Dubysos, užėmė Kau- 
ną ir pradėjo skubiai veržtis pirmyn. 

Mačiulytės pasakojimu, seminarijos inspektorius kun. Paltarokas 
nutaręs bėgti nuo vokiečių Rusijon. Jisai galvojęs, kad ir Maironis 
pasitrauks iš Lietuvos. Tad jis sudėjęs savo daiktus ir įsakęs Marce- 
lei sudėti ir Maironio reikalingiausius daiktus, manydamas, kad ir 
Maironis iš Panemunėlio trauksis Rusijon. Marcelė sudėjusi visus 
Maironio baltinius ir rūbus į didelę pintinę, kurią Paltarokas drauge 
su savo daiktais išsiuntęs Troškūnų stotin ir pats išvažiavęs. Kuriam 
laikui praslinkus paaiškėjo, kad Maironis liko Lietuvoje, o Paltarokas 
išvyko Rusijon, tačiau daiktai tiek jo, tiek ir Maironio kely dingę. Taip 
Maironis liko su vienais baltiniais ir rūbais, kuriuos turėjęs ant savęs. 

Maironis išbuvo Panemunėly pas kun. Budriką pusę metų. Žiemos 
pradžioj jis atvyko į Panevėžį, iš kur persikėlė į Krekenavą. 

Gyvendamas Krekenavoje, Maironis drauge su A. Petkaite, kan. 
Kazlausku ir seserim Marcele važinėjo kelis kartus į Upytę, ir iš Kre- 
kenavos buvo nukeltas pažįstamas kunigas Tvarjanavičius. Nuo Kre- 
kenavos ligi Upytės buvo apie 14 kilometrų. Upytę pasiekdavę arkliais. 
Tenai Maironis interesavosi padavimu apie Čičinską ir lankė tą liūną, 
apie kurį buvo pasakojama, kad toje vietoje nugrimzdęs Čičinsko dva- 
ras ir „Užsiliko vien bala, kyšo vidury sala“. Tą legendą Maironis vėliau 
atkūrė Čičinsko baladėje (pirmą kartą atskira knygelė išspausdinta 
Kaune 1919 m.). 

Visą vokiečių okupacijos laikotarpį Maironis, būdamas benamis, 
praleido Lietuvos provincijoje. Jo namas Kaune buvo užimtas vokiečių 
ligoninės reikalams, o seminarijai nebuvo leidžiama grįžti Kaunan. 
Maironis važinėjo po Lietuvą, gyvendamas pas pažįstamus kunigus. 


Užrašė Zigmas Toliušis. 


„Atsiminimai“, in: Literatūra ir kalba, p. 489. 

Bronius Kiaunė 


Pusiaukely tarp Panevėžio ir Kėdainių, palei Nevėžį, prisiglaudęs 
miestelis Krekenava. Pats miestelis niekuo nepasižymi: nebent Lietu- 
vos istorijoj yra paminėtas ir liaudies dainoj „...stovi karčema ružava“. 

Caristiniais laikais, prieš Pirmąjį pasaulinį karą, Krekenavoje" buvo 
dvi pradinės mokyklos - berniukams ir mergaitėms. Berniukų moky- 
kloje dirbo du mokytojai, o mergaičių - vienas. Be mokyklų, dar buvo 
blaivybės draugija ir kooperatyvas. 

Miestelio centre turgavietė, o prie turgavietės visa eilė vadinamų 
senkromių, kuriuose vyko prekyba ne tiktai pačiose krautuvėlėse, bet 
ir ant taburečių prie krautuvėlių. Iš kitos pusės turgavietės buvo pora 
smuklių, o gale - nemažas traktierius. 

Du kartus per savaitę būdavo turgūs: antradienį arklių ir galvijų, o 
ketvirtadienį - įvairių žemės ūkio produktų ir amatininkų dirbinių. Į 
turgus prisirinkdavo nemažai žmonių: cia ateidavo ne tiktai tie, kas 
turėdavo parduoti ar pirkti, bet ir įvairių tinginių, kurie ieškojo progos 
„pasižmonėti“. 

Mėgstantiems „pasižmonėti“ Krekenavoje per metus būdavo apie 
dešimtį atlaidų, pradedant sausio mėnesį Trijų Karalių ir baigiant 
gruodžio mėnesį Marijos Nekaltu Prasidėjimu. Išvisų atlaidų iškilmin- 
giausiai buvo švenčiama Žolinės atlaidai (rugpjūčio 15 dieną). Per šiuos 
atlaidus suplaukdavo į Krekenavą ne tik gretimų parapijų žmonės, bet 
ir tolimesnių, kurios su Krekenavos parapija nesirubežiuodavo. 

Per karą, 1915 metų vidurvasarį, iš Krekenavos miestelio centro pa- 
liko griuvėsių ir degėsių krūvos. Liko gaisro nepaliesti miestelio pa- 
kraščiai: didelės daugumos ūkininkų trobesių, mokykla, bažnyčia ir 
klebonija su visais ūkio trobesiais. 

Tarp Nevėžio ir upelio, kuris įteka Nevėžin, yra aukštuma. Ant šios 
aukštumos šio šimtmečio pirmaisiais metais pastatyta nemaža mūrinė 
bažnyčia ir šalia jos iš tokių pat plytų - klebonija. Prieš bažnyčią, už 
vieškelio, į Nevėžio pusę, nemažas klebono sodas, o šiek tiek į šoną, 


1 Krekenava pirmą karrtą paminėta 1409 m. Liaudies daina „Ten, kur slauna 
Krekenava, stovi karčema ružava“ Slaünas, -à - teikiantis malonumą, malo- 
nus; „ružava“ - rusvas, rudas (šalia Krekenavos yra Rudžių kaimas). 

į kapinių pusę, palei Nevėžį, tęsėsi klebono pieva. Už klebonijos ūkio 
trobesių derlingos žemės nemažas plotas, kurį valdė klebonas. Kiek 
šios žemės buvo, tvirtinti negalėčiau. Bet žmonės kalbėjo, kad klebonas 
turėjo dirbamos žemės 30 dešimtinių. Turbūt tiek ir buvo, nes klebonas 
laikė keletą gerai įšertų bėrų arklių ir keliolika juodmargių karvių. 

1915 metų pabaigoje ar 1916 metų pradžioje pas Krekenavos klebo- 
ng apsigyveno Maironis. Tuojau žmonėms ir krito į akis iškilmingos 
išvaizdos kunigas, o ypatingai moterims. Joms iš išvaizdos atrodė, kad 
altarista būtų per jaunas, o vikaras per senas. Be to, klebonijoj gyveno 
jaunas vikaras, kuris buvo vadinamas kunigėliu. 

Ši paslaptis per Žolinės atlaidus paaiškėjo. Marijona Kiaunytė, 
mano tėvo pusseserė, gyvenanti Garšvių kaime, netoli Vadakčiukų, 
kuriuose keletą metų praleido Vaižgantas, atvykusi į atlaidus papa- 
sakojo, kad šis iškilmingos išvaizdos kunigas yra ne tik Kauno kuni- 
gų seminarijos rektorius, bet yra autorius gražių dainų, kurios plačiai 
dainuojamos, kaip tai: „Užtrauksime naują giesmę, broliai“, „Eina gar- 
sas nuo rubežiaus“, „Miškas ūžia, verkia, gaudžia“, „Kur lygūs laukai“, 
„Kur bėga Šešupė, kur Nemunas teka”, 

Man jau buvo žinoma, kad knygą, kurioje yra šios dainos, turi Agota 
Kiaunytė, kuri savo jaunesnius brolius, manę ir mano brolį Alfonsą, 
išmokė skaityti storą maldaknygę. Šis mokslas slebizavimo būdu ne 
taip lengvai įkandamas. Juk ne juokai storą maldaknygę vieną kartą 
perskaityti slebizavimo būdu ir bent du kartus „stačiu raštu“. Agotai 
pakako kantrybės šį sausą, kankinantį mokslą mums įkalti į galvas, 
nors ne vienas maldaknygės puslapis su paukščio plunksna iki kiauru- 
mo buvo prabadytas. Užtat po keletos metų mokėjau skaityti Maironio 
eilėraščius, kurių gražūs žodžiai ir sąskambiai mane žavėte žavėjo. 

Agota daraktoriavimo „mokslą“ pasisavino iš Marijonos, kai dar Ago- 
tos ir mano tėvai pusininkavo Uźstronijos? vienkiemy, prie Vadakčiukų. 

Marijonai labiau patiko Vaižgantas negu Maironis, nes Vaižgantas 
jai ir daug gražesnis, ir daug judresnis bei gyvesnis, ir kartu daug pa- 


* Kazimierą Kazlauską. 

^ Maironis, eil. „Užtrauksme naują giesmę“, „Eina garsas“, „Miškas ūžia“, 
„Milžinų kapai“, „Kur bėga Šešupė“. 

3 Ustronė - kaimas Panevėžio raj., dešiniajame Nevėžio krante. 

prastesnis. Man Vaižganto vardas tuo metu nieko nesakė, nes aš nė 
vieno jo kūrinio nebuvau skaitęs. Bet šie Marijonos samprotavimai 
man smigte įsmigo galvon. Žinoma, aš palyginti negalėjau: Maironį 
matydavau beveik kiekvieną sekmadienį, o Vaižganto ne tik gyvo, bet 
ir nuotraukos nebuvau matęs. 

Marijona savo pasakojimu apie Vaižgantą ir Maironį man atvėrė 
kažkokį pasaulį. 

Su rusų žymiausių XIX amžiaus rašytojų trumpomis biografijomis 
ir kai kurių kūrinių trumpomis ištraukomis jau buvau susipažinęs Pa- 
beržės dviklasėje mokykloje per literatūrinius skaitinius. 

Štai dabar man prieš akis gyvas lietuvių poetas. Koks nepaprastas 
nuostabumas matyti gyvą poetą, gražių dainų kūrėją! Štai mano, pa- 
auglio, akys ir kiekviena proga nukrypdavo į Maironį. 

Beveik kiekvieną šventadienį matydavau Maironį, einantį iš klebo- 
nijos į bažnyčią. Bažnyčioje, kaip ir kiti kunigai, jis laikydavo Mišias, 
sėdėdavo klausykloje ir labai retai lipdavo į sakyklą. Atrodė, kad sa- 
kyklos nemėgo. Beveik per trejus metus man, berods, tik du kartus 
teko jį matyti sakykloje. Pamoksla sakydavo negarsiai, rimtai, be jokių 
graudinimų ir grasinimų. 

Nežinau, ar iš baimės dėl savo menko išsilavinimo, ar iš pagarbos aš 
nedrįsau nė vieną kartą eiti prie Maironio klausyklos. 

Rudens ir pavasario laikotarpiais Maironį su kastuvu galima buvo 
matyti ant šventoriaus ir už šventoriaus, šone klebonijos, sodinant 
dekoratyvinius medelius. Be šventoriaus, Maironis dar turėjo pla- 
tesne dirvą fiziniam darbui. Tuojau už šventoriaus, į upelio pusę, kai 
buvo statoma bažnyčia, visas kalnas išraustas duobėmis. Nežinau, ar 
iš ten imtas žvyras ar molis, bet tuo laiku tos duobės buvo priaugusios 
įvairių piktžolių. 

Čia Maironiui neužteko vieno rudens ir pavasario. Bet vis dėlto pa- 
lengva nuo Maironio rankų duobės mažėjo, atsirado nukasti, išpilti 
takai ir prie takų medeliai. 

Teko pastebėti keletą kartų Maironį vaikščiojant su klebonijos pane- 
le Apolonija'. Kai pamačiau vasaros metu einant per mūsų (Mairiškių) 


1 Apolonija Petkaite. 

kaimą, labai nustebau: juk aš nebuvau matęs kunigą, nutolusį pėsčią 
nuo miestelio. Pasiskubinau pasislėpti už kamaros kampo. Bet kai Mai- 
ronis su klebonijos panele Apolonija praėjo mūsų kiemą, aš smalsiomis 
akimis juos palydėjau, iki vieškelis pasisuko per dvaro lauką. 

Po trejų metų, kai gavau iš vikaro Pavasario balsų naują laidą pasi- 
skaityti, žiūriu - greta kitų moterų paveiksliukų yra ir panelės Apolo- 
nijos paveiksliukas. 

Žiemą susirgo mūsų galukaimio gyventojas, sklypininkas Juozas, 
kuris buvo pravardžiuojamas Miškiniu, nes jis ilgus metus gyveno 
prie pat miško pakraščio. 

Pasirgo keletą dienų, ir žmogus jau ruošėsi atsiskirti su šiuo pasau- 
liu. Naminiai vaistai nepadėjo, o kitokios mediciniškos pagelbos tuo 
laikų nebuvo. Dédiené Adomienć', jo kaimynė, skubiai pasirūpino, 
kad kaimynas Juozas be išpažinties ir paskutinio patepimo nepaliktų 
šio vargo pasaulio. 

Kunigo laukti pas sklypininką Juozą susirinko keliolika moterų 
ir keletas paauglių. Labai nustebau, kai už dėdės Adomo, persime- 
tusio per petį raudoną juostą, ant antros rogių sėdynės sėdėjo Mai- 
ronis. 

Po trijų parų šaltą, vėjuotą dieną Maironis sklypininką Juozą jau 
lydėjo į kapines. Su vienkinkiu važiu aš važiuoju paskui laidotuvinin- 
kus. Laidotuvininkai su Maironiu ir vargonininku suėjo į kapines, o 
aš, apsukęs juodį su rogėmis, sustojau prie kapinių vartų. 

Kai jau pasigirdo giesmė „Dievo angelas apreiśke..., netrukus Mai- 
ronis su vargonininku kapinių takučiu artėjo prie vartų. Įsėdę į roges, 
kalbėjo apie šaltį. Vargonininkas, pakėlęs ranką, rodė naujas pirktines 
odines pirštines ir skundėsi, kad jos lengvai praleidžia vėją. Maironis, 
žvilgterėjęs į pirštines, tarė: 

- Tai vokiškas erzacas. 

Šio žodžio reikšmės nesupratau, bet man buvo aišku, pasakyta pa- 
niekinančia prasme. 

1918 metų viduržiemį, kai jau atrodė, kad karas eina į pabaigą, prie 
Krekenavos pradžios mokyklos suruošiami vakariniai kursai suaugu- 


* Pravardė pagal vyro vardą (Adomas). Nežinomas asmuo. 

siems. Kursų dėstytojų tarpe buvo ir Maironis. Jis kursų lankytojus 
supažindino su Lietuvos praeitimi. 

Maironis išvyko iš Krekenavos 1918 metų rudenį, bet su Krekena- 
va ryšių nenutraukė, kol čia klebonavo kunigas Kazlauskas. Maironis 
beveik kiekvienais metais atostogų metu atvažiuodavo į Krekenavą 
ilgesniam ar trumpesniam laikui. 

Nors Krekenava toli nuo didesnių miestų, geležinkelio stoties, bet 
gamtos grožiu nenuskriausta. Į pietų pusę vingiuoja ramus Nevėžis, 
apaugęs krūmais. Iš jo abiejų pusių pilna užtakių, jų pakraščiai pri- 
augę vandens lelijų ir nendrių. Kairėje Nevėžio pusėje tęsiasi sausas, 
gražus pušynas su šimtmetėmis pušimis, o nuo pušyno į Nevėžio pa- 
kraščius auga stambūs, išsišakoję ąžuolai. 

Baladė „Čičinskas“ poema Mūsų vargai (pirmoji laida) ir dauguma 
Maironio eilėraščių, kurie išleisti jo rinktinių raštų pirmame tome, 
yra datuoti 1920 metais, mano manymu, yra parašyti Krekenavoje 
1916-1918 metais. 

Man atrodo, kad Maironis Krekenavoje turėjo puikias kūrybines 
sąlygas, nes čia jam galvos nekvaršino įvairūs kasdieniniai buitiniai 


reikalai. 
1962-11. 

Barbora Kiuriené 
Maironis moké dainuoti 


Kai Maironis gyveno Krekenavoje, aš turėjau gal penkiolika-septy- 
niolika metų. Mūs Mučiūnų kaimas prie Nevėžio didelis, daug jau- 
nimo, merginų apie dvidešimt, bernelių bene šešiolika. Vaikų labai 
daug, gal koks šimtas. Kartą mums pranešė, jog sekmadienį po pi- 
etų atsilankys poetas kunigas Maironis. Visas kaimas ruošėsi pri- 
imti svečius: tvarkė kiemus, trobas, moterys valė pirkias. Jaunimas, 

mergaitės labiausiai susirūpino savo darželiais, juos tvarkė, broliai 
net naujas tvoreles užtvėrė. Mamos savo mažiausiems vaikams vis 
naujus ilgus iki žemei marškinukus siuvo. Šeštadienį nušlavė visą 
kaimo kelią, užkūrė kaimo pirtis. Sekmadienį po pamaldų parsku- 
bėję namo laukė svečių. Jie atsiyrė valtele trys: klebonas Kazlauskas, 
kamendorius, rodos, Tvarijonas ir poetas Maironis. jaunimas pasi- 
tiko su gėlėmis. Maironis sveikindamasis neleido rankos bučiuoti. 
Vaikai dideliu būriu stovėjo toliau. Maironis priėjęs prie jų kiekvie- 
nam padavė ranką ir visiems saldainių padalijo. Ūkininkai svečius 
kvietėsi vaišėms. Maironis, eidamas kaimo gatve, sustodavo prie 
mergaičių darželių, vis juos pagirdavo. Mučiūnų gėlių darželiai visi 
dideli, labai gražūs. Tik mūsų darželyje buvo vienuolika kelmų pi- 
navijų ir baltų lelijų. Kaime dvidešimt trys pirkios ir prie kiekvienos 
darželis. Kai jau kartą darželius pagyrė, tai vėliau juos dar labiau 
prižiūrėjo ir gražino. 

Maironis, neilgai su svečiais sėdėjęs, išėjo į kiemą prie jaunimo. 
Aplinkui vaikų būrys. Juos Maironis pirmiausia ir mokė žaisti ir dai- 
nuoti „Jurgeli, meistreli, mokyk vaikus savo“. Visi vaikai turėjo eiti į 
ratelį ir žaisti, dainuoti. Kartu ir Maironis pažaidė. Tada su jaunimu 
nuėjo čia pat už kaimo prie Nevėžio į pušyną, į lankas, kaip vadinome 
ganyklas. Ten jaunimas sustojo būriu, o Maironis pasakė naują dainą 
„Ar skauda man širdį? Oi ne, oi ne“ Mes jos nemokéjome. Jis mus 
išmokė žodžius, raštą jos įteikė, jis pats perdainavo, paskui rankomis 
taktą vede ir liepė dainuoti. Tą padainavus visą, użvede „Lietuva bran- 
gi“, „Kur bėga Šešupė, kur Nemunas teka“. Taip pat ir „Sveikos, myli- 
mos mergaitės“. Jis mus daug dainų mokė. Jis vis pasako žodžius, mes 
įsimenam, o paskui jau mokam ir dainuojam po punktą. Paskui nau- 
ją pasako, ir taip išdainuojam visą dainą. Kai taip pirmą kartą mokė, 
kaip ir nedrąsu buvo, bet mokėmės vis drąsiau. Vakare atsisveikinant 
užprašėme, jog ir kitą sekmadienį atvažiuotų. Pasižadėjo atvažiuo- 
ti. Svečiai vėl išvažiavo — išplaukė laiveliu, Didžiuoju Nevėžio keltu — 


: [Kostas Stiklius], „Mergaičių pagarbinimas“, in: Linksmos daineles pavestos 
Lietuvos jaunuomenei, surinko ir išleido savo lėšomis P. Krencius Jurbarke, 
Tilžė: Otto v. Mauderodės spaustuvė, 1907, p. 19. 

PECES 


Viktorino Krikščiūno laivu, sutalpinančiu apie trisdešimt žmonių. 
Mučiūnų jaunimas juos lydėjo iki pat Slabados malūno. 

Visą savaitę mokėmės Maironio dainas ir vėl laukėme jo. Taip pat 
sutvarkėme kiemus, darželius. Sekmadienio popiečiu vėl atsiyrė Mai- 
ronis su kunigais. Jis tuojau nuėjo prie jaunimo ir vėl ėmė mokyti nau- 
ją, kokios dar nebuvome girdėję: 


Aš myliu tėvynę, 
Šalį didžiavyrių, 
Kur žyd išsiplėtus 
Tarp žaliųjų girių. 


Dainavome ir tas pačias, kur praeitą sekmadienį išmokė. Padaina- 
vus Maironis ėjo su jaunimu ratelių: 


Žalia žolė, žalia žolė 
Čia po mano kojų. 

Aš, tą žole mindydama, 
Vis ieškau sau draugo. 


Ir daugiau žaidimų, ratelių mokė, tik nebeatmenu. Pažaidę vėl už- 
dainuojam, kai tik Maironis ką užveda, pamoko. Taip iki vakaro nuo 
mūsų kalno tik ir skamba dainos. Saulei leidžiantis ateina prie jauni- 
mo ir klebonas Kazlauskas ir linksmai pradeda: „Maironis mokė savo 
dainų, o dabar paklausykite manosios“, ir užveda: 


Jūs berniukai apgavikai, 
Jūs nebūsit mūs jaunikiai. 
Jūs tik jojat in viensėdį, 
Kur mergelės gražiai sėdi. 
Jūs tik klausiat tėvužėlių, 
Kiek jums duos šimtužėlių. 
Davė šimtų, duos ir kitų 

Ir žirgelį pakinkytų. 


1 


Mykolas Seizys-Dagilélis, „Tėvynė“ in: Vienybė, Kaunas, 1909, Nr. 44, p. 680. 

Įsisiautęs jaunimas šią dainuoja dar smagiau. Taip saulei leidžiantis 
smagia nuotaika svečius lydime iki upės. Kai jau Maironis su kitais 
laivelyje, tai laikydamas irklą užtraukia: 


Ant marių krašto, Palangos miestely...' 


Ir šią Maironis jau buvo mokęs, dabar traukiam ir ją kartu su poetu. 
Jie trys iriasi laiveliu, o mes paskui juos didžiuoju Nevėžio keltu plau- 
kiame iki malūno vis su daina. Ten atsisveikiname ir kviečiame vėl 
atsilankyti. Ir grįžtame taip pat su daina. Nuo vandens daina labai toli 
girdėti. O mes vis dainuojame ir dainuojame. Taip jau pamėgome jas, 
kad nepaleidome iki grabo lentos. Tikrai atsimenu, jog Maironis atsi- 
lankė ir mokė dainuoti tris sekmadienius. Jis mūsų kaimą labai mėgo, 
nes iš jo buvo daugiau bažnyčios choristų. 

Kai jau labai įsidainavę, tai atsisveikinę su Maironiu grįždami keltu 
į Mučiūnus uždainavome ir šią senokai mokėtą dainą: 


Ant pono lango žydi vazonai, 

Ant mūsų lango zomkai, geležiai. 
Pražuvę vargdieniai, pražuvę visados, 
Dar neišeisi ant laisvės niekados. 


Ant pono pirštų žiba jų žiedai, 

Ant mūsų pirštų zomkai, geležiai. 
Pražuvę vargdieniai, pražuvę visados, 
Dar neišeisi ant laisvės niekados. 


Taip skambėjo mūsų dainos vis toli, iki pat Krekenavos. Iki pusi- 
aunakčio vis nenustoja dainos. Kai visas kaimas dainuoja, tai labai 
toli girdėtis. Kitam sekmadieniui vėl visi kaip galėdami rengiasi, dai- 
nuoja, kad tik gražiau sutartų. Kitą sekmadienį Maironis vėl pagiria: 
„Gražiai dainuojate. Pasimokysime naujų“. Taip Maironis išmokė mus 
dainuoti, kad tapome garsiausi Krekenavos dainininkai. Ir kai jau 
Maironis nebeatvažiuodavo, tai jaunimas vis tiek rinkdavosi ant to 


: Silvestras Valiūnas, eil. „Birutės daina“. 

paties kalno, kur jis mokė, ir vis gražiai sudainuodavo, jog girdėjosi už 
kelių kaimų. Jau pradėjo rinktis pasimokyti ir iš kitų apylinkės kaimų: 
Čiūrų, Šambalionių, Grinkų, Iciūnų, Užliaušių. Visi mokėsi iš mūsų. 
Ateidavo ir su armonikomis. Tos mūsų dainos sekmadieniais jau virs- 
davo kaip kokiomis dainų gegužinėmis, vakarėliais. Juos rengdavome 
ir ten prie Nevėžio, ir kiemuose. 

Mūs kaimas prie dvaro lauko. Kai kurie ūkininkai nuomodavo iš 
dvaro po hektarą žemės linams. Kai reikėdavo linus rauti, tai mergi- 
nos sutarė taip: viso kaimo merginos eis rauti vienės linus, kad būtų 
smagiau dainuoti. Taip linus raunant, visą dieną skambėjo laukai dai- 
nomis. Vakare rovėjoms šeimininkai duodavo vakarienę, bet rovėjos 
tol neidavo iš lauko, kol neišdainuoja visų savo dainų. Pargrįždavo 
tik apie pusiaunaktį visu būriu vis dainuodamos. Vakarienė jų seniai 
laukia, o rovėjos nesiskubindamos traukia Maironio dainas, kad lau- 
kai plyšta. 

Kitą dieną vėl viso kaimo rovėjos renkasi ir tik vieną dirvą rauja, 
kad iki vakaro būtinai nurautų, ir vis su dainomis. Taip visos viena 
kitai talkina, kad galėtų kartu gražiai padainuoti, nes taip dirbti daug 
smagiau, ir nepamatai, kaip linai nurauti. 

Taip mes pamėgome dainas nuo to, kai Maironis mus jų pamokė. 
Ir dabar kai kurie Mučiūnų kaimo dainininkai, kaip Panevėžyje muzi- 
kas Belazaras, yra išgarsėję. 

Mūsų kaimą Maironis mokė dainuoti tik vieną vasarą tris sekma- 
dienius, dėlto mes patapome didžiausiais dainininkais. 


Užrašė Jurgis Dovydaitis. 

Barbora Kiurienė, „Maironis mokė dainuoti“, in: Aš išdainavau visas 
daineles: pasakojimai apie liaudies talentus - dainininkus ir muzikantus, 
sudarė ir parengė Danutė Krištopaitė, Vilnius: Vaga, 1985, p. 285-288. 

Augustinas Liepinis-Byras 


LF 
Būdamas Kauno kunigų seminarijoje (1914-1921) ir Lietuvos universite- 
te (19221925), aš tik „nuo tolo“ tegalėjau žiūrėti į Maironį. „Žalias klie- 
rikėlis“ ir jaunas „kunigėlis studentėlis“ mažai ką bendrą teturėjau su 
pralotu Mačiuliu, mūsų poezijos korifėjumi Maironiu. Kunigų semina- 
rijoje Maironis man atrodė auklėtiniams tik oficialiu rektoriumi, labai 
rimtu profesoriumi, šaltoku, net niūriu vyresniuoju. Užėjus klierikui 
pas Maironį į kambarį kokiu reikalu, viskas vykdavo trumpai, oficialiai. 

Vis dėlto aš prisimenu malonią man Maironio šypseną, kai aš antra- 
mear trečiame kurse (1916-1917) dainavau „solo“ per Maironio vardines 
jo garbei surengtame seminarijos vakarėlyje. Niekad „pilietine“ drąsa 
nepasižymėjęs, aš ir tą vakarą labai jaudinaus ir sutrikau dainelės „Ei 
pūtė, pūtė šiaurės vėjelis“ tekste ir ne laiku turėjau nutraukti savo „iš- 
kilmingąjį solo“. Nueidamas nuo scenos mačiau, kaip Maironis su šalia 
sėdėjusiu seminarijos inspektoriumi kunigu Paltaroku man smarkiai 
plojo, abu maloniai juokdamies ir protarpiais linksmai kalbėdamies. 
Mano to sceniško nepasisekimo Maironis man niekad neprimindavo. 

Maironis mėgo dainas ir mielai jų seminarijos sodelyje vaikščio- 
damas pasiklausydavo, kai mes, „dainingieji“ auklėtiniai (K. Žitkus, 
J. Latvėnas, aš...), per vakarinius laisvalaikius antrųjų seminarijos 
rūmų koridoriuje „plėšydavome gerkles“. Mūsų „koncerto“ pradžioje 
ir pabaigoje visada skambėdavo rektoriaus dainos. Maironis raginda- 
vo ir bažnyčioje gerai, gražiai giedoti. Prisimenu jo pastabas mums, 
jauniems kunigams - neopresbiteriams, nuėjusiems po įšventinimo 
įprasto padėkos ir atsisveikinimo vizito: „Giedodami ištarkite gerai, 
aiškiai žodžius, nenutraukite galūnių, kaip kartais tenka girdėti gie- 
dančius kunigus...“ 

Kai aš jau buvau Kauno universitete (1922-1925 m.) ir studentiškai 
su šiokia tokia plunksna uZdarbiavau Šv. Kazimiero draugijoje?, kar- 


*'  Iškupiūruota abstrakti pagarbos Maironiui deklaracija. 
> Lietuvių liaudies daina. 
3 Katalikų visuomeninė spaudos leidimo organizacija, veikusi 1905-1940 m. 

tais nueidavau į prelato Aleksandro Dambrausko-Adomo Jakšto ren- 
giamus Kauno kunigų aukštuomenės žurfiksus'. Prie stiklo arbatos 
ar puodelio juodos kavos (kas ką pasirinkdavo) ir kuklaus užkandžio 
(buterbrodo ar sausainių) būdavo svarstomi, aptariami įvairūs tikybi- 
niai-bažnytiniai, tautiniai-valstybiniai, pedagoginiai-visuomeniniai ir 
kitokie anų laikų gyvieji, aktualieji klausimai. Vienas kuris Zurfiksu 
dalyvis skaitydavo gerai paruoštą referatą, kiti paskum dalyvaudavo 
gyvose, kartais karštose diskusijose. Neprisimenu, kad Maironis kada 
būtų kuo prasitaręs tose diskusijose; jis daugiausia klausydavosi, ste- 
bėdavo, kartais giliai apie kažin ką įsigalvodavo - turbūt netikėtai su- 
žibusias įkvėpimo kibirkštis gaudydavo! 

Kiek „niūresnio“ įspūdžio padarė man Maironio šaltokas pasielgi- 
mas su manimi 1915 m. vasarą Panemunėlio klebonijoje. Atostogauda- 
mas tėviškėje, aš gavau caro valdžios šaukiamąjį raštą į karo tarnystę 
su visais 1896 m. gimusiais berniokais. Nors jau artinosi vokiečiai, bet 
kas galėjo užtikrinti, kad rusai kuriam laikui dar neatstums vokiečių 
į vakarus. O tada būčiau patekęs į rusų kariuomenės teismą kaip de- 
zertyras ar sąmoningai vengias karo tarnystės. Pasitares su namiškiais 
ir kai kuriais klebonais, pasiryžau ieškoti prolongato (karo tarnystės 
atidėjimo), nes buvau jau bebaigiąs vieną Kunigų seminarijos kursą. 

Kauno kunigų seminarijos raštinė su inspektoriumi kunigu Palta- 
roku jau buvo Vidžiuose. Sužinojęs, kad seminarijos rektorius prela- 
tas Mačiulis-Maironis tebėra Panemunėlyje, kur jis mėgdavo per vasa- 
rą atostogauti, aš sugalvojau pirma nuvažiuoti į Panemunėlį ir išgirsti 
Maironio nuomonę apie mano sumanymą. 

Nuvykęs į Panemunėlio bažnytkaimį ir susiradęs kleboniją, aš už- 
lipau į antrą jos aukštą ar tik salkutę, kur Maironis gyvendavo, ir pa- 
sibeldžiau į duris. „Ką pasakysi?“ - šaltai paklausė mane Maironis, 
neprašydamas nė atsisėsti. Pagaliau, ir jis pats buvo atsistojęs ir kiek 
paėjėjęs nuo savo rašomojo stalelio. Pabučiavęs Maironiui ranką, 
trumpai nušviečiau jam savo nemalonų reikalą, prašydamas patarti, 
kas daryti su tuo šaukimu į kariuomenę. „Aš čia negaliu nieko patarti 
ir juo labiau nieko padaryti. Važiuok į Vidžius ir kreipkis savo reikalu 


+ Nustatyta svečių priėmimo diena (pranc. jour fixe). 

į seminarijos inspektorių, kunigą profesorių Paltaroką... O jeigu tave 
pašauks į karo tarnystę, ką gi - tarnausi kaip ir visi tavo amžiaus ber- 
niokai...“ 

Tokiais ar panašiais žodžiais Maironis trumpai, šaltai atsiliepė į 
mano susirūpinimą gauti prolongatą. Tokiam, kaip aš, minkštašir- 
džiui klierikėliui pasirodė nesuprantamas garbingo rektoriaus abejin- 
gumas ar net šaltumas savo auklėtinio gyvybės ar mirties klausime. 
Atsisveikindamas vėl pabučiavau Maironiui ranką ir, eidamas pro 
duris, apsipyliau gailiomis ašaromis. Aš pasijutau toks vienišas man 
besiartinančio rimto pavojaus akivaizdoje. 

Dėl ko Maironis tuomet pasirodė toks „beširdis“, aš negalėjau su- 
prasti ir išsiaiškinti. Nebent buvau sutrukdęs jam labai svarbų darbą 
ar netikėtai išblaškęs jį poetiškame dvasios pagavime, arba įkvėpime. 
"Tas patirtas iš savo gerbiamo viršininko kartėlis ilgai graužė jauno le- 
vito širdį. 

Visiškai kitaip mane pasitiko Vidžiuose seminarijos inspektorius 
kunigas profesorius Kazimieras Paltarokas. Jis maloniai kalbėjo su 
labai susirūpinusiu savo auklėtiniu, patarė nenusiminti dėl valdžios 
paskelbto 1896 m. gimusiųjų bernaičių šaukimo į karo tarnystę, pa- 
rašė ir padavė man atitinkamą raštą-liudijimą, kad tikrai esu kunigų 
gu dar būtų reikalas, t tai yra jeigu rusai tikrai dar atstumtų vokiečius 
į vakarus. 

Iš Vidžių grįžau pakelta dvasia, nors artėjant prie tėviškės jau pra- 
dėjo griausti patrankos irvis daugiau degančių trobų juodų dūmų kilo 
virš miškų ir laukų. Ir vos vos besuspėjau į savo mieląją tėviškę bend- 
rai su motina, broliu ir bobute laukti „gerųjų svečių“ - dvidešimtojo 
šimtmečio žiauriųjų „kryžiokų“. 

Labai maloniu demokratu Maironis man pasirodė Panevėžyje per 
vienas mano vardines. Vyskupas Paltarokas tuo metu lankė vyskupi- 
jos parapijas. Ekscelencijos namuose, išlydėjęs jį vizitacijai, dar ke- 
lias dienas atostogavo Maironis. Tebebuvau jaunas kunigėlis, visiškas 
blaivininkas. Vis dėlto sugalvojau surengti „Sodų trijuose“ (ten aš gy- 
venau) savo vardinių pokylėlį. Į Katalikų Veikimo Centro salę susirin- 
ko apsčiai mano pakviestos Panevėžio mišrios šviesuomenės. Įsidrą- 

sinęs nubėgau į vyskupo namus ir nedrąsiai pakviečiau ir Maironį. Jis 
maloniai padėkojo už kvietimą ir netrukus pasirodė mano kiek galint 
ir išmanant papuoštoj „vaišių salėje“. 

Ant stalų pridėta įvairių užkandžių - tatai jau reikalas šeimininkių 
su mano motina priešakyje. O reikia ir kokių gėralų, apie kuriuos tuo 
metu neturėjau jokio supratimo. Mat, „idealus abstinentas“! Na, nu- 
perku spirito ir vyšnių ar kitokių vaisių saldaus skystimo ir iš to viso 
pagaminu „aukščiausios rūšies“ likerio prie juodos kavos, kurią virti 
buvau jau išmokęs Kaune. 

Ir mačiau, kad mano vardinių garbingasis svečias Maironis drauge 
su kitais varduvinės puotos dalyviais mielai išgėrė kelias (tiesa, labai 
mažos talpos) to mano „brangiojo gėrimo“ (trunko) taureles, nuo- 
širdžiai linkėdamas man laimingo gyvenimo. Tai buvo tikrai gražus 
Maironio gestas priimant jauno, neprityrusio ir dar nieko nenusituo- 
kiančio anų laikų aukštuomenės papročiuose savo buvusio auklėtinio 
juokingą, nors nuoširdų ,varduvinj vaišinimą“. 

Taigi Maironis mokėjo būti ir maloniu demokratu, tik man neteko 
to jo žmogiško paprastumo daugiau patirti. Jo tariamasis šaltumas ir 
abejingumas, parodytas man aname susitikime ir mano stebėtas Ku- 
nigų seminarijoje, greičiausiai tebuvo mano vaikiškai jautrios širdies 
kūrinys ir fantastiškai liguistas įsivaizdavimas. Tikiuos, Maironio kil- 
nioji dvasia dėl tokio jo buvusio auklėtinio negudraus fantazavimo 
neaptems ir dar ilgai, jei ne amžinai plazdens ant jo taip mylėtos ir 
žavingomis dainomis gaivintos mūsų brangiosios Lietuvos Tėvynės. 

Kunigas Jonas Bubas (g. 1901), 1967 m. kovo 17 d. kalbantis Pandė- 
lyje apie Kauno kunigų seminariją, Maironį prisiminė šiais žodžiais: 

„Maironis buvo labai jautrios širdies žmogus. Jis mums dėstė Lie- 
tuvos istoriją. Kai Maironis kalbėdavo apie Lietuvos didžiuosius vyrus 
(Kęstutį, Vytautą...) ar apie Lietuvos tragiškuosius įvykius, jis imdavo 
jaudintis, pakeldavo galvą, ir per jo skruostus nuriedėdavo ašaros... 

Lietuvių literatūros dalykuose Maironis būdavo reiklus. Vienais 
metais turėjome parašyti namų darbą apie Lazdynų Pelėdos „Klaidą“. 
Daugelis klierikų rašė. Kai kurie iš draugų nusirašė, šį tą pridėdami, 
pakeisdami. O Jonas Matulis griežtai atsisakė to namų darbo: „Da- 
rykite, ką norite — nerašysiu, nesugebu!.“ Per egzaminus Maironis 

jam parašė „kuolą“. Nors kunigas profesorius Morkelis visaip stengėsi 
išvesti Matuliui metinį pažymį trejukę, bet Maironis nenusileido, ir 
Jonas Matulis buvo paliktas antriems metams tame pačiame kurse“. 

Klaipėdos klebonas kun. Jonas Baikauskas 1969 m. liepos 8 d. pa- 
pasakojo šitokį anekdotišką dalykėlį: 

„Aš laikiau egzaminus pas Maironį. Atsakinėjau gerai, dalyką žino- 
jau. Tik buvau įpratęs dažnai kartoti žodį „paskum“. Maironis klausėsi 
klausėsi mano kalbos ir pagaliau kiek pakeltu balsu tarė: „Dabar, da- 
bar kalbėk, o ne paskum, paskum...“ 

Nors Maironis teologiją išmanė gerai, bet savo paskaitas visada lai- 
kė iš „skriptų“ (užrašų). Jis norėjo, kad ir kunigai studentai „skriptiš- 
kai“ atsakinėtų jam... 

Maironis mėgo Palangos pajūrį. Ir dažnai maudydavosi jūroje. Kad 
atrastų savo drabužius be akinių, jis nuo paliktų drabužių iki vandens 
lazda nubrėždavo liniją. 

Kartą kunigai Petras Rauda ir Povilas Šidlauskas gražiai iš Mairo- 
nio pajuokavo. Jie užtrynė kojomis Maironio smėlyje pravestą liniją 
ir pravedė naują prie svetimo žmogaus drabužių. „Kaip čia dabar jvy- 
ko?.. Čia ne mano drabužiai..“ — kalba Maironis, sugrįžęs iš pajūrio, 
ir klausiamai dairosi aplink. Tada prieina prie jo tiedu kunigai: „Mes 
prelatą nuvesime prie tamstos drabužių..“ „Tai jūs, šuleriai, iškrėtėte 
man šitą pokštą“, — sako šypsodamasis Maironis. Maironis be akinių 
blogai matė, o su akiniais negi maudysies jūroje. 


Panemunis, 1967-03-01 / 1971-09-26. Užrašė Gediminas Blynas. 


„Maironis Byro atsiminimuose“, in: MLLM R3 6517. 


Juozapas Pletkus 


Man esant Kauno kunigų seminarijoje nuo 1914 iki 1921 m. su per- 
trauka, Maironis buvo tos seminarijos rektorius. Jis dėstė moralinę 
teologiją, be to, rodos, vienerius metus - ir lenkų kalbą. 

Savo dalyko buvo didelis žinovas. Pamokas dėstė dalykiškai, nie- 
kur nenukrypdamas į šalį. Maironis buvo visuomet rimtas, iškalbumu 

nepasižymėjo. Pamokas atsakinėti dažniausiai šaukdavo tuos, kurie 
silpniau atsakinėdavo. Matyt, jo noras buvo, kad visi gerai mokytųsi. 

Per tuos penkerius mano buvimo seminarijoje metus teko matyti 
tik 2 kartus jį besijuokiantį. Tai mums buvo didžiausias džiaugsmas, 
ir mes, visas kursas, juokėmės. Vieną juoką sukėlė vienas auklėtinis, 
atsakinėdamas pamoką. Pamoka buvo sunkoka: Kanto mokslo kri- 
tika. Teologijos ir kiti kai kurie dalykai buvo dėstomi lotynų kalba. 
Vargšas auklėtinis lotynų kalbą mokėjo silpnokai. Taigi atsakinėda- 
mas pamoką, pritrūkęs lotyniškų žodžių, į sakinį įterpdavo vieną kitą 
žodį iš vokiečių arba lietuvių kalbos. Maironis, kiek pasiklausęs atsa- 
kinėjimo, rimtai jį paklausė: „Ką nori pasakyti? Aš nieko nesupran- 
tu“. Auklėtinis atsakė paprastai: „Aš noriu sumušti Kantą. Maironis 
pratarė: „Ach, nori Kantą sumušti?! Na, mušk, mušk“, - ir nuleides 
galvą pradėjo juoktis. Mūsų visas kursas užsikrėtė juoku. Vargšui auk- 
lėtiniui Kantą sumušti nepavyko. Maironis jam pasakė: „Ką gi, skys- 
tos blauzdos, - nieko negali padaryti. Sėsk!“ Antras jo juokas kilo dėl 
mums nežinomų priežasčių. Reikia manyti, kad jis juokėsi, prisimi- 
nęs iš praeities kokį nors juoką. 

1918 metais kūrėsi Lietuvos Respublika. Visose srityse visko trūko, 
ir kadrų. Į seminariją iš miesto ateidavo kai kurie tarnautojai ir agi- 
tuodavo klierikus, kad jie paliktų seminariją ir eitų užimti valdiškų 
tarnybų. Dalis auklėtinių paklausė jų ir paliko seminariją. Maironis 
tam nepriekaištavo ir jų nevaržė. 

Tuo laiku seminarijos vadovybė išleido naują potvarkį, kad auklė- 
tiniai, baigusieji filosofinius kursus, turi laikyti egzaminus. Antro 
kurso auklėtiniai, turėdami omenyje, jog labai sumažėjo seminarijos 
auklėtinių skaičius, norėjo seminarijos vadovybę paveikti, kad atleis- 
tų juos nuo egzaminų. Antrojo kurso auklėtiniai, nuėję pas Maironį, 
ultimatyviai pareiškė, kad jei bus jiems egzaminai, tai jų visas kursas 
išstos iš seminarijos. Maironis nenusileido jiems ir pasakė: „Jei neno- 
rite būti seminarijoje, aš jūsų sulaikyti negaliu. Čia jūsų sąžinės daly- 
kas“. Auklėtiniai, supratę griežtą Maironio nusistatymą, atsiprašė jį 
ir pasiliko seminarijoje. Kiekvienais metais seminarijoje auklėtiniai 
eidavo pasveikinti Maironį jo vardinių proga. Jas švęsdavo spalio 20 
dieną. Vieną kartą seminarijos dekanas, sveikindamas jį ta proga, tarp 

kitų linkėjimų, palinkėjo jam sulaukti mitros. Maironis, atsakydamas 
įjo kalbą ir linkėjimus, pasakė: „Aš mitros nesulauksiu. Mano karjera 
jau baigta. Tai padarė lenkai, kurie mane apskundė Romai“. 

Jei į jį kas kreipdavosi kokiu reikalu, tai atsakymą duodavo tik ap- 
galvotai. Mes, būdami paskutiniame - šeštame kurse, kreipėmės į jį 
su prašymu, kad mus išleistų dalyvauti Vasario 16-0sios — Lietuvos 
nepriklausomybės paskelbimo iškilmėse. Tą prašymą argumentavo- 
me tuo, kad mes išvyksime į provinciją ir panašių iškilmių nebeturėsi- 
me progos pamatyti. Maironis atsakė: „Kad mane staigiai užpuolėte... 
kad aš turiu pagalvoti“. Teigiamą atsakymą gavome tik rytojaus dieną. 

Maironis buvo tiesos mylėtojas ir turėjo drąsos pasakyti tiesą net 
savo vyskupui, ką galima matyti iš jo, kaip oficiolo, laiško vyskupui. 
Tas raštas yra Telšių vyskupijos kurijos archyve. 

1921 m, buvau įšventintas kunigu. Maironis mane pasikvietė ir pra- 
nešė, kad aš būsiu paskirtas į Kaltinėnus. Tai jau esą suderinta su vys- 
kupu. Toliau jis papasakojo, dėl ko taip įvyko. Jis sakė, kad kun. Gu- 
dzinskas, Kaltinėnų klebonas, esąs geras, sugyvenamas žmogus. Ten 
jis praleidęs keletą atostogų ir pastebėjęs, kad su vikarais, dėl jų kai 
kurių silpnybių ir keistų būdų, nebuvę galima sugyventi. Jis pranešęs 
klebonui, kad iš šių metų laidos jon numatęs mane. Toliau man sakė, 
kad klebonas - jau senokas, o ten reikalinga naują kleboniją pastatyti 
ir aš turėsiąs jam padėti tame darbe. Gavęs paskyrimą, nuvykau į Kal- 
tinėnus. Tikrai radau seną kleboną ir aptriušusią kleboniją. 

Antraisiais metais man esant Kaltinėnuose, atvyko Maironis atos- 
togauti, čia teko jį arčiau pažinti. Jis buvo gana rimtas, mažai kal- 
bus, darbštus. Maironis, nors buvo atostogose, laikėsi dienotvarkės. 
Keldavosi apie 7 val. Pasimeldęs, papusryčiavęs užsidarydavo savo 
kambaryje kokiom 2 valandom. Iš savo klebono sužinojau, kad jis 
ten kažką rašydavo. Apie n val. išeidavo iš savo kambario, ieškodavo 
manęs, klausdamas, kur esąs kun. Juozapas. Jei būdavau namuose, 
turėjau jam prisistatyti. Mane pamatęs, sakydavo, kad eisim pasi- 
darbuoti. Darbą tuojau suradome... Tarp klebonijos ir bažnyčios iš 
malūno tekėjo mažas upelis, o per jį į bažnyčią iš kelių lentų buvo 
padarytas tiltelis. Maironis padarė projektą, kad tą upelį reikia pagi- 
linti, praplatinti ir pailginti. Darbo buvo nemažai. Visų pirma reikė- 

jo upelį užtvenkti. Užtvenkus upelį, prasidėjo kasimo darbai. Prie jų 
savo darbu Maironis gerokai prisidėjo. Mums besidarbuojant, į talką 
atėjo bažnyčios tarnautojai ir kai kurie kaimynai. Žodžiu sakant, 
darbai ėjo pirmyn. Po kiek laiko darbai buvo baigti. Į šitą prūdelį 
buvo įleista žuvelių. Maironis turėjo didelį malonumą jas maitinti ir 
įjas žiūrėti. Pasidarbavę eidavome pietauti. Po pietų Maironis mėg- 
davo pailsėti. Jam pailsėjus, eidavome pasivaikščioti, pasimaudyti 
Akmenos upėje. 

Klebonas buvo didelis pasakorius. Jis mus dažnai užimdavo savo 
įvairiais pasakojimais, ir mes klausydavome. Vieną kartą klebonas 
pradėjo kažką pasakoti. Tik išgirdau Maironio pakeltą balsą: „Čia jau 
meluoji!“ Klebonas teisinosi: „Prelate, nemeluoju, čia - tikra tiesa“. 
Einame toliau. Klebonas tęsia savo pasakojimą. Vėl išgirdau Maironio 
pastabą: „Čia vėl pamelavai“. Ta proga jis padarė klebonui rimtą pas- 
tabą maždaug šiais žodžiais: „Juk esi senas žmogus. Daug atsimeni iš 
praeities, galima pasisemti kai kurių žinių. Viename dalyke pameluo- 
ji, - kitame nebegalima tikėti“. 

Maironis mėgdavo pavažiuoti į svečius. Jis turėjo savo artimųjų, su 
kuriais palaikydavo ryšius, susirašinėdavo. Tarp tų artimesniųjų, kiek 
teko pastebėti, buvo profesorius Česnys, kan. Jančiauskas - Tytuvėnų 
klebonas, kun. Kazlauskas ir kun. Gudzinskas, Kaltinėnų klebonas. 
Artimųjų tarpe jausdavos gerai. Mėgdavo klausytis, kai jaunimas de- 
klamuodavo jo eilėraščius ar dainuodavo jo dainas. Jis mėgdavo links- 
mus žmones, humoristus, pasakorius, tik ne melagius. Tokiais atve- 
jais būdavo geros nuotaikos, linksmas ir nuoširdžiai pasijuokdavo. 

Galiu priminti vieną epizodą iš Kaltinėnų laikų, kuris sukėlė nema- 
žą juoką Maironiui ir mums. Buvo taip. Mes vieną pavasarį sėdėjome 
ant suoliuko prie klebonijos. Kitoje klebonijos pusėje buvo špitolė. Iš 
špitolės viena moterėlė nešė, matyt, savo paršeliui ėdalą. Klebonas tu- 
rėjo ožiuką. Pamatęs moterėlę, ožiukas pribėgo prie jos ir ragais smo- 
gė jai į užpakalį. Moterėlė pavirto ir išpylė savo nešinį. Kai moterėlė 
norėjo keltis, kartojosi tas pats. Moterėlei gulint ant žemės, ožiukas 
stovi ir laukia, kada ji kelsis. Iš to vaizdo mes juokėmės iki ašarų. Mai- 
ronis nusišluostė juoko ašaras ir pasakė: „Juoko riba baigiasi, reikia ją 
gelbėti“. Žinoma, ji buvo išgelbėta. 

Maironis, be meno būrelių, prie jokių politinių partijų neprisidėjo. 

Į savo išorę jis nekreipdavo dėmesio. Iki Visų Šventų švenčių iš- 
vaikštinėdavo vasarine skrybėle ir plonu padėvėtu paltu. 

Tai tiek iš prisiminimų apie Maironio gyvenimą. 


Telšiai, 1972-09-22. 


„Atsiminimai“, in: Literatūra ir kalba, p. 500-503. 


Stanislovas Gruodis 


Mano santykiai su Maironiu nebuvo santykiai tarp dviejų draugų ar 
artimų bendradarbių, bet santykiai tarp kuklaus valdinio ir garbingo 
viršininko. Taigi buvo daugiau oficialaus pobūdžio. 

Į Kauno kunigų seminariją įstojau 1922 m. rudenį. Nuo to laiko 
Maironis iškilo ir pasiliko mano atmintyje ne kaip griežtas administ- 
ratorius, bet kaip mylintis Tėvas, kuris savo auklėtinius stengėsi for- 
muoti ne tiek disciplinos priemonėmis, kiek savo nuoširdžiu žodžiu, 
savo vidine šiluma, savo kilniu pavyzdžiu. Užtat buvo visų gerbiamas 
ir mylimas. 

Maironis buvo teologas. Jis dėstė moralinę teologiją. Dėstė savo da- 
lyką aiškiai, logiškai, gyvai, įdomiai, pailiustruodamas savo teiginius 
pavyzdžiais iš konkretaus gyvenimo. Bet sykiu dėstė ir reikliai, atseit, 
mokėdamas išreikalauti iš savo klausytojų, kad jie gerai įsisavintų 
dėstomą dalyką. Reikia pasakyti, kad tai buvo ne tiek sausas reikalavi- 
mas ar brukimas, kiek kilnios asmenybės stiprus morališkas poveikis, 
kad klausytojai patys suprastų dalyko svarbą ir patys norėtų laikytis jo 
savo praktiškame gyvenime. Turiu pripažinti, kad dauguma klausyto- 
jų paklusdavo šiam poveikiui: gerbdami ir mylėdami savo rektorių, jie 
sykiu pamildavo ir jo dėstomą dalyką. 

Maironis buvo aukštos inteligencijos, plačios erudicijos žmogus. Jis 
gerai nusimanė ne vien tik teologijoj, bet ir gimininguose moksluose, 
o ypač meno srityje. Tačiau savo talentais jis nemėgo afišuotis; neme- 
go, kai jam kas pataikaudamas kodilavo. Dažniausiai būdavo tylus, 
susikaupęs, susimąstęs. Pasitaikydavo, kad net savo draugų tarpe pa- 

silikdavo netaręs nė žodžio. Bet šiaip gyvenime mėgdavo pajuokauti 
ir paśposauti. 

Maironis buvo karštas patriotas. Jis labai mylėjo Lietuvą. Jis jai kūrė, 
jai dedikavo savo gražiausius kūrinius, ją apsnūdusią jis žadino naujam, 
šviesesniam gyvenimui. Tėvynės meilę jis karštai skiepino savo auklėti- 
niams ir šiaip tėvynainiams. Tačiau politikos nemėgo. Vengė aštrių po- 
litinių ginčų. Jo nuomone, įvairios socialinės grupės turi sugyventi tai- 
koje ir, laikydamosi teisingumo principų, turi viena kitai talkininkauti. 

Maironis buvo aukštos doros, didelio takto žmogus. Jis pats nieko 
neužgaudavo, bet ir rūpinosi, kad jo aplinkoj būtų taika ir ramybė. 

Prisimenu vieną atsitikimą. Per vieną iškilmingą pobūvį greta sė- 
dintys A. Smetona ir prof. Būčys įsileido į aštrų ideologinį ginčą. Tuo 
tarpu kai kiti pobūvio dalyviai ramiai sau stebėjo, kuo tas ginčas gali 
pasibaigti, Maironis atsistojo, paėmė taurę šampano ir, vaišindamas 
bei dalindamas komplimentus vienai ir kitai besiginčijusiai pusei, 
greitai ginčą likvidavo. Visi buvo patenkinti. 

Maironis buvo jautrios širdies žmogus. Gyvai atjausdavo svetimą 
vargą ir skausmą. Neatsisakydavo reikale padėti. 

Mano laikais Maironį gaubdavo vis didesnis ir didesnis melancho- 
lijos šydas. Suprantama. Maironis kūrė idealią Lietuvą. Jo sukurti vei- 
kėjai darbavosi iš pasiaukojimo. Tuo tarpu nepriklausoma Lietuva to 
nerodė. 

Tai tiek aš tegalėjau prisiminti apie Maironį. 


„Atsiminimai“, in: Literatūra ir kalba, p. 504-505. 


Stasys Markonis 

Prisiminimai apie Maironį 

Neprisimenu, kokiomis aplinkybėmis gimnazijoje po ranka pakliuvo 
Pavasario balsai. Tai pirmas, lyg ir neakivaizdinis susipažinimas su 
Maironiu. Nežinojau poeto biografijos. Iš nuotraukos, buvusios leidi- 


nyje, sužinojau, kad jis yra kunigas. 

Pavasario balsai nukėlė mane į didvyrių laikus, taip pat nemažai 
prisidėjo prie mano „pašaukimo“ atradimo. Maironis mane, jaunuolį, 
daugiau žavėjo kaip poetas, o ne kaip kunigas, tačiau patiko kunigo ir 
poeto derinys. Aš tuo metu nesugebėjau įžvelgti poeto, kaip žmogaus 
ir kunigo, dvasinės disharmonijos. Turbūt todėl, man esant Kunigų 
seminarijoje, 1926 metais, kai buvo renkami vyskupai ir į jų tarpą ne- 
pateko Maironis, mane, o gal ir kitus klierikus, nemaloniai nuteikė 
tas faktas. Klierikai, bent jau jaunesni, nežinojo priežasties, todėl 
pašnabždom sprendė klausimą, kodėl taip gerbiamas ne tik klierikų, 
bet ir tautos dainius buvo pažemintas. Aš tik žymiai vėliau sužinojau, 
kad dėl Maironio poezijos ir tautinės veiklos Vatikanas neatšaukiamai 
šachavo Maironio kilimą dvasininko karjeros laiptais. Mes tuomet pa- 
stebėjome Maironiui padarytą moralinę skriaudą. 

Reikia manyti, kad Romos kurijos nusistatymas buvo Maironiui 
žinomas, tačiau kažkokia neaiški viltis Maironyje vis tik ruseno. Ne 
tiek vyskupo mitra jį viliojo, kiek moralinis vyresnybės įvertinimas. 
Savo draugams jis buvo išsireiškęs, kad jis būtų nelaimingiausias iš 
visų vyskupų, jeigu jam būtų užkrauta vyskupo našta, nors jo tikrąją 
dvasinę būseną išreiškė po metų parašytas eilėraštis „Skausmo skun- 
das“, kurio viršuje paties Maironio parašyta pastaba: „Spausdinti tik 
po mano mirties“. Turbūt nebūtina jį čia cituoti. 

Matosi, kad poetas kunigas ilgai svarstė, kaip pasiskųsti visagaliui, 
kad dar daugiau nepakenkus sau. 

Nežinia, ar Maironiui nublanko iliuzija, kad jį ir jo dainas pami- 
lo „ir rūmai, ir sodžiaus sermėga“. Juk su šmeižtais už galingų angu 
bėgo ne „sodžiaus sermėga“, o „rūmai“. Vargu ar „rūmai“ kada nors 
žavėjosi jo dainomis. Tai greičiau paties Maironio noras apgaubti 
tautine skraiste ir „rūmus“, ir „sodžiaus sermėgą“ - dvi nesutaikomas 
klases. 

Kai dėl Romos kurijos, tai ji niekada nebuvo objektyvi Lietuvos 
atžvilgiu, net ir po jos krikšto. Varšuvoje gyvendami ir lenkų infor- 
matorių veikiami, popiežiaus nuncijai visada, kai klausimai liesdavo 
Lietuvos ir Lenkijos reikalus, stodavo lenkų pusėje. 

Kiekvienas separatinis lietuvių žygis, anot istoriko Z. Ivinskio, buvo 
traktuojamas kaip bendro katalikų fronto ardymas. 

Maironis lenkų buvo laikomas „litvomanu“ ir žemiškos meilės ger- 
bėju, kas katalikų dvasininkui draudžiama, nors Maironio meilė mo- 
teriai buvo tolygi tėvynės meilei - abstrakti. Romos kurijai, esančiai 
lenkų įtakoje, ir viena, ir kita nepatiko. 

Maironis, kaip domėjęsis Lietuvos istorija, šitai turėjo žinoti, o bū- 
damas aukšto rango dvasininkas ir teologinis pedagogas, turėjo žinoti 
ir teologinį kredo, V. Mykolaičio-Putino suformuluotą taip: „Tylėk, 
dangstykis ir paslėpk svajones savo ir jausmus“. 

Be abejo, Maironis visa tai žinojo. Tačiau jis buvo dainius ne slapu- 
kas. Jam Tautos meilė buvo brangesnė už gyvenimą. Ir labai mylėda- 
mas gyvenimą, save aukojo ant Tėvynės aukuro. 

Pirmą kartą Maironį pamačiau, nuvykęs į Kunigų seminariją 1922 
metais stojamųjų egzaminų laikyti. Tada jis buvo apie 60 metų am- 
žiaus. Man, jaunuoliui, tada atrodė, kad jis labai senas. Mat nuotrau- 
koje buvau matęs jauną ir gražų, tikėjausi ir dabar tokį pat pamatyti. 
Jis egzaminavo mus iš „šventosios istorijos“, buvo rimtas ir atrodė rūs- 
tus. Dėl to aš jaudinausi ir matyt, nepakankamai atsakinéjau. Mairo- 
nis padarė pastabą, patarė šventąją istoriją pakartoti, bet į seminariją 
mane priėmė. 

Toks Maironio elgesys mane maloniai nustebino. Daugiau pažin- 
damas jį, supratau, kad jis teologas ne rigoristas. 

Pagal paskyrimą tarnaudamas jam Mišioms, pastebėjau, kad jis, 
tinkamai atlikdamas privalomus veiksmus, nerodo davatkiškų ma- 
nierų. Bendrai Maironis buvo tradicionalistas. Tai rodo ir klierikų 
auklėjimas pagal viduramžišką regulą. Tačiau, Maironiui būnant rek- 
torium, Kunigų seminarija sulietuvėjo. 

Senieji kunigai sakydavo, kad jų laikais seminarijoje lietuvių kalba 
buvo niekinama. Tuo tarpu mano buvimo seminarijoj laikotarpiu len- 
kų kalbos lyg ir nebūta: visi dalykai, net ir Teologijos fakultete, buvo 
dėstomi lietuvių kalba. Tiesa, Maironis, kuris dėstė moralinę teologiją 
lietuvių kalba, pabandė klierikus klausinėti lotynų kalba, bet niekas 
iš to neišėjo, nes klierikai nesugebėjo atsakinėti. 

Klierikų atžvilgiu Maironis buvo dalykiškai oficialus, kartais lyg 
ir per griežtas. Pavyzdžiui, klierikas prašo atleisti nuo mokesčio už 
mokslą bei išlaikymą, Maironis atsakydavo šitaip: „Ką Dievas šaukia, 

tam ir galimybes duoda“. Panašiai buvo ir su manimi pirmaisiais me- 
tais. Pasibaigus Pirmajam pasauliniam karui, ostmarkių vertė buvo 
labai žema, todėl klierikams buvo leidžiama atsilyginti produktais. 
Neturėdamas pinigų, buvau ir aš priverstas atsilyginti produktais. Ta- 
čiau sekančiais metais buvau nuo mokesčių atleidžiamas. Trečiaisiais 
mokslo metais buvau nusikaltęs seminaristo nuostatams (parašiau 
laišką vienuolei), ir Maironis mane barė, sakydamas, kad aš pasielgęs 
gimnazistiškai, o inspektorius K. Paltarokas reikalavo pašalinti mane 
iš seminarijos. Tačiau Maironio dėka ir po to fakto turėjau lengvatų. 
Matyt, Maironis tam nusikaltimui neteikė reikšmės, nes galutinis žo- 
dis priklausė rektoriui. 

Nežiūrint nesklandumų, aš Maironį mylėjau ir, tarnaudamas jam 
Mišioms, visuomet karštai meldžiausi, kad jam Dievas leistų ilgai 
gyventi. Dažnai mačiau Maironį suvargusį, negaluojantį ir kenčiantį. 
Vis dažniau neateidavo Mišių laikyti ir į paskaitas. 

Kasmet jo vardadienio proga klierikų choras eidavo jį sveikinti. Nė 
karto neatsimenu, kad Maironio atsakomasis žodis nebūtų elegiškai 
graudus. Kiekvieną kartą prisimindavo, kad jam jau kapai vaidenas. 
Betgi intonacijoje jautėsi, kad jis labai myli gyvenimą ir nori dar ilgai 
gyventi. 

Klierikų poilsio valandomis, pavyzdžiui, plaukiant su ekskursija 
laivu Veliuonon ar pokalbiuose to miestelio Gedimino kalne, Maironis 
nebūdavo toks dalykiškas kaip paskaitose, o stengdavosi suartėti su 
klierikais. Jis kalbėdavosi su jais, duodavo draugiškų patarimų vienu 
ar kitu klausimu, elgdavosi kaip didesnę patirtį turįs vyresnysis drau- 
gas. 1925 metais buvo suorganizuota ekskursija į Palangą. Daugelis 
klierikų pajūryje buvo pirmą kartą. Maironis, virš sutanos apsivilkęs 
baltą ploščių, vedėsi būrelį klierikų įkaitusiu pajūrio smėliu ir aiškino, 
kad ir saulė, ir jūra neįpratusiems galinti būti kenksminga. Kukliai 
apsirengęs ir draugiškas, jis atrodė daug artimesnis negu paskaitose, 
ir klierikai tokių valandų laukdavo. Maironis nemėgo paviršutiniško 
blizgesio, nemėgo puošnumo aprangoje. Savo prelato insignijas jis už- 
sidėdavo tik iškilmingomis progomis. 

Kaip poetas, Maironis dažnai pasiduodavo lyriškai nuotaikai ir su- 
gebėdavo būti atviras, nuoširdus net ir nepažįstamiems. Vienas kuni- 

gas papasakojo tokį įvykį. Į Maironio kambarį, kuriame buvo ir semi- 
narijos inspektorius kanauninkas K. Paltarokas, atėjo jauna studentė, 
rinkdama aukas kažkokiais labdarybės tikslais. Maironis, įteikęs eili- 
nę auką, išleisdamas merginą, visai atvirai inspektoriaus akivaizdoje 
ją apkabino ir pabučiavo į skruostą. Inspektorius Paltarokas, nuste- 
bintas tokiu kolegos elgesiu, tik atsiduso: „Noo, prelate, nooo!“ Štai 
kodėl toks atviras ir nuoširdus simpatijos pareiškimas jaunai mergai- 
tei jo eilėse, seselėms-rūtelėms visų buvo priimamas kaip natūralus 
reiškinys. Kaip daina, kuri gimdavo poeto širdyje, nes jis nesislapstė, 
o atvirai reiškė pagarbą ir susižavėjimą jaunystei ir grožiui. Mano buvę 
kolegos kunigai pasakojo, kad kartą Palangoje poetas M. Vaitkus (vė- 
liau pasitraukęs į užsienį) paklausė juokaudamas Maironį: 

- Prelate, ar jūs į savo vežimą įsėdęs važiuojate? 

Tuo metu Maironis nutylėjęs. Rytojaus dieną susitikęs Vaitkų ir at- 
sakęs: 

- Galvojau visą naktį... Ir, atrodo, kad man vertėjo tapti matema- 
tiku. 

Sunku pasakyti, ką turėjo mintyse Maironis, tačiau reikia manyti, 
kad tokį klausimą jis ir pats sau ne kartą uždavė, ypač tais atvejais, kai 
būdavo nepaprastai sunku savyje suderinti kunigą ir poetą. 

Klierikams atrodė, kad Maironis jokio pasitenkinimo nejautė, neš- 
damas seminarijos administravimo naštą. Faktiškai - tikruoju admi- 
nistratorium buvo K. Paltarokas. Maironis šias pareigas atlikdavo au- 
tomatiškai, daugiau iš pareigos jausmo, be užsidegimo ir pasitenkini- 
mo atliekamu darbu. Tikriausiai jis laikė šį darbą per daug prozaišku, 
per daug ükisku, o poetui jis nebuvo prie širdies. 

Maironio laidotuvėse nebuvau. Po keleto metų aplankiau jo kapą. 
Perskaitęs epitafiją, prisiminiau jo senatvės nuotaikas ir didelį troš- 
kimą gyventi. Nežinau, kieno iniciatyva - paties autoriaus, ar kieno 
kito - buvo parinkta ši nebūdinga dvasiškiams epitafija, bet ji buvo 
būdinga pačiam Maironiui. Ilgai stovėjau prie jo kapo, žiūrėjau į taip 
pažįstamo veido bareljefą, ir iš tiesų buvo labai gaila to balto sene- 
lio. Jau nebuvau kunigas, gal todėl juo labiau man atrodė, kad su 
Maironiu pasibaigė Kunigų seminarijos prasmingas ir autoritetingas 
laikotarpis. Iš jaunesniųjų, be Maironio baigusių Kunigų seminariją, 

girdėjau, kad, Maironio netekus, seminarijoje nebeliko ją vienijančio 


autoriteto. 


Stays Markonis, „Prisiminimai apie Maironj" in: Stasys Markonis, Ne- 
tiesą sakote, kunige!, Vilnius: Mintis, 1975, p. 141-146; taip pat skelbta: 
„Atsiminimai“, in: Literatūra ir kalba, p. 505-509. 


Bronislovas Novelskis 


Besimokydamas Žiežmarių 8-ių klasių vidurinėje mokykloje jau gal- 
vojau, kokį gyvenimo kelią pasirinkti. Būdamas III klasėje, 1922. XI. 
30 parašiau laišką Kauno Žemaičių kunigų seminarijos rektoriui, pa- 
tiekdamas jame net 10 klausimų apie sąlygas įstoti seminarijon. Po 
savaitės į mano duotus klausimus gaunu rektoriaus atsakymą, parašy- 
tą jo paties ranka, aiškia gražia rašysena, antroje mano laiško pusėje. 
Vėliau atsitiktinai sužinojau, kad tuo rektoriumi yra mūsų tautos dai- 
nius Maironis, kurio eilėraščius „Trakų pilis“, „Žiemos naktis“ ir kitus 
klasėje atmintinai mokėmės. Tą laišką kaip relikviją ir šiandien tebe- 
turiu, nors popierius susenęs ir pageltęs. Labai norėjau gyvą Maironį 
pamatyti, išgirsti jo kalbą. Ir tokia laimė man nušvito 1923 m. rudenį, 
kai, būdamas „Aušros“ gimnazijos V klasėje, sužinojau apie ruošia- 
mą Karo muziejaus aikštėje mitingą prieš lenkus, užgrobusius mūsų 
sostinę Vilnių. Per minią prisigrūdau prie pat tribūnos, į kurią štai 
kitų padedamas įlipa orus, solidus dvasininkas su pensnė ir žieminiu 
paltu. Tai buvo Maironis. Jis pradėjo mitingą ir pasakė netrumpą pa- 
triotinę kalbą. Ne tiek mane domino kalba, kiek pats kalbėtojas. Tai 
mūsų poetas. Poetus laikiau Parnaso dievaičiais! 

1924 m. vasarą Kaune, Ąžuolyno slėnyje, įvyko I Lietuvos dainų 
šventė. Kaip choristas ir aš joje dalyvavau. Ją pradėjome Maironio 
giesmėmis: „Lietuva brangi“ „Kur bėga Šešupė“, „Miškas ūžia“... Po 
kurio laiko aš įstojau į Kunigų seminariją. Joje buvo 7 kursai: 3 licėji- 
niai (filosofiniai) ir 4 teologiniai. 

Maironis pirmame kurse dėstė Lietuvos istoriją, II ir III - pasaulinę 
literatūrą, o teologiniuose kursuose - moralinę teologiją. Dėstydavo 

aiškiai, neskubėdamas, akis pakeldavo į viršų. Lietuvos istoriją dėstė 
pagal jo paties parašytą vadovėlį. Savo nuoširdžia kalba, kupina tė- 
vynės meilės, uždegdavo patriotizmu ir klausytojus. Aš, sėdėdamas 
pirmame suole prieš katedrą, kurioje sėdėjo Maironis, ne tiek klausy- 
davausi istorijos, kiek žiūrėdavau į jo ypatingas akis. Tai buvo gyvos, 
patrauklios ir mėlynos kaip dangaus mėlynė akys. Tokių akių gyveni- 
me neaptikau. 

Per kolokviumus vadovavomės jo dėstymo stiliumi - nenukrypti 
per daug į šalį. Jei kuris nukrypdavo, tai jis imdavo tartum mikčioti ir 
keldavo ranką galvą kasyti, tai ženklas, kad suklydai ar nukrypai nuo 
dėstymo linijos. Buvo reiklus ne tik sau, bet ir mums. 

Jei klierikas turėdavo į jį svarbų reikalą, tai retai kuris eidavo į jo 
namus. Dažniausiai po pusryčių ar po pietų palaukdavo jo prie tako, 
kuriuo eidavo namo, ir nusilenkęs, pabučiavęs jo ranką, dėstė savo 
prašymą bei reikalą. Kantriai išklausęs, tuojau pat pateikdavo savo 
sprendimą ir liepdavo pranešti inspektoriui kun. K. Paltarokui, ku- 
ris faktiškai valdė seminariją. Jis savo auklėtinius gerai pažinojo, buvo 
drausmingas ir geras psichologas. 

Maironis kasmet spalio mėn. 20 d., Šv. Jono Kantiečio, savo globėjo, 
gimimo dieną iškilmingai minėdavo ir savo gimimo dieną. Tai buvo 
savotiška akademija. Pirmųjų rūmų didžiojoje salėje, kurioje, rytais ir 
vakarais klierikai melsdavosi, o reikalui esant, II-III kurso klierikai ir 
paskaitų klausydavosi, ruošdavosi iškilmėms. Būdavo išnešami suo- 
lai, o jų vieton pastatomos kėdės solenizantui ir jo svečiams atsisėsti. 
Vis-à-vis paruošdavo estradą - sceną pasirodyti artistams ir vaidini- 
mui. Šventės pajvairinimui pakviesdavo žymesnį smuikininką pagro- 
ti ar artistą padainuoti. Vakarop į paruoštą salę Maironis ateidavo su 
svečių svita, o įkandin jų ir auklėtiniai. O seminarijos choras, kurio 
dalyviu ir aš buvau visą mokymosi laiką, prel. Brazio vadovaujamas, 
susitvarkęs įtemptai laukdavo. Solenizantą auklėtinių vardu sveikin- 
davo seminarijos dekanas - paskutinio kurso klierikas. Solenizantas 
padėkodavo už gražius linkėjimus trumpa nuotaikinga kalba, choras 
užtraukdavo ilgiausių metų. Po to pasireikšdavo muzikai, o po jų cho- 
ras sugiedodavo Maironio giesmes; auklėtiniai padeklamuodavo eilė- 
raščių. Po šių ceremonijų visi geros nuotaikos eidavome vakarieniauti. 

Refektoriuje stalai būdavo apdengti baltom staltiesėm ir papuošti 
gėlėmis. Kiekvienam auklėtiniui pastatyta po I butelį sidro ir skanių 
užkandžių. Po sočios vakarienės klierikai ir aptarnaujantis persona- 
las eidavome į tą pačią salę atlikti „neoficialios dalies“. Čia auklėtiniai 
vaidindavo savo sukurtus vaidinimus, operetes, sakydavo monologus, 
komiśkus, šmaikščius posakius vartodavo, o tai sukeldavo daug juoko. 

Berods, 1930 m. į šias savo iškilmes Maironis atėjo liguistas, prislėg- 
tas ir be nuotaikos. Po oficialios sveikinimo kalbos jis mažai, vos kelis 
padėkos žodžius teištarė ir baigė: „Jaučiu, kad mano dienos suskai- 
tytos ir neužilgo reiks iškeliauti į amžinąją tėvynę“. Tariant tuos žo- 
džius graudžiu balsu iš jo nuostabių akių išriedėjo dvi didelės ašaros. 
Ir ne tik aš girdėdamas ir regėdamas tą graudžią sceną pravirkau, bet 
ir daugelis pasekė mane... 

I seminarijos rūmų, 3-čio aukšto salėje, kur dėstė jis moralinę teo- 
logiją, ant sienos kabojo gero menininko nutapytas jo portretas, iš ku- 
rio žvelgė gyvas Maironis. Atsitiktinai nugirdau, kad antroje portreto 
pusėje jo paties ranka užrašyta kažkas nuostabaus. Pritaikęs momen- 
tą ir būdamas aukšto ūgio, pasiekiau paveikslą ir jį atverčiau. Spėjau 
nurašyti tik pirmąjį posmą: 


Išliksiu aš gyvas paveiksle tame 
Net tuomet, kai kūnas, užbertas žeme, 
Ilsėsis klajones užbaigęs visas. 


Taip, brangusis Lietuvos Dainiau, nebūsi užmirštas, kol Lietuva gy- 
vuos, kol gyvens nors vienas lietuvis! 

Džiaugiuosi aš savo pašaukimu, bet ne mažiau džiaugiuosi, kad 
buvau jo auklėtinių 1924-1931 m. 

Maironio mirties, 1932 metais buvau Molėtuose vikaru ir vidurinės 
mokyklos kapelionu. Niekas apie jo mirtį man nepranešė. Ir šiandien 
man skaudu, kad negalėjau dalyvauti jo laidotuvėse. 


Alytus, 1986-10-25. 


„Atsiminimai“, in: Literatūra ir kalba, p. 509-51. 

Antanas Deksnys 
Maironis mano atsiminimuose 


Pirmasis susitikimas su Maironiu 


Devynioliktojo amžiaus lietuviai kunigai-poetai mane ėmė džiuginti 
ir žavėti dar gimnazijos suole. Strazdelis, Baranauskas, Vienažindys 
buvo kilę iš to paties Rytų Aukštaitijos kampelio. Jų sukurtos dainos 
skambėjo po kaimus ir laukus kaip savos - žmonių, o ne iš knygų iš- 
moktos. Lietuvių literatūros pamokos papildė žinias apie tų dainų 
kūrėjus. 

Maironis tuo metu dar buvo tolimesnis, pažįstamas tik iš lietuvių 
literatūros pamokų, jo sukurtų patriotinių eilėraščių, deklamuojamų 
vakarėliuose, ypač iš Pavasario balsų. Kadangi šis poetas tebebuvo dar 
gyvųjų tarpe, kaip ir Jakštas, norėjosi juos kada nors sutikti. 

Pirmasis mano pasimatymas su gyvu Maironiu įvyko 1926 metų 
rudenį, nuvykus laikyti egzaminų į Kauno metropolijos kunigų semi- 
nariją. Nors ir turėdami gimnazijoj išeito mokslo pažymėjimus, visi 
kandidatai į klierikus turėjo laikyti egzaminus iš kai kurių dalykų. 
Baigusieji gimnaziją taip pat privalėjo būti patikrinti, ar pakankamai 
žino lotynų kalbą. 

Ir štai, paskirtą valandą, į egzaminų salę įeina trys egzaminatoriai 
ir susėda prie apdengto stalo. Egzaminams vadovauja pats Maironis, 
bet beveik visus klausimus stato būsimasis lotynų kalbos mokytojas 
tėvas Benediktas Andriuška. Šių egzaminų metu mano akys daugiau- 
sia buvo nukreiptos į Maironį, sėdintį viduryje ir atidžiai žvelgiantį 
pro pensnė akinius į iššauktą kandidatą. Kai mane iššaukė, prisiarti- 
nu prie stalo ir imu skubiai atsakinėti į gana lengvus klausimus. Gale 
egzaminatorius pareikalauja išskaičiuoti kiekinius numerius. Ir čia, 
atrodė, „suklupau“. Vietoj „quattuor“, jterpiau „quatre“. Maironis tik 
nusišypsojo ir pastebėjo, kad tai prancūziškai; paskui, pažvelgęs į 
kitus egzaminatorius, leido eiti sėstis. Tas pirmasis pasimatymas su 
Maironiu man pasiliko atmintyje kaip su tėviškai maloniu asmenim 
susitikimas. 

Maironis - mano mokytojas ir profesorius 


Mano įstojimo į Kauno metropolijos kunigų seminariją metais (1926) 
jaunuoliai, baigę šešias gimnazijos klases, būdavo priimami į I filoso- 
fijos kursą. Baigę III kursą, jie gaudavo abitūrą (išlaikydavo egzami- 
nus) ir kaip klierikai būdavo imatrikuliuojami į Teologijos-filosofijos 
fakultetą teologijos studijoms. Bet atvykusieji iš gimnazijų su abitū- 
ros pažymėjimais prarasdavo vienus metus - būdavo priimami tik į III 
filosofijos kursą. Tačiau jie neturėjo lankyti visų pamokų, t. y. dalykų, 
išeitų gimnazijoje, bet tik filosofijos, lotynų bei graikų kalbų ir dar 
pasaulinės literatūros pamokas. 

Pasaulinės literatūros kursą dėstė pats rektorius Maironis. Klierikai 
buvo pasidarę šapirografuotus jo dėstomų pamokų skriptus. Tai buvo 
savotiškas profesoriaus vartojamas pasaulinės literatūros vadovėlis, 
kurį „iškalus“ galėjai susipažinti su pasauline literatūra. Bet tai buvo 
daugiau žinomesnių poetų ir rašytojų biografijos su trumpais paaiš- 
kinimais apie autorių stilių ir kryptį. Mums, abiturientams, buvo tekę 
su kai kuriais rašytojais plačiau susipažinti ir, atsakinėjant pamoką, 
kai ką iš „savęs“ papildyti. Maironis, tų priedų beklausydamas, imda- 
vo drebinti savo galvą, lyg klierikas kokią hereziją skelbtų, ir, išklausęs 
„papildymo“, vieną kitą kartą davė pastabą, kad nuo jo déstomo daly- 
ko nėra reikalo nukrypti į šalį. 

Pasaulinės literatūros kursas, dėstomas Maironio, mano atsimini- 
muose nepaliko ko nors žavinčio. Kas kita buvo vėliau, per aštuone- 
rius semestrus klausyti Maironio, dėstančio moralinę teologiją. Pirma 
jis dalyką išaiškindavo lotynų kalba, kaip to reikalavo Studijų kongre- 
gacijos instrukcijos, o po to svarbesnes mintis ir išvadas pakartodavo 
lietuviškai. Kadangi tai buvo vadinamas ordinarinis (ne spekuliatyvi- 
nis) kursas - ruošti kunigus parapijų sielovadai, Maironis į spekulia- 
tyvinius moralinius klausinius paskaitose nenuklysdavo. Bet jis pa- 
teikė mums, būsimiems kunigams, stiprius krikščioniškosios moralės 
mokslo pagrindus. 

Maironis - seminarijos rektorius 


Kasdien klierikai matydavo Maironį, laikantį Mišias prie šalinio al- 
toriaus seminarijos Šv. Jurgio bažnyčioje maždaug tuo pat metu, kai 
dvasios tėvas laikydavo Mišias prie didžiojo altoriaus. Bet kasdieni- 
niame seminarijos valdymo vyksme jis buvo nematomas. Viską tvarkė 
ir seminarijos taisyklių vykdymu rūpinosi vicerektorius su prefektu. 

Maironis ir gyveno ne seminarijos rūmuose, bet savo atskirame 
name (Maironio rūmuose) už seminarijos sodo. Kasdien po pietų jis 
grįždavo namo tuo pačiu sodo taku. Kadangi tuo laiku būdavo klie- 
rikams laisvoji popietinė valanda ir jų pasivaikščiojimas sodo takais, 
jie Maironį pagarbiai praleisdavo - padarydami taką laisvą. Rektorius 
praeidavo neskubėdamas, savu pusrečiu žingsniu, klierikų neprakal- 
bindamas. Ir klierikai nedrįsdavo jo rimties drumsti, išskyrus vieną 
kita atsitikimą, kai būdavo reikalas rektorių „sutrukdyti“. 

Metuose buvo dienų, kuriomis Maironis pasirodydavo didžioje au- 
ditorijoje, valgykloje kaip seminarijos šeimininkas. Tokių progų bū- 
davo keletas: Maironio — prel. Jono Mačiulio vardadienis, akademiniai 
paminėjimai, klierikų rengiamos pramogos - vaidinimai, šv. Cecilijos 
diena - seminarijos choro šventė ir mokslo metų pabaigtuvės. Tada 
Maironis pasirodydavo kaip garbingas ir rūpestingas mokslo bei au- 
klėjimo įstaigos šeimininkas, bet daugiau stebėtojas negu kalbėtojas. 
Tik mokslo metų pabaigoje, prieš klierikus išleidžiant atostogų, Mai- 
ronis pasakydavo svarbią kalbą, kurią vadindavome „konferencija“. 
Joje jis duodavo patarimus, kaip klierikai turi elgtis atostogų metu: ką 
veikti ir ko nedaryti, kad nenukentėtų būsimo kunigo orumas. 


Maironis seminarijos pramogose 


Visai kitas Maironis mums pasirodydavo, kai su klierikų ekskursija, 
dažniausiai mokslo metų pabaigoje, išvykdavo kur nors į užmiestį. 
Viena tokia laivu ekskursija mano atmintyje pasiliko labai gyva. Tai 
turėjo būti Vytauto Didžiojo metais (1930) ar metais anksčiau. 
Pasamdytu laivu nuplaukéme Nemunu ir Nevėžiu už Raudondva- 
rio į Kauno kunigų seminarijos ūkį. Jaunų vyrų „dūšios“, pagavusios 

prabėgančių vaizdų grožį ir pajutusios pavasarinių medžių kvepėjimą, 
panorėjo savo išgyvenimą išsakyti dainomis. Tą dieną, laivui plaukiant 
Nevėžiu, mūsų aukštabalsiai tenorai, Šermukšnis, Katinas ir Astraus- 
kas, užtraukė „Lietuva brangi, mano tėvyne“. Maironis, stovėdamas 
prie kapitono kajutės, lyg ir norėjo įsijungti į jaunų vyrų chorą, bet 
pasiliko atokiau ir susimąstęs klausėsi savo paties jaunystėje sukurtų 
posmų, kurie dabar, jaunų širdžių ir balsų kartojami, sklido pievomis 
ir laukais. Ir kai Nevėžio pakrantės išgirdo sau skirtą posmą - „Ten 
susimąstęs tamsus Nevėžis, / Kaip juosta juosia žaliąsias pievas, / 
Banguoja vagą giliai išrėžęs; / Jo gilią mintį težino Dievas“, - Maironio 
akyse sužibo ašaros. Ir tuo laiku mes pajutome bei supratome, kad 
tas visada rimtas, atrodąs šaltas ir tik protu besivadovaująs bei valia 
tvardąs savo gyvenimą mūsų rektorius širdimi dar nėra pasenęs. Tą 
pavasario valandą Maironis lyg atgimė - tapo jautrus, kaip jaunuolis, 
momento grožį išgyveno. O gal jis tuo metu pajuto džiaugsmą, gir- 
dėdamas savo auklėtinių įvertinimą ne vien už moralinius dėsnius, jo 
skelbiamus paskaitose, bet ir už tą patriotinę poeziją, kuria jis alsavo 
jaunystėje. 

O tada, apie 1930 metus, buvo šnekama, buvo ir rašoma, kad Mai- 
ronis esąs jau atgyvenes... Gal kur kitur Maironis ir buvo laikomas at- 
gyvenusiu, bet ne Kauno kunigų seminarijoje. Čia jis buvo gerbiamas 
kaip rektorius, vertinamas kaip profesorius ir mylimas kaip Lietuvos 
atgimimą išpranašavęs dainius. Kadangi seneliui (tada mums jis taip 
atrodė) patiko mūsų dainos, mes dar daugiau jų, jau beveik liaudies 
meliodijomis virtusių, išdainavom. 

Maironis mėgdavo klausytis klierikų choro giedojimo katedroje, 
bet jam taip pat patikdavo ir klierikų dainavimas seminarijos rūmuo- 
se. Po vakarienės kasdien būdavo laisva valanda. Dauguma klierikų 
ją skirdavo „balsų pratybai“. Vieni jų lavinosi gregorianiniame gie- 
dojime, kiti, susispietę būreliais, dainavo liaudies ar poetų sukurtas 
dainas.. * 

Apie 1929 metus, paskyrus seminarijai dvasios tėvu kun. dr. Augus- 
tiną Šimkų, vakarinės dainos pamažu nutilo. Mat kun. Šimkus, baigęs 
prancūziškos dvasios seminariją, pats piktinosi, kad klierikai dainuoja 
apie mergelę lelijėlę; be to, seminaristai galį papiktinti Kauno gyven- 

tojus, kai pro atvirus rūmų langus sklindąs „baisus bliovimas“. Todėl 
jis per konferencijas ir pamokslus buvo klierikams uždraudęs tokias 
„nešventas“ dainas dainuoti. Maironis, žinodamas ar nežinodamas, 
kad toks naujas įstatymas buvo paskelbtas, dalyvaudamas tais metais 
šv. Cecilijos dieną seminarijos chorui pagerbti suruoštoje vakarienėje, 
savo sveikinimo kalboje išsireiškė: „...būdavo, anksčiau klierikai dai- 
nuodavo, būdavo linksmi, jų dainos skambėdavo..., o dabar, kas jums 
pasidarė, kad jūsų dainos nutilo...“ 

Mes supratome, kad šioje srityje Maironis yra mūsų užtarėjas ir 
Lietuvos būsimiems kunigams nestatė puritoniškų moralės varžtų, 
kokias dainas dainuoti ar nedainuoti. Mes, klierikai, lavinom savo 
balselius, dainuodami ne tik liaudies sukurtas, bet ir Strazdelio, Vie- 
nužio, Baranausko, Vinco Stonio ir paties Maironio - kunigų para- 
šytas ir muzikų sukomponuotas dainas. Nežinau, ar prieš Maironio 
rektoriavimą Kauno seminarijoj skambėjo lietuvių daina, ar ne. Bet 
esu įsitikinęs, kad Jonas Mačiulis-Maironis, tapęs seminarijos rekto- 
rium, įvedė maldas (poterius) gimtąja kalba. Jis tikriausiai paskatino 
ir būsimuosius Lietuvos kunigus išmokti gerai dainuoti, kad vėliau 
parapijose daina žadintų bei stiprintų tautos atgimimą. 


Netekus to „balto“ Senelio 


Vos metams praslinkus po mano atsisveikinimo su Kauno metropo- 
lijos seminarija ir jos vadovybe, pasklido liūdna žinia, kad pirmomis 
atostogų dienomis mirė Maironis. Nebuvo girdėta, kad jis prieš tai 
būtų sirgęs. Visa tauta jo liūdėjo, bet labiausiai mes, kunigai - jo auk- 
létiniai. Taip norėjau dalyvauti jo laidotuvėse, bet, būdamas tik vika- 
ras Panevėžio katedroje, negavau tos privilėgijos. 


Antanas Deksnys, „Maironis mano atsiminimuose“, in: Aidai, Brukli- 
nas, 1982, Nr. 5, p. 338-340. 

Pranas Šniūkšta 


1928 metais aš įstojau į Kauno kun. seminariją. Išlaikęs stojamuosius 
egzaminus, nuėjau į svečius pas tetą Marcelę. Ji pasakė, kad Maironis 
vaikštinėja sode, ir nuvedė mane pas jį. Man jis pasirodė labai poniškas 
ir rūstus. Bet kalbėjosi jis su manimi draugiškai, klausinėjo, kodėl ėjau 
į seminariją, domėjos, ar nerašau eilėraščių, kas mane domina, ar no- 
riu būti tik paprastas eilinis kunigas. Taip aš tapau Maironio mokiniu. 

Licėjiniuose seminarijos kursuose jis dėstė Lietuvos istoriją ir pa- 
saulinės literatūros kursą. Paskaitose neimponavo aukštu stilium, 
kaip mėgo tada kai kurie dėstytojai. Labai paprastai, tačiau su įkvė- 
pimu skaitė jis mums užsienio poetus, ypač jo mylimus - Baironą, 
Gėtę, Šekspyrą. Skaitydamas Lietuvos istoriją, jis atkreipdavo mūsų 
dėmesį į jos garbingą praeitį ir buvusią galybę. Su pagarba minėdavo 
kunigaikštį Vytautą, ragino mylėti savo kalbą ir tėvynę. 

Kaip seminarijos rektorius, jis buvo labai reiklus, teisingas ir griež- 
tas. Viską sprendė pagal seminarijos nuostatus, ir buvo neįmanoma jį 
sugraudinti ar išprašyti kokių nuolaidų. 

Seminarijoje nuo blogo maisto, tvankių patalpų ir varginančių 
maldų daug klierikų susirgdavo džiova ir kartais turėdavo visai mesti 
mokslą. Susirgau vienu metu ir aš. Taigi nuėjau pas rektorių prašyti 
atostogų. Maironis pažiūrėjo į mane ir pasakė: 

- Jau dabar sirgti įsimanote, tai kas bus toliau? Mums reikia sveikų 
kunigų, ne invalidų. 

Aiškinausi kaip įmanydamas, kad ne iš savo kaltės gi susirgau. Pra- 
šiau, kad man užskaitytų pavasario semestrą, kurį dėl ligos tenka nu- 
traukti. Į tai Maironis pasakė: 

- Jeigu numirsi - tai Dievui vis tiek, kiek semestrų esi baigęs, o jei 
pasveiksi - tai tas vienas semestras tau gyvenimo nenulems. Grįši ir 
pabaigsi. 

Teko susitaikyti su likimu ir išeiti priverstinių atostogų, neužbai- 
gus semestro. 

Kartais neturtingi klierikai, neturėdami kuo susimokėti už mokslą, 
paduodavo rektoriui prašymą, kad atleistų nuo mokesčio. Į tai Mai- 
ronis sakydavo: 

- Jei Dievas šaukė - atsiras ir pinigai, o jei ne - tai nėra ko visiems 
veržtis į kunigus. 

Maironis nelabai mėgo, kad beturčiai į kunigus eina, nes esą „iš 
ubagų paskui dideli ponai būna“. 

Į materialinius-ūkinius seminarijos reikalus Maironis nesikišo. 
Viską tvarkė prokuratorius ir bendrabučio vedėjas savo nuožiūra. 
Maistą duodavo blogą. Dažnai klierikai gaudavo supuvusią mėsą, iš- 
tisais mėnesiais nematydavome nė gabaliuko sviesto, baltos duonos. 
Jei kas bandydavo skųstis rektoriui, jis sakydavo, kad per daug anksti 
pradedat poniškumu sirgti, jums rūpi tik skaniai prisivalgyti. 

Kartą atlaidų metu grįžome iš bažnyčios visi nepaprastai išvargę ir 
alkani. Pietums klierikams davė bulvių košę ir dešras iš pastipusios 
seminarijos karvės. Dešrų kvapas dūrė į nosį. Klierikai suruošė joms 
iškilmingas laidotuves. Sukrovė dešras ant padėklų, apstatė žvakutė- 
mis ir, giedodami gedulingą lotynišką giesmę, nunešė jas atgal į vir- 
tuvę. Vieną padėklą nunešė į profesūros valgyklą ir parodė Maironiui. 
Jis pauostė ir sako: 

- Kvapas tai iš tikrųjų nekoks, bet valgyti rasi dar galima. 

Tačiau jis davė paliepimą klierikams pakeisti pietus. Nors santū- 
rus ir griežtas, rektorius buvo labai palankus tiems, kas dirbo kokį 
kūrybinį darbą - rašė eiles, piešė, domėjosi literatūra. Tuos klierikus 
Maironis visaip skatindavo ir jiems padėdavo. 

Užgavėnių proga klierikai visuomet leisdavo satyrinį laikraštėlį 
Skersvėjis, kuriame kritikavo seminarijos negeroves. Tačiau ne viską 
liesdavo, o ką ir minėjo, tai gana švelniai ir atsargiai. Vienais metais 
(apie 1930 m.) gavome kitos rūšies dažus ir išspausdinom satyrinį 
sienlaikraštį Bizūnas. Jame gerokai iškritikavome dėstytojus ir ūkio 
dalies darbuotojus. Rytą visur primėtėm tų egzempliorių su karika- 
tūromis. Buvo nupiešta dėstytojo Penkausko ir rektoriaus didžiu- 
lės karikatūros. Penkauskas buvo mirtinai pasipiktinęs tokiu įžūliu 
klierikų elgesiu, pareikalavo sušaukti dėstytojų posėdį ir apsvarstyti 
Bizūną. Posėdžio metu Maironis atidžiai apžiūrėjo tą sienlaikraštį. 
Pamatė savo karikatūrą ir garsiai nusikvatojo. Jis pasakė, kad karika- 
tūros esą labai taiklios, kad čia, aišku, ne vieno klieriko, o viso kolek- 


tyvo darbas. 

- Klierikai šaiposi iš mūsų todėl, kad mato mūsų ydas, o mato jas 
todėl, kad jos yra. Nieko, kolegos, ne visi vaistai būna saldūs, būna ir 
karčių, - pasakė rektorius. 

Jis ne tik nenubaudė kaltininkų, bet pasakė, kad tokius dalykus rei- 
kėtų skatinti, nes pastabumas kunigui labai reikalingas, tegu lavina jį 
jau seminarijoj. 

Grįžęs po ligos į seminariją, aš visus metus gyvenau pas tetą Mar- 
celę, kur buvo geresnės sąlygos negu bendrabutyje. Maironis kartu 
su mumis valgydavo pusryčius ir kartais vakarienę. Valgydavo labai 
kuklius pusryčius - juodą duoną, kiaušinį, arbatą. Vakarienei mėgo 
valgyti medauninkus arba lietuviškus śliżikus, Prie stalo mes pasikal- 
bėdavome apie mokslą, apie seminariją, tačiau paskaitose būdavom 
lyg nepažįstami. Per egzaminus jokių išimčių jis man nedarė ir netgi 
daugiau negu kitus paklausinėdavo. 


MLLM 7778. 


Alfonsas Lapė 


Apvaizda buvo man dosni; aš turėjau laimės būti didžiojo poeto Mai- 
ronio mokiniu ir auklėtiniu nuo 1926 iki 1932 metų, t. y. iki jo mirties, 
o laidotuvėse buvau asistoje diakono pareigose. Per tuos šešerius me- 
tus aš girdėjau auditorijose gyvą jo balsą, prikeliantį Lietuvos praeitį 
paskaitose, klausiausi jo moralinės teologijos dėstymo, mane jis mokė 
pasaulinės literatūros, suteikdamas raktą į meno lobius ir savosios kū- 
rybos perlus. 

Klierikai tingiai renkasi į auditoriją. 

- Ateina! - patyliai šūkteli vienas iš auklėtinių. Visi nutyla. 

Duryse pasirodo rektorius Maironis. Daugiau negu vidutinio ūgio, 
nuo amžiaus naštos kiek palinkęs. Apykūnis. Balta graži galva. Akis 
dengia pensnė. Eina lėtai, net sunkiai. Atsiklaupia prie katedros ant 
laiptelių. Suklaupia ir alumnai. 

- Veni, Sancte Spiritus'! - galingai išsiveržia malda iš jaunų krūtinių. 


* Ateik, Šventoji Dvasia (lot.). 

Jaunos, o neretai ir maištingos klierikų galvos nuoširdžiai nusilenk- 
davo jo moralinėms tiesoms ne vien dėl aiškumo bei suprantamumo, 
bet ir dėl to, kad tą sėklą sėjo neginčytinas autoritetas, visų gerbiamas 
ir mylimas rektorius. 

Dar ir dabar prisimenu, kai kartą visa seminarija matė ne tik besi- 
šypsantį, bet ir nuoširdžiai besijuokiantį savo rektorių. Ir tai, nuosta- 
biausia, buvo per rekolekcijas. 

Mes didžioje auditorijoje sėdėjome suoluose, o rektorius - audi- 
torijos kampe, įprastame savo krėsle. Rekolekcijų vedėjas tada buvo 
jėzuitas tėvas Fengeris. Jis blogai kalbėjo lietuviškai. Buvo baigiamoji 
konferencija. Tėvas Fengeris pasakojo pavyzdį iš gyvenimo. Kažkoks 
Jonelis savo tėvui vardadienio proga padovanojo savo mėgiamiausią 
žaislelį - Nojaus arką. Bet kitą rytą, tėvui dar tebegulint, Jonelis tyliai 
įsėlino į tėvelio kambarį ir nuo dovanų stalo atsiėmė laivelį. 

- Ką darai, Joneli? - šūktelėjo tėvas. 

Rekolekcijų vedėjas tuos žodžius pasakė pakelta keista tonacija, su 
žydiška tarsena. 

Ar dėl to, kad Maironis buvo Jonas, ar dėl to, kad buvo pasakyta 
tikrai juokingai, sakyčiau, žydiškai, - staiga Maironis pradėjo juoktis 
balsiai, nesuvaldomai. Ir mes juokėmės iki ašarų, o rekolekcijų vedėjas 
traukė pečiais ir kažkaip naiviai žiūrėjo tai į mus, tai į rektorių. Mes 
juokėmės ne tiek dėl tėvo Fengerio tarsenos, kiek dėl to, kad rektorius 
taip nuoširdžiai juokėsi. Mes supratome, kad už rimto, santūraus, net 
griežto veido slypi giedri žmogaus, didžiojo lyriko širdis. Vėliau mums 
paaiškėjo tiesa, kad tokį rimtą ir santūrų Maironį padarė gyvenimas, 
aplinka, visuomenė, auklėjimas ir kad tai atspindi daugiau Maironio 
išorę, o jo dvasia, jo vidus yra tyras ir giedras kaip ir jo poezija, jo lyrika. 

Maironis Lietuvos istorijos paskaitose būdavo mistiškai nusiteikęs. 
Jo gilios, svajingos akys paskęsdavo vizijose, ir jis šiltai, net virpėda- 
mas kalba apie savo numylėtą Tėvynę, tą mieląją Nemuno šalį. Žodis 
taupus, bet aiškus, vaizdas gyvas, tai kelia šventą tylą ir klausytojų 
pagarbą. Tik negailestingas skambutis pažadindavo mus iš didingos 
praeities regėjimų ir vėl grįždavome į kasdienę realybę. 

Literatūros paskaitose Maironis buvo labai konspektiškas, gal 
dėl to, kad visuotinei literatūrai buvo skirta maža paskaitų. Tačiau 

trumpame kurse matėme visapusišką erudiciją ir jautėme, kad apie 
pasaulinę literatūrą kalba ne sausas kritikas - dogmatikas, bet litera- 
tas, poetas ir dar kunigas. Jis keliais sakiniais iškeldavo meninę kūri- 
nio vertę, stilių, keliamas problemas bei idėjas. Jis aiškiai aptardavo 
veikalą ir rašytoją moraliniu požiūriu. Jo vertinimai teisingi ir įdomūs, 
sakysim, Heinę, Bokačą, pasmerkęs idėjiniu požiūriu, formos atžvil- 
giu juodu vertino teigiamai, arba, vertindamas Petrarkos kūrybą, jis 
nesilaikė tradicinės kritikos, taip ginančios jį. Maironis pažymi, kad 
„Petrarkos sonetuose daugiau refleksijos, skonio, grožio, ne kaip tik- 
ro, gilesnio jausmo“. 

Didžiausią simpatiją rodė didiesiems pasaulio genijams: Homerui, 
Firdousi, Dantei, Šekspyrui ir Gėtei. Maironis, būdamas pats didis 
kūrėjas, žavėjosi tais didžiausiais meno pasaulio titanais. Apie juos 
kalbėdamas, švytėte švytėjo. Kažkokia sugestyvi šiluma dvelkė ne tik 
žodžiuose, bet ir išraiškoje, veide. O kai imdavo ką peikti, peikdavo 
taip pat nuoširdžiai: pagilėdavo kaktoje raukšlės, apsiniaukdavo vei- 
das, o žodžiai lūždavo lyg trupėdami, lyg užsikirsdami. 

Negaliu praeiti pro vieną gana reikšmingą faktą. Maironis pasauli- 
nės literatūros kurse dėstė ne vien Vakarų Europos literatūrą, kaip bu- 
davo įprasta, bet ir Rytų ir net Tolimųjų Rytų, kaip kinų, japonų, indų, 
arabų, žydų ir kt. Vakarų kritikai mažai vertindavo Tolimųjų Rytų ar 
net iš viso Rytų literatūrą. Maironis žengia drąsų žingsnį. Tai rodo 
jo objektyvumą, erudiciją, aukštą kultūrą, Maironis buvo poetas lyri- 
kas. Jis simpatizavo Rytų poezijai gal dėl to, kad ten daug vaizdo, tiek 
daug širdies. Maironis net išvertė iš indų literatūros atskirus Rigvedos 
perlus. Reikėjo matyti Maironį skaitant tuos vertimus ir suprastum, 
kokio žavesio ir kokios gilios minties yra tuose Senojo pasaulio dei- 
mančiukuose. 

Pasaulinėje literatūroje Maironis laikėsi klasinės estetikos kriterijų. 
Todėl suprantama, kad, kalbėdamas apie naują pasaulinę literatūrą, 
smerkė simbolizmą. „Simbolizmas, - sakė Maironis, - siekdamas vis 
didesnio neaiškumo, nustoja pagaliau turinio, persimeta į vienpusiš- 
ką dekadentizmą, ieškojimą vien naujų išviršinių formų, harmoningo 
garsų suderinimo, jų ritmikos net be vidinės prasmės, kad tik sukeltų 
tam tikrą ūpą.“ 

Futurizmo atžvilgiu Maironis užėmė visai neigiamą poziciją. „De- 
kadentizmas, - sakė jis, - galop absurdo pasiekia futurizme, kur be- 
prasmių, o dažnai net nežmoniškų garsų suderinimas laikoma poeti- 
nės kūrybos perlu. Toliau tos nesąmonės keliu eiti jau negalime!“ 


Kaunas. 


„Atsiminimai“, in: Literatūra ir kalba, p. 518-520. 


Stasius Būdavas 
Maironis ir jaunieji 


Mūsų didysis Poetas, kaip žinoma, senatvėj retai kur besirodė jud- 
resniuose viešo gyvenimo sambūriuose. Tačiau tą gyvenimą jis sekė 
ir stebėjo, o ypač sekė literatūrą. Nors prieš mirtį jis beveik nieko ir 
neberašė, tačiau su literatūros istorija palaikė gana glaudų ryšį. Pvz., 
kol buvo gyvas, rektoriaudamas Kauno kunigų seminarijoj, pirmųjų 
kursų auklėtiniams pats dėstė visuotinę literatūrą. Šiam reikalui jis 
parašė net specialų vadovėlį. Tuo būdu jis artimiau susidurdavo ir su 
jaunąja karta. Savo nuomonę ir aptarimus jis ypač vertino ir reikalau- 
davo, kad klierikai pamoką atsakinėtų pažodžiui - taip, kaip jo vado- 
vėly parašyta. Ypač budrų dėmesį Maironis kreipė į atsakinėtojo stilių: 
netaisyklingus ir nesklandžius posakius jis uoliai taisydavo ir tokias 
vietas auklėtiniui liepdavo čia pat pakartoti. 

Tų pamokų metu Maironis iśsikalbedavo ir pašalinėmis temomis. 
Su ypatingu įvertinimu jis pabrėždavo klasikinę kūrinių formą ir sva- 
rų moralinį turinį. Šių eilučių autoriui keletą kartų teko girdėti, kaip 
Maironis tomis progomis su aiškiu priekaištu kalbėdavo apie tuome- 
tines mūsų jaunųjų rašytojų kūrybos priemones, minėjo simbolizmą, 
futurizmą ir kt. (apie 1928-1929 m.), o tai tada kaip tik buvo dar ma- 
dinga. Savo auklėtiniams patardavo pasiskaityti pasaulinių klasikų kū- 
rinių - Homerą, Dante, Ad. Mickevičių, Géte, Mopasaną ir kt. Taip pat 
jis pasiguosdavo, kad mūsų rašytojai beveik nesiima istorinių temų. Jis 

buvo tos nuomonės, kad jaunieji rašytojai per daug skubiai ir su kuk- 
liais daviniais nori prasiveržti į literatūros žvaigždes. Anot jo, kurti rei- 
kia palengva ir pasiruošus; kas parašyta, tegul pasiguli ir subręsta. Apie 
materialinę rašytojų paramą Maironis taip sakydavo; jei jaunuoly slypi 
didelis talentas, jis nepražus, jis prasiverš net ir pro labai nepalankias 
aplinkybes - materialinis apstumas šiuo atveju didelio vaidmens nevai- 
dina. Tačiau Maironis čia nebuvo toks griežtas: patyręs savo auklėtinių 
tarpe turint ką nors literatūrinių polėkių, jį ir materialiai paremdavo. 

Kauno kunigų seminarijoj Maironio laikais buvo literatų ratelis, į 
kurį būrėsi literatūra susidomėję auklėtiniai. Tokiam rateliui Maironis 
pritardavo. Jo gimimo ir vardinių sukaktį - spalio 20, Šv. Jono Kantie- 
čio dieną - auklėtiniai visuomet pagerbdavo iškilmingu susirinkimu, 
kur dalyvaudavo pats rektorius, profesūra ir kai kas iš pašalinių. Ta 
proga minimo ratelio nariai paskaitydavo savo kūrybos. Šitais jaunųjų 
pasirodymais, kaip tekdavo nugirsti, Maironis būdavo patenkintas, 

Tuo metu netoli kun. seminarijos (Šv. Kazimiero dr-jos namuose) 
gyveno prel. A. Dambrauskas-Jakštas. Jis dažnai vaikštinėdavo se- 
minarijos sodely, skaitydavo brevijorių ir, jį baigęs, vartydavo naują 
knygą, laikraštį ar žurnalą. Jis žinojo, kurie seminarijos auklėtiniai 
savo kūrybą ir laikraščiuose spausdina. Jei kai kurie auklėtinių raštai 
Jakštui nepatikdavo, jis tuoj skubėdavo pas Maironį ir šiam griežtai 
įsakydavo jo nurodomą autorių atitinkamai paveikti. Jakšto pastabas 
Maironis išklausydavo ir kartais reaguodavo, tačiau ne baramai, o pa- 
mokomai: pasakydavo, kas reikia daryti ir ko vengti. Tekdavo girdėti, 
kad ir kiti pašaliniai žmonės jaunųjų seminarijos literatų reikalu Mai- 
ronį atitinkamai veikdavo, tačiau šiuo atžvilgiu jis turėjo savo liniją ir, 
kaip atrodo, buvo nepalenkiamas. Tai pasako ir tas faktas, kad tada 
Kauno kun. seminarijoj jauniesiems literatams buvo daug palankes- 
nės sąlygos negu kitose Lietuvos kunigų seminarijose. 

Šiandien tiek vyresnieji, tiek ir patys jaunieji kunigai rašytojai, ku- 
riems teko išeiti Maironio vedamą seminariją, apie Jį turi šviesų ir ne- 
užgęstamą atsiminimą. 


Stasys Būdavas, „Maironis ir jaunieji“, in: Į laisve, Kaunas, 1941-10-20, 
Nr. 102. 

Stasys Yla 
Maironis rektorius ir mokytojas 


Septynerius metus Maironis buvo mūsų rektorius ir šešerius - moky- 
tojas. Tai, rodos, gražus laikas jį iš arčiau pažinti ir susidaryti vaizdą 
apie jo asmenį. Tačiau dvi aplinkybės apriboja šį reikalą. Viena, mes 
buvom per jauni labiau domėtis, ypač objektyviau apie jį spręsti. An- 
tra, pats Maironis buvo savo saulėleidžio ženkle. Jis mirė tais pačiais 
1932 metais, kai mes išėjome iš jo mokyklos. 


Rektorius 


Rektorius yra funkcija, titulas, instancija, kuri mokykloj nustelbia 
asmenį. Retai mes jį vadinome Maironiu ar Mačiuliu, stačiai - rek- 
torium. Jei visi rektoriai būna tolima aukštybė, retai prieinama, tai 
Maironis ypatingai. Pas Maironį buvo siunčiami galutiniam sprendi- 
mui tie, kurie turėjo kokią sunkią problemą. Šis sisteminis momentas 
subjektyviai tolino nuo mūsų Maironį. Tolimas jis darėsi ir tuo, kad 
gyveno ne pačioj seminarijoj, o šalia jos - savuose namuose. Nors tie 
„Maironio namai“ buvo čia pat, bet juos ir jų sodelį skyrė nuo mūsų 
aukšta mūro tvora. Joje buvo visad uždaros, rakinamos durys, pro ku- 
rias iš už mūro ateidavo į mūsų sodybą ir vėl išeidavo mūsų rekto- 
rius. Atrodė, jis slepiasi, ieško vienumos ir ramybės nuošalioj vietoj. Į 
antrus metus po jo mirties teko gyventi jo namuose ir naudotis šiuo 
sodeliu. Jis buvo panašus į seminarijos sodą. Jo centre buvo aukštoka 
granitinė Jėzaus Širdies statula, daryta kažkurio lietuvio dailininko. 
Takeliai, keletas suolų ir daug vaiskrūmių bei vaismedžių, be to, gėlių. 
Visa tai prižiūrėdavo jo sesuo Marcelė, kuri jam šeimininkavo. 
Pirmus mokslo metus 1925-1926 mes rektoriaus lyg nepastebėjom 
ir nepajutom. Seminarijos viešpats buvo vicerektorius kan. Kazimie- 
ras Paltarokas. Jo akys buvo visa reginčios, kiaurai persmelkiančios. 
Visi auklėjimo ir administravimo siūlai buvo jo rankose. Maironis 
galėjo juo remtis, pilnai pasitikėti ir pats mažiau rodytis. Paltaro- 
kui išvykus į Panevėžį vyskupu, jo vieton buvo paskirtas kan. Pranas 

Penkauskas. Naujas pakaitas buvo nuoširdus, uolus, bet neįgudęs ir 
kiek naivus. Maironis ėmė daugiau rodytis ir dažniau reikštis, bent 
tiek, kad pradėjome justi turį rektorių. 

Momentai, kada rektorius prabildavo į mus, buvo reti. Kasmet jis 
išleisdavo mus savo oficialiu žodžiu vasaros atostogoms. Žodis būdavo 
paprastas, liečiąs mūsų pamaldumą ir orumą. Du dalykus jis išskirti- 
nai pabrėždavo. Viena, kad visad dėvėtume sutanas, niekur - net prie 
kokio fizinio darbo nesigriebtume civilinių drabužių. Antra, kad ne- 
važinėtume dviračiais. Kodėl? Jam rodėsi labai neestetiška, kai dva- 
siškis plevėsuoja ant tokio „vežimo“, o be to, šitai piktiną žmones. Ši jo 
pastaba mums labiausiai nepatikdavo. Dviračiais vis tiek važinėjom ir 
niekas tuo nesipiktino. Taip pat pasidėdavome sutanas ir vienmarški- 
niai eidavome į laukus talkinti saviškiams. 

Kita kasmetinė proga buvo rektoriaus vardinės - Jono Kantiečio, 
spalio 20 diena. Į didžiąją salę tą vakarą rinkdavomės visi - alumnai 
ir profesūra. Maironis sėsdavo priekyje, pirmoje iškilmingesnėje kė- 
dėje. Būdavo kokia nors programa jo garbei - su sveikinimo žodžiu, 
deklamacijomis, choru, o kartais ir su humoru. Retai kada jis pakil- 
davo padėkoti specialiu žodžiu, pasakyti ką nors iš savo atsiminimų, 
pergyvenimų ar mesti kokį naują šūkį, kuris mus į ką nors skatintų. 

Trečia proga, kada rektorius būdavo su visais kartu, tai kasmetinės 
Almos iškylos kurią nors pavasario dieną. Dažniausiai važiuodavome 
garlaiviu į kurią panemunės vietovę. Maži Nemuno laivai suspausdavo 
mus, apie 200 asmenų, ir Maironis neišvengiamai atsidurdavo mūsų ar- 
tumoje. Tada jo nuotaikos būdavo pakilesnės; atrodė žvalesnis ir gyves- 
nis. Kartą, pamenu, grįžome laivu atgal. Saulėleidžiai buvo nuostabūs. 
Kauno senamiestis ir mūsų seminarija atrodė lyg kokia santakos pilis. 
Jaunimas dainavo be perstojo. Liaudies dainos pynėsi su maironinė- 
mis — „Jau slavai sukilo“, „Eina garsas nuo rubežiaus“, „Lietuva brangi“. 
Staiga pamatėme, kad Maironis, kuris būdavo apsuptas profesūros ant 
kapitono tiltelio arba kabinoje, nūn atsidūrė dainuojančiųjų centre. Ką 
jis tada jautė, ką išgyveno? Mes gi pajutom, lyg Maironis nūn nebe rek- 
torius, o tautos dainius, atsidūręs jo įkvėpimo pažadintoj minioj. 

Kitiems atrodys keista, kad Maironis kitoks buvo tikrovėje, negu 
daugelis jį įsivaizduoja. Jaunas žmogus, kuris gimnazijoj deklamavo 

Maironį, daug kartų jį skaitė ir literatūros pamokose apie jį girdėjo, 
nūn, atvykęs seminarijon, tikrai rado jį kitokį. Buvo tylus, viešai ne- 
reiškiamas nusivylimas, kuris sudilgydavo turbūt kiekvienam širdį. 
Bet joks žmogus negali būti taip iškilęs ir taip apsisiautęs aureole, 
kaip jis įsivaizduojamas iš kūrybos ar kurios nors viešos veiklos. Tokiu 
nusivylimu sutikom ir J. Tumą-Vaižgantą, kai kartą pakvietėm jį kal- 
bėti į mūsų literatų būrelį. Būrelyje tada dalyvavo St. Būdavas, Myk. 
Linkevičius, Kecioris-Zupka ir kiti būsimieji arba žadėjusieji būti lite- 
ratai. Tumas atėjo, paskaitė kažką iš savo užrašėlių - tokiu netumisku 
būdu, be ugnies, be dėmesio jo adoratoriams, kad to vieno karto ir 
užteko - nebenorėjom daugiau kviesti. 

Maironis-rektorius buvo oficialus, bet nedirbtinai paprastas san- 
tūrus, kartais kietas. Kietumą pajusdavo tie, kurie turėjo kokių nors 
bėdų. Didžiausia bėda vienu metu buvo su pinigais - mokesčiu už 
mokslą. Kaip tyčia supuolė du dalykai. Seminarija didino pastatus, 
kėlė aukštyn buvusius dviejų aukštų rūmus, darė naujus priestatus. O 
krašte prasidėjo ekonominė depresija, palietusi ypač ūkininkus. Ab- 
soliuti alumnų dauguma buvo ūkininkų vaikai. Ūkininkai šiaip taip 
sukrapštydavo pinigą tik žiemos metu arba į pavasarį. Kas neturėjo 
dėdžių ar tetų Amerikoj, tas atsidurdavo bėdoj. Vadovybė dažnu atve- 
ju liepdavo eiti pasiaiškinti pas rektorių. Maironio atsakymas buvo 
visiems žinomas: „Neturi pinigų mokslui, neturi ir pašaukimo“. 

Man pačiam neteko tų žodžių asmeniškai išgirsti iš jo paties lūpų. 
Bet šiurpu būdavo girdėti kartojant kitus. Argi rektorius nejaučia 
padėties, ar jam nerūpi tie jauni pašaukimai? Po vizito pas rektorių 
draugai nerdavosi iš kailio kaip nors paskubinti tėvus arba pasirašyda- 
vo raštą, kad paskolą grąžins vėliau. Gailestingesni atrodė kiti vadovy- 
bės asmenys, nes jie skolą įrašydavo grąžintinai po studijų. 

Kad nesusidarytų vienpusiškas įspūdis apie Maironį-rektorių, no- 
risi jį lyginti su vėliau buvusiais. Į trečius metus po Maironio mir- 
ties teko grįžti į pačią Almą ir keletą metų stebėti jos gyvenimą. Nūn 
labiau subrendusio žvilgsniu buvo galima reflektyviškai vertinti ir 
anokią buvusio rektoriaus laikyseną. Nors Maironis stovėjo nuošaliau 
viso gyvojo Almos gyvenimo, nesileido į konkretybes, mažiau bet kur 
maišėsi ar rodėsi, bet išlaikė didelį autoritetą ir pačios Almos dvasinį 

ugdomąjį vientisumą. Atėjusiems po jo, turėjusiems daug gerų norų, 
rūpestingumo ir uolumo, deja, nesisekė pasiekti maironinio vadova- 
vimo lygio ir autoriteto. 


Mokytojas 


Maironio Raštų laidoje yra du „nekūrybiški“ tomai - tai Lietuvos isto- 
rijos ir visuotinės literatūros. Šie du tomai atsirado iš pamokų, kurias 
Maironis mums dėstė filosofiniuose kursuose. Lietuvos istoriją jis dėstė 
pirmaisiais metais. Mokslinis lygis tokiems „studentams“, aišku, nebu- 
vo svarbu. Istorinės erudicijos mes taip pat nelaukėme, bet jos ir nepa- 
stebėjom. Bet galėjo būti daugiau įkvėpimo ir žavesio, kokiu jis pats gy- 
veno savo laiku, rašydamas Lietuvos istorijos knygeles ir kurdamas is- 
torinės heroikos dainas. Maironis dėstė gana paprastai, dalykiškai - ne- 
darė „iškylų“ į šalį, kaip ir išvadų dabarčiai ar ateičiai. Bet lyg ir tiko, kad 
jis, o ne kas kitas, kalbėtų mums apie tautos praeitį. Toks buvo mūsų 
sąmonėje „natūralus sutapimas“. Kartais pajusdavom, tartum ši istorija 
pereina į tuos pačius tonus, kuriais skambėjo jo poezija. Bet tik kartais. 

Iš visuotinės literatūros istorijos gilesnio įspūdžio ir platesnio aki- 
račio beveik neliko. Tik indų vedos, kurias jis pats vertė, buvo mums 
perduotos giliau ir stipresniu įsijautimu. 

Šiedu kursai suvedė mus su Maironiu didesnėn artumon. Mūsų 
klasės buvo ankštos kaip kišenės, o klausytojų apie 40. Maironio „sos- 
tas“ - katedra buvo visai arti mūsų. Jo veidas apšviestas pakibusios 
virš katedros lempos. Dėl senų rūmų, storų sienų ir ne per didelių 
langų pirmame aukšte toji lempa šviesdavo ir dienos metu. Mairo- 
nis ateidavo į klasę, lyg jslinkdavo - neatkreipdamas į save dėmesio. 
Sėsdavo į katedrą ir laikydavosi joje ramiai, dėstė be pretenzingumo. 
Taip, rodos, jam tiko. Didoka galva, platokas veidas, trumpokas kak- 
las, stambūs pečiai, kresnumas ir lėtumas darė jį geru, paprastu dėde 
arba tuo „baltuoju seneliu“, kurį jis aprašė savo poezijoje. Jis mums juo 
labiau atrodė seneliu, nes mes patys tada buvome žali jaunuoliai. Ta- 
čiau kažkas majestic! buvo visame tame jo paprastume. Tiesi laikyse- 


' Didinga (angl.). 

na, pasitikėjimas savimi, santūrumas, nedirbtinis orumas, sakytum, 
pripildydavo ne tik klasės erdvę, bet ir pamokos laiką. 

Kai akys visą laiką stebi dėstytoją, kai kurie veiksniai atrodė lyg 
nereikalingai dažni. Tai akinių - tų maironiškų, lyg balno su lanku - 
kilnojimas ir retežėlio, kurio vienas galas buvo prisegtas prie akinių, 
o antras prie jo krūtinės ir permestas per vieną ausį - patampymas, 
pataisymas. Jo nosis buvo stambi, gal tų keistų akinių dar paryškinta, 
tačiau susiderinusi su pilnu plačiu veidu. Tik mums būdavo gaila, kad 
nūn jis nebe toks garbanotas ir ne tokių vešlių plaukų, kaip buvom 
įpratę jį matyti atvirukuose ar vadovėlių nuotraukose. 

Jei Maironis iš viso buvo kada artimas jaunam alumnui, tai kaip tik 
šiais dviem pirmaisiais metais. Jis pats atrodė savesnis, o greičiausiai 
mes tokie buvome jam, nes dar nejutom rektoriškos didybės ir „grės- 
mybės“. 


Profesorius 


Po metų pertraukos mes grįžom į Maironio klasę teologijos studen- 
tais. Jis buvo pagrindinis ir tuo metu vienintelis moralinės teologijos 
dėstytojas. Jam vienam buvo neįmanoma skirstyti paskaitas ketu- 
riems kursams, tad visi kursai rinkomės kartu į didžiausią pirmųjų 
rūmų salę, viso apie 100 studentų. Vyresnieji veržėsi į pirmuosius suo- 
lus, arčiau katedros, kad galėtų geriau užsirašyti. Fuksams teko stum- 
tis toliau į užpakalį arba į sparnus. Taip Maironis „nutolo“ nuo mūsų, 
pasidarė vos įžiūrimas ir vos girdimas toje salės erdvėje. 

Žymiai tolimesnis jis pasidarė ir dėl dėstomojo dalyko. Moralinė, 
ypać jos pagrindai, buvo kieta, labai pakrauta filosofinėmis sąvokomis 
ir aptartimis. Tuoj pajutom, kad Maironis teologas yra visai kas kita 
negu istorikas. Jis gi buvo autorius veikalo De justitia et jure, parašyto 
profesoriaujant Petrapilio dvasinėj akademijoj. Tuo veikalu jis laimėjo 
ne tik teologijos doktoratą, bet ir pirmaeilio moralisto vardą visoj rusų 
imperijoj. 

Dėstė jis moralinę visus ketverius metus, po 4-5 pamokas per sa- 
vaitę. Dėstymas buvo paprastas, be metodinių pagyvinimo priemo- 
nių - be lentos, sekant Tanquerey keturių stambių tomų vadovėliu. 

Neblogas vadovėlis metodiškai, bet jau buvo senstelėjęs tiems lai- 
kams, ypač perkrautas medžiaga. Nuo vadovėlio Maironis atsipalai- 
davo priėjęs kurso de justitia et jure, darėsi gyvesnis ir spalvingesnis. 
Pagyvėdavo ir tada, kai kas kelintą pamoką po 20 minučių ar pusva- 
landį duodavo spręsti „uždavinius“ - konkrečius moralinius kazusus. 
Tada nulipdavo nuo katedros ir judėdavo palei suolus. Susidomėdavo 
atskiro studento „kreivu“ ar taikliu sprendimu. Išprovokuodavo sank- 
ryžinius pasisakymus ir galutinai tardavo savo žodį. Tada iškildavo jo 
sprendimų išmintis, teologinis žinojimas ir gal patirtis. Šiaip jis, kaip 
dėstytojas-moralistas, nerodė savo erudicijos, kokią pajusdavome per 
kanonisto Kazimiero Šaulio paskaitas. Nežavėjo, bent neatskleidė 
savo gilumo ir įsijautimo, kaip dogmatistas Blažiejus Česnys. 
Pirmasis moralinės teologijos semestrinis egzaminas man buvo ne- 
laimingas. Perėjimas iš filosofinių į teologines studijas savaime nebuvo 
lengvas. Bet kaip tyčia jis buvo pasunkintas užkraunant seminaristines 
pareigas, tais metais naujai įvestas, negociatoriaus vardu. Negociato- 
rius buvo savotiškas klierikų tarnas. Turėjo jiems pristatyti asmeniškai 
užsisakomą maistą iš „Paramos“, užsakyti užsienines knygas iš leidy- 
klų ir, atvykus svečiams, pakviesti klierikus į vadinamąjį parletoriu- 
mą. Pareiga buvo papjūtis studijoms, ypač pirmąjį pusmetį. Su kitais 
dėstytojais egzaminai praėjo pusėtinai, bet sukliuvau pas Maironį. Jis 
pakvietė egzaminų pas save į „Maironio namus“. Pirmas žingsnis per 
slenkstį, palydimas kanklių muzikos tonais, įtaisytais duryse, erdvus 
prieangis su paties Maironio dideliu portretu petrapiliškos akademijos 
vicerektoriaus mantijoj, salonas su paveikslais, veidrodžiais ir sofom, - 
sumaišė mus visus. Nežinojom, kaip sėdėti ir kur žvalgytis. Maironis 
tuo metu nesijautė visai sveikas, bet egzaminavo kietai. Iš keleto jo 
klausimų, turbūt, trys man buvo neįkandami, gal nesuprasti kurso 
metu. Maironis knygelę pasirašė, bet jo akyse visiškai krito mano fir- 
ma. Seminarijos vadovybė visoms seminarinėms funkcijoms parink- 
davo pajėgesnius studentus, kad nenukentėtų jų mokslas. Parinkimas 
negalėjo praeiti be Maironio žinios. Ir štai kas pasirodė iš to parinki- 
mo! Nuo to laiko Maironiui buvau visiškai dingęs žmogelis, nors kitais 
semestrais ir geriau išeidavo per egzaminus. Šito neėmiau į galvą, gal 
nebūčiau net pastebėjęs - ėmęs „normalia“ Maironio laikysena, nors 

žinojau, kad jis domisi ir užtaria „beletristus“ bei „poetus“. Nebuvau iš 
jų, bet rašinėjau ir jau buvau išvertęs tris knygeles iš vokiečių kalbos, 
kurias Šv. Kazimiero draugija buvo išspausdinusi. 

Maironio laikysenos skirtumas paaiškėjo vėliau, paskutiniais me- 
tais, kai teko rašyti jam seminarinį darbą apie slaptąsias organizacijas 
ir ju vertinimą iš moralinės pusės. Maironis iš pradžių klausėsi skep- 
tiškai, lyg nieko gero nelaukdamas. Labiausiai nelauktas buvo jo dė- 
mesys šiam referatui, kai jis atsistojo jį vertinti. 

Staigmena buvo dar ta, kad ligi šiol daugeliui mūsų Maironis atro- 
dė neturįs jokio intereso visuomeninėms problemoms, kuriomis mes 
gal ypatingai tada sirgome. Mano referatas buvo kaip tik visuomeniš- 
kas, ir Maironio atsiliepimas buvo nelauktai gyvas kaip tik tuo visuo- 
meniškuoju požiūriu. 

Nuo to laiko atšilo ir Maironio žvilgsnis šio referato autoriui. Buvo 
progų jį sutikti ypač arkikatedros zakristijoje, po ceremonijų, kurioms 
kitus klierikus man tais metais teko rengti ir juos tvarkyti prieš ap- 
eigas arba po jų. Maironis iš eilės su kitais kapitulos nariais būdavo 
celebransas', ir man tekdavo kartais jį aprengti. Visada būdavo miela 
pajausti, kad Maironis „pasidarė kitoks“, negu buvo per trejus metus 
po anų nelaimingų egzaminų. Vieną kitą kartą teko užklysti su „dele- 
gacijomis“ ir į jo namus. Nebe tokie baugūs atrodė jo apartamentai, 
kaip ir pats jų šeimininkas. 

Jei Maironis vėlokai paaiškėjo mums savo interesais visuomeninei 
sričiai, tai buvo mūsų pačių neapdairumas. Niekad seminarija nebuvo 
taip visuomeniškai „pakelta“ ir įveiksminta, kaip jam esant rektoriumi. 
Kiti, tiesa, tęsė tą pačią kryptį vėliau. Bet Maironis, gal neinspiruoda- 
mas pats, leido klierikams eiti į visokius suvažiavimus, imtis visokio 
organizacinio veikimo viduje, reikštis spaudoj, kurti labdaros ratelius 
ir sekmadieniais eiti į fortus su maisto mantomis ir dvasine pagalba. 

Kartą pasklido žinios, kad seminarijoj būsianti policijos krata, nes 
esąs įtarimas, kad iš čia išnešami KAK laiškai-lapeliai, nukreipti prieš 


i Celebrantas - apeigoms vadovaujantis kunigas. 
* Katalikų akcijos komitetas - opozicinė tautininkams organizacija, veikusi 
4 deš. pr. 

„diktatūrinę valdžią“. Kiek tas įtarimas buvo pagrįstas, pati seminari- 
jos vadovybė negalėjo patikrinti. Bet Maironis pavedė kitiems vado- 
vybės nariams įspėti klierikus, kad nesiduotų veliami į kokį politinį 
darbą ar patarnavimą, o pats pranešė policijai, kad jo įstaigoj, kol jis 
yra rektorius, niekad nebus jokios kratos. 

Maironis nemėgo partinės politikos. Tai matyt iš jo pasisakymų ki- 
tomis progomis viešumoj, net spaudoj. Bet jis suprato visuomeninę 
kunigo veiklą. Jo pritarimu ir palaiminimu brendo nauja jaunų ku- 
nigų karta, kurią tektų vadinti visuomeniškąja plačia žodžio prasme. 


Stasys Yla, „Maironis rektorius ir mokytojas“, in: Maironis: Jo gimimo 
šimtmečiui paminėti, red. Antanas Vaičiulaitis, Brooklynas: [J. Pragul- 
bickas], 1963, p. 17-28. 


Petras Celiešius 
Mūsų dainius - mano profesorius 
Idealusis Maironis 


Kaip kiekvienam gimnazistui, taip ir man, esant Prienų „Žiburio“ 
gimnazijos šeštoje klasėje, teko susipažinti su lietuvių literatūra bei 
jos kūrėjais. Šešiolikmečiui jaunuoliui, pripratusiam prie savo provin- 
cinės tarmės ir to meto gyvosios kalbos, nežavėjo XVII, XVIII ir XIX 
amžiaus rašytojų kūryba dėl jos savotiškos kalbos. Užvis labiau var- 
gino mane Donelaitis, kurio Metai buvo įvilkti į man svetimą, savitą 
žodyną. Jų pradžią atmintinai kaliau tik pažymio verčiamas. Nedaug 
ką sėkmingiau teko dorotis ir su vėlesniais rašytojais, kaip va: Poška, 
Stanevičium, Žemaite, Pietariu ir kt. Sėkmingiau veikė mane J. Basa- 
navičius savo pasakomis apie Vėles ir velnius, V. Kudirka savo satyro- 
mis, A. Mickevičius savo Ponu Tadu. Galbūt mūsų lietuvių literatūros 
mokytojas buvo prastas senesnės literatūros interpretatorius, ar gal 
aš buvau aprambėjęs kaimo žaliūkas, kad anoji kūryba į mane nepra- 
bilo. Mokiausi, stengiausi ją įsisavinti tik reikalo spiriamas. Lietuvių 

literatūra žadino manyje nuovargio jausmus. Aš galėjau tada skųstis, 
kaip tas Poškos pasakėčios Arklys: 


Ir vėl reikia keltis ir prie darbo stoti 
ir vėl ratai, kaip vakar, per dieną vežioti. 


Taip besistumdami, priartėjome ir prie XX amžiaus rašytojų, kurių 
pirmasis iš eilės, berods, buvo Maironis. Kaime gimęs ir augęs, nebu- 
vau aš apie jį girdėjęs ir neturėjau jokio supratimo. 

Mokytojas, trumpai supažindinęs su Maironio gyvenimu, metė- 
si į Jaunąją Lietuvą, o po jos — į Pavasario balsus. Čia įsižiebė mano 
žavesys literatūriniu menu. Kačiukas išvysta šviesą aštunta diena po 
gimimo. O aš atsivėriau literatūrai tik po 16 metų. Jaunąją Lietuvą iš 
eilės skaitėm garsiai klasėje. Staiga atkutau ir klausau, kad čia gražiau 
skamba, negu mamos pasakos. Vis tolyn ir vis gražyn. Smigo žodžiai 
ir mintys pačion širdies gelmėn. Jau ne tik klausau, bet pradedu su 
poemos herojum kartu gyventi. Romantiškai pergyvenau jo klierika- 
vimo „nusidavimus“. Apgailėjau jo nepasisekimą kunigų seminarijoje, 
atsiplėšimą nuo mylimosios, pasiaukojimą Tėvynės meilei. Bemaž su 
ašaromis lydėjau jį per gyvenimą ir jo nesėkmes. 

Pavasario balsams dar nebuvau priaugęs. Ne visi eilėraščiai lygiai 
veikė į mane. Vieni atrodė gražūs, kiti mažiau, o dar kiti nuskambėjo 
man svetimai. Mokytojui pabrėžus, kad Maironio Vakaras ant Ketu- 
rių Kantonų ežero esąs pats gražiausias kūrinėlis, man jis buvo visai 
svetimas ir į mano jausmus neprabilo. Aš jį palaikiau pačiu prasčiau- 
siu eilėraščiu. 

Visai kitaip veikė Maironio baladės, kaip va: Jūratė ir Kastytis, Či- 
činskas, Raseinių Magdė. Jomis gėrėjausi, kaip gražuolė atrastais per- 
lais. Po Jaunosios Lietuvos Maironio baladės man buvo užvis gražiau- 
sios. Minties dramatiškumas, poetinis lankstumas pavergė mane vi- 
siškai. Tada mąsčiau: koks tai didelis poetas Maironis. Jo dvasios tyru- 
mas, jausmų dinamika, poetinis grožis yra neregėti, negirdėti, tiesiog 
nežemiški. Maironį tada vaizdavausi lyg iš dangaus pasiųstąjį angelą, 
į mus prabilusį dangiška kalba. Sau mąsčiau: jeigu man būtų lemta 
kada Maironį pamatyti, norėčiau pulti prie kojų, išbučiuoti rankas ir 

kojas, žvelgti į jo angelišką veidą ir pajusti jame tą lyrišką švelnumą, 
dvasinį žavesį, plačiaširdį žmoniškumą, Tėvynės mylėtoją ir Didvyrį. 
Svajonė realizavosi. 


Oficialusis Maironis 


Egzaminai 


Baigęs gimnazijos kursą, 1928 m. apsisprendžiau stoti į Kauno kuni- 
gų seminariją. Kandidatai turėjo išlaikyti stojamuosius egzaminus iš 
lotynų kalbos. 

Paskirtą dieną susirinkome apie 35 kandidatai į Kunigų seminariją. 
Sėdime egzaminų salėje, laukdami egzaminatorių. Devintą valandą 
atsiveria durys, ir pro jas įplaukia trys rimtais veidais figūros. Vienas iš 
jų vidutinio amžiaus ir ūgio. Antrasis - aukštas, stambus, žilais į viršų 
šukuotais plaukais, sutanuotas, su kanauninko kryžiuku ant krūtinės, 
gana senyvo amžiaus vyras. Trečiasis - taip pat stambios figūros, vidu- 
tinio amžiaus, su kanauninko kryžiumi, išretėjusiais, ežiuko šukuo- 
sena plaukais dvasiškis. Juos pagerbdami sustojome ir, jiems užėmus 
egzaminatorių vietas, mes susėdame ir stebime, kas bus toliau. Žilasis 
prelatas sėdi viduryje, o aniedu iš šonų. 

Jaunesnysis prelatas ar kanauninkas - tada dar nežinojau - pagal 
sąrašą šaukia po vieną kandidatą, o jaunasis-sutanuotas kunigas, iš- 
šauktajam duodamas paskaityti lotyniško teksto, jį egzaminuoja iš 
lotynų kalbos gramatikos ir sintaksės. Egzaminuojantis dvasiškis, 
norėdamas mūsų nervus nuraminti ir pasijusti šeimyniškiau, paren- 
ka lengvus juokingus sakinius, kaip antai: „Višta padėjo kiaušinį“, 
ar „Pelė papjovė katę“ ir liepia versti į lotynų kalbą. Mes sėdintieji 
suoluose išdrįstame nusijuokti. Jaunesnysis su kanauninko kryžium 
irgi nusišypso. Vidurinysis žilasis prelatas, patempęs lūpą, žvelgia į 
egzaminuojamąjį visu rimtumu. Tokia egzaminų eiga tęsiasi valandą, 
antrą, trečią, kol visi kandidatai pereina per šarangą'. Per visą tą egza- 
minų laiką žilasis prelatas tik spoksojo, akimis egzaminuojamus tyrė, 
nepratardamas nė žodžio. Jo veido šaltumas ir žvilgsnio rimtumas vei- 


' Eilę, rikiuotę (rus. wepenea, lenk. szereg). 

kė į mus gąsdinančiai. Aš stebėjausi, kaip tas jaunasis egzaminatorius 
dar drįsta juokauti prie tokios rimtos figūros, daugiau panašios į mu- 
miją, negu į gyvą žmogų. 

Po egzaminų, išvirtę koridoriun, dalinomės įspūdžiais. Tarpusavyj 
apibūdinome egzaminatorius. Aš teiravausi kitų, kas esąs tas žilasis 
rimtas prelatas. Ir kaip nustebau, kad tai esąs Kunigų seminarijos rek- 
torius Maironis. 

- O, Viešpatie! - sušukau. - Tai šis lūpą patempęs, suakmenėjęs 
senis yra Maironis? 

O aš buvau įsivaizdavęs visai kitokį. Ne. Prieš šitą tai jau neklaup- 
siu ir jo rankų kojų nebučiuosiu. Aš tiesiog gailėjausi, kad Maironį 
išvydau tokiame pavidale, o ne kaip aš jį vaizdavausi. Kur dingęs jo 
poetiškas gyvumas, jausmingumas, žavumas? Kas dengia jo roman- 
tišką dvasią: senatvė ar tarnybinis formalumas? Geriau būtų, kad aš 
būčiau visą gyvenimą turėjęs iš jo poezijos susidarytą vaizdą. Pagaliau 
spėliojau, o gal tik per egzaminus Maironis toks oficialus... Gal vėliau 
pasirodys kaip tikras žmogus: su širdimi, užuojauta, jausmingumu ir 
patrauklumu. Juk jis yra ne tiktai Kunigų seminarijos rektorius, bet 
taip pat ir profesorius. Todėl turėsiu progos daugiau jį pažinti bei jo 
būdą pastudijuoti. 


Paskaitos 


Maironio paskaitų klausiau ketveris metus. Filosofiniame kurse jis 
dėstė klierikams pasaulinę literatūrą ir Lietuvos istoriją. O teologi- 
niuose kursuose klausėmės jo dėstomos moralinės teologijos. Turė- 
jome progos dažnai jį matyti, stebėti ir, kaip rektoriaus, nurodymų, 
perspėjimų klausytis. 

Deja, ir paskaitų metu per egzaminus gautas įspūdis nepasikeitė. 
Maironis kaip profesorius dalyką žinojo gerai. Įsisavintą medžiagą ne- 
skaitė, bet žodžiu perdavė. Dėstomoji medžiaga buvo jo gerai išstudi- 
juota. Sakiniai sklandūs. Mintys plaukė logišku tikslumu. Jei kuriame 
sakinyje pritrūkdavo tikslesnio žodžio, ties ta vieta stabtelėdavo, pa- 
mykdavo ir, atradęs atitinkamą žodį, užbaigdavo sakinį. Todėl jo źo- 
džiu - ne raštu - teikiama paskaita būdavo logiška, tiksli, nors imk ir 
Čia pat spausdink. Ir taip būdavo abejose kalbose: lotynų ir lietuvių. 

Mat, literatūrą ir Lietuvos istoriją dėstė lietuviškai, o moralinę teolo- 
giją - lotyniškai. 

Į paskaitas ateidavo visuomet punktualiai. Sukalbėjęs lotyniškai 
prieš paskaitą maldą, sėsdavo katedron ir be jokių įžangų ar šildančių 
žodžių tęsdavo paskaitą iki pabaigos labai rimtai. Per tuos ketveris 
metus klausytų jo paskaitų niekad neišgirdau nė mažiausios digresi- 
jos ar pastabos, ar šyptelėjimo, ar patrauklesnio žodžio. Visada rimtas, 
oficialus, bejausmis, šaltas. Jis atrodė mums esąs grynai loginio tipo, o 
ne meno ar estetikos žmogus. 


Maironis administratorius 


Toks logiškas tipas Maironis reiškėsi ne tiktai paskaitose, bet ir Kuni- 
gų seminarijos administravime. Jis šiek tiek buvo draugiškesnis klieri- 
kam poetams, kaip Stasiui Būdavui, Kaziui Kecioriui, Algirdui Pliūrai 
ir kt. O mes kiti eiliniai buvome jam visiškai svetimi. Jis nepažindavo 
savo klierikų ne tiktai pavardėmis, bet ir iš veido. 

Kartą Maironis atostogaudamas Birštone Mišių metu buvo patar- 
naujamas klieriko A. Daunoro. Po Mišių rektorius klausia Daunorą: 

- Kokios būsi seminarijos? 

- Kauno, Jūsų Magnificencija. 

— A, tai Kauno. 

Maironis kaip administratorius mažai tesikišo į klierikų gyvenimą. 
Juos prižiūrėjo, tvarkė, sekė, perspėjo ir baudė kiti administracijos na- 
riai: vicerektorius ir prefektas. Maironis oficialiai pasirodydavo klieri- 
kams tik mokslo metų užbaigimo akte. Tada jis prabildavo į mus kaip 
autoritetingas rektorius. 

Aš studijavau tais metais, kada katalikiškoji akcija susikirto su tau- 
tininkų režimu, kada ateitininkų veikimas buvo varžomas ir katalikiš- 
kosios akcijos paskaitininkai policiškai cenzūruojami. 

Mums tada susidarė įspūdis, kad ir Maironis daugiau palaiko tauti- 
ninkų režimą, negu katalikišką akciją. Mokslo metų užbaigiamajame 
žodyje jis taip prabilo į klierikus: 

- Tai važiuojate atostogų. Jų metu klierikams draudžiama turėti 
paskaitas viešuose susirinkimuose, kaip antai pavasarininkams. Jeigu 

gausime iš policijos pranešimą, kad klierikas paskaitos metu politi- 
kuoja, tokį pašalinsime iš seminarijos. 

"Tuo tarpu vyskupai, ypač K. Paltarokas, J. Kukta ir J. Staugaitis, pa- 
geidavo, kad klierikai atostogų metu lankytų jaunimo susirinkimus 
ir juose aktyviai dalyvautų. Todėl mes klierikai jautėme hierarchijos 
nesutarimą. Nežinojome, kaip elgtis. Vieni, klausydami Maironio 
perspėjimo, jaunimo susirinkimuose nedalyvaudavo, o kiti, stengda- 
miesi vykdyti savo vyskupo valią, lankydavo pavasarininkų susirinki- 
mus, skaitydavo paskaitas ir dalyvaudavo diskusijose, kuriose dažnai 
būdavo keliami ir politiniai klausimai. 

Dar daugiau nepatikdavo mums Maironio loginė išvada apie bū- 
tiną už bendrabutį sumokėjimą, neatsižvelgiant į klieriko socialinę 
padėtį ir humaniškumą. Tame pačiame mokslo metų baigimo akte 
Maironis nelygstamai paskelbė: 

- Atvažiuodami po atostogų seminarijon, būtinai atsivežkite pini- 
gų už mokslą ir bendrabutį sumokėti. Jeigu kas neturi kuo sumokėti, 
matyt, Dievas to nešaukia būti kunigu. 

Šis pinigais grindžiamas pašaukimo vertinimas mums buvo stačiai 
papiktinimas. Nejaugi pašaukimas į kunigus matuojamas pinigais? 
Iki šiol man liko nesuvokiama Maironio humaniškumo samprata. 


Tikrovinis Maironis 


Būtų klaidinga spręsti apie Maironio būdą, remiantis vien šiais mano 
apie jį susidarytais įspūdžiais. Jį reikia vertinti vispusiškai. Mes klie- 
rikai tepažinome oficialųjį Maironį - Maironį kaip administratorių. 
Peržengdamas seminarijos slenkstį, jis buvo toks, kokį aš čia iš pir- 
mųjų įspūdžių pavaizdavau. Bet tai yra nepilnas Maironio atvaizdas. 
Norint jį pilnai pažinti, reikia stebėti, koks Maironis yra privačiame 
ir socialiame gyvenime. Mes klierikai neturėjome progos jį pažinti 
už seminarijos ribų. Todėl mūsų susidarytas Maironio atvaizdas yra 
vienpusiškas, tikriau sakant, iškreiptas. 

Maironio tiek privatų, tiek socialų gyvenimą puikiai pavaizdavo 
kan. M. Vaitkus savo prisiminimuose. Ten jis atskleidžia visai kito- 
kį Maironį: draugišką, malonų, vaišingą, mėgstantį menininkų, ypač 

literatų, subuvimus. Prie vaišių stalo Maironis buvęs ir linksmas, ir 
smagus, ir draugiškas. Jis buvęs jausmingas, šnekus, mokėjęs su hu- 
moru prakalbinti ir gražiąją lytį. Kan. M. Vaitkaus atvaizduotasis Mai- 
ronis yra pilnas žmogus, jausmingas poetas, orientuotas įdomiems 
pokalbiams. Ten Maironis yra jau ne oficialus, ne vien idealus, bet 
tikrovinis žmogus, tikras kūrėjas, bičiuliškas sambūrių mėgėjas ir di- 
dis patriotas. Dėl didžiosios meilės Tėvynei jis pats vengė sankirtos su 
tautininkų valdžia ir troško, kad taip pat ir klierikai elgtųsi didžiadva- 
siškai, vengdami siaurų partinių rėmų. Kiekvienas lietuvis buvo jam 
lygus brolis, o ne šovinistinis partietis. To mes tada dar nesuvokėme. 


Kun. P. Celiešius, „Mūsų dainius - mano profesorius. Iš prisiminimų 
apie Maironi', in: Lietuvių dienos, Los Andželas, 1982, Nr. 6, p. 12-13. 


Jonas Kuzmickis 
Maironis. Pluoštelis atsiminimų 


Kai šiais metais minime mūsų atgimimo dainiaus Jono Maironio gi- 
mimo prieš šimtą metų sukaktį, - prieš mano akis, tartum nenutrūks- 
tamas filmas, slenka įspūdingi praeities vaizdai — 1927 mety kaitri va- 
sara Lietuvoje, Palangos pajūryje. 

Nesvyruoja našlaitės pušys jūros pakrantėje, nedainuoja vėjas ir ne- 
nešioja paplūdimio įkaitinto smėlio, - tylu, ramu, tik marių bangos, 
besileidžiančios saulės sidabru apipiltos, ritmingai supasi, liūliuoja. 

Žmonių būriai, garsiai čiauškėdami, kaip neramios buities bangos, 
rieda prie Baltijos jūros, prie seno medinio tilto. 

Suskamba daina. Pradžioje nedrąsiai, nesklandžiai. Tolydžio ji sti- 
prėja, gaivališkai liejasi į darnią sutartinę ir poezijos bei melodijos 
monais apkeri ne tik dainininkus, ne tik pajūriu skubančius vasaro- 
tojus, bet, rodos, ir legendariskas pušis, ir poetišką Birutės kalną, ir 
rankas parke ištiesusį Kristų. 

Keturiolikamečio eiklumu atidulku prie tilto, išplėtęs akis žvalgau- 
si, ir jaunimo viduryje, iš visų pusių apstotą, pamatau balta sutana 

apsirengusį kunigą. Neaukšto stogo, kresną, plačių pečių, lazda parė- 
musj savo nelengvą figūrą. Ant galvos — balta, šiaudinė skrybėlė, ant 
stambios nosies - žvilga pensnė, prilaikomi tamsaus raištelio, kuris, 
permestas per ausį, dingsta sutanos klostėse. Apatinė lūpa kiek nu- 
driekusi, apie nosį - dvi gilios, mąslaus gyvenimo įrėžtos raukšlės. 

— Kas jis? - klausiu. - Kas tas kunigas? 

- Maironis! - atsako mano vyresnysis brolis ir kartu su visais niū- 
niuoja himną Lietuvos grožiui. 

Maironis nesišypso. Rimtas, susimąstęs. 

Kimiai, ritmingai kaip daina nubanguoja ketveri metai. 

Kiek per tą laiką gimnazijoje dainuota Maironio dainų, kiek de- 
klamuota jo eilėraščių! Kiek per literatūros pamokas apie jį klausyta, 
kalbėta arba rašyta! O kiek mąstyta apie jį - apie tautos dainių, apie 
Bažnyčios dignitorių, apie Kauno kunigų seminarijos rektorių! 

Nežinau, bet gal 1931 metais, kai svarsčiau savo ateitį, jo, Maironio, 
šakota asmenybė ir kerintis poetinis žodis pasąmonėje kėlė jaunatviš- 
kas idėjas apie kunigystę, kurią, mano tuometiniu įsitikinimu, taip 
lengva suderinti su pamėgta literatūra ir dažnai brėžiama plunksna. 
Tada gerai mokėjau atmintinai, bet iš įsibėgėjimo neieškojau kietos 
realybės Maironio „Poeto“ finaléje - 


Raminas skurdžios jų krūtinės 
Balsais, kaip balsimo lašu: 
Patsai ramumo nepažinęs, 
Kitiems išganymą neśu... 


Be jokių dvejojimų ir svyravimų netrukus apsisprendžiu, parašau 
rektoriaus Maironio vardu prašymą ir 1931 m. rudenį garlaiviu nu- 
plaukiu į Kauno senamiestį egzaminų laikyti. 

Šalčiu nudvelkia senų seminarijos mūrų puslankiu išgaubti skliau- 
tai, jauną krūtinę suslegia ilgų, tamsių koridorių narvai, tačiau jaunos 
kojos užneša į patį trečiąjį aukštą, į šviesią, aukštą klasę (aule), o egza- 
minų rūpestis nubloškia į šalį pirmus naujos aplinkos drėkstelėjimus. 

Susédame suoluose apie penkiasdešimt. Visi jauni, visi idealistai, 
visi nerealūs svajotojai. Daug nekalbame, nes mažai pasižįstame, tik 
neramiai pažvilgojame į ilgą stalą, kelias tuščias kėdes, ir laukiame. 

Laukiame egzaminų ir Maironio. 

Pagaliau prasiveria aukštos durys ir per slenkstį su popieriaus 
krūvomis įžengia trys profesoriai: pirmasis - gražaus, inteligentiško 
veido, neilgais, ežiuku pašiauštais plaukais, pensnė ant nosies, rau- 
donomis siülémis ir segtukais išpuošta sutana; antrasis - nedidelis, 
kresnas, truputį nuplikęs, stambiu, vaikišku veidu; trečiasis — aukš- 
tas, lieknas, su palerina ant pečių, nuplikusia galva, griežtais veido 
bruožais. 

- Maironis! - nutariu, žiūrėdamas į pirmąjį, ir žiūriu į jį, ir gériuosi, 
ir jaučiuosi laimingas taip arti jo būdamas. 

Atsakinėja vienas abiturientas, atsakinėja antras, trečias ir ketvir- 
tas, o aš galvoju, kad tik nesuklupčiau, kad tik Maironiui gerai atsa- 
kyčiau. 

Staiga plačiai prasiveria tos pačios durys ir tvirtais, bet smulkiais 
žingsniais įkrenta neaukšto ūgio, diktas, rimto, kažinkur matyto vei- 
do dvasiškis. Ant nosies stambūs pensnė akiniai, plaukai pražilę, ap- 
atinė lūpa kiek atkarusi, apie nosį dvi gilios raukšlės. Stambi, rimta 
galva truputį kreta, virpa. 

Kai mano įsivaizduotas „Maironis“ su dviem asistentais pagarbiai 
atsistoja, nusilenkia ir parodo atvykėliui vidurinę kėdę, - atsimenu 
Palangą, jūros tiltą ir vakarinę dainą. 

- Šitas Maironis! - nusprendžiu ir pasitikrinu pas kaimyną: 

- Maironis! - patvirtina ir jis. 

Rodos, tikrasis Maironis mūsų lyg nemato: jis nežiūri į mus, tik įsi- 
kniaubia į popieriaus pluoštus. Pats mums nieko nesako, tik klausosi, 
kaip kan. Pr. Penkauskas, kun. Dr. St. Ūsorius ar kun. M. Sandanavi- 
čius klausia, o mes atsakinejame. 

Egzaminų metu tikrasis Maironis man pasirodo tolimas, nepriei- 
namas viršininkas, oficialus, rimtas pareigūnas, savo plačiame vidaus 
pasaulyje užsidaręs dainius. 

Paskum prasideda kasdienybė: ankstybi mus žadinančio varpo dū- 
žiai, užmiegotos akys, ilgos maldos ir mąstymai, kasdienės Mišios, 
pusryčiai, paskaitos su pertraukomis nedideliame sodelyje, pietūs, 
poilsis, paskaitų rengimas, vakarienės, vėl maldos su mąstymais ir 
varpo dūžiai ilsėtis. 

Ir tada sužinau, kad g val. vakare visi turime būti lovose, kad ir niū- 
riuose kambariuose, ir ilguose koridoriuose turi būti užgesintos visos 
šviesos, kad Maironis dažnai pasisukinėja kieme ir labai supyksta, jei 
kas nors užtraukia kelias minutes prie knygos ar savo užrašų... 

Tada sužinau, kad Maironis nepaprastai griežtas, kad reikalauja 
laiku sumokėti mokestį už mokslą ir bendrabutį, nes, jo įsitikinimu, 
jei Dievas duodąs jaunuoliui pašaukimą, Dievas parūpinąs jam ir pi- 
nigy... lr iš anksto rašau margą laiškelį į namus, prašydamas nevėluoti 
su pinigais, kad kartais jų nudelsimas nesukeltų čia abejonių ir mano 
pašaukimu. 

Poetas, tautos atgimimo dainius Maironis dar labiau nutolsta, atsi- 
plėšia nuo mūsų, o jo poezijos knygas pakišame giliai po mokslo kny- 
gomis. 

Porą mėnesių mes, naujokai, seminarijoje dėvime pasaulietiškus rü- 
bus: vieni su įvairių spalvų kaklaraiščiais po smakru, kiti - aukšta, kieta 
apykakle gimnazistiškus surdutėlius. Kartu visi nekantriai laukiame 
Visų Šventųjų, kada pirmą kartą apsivilksime ilgas, juodas sutanas. 

Pagaliau didžiųjų švenčių išvakarėse dvasios vadas kun. J. Aleksa 
pašventina mūsų naujas sutanas, o mes, parbėgę į kambarius, mėgi- 
name naująjį rūbą: ar nesusipainios kojos, ar, priklaupę, nepriminsi- 
me padelkų. Atrodo, iš karto susidarys kai kurių painių, bet vėliau, be 
abejo, apsiprasime... 

Seminarijos vadovybę sudaro trys didieji: rektorius, vicerektorius 
ir prefektas. Pirmasis - visos įstaigos galva, atsakąs už mus prieš ar- 
kivyskupą ir Dievą; antrasis - jo įgaliotas - priima iš mūsų pinigus, 
patikrina laiškus, reikale išleidžia į miestą; pagaliau trečiasis - mūsų 
kasdienis „angelas sargas“, sekąs ir stebįs visą mūsų gyvenimą. Pagal 
seną tradiciją, įvilktuvių dieną naujokai padaro vizitą pas visus tris, o 
jų atstovai pasako atitinkamas kalbas. 

Susitvarkę ir gerai susidrausminę pirmiausia nueiname pas rek- 
torių prel. Maironį. Jo namai netoli, tuoj už mūsų sodelio. Taupiai 
gyvendamas, nusipirko apleistus grafo Paco rūmus, kuriuos jam lietu- 
viškais motyvais atnaujino koks tai lietuvis menininkas. 

tų medžių, ir paskambiname. Girdžiu, kaip viduje suskamba kanklių 

garsai, — poetiškai, švelniai. Staiga atsidaro durys ir mes pamatome 
senyvą Maironio seserį Marcelę, kuri visą laiką pas jį šeimininkauja. 
Pamačiusi tokį būrį jaunų klierikėlių, nusišypso ir paprašo į vidų. 

Įžengiame į nedidelį salonėlį. Jis apstatytas kukliai, bet skoningai - 
apskritas stalas, pasienyje lengvo stiliaus sofa, kelios kėdės. Ant sie- 
nų - keli paveikslai, tarp kurių, berods, S. Roemerienės pieštas poeto 
portretas. 

Tačiau neturiu laiko dairytis ir ieškoti knygų spintos, - netrukus 
iš kito kambario lėtais, sunkiais žingsniais ateina rektorius. Jo veidas 
rimtas, beveik rūstus. Nematau jame jokio džiaugsmo, tik gilius brū- 
kius apie nosį, aukštą, raukšlėtą kaktą, žilus, papurusius plaukus ant 
galvos, kuri po truputį kreta ant plačių, sutana dengiamų pečių. 

Mūsų atstovas Al. Lėvanas, buvęs gimnazijos mokytojas ir jau bai- 
gęs Vytauto Didžiojo universiteto Filosofijos skyrių, o šiaip taipgi la- 
bai rimtas ir iškalbus, tiesiog gražbylys, pasako neilgą kalbą. Išreiškęs 
mūsų šios dienos džiaugsmą ir pasiaukojimą rengtis šventai kunigystei, 
prasitaria, kad mes, užsidėję sutanas, jaučiamės peržengę rubikoną... 

Maironis mums atsako trumpa, prozine kalba. Gerai atsimenu, 
kaip pastebi, jog sutanos užsidėjimas labai paprastas įvykis, maž- 
možis prieš šventimus, ir pažymi, kad rubikoną peržengsime priėmę 
subdijakonato šventimus. Paprastai pusė įstojusių grįžta į pasaulį, 
kaip grįžo buv. prezidentas Al. Stulginskis, gen. St. Raštikis ir visa eilė 
kitų... 

Vos pastebimai palenkęs galvą, duoda ženklą eiti namo. Apsisukę 
išeiname, o aš galvoju, koks jis prozaikas, koks pasišventęs Bažnyčios 
pareigūnas. 

Norėdamas būti atsargesnis, sveikindamas visų draugų vardu vi- 
cerektorių kan. Pr. Penkauską, mūsų kelią į kunigystę palyginu Jono 
Biliūno Laimės žiburiu veikėjų veržimuisi į kalną, nusėtą pirma jų ėju- 
sių suakmenėjusiais lavonais. Man atrodė, kad tai sakydamas kaip tik 
atitiksiu Maironio mintį. Tačiau vicerektorius, istorijos specialistas, 
taipgi nepatenkintas; ką čia, girdi, jaunas klierikas mini socialisto kū- 
rybą; tai šiuo atveju visai netinka... 

Sutanos ant jaunų pečių, širdyje griežtos vadovybės pastabos. Pra- 
sideda kieta realybė. 

Matau Maironį beveik kasdien: matau jį giliai susitelkusį prie al- 
toriaus, belaikantį Mišias; matau seminarijos rūmų koridoriuose, be- 
skubantį į pamokas; matau jį sodelyje, palydimą kurio profesoriaus ar 
į bėdą patekusio studento; matau jį didžiojoje salėje jo garbei sureng- 
tos akademijos metu... 

Visuomet jis rūstus, užsidaręs, be šypsenos šlakelio plačiame vei- 
de. Pasveikintas, vos truputį palenkia galvą, bet niekad nepakalbina, 
niekad nieko nepasako. 

Poetas, rodos, liko gimnazijoje su šešiais apčiupinėtais vadovėliais; 
čia, seminarijoje, jis - mūsų viršininkas, profesorius, beveik nepriei- 
namas pareigūnas. 

Dėsto jis mano III kurse visuotinę literatūrą, tačiau man, abituri- 
entui, jo paskaitos neprivalomos. Noriu kada pasilikti, pasiklausyti 
jo dėstymo, bet nedrįstu: dar paklaus, ko man čia reikia, dar išsiųs 
iš klasės. Iš draugų sužinau, kad pasakoja griežtai laikydamasis savo 
paties parašyto vadovėlio, atspausdinto kuriame tai jo raštų tome. Ir iš 
klierikų reikalauja trumpo, suglausto formulavimo, beveik pažodinio 
jo surašytos medžiagos pakartojimo. 

Paskutinį kartą matau jį 1932 metų vasarą, birželio viduryje. Iš- 
lydėdamas mus vasaros atostogų, ateina atsisveikinti į didžiąją salę 
ir duoda kai kurių patarimų. Pataria mums nesikišti į politiką, ne- 
pamiršti dvasinių pratybų - Mišių, maldų, mąstymų, palinki gerai 
pasilsėti, pasinaudoti vasaros gėrybėmis. Tačiau stipriai pabrėžia 
jauną idealizmą, pasinešimą į dvasines aukštybės, pažodžiui pa- 
brėždamas: 

- Jaunimas turi idealais kvėpuoti! 

Nežinojau, kad tie žodžiai bus paskutinis didžio poeto ir pareigin- 
go rektoriaus testamentas... 

1932 metų vasara. Birželio 29 d. Šv. Petro šventė Jurbarke. 

Į atlaidus atvažiuoja visi kaimynai kunigai iš Skirsnemunės, Verti- 
mų, Girdžių, Sudargo. 

Po iškilmingų pamaldų, vaikščioju klebonijos kieme ir gėriuosi at- 
gimusia gamta. Saulės kepinami snaudžia medžiai ir krūmai, dūzgia 
bitelės, čypsi paukščiai. Pakalnėje garsiai čiurlena sriauni Imsrė, ku- 
rios vandenyse mažas būdamas gaudžiau kilbukus. 

Staiga prie manęs ir vasara besigėrinčiųjų prieina Vertimų klebo- 
nas kun. Mirskis ir pasako: 

- Studentai, renkitės į laidotuves: vakar mirė jūsų rektorius prela- 
tas Maironis! 

- Maironis numirė? — netikėdamas sušunku, bet tuojau išgirstu 
klebono rimtą patvirtinimą: 

- Taip, Maironis! 

Staiga ir saulė, rodos, aptemsta, ir paukščiai prityla, ir medžiai su- 
sigūžia, tik sriaunus Imsrės vanduo pasikukčiodamas rieda per šaltus 
akmenėlius. Mano viduje kažin kas užlūžta. Susipina, susikryžiuoja 
jausmai ir priverčia prikasti lūpas. 

Mirė Maironis — atgimimo dainius, seminarijos rektorius, kurio 
globoje vos vienerius metus teko pagyventi. 

Mirė mano idealas... 

Rudenį seminarija, rodos, nebe ta. Visi jaučiame, kad netekome 
autoriteto, kad netekome didžio vyro, kurio kalba buvo trumpa, bet 
tvirta, neatšaukiama. 

Balti, gražiai sutvarkyti abieji rūmai kalbėte kalba apie rūpestingąjį 
rektorių, kuris taip kruopščiai visa sutvarkė, kad šiandien naudoja- 
mės ir centraliniu apšildymu, ir didelėmis prausyklomis, ir erdviomis 
salėmis, ir didele, turtinga biblioteka. Naudojamės ir dvasiniu jo pali- 
kimu - idealizmu, gilia tėvynės meile, gražiu poezijos žodžiu... 

Naudojamės ir poezijos žodžiu, kurs seminarijoj toks nepopulia- 
rus. Ar negrįš senasis, prietaringas baubas, kad kunigo gyvenimas ir 
darbas nesuderinamas su literatūra, ką lyg tyčia netrukus V. Mykolai- 
tis-Putinas užakcentuoja Altorių šešėlyje romanu? Ar tie studentai, 
kurie mėgsta plunksną ir lakias svajas, nesueis į konfliktą su naujais 
viršininkais? 

Tačiau Maironį pamatau dar vieną, paskutinį kartą. 

Laikinai palaidojus didžiojo poeto palaikus Kauno arkikatedros- 
bazilikos kriptoje, tuoj imtasi darbo istorinės bažnyčios dešinėje 
pusėje statyti paskutinę poilsio vietą — erdvų rūsį su šonuose nusi- 
leidžiančiais laiptais ir tinkamu antkapiu. Darbas varomas sparčiai ir 
netrukus galima sudrumsti poeto ramybę ir pernešti į jo paties noru 
pasirinktą vietą. 

Nepamenu, bet, rodos, tai atliekama kurią tai vasarą, kai nuvažiuo- 
ju į Kauną atlikti Vyriausybės pareigas. 

Sukinėjuosi visur: nusileidžiu į kriptą ir žiūriu į senus didžiųjų vyrų 
karstus; susirandu kurio tai vyskupo karstą ir susimąstau valandėlę; 
paskui prieinu prie Maironio dar gerai užsilaikiusio karsto. 

Žinau, kad Maironio palaikai užbalzamuoti. Vadinasi, neturėtų 
būti paliesti puvėsių bacilos. Tačiau kas žino? Juk mūsų balzamuotieji 
nė iš tolo neprilygsta senovės Egipto mumijoms, kurios ir už tūkstan- 
čių metų neprarado nei savo originalios išvaizdos, nei pavidalo. 

Kai karstas atidaromas, skubiai pribėgu ir atidžiai žiūriu - taip, tas 
pats Maironis - rimtas, susimąstęs, tik jau nebevirpa jo galva ir akys 
žaibų neméto; ant liturginių rūbų kur ne kur nusėdo dulkės; rankos 
tebesudėtos maldai... tik smilkiniai ir kai kur veidas apdengti tamsiais 
pelėsiais. 

Kai nunešame karstą į paskutinę poilsio vietą, kai Bažnyčios ir vals- 
tybės vyrai sako poetą keliančias kalbas, įsižiūriu į senutę katedrą, į 
marmuro lentą ir tyliai, susimąstydamas skaitau: 


Kaip man gaila to balto senelio, 
kurs, užstojęs ant amžino kelio, 
jau nebkelsis ant balso varpų... 


Jonas Kuzmickis, „Maironis. Pluoštelis atsiminimų“, in: Šaltinis, Vil- 
nius, 1962, Nr. 4 p. 114-118. 


Petras Rauda 


Kunigų seminarijos profesūra 


Važiuodamas egzaminų laikyti, žinojau, kad seminarijos rektorius - 
garsusis Lietuvos poetas Maironis. Jo ūgis kiek aukštesnis už vidutinį. 
Šiaip kresnokas, ramus pokalbyje, pensnė ant nosies - niekuo nesi- 
skiria nuo kitų! O juk visa Lietuva dainavo ir deklamavo jo eilėraščius! 
Toks kasdienis ir paprastas! Kaip su dėstytoju, susitikau tik trečiaisiais 
metais. Jis dėstė moralinę teologiją. Įeina į salę, sukalba įprastą maldą 

prieš paskaitą ir, jei netikrina žinių, tuoj pradeda dėstyti. Kalbėjo lė- 
tokai, ramiai, bet kalbamą dalyką taip suprantamai perteikdavo, kad 
tuoj viskas įsirėždavo į atmintį. 

Vienas mūsiškių - J. Gedgaudas sugebėdavo tiksliai užsirašyti jo 
paskaitą, o mes iš jo persirašydavome. Maironis mat mėgo, kad klie- 
rikas paklaustas atsakytų ta pačia minčių tėkme, kaip profesorius 
perteikdavo. „Bene, bene“, — sumurma panosėje, - satis! (Gerai, ge- 
rai, — užteks!) Žinok, - patenkintas! Taip rektorius keletą kartų (2-3) 
prabildavo į visus auklėtinius! 

Rektorius Maironis gyveno savo rūmuose šalia seminarijos. Žinojo- 
me, kad tie rūmai testamentu skirti seminarijai. Labai retai vizituo- 
davo klierikų celes. O tuo tarpu buvo didelis autoritetas — klierikai 
giliai į širdį dėdavosi jo pastabas, nes žinojo: ką rektorius pasakė ar 
įspėjo, - nebus pakeista! Iš viso buvo jaučiamas jo asmens didingu- 
mas; klierikams jis - autoritetas! Klierikai gerbė rektorių, nes jis pra- 
dėjo seminariją lietuvinti. Iki jo visos maldos, vedamos rekolekcijos 
būdavo lenkų kalba. Jau antraisiais ar trečiaisiais rektoriavimo metais 
išgavo iš vyskupo Cirtauto pritarimą, kad visos maldos būtų kalba- 
mos lietuviškai. 


Kan. Petras Rauda, Nesuprantami mums Tavo, Viešpatie, keliai: Atsimi- 
nimai, Vilnius: UAB „Rotas“, 2000, p. 37. 


Antanas Pauliukas 
Pranešimas apie Maironio mirtį 


Radijas vakar pranešė, kad Kaune, miesto ligoninėje, pasimirė semi- 
narijos rektorius prof. Maironis-Maciulevičius. Staigiai susirgo pūs- 
lės uždegimu. Padarytos greituoju operacijos nepernešė. Rytdieną 
laidotuvės. Kviečiami klierikai, kuriems nesudarytų kelionė keblu- 
mu, atvykti dalyvauti pamaldose. Ir taip iš mano draugų skaičius kas 
kartą mažėja. Neužilgo ir man prisieis ten keliauti. Dievo dūšia labai 
šilta. 

Atsiminimai apie Maironį 


Mano atsiminimai Maironiui mirus. 1886 m. įstojau į Dvasiškių se- 
minariją. Maironis buvo trečiame kurse. Dvejus metus valgėme košę 
iš to paties kubilo, todėl vadinomės „odnokašniki“. Kunigystėje aš 
buvau vieneriais metais už jį vyresnis. Šventimus jam sutrukdė Pet- 
rapilio akademijos aukštieji mokslai. 1914 m. liepos mėn. pabaigoje 
vokiečiai paskelbė Rusijai karą, greitai buvo evakuotas Kaunas, nes 
laukta vokiečių užpuolimo ir bombardavimo. Bet vokiečiai atėjo tik 
po metų. Vienuolės benediktininkės išsigabeno į Tytuvėnus, o Dva- 
siškių seminarija persikėlė į Vašuokėnų dvarą. Aš tuomet klebonavau 
Šimonyse, ne per toli nuo Vašuokėnų. Užmezgiau su seminarija arti- 
mesnius ryšius. Ne vieną kartą prisiėjo lošti vintą su profesoriais. Ir jie 
atsilankydavo Šimonyse. 

Prasidėjus karui, buvo griežtai uždrausta pardavinėti degtinę vi- 
soj Rusijoj. O pas mane dar buvo vienas kitas atsarginis buteliukas. 
Atėjus Kalėdų šventėm, pakviečiau Maironį Teresdvarin. Vietos baž- 
nyčioje atlaikėme Mišias. Koplyčia sena, statyta 1682 m. Parodžiau se- 
nus užrašus ant balkės ir ant Panelės Šv. paveikslo pažymėjimų, kad 
stebuklingas paveikslas atvežtas iš Trakų ir padovanotas Teresdvario 
koplyčiai 1773 m. Dėl įvairumo brolis Jonas pasikvietė Karsakiškio 
choristus, gerai išlavintus a. at. varg. Brinkos, gražiai padainavo kai 
kurias Maironio dainas. Sukėmė ratą. Ant doko aš su broliu Mateusu 
bovijome svečius „magiškomis štukomis“. Iš gimnazijos laikų sura- 
dau svirne užsilikusius nesugadintus aparatus. Būdamas Peterburge 
ir Libavoje pripirkau keletą pigesnių ir dar užsirašiau iš Maskvos visą 
repertuarą pigesnių aparatų i$ prof. Nagelio „magazino“. Mūsų štukos 
Maironiui patiko. Žiūrėdamas į kai kuriuos numerius, labai juokėsi. 
Per visą vakarą buvo gero ūpo. Per Užgavėnes pakvietė mane Mairo- 
nis į Vašuokėnus pabovyti klierikų. Nuvažiavau. Klierikai koncertavo 
ir suvaidino komediją Byla dėl liny markos'. Stukos, matyt, nepatiko 
Paltarokui. Rodos, nieko papiktinančio ten nebuvo. Jis, tapęs Pane- 
vėžio vyskupu, pareikalavo, kad visi kunigai parašytų testamentus. 


1 Roderich Benedix, Byla dėl linų markos, dviejų veiksmų komedija. 

Maironį vadinęs Lietuvos pranašu, nes pranašavo Lietuvos nepriklau- 
somybę. Ir iš tikrųjų nepriklausomybės susilaukėm. 

Maironis pranašavo Rusijos žlugimą. Stovėdamas prie didelio Ru- 
sijos žemėlapio, kabančio ant sienos mano kambary, išvedžiojo pirš- 
tu būsimą vokiečių demarkacijos liniją. Būtent ta linija eis pro Nov- 
gorodą, upe Velikaja, linija iki Dniepro, upe Prifetis iki Rumunijos. 
Taip ir išsipildė. Paklausiau Maironio, kokia jis laiko Rusijos žlugimo 
priežastį. Maironis pasakė, kad Rusiją pražudys Rusijos caro valdžia. 
Šiandien istorija rodo, kad Rusija žlugo dėl „samoderžavijos“. 


[A. Pauliukas|, „Ištrauka iš kunigo A. Pauliuko dienoraščio 1932-06-29“, 
in: Sandrava, Panevėžys, 2004, Nr. 32, p. 11. 


Juozas Čepėnas 


Kun. Kazimieras Kazlauskas buvo Svėdasų klebonas, kai aš jį pažinau 
Kamajuose, kun. Jokimo, Kamajų klebono, laidotuvėse. [...] 

Nuo to laiko mes palikome su juo geri bičiuliai ir net susidraugavo- 
me. Kai jis buvo Krekenavoje klebonu, mes susitikome su juo Panevė- 
žyje per Pirmąjį pasaulinį karą, vokiečių okupacijos metu. Jis būtinai 
kvietė mane pas save Krekenavon paviešėti ir pabovyti Maironį, kuris 
pas jį karo metu viešėjo. Kadangi aš buvau atvažiavęs Panevėžin tik su 
reikalais ir nebuvau pasirengęs niekur važiuoti, tai nenorėjau sutikti. 
Bet jis užsipuolė ir parsivežė mane pas save. Aš tuomet buvau klebonu 
Skaistgiryje ir turėjau vikarą kun. Juozapą Paulauską, todėl Krekena- 
voje galėjau keletą dienų paviešėti. Tačiau Maironis buvo jau pasenęs, 
be ūpo, nebe toks, kokį aš jį pirmą kartą pažinau Panemunėlyje 1908 
metais pas kun. Juozapą Budriką, Panemunėlio kleboną. Tuomet jis 
buvo Peterburgo kunigų akademijos profesoriumi ir tos akademijos 
inspektoriumi, turėjo vos 43 metus, buvo gyvas, judrus, linksmas. Tą 
dieną, kai man teko būti pas kleboną J. Budriką, buvo ten ir daugiau 
kunigų, viešnių ir svečių. Maironis visus kunigus, viešnias ir svečius 
subūrė žaisti, žaidėme tyrame ore, sode. Diena pasilaikė graži, giedra. 
Visų tad ūpas buvo geras. Jis mokėjo daug visokių žaidimų irvisą laiką 

dirigavo. Kai nusibosdavo žaisti, kunigus ragindavo jis kalbėti brevi- 
jorių ir pats kalbėdavo. Atkalbėję brevijorių vėl žaidėme. Prie stalo 
buvo linksmas, kalbus, pasakojo visokius anekdotus, juokavo, išdai- 
gavo. Bet ir rimtomis temomis mokėjo įdomiai pasakoti. 

Dabar buvo niūrus, nekalbus. Ryto metą netekdavo su juo susitik- 
ti, nes jis anksti atlaikydavo Mišias, išgerdavo arbatos ir užsidaryda- 
vo savo kambaryje. Pietų ir vakarienes metu labai mažai kalbėdavo. 
Baigus pietus ar vakarienę valgyti, tuojau atsiprašydavo ir eidavo savo 
kambarin neva pailsėti, bet tuojau išeidavo iš savo kambario, lesinda- 
vo ir erzindavo kalakutus. 

"Toks tai buvo Krekenavoje Maironis, kai aš viešėjau ten pas kun. 
Kazimierą Kazlauską, Krekenavos kleboną. 


Juozapas Čepėnas, Sacerdos in aeternum: Velaikių Juozelio atsiminimai, 
Kaunas: Lututė, p. 282-284. 


Antanas Dambrauskas 


Kaip rankq pabuciavau Maironiui 


Ten apleistos pilys griūva 
Ant kalnų aukštai, 
Milžinų ten kaulai pūva, 
Verkia jų kapai... 


Šiuos ir kitus gražaus eilėraščio žodžius padiktavo mokytoja (pavar- 
dės, deja, nebeprisimenu; ji buvo antroji mano mokytoja, po Memė- 
no), kai buvau Norkūnų pradžios mokyklos antrame skyriuje. Pa- 
diktavo gražias eiles, o mes, vaikai, užsirašėm ir kitą dieną turėjome 
mokėti atmintinai. Vietoj „milžinų“ buvau parašęs „meldžiu“ nes 
nežinojau, ką žodis „milžinų“ reiškia. Turėjau „meldžiu“ išbraukti ir 
viršuje pataisyti. Tai buvo 1920 metais. 

Toliau kasmet išmokdavau vis naujų Maironio eilių. Rodos, jau 
gimnazijoj mokydamasis (įstojau Rokiškyje į pirmą klasę 1923 metų 


' Maironis, eil. „Mano gimtinė“. 

rudenį) laikraštyje (Šaltinis) pamačiau poeto atvaizdą. Buvo kunigas. 
Jo poemas perskaičiau ketvirtoj klasėj. Skaičiau ir dramas. Kęstučio 
mirtį mačiau scenoje, vaidino vyresniųjų klasių mokiniai. Sąmonin- 
giau Maironio kūrybą ėjome aštuntoje klasėje. Aiškino mokytojas 
Stasys Naginskas. Geras ir išmintingas buvo mokytojas. 

Taigi Maironį žinojau seniai, bet gyvo ilgai nebuvau matęs. Buvo 
jis rektorius Kauno kunigų seminarijos, į kurią, gimnazijos mokslus 
baigęs, ryžausi stoti ir aš. 

Per vieną birželio naktį su Jeronimu Matuliu, kuris, tapęs kuni- 
gu, vėliau nukunigėjo, iš Rokiškio traukiniu pasiekėme Kauną. Do- 
kumentus nunešėm į Kunigų seminariją ir, nors nemiegoję, stojom į 
egzaminus. Vicerektorius Pranciškus Penkauskas paklausinėjo, kiek 
mokam lotyniškai. Davė paskaityti ir gabalėlį išversti Eneidos I gies- 
mės. Mokėjau neblogai. Po to kažkas paegzaminavo mudu iš tikėji- 
mo tiesų. Gimnaziją baigusių ir stojančių į trečią kursą buvo nedaug. 
Dauguma stojo į pirmą kursą su šešių klasių baigimo pažymėjimais. 

Po egzaminų pasilsėję ir užkandinėj papietavę, grįžom į seminari- 
ją plačiau po ją pasidairyti. Pirmuosiuose rūmuose užkopiau į trečią 
aukštą. Vienos auditorijos durys buvo atviros. Ėjo baigiamojo kur- 
so alumnų teologijos egzaminai. Prie stalo sėdėjo bene profesorius 
B. Česnys, o toliau prie lango stovėjo prelatas („su raudonu pagur- 
kliu“) Maironis. Stovėjo ir pirštais sukiojo balkšvą sidabrinį pieštuką. 
Pamatęs įėjusius mudu, mostelėjo. Priėjome pasisveikinti. Buvom 
girdėję, kad rankos pabučiavimą vyresniajam laiko jis gero išauklėji- 
mo ženklu. O kas nenorės būti „gerai išauklėtas“! Todėl kai padavė jis 
ranką, aš pagarbiai pabučiavau. Tą pat padarė ir Jeronimas (Matulis). 

- Ar stoti į seminariją atvažiavote? - paklausė jis mudu. 

- Taip, Magnifice Rektoriau, į seminariją. 

- Gerai, jaunikaičiai. Stokite! - pagyrė mus. 

Ir vėl ėmė sukioti pieštuką. Ant auditorijos sienos kabojo jo por- 
tretas. Kaip vėliau sužinojau, buvo tai Sofijos Rómerienes tapytasis 
Tytuvėnuose. Kitoje paveikslo pusėje, ant įrėminimo kartono, buvo 
autografas eilėraščio „Sofijai Rómerienei, nutapiusiai mano portre- 
tą“ („Išliksiu aš gyvas paveiksle tame.."). Žinoma, tai aptikau vėliau 
(1944-1945), kai pats dirbau seminarijoje. 

Maironio pamokų nei paskaitų klausyti laimės neturėjau. Pirmuo- 
siuose dviejuose filosofiniuose kursuose dėstė jis Lietuvos istoriją, o 
teologams - moralinę teologiją. Lietuvos istoriją mažne pažodžiui 
skaitydavęs iš savojo vadovėlio (Lietuvos praeitis). Aš mokiausi trečia- 
me kurse. Dauguma bendrojo lavinimo dalykų buvo išeita gimnazi- 
joj, čia jų kartoti nebereikėjo. Turėjau būti filosofijos, lotynų ir graikų 
kalbų ir liturgikos pamokose. Buvo dar ir „kunigo elgesio“ (urbanitas 
sacerdotalis) kursas, kurį skaitė kunigas J. Meškauskas, „geras krikš- 
čionis demokratas“. 

Maironį akimis lydėdavau einantį koridorium į auditoriją ar iš au- 
ditorijos, seminarijos (Šv. Jurgio) bažnyčioje, kai prie Raudonojo al- 
toriaus su skulptūriniu Nukryžiuotojo atvaizdu, tarp presbiterijos ir 
zakristijos durų, laikydavo kasdien Šv. Mišias, ir sekmadieniais Arki- 
katedroje per sumą. Kai ateidavo jo eilė, sumą atgiedodavo jis semina- 
rijos bažnyčioje. Giedorius buvo jis ne per geriausias. Vieną rūškaną 
spalio sekmadienį, Maironiui sumą laikant, aš sukau vargonus. Domi- 
nus Dambrauskas erat ad organum". Taip sakant, padėjau Maironiui 
celebruoti. 

Visų Šventųjų dieną, kai pirmamečius apvilkdino sutanomis, po 
primacijos nuėjome rektoriaus pasveikinti. Sveikinimo kalbą sakė 
ketvirtakursis Aleksandras Lėvanas. Jis ir Jonas Ragauskas, baigę 
„svietiškuosius mokslus“, buvo priimti tiesiai į ketvirtą, arba pirmą 
teologinį, kursą. Maironis kiekvienam padavė ranką, mes visi pagar- 
biai ją pabučiavome. Iš jo kalbos šiandien atsimenu žodžius noblesse 
oblige*. Sveikinome jį namuose, jo bute. Jaukiai kūrenosi židinys, ant 
sienos kabojo didžiulis Mateikos paveikslas „Žalgirio mūšis“. 

Kalbantį Maironį girdėjau didžiojoj seminarijos auloj. Sakė konfe- 
renciją. Kalbėjo apie ūkio ir tvarkos reikalus. Iš auklėjamųjų žodžių 
įsiminiau: „Jaunuomenei alsuoti visuomet turime idealizmu. Idealiz- 
mą iškvėpusis kunigas - mažai bekunigas“. 

Maironis gyvenime nebuvo lyrikas. Buvo griežtas, reiklus, labai aku- 
ratus ir taupus. Pastebėjęs ketvirto aukšto lange užuomaršos klieriko 


' Ponas Dambrauskas buvo prie vargonų (lot.). 
^ Kilmė įpareigoja (pranc.). 

paliktą degančią lemputę, neturėdamas ko pasiųsti (visi bažnyčioj, 
ryto pamaldose), pats kopdavęs ir užgesindavęs. O jau būdamas sep- 
tyniasdešimtmetis, stambus vyras. Kai Vaižgantas kartą nusistebėjo, 
kad jis, dviejų autoritetingų įstaigų viršininkas (rektorius ir Kapitu- 
los pirmininkas), vaikšto pėsčias, o ne važinėja automobiliu, Maironis 
atsakęs: „Įstaigos autoritetą kelia ne automobilis. O juo važinėtis yra 
jaunesnių...“ 

1932 metų pavasarį, baigęs filosofinius kursus seminarijoj, išvažia- 
vau atostogų į tėviškę. Birželio 29 dieną Maironis mirė. Į jo laidotuves 
nuvažiuoti negalėjau: per brangi buvo kelionė... 

Dėl įgimto taupumo skrupulingai žiūrėjo Maironis ne vien į savą- 
sias, bet ir į seminarijos išlaidas. Nuo mokesčio už mokslą studentai 
teologai nebuvo atleidžiami, nors gabieji to paties fakulteto Filoso- 
fijos skyriaus studentai šia privilegija naudojosi. Nuo mokesčio už 
mokslą ir gimnazijos atleisdavo neturtingus stropiuosius mokinius. 
O seminarija - ne, nors buvo tos pačios valstybės išlaikoma. 

Maironis būdavęs nesukalbamas net tada, jeigu kas prašydavęs, 
kad mokėjimą kokiam mėnesiui atidėtų. Neturto jis nepripažindavęs. 
Pareikšdavęs: „Tu kažin pašaukimą ar turi? Dievulis žino, ką daro. Jei- 
gu kam davė pašaukimą būti jo kunigu, tai duoda ir priemonių jam 
realizuoti...“ 

Tačiau širdį parodyti Maironis mokėjo, ypač kada tai lietė savo 
krašto meilę. Kai aš arkivyskupijos valdytojui monsinjorui Juozapui 
Stankevičiui nusistebėjau, iš kur „organai“ žino, kad aš prieš kelias 
dešimtis metų mokiausi Kunigų seminarijoj, valdytojas papasakojo: 

- Tie „organai“ pasigrobė seminarijos archyvus. Aš pats tuo įsiti- 
kinau. Jaunas būdamas, buvau įstojęs į Pranciškonų ordiną. Jo vado- 
vybė išsiuntė mane kunigo mokslų eiti į Vokietiją. Svetimame kraš- 
te būdamas pajutau, ką reiškia žmogui gimtoji šalis, ir taip panorau 
mokslus eiti Lietuvoj. Nusprendžiau parašyti laišką Kauno kunigų 
seminarijos rektoriui Maironiui ir paklausti, ar galėčiau būti priimtas 
į jo vadovaujamąją seminariją. Buvo ne mokslo metų pradžia, apie 
gruodį. Laišką pasiunčiau ir laukiu, ką man seminarija atsakys. Ir ne- 
trukus atsakė - ne seminarija, o Maironis savo ranka rašytu netrumpu 
laišku. Su meile patarė jis man tuoj pat grįžti iš Vokietijos į Lietuvą, 

užtikrindamas, kad po Naujųjų Metų tuoj pat būsiu priimtas į tą kur- 
są, kuriame mokiausi. Labai šiltas ir mielas buvo laiškas. Parvažiavau. 
Nueinu pas rektorių. Maironis labai apsidžiaugė, kad jo paklausiau, 
sakė, jog į seminariją aš jau priimtas, bet iš mandagumo liepė nueiti 
pas vyriausiąjį jos šeimininką vyskupą Pranciškų Karevičių. Nuėjau. 
Išpasakojau vyskupui savo reikalą. Tas pasakė: „Gerai, bet ar neturi 
čia prašymo ar kokio kito rašto, kuriame galėčiau įrašyti savo suti- 
kimą?“ Parodžiau Karevičiui Maironio laišką. Tas jį paėmė ir brūkšt 
brūkšt parašė ant jo rezoliuciją. Kai su rezoliucija nuėjau į seminarijos 
kanceliariją, jos vedėjas tą mieląjį man rašytą laišką įsegė į dokumen- 
tus. Taip buvo gaila. Ir dabar, kai turėjau progą pasirausti seminarijos 
archyvuose, ieškojau laiško nuoširdžiai, bet, deja, neberadau. Dalis 
archyvo buvo „organų“ naguose. 


Antanas Dambrauskas, „Kaip ranką pabučiavau Maironiui“, in: Antanas 
Dambrauskas, Viskas praeina: Mokslo dienų, lagerio ir tremties metų 
atsiminimų nuotrupos, Vilnius: Vaga, 1991, p. 24-27. 


Kazimieras Dulksnys 


Kai studijavau, seminarijoje mokėsi per 400 klierikų. Maironis ėjo rek- 
toriaus pareigas, aišku, gana sunkias ir įtemptas. Buvo labai oficialus, 
jautė distanciją tarp dėstytojo ir studento. Aš pats taip artimai Mai- 
ronio nepažinau ir ryšio nepalaikiau, bet kaip studentui seminaristui 
man jis padarė didžiulį įspūdį. Visi klierikai jautė jo asmenybės įtaką, 
jis tiesiog traukdavo visus į save. Šiaip su klierikais mažiau bendrau- 
davo, išskyrus tik tuos, kurie priklausė seminarijos literatų būreliui. 
Nemėgdavo su klierikais diskutuoti, narplioti visokiausias problemas, 
nesileisdavo į kompromisus, atrodo, kad jam nepatikdavo ir tie, kurie 
pataikaudavo ar skųsdavo. Aš vis prisimenu Maironį, man jo darbo ir 
laikysenos pavyzdys reikšmingas, noriu tęsti jo veiklą ir visada tęsiau 
kiek galėdamas, jo pasakytus žodžius pildžiau. Jei iškildavo kokių ne- 
aiškumų, Maironis nenorėdavo aiškintis smulkių dalykėlių, o siųsda- 
vo pas žemesnio rango seminarijos darbuotoją (pvz., pas vicerektorių 

arba dvasios tėvą). Mums Maironis dėstė moralinę teologiją lotyniškai. 
Viskas tik lotynų kalba. Nueidavome jo pasveikinti vardadienio proga. 
O tų progų metu atsiskleisdavo tikrasis poeto sąmojis, laki vaizduotė. 
Savo raštų nereklamuodavo, primygtinai neliepdavo klierikams su- 
sipažinti. Visada dalyvaudavo klierikų įvilktuvių iškilmėse. (Įvilktu- 
ves - tai seminarijos šventė, kai trečiojo kurso klierikai pasižada eiti 
kunigystės keliu ir sekti Kristumi, gauna kunigiškus drabužius - juodą 
sutaną ir baltą kunigišką apykaklę, dar vadinama „kolorate“). Atsime- 
nu, kai rektorius kalbėjo seminaristams apie sutanos reikšmę kunigo 
gyvenime. Įsiminiau daug Maironio kalbų ir viskas, ką jis pasakodavo, 
patardavo ar pamokydavo - pasitvirtino. Mus, seminaristus, pasikvies- 
davo prie Kūčių stalo. Niekada nemačiau rektoriaus supykusio ar susi- 
nervinusio. Seminarijoje jis Šv. Mišių neaukodavo. Šį darbą atlikdavo 
žemesnio laipsnio profesoriai, dėstytojai-kunigai. Mėgdavo tarti žodį. 
Kartais pasveikinimus ir kitas prakalbas sakydavo lotyniškai. Teko gir- 
dėti kalbant lenkiškai ir latviškai. Žinojome, kad jo namuose nuolat 
lankosi skulptoriai, tapytojai, literatai. Maironis tvirtus ryšius palaiky- 
davo su pirmuoju Panevėžio vyskupu Kazimieru Paltaroku, kuris tuo 
metu ėjo vicerektoriaus pareigas. Mat vėliau ir Panevėžio katedrą kon- 
sekravo. Taip pat važiuodavo į Latviją, ten susitikdavo su savo bičiuliu 
monsinjoru Kazimieru Jasėnu, aktyviu lietuvybės puoselėtoju. Malo- 
nu būdavo žiūrėti, kaip Maironis laisvu laiku išeidavo į seminarijos 
kiemelį, pavaikščiodavo, atsipūsdavo. 

Jis visada gerai orientuodavosi situacijose, įsigilindavo į dalyką, tu- 
rėjo gerą dikciją, įtaigiai kalbėdavo. Niekada nenukrypdavo nuo te- 
mos. Pasakojimas visuomet turėjo pradžią ir pabaigą. Seminaristams 
įspūdį darydavo jo aukojamos Šv. Mišios. Gerai sakydavo pamokslus. 
Imdavo pavyzdžius iš gamtos, buities, įvairių smulkmenų, kurių mes 
kasdienybėje nepastebime. Mokėdavo parinkti tinkamus įvaizdžius, 
simbolius, todėl ir patraukdavo daug klausytojų. 

Pats buvo punktualus ir to reikalaudavo iš kitų. Jo asmenybės for- 
mavimuisi daugiausia įtakos turėjo Petrapilio dvasinė akademija. 
Gyvenimiškus ir buities dalykus pailiustruodavo savo poezija, ypač 
satyromis, vertimais. Niekuomet nenorėdavo savęs iškelti. Turbūt la- 
biausiai atskleisdavo savo talentą skaitydamas vertimus. Man atrodo, 

kad politika jis nelabai domėjosi, nesvarbu, kad parašė išjuokiančią 
politikus satyrą. 

Jis būtų tapęs ir vyskupu, tačiau prikibo lenkai. O kandidatas buvo 
tikrai rimtas ir vienintelis anuo metu. Kartais jam pamaišydavo jo pa- 
ties lyrika, ypač meilės tema. Kiti sakydavo, kad Maironis per saldžiai 
rašo. Jei ką nors atleisdavo iš seminarijos ar pasikviesdavo pokalbiui 
(aišku, kokiam) į savo kabinetą, tai sudrebėdavo visa seminarija. Aišku, 
kartais iškildavo tvarkos ar auklėjimo problemų, tada kviesdavo rekto- 
rių. Jei jis kalbėdavo, tai visi kone apmirę būdavo. Aišku, neglostydavo. 

Maironis mėgdavo atvažiuoti į Krekenavą, nesvarbu, kad jau ten 
nedirbo. Grožėdavosi apylinkėmis, puikiais slėniais, kraštovaizdžiu. 
Nuo skardžio žvelgdavo į Nevėžį. Atitrūkdavo nuo žmonių, pasiner- 
davo savyje, braidydavo upės pakraščiais. Jei žmonės pamatydavo 
braidant, sakydavo: „Netrukdykit - Maironis semiasi energijos“. 

Niekada nekeldavo balso, būdavo stebėtinai ramus. 


Užrašė Justas Jasėnas. 
Justas Jasėnas, „Maironis seminaristo akimis“ in: Žemaičių saulutė, 
Plungė, 2002-02-15, Nr. 7 (331), p. 2. 


Juozapas Gasiūnas 


Kai man teko pradėti ruoštis į kunigus, tais pačiais metais Mairo- 
nis (kun. Mačiulis) užėmė rektoriaus ir profesoriaus vietą Žemaičių 
Dv. Seminarijoje. 

Jo vadovybė visų lietuvių auklėtinių buvo džiaugsmingai sutikta. 
Kaip šiandien matau Maironį - rimtą ir senyvos išvaizdos profeso- 
rių, besisveikinantį su mumis didžioje Seminarijos salėje. Jau pirmais 
savo žingsniais pasirodė tuo, kuo iš tikrųjų buvo pats ir norėjo, kad 
kiti būtų tokiais. Jisai prabilo į mus, auklėtinius, lietuviškai, kas buvo 
nepaprasta tuo metu, nes čia buvo tradicija kalbėti lenkiškai. Mus, 
lietuvius, ne tiek nustebino toks pasielgimas, kiek pradžiugino, kad 
nuo tos valandos pajutom šalia savęs tvirtą sieną prieš lenkiškąją dva- 
sią, kuri tiek metų viešpatavo minėtoje mokykloje. Lenkuojantieji 

auklėtiniai elgesį būsimojo savo vadovo visaip aiškino: vieni kalbėjo, 
kad nauja era prasideda, kiti kritikavo Maironį už netaktingą neva 
pasielgimą, kad jis neprabilo senu papročiu lenkiškai ar bent lotyniš- 
kai. Mums gi, lietuviams, buvo suprantamas teisingas pasielgimas, ir 
laukėm iš Maironies tolimesnių naujų žygių. 

Kartą pareiškęs savo drąsų nusistatymą, Maironis nė žingsnio ne- 
paslinko atgal, bežadindamas lietuvybės idėją savo auklėtiniuose. 
Mokyklos tvarkoje buvusią lenkų kalbą pakeitė lietuvių kalba. Tai at- 
sitiko trumpu laiku ir be jokių kliūčių. 

Maironis pralaužė ledus seno papročio ir įvedė naują paprotį: jausti 
ir gyventi lietuviu. Auklėtiniai greit apsiprato su naujove ir net tie, 
kurie mėgdavo svetima kalba kreiptis į perdėtinį, dabar gi kiekvienas 
nedrįso kitaip užkalbinti Maironį kaip tik lietuviškai. 

Mokslas Žem. Dv. Seminarijos greit pašoko aukštumon - buvo jves- 
tos pirmosios reformos ir su jomis nauji, reikalingi dalykai. Maironis 
mokslo įstaigon įnešė daug gyvumo. Kiek teko patėmyti, yra tai refor- 
mų žmogus, kuris supranta laikų dvasios reikalavimus. Mokslo daly- 
kų žinojimo reikalavo be atodairos. Pirmais metais po įvedimo naujų 
dalykų auklėtiniai vargiai galėjo apsiprasti. Dėl tos priežasties prašė 
atleisti nuo kvotimų. Maironis rimtai išklausė delegacijos prašymus, 
bet sykiu suramino, kad lengva žinoti tuos dalykus ir kad nieko ne- 
paprasto nėra, ir vis dėlto liepė laikyti kvotimus. Taip nepešę nieko 
turėjome kvotimus laikyti. Pasekmės buvo blogiau neg manyta, bet 
Maironis nė žingsnio nenusileido savo reikalavimuose. Sekamais ir 
tolimesniais metais tie patys dalykai įėjo į paprastas vėžes ir mokslo 
reikalingumas pasirodė naudingu net patiems auklėtiniams. 

Maironis į mokslą žiūrėjo ne mažiau rimtai, kaip į širdies lavinimą. 
Neužtektino gabumo ar menkai pasiruošę auklėtiniai buvo priversti 
pasitraukti. 

Maironis, nemažai reikalaudamas mokslo, sykiu buvo nuolaidus ir 
savo įtekme palaikydavo darbščius auklėtinius. 

Maironis, būdamas pats lietuvis mokėjo apseiti su auklėtiniai len- 
kiškos orientacijos. 

Jisai visad buvo lygus visiems, jei nematė aiškaus prieśginumo. Mat, 
vadovavos krikščioniška tolerancija, kuri smerkia visokį šovinizmą. 

Pabrėžęs kai kuriuos bruožus Maironies kaip mokytojo, galiu di- 
džiuotis, kad buvau jo mokiniu ir sykiu jam dėkuodamas už rūpes- 
tingą auklėjimą, pasėtos mūsų širdyse idėjos, geidžiu ilgiausių metų 
Brangiam Jubiliatui! 


K. J. G. Gasiūnas, „Maironis - mokytojas Žemaičių Dvasinėje Semina- 
rijoje: Atminimai iš 1909-1914 m“, in: Biržų žinios, 1922-10-30, Nr. 1, 
p. 1-2. 


Pranciškus Vasiliauskas (Meškuitis) 
Maironis 


Kas lietuvių nėra girdėjęs apie mūsų dainių Maironį? Jo dainos aidėja 
po Lietuvos kaimus, laukus ir miškus. Jis žadino lietuvius iš miego 
ir jiems dainavo apie būsimąją laisvą Lietuvą. Jis yra vienas aušros ir 
saulės patekėjimo skelbėjų. 

Teko man su juo susidurti ir bendrauti. Mums bestudijuojant teo- 
logiją Kauno kunigų seminarijoj, atvyko Maironis profesoriauti. Tuo 
laiku nedaug ką žinojom apie jo poezijos kūrinius, tačiau ne paslaptis 
buvo, jog jis yra kilnios dvasios lietuvis ir poetas. Jo išvaizda rimta, 
rimties padengtas veidas, rimtas ir laikymasis. 

Tuo laiku dogmatiką dėstė profesorius, kuriam trūko gabumų ir 
sugebėjimų dėstyti taip rimtą dalyką. Jis nemažai vargino auklėtinius, 
reikalaudamas iš jų laikytis žodis į žodį dogmatikos vadovėlio. Jo vietą 
užėmus naujam, ką tikakademiją apleidusiam kun. Mačiuliui-Mairo- 
niui, nudžiugo auklėtiniai. 

Naujasis profesorius aiškiai ir laisvai dėstė dalykus, per daug nenu- 
toldamas knygos teksto. Juo buvo patenkinti visi. 

Nors Maironis tuo laiku buvo savo kūrybos įkarštyje, tačiau jo lai- 
kysenoj nebuvo pastebima jo dvasios nuotaikos ir polėkių. Jis laikėsi 
rezervuotai, savyje buvo užsidaręs, nes seminarijos profesūra, išsky- 
rus kun. K. Jaunių, taip pat ir ordinarijatas buvo lenkiškos orientaci- 
jos. Maironis buvo korektingas ir tvarkingas. 

Mes, klierikai, nujautėm, kas dedasi jo sieloje, iš kurios, be abejo- 
nės, dvasios verpetai veržėsi. Tik vėliau jį pažinom iš pasirodžiusių 
spaudoj eilėraščių, 

Maironio portretų, kurie kybojo ant sienų jo bute, buvo keletą. Iš 
visų portretų tik vieną mačiau, kuris laimingai yra pagavęs jo charakte- 
rio bruožus; kiti tos laimės neturi. Nors ir tas taip aiškioj ir rimtoj vietoj 
Karo muziejaus sodelyj stovis biustas nereiškia Maironio pilno vaizdo. 
Čia jis, tiesa, rimtas, beveik iki rūstumo, piktai ir išdidžiai žiūri į pasau- 
lį. Tačiau taip nėra. Jis ne iš aukšto kalno žiūrėjo į pasaulį, bet savo ir 
žmonių sielose rausėsi, juos kėlė į aukśtybes. Jis nepyko ant pasaulio, 
tik peikė jo principus ir ne kartą meiliai žiūrėjo į jį. Jo veidas buvo rim- 
tas, bet akys turėjo savyje gyvos ugneles, jo širdis buvo jausminga. 

Teko man vikarauti Betygalos parapijoj - Maironio tėviškėj. Sody- 
ba, kurioje jis gimė ir augo, stovi šalia vieškelio, 12 kilometrų atstumu 
nuo Šilavos. Jo tėveliai buvo pasiturintys ūkininkai, kurie gražiai tvar- 
kė ūkį ir turėjo patogų, platų, su dviem galais gyvenamąjį namą. 

Vasaros metu Maironis iš Petrapilio atvažiuodavo į tėviškę pas se- 
serį ir pas kleboną svečiuotis. Tuo laiku jis irgi rezervuotai laikėsi, 
rimta gi nuotaika tebelydėjo jį. 

Kiek vėliau jis pradėjo įsitraukti į artimesnius santykius su kai ku- 
riais klebonais, pas juos atsilankydavo, ir pati jo nuotaika kiek pasi- 
keitė. Kortų lošimas - vintas, kuris anksčiau jo buvo taip sukritikuo- 
tas, dabar pasidarė mėgiamas. 

Vintas nepriklauso prie azartinių lošimų, kunigai paprastai jį lošia 
linksmai rizikuodami ir laisvai klaidas darydami. Taip lośdavo dau- 
gumas, tik ne Maironis. Jis buvo pratęs tvarkingai darbuotis, logiškai 
galvoti ir vinte laikėsi lošimo taisyklių, išsišokimų nedarė, nesikarš- 
čiavo. Jeigu jo kompartneris surizikuos ar klaidą padarys, jis nepykda- 
vo, kada gi jų priešai tą padarydavo, skaniai nusijuokdavo. 

Maironis mėgo linksmą ir paprastą draugystę, bet nemėgdavo to- 
kios, kur skrupulatiškai prisilaikydavo etiketo ceremonijų. Jis pats, 
būdamas rimtas ir rimtai atrodąs, savo mėgiamoj draugystėj darosi 
paprastas ir kitų nevaržąs. 

Nors vyskupas Paliulionis jam kanauninko titulą suteikdamas yra 
taręs - kad vyskupo mitros jis neišvengs, tačiau jokių pretenzijų ne- 

turėjo. Patogumų jis nebuvo mėgėjas, nei valgiuose išmislus, užtat nei 
šeimininkai, nei šeimininkės, jį priimant, neturėjo daug rūpesčio. 

Jis mėgo jaunųjų šposus, juokingus anekdotus ir skaniai pasijuokti. 
Jam viešint Ariogaloj pas kun. J. Gudzinskį, buvo sumanyta padary- 
ti 30 kilometrų ekskursija į Saudininkus. Sėdosi į vežimą klebonas, 
jo brolis, dvi seserys ir Maironis. Važiuoja jie Padubysiu visą naktį. 
Kadangi klebonas buvo kalbus, jo gi brolis žinojo daug anekdotų, tai 
jie visą laiką šposavo, juokavo ir į Saudininkų kleboniją atvyko saulei 
tekant; bet visi buvo geriausiam ūpe, lyg būtų atvykę iš artimos kai- 
mynystės. 

Reikalui esant persitvarkyti Kauno kunigų seminarijoj ir naują va- 
dovybę parinkti, Maironis buvo pakviestas iš Petrapilio akademijos 
į seminariją rektoriauti. Čia jis auklėjo klierikus tuo laiku, kada įvy- 
ko persilaužimas iš lenkiškosios seminarijos į lietuviškąją. Negirdėti 
buvo, kad profesoriai ar auklėtiniai būtų kuo nusiskundę dėl Mairo- 
nio kokio netakto. Klierikams buvo tėviškas, nors griežtai laikydavosi 
seminarijos įstatų, profesoriams - taktingas. 

Jam rektoriaujant, klierikų dvasios vadas kurį laiką buvo kun. Dr. 
Šimkus". Pastarasis, būdamas griežto nusistatymo ir asketiškos dva- 
sios, klierikams draudė seminarijoj dainuoti. Tuo tarpu rektorius, taip 
pat inspektorius kun. K. Paltarokas, buvo kitos nuomonės ir auklėti- 
niams dainuoti leido. Atrodė, kad tarp pačių auklėtojų kils kolizija ir 
kad kapelionas turės liautis draudęs. Bet taip neįvyko, tik kitų metų 
pradžioje kun. Šimkaus seminarijoj nebebuvo. Šiuo faktu reiškiasi 
rektoriaus taktas ir išmintis. 

Maironis vasaros metu viešėdavo šiose vietose - Ariogaloj, Kalti- 
nėnuose pas kun. Gudzinskį, Viduklėj ir Tytuvėnuose pas kun. Jan- 
Causkj, Krekenavoj pas kun. K. Kazlauskį, Tveruose pas kun. Budri- 
ką, Viekšniuose ir Josvainiuose pas kun. P. Vasiliauską. 

Iš Maironio poezijos eilių kai kurie spėjo, jog jis yra erotikos ir 
tam tikros laisvės šalininkas. Tačiau taip nebuvo. Nei jis buvo tos 
dvasios šalininkas, nei gynėjas, bet labiau linkęs į rigorizmą*, negu 


' Augustinas Šimkus. 
2 Griežtas, nenukrypstamas kokių nors normų, principų laikymasis. 

į laksizma'. Kad jis turėjo vargo ir rūpesčio palaikyti savyje kunigiš- 
ką dvasią, abejojimo nėra, bet tai tik parodo jo sąžinės budrumą. Jis 
pažino žmogaus silpnybes, tačiau sąžinės balsas jį saugojo ir vedė į 
aukštybes. 

Kaip rusų garsusis filosofas Solovjovas, taip ir Maironis sąžinės bal- 
se girdėjo Dievo balsą. 

Moralę jis gynė raštais, žodžiais ir darbais. Jo disertacija Teisėtumas 
ir teisingumas (De jure et justitia) irgi parodo jo sielos linkme ir jo 
filosofiją. Jis iki savo mirties Lietuvos universitete dėstė moralinę teo- 
logiją, kaip savo specialybę. Jis žmogaus nesmerkė, bet gynė moralę. 

Lietuvos inteligentija, taip pat ir liaudis Maironį gerbė ir mylėjo dėl 
jo poezijos ir principų. 

Vieną vakarą, išeinant Maironiui su kun. Paltaroku iš teatro, kur 
buvo vaidintas jo veikalas, priešais juos ėjo kelios panelės. Viena jų 
sako: „Aš labai mėgstu Maironio eiles“. Rektorius, iš paskos einąs, 
klausia: „O kaipjo asmenį?“ Mergaitė metė žvilgsnį į jį, akis nuleido ir 
tiek tepasakė: „Nedrįstu sakyti“. 

Maironiui mirus, liūdesiu suaidėjo visa Lietuva. Jo laidotuvėse da- 
lyvavo pats prezidentas, kuris, be kitų, tarė liūdesio ir velioniui pagar- 
bos žodį. Išsirikiavusi kariuomenės dalis šventoriuje, orlaiviai padan- 
gėse, sudarę kryžiaus ženklą ties bazilika, reiškė Lietuvos garbingam 
dainiui tinkamą pagarbą. 

Tokias iškilmingas laidotuves atsistačiusi Lietuva matė pirmą kartą. 


Meškuitis [Pranciškus Vasiliauskas], „Maironis“, in: Tėvynės ilgesyje, 
Chicago: [s. n.], 1947, p. 158-161. 

Matas Grigonis 

Maironio eilėraščius skaičiau dar būdamas gimnazistu. Kai 1907 m. 


rudenį pradėjau mokytojauti, greit perskaičiau Maironio Jaunąją Lie- 
tuvą. Šia poema susižavėjau, ir ji man padarė tokį įspūdį, kad pats 


'  Lengvabūdiškas dorinių įsipareigojimų laikymasis, jų palankus aiškinimas. 

susigundžiau rašyti eilėraščius. Į laikraščius korespondencijas jau ra- 
šinėjau. Visą laiką su meile skaičiau Maironio poeziją. 

Patį Maironį tik kartą mačiau, būtent 1914 m. žiemą, kai Kauno 
kunigų seminarija buvo perkelta iš Kauno į Vašuokėnus Troškūnų 
valsčiuje. 

Tada Maironis kartais apsilankydavo Panevėžio Smėlynės kleboni- 
joje. Vieną kartą ten su juo ir persimečiau keletu nereikšmingų žo- 
džių. 

Kadangi „dievinau“ Maironį, tai man nepatiko, kai B. Sruoga spau- 
doje pliekė Maironio literatūros vadovėlį. 

Pažinojau beveik visas Maironio simpatijas. Ypač gerai pažinau 
Jadvygą Stanelytę. Karo metu dažnai svečiuodavau pas Stanelius 
Pajstryje ir Smolenske. 

1931 m. nelauktą Maironio mirtį išgyvenau su liūdesiu. 

Maironis draugaudavo ne vien su kunigais lietuviais, gal net su len- 
kuojančiais, nes šie, kaip ir Maironis, mėgdavo vintą. 

Ir mano dėdė kunigas emeritas, gyvendamas Diliškiuose, važiuo- 
davo į Panemunėlį pas kun. Budriką pavintuoti su Maironiu, nes Mai- 
ronis Panemunėlyje buvo dažnas svečias. 


Matas Grigonis, Raštai, Vilnius-Kaunas: „Arx Baltika“ spaudos namai, 
2008, p. 329-330. 


Jonas Zvinys 


Mokslo metai baigėsi birželio 23-iąją. Ačiū Dievui, perėjau į šeštą 
klasę! Pasiémiau penkių klasių baigimo pažymėjimą ir, būdamas tik- 
ras, kad šį kartą į Kunigų seminariją įstosiu be egzaminų, pėsčias ir 
linksmas parėjau namo. Nedelsdamas nuvažiavau į Kauną ir įteikiau 
dokumentus Kunigų seminarijos raštinėje. Kai visi formalumai buvo 
sutvarkyti, iš džiaugsmo, kad įstojau, atsisveikindamas užmiršau net 
pasiteirauti, kada mokslo metų pradžia. 

Pirma diena Kunigų seminarijoje 


Po sunkios kelionės susirinkome seminarijoje apie dešimt naujokų. 
Rytojaus rytą atsikėlėme pavėlavę į pamaldas. Man bevalgant, atsisėdo 
šalia manęs vienas antrametis klierikas, toksai rudas, riesta nosimi, jau 
su sutana, valgo ir murma: „Kiek durnių atsirado - pribėgo lyg netu- 
rėtų kur dėtis! Vėl pilna. Ak, durniai jūs durniai, ko čia sulindot? Bū- 
tumėt baigę gimnaziją ir tuomet jau įstoję. Dabar gi piemenys subėgo 
į seminariją, o paskui bėga iš seminarijos..“ Ilgai, piktai jis murmėjo, 
kvailino mus, o aš valgiau, tylėjau ir galvojau sau: tu tai jau tikrai be 
pašaukimo - tikriausiai pats bėgsi iš seminarijos... Ir tikrai, baigęs tris 
kursus, išstojo. Vėliau teko jį matyti esant gydytoją. Nepatiko jis man! 

Pusryčiams davė duonos ir baltos saldžios kavos. Valgyk kiek nori. 
Apie devintą valandą naujokus susišaukė vyresnysis klierikas, išdalijo 
kamžas, pamokė, kaip eiti poromis į katedrą, kaip atsiklaupti, lenkti 
galvą, linkėti vieni kitiems ramybės. Atėjo pietūs. Buvom katedroje 
per sumą. Pirmokų prisirinko 26. Yra švelnių bernioku, yra ir netašytų 
bernų. O kuriems priklausau aš? 

Rytais keldavomės 5.30, iki 6.00 rengdavomės, lankydavome Šven- 
čiausiąjį, nuo 6.00 iki 6.30 medituodavome, melsdavomės. Nuo 6.30 
iki 7.00 klausydavome šv. Mišių, 7.00 pusryčiaudavome, o nuo 8.00 
iki 13.00 būdavome paskaitose. 13.00 pietaudavom, nuo 14.00 iki 15.30 
vaikščiodavom, nuo 15.30 iki 16.45 ruošdavomės paskaitoms, nuo 
16.45 iki 17.00 darydavom pertrauką. Nuo 17.00 iki 18.30 vėl mokyda- 
vomės, o 18.30 vakarieniaudavom ir iki 20.00 būdavome laisvi. 20.00 
skaitydavom vakaro maldas, nuo 20.30 iki 21.30 dar kartą susirinkda- 
vom pasimokyti, atlikdavom dvasiska skaityma ir eidavom gulti. 

Taip praėjo pora savaičių. Susirinko teologai - vyresniųjų kursų 
klierikai. Iki šiol seminarijoje buvo šeši kursai ir, baigusį gimnaziją, 
priimdavo į teologijos - ketvirtąjį kursą; dabar bus septyni kursai ir 
baigusį tepriims į trečiąjį parengiamąjį, o tik po to į teologijos kursą. 

Pirmoji vykdavo lotynų kalbos paskaita. Skaitė ją inspektorius ka- 
nauninkas K. Paltarokas, gražus, gal kokių 50 metų amžiaus kunigas, 
labai rimtas ir griežtas. Jis - rektoriaus J. Mačiulio dešinioji ranka. Va- 
dovėlis senoviškas, parašytas neblogai, bet rusų kalba, ir mums anaip- 

tol nelengvas. Be lotynų kalbos, kurios paskaitos būdavo kasdien, 
klausėme dar lietuvių kalbos (kun. Morkelis, 3 kartus per savaitę), 
vokiečių kalbos (prof. Genys, 3 kartus), istorijos (prof. B. Andruška, 
priklausąs vienuolių jėzuitų ordinui, 2 kartus), matematikos (prof. 
Venckus, 2 kartus), katekizmo (prof. Paltarokas, 2 kartus), liturgijos, 
giedojimo (prof. Brazys, | kartą), gamtos (prof. Meškauskas, 2 kartus) 
ir mandagumo (prof. Meškauskas, | kartą). 

Kasdien būdavo po penkias paskaitas, ketvirtadienį - trys, nes ei- 
davom į pirtį. Trečiadieniais po pietų eidavom pasivaikščioti už mies- 
to, poromis mus vesdavo prefektas (rektoriaus padėjėjas) Morkelis. 

Paskaitas rengti nebūdavo lengva, užduodavo daug, tačiau laikyda- 
miesi dienotvarkės susidorodavom. 


Mes jau su sutanomis 


Parašiau tėveliams iš anksto, kad spalio 20-3 seminarijoje šventė - rek- 
toriaus prelato J. Maironio gimimo diena, o išvakarėse, spalio 19-ąją, 
būsiu apvilkdintas sutana, todėl prašiau ją man pasiūdinti ir atvežti. 
Išvažiuodamas iš namų, pasimatavau pas Bučį Kavalniškėse - sutanas 
jis jau yra siuvęs, tėvas jam padės. Medžiaga naminė, namie ir pasiüs — 
bus pigiau. Čia pasiuvimas brangus, ima 40-50 litų... 

Atėjo laukiamoji spalio 19-oji. Po paskaitų kapelionas kunigas 
J. Meškauskas liepė pirmokams pavakarieniavus susirinkti bažnyčioje 
su sutanomis ant kairės rankos. Aš neturėjau, neatvežė, gal nespėjo 
pasiūti, todėl pasiskolinau dėvėtą, seną. Sutanas pašventino, pasimel- 
dėm, ir leido apsivilkti. Dormitoriume (kambarys, kuriame mokėmės 
ir miegojom) apsivilkom kaip mokéjom. Prisitvirtinom apykaklaites, 
apžiūrinėjom vienas kitą, kaipgi atrodome su sutanomis. O atrodéme 
tikrai klierikiškai. Vakarinių maldų jau ėjome sutanoti. Visų veiduose 
spindėjo gera nuotaika. Gal daugiau už visus džiaugiausi aš, nes paga- 
liau išsipildė mano svajonė: esu tikras klierikas, su sutana, esu kunigo 
pavidalo - kad tik per tuos septynerius studijų metus išnešiočiau savo 
sutaną garbingai, kad tik man jos nenuvilktų... 

Rytojaus dieną šv. Mišias laikė patsai seminarijos rektorius J. Ma- 
čiulis. Visi 150 klierikų susikaupę, o mes, pirmokai, dar ir laimingi, 

priėmėm šv. Komuniją. Per pusryčius mus visi sveikino apvilkdinimo 
sutanomis proga, linkėjo garbingai jas dėvėti. Po pusryčių šį kartą buvo 
laisvalaikis, tad ėjome į rektoriaus namus jam prisistatyti, padėkoti, 
kad priėmė mus į klierikus. Jis mus priėmė, pasveikino su „suknelės“ 
užvilkdinimu, palinkėjo laimingai ir garbingai ją dėvėti, gerai studijuo- 
ti, pasiruošti kunigystei. Atsisveikinom pabučiuodami senukui ranką. 

Vakare pirmojoje salėje buvo vakaras. Be įprastų patiekalų, vaka- 
rienei dar gavome po butelį „ragučio“ (nealkoholinis gėrimas - pusiau 
alus, pusiau limonadas), po du obuolius ir po dvi spurgas. Buvo suvai- 
dinta komedija Bolševikai Panevėžy. Vienas artistas pasakė monologą 
apie tai, kaip jis giedojo chore. Su rektoriumi buvo ir svečių. Viskas 
praėjo iškilmingai, pakiliai. 


Kalėdų rekolekcijos ir atostogos 


Po vakarinių maldų atėjo pas mus į salę rektorius su stora odos 
viršeliais aptaisyta knyga, kurioje surašyti visų metų ir visų kursų 
klierikai. Atėjo savotiškas, didus. Su klierikais jis maža turi bendro, 
gyvena savo name, ateina tik į paskaitas, o šiaip jo kaip nebūta. Valdė 
klierikus inspektorius K. Paltarokas ir prefektas M. Morkelis, jaunas, 
gražus profesorius. Rektoriui įėjus, stojo tyla. Jis pasimeldė, pranešė, 
jog važiuosim trim savaitėm pas mamas atostogų. Prašė būti geriems, 
mandagiems, nesipūsti prieš brolius ir sesutes, o būti tokiais pačiais 
tėvų vaikais; kad dėvėtume „sukneles“, kaip jis vadino sutanas, ir kad 
atvežtume už seminariją pinigų. Ir čia jis pabrėžė: „Jei neturi pinigų, 
tai neturi ir pašaukimo“. Mat mėgdavo senukas kartoti: „Jei turi pa- 
šaukimą, Dievas duos ir pinigų: arba namuose daugiau atsiras, arba 
atsiras gerų žmonių, kurie parems“. Galgi jis ir teisus. Tada paminėjo 
tuos, kurie silpni, kam reikėtų per atostogas padirbėti. Atsisveikino 
ir išėjo. O mes pradėjom vakaro konferenciją, rekolekcijas. Rytą vėl 
tylios maldos, konferencijos, po pietų - išpažintis, vakaro maldos, 
pasivaikščiojimas po vieną, susikaupus. Kitos dieną rytą - šv. Ko- 
munija, pusryčiai ir kelionė namo. 

Važiuoju ir aš - su sutana, rudeniniu paltu, skrybėle, su kaliošais; 
rankoje lagamino pavidalo vytelių pintinėlė. Į Ukmergę važiuojame 

apie dvidešimt klierikų. Gaunam pigesnius bilietus - už pusę kainos. 
Kai atvažiavom į Ukmergę, jau temo. Pasitiko brolis Petras. Namie 
buvau sutiktas jau ne kaip mokinys, o kaip klierikas. Atėjo dėdės ir dė- 
dienės, krikšto mama, visi apžiūrinėjo mane nustebę jau antrą kartą — 
pirmą kartą visiems netikėtas buvo dalykas, kai 1920 metais atjojau su 
leitenantu vilkis kareivio miline. Jonas - kareivis, raitas ant arklio, turi 
revolverį, gali šaudyti, rūko... Dabar gi grįžo su kunigo sutana. Tačiau 
visi greitai apsiprato, apsipratau ir aš — ir su rūbais, ir su saviškiais, ir 
su namais. 

Sekmadienį prisistačiau parapijos klebonui dekanui M. Lajauskui. 
Jis man buvo geras ir draugiškas. Kai dekanas rengėsi sumai, zakristi- 
jonas man davė gražią kamžą. 

Aš paėmiau mišiolą, atverčiau IV advento sekmadienio Mišias. Štai 
aš jau stoviu prie altoriaus. Visa parapija mato: Žvyniokas jau klieri- 
kas. Tėvas tikrai džiaugiasi ūsą kraipydamas, džiaugiasi ir mama... Bet 
dabar bus jiems rūpesčio išlaikyti mane visus septynerius metus se- 
minarijoje. O dabar tarnauju rankas sudėjęs, ramiai. Atverčiu mišiolą, 
pernešu. Iš karto nervinausi, drebėjau, o dabar apsiraminau. Pagaliau 
atitarnavau šv. Mišioms - ledai pralaužti, toliau bus lengviau. 

Nors Kūčias labai norėjau valgyti savo šeimoje, tačiau dekano pri- 
mygtinai kviečiamas valgiau jas klebonijoje kartu su jo svečiais. Kalė- 
dų rytą kėlėmės anksti. Žmonės jau rinkosi į bažnyčią. Buvo ir mano 
gimnazijos draugų, su kuriais dar pernai mokiausi. Atėjo kunigas 
dekanas, žmogus pilno sudėjimo, tikras klebonas. Pasisveikinom su 
šventomis Kalėdomis. Šiandien aš jau drąsiau laikiausi prie altoriaus 
ir visur sekėsi geriau. Patarnavau visoms šv. Mišioms. 

Po pamaldų kunigai meldėsi, ilsėjosi. Ilsėjausi ir aš. Valgėm pietus, 
gerus, riebius, gaspadoriškus, bet be prabangos. Vakare ėjom svečiuos- 
na, palošti preferanso. Mudu su kunigu Mačiukevičiumi nelošėm. Vai- 
šino pas vaistininkus. Aš buvau tylus, mažai kalbėjau. Kalbėjo lenkiš- 
kai, o aš tos kalbos gerai nemokėjau. Užtat smaguriavau: ponios man 
krovė saldumynus, o aš juos valgiau užsigerdamas arbata ir dėkojau. 

Antra Kalėdų diena praėjo gražiai. Per sumą tarnavau, o po pietų 
tėvelis atvažiavo parsivežti namo. Dekanas prašė būtinai atvažiuoti į 
Naujųjų metų sutikimą. Tėvelis pažadėjo atvežti. 

Sugrįžus po Velykų atostogų, rektorius J. Mačiulis pranešė, jog I, 
II ir III kursui reikės laikyti egzaminus iš visų dalykų, tad visi ėmėme 
įtemptai mokytis, nors gamta jau viliojo. 

Seminarija turėjo erdvų sodą pasivaikščioti, su takais, pavėsine, 
jame augo liepos, krūmai, net javai, daržovės. Buvo ir pievelių — Zo- 
džiu, aplink gamta, ramybė. Sužaliavo ir Nemuno pakrantės, Links- 
madvaris. Sekmadieniais ten rinkdavosi jaunimas, girdédavome 
linksmus jo balsus. Traukte traukė ir mus eiti ten, tačiau mes turėjo- 
me savo tvarką ir jos laikėmės. Jei išeidavome toliau į gamtą, tai visi 
trečiadieniais, vedami dekano prefekto. Dar eidavome sekmadieniais 
ir per šventes į katedrą. Išėję už vartų, visi pasijusdavom lyg patekę į 
kitą pasaulį. Štai ką reiškia jauniems uždaras gyvenimas. Bet vis dėlto 
geriausia seminarijoj: čia galima susikaupti, pasiruošti aukštesniam 
pašaukimui. 

Ir štai atėjo gegužės 20-oji, egzaminų pradžia. Kiekvienam egza- 
minui pasirengti davė l-2 dienas. Tada ėjom į salę, kur stovėjo stalas, 
apdengtas žalia staltiese, ir dvi kėdės - profesoriui ir jo asistentui. 
Pirmas egzaminas — katekizmo pas profesorių Paltaroka. Šaukė taip: 
kartą pagal abėcėlę iš pradžios, kitą kartą taip pat pagal abėcėlę, bet iš 
galo. Taigi būdavau ir paskutinis, ir pirmutinis. 

Pirmasis egzaminas praėjo su aukomis. Švarūs išėjome tiktai keli, 
o daug kas gavo tris su minusu arba dvejetą. Gavęs tris dvejetus, lieki 
antriems metams. Po kiekvieno egzamino bėgau į koplyčią padėkoti 
Jėzui už tai, kad sėkmingai išlaikiau, paprašyti palaimos ateičiai. 

Išlaikiau ir lotynų kalbos egzaminą. Lietuvių kalbą mums dėstė 
„Gražuolis“ - išdidusis profesorius M. Morkelis. Pernai jis mane su- 
kirto per stojamąjį lietuvių kalbos egzaminą. Šiaip būčiau jau antrame 
kurse... Aiškino jis neblogai, bet nemažai ir reikalavo. 

Prasidėjo egzaminas pas profesorių Morkelį. Jam asistavo profeso- 
rius K. Paltarokas. Šį kartą aš ėjau pirmas. Rašto darbą tema „Gera 
sėkla ir pasėta nedygsta, blogoji ir nesėta auga“ parašiau ir egzaminą 
išlaikiau ketvertui. Ačiū Dievui, patys sunkieji egzaminai išlaikyti. Iš- 
laikiau ir visus kitus egzaminus. Baisoka buvo prieš Lietuvos istorijos 
egzaminą, nes egzaminavo patsai rektorius, profesorius Jonas Mačiu- 

lis, tačiau turėjau jo parašytą vadovėlį ir gerus užrašus, buvau gerai 
išmokęs, todėl ir išlaikiau. 

Taip gerai pasibaigė ne visiems: keliems iš dvidešimt šešių rektorius 
liepė neatvykti iš viso kaip negabiems, du paliko antriems metams, 
daugeliui davė po dvi pataisas. Švarūs išėjome aštuoni. Labai dėkojau 
Dievui už gerą atmintį ir pasisekimą. 


Kunigas Jonas Žvinys, Mano gyvenimo užrašai, Vilnius: Mintis, 1993, 
p. 28-34. 


Elena Jurgaitytė-Juškienė 


Mano Mama Jurgaitienė Anastazija turėjo savo giminaitę - Oną Pal- 
keviciüte-Eidrigeviciene. Ji gyveno Mickevičiaus gatvėje sename me- 
diniame name. 

1927 metais kovo mėnesį Mama turėjo reikalų Kaune. Nusivežė ir 
mane, ten nakvojome. Tą dieną man bebūnant pas tetą atvyko Mairo- 
nis aplankyti jau senutės savo auklės. Įėjęs į kambarį pasisveikino su 
auklę ir paklausė: 

- Kas tokia ir iš kur ta mergaitė? 

Senutė Eidrigevičienė liepė man pasveikinti rašytoją, sakydama: 
„Čia prelatas Maironis“. Ir dar pridūrė: „Mergaitė iš Betygalos, „sira- 
čiukė“ (našlaitė) (mano Tėvelis buvo ne per senai miręs). Aš priėjusi 
pabučiavau (anų laikų būtinu papročiu) prelatui ranką. Jis švelniai 
glostydamas man galvą, pasakė: „Auk ir būk gera!“ 

Tai paprastutis, atsitiktinis mano sąlytis su Maironiu. Vėliau, skai- 
tydama jo eiles, ypač „Už Raseinių ant Dubysos“, „Lietuva brangi“, pri- 
siminiau jo asmenį ir priesaką „būk gera“. 

El. Juškienė 


Betygala, 1981-01-20. 
LLTI BR Fu / 424. 

Juozas Prunskis 
Buvau Maironio mokinys 


Pirmą kartą Maironį sutikau 1927 m. rugsėjo mėnesį Kauno kunigų 
seminarijos sodely. Susitikimo aplinkybės buvo ypatingos. Baigęs 
Rokiškio gimnaziją, dvejus metus mokytojavau, kad studijoms lėšų 
susitaupyčiau ir gerai apsisvarstyčiau prieš stodamas į seminariją. 
Žinojau, kad seminarijoje pirmi treji metai skirti gimnazijos kursui. 
Nebenorėjau tų mokslų kartoti, o įstoti tiesiai į ketvirtą kursą. Buvęs 
seminarijos prefektas a. a. kun. V. Butvila man patarė paduoti pra- 
šymą į Teologijos-filosofijos fakulteto Teologijos skyrių, o kai priima 
studijuot teologiją, tai priims ir į seminariją. 

Tačiau taip neišėjo. Fakulteto vadovybė nusprendė, kad tas kaimo 
vyrukas nesiorientuoja, įrašė mane ne į Teologijos, o į Filosofijos sky- 
rių, nes niekas gi iš pasauliečių nestodavo teologijos studijuoti. Atva- 
žiavau į Kauną su studentais vidury rugsėjo, kai mokslas seminarijoje 
jau buvo prasidėjęs, ir mano įstojimas pasidarė labai problematiškas. 

Užėjau pas savo gimnazijos draugus, tada jau klierikus. Jų tarpe 
buvo ir dabartinis vysk. A. Deksnys. Visi jie man patarė kreiptis į rek- 
torių - Maironį. Sakė, geriausia jį pagauti, kai po pietų iš seminarijos 
profesorių valgyklos eina į savo namus. 

Palaukiau. Netrukus pastebėjau sodnelio lygiais takais beeinantį 
Maironį. Ėjo lėtai, lyg susimąstęs, toks rimtas. Priėjės pasveikinau ir 
pabučiavau ranką. Taip mane buvo primokę draugai klierikai. Ne tai, 
kad Maironis mėgtų šitokį gestą, bet, sakė, jam patinka jauno žmo- 
gaus nuolankumas. Išdėsčiau Maironiui visą reikalą. Tikriausiai, būtų 
nekaip viskas pasibaigę, bet laimei viena iš širdiečių vienuolyno vado- 
vių Antalieptėje - mokytoja Ona Zoštautaitė, dabar jau mirusi, man 
buvo prigrasiusi važiuojant į Kauną sustoti Panevėžy, užeit pasikalbėt 
su vyskupu K. Paltaroku ir pati buvo įdavusi vyskupui rekomendacinį 
laišką. Vyskupas gi man įteikė laišką Maironiui, prašydamas priimti į 
seminariją. Tas ir nulėmė. Paskui girdėjau iš kitų profesorių, kad Mai- 
ronis pasakė - jeigu jau vyskupas to nori, tegu būna klierikas. 

Ir taip prasidėjo mano penkeri metai studijų seminarijoje, kuriai 
vadovavo Maironis. Visi klierikai jį labai gerbėme. Taip pat ir profe- 
soriai, nes juk jie buvo jo buvę mokiniai. Jis reguliariai ateidavo į pa- 
mokas. Ne taip, kaip pvz. prof. B. Česnys, kuris didelę dalį paskaitų 
praleisdavo, o ir ateidavo pusę pamokos pavėlavęs, o buvo labai gilus 
žmogus ir sunkius dogmatinės teologijos klausimus aiškiai dėstydavo. 

Pirmaisiais metais man teko klausytis Maironio dėstomo pasauli- 
nės literatūros istorijos kurso. Maironis dalyką žinojo. Buvo gi net pa- 
rašęs vadovėlį. Tačiau jo knyga buvo konspektinė, dėstymas irgi toks 
suglaustas. Veikalų nenagrinėdavo, tai ne per daug mes tą pasaulinę 
literatūrą pažinome. 

Pamokose Maironis buvo irgi rimtas. Neprisimenu, kad būtų kada 
pasakęs kokį anekdotą. Liejo tik pagrindinius duomenis. Bet kartais 
ir jam užeidavo tokia lyg lengvesnė nuotaika. Atsimenu, kartą iššaukė 
vieną iš mūsų klasės draugų atsakinėti. Tas toks flegmatikas. Košia 
vieną žodį po kito, taip lėtai, lyg patylėdamas. Maironis pažvelgė į jį 
ir prabilo: 

— Nu tai, nu tai (toks buvo jo priežodis) - kad Tamsta kaip šlapia 
višta... 

Mes nesijuokéme ir po to savo kolegos nepajuokdavome. Jis dabar 
yra daugelio žinomas, gerbiamas kunigas Amerikoje. 

Maironiui nebuvo jokios problemos klasėje palaikyti drausmę. 
Mums rodės, kad kitaip ir būti negali. Turime būti rimtai susikaupę. 
O ne su visais profesoriais taip buvo. Atsimenu, mielas kompozitorius 
prel. Teodoras Brazys dėstė giedojimą. Turėdavome į vieną didžiulę 
aule — klasę sueiti apie 200 žmonių. Kad ir klierikai, betgi visi jauni. 
Prof. Brazys mokydavo vaikščiodamas priešais mus nuo vieno klasės 
galo iki kito. Kai jis būdavo vienoje pusėje, tai kita taip ir pradėdavo 
ūžti, kaip bičių avilys. Jis pasukdavo į aną pusę, padarydavo rūstesnį vei- 
dą ir šūkteldavo: „Nurimkit“. Bet kas čia nurims. Jau kitoj pusėj triukš- 
mas kyla. Man net dabar gaila to mielo, nuolaidaus, švelnaus muziko. 

Maironis mums nuo ketvirto kurso dėstė moralinę teologiją. Ypač 
gerai dėstė traktatą apie teisingumą. Lengvai vartojo lotynų kalbą. Va- 
dovėlio neturėjome, teko paskaitas užsirašyti, ir tai man labai padėjo 
vėlesniam žurnalistiniam darbui. 

Maironis ne vien aiškiai dėstydavo dorovės mokslo pagrindus, bet 
stengėsi mus ir praktiškai paruošti išpažinčių klausymui, spręsdamas 
su mumis visokius atsitikimus, tada kazusais vadinamus. Mes net tu- 
rėdavome teisę jo klausti, kas seminarijos tvarkoje šiaip jau nebuvo 
priimta per paskaitas daryti. Atsimenu, kartą Maironį paklausiau, 
kaip reikėtų spręsti šitokį atsitikimą: po aršių kautynių lauke guli labai 
daug sužeistų. Sanitarinis skyrius nebegali visiems suteikti pagalbos. 
Medicinos personalas vaikšto tarpu sužeistų ir užkabina ženklus, kurį 
reikia griebti tuojau gelbėti, o kuriam jau nebėra vilties, taigi - palikti. 
Vienas sunkiai sužeistasis, pamatęs, kad jam užkabino ženklą, jog jis 
paliekamas lauke mirčiai, prišliaužęs prie kaimyno, sukeitė ženklus, 
sau prisikabindamas, kad reikia jį gelbėti. Kaip tokį atsitikimą reikė- 
tų spręsti? Maironis neatsiliepė visu griežtumu. Suminėjo, kad gi čia 
gyvybės ir mirties atvejis, lyg duodamas suprasti, kad, mirčiai žiūrint 
į akis, susidaro priežastis atlaidumui... 

Seminarijos profesoriai ateidavo šeštadieniais ir prieš šventes klau- 
syti išpažinčių. Maironis neateidavo. Bet ateidavo, tada seminarijo- 
je net nedėstęs, kan. Tumas-Vaižgantas. Jis ir bažnyčioje pasilikdavo 
toks truputį ekscentrikas. Žiūrėk, nueis į zakristiją užsidės kamžą, 
eina per bažnyčią išpažinčių klausyti. Staiga jam į galvą šauna mintis, 
kad būt gerai pirma pačiam išpažintį atlikti. Tai jis čia pat bažnyčioje 
nusiplėšia kamžą klaupia su klierikais prie kito kunigo klausyklos, at- 
lieka išpažintį ir tada pats eina klierikų klausyti. 

Pasitaiko, kad kuris klierikas turi kokių abejonių dėl pašaukimo. Tu- 
mui norisi žinoti, kelintus metus is jauyra klierikas. Tai Tumas ir klausia: 

- Ar giliai jau esi j moksla jbrides? 

I$ viso Vaižgantas buvo toks mielas, bet kitoniškas. Atsimenu, buvo 
mano tetos Marijos Gineitytės vestuvės. Ją su Kaziu Žuliu (vėliau abu 
Sibiro kankiniai) sutuokė Vaižgantas. Man su klieriku Paukščiu teko 
būti Vytauto bažnyčioje liudininkais. Po śliubo, Vaižgantas pakvietė 
mudu su Paukščiu į kleboniją. Radome jį begraužiantį obuolį. Išėjęs į 
kitą kambarį, į dešinę ranką paėmė du obuolius, ištiesė mums ir ėmė 
pats toliau graužti, spjaudydamas grūdus. Jis prabilo maždaug taip: 

- Matai, pane (toks buvo jo priežodis). Tfu, pane. Kai aš esu Zino- 
mas rašytojas, tfu pane, tai turiu gausiai šliūbų... 

Maironis mylėjo klierikus. Kai spalio mėnesį ateidavo jo vardinių 
diena, mes seminarijoje gaudavome pagerintas maisto porcijas. Pava- 
sarį suorganizuodavo visos seminarijos klierikų išplaukimą garlaiviu 
Nemuno upe. Plaukė Maironis, profesoriai. Mes, klierikai, užtrauk- 
davome kokią mėgiamą Maironio dainą. Nuplaukę prie numatytų so- 
dybų, būdavome kaimiečių pavaišinti skaniai išvirta sriuba. Nuotaika 
būdavo pakili, draugiška su žmonėmis. Bet Maironis labai tarp klieri- 
kų nesimaišydavo. Daugiau būdavo su kolegomis profesoriais. 

Kartą, atsimenu, jau plaukėme atgal į Kauną. Geroj nuotaikoj bū- 
dami klierikai pradėjo laivo sraigtelius knibinėti ir paleido inkarą, 
kurs nudardėjo į dugną ir nuskendo. Maironis tuo buvo labai nepa- 
tenkintas. Kai kas sakė, kad jau daugiau nebeveš mūsų laivais... 

Maironį mes labai gerbėme, branginome. Jo vardinių proga nuei- 
davo klierikų delegacijos į jo namus pasveikinti. Ir man, būnant kurso 
seniūnu, teko kartą sveikinimo kalbelę pasakyti, tik dabar man ne- 
jauku, kad, rodos, ta mano kalba buvo skystoka. Maironis parodyda- 
vo pasitenkinimą. Primindavo, kad ateis laikas, kada mes turėsime 
užimti jų, vyresnių, vietą, ir įtaigodavo ruoštis... 

Bet neteko patirti, kad kuris iš mūsų būtų su Maironiu taip arčiau, 
draugiškiau kalbėjęsis. Šiuo atžvilgiu jau net šaltasis Jakštas kartais 
pasirodydavo artimesnis. Atsimenu, kartą, jau buvau tada kunigas, 
sutinku Jakštą, einantį pasivaikščioti Aleksoto tiltu. Jis mėgdavo pa- 
nemune pavaikščioti. Staiga Jakštas mane sustabdė ir paklausė: 

- Tai kaip Jums atrodo mūsų teatro uždanga, žinai, ta rūtelė? 

- Prelate, - atsiliepiau, - kad man nelabai tenka vaikščioti į teatrą, 
negalėčiau net pasakyti savo nuomonės. 

Jakštas pakėlė akis ir lyg su tokia rūstesne rimtimi prabilo: 

- Tai koks tu redaktorius, kad nevaikštai į teatrą! 

Jis žinojo, kad tada redagavau XX amžių. 

Maironio laikais seminarijoje buvo labai lietuviška dvasia. Mes daž- 
nokai užplėšdavome lietuvišką dainą. Laisvai veikė visuomenininkų, 
abstinentų draugijėlės. Leidome šapirografuotą lietuvišką laikraštėlį. 
Skaitydavome dienraštį Rytą. 

Maironis buvo ir rūpestingas administratorius. Prie jo buvo įvykdy- 
tos reikšmingos statybos seminarijoje. 

Nors mes Maironį, kaip sakoma, gerbėme ir mylėjome iš tolo, bet 
teko girdėti, kad jis buvo mielas, draugiškas privačiuose pobūviuose 
su rašytojais ir kitais kultūrininkais. 

Seminarijoje Maironis buvo visiems autoritetas, aristokratiškai 
orus, ne taip kaip pvz. prof. Pranas Dovydaitis, dėstęs lyginamąją re- 
ligijų istoriją. Šis imponavo mus naujausių mokslinių duomenų ba- 
gažu, bet turėjo savy ir provinciališkų bruožų. Kartą įėjęs į profesorių 
kambarį, radau Dovydaitį išsitiesusį, besiilsintį sofoje. Matėsi, kad 
buvo nuo daugelio darbų pervargęs. Kiek sumišęs, kreipiausi į jį, kaip 
į kitus profesorius, kurie visi buvo dvasiškiai: 

- Laba diena, kunige profesoriau... 

Dovydaitis pakėlė akis ir pratarė: 

- O galir teisingai sakai, gal man ir reikėjo būti kunigu... 

Maironis brangino tradicines religines vertybes. Jis drauge su klie- 
rikais atlikinėdavo rekolekcijas. Kartą tokių rekolekcijų metu didžio- 
joje salėje man buvo pavesta atlikti skaitymus. Maironis vėliau pra- 
sitarė, kad jam darė įspūdį toks raiškus nors ir žinomų dalykų (pvz. 
lotyniškos giesmės žodžių) išryškinimas, ir jis paprašė pavesti man 
skaitymus ir bažnyčioje. Deja, didelėje bažnyčios erdvėje be mikrofo- 
no mano plaučiai jau nebeišnešė ir buvau nuo tos pareigos nuimtas. 

Maironis brangino Mišias. Ateidavo jų aukoti į seminarijos bažny- 
čią. Kai brangusis mūsų poetas mirė, iš jo testamento vykdytojo gavau 
laišką, kad velionis paliko po 200 litų kiekvienam kunigui, kuris buvo 
įšventintas jo mirimo metais, kad atlaikytume po dešimtį Mišių už jo 
sielą. Tai buvo 1932 metai. 


Juozas Prunskis, „Buvau Maironio mokinys. Pluoštelis atsiminimų“, in: 
Draugas. Mokslas, menas, litertūra, Čikaga, 1982-07-03, Nr. 138 (27). 
Vaclovas Zakarauskas 
Ir kaip šiandien Maironis reikalingas tautinei sąmonei kelti mums, 
gyvenantiems svetimame krašte. Kaip mums reikia pažinti Maironį, 


kuris byloja į mus ne tik kaip tautinės sąmonės žadintojas, bet ir kaip 

dvasinio pasaulio puoselėtojas. Be to, Maironis buvo ne tik poetas, 
profesorius, bet lietuviškos kunigijos auklėtojas ir mokytojas. Daugelį 
metų jis skiepijo didžiąsias dvasines, tautines vertybes būsimųjų ku- 
nigų dvasion. 

Gyvai jį prisimenu, kaip jis jautriais žodžiais skiepijo mūsų širdyse 
meilę Lietuvai savo skaitomose Lietuvos istorijos paskaitose. Mes jau- 
tėme jo širdies skausmą, kai jis mums kalbėjo apie buvusią carų laikų 
tautos priespaudą ir jos vargus. 

Kaip jautriai, su ašaromis akyse, jis kalbėjo tą rytmetį, grįžus po 
šventimų Kauno bazilikoje. Atsisveikindamas su savo buvusiais au- 
klėtiniais, studentais, mums apleidžiant Alma Mater, jis sakė: „Būki- 
te tvirti, neišduokite savo moralinių ir tautinių principų! Būkite visų 
žmonių, o ypač jaunimo dvasios vadovais! Skleiskite Dievui ir tautai 
meilę, veskite juos į šviesesnę tėvynės ateitį!.“ 

Tai liudija, kad Maironiui rūpėjo ne tik Evangelijos skleidimas 
Lietuvoje, bet kartu ir tautos ugdymas kultūrine prasme. Jo rūpestis 
plaukė išjo lietuviškos misionieriaus širdies. Aukotis tautai jam reiškė 
ne tik skleisti religijos, doros šviesą, bet ir kurti tautinę kultūrą. Todėl 
Maironis mums ir šiandien nėra miręs, nors nuo jo mirties praėjo jau 
pusė šimto metų. Jis mums toks savas, nes jo žodžiai, įvilkti į poezi- 
jos rūbą, šaukte šaukia pamilti brangią Lietuvą, mylėti tą kraštą, „Kur 
Nemunas teka“. 

Jis išpranašavo Lietuvos prisikėlimą, jai esant carų vergijoje. Ta jo 
pranašystė yra sava ir dabar pavergto lietuvio dvasiai, o ypač šiandien, 
kai marksistinis komunizmas prislėgė Lietuvą: 


Didžios nelaimės spaudžia tėvynę, 
O priešas laukia jos prapuolimo... 
Tačiau tėvynė dar nepražus, 
Nušvis jos vėlei garbė spindėjus... 


1982 m. 


Kan.VaclovasZakarauskas, Dievuiir Tėvynei. MintysirZodZiaiiseivijait940- 
1995 m. netekus Tėvynės, kn. 6, Vilnius: Užtupo leidykla, 1997, p. 410-411. 

Bronė Jurgutienė 


Pasakoja Maironio mokinė 


Girdėjau, kad pensininkė mokytoja Bronė Jurgutienė buvusi rašytojo 
Maironio mokinė. 

- Taip... Tas buvo seniai. Kiek metų? Keturiasdešimt penkeri pra- 
bėgo. 

Daug metų Bronė Jurgutienė mokytojavo buvusioje Tauragės aps- 
krityje. 

O prasidėjo viskas 1921 metais. Tais metais mergaitė iš Pasvalio ra- 
jono, Šikštonių kaimo įstojo mokytis į Kauno mokytojų seminariją. 
Iš trijų seserų tik ją vieną, Bronikę, tėvai į mokslus leido. Ant penkių 
hektarų vaikų neišmokysi. O ir Bronei mokslo vartai tik per darbštu- 
mą atsivėrė - gabiai moksleivei buvo paskirta stipendija. 

Seminarijoje Bronei išpuolė laimė būti Maironio mokine. Dėstė jis 
lietuvių kalbą ir literatūrą. 

- Koks jis buvo? Labai malonus, inteligentiškas. Baisiai nemėgo 
tuščiažodžiavimo. Jei ką sako — aiškiai, glaustai, išraiškingai. Oi, ne- 
dovanotų šių dienų tuščiakalbiams. Visas „lekcijas“ išdėstydavo be 
popieriukų. 

Jis mėgdavo dainas. Jei literatūros pamoka būdavo paskutinė, dai- 
nuodavo visa klasė. Maironis jau tada buvo garsus rašytojas. Jo eilėraš- 
čiai dainomis buvo virtę. Klasėje skambėdavo „Lietuva brangi...“ „Už 
Raseinių, prie Dubysos...“ 

- Jis norėdavo, kad mes tą patį pergyventume, ką jis pergyveno 
kurdamas. Nubėgdavo mergaitės, mokytojų siunčiamos, ir į rašytojo 
namus pakviesti ar paklausti ko. Visada pavaisindaves, o kartais ir pi- 
nigų duodavęs. Kitos mokinės ir į namus parvažiavusios nosis riesda- 
vo: girdi, mes paties Maironio paskaitų klausome. 

- Mes pačios nuo to geresnės atrodydavome, - mena Bronė. Jis 
buvo labai poetiškas žmogus. Paprasčiausią sakinį nagrinėjimui pa- 
rinkdavo poetišką, lyrišką. Labai mylėjo Lietuvą, gėrėjosi geltonkasė- 
mis lietuvaitėmis. 

- Moksleivės mėgo Maironj? 
- Kas mylėjo literatūrą, mylėjo ir Maironį. 


J. Strikaitienė, „Pasakoja Maironio mokinė“, in: Leniniečių balsas, Tau- 
ragė, 1969-12-05, p. 146-147. 


Eduardas Simaška 


Jau vaikystėje skaičiau Maironio knygas, poeziją. Pati kūryba sielą ke- 
lia aukštyn, griebia už širdies, yra graži, patriotiška. Maironio poezija 
žavėjo ypač jaunimą, jo kūrybą mėgo skaityti ir klierikai. Šiaip iki se- 
minarijos man neteko jo niekur matyti. Tik kai nuvažiavau į Kauno 
kunigų seminariją su dokumentais dėl stojimo, tuomet jį išvydau. 
Savo vaizduotėje buvau susikūręs kitokį vaizdą. Žiūrėdavau į Maironį 
iš pašalies ir man atrodydavo, kad regiu tikrai ne jį, ir gana. 

Kadaise mano mokykloje lankėsi Kazys Inčiūra. Mokinius sužavė- 
jo savo išėjimu į sceną, deklamavo kaip tikras artistas. Maniau, kad ir 
Maironis bus kažkuo panašus, ypač aktyvumu, ekspresija. O jis prie- 
šingai - tylus, ramus. Seminarijoje į klierikų gyvenimą beveik nesi- 
kišdavo. Visus reikalus tvarkydavo vicerektorius, su klierikais Maironis 
paprastai nebendraudavo. Auklétiniams pasirodydavo iškilmių metu. 
Seminarijoje savo poezijos neskaitydavo. Maironis klierikams pašne- 
kėdavo prieš išvykstant vasaros atostogoms. Kitu metu - ne. Vis saky- 
davo: „Tik dviračiais nevažinėkit“. Nežinau kodėl, gal todėl, kad klieri- 
kams buvo privaloma nuolat nešioti sutanas. O kaip čia dabar ir vilkėsi 
sutaną, ir dviračiu važiuosi. Nesuderinama, iš pašalies ne kaip atrodo. 
Klierikai dažniausiai jo įsakymų nesilaikydavo. Grįžti į kaimo parapiją, 
reikia padėti parapijos ūkyje arba tėvų namuose. Tai juk neišvengiama. 

Seminarijoje pirmuosius trejus metus auklėtiniai studijuodavo fi- 
losofiją. Literatūrą dėstė Maironis. Jis reikalaudavo, kad jo paskaitų 
visi atsidėję klausytų. Jo pamokos nebuvo ypač įdomios. Dėstė ramiai, 
dalykiškai. Daugiausia datos, pavadinimai, gausybė autorių, ypač iš 
pasaulio literatūros. Tad nebuvo jokios iškalbos, ekspresijos. Apie 
save kurso metu kalbėdavo mažai, nebuvo jokio ypatingo pabrėžimo. 

Kitiems kursams dėstė moralinės teologijos discipliną. Dėstė ra- 
miai, gražiai, nuosekliai ir praktiškai. Kai po jo atėjo Gruodis, iš karto 
visi auklėtiniai apstulbo - pasirodo, kad yra ir kitokio stiliaus žmonių, 
galima ir kitaip dėstyti. Sykį pirmame kurse Maironis kažką šnekė- 
jo, jau nepamenu tiksliai. Vienas studentas pakėlė ranką. Maironis 
sužiuro: „Ką tu čia pasakysi?“ O tas studentas gal kvaileliu apsimetė 
ir tarė: „Pirmąjį žmogų sukūrė Dievas, o dabar iš kur žmonės atsiran- 
da?“ Maironis nepasimetė ir sako: „Netoli vasaros atostogos. Kai grįši 
namo, nueik į ganyklą pas piemenis, jie tau viską ir pasakys“. Ir toliau 
ramiai dėstė, 

Maironis mėgdavo švęsti savo vardines, gyveno savo namuose Kau- 
no centre, netoli seminarijos. Varduvių proga į jo namus pasveikinti 
nueidavo tik choristai, daugiau niekas. Jis, atrodo, nemėgo iškilmių. 
Maironis išeidavo pasivaikščioti panemune nuo Vytauto bažnyčios. 
Ten taip pat vaikštinėdavo ir prelatas A. Jakštas-Dambrauskas. Tą vie- 
tą mes, klierikai, vadindavom cimbruvka'. Savotiškai nuvylė Mairo- 
nio, ir kaip žmogaus, ir kaip seminarijos rektoriaus, laikysena. Mėgo 
bendrauti su Kauno inteligentais, meno žmonėmis, o klierikų atžvil- 
giu buvo tolimas ir šaltokas. 


„Prisiminimai iš Kauno kunigų seminarijos laikų. Prisiminimus užrašė 


Justas Jasénas, 2006 m. rugsėjo 9 d“, in: Sandrava, Panevėžys, 2007-04, 
Nr. 1 (41), p. 9. 


Mečislovas Sandanavičius 

Iš mano atsiminimų apie Maironį 

1918 metais atvykęs slapta į Kauną (vokiečių okupacinė valdžia ne- 
leido tada keltis iš apskrities į miestą) tęsti karo meru pertraukto 
mokslo „Saulės“ gimnazijoj, aš ir mano gimnazijos draugai žiūrėjom į 


Maironį kaip į kokį pusdievį-milžiną. Drąsiai galima sakyti, kad Mai- 


* Akmenimis sutvirtinta Nemuno krantinė prie Šv. Mergelės Marijos Ėmimo į 
dangų (Vytauto Didžiojo) bažnyčios. 

ronio dainos davė mums, gimnazistams, drąsos demonstruoti Laisvės 
alėjoj prieš vokiečius, nušovus Eimutį, einantį sargybą prie Amerikos 
misijos. Ta pati dvasia įkvėpė mūsiškių būrį stoti savanoriais, iš kurių 
V. Dovydaitis ir Bielinauskas negrįžo. 

Kunigų seminarijoj mačiau Maironį iš tolo paskaitose. Jis buvo 
centrinė visų mūsų klierikų dėmesio figūra. Atsimenu, kaip gaudėm 
Vienybės vasario 16 numerį su Maironio įžangos straipsniu: jo žodžiai 
buvo mums tarsi evangelija... 

Būdamas seminarijos rektorium, Maironis į administraciją nesi- 
kišo, - tai buvo kan. K. Paltaroko, inspektoriaus, ir kun. Petrošiaus 
reikalas. Kan. Paltarokas tvarkė visą seminarijos vidaus discipliną, 
prefekto padedamas, o kun. Petrošius, prokuratorius, rūpinosi visais 
medžiaginiais reikalais, - kuru, maistu ir t. t. 

Nesiimu čia charakteriuoti Maironio kaip profesoriaus. Aš ir mano 
draugiai klausėmės jo paskaitų (moralinė teologija) su ypatingu dė- 
mesiu. Savo paskaitomis Maironis sugebėjo duoti studentams sveikus 
moralinės teologijos pagrindus, nesileisdamas į kazuistiką ir tuščių 
žodžių svaidymą, kaip tai teko vėliau girdėti iš jaunesnės kartos pro- 
fesorių, beišstengiančių „švystelėti“ nauju žodžiu ar abejotinos vertės 
idėja. Maironio duoti sveiki nuostatai ir principai sudarė kiekvienam 
studentui pagrindą remtis jais ir daryti savo praktiškus sprendimus. 
Maironis žinojo, kad ruošia kunigą darbui parapijoje žmonių tarpe, o 
ne profesorių universiteto katedrai. Su ypatingu dėmesiu klausėmės 
Maironio sveikinimo žodžio, pradedant naujus mokslo metus ir vė- 
liau juos baigiant. Tai buvo tikrai tėvo širdingi pamokymai vaikams, 
apimą visus jauno seminaristo gyvenimo aspektus: santykius su na- 
miškiais, su vietos klebonu, darbą, dvasinį gyvenimą... 

Arčiau pažinau Maironį 1930 metais, kai grįžau seminarijon užimti 
kun. Andriuškos, S. J. katedros. Buvau iš visų jauniausias. Prisistačiau 
rektoriui Maironiui, reikšdamas savo nuogąstavimą dėl mano suge- 
bėjimo dirbti senų veteranų tarpe. Maironis iš karto išblaškė mano 
nuogąstavimus: „Ne šventieji puodus lipina“, - tarė jisai, — „o be to, do- 
cento discimus" (mokydami mokomės). Kalbėjomės ilgoką valandą. 
Jis pažymėjo, kad seminarijos profesüra-fakultetas — tai šeima, kad 
nuo darnaus profesorių sugyvenimo priklauso sėkmingas mokymo 

darbas, kad čia nėra partijų ar frakcijų, visi už vieną, vienas už visus. 
Baigdamas pokalbį, patarė pasikviesti visus profesorius pas save vaka- 
rienei susipažinti. Buvau už tai Maironiui labai dėkingas. Išties, kol 
jis buvo gyvas ir vadovavo seminarijai, profesūra buvo viena šeima, ko 
negalima sakyti po jo mirties, ypač kada seminarijos vadovybė buvo 
sudaryta iš trijų vyskupų (Kauno, Panevėžio ir Kaišiadorių) žmonių. 

Atsimenu vieną epizodėlį, charakterizuojantį Maironį kaip žmogų, 
kuriam nebuvo svetima linksmesnė valandėlė ir draugiškas pobūvis. 

Kan. P. Dogelis, Kauno katedros klebonas, kartu buvo Concordia ko- 
operatyvo reikalų vedėjas ir rūpindavo liturginį vyną Lietuvos bažny- 
čioms. Vieną kartą telefonu jis pašaukė mane skubiai pas jį atvykti. Me- 
tesviska, nuvykau manydamas, kad kažkas nepaprasto įvyko. Buvau nu- 
stebintas, kai kanauninkas įvedė mane į savo valgomąjį kambarį ir tarė: 

- Būki ekspertas, paragauk šito vyno! 

Kai nugėriau gerą lašą, kan. P. Dogelis paklausė: 

- Sakyk, kas čia per vynas? 

Nebuvau vyno ekspertas, bet tiek supratau, kad tai buvo ne Karazi- 
jos obuolių sunka, bet tikras vynas, geras ir gana stiprus. Pasakiau jam 
savo nuomonę ir paklausiau, kaip ir iš kur tas vynas atsirado. Istorija 
buvo paprasta: tvarkydamas savo Concordia, kanauninkas užtiko to 
vyno statinaitę rūsyje, be jokio užrašo ar ženklo apie jo kilmę. Abejo- 
damas jo vertybe, o ypač ar jis tinka liturginiams tikslams, pasikvietė 
mane. Nutarėm, kad tas vynas netinka bažnyčioms, nes nežinoma jo 
kilmė, bet tinka pietų stalui. Pats pirmas pirkėjas buvau aš. 

Kasmet gegužės-birželio mėn. Seminarija ruošdavo iškylą garlai- 
viu kur nors panemuniais. Kun. Petrošius pasirūpindavo užkandžio 
klierikams ir profesoriams. Be to, pagal seną tradiciją, kiekvienas iš 
profesorių pasiimdavo ko nors „nepaprasto“, pvz., specialaus krupni- 
ko, vyno ar kokios kitos pramonės. Neturėdamas nieko ypatingo, įsi- 
dėjau ano vyno, kurį gavau iš kan. P. Dogelio. 

Iškylos metu, kai atėjo laikas „nustebinti pasaulį“, Maironis išsiėmė 
iš savo ryšulio kažkokį „rožių“ skystimą, kuris, tiesą pasakius, nebuvo 
man prie širdies: kažkoks keistas mišinys krupniko su rožių kvapu. 
Kai atėjo mano eilė, išsitraukiau savo vyną, pripyliau stiklelį garbin- 
gam viršininkui. 

— Falerna Vitis", - tariau juokdamasis, prisimines Horacijaus eiles. — 
Gavau pas kan. Dogelį. 

Mano vynelis patiko visiems; Maironis, ištuštinęs savo stiklelį, pa- 
prašė kito. Jaučiausi kaip čempionas, laimėjęs pirmą vietą. 

Rytojaus dieną, valgant pietus, Maironis staiga kreipėsi į mane: 

- Sakyk, kas tai per vynas, kur vakar vaišinai mus? Skambinau kan. 
Dogeliui prašydamas atsiųsti man Soterno, atsakė neturįs tokio. 

Na, galvojau, pakliuvai dabar į bėdą! Turėjau išaiškinti Maironiui 
visą „Falernos“ istoriją. 

„Falernos“ istorija tuo dar nebuvo baigta. Po metų ar daugiau, kai 
Maironis mirė, jo sesuo Marcelė, kuri gyveno su juo antrame aukšte 
Maironio namuose, o aš žemai pirmam aukšte, kartą sustabdė mane 
sode ir tarė: 

- Profesoriau, turbūt neatsimeni, kaip prieš porą metų nugirdei 
mūsų prelatą? 

Nustebau, nes be pirmo susipažinimo vakarienės, neturėjau pro- 
gos vaišinti Maironį pas save, - jis vaišino vardinių ar kitomis progo- 
mis pas save. 

- Klysti, Marcele, niekad neturéjau progos kviesti praloto pas save 
ir vaišinti... 

- Na, atsimeni, pavasarį visi su klierikais išvykot į panemunės miš- 
kus į gegužinę... 

Dabar tik prisiminiau ir „Falerną“. 

- Bet, Marcele, mūsų buvo daug, o keli lašai vyno negalėjo pakenkti 
prelatui. 

- Keli lašai, bet pralotėlis jautėsi negerai, po paslaptimi sakau jums, 
jis kalbėjo, kad tai jūsų vynas, - prikaišiojo man senutė Marcelė. 


k*k 


Kaip Maironis buvo jautrus dėl paprastų mandagumo taisyklių, liudija 
nors ir šis įvykis. Maironio vardinės buvo švenčiamos šv. Jono Kantie- 
čio dieną (spalio 20). Tą dieną rytą buvo laikomos iškilmingos Mišios, 


1 Falerno uogos (lot.); Horacijus trečiojoje Odžių knygoje mini legenda virtusį 
Falerno slėnį, pasižymėjusį derlingumu ir ypatingu vynuogių skoniu. 

po pietų iškilminga akademija su paskaita ir menine dalimi klierikų 
atliekama, vakare - pagerinta vakarienė klierikams rektoriaus sąskai- 
ta ir priėmimas pas Maironį fakultetui. Kiek Maironis atrodė nepriei- 
namas oficialiai, čia, kaip šeimininkas, buvo širdis ir siela. Menkiausia 
smulkmena nepraėjo nepastebėta. Vienos tokios vakarienės metu 
kun. Śimkus', seminarijos dvasios vadas, gerokai pavėlavo (rodos, 
kun. Petrošius ėjo ieškoti). Reikia pastebėti, kad kun. Šimkus, vėliau 
Girkalnio klebonas, mokslus ėjo Kanados Montrealyje ir ten buvo 
įšventintas į kunigus. Jis skyrėsi gerokai savo būdu nuo kauniškių ir 
„kreivai“ žiūrėjo į profesūros pobūvius. Mūsų garbingas šeimininkas 
nepraleido to nepastebėjęs ir sutikęs kun. Šimkų prie durų tarė: 

- Mes laukiam tamstos jau geroką valandėlę. 

- Atsiprašau, prelate, buvau užimtas su klierikų maldomis. 

- Klierikų maldos jau pasibaigė seniai, - atšovė Maironis. - Tamsta 
niekini mūsų draugystę... 

Kun. Šimkus kažką sumurmėjo pasiteisindamas, bet visi pamatėm, 
kad Maironis buvo suerzintas, o kun. Šimkaus jau nebuvo seminarijoj. 


Yo» 


Lankiau Maironį sergantį Kauno ligoninėj, - kiek atsimenu, pora die- 
nų prieš jo mirtį paskutinį kartą. Kaip paprastai, tokiais atvejais reiš- 
kiau vilties, kad pasveiks, grįš seminarijon pas mus... Ašara nuriedėjo 
per jo įdubusius skruostus, spaudė mano ranką dėkodamas. Buvo tai 
paskutinis kartas, kada spaudžiau ranką to didžio vyro, kurs tiek my- 
lėjo Lietuvą ir jos vaikus. Visi buvę jo mokiniai laikėme jį savo tėvu... 
Matant Maironio ašaras, ir mano akys aprasojo, gaila buvo žiūrėti į 
milžiną, parblokštą ligos ir bejegj... 

Pora dienų vėliau katedros varpas sugaudė gedulo balsu, pranešda- 
mas Kaunui ir Lietuvai: Maironis mirė, nutilo pranašas, vedęs Lietuvą 
į nepriklausomybę, užgeso didis žiburys... 


Kan. M. Sandanavičius, „Iš mano atsiminimų apie Maironį“, in: Aidai, 
Bruklinas, 1962, Nr. 7, p. 330-332. 


* Augustinas Šimkus. 

Gyvenimas Kaune 


Marcelė Mačiulytė 


Marcelė Mačiulytė pasakoja, kad Maironis pirko namus Kaune, kai 
buvęs perkeltas iš Peterburgo rektoriauti Kauno seminarijon, t. y. 1909 
metais. Namas buvęs pirktas iš Vilniaus banko skolon ir už jį Mairo- 
nis mokėjęs nustatytais terminais. Mačiulytė atidavusi Maironiui savo 
gautą iš ūkio dalį, ir tie pinigai buvę sunaudoti namo remonto rei- 
kalams. Namas buvęs labai apleistas ir jį tekę gana ilgai remontuoti. 
Atliekant remontą Maironiui daug padėdavęs seminarijos profesorius 
P. Januševičius. Pro namo vidurį iš aikštės į kiemą buvęs įvažiavimas 
(broma). Tas įvažiavimas buvęs panaikintas ir jo vieton buvęs pada- 
rytas įėjimas su laiptais į antrą aukštą. Taip pat tekę sustiprinti namo 
stogą. Pabaigus namo remontą fasade virš balkono buvo padėtas 
užrašas: „1910. Maironis“. Maironis sutvarkęs kieme sklypą ir užvei- 
sęs jame vaisių sodą. Daugumas butų buvę išnuomota lietuviškoms 
įstaigoms: viešajam lietuvių knygynui ir Lietuvių moterų draugijai, 
kuri įrengusi čia kulinarijos kursus ir valgyklą. Ligi Pirmojo pasauli- 
nio karo Maironis išmokėjęs skolą bankui. Po karo Maironis atpirkęs 
gretimą Grinčelių sklypą su senu namu, įsiterpusiu tarp jo namo ir 
seminarijos. Pirktas namas buvęs nugriautas ir sklypas buvęs sunau- 
dotas sodui padidinti. 

Savo testamente Maironis užrašė rūmus seminarijai. Baigti savo 
amžių Maironis pasistatė Aleksote dviejų aukštų namą. Maironis 
ketino atsisakyti iš seminarijos rektoriaus pareigų ir pereiti gyventi į 
Aleksotą. Kai namas Aleksote buvo baigtas, Maironis jau gulėjo ligo- 
ninėje mirties patale. Taip jam ir neteko apsigyventi naujame name 
Aleksote. 

Kai dėl Maironio namo praeities, tai, Mačiulytės žiniomis, tasai 
namas priklausęs anksčiau kažkokiam dvarponiui Chrapovickiui iš 

Kėdainių apskrities, kuris atvažiuodavęs žiemai gyventi Kaunan. Vė- 
liau namas patekęs kažkokiam žydui; po to ten buvusios kareivinės. 


Užrašė Zigmas Toliušis. 


„Atsiminimai“, in: Literatūra ir kalba, p. 529. 


Marcelė Mačiulytė 
Svečiuose pas Maironio seserį 


Kai įmeti akmenuką į vandenį - bangos skrieja visu vandens pavir- 
šium ligi pat tolimiausių pakraščių. Kai mirtis įkrinta į gyvųjų tarpą, 
išraudama vieną iš ju, - nusiminimo bangos užlieja širdis ty, kurie 
mylėjo mirusįjį. O jei tai buvo žmogus, kurį mylėjo visa tauta - nelie- 
ka žmogaus, kuris bevilčiai neatsidustų dėl mirties negailestingumo. 

Prieš metus mirė mūsų tautos dainius Maironis, bet mūsų atmintyj 
dar toks gyvas jo atminimas! Norisi sužinoti visas smulkmenas. Velio- 
nį liečiančias, visus jo darbus, rūpesnius. Tai itin svarbu mums, mote- 
rims, nes Velionis tiek daug pastangų, lėšų ir darbo yra dėjęs moterų 
organizavimui, jų veikimo plėtimui. Iš kur visa tai sužinoti? - 

Kaune tebegyvena Velionio Sesuo ir giminaitė studentė. Pas jas ir 
susigalvojau nueiti. 

Sesuo - maloni visiškai baltais plaukais senelė. Jos akys pilnos aša- 
rų, kai ima pasakoti. 

- Taip, Moterų draugija Pralotas labiausiai rūpinosi. Jau seniai, 
prieš karą, kai tik atvažiavo į Kauną iš Petrapilio, pasiūlė jam pirk- 
ti šitą didelį namą prie Kunigų seminarijos. Jame gyveno tada žydai. 
Pralotėlis ir nupirko. Atremontavo, įrengė sales, patalpas ir rudenį ati- 
davė tai Moterų draugijai. Kieme dar buvo medinis namas, kur buvo 
skalbykla, kepykla ir kitos įmonės. Šiuose namuose Moterų draugija 
įsteigė mergaitėms namų ruošos mokyklą. Mokinių buvo net ligi 70. 
Jos ir gyveno čia pat. Turėjo savo valgyklą, kurioj valgydavo labai daug 
inteligentų, krautuvę, skalbyklą, augino daržoves ir t. t. Čia buvo ir 
pirmoji moterų darbų paroda. Turėdamos salę, ruošdavo šeimyninius 

ir viešus vakarus su vaidinimais, su choru ir t. t. Visus tuos darbus 
padėdavo organizuoti prel. Januševičius. Žymesnės veikėjos iš moterų 
tarpo buvo: a. a. p. Kublinskaite, a. a. Staniulyte?, p. A. Asmavičienė, 
p. Rubašauskienės ir kt. Draugijos veikimas puikiai klestėjo ligi karo. 
Prasidėjus karui - viskas žlugo. Namus užėmė iš pradžių rusai, paskui 
vokiečiai. Pavertė į ligoninę. Ir moterys, ir šeimininkai turėjo visiš- 
kai iš tų namų išsikraustyti. Karo metu ir Kun. seminarija iš Kauno 
išsikraustė - kelerius metus buvo Vašuokėnų dvare; kai ir ten užėmė 
vokiečiai - metus visai nustojo veikusi. 

Grįžus į Kauną - vėl didžiausias remontas buvo reikalingas na- 
mams. Jo tik sienos buvo likusios. Namus kieme turėjo visiškai nu- 
griauti. Jo vietoj užveisė sodą. Pats sodino, pats skiepijo. Sode buvo 
didelių klevų, kuriuos reikėjo versti. Ir dirbdavo pats, susikvietęs žmo- 
nių pagalbon. Kartą užrišo, matyt, nestiprią virvę. Žmonės susikibę 
traukia, o klevas nei nebraška. Tik staiga pokšt! — virvė trūko. Visi 
parkrito, o Pralotėlis šaukia - „šoną nulaužėt... šoną..“ Žmonės nusi- 
gande supuola kelti, o jis pats atsistojęs tik juokiasi. ...Linksmas buvo 
žmogus... - atsidūsta senelė. 

— Ar nuo seniai gyvenote kartu su a. a. Prelatu? 

- O, mes nuo mažens geri draugai. Jis tik dvejais metais už mane 
vyresnis. Labai gerai sugyvendavom. Kai grįždavo iš gimnazijos, atei- 
davo žąsis ganyti. Tik liepdavo, kad aš viena, ne su kitomis mergaitė- 
mis ganyčiau - mat svetimų mergaičių draugystės nemėgdavo. O kai 
imdavo griaudėti ar lyti, tai ir visai mane namo paleisdavo. Ką, sako, 
tu mergaitė - bijai, geriau jau aš už tave paganysiu. Dirbdavo ir kitus 
darbus. Mokėjo arti, arklius ganydavo nakčia, net kuldavo su spragilu. 
Labai mėgdavo draugus. Kai iš seminarijos atostogoms grįždavo, tai 
vis ne vienas, bet su keliais kitais klierikais. Ką gi - tėviškė turtinga, 
namas didelis, sutilpdavo. Tik visi norėdavo būtinai salkoj miegoti, 
kad ji į vakarus, be to, prie jos graži veranda - smagu ten vasaros vaka- 
rais. Jei lovos netilpdavo toj verandoj, tai jie ir ant žemės pasiklodavo. 
Daug labai dainuodavo. Kartais ir mus, mergaites (buvo 3 seserys), 


| Teresė Kubilinskaitė. 
* Jadvyga Stanelytė. 
3 Marija Rabašauskienė. 

mokydavo. Dainuodavom kiek, bet nedaug, nes ka gi - rytoj teks 
anksti kelti, reiks į darbus eiti. „Nieko, sakydavo tada, ir aš padėsiu 
dirbti.“ Ir padėdavo. Dar dabar atsimenu tas dainas - 


Kukarykū gaidelis, 
Labas rytas, mergele... 


Paskui, kai gyveno Petrapily, vis prašydavo, kad atvažiuočiau. O kai 
nuvažiuodavau, tai visur išvedžiodavo, viską išrodydavo: ir sodus, ir 
gatves, ir paminklus. Kartą net jūrėmis važiavome. Mus, seseris, mo- 
kydavo ir šiaip visokių mokslų: ir apie svetimas šalis, ir apie miestus 
ir kalnus pasakodavo. O juk tuo laiku mergaitės reta kuri skaityt ar 
rašyt mokėjo. Paskui, kai atvažiavo į Kauną - tuoj ir mane atsiėmė. Ir 
gyvenome taip. Šeimininkavau jam. Pas mus gyvendavo ir mokėsi ir 
artimesnieji giminaičiai — kitos sesers vaikai. Visus išmokė, visus ap- 
rūpino. Visi dabar užima aukštas vietas - tik šita, Danutė, liko, - sako 
žiūrėdama į jaunutę, tik šiemet universitetan įstojusią studentę. 

- O šiaip ką labiausiai mėgdavo, kuo užpildydavo laisvą laiką? 

- Nei kortuot, nei rūkyt nemėgo. Jei yra kiek laiko - eidavo į sodą. 
Karpydavo šakas, skiepindavo, net ravėt žoles mokėjo. Bendrai - labai 
mėgdavo visokį darbą. Net malkas darbininkams padėdavo pjaustyti 
ir skaldyti. Labai mėgdavo gėles. Jei tik pamatys kur kokių gražesnių, 
tai tuoj ir parveža. Ypatingai mėgdavo uzarėlius (juos žemčiūgais va- 
dindavo). Jais turėdavau apsodinti visus takų pakraščius. Mėgdavo ir 
su žmonėmis laiką praleisti - draugiškas, linksmas, buvo visų mėgia- 
mas. Anksti guldavo, anksti ir keldavo. 

- O kas dabar yra tėviškėj? 

- Parduota. Gyveno ištekėjusi sesuo, bet jos vaikai išsimokė, išsi- 
skirstė - nebuvo kam gyventi. Iš mūsų visų dabar tik aš ir telikau - ki- 
tos sesės mirusios'. Ir Praloto draugai, su kuriais viešėdavo, visi išmirę. 
Išmirę ir dauguma vėlesniųjų draugų. Ir jis mirė. O buvo geras, ir mus 
taip mylėjo... 

Senutė atsidūsta ir nubraukia ašaras. Ir nežinia, ko daugiau klaus- 
tis, apie ką kalbėti. Jis mirė... 


! EŠ trijų Maironio seserų tuo metu buvo mirusi tik jauniausioji - Kotryna Ma- 
Ciulyte-Lipóiene. 

- Palieku butą, kur Velionio gyventa, einu triukšmingom gatvėm ir 
minty kartoju - buvo geras, mus mylėjo ir mirė... 


„Svečiuose pas Maironio seserį“ in: Moteris, Kaunas, 1933, Nr. 6, p. 88. 


Ona Giedraitytė-Gžegužauskienė 


Ašvidukliškė, iš Kaplių. Kaplių kaime mano tėvas Juozas Giedraitis 
turėjo 5 aktarus žemės. 

Kaimynystėje gyveno Lipčiai. Jie turėjo 50 aktarų ūkį. Lipčiukui 
pripiršo Mačiulių Kotryną. 

Kai buvau 9-nių metų, atvažiavo Kotryna Lipčienė ir pasisamdė 
mane vaikų daboti. Tada buvo maža Biručikė. Išsivežė į betygališkius, 
į Bernotus. Trejus metus prabuvau už auklę, kartais karves ganiau. 

Buvo labai puikūs labai žmonės, kaip tėvai. Lipčius išgerdavo tan- 
kiai, bet Lipčienė didžiai gera buvo. Šeimyną užlaikė gerai: ir su val- 
giu neskriausdavo, ir su drabužiu, ir su atlyginimu. Valgyti gerai davė, 
drabužis gers. Šeimyna pabūdavo po kelis metus. Vaičys tarnavo iš 
Pikčiūnų, Andriuška iš Šidlavos, Labanauskaitė Antosė. 

Netoli Maskvitų, Sraute, turėjo 70 aktarų žemės. Ten daugiausia 
buvo miškai, pievos. Ganydavo vasaromis dykbandę: veršius, avis ir 
kt. Čia, Bernotuose, buvo 40 aktarų. Sodna aktars. Bičių 20 avilių. Ma- 
Čiulių-Lipčių namas stovėjo prie pušies, prieš sklepą. Šiaudais deng- 
tas, dūris dvėjas. Prie Sandravos buvo jauja. Netoli vieškelis. Abiejo- 
se jo pusėse augo klevai. Šuliniukas prie liepos. Klomba buvo didelė 
ir graži - tarp namo ir rūsio. Visokių gėlių: jurginai, panavijos, rūtų, 
mėtų. Pranutė, nebyli Kotrynos Lip. sesuo; darželius taisydavo. Pas 
duris takai nusodinti rožėmis - raudonumis, baltumis. Rūtų, našlikių 
prisodinta abi tako pusės. Kokius audimus Pranutė ausdavo! Valgius 
visokius mokėjo ruošti, košių visokių privirdavo. Vasarą Pranciška vis 
po sodnus. Pridžiovindavo obuolių, kriaušių. 

O jau nepavydédavo! Užeina pasninkai - silkių po bačką parveš, 
aliejaus prispaud' iš sėmenų, kompotų priverd. 

Verda kopūstus, barščius šeimynai, žiūrėk - ir kugelis kep. 

- Visi nori pavalgyti: ir aš noriu, ir jūs, - sakydavo K. Lipóiene. 

Kotryna buvo ligota. Mane mylėjo kaip savą vaiką, Ir aš jan mylėjau. 
Kojoms nusiplauti vandens, būdavo, atnešiu, bėgdavau, kur tik pasi- 
siųsdavo. U jau ateis šventė ar parvažiuos iš kur - dovanų nenusikelsi: 
tai skarelę nupirks, tai bliuskutę, tai nosinę, tai muilo, tai šukas. Sve- 
čiai atvažiuos — visi susėda, vaišinasi, ir mane, vaiką, pasisodina sykiu. 

Dabojau Birutikę. Ji mirė skarlatina. Vieną rytmetį mane pasivadi- 
no, sako: 

- Eik į Betygalą, pasakyk, kad Birutėlė šiąnakt mirė. 

Per karą visi Mačiulių budinkai sudegė. 

Po karo dažnai nuvažiuodavau į svečius, buvo kaip saviškiai. Ir su 
vaikais susitikdavom. Mikalojus jau buvo baigęs gimnaziją, su var- 
diniums mani pasveikino. Su Elena sykiu augom, draugavom; pasi- 
šnekėdavom, poterių ėjom mokytis. Išleida Eleną už Babono, bagoto. 
Maironis leido, ko neišpirš. 

Išbuvau trejus metus. Maironis nebuvo atvažiavęs, o sesuo Marcelė 
atvažiuodavo dažnai. Po Birutėlės mirties atvažiavo Marcelė į svečius 
ir prašo: 

- Katriute, leisk Onutę pas mane už augintinę. 

Ir išsivežė mane į Kauną. Išgyvenau dvejus metus, trečių metų lie- 
pos mėnesį karas prasidėjo, mus išblaškė. 

Žiemos laiku gyveno keturi mokiniai: dvi mergaitės - Julija ir Teklė 
(Lipčienės dukterys) ėjo į gimnaziją, du berniukai - Tadukas ir Al- 
giukas Edeliukai' iš Raseinių - irgi. Virdavom valgyti, aptarnaudavau, 
kiek galėdavau. 

Maironis, parvažiavęs iš Peterburgo, nusipirko apleistas kazarmes, 
pasimūrijo. Ten, kur buvo miesto dūms. Anūkė Zita parnešė nupirku- 
si atviruką, žiūriu - Maironio namai. Statula priešais, rožių krepšiu- 
kas padėts. 

Mes gyvenom 2-ame aukšte. Kitam gale buvo ūkes mokykla. 

Po apačia gyveno žydai, už jų - menininkai, statulas dirbdavo. Jei- 
nant į Maironio butą, kur reikėjo lipti laiptais, stovėjo angelas. Kam- 


1 Greičiausiai painiojama - Edeliai turėjo sūnų Romualdą (g. 1902) ir dukrą 
(LCVA 1733 / 2). 

bariai buvo: miegamasis, stalava, svečių, rašomasis, mažas kamba- 
riukas, kur svečiai miegodavo, kur knygos buvo sudėtos. Buvo didelis 
kambarys, kur svečiai susirinkdavo. Didelis stalas per visą kambarį 
ant ožiukų. 

Maironis pralots buvo, rektorius. Ateidavo klierikai, jj su vardi- 
niums pasveikindavo. Iškeldavo balius. Per šventes svečių nebūdavo. 
Kai šventindavo klierikus, susirinkdavo nutarti, katrą įšvęsti. Ateida- 
vo vyskupas, du rusų popai. Daug žmonių ateidavo su reikalais. Kai 
suruošdavo balius, į stalą nešdavo vyrai su baltums pirštinikiums. 
Kožnam po kieliškiuką padėdavom, tokius žalsvus turédavom. 

Miegamajam buvo laiptukai raudonu aksomu aptraukti, su auksi- 
nėmis raidėmis, kur Maironis melsdavosi. Buvo Širdies Jėzaus statula. 
Prieškambary buvo paveikslas „Mūšis“, ragai, kur drabužius svečiai 
pasikabindavo. Aš priimdavau. Išeinant paduodavau, man rublį ar 
pusę rublio dovanų. Už jo buvo didesnis ir mažesnis sandėliai. 

Elektra buvo. Ant aukšta buvo ir lempa. Miegamajame grindys 
buvo popierinės, kitur išmaliavotos kaip kaladžiukėmis — mėlynas, 
geltonas. Koridoriuose paprastos, lentinės. Nuo miesto — marmu- 
rinės. Atėję kaliošus záras' paliekt už durų. Miegamaji kožną dieną 
reikėjo pašluostyti. Miegamajam stalas buvo, klauptukai. A nėr? Kas 
išnešė? Pečiukai yra? Jo kambariuose tokie buvo gražūs. Paveikslų 
buvo nelabai daug: trys karaliai (kunigaikščiai). Buvo oliandrų, fiku- 
sų. Samavars buvo, stiklinės plonos su raidžiums. 

Lova buvo aptaisyta baltai. Dvikartė, dvi pagalvės. Kapikę užties- 
davo gražią. 

Kiemą gerai atsimenu. Pompa ar tebėr? Budinkų kieme nėra tur- 
būt? Skalbykla buvo. Pavėsinė sodne. Angels su triūba. Obelaitės ar 
didelės? Mažos dar tada buvo. Pamislydavo Maironis ir nueidavo į pa- 
vėsinę pasėdėti, paskaityti. Sekmadienį ir aš kartais nueidavau. Dar- 
žas buvo, braškių augo, cvilikų. Kiaulių augindavom. Takai būdavo, 
kai išeidavai per duris, buvo prisodinta gėlių: rožių, rūtų, lelijų, to- 
kių gėlių, kur naktį kvepédavo, pinaviju, nasturtų. Mudvi su Marcele 
prižiūrėdavom. Vakare Maironis išeidavo, žingsniuodavo vienu taku, 


| Iškarto (lenk.). 

kitu taku. Kartais vandens parsinešdavom iš Nemuno, buvo takas, ša- 
ligatvis ėjo žemyn. 

Pusryčius ir vakarienę Maironiui daugiausia parnešdavom iš semi- 
narijos, pietus pats ten nueidavo pavalgyti. Kartais ir su mumis kar- 
tu pavakarieniaudavo. Pieno rūgusio, tai silkės, tai žuvies, tai kartais 
kokį paukščiuką. Buvo keturi mokiniai, mes dvi - neprityksi kažin ko. 

Vasarą Maironis išvažiuodavo pas draugus: Jančiauską, Bite' i$ Ka- 
plių, kunigavusį Baisogaloj. Pabūdavo Tytuvėnuose, Viduklėj. 

Tada Maironis buvo apie 50 mety. Nežemas, postambis. Ant krü- 
tinės nešiojo kryžių. Plaukai žilstelėję, garbiniuoti. Labai gražus 
žmogus buvo, minos linksmos. Dideliai jisai gers buvo. Eilėraščius 
rašė, dainas. Grožes dainas. Biednų neišleisda nieko nedavęs. Kas 
tik ateidavo, nė vienam neatsakydavo. Ir mums sakydavo: ateis bie- 
dnas - dūk. 

Toks darbštus, eidavo gėlių laistyti, abudu eidavom malkų pjausty- 
ti. Būdavo, sakys: 

- Onut, einam malkų papjaustyti. 

Paskui jis skaldo, o aš su rogutėm gabenu namo. Sykį pjaustant at- 
ėjo tokia moteris - Baltrimienė iš Raseinių - ir prašo: 

— Gal galit paaukoti, leidžiu vaiką į kunigus. 

Maironis tuojau ištraukęs padavė pinigų. 

Nėjis pyks niekada, né bars. Marcelė, būdavo, susibars kada, ojis ne. 

Mano pavardė Giedraitytė, tai Maironis juokaudavo: „Turbūt vys- 
kupo* giminaitė?“ Niekas manęs nebuvo leidęs į jokią mokyklą. Mai- 
ronis pats mokindavo skaityti ir rašyti, būtų leidęs į mokslus tą rude- 
nį, į liaudies mokyklą, į „Saulės“ gimnaziją, - karas užėjo. Duodavo 
pinigų, liepdavo eiti į koncertą, tijatrą. Sakydavo: „Parvažiuos namo, 
turės ką papasakoti“. O Marcelė nenorėdavo išleisti. Sykį Užgavėnių 
vakare Maironis padėjo pinigų ir sakė eiti į koncertą. Ruošiuos, o Mar- 
celė klausia, kur einu. Sakau: „Tėvelis padėjo pinigų, liepė eiti“. 

- Paspėsi, - sako Marcelė, - paspėsi. 

Ir neleido. Maironis parėjo ir klausia: 


| Vincentą Bittį. 
* Merkelio Giedraičio. 

- Ar gražu buvo? 

- Neleido, - sakau. 

Išleisdavo pas tėvus atostogų. Sykį važiuoja pas Lipčių. Sako: 

- Išleisk, tegu važiuoja ligi Betygalos. Pas tėvus nueis. 

Marcelė velėk neleisti. Ka šaukiu, ka rėkiu. 

Vieną sykį pats nusivedė į tijatrą. Buvo blaivybės paskaita. Vakars, 
ėmė rūpėti, kaip pareisiu. Pilna kareivių. Einu į drabužinę, žiūriu - 
Maironis laukia manęs parsivesti. Globojo kaip tėvas. 

Vakarodavom virtuvėj. Marcelė siūdavo kaldras gražias. Maironis 
ateidavo, pasišnekėdavo su Marcele, su mergikém. Pabūna, pasako: 
„Labanaktis“. 

Lenkų kalbos Maironis nemylėjo, nešnekėjo lenkiškai. Edeliukai, 
kai ėjo į gimnaziją, norėjo mane išmokyti lenkiškai. Maironis man 
sako: „Tai tu, Anut, juos mokink lietuviškai, nešnekėk lenkiškai: juk 
čia Lietuva“. 

Padykusios buvom. Spalio ar lapkričio mėn. buvo tokia žydų šven- 
tė. I-me aukšte gyveno žydai. Jie užsidaro langines ir meldžiasi. Mu- 
dvi su Tekle ir einam palangėm. Brūkšt, brūkšt, atidarom langines ir 
nulekiam. Jie išeina, užsidaro, vėl iš naujo ima melstis, o mes ir vėl 
atidariusias pabėgam. Ateina žydė, pasiskundžia Maironiui. Jis pasi- 
vadino mus: 

- Kodėl taip darot? Jų tokia tikyba, tokia malda. Ateis dar pasiskus- 
ti - klūposit ant žvyrų. 

Susipažinau su mergike, kuri pas žydus tarnavo. Ji vadino mane: 
„Einam į jų bažnyčią“. Turiu pasiklausti: 

- Tėveli, aš noriu eit į žydų bažnyčią pasižiūrėti. 

- Tai tave reiks krikštyti iš naujo, - juokiasi. - Nereikia eit, trukdyti 
jiems. 

Namo giminėms neužrašė, paliko muziejui, tik Lipčių mergaites 
laikė, leido į mokslus. Kai baigė gimnaziją, Edeliukai išėjo. Tadukas 
žadėjo eit į Kunigų seminariją. Algiukas - vaistininku. 

Marcelė irgi man buvo gera. Pasitikėjo, mylėjo geriau negu sesers 
mergikes. Paklusni buvau. Algą Marcelė mokėjo po keli rublius. Do- 
vanų duodavo, drabužiukų nupirkdavo. Rodydavo savo daiktus, saky- 
davo: „Mirsiu - tavo kraitis“. 

Paskui vieną kambarį Marcelė išnuomojo kunigui Vaitkui. Būdavo, 
aptarnausiu - atlygins. 

Išeinu sykį iš katedros bažnyčios. Skelbimai prie telegrafų stulpų - 
vaina. Vyrus šauk. Tuojau sargas išbėgo. Marcelės nebuvo. Atėjo rusai, 
sako: „Patuštinkit tą namą ant ligoninės, gal miestas apsuptas bus“. 

Per naktį iškraustėm iš kambarių geriausius daiktus, sunešėm į 
sklepus. Ant rytojaus ateina rusai vyriausi, užem namą ant ligoninės. 
Gavom pasišalinti. Geriau būtų, kad būtumėm visi pasilikę. Dabarti- 
niu mano protu - tai nereikėjo bėgti, valgyti turėjom. Tada gąsdino: 
„Vokytis apsups, teks badu mirti. Vaikus prie sienos kals“. 

Rytą Lipčius atsiuntė arklius. Kaip apsitaisę buvom, taip išvažia- 
vom. Nieko neišnešėm. Maironis dar pasiliko, paskui iš Kauno išva- 
žiavo į Tytuvėnus. 

Parvažiavom į Bernotus. Aš kelias dienas pabuvau pas Lipčius, pas- 
kui parvažiavau pas savo tėvus į Kaplius. Marcelė pasiliko Bernotuose. 

Paaugau, išėjau tarnauti į kaimą. Po karo su Maironiu nesusitikom. 
Lipčienė buvo atvažiavusi, aplankė. Pasakojo, kad parvažiavę į Kauną 
nieko nerado, viskas buvo išdraskyta, viena lova pasilikusi. 

Marcele palaidoti parvežė į Betygala. Lipčienė ten irgi palaidota. Ir 
Birutėlė ten. 

1924 metais ištekėjau, turėdama 27 metus, gyvenom po vidukliš- 
kius. 


Viduklė, 1980-04-09. Užrašė D. Jacevičiūtė ir J. Norkutė. 


MLLM R3 13873. 


Juozas Pipinis 


Juozas Pipinys, g. 1889 m., liaudies menininkas, audėjas, šiuo metu 
pensininkas, gyvena Rokiškyje. Kilęs nuo Kamajų, iš Pašilės, ten jo 
tėvas grafo karčemą nuomojo. Tėvas buvęs griežtas, net žiaurus, to- 
dėl jis 12 metų iš namų pabėgęs ir Alsetų dvare 7 metus ištarnavęs. 
Paskui nuo brolio išmoko siuvimo amato. Mokyklos lankyti netekę, 
likęs mažaraštis. 1910 m. buvo pašauktas kariuomenėn, bet atleistas. 

Pažįstamas kamajiškis tarnavęs Kauno kunigų seminarijoje. Jis prane- 
šė, kad Pipinys galįs ten darbo gauti. Taip jis atsidūręs Kauno kunigų 
seminarijoje ir įsitaisęs pasiuntiniu. 

Kaip rimtą ir sąžiningą, seminarijos rektorius Maironis jį pakvie- 
tęs į savo namus už pasiuntinį liokajų (patarnautoją). Čia jis išdir- 
bęs nuo 1910 iki 1914 metų. Maironio namas (dabar Rotušės a. 13) tik 
buvęs baigtas remontuoti, jam tekę baigti jį valyti. Pats Maironis ligi 
tol gyvenęs seminarijoje, savo kabinete, turėjęs atskirą įėjimą. J. Pipi- 
niui kambarys buvo duotas pačiame Maironio namo gale, už salės, Jo 
pareigos buvo: saugoti butą, padėti seseriai Marcelei ruošoje, stalan 
paduoti, mieste reikalus atlikti, rankraščius spaustuvėn nunešti. Lau- 
kiamus svečius pats Maironis pro duris įsileisdavo. Skylučių duryse 
Pipinys neprisimena. 

Pradžioje Maironis jį kalbinęs stoti į dvasininkų luomą. Siūlęs jam 
paskirti klierikus, kad paruoštų jį moksle. Bet Pipinys atsisakęs, ir 
Maironis daugiau niekados apie tai nebeužsimindavęs. 

Tuo metu Maironio namuose veikė dailin. Antano Aleksandravi- 
čiaus dailės mokykla. Pipinys dažnai ateidavęs į dirbtuves pasižiūrėti. 
Ir pats ėmęs piešti, pradžioje ant medžio, o vėliau ir lipdyti. Maironis 
tuos kūrinėlius patardavęs nenaikinti. Taip buvęs sustiprintas ir pa- 
gilintas jo palinkimą į meną. Tuo metu Pipinys domėjosi siuvimu ir 
audimu. Maironis jam sakęs: 

- Vieno tikslo nesieki, o kelių iš karto, matysi, neįveiksi. 

Jis taip galutinai ir neapsisprendęs. 

Maironis buvo labai paprastas žmogus. Tai buvo asmuo, pilnas 
tikro žmogiškumo. Dažniausiai rimtas, šposų nemėgdavo. Brangino 
darbą ir pats jo nevengė. Kur dabar yra sodelis, tuo metu ten buvo 
priaugę paprastų didelių medžių. Už aukštų šakų nukirtimą Mairo- 
nis mokėjo po 5 rub. Kada buvo raunami kelmai, pats Maironis kartu 
su darbininkais virvėmis juos traukė. Kartą net apvirto. Paskui ruošė 
žemę sodui, pats agrastams duobes kasė. Nebijodavo susitepti rankų 
ar susipurvinti. Kartu su juo Maironis eidavęs malkų pjauti, nors sil- 
pnas pjovėjas buvęs. Valgydavęs paprastus valgius, be jokių ypatingų 
pasirinkimų. Alkoholio nevartojęs, tik prie svečių sesers Marcelės pa- 
darytą midų. Namuose valgydavęs pusryčius ir vakarienę. Prie stalo, 

bejų pačių, visados dar būdavę 2-3 asmenys, tai - giminaitės, mergai- 
tės, einančios mokslus. Kai atvažiuodavęs Lipčius, švogeris, pas Mai- 
ronį neidavęs, nakvodavęs pas kiemo sargą. 

Pats Maironis neskambindavęs pianinu, balselis jo buvęs men- 
kas. Savo kunigiškas pareigas atlikdavęs uoliai. Esąs pastebėjęs, kaip 
Maironį, atsiklaupęs viduryje kambario, meldęsis, nors čia pat buvęs 
minkštas suolelis. Moterys retai pas Maironį lankydavęsi. „Kai būdavę 
iškilmingi priėmimai, - kaip Pipinys sako, - prisirinkdavo visokių „ša- 
liamory', ponių ilgom sukniom." Nuo svečių Pipinys gaudaves daug 
arbatpinigių, kurių nemažai susitaupė. 

Maironis nemėgo, kad jo atvaizdas būtų platinamas. Viena knygi- 
ninkė, bene Vitkauskytė, labai norėjo išleisti Maironio atvaizdą. Kele- 
tą kartų tuo reikalu lankėsi pas Maironį, bet jis nesutiko. 

Maironio sidabriniai daiktai ir kitos brangenybės (aukso kryžius 
ir kt.) buvo laikomi dailioje, blizgančioje dėžėje. Kartą aš pastebėjęs, 
kad dėžės nebėra. Bet jam niekas nieko nesakes, ir jis apie ją nesiklau- 
sinėjęs. Tik po Maironio mirties Marcelė jam pasakiusi, kad brange- 
nybés su visa dėže nežinomu būdu buvo dingusios iš namų; kaip Pipi- 
nys sako, vagys per užraktus išnešę. Visas įtarimas ir priekaištai turėję 
tekti Pipiniui. Bet Maironis jam nieko nesakęs ir Marcelei griežčiau- 
siai apie tai prisiminti uždraudęs, Pipinio sąžinė būtų rami, ir jokie to 
ištikimo žmogaus įtarinėjimai nedrumstų. „Toks nepaprastas žmogus 
buvo Maironis!“ - sako Pipinys. 

Kai vokiečiai atėjo į Kauną, ir Maironis, ir Pipinys išbėgę: jis į tė- 
viškę, Maironis į Panemunėlį, pas savo mokslo draugą Budriką. Čia jis 
kartais Maironį aplankydavęs. Panemunėlyje jam pasiuvęs didelius, 
neapmuštus, juodus kailinius. 

Po karo Pipinys vėl nuvykęs į Kauną. Susiieškojęs darbą banke - 
sargu. Jam reikėję rekomendacijų. Maironis jam parašęs labai gerą 
atsiliepimą, ir taip čia ilgą laiką ištarnavęs. 

Jokio Maironio palikimo neturi. Tik Marcelės dovanotą su jos auto- 
grafu Maironio raštų V-tą tomą. 


1967-12-26. Užrašė Jonas Vajega. 
MLLM R3 8983. 

Danutė Lipčiūtė-Augienė 


Maironis turėjo tris seseris: Prancišką, Marcelę ir Kotryną. Visoms jis 
buvo meilus brolis, bet sesuo Pranciška, kūdikiu būdama, susitrenkė 
ir nuo mažumės liko kurčia ir nebylė. Nors su Pranute brolis Jonas 
mokėjo lygiai gerai kaip ir kiti šeimos nariai susikalbėti, bet artimes- 
nis bendravimas buvo sunkus. Kotryna jauna ištekėjo, paveldėjo tė- 
viškę — Bernotus. Šeimyninis gyvenimas, kurs jos anaiptol neglostė, 
sugriebes ją laikė savo kietuose naguose, tik labai retai leisdamas susi- 
tikti su broliu. Jai, palyginant jaunai, staiga mirus, Maironis pašarvojo 
jos kūną savam bute, vėliau - Kun. seminarijos bažnyčioje, ten laikė 
gedulingas pamaldas ir pats nulydėjo į kapines. Marcelė liko nete- 
kėjusi. Mano atsiminimuose Maironis neatskiriamas nuo jos. Vos tik 
Maironiui iš Petrapilio dvasinės akademijos grįžus Lietuvon, Kauno 
kunigų seminarijon rektoriauti, sesuo Marcelė persikelia iš tėviškės 
(tuo metu ji gyveno Betygaloje) šeimininkauti ir nepalieka savo brolio 
ligi jo mirties. 

Jam mirus sesuo Marcelė skaudžiai pakelia išsiskyrimą, ji nėra pajėgi 
ištarti bent žodį, jei kas nors užkalbina grįžtančią kasryt iš Kauno ka- 
tedros šventoriaus, palaisčiusią ant brolio kapo gėles, kurios taip leng- 
vai nyksta, kaitinamos karštos pietų saulės bažnyčios papėdėje. Sun- 
ku buvo Marcelei, likusiai vienai didžiuliame brolio bute, Muziejaus 
Nr. 5. Kiekvienas daiktelis dar tebekvėpavo taip staiga pakąsta gyvy- 
be, kiekvienoje kertėje dar tebemirė žingsniai, kurie taip dažnai buvo 
girdimi popiečiais grįžus Maironiui, papietavus Kunigų seminarijoje. 


Maironio namai 


Maironis mėgo popiečio pasivaikščioti savam sode, bet jei ten užklys- 
davo koks svetimas žmogus ar kieme per daug įsismaginę triukšmavo 
vaikai, jis eidavo į namus. Sunku buvo seseriai, kurios darbšti ran- 
ka rūpestingai tvarkė namus, rūpinosi kiekviena smulkmena kaip 
nuoširdžiausia ir pasišventusi motina. Sunku buvo sustabdyti supa- 
mą kėdę, kuri netyčia, lyg vėjo praeinant užgauta, imdavo suptis. Ir 
stebėjais tik, kad joje jau nematai žvilgant žilųjų garbanų ir auksinių 

akinių rėmai neblizga ankstyvoje prieblandoje. Sunku buvo klausytis 
valandas skaitančio laikrodžio, kuris stovėjo kertėje prie Maironio ra- 
šomojo stalo, ant nedidelės trikampės lentynėlės, ir kur marmurinis 
baltas žmogus suko mėlyną, žvaigždėmis nusėtą rutulį. O sode raudo 
žagariškės vyšnios, sirpo didžiuliai agrastai ir noko pirmieji obuoliai. 
Ir tyli vaikščiojo Marcelė, kad nebuvo kam bepasidžiaugti pirmaisiais 
vaisiais, tik gėlės, nuneštos į katedros rūsį, išverkdavo savo pasiilgimą 
ir mirdavo nepaglostytos. 


Poeto sodas 


Sodas buvo Maironio ir jo sesers Marcelės pasididžiavimas. Namai, 
kurie taip natūraliai vėliau buvo visų vadinami Maironio namais, 
buvo nupirkti netrukus grįžus iš Petrapilio. „Pirko juos, pasiskolinęs 
pinigų iš seserų Pranciškos ir Marcelės, vien dėl to, kad į Kunigų se- 
minarijos rajoną neįsibrautų koks žydas. „Tas, vėliau virtęs jo pastan- 
gomis gražus namas, - sako mano sesuo Teklė, - buvo aptriušusių 
rusų kareivinių laužas. Aplink akmenų ir plytgalių krūvos. Visa tai 
Maironis su seseria išvalė, iškasė naujiems medžiams duobes, patys 
susodino ir užaugino.“ 

Sode visą laisvalaikį ir praleisdavo: pavasarį bekasinėdami abu 
serbentų ir agrastų krūmus, bepurendami žemę pirmiesiems žiede- 
liams - gležnosioms snieginėms, kurių keli skambalėliai visą laiką 
baltavo ant jo rašomojo stalo, kol juos pakeisdavo tamsiai mėlynos 
karolinės gegutės, sultingi geltonieji narcizai, vėliau konvalijos. O jų 
buvo taip daug privisę, kad visi takai buvo apjuosti tamsiai žalių lapų 
su iš jų bekyšančiais baltuojančiais karolėliais. Ten skaitė ir meldėsi 
Maironis. Sesuo Marcelė žvaliai stengdavosi, kad niekas jo ramybės 
nesudrumstų. 

Sode augo akacijų, vyšnių, dekoratyvinių smulkiųjų roželių: me- 
džių, jazminų, serbentų, milžiniškai didelių aviečių. Pietiniai sodo 
kampe noko vynuogės, augo kukurūzai, šparagai ir saldžiosios bul- 
vės. Braškės lyg obuoliukai ridinėjosi žemėj, o įvairi atmaina slyvų ir 
didžiųjų kriaušių, kurios sutirpdavo burnoje vos prilietusios gomurį, 
dažną viliojo į svečius. 

Desimts mety su Maironiu 


Tą visą puikiai atsimenu, nes daugiau kaip per dešimtį metų buvau 
pilnateisė jų naikintoja. Maironis, mano mamytės Kotrynos tikras 
brolis, buvo asmuo, kuriam turiu būti daugiau negu dėkinga. Jisai 
man, o iš dalies ir kitiems mano broliams ir seserims, yra daug pa- 
dėjęs, mokėdamas už mokslą ir leisdamas gyventi savo pastogėje. Iš 
tikrųjų reikia stebėtis jo, o ypač tetos Marcelės kantrybe, kai kartais 
susėsdavo prie stalo nemažas būrys mokslus beeinančių triukšmada- 
rių. Jų tarpe būdavo ne vien sesers Kotrynos vaikai, bet ne giminaičiai, 
o artimų draugų vaikai, parapijiečiai. 

Maironis mylėjo besimokantį jaunimą, su juo sėda kartu į stalą, 
turėdamas laiko šposauja, nesigaili gardesnio kąsnio, dažnai ragina 
seserį: „Marcele, atnešk tą, paduok tą, - vaikai tur būti sotūs“. Mai- 
ronis nemėgo pūstis, jis paprastas ir natūralus. „Jis nemėgsta žeminti 
žmogaus ir esant net aukštiems ir garbingiems svečiams vaikams įsa- 
ko sėstis kartu prie stalo“. (Iš kun. K. Rickaus prisiminimų.) Jie keitė- 
si. Vieni baigdavo, išvažiuodavo, kiti užtūpdavo jų vietas. Aš buvau 
paskutinė, šeimoje vadinama - pagrandukas, ir tik pradžioje gyvenau 
keliese. Nuo 1926 metų likau vienintelis dėdės ir tetos Marcelės glo- 
bojamas vaikas. 


Tado Daugirdo dekoracijos 


Grįžtant prie Maironio namo, reikia pasakyti, kad Maironis ne visą 
laiką jame gyveno. Jis, kaip ir kai kurie kiti Kunigų seminarijos pro- 
fesoriai, turėjo butuką pačioje seminarijoje. Tuo tarpu namuose gy- 
ventojai keitėsi, turiu galvoje tiesioginiai Maironio butą. Jame gyveno 
savo eksprezidento metais Antanas Smetona su šeima, kitą buto dalį 
kelerius metus buvo užėmęs prof. Iz. Tamošaitis, viename kambarė- 
lyje kurį laiką gyveno kun. Krupavičius, vėliau kun. Yla. Bute buvo 
didžiulė salė, kurioje buvo ruošiami didieji seminarijos priėmimai 
(sutilpdavo ligi 200 žmonių), kol Kunigų seminarija dar neturėjo savų 
didžiųjų rūmų. Salė buvo dekoruota tautiniais motyvais Tado Dau- 
girdo. 

Maironio namuose Kaune pro langą svaiginančiai veržėsi žydinčio 
sodo įsisiūbavęs kvepėjimas, kurio viršūnėmis ką tik nušliaužė pasku- 
tinis posmas „Marija, Marija“. Seminarijos bažnyčioj baigėsi geguži- 
nės pamaldos ir nepailstamai šnypščia virtuvas nedideliame pailgame 
kambarėlyje, Muziejaus 5. Ten valgomas stalas, indauja, langas į sodą 
ir Nemuno-Vilijos santaką. Iš ten matai tolimą Vilijampolės krantą, 
kitoj pusėj Aleksoto kalnas, Marvelė, seminarijos rūmai, sodas. Va- 
karienė laukia. Vakarienę Maironiui gamindavo Kun. seminarijos 
virėja, kaip ir kitiems mokomojo personalo asmenims, ir ją reikėda- 
vo tik parsinešti. Patiekalai nesudėtingi, Maironis valgių nesirinko 
ir neišmisliojo. Kas vakarą valgė rūgusį pieną su virtomis bulvėmis 
ar tarkuotais bulviniais blyneliais. Mėgo miltinius skrylius su maltų 
aguonų padažu, o šližikus - su aguonų pienu. Vakarienė būdavo vi- 
sad kukli. Gėrimų niekad vienas nevartojo. Mėgo sidabrinius indus 
ir pasitaikius progai pirkdavo gražaus išdirbinio sidabrines cukrines, 
pyragėliams dėti lėkštes, servetėlėms įmauti žiedus, druskines. 


Maironis ir gimnazistė 


Virtuvas užsispyrusiai šnypščia, ir vakarienė uždangstyta laukia. 
Laukiam ir mudvi su teta Marcele pareinančio dėdės, o jis dar kažko 
paklydo sode. Jis dar aplanko bites, kurių keli aviliai stovi rytiniame 
sodo kampe. Bet ilgai netrukęs dėdė jau sėdasi prie stalo. Prieinu ir 
pabučiuoju ranką: „Matai, ir ekskursantė jau namie“. „Parvažiavau 
jau vakar, dėde, tik vėlai“. „Na, patiko Karaliaučius? Matei, kad ir viš- 
tos ten lietuviškai tebekarkia?“ O taip, aš mačius. Mūsų gimnazijos 
ekskursiją sutikę Lietuvos konsulato žmonės mus vaišino apelsinais, 
kurių galėjom valgyti, kiek tik širdis troško. Mes buvom muziejuose, 
soduose ir pilyse, matėme ir kalėjimą, kur Kęstutis kryžiuočių buvo 
kalinamas, ir girdėjome primokyto vokiečio aiškinimą, kad jis ten net 
dešimtį metų išbuvęs. „Melagis“, - tepasako dėdė. Nerimstu nepasi- 
gyrusi, kad nors tik trečioje klasėje esu, o puikiai visur vokiškai su- 
sišnekėjau. To tereikėjo. Dėdė pažiūrėjo į mane, paraudo, ir jo akinių 
siūlelis ėmė drebėti. Pajutau, kad mano pasigyrimas bus jam labai 
nepatikęs. 


492 


- Tuo nėra ko girtis. Jei būtum su visais ten lietuviškai susikalbė- 
jusi, jei būtum bent kelių žodžių beužsnūstantį lietuvį savos kalbos 
išmokiusi, galėtai džiaugtis. O dabar gėda, kad, būdama lietuvė, sten- 
geis vokiškai vapalioti. 


Dėdė susijaudino 


Aš ieškojau bent šapo padėčiai išgelbėti. Kalbėjau, kad buvome Kara- 
liaučiaus operetėje. Ten sutikome vokiškoje uniformoje policininką, 
kuris gražiai ir laisvai lietuviškai kalbėjo. 

— Tai tik dėl to, kad jis nebuvo toks minkštasprandis. Lietuvių ir yra 
toji baisi yda, kad jie savinasi tuoj kas svetima, išsižada lengvai, kas 
jiems prigimta, kas jiems šventa, be ko jie neturėtų teisės ir žmonėmis 
būti vadinami. Todėl viskas prie jų ir limpa. Gėda! 

Dėdės dideli kampuoti akinių rėmai vis dar neramiai judėjo ir sti- 
klinėje, įstatytoje į sidabrinį laikytuvą, liko pusė neišgertos arbatos. 
Tada aš nemaniau, kad būčiau supratusi, kaip giliai pažeidžiau dėdę. 
Tada man buvo gaila daugiau savęs, kad nepataikiau. Dabar, kai mano 
galvojimas daugiau subrendęs, suprantu, kad dėdė, rūpinęsis mano 
išsimokslinimu, laikęs mane savoj pastogėj, kur visa kvėpavo jo tik 
tėvynės ir lietuvių kalbos meile, - išsigando, iš kur manyje, toje be- 
bręstančioje lietuvėj mergaitėj, galėjo gimti toks tuštumas. 

Kitais metais, kai gimnazija suruošė ekskursiją Klaipėdos kraštan, 
aš puikiai atsiminiau dėdės to vakaro pašnekesį ir grįžus džiūgauda- 
ma pasakojau, kad mums niekur nereikėjo kalbėt vokiškai, kad mus 
visi suprato ir kalbėjo lietuviškai. Dėdė tik nusišypsojo. 


Maironio įrašas moksleivės albume 


Nors išbėgdama iš Lietuvos nespėjau pasiimti net brangiausių asme- 
nų nuotraukų, bet kažkokiu stebuklingu būdu įsimaišė tarp doku- 
mentų dėdės ranka įrašytas eilėraštis į mano poezijos albumą. 


Vaikeli, mokinkis. 
Lietuve vadinkis, 
Doros nenustok niekados. 

O, mokslas daug gali: 

Suteiks jis tau dalį, 

Apsaugos nuo vargo, skriaudos, 
Jei Dievo garbės 

Tau liepimai tuščia neskambės... 


1926 m. kovo 22 d. Kaunas 
Pral. J. Maironis. 


Atsimenu, buvau kiek nusivylus tada, kad dėdė neįrašė man nau- 
jo, tik man skirto eilėraščio, bet šiose eilutėse, rodos, taip suglaustai 
išreikšta visa, ko gali reikalauti iš lietuvės mergaitės, kad dėdei atrodė 
jis tinkamiausias. 


Kilimu iš Žemaitijos, nusiteikimu — aukštaitis 


Kai, paskutinėje klasėje būdama, pasiskaičius apie lietuvių tarmes, aś 
pasigyriau sužinojusi pagaliau tikrai, kad esu žemaitė, dėdė tik nusi- 
juokė: „Kaip tu gali būti žemaitė, jei aš juo nesu?“ O kai teta Marcelė 
įsiterpė lyg man norėdama pritarti, dėdė trumpai tepasakė: „Aš tai 
nesų žemaitis, jei jūs norit - vadinkit save tokiomis“. Studijuodama 
lietuvių tarmes Lietuvos universitete, atsiminus pasikalbėjimą su 
dėde, aiśkinausi su dr. A. Saliu. Visi daviniai buvo mano pusėje, Ber- 
notai, nors būdami arti viduriečių ribos, priklauso žemaičiams. Mai- 
ronis kažkodėl savęs tokiu nelaikė. 

Reikia pasakyti, kad dėdė nesikišdavo į jo globojamų giminaičių 
asmeniškus reikalus. Gal dar daugiau, jų dvasios pasaulis jam buvo 
visiškai svetimas. Per dešimtį metų gyvenant kartu su juo, aš nebuvau 
nė sykio išbarta, o esu daugiau negu tikra, kad būdavo už ką. Tarp kit- 
ko, per visus aštuonerius metus jis pasirašinėjo mano dienyne, buvo 
kviečiamas į gimnazijos auklėtinių tėvų posėdžius, bet nė karto ne- 
buvo ten nuėjęs. Lygiai taip pat neatsimenu, kad būtų prasivėrusios 
kada plačiau jo širdies durys pokalbiams, pašnekesiams, kuriuose jo 
žodis ir nuomonė būtų tiek daug ką nusvėrusi. 

Auklėtinio atsiliepimas 


Kun. K. Ričkus tačiau, buvęs Maironio auklėtinis seminarijoje, man 
rašytame laiške sako: „Kaip rektorius ir profesorius, Maironis buvo 
tėviškai geras, auklėtinių gerbiamas ir mylimas. Jo laikais nebūdavo 
jokių nesusipratimų tarpe vadovybės ir auklėtinių. Buvo didelis psi- 
chologas ir pastabus. Rodos, nieko nemato, nesiteirauja, o viską žino 
ir puikiai pažįsta. Nebuvo smulkmeniškas. Jei jis rasdavo, kad reikalas 
tikrai rimtas, pasišaukdavo auklėtinį pas save į kambarį ir trumpai, 
pabraukęs per savo garbanas, pasakydavo: „Tai matai, tamsta, gal ge- 
riau pasiieśkotum kitos mokyklos“. Tada jau skubėk rašyti prašymą 
išvažiavimui ir kraustykis. Kun. prof. S. Yla gi savam laiške įterpia: 
„Mūsų laikais Prelatas buvo retas svečias alumnų tarpe ir rektoriškai 
aukštas, gal kiek oficialus, nors visad mielas ir nuoširdus“. 


Maironio širdgėla 


Ir šiandien, kai stengiuos atsiminti viską, kai stengiuos atsakyti į šim- 
tus bekylančių klausimų, kai tiesiog ilgestingai varstau duris į praeitį, 
kai taip negailestingai aibes dalykų yra sugraužusi ir išvogusi užmarš- 
tis, visur aš sutinku dėdę susitelkusiai ramų, slopinančiai tylų ir kie- 
tai nekalbų. Ir man rodos, aš matau jo veide rūpestį, kartais kančią, 
kažką, ko jis žodžiais nėr pajėgus išsakyti, o jo skausmas, išsiliejęs po- 
pieriuje, sutinka negailestingą kritiką ir žemą (tuo metu) įvertinimą. 
Aš drįstu spėlioti, kad Maironis širdgėliškai pergyveno savo kūrybos - 
poezijos suretėjimą, o kaip tūlas kritikas pasakydavo - sumenkėjimą - 
ir vienumoje, kurios nepažeidė nei jo sesers, nei mano buvimas, jo 
visa būtybė virsdavo kentėjimu, kurio negalėjo paslėpti siela, spindé- 
dama žmogaus išorės bruožais. 


Skundas išspausdintas po mirties 
Kad tokią būseną Maironis bus išgyvenęs, aiškiai suprasime pasiskai- 
te jo „Skausmo skundą“, kuris buvo išspausdintas tik po dainiaus mir- 


ties, kaip to ir reikalavo jo valia: 

Už tatai, kad tave, tave vieną tiktai 

Nuo jaunųjų dienų aš mylėjau karštai. 

Kad tau įkvėptas, amžinas giesmes po kojų 
Iki šiol nenuilsdamas klojau ir kloju, 

Kad kaip pranašas Tau atgimimą skelbiau, 
Jį už savo gyvybę pamilęs labiau... 


Ir šitai, kaip kareivis nelygioj kovoj, 
Be garbės ir be vardo tėvynėj laisvoj 
Aš parblokštas ir vienas... 

1927 m. VIII 22 


Teatre su Maironiu 


Būdavau nepaprastai laiminga, kai dėdė mane vesdavosi į Valst. teatrą 
žiūrėti vaidinamų jo dramų: Kęstučio mirtis, Vytautas pas kryžiuočius 
ar Vytautas karalius'. Sėdėdavau su juo parteryje vaidinimų metu, o 
pasibaigus grįždavau su juo iš lėto namo. Bandydavau žavėtis tuo, ką 
mačiau. Tačiau dėdė dažniausiai tylėdavo. Ir be galo būdavo ilgas ke- 
lias nuo teatro ligi namų. Dviejose esybėse virė kova - subrendusio, 
kūrybiško, kenčiančio dėl tautos ir savo vidaus jėgų, neberandančio 
kelio į tautos sūnų širdis žmogaus ir bręstančio, vienatvės lygiai taip 
pat bijančio ir tylos nedrįstančio sudrumsti vaiko... 


Vienas atsitikimėlis 


Kai 1930 metais gimnazijoje buvo suvaidintas mano parašytas dviejų 
veiksmų veikalėlis iš Vytauto Didž. gyvenimo, apie kurį nebuvau nė 
žodžio prasitarus dėdei, už poros dienų po to, per vakarienę, dėdė ke- 
lis kartus pažiūrėjo į mane šypsodamas ir tarė: „Tai ką, ir tu ėmei rašyti 
dramas?" ir padavė man dienraščio Rytas numerį, kur tilpo trumputé 
recenzija apie minėtą vaidinimą. Aš pasakiau šį bei tą ir paklausiau, 
gal dėdė norįs pats paskaityti, gal jam įdomu. „Gerai. Kitą kartą.“ Ta- 


' Maironis, Didysis Vytautas - karalius. 

Čiau skaityti jis jo neskaitė, nes aš nedrįsau nunešti. Maironis nebuvo 
tumiškas. Jei jis būtų buvęs toks, nebūtų parašęs: 


... Poetų taip daug Lietuvoj atsirado, 
Kad ėmė net mūzos begąsčiotis bado, 
Gausingai svirpliams sugiedojus... 


Oficialus ir šaltas, santūrus ir ramus, rezervuotas. Todėl ir man 
dėdė Maironis atsistoja mintyse lyg toji daina, kurią girdim, kurią 
išmokstam ir dainuojam, net nežinodami ir nesiklausinėdami, kas 
ją parašė, tai lyg vargonų muzika, kelianti, nešanti mus aukštybės- 
na, liūliuojanti ir raminanti, tai jo giliai iškentėta pranašiška lyrika, 
kalbanti tiesiai lietuviui į širdį. Tai jo kūrybiškoji galia, kuri pavergia 
ir užvaldo. Tos šviesos persunktas Maironio asmuo net pilkiausioje 
geliančioje kasdienybėje, net šalčiausiame abejingume išlieka visad 
aukštumoj. 

1920 met. Maironis parašo satyrą Lietuva - didvyrių žemė. 


... O tų partijų tarp mūsų, 

Jų programų ir barnių, 

Tiek vargiai pas vargšą bl(usu) 
Atsiras už marškinių... 


Jis nemėgo susiskaldžiusios visuomenės ir nebuvo entuziastas vis 
bedaugėjant Liet. u-to studentų korporacijoms. Į iškilmingus posć- 
džius kviečiamas eidavo labai nenoriai, jų tiesiog vengdavo ir tomis 
dienomis namuose būdavo blogoje nuotaikoje. Baisiai nemėgdavo 
rinkliavų. Jei žinodavo už durų laukiantį atėjusį su aukų lapu, ne sykį 
visai durų neatidarydavo. „Kas bus, jei jaunimas įpras ubagauti? Kam 
tie pinigai? Baliams, alučiams? Pinigus reikia uždirbti ir juos sunau- 
doti reikalingiems dalykams“ Pinigas, pakliuvęs pas Maironi, būdavo 
saugus. Nesilepindamas pats, nemėgo lepinti ir kitų. 


Viešnagėse 


Visai kitoks Maironis viešnagėse. Maironis labai mylėjo svečius. Su 
jais jis buvo linksmas, gyvas, judrus. „...mego juos vaišinti, su jais 

žaisti ar tai kortomis, ar būrimais. Todėl kai jis būdavo Bernotuose, 
svečiai nesibaigdavo', - rašo man brolis Stasys. „Buvo visad mėgia- 
mas draugijoje, nes visur pasireikšdavo poeto humoras. Net jaunimo 
draugijoje: studentų, gimnazistų, auklėtinių tarpe būdavo savas. Ra- 
gindavo žaisti, dainuoti. Klausimų ir atsakymų žaidime ne kartą visus 
prajuokindavo savo lakiu humoru“, - priduria kun. K. Rickus. 

Atsimenu pati, dažnai buvo ruošiamos arbatėlės namuose įvairio- 
mis progomis. Kartais, kai jos sekdavo viena po kitos, teta Marcelė 
imdavo bumbėti, nes, nors valgis dažniausiai buvo gaminamas Kun. 
seminarijoje, jį reikėdavo tiktai parsinešti, visa kita griūdavo ant se- 
sers Marcelės pečių. 


Maironio svečiai 


Pro mano akis praeina daug arbatėlėse matytų asmenų: kompozito- 
rius Naujalis, komp. A. Kačanauskas, dainininkės: Galaunienė, Lip- 
čienė, pianistė A. Smilgaitė-Dvarionienė, rašytoja Pleirytė-Puidienė, 
prel. A. Jakštas-Dambrauskas ir daug kitų. 

Arbatėlėse nuotaika šventiška ir pakili. Jose kompozitoriai forte- 
pijonu paskambina sukurtas savo naujas kompozicijas Maironio dai- 
noms. Dainininkės jas padainuoja. Deklamuojami eilėraščiai. Labai 
ryškiai atsimenu deklamuojant baladę „Jūratė ir Kastytis“. Ir raudona- 
jame salonėlyje susėdę svečiai jaučiasi, kad jų Maironis išliks amžinai 
gyvas ir amžinai jautriai ir vienodai bus artimas lietuvio širdžiai. 

Kai Kauno valstybės teatre ėmė repetuoti ir statyti Maironio dra- 
mas, arbatėlėse ėmė rodytis dramos veikalų režisierius Dauguvietis 
(man taip buvęs neįprastai įdomus savo nešiojimu auskaru), aktoriai: 
Kubertavičius, Vainiūnaitė, Žalinkevičaitė, J. Petrauskas, Vaičiūnienė 
ir kiti. 

Kauno muzikos konservatorijoje besimokantieji dainuoti kartais 
būdavo kviečiami taip pat. Tai, žinoma, buvo daroma jų rūpestingų 
mecenatų, kad supažindintų su rinktinės visuomenės meną mylin- 
čiais atstovais. Maironis tais viešnagių vakarais lyg atgimdavo: šyps- 
nys neužleisdavo vietos jo susimąstymams ir linksmi pokalbiai - sle- 
giančiai tylai. Tačiau visur nuosaikus, neužsimirštas. 

M. Vaitkus ir vysk. Paltarokas 


Mégdavo vaišinti svečius midumi, kurį taip jgudusiai mokėjo virti 
jo sesuo Marcelė. „Svaigalų iš viso nevartojo, gal retkarčiais išger- 
davo vyno, bet ir nebuvo fanatikas abstinentas", - mano paklaustas 
tuo klausimu atsako kun. K. Rickus. Į svečių tarpą neįrašiau kun. 
M. Vaitkaus, kurį būčiau daugiau linkus pavadinti artimu Maironio 
draugu - namiškiu, taip dažnai (ypač vėlesniais metais) Maironio ir 
kun. M. Vaitkaus keliai susipindavo, o gyvendamas netoliese, lanky- 
davo Maironį beveik kasdien ir visada dėdės svečių tarpe jį matydavau 
visad gyvą, niekad nenuilstantį, švelniai ir intriguojančiai bepinantį 
kokį sąmojų ar užtarnautai giriantį viešnios dailumą. Man regis, kun. 
M. Vaitkus ne sykį bandė išblaškyti per daug slegiančią ir slopinančią 
Maironio rimtį, stengdamasis įskelti jam džiuginančio optimizmo. 
Kitas klausimas, ar jam pasisekė. Taurusis ir šviesusis vysk. K. Paltaro- 
kas buvo dėdės artimas draugas ir mūsų visų labai laukiamas svečias. 


Maironis mirė 


Ir štai toji nelemtoji 1932 m. vasara. Birželio mėn. vidurys. Staiga grįž- 
ta dėdė iš Tytuvėnų, vos kelios dienos ten išvažiavęs vasaros atosto- 
gom. Grįžta tiesiog į Kauno miesto ligoninę. Niekas nenujaučia bai- 
sios kaulėtos šmėklos, niekas jos nemato tokiomis saulėtomis, pilno- 
mis žiedų kvepėjimo ir paukščių giesmių dienomis. Nenujaučia jos ir 
dėdė, nes jo liga jau taip sena ir čia tik jos naujas kaprizas. (Maironis 
jau kelinti metai gydėsi pas Lietuvos ir užsienio daktarus, turėjo ope- 
racijų. Jis sirgo pūslės liga.) Nenujaučiau, tuo labiau aš, išlaikiusi gim- 
nazijos baigiamuosius egzaminus. Lankau sergantį dėdę ligoninėj. Jis 
toks pat tylus ir ramus, kaip namuose vakarienių metu, tik perblyškęs 
ir skausmo ėdamas. 

- Dede, ką patartum man studijuoti? — klausiu jo. 

- Klauskis širdies, - atsako jis trumpai, o jo žvilgsnis klajoja kažkur 
toli toli. 

- Norėčiau kalbas, literatūrą, bet kad tai juk taip nepraktiška... Aš 
nežinau, gal... 

- Klauskis širdies, - pasako jis man dar kartą. 

Į palatą įeina daktaras, ir mudvi su teta Marcele išeinam namo. Kitą 
rytą aš atsisveikinu su dėde ir išvažiuoju vasaros atostogų pas seserį 
Tekle. Po poros dienų gaunam žinią: Maironis mirė. 


Danutė Lipčiūtė, „Maironis kasdieniniame gyvenime“, in: Draugas, 
Čikaga, 1952-05-31, Nr. 127; „Ar Maironis buvo žemaitis?“, in: Draugas, 
Čikaga, 1952-06-07, Nr. 133; „Maironis namie ir teatre“, in: Draugas, 
Čikaga, 1952-06-14, Nr. 139; „Maironis ir svečiai“ in: Draugas, Čikaga, 
1952-06-21, Nr. 145. 


Antanina Kurmauskaitė-Požėrienė 
Iš atsiminimų apie Maironį 


Su poetu Maironiu buvome giminės. Netgi dvigubi: iš motinos pusės 
Maironis man dėdė, o iš tėvo pusės - pusbrolis. Didžiojo karo metais 
aš likau našlaitė. Mane priglaudė savo šeimoje gyvenanti Bernotuose 
Maironio sesuo Kotryna Lipčienė. Tai buvo nuostabios širdies mote- 
ris. Jos namuose visiems užteko meilės ir žmogiškos šilumos. 

Po karo, kai Maironis jau gyveno Kaune, jis kartais atvažiuodavo 
į Bernotus aplankyti savo mylimos sesers, kurios labu gailėjosi ir už- 
jautė dėl jos sunkaus likimo. Norėjo net perskirt ją su vyru, mėgusiu 
stikliuką ir maža paisančiu ūkio reikalų. 

Jau užaugusi mergina, maždaug apie 1922 m. ašatvažiavau į Kauną ir 
apsigyvenau pas tetą Marcelę Maironio namuose. Maironis liepė man 
eiti į Karmėlavos ūkio mokyklą, bet aš jau laikiau save suaugusia ir mo- 
kytis nenorėjau. Mokiausi siūti privačiai. Gyvenau Maironio namuose 
iki 1925 m., kol ištekėjau. Kai teatre tuo metu ėjo Maironio dramos, 
tai jis vesdavosi kartais namiškius į ložę. Vieną sykį nebuvo kam eiti 
į teatrą, tai nuėjome mudu su Maironiu ir žiūrėjome Kęstučio mirtį. 

Maironio namuose visada būdavo daug jaunimo, nes jis į mokslus 
leido beveik visus sesers Kotrynos vaikus. Poetas mėgo dainas ir mu- 
ziką. Sesers vaikai buvo geri dainininkai. Kai pas Maironį susirinkda- 
vo svečių, kviesdavo prie stalo ir gimnazistus. Jie dainuodavo ir skam- 

bindavo gitara arba pianinu. Pinigų sesers vaikams Maironis vengdavo 
duoti. Davė duoną, kambarį ir leido į mokslą. Sakė, duodu jums turtą, 
kurio niekas neatims. Sesers sūnus Stasys, dėdės remiamas, mokėsi 
kažkur užsieny. Bet Maironis sužinojo, kad jis ten lėbauja ir leidžia 
laiką su moterimis, o į mokslą numoja ranka. Tada Maironis nutraukė 
jam pašalpą ir daugiau nesiuntė pinigų. 

Šiaip jau savo namuose Maironis giminaičiams davė visišką laisvę 
ir niekam neprimesdavo savo valios. Ką studijuoti ar kokią specialybę 
rinktis - leido patiems pagal savo norą. Jo sesuo Marcelė labai norėjo, 
kad kuri nors iš sesers mergaičių eitų į vienuolyną. Bet nė viena ne- 
norėjo. Įkalbinėjo teta Marcelė ir mane eiti į vienuoles. Sakė, tik eik, 
duosiu visą kraitį ir reikalingą pinigų sumą. Maironis, nugirdęs tokias 
kalbas, liepė Marcelei nesikišti į vaikų asmeninius reikalus ir nieko 
neversti prievarta rinktis gyvenimo kelią. Tegu patys nusprendžia, 
sakė. Tegul mokosi, o paskui supras, kur kam reikia eiti. 

Poetas mėgo gėles. Sode takų pakraščiai būdavo apsodinti gėlėmis 
ir šiaip jų daug buvo auginama. Girdėjau, kad Maironis turėjo kažin 
kokią moterį, kurią kartais lankydavo ir nešdavo jai gėlių. Eidamas į 
miestą, jis kartais prašydavo manęs arba sesers Marcelės priskinti jam 
puokštę gėlių. Mes spėjome, kad nešė tai moteriai. 

Kai ištekėjau, iš dėdės namų išėjau. Bet ir vėliau dažnai tenai lanky- 
davaus. Ten buvo mano kelio galas, žinojau, kad visada manęs laukia 
ten geras žodis ir paguoda. 


Užrašė Pranciška Genevičiūtė. 
MLLM R, 6506. 


Juozas Gečius 


Nuo vaikystės žinojau Maironį kaip mėgstamą dainių ir gražių eilė- 
raščių autorių. 

1912 m. besimokydamas Šiaulių gimnazijos 4 klasėje, pirmą kartą 
pamačiau Aušrinėje Maironio nuotrauką. Tais metais buvo pažymi- 
mas jo 50-ties metų jubiliejus. Labai nustebau, kad Maironis kunigas, 


501 


nes anksčiau žinojau jį tik kaip poetą. Ilgam laikui išliko jis mano 
vaizduotėje, toks didingas, nepasiekiamas, su spindinčiais pensnė, 
kaip mano dėdė kunigas. 

Susipažinau su Maironiu 1919 metais. Tada jau buvau baigęs gim- 
naziją ir dirbau mokytojo darbą. Atvykau į Kauną stoti „inteligentų 
mobilizacijos“ komisijon. Viena mano bendradarbė prašė aplanky- 
ti Kaune jos dėdę Maironį ir perduoti jam laišką. Tai buvo jo sesers 
dukra J. Lipčiūtė. Išdrįsau užeiti. Maironis priėmė mane draugiškai. 
Klausinėjo apie mūsų darbą ir sąlygas, o atsisveikinant padovanojo 
man Raseinių Magdę. 

Vėliau mes susituokėm su Maironio sesers dukra, persikėlėm gy- 
venti į Kauną ir dažnai lankydavomės Maironio namuose kaip artimi 
giminės. 

Pas Maironį šeimininkavo jo sesuo Marcelė ir visuomet gyvendavo 
kas nors iš giminaičių. Pas jį paeiliui gyveno ir mokėsi visi jo sesers 
vaikai. Teta Marcelė rūpinosi visais išlaikytiniais — ir čia esančiais, ir 
studijuojančiais kitur. Ir aš pats studijavau Šveicarijoj keturis metus, 
dažnai gaudamas iš Maironio piniginę paramą. Pas savo dėdę gyveno 
ir mokėsi mano žmona J. Lipčiūtė, Ji pasakojo, kad prancūzų kalbos ją 
mokė pats Maironis. Jis buvo griežtas ir reiklus mokytojas. 

- Kartais, kai ateidavau pas jį į pamoką, pirmiau pasižiūrėdavau 
pro rakto skylutę, ką jis veikia. Ogi žiūriu - dėdė pasiansą dėsto. Pasi- 
beldžiu, jis sužeria į stalčių kortas ir tada leidžia įeiti, - prisimindavo 
mano žmona. 

Vaikai ir teta Marcelė labai mėgo kopūstus, o Maironis negalėjo 
net jų kvapo pakęsti. Todėl užkamšydavo vata visas skylutes, kad iš 
virtuvės koks tvaikas į jo kambarius neprasiskverbtų. 

Namuosejis negalėdavo pakęsti jokios netvarkos. Pykdavo, jei kas per 
pusryčius negražiai nuriekdavo duoną arba iškabindavo sviestą. Todėl 
teta Marcelė sviestą dėdavo jam į atskirą lėkštutę, kad būtų tvarkinga. 

Kartą užėjęs atradau jį pasilipusį ant kėdės ir tiesinantį paveikslus, 
kad nebūtų pakrypę. 

Namuose jis valgydavo pusryčius ir vakarienę su visais, o pietums 
pasilikdavo seminarijoje. Būdamas namuose, mėgo padirbėti sode, 
kasė daržą, daug dirbo kartu su Daugirdu, dekoruodamas kambarius. 

Nors gyveno kukliai, buvo užsidaręs ir daug dirbo, tačiau mėgo 
kartais pasikviesti svečių ar pats išeiti kur nors į pobūvį. 

Pas jį dažnai buvo ruošiamos arbatėlės. Ateidavo kelios moterys, 
kas nors iš aktorių, pianisčių. Pavasario balsų leidimuose įdėta jo pa- 
žįstamų moterų fotografijų, - kunigai dėl to jam prikaišiojo ir vadino 
tą eilėraščių rinkinį „Mergų albumu“. 

Jo namuose lankėsi daug žinomų žmonių. Teko man ten sutikti 
profesorių Niemį, kuris buvo atvykęs į Lietuvą kalbotyros tikslais ir 
kalbėjosi su mumis lietuviškai. 

Maironis buvo vaišingas šeimininkas ir pats išgerdavo kartu su 
svečiais. 

Savo vardadienį jis švęsdavo ne birželio 24 d., bet spalio 20 d. 
1927 m. man teko būti dideliame raute jo vardinių proga. Stalai buvo 
paruošti Maironio salone ir valgomajame. Viską gamino seminarijos 
virtuvė. Dalyvavo apie 70 žmonių, visa laikinosios sostinės aukštuo- 
menė. Atvyko prezidentas A. Smetona, Voldemaras, švietimo minis- 
tras, keli diplomatai, kunigai ir arkivyskupas. Maironio giminaitis 
M. Lipčius pristatinėjo svečius prezidentui. 

Šio pokylio metu Maironis norėjo sutaikyti tautininkų ir krikščio- 
nių demokratų partijų lyderius. Nors pats jis nepriklausė jokiai parti- 
jai, troško visiems vienybės ir sutarimo. 

Tą vakarą Maironis buvo labai geroj nuotaikoj, nuoširdžiai visus 
vaišino, dažnai pats apeidavo stalus, pakalbindamas svečius, raginda- 
mas visus valgyti ir gerti. 

Man dažnai tekdavo dalyvauti pas jį ruošiamuose pobūviuose, nes 
Maironis buvo man draugiškas ir visada mus kviesdavo. Aplankydavo 
ir pats kartais mūsų namus. Dovanodavo ką nors vaikams. 

1930 m. vasario 16 d. Maironis atvažiavo pas mus pasveikinti Ne- 
priklausomybės dienos proga ir padovanojo mano žmonai sidabrinių 
šaukštų komplektą. Neilgai pabuvęs, pasakė, kad turi vykti į oficialų 
priėmimą Karininkų ramovėje, prisisegė prie sutanos Gedimino ordi- 
ną ir išvažiavo. 

Šiaip jau gimines jis ne per daug mėgo. Atsimenu, vieną vasarą, 
būdamas su šeima Palangoje, sutikau Maironį vaikštinėjantį parke. 
Turėjau fotoaparatą ir norėjau Maironį nufotografuoti su savo vaikais. 
Bet jis atsisakė, kad esą neįdomi publika. 

Vasaromis Maironis labai mėgo būti Palangoje. Kiekviena proga 
bent trumpam laikui ten nuvažiuodavo. Dažnai atostogaudavo pas 
savo gerus pažįstamus: Tytuvėnų kunigą Jančiauską arba Kaltinėnų 
kunigą Gudzinską. Ten žvejodavo karpius, o vakarais lošdavo vintą. 

1925 metais Maironis atostogavo Tytuvėnuose. Vieną pavakarę už- 
klydo į kleboniją du jaunuoliai pakeleiviai ir paprašė nakvynės. Po va- 
karienės kunigas Jančiauskas ir Maironis sėdo prie „išgarbinto vinto" 
Pakvietė ir svečius. Tie, matyt, buvo įgudę lošėjai arba geri sukčiai, 
nes per vakarą taip nutaisė kunigus, kad šie prakišo svečiams maž- 
daug po 600 litų. Tą įvykį vėliau prisimindavo pats Maironis. 

Tytuvėnų parapijoje buvo didelis Remerių dvaras. Maironis ten 
dažnai lankydavosi. Ypač jis bendravo su Remeriene. Kartais juos ma- 
tydavo vaikščiojančius parke ar laukuose. 

1931 m. Maironis buvo popiežiaus apdovanotas protonotaro teisė- 
mis ir titulu. Tai suteikė jam teisę dėvėti tam tikrus bažnytinius rūbus 
ir panašią į vyskupo kepurę. Atvežė šią dovaną iš Romos popiežiaus 
pasiuntinys ir įteikė Maironiui. Maironis sakė, gerai, kad pasiuntinys 
pats atvežė, tai nereikės mokėti muito. Tačiau, kiek žinau, poetas ne- 
labai šią dovaną vertino ir niekada ta duota teise nesinaudojo. 

Maironis buvo labai tvarkingas ir įžvalgus. Dar būdamas sveikas ir 
stiprus, jis parašė smulkų ir išsamų testamentą, detaliai paskirstyda- 
mas visą savo turtą. 

Seseriai Marcelei jis patarė neįsileisti gimimų į savo butą, kad ne- 
taptų jų tarnaite ir vaikų aukle. 


Pranciška Genevičiūtė, „Maironis Kauno gyventojų prisiminimuose“ 
[maá&inrastis], in: MLLM 7778, l. 61-67. 


Adelė Masionytė 
Pas Maironį esu tarnavusi trejus metus, jei neklystu, nuo 1930 iki 1933 
metų. Maironiui mane rekomendavo dusetiškis Namajūnas, kuris pas 


Maironį tuo metu sargavo. Pasamdé mane, žinoma, ne Maironis, o jo 
sesuo, panelė Marcelė. 

Kai aš tarnavau pas Maironį, jis savo turtą jau buvo užrašęs Kuni- 
gų seminarijai ir iš seminarijos gaudavo visą aprūpinimą. Pusryčius ir 
vakarienę aš atnešdavau iš Kunigų seminarijos, o pietų jis nueidavo 
valgyti į seminariją. Ir baltinius skalbdavo seminarija, ir algą man mo- 
kėjo Kunigų seminarijos prokuratorius kun. Petrošius. Algos sulygom 
50 litų per mėnesį, bet patarnavus Maironis liepė man mokėti 70 litų. 
Ir aš pietus valgydavau Kunigų seminarijos virtuvėje. Panelė Marcelė 
su seserėčia Danute, kuri pas juos tuo metu gyveno, valgydavo ne iš 
seminarijos, o savo. 

Mano pareiga buvo tvarkyti kambarius, sodą, taip pat padengti sta- 
lą, kai būdavo svečių. Maironis turėjo daug kambarių: virtuvė, vonios 
kambarys, didysis valgomasis - salė svečiams su trisdešimčia sėdimų 
vietų, panelės Marcelės kambarys, salonas, Maironio darbo kamba- 
rys, prieškambaris, svečių kambarys nakvynei, Maironio miegamasis, 
mažasis valgomasis, prieškambaris. Panelė Marcelė savo žinioj turėjo 
dar du kambarius, kuriuos tuo metu nuomojo profesoriui I. Tamošai- 
čiui. Pagal giminę, Maironiai buvo truputį iš lenkų. Kai nenorėdavo, 
kad suprasčiau, Maironis su seseria kartais kalbėdavosi lenkiškai. Iš 
pat pradžios jis panelei Marcelei liepė: 

- Pasakyk, kad man rankos kasdien nebučiuotų. Nebent tada, kai 
kur toli išvykstu ar grįžtu, kai seniai nesimatę. 

Man reikdavo jam galvą ištrinti su rūtų nuoviromis. Ir kojas jam 
numazgodavau, ir nagus nukarpydavau. Kai nagus karpydavau, jis 
juokais sakydavo: 

- Nekarpyk! Gal reiks, kai numirsiu, į Juozapo kalną lipti, - neuž- 
lipsiu. 

Svečių dažnai ir daug būdavo. Kunigai, seminarijos profesoriai, 
prelatai: Česnys, Česaitis, Mironas, Malakauskis, Penkauskas, Šaulys, 
Venckus, Vaitkus, Mieleška. Pas kun. Mielešką iš Karmelitų Maironis 
eidavo išpažinties. Kai sirgdavo, aš turėdavau telefonu jį iškviesti. At- 
eidavo ir Dambrauskas iš Šv. Trejybės bažnyčios. Vaitkų labai mėgo, 
laikė savo mylimiausiu draugu. 

Prelatas Olšauskas irgi kartais ateidavo į svečius. Kai jam iškėlė 
bylą, Maironis mane pasiuntė į „Saulės“ rūmus, kad atneščiau jo kal- 
tinamąją bylą. Sesuo vienuolė man įdavė tą bylą atnešti Maironiui. Aš 

buvau smalsi ir eidama truputį paskaičiau. Ne ką teišskaičiau, byla 
stora. 

Kai būdavo oficialios vaišės vien dvasininkų, pietus užsakydavo iš 
„Metropolio“, ir kelneriai su frakais aptarnaudavo prie stalo. O kai 
būdavo mišrūs svečiai - mes padavinedavom; jei daugiau žmonių, 
man padėdavo mergaitės iš seminarijos virtuvės. 

Vyskupas Paltarokas dažnai po savaitę būdavo svečiuose. Svečius 
Maironis mėgo. Sulaukęs jų, pralinksmedavo. Nesėdėdavo, o vaikščio- 
damas po kambarį, kalbindavo svečius, nešykštėdavo komplimentų. 
Kartą vienai poniai pasakė: 

- Kokia tamsta šiandien graži! 

Toji atsakė: 

- Aš ir be jūsų, prelate, žinau, kad aš graži. 

Nei radijo, nei patefono Maironis neturėjo. Pianinas buvo. juo 
kasdien mokėsi skambinti Danutė, Maironio dukterėčia. Iš svečių 
mėgdavo skambinti kun. Penkauskas. Jis kartu ir dainuodavo. Atėjus 
dvyliktai valandai, visi svečiai skirstydavosi. Niekad po dvylikos ne- 
užtrukdavo. 

Vardines Maironis švęsdavo Šv. Jono Auksaburnio dieną, sausio 27°. 
Ateidavo klierikai sveikinti. 

Šiaip, kai svečių nebūdavo, Maironis eidavo miegoti dešimtą valan- 
dą. Keldavosi anksti, nes septyniomis laikydavo Mišias. 

Valgis, atnešamas iš Kunigų seminarijos, nebuvo įvairus. Kartą jis 
net pasiskundė: 

- Vis kiaušiniai ir kiaušiniai. Tik vienąkart virti, kitąkart paleisti. 

Dažnai valgydavo Kūčių valgio - šližikų. Mėgo varškėčius. 

Savo išvaizda Maironis atrodydavo lyg piktas. Veidas rūstus, išvaiz- 
da rūsti. Bet buvo labai geras. Trejus metus išgyvenau pas jį ir niekad 
blogo žodžio negirdėjau. 

Kartą jo sargas Namajūnas, būdamas girtas, Maironio, grįžusio iš 
atostogų, pro paradines duris neįleido, Maironiui reikalaujant atida- 
ryti, tas vogrojo: 

' Prestižinis Kauno restoranas Laisvės alėjoje. 


2 Greičiausiai painiojama - šv. Jonas Auksaburnis minimas rugsėjo 13 d., o 
Maironis savo vardadienį minėdavo šv. Jono Kantiečio dieną - spalio 20-ąją. 

- Eik von! Ko tu čia lendi? 

Maironis turėjo pro „juodąsias“ duris mus prikelti ir įeiti. O visai 
nepyko, tik kitądien juokėsi: 

- Kas vakar buvo Jonui, kad jis man taip atsakė? 

Jo miegamajame buvo iš pagaliukų stebėtinai sudėtas Jėzaus kan- 
čios paveikslas: žiūrint iš vieno šono - vaizdas vienas, o iš kito — visai 
kitas. Maironis man jį parodė ir atkreipė dėmesį, kad tai pastebėčiau. 

Kartą sudužo vieno paveikslo stiklas. Maironis visai nesibarė. Kitą 
kartą, skersvėjui patraukus, sudužo balkono durų didelis stiklas. Aš 
jam sakau: 

- Dovanok, prelate. 

O jis mane nuramino ir dar pasakė: 

- Jei nieko nedauZytum, tai sustreikuotų fabrikai, nes nebūtų dar- 
bininkams darbo. Pašauk Kačerauską, tegu naują įstiklina. 

Pas mus dažnai svečiuodavosi jo sesers Lipčiuvienės vaikai. Jų buvo 
trys broliai ir keturios seserys: vyriausias brolis Mikalojus - finansų 
ministerijos direktorius, Stasys - karininkas, Algirdas - agronomas, 
baigęs mokslus Danijoje, o seserys: Elena - nemokyta, ištekėjusi už 
dvarininko Liudviko Babono, Julyté Gečienė (viena iš dvynukiu) - 
mokytoja, Teklė Griniuvienė - irgi mokytoja ir Danutė. Daugumą iš 
jų Maironis išleido į mokslus. Jauniausioji Danutė tada pas mus gyve- 
no ir mokėsi. Mes buvom labai didelės draugės. Labai kukli, nuoširdi 
mergaitė. 

Kartą mes tame didžiajame kambary žaidėm, „vištelius“ gaudėm: 
Algis, Danutė ir aš. Įėjo Maironis, mes visi po stalu palindom. Jis ap- 
sisukęs išėjo. 

Visi Lipčiai man buvo labai geri. Ypač Danutė. 

Kartą ploviau salone langus. Stiklai, kad ir kaip juos valytum, prieš 
saulę atrodo nepakankamai švarūs. Panelė Marcelė liepė man pakar- 
totinai valyti, esą blogai išvalyta. Man pakartotinai bevalant, netikėtai 
iš paskaitų grįžo Maironis. 

- Kodėl taip ilgai valai? Išeidamas palikau ir parėjęs dar randu. 

Aš paaiškinau, kad panelė liepė. Maironis tada skubiai nuėjo pas 
seserį, atsivedė ją ir sako: 

- Tai pati parodyk, kaip reikia padaryti, kad tau negerai. 

Aš tada buvau jauna, turėjau gražius šviesius plaukus ir mėgau gra- 
žiai apsirengti. Panelė Marcelė ėmė manęs nemėgti, priekabių ieško- 
ti. Jos seserėčia Danutė man viską papasakodavo, ką panelė Marcelė 
Maironiui apie mane sakydavo. Aš buvau tada labai tyli, su niekuo nę- 
kalbėdavau. Ruoša kambariuose, darbas sode, bažnyčia - man buvo 
visas gyvenimas. Maironis man būdavo labai švelnus ir geras. Kai se- 
suo imdavo apie mane piktai kalbėti, jis sakydavo: 

- Aš dar tokios neturėjau. 

Jis girdavo mano tylumą, kambarių priežiūrą ir apsirengimo tvar- 
kingumą. 

Maironis sirgo chronišku pūslės uždegimu. Kas vasarą važiuodavo 
į kurortus, gydyklas. Jam buvo uždrausta gerti. Prie svečių kokį stik- 
liuką ragaudavo. Važiuodavo ir į Vokietiją. Atsimenu ir kurorto var- 
dą: Wildungen. Grįždamas visada parveždavo dovanų. Kartą parvežė 
raudoną, šilkinę, megztą, labai gražią palaidinukę. Liepė nusipirkti 
žiedą su raudona akimi ir pasisiūdinti mėlyną plisuotą sijoną prie tos 
raudonos palaidinukės. 

Maironis mėgo, kad gražiai atrodyčiau. Kitą kartą parvežė man 
puošnų didelį kreminės spalvos lučkinį šaliką su mėlynais kraštais. 
Liepdavo seminarijos mergaitėms nesakyti: 

- Nesigirk, nes pavydės: jai veža, mums neveža. 

Vardo dienai man padovanojo vestuvinį žiedą su monogramomis. 
Esą monogramas galės pataisyti, kai tekėsiu, pavardės raidė M atitiko, 
tik vardo raidės skyrėsi. Liepdavo man tekėti. O aš tada tik apie vie- 
nuolyną galvojau. 

Kambarius apruošdavau iš ryto, kai jis išeidavo bažnyčion. Kai bū- 
davo namie, kambariuose nesimaišydavau. Jis, būdavo, sėdi visą laiką 
savo kabinete, žiūri pro langą į Rotušės aikštę, galvoja pasirėmęs ir 
rašo. Jei ko reikia, paskambina, kartais reikėdavo jam laiškus įnešti. 

Maironio sesuo panelė Marcelė buvo labai labdaringa. Sužinojusi 
kokius našlaičius ar pašalpos reikalingus, juos šelpdavo. Šiaip buvo 
šykštoka, prastai sau ir dukterėčiai valgyti taisydavosi. 

Maironis liepė man mokėti 70 litų algą. Ir šventpinigius mokėdavo 
Kunigų seminarija. Gi Maironis man duodavo šventpinigių 50 litų ats- 
kirai nuo savęs. Ten man buvo labai geros sąlygos. Bet panelė Marcelė 

manęs vis labiau nemėgo ir persekiojo. Tai aš nutariau išeiti. Papra- 
šiau Maironio, kad man išduotų tarnybos atestaciją. Sužinojęs mano 
ketinimą, Maironis tarė: 

- Nevažiuok. Ko tu važiuoji? 

Aš jam pasakiau: 

- Jei aš išeisiu, nieks nieko nekalbės, o jei su seserimi prelatui rei- 
kėtų skirtis, visas miestas kalbėtų. 

Maironis man davė rašomąja mašinėle parašytą liudijimą apie gerą 
tarnybą, kurį pats pasirašė. Tas liudijimas man buvo svarbiausias do- 
kumentas išsirūpinant 30 rub. pensiją, kurią gaunu. Gaila, to liudiji- 
mo nebeturiu, jį paėmė prie pensijos paskyrimo dokumentų. 


Dusetos, 1967-06-20. Užrašė Gediminas Blynas. 
LLTI BR Fu / 254. 


Aldona Vokietaitytė 


Maironį pažinau 1921 m. Tuo metu mokiausi Kauno I valstybinėje 
gimnazijoje, vėliau, nuo 1923 m. pavadintoje „Aušros“ vardu (dabar- 
tine „Komjaunimo“ vidurinė mokykla Laisvės al.) ir draugavom su 
Maironio sesers Kotrynos dukra Tekle Lipčiūte, besimokančioje toje 
pat klasėje. Ji gyveno Maironio namuose Rotušės aikštėje, dėdės bute, 
kurvisą namų ūkį tvarkė netekėjusi Maironio sesuo Marcelė. Pradžioje 
Teklė gyveno kambaryje iš sodo pusės su puikiu vaizdu į Nemuną ir jo 
šlaitus, vėliau didžiuliame valgomajame iš Rotušės aikštės pusės, kurio 
sienos buvo dekoruotos spalvotomis lietuviškomis juostomis, tai atro- 
dė labai originaliai. Dalis kambario buvo atitverta spintomis, už kurių 
susidarė atskiras kambarėlis. Mudvi su Tekle labai artimai draugavom, 
ir aš ją dažnai lankydavau, bet niekad nematydavau Maironio, kuris 
gyveno kitame gale ir pro kitas duris įeidavo į savo butą. Ir štai vieną 
kartą, bevaikštinėjant mudviem sode, pro vartelius, vedančios į Kunigų 
seminarijos, esančios greta Maironio rūmų, sodą, įėjo du dvasininkai. 


1 Gimnazijai 1989 m. grąžintas „Aušros“ vardas. 

- Ateina dėdė su kunigu Paltaroku. Einam, supažindinsiu! - su- 
šnibždėjo Teklytė. 

- Vaje, kad labai nedrįstu! - atsakiau. 

Bet ji jau čiupo mane už rankos ir tempia. Nepasijutau, kaip atsidū- 
riau prie Maironio, stoviu nuleidusi akis ir girdžiu, kaip draugė sako: 

- Déde, čia mano klasės draugė Aldutė, labai mėgsta tamstos eiles. 

Tuomet pakėliau akis ir susidūriau su besišypsančiomis Maironio 
akimis. Nieko aš jam nepasakiau, nieko ir jis man nepasakė. Tik pa- 
davė ranką, kurią aš norėjau pabučiuoti pagal senus papročius, bet jis 
man neleido. Paltarokas linksmai mudvi užkalbino, klausdamas, kaip 
sekasi mokslas, o Maironis tylėdamas nuėjo tolyn. 

Tą dieną jaučiausi nepaprastai laiminga. Parbėgusi namo, pasigy- 
riau, kad asmeniškai susipažinau su Maironiu, kad jis paspaudė man 
ranką. Koks džiaugsmas, kokia garbė! Maironio eilėraščiai man buvo 
patys gražiausi, su jais susidūriau nuo patvaikystės. Mano tėvelis, moky- 
tojas Antanas Vokietaitis, kaip akies vyzdį saugojo Maironio eilėraščių 
rinkinį Pavasario balsai 1913 m. leidimo. Prie eglutės deklamuodavom 
„Trakų pilį“, „Vilnių“, „Eina garsas“ ir kt. Ir štai dabar jau jį patį pažįstu. 

Nebeatsimenu, tais pačiais ar kitais metais Teklytė man pasakė, 
kad dėdė leidęs jai atsivesti savo draugę, vadinasi, mane, į jo rengiamą 
„kavutę“. Maironis buvo pratęs organizuoti pobūvius artistams, litera- 
tams ir šiaip pažįstamiems. Šį kartą buvo susirinkęs būrelis giminių: 
Mikalojus Lipčius, Maironio sesers sūnus, jo žmona Marija Lipčienė - 
operos dainininkė, jos brolis Soteras Marcinkus, teta Marcelė ir dar 
pora asmenų. Maironis nedaug kalbėjo, kiti stengėsi jį linksminti. 
Lipčienė padeklamavo jo ,Jürate ir Kastytj', jos brolis pasmuikavo, 
mat Maironis mėgdavo, kad būtų kokia programėlė. Viskas būtų buvę 
gerai, kad kažkas nebūtų pasakęs, kad aš lankau muzikos mokyklą ir 
pasiūlė man pasmuikuoti. Labai susijaudinau, nes smuikuoti tokios 
rimtos draugijos akivaizdoje svetimu smuiku, be akompanimento, ti- 
krai buvo sunku. Bet nepavyko išsisukti ir pačirpinau kažkurį Šuberto 
kūrinėlį. Gal jiems buvo įdomu pasiklausyti, kaip smuikuoja mergai- 
tė, bet man rankos drebėjo, smičius šokinėjo, ir jaučiausi labai nelai- 
minga. Maironis ir kiti mandagiai pagyrė, bet iš jo žvilgsnio pajutau, 
kad tuo momentu jis labai užjautė ir suprato mano nuotaiką. 

1926 m. su Maironiu teko susitikti per Teklės sesers Elenutės ves- 
tuves Bernotuose. Jis pats juos ir sutuokė per iškilmingas pamaldas 
Betygalos bažnyčioje. Tokio aukšto dvasininko ir žymaus poeto ap- 
silankymas čia buvo žymus įvykis, todėl suvažiavo daugybė žmonių. 
Po sutuoktuvių Maironis nusifotografavo su jaunaisiais ir svečiais. O 
kadangi aš buvau pamergė, tai ir aš ten pakliuvau. Maironis buvo ge- 
rai nusiteikęs, linksmesnis negu paprastai, matyt, jam buvo malonu 
apsilankyti tėviškėje. 

Ir dar kartą susitikau su Maironiu 1929 m. per jo sesers Kotrynos, 
Teklytės mamos, laidotuves. Ji mirė, besigydydama Kauno ligoninėje, 
buvo pašarvota Maironio bute ir palaidota Kauno centriniuose kapuo- 
se. Po karo, kapines uždarius, jos palaikai buvo perkelti į Betygalą. Per 
laidotuves Maironis buvo labai nuliūdęs, atrodė rūsčiai rimtas. Tą savo 
seserį jis labai mylėjo ir sielojosi, kad ji gavo nekokį vyrą ir visą gyve- 
nimą sunkų vargelį vargo. Stengdamasis jai padėti, visą septynetą jos 
vaikų į mokslus leido. Vyriausias buvo Mykolas, paskiau Julija, Stasys, 
Teklė, Algirdas, Elenutė ir Danutė. Iš jų Teklė ir Danutė pasižymėjo 
literatūriniais gabumais. Teklė gimnazijoje puikiai rašydavo lietuvių 
kalbos rašinius. Kaip ją paklausiau, ar dėdė Maironis taip ją paveikė, ji 
man atsakė, kad greičiausiai iš motinos bus paveldėjusi tuos gabumus. 
Motina rašydavusi vaikams labai gražius laiškus, dažnai net eiliuotus, 
ir jei būtų gyvenusi kitose sąlygose, gal irgi būtų tapusi poete. Savo 
vaikams ji pasakojusi, kad jaunas būdamas Maironis buvęs labai links- 
mas. Kai parvažiuodavęs iš seminarijos atostogų su draugais, tai links- 
mo juoko būdavę pilni namai. Turéjes gražų balsą ir mėgdavęs dainuo- 
ti. O mes jį matėm visuomet rimtą, susimąsčiusį, lyg sukaustytą. 

Mirė Maironis. Iškilmingai jį laidojo. Visi gražiai kalbėjo, iškeldami 
jo kūrybos reikšmę tautos atgimimui ir literatūrai. Bet jis jau viso to 
negirdėjo. Jam buvo vis viena, ką apie jį kalba. Lydėjau ir aš savo my- 
limą rašytoją. 

Tai buvo paskutinis mano susitikimas su Maironiu. 


Kaunas, 1972-10-29. 
MLLM R3 1323. 

Vladas Adomavičius 
Gimnazisto susitikimas su Maironiu 


Buvo taip. 1922 m. po vasaros atostogų paišybos mokytojas ne tik 
mums - Kauno komercijos mokyklos naujai iškeptiems penktokams, 
bet ir visiems kitiems „seniams“ (nuo 5 kl. ir aukščiau) padarė kaip 
ir konkursą: davė pagaminti Pavasario balsų iliustracijas. Jų geresnės 
būsią sudėtos albuman ir įteiktos autoriui jo 60 m. sukakties proga, 
kaip mokyklos dovana. Aš, kaip pirmasis klasės piešėjas, - dirbsiu 
poeto portretą! Uždavinys sunkus! Bet pagal atviruką portretas buvo 
padarytas. Tačiau trūko kažkokio bruožo - pačio svarbiausio! - ku- 
ris suteiktų jam gyvumo bei panašumo. Ilgai nesvarstyta - aš nueisiu 
prie Kunigų seminarijos ir, padabojęs išeinantį iš ten namo poetą, tą 
bruožą staigiu ir greitu žvilgsniu pagausiu. Paruošęs pieštuką ir papkę 
su portretu, nelabai drąsiai laukiau... Aplink nė gyvos dvasios... 


Pasikalbėjimas su poetu 


Štai jis išėjo. Artėjo į mane. Sekiau sukaupęs žvilgsnį... Ir priėjęs staiga 
užklausė: 

- Ar manęs lauki?.. Ką pasakysi?.. 

Aš tam nebuvau pasiruošęs ir nežinojau, ką sakyti. 

— O kas tai?.. Dievuli, ar tik ne aš?.. 

Jis staiga paėmė iš mano rankų portretą ir šypsodamasis žiūrėjo. 
Mažas, plonutis gimnazistukas (toks aš buvau) norėjo prasmegti, jam 
veidą išpylė smulki prakaito rasa... Atgavęs drąsą, nesklandžiai paaiš- 
kinau reikalą ir, vis įgydamas daugiau drąsos, paprašiau papozuoti. 

- Kurgi dėsi šį portretą? - grąžinęs papkę ir sutikęs pozuoti („tik 
neilgai, - pasakė dar), užklausė. Ir šio klausimo nelaukiau. 

- Pakabinsime mokykloje, mūsų klasėje, ant sienos, įdėsime į rė- 
mus... jei portretas pavyks, žinoma... — ir pats susigėdau savo netikėto 
melo; paraudau, išsigandau: „toks čia ir dailininkas, toks čia ir port- 
retas...“ 

- O, kam gi reikia... seną kunigą... 

— Poetą! - pataisiau. 

- Reikia klasėje turėti kryžių... 

- Jau turime... 

- Na, tai pakabinkite mūsų kunigaikščius, — ginčijo toliau, — Ku- 
dirką, Basanavičių, pagaliau - prezidentą... o kiek yra gražių Lietuvos 
vaizdų, kad ir Kauno... - jis pažvelgė į iš tolo matomą Rotušės „Balto- 
sios Gulbės“ bokštą... 

Aš tylėdamas įdėmiai žiūrėjau į poeto veidą ir stengiausi ant po- 
pieriaus pabrūkšniuoti tuos bruožus... Jis, kantriai išlaukęs valandėlę, 
užklausė: 

- Arjau? 

Paėmęs portretą abiem rankom: „O panašumo yra, - pasakė. — Pui- 
kiai!.“ 

Man buvo smagu ir linksma. 

- Ovis tik šio portreto nekabinkit, - jo akys pro akinių stiklus žyb- 
telėjo keista šviesa, - geriau papuoškite savo klasę šventųjų paveiks- 
lais... Mėgink papiešti Šv. Kazimierą... Büsi garsus dailininkas, o senas 
poetas nužengs uźmirśiman... 

Kaip šventą paliečiau jo ištiestą man ranką. Lengvas vėjelis sklaidė 
tolstančio poeto sutanos skverną... 

Išpranašavęs tautos prisikėlimą, čia du kartus apsiriko: aš nepasi- 
dariau garsus dailininkas, o poetas nenužengė užmiršiman... 

Portretas buvo įdėtas albumo pirmame puslapyje. Mokyklos dele- 
gacija jį įteikė poetui. Įsivaizdavau jo šypseną, pamačius mano darbą 
ir atsiminus mano nekaltąjį melą... 


V. Adonis, „Gimnazisto susitikimas su Maironiu“, in: Draugas, Cikaga, 


1951-06-23, d. 2, Nr. 148 (fragmentas); taip pat skelbta: „Atsiminimai“, 
in: Literatūra ir kalba, p. 559-560. 

Sofija Petrauskaitė-Paulaitienė 
Prisiminimai apie poetą Maironį-Mačiulį 


Prasidėjus Pasauliniam karui, 1914 m. mano tėvai su šeima iš Vilniaus 
pasitraukė į Rusiją. Atsidūrėme Viatkos gubernijoje, Iževsko mieste. 
Po Spalio revoliucijos ir pilietinio karo 1921 m. grįžome jau į Kauną. 
Man tada ėjo 16-ti metai. 

Įstojau į naujai organizuojamą Moterų kultūros draugijos Mergai- 
čių mokytojų seminariją. Gavau stipendiją ir 6 metus gyvenau semi- 
narijos bendrabutyje. 

Kurį laiką Maironis dėstė mums Lietuvos istoriją. Įėjęs į klasę, nie- 
kad nesisėsdavo, padėjęs dienyną vaikščiodavo tarp suolų, sustodavo 
prie kurios nors mokinės ir klausinėdavo. 

Prisimenu, buvo pamoka apie lietuvių ir kryžiuočių kovas, apie 
Žalgirio mūšį. Vadovėlių tada nebuvo, ir pamokas turėdavome užsi- 
rašinėti. Sėdėjau tada ketvirtame suole. Labai bijojau, kad manęs ne- 
klaustų, todėl susilenkiau už priešais sėdinčios draugės, kad būčiau 
mažesnė ir manęs nematytų. Bet Maironis sustojo prie mano suolo 
ir ėmė klausinėti, kas buvo užduota, ar išmokau. Ėmiau pasakoti, vis 
žiūrėdama į kabantį ant jo krūtinės labai gražų medalioną ir ant ran- 
kos žiedą. Abu papuošalai buvo auksiniai su violetinės spalvos brang- 
akmeniais. 

Maironis klausėsi ir kažkodėl šypsojosi. Pagyrė, kad taip gerai 
moku. Paklausė, iš kur taip gerai išmokau. Įsidrąsinus pasigyriau, kad 
tėvelis gavo Lietuvos istorijos knygą, kurią parašė Maironis. Tada dar 
nežinojau jo pavardės ir slapyvardžio - vadinome jį prelotu. Išgirdęs 
mano atsakymą, Maironis nuoširdžiai nusijuokė ir paklausė: 

— O kodėl taip kalbi, lyg būtum ne lietuvaitė? 

Mano kalba tada buvo mišinys lietuviškų ir rusiškų žodžių. Vietoje 
kareivis sakiau „saldotas“, vietoje karas — „vaina“ o kryžiuočiai buvo 
„krestonosčiai“ ir daug kitų nelietuviškų žodžių. Matyt, tas jį juokino, 
kad klausydamas šypsojosi. 

Į jo klausimą atsakiau, kad neseniai grįžome iš Rusijos, kur mo- 
kiausi rusų gimnazijoje ir baigiau 4 klases. 

Besimokydama seminarijoje, kelis kartus ėjau sveikinti Maironį 
vardinių dieną su gėlėmis ir dovana. Mus visada sutikdavo Maironio 
sesuo Marcelė ir kitos sesers duktė panelė Teklė. 

Kartą Maironio neradome namie, Marcelė patarė mums eiti į Ku- 
nigų seminariją, kur jį sveikino klierikai. Buvome maloniai priimtos ir 
net pavaišintos saldainiais. 

Į ruošiamus seminarijos vakarus-koncertus tekdavo išnešioti sve- 
čiams pakvietimus į namus. Maironis visada mielai atsilankydavo. 
Nuolatiniais koncertų svečiais būdavo ir Vaižgantas su Jakštu bei kiti 
žymūs žmonės. 

Kartą man teko laimė nešti pakvietimą Maironiui. Įėjau iš kiemo 
pusės pro virtuvę. Marcelė paprašė mane padėti jai sunešti indus ir 
užkandas ruošiamai arbatai. Įteikusi pakvietimą ir vakaro programą, 
norėjau atsisveikinus išeiti, bet Maironis sulaikė mane ir ėmė klausi- 
nėti, kada ir kodėl mes atsiradome Rusijoje, ar daug ten buvo lietuvių, 
ar buvo bažnyčios, kada grįžome, ir aplamai apie viską, kas jį, kaip 
dvasininką, domino. 

Mūsų koncerto programoje būdavo daug Maironio eilėraščių dai- 
nų: „Kur bėga Šešupė“ „Už Raseinių“, „Lietuva brangi“, „Kur lygūs lau- 
kai“, „Užtrauksim naują giesmę, broliai“, „Miškas ūžia“ ir kitos. Dekla- 
muodavome eilėraščius: „Vilnius“, „Trakų pilis“, „Oi neverk, matušėle“, 
„Nebeužtvenksi upės bėgimo“, „Lietuvis ir giria“ ir kitus. 

Kai choras dainuodavo liaudies dainas, Maironis dažnai nubrauk- 
davo ašarą. Chorą vedė mokytojas A. Likerauskas. 

Kai mokinės vaidino ištraukas iš Jaunosios Lietuvos — studentus 
Tumą, Jakštą, Basanavičių ir kitus, Maironis juokdavosi, ypač kai se- 
minaristé kupiškietė Julija Daukšaitė vykusiai vaidino ir pamėgdžio- 
jo Tumą - nuolat taisė pensnė. Tada juokėsi visi, o labiausiai Tumas. 
Drabužius vaidinimui gaudavome iš klierikų. 

Maironis labai mylėjo Kauną, ypač senamiestį. Dažnai teko jį ma- 
tyti vaikščiojant su Vaižgantu, kompozitorium Naujaliu Nemuno 
krantine, vadinama „cimbruvka“. 

Paskutini kartą mačiau Maironį 1927 m. gegužės mėn. Tais metais 
baigiau seminariją - pirmąją laidą ir buvau paskirta mokytojauti į 
Dzükija, į Vinco Krėvės tėviškę. 

Praėjo jau virš 50 metų. Niekad nesitikėjau, kad sulaukus senatvės 
galėsiu kasdien matyti tas vietas, tuos kambarius, kur ne kartą teko 
lankytis ir girdėti balsą mūsų mylimo poeto Maironio. 


1982-03-05. 


MLLM P 21583. 


Juzė Mačiokienė 


Su žymiausiu lietuvių poezijos kūrėju Maironiu man teko ne kartą 
susitikti. 

Kada aš dirbau Tikybų departamento sekretore, direktorium buvo 
kanauninkas Kazimieras Prapuolenis. Kartą, — tai buvo 1923 ar 1924 m. 
vasarą, - direktorius man pranešė, kad esame abu Maironio pakviesti 
pas jį į svečius: 

- Rytoj tamsta pasipuošk, nes tiesiai po darbo važiuosime. 

Apsivilkus išeigine suknute, darbe nerimavau dėl tokios garbės. 

Tuo metu literatūriniai pobūviai buvo nuolat rengiami įvairių 
draugijų patalpose bei privačiuose butuose. Nuvažiavę radom svečius 
jau sėdint už stalo. Mums buvo paliktos vietos netoli šeimininko, ku- 
ris sėdėjo stalo gale. Ten esantieji kan. Prapuolenį visi pažinojo. Mane 
pristatė kaip Tikybų departamento sekretorę. Pobūvyje dalyvavo tik 
trys moterys: Maironio sesuo, giminaitė ir aš. Svečiai tęsė toliau pra- 
dėtą pokalbį. Prelatas Adomas Jakštas-Dambrauskas kreipėsi į Mai- 
ronį: 

- Tai va, neklausei tada ir vėl neklausai, kad aš tau sakiau neiš- 
leisti tų Pavasario balsų, o reikėjo dar padirbėti prie jų 2-3-5 metus. 
Išleidai. O kiek tų nesklandumų - rimo, ritmo trūksta, kirčiavimas 
šlubuoja. 

Maironis susikaupęs tylėjo. Tylėjo ir visi. Man pasidarė labai skau- 
du, kad mūsų visų mylimiausią poetą literatūros kritikas (o tada Jakš- 
tas-Dambrauskas buvo vienintelis Lietuvoje) taip žiauriai puola prie 
tiek žmonių. Aš tyliai kreipiausi į savo direktorių: 

- Pone direktoriau, aš nesutinku su tuo, ką gerbiamas prelatas sako 
apie Maironio kūrybą. Aš čia pat galiu garsiai paskaityti eilėraščius 
iš Pavasario balsų, kad gerbiamas prelatas nurodytų tuos nesklandu- 
mus, klaidas, kirčiavimą ir t. t. 

Pastebėjęs, kad mes tyliai kalbamės, Maironis klausia: 

- Ką ten šnabždate? 

Direktorius, nieko nelaukęs, atsakė: 

- Va, mano sekretorė nori apginti tave prieš gerbiamą kritiką. Ji siū- 
lo garsiai čia visiems paskaityti tavo eilėraščius, kad prelatas nurodytų 
tuos netobulumus. 

Aš atsistojau. Maironis klausia: 

- Tai tamsta turi čia su savim Pavasario balsus? 

Aš atsakiau, kad neturiu, bet moku atmintinai beveik visus ten iš- 
spausdintus eilėraščius ir, ką palieps, pasakysiu. Nedeklamuosiu. Sa- 
kysiu aiškiai, kaip mokykloje mus mokė. 

Maironis pamąstęs sako: 

- Aš ten rašiau apie Vilnių, jei tamsta prisimeni... 

Pradėjau: „Antai pažvelki! Tai Vilnius rūmais / Dunkso tarp kal- 
nų plačiai“ ir t. t. Prelatas nė karto manęs nesustabdė. Maironis, iš 
pradžių sunerimęs, atsipalaidavo, įdėmiai klausė. Svečiai irgi tylėjo - 
klausė. Užbaigiau. Maironis atsistojo už savo kėdės ir kreipėsi į mane. 

- Jeigu tamsta nepavargai, tai dar prašau apie Trakų pilį. 

Aš tuoj pat pradėjau: „Pelėsiais ir kerpe apaugus aukštai / Trakų 
štai garbinga pilis!“ ir t. t. Man užbaigus, visi pradėjo ploti. Maironis 
nušvitęs tarė: 

- Dabar tamsta tikrai pavargai. 

- Nė trupučio, - atsakiau. Maironis žiūrėjo į mane ir mąstė. 

- Na, apie Dubysą gal tamsta ką prisimeni? 

„Malonios ir puikios pakalnės Dubysos, / Išpintos žemčiūgų vaini- 
kais margais..., „Dubysa jau myli, bet tolimą vyrą, / Vien Nemunas ja 
apkabins..." 

Cia prelatas sumurméjo: 

- Na, jau prasideda - meilė, meilė... 

Man pabaigus, visi labai plojo. Mano direktorius prakalbo: 

- Na, dabar tikrai užteks, prašau sėsti. Matai, kaip visi besiklausy- 
dami įsisiūbavo. 

- Ačiū ačiū tamstai savo ir visų vardu, - prabilo tada Maironis. - 
Pone direktoriau, vaišink savo sekretorę, dabar jau tikrai pavargo. 

Mano direktorius kreipėsi į prelatą Dambrauską: 

- Tai ko neištaisei, gerbiamas prelate, kai aiškiai buvo skaitomi 
Maironio eilėraščiai? 

O prelatas tik užklausė direktorių: 

- Iš kur tu ištraukei tą mergiščią? 

- Paslaptis, - atsakė direktorius. 

— Suvalkietė, matau, - sako kritikas. 

Visi geros nuotaikos, kalba, juokauja, kai kurie rimtai nusiteikę - 
kaip svečiuose visokių yra. Kažkas pasiūlė keltis, išeit į balkoną prasi- 
vėdinti, nes buvo labai karšta. 

Netrukus svečiai pradėjo skirstytis. Išėjome ir mes. Aš dar dairiausi 
prelato Dambrausko. 

- Neieškokite, - buvau įspėta. - Jis, kaip visada, išnyko nieko nie- 
kam nepasakęs. 

Kartą direktorius, vos įėjęs į savo kabinetą, šaukia mane, meta ant 
stalo žurnalą ir klausia, ar skaičiau. Aš atsakiau, kad ne. 

- Tai imk tamsta ir skaityk! Kaip drįso kažkoks piemengalys - Til- 
vytis parodijuot mūsų Maironį, ir dar kaip?! Piemuo nemokša!.. Po 
darbo abu vyksim pas Maironį. Žiūrėsim, ką jis į tai pasakys. 

Direktorius visą dieną nervinosi, nerimavo. Pagaliau po darbo nu- 
vykom pas Maironį. Vos pasisveikinęs ištraukė tą žurnalą: 

- Ar matei, skaitei? 

- Taip, mačiau, skaičiau, - atsako Maironis. 

- Ir tu taip ramiai kalbi? Aš iš kailio neriuos, o jis mat šypso ramu- 
tėlis, rodos, kad kažką, o ne jį liestų to pienburnio pliauškalai. 

- Pone direktoriau, jūs viena praleidot, nepastebėjot - talentą. Juk 
tai Dievo duota dovana, tik reikia lavintis, šviestis. Mūsų tautai dabar 
taip reikalingi gabūs, išsilavinę žmonės, jaunimas. 

Į mane kreipiasi Maironis: 

- Gal tamsta pažįstama su tuo jaunuoliu? 

- Taip, pažįstama, - atsakiau. 

- Tai progai pasitaikius prašau supažindinti mane su juo. 

Aš sutikau. Čia mano direktorius sušuko: 

— To dar betrūko — pažinties su tuo nepraustaburniu. Na, šito ne- 
sitikėjau. 

- Gerbiamas direktoriau, jūs pasikarščiavote, nepastebėjote talen- 
to, - pasakė poetas. 

Sutikus Tilvytį, pasakiau, kad pažadėjau Maironiui progai pasitai- 
kius juos supažindinti. Tilvytis išraudęs sušuko: 

- Nedrįskit to padaryti! Aš sprogsiu iš gėdos! Paklausiau, kvailys, 
vadinamųjų draugų, o gal girtas buvau... Negaliu sau atleist! 

Po kurio laiko teatre pamačiau, kaip visas būrys rašytojų, apsupę 
Tilvytį, kone jėga tempė jį prie Maironio. Maironis atsistojęs visiems 
padavė ranką, kalbėjo. Tilvytis buvo išraudęs kaip burokas. 

Dar keletą kartų buvome su direktorium Maironio svečiais dides- 
nėje draugijoje. Be Dvasinės seminarijos profesorių, katedros bazi- 
likos kanauninkų ir prelatų, buvo ir dramos teatro artistų, rašytojų, 
poetų. Koncertavo, dainavo, deklamavo Maironį ir kitus autorius. 

Niekada negirdėjau Maironio garsiai juokiantis, nemačiau itin ju- 
driu esant. Visuomet būdavo malonus, didingas, santūriai šypsodavo, 
nesikarščiuodavo. 

Po kelerių metų sutikau Maironį miesto sode. Sustojo, pasisveiki- 
nom. 

- Ko tamsta taip susimąsčius, susirūpinus? 

Atsakiau, kad visi turim rūpesčių. O jį pamačius visuomet prisi- 
menu savo išsišokimą, kad, būdama pirmą kartą jo namuose, išdrįsau 
įsiterpt į tokių rimtų ir garbingų žmonių pokalbį. Kvaila, kvaila jau- 
nystė! 

Maironis šypsodamas palietė mano petį, pasakė: 

- Nusiraminkit. Tuomet nieko geresnio ir gražesnio negalėjo pada- 
ryti jūsų barama jaunystė. Matėt pati. Visuomet su malonumu prisi- 
menu tą popietę. O ir kiti girdėję tą patį sakė. Ir jūsų direktorius buvo 
patenkintas, tai ko tamsta be reikalo sielvartauji... 

Padėkojau. Pakalbėję apie sveikatą atsisveikinom. 


LLTI BR Fu / 444; anksčiau skelbta: „Atsiminimai“, in: Literatūra ir kal- 
ba, p. 560-563. 

Janina Nokutytė-Šernienė 
Pirmoji pažintis su Maironiu 


Mane į mokslus leido mano giminaitis Vaižgantas-Juozas Tumas. Ka- 
dangi buvau kilusi iš kaimo, tai beveik visas atostogas praleisdavau jo 
namuose. Jis norėjo, kad aš išmokčiau kultūringai elgtis aukštesnėje 
visuomenėje. Be to, turėjau mokytis šeimininkauti, svečius priimti, 
juos aptarnauti, tinkamai į klausimus atsakyti. Vienu žodžiu, turė- 
jau mokytis būtiniausių etiketo taisyklių. Didelių balių ir vaišių jo 
namuose nebūdavo. Jis gyveno labai kukliai. Bet du kartus metuose 
virėja šeimininkė turėdavo parodyti visą savo kulinarinį sugebėjimą, 
nes prie jo stalo susirinkdavo to meto aukštosios visuomenės atstovai, 
mokyčiausi dvasininkai, studentų delegacijos ir kt. 

Pati didžiausia šventė jo bute būdavo kovo mėn. 19 d. - Juozapinės 
ir velykinės išpažinties diena - Juodoji vakarienė. 

1924 m. būdama dar trylikametė moksleivė, atvykau iš provincijos 
praleisti Velykų atostogų Vaižganto bute. Mano atostogos sutapo su 
Vaižganto švenčiamomis Juozapinėmis. 

Tą rytą Vaižgantas liepė man neiti į bažnyčią, gerai išsimiegoti, nes 
būsią daug svečių, apie kuriuos teksią man gerokas pabėgioti. 

Juokaudamas sako: „Tie svečiai neilgi - pusvalandiniai, - bet kai 
kiaurą dieną durys neužsidaro, tai ir gerą arklį nuo kojų nuvaro. Poterį 
aš užmesiu už tave, o tu verskis ant kito šono ir dar „truktelk“ truputį. 
Pusryčiausime tik 10 val.“ Jau buvo beeinąs prie durų, kai staiga atsisu- 
ko ir pridūrė su giedria šypsena veide: „O gal tu moki ką nors iš Mai- 
ronio-Mačiulio kūrybos? Šiandien mudu padarytume jam staigmeną, 
nes tai ypatinga diena“. (Aš taip ir nebepaklausiau, kuriam iš jų ji yra 
ypatinga. Ir šiandien to nežinau.) 

Žinoma, man nebe miegas rūpėjo, o noras padaryti „staigmeną“. 
Nusiritau nuo sofos ir puoliau prie Vaižganto bibliotekos. Susiradau 
Maironio Pavasario balsus ir pradėjau kartoti balsu, ką tik mokėjau iš 
Maironio kūrybos. Galų gale uždainavau „Už Raseinių, ant Dubysos, 
teka saulė, teka“. Staiga atsidarė durys ir įpuolė virėja. Turbūt norė- 
dama mane padrąsinti puolė prašyti, kad aš būtinai padainuočiau tą 

dainą Maironiui. Nusigandau. Nors bažnytiniame chore mokykloje 
giedojau, be to, ir scenoje kartais mokytojas pastatydavo mane kaip 
„solistę“, bet visa tai vyko provincijoje, o čia juk Kaunas. Be to, pats 
autorius turės klausytis mano „kaimiško“ balselio. Bet virėja mane įti- 
kino, kad „Dvasiškasis Tėvelis“, atseit Maironis, yra geras Vaižganto 
bičiulis ir labai labai puikus žmogus: „Ką aš bepaduočiau į stalą, jis 
visko paragauna, o išeidamas visada pakviečia mane ir juokaudamas 
pasako: „Na, Veronika, tavo gaminiai nepakeičiami... Prisiragavau, 
vos apsisuku. O kas būtų, jei būčiau dar ir privalgęs“. 

Po tų šeimininkės žodžių aš lyg ir daugiau įgijau drąsos, pasitikėji- 
mo savimi. Ir nutariau vieną eilėraštį padeklamuoti, o kitą padainuo- 
ti. Taip ir padariau. 

Apie 12 val. pasirodė pirmieji svečiai. Jų tarpe buvo Maironis, Jakš- 
tas, arkivyskupijos atstovas kun. Kiškis, vyskupo patiekalų ragautojas, 
tai man paaiškino šeimininkė. Pora prelatų ir kitų aukštų dvasiškių. Jų 
pavardžių nebeatsimenu. Bet jų buvo apie 20. Netgi iš Panevėžio buvo 
vysk. Paltaroko delegatas ir kt. 

Maironį pažinau iš fotonuotraukų - nedidelis, žilas, apvalus, malo- 
nių veido bruožų, su dideliu gražiu kryžiumi ir gražia juosta ant suta- 
nos. Be to, ant dešinės rankos mūvėjo gražų žiedą su didele akimi. Tą 
žiedą ir ranką turėjau pabučiuoti ir reveransą padaryti jam. 

Vaižgantas linktelėjo man savo balta gražia galva, atsisėdo gale sta- 
lo į aukštais atlošais papuoštą kėdę, o Maironį pasodino iš kairės į 
panašią kėdę. Aš suglumau. Žinojau, kad gerbtiniausią svečią šeimi- 
ninkas sodinasi iš dešinės. Vėliau paaiškino Vaižgantas kitokias dva- 
siškiams taikomas tradicijas. Prasidėjo vaišės, sveikinimai, linkėjimai, 
bet truko tiktai apie 30-40 min. Vaišių metu Vaižgantas pamojo man 
pirštu, kviesdamas prieiti arčiau, o paskui liepė atsistoti prie jo bibli- 
otekos didžiosios spintos ir parodyti mūsų deimantiniam poetui, kaip 
Užpalių progimnazijos moksleiviai myli mūsų Maironį. 

Padariau, kaip Vaižgantas nurodė, ir pasakiau, kuriuos Maironio 
eilėraščius moku atmintinai. Tada jų mokėjau apie 20. Maironis lyg 
susijaudino, lyg pradžiugo. Pasirinko eilėraštį: „Ant ežero Keturių 
Kantonų“ ir „Už Raseinių, ant Dubysos“. Deklamavau su įkvėpimu. 
Buvo nepaprasta tyla prie stalo. Vaižgantas šypsojo, o Maironis tarp 

abiejų rankų įrėmė savo smakrą, užsimerkė ir tik klausė. Kai baigiau, 
visi nuoširdžiai plojo, o Maironis tiktai atsistojo, sumirkčiojo kažkaip 
neįprastai ir pasakė: „Ateik arčiau, dukrele“. Aš persigandau, maniau, 
pasakys, kad aš nemokėjau išsakyti tai, apie ką jis rašė. Kai priėjau, 
padariusi reveransą, jis priglaudė mano galvą prie kairiojo peties ir 
pabučiavo į patį viršugalvį tris kartus, o ant mano kaktos nukrito au- 
toriaus ašara. Jis kaire ranka paglostė mano kasas (jos buvo man ligi 
kelių, gelsvos, storos, tada visos mergaitės nešiojo kasas, kirptų nebu- 
vo). Po to kiti tai paglostė, tai į kaktą pabučiavo. Maironis pasiteiravo 
mūsų progimnazijos lietuvių kalbos mokytojo pavardės. Vaižgantas 
atsakė: „Tai tavo paties buvęs mokinys, Jūsų ekscelencija, eksklierikas 
Liulevičius“. Maironis nieko neatsakė, tik kažin kaip nelinksmai nusi- 
šypsojo. Kai visi dvasiškiai pakėlė bažnytinio vyno taureles už autorių 
ir deklamatorę, aš vaikišku balsu užtraukiau: „Už Raseinių, ant Du- 
bysos“. Dainavau iš visos širdies, kaip bemokėjau. Gal ne ta daina, bet 
pačios mano kasos nuteikė svečius net labai maloniai. Kai aš dabar 
prisimenu, tai buvo pirmoji mano laimingiausia ir šviesiausia diena 
vaikystėje. Dar labiau pamilau Maironį ir gražiąją jo kūrybą. 

Prisakę man kad ir nepelnytų, bet vaiko širdžiai labai malonių žo- 
džių, svečiai atsisveikino su Vaižgantu, užleisdami vietą Vyriausybės 
nariams, jų Zmonoms ir t. t. 

Maironis, jau atsisveikindamas, mane peržegnojo, padėkojo, pa- 
linkėjo sėkmės moksle, užsirašė pavardę, vardą, mokyklą ir pažadėjo 
dedikuoti man naują savo knygą. 

Sekančią dieną klierikas Antanas Riauba man atnešė Maironio 
Pavasario balsus, asmeniškai man paties Maironio gražiai užrašytus. 
Priedo buvo dar didelė, graži, šilku išklota importinė saldainių dėžė, 
kokios aš dar nebuvau mačiusi. 

Tos dienos mano išgyvenimai liko man visam gyvenimui neuž- 
mirštami. Aš, rodos, ir dabar matau Maironį kaip gyvą, girdžiu jo žo- 
džius. Knygą išsaugojau apie 20 metų, dar ištekėjusi gana ilgą laiką. 
Bet karo metu žuvo daug Vaižganto dovanotų mokslo knygų. Tarp jų 
ir tie man taip brangūs Pavasario balsai. 


522 


Antrasis susitikimas su Maironiu-Mačiuliu 


1925 m. Maironį vėl sutikau Vaižganto bute. Tai buvo balandžio mė- 
nesį, Velykų išvakarėse. 

Vaižgantas buvo Vytauto bažnyčios rektorius. Kasmet per Velykas, 
išvakarėse, buvo atliekama toje bažnyčioje inteligentų trijų dienų reko- 
lekcijos (savo gyvenimo apmąstymai). Po rekolekcijų šeštadienio vaka- 
rą pas Vaižgantą būdavovaišėsvisiems kunigams, prelatams, kanaunin- 
kams, kurie padėdavo pravesti tuos apmąstymus ir klausydavo inteli- 
gentijos atstovų išpažinčių. Visada, kol sveikas ir gyvas buvo, kiek man 
teko matyti, dalyvavo Maironis, Jakštas, Prapuolenis, Stankevičius, Kiš- 
kis ir kiti. Pagal bažnytinę dogmą svečių kunigų turėjo būti 12, o šeimi- 
ninkas buvo13-tas. Tuotryliktuoju buvo Vaižgantas. Tiek buvęapaštalų. 

Išpažinčių klausydavo pavakare, o jau 20 val. visi po maldų baž- 
nyčioje rinkdavosi į Vaižganto butą Juodajai vakarienei. Iš tikrųjų ji 
buvo juoda. Visi dvasiškiai buvo kaip paprastai juodai apsirengę. Be 
to, visi patiekalai buvo pagaminti be sviesto, be mėsos, o tik iš žuvies, 
aliejaus, ikros, vaisių, miltų, cukraus. Bet kokie tai buvo patiekalai! 
Rodos, ir dabar jaučiu jų kvapą. Atsimenu gerai, kai Maironis, perže- 
gnojęs stalą ir sukalbėjęs tam tikrą maldelę balsu, sėsdavo greta Vaiž- 
ganto ir sakydavo man pusbalsiu: „Na, tu, mano geltonkase dukruże- 
le, įmesk bastučių salotų į vidurį lėkštės, šprotus iš kairės, o žirneliai 
su ikra tegul dar palaukia. Nors aš labai mėgstu, bet mano gydytojas 
patarė nevalgyti, o paragauti juk galima?“ 

Kiti rinkdavosi kitus patiekalus, ir taip su gyva nuotaika, humoru, 
gražiais atsiminimais pradėdavo pašnekesį Maironis. Mėgo papasako- 
ti, įspūdžių, atsiminimų iš Šveicarijos laikų, bet beveik visada užbaig- 
davo ar iš savo kūrybos, ar iš jaunesnių poetų paimtais posmais apie 
Lietuvos šalelę. 

Atsimenu, prinešiau keptą lašišą. Nežinau, iš kur jos gaudavo Kau- 
nas. Maironis man pasakė: „Žinau, kad Juozapo (atseit Vaižganto) 
Veronika skaniai pagamina, bet aš palauksiu lietuviško lydžio iš Ne- 
muno dugno“. Tada aš nemokėjau suprasti jo meilės mūsų kraštui, 
liaudžiai. Bet mano atmintyje liko įsitikinimas, kad Maironis labai 
mėgo Lietuvos gamtą, domėjosi žmonių gyvenimu kaimo sąlygose. 

Kai jau pasisotino visi, Maironis pasišaukė mane galvos linktelėji- 
mu ir paklausė: „O gal moki deklamuoti ką nors iš Baranausko?“ 

Aš atsakiau, kad moku visą Anykščių šilelį. Jo prašymą deklamuoti 
apie grybus išpildžiau su dideliu malonumu. Vaišių pabaigai dar pri- 
dėjau Brisiaus galą, nes Jakštas savo kalboje senatvės pabaigą prilygi- 
no Brisiaus likimui. 

Vaižgantas liepė man padėti indus į šalį ir atmintinai pasakyti Bri- 
siaus galą. Aš lyg ir pasikuklinau, kad jau būsiu pamiršusi tekstą. Mai- 
ronis pridūrė: „Nesivaržyki, dukrele, sakyki, kiek atsimeni. Papildysi 
Jakšto temą. Matai, koks jis sudžiūvęs“. Ačiū padrąsinimui, nesukly- 
dau. Išėjo viskas gana gerai. Už tai gavau Maironio dovaną - poezijai 
rašyti albumą, o į jį tą patį vakarą įrašė man visi 13 asmenų, sėdėjusių 
prie Juodosios vakarienės stalo, gražius linkėjimus. Aš tą albumą nu- 
sivežiau į Panevėžį, stodama į pirmąjį Mokytojų seminarijos kursą. 
Jis ėjo iš rankų į rankas, net ir lietuvių kalbos ir literatūros mokytojas 
buvo paėmęs paskaityti. Taip jį man ir nunešė svetimi žmonės. Tik 
atsimenu, ne iš eilės, keletą Maironio žodžių: 

„Žmonių meilė įgyjama kuklumu ir pagarba“, 

„Didžiausias tėvų duotas kraitis mergaitei - mokslas“. 

Ir daugiau buvo jo puslapyje prirašytų gražių minčių, bet kitų aš 
tiksliai nebeatsimenu. 


MLLM 6512; anksčiau skelbta: „Atsiminimai“, in: Literatūra ir kalba, 


P. 559-560. 


Janina Nakutytė-Šernienė 
Velykų išvakarės 


Juozas Tumas buvo Vytauto bažnyčios rektorius. [...] 

Velykų rytą į bažnyčią sueidavo ir suvažiuodavo daugybė valdžios 
atstovų, visuomenės veikėjų ir menininkų. Prasidėdavo tradicinės pa- 
maldos, išpažinčių klausymas. Visi žmonės eidavo Velykų išpažinties, 
net ir prezidentienė. Ta proga išpuošdavo bažnyčią, paruošdavo try- 

lika klausyklų. Išpažintis pradėdavo 7 valandą vakaro. Kad tikintieji 
nesugaištų daug laiko, į bažnyčią atvykdavo 12 garbingesnių dvasiš- 
kių, tarp jų visuomet būdavo prelatas Jonas Mačiulis-Maironis, Ado- 
mas Jakštas, vyskupo Paltaroko maisto ragautojas kunigas Stanislovas 
Kiškis — labai apsiskaitęs, linksmas, gabus oratorius, turėjęs gražų 
balsą. Kitų pavardžių nebeatsimenu. Po išpažinčių ir pamokslo tikin- 
tieji išsiskirstydavo namo, o visi kviestieji 12 dvasininkų rinkdavosi į 
Vaižganto butą vadinamai Juodajai vakarienei. Su Vaižgantu sėsdavo 
prie stalo 13 juodomis sutanomis vilkinčių vyrų. Vaižgantas sėdėdavo 
viduryje, Maironis iš vienos pusės, kunigas Stanislovas Kiškis už Mai- 
ronio, o kitame gale priešais Vaižgantą - prelatas Jakštas, labai liesas, 
mažakalbis žmogelis. Kiškis buvo labai linksmas, toks juokdarys, vis 
ragaudavo maistą patikrinimui. Per šią vakarienę kunigai atpalaiduo- 
davo liežuvius apie išpažintis, bet žmonių pavardžių neminėdavo. 

Žmones pagal amžių jie skirstė taip: 10-15 mety - žvirbliukas, ba- 
landžiukas, 15-40 jaunystė, 40-50 - antroji jaunystė, po 50-ties - jau 
šuo, 60-80 - pasireiškia prigimties egoizmas, visi pirštai į save atsukti, 
po 8o-ties jau pasireiškia mirties baimė. Teigė, kad mažiausiai mirti 
bijo jaunuoliai nuo 18 iki 25 metų, o labiausiai seniausieji - nuo 80 
metų. 

Prisimenu, kaip 1927 metų balandžio mėnesį, baigiantis Juodajai 
vakarienei, dėdė patraukė mane už rankos ir sako: 

- Na, tu mano ilgakase, padeklamuok Jo ekscelencijai prelatui Mai- 
roniui ant deserto jo kūrybos eilėraštį, kuris tau pačiai geriausiai pa- 
tinka. 

Man net rankos suvirpėjo iš baimės, kad galiu nepataikyti arba ne- 
patikti. Visi nutilo juokavę ir politikavę, padėjo ant stalo valgio įran- 
kius. Aš pasitempiau, nusilenkiau, atsistojau netoli Vaižganto prieš 
pat Maironį ir pradėjau: 


„Vakaras ant ežero Keturių kantonų“ 
Ežero skaisčios bangos liūliavo 
Zaliu smaragdu; 

Laivą be irklo varė, lingavo 

Vėsos dvelkimu... 

Deklamavau iš visos širdies, jautriai. Tvyrojo absoliuti tyla. Vaiž- 
gantas ilgesingai žiūrėjo į vienintelį langą valgomajame ir šypsojosi. O 
Maironis išsitraukė didelę gražią nosinę, nusiėmė pensnė, nubraukė 
porą ašarų ir sučiaupęs lūpas nuleido galvą, smakru siekdamas suta- 
ną. Kai baigiau, visi labai plojo, turbūt ne man, o Maironiui. Aš taip 
galvojau... Po to Maironis atsisuko į Vaižgantą ir sako: 

- Tarsi vėl pabuvojau Šveicarijoje. Ačiū tau, Juozapai, už „desertą“, 
o tavo anūkei dedikuosiu Pavasario balsus. 

Ir pamojo man pirštu. Aš priėjau artyn, tūptelėjau, pabučiavau at- 
kištą ranką su gražiu dideliu žiedu. Peržegnojo, palaimino. O Vaiž- 
gantas kairę ranka paglostė mano galvą ir liepė paduoti į stalą arba- 
tą. Buvau laiminga, kad klausytojai patenkinti. Gerai atsimenu, kaip 
tą vakarą kunigas Stanislovas Kiškis skambiu, gražiu balsu užtraukė 
„Kur bėga Šešupė, kur Nemunas teka..." Jakštas truktelėjo jį už ran- 
kovės ir pusbalsiu pabarė: „Dar ne Velykos. Ką žmonės pagalvos!“ O 
Vaižgantas jam pasakė: „Nebūk toks sausas, Jakštai!“ Visi nusijuokė. 
Tik niekaip nesupratau, kodėl prelatą Jakštą vadino Judu Iskarijotu. 
Gal todėl, kad jis sėdėjo gale stalo - ant tryliktos kėdės? Bet jis nieka- 
da dėl to neįsižeisdavo. 


Joana Nakutytė-Šernienė, „Man buvo kaip tėvas“, in: Neužmirštamas 
Vaižgantas; Atsiminimai, laiškai, esė, sudarė Alfas Pakėnas, Vilnius: 
Lietuvių rašytojų sąjungos leidykla, 2009, p. 46-48. 


Ona Balčiūnienė 


Susipažinau su Maironiu 1925 metais. Gyvenom tada su šeima netoli 
Rotušės aikštės, ir po darbo aš dažnai su savo maža dukrele išeida- 
vau pasivaikščioti. Aikštėje dažnai sutikdavau vaikštinėjantį kunigą 
M. Vaitkų. Jis buvo mano vyro pažįstamas. Pradėjau kartais užeiti su 
dukrele pas M. Vaitkų į namus. Vieną kartą ten buvo prelatas Mairo- 
nis. Vaitkus mus supažindino. Maironis man pasirodė labai rimtas ir 
nekalbus. Aš labai jo varžiausi, nežinojau, ką kalbėti, ir net bijojau. 
Todėl greitai atsisveikinau. 

Po kurio laiko M. Vaitkus prikalbino mane užeiti su juo pas Mai- 
ronį į namus, sakydamas, kad poetas būsiąs tuo labai patenkintas. Aš 
sutikau užeiti. Šį kartą jau ne taip jaudinausi, ir Maironis man neatro- 
dė toks baisus ir išdidus. Jis buvo gerai nusiteikęs, vaišino mus arbata, 
kalbėjo apie visai žemiškus dalykus. Tada jis mane pakvietė dalyvauti 
pas ji pobuvyje. Turėjau būtinai pažadėti. Aš daviau žodį, kad atei- 
siu. Taip po savaitės, pasipuošusi savo geriausia suknele, tačiau labai 
jaudindamasi ir abejodama, atėjau į svečius. Žmonių buvo nedaug, 
visi, matyt, geri pažįstami. Nuotaika buvo draugiška, niekas nekrei- 
pė į mane dėmesio, ir aš nustojau baimintis. Maironis buvo su visais 
labai malonus ir linksmas. Gėrėme lietuvišką midų, kurį gamino teta 
Marcelė (Maironio sesuo) pagal savo ypatingą ir niekam nežinomą 
receptą. Vyrai sugalvojo gerti degtinę per kiaurą citriną, pridėję ją prie 
taurelės. Maironis bandė irgi taip gerti, bet užsikosėjo ir apsilaistė. 
Mane tai labai prajuokino. Tada Maironis priėjo prie manęs ir sako: 

- Ak, dar tu čia juoksies! Už bausmę turi išgerti visą taurę midaus! 

Ir jis prikišo man prie lūpų pilną taurę. Aš prunkštelėjau ir išpurš- 
kiau iš taurės beveik visą midų. Aptėškiau ir save, ir Maironį. Mano 
suknelė ir šukuosena buvo aplaistyta midum. Svečiai juokėsi. Links- 
mai kvatojo ir pats šeimininkas. Tačiau aš pasijutau labai nepatogiai 
dėl savo lengvapėdiškumo ir kuo greičiausiai išsprūdau į namus. Taip 
nevykusiai pasibaigė mano pirmoji viešnagė pas Maironį. Tačiau ji 
nebuvo paskutinė. Vėliau man teko dažnai buvoti pas jį svečiuose, 
mažesniam ir didesniam draugų rately. 

Mes bendravome ne tik pobūvio metu. Užsukdavau pas jį ir papras- 
tą dieną, įpratau dalintis su juo savo mintimis, rūpesčiais, klausti jo 
patarimo. Man tada buvo 23 metai, ir jis, daug gyvenimo matęs žmo- 
gus, buvo man geras draugas ir globėjas. 

Jis, nors nebuvo išlaidus, turėjo nemažą skaičių šelpiamų mokinių 
įvairiose miesto vietose. Kartais prašydavo manęs patikrinti, kaip gy- 
vena tie mokiniai, ar iš tikro reikalinga materialinė parama. Aš nu- 
eidavau sužinoti ir jam papasakodavau. Jeigu skurdžiai gyvena, - jis 
visuomet padėdavo. Dažnai mes eidavome su juo dviese pasivaikščio- 
ti. Jis man ką nors pasakodavo, kartais deklamuodavo, o kartais ilgą 
laiką tylėdavom. 

Kai kada jis pasakodavo ką nors iš Lietuvos istorijos, apie lietuvių 
bei pasaulinę literatūrą, o kitą kartą liepdavo jam visa tai pakartoti. 
"Taip jis kėlė mano išsilavinimą, plėtė akiratį, norėjo, kad kuo daugiau 
žinočiau. 

Dažnai tų pasivaikščiojimų metu mes užsukdavom į miesto kapi- 
nes (Vytauto prosp.), kur buvo palaidota buvusi poeto draugė Jadvyga 
Stanelytė. Giliai susimąstęs, Maironis pastovėdavo prie jos kapo, kar- 
tais padėdavo gėlių ar geltonų rudens lapų puokštę. Visada ją minė- 
davo geru žodžiu, sakydamas, kad tokių taurių ir šviesių asmenybių 
nedaug sutinkama gyvenime. Prašė, kad kiekvienais metais Vėlinių 
dieną padėčiau ant jos kapo gėlių ir uždegčiau žvakelių, net ir tada, 
kai jo paties jau nebus pasauly. 

Religiniais klausimais Maironis beveik niekada su manim nekal- 
bėdavo ir nesiteiravo apie mano įsitikinimus. Kartą prisipažinau jam, 
kad vaikštau išpažinties kiekvieną mėnesį. Jis pasakė, kad tai berei- 
kalingas uolumas. Jis pats sakėsi einąs tik du kartus per metus ir to 
visiškai užtenka. Nėra reikalo per daug davatkauti. Tada ir aš ėmiau 
rečiau eiti išpažinties. 

Maironis nuo jaunystės buvo įpratęs ir labai mėgo dirbti fizinį dar- 
bą. Gyvendamas Kaune, laisvu nuo seminarijos laiku, jis daug dirbo 
savo sode. Pats apkasinėdavo medžius, valydavo takus, kasdavo lys- 
ves. Net jo rankos nuo darbo būdavo šiurkščios ir su nuospaudomis. 
Dažnai aš talkininkaudavau jam, nuimant sode vaisius. Su jo seserim 
Marcele mes skindavom obuolius, o jis nešė pintinėmis juos į rūsį. Jis 
mėgo vaišinti svečius savo sodo obuoliais. 

Visuomeniniame Lietuvos gyvenime Maironis mažai dalyvavo. Jį 
liūdino įvairių partijų ginčai, visur augantis karjerizmas, turtų, pra- 
bangos manija. 

Jo sesers vaikai, kai kurie jau pasiekę aukštas valdžios vietas, laukė 
Maironio palikimo. Jie labai pavydėjo man draugystės su Maironiu, bi- 
jojo, kad nebūčiau varžovė į jo turtą. Vienas jo sūnėnas dirbo saugume 
ir net tikrindavo Maironio laiškus. Vieno mano rašyto laiško nuorašas 
pateko net vyskupui į rankas, ir jis kvietė poetą atvykti pasiaiškinti. Tai 
giliai įžeidė Maironį. Jis buvo pasipiktinęs ir nuliūdęs dėl tokio giminių 
niekšiškumo, kurie sekė kiekvieną jau senyvo poeto žingsnį. 

- Aš juos išmokslinau, ministrais padariau ir dabar neturiu teisės 
elgtis, kaip noriu. Jie mane šnipais apstatė! - giliai pasipiktinęs kalbė- 
jo Maironis. 

Toks atviras giminių persekiojimas ir kritiniai straipsniai spaudoje, 
kur prieš Maironį rašinėjo visokių literatūros krypčių atstovai, labai 
apkartino poetui paskutiniuosius gyvenimo metus. 

1932 m. buvo statomi jo namai ant Aleksoto kalno. Vasaros pra- 
džioje Maironis rimtai susirgo. Birželio mėnesį lankydavau jį ligoni- 
nės palatoje. Jis kasdien jautėsi vis blogiau. Prašė, kad nueičiau į Alek- 
sotą pažiūrėti, kaip einasi jo naujo namo statyba. Kalbėjau, kad jis be 
reikalo rūpinasi, kad tie namai yra jam visai nereikalingi. Argi pajėgs 
jis senatvėje, būdamas silpnos sveikatos, laipioti į tokį kalną. Jis sakė, 
kad matyt, reikės pirkti mašiną ir mokytis vairuoti. Žinoma, juokavo. 
Kai geriau jausdavosi, stengėsi būti linksmas, kalbėdavo apie reikalus, 
tikėjosi greit pasveikti. Sakė, nėra kada gulėti - laukia darbai. 

Kartą atėjau į jo palatą pavakary, Maironis tą dieną blogai jautėsi 
ir gulėjo tylus. Tačiau nedejavo ir nesiskundė. Prašė ilgiau pasėdėti, 
neišeiti. Ant spintelės stiklinėje vazoje buvo įmerktos kelios raudonos 
rožės, kurias jam atnešė prezidento žmona. Jis paėmė vieną rožę ir 
padovanojo man prisisegt prie atlapo. 

- Tebūna ji tau prisiminimui apie mūsų - seno ir jauno žmogaus 
draugystę, - pasakė Maironis. 

Tikinau jį, kad greit pasveiks, kad viskas bus vėl kaip seniau, ir ne- 
norom atsisveikinau. Tai buvo paskutinis pasimatymas. Išsinešiau jo 
rankos paspaudimą ir rožę atlape. 

Rytojaus dieną pranešė, kad jau Maironis miręs. Įdėjau apvytusią 
rožę į jo padovanotą eilėraščių tomelį, kur ji guli ir iki šiol. 

Kiekvienas jo padovanotas daiktas, kiekviena mažiausia smulkme- 
na ar laiško eilutė visuomet primena man geriausius mano gyvenimo 
metus ir pačią gražiausią nuostabaus žmogaus draugystę. 


Pranciška Genevičiūtė, „Maironis Kauno gyventojų prisiminimuose“ 
[mašinraštis], in: MLLM 7778, l. 67-73. 

Salomėja Aleksienė 


Atsimenu, Palangoj kurhauze buvo didelis koncertas, dainavo K. Pet- 
rauskas, A. Sodeika, rodos, J. Dvarionaitė. Publikoje buvo Maironis. 
Visos palangiškės merginos labai džiaugėmės, jį pamačiusios. 

Su Maironiu susitikdavom pas prof. Vladą Jurgutį - netoli vienas 
kito gyveno. Kiek kartų pas jį buvom, visuomet rasdavom Maironį. 
V. Jurgutis nekunigavo, nepraktikavo, - gal nuo to laiko, kai tapo 
banko valdytoju. Maironis būdavo elegantiškas, su kryželiu ne vi- 
suomet. Atrodė gražiai — įsivaizduoju, koks įdomus buvo jaunystėje. 
Pas Jurgutį lankydavosi Albinas Rimka, tuomet jaunas. Sutarėm su 
jo šeima - kartais į Birštoną važiuodavom pietų valgyti. Buvo labai 
simpatingi. Nuolatinis svečias buvo bankininkas Frenkelis. Lietuvos 
žydas, sąmojingas - mokėjo daug įvairių anekdotų. Jį mėgo V. Jurgutis 
ir J. Aleksa. Draugija rinkdavosi dažnai be jokios progos - paskambina 
ir važiuojame. Vyrai daugiausia kalbėdavo apie ekonomiką, finansus, 
kaip išlaikyti lito kursą. Aš su Maironiu susėsdavom ant sofos. Jis sa- 
kydavo: „Pakalbėkim apie gyvenimą“. 

Man deklamuodavo Ad. Mickevičiaus Litwa, ojczyzna moja..., 
daug vietų iš Pono Tado cituodavo. Yra dainavęs populiarų lenkišką 
romansą: 


Za Ebry falą goniąc spojizeniem, 

Mtoda cyganka siedziala, 

Z brzekiem gitary, cichiem westchnieniem 
Smutną piosenkę $piewala. 


Aš mokėjau daug Maironio eilėraščių atmintinai, tad jam dekla- 
muodavau. Maironis buvo poetas - jam reikėjo draugijos, įspūdžių. 
Pas Jurgutį kartais tekdavo sutikti Vaižgantą. Sykį atėjo vėlai, įpykęs 
dėl P. Vaičiūno pjesės — karštai peikė blogą pastatymą, Maironis jį 
ramino: „Nesmarkauk, nesmarkauk - jie dirba, stengiasi...“ Maironis 


| Lietuva, Tėvyne mano (lenk.); Adomo Mickevičiaus poemos Ponas Tadas 
pradžia. 

2 Už Ebros, žvilgsniu sekdama bangą, / Jauna čigonė sėdėjo, / Gitarai skam- 
bant, tyliai dūsaudama, / Tylią dainelę dainavo (lenk.). 

kalbėjo ramiai, šypsodamas. Vaižgantas kaip gyvas sidabras, o Mairo- 
nis flegmatiškas. Išgėręs puoduką arbatos, Vaižgantas išėjo. 

Maironis anekdotų nepasakodavo, bet klausyti labai mėgdavo ir 
gyvai reaguodavo į Frenkelio pasakojimus. Prisimenu vieną: „Oi, kad 
dirbau, kad dirbau - 26 valandas per parą“ - „Kaip tai, - klausiame, - 
juk paroj iš viso 24 valandos?“ - „Na ir kas - aš dviem valandom anks- 
čiau atsikėliau.“ 


Palanga, 1985-07-10. Užrašė Vladas Žukas. 


„Atsiminimai“, in: Literatūra ir kalba, p. 570-571. 


Stasė Duobaitė-Lipstokienė 


Buvau trylikos metų „Aušros“ mergaičių gimnazijos trečios klasės 
moksleivė. Auklėtoja mus nuvedė pas Maironį. Prie jo namų garsiai 
plakė širdis iš susijaudinimo: juk pamatysiu brangųjį poetą, kurio ei- 
lėraščius su malonumu ne tik deklamuodavau, bet ir dainuoti még- 
davau. 

Poeto namas! Kojos tirpsta, vos bepaeinu, kabinuosi į draugės 
ranką. Ir kitų mergaičių širdys dunksi, net mokytojos alsavimas gar- 
sesnis. Jau skambutis. Eina diegliai per visą kūną. Pamažu atsidaro 
durys, - už ju stovi Didysis žmogus - maloniai šypsantis žilas senelis. 

- Labą dieną, - sakome virpančiais balsais choru. 

- Labą dieną, bon senjor, - tiesia jam ranką mokytoja. 

Mus pakviečia vidun. O švara, o baldų grožis! Ragina sėstis, o man 
taip nedrąsu: kaipgi į tokią prabangą... 

Ir kažkokia skriauda, pavydas klasės draugei - žydų tautybės mer- 
gaitei Sarai, kuriai iškart Maironis daugiausia dėmesio parodė - sa- 
lonan įvedė per liemenį apkabinęs... Tik vėliau, kada užaugusi gy- 
venimą apmąsčiau, pasidarė aišku, kad šiai viešniai kaip tik vertėjo 
daugiausia nuoširdumo pareikšti, kad didelio Tėvynės patrioto širdis 
su meile vertino kitatautės draugiškumą. 

Apie mokslą paklausinėjęs, kvietė valgomajan. Kuo vaišino, dabar 
tiksliai pasakyti negalėčiau, tik prisimenu, kad buvo labai skanu. 

Mes vėl į saloną grįžome. Maironis daug pasakojo apie Raseinių 
kraštą, senovės Lietuvą, carinę priespaudą. Šnekėjo daug ir įdomiai. 
Baigęs priėjo prie manęs ir paglostė kasas. 

- Čia didelis turtas, — ištarė šypsodamas. Tais pačiais metais jis 
mirė. Tada gulėjau sunkiai sirgdama, laidotuvių nemačiau. 


LLTI BR Fu / 444; anksčiau skelbta: „Atsiminimai“, in: Literatūra ir kal- 
ba, p. 572. 


Juozas Katelė 
Susitikimai su Maironiu 


Mano dėdė kunigas Jonas Katelė klebonavo tuo metu (apie 1904 m.) 
Panemunėlio parapijoj, netoli Rokiškio. Aš buvau pas dėdę vargonin- 
ku, buvau dar visai jaunas vaikinas ir gyvenau špitolėj, - taip vadi- 
nosi vargoninkui bei kitiems bažnyčios tarnautojams skirtas butas. 
Panemunėlio parapijoje tuo metu vyko gyvas kultūrinis šviečiamasis 
darbas. Prie bažnyčios suorganizavome chorą, į kurį labai noriai ėjo 
giedoti ir dainuoti ne tik jaunimas, bet ir pagyvenę žmonės. Taip pat 
sukūrėme turbūt pirmą Lietuvoje instrumentinę kaimo kapelą. 

Pas kleboną Katelę buvo jaunas kamendorius, kuris pažinojo Mai- 
ronj. Gal buvo kartu su juo mokęsis. Taigi vieną vasarą, atrodo, apie 
1904 m., atostogų metu vikaro pakviestas į kleboniją atvažiavo Mai- 
ronis. Mes visi iš anksto džiaugėmės šiuo vizitu ir kiek įmanydami 
ruošėmės gerbiamą svečią prideramai sutikti. Iki išnaktų repetavome 
su choru bei kapela, šeimininkė nėrėsi iš kailio, ruošdama valgius, 
klebonas Katelė visus ragino pasitempti ir nepadaryti gėdos savo 
parapijai. Pagaliau Maironis atvyko. Man jis pasirodė labai jaunas ir 
gražus. Veidas su auksine pensnė tarsi spinduliavo kažkokio vidinio 
įkvėpimo šviesa ir gera džiugia šypsena. Elgėsi jis su mumis paprastai 
ir draugiškai, smalsiai viskuo domėjosi, be galo klausinėjo. 

Sekmadienį Maironis buvo priprašytas, norint parodyti parapijai 
garbingą svečią, kad pasakytų pamokslą. Nelabai norom, bet sutiko. 

Perskaitęs tai dienai skirtą evangeliją, Maironis pasakė neilgą pa- 
mokslą. Apie ką konkrečiai kalbėjo, dabar neprisimenu, tik žinau, 
kad ypatingo įspūdžio man, o turbūt ir kitiems klausytojams šis pa- 
mokslas nepadarė. Maironis kalbėjo negarsiai, santūriai ir, rodos, ne- 
pasižymėjo didele iškalba. 

Po visam klebonijoje buvo iškilmingi pietūs Maironio garbei. Per 
pietus jis domėjosi mūsų kultūrinę veikla, klausė, kaip pavyksta su- 
burti lietuviškus chorus ir vaidinimus, kokiu būdu išvengiame kratų 
ir apeiname valdžios budrumą. Klebonas Katelė čia turėjo savo me- 
todus, mokėjo padaryti taip, kad avis liktų sveika ir vilkas sotus. Kai 
kuriuos atskleidė ir Maironiui. Šis juokėsi ir gyrė mus už aktyvumą ir 
išradingumą. 

Pavakary, surinkę giedorius ir muzikantus, suruošėm klebonijoj 
koncertą. Visi nėrėsi iš kailio, norėdami kuo geriau pasirodyti. Mūsų 
repertuare buvo ir keletas Maironio dainų: „Miškas ūžia‘, „Lietuva bran- 
gi“ ir kitos. Poetas buvo labai patenkintas ir sujaudintas, išgirdęs taip 
nuoširdžiai atliekant jo dainas. Jis padėkojo dainininkams ir muzikan- 
tams ir palinkėjo toliau uoliai žadinti tautos sąmonę ir kultūrą. Taigi 
visi buvome patenkinti Maironio vieśćjimu mūsų kuklioje klebonijoje. 

Vėliau teko ne kartą matyti Maironį Kaune, kur 1921 m. aš atvykau 
vargoninkauti Tumo-Vaižganto bažnytėlėje. Prie choro čia būdavo ir 
soliniai dainavimai. Pasisukioja Vaižgantas prie teatro ir nutveria kurį 
nors solistą giedoti per sumą. Dažnai giedodavo čia K. Petrauskas, 
A. Sodeika, A. Galaunienė ir kiti dainininkai. 

Sumai laikyti Vaižgantas irgi dažnai kviesdavo ką nors iš kunigų, 
ypač didesnių švenčių ar atlaidų metu. Keletą kartų mūsų bažnyčioje 
Mišias laikė ir Maironis. 

Po pamaldų solistus, kunigus bei vargonininkus Vaižgantas kvies- 
davo kuklių pietų. Taigi teko keletą kartų sėdėti kartu su Maironiu 
prie pietų stalo. 

Būdavo čia dažnai ir Jakštas-Dambrauskas, akylai sekdamas visų el- 
gesį ir tarsi stebėdamas, kad nebūtų prie stalo reiškiama kokių erezijų. 

Maironis kalbėdavosi su visais ir atidžiai išklausydavo kitų nuomo- 
nės, tačiau dabar jis buvo daug oresnis ir santūresnis nei tada Pane- 
munėly, nešiojo ant krūtinės auksinį kryžių, buvo žinomas poetas ir 

dvasininkas. Kalbėdavosi jie dažniausiai apie dienos įvykius, politiką, 
įvairias draugijas bei teatro pastatymus ir neilgai užsisėdėdami išsi- 
skirstydavo kas sau. 

Tokie tai buvo mano nedideli susitikimai su poetu Maironiu. Ta- 
čiau, nors ir nelabai artimai bendravęs, džiaugiuosi, kad turėjau pro- 
gos jį keletą kartų susitikti. 


Užrašė Pranciška Genevičiūtė. 
MLLM 6504; anksčiau skelbta: „Atsiminimai“ in: Literatūra ir kalba, 
P. 572-574. 


Juozapas Čepėnas 
Mano atsiminimai apie poetą lyriką Maironį-Maciulevičių 


Pirmą kartą aš pažinau poetą Maironį Panemunėlio klebonijoje, kai 
jis atostogavo pas kleboną Budriką. Su kunigu Budriku jie susipažino 
Betygalos klebonijoje, kai Budrikas ten buvo vikaru. Mat Maironis yra 
Betygalos parapijos parapijietis, todėl atostogų metu atvažiuodavo 
savo tėviškėn atostogauti. Kai kunigas Budrikas paliko Panemunėlio 
klebonu, pakvietė Maironį pas save atostogauti. 

Kartą klebonas Budrikas pakvietė apylinkės kunigus pas save į 
svečius. Tai buvo 1908 m. Po mirties klebono Jokimo aš tuomet ėjau 
Ramajų klebono pareigas. Buvo pakviesti Panemunėlio parapijos ir 
dvarininkai su savo šeimomis. Buvo giminaičių ir klebono Budriko. 

Prieš pietus Maironis suorganizavo žaidimus. Juose dalyvavo kuni- 
gai, ponios, panelės ir vyrai. Maironis sugalvodavo visokius žaidimus, 
buvo labai linksmas ir gyvas, sakė, kad ir Peterburgo salonuose prak- 
tikuojami žaidimai. Žaidėm iki pat pietų. 

Pietų metu Maironis kalbėjo beveik vienas, o mes visi klausėme. 
Buvo linksmas, gyvas. Po pietų pasakė: „Mes, kunigai, dabar kalbėsi- 
me mišparus, o ponios, panelės ir ponai pailsės, pasišnekučiuos“. Kai 
mes, kunigai, sukalbėjome poterius ir mišparus, Maironis vėl suorga- 
nizavo žaidimus, ir žaidėme iki pat vakarienės. 

Po vakarienės visi svečiai išvažiavo. Tai tiek tuokart aš pažinau 
Maironį. 

Antrą kartą aš pamačiau Joną Maciulevičių-Maironį sociologiniuo- 
se kursuose Kaune 1909 metais, kur jis skaitė sociologines paskaitas. 
Tuos kursus surengė kunigas Aleksandras Dambrauskas-Jakštas. Pa- 
kvietė į juos prelegentais Peterburgo dvasinės akademijos profesorius 
Joną Mačiulį-Maironį, Praną Bučį ir Matulevičių. Be akademijos pro- 
fesorių, prelegentais buvo dar kun. Aleksandras Dambrauskas ir Le- 
kėčių klebonas kun. Staugaitis. 

Prof. Maciulevičiaus paskaitos buvo sausos. Iš poeto lyriko aš ti- 
kėjausi geresnių. Prof. Bučio ir Matulevičiaus buvo gyvesnės ir įdo- 
mesnės paskaitos. Taip pat buvo sausos paskaitos ir kun. Aleksandro 
Dambrausko. Kun. Staugaitis skaitė paskaitas apie senelių prieglau- 
das ir ragino parapijas steigti seneliams vargšams prieglaudas, kad jie 
nevaikščiotų po kaimus ir nelodytų šunų. 

Tos paskaitos buvo Kaune, Liaudies namuose (dabar Požėlos g., jau 
nugriauti). Jos prasidėjo 1909 sausio 2 d. ir baigėsi sausio 5 d. Į jas 
suvažiavo daug kaimo kunigų ir pasauliečių žmonių. Ateidavo pasi- 
klausyti tų paskaitų net žydai ir žydės. 

Su Maironiu tuomet neteko man arčiau susidurti, nes jis vis būdavo 
apsuptas gerbėjų, o aš su juo buvau mažai dar pažįstamas. 

Pirmojo pasaulinio karo metais, bet kuriais dabar neatsimenu, aš 
susitikau su kun. Kazimieru Kazlausku, Krekenavos klebonu, Pane- 
vėžyje. Jis mane užkvietė pas save paviešėti ir pabovyti Maironį, kuris 
pas jį viešėjo. Aš sutikau, ir jis mane parsivežė Krekenavon. 

Čia su Maironiu arčiau susidūriau ir pamačiau, kad Maironis labai 
pasikeitęs. Panemunėlyje Maironis buvo didelis entuziastas, gyvas, 
linksmas, judrus. Krekenavoje ir prie stalo mažai kalbėjo. Rytą anks- 
čiau pavalgydavo, pietų metu ir per vakarienę mažai kalbėdavo. Po 
pietų atsiprašydavo, kad jis nori pailsėti. Nueidavo savo kambarin, bet 
neilsėdavo, o per kitas duris išeidavo ir lesindavo kalakutus. 

Krekenavos šventoriuje jis prisodino jaunų liepų ir padarė iš jų gra- 
žias alėjas. 

Tai tiek aš žinau ir galėjau parašyti apie Maironį. Aš jau labai nebe- 
primatau, todėl sunku man rašyti. 

P. S. Kun. Jonas Maciulevičius norėjo būti vyskupu ir būtų buvęs, 
bet jį apskundė Vatikanui Žemaičių seminarijos prof. kun. Bronisla- 
vas Žongalavičius. Nusiuntė išvertęs keletą jo meilės eilių ir parašė, 
kad jis daugiau myli savo tėvynę negu Bažnyčią. Tai buvo kerštas už 
tai, kad Maironis blogai atestavo jį Peterburgo dvasinės akademijos 
rektoriui Žarnovieckiui. Mat Žongalavičius norėjo būti akademijos 
profesorium. Akademijos rektorius užklausė Maironio nuomonės 
apie Žongalavičių. Maironis jam atsakė: „Be puikybės, jis daugiau nie- 
ko savyje neturi“. 

Aš gimiau 1880 m. pagal senojo stiliaus kalendorių spalio 18 d. * 
kaime, Antalieptės valsč., Zarasų apskr. Baigiau Antaliepės pradžios 
mokyklą, Vilniaus Pirmąją gimnaziją, Aleksandro — *, Žemaičių se- 
minariją Kaune. Studijavau Vokietijoje Freiburgo universitete filosofi- 
jos ir gamtos mokslą. Parašiau disertaciją tema Psychologische Analy- 
sis der persónlichkeit der Werke Dostojewski (Psichologinė Bostejevs- 
kie ktrininiy asmenybės? analizė asmenybės Dostojevskio kūrinių). 

Išlaikiau egzaminus ir gavau filosofijos daktaro laipsnį. 

Pas. Čepėnas Juozapas, Stasio sūnus. 


MLLM 6505. 


Vladislovas Valavičius 


Su poetu prelatu Maironiu man teko artimiau bendrauti 1913-1918 m., 
kai mokiausi Kauno kunigų seminarijoje, ir 1926-1930 m., kai studija- 
vau V. D. universitete. 

Man įsimintina, kad seminarijoje Maironis neniekino ir negabių 
klierikų. Priešingai, jiems daugiau padėdavo, padrąsindavo, užjausda- 
vo. Duodavo gerą patarimą, kaip mokytis, atkakliai dirbti. Visuomet 
suteikdavo vilties, kad dideli idealai yra pasiekiami. 


1 Praleidimą žymintis brūkšnys originale. 
2 Praleidima žymintis brūkšnys originale. 
3 Išbraukta originale. 


536 


Poetas buvo visų mylimas ir gerbiamas. Su jaunais jis buvo jaunas, 
su suaugusiais - suaugęs. Mylėjo vaikus, greitai rasdavo bendrą kalbą 
su jais ir net sugebėdavo su jais Žaisti. 

Su profesorium susitikdavau ir už seminarijos ar universiteto sienų. 

Atostogų metu Maironis dažnai svečiuodavosi pas mano giminaitį 
kunigą Juozą Budriką Panemunėlyje. Mėgo gyventi antrame aukšte, 
vadinamojoje salkoje, iš kur buvo matyti gražūs apylinkių vaizdai. 
Ilgas valandas ten būdavo užsidaręs, dirbo, rašė. Išvargęs po įtemp- 
to darbo, kartą pasibeldė į mano kambario duris. Paklausė, ar nesu 
užimtas. 

- Ne, profesoriau, - tariau. 

- Tai einam šventoriaus valyti, - pakvietė Maironis. 

Pasiéme kastuvus, kroveme visokias atliekas - plytas, akmenis — ir 
vertėme į vieną krūvą už šventoriaus. Mat pastačius bažnyčią švento- 
rius dar buvo nesutvarkytas. Dirbome, kad net prakaitas varvėjo. To 
darbo mums užteko per visas mano 1915 m. atostogas. 

Kartą, mums bedirbant, klebono šeimininkė Johana Kulv[iec]aité 
pakvietė mus pietų ir pasakė, kad iš Rokiškio atvyko svečių. Iš tų pietų 
prisimenu juokingą nuotykį. Vienas svečias papasakojo smagų anek- 
dotą. Visi plyšo juokais. Maironis irgi taip garsiai kvatojosi, kad net jo 
pensnė įkrito į karštą buljoną. Dabar juokas jau griaudėjo. Poetas iš- 
griebė iš buljono pensnė, nusivalė ir užsidėjo. Buljono pakeisti neleido. 

Kitą kartą tą pačią vasarą pas kleboną Budriką vėl susirinko svečių. 
Daugiausia tai buvo jauni žmonės. Po vakarienės, kai Maironis užlipo 
į antrą aukštą, mes, žinodami, kad profesorius mėgsta humorą, nu- 
sprendėme pajuokauti. Prie laiptų stovėjo pintinė obuolių. Mes ėmė- 
me juos mėtyti aukštyn, tiesiai į Maironio kambario duris. Netrukus 
keli obuoliai bumtelėjo žemyn į mus. Maironis suprato juoką ir atsakė 
tuo pačiu. Ryte per pusryčius, rimtai nusiteikęs ir galvą krapštydamas, 
tarė, kreipdamasis į mus: 

- Ar jūs nenukentėjot? Man tai teko truputį! Kam galėjo ateiti į 
galvą, kad sviediniai iš Vokietijos (vyko karas) pasiektų Panemunėlio 
kleboniją. 

Tokį paprastą, draugišką ir linksmą matydavau Maironį Panemu- 
nėlyje. 

Būdamas studentu, gyvenau Kaune, Karmelituose. 1928 m. mane 
aplankė jau minėtas kun. J. Budrikas, geras Maironio draugas. Aplan- 
kęs pirmiau Maironį ir ten pabuvęs keletą valandų, jis pasakė eisiąs 
pas studentą Valavičių. 

- Pas mano studentą! - susidomėjo Maironis. - Pasakyk, kad ir aš 
užeisiu apie šeštą vakaro. 

Aš labai tuo apsidžiaugiau ir pasirengęs laukiau garbingo svečio. 
Maironis atėjo kaip žadėjęs. Pabuvo apie porą valandų. Paskui pa- 
kvietė mus rytojaus dienai vakarienės 21 valandai. Būsią ir daugiau 
svečių. Negalėjau atsidžiaugti, kad mane, studentą, pakvietė į svečius 
Maironis. 

Rytojaus dieną nuėjau į Maironio namus. Vakarienėje dalyvavo 
prel. A. Dambrauskas, prel. Pov. Januševičius, prel. K. Šaulys, kan. 
P. Dogelis, kun. V. Mieleška, prof. banko valdytojas V. Jurgutis. Dar 
buvo apie trejetas valdininkų su žmonomis ir keletas kaimiečių iš Ra- 
seinių, turbūt Maironio giminaičių. 

Vaišių nuotaika buvo linksma, nuoširdi. Pats Maironis, kaip tuo 
metu buvo priimta, buvo su prelato apranga. Tačiau tai nekliudė jam 
apeiti svečius, pakalbinti, paraginti. 

Buvo kalbama daugiausia apie tolimas šalis, dalijamasi kelionių 
įspūdžiais. Kažkas pasakojo apie Vezuvijų, Kaprį, Neapolį, Romą. 
Buvo užsiminta apie anglų kardinolą Neumaną, kuris jaunystėje buvo 
anglikonų tikybos, bet vėliau iš tikro įsitikinimo tapo kataliku ir pasi- 
žymėjo kaip veiklus žmogus. Maironis pastebėjo, esą labai gerai, kad 
Neumanas perėjo į katalikų tikėjimą ir atrado tikrą kelią į Dievą. 

Vakarienės metu buvo kalbama ir apie įvairius Lietuvos visuome- 
ninius bei kultūrinius reikalus, teatrą, literatūrą. Vakaras Maironio 
namuose paliko man neišdildomą įspūdį. 

Mes, jo amžininkai ir mokiniai, mylėjome Maironį už jo poeziją ir 
už jo asmenybės šviesumą, paprastumą ir draugiškumą. Jautėme, kad 
ir jis mus myli. 


„Atsiminimai“, in: Literatūra ir kalba, p. 576-578. 

Vytenis Rimkus 


Mūsų šeimoje dažnokai pasakota apie didįjį lietuvių poetą Maironį. 
Mano mama Apolonija Budrikaitė-Rimkienė (1905-1980) ir jos sesuo 
Irena Budrikaitė-Pikelienė (1913-1993), kilusios iš Kašučių, Darbėnų 
valsč., Kretingos apskr., ankstyvoje jaunystėje ilgokus laiko tarpus gy- 
vendavo pas savo dėdę kunigą Juozą Budriką, kuris padėjo išlaikyti ir 
auklėti gausią brolio šeimą. Pas dėdę Maironis atvažiuodavo pavasa- 
roti. Nežinoma, kokiu būdu jie buvo susipažinę, tačiau juos siejo ar- 
tima bičiulystė, susirašinėdavo, vienas kito greitai pasiilgdavo, vadino 
vienas kitą vardais, Budrikas, nuvažiavęs Kaunan, taip pat apsistoda- 
vo pas Maironį. 

Patys pirmieji atsiminimai susiję su Panemunėliu. Ten paauglė 
mano mama klebonijoje gyveno apie 1918-1919 metus. Ji atsimena, 
kad Maironis buvęs atvykęs dvi vasaras. Atrodo, kad čion poetas at- 
vykdavęs vasaroti ir prieš karą, nes dėdė ir tarnai dažnai apie tai kal- 
bėdavo. 

Maironis buvo labai laukiamas svečias. Klebonijon tuo metu bū- 
davo kviečiama ir daugiau svečių - apylinkės inteligentai, jaunimas. 
Panemunėlyje, pavyzdžiui, tuo metu dažnai būdavo dailininkas Jus- 
tinas Vienožinskis. 

Maironis mėgo jaunimą ir jo išdaigas. Tomis dienomis didelis pi- 
etų stalas būdavo apkraunamas valgiais ir gėrimais. Maironis ir dėdė 
išgerdavo po kelis stiklelius, tačiau nė vienas niekada nebuvo girti. 

J. Budrikas buvo lenkuojantis ir tuo klausimu su Maironiu dažnai 
ginčydavosi. Abu parausdavo, susibardavo, o kartais kelias valandas 
ar net visą vakarą nebesikalbėdavo. Maironis paprastai po tokio ginčo 
nueidavo į savo kambarį mansardoje, o rytą vėl kartu pusryčiaudavo 
kaip niekur nieko. 

— Kartą visa draugija grįžome arkliais iš svečių, - prisiminė mama, - 
aš pradėjau „kalakutus svarstyti“, t. y. snausti, o Maironis pririšo man 
kasas prie sėdynės atkaltės. Atsibusdama kasas timptelėjau - visiems 
buvo linksmo juoko. 

Tuo metu būdavo mėgiami žaidimai su fantų išpirkimu. Dažnai 
išpirkimui būdavo deklamuojami eilėraščiai, daugiausia Maironio. 

Poetas mėgdavęs deklamavusįjį paklausti, kas eilėraštį parašęs. Ir 
mama, ir teta yra deklamavusios („Atsiminimo žiedas“, „Roma“), o į 
klausimą, kas autorius, atsakiusios tiesiog - Jūs... 

Maironis mėgo lošti kortomis, ypač vinta, o kai jaunimas pradėdavo 
žaisti ratelius, jis palikdavo kortuojančiusirateidavo priejaunimo žaisti. 

Poetas labai pasikeisdavo, jei būdavo jaunų kunigų ir klierikų. Tada 
jisatrodydavo išdidus, neprieinamas, užrietęs nosį, klierikai jo bijodavo. 

Panemunćlyjenuolat buvoprisimenama keletaslinksmyatsitikimy. 

Kartą Maironis buvo išvykęs į svečius, o jaunieji klebonijos įnamiai 
jo kambarį mansardoje išpainiojo špagatu taip, kad būtų tik siauras 
laužytas įėjimas, bet nebūtų galima prieiti nei prie stalo su lempa, 
nei prie lovos. Vėlai vakare Maironis grįžo, o visi kaltininkai apačioje 
nekantriai laukė, kas bus. Ilgai neužsidegė šviesa... Rytą kambarinė, 
atėjusi tvarkyti kambario, rado ant stalo tvarkingą špagato kamuolį 
be jokio mazgo. O Maironis nei tą rytą, nei vėliau ne tik nepasiskundė 
dėdei, bet net mažiausio ženklo nerodė, kad kas būtų atsitikę. 

Kitą sykį prie Maironio antklodės buvo pririšta virvutė, o jos galas 
pravestas į koridorių su laiptais. Kai šviesa užgeso, timptelėjus virvute 
buvo nutraukta antklodė. Tyla. Gal po 15 minučių vėl timptelėjo. Po to 
atsidarė durys, ir Maironis laiptais žemyn parideno hantelius - sporti- 
nius svarsčius. Nakties tylą sutrikdė didžiulis triukšmas, išdaigininkai 
gerokai išsigando. Atsibudo dėdė, sunerimęs klausinėjo, kas čia atsi- 
tike. Tačiau visi sakė nieko nežiną ir nuėjo miegoti. 

Tuo metu dėdė turėjo baltą kumelę. Nenuoramos smulkiai prikar- 
pė uodegos bei karčių ir pribarstė į dėdės ir Maironio lovas, slaptai, 
kad nematytų net kambarinė. Rytą prie arbatos abu atsargiai vienas 
kito klausinėjo, kas buvę, kad negalėję miegoti. Kažkas kandžiojo- 
si, bet nieko neradę (balti karčiai nepastebimi...). Dieną lovos buvo 
išpurtytos, tačiau dalis aštrių plaukelių, matyt, palikusi. Rytą ir vėl 
prie arbatos kalbėję, kad kandžiojęsi, bet mažiau... Po to slaptai buvo 
pakeista visa patalynė. Visų tų išdaigų dalyvių tarpe buvo vis to paties 
brolio iš Kašučių sūnus Juozukas', šeimininkė - linksma ir jauna mo- 
kytoja Johana Kulviecaitė bei kt. 


1 Juozas Budrikas. 

Tetai Irenai apie 1926 metus teko Maironį matyti dvi ar tris vasaras 
Tveruose, kur tuo metu buvo perkeltas Budrikas. Maironiui atvyks- 
tant, visa šeimyna išeidavo jo pasitikti. Poetas pasisveikindavo su vi- 
sais. Išvykdamas Johanai palikdavo 150-200 litų, kad išdalintų visiems 
tarnams. 

Kartą su juo buvo atvažiavęs ir prof. B. Česnys, kuris Ireną mokė 
vokiško eilėraštuko. 

Tetai Maironis atrodęs senas ir labai negražus. Tveruose jis gyveno 
taip pat mansardoje su balkonu. Ten jis vakarais prie atviro lango ar 
prie balkono durų rašydavo, dirbdavo prie žvakės šviesos. Kartą svečiai 
surinko puokštę gėlių, ir kažkuris metė pro langą. Pataikė tiesiai ant 
stalo. Rytą gėlės buvo gražiai pamerktos stiklinėje, o pats poetas - kuo 
geriausios nuotaikos. O apskritai jaunimas išdrįsdavo panašiai juo- 
kauti tik todėl, kad Maironis tai mėgo, netgi džiaugdavosi, iš to nebū- 
davo nesusipratimų ir liūdnų pasekmių. Tuo metu ne tik klebonijoje 
būdavo daug žmonių, triukšminga, bet būdavo organizuojamos išvy- 
kos į apylinkes. Dažni linksmi subuvimai, šokiai būdavo Venckevičių 
sodyboje, į kurią paprastai visu būriu drauge su Maironiu eidavo pėsti. 

1926 metų vasarą, kai Tverų klebonijoje gyveno abi seserys, čion at- 
vyko šiaulietis gimnazijos mokytojas Jaroslavas Rimkus (1888-1976), 
platindamas savo knygą Vokiečių okupacija Lietuvoje 1914-1918 m. Jis 
užėjo į kleboniją, o Budrikas jį ir užlaikė, sakydamas, kad atvyksta 
didelių svečių, tarp jų - Maironis. Šiaulietis svečias padėjo Apolonijai 
pinti vainikus (poetas visada būdavo sutinkamas su vainikais), ir tai 
buvo pirmoji mano būsimų tėvų pažintis. Poetas atvyko į trečią dieną. 

Buvo dideli atlaidai, dideli pietūs. Maironis prie stalo gana kritiškai 
atsiliepė apie tą knygą, nežinodamas, kad čia pat sėdi jos autorius. Tai 
buvo keblus momentas, visi pasijautė labai nejaukiai. Vėliau Maironis 
priekaištaudavo Budrikui, kodėl jo neįspėjęs. 

Maironis norėjo išpiršti Apoloniją kažkokiam savo pažįstamam ar 
giminaičiui, kažkokiam Žilinskui. Gal todėl, o gal ir šiaip dėl ko kito 
jis buvo nepatenkintas, kai Apolonijai pasipiršo mano tėvas. Tas ne- 
palankumas persidavė ir dėdei Budrikui, kuris graudinęs dukterėčią, 
kad netekėtų už nepažįstamo, kad Šiauliuose tiek daug esą bedievių, 
kad ir šis gal laisvamanis... (Ar tai nebūsiančios aliuzijos į J. Šliūpą ir 

„Kultūros“ draugiją - tuometinius Lietuvos laisvamanybės vadovą ir 
centrą, buvusius Šiauliuose?) 

Šios atsiminimų nuotrupos, vis labiau grimztančios praeitin ir pra- 
randančios savo konkrečius kontūrus ir ryšius - tai tik smulkūs frag- 
mentai, tai tik mažyčiai štrichai iš privačios ir kartu galbūt mažiau 
žinomos Maironio gyvenimo pusės. 


1971-1987 m. 
LLTI BR Fi / 6358. 


Stasė Petrauskaitė 


Mano mamos brolis kanauninkas Juozas Gudzinskas 1920-1931 m. 
buvo klebonu Kaltinėnuose. Iš pasakojimų žinau, kad anksčiau jis 
klebonavo Kražiuose, Ariogaloje, Meškuičiuose. 

Nuo 1926-27 m. aš gyvenau pas dėdę ir lankiau pradžios mokyklą 
Kaltinėnuose. Dėdė buvo labai vaišingas, mėgo bendrauti su žmonė- 
mis, todėl svečių pas jį niekuomet netrūkdavo. Tarp nemažo būrio jo 
svečių ir pažįstamų giliausią įspūdį man paliko Maironis. Galbūt dėl 
to, kad pas mano dėdę svečiuojantis jam būdavo rodoma itin didelė 
pagarba. Mano dėdė ir Maironis buvo artimi draugai - vienas pas kitą 
dažnai svečiuodavos. Maironis labai mėgo ramybę. Kai jis viešėdavo 
pas mus, mano tetos nuolatos kartodavo: 

- Ša, Maironis rašo! 

Vėliau teko man būti Maironio namuose Kaune ir panašius žodžius 
girdėdavau iš jo sesers Marcelės. 

- Tyliai! Prelatas dirba. Garsiai nekalbėkit! 

Besisvečiuodamas Kaltinėnuose, Maironis patarinėdavo dėdei, 
kaip tvarkyti sodą, ir pats mėgo sode padirbėti. Ragino Gudzinską 
statytis naują kleboniją, kad būtų erdviau ir patogiau gyventi. Apie 
tai net užsimindavo savo laiškuose. Jie dažnai susirašinėdavo. 

Tuo metu aš buvau dar vaikas, bet, svečiuojantis pas dėdę Mairo- 
niui, tekdavo ir man drauge prie stalo sėdėti arba nešioti jiems į stalą 
arbatą. 

Mano dėdė ir Maironis artimai bendravo su Josvainių klebonu kun. 
Vasiliausku. Pas jį dažnai svečiuodavosi. Kartą buvo nusivežę ir mane. 
Tuomet aš dar nėjau į mokyklą. Vakare, prieš einant gulti, Maironis 
paėmė mane ant rankų ir kalbino pas save miegoti. Tik kai jis užda- 
rė savo kambario duris, aš ėmiau verkti, prašydama, kad kartu būtų 
mano mama. Tada jis pravėrė duris ir pasakė: 

- Čia mums reikalinga ir mama! 

Man pačiai tiesiogiai bendrauti su Maironiu teko nedaug. Prisime- 
nu jį tiek, kiek jis viešėdavo pas mano dėdę. 


Užrašė Pranciška Genevičiūtė. 
MLLM 6508. 


Ona Žeromskienė 


Med. sesuo Žeromskienė Ona, dirbanti Kauno klinik. ligoninėj, kilusi 
iš Gargždų, pasakojo, kad 1925-26 m. Maironis su kunigu Mykolu Vait- 
kumi atvažiuodavo į svečius pas Vaitkaus seserį Vojevodskienę, kuri 
gyveno Gargžduose. Žeromskienės tėvai gyveno priešais Vojevods- 
kius, ir ji matydavo, kaip Maironis vakarais vienas išeidavo pasivaikš- 
čioti prie Minijos. Toje vietoje buvo padaryta užtvanka, prie kurios 
buvo pastatytas malūnas ir lentpjūvė, kurie teikė miesteliui elektrą. 
Vanduo, krisdamas žemyn, ūždavo. Maironis mėgdavo sėdėti ant di- 
delio akmens, prie slenksčio, žiūrėdavo į upę, kažką galvodamas ir 
rūkydamas pypkę. Maironį tuose pasivaikščiojimuose visuomet lydė- 
davo šunelis, nedidelis taksiukas. Pas Vojevodskienę atvažiuodavo ir 
daugiau svečių, bet Maironis, matyt, mėgdavo vienas pabūti prie upės. 

Vojevodskienė jau yra mirusi, o jos brolis Vojevodskis po karo gyve- 
no Minske’, kur buvo dėstytoju Žemės ūkio akademijoje. Šiuo metu jis 
jau pensininkas ir sunkus ligonis. 


Kaunas, 1972-12-12. Užrašė Aldona Vokietaitytė. 
MLLM KLM 6498. 


1 Greičiausiai painiojama - Edvardas Vaivada Vojevodskis (1904-1993) désty- 
tojavo ir mirė Saratove. 

Stasė Višinskienė 
Iš mano atsiminimų apie Maironį 


Gyvendama 2 metus Jonavoj, bebaigiant studijas, ten dirbau keturkla- 
sėj, ten ir susibičiuliavom su lietuvių kalbos mokytoja Tekle Lipčiūte, 
Tai buvo labai miela, maloni, graži, geltonkasé, aukšta mergina - Ze- 
maitukė, Maironio-Maciulevičiaus sesers Lipčienės dukra. Buvo ji la- 
bai uoli, pareiginga ir draugiška mergaitė. Vėliau ji ištekėjo už Grinio. 
Ji jau yra mirusi, bet kur ir nuo kokios ligos - nežinau. 

Ji man papasakodavo kai ką apie savo dėdę Maironį, mūsų gerbia- 
mą klasiką-poetą. Jis dažnai būdavęs niūrokas, mažakalbis. Nemėgęs 
jis įvairių rinkėjų, kurie eidavo pas jį per daug jau dažnai. Sakyda- 
ves - patiektų lapą - pasirašyčiau kokiai sumai, o ne vien čirškintų 
skambutį. Jo kabinete virš rašomojo stalo kabėjo didelis portretas jo 
jaunystės draugės J. Stanelytės; ji mirus buvo džiova, ir dar mażes- 
nis portretas apačioj, kur vėliava guli, ilgu rūbu apskleistais šviesiais 
plaukais nuo galvos iki kojų; prie karsto liūdi du senukai, jos tėveliai. 
Tuos paveikslus aš buvau ir mačius pas savo bičiulę Vaguraite, su kuria 
velionė kartu gydėsi nuo džiovos, bet Vaguraitė išliko ir dar pakruta. 
Tai savo jaunystės draugei J[advygai] S[tanelytei] Maironis išliko visą 
amžių ištikimas. 

Kartą ilsintis Palangoj, buvo mūsų studentų būrelis prie Birutės 
kalno papėdės nuo jūros pusės susėdęs ir šnekučiavom apie šį bei tą, 
kartais ir dainelę užtraukdavom. Staiga pamatėm prisiartinant Mai- 
ronį su kokiu tai vyriškiu. Jis apsistojo prie mūsų. „Kokia puiki tu, 
jaunyste!“ - pasakė poetas, jis paklausė kiekvieno iš mūsų, ką studi- 
juojam ir kur. Buvo gerai nusiteikęs ir patapšnojo mano draugei Emi- 
lijai per putlų žanduką sakydamas: „Štai čia tai tikra lietuvaitė!“ Mi- 
liūtė susidrovėjo. Paskui mes susižvalgėm akimis ir vienas ėmė traukti 
Maironio žodžiais dainą - visi jam pritarém: 


Už Raseinių ant Dubysos teka saulė, teka... 


Ir dar po to - „Kur bėga Šešupė“... 
"Tuo pagerbėm mes studentai savo didžiausią poetą. 

Paskui pakilę nuėjome visi prie tilto, jau artinos vakaras, „saulės 
palydėti“. 


MLLM R3 19539. 


Elena Biknienė 
Atsiminimai apie Maironį 


Maironis mėgdavo sukviesti į savo butą jo namo gyventojų vaikus. Jis 
labai mylėjo vaikus, sukvietęs vaišindavo juos saldainiais, kriaušėmis, 
slyvomis. Kalbėdavo, kad reikia mylėti savo gamtą, Tėvynę. Maironis 
būdavo labai švelnus, nepaprastai švelnus žmogus, niekad nepakel- 
davo balso. Vieną kartą vaikai lakstydami po jo namą išlaužė rožių 
krūmą. Vienas vaikas užsikabinęs parkrito ant krūmo. Vienas pralotas 
tuo metu pamatęs pradėjo barti vaikus, o Maironis pasakė jam: „Gėlę 
mes užauginsime, o tu pažiūrėk, ar vaikas neužsigavo“. 

Maironio sesuo Marcelė kaip vaikams mums paliko visiškai prie- 
šingą įspūdį negu Maironis, nes nuolat mus bardavo. Leisdavo žaisti 
tiktai kieme ir drausdavo eiti į sodą. Nuolatos primindavo, kad nega- 
lime laikyti kačių, šunų, kurie gali lakstyti po sodą, kai įsitriukšmau- 
davome po jos langais, primindavo mums, kad bėgtume žaisti į kitą 
namo galą. 

Maironio namuose prieš išrenkant prezidentu apie 1920 m. gyveno 
A. Smetona su šeima. 


MLLM inv. Nr. 4050 (Maironio fondas). 


Viktoras Šidlauskas 
Darydavau išvykas palei vandenį, mišką, į kalną. Maironis, kaip pa- 
stebėjau, buvo labai didelis gamtos mėgėjas. Gražesnėj vietoj palei 


vandenį, laukuose, kur nors būdavo žaliuodavo rugiai ir bet kokie 

pasėliai, Maironis sustojęs visuomet padeklamuodavo trumpą eilė- 
raštį ar ką nors pasakydavo iš istorijos apie tą vietą. 

Maironis darydavo išvykas į Žemaitiją. Kaip Žemaitijos kalnai — 
Šatrijos kalnas, Medvėgalio, Mokieraitis, Pavandenio kalnas. Ir tų 
išvykų metu Maironis bendraudavo ir su valstiečiais. Pamatęs kokį 
nors žmonių sambūrį, visuomet sustodavo, kalbėdavosi grynai gyve- 
nimiškom temom - ką jūs veikiat, kaip ten reikalai... Ūkininkų - kaip 
ten pasėliai, kaip derlius... bendrai stengdavosi tokį kontaktą sudaryti 
su jais. Labai dažnai, kada nežinodavo, kas ten per vienas pas juos 
sustojo, su juo nevesdavo niekas jokios kalbos. Dažnai išsiskirstydavo, 
ir jis likdavo vienas. 

Kompanijoje Maironis būdavo vyraujantis ir prisiderindavo prie vi- 
sokio išsilavinimo, prie visokio luomo žmonių. Sąmojus jo būdavo pa- 
gal reikalą, sąmojus neišeidavo iš žmoniškumo ribų - nu vyraujantis. 
Labai retai kuris savo sąmojumi prilygdavo jo kompanijoj. Dvasiškiai, 
kada būdavo dvasiškių tarpe, jį visuomet laikydavo autoritetu. 

Būdavo nepaprasto punktualumo žmogus. Jeigu kam pasakydavo ir 
pažadėdavo, kad tą laiką, kad jis arba važiuos, arba su kuo kalbėsis - 
viską visuomet tesédavo - minutė į minutę. Niekuomet neužlaikydavo 
savo tarnautojo, nepriversdavo jo laukti nežinomą laiką. Išvykų metu 
Maironis rengdavosi taip, su kokia kompanija jisvykdavo. Vykdamas su 
dvasiškiais, jis būdavo dvasiškių aprangoj, vykdamas vienas arba vyk- 
damas su civiliais, visuomet būdavo balta linine eilute, balta skrybėle. 
Išvykų metu turėdavom tokį kelioninį čemodanėlį, kuriame būdavo 
vaišės, kiekvienoj sustotoj vietoj reikėdavo patiesti ant žolės kilimėlį ir 
atidaryti tą vaišių ćemodanelj. Vaišindavosi pagal pageidavimą, — kas 
saldainiais, kas apelsinais, kas cigarais, cigaretėm. Nu... turėdavom, be 
to, ir vyno. Pagal pageidavimą paragaudavo ir vyno kai kas. 

Išvykų metu jis būdavo laukiamas visur - dvaruose, klebonijose ir 
daug kur kitur. Nuvykus į tam tikras vietas, visuomet kviesdavo kartu 
pietauti. Pietaut su juo ar vakarieniauti stengdavausi atsipalaiduoti 
nuo to pietavimo, todėl kad ne mano klasės, ne mano išsilavinimo ir 
ne mano amžiaus žmonės. 

Apie Maironį tuo laiku, kada aš jam patarnaudavau, visiškai negal- 
vodavau nieko. Jį vertindavau tiktai kaip paprasčiausią žmogų, kuriam 

aš patarnauju. Nu, patarnaut stengdavausi labai teisingai ir sąžiningai. 
Jeigu aš būčiau žinojęs tuo laiku, kad Maironis iš tikrųjų yra toks, kaip 
mes dabar jį vertinam, aš žymiai daugiau būčiau pasisėmęs iš jo. 


Užrašė Janina Aldona Lazdauskienė. 
MLLM P 26613. 


Marija Geigaite-Putramentiené-Giedraitiené 


Rodos, buvo 1930 metų vasara. Atostogavau pas Kraniauskus Skaist- 
kalnio dvare, 5 km nuo Krekenavos. Čia ir susipažinau su Maironiu. Jis 
vasarojo pas Krekenavos kleboną Baroną, bet dažnai lankydavosi pas 
dvarininkus Kraniauskus. Dvaras buvo labai gražioje vietoje. 

Vieną kartą Kraniauskienė ir aš lydėjome vakare Maironį sodo alė- 
jomis iš dvaro į Krekenavą. Buvo nepaprastai gražus vakaras. Dangus 
pilnas žvaigždžių, lakštingalos suokė Nevėžio pakrantėje. Mane paga- 
vo graudūs praeities prisiminimai. Kažkaip netyčia ir prasitariau apie 
juos. Maironis labai susidomėjo. Prisispyręs bandė mane iškvosti, 
sužinoti tragišką mano pirmojo vyro savižudybę Peterburge. Tačiau 
neturėjau drąsos pirmą kartą sutiktam tokiam žymiam lietuvių poe- 
tui atskleisti savo išgyvenimus, širdies skausmus. Maironis sakė, kad 
tokie tragiški žmonių išgyvenimai būtų jo poemos siužetas. 

Maironis labai jautriai, giliai pajuto mano širdyje seniai nešiojamą 
kančią. Tai buvo paskutinis vakaras. Daugiau su Maironiu niekur ne- 
susitikau. 

Maironis Kraniauskams buvo savas žmogus. Artimai susibičiulia- 
vęs. Kiekvieną vasarą čia lankydavosi. 

Pastebėjau, kad Maironis labai jautrus gamtos grožiui. lą vasa- 
ros vakarą jis buvo susikaupęs, nešnekus, susimąstęs. Ir mudvi su 
Kraniauskiene pajutome kažkokią romantiką. Maironiškos „Vasaros 
nakties“ posmai tyliai aidėjo sodo šešėliuose, „negęstančios dangaus 
akys“ maloniai į mus žvelgė. 

Žinoma, man buvo nepaprastai įdomu pamatyti Maironį, kurio po- 
ezija seniai žavėjausi. Gal dėl to ir neišdrįsau jam atverti savo širdies, 

papasakoti apie nelaimingą savo pirmosios šeimos gyvenimą, kuris po 
metų virto griuvėsiais. Vyro savižudybė mane ilgai slėgė, paliko sieloj 
gilius pėdsakus. Maironis, atsimenu, prasitarė, kad jis vos susipažinęs 
pajuto mano didžiulį sielvartą ir norėjo, kad aš jam atvirai pasipasa- 
kočiau. Deja, man ir šiandien gaila, kad neišdrįsau poetui visa tai iš- 


sakyti. 


1959-01-18. Užrašė Marija Grigaitytė. 
LLTI BR Fu / 252. 


Emilija Virkutienė 
Pažintis 


Apie klasiką poetą Maironį daug parašyta ir pasakyta, man tenka ką 
nors prisiminus pasakyti apie Maironį kaip žmogų. Susipažinau Pa- 
langoje 1922, o gal 1923 m., kai Maironiui buvo apie 60 m. Tais metais 
pirmą kartą važiavome į mūsų pajūrį, rūpinomės, kur gausime pasto- 
gę, tai Tumas-Vaižgantas, mūsų pažįstamas dar iš Rygos laikų, pasakė, 
kad Palangoj, prie klebonijos, sode, yra namas, į kurį apgyvendina 
ir pasauliečius. Pasinaudodami rekomendacija, ten ir apsigyvenom. 
Pasirodo, ten jau vasarojo Maironis ir Vaižgantas. Po vakarienės, bū- 
davo, būrelis vasarotojų, priešaky su Maironiu ir Vaižgantu, eidavom 
iki jūros, kaip Maironis sakydavo, žiūrėti, kaip jūra žaibuoja. Veran- 
doje sėdėdamas Maironis vis rašė ir retkarčiais praeinantį kviesdavo 
atsisėsti, pakalbėti, sakydavo: „Man reikalingas įkvėpimas“. Jeigu ne- 
apsirinku, tuomet rašė Vytautą pas kryžiuočius. 


Vizitas 

Grįžus iš Palangos, spalio mėn. padarė mums vizitą ir pakvietė 21 d. 
pas save. Paaiškėjo, jog vakar šventė savo gimimo dieną, o šiandien 
pasikvietė artimesnių pažįstamų būrelį, tarp kurių buvo Baronai, su 


kuriais draugavo ir kurie Maironį globojo dar Peterburge, Baronienės 

sesuo, giminaitė Lipčienė ir kiti. Maironis gimė spalio 20 d., tos die- 
nos Jono vardas duotas, todėl gimimo dieną apeidavo ne sulig naujo 
stilium, bet 20 dieną kartu su vardadieniu. Tą dieną švęsdavo iškil- 
mingai. 


Vaišės 


Būdavo dvasiškoji vyriausybė ir pasaulietiškoji, kai kuomet su meni- 
ne dalimi, dainuodavo Sodeika, Lipčienė, smuikuodavo Leškevičius 
ir kiti. Maironis mėgdavo viską, kas gražu, tai ir per pokylius stalai 
būdavo gražiai serviruoti, aptarnaudavo vyrai. 


Palydovai 


Maironis vienas iš namų retai išeidavo, dažniausiai palydovu pasi- 
kviesdavo seminarijos inspektorių kun. Paltaroką. Artimesnių šeimų 
nedaug turėjo pažįstamų, tai ir svečiautis retai išeidavo. Kai Paltaro- 
kas išvyko iš Kauno, tuomet pasirinko jaunesnį palydovą kun. Vait- 
kų. Kun. Vaitkus - menininkas, jautė, kad Maironiui reikalinga kita 
aplinka, apsupo jį jaunesniu, didesniu būreliu, tuomet Maironis atgi- 
jo, lyg atjaunėjo. 


Ką mėgo 


Jis sakydavo nemėgstąs senų žmonių, seni žmonės jį slegią, o tarp jau- 
nų jaučiąsis jaunu. Bendrai nemėgo ir nepakentė viso to, kas negražu, 
nešvaru, netvarkinga. Kadangi buvo jautrios sielos, tai taip kaip jaus- 
davo vandens šniokštimą, miško ūžimą, taip jausdavo ir į širdį priim- 
davo lietuvio gražų arba nuodėmingą darbą. 


Negražūs darbai 
Kad ir tokia smulkmena. Palangoj per pietus sako: „Jūs, moterys, 
turite žiūrėti tvarkos. Štai Vincė, inteligentė mergaitė, braidė pajū- 


riu, paskui eina per miestelį basa, purvinom kojom, sijono padelkos 

šlapios. O juk čia yra ir svetimų žmonių, kokią nuomonę apie mus 
susidarys?“ 

Arba vieną kartą skambina telefonu, kviečia mus užeiti. Nueinam, 
sako: 

- Esu labai susinervinęs, noriu išsiblaškyti. Paskolinau vienam 
žmogui tūkstantį litų. Ateina, manau, atnešė skolą, o čia jis prašo dar 
paskolinti. Klausiu, ar kokia nelaimė nutiko, o jis sako negalįs iš algos 
pragyventi. Klausiu, kiek uždirba, sako 600 litų. Sakau, tvarkykis taip, 
kad iš uždarbio pragyventum. Išbariau jį ir išvariau. 

Tikrai buvo labai susinervavęs ir ne todėl, kad skolos neatnešė, bet 
todėl, kad toks netvarkingas yra lietuvis. 

Dar tokia smulkmena: Maironis, būdamas gerai nusiteikęs, kalbė- 
damas mėgdavo įterpti svetimų žodžių. Kai vaišindavome, sakydavo: 
neraginkit gerti, aš „darau avantiūrą“ arba „nuėjo kak s gusia voda“. 

Kartą sužinojom, neatsimenu ką, bet buvo kokia tai paslaptis, tarp 
ko kito, pasisakiau mokanti burti, o „burdama“ išdrožiau visą paslap- 
tį. Maironis pajuto, kad čia ne būrimas, kad žinau paslaptį, ir sako: esi 
„drapiežna“, tikra pantera. 

Kuriuos žmones mėgo, su tais būdavo mielas ir draugiškas, bendrai 
tuo atžvilgiu buvo išrankus. 

Nepaprastai mylėjo Tėvynę, nepagailėjo triūso, paliko savo tautai 
didelius lobius. 

Maironio kūriniai, kas būdinga klasikai, keliaus iš kartos į kartą, 
ir niekas nepamirš jo patriotiškų eilių. Tiems mokslininkams litera- 
tams, kurie surinko tuos lobius, daugiausia Zaborskaitei, Genevičiū- 
tei kitiems, poetą pažinojusių vardu tariu nuoširdų ačiū. 


Užrašė Pranciška Genevičiūtė. 
MLLM R3 1327. 


* Kaip vanduo nuo žąsies (rus. kak c ycu goða). 

Uršulė Urniežiūtė-Starkienė 


Tai buvo 1925 m. Aš tada mokytojavau Kražių gimnazijoj. Vasarą nu- 
sprendžiau praleisti Palangoje. Tuo metu nebuvo nei sanatorijų, nei 
poilsio namų. Apsigyventi reikėjo pas privačius asmenis ir maitintis 
kur nors surengtose vasaros valgyklose. Eidavau valgyti į Palangos 
kleboniją, pas kleboną Šniūkštą. Klebonijoje vasarojo, taip pat ir mai- 
tinosi daug pasauliečių vyrų ir moterų, nemaža ir dvasininkų. Prie 
bendro stalo sėsdavo apie 20 žmonių. Jų tarpe buvo ir poetas Mairo- 
nis, M. Vaitkus, dr. Gylys ir daug kitų. Ten aš pirmą kartą pamačiau ir 
susipažinau su Maironiu. Jis buvo aukštas, stipraus sudėjimo ir gana 
pilnas. Visuomet nešiojo auksinę pensnė. Jis buvo visada linksmas, 
malonus ir neišdidus. Sėdėdavo jis pačiame stalo gale ir buvo visų 
poilsiautojų dėmesio centre, nes buvo geras, įdomus pašnekovas, ir 
mes, jaunimas, jo atidžiai klausydavomės. Po vakarienės verandoje 
jis sugalvodavo įvairių žaidimų, suorganizuodavo dainas. Aš tuomet 
ten gyvenau su savo sesute Emilija, Vienos universiteto studente. Mes 
buvome geros dainininkės ir mokėjome daug senoviškų liaudies dai- 
nų. Maironis mus prašydavo dainuoti vis naujas ir naujas dainas, pats 
pritardavo ir gėrėdavosi jų grožiu. Mano sesuo Emilija tuo metu buvo 
susižadėjusi su Kaziu Trukanu, kuris buvo kunigas. Daugelis pasau- 
liečių, o ypač kunigų, smerkė jų sužadėtuves (tame tarpe ir aš pati). 
Tačiau Maironis ir M. Vaitkus buvo labai tolerantiški jos atžvilgiu ir 
nei žodžiu, nei žvilgsniu niekada neparodė smalsumo ar smerkimo, 
buvo su ja draugiški, kaip ir su kitu jaunimu. Vėliau jie apsivedė, ir 
K. Trukanas buvo Klaipėdos lietuvių gimnazijos steigėjas, rūmų sta- 
tytojas ir direktorius. 

Kartą, mums ten bevasarojant, buvo nutarta surengti ekskursiją į 
Preilą pažiūrėti briedžių. Klebonas Šniukšta davė dideles žemaitiškas 
ores (vežimas šienui vežti), šonuose pritaisė suolus iš lentų, pakinkė 
porą arklių, ir mes, visa vasarotojų kompanija, vadovaujami Maironio, 
leidomės į kelionę. Šalia manęs sėdėjo Maironis. Jis buvo puikiai nu- 
siteikes - linksmas, judrus ir išdykęs. Visą laiką ragino mane dainuoti. 
Kai aš nustodavau dainavus, jis pradėdavo gnaibytis, ir vėl turėdavau 
vesti dainą. Atkeliavę pamatėme briedžius, kurie, iškėlę vainikuotas 

galvas, per pušelių viršūnes nustebę žiūrėjo į žmones. Mes irgi tyliai 
juos stebėjome, bijodami nubaidyti. Prisidžiaugę, prisidainavę, links- 
mai grįžome į Palangą vakarienės. 

Kitą kartą vėl visi vasarotojai surengėme laiveliu iškylą į jūrą. Joje 
dalyvavo Maironis, M. Vaitkus, Izabelė Avietinaitė, J. Žmuidzinas, 
A. Rūgytė, M. Galdikienė, U. Urniežiūtė, Z. Starkus ir kt. Maironis ir 
šioje išvykoje labai bendravo su jaunimu, skleisdamas visur pokštus ir 
gerą nuotaiką. Pasiirstę jūroje, visi nusifotografavome ant kranto. Bū- 
relio vidury sėdėjo Maironis, su ilgu apsiaustu ir didele balta kepure 
ant galvos. 

Taip aš praleidau tą atmintiną vasarą Maironio draugeje. 


Užrašė Pranciška Genevičiūtė. 
MLLM R3 6507. 


Julija Šalkauskienė 
Iš prisiminimų apie Maironį 


Atsigręžus į praeitį ir pravėrus laiko užuolaidą išryškėja kai kurių as- 
menų siluetai, su kuriais jaunatvėje teko matytis, bendrauti, daugiau 
ar mažiau pažinti. Vieni iš jų išliko tarsi neryškūs kontūrai žmogaus 
be aiškesnės individualybės - nublankę. Kiti gi, nežiūrint beveik pu- 
sės šimtmečio, užsifiksavo atminty taip ryškiai, kad iki šiol vaizduotė 
atgamina pilną vaizdą. Toks nepamirštamas išliko Maironis. 

Kada pirmą kartą 1923 metais vasarą (perėjus į VIII gimnazijos kla- 
sę) atvykau į Kauną, mano pusbrolis prof. K. P. nuvedė mane pas Mai- 
ronį, su kuriuo labai artimai buvo susibičiuliavę iš senų laikų. Įves- 
damas į kambarį pajuokavo: „Kadangi mėgsti Maironio eilėraščius 
deklamuoti, dabar parodysiu gyvą Maironį“. Iš nuotraukų spaudoje jo 
veidas man buvo pažįstamas, bet kai pamačiau jį „gyvą“, buvau nuste- 
binta tokia didinga ir masyvia jo povyza. Ramus, santūriai ir vos pas- 
tebimai tarpais nusišypsantis veidas. Skaidrus akių žvilgsnis, bet koks 
tai paslaptingas iš po pensnė rimtai žvelgiantis. Visa tai darė man di- 

dingo asmens įspūdį. Ką pasakė, ką kalbėjome - nieko nebeprisime- 
nu. Buvo padaręs man didelio įspūdžio. Po šio pasimatymo dar uoliau 
skaičiau visa, kas jo parašyta, nes norėjau giliau pažinti jo dvasią. 

Po metų, baigusi gimnaziją, atvykau į Kauną studijuoti. Vėl gana 
dažnai lankydavausi pas savo pusbrolį - Maironio bičiulį, nes mano 
tėvai buvo jo prašę mane bent iš toliau pagloboti, o man buvo patarę 
jį lankyti ir visais iškilusiais klausimais prašyti patarimų. 

Vardinių ar švenčių mano pusbrolis prie savo rinktinių svečių drau- 
gijos pakviesdavo ir mane su drauge pas jį pasisvečiuoti. Ypač ryškiai 
liko atminty vienas toks pobūvis, kuriame Maironis išsiskyrė iš kitų 
svečių tarpo savo vaišingumu. Jis tada savarankiškai ėmėsi šeimininko 
pavaduotojo rolės. Dažnai pakildavo nuo stalo, prieidavo prie svečių 
kiekvieną pakalbindamas ir ragindamas vaišintis. Tada man atrodė 
tarsi nužengęs nuo savo didingos rimties pjedestalo, nes maloniai su 
svečiais bendravo vaikščiodamas apie stalą, vaišindamas svečius, ne- 
aplenkdamas ir mudviejų - studenčių-fuksių rimtos, rinktinės drau- 
gijos tarpe. Tada mačiau jį linksmą - besišypsantį ir net švelniai juo- 
kaujantį. 

Kitą kartą teko svečiuotis pas jį - Maironio namų didžiuliame bute, 
kur dabar yra įsikūręs Literatūros muziejus. Tai buvo turbūt apie 1925 
metus. Susirinkusi buvo pas Maironį negausi, bet įvairių menų atsto- 
vu draugija: artistų, muzikų, poetų... Jaunimą - studentiją, kol bebu- 
vome salione, tik mudvi su draugę atstovavome. Iš atskirų asmenų 
prisimenu skambinantį rojaliu kun. Andriušką; Maironio naujus eilė- 
raščius (išprašiusį po ilgesnių derybų iš autoriaus) skaitė poetas kun. 
Mykolas Vaitkus. Padainavo tuo metu buvusi operos solistė Lipčienė 
(Maironio sesers sūnaus žmona) ir, rodos, Aleksandras Kačanauskas 
(pravardžiuojamas tuomet Karuzo vardu). 

Vakarienės buvome pakviesti iš puošniai įrengto „žaliojo saliono“ į 
didžiulį valgomąjį, Tado Daugirdo skoningai dekoruotomis sienomis, 
bet kaip man pasirodė, apytuštį ir todėl mažiau puošnų ir jaukų. Čia 
atsirado ir daugiau jaunimo, ir mudviem pasidarė drąsiau. Iš gretimo 
kambario atėjo Maironio sesers dukros: dvi Lipčiūtės. Vyresnioji stu- 
dentė, mano labai mylima Teklytė, ir jaunesnė, dar paauglė gimnazistė 
Danutė. Buvotenir Aldona Vokietaitytė, studentė - Teklytėsartimiausia 

draugė, kuri po vakarienės buvo kalbinama pagroti smuiku. Bet ar ji 
grojo, neprisimenu. Vakarienės metu pasirodė ir Maironio sesuo Mar- 
celė, kuri šeimininkavo pas Maironį ir gretimame kambary gyveno. 
Prie stalo daugiausiai šeimininkavo pats Maironis. Mažai tesėdėjo savo 
galustalėje, o vis vaikščiojo aplink stalą, kiekvieną paragindamas vai- 
šintis. Čia jis atrodė toks paprastas ir mielas šeimininkas, tarsi nusilei- 
des iš Parnaso. Vaišės, kiek prisimenu, buvo gana kuklios. Atėjus iš iš- 
taigingo „žaliojo saliono', stalas atrodė per mažai puošnus gražiais in- 
dais ar skoningai papuoštais valgiais. Rodos, ir gėlių nesimatė ant stalo. 

Maironis pats kitoks man atrodė savo puošnaus saliono aplinkoje, 
Čia gražus rojalis, puikūs barokinių formų baldai, stilingi bronziniai 
laikrodžiai su amūriukų skulptūromis, gražus Maironio portretas ir 
jis pats savo svečių tarpe didingai sėdintis tamsiai raudonu pliušu 
dengtame barokiniame fotely. Visa jo povyza dvelkia klasiška rimtimi 
ir būdinga jam niekieno nesudrumsčiame pusiausvyra. 

Apie tą Maironio dvasios pusiausvyrą daug esu girdėjusi vėliau iš 
savo vyresniųjų kolegų. Vienas jų net savo straipsnyje apie Maironį 
įžvelgė tą pusiausvyrą kaip Maironio asmenybės leitmotyvą. Psi- 
chologiniu atžvilgiu: pusiausvyra tarp jausmo, proto ir valios. Soci- 
aliniu visuomeniniu atžvilgiu: pusiausvyra tarp gamtos ir kultūros, 
tarp individualizmo ir visuomeniškumo. Etiniu ir religiniu atžvilgiu: 
pusiausvyra tarp bohemos ir askezės; pusiausvyra tarp intymaus ir 
manifestacinio religingumo. Šis mano studijų draugas, tarpo kita ko, 
rašė: „Pusiausvyra ne tik tarp pagrindinių psichinių galių, betirtarp jo 
interesų sferų. Pusiausvyra ne kaip pastovi statiška būsena, pasiektoji 
idealinė ramybė, net kaip priartėjimas prie jos, kaip neplačios skalės 
svyravimas tarp dvejopų ar trejopų ribų: tarp jausmo ir proto, širdies 
ir pareigos, tarp gamtinio natūralumo ir kultūrinio rafinuotumo, tarp 
individualistinio egoizmo ir visuomeninio altruizmo, tarp taupumo ir 
išlaidumo, šykštumo ir dosnumo, tarp askezės ir lengvapėdiškumo, 
žodžiu, tarp Žemės ir Dangaus. Tik niekada Maironis nenulinko ir 
nepakilo iki kraštutinumo ribos ir nepaliko prie jos. Jis balansuoja 
vis arčiau prie „aukso vidurio“. Tuo jis kitokesnis už Kudirką, Jakštą, 
Vaižgantą, Šliūpą. Gal kiek priartėja prie Basanavičiaus. Bet vis tiek 
pusiausvyros vis uoliau laikos už pastarąjį“. 

Atsiklausius kitų nuomonės ir daugiau paskaičius apie Maironį, 
susidariau ir aš pastovią nuomonę, kad esminis Maironio bruožas - jo 
nuosaikumas, pusiausvyra. 

Su žmonėmis Maironis negreitai suartėdavo, nes laikydavosi, kaip 
man atrodė, su rezervu - iš tolo. Bet mandagumo formų visu griežtu- 
mu prisilaikydavo. Apie 1925 m., po aprašytų aukščiau mano su drau- 
geapsilankymų pas jį, rado reikalinga, remiantis kultūringais konven- 
cijų įpročiais, mums revizuotis. Grįžusios po paskaitų vieną popietę, 
radome Maironio mums paliktą vizitinę kortelę kartu su jo bičiulio 
prof. kan. K. Paltaroko. Užlenktais kortelės kampas reiškė apsilanky- 
mą revizito prasme. Buvome nustebintos tokiu mandagumo mums, 
studentėms, parodymu ir gailėjomės nebuvusios namie, kada tokie 
garbingi svečiai buvo apsilankę ir net į ketvirtą aukštą užlipę. 

Dažnai geram orui esant matydavau Maironį su Paltaroku vaikš- 
čiojantį Nemuno krantine ar Laisvės alėjoje ir gyvai besikalbančius. 
Abu kartais ir į operą užsukdavo, nors anais laikais nelabai buvo tole- 
ruojama aukštesnių dvasininkų lankymasis operoje. Per iškilmingąjį 
Kipro Petrausko 25 metų scenos darbo jubiliejų jiedu sėdėjo 4 eilėje 
lygiai prieš mane, nes 5 eilėje buvo rezervuota keletas vietų studen- 
tams sveikintojams. Prisimenu, kaip jiedu grožėjosi Petrausko ir Gri- 
gaitienės pakiliu dainavimu. 

1926-27 metais, kada Paltarokas jau buvo vyskupu ir dar tebeprofe- 
soriavo Kaune, kur laikas nuo laiko atvažiuodavo paskaitoms iš Pane- 
vėžio, tada sustodavo Maironio bute. Šiais atvejais Maironis pakvies- 
davo mane, kad galėčiau su juo pasimatyti-pasikalbėti ir, kaip buvo 
mano įprasta, aktualiais klausimais pasitarti. Su Maironiu tada mažai 
teko kalbėti, nes atvykdavau trumpam. Jis tik kaip mandagus šeiminin- 
kas mane sutikdavo ir nuvesdavo į vyskupui skirtą kambarį pokalbiui. 

1927 metų vasarą į Palangą buvo suvažiavę labai daug studentų. 
Numatoma buvo ten vyksianti konferencija, sporto šventė ir Mykolai- 
čio-Putino ta proga parašyta misterija Nuvainikuota vaidilutė turėjo 
būti suvaidinta Birutės kalno papėdėje, atbaigiant iškilmes. Birželio 
ir liepos mėn. skaidriais vakarais didžiausi būriai studentų rinkdavos 
ant jūros kranto „palydėti saulės“. Jų tarpe būdavome ir mes - mis- 
terijos choristai. Pagal tradiciją „nuleidę saulę“ susėsdavome tilto 

pačiam gale ant grindų, drąsesnieji kojas nuleidę žemyn, ties jūra, kiti 
ant suolų ar stovėdami pradėdavome koncertą, sutartinai traukdami 
liaudies dainas ir Maironio dainas. Jų visados ilgai pasilikdavo klau- 
sytis Maironis, Vaitkus, Putinas, Šalkauskis ir kiti. Dažnai mūsų tie 
koncertai užsitęsdavo iki vėlyvos nakties. Klausytojų po truputį vis 
mažėdavo. Tačiau didingą Maironio siluetą baltu apsiaustu ir šiaudine 
skrybėle ilgai dar matydavome bestovintį prie tilto atramos, žvelgian- 
tį į gęstančią vakaro žarą ir besiklausantį mūsų dainų. 

Man ištekėjus apie 1928 metus, neprisimenu kokia proga, Kaune 
tarp kitų literatų vieną vakarą svečiavosi pas mus ir Maironis. Dides- 
nėje ar mažiau pažįstamoje draugijoje Maironis buvo santūriai ne- 
šnekus, bet kaip visados orus, didingas ir iš malonios veido išraiškos 
neatrodė nuobodžiaujantis. 

Vėliau sutikdavome Maironį dažnai Palangoje: parke ar alėjoje į 
Birutės kalną, arba vakarais ant jūros tilto, kur visados sutikdavome 
daugybę pažįstamų ir jų tarpe Maironį. 

Vasarą 1930 metais rugpjūčio 26 d. buvome pakviesti į Jokūbavo 
dvarą pas Stulginskius (buvusio mūsų prezidento šeimą) į ponios Stul- 
ginskienės vardadienį. Susiorganizavo didelis pažįstamų būrys. Iš vi- 
sos draugijos užsiliko atminty šie asmenys: Maironis, kun. M. Vaitkus, 
ponia M. Galdikienė, dr. K. Jokantas su žmona, prof. Pakštas, ponas 
Dulskis su žmona ir dviem mažom dukrelėm ir dar pora profesorių, 
kurių menkai prisimenu. Buvo ir daugiau pažįstamų, bet jų pavar- 
dės neužsiliko atminty. Išvažiavom smagūs iš Palangos su dainomis 
ir linksmais pasikalbėjimais, greit pasiekėme Kretingą. Įvažiavus per- 
važoje ant bėgių (dvigubų) pastebėjome, kad visu greitumu įsibėgėjęs 
traukinys pradėjo švilpti aliarmuojančiai. Pažvelgusi pro autobuso lan- 
gą, prie kurio šalia vyro sėdėjau, pamačiau, kad garvežys visai čia pat 
ir švilpia be atvangos leisdamas baltų garų debesis. Pakilo baisi panika 
ir kažkoks riksmas mūsų autobuse. Soferis taip pasimetė, kad nesuge- 
bėjo valdyti vairo, ir mūsų mašina sukinėjosi, trūkčiojo ir atrodė, kad 
sumažino greitį. O jis tik ir galėjo pagreitinęs dar išgelbėti mus nuo 
akivaizdžios katastrofos. Iš to siaubo neįmanoma buvo susiorientuoti, 
ant kurių bėgių priartėjo traukinys ir ant kurių krypuoja mūsų autobu- 
sas, neapvaldomas pasimetusio šoferio drebančiom rankom. Kažkaip 

vingiuodami nuslinkome laimingai nuo bėgių ir nusiritome į pakalnė- 
lę. Dar kai kas nespėjo nustoti rėkęs, visi išbalę, lyg apmirę iš baimės, o 
vienas iš profesorių - karštuolis, metėsi su iškelta kumštimi prie šofe- 
rio su riksmu: kaip jis nepažvelgęs į gelžkelį drįso užvažiuoti ant bėgių, 
statydamas į mirties pavojų visą būrį žmonių. Nesusivaldydamas karš- 
tuolis turbūt būtų užmušęs šoferį, jei nebūtų sulaikę jį draugai ir įspė- 
ję, kad norint išvengti kitos katastrofos ir laimingai pasiekti Jurbarką, 
turi dabar susitvardyti. „Matai, kaip žmogus išbalęs, visas dreba, o ran- 
kos vos valdo vairą. Nusiramink!“ O šoferį ramiai paprašė arba kuriam 
laikui sustoti, arba kuo lėčiausiai važiuoti, kol grįš į normalų stovį. 

Po to triukšmingo dialogo išgirdome ramų, juokaujantį Maironio 
balsą: „Paźvelkite, ar dar ciela mūsų mašina? Man atrodo, kad garve- 
žys jau nukirto vieną kampą mūsų autobuso, o mes visi sveiki, ačiū 
Dievui! Todėl kviečiu rytoj į bažnyčią visus išklausyti šv. Mišių ir pa- 
giedoti Te Deum laudamus, padėkojant Viešpačiui, kad išlikome gyvi“. 

Turbūt visi atsigręžėme pažiūrėti į Maironį. Kaip jis sugebėjo vie- 
nas išlikti ramus su būdinga jam dvasios pusiausvyra, kuri ir po šio 
siaubingo mūsų pergyvenimo liko nepaliesta. Ramus jo veidas su ra- 
miu, santūriu šypsniu buvo šiuo metu kontrastu palyginus su išraiška 
ir savijauta visų keleivių, dar nesuskubusių atsigauti po tik ką išgy- 
vento siaubo. Šiuo atveju Maironis sugebėjo savo išsilaikymu paveikti 
kaip raminantys valerijono lašai. Visiems lyg atslūgo. Greit grįžo gera 
nuotaika, su kuria laimingai pasiekėme Jokūbavą. 

1931 metais nebeteko pabūti Palangoje ir matyti Maironį. Nema- 
čiau jo ir Kaune nei tais, nei pirmoje pusėje 1932 metų. Tik vasarą grįž- 
tant iš pajūrio traukinyje kažkas iš pažįstamų pasakė, kad Maironis 
miręs. Per vėlu jau buvo patekti į laidotuves. 

Liūdna ir skaudi buvo žinia, kad netekome pirmo didžiojo poeto, 
suvaidinusio neeilinį vaidmenį mūsų tautoje. 

Visu ryškumu vėl prisiminė man tas įvykis, kurį prieš porą metų 
išgyvenome Kretingos geležinkelio pervažoje, ir tada supratau, kad tik 
didelė asmenybė sugeba išlikti rami ir ori visose gyvenimo aplinkybėse. 

Tada, deja, aš jį mačiau paskutinį kartą. 


Vilnius, 1972 m. 
MLLM R3 6502. 

Ona Gaigalaitė 
Maironio ašara 


AŚ su Maironiu didelės pažinties neturėjau. Teko tokia garbė bent tre- 
jetą kartų su juo susitikti, kiekvieną kartą skirtingomis aplinkybėmis. 
Gal ir nevertėtų net minėti, bet aš mačiau ašarą ant Maironio blaks- 
tienos. Kurios pamiršti negaliu... 

Pirmą kartą su Pr. Pikčilingiene, visuomenės veikėja, Moterų drau- 
gijos kasininke, mes ėjome su aukų lapu prašyti paaukoti Karmėlavos 
mergaičių žemės ūkio mokyklos statybos užbaigimui. Apsilankymas 
buvo trumpas ir nelabai malonus. Jis truko tik tiek, kol Pr. Pikčilingie- 
nė išdėstė reikalą ir prašymą, o Maironis, paėmęs raktelį atrakino rašo- 
mojo stalo stalčių išėmė banknotą, padėjo ant stalo krašto ir pasirašė į 
aukų lapą. Jiedu su Pikčilingiene buvo pažįstami dar iš caro laikų, kada 
L. K. Moterų draugija jo namuose laikė mergaičių ruošos mokyklą. Šį 
kartą jis atsiprašė, kad turįs skubėti į Kunigų Seminariją, mat, jis buvo 
jos rektorius. Padavė ranką ir mes skubiai padėkoję išėjome ir labai 
džiaugėmės, kad jis buvo dosnus ir palankus mūsų reikalui. 

Maironis savo išvaizda ir povyza buvo majestotiškas, rimtas ir su- 
sikaupimo kupinas, turįs savo vertės pajautimą, kad jis poetas nepra- 
lenktas ir nepakartojamas. Kaip asmenybė, tauri ir aukštai iškelta ant 
pjedestalo... dvasinis turtingumas žibėjo. 

Kitą kartą turėjau garbės sėdėti prie vieno stalo tarpe kapitulos 
narių su Maironiu. Per Juozapines kasmet katalikiškų organizacijų 
atstovai, vyriausybės nariai, kunigija, įžymybės eidavo sveikinti arki- 
vyskupą Juozapą Skvirecką. Nuo ateitininkų ėjau su kita studentę, ku- 
rios pavardės tiksliai neprisimenu, pasveikinti. Taip reikėjo. Man tas 
ėjimas buvo graužatis, sunki pareiga. Nuėjus sutikdavo arkivyskupijos 
sekretorius kun. Usorius. Jis visada su jumoru, linksmų plaučių. Mus 
pasodino tarp didžiųjų Bažnyčios šulų, kurių tarpe sėdėjo Maironis. 
Nežinojau, ir ką kalbėti, ir kaip tą kavos puodelį išgerti bei pyragaitį 
suvalgyti. Sėdėjau kaip ant adatų. Ypač bijojau į Maironį pakelti akis, 
jis man atrodė toks neaprėpiama aukštuma, kurios tik papėdėje drįs- 
tum atsiklaupti. [...] 

Kartą Birutė atėjo popietėje ir pakvietė eiti į pajūrį pasivaikščioti, kur 
jau buvo išėję jos tėvai. Mudvi išėjome. Ėjome link Birutės kalno per 
Tiškevičiaus parką. Beeidamos viename pagriovyje radome bežydinčias 
neužmirštuoles, aš nuskyniau keletą stiebelių mėlynom akutėm ir ne- 
šiaus rankoje. Išėjusios iš parko į pajūrį, pamatėme jos tėvus, Maironį 
ir poetą kun. M. Vaitkų, sėdinčius ant suolelio. Staiga man dingtelė- 
jo Mintis ir atėjo ant liežuvio Maironio eilės apie neužmirštuoles. Kai 
prisiartinome prie sėdinčiųjų, galvos linktelėjimu pasisveikinusios aš 
stačiai priėjau prie Maironio ir deklamuodama jo žodžius: „Man tinka 
tas žiedas, kurs žydi blaiviai ir auga netoli vandens..“ ir t. t. ir t. t. Neuž- 
mirštuolių puokštelę padėjau jam ant kelių... Na, ir pasimečiau. 

Jis smarkiai suėmė mano ranką ir laiko suspaudęs. Aš išsigandau, 
lyg kokį nusikaltimą būčiau padariusi. Visi nutilę žiūrėjo tai į Maironį, 
tai į mane. Kai pakėliau akis ir tiesiog pažvelgiau į Maironio veidą ant 
jo akių blakstienų išvydau didelę didelę ašarą, kuri po jo pensnė žibėjo 
kaip gero krištolo lašas. Man pasidarė nejauku. Patylėjęs pirštu nu- 
braukė graudulio lašą ir tarė: „Mergyte, tu mane nukėlei į mano jaunas 
dienas... kokios jos buvo malonios... - sukauptu žvilgsniu pažvelgęs į 
jūrą pridėjo, - bet ne visada protingos“. Žodžiai man giliai įstrigo į šir- 
dį, nes juos pritaikiau sau ir nešiojau atmintyje iki šios dienos. 

Maironio gyvenimo dienos mano vaizduotėje buvo ir išliko dieviš- 
kos, neprotingumo nepaliestos. 

Susijaudinimo akimirkos, kaip netikėtai užplūdo, tai nejučiomis 
nuskrido. Vėl bičiuliai sėdėjo ant suolelio ir toliau kalbėjosi, o mes su 
Birute paėjome toliau ir aš vėl nuotaikingai kartojau jo žodžius: 


Nesek sau rožės prie kasų, 

Ji jauną širdį pavilios. 

Dėl tavo meilės nebylios, 

Kas neužmirš vargų ant visados! 


Tą pavakarį daug jo rašytų gražių, gražiausių žodžių aš pabėriau 
Baltijos platybei, pajūrio miškams ir mūsų bendrakeleivių klausai. 

Atsimenu, vyresnieji pakilo nuo suolelio, pastovėjo akis nukreipę į 
plačiąsias jūros bangas, paskui lėtu žingsniu pajūrio taku traukė na- 
mų link, negarsiai šnekučiuodamiesi. Mes su Birute prie jų žygiavimo 

nepritapome. Jauni negalvojome, kad ir mes pasensime, mūsų žings- 
niai sulėtės, kažkaip susigraudinsime dėl prabėgusių dienų, dėl gražios 
jaunystės ir nelaukiamos senatvės... Kiekvieno jaunystė neamžina, lai- 
mingas tas, kas gali džiaugtis žvalia senatve... sakydamas - tegyvuoja 
amžina jaunystė. 

Mes, pasiėmusios į rankas savo apavą, tai braidėm jūros pakraščiu, 
tai kojų pirštais rašėme pajūrio smėlyje ir vis deklamavome: „Išsisupus 
plačiai man krūtinę užlieki savo šalta banga, ir tą galią suteiki, ko taip 
trokšta širdis, taip galingai išreikšti, kaip ir tu, Baltija!“... ir t. t. ir t. t. 

Maironis ėjo pamažu, jautėsi, kaip jo pečius spaudžia senatvė, ko- 
jas statė sunkiai ir palengva. Kun. Vaitkus nešė jo šiltą pledą ir knygą. 
Veide sudrėkimas. 

Atsisveikinant paprašė, kad mes ateitumėm popiečiais pas jį pa- 
sėdėti klebonijos sodelyje. Mat jis gyveno klebonijoje. Jis ne kasdien 
išeinąs į pajūrį ir jam gera pabūt su jaunimu. 

Neišdrįsau jo kvietimu pasinaudoti. Nė karto nenuėjau. Sunku žmo- 
gui, kada širdis pilna troškimų, jausmai dar neišblėsę, o kūną spaudžia 
nesveikata ir įvairios fizinės negalios. Senatvėje žiūrint į Maironį grau- 
dulys širdį spaudė - kas liko iš to galingo ąžuolo - baltas senelis... Ir di- 
deli žmonės kartais nesulaiko ašaros, - giliausio jausmo pasireiškimo. 

Kas pasakys - ašara ant Maironio skruosto... O ji buvo! 

Didžiam - didelė ir ašara! Su ašara palydėta skambi jaunystė. 


MLLM R3 1329. 


Jonas Žemaitis 
Vieną vasarą 


Eidamas mokslus Italijoj, maždaug apie 1930 m. buvau parvažiavęs į 
Lietuvą atostogų. Vasarojau Palangoje ir gyvenau pas vieną davatkėlę, 


1 Netiksliai cituojama „Nuo Birutės kalno“; kanoniniame tekste - „Išsisupus 
plačiai vakarų vilnimis,/ Man krūtinę užliek savo šalta banga, / Ar tą galią 
suteik, ko ta trokšta širdis, / Taip galingai išreikšt, kaip ir tu, Baltija“. 

rekomenduotą brolių dominikonų. Pietų valgyti eidavau pas vietos 
kleboną. Klebonijos tais laikais buvo tarytum koks pensionas. Atosto- 
gų metu čia gyvendavo keletas kunigų iš įvairių Lietuvos vietų, o kurie 
gyveno ne klebonijoje, ateidavo čia valgyti pietų. Būdavo vienas kitas 
studentas ar šiaip pasaulietis inteligentas, keletas klierikų, taip pat ir 
moterų. Taigi pietums klebonijoje susirinkdavo didžiulė kompanija. 

Tais metais Palangoje aš pamačiau Maironį ir buvau jam pristaty- 
tas. Man jis pasirodė tartum su kauke. Tylus, nekalbus ir užsidaręs, jis, 
regis, nieko aplink nepastebėdavo ir niekuo nesidomėjo. Nerangus ir 
storas, pūpsodavo už stalo savo vietoje, beveik nedalyvaudamas links- 
muose ir triukšminguose vasarotojų pokalbiuose. Su Maironiu kartu 
čia vasarojo ir jo bičiulis kun. Prapuolenis. Tai buvo tikra priešingybė 
Maironiui. Judrus ir aštrialiežuvis, jis nuolatos traukdavo per dantį 
visus pažįstamus, o ypač Maironį, atkreipdamas jo dėmesį į visokius 
dalykus ir siūlydamas semtis iš jų įkvėpimo. Rodydavo liuoksinčią vo- 
veraitę, rausvą saulėlydį, įsimylėjusių porelę ir pan. Maironis dėl to 
nepykdavo, tik ramiai ir santūriai šypsodamas kartais atsikirsdavo į 
pašaipas vienu kitu žodžiu. 

Kai susipažinau su jais, dažnai jie imdavo mane į savo pasivaikščio- 
jimus. Pretekstas buvo italų kalba, kurią aš gerai mokėjau. Prapuo- 
lenis kalbėdavosi su manim itališkai, o Maironis dažniausiai tylomis 
klausydavosi, tik kartais pratardamas kokį žodį. 

Dar viena priežastis, dėl kurios Maironis atkreipė į mane dėmesį ir 
buvo man labai palankus, - tai muzika. 

Valgomajame stovėjo pianinas. Kartą po pietų aš prisėdau ir pa- 
skambinau keletą mintinai išmoktų dalykėlių. Pabaigoje sugrojau 
italų kompozitoriaus Gobbetti „Karaliaus maršą“. Maironis klausėsi 
muzikos giliai susimąstęs ir užsimiršęs. Man baigus, dar ilgokai sė- 
dėjo nejudėdamas. Po to beveik kiekvieną dieną, baigus pietauti, jis 
draugiškai uždėdavo man ant peties ranką sakydamas: 

- Na, prieteliau, būk geras, trinktelėk „Karaliaus maršą“. 

Linksma ir iškilminga, tranki ir lyriška maršo melodija labai patiko 
Maironiui. Jis visuomet su dideliu dėmesiu klausydavos to koncerto ir 
dažną dieną po pietų ištardavo savo prašymą: 

- Na, prieteliau, būk geras, trinktelėk „Karaliaus maršą“! 


561 


Šis maršas buvo tarsi tautinis italų himnas, kuriame atsispindi tem- 
peramentinga liaudies dvasia, skambios ir džiugios italų melodijos. Jos 
turbūt atitiko romantišką poeto sielą, žadino gražias mintis ir emocijas. 

Be šių koncertų, tame salone būdavo ir literatūrinė dalis. Kas nors 
skaitydavo arba deklamuodavo eilėraščius, dažnai Maironio. Daugu- 
ma tų eilių būdavo ką tik čia sukurtos, ir jų nėra šiuo metu Maironio 
raštų rinkiniuose. Dažnai tai būdavo eilėraščiai dienos tematika, va- 
saros motyvais, Palangos vasarotojų nuotaikomis. Klausytojų tarpe jie 
sukeldavo pagyvėjimą, dažnas juose galėjo atpažinti save ar savo kai- 
myną, matytus ar girdėtus dalykus. Maironis čia rašinėjo gana daug, ir 
beveik kasdien buvo skaitomas jo naujas eilėraštis. 

Taip išbuvau aš Palangoje kartu su Maironiu dvi savaites. Daugiau 
neturėjau progos su juo susitikt. 

Užrašė Pranciška Genevičiūtė. 
MLLM R3 6502. 


Kazimieras Urbonas 


Pas tėvą Kipą nuolatos matydavau ateinančią seną moterį. Vėliau 
sužinojau, kad tai poeto Maironio sesuo. Ji buvo netekėjusi ir labai 
pamaldi moteriškė. Kipas buvo numatęs poeto Maironio seserį pa- 
veikti taip, kad pastaroji įkalbėtų brolį savo namus ir sodą perleisti 
jėzuitams. Poetas Maironis jau buvo numatęs savo turtą po mirties 
paaukoti jėzuitams. Poeto sesuo buvo labai dažnas svečias pas jėzuitų 
provincijolą tėvą Joną Kipą. Ji visuomet Kipui atnešdavo iš poeto sodo 
uogų ir vaisių, kuriais Kipas vaišindavosi. 

Kartą poeto sesuo atnešė Kipui pilną pintinę obuolių ir kriaušių. 
Pintinę paliko, o pati išėjo miestan apsiprekinti. Grįžusi sudėjo pirki- 
nius į krepšį ir ruošėsi namo, tačiau Kipas ją sulaikė: 

- Prašau, panele, truputį lukterėkite ir pailsėkite. Mano sekretorius 
jums padės pirkinius panešėti iki namų. 

Poeto sesuo mėgino paprieštarauti, tačiau Kipas ją perkalbėjo: 

- Žinote, gerbiamoji panele, Jūsų gerbiamas brolis pralatas vis 
mane klausinėja, kokiu būdu lenkai 1920 metais užgrobė Vilnių. Ta- 

čiau aš iki šiol negalėjau jam nieko konkretaus pasakyti. Tuo metu aś 
Vilniuje nebuvau ir nežinau, kas ten dėjosi. Kaip sykis mano sekreto- 
rius buvo Vilniuje ir viską pats matė tuos dalykus. 

Po to tėvas provincijolas Jonas Kipas paklausė manęs, nuo kada iki 
kada buvau Vilniuje. Pasakiau: 

- Nuo 1918 metų gegužės mėn. 3 d. iki 1923 m. spalio mėn. 23 dienos 
gyvenau pačiame Vilniuje ir visus įvykius mačiau savo akimis. 

- Tai matote, panele, - tarė Kipas. - Kaziuk, paimk panelės pintine su 
pirkiniaisirpanešėkiki praloto namų. Tavepanelėsupažindinssu gerbia- 
mu pralotu ir papasakosi, ką žinai apie Vilnių. Perduok nuo manęs ger- 
biamam prelatui linkėjimus irpadėkok užatsiųstąsias išjosodo dovanas. 

Mudu besišnekučiuodami atvykome į poeto butą. Kai Maironis iš- 
girdo besikalbančius, tuojau paklausė sesers: 

- Tu su kuo šnekiesi? 

- Su gerbiamu tėvelio Kipo sekretoriumi. 

- Pradžioje reikėjo tau pas mane jį atvesti, o tik paskui jau pas save. 

Ji atsakė: 

- Nepyk, brangus pralotėli. Jis man padėjo pirkinius atnešti, todėl 
negalėjo pas Jus tuojau atvykti. 

Poetas Maironis stovėjo stačias prie savo rašomojo stalo, prie kurio 
būdavo galima stačiam rašyti bei skaityti, ir rašė. Pradžioje poetą Mai- 
ronį pagarbinau lotyniškai. Jis taip pat man atsakė lotyniškai. Po to 
ištiesė man savo ranką. Paėmęs poeto ranką priklaupiau ir pabučiavau 
jo prelotišką žiedą. Jis man tarė: 

- Priklaupiama tik prieš vyskupą ir kitą už vyskupą aukštesnį as- 
menį. Šiaip prieš kitus priklaupt nereikia. 

Tada poetui atsakiau: 

- Jūs, gerbiamas prelate, esate aukštesnis už vyskupą. Vyskupas tik 
Jūsų išauklėtus kunigus palaimina, o Jūs, gerbiamas prelate, juos pa- 
ruošiate gyvenimui. 

Tada poetas giliai atsiduso ir susimąstė. Po to paprašė sėstis, ir 
mudu susėdome. Aš pora valandų pasakojau, ką žinojau. Poetas Mai- 
ronis, pasirėmęs ranka galvą, mąstė, ir kai baigiau pasakoti, sunkiai 
atsiduso. Po to paklausė: 

- Kur baigei noviciatą? 

Atsakiau: 

- Pagryžuvy, Lietuvoje. 

Vėl paklausė: 

- Kur randasi Pagryžuvis? 

— Netoli Tytuvėnų, Raseinių apskrity. 

- Kam anksčiau priklausė Pagryžuvis? 

- Ponams Rómeriams. 

Tuomet poetas pasaké, kad ponus Rómerius gerai Zino, nes jo port- 
retas (poetas parodė kabantį savo portretą) esas ponios Rómerienés 
nutapytas. 

Paskui tarė: 

— Šiam kartui ačiū už suteiktas žinias. Jomis esu labai patenkintas. 
Dabar atsiklaupk ir aš tave palaiminsiu. 

Poetas mane palaimino. Kai atsikėliau, poetas tarė: 

- Pasakyk tėveliui Kipui, kad pas mane atlikai visuotinę išpažintį. 
Ką mudu kalbėjome, tegu lieka paslapty. 

Pažadėjau. Paslaptį išlaikiau. Po to poetas tarė: 

- Padėkok Tėveliui Kipui už linkėjimus ir taip pat perduok jam 
mano linkėjimus. 

Atsisveikinęs su poetu Maironiu ir jo seserimi grįžau pas jėzuitus. 
Nuėjęs pas provincijolą Joną Kipą, viską perdaviau taip, kaip poetas 
įsakė. Pas poetą Maironį man teko pabuvoti net keliolika kartų. Teko 
vis nunešti tuščią pintinę ir padėkoti už atsiųstas sodo dovanas. 

Kartą kai nunešiau pintinę ir padėkojau, Poetas liepė apžiūrėti jo 
esamą darbo kambarį ir pasakyti, kaip man ten viskas patinka. Ar esu 
jo kambariu patenkintas. Viską įdėmiai apžiūrėjau ir poetui pasakiau: 

- Didžiai gerbiamas prelate, viskas man Jūsų darbo kambary patin- 
ka, taip pat Jūsų bute. Esu labai dėkingas Jums, gerbiamas prelate, už 
leidimą apžiūrėti tokį malonų ir jaukų butą. 

Poetas maloniai man nusišypsojęs tarė: 

- Jei tik kas tavo sielą maudžia ar kankina abejonės, ateik visada pas 
mane. Aš tau visada padėsiu ir palengvinsiu sunkioj valandoj. 

Grįžau vėl pas jėzuitus. 

1932 metų pavasarį atvyko poeto sesuo pas provincijolą tėvą Kipą 
su pirkiniai ir ilgai pas jį buvo. Tėvas provincijolas Kipas su švytinčia 

veido šypsena paprašė, kad palydėčiau poeto seserį namo. Palydėjau. 
Išsikalbėjome. Pasirodo, poetas Maironis ketino jėzuitams užrašyti 
visą savo palikimą. Jėzuitai apsiima po poeto mirties pasiimti savo ži- 
nion Kauno kunigų seminariją. 

Tėvas provincijolas Kipas kartą pasidarė atviresnis ir išdėstė savo 
pažiūras apie poeto namo tolimesnį likimą. Pasirodo, jėzuitai poeto 
Maironio namą manė pertvarkyti. Jų planas buvo toks: sumoderninti 
poeto namą. Vietoj dviejų aukštų užstatyti dar vieną aukštą. Vidu- 
je įrengti vieno-dviejų kambarių butus su visais patogumais ir juos 
paskirti tiems amerikiečiams lietuviams, kurie paliks jėzuitams visą 
savo turtą ir atvyks pas jėzuitus baigti savo likusį gyvenimą. Tuo rei- 
kalu jau esą daroma sąmata ir apskaičiuojama, kiek visa tai kainuosią. 
Be to, turint savo žinioje Kauno kunigų seminariją, būsią lengviau pa- 
lenkti savo pusėn visus kunigus, o turtingos parapijos pateksiančios 
mūsų tėvų žinion. Svarbiausias Vatikano ir jėzuitų tikslas buvo, kad 
Lietuva taptų barjeru prieš bedievystę, t. y. ateizmą. Vatikanas ir jėzu- 
itai tikėjosi su komunizmu susidoroti panašiai, kaip jie susidorojo su 
kalvinizmu Lietuvoje. 

Ėjo 1931 / 1932 mokslo metai į pabaigą. Gimnazijos raštinėje buvo 
begalės darbo. Be to, man apart raštinės darbo teko dirbt ir pedagogų 
tarybos sekretorium (oficialiai algų lapuose figūravo vienas iš jėzuitų 
mokytojų kunigų, tačiau jo darbas teko man dirbti). 

Kai mokiniai buvo paleisti vasaros atostogų, gimnazijos sekreto- 
rius Jonas Kipas norėjo visus aplenkti ir tuojau po vasaros mokinių 
atostogų, kai rašytojui poetui Maironiui sueis septyniasdešimt metų 
sukaktis, jėzuitų gimnazijoje suruošti poeto Maironio minėjimą, ku- 
riame dalyvautų asmeniškai pats poetas. 

1932 m. birželio mėn. 22 dieną iš gimnazijos Kipas pasiuntė mane 
pas poetą Maironį į jo butą sužinoti, ar jis namie. Jei būtų namie ir 
poetas Maironis paklaustų manęs, kuriuo reikalu atvykau, turėjau pa- 
prašyti poetą, kad po mokinių vasaros atostogų neatsisakytų atvykti į 
gimnaziją jo garbei ruošiamam minėjime. 

Kai nuvykau pas poetą Maironį į namus, mane pasitiko tik jo sesuo. 
Ji man pranešė, kad jos gerbiamam prelatėliui naktį pasidarė blogai ir 
iškvietus gydytoją, buvo nutarta nedelsiant gulti į Miesto ligoninę (ji 

buvo kaip tik kitoje gatvės pusėje priešais jėzuitų namus). Dabar ger- 
biamas prelatėlis esąs ligoninėje. Poeto sesuo prašė, kad praneščiau 
apie tai tėveliui Kipui. 

Padėkojęs poeto sesutei už žinias ir pareiškęs jai užuojautą, grįžau 
pas jėzuitus ir tuojau užėjau gimnazijon ir viską tėvui Kipui prane- 
šiau, ką buvau girdėjęs iš poeto Maironio sesers. 

Tėvas Jonas Kipas tuojau telefonu paskambino į ligoninę ir pasi- 
teiravo apie poeto Maironio sveikatos būklę. Po to paklausė, ar būtų 
galima poetą Maironį pamatyti ir su juo pasikalbėti. Buvo atsiklaustas 
poetas Maironis. Budinčioji medicinos sesuo paklausė, kas nori su juo 
pasimatyti ir kuriuo reikalu. Tada tėvas rektorius Jonas Kipas prašė 
pranešti, kad kalbama iš tėvų jėzuitų. Norimą pas gerbiamą prelatą 
atsiųsti tą buvusį kareivį, dabar vienuolį, apie kurį poetas teiravosi, 
norėdamas sužinoti apie Vilnių. Budinčioji sesuo nuėjo ir grįžusi pra- 
nešė, kad ligonis mielu noru sutiko minėtą kareivį iš tėvų jėzuitų pri- 
imti ir jo laukia. 

Pas tėvą rektorių Joną Kipą ant rašomojo stalo stovėjo pamerkto 
labai gražios rožės su gvazdikais. Tėvas rektorius Kipas išėmė visą 
puokštę, suvyniojo į baltą popierių ir padavė man nunešti poetui 
Maironiui. Prašė jį pasveikinti visų jėzuitų vardu ir asmeniškai nuo 
jo - Kipo. Palinkėti greitai pasveikti ir ta proga paprašyti poeta Mairo- 
nį neatsisakyti asmeniškai dalyvauti jo garbei rengiamame minėjime, 
kuris įvyks po mokinių vasaros atostogų. 

Palata buvo nedidelė. Joje stovėjo tik viena lova, kurioje gulėjo poe- 
tas Maironis ir rankoje laikė prirašytą lapą, kurį įdėmiai peržiūrinėjo. 

Vos tik įėjau, tuojau poetą pasveikinau lotyniškai ir linktelėjau gal- 
va. Poetas tuo pačiu atsakė į pasveikinimą lotyniškai ir kreipdamasis 
į mane lietuviškai pakvietė pasisveikinti. Kai priėjau prie poeto Mai- 
ronio, jis man ištiesė savo ranką, o aš paėmęs poeto ranką priklaupiau 
ant dešiniojo kelio ir pabučiavau jo prelatišką žiedą. Tada poetas Mai- 
ronis atsisėdo lovoje, peržegnojo manę ir paglostė mano galvą. Po to 
paprašė atsistoti ir liepė paimti taburetę. Kai atsisėdau priešais, tada 
įteikiau jam gėlių puokštę ir pasveikinau visų Lietuvos jėzuitų vardu, 
nepamiršdamas ir Kipo. Buvo iškviesta budinčioji seselė ir ji pamerkė 
gėles į vazelę. 

Poetas pasiteiravo apie Kipo sveikatą ir kaip man sekasi. Pranešiau, 
kad Kipo sveikata, ačiū Dievui, gera, o dėl savęs tik giliai ir sunkiai 
atsidusau. Po to poetui Maironiui išdėsčiau savo atvykimo priežas- 
tį. Taip pat pranešiau poetui, kad gimnazijoje prieš pačias mokinių 
atostogas buvo paminėtas rašytojo garbės kanauninko Juozo Tumo- 
Vaižganto šešiasdešimties metų minėjimas. Dabar po vasaros moki- 
nių atostogų tėvelis Kipas nori taip pat iškilmingai mūsų gimnazijoje 
didžiai gerbiamo prelato septyniasdešimties metų garbei surengti 
minėjimą. Poetas Maironis maloniai padėkojo už kvietimą ir paža- 
dėjo kai tik sveikata leis mūsų gimnazijos minėjime dalyvauti. Prašė 
perduoti tėvui Kipui ir nuo jo linkėjimus bei padėką, kad nepamiršo. 
Po to paklausė, kaip man sekasi ir ar esu savo pašaukimu patenkin- 
tas? Prašė viską atvirai pasakyti, nieko neslėpti. Atvirai pasakiau, kad 
pašaukimo į vienuolius neturiu. Dvasininko rūbai man nemalonūs, 
juose jaučiuosi it sunkiuose retežiuose būčiau sukaustytas. Kai dirb- 
damas gimnazijos raštinėje išgirstu šventvakariais už Nemuno Alek- 
soto pusėje muziką ir linksmas jaunimo dainas, visa mano siela jau 
tenai su jaunimu. Tada poetas Maironis, žinodamas, kad pasakysiu, 
[paklausė], koks mūsų žemaičių, iš kurių ir jis kilęs, herbas. Poetui 
pasakiau - meška. 

- Meškos meilė yra laisvė. Jaukink meškos nejaukinęs, vis tiek jos 
neprijaukinsi. Kol laikai mešką prirakintą prie grandinių, tol ji tavęs 
klauso. 

Nutilo ir po to tarė: 

- Manau visą savo palikimą pavesti tvarkyti tėvams jėzuitams. Kaip 
manai šiuo atžvilgiu mano vietoje būdamas pasielgti? 

Atvirai atsakiau: 

— Savo palikimą tėvams jėzuitams aš nepalikčiau dėl šių priežasčių: 
tėvai jėzuitai mano palikimą netausotų. Jie mano palikimą panaudo- 
tų komercijos tikslams. Toks pat likimas ištiktų ir Jūsų palikimą. 

Prašė konkrečiau pateikti faktus. Pareiškiau: 

- Kai tik tėvelis Kipas sužinojo, kad Jūs, gerbiamas prelate, ketinate 
savo namu ir sodą su žeme tėvams jėzuitams po savo mirties užrašyti, 
tuojau tėvelis Kipas pasikvietė inžinierių Selevskį ir rangova Derseidt, 
abu vokiečius, kad iš tolo apžiūrėtų Jūsų namo perstatymo galimybes 


567 


ir kiek jo perstatymas kainuotų. Tėvas Kipas mano virš Jūsų namo 
užstatyti dar vieną aukštą. Visą namą pertvarkyti taip, kad visuose na- 
muose išeitų po vieną-du butukus su visais patogumais. Juose tėvai 
jėzuitai mano įkurdinti tuos amerikiečius lietuvius, kurie paaukotų 
visas savo santaupas jiems, o paskui iki gyvos galvos galėtų pragyven- 
ti. Jei šitoks planas pasirodytų tėvams jėzuitams nuostolingas, tada 
Jūsų namą, sodą su žeme parduotų bet kam. 

"Tada poetas Maironis susimąstęs tarė: 

- Taip, su tėvais jėzuitais nieko neišeina. Kam toliau norėtum mano 
vietoje mano palikimą palikti valdyti? 

Tada poetui pasakiau: 

- Vienintelė dabartinė išeitis - palikti palikimą Kunigų seminarijai. 
Jums, kaip rektoriui, tai visų arčiausiai prie širdies. 

- O ką tėvai jėzuitai pasakys, sužinoję, kad visą savo palikimą pali- 
kau Kunigų seminarijai? 

- Tegu tėvai jėzuitai galvoja, ką nori, tas Jus neliečia. Kiekvienas 
elgiasi su savo palikimu kaip jam patogiau ir geriau išeina. 

Tada poetas Maironis padavė man parašytą „Skausmo skundą“ ir 
liepė jį nunešt į jo namus, padėt ant jo rašomojo stalo. Po to vėl grįžti. 
Nešant ir grįžtant liepė niekur neužeiti, net pas tėvus jėzuitus. Paža- 
dėjau viską šventai poeto valią išpildyti. Praeinant pro jėzuitų namus, 
Rotušės aikštė 12, tuojau išbėgo broliukas vienuolis dvasininkas ir lie- 
pė Kipo vardu užeiti pas Kipą. Atsakiau, kad turiu nuo Kunigų semi- 
narijos rektoriaus įsakymą tiesiog iš ligoninės eiti į poeto Maironio 
butą ir ten padėt ir paimt prašomą laišką, kurį turiu nedelsiant atneš- 
ti prelatui, Kunigų seminarijos rektoriui. Kai visus reikalus, kuriuos 
man pavedė atlikti prelatas, būsiu baigęs, tada tik galėsiu pasimatyti 
su Kipu. Paprašiau durininką apie tai pranešti Kipui. Kai grįžau iš po- 
eto Maironio namo į ligoninę, vėl išbėgo priešais mane durininkas 
ir liepė būtinai ir nedelsiant bent minutėlei užeiti pas Kipą, tačiau 
griežtai atsisakiau išpildyti Kipo įsakymą. Kai durininkas mėgino 
man gatvėje pastoti kelią, greitu judesiu staigiai aplenkiau durininką 
ir nuėjau į ligoninę pas poetą. Poetas pažiūrėjo man į akis ir giliai su- 
simąstė. Po to vėl liepė man atsisėsti ir pradėjo mane klausinėti, kokį 
jo pirmą eilėraštį esu išmokęs. Pasakiau, jog pirmą eilėraštį esu išmo- 

kęs „Rugsėjis“. Po to „Pilkas debesėlis“, „Trakų pilis“, „Vilniaus rūmai“, 
„Eina garsas nuo rubežiaus“, „Tu girele, tu žalioji“ ir daugelį kitų. 

Maironis paklausė, ar mes nieko nedainavome 1921 m. spalio mėn. 
1d., kai lenkų valdžia Vilniuje rengėsi atimti mums gimnaziją? 

- Pirmoji daina, kurią lenkų policija išgirdo, buvo: „Užtrauksim 
naują dainą, broliai-sesės“. 

Tada poetas tarė: 

- Tai juk pasakyta giesmė, o ne daina. Be to, ne broliai-sesės, tik 
broliai. 

Tuojau poetui Maironiui atsakiau: 

- Giesmės giedamos bažnyčioje, o dainos liaudyje. Dainoje pridė- 
jome ir „sese“ todėl, kad taip pat, be berniukų, buvo ir mergaičių. 

Poetas sunkiai atsiduso. Dar poetas paklausė, ar moku eilėraštį 
„Arklys ir lokys“?. Pasakiau poetui, kad taip. Tada poetas pats pradėjo 
deklamuoti šitą eilėraštį ir, kai baigė, tarė: 

- Mums abiem ištiko toks pat likimas, kaip šiam eilėrašty minė- 
tiems sutvėrimams. Man - kunigui, kaip arkliui pančiai ant rankų, 
kurių aš nepajėgiau kaip prijaukintas arklys šiuos pančius nusimesti. 
Tuo tarpu tu esi laimingesnis. Žmogus arklį prisijaukino, tuo tarpu 
lokio dar niekam nepavyko prijaukinti. Kol žmogus laiko lokį grandi- 
nėse prikaustytą, tol lokys žmogui tarnauja. Užtenka tik nuimti nuo 
lokio grandines, ir lokio žmogus jau neturi. Tas pats ir su tavim. Jei 
tėvelis Kipas klaustų, ką veikei taip ilgai pas mane būdamas, pasakyk 
jam, kad atlikai pas mane viso savo gyvenimo išpažintį. 

Atsisveikindamas su poetu Maironiu dar kartą priklaupęs ant de- 
šiniojo kelio pabučiavau jo prelatišką žiedą ir poetas mane paskutinį 
kartą palaimino ir paglostė man galvą. Kai pakėliau savo akis į poetą, 
tai pamačiau, kad jo akys buvo pilnos ašarų. Atsikėlęs dar kartą palin- 
kėjau poetui Maironiui stiprios sveikatos ir greitai pasveikti. 

Tada poetas Maironis man tarė: 

- Vargiai aš jau bepasveiksiu. Jaučiuosi labai blogai ir mane labai 
kamuoja drugys. 


' „Rugsėjis“, „Pilkas debesėlis“ - tokių eilėraščių Maironis nėra parašęs. 


* Maironis, eil. „Vilnius. Prieš aušrą“. 
3 Tikriausiai kalbama apie Simono Stanevičiaus pasakėčią „Arklys ir meška“. 

Atsisveikinęs su poetu dar kartą linktelėjau jam galvą ir išėjau pas 
jėzuitus. 

Pranešiau Kipui, kad poetas Maironis mielai sutiko būti pats asme- 
niškai gimnazijos minėjime. Prašė perduoti nuo jo visiems linkėjimų 
ir labai dėkojo tėveliui už tokią gražią gėlių puokštę. Kipas visas švytė- 
jo iš džiaugsmo. Ką veikiau taip ilgai pas poetą ligoninėje neklausinė- 
jo. Dar prieš poeto Maironio mirtį keletą kartų pas Kipą buvo užėjusi 
jo sesuo. Ką klausinėjo Kipas poeto seserį, nežinau. 

Po kokios savaitės po mano apsilankymo ligoninėje buvo pranešta 
apie poeto Maironio mirtį. 

Kai po poeto mirties buvo palikimo testamentas atidarytas, tai po- 
etas Maironis visą savo turtą paliko Kauno kunigų seminarijai. Su- 
žinoję jėzuitai, kad jiems nieko nepaliko, ant tiek užsirūstino, kad 
net nedalyvavo jo laidotuvėse. Man teko poeto Maironio laidotuvių 
eiseną stebėti tik nuo jėzuitų rūmų stogo. Poeto sesuo ir po jo mirties 
dažnai lankydavo Kipą ir jam atnešdavo iš šio sodo vaisių. Tai viskas, 
ką jėzuitai laimėjo iš poeto sesers. 

Vėliau Kauno arkivyskupas Juozapas Skvireckas dalį poeto Mairo- 
nio sodo panaikino ir jo vietoje pasistatydino Kauno arkivyskupijai 
rūmus. 

K. Urbonas [parašas] 


1974-06-05. 
LLTI BR Fi / 247; anksčiau skelbta: „Atsiminimai“, in: Literatūra ir kal- 
ba, p. 595-599-' 


' Išėjus šiam tomui, 1990 m. gruodžio 3 d. redakcija gavo laišką (saugomas 
LLTI BR F1 / 247), kuriame kun. Jonas Lauriünas SJ kelia pasakojimo tikrumo 
klausimą: nesutinka su jėzuitams primetamais grobikiškais kėslais, abejoja, 
ar sergantis Maironis galėjo tartis dėl savo palikimo su mažai pažįstamu 
jaunuoliu, kuris, be kita ko, buvo sirgęs psichine liga. Kun. Lauriūnui teko 
asmeniškai pažinti Kazimierą Urboną, kai šis grįžo atlikęs bausmę (buvo nu- 
teistas už bendradarbiavimą su vokiečiais - dirbo vertėju), sukūrė šeimą ir 
apsigyveno Druskininkuose. 

Paulina Žulytė 
Paskutinės Maironio valandos 


1914 m. atvažiavau su tėvais į tėviškę, Ukmergės apskritį, Pabaisko 
valsčių, Vaitkūnų kaimą. Pradinę mokyklą baigiau tėviškėje. Paskui 
atvažiavau į Kauną, čia mokiausi suaugusiųjų gimnazijoje, vėliau 
Medicinos mokykloje. Maironį pažinojau tik iš tolo, toks mažakalbis 
buvo, santūrus, nelabai mėgo bendrauti su mažai pažįstamais. 

Baigusi medicinos mokyklą, dirbau sesele Kauno m. ligoninėje su 
prof. Kuzma. Ligoninė buvo netoli Rotušės aikštės, dabartinėje Kuz- 
mos gatvėje". Dirbau aštuntame skyriuje, antroje klasėje. Ligoninė- 
je buvo antra ir trečia klasės. Antra klasė buvo brangesnė, mažesnės 
palatos. Pas prof. Kuzmą gydėsi visi aukštieji dvasininkai. Maironis, 
kai susirgo, irgi gydėsi pas prof. Kuzmą. Prostata sirgo. Kuzma ope- 
ravo, jau viskas buvo gerai, lankė studentai, jaunimas, sesuo Marcelė 
dažnai ateidavo. Vieną naktį Maironiui pasidarė bloga. Aš kaip tik tą 
naktį budėjau, prisimenu viską... rodos, taip neseniai. Ketvirtą valan- 
dą staiga skambutis iš Maironio palatos. Jis vienas gulėjo. Nuskubėjau 
pas jį. Pasiskundė, kad jam kažko labai negera, gal ko norėtų. Pašvie- 
čiau su lempele, visas išblyškęs, rasotas, perbraukiau perveidą, ranką, 
pajutau šaltą prakaitą. Išsigandau, kad blogai, ir nuskubėjau skam- 
binti Kuzmai. Kuzmos namai - prie pat ligoninės, jis ir miegodavo su 
drabužiais, tuoj atlėkė pas Maironį, aš tik spėjau nuo telefono grįžti. 
Sukvietė daugiau gydytojų, - Kudirką, Kanauką ir kitus, — tarėsi, ką 
daryti, leido vaistus, atsivežė tokį aparatą, gal širdies stimuliatorių, 
bet niekas nepadėjo, Maironis merdėjo. Jie galvas nuleido, aparatą iš- 
vežė, likau viena. Maironis jau nebekvėpavo, aš jam akis užspaudžiau, 
rankas sudėjau, - atsimenu taip ryškiai, lyg vakar viskas buvo. 

Paskui sutvarkiau kaip visus mirusius. Iš ryto sesuo pribuvo. Tada 
jau savieji pasiėmė, pašarvojo. Buvo pašarvotas katedroje. Žmonės la- 
bai lankė, kunigai sakė prakalbas per laidotuves. Buvo balzamuotas, 
gerai nesilaikė, paskui vėl atnaujino. 


* Dabar Muitinės gatvė. 

Tumą irgi slaugiau, pas prof. Kuzmą gydėsi. Kažkas su plaučiais. 
Turėjo irgi operuotis, bet nesioperavo. Tumas visada linksmas, humo- 
ristas, mus visada užkalbindavo, pajuokaudavo. Maironis rimtas, sva- 
rus, be reikalo nieko nekalbėdavo, o Tumas visai kitoks. Dambrauską 
irgi slaugiau. Atsimenu, toks lengvas buvo, viena iš lovos iškeldavau. 

Kai užėjo karas, nebedirbau pas Kuzmą, į klinikas perkėlė, paskui 
vokiečiai iš klinikų išvarė. Dabar esu pensininkė, gyvenu Kaune. 


1988-04-07. Užrašė Regina Mažukėlienė. 


MLLM R3 26212. 


Vytautas Kalasauskas 
Kai Maironis mums galvas glostė 


Užaugęs skaičiau knygose, kad Maironis dažnai lankydavosi Tytuvėnų 
dvare pas dvarininkus Rómerius. Bet net pyktis ima, kad tie autoriai 
nežino, jog poetas daug dažniau trumpam atvažiuodavo pas Tytuvė- 
nų kleboną kanauninką Jančevskį. Matyt, jis atkakdavo į Tytuvėnus 
ieškodamas ramybės, norėdamas atsipalaiduoti nuo aktyvaus gyveni- 
mo įtampų. Su klebonu Jančevskiu jiedu buvo geri draugai. Be to, ir 
Maironio tėviškė nuo Tytuvėnų kone ranka pasiekiama. 

O buvo taip. Ką tik buvo pasibaigę mokslo metai. Buvau tada bene 
8 metų. Tai galėjo būti apie 1927 metus. Tada vaikai, atšilus orams ir 
per visą vasarą, bėgiodavo basi. [...] Ogi matome iš lomos nuo ka- 
pinių aukštyn, kur mes buvome, ateina kunigas. Kunigą vaikai tada 
laikė mistine, kone šventa asmenybe. Ką daryti? Sprukti jau per vėlu, 
jis čia pat! Nusterome, paZinome - Maironis! Juk jo fotografija buvo 
mūsų mokykliniuose vadovėliuose. Jis gali palaikyti mus paukštva- 
nagiais...! 

Maironis priėjo. Sustojo. Kiekvieną varvanosį, basnirčių paklausė 
vardo, paglostė galvą ir, ištraukęs iš gilios sutanos kišenės, apdalino 
saldainiais „Dūdelė“... Ir drovesnieji varvanosiai, kurie stovėjo atokiau, 
kai pamatė, kad kunigas dalija saldainius, išdrįso pribėgti arčiau... 

Ar esate matę nuotraukose, portretuose besišypsantį Maironį? Aiš- 
ku, ne! Ten jo veidas visados rimtas, net niūrokas, rūstokas. O tada 
didysis dainius mums šypsojosi tokia nepaprastai malonia, švelnia 
šypsena. Tos jo kunigiškos šypsenos aš niekados nepamiršiu... 

Tada Maironio plaukai jau buvo žili, nukirpti eZiuku. 

Palikęs mus, Maironis nuėjo toliau taku palei miško pakraštį. Jis 
mėgdavo vaikščioti tuo miško taku, kai atvažiuodavo į Tytuvėnus. Da- 
bar jį reikėtų pavadinti Maironio taku. Tikėdamiesi gauti saldainių, 
mes, basakojų šutvė, dar keletą dienų lakstydavome toje pačioje vie- 
toje, maždaug tuo pačiu metu, bet Maironio nesulaukėme... O kitą 
kartą jau nepataikėme tuo laiku, kada jis eidavo pasivaikščioti. 

Manau, kad didingas Tytuvėnų miškas įkvėpė poetą parašyti šį pos- 
mą (o gal ir visą eilėraštį - „Miškas ir lietuvis“): 


Miškas ūžia, verkia, gaudžia. 
Vėjas žalią medį laužo, 
Nuliūdimas širdį spaudžia, 
Lyg kad replėmis ją gniaužo. 


Kad Maironis būtų kada nors laikęs Mišias Tytuvėnų šventovėje, 
nesu matęs, nors tada buvau Mišių „klapčiuku“: 


Vytautas Kalasauskas, „Kai Maironis mums galvas glostė“, in: Tėviškės 
žiburiai, Torontas: Mississauga, 1996-10-10, Nr. 40., 1996-10-01, Nr. 40. 


' 1996 m. Tytuvėnai minėjo 700 metų sukaktį. Ta proga dar 1995 birželio 24 d. 
atidengtas Maironio biustas. Šio paminklo rėmėjas yra kuršėniškis Tadas 
Kalasauskas, Vytauto brolis. Jis dar mokydamasis pradinėje mokykloje daly- 
vavo vaidinime, pastatytame pagal Maironio kūrinius. Po vaidinimo vienas 
kunigas visiems „artistams“ padalino po 5 Lt. ir paklausė, kur jie tuos pini- 
gus dės. Vienas planavo taupyti batams, antram norėjosi saldumynų, tračias 
sakėsi atiduosiąs mamai. O Tadas išrėžė, kad taupys ir kai užaugs, pastatys 
paminklą Maironiui. Visi tą jo pasikalbėjimą buvo užmiršę, tik ne jis pats. 
Gyvendamas Kuršėnuose, nuolat lankėsi Tytuvėnuose, labai mylėjo šį kraštą. 
Padovanojo miesteliui Maironio biustą (išlietą Taline, autorius - skulptorius 
Donatas Lukoševičius). 

Vytautas Mikalauskas 
Maironis ir Parnasas 


Kunigų seminarijos rektorių Maironį klierikų įvilktuvių proga sveiki- 
no jvilktieji. Sveikinimo kalbą vienas auklėtinis pyškino su didžiausių 
patosu: 

- Tu esi didysis vadas, tu - minčių laisvasparnių įkvėpėjas, tu - rau- 
donpirštė rytų saulė, kuri pažadina visus, tu - Šiaurės ašigalio mag- 
netas, kuris patraukia visus... Amžinųjų amžių ateityje tu, baltais 
sparnais plevendamas, skraidysi Parnaso viršūnės debesyse, o mes 
paskui tave... 

Maironis, nemėgęs panegirikų, kantriai laukė, kada baigsis visos 
šios liaupsės. Pagaliau neištvėręs oratorių nutraukė: 

- Kol pasieksime Parnaso viršūnes, dar daug ašaromis sūdytos duo- 
nos teks suvalgyti. 


[Vytautas Mikalauskas|, „Maironis ir Parnasas“, in: Lietuvos aidas. Savai- 
tinis iliustruotas kultūros priedas, Kaunas, 1939-03-18, Nr. 152, p. 3 (21). 


Antanas Lotužys 


Tai buvo 1926-1927 m. Dar buvau piemenukas, o Pavandenės bažny- 
čioje patarnaudavau kaip klapčiukas. Tą gražų sekmadienio rytą tėve- 
lis mums su broliuku leido pamiegoti, pats išvarė karves į Sprūdę - į 
ganyklą. Netikėtai atbėgo pas mus vargonininko sūnus Vytolis (Vytol- 
das Lileikis, 1941 m. nukankintas Rainiuose) ir perdavė zakristijono 
prašymą. Vytolis papasakojo, kad Pavandenės klebonas yra išvažiavęs 
į Janapolę, kur vyksta atlaidai, bet kaip tik šiandien pas poną Sakelį 
atvažiavo trys kunigai iš Kauno, tarp jų ir prelatas, poetas Maironis. 
Kunigai zakristijonui pranešė, kad jie atvažiuos į Pavandenės baž- 
nyčią ir čia visi vienu metu laikys šventas Mišias. Tam reikėjo trijų 
tarnų. Zakristijonas prašė, kad vienas iš jų būčiau aš. Man teko gar- 
bė patarnauti gerbiamam prelatui, poetui Maironiui. Už darbą gavau 

litą ar du ir tuo labai džiaugiausi, o svarbiausia, kad poetui Maironiui 
patarnavau. Bažnyčioje išgirdau, kad jie planuoja dar ir po visą Pa- 
vandenės apylinkę pasižvalgyti, kalnus, kalnelius, ežerus aplankyti - 
kiek suspės. Po to visą dieną, karves ganydamas, laukiau ant Sprūdės 
kalno, kada atvažiuos svečiai Sprūdės kalno aplankyti, pasigrožėti jo 
apylinkėmis, pažvelgti į tolius, kiek akys užmato. Nuo čia pažvelgus 
į pietus, visa Pavandenė kaip ant delno, kaip veidrodyje, iš visų pusių 
kalnų kalnelių apsupta. Didysis kalnas — tai Sprūdės. Jis visų kalnų 
galingiausias. Turi jis brolį Moteraitį. Toliau - Girgždutės ir Medvėga- 
lio kalnai. Šiaurėje — Šatrija, o šiaurės vakaruose — Žąsino (Žąsūgalos) 
kalnas. Nuo čia ir mažesni kalnai, kalneliai matyti: Starkalnis, Gūšra, 
Knabė, Kekuliai. Sakelynės pusėje - Aukštdirvė, Balskalnis, Būgniu- 
kas, Gandrinė, Gaudkalnis, Lapkalnis, Rudelis, Sklepkalnis, Vyšnyno 
kalnas ir daugybė kitų. Iš čia ir šeši ežerai matyti: Biržulis, Gludas, 
Gūšra, Lükstas, Medainė, Sterva. 

Rytuose, kur Rudelio kalnelis, stovi puikus Sakelių dvaras, o jo vi- 
duryje - tvarkingas parkas. 

Jau buvo pavakarys, saulelė nebeaukštai, kai mudu su broliu pa- 
matėm nuo dvaro pusės atvažiuojant pilną vežimą (karietą), kurią 
traukė pora staininių arklių. Vežimas pasuko kalno pusėn. Mes apsi- 
džiaugėm, kad pamatysim kilnius svečius, nors jų sutikti akis į akį ir 
nedrįsom; kaip zuikiai slapta juos iš pakrūmių sekėm. Visi atvykusieji 
kalbėjo lenkiškai, tad mes nė vieno jų žodžio nesupratome. 

Ponai Sakeliai ir du kunigai palengva ėjo į kalno viršūnę, o kunigas 
Maironis ėjo atskirai, vienas, apžiūrinėdamas ar tai kalno atšlaites, ar 
tai Pavandenės šiaurės pusėje esančiomis apylinkėmis, kurios iš čia 
apie 10 km matosi, grožėdamasis. Iš čia matyti ir jo aprašytasis Šatrijos 
kalnas, ir kiti kalneliai. Kalvos apaugusios krūmais ir miškeliais. 

Ponai eidami vis kvietė Maironį neatsilikti, o jis vis atsakydavo „pa- 
čikai“. Kadangi mes su broliu lenkų kalbos nemokejome, tai, matyda- 
mi, kad Maironis vienas eina pakrūmėmis, pamanėme, kad jis nori 
gamtinius reikalus atlikti, o ponai nemandagūs, skubina jį... 


Antanas Lotužys, Aš, Antanas, Pavandenės krašto sūnus, Vilnius: 
Regionų kultūrinių iniciatyvų centras, 2007, p. 46-47. 

Aldona Banienė 
Su visais rasdavo bendrą kalbą 


Maironis lankydavosi Tytuvėnuose maždaug nuo 1925 metų iki savo 
mirties 1932 mety vasarą. Atvažiuodavo čia atostogauti mėnesiui ar 
trumpesniam laikui pas kanauninką Antaną Jančiauską, savo gerą 
draugą, bičiulį. Man atrodo, jis lankydavosi Tytuvėnuose ir todėl, kad 
mėgo gražią gamtą - mišką, ežerą ir ramybę. Tada ne kartą teko ma- 
tyti Maironį, net kalbėtis. Jis, mano protu, buvo labai geras kunigas - 
energingas, teisingas, orus ir pareigingas. Mėgo jaunimą, jaunus ku- 
nigus, klierikus, net vaikus. Rasdavo bendrą kalbą su visais. Buvo la- 
bai darbštus. Prie bažnyčios augo didelis sodas. Po plačiašake obelim 
stovėjo jo darbo stalas, kėdė. Ten rašydavo, skaitydavo, o likusį nuo šių 
darbų laiką praleisdavo taip pat sode - pjaustinėjo obelų sausas šake- 
les, pasikviesdamas į talką ir vaikus. Viena jų buvau aš, nes kanaunin- 
kas Antanas Jančiauskas buvo mano tėvelio ir jo sesers dėdė. Mano 
teta šeimininkavo pas dėdę, tvarkė visus ūkio reikalus. Dažnai ten at- 
važiuodavo mano tėveliai į bažnyčią, o su jais ir aš. Tėveliai grįždavo 
namo, o aš likdavau, gal kad kaip vaikas buvau mėgstama. Kartą dė- 
dės albume pamačiau nuotrauką, kurioje buvo ir Maironis. Paprašiau, 
ir dėdė man ją padovanojo. Nežinau, kuriais metais ji daryta Kaune. 
Maironis tada buvo Kunigų seminarijos rektorius ir nusifotografavo 
su profesoriais, dėstytojais, klierikais. 

Ši nuotrauka primena man vaikystę, valandas, praleistas sode su 
Maironiu. Kartu dirbom. Jis genėjo sausas šakeles, o aš jas rinkau ir dė- 
jau į vieną krūvą. Taip pat nugrėbdavau sodo takus, laistydavom palei 
juos pasodintas gėles. Kasdavom žemę aplink obelis, ją purendavom. 
Po darbo Maironis ilsėdavosi po obelim - skaitydavo, rašydavo. Rašy- 
davo į popieriaus lapus. Ir man duodavo tokių lapų, kad rašyčiau, pieš- 
čiau. Ne kartą paskaitydavo, ką buvo parašęs. Kai kuriuos eilėraščių 
posmelius buvau išmokus atmintinai. Prisimenu, tada labai graudus 
man atrodė toks „Saulė leidos raudona ant Vilniaus kalvų, kai duobę 
kareiviai ten kasė. Ir paguldė daug brolių greta milžinų, o Viešpats jų 

priglaudė dvasią“. Aš ir dabar prisimenu, kaip išgirdusi graudenausi. 

Maironis eidavo pasivaikščioti į pušyną prie Gylio ežero. Kartais 
pasiimdavo ir mane, dar vieną berniuką, kuris ateidavo kartu pažais- 
ti. Išėjus iš miško, tolumoje buvo matyti ežeras, apaugęs nendrėm, 
smulkiais krūmeliais. Miško pakraštyje kėpsojo didelis didelis kel- 
mas. Ten Maironis sėdėdavo, žiūrėdavo į medžius, gražią gėlėtą aplin- 
ką. Pasidžiaugęs gamta, skaitydavo, pasakodavo apie gamtos grožį, 
apie Dievą, jo kūrinius - žemę, vandenis, saulę. Dažnai kalbėdavo ir 
apie dėkingumą Dievui, maldas... Rinkdavom kankorėžius, ramunes, 
kitas pievų gėles. Nešdavom jas į namus pamerkti. Prisimenu, Mai- 
ronis sakydavo, kad jo mėgstamiausios gėlės yra pavasarį žibutės, o 
kvapiausios - rūtos ir neužmirštuolės, lengviausios - nužydėjusios 
pienės... Tokioms išvykoms apsivilkdavo baltu apsiaustu, užsidėdavo 
baltą šiaudinę skrybėlę ir akinius. Eidavo pasiramsčiuodamas gum- 
buota lazda. Kartais sugalvodavom ir žaidimų, o eidami į namus klau- 
sydavomės jo sekamų pasakų. Maironis taip pat mokydavo, kad reikia 
mylėti tėvynę, kurioje mes gyvenam. 

Maironis labai žavėjosi gamta, gėlėm, ežerais, ramybe. Todėl ir 
traukė jį Tytuvėnai. Ir ne tik jį. Atostogauti atvažiuodavo į kleboniją 
jaunų kunigų, klierikų. Maironis su jais bendraudavo, skaitydavo savo 
eilėraščius, o jie deklamuodavo jo eilėraščius... Prisimenu, tuo metu 
dirbo jaunas vikaras Marcinkus. Atvažiuodavo ir mokytojas Makric- 
kas. Atrodo, kad jis tada dirbo Kėdainiuose. Nesupratau, ar jis taip 
pat buvo poetas, o gal rašytojas. Kartais atvažiuodavo ir labai miela 
Maironio sesuo Marcelė. Atvažiuodavo Maironio draugai - profeso- 
rius Česnys, kunigai Vaitkus, Byla. Taip pat buvo atvažiavęs vyskupas 
Paltarokas. Kitų nežinau ir pavardžių neprisimenu. Visi kalbėdavosi, 
tardavosi. Turėjo Maironis ir rūpesčių, nes vyko Kunigų seminarijos 
didelės statybos, įvairūs darbai, remontas. Teko girdėti kalbant ir apie 
Lietuvos gyvenimą, apie jos ateitį, kultūrą. Su jaunais kunigais Mairo- 
nis lošdavo šaškėm, stalo tenisą. Kortom buvo lošiamas vintas. Kartais 
visi eidavo į ežerą maudytis, irstytis valtimis. Po tokių pramogų Mai- 
ronis grįždavo labai patenkintas. 

Maironis bendravo ir su dvarininkais Jančiauskais, kurie atvažiuo- 
davo į Tytuvėnus jo aplankyti. Bendravo ir su dvarininkais Rómeriais. 

Rómeriené buvo dailininkė ir tapė Maironio portretą. Padovanojo ir 
daugiau savo kūrinių Maironiui. 

Būdamas Tytuvėnuose, Maironis laikydavo pamaldas, sakydavo 
pamokslus. Jauniems kunigams kalbėdavo apie pareigingumą, darbą 
su žmonėmis bažnyčiose. Ar važinėjo į atlaidus kitur, nežinau. Bet į 
Šiluvą net pėsčias nueidavo, nes mėgo vaikščioti. 

Paskutinį kartą į Tytuvėnus buvo atvažiavęs 1932 metų vasarą. Čia 
vykdavo Šv. Antano atlaidai, tai vis būdavo proga aplankyti savo bičiulį 
Antaną Jančiauską. Paskutinę vasarą Tytuvėnuose susirgo. Sergantį 
Maironį išlydėjo į Kauną kanauninkas Antanas Jančiauskas. Buvo irjo 
laidotuvėse, nes Maironis taip ir nepasveiko. 

Tai tiek liko prisiminimų mano senoje galvoje. Daug ką užmiršau iš 
tų kalbų. Be to, dar labai ir nesidomėjau. Vėliau, užaugusi, aišku, bū- 
čiau galvojusi kitaip ir viską ėmusi į galvą. O tuo metu dar toks buvo 
protas, dar mažai rūpestingumo. 


Parengė Nijolė Blaževičiūtė. 

Aldona Banienė, „Su visais rasdavo bendrą kalbą“, in: Varpai: iliustruo- 
tas literatūrinis publicistinis almanachas, kn. 9, Klaipėda: Klaipėdos 
rytas, 1995, p. 10-11. 


Elena Gabulaitė 


Ten susimąstęs, tamsus Nevėžis... 


Kai didelis žmogus gyvena tarp mūsų ar su mumis, dažniausiai jo mes 
neįvertiname. Nes, anot Vaižganto, jis yra toks pat duonėdis, kaip ir 
mes visi. Tačiau kai jo netenkame, o ypač žvelgdami į jį iš laiko pers- 
pektyvos, vertiname jau visai kitaip: domimės, žavimės, stebimės. 
Domimės kiekviena smulkmena. Teisingai Maironis galėjo pasakyti: 
„O nelaimingas! [stabia pagerbes giesme laisvės rytą!.. Nedovanos tau 
nei grabe, atvožę amžinatvės plytą“ („Poetui mirus“). 

Panevėžys ir jo apylinkės gali didžiuotis, jog kadaise čia kurį laiką 
gyveno ir vaikščiojo Maironis, G. Petkevičaitė-Bitė, J. Lindė-Dobilas, 
S. Nėris, J. Zikaras, lankydavosi A. Strazdas, J. Žemaitė, dr. J. Basana- 
vičius ir daugelis kitų. 

Per I pasaulinį karą Kauno kunigų seminarija buvo evakuota. Įsikū- 
rė Vašuokėnuose, dvare. Josios rektorius J. Mačiulis-Maironis dažnai 
buvodavo ir atostogas leisdavo pas savo draugus kunigus. Ilgesnį lai- 
ką (1915-1918) jis gyveno Krekenavoje pas kun. kleboną J. Kazlauska, 
šia proga noriu atitaisyti ir spaudoje pasklidusią klaidingą žinią, kad 
Maironis Krekenavoje buvęs klebonu. Maironis jokios parapijos nei 
klebonu, nei vikaru niekada nebuvo. Daugelis žino, kad Krekenavoje 
Maironis parašė eilėraštį „Suolelis miške“. Parašė, atsidėkodamas tai 
„Tankai, kur suolelį tašė, kalė“. 

Maironis Kauno universitete kurį laiką dėstė lietuvių literatūrą. 
nio teiginį apie K. Donelaičio Metų hegzametro pėdų struktūrą, įti- 
kinęs Maironį, kaip iš tikrųjų reikėtų eilutę skirstyti pėdomis. Mairo- 
nis patikėjęs, pagyręs Brazaitį už tokį atidumą ir, užrašęs dedikaciją, 
padovanojo Jaunąją Lietuvą. „Deja, deja... Po kelerių metų, kai teko 
jau pačiam apie K. Donelaičio Metų hegzametrą studentams kalbėti, 
įsitikinau, kad aš suklydau ir Maironį suklaidinau! Maironis jau buvo 
miręs, ir atsiprašyti jo aš nebegalėjau“, - apgailestavo J. Brazaitis. 

Lankydavęsis Maironis Upytėje, ypač, kai jaunimas surengdavęs 
kokį vakarėlį. To meto chorų repertuarą sudarydavo daugiausiai pa- 
ties Maironio patriotinės dainos. Matyt, tatai Maironį ir domino: 
norėdavo pasiklausyti. Be abejonės, Upytėje rinko ir medžiagą vienai 
geriausių savo baladžių „Čičinskas“. 

Lankydavosi Maironis ir Ramygaloje. Čia jis klausydavosi talen- 
tingo vargonininko B. Liesio vadovaujamo choro. Mokytojas Petras 
Nemanis prisimindavo, kad jam su kitais berniukais teko Maironiui 
patarnauti Mišioms. Kiti kunigai už tai duodavę po 3-5 centus, o Mai- 
ronis jiems padalijęs po medalikėlį. Vaikui, žinoma, geriau centai. Tik 
užaugęs suprato, kad Maironis davęs jiems ir daugiau, ir geriau. Juk 
tai buvo atminimas iš tokio didelio poeto! 

Panevėžyje dirbo gabus muzikos mokytojas ir Šv. Petro ir Povilo 
bažnyčios vargonininkas Vladas Paulauskas. Jo muzikos dėka skamba 
populiari mūsų tremtinių himnu virtusi Margalio „Leiskit į Tėvynę, 
leiskit pas savus“, Pr. Vaičaičio „Žalgirio mūšis“, Maironio „Duetas“ 
(„Nesek sau, rožės prie kasų“) ir daugelis kitų. 

Poetas buvo vyskupo K. Paltaroko bendradarbis ir bičiulis. Mairo- 
nis buvo Kauno kunigų seminarijos rektorius, o K. Paltarokas - jo pa- 
vaduotojas. 1926 m. K. Paltarokas buvo paskirtas Panevėžio vyskupu. 
Jam teko baigti statyti katedrą. Ją šventinti pakvietė Maironį. Mai- 
ronis 1930 m. ne tik pašventino Panevėžio katedrą, bet tai progai ir 
„Kristui Karaliui“ himną sukūrė. Per šventinimo iškilmes jis ir buvo 
pirmą kartą šioje Kristaus Karaliaus katedroje sugiedotas. Muzika 
T. Brazio. Žodžiai labai prasmingi, kaip ir visi Maironio eilėraščiai, 
kurių daugelis tiesiog liaudies dainomis virtę. Vargonininkai turėtų į 
šią giesmę atkreipti dėmesį. Ji labai tinka ir mūsų laikams. Tarp kitko, 
dažniau reikėtų pagiedoti, kad ir po Šv. Mišių, „Apsaugok, Aukščiau- 
sias, tą mylimą šalį“, jau nekalbant apie „Marija, Marija, skaisčiausia 
lelija“... Kas gi nepastebėjo, kad tas Maironio giesmes išgirdęs niekas 
iš bažnyčios neskuba išeiti... 

Lyrikos šedevras „Lietuva brangi“, sovietų okupacijos metais Lietu- 
vai atstojęs Tautos himną, pasak prof. V. Zaborskaitės, užbaigtas tik 
po 30 metų. Pirmąkart publikuotas 1920 metų Pavasario balsų rinki- 
nyje. Mūsų vargų poemos trys giesmės, atrodo, kurtos Krekenavoje. 
Krekenavoje sukurta ir „Mylimoji Karalienė, Viešpati dangaus“. Tatai 
rodo po antrašte įrašas, kam giesmė skiriama. 

„Nevėžis per karą“ susijęs su kaizerine okupacija, kurią Maironis 
praleido daugiausia Krekenavoje. Būdinga, kad į 1942 m. Pavasario 
balsus jis nepateko, kaip nepateko ir kiti populiarūs eilėraščiai: „Kur 
lygūs laukai“, „Eina garsas“, „Ant Punios piliakalnio“ ir kiti. 

Jau minėtasis prof. J. Brazaitis pastebėjo, kad Vaižgantas eina savo 
kūrinių priekyje, Maironis už savo kūrinių lyg ir pasislėpęs. Dainuoja 
Maironį visa Lietuva, o apie patį autorių žino labai mažai. Tuo tarpu 
jo bičiulis J. Tumas-Vaižgantas buvo daug populiaresnis už savo kūri- 
nius... Dar gyvas susilaukė apie save monografijos (A. Merkelis, Juo- 
zas Tumas-Vaižgantas), o Maironis, keista nekeista, tik sovietiniais 
metais josios tesusilaukė. Žinoma, socialistinio realizmo metodo kaip 
galima labiau suvaržytos. Josios autorė prof. V. Zaborskaitė. 


Elena Gabulaitė, „Ten, susimąstęs tamsus Nevćżis..., in: Panevėžio bal- 
sas, Panevėžys, 1992-10-27, Nr. 209. 

Ona Marcinkevičiūtė-Butkienė 


Petkevičaitė mane mokė VI klasėje 1921-1922 metais. Labiausiai prisi- 
menu savotišką incidentą per pasaulinės literatūros pamoką. Tada aš 
maniau, kad žydų literatūros dėstymas visai nereikalingas ir pačios 
Petkevičaitės sugalvotas dalykas. Mokiausi labai gerai, bet dėl „patrio- 
tizmo“ nutariau tos žydų literatūros nesimokyti. Tokiu būdu protesta- 
vau. Sakyti apie tai niekam nesakiau - nei mokytojai, nei mergaitėms. 
Protestavau viena. Ir atsitik tu man: manęs kaip tik ir paklausė tada, 
kai buvau visai nepasiruošusi. Stoviu ir tyliu. Mokytoja, matyt, nujau- 
tė, kas čia darosi, bet nepasodino manęs ir neparašė dvejeto. 

Petkevičaitė labai rūpinosi mergaičių auklėjimu. Mokė, kaip elgtis, 
nors ir nebuvo mūsų auklėtoja. Ji labai globojo visas mergaites, ypač 
tas, kurioms buvo reikalinga materialinė parama. 

Mokytoja Petkevičaitė po pamokų, per vakarėlius, kartais ir na- 
muose, pas ją atsilankius, ir per pamokas skatino mokytis, šviestis, 
ruoštis dirbti įvairiose gyvenimo srityse. 

Vienos ekskursijos metu, rodos, prie Raginėnų piliakalnio, buvo 
kalba apie tai, kad Petkevičaitė labai rūpinasi auklėjimu. Petkevičaitė 
pati tada pasakė, kad tas rūpinimasis auklėjimu labai jai pakenkė ir 
kad už tai ją atleidžia iš pareigų. 

Vienos Petkevičaitės suorganizuotos ekskursijos metu Kaune bu- 
vome pas Maironį. Jis mums pasakė kalbą, padalino po knygą. Bu- 
vome pas Jakštą. Tas padovanojo po knygelę Ekspresionizmas dailėje 
ir poezijoje. Aplankėme Tumą, Šliūpą. Jakštas ir Maironis mums pa- 
mokslus pasakė. Specialiai mergaitėms, kad mes užaugtume geromis 
motinomis. 

Lankeme įvairias vietas, bet didžiausią įspūdį mums padarė gyvas 
Maironis. Gimnazistėms tai buvo nepaprastas įvykis. Tik tą vieną kar- 
tą ir girdėjau jį kalbant. 

Auklėjimo klausimą ji visada liesdavo. Ne tik tada, kai iškildavo 
koks incidentas, bet kiekviena proga. 

Namų darbams nesakydavo: „Nuo čia iki čia“. Kaip jūs norit, 
taip skaitykit, bet mokėkit. Reikalavimai buvo pagrįsti turinio su- 
pratimu. 

Petkevičaitė mums yra pasakojusi, kaip buvo statoma Amerika 
pirtyje. Ji skatino mokytis, minėdama, kad anais laikais buvo mažai 
lietuvių inteligentų, mažai lietuviškai kalbančių šviesesnių žmonių. 
Skatino mūsų tautinį susipratimą, ragino dirbti Lietuvos naudai. 


Teresė Bukauskienė, Pedagogė Gabrielė Petkevičaitė-Bitė, Vilnius: 
Mokslas, 1988, p. 160-161. 


Vytautas Kaltenis 


Maironj dar daug kas atsimena. Išspausdinęs korespondenciją iš Ra- 
seinių, gavau laišką. „Nejau Krekenavoje neliko daugiau žmonių, ma- 
čiusių ir pažinojusių mūsų tautos dainių?“ - rašė Felicija Stancikienė- 
Ragauskaitė. [...] 

Iš F. Stancikienės pasakojimo išeitų, kad Pirmojo pasaulinio karo 
metais Krekenavoje veikė vaidintojų būrelis, kurį įkūrė ir globojo Mai- 
ronis. Ji gerai atsimena Maironį, tuokart buvo jau mokinė. Kasdien 
tekdavo eiti į mokyklą pro klebonijos verandą, kurioje dažnai maty- 
davo poetą su knyga rankose arba ką nors rašantį. Neretai jis mokinius 
užkalbindavo, kuo jie labai didžiavosi. Mokykloje dainuodavo kai ku- 
rias daineles Maironio eilėmis, o vėliau jos paplito plačiai. Matydavo 
Maironį ir besidarbuojantį su kastuvu rankose. 

Maironis su Krekenavos klebonu Kazimieru Kazlausku stengėsi 
paprastus žmones šviesti. Tada ir buvo sumanyta rengti vakarus ir vai- 
dinimus. Surinkę gabesnius jaunuolius, repetavo ir dar prieš rugiapjū- 
te parodė pirmąjį vaidinimą - Genovaite'. Vaidino klebonijos klojime, 
kuriame buvo įrengta scena ir pastatyti suolai žiūrovams. Maironis su 
Kazlausku vaikščiojo po klojimą: džiaugėsi ir sergėjo, kad kas nepa- 
degtų. [...] 


' Europoje populiari VIII a. legenda. Lenkijoje ir Lietuvoje išpopuliarėjo 
vokiečių autoriaus Christofo von Schmidto (1768-1854) adaptacija. Pirmą 
kartą vertimas į lietuvių kalbą paskelbtas Ivinskio kalendoriuje (1860), išėjo 
nemažai atskirų leidimų; klojimų teatrui geriausiai 1914 m. pritaikė Gabrie- 
lius Žemkalnis-Landsbergis. 

F. Stancikienė man smulkiai pasakojo, kur teka Nevėžis, kur Lo- 
kauša. Maironis padarė stiprius laiptus. Ar į kapus, ar į pievą, į daržą 
ar į šventorių lipa ir lipa tais laiptais žmonės. 

Kada vyko vaidinimas? Neprisimenu. Mama parėjo iš bažnyčios. 
Klebonas per pamokslą pasakė: kas turi atliekamų pakulų, pašukų, 
siūlų ir ruginių šiaudų kūlių - suneškite į kleboniją, darysim scenos 
užuolaidas. Raštuotas! Bus vaidinimas! 

Kokios spalvos? Žalia, raudona, ruda... Genovaitė buvo Apolonija 
Petkutė (turėtų būti: Petkaitė), klebono K. Kazlausko pusseserė. Kai 
vaidino - kaip vaikas, su melsva suknia, miške, pusnuogė... 

- Kiek metų Jums tada galėjo būti? 

- Žinau, kad dainavom, kad vainikus pynėm, bet kada tai buvo? 
K. Kazlauskas baigė farmaciją, dirbo vaistinėj Gruzijoj, paskui stojo į 
kunigus. Apolonija ateidavo pas mus. Mama mokėjo virti. Mes iš kle- 
bonijos imdavom arklius malkoms parsivežti. Kirtom rugius. K. Kaz- 
lauskas visada su visais kartu valgydavo. Neišeina iš virtuvės, kol visi 
nepavalgo. Penktadieniais - pasninkas, bet K. Kazlauskas: aš pasimel- 
siu. Jokio penktadienio darbininkams! 


Vytautas Kaltenis, „Kuo esame gražūs“, in: Tiesa, Vilnius, 1990-03-31, 
Nr. 75-76. 


Elena Bitytė-Kerpauskienė 
Prisiminimai apie Maironį 


Mano tėvai artimai bičiuliavosi su kaimynais Lipčiais, Maironio gimi- 
naičiais. Kai nuvažiavau studijuoti į Kauno universitetą, gyvenau pas 
Maironio seserį Marcelę. 1922-1924 m. Maironio namuose gyveno jo 
sesers Kotrynos Lipčienės vaikai: Teklė, Danutė ir Stasys. Su Lipčaitė- 
mis Tekle ir Danute gyvenau viename kambaryje. 

Tada Maironis gyveno seminarijoje, valdiškame bute. Jo name dar 
gyveno Smetonai, kiti žmonės. 

Pas seserį dažnai ateidavo Maironis. Taip su juo ir susipažinau. Bū- 
davo, atveža tėvai produktų, ciocė Marcė, kaip mes ją vadinom, tuoj 
kviečia Maironį. Maironis mėgdavo šeimyniškus pobūvius, dažnai 
pats užsimindavo, kad mes paruoštume vakarienę. Taip kartą pati tu- 
rėjau organizuoti vaišes savo vardinių proga. 

Maironis mėgo jaunimą, su jaunuoliais kartu dainuodavo ir žais- 
davo. Mėgo mušti „Žiužį“ gaudyti „Pušį“. Jis žaisdavo paprastus, ne- 
sudėtingus žaidimus. Pats Maironis išjudindavo visus. Jis visuomet 
buvo geros nuotaikos, linksmas. Šalia jo jausdavaisi kaip lygus su 
lygiu. 

Mus ypač varžydavo teta Marcelė. Viską laikydavo po užraktu, vai- 
sius iš sodo pardavinėdavo. Giminaitėms ir man kliūdavo tik įpuvę 
obuoliai. Kai teta išeidavo į pamaldas, mes eidavome kriaušių. Ap- 
skritai sesuo buvo didelis kontrastas broliui. 

Beveik dvi savaites teko su Maironiu praleisti Palangoje. Sutikęs 
grupę jaunuolių kauniškių, studentų ir tarnautojų, pasisiūlė būti 
globėju, kad jaunimas nenueitų klystkeliais. Maironis dalyvaudavo 
visose išvykose. Kartą pats organizavo ekskursiją į Šventąją lengvo- 
mis mašinomis. Prisimenu, tenai jis iškrėtė tokį pokštą. Žaidžiant 
pasakė, kad surado labai gražių akmenukų. Mes subėgom pažiūrėti, 
o ten ne akmenukai, bet saldainiai. Maironis juos buvo nupirkęs dar 
Palangoje. Kartą važiavome vakarieniauti į Nimerzac', viskas praėjo 
kukliai. 

Bevaikščiodamas Tiškevičiaus parke, pajūry, išgalvodavo visokių 
lenktynių. Mėgdavo lenktyniauti su moterimis, nes su vyrais lenkty- 
niauti trukdydavo sutana, ir nugalėdavo. 

Studentai mielai dainuodavo jo dainą „Užmigo žemė“. Pats Mairo- 
nis labai mėgo savo dramas. Kartą su Tekle mus pakvietė į teatrą, pats 
buvo nupirkęs bilietus. Nors buvome mačiusios dramą Vytautas pas 
kryžiuočius, bet mielai kartu su juo nuėjome dar kartą. 


Parengė Laimutė Liubeckaitė. 


„Prisiminimai apie Maironj in: Kraštotyra, Vilnius, 1991, kn. 25, p. 96-97. 
*— Nemirseta (vok. Nimmersatt) - pietuose esanti Palangos miesto dalis. 

Jonas Petrėnas 
Maironis aiškina Žalgirio mūšį 


Nedrąsiai 1930 m. rudenį peržengiau Kauno kunigų seminarijos 
slenkstį ir, lyg sugautas zuikelis, apsidairiau aplinkui. 

- Tai kunigėlis atvažiavai egzaminų, - prakalbino mane žemaitiška 
tarme neaukšto ūgio žmogelis. 

- Aš jau daug kunigėlių čia sutikau ir išleidau: vieni atvažiuoja, kiti 
išvažiuoja. 

- Atsiprašau, norėčiau matyti rektorių, ar galima? 

- Je, ponaiti, ne visi gali su rektorium kalbėtis - tik aš ir profesoriai 
dažnai su juo susitinkam ir pasikalbam, gi ponaičiui pakaks ir inspek- 
toriaus, — gestikuliavo rankomis žmogelis, kaip paskyriau patyriau - 
visų mylimas ir įdomus seminarijos tarnas „filosofas“ Pranciškus. 

- Veizėk, kunigėli, nuo didžiųjų rūmų ateina rektorius Maironis: 
prieik, pabučiuok ranką ir paduok prašymą, — skubiai pratarė man 
Pranciškus, o pats dideliu žingsniu numoklino į sodą. 

Nebeatmenu gerai, kaip tada priartėjau prie Maironio, kaip įtei- 
kiau jam prašymą, tik jis paskubom pavartė mano gimnazijos baigimo 
atestatą, kapeliono liudijimą, gydytojo pažymėjimą, paskum pažiūrė- 
jo pro akinius į mane ir paklausė: 

- O pašaukimą ar turi? 

- Neturiu, kunige rektoriau, apie tokį raštą man niekas neminėjo, - 
susimaišęs aiškinau Maironiui ir maniau, kad jis dar daugiau doku- 
mentų norėtų matyti mano voke... 

- Dar penkeri metai laiko — galėsi pagalvoti, o dabar šį prašymą 
nunešk kunigui inspektoriui, - trumpai atsakė man Maironis ir nu- 
žingsniavo į savo namus sodo takeliu. 

Ir kažin, ką tada pagalvojo Maironis apie kandidatą, turintį glėbį 
dokumentų, bet neturintį paties svarbiausio - „pašaukimo“... 

Žemesnių kursų klierikams Maironis dėstė lietuvių ir visuotinės 
literatüros kursą, Lietuvos istoriją. Tuos dalykus jis pats mėgo, gerai 
žinojo, todėl ir iš klierikų reikalaudavo, kad iššaukti atsakinėtų beveik 
žodis žodin, kaip jo paties buvo parašyta vadovėliuose. Gi jei kartais 

paklaustas klierikas blaškydavosi į šalis, šokinėdavo kaip ožka ant ledo 
ir laukdavo „pagalbos“ iš kaimynų, Maironis susinervindavo ir tardavo: 

- Arba esi negabus, arba tinginys. Mums tokių nereikia - kunigas 
turi būti gabus ir darbštus. 

Nukaisdavo tada klieriko jauni veideliai ir jis prisimindavo „filoso- 
fo“ Pranciškaus, seminarijos tarno, išmintingus žodžius: 

- Nelengva kunigėliu būti - čia vieni atvažiuoja, kiti išvažiuoja... 
Jaunystėje ir aš galvojau kunigėliu būti, ale paskum pamačiau ir ap- 
sigalvojau... 

Maironis, aiškindamas Lietuvos istorijos kursą, mėgdavo atsivesti 
klierikus į savo namus, kur gausybėje dailių, meniškų paveikslų gra- 
žiai švietė „Žalgirio mūšis“. 

- Čia mūsų tėvynės gražiausias praeities laikotarpis. Lietuviai, Vy- 
tauto vedami, prie Žalgirio sumušė kryžiuočių galybę ir paliko mums 
pavyzdį, kaip reikia mylėti, ginti ir aukotis Lietuvai... Jūs dar jauni, ir 
jūsų laukia dideli ir gražūs darbai - kalbėdavo jaunom širdim Mairo- 
nis, pats tėvynei atidavęs gražiausius ir kūrybiškiausius savo amžiaus 
metus. Jo akys dabar jau prigesusios, plaukai apšarmoję, jėgos ma- 
žėja - Maironis su viltim žiūri į jaunųjų būrį ir laukia, kad iš jų kiltų 
nauji darbininkai... 

Vyresniųjų kursų klierikams, studentams, teologams prof. Jonas Ma- 
čiulis-Maironis dėstė moralinės teologijos kursą. Pats gerai akademi- 
niam darbui pasirengęs, Petrapilio dvasinėje akademijoj skaitęs šį kur- 
są, Maironis studentų buvo gerbiamas ir mėgstamas, aiškiai ir supran- 
tamai išdėstydavo moralinės teologijos klausimus, teologų ginčuose 
ar kraštutinėse nuomonėse laikydavosi sveiko aukso vidurio: nemėgo 
eiti dorinio įstatymo briauna, nemėgo nė įstatymo reikalavimų per- 
tempti. Tokia sveika profesoriaus nuovoka ir gyvenimiškas sprendimas 
paskum labai praversdavo kunigams, pašauktiems vadovauti ir ugdyti 
žmonių dorinį gyvenimą - formuoti tikrą ir teisingą sąžinės sprendimą. 

Pavasaris. 1932 mokslo metai baigti, užverstos visos filosofijos ar 
teologijos knygos ir vadovėliai. Klierikų kambariuose prasiveržia 
triukšmingesnes kalbos, sode nuskamba dainos posmelis. Rytoj visa 
seminarija išvažiuoja pavasarinėn ekskursijon. Plauksim garlaiviu, 
matysim Nemuno pakrantes, aplankysim Zapyškį, Vilkiją, Veliuoną. 

Rektorius Maironis ir dauguma profesorių važiuos kartu, dievaži, bus 
smagu ir linksma. 

Garlaivis pūškuoja Nemuno nugara. Visi gerte geria gaivų pavasa- 
rio orą. Štai jau ir istoriškoji Zapyškio bažnytėlė, prisišliejusi Nemu- 
no pakrantėje. Legendarinė briedžio galva, Napoleono kariuomenės 
žirgų apgraužti groteliai viduje, senobiški vargonai, išpuošti gausybe 
angelų, pučiančių vamzdžiais ir vamzdeliais. 

Klierikai dažnai žvilgčioja į rektorių Maironį, vedžiojantį akis po 
Nemuno skardžius krantus. Juk tai tas pats Nemunas, kurs tarp kalnų 
lankų banguoja jo lyrikoj, tas pats kraštas, kur močiutė raudomis jį 
užlingavo ir išmokė pamėgti, pamylėti vargdienių dūmas... 

Saulelė raudona, vakaras netoli, žuvėdros plakasi aplink laivą, su- 
kantį namo. Ir vėl prieš mūsų akis atsiveria Kauno senamiestis, Vytau- 
to bažnyčia, miesto bokštai ir bokšteliai. Apsupame ant laivo denio 
rektorių Maironį ir norime padėkoti jam už smagią ekskursiją, gi bal- 
singesni draugai užtraukia: „Lietuva mano, brangi tėvyne“..? 

Maironis tylus, susimastęs klausosi dainos, gi jai nutilus, sako: 

- Aš netikiu, kad tai būčiau galėjęs parašyti. 

Taip smagiai tą pavasarį užbaigėm mokslo metus ir išsiskirstėm va- 
saros atostogų. Rektorius Maironis rūpestingo šeimininko ranka už- 
darinėjo seminarijos - „baltųjų rūmų“ duris, langus, dar kartą apžvel- 
gė sodo medžius, gėlių lysveles, o širdis, lyg ką nujausdama, kartojo: 

- Kažin, kas raškys rudenį sodo vaisius? 

Tuojau po Šv. Jono, kai lankose džiūvo nupjautas šienas, o šienpjo- 
vėjai ir grėbėjos valiavo vasaros įkaitintuose laukuose, juodi balan- 
džiai nardė aplinkui Kauno bazilikos bokštus ir pranešė visiems: 

- Maironis mirė. 

Sunkiom gedulo skarom pasipuošė senutė Kauno bazilika, veržėsi 
minios žmonių pamatyti ir paskutinį kartą pagerbti tą, kuris nutilo, 
kaip marių vilnis paskutinė... 

Žmonės, išeidami pro didžiąsias bazilikos duris, ėmė į rankas juo- 
dais rėmeliais apvestą paveikslėlį, kuriame žvelgė ramios, malonios 


' Netiksliai cituojama eilutės iš „Lietuva brangi“; kanoniniame tekste - „Graži 
tu, mano brangi tėvyne“. 

Maironio akys, regis, norinčios dabar geriau suprasti jo paties jaunys- 
tėje parašytas eilutes: 


- Kaip man gaila to balto senelio, 

Kurs, užstojęs ant amžino kelio, 

Jau nebkelsis ant balso varpą, 

Ir ant kelių bočius pasodinęs, 

Nebepasakos praeitį atminęs — 

Nepratars iš šaltųjų kapų. 
Jonas Petrėnas, „Maironis aiškina Žalgirio mūšį“, in: Ateitis, Bruklinas, 
1957, Nr. 6, p. 128-129. 


Mykolas Vaitkus 


Mūsų ryto saulė Maironis 


Vaizduotėj stoviu praeities didmarių krante, Atsiminimų bangos šna- 
rėdamos bėga į kranto smėlį ir jan išsilieja. Kitos netoli tepasiekia ir 
skuba grįžt į savo motiną gelmę. Kitos, putodamos ir gyvai mirgu- 
liuodamos, ryžtai veržiasi tolyn bei platyn ir grįždamos palieka krante 
gelmės dovanų - aukso gintaro, grakščių kriauklelių, sidabro žuvyčių, 
keistų dugno želmenų bei gyvūnėlių. Ir visa - gražu, gražu ir įdomu. 

Ir taip žmogus stovėsi, stovėsi praeities didmarių krante, iki galų 
gale pats būsi jau tų gelmių bangelė ir tyliai plezdensi aplink gyvųjų 
kojas. Tik ar kas pastebės tavo mirksintį virpulj? 


Tačiau tai nesvarbu. Svarbu, kad esama ir anų itin įdomių bei gra- 
žių bangų, kur stebėtinos ir stebimos. Viena tokia, ir tai viena iš pačių 
vertingųjų bei mielųjų mums, lietuviams, yra mūsų Maironis. Jį tatai 
noriu čia ypačiai paminėt ir pasigrožėt. 1 

Daug kieno rašyta apie Maironį ir daug bus rašyta, Ir aš esu ne- T 
maža rašęs ir spausdinęs įvairiuose laikraščiuose. Be to, esu ne vieną 1 
smulkmeną apie ta brangųjį mūsų dainių įdėjęs kitose savo atsimini- 
mų knygose, būtent, Šiaurės žvaigždėj, Per giedrą ir audrą. Todėl šioj 
vietoj anų smulkmenų plačiau nebeminėsiu. Pateiksiu vien tai, kas 

maža kam ar tik man vienam tebuvo žinoma, nors vėliau ir paskelbta 
laikraščiuos, bet tuo būdu išbarstyta ir nelengvai besurandama. 

Senovėj romėnų Horacijus, o daug vėliau rusų Puškinas yra pasidi- 
džiavę, kad jie yra sukūrę sau paminklą, ir tai nenykstantį, savo veika- 
lais. Tinka tai ir mūsų Maironiui: jam yra pastatytas granito paminklas 
mūsų dvasioj. Jis yra jau mūsų tautos didvyris. Didvyrius aš branginu. 
Bet man yra ne mažiau įdomūs ir brangūs tie asmens ir kitu atžvilgiu, 
būtent, kaip gyvi žmonės. Tad šioj knygoj Maironį aš vaizduosiu kaip 
gyvą žmogų, ne tiek didvyrišką, kiek žmogišką asmenį. Reikia ir tokių 
pavaizdavimų, pažinti didvyrį iš visų pusių, įsitikint jį esant panašų į 
mus, artimą, brolį, vertą prisirišt ir mylėti. 

Čia pasinaudosiu dviem savo rašiniais: vienu skaitytu Brocktone, 
Mass', kada mūsų dainiui buvo jau sukakę 100 metų amžiaus, vadinas, 
1962 metais; ir antru - spausdintu Aiduose 1952 metais, kada po dai- 
niaus mirties buvo praėję 20 metų. 

Kažkodėl sunku net patikėti, kad jau su viršum 100 metų sukako, 
kai gimė jis, didysis Maironis, ir lygiai su tokiu pat viršum 30 metų, 
kai mirė. Tiek metų po gimties duoda jam pilną teisę vadintis mūsų 
tautos patriarchu; o vis augąs jo, kaip mūsų pranašo-dainiaus, popu- 
liarumas, net 30 metų jam mirus, net komunistinėj Lietuvoj pripažįs- 
tamas bei pagerbiamas, aiškiai rodo, kad mūsų Maironis jau tvirtai 
ir pastoviai sėdi mūsų Olimpo soste, ir niekas jo iš ten nebepašalins. 
Ką gi! juk jis buvo pirmas aukšto masto poetas, kuris tikrai kultūrin- 
gai europietiškai pragydo lietuviškai apie Lietuvą, jos garbę, jos ko- 
vas, vargus, viltis, prisikėlimą, ir pasidarė tikru Lietuvos prisikėlimo 
dainium-pranašu. Tikimės, gims mums ir daugiau stiprių poetų, net 
didesnių, absoliučiai imant; bet Maironis buvo pirmasis, o pirmasis 
tegali būti vienas, ir to fakto niekas nepakeis. 

Kiekvienas kūrėjas, ypač įžymesnis, skleidžia savo dvasios spindu- 
lius plačiau ar siauriau. Bepigu jums, kurie, net nesusilietę su gyvu 
Maironiu, net regėte jo neregėję, o kai kas gal ir iš viso glaudžiau 
nesusigyvenę su jo kūryba, vis tik tiek girdėjote apie jį mokyklose ar 
skaitėte spaudoj, jog jis yra jūsų labiau ar mažiau pažįstamas. Mes, 


* Broktonas - miestas JAV, Masačusetso valstijoje, netoli Plimuto. 

seniausioji šiandien lietuvių karta, nebuvom tokie laimingi: mums 
nei pradžios, nei vidurinė, nei net aukštoji mokykla neatskleidė 
Maironio dvasios. Kai mokiaus Gargždų pradžios mokykloj 1892-1895 
metų tarpe, žinoma, neteko nieko apie Maironį girdėti, nes jis dar ne- 
buvo išleisdinęs nei Tarp skausmų į garbę, nei juoba Pavasario balsų. 
Esant Palangos progimnazijoj tarp 1895 ir 1899 metų, lietuviškoji dva- 
sia tik kartais ir tai labai silpnai tedvilktelėdavo: mūsų mergaitės pa- 
dainuodavo vyresnio už Maironį dainiaus kun. Vienožinskio dainelių, 
kaip va: „Kaip gi gražus, gražus rūtelių darželis“ arba „Kaip gi gražus, 
gražus tolimasis dangus“. Ir tik, kada jau mokiaus Liepojos gimnazijoj 
1899-1903 metų tarpe, pirmasis Maironio kūrybos spindulys palietė 
man mintį bei širdį: tai buvo poema Tarp skausmų į garbę. Dėl patiki- 
mo tai man patiko, kad štai jau turim ir mes, lietuviai, net poemą! Bet 
didesnio įspūdžio man nepadarė, nes anuomet dar nesugebėjau įver- 
tinti pirmųjų tautinio atgimimo daigelių, kurie paprastai nesti įspū- 
dingi. Mat, buvome gerai apsipažinę su puikia rusų poezija, o iš dalies 
į savųjų bandymus. Neilgai trukus gavau, bene jau penktojoj klasėj, 
pasiskaityti Maironio Pavasario balsų pirmąjį leidimą. Čia jau radau 
eilėraščių, kurie man anuomet atrodė verti tikro, kultūringo poeto. 
Su tais įspūdžiais apie Maironį 1903 metais nuvykau į Žemaičių se- 
minariją Kaune, kur kandidatai suvažiuodavo mažne iš visų Lietuvos 
gimnazijų. Čia lietuviškoji sąmonė jau besanti pradėjus smarkiai kilt 
ir drąsiai rungtis su įsigalėjusia lenkyste. Iš rankų į rankas klierikuose 
skraidė amerikinės bei prūsinės liet. knygos, dar tuo laiku rusų drau- 
džiamos. Berods, ten pat pradžioj gavau pasiskaityti Maironio ar ne 
prieš dešimt metų išleistą Lietuvos istoriją. Šalia Baranausko „Nuo 
Lietuvos, nuo Dauguvos pasilikit sveiki“ ir Vienožinskio „Kaip gi gra- 
žus, gražus tolimasis dangus“, „Man vis tiek pat“, „Kaip gi gražus, gra- 
žus rūtelių darželis“ mielai dainuodavom Maironio „Lietuva brangi, 
mano tėvynė“, „Kur bėga Šešupė“, „Vilija, mūsų upelių motutė“, „Ma- 
lonios, tykios vasaros naktys“. Ypač maloniai dainuodavom dėl to, kad 
muziką toms dainoms sukomponavo mūsų mylimasis choro vedėjas 
Juozas Naujalis. Dainuodavom dėl to, kad mes, daugumas kaimo ber- 
neliai, buvom nuo mažens pratę būriu dainuoti, tad ir seminarijoj 

instinktyviai rinkdavomės draugėn pasidainuoti. O kodėl noriai dai- 
nuodavom ir Maironio-Naujalio dainų? Na gi, Naujalis gyveno mūsų 
pašonėj, ir, ką jis sukomponuodavo, tuoj patekdavo į mūsų nagus. 
Maironį mes labiau gerbdavom ir brangindavom ne kaip tautos Dai- 
nių, o kaip Peterburgo akademijos (tik pagalvok tu man!) profesorių 
bei inspektorių, o net Mohylevo arkidiecezijos garbės kanauninką. O 
tėvynės meile mes kaip oru kvėpavome, nes ji jau tvinte tvino mūsų 
krašte, ir kiekvienas, kuo išmanydamas, skleidė ją liaudyje - senieji 
inteligentai pasauliečiai ir kunigai, moksleiviai ir klierikai. 

Kaip mes 1906 metais su būsimuoju Lietuvos banko valdytoju Vla- 
du Jurgučiu, anuomet klieriku, nuvykom į Peterburgą toliau studijuo- 
ti dvasiškų mokslų ir ten pirmą kartą susitikom su Maironiu, jau esu 
rašęs Šiaurės žvaigždėj. 

Maironis iš viso nebuvo šnekus, ypač kai apsilankydavai su reika- 
lais: taip-taip, ne-ne, ir visas pokalbis. Tai nereiškė, kad jis nebūtų 
turėjęs prasmingų ar šaunių posakių. Bet juos taupė tikram reikalui, 
ypač savo kūriniams. O kam čia eikvot juos tokiem dviem zuikučiam, 
kaip mudu, ypač kad tą dieną, turbūt, jau buvo turėjęs nemaža tokių 
lankytojų, tad net ir gausus posakių repertuaras galėjo ištuštėti. Taip 
tai taip! Bet anuomet truputį pasipiktinom. Ką gi! mūsų įžymieji lie- 
tuviai, bent gal jų daugumas, buvo neplepiai, ir jų liežuviai nebuvo 
ploni bei lankstūs. Prisiminkim kad ir Maironio draugą Jakštą arba 
arkiv. Skvirecką, arba vyresniuosius vyskupus Cirtautą ar Karosą, o iš 
pasaulionių buvusiuosius prezidentus Smetoną bei Stulginskį. Norint 
būtų galima surašyt gražią litaniją, net už Visų Šventųjų ilgesnę. Ne 
be to, kad nebūtume turėję ir lengvakalbių bei miklialiežuvių, kaip, 
sakysim, Paltarokas ar Krupavičius. Bet, apskritai imant, lietuviai ne- 
turi tokio iškalbos gabumo, kaip italai ar prancūzai, lenkai ar rusai. 

1909 metais išmintingas ir šventas vyskupas (švėkšniškis žemaitis) 
Gasparas Felicijonas Cirtautas, arba tikrai žemaitiškai Sirtautas, kur 
po Paliulionio valdė didžiulę Žemaičių vyskupiją, o kaip tik prieš tai 


' Mogiliavas - miestas dabartinėje Baltarusijoje; 1782 m., prijungus katalikiš- 
kos Lenkijos ir Lietuvos valstybės dalį prie provoslaviškos Rusijos, buvo jkur- 
ta katalikiška vyskupija, kurios centru ir tapo Mogiliavas. 

buvo Žemaičių seminarijos rektorium, paskyrė savo vietoj rektorium 
tikrą lietuvį patriotą Mačiulį-Maironį. Didis buvo lietuvių džiaugs- 
mas. Ir ne be pagrindo: veikiai pasirodė, jog Maironis seminariją rim- 
tai ir skubiai lietuvina, čia pasireiškė ne vien jo patriotizmas, o ir aka- 
demijoj įgytasis profesoriaus mokslas ir administratoriaus patyrimas, 
vyriškas ir taktingas. 

Per tuos penkerius metus prieš Pirmąjį pasaulinį karą nebeteko 
Maironio dažnai matyti, kadangi aš buvau kapelionu Telšių mokyklo- 
se ir į Kauną užklysdavau retokai. Užtat, kai 1913 metais persikraus- 
čiau į Kauną draug su būsimuoju arkivyskupu Juozapu Skvirecku re- 
daguoti Bažnytinės apžvalgos, vėl susisiejau su Maironiu. Mat, apsi- 
gyvenau jo rūmuose, tame pat koridoriuj, kur ir jo butas, tad tekdavo 
dažnai su juo susidurti, taip sakant, nosim su nosim, ir išvyst jį visai 
ne kaip olimpietį, o paprastose namų sąlygose. Ir tikėkit manim: tom 
akimirkom jis atrodė kaip visai nebūgštus padaras. O vis tiek į nebū- 
tinai reikalingas kalbas nejsileisdavo ir išlaikydavo tam tikrą atstumą 
ir didingumą, lyg tartum būtų manęs: vis dėlto nepamirškit, kas aš!.. 
Tačiau atrodo, jog jam nereikėjo nei sau pačiam priminti, nei kitiems, 
kas jis esąs: pačioj jo prigimty bene buvo tas ryškus didingumo bruo- 
žas. Atsimenu, anais 1913-1914 metais mes, kunigai, Kaune buvom 
susitarę kas savaitę vieną kartą susirinkti paeiliui pas kurį draugą pa- 
sižmonėti-pasišnekėti apie bėgamus svarbesnius bendrus klausimus, 
išgert arbatos ar kavos (ne be to, kad ir po stiklą vyno), užkąsti sausai- 
nių ir pasigardžiuoti įvairiais vaisiais. Net ir man teko vieną kartą tą 
garbiaja kunigija vaišinti. Pas Maironį susirinkome ar ne trejetą kartų. 
Tuose kuniginiuose draugų pobūviuose Maironis, nors kiek ir aptirp- 
davo, tačiau vis dar išlaikydavo savotišką orumą. 

Visai kitoks jis pasidarydavo, kai tekdavo pas jį viešėti nedideliame, 
taip sakant, intymiame būrely, ypač mišriame lyčių atžvilgiu: tuokart 
Maironis būdavo toks paprastas, mielas, gana linksmas svečias ar šei- 
mininkas, nors vis būdavo jausti tam tikras rimtumas. 

1914 mietų vasarą prasidėjo Pirmasis pasaulinis karas. Kaunas buvo 
įžymi rusų tvirtovė, tad visi vadinamieji neištikimieji gaivalai turėjo iš 
Kauno išsidanginti. Aš nutüpiau Pajstry, simpatingojo poeto klebono 
Jurgio Tilvyčio pašonėj, mielųjų bičiulių Stanelių šeimoj. Bet ir Mairo- 

nis didelis tos šeimos bičiulis, ir, kai kun. Tilvytis jį paprašė apsilankyti, 
Maironis mielai sutiko. Čia tatai pamačiau Maironį iš dar kitos šalies, 
bet apie tai jau esu rašęs savo atminimų knygoje Per giedrą ir audrą. 

Beje, čia norėčiau paminėt, ką mūsų dainius, grįžęs iš Peterburgo 
į Kauną, iki Pirmojo pasaulinio karo kūrė. Lyrikos maža, bet kartais 
labai gražios, kaip va, grakšti, nuotaikinga barkarolė „Ant Drukšės 
ežero“ (Stanelytei dedikuota). Kūrė kartais kokią šmaikščią satyrą. O! 
Maironis turėjo satyriko ploną bei aštrią gyslelę! Tuo pat laiku parašė 
satyrinę poemėlę Raseinių Magdę, kurioj randam tikrai maironiškų 
lyrikos perlų. Prieš pat karą pradėjo spausdinti ilgesnę poemą Mūsų 
vargus, kurią baigė tik po karo. Jos pradžia buvo grakšti; bet vėliau 
Maironiui prisirinko tiek įvykių, jog jų nebejstenge meniškai apdoro- 
ti, ir išėjo vien sausas reportažas. 

Po karo Maironis visą laiką darbavos, kaip Kauno kun. seminarijos 
rektorius bei profesorius, vienkart ir Vytauto Didžiojo universitete, 
kaip profesorius. Dabar jau turėjau progų dažniau jį susitikti. Daž- 
niausiai tai atsitikdavo operos bei dramos vaidinimuos: mat jis, kaip 
ir aš, buvom dideli teatro mėgėjai. Kiną jis man sakės gana mėgstąs, 
bet tingis vykti, ypač vienas, o geros draugijos nepasitaiką. Tuokart aš 
pabandžiau sudaryti vieną kitą sykį malonią draugiją, ir Maironis su 
mumis maloniai praleido kine laiką. Tačiau paskui aš verčiau vienas 
eidavau kinan, nes ne taip lengva būdavo suorganizuot kompaniją. O 
Maironiui sugalvojau kitką. 


Viena diena su Maironiu Palangoj 


Kaip gyvą regiu saulėtam pajūryj Maironį - stambų baltą vyrą, ilgu 
baltu apsiaustu, balta skrybėle, auksiniais akiniais švytruojantį, stip- 
ria kumpa lazduže besiramsčiuojantį, antro tokio pat stambaus ir 
balto lydimą. O tas antrasis, neišskiriamas jo Palangoj draugas, tai 
monsinjoras Kazimieras Jasėnas, Mintaujos klebonas. 

1924 metai. Dar vieneri tik metai, kai grąžinomės Klaipėdą. Trupu- 
tis daugiau, kai atgavome iš brolių latvių jaukiąją Palangą. Jau pernai 
joj ilsėjos mūsų vasarotojai. O šiemet, kaip rašo tie laimingieji, ji visai 
jau apsitvarkiusi. 

Nebuvau buvęs Palangoj nuo 1912 metų. Tad buvau jau labai pasiil- 
gęs to gaivaus pajūrio, kur augau ir mokiaus, kurs buvo pasidaręs man 
antra tėviške. Įdomu, kaip jis dabar beatrodo po tų visų perversmų? 
Parašiau Palangos klebonui Juozui Šniukštai, prašydamas priimti 
mane į savo svečių skaičių: mat, žinojau nuo senų laikų, kaip jis gerai 
maitina - net išlepę varšuviečiai, kurie mielai lankydavo Palangą kaip 
„vienintelę lenkišką vasarvietę“ prieš Pirmąjį pasaulinį karą, klebono 
pensijonu būdavo labai patenkinti. Gavau teigiamą atsakymą ir rug- 
pjūčio l d. išvykau į dausas. Oras puikus. Viltys rožinės. 

Vienas iš patraukliausių Palangos burtų buvo tai, kad ten būdavo 
galima rasti, taip sakant, visą Lietuvą - daugybę suvažiavusių iš visur 
didesnių ar mažesnių, artimų ar svetimų žmonių, gerai nusiteikusių, 
turinčių daug laisvo laiko, linkusių nuoširdžiai pasižmonėti. Ką šiemet, 
rasiu Palangoj? Su kuo gyvensiu klebonijoj? Gal bus ten ir Maironis? 

Atvykau į Palangą automobiliu pavakariop. Finu prisistatyti panai 
Onai, klebono seselei, kurią gerai pažinau dar gimnazistas būdamas 
(gera dūšia, plačiai bei teigiamai populiarus asmuo). Ji nurodė man 
kambarį, kur man skirtas, ir vedas į valgomąjį keleivio pasodinti. Prie- 
menėj, rodydama į aukštas rusvas duris priešais valgomąjį, man pusbal- 
siu sako: „O šitam kambary nutūpė pralotas Maironis!“ - taip reikšmin- 
gai, paslaptingai. - „A-a!“ - atsakiau aš irgi pusbalsiu ir pagarbiai žvilgte- 
rejau į tas tylias duris, už kurių gal nūn ilsis ar svajoja, ar kuria Maironis. 

Man begeriant saldų pieną su skania duonute ir besišnekant su vai- 
šingąja šeimininke, staiga girgžtelėjo durys. Mudu žvilgterėjome ten 
link - Maironis, tuščia ropine nešinas, matyti, vandens ateina. 

- Gerbiamasis pralote, prašom pas mus pavakarės, šitai ir naujo 
svečio susilaukeme, - kviečia Ona. 

Aš pagarbiai atsistojau. Maironis priėjo, pasisveikino paprastai, san- 
tūriai, savęs neversdamas parodyt jaunesniajam ypatingo malonumo 
ar palankumo (kaip kad daro ne vienas kitas aukštas dvasininkas), ir 
atsisėdęs ėmė ramiai užkandžiauti, pats per daug nesistengdamas pa- 
laikyti gyvo pašnekesio, palikdamas tą triūsą mudviem su Ona. Toks 
jau buvo Maironis: visiškai savoj kompanijoj laisvas, šnekus, linksmas, 
kiek svetimesnėj — truputį susivaržęs, ne taip jau lengvai prisitaikąs ir 
surandąs temų pašnekesiui. Tame daikte jis buvo tipiškai lietuviškas. 

Apie ką, manau, čia būtų patogiau su juo kalbėti? Žinoma, apie tai, 
kas iš bendrų pažįstamų yra Palangoj. Gal Jakštas? - šis buvęs užvažia- 
ves, bet jam nepatike Palangoj: per daug žmonių, per daug tuščių su- 
sitikimų ir nerimtų kalbų, tad apsigyvenęs Giruliuose palei Klaipėdą ir 
snopinėjąs po šilą, knyga nešinas, kaip koks atsiskyrėlis. Pasakoja Mai- 
ronis ir vis kažkaip ironiškai: Jakšto adresu jis mėgdavo paironizuot. O 
ir Jakštas (nevien „Principų tvirtume"), salva reverentia Maironiui-poe- 
tui, gebėdavo, atvirai įsikalbėjus, jakštiškai Maironį-žmogų pačiupinė- 
ti: labai jau jų gyvenimo stiliai skyrės nuo viens antro: Jakštas - asketas, 
atsiskyrėlis, kabinetinis mokslininkas, Maironis - pasaulio kunigas, 
mėgstąs žmonių draugiją, gyvenąs plačią žmogiškų išgyvenimų skalę. 

Klausiu, „gal jau yra ir Vaižgantas?“ - „Kur gi nebūsiąs! Kaip galė- 
tų Palanga be jo apseiti?.“ — Ir jau žybčioja Maironio akyse šelmiški, 
bet nepikti, žiburėliai, ir dainius žymiai palinksmėja. - Vaižgantas jau 
esąs ir net čia pat klebonijoj apsigyvenęs, tik nežinia, kada aš gausiąs 
jį pamatyti, nes jis taip pat ūmai išnykstąs, kaip ir pasirodąs. - „O kas 
daugiau iš mūsiškių?“ — „Ar pažįsti monsinjorą Jasėną? Tas čia pat, 
klebonijoj. Yra dar Putinas, bet tas apsigyveno romantiškoj „Jūratėj“. 
Kurią čia dieną visu būriu éjom į Šventąją - ėjo ir jis. Nebuvau manes, 
kad jis, tas kėkštas, toks stiprus; priėjom upelį; reikėjo bristi; kiti nu- 
siavė ir brido; o kad man nereiktų autis kojų, Putinas paėmė mane į 
nugarą ir pergabeno į antrąjį krantą“ 

Mane net šiurpas nukratė, pamąsčius, koks būt buvęs vaizdas, jeigu 
vidury upelio Putinas butų suguręs po sunkiąja našta! Juk jis - bernio- 
kas, o ne milžinas Kristupas", ir Maironis - plačios apimties prelatas, 
o ne kūdikis. 

Iš tikrųjų, ir sveikas gi, ir drūtas tas mūsų senasis dainius. Ant sto- 
ro liemens, apskritų apskrito, kurs ištempęs sutoną tobulai, viršum 
akademinės pelerinėlės, didžiulė galva, kuri ant tos uolos atrodo ne- 
didelė, žilai, dar nebaltai pražilusi (ne kaip kad Vaižganto), trumpais, 
praretėjusiais plaukais, bet nepraplikusi, Maironiui tuomet jau ėjo 62. 
metai. Kiek geriau įsižiūrėjęs, tuoj pastebėsi, kad ji, taip sakant, tru- 
putį dreba, kaip kad kartais labai senų žmonių (nors Maironis šiaip 


1 Latvių legendos herojus, gyvenęs jūros pakrantėje ir duonai užsidirbdavęs 
keldamas žmones per Dauguvos upę, o iš surinktų lėšų įkūręs Rygos miestą. 

jau dar labai jaunai laikos), lyg nepritariamai sukaliotųsi į šalis. Bet 
tas veidas, veidas! - minties, valios, jėgos simbolis, nors apybraižos 
apvalainos, ne kampuotos, kaip Jakšto; mat, veidas derlus, net seniš- 
kai apdribęs šiek tiek. Plati mąstytojo kakta. Proporcionali taurios 
išvaizdos nosis. Jautulinga normali burna su sultingom lūpom, ku- 
rių kampuose slypi išdaigiškas šypsulys, visada pasirengęs bligztelti, 
jei dainius žmonėse. Jei vienas - išdaiga pasislepia, ir Maironio lūpos 
įgauna kažkokią rūstoką nuotaiką. Smakras niekuo nepuoląs į akis, 
gal kiek savim patenkintas. O tam veide sielos vartai akys! Nuosta- 
bu - jos suteikia senyvam Maironio veidui keisto panašumo į gudraus 
dėdės piršlio: tokios pat nedidelės aptinusios ar primerktos akys, pro- 
tu blizgančios stambiame smulkiai raukšlėtame fone. Ir visas tas ne- 
kasdieniškas veidas, ta didelė galva, tas galingas stotas lyg sakyte sako: 
Tai kurioj nors srity galiūnas, tai prigimtas vadas. 

Papavakariavęs Maironis stojos eiti. Aš jį paklausiau, ar prieš va- 
karienę jis esąs laisvas ir ar būsiąs savo kambary. „Taip“ - atsakė, — „o 
ką?“ - „Mat, aš norėčiau pas Tamsta pirmą apsilankyti“ 

Man tai būtų dar patogiausia, nes jau pirmieji ledai, šiaip ar taip, 
pralaužti, ir būtų nebe taip nejauku vizituoti tą didį vyrą. O šitą pa- 
reigą atlikti vis tiek pridera. 

Maironis mano apsilankymo perspektyva, pasirodo, ne labai tesu- 
žavėtas ir ne labai ryžtai, truputį mikčiodamas, man sako: 

- Na, žinoma, prašom, nors čia, vasarvietėj, nėra griežta pareiga eiti 
su vizitomis. 

Tonkij namiok na tolstoje obstojatelstvo - pagalvojau paties Mairo- 
nio mégiamu rusišku posakiu (lietuviškai maždaug: plonas primini- 
mas storos aplinkybės). Bet atsitraukti nebebuvo galima, tad pakvie- 
timą priėmiau kaip gerą pinigą, ir abudu įėjova į Maironio šventvietę. 

Jis rezignuojamai sėdos į senutę avietspalvę sofą užu vienakojo 
apvalaino stalo, uždengto žalia apiblukusia pliušine staltiese, ir su- 
sivaržiusiai tyli, matyt, nebežinodamas, ką toliau veikti. O aš sėdaus 
kairėj į pagarbos vertą senutį fotelį ir karštligiškai galvoju, apie ką čia 
užvesti kalbą. O, laime! Ant stalo besilsį Pavasario balsai. Lyg pats 
likimas būtų pirštu nurodęs: kalbėk apie jo kūrybą!.. Aš paklusniai, 
dar pats aiškiai nenumanydamas, kas iš to išeis, pradėjau: 

- Atleiskite, ar galiu pažiūrėti? Bene Pavasario balsai?.. 

Maironis vos regimai linktelėjo, vadinas, pritarė. Tad imu kukliai 
įrištą knygutę. Besąs anas neskoningas leidinys su daugybe dainiaus 
pažįstamų nuotraukų. 

- Beabejo, Palangoj Jūs sukursit mums naujų lyrikos gražumynų? - 
sugestionuojamai klausiu dainių. Jis atkuto: 

- Kas žino, gal... jei kas ateis į galvą, - atsakė jis, kaip paprastai, 
neieškodamas vaizdingų žodžių. Aš atsargiai einu toliau: 

- Ar galiu paklausti: gal ką rašote šiuo laiku? 

- Taip, rašau dabar naują dramos veikalą Vytautas pas kryžiuočius. 

Nors man ta naujiena nebuvo miela, nes nemaniau, kad Maironis 
gali gerai pasireikšti kaip dramaturgas (vasario 15 d. mačiau premjerą 
Kęstučio mirtį: padarė labai skystą įspūdį), bet mandagumas reika- 
lauja pasidomėti rašomuoju kūriniu, tad klausiu: 

- Gal teiktumėtės šį tą papasakoti apie tą veikalą? Man tai būtų 
labai miela. 

Maironis ir šitokiu atveju nebuvo šnekus. Jis šelmiškai šyptelėjo ir 
sako: 

- Kažin ar verta. Pavadinimas šį tą pasako apie turinį, o smulkme- 
nos bus daug įdomiau sužinoti pačioj premjeroj. Režisierius Daugu- 
vietis neduoda nė atsipūsti: girdi, kai tik pabaigsiu, tuoj ir statysiąs. 

Taip. Kur gi ne! Viena: tai Maironio; o antra: tai iš karžygiškos savos 
praeities, kuri miniai, ką tik įsikūrus savomis didelėmis pastangomis 
naują nepriklausomą valstybę ir gyvenant dar pirmąjį, herojinį jos lai- 
kotarpį, taip vilioja kiekvieną, tad žada spektaklius su išparduotais 
visais bilietais, ir tai ilgą eilę tokių spektaklių. Juk štai Kęstučio mirtis 
eina ir eina, ir vis žmonių pilna. Ir kur gi ne! Juk išvystame gyvų gyvą, 
ir Čia pat, ranka pasiekiamai, tą nuostabų, mielą romantiką - karžy- 
gį Kęstutį, tokį tartum legendų didvyrį, o juk tikrų tikriausią istorinį 
asmenį ir tai paprastą lietuvį, savo tikrą brolį! Prisipažinsiu, kai prem- 
jeroj išvydau scenoj neužmirštamąjį Petrą Kubertavičių, kaip gyvą 
kokios Kęstučio atvirutės kopiją, ir tai dar raitą įjojantį ant tikro gyvo 
žirgo į sceną, ir man gyviau suplasnojo širdis. 

Žinoma, ir Vytautas pas kryžiuočius turės tokį pat pasisekimą. 
Bet kaip būtų gerai, kad Maironis verčiau imtų mums kurti dar tokių 

lyrinių posmų, kur taip krikštoliškai blizga ir skamba, kaip paprastute 
rasotai gaivi vyturėlio daina. Ir aš atsargiai, rinkdamasis žodžius, sa- 
kau dainiui: 

- Taip, kur nenorės Dauguvietis kuo greičiausiai gauti naują Tams- 
tos dramos kūrinį, kai publikai taip patiko pirmasis. Bet aš taip geis- 
čiau, kad Tamsta mums čia sukurtumei dar ne vieną tokį maironišką 
brangumyną, kaip štai... 

Ir ėmiau sklaidyti Pavasario balsus, o suradęs kurį sau labiau patin- 
kantį eilėraštį, jį pusbalsiu skaityti, lyg sau pačiam, paprastai, nuošir- 
džiai, santūriai. 

Taip perskaičiau „Ten, kur Nemunas banguoja“ ir vogčia dirstelėjau 
į kūrėją, ar kartais nesišypso pašiepiamai. Ne, žiūri gana maloniai, 
tad sklaidau toliau ir skaitau, jau nebe taip būgštaudamas, „Užmigo 
žemė“, o baigęs vėl tiriamai dėbteliu į Maironį, ar nežybčioja jam gu- 
driose akyse pašaipos kipšiukai, kaip kad dažnai. Ne. žvilgsnis švel- 
nus ir šiltas. Ieškau prasidrąsinęs daugiau. Štai „Išnyksiu, kaip dūmai 
išblaškomi vėjo“. Skaitau. Baigęs valandėlę tyliu, veizdėdamas į dai- 
niaus veidą, o jis švelnaus liūdesio pridengtas. Pertraukdamas pauzą, 
Maironis sako: 

— Gal dar paskaitytumei? 

Ak, tad mano bandymas nėra jam abuojas? Gerai! Ir imu skaityti 
„Miškas ūžia“ paskui „Lietuva brangi, mano tėvynė“, „Kur bėga Še- 
šupė“. Sustojau, stebiu. Maironio akys žiūri taip spindulėtai ir lūpos 
šypso širdingai. Ir jis sako: 

- Nebūčiau manęs, kad mano eilės būtų tokios malonios klausyti! 
Paskaityk dar! 

Man to tik ir reikėjo. Radau „Išsisupus plačiai vakarų vilnimis“, kur 
man taip į širdį kalba, ir sakau tuos posmus, tartum savo paties. Dėb- 
teliu baigęs - dainius žiūri kažkur į sau vien regimą tolį, skaudžiai 
susimąstęs. Valandėlę patylėjęs, skaitau nuostabų „Eina garsas“, čia 
pats susijaudinau ir baigęs užskleidžiau tą krištolo dainyną. 

Valandėlę abu tylėjome. Galop jis taria: 

- Ačiū, labai ačiū. Malonią praleidau valandėlę. 

Tai buvo daug pasakyta, nes šiaip Maironis nemėgdavo, o gal ir ne- 
mokėdavo sakyti vyrams komplimentų. 

Buvau patenkintas: ta viena valanda suartino mane su Maironiu gal 
labiau, negu būtų galėję tai padaryti daugelis susitikimų. 

Skambalas. Iš visų klebonijos butų bei butelių skuba svečiai į val- 
gomąjį, kaip bitės į avilį, išalkę vakarienės: Palangos oras daro žmogų 
ėdrų. 

Ilgas, baltai užtiestas, gėlėmis papuoštas stalas glaudžiai apsėstas. 
Kuklusis šeimininkas savo vietą gale stalo užleidęs Maironiui. Dešinėj 
Švėkšnos „viešpats“ kan. Maciejauskas, o kairėj Mintaujos Jasėnas. 
Toliau žemyn pats šeimininkas, o vis-a-vis tuščia krasė' (įdomu, kam 
skirta). Toliau žemyn susodinti mažesnieji bei jaunesnieji žmonės, 
moterys bei vyrai, pasauliečiai bei kunigai, vis artyn prie įeinamųjų 
durų, destis, koks kurio laipsnis ar amžius. Ir aš netol tų durų, tarp 
jaunųjų, nes, nors amžium jau ir nebe jaunuolis, bet gyvenime dar 
nieko nepasiekes. Na, nors jaunųjų tarpe ne taip garbinga, užtat tikrai 
malonu (nors kai kam ir kitaip atrodo). 

Antroj pusėj stalo, beveik priešais mane, tik prideramai aukščiau, 
sėdi Adomienė Varnienė, tokiu glostomu, truputį pavargusiu žvilgiu, 
tokiom geraširdiškom lūpom - tikra lietuvaitės darželio leukonija. 
Susipažinau su ja Kaune, Čiurlionio parodoj. Pasisveikinęs klausiu, o 
kur vyras. Švystelėjusi šypsniu, su krisleliu ironijos, ji paaiškina, kad 
menininkas ieškąs grožybių Lietuvos pakelėse - fotografuojąs kryžius 
būsimajam albumui, šią akimirką mane labiau domina kitas dalykas, 
kas, būtent, turi sėdėti anoj tuščioj krasėj tautos didžiūnų tarpe. Ji, 
vis taip su paslėpta ironija (bet kur ten paslėpsi ylą maiše!), man pa- 
aiškina, kad ten sėdįs Vaižgantas, jei neviešįs pas beskaičius bičiulius. 

Numalšinęs smalsumą, ėmiau malšinti alkį. O buvo kuo: klebonas 
turėjo didoką ūkį, o buvo geras ūkininkas (sesė - šeimininkė irgi), tad 
ant stalo galėjai rasti viską, ką Palangos flora bei fauna pagamina, tie- 
sa, ne per daug išmoningai bei įmantriai patiekta, užtai tikra ir sveika, 
o kas žemaičiui svarbiausia - daug ir riebiai. Ir viso gerumo viršūnė - 
pasirodė ant stalo dieviškas rūgės pienas (kleboniškis!) su karštom 
pjaustytom bulvém; o jos spirgučiais pabarstytos, taukais palaistytos! 
Tad apmilšo šnekos, ir vien girdėti įvairūs valgomieji garsai, susilieję į 


' Kédé su atlošu. 

vieną vakarienės simfoniją. O! Orkestras jaukus, ir kiekvienas instru- 
mentas virtuoziškas! 

Ką veikęs, ko neveikęs, aš vis dirst į dievų galą. Ir jie darbuojas visai 
atsidėję; betgi po truputį ir šnekas. Švėkšnos viešpats, kūnu gal ga- 
lingesnis ir už patį Maironį, dirksniais pavargęs nuo didelės statybos 
bei veikimo, veide truputis sumišimo-susivaržymo, žinosi esąs daug 
silpnesnis sparnais už didįjį Maironį, tad jo akivaizdoj jaučias nejau- 
kiai, bet bando vertai pasireikšti - sako kažką rimta naiviai. Maironis 
nei šio, nei to, o arbiter elegantiarum' Jasėnas tuoj ima ant danties, bet 
kažkaip neskaudžiai, broliškai, estetiškai; estetiškai jis ir valgo, este- 
tiškai ir šneką braukia, ir anekdotą pasakoja, ir mostaguoja, ir juokias. 
Maironis tai visa irgi daro saikingai ir padoriai, tiksliai kaip gero tono 
taisyklės reikalauja, bet be to jasėniško aristokratizmo. Ypačiai akylai 
stebiu, kaip dievai valgo, žmonės sako: kaip kas valgo, taip tas darbą 
dirba. Aš truputį praplėsčiau: kaip kas valgo, taip tas ir gyvena. 

Kaip kitoniškai tuoj valgys kitas dievaitis - Vaižgantas, kuris ką tik 
pasirodė mūsų valgomojoje scenoj, kaip tikras deus ex machina*: jei- 
damas trinktelėjo duris, taip, jog visi turėjo pastebėti, kad įeina olim- 
pietis. Visi grįžtelėjo pažiūrėti, kas ten toks įžengia, kaip saulėgrąžai 
į saulę. O Vaižgantas tikrai kaip saulutė švystelėjo. Jau tokia jo pri- 
gimtis: kur tik jis pasirodo, tuoj ten šviesiau pasidaro, ne dėl to, kad 
vešlūs, ilgi plaukai baltai pražilę, ir ne dėl to, kad tas mielas jo stotas — 
kur toks paristas, toks pastatytas - nertai apvilktas ilgu baltu apsiaus- 
tu, kurį savo laiku vadindavome balachonu; bet dėl to, kad tas gaivus 
šviesus Vaižganto optimizmas, verdąs kunkuliuojąs ir besiliejąs per 
kraštus, lengva linksma šneka, maloniu balsu, leidžiamu trupučiu- 
ką pro nosį, taip sakant, panie, biskį bajoriškai-varšavietiškai, - visus 
linksmai nuteikia, kaip švelniai svaiginąs sektas. 

- Kur baladojais, kad taip pasivėlinai? - kiek iš aukšto, bet taip tė- 
viškai maloniai klausia Maironis jį besėdintį. Korektiškas Jasėnas, tas 
grandsegneuras, kuris pats viešai nebūtų sau leidęs taip sans facon 
kreiptis į jaunesnį draugą, bando ištrinti galimą nemalonų įspūdį, 
savo giliu baritonu geradariškai juokdamasis ir sakydamas: 


«  Elegancijos teisėjas (lot.). 
2 Dievas iš mašinos (lot.); netikėtas, dirbtinis įsikišimas. 

- Mūsų garbusis kūrėjas, žinoma, kur nors kam nors ką nors gera 
darė. 

Tuo tarpu Vaižgantas, susilaukęs tėviško papeikimo ir mandagaus 
pabraukimo, truputį negandingai, bet reikšdamas savo dailiaja bur- 
nele saldų šypsnį vietoj rūgštaus vypsnio, plačiai atsisėdęs, iššaukia- 
mai apsižvalgė, tartum sakydamas: „Na, štai pasivėlinau — tai ir kas? 
Ar aš negaliu daryti Palangoj, ką tinkamas?“ O iš tikrųjų atsikrenkštęs 
tarė: „Tikiuos, kad manęs nelabai tepasiilgote ir kimšote išsijuosę. Na, 
bet aś jus dar pasivysiu ir pralenksiu! Štai pradedame!“ 

Ir jis komiškai, lyg padykęs berniokas, tartum godžiai, ėmė grobs- 
tyti iš įvairių padėklų ir versti į savąją lėkštę įvairius skanėstus, o pri- 
sikroves kupiną, karingai pareiškė: „Na, dabar niam-niam!" ir kad ims 
drožti, didelius kąsnius kimšdamas, skubiai kramtydamas, pasigėri- 
mai niurnėdamas, čepsėdamas, liežuviu papliauškindamas, lūpas ap- 
silaižydamas. 

Mes visi garsiai juokis. Maironis žiūri į jį apvaliomis, plačiai išplės- 
tomis akimis, dėdamasis nusigandęs, kad bičiulis neužspringtų, ir ko- 
miškai apsimesdamas pasipiktinęs tėvynės šulo rajumu. O Mintaujos 
džentelmenas, atlaidžiai šypsodamas, žiūri į jį, kaip mylįs tėvas į pa- 
dykusį bernioką, lyg sakyte sakydamas: „Tai tik šį kartą jis toks. Šiaip 
esti visai mandagus“. Mes tuo tikim, daugis ir patys žinom, o visi tam 
visuomenės lepūnėliui iš anksto viską atleidžiam, nes mylim. Ir kas jo, 
cacos, nemylėtų? Kas jam neatleistų? Savo laiku net rimtasis, o karš- 
tasis vyskupas Mečislovas Leonardas Paliulionis jam šį tą atleisdavo, 
ko kitam nebūtų atleidęs, sakysim, vadinamąją litvomaniją (pats Pa- 
liulionis buvo stiprokai aplenkėjęs): jaunasis kun. Tumas, kur tik jį 
vyskupas paskirdavo, tuoj imdavo tirpyti iš svetur atneštąją lenkystę, 
o želdyti piktžolių smelkiamąją lietuvystę; tariamieji lenkai imdavo 
rėkti ir vyskupui skundus rašyti. Šis Tumui: važiuok pas mane pasi- 
aiškinti. Tumas atvažiuoja. Paliulionis ima jam dėstyti jo „nuodėmes“, 
pirma crescendo, paskui, pavargęs, diminuendo. O šis šelmis, tiksliai 
nužemintai, dailiai sumišęs, maldingai klausos, kaip mielas kačiukas 
purkuodamas; o tas grakštus snukutis toks malonus; o tos akys to- 
kios nekaltos... žiūri į jį vyskupas, žiūri: tas nusikaltėlis toks mielas, 
o aiškinąs taip įtikinamai, o taip padoriai lenkiškai, dargi varšuvišku 


601 


akcentu - na, kaip gi čia ilgai pyksi, ypač kad tas gerojo šelmio snu- 
kutis taip žaviai gailis... Tad atsidūsta senasis ganytojas ir šiltai sako: 
„Na, ką veiksim? Klaupkis - palaiminsiu!“ Ir, pakėlęs į dangų dideliais 
juodais akiniais akis, plačiai užsimojęs, visu savo mažu augumu ūmai 
tartum augte išaugęs, taria: Benedicat te omnipotens Deus, Pater et Fi- 
lius, et Spiritus Sanctus'. Nusikaltélis maldingai atsako: „Amen“. Tuo 
ir baigės agniojo vyskupo teismas. 

Ir mes šį vakarą ne tik nepasmerkėme savo Vaižganto už išdykavi- 
mą, tik juo linksmiau baigėm vakarienę. 

Pavakarieniavus vasarotojui Palangoj lieka dar viena vasarinio ritu- 
alo dalis: eit į pajūrį ant tilto, kur susirenka, taip sakant, visa Lietuva 
pasigėrėti savąja jūra ir jos didinga naktim ir į kilnią jos simfoniją įlieti 
dar žmogaus-lietuvio įnašą - lietuvišką dainą. 

Aš sakau Maironiui: „Jaunimas baudžias eit ant tilto padainuot. Ar 
neprisidėtum ir Tamsta?“ Jis juokais ima brangintis: „Na, kažin? Aš 
senas - nebepritiksiu prie jūsų“. Mes, jaunesnieji, vienu balsu ėmėm jį 
įtikinėti, kad savo dvasia jis ir už jaunuolius jaunesnis; jis būtinai turįs 
eiti su mumis; be jo mums ir malonumas ne malonumas, visa Palanga 
ten jo laukianti. „Na, jei taip, tai, turbūt, reiks eiti“, - tartum vargais 
negalais nusileidžia Maironis (o mes jauste jaučiame, kad jį traukte 
traukia tas vakaro pajūris, tas tiltas ir tos dainos). 

Tad einame seni jauni, vyrai moterys. Būrio vidury Maironis, šalia 
Jasėnas su Vaižgantu, ir aš čia pat iš paskos, kaip uodegėlė, kuria ir 
norėdamas nenusikratysi. Taip lengva sieloj. Jokio rūpesčio, žmonės 
čia tokie meilūs. Vien lauki kažko gero ir įdomaus. 

Štai ir tiltas tiesias į jūrą. Kaip gaila, kad jis nūnai toks trumpas: per 
trisdešimt metų vėjai užpustė ir jūra užnešė jį smėliu, tad du trečda- 
liai jo atsirado sausumoj - susidarė iškyšulys. Ne taip buvo anuomet, 
kai aš jį mačiau pirmą kartą 1895 metais: smėlio iškyšulio nebūta, 
vien jūros plezdenta; tiltas buvo bent triskart ilgesnis ir visas žlakso- 
jo vandeny; būdavo vos užmatyti nuo krašto jo galas; baugu būdavo 
juo einant - kaip toli įsismelki į jūros begalybę! kaip gilu turi būt po 
kojomis! 


!  Telaimina tave visagalis Dievas, Tėvas ir Sūnus, ir Šventoji Dvasia (lot.). 


602 


Tilte kamšatis. Vieni dar tik ateina, kiti jau grįžta. Taip ir tęsias nenu- 
trūkstamos eilės, klegėdamos, juokdamosi. Gale tilto tirštesnis būrys. 
Girdėti - dainuoja. „Turbūt, Jonuškaitė. Ji jau grįžo, baigusi mokslus Ber- 
lyne ir Romoj“, - pareiškia kažkas. „Einam ir mes“, - sako Maironis. Visi jį 
pažįsta,visisveikina-jisvosbesuskumbakilnotisavoapnešiotąpanamą... 

Štai Smetona su žmona. Sveikinamės. Vaižgantas mus meta ir pri- 
sijungia prie jų būrio, kuriame kyšo, it du ąžuolai, Izidorius Tamošai- 
tis ir Antanas Lubickas (slapyvardžiu Viktoras Pravdinas), kurie savo 
noru sudaro buvusiajam prezidentui tartum kokią asmeninę sargybą. 
Mūsų būrys eina į patį galą, kur mus traukte traukia daina. 

Tikrai, dainuojančiojo būrelio širdis besanti Vincė (kurią visi pa- 
žįstamieji taip iš simpatijos vadina), pavarde Jonuškaitė. Pamatę Mai- 
ronį, dainininkai nutilo, iki pasisveikino. Tuokart Maironis paprašė 
toliau dainuoti, ir Vincė savo tirštu, plačiu, šiltu balsu užtraukė Mai- 
roniui pagerbti „Lietuva brangi, mano tėvyne“. Visi, kaip kuris galė- 
damas, nuoširdžiai pritarė. Maironis irgi traukia savo senuoju teno- 
riuku. Aš stebiu, klausaus ir truputį už jj gėdžiuos (nors pats nė tiek 
nemoku dainuoti). Kad jis galėtų taip dainuoti, kaip Putinas! Gal jau- 
nas ir galėjo. Ar šiaip ar taip vis tiek taip miela, kad jis prisideda prie 
jaunimo, ir aš jį dar labiau myliu. 

Taip bedainuodami po kita kitos Maironio dainas, nė pastebėti ne- 
pastebėjome, kai ėmė lynoti. Tenka eiti namon. Ar jam patinka, ar ne, 
laikaus šalia Maironio (antroj šaly Jasėnas). 

- Mūsų poetų karaliau, - sakau Maironiui, - atleiski, kad taip gar- 
singai vadinu, bet turiu taip vadinti, nes tikrai esi (jis čia kažką neaiš- 
kiai tarė, lyg neigdamas, lyg nutraukti bandydamas), gal pasakytumei 
mums, kaip jauties, kai girdi štai savo dainas dainuojant? 

Ir žvilgteriu jam į veidą, kiek susirūpinęs, ar savo klausimu nesu- 
teikiau jam nemalonumo. Bet ne: jis šypso gana palankiai ir pagaliau 
sako: 

- Na, tai jau, kaip čia pasakius... Žinoma. Malonu: juk žmogus tam 
ir rašai dainas, kad kas nors jas dainuotų. 

Pasakė jis tai tikrai maironiškai: nuoširdžiai bei paprastai. Kitas 
būtų pasiraitęs bei pavaidiniavęs; girdi, tai jį varžą, arba jam tai esą 
visai abejinga. Maironis ne taip. 

Matydamas, kad dainius duodasi šitaip kalbinamas, einu toliau ta 
pat kryptim: 

- Bet juk, turbūt, pradžioj ne iš karto susilaukei Tamsta visuotinio 
pritarimo? 

- Žinoma. Su jaunaisiais buvo lengviau; bet seniai arba visai nesi- 

- O kaip sutiko Tamstos kūrybą didysis Baranauskas? 

- Ogi tylomis. Kai įteikiau jam ilgoką savo dainą apie Lietuvą, pri- 
imti jis priėmė, bet taip ir paliko nieko nepasakęs, ką jis mano apie ją. 

Taip beveik draugiškai bešnekučiuodami, parėjom namon. Gul- 
ti eiti dar per anksti. Tad ką toliau veikti? Skaityti? Bet prie žvakės 
per tamsu, o elektros kambariuose nėra. Gerasis šeimininkas, turbūt, 
manė: dieną saulė, naktį mėnuo; jeigu nėr - eik gulti! 

- Zinote ką? - sako Maironis prieangy jaunimui. - Einam į valgo- 
mąjį, pažaiskim kokį žaidimą! 

Visi džiaugdamies pritarėme ir sugarmėjome į valgomąjį. Mūsų lai- 
mė - ten kabo kerosino lempa. 

— Ką norėtumėt žaisti? — klausia Maironis. Mes siūlom jam pačiam 
pasirinkti žaidimą. 

- Gerai, - sako jis. - Tad gal pažaisim šitaip: vienas iš mūsų turės 
išeit į kitą kambarį, kad nenugirstų, ką likusieji susitars - sakysim, 
dangų, jūrą, žmogų, gėlę, skaičių, vardą ar ką kitą; tuokart jis grįš ir 
turės įspėti; tuo tikslu jis galės uždavinėti mums klausimus, kur tas 
dalykas yra: ar danguj, ar žemėj; ar Europoj, ar kitur: ar mieste, ar kai- 
me; ar didžioj gatvėj, ar mažoj ir taip toliau, kol prieis visai arti prie 
reikiamojo dalyko, o tuokart bus jau visai lengva įspėti. 

- Na, kažin? - abejoja vienas iš mūsų. Man atrodo, kad tai labai 
sunku. Tad pats mūsų gerbiamasis Maironis tegu mums parodo, kaip 
reikia spėti, 

Visi pritarėme ir ėmėme prašyti dainių, kad sutiktų. Jis sutiko ir 
išėjo į savo kambarį. O mes tylomis susitarėme, kad dalykas, kurį 
Maironis turės įspėti, bus „Maironis“, ir pakvietėme jį pas mus. Argi 
įspėtų? Įdomu!.. O jis mįslingai šypso. Patylėjęs klausia: 

- Ar tas dalykas yra vien idėjų srity, ar tikrovėj? 

- Tikrovėj, - atsakėme. 

- Ar mūsų planetoj, ar kur kitur? 

- Mūsų planetoj. 

- Ar ant žemės, ar kitur? 

- Ant žemės. 

— Ar Lietuvoj, ar svetur? 

- Lietuvoj. 

- Ar gyvenamoj vietoj, ar negyvenamoj? 

- Gyvenamoj. 

— Ar mieste, ar ne? 

- Mieste. 

- Ar dideliame, ar mažame? 

- Mažame. 

- Ar Palangoj, ar kitur? 

- Palangoj. 

- Ar kuriam bute, ar lauke? 

- Bute. 

- Ar klebonijoj, ar kitur? 

- Klebonijoj. 

Kad tavo kiskis! maniau. Nagi ir jspés! Tai puikus Zaidimas! Net 
džiaugsmas ima! 

O Maironis, lyg niekur nieko, toliau klausia: 

- Ar šitam kambary, ar kitur? 

- Šitam. 

- Ar žmogus, ar kitekas? 

- Žmogus. 

- Ar vyriškis, ar moteriškė? 

- Vyriškis. 

- Ar ilgaskvernis, ar trumpaskvernis? 

- Ilgaskvernis. 

- Ar vyresnis už 60 metų, ar jaunesnis? 

- Vyresnis. 

- Vadinas, Maironis. 

Mes visi entuziastiškai ploti. Juk tai tikrai nuostabu taip įspėti! Kas 
pirmiau būtų galėjęs manyti, kad tai galima? Iš tikrųjų tai aukštos 
kultūros žaidimas. 

- Na, o dabar tegu kas kitas bando, - siūlo Maironis. Visi ėmė piršti 
mane. Man atrodė, kad supratau, kaip reikia spėti, ir sutikau. Pasiro- 
dė, kad per daug savim pasitikėjau, ir gavau gėdos: jie, šelmiai, sugal- 
vojo įmantrų uždavinį - grožį; aš graibsčiaus, graibsčiaus kaip aklas, 
ir neįspėjau. 

Tuokart kažkas prasižiojo, kad aš geriau spėjąs iš rankos. Tuoj ke- 
lios ponios bei panelės atkišo man savo rankas. Na, ką gi. Kad norite 
būt apgautos, apsigaudinkite! Ir ėmiau narsiai skaityti iš rankų. Tik 
drąsiai teik! Tik daug plepėk! Iš šimto teigimų penkiasdešimt, o gal ir 
daugiau, bus teisingų. To lengvatikiams visai pakanka, žmogus taip 
yra ištroškęs nepaprasto, stebuklingo, pranašiško, jog yra pasiryžęs už- 
merkt akis priešais netikslumus, o ką tik galima ir kiek galima priimti 
palankiai, kaip tikrą „pronešį“. Pagaliau, šimts žino, gal mes kartais 
turim daugiau intuityvinės įspėjamos galios, negu nujaučia dabarties 
mokslas. O gal ir ta vargšė žmogaus ranka tikrai yra lyg koks lakštas, 
kuriame gamtos įrašyta, kokias galias, kokius palinkimus turi tas žmo- 
gus, vadinas, šiek tiek nurodo, kokia gali būti ar net bus jo ateitis. 

Tad skaitau iš rankų. Visi atsidėję klausos, surimtėję, susimąstę, 
kartais pažvelgdami į savo delną, kartais pasikuždėdami su kaimynu. 
Klausos ir Maironis. Labai norėčiau pažvelgti ir į jo delną, bet bijau 
prašyti - gėda! Toks išmintingas vyras. 

Kai svečiai išsinoravo ir išsivaikščiojo gulti, pasilikova mudu su 
Maironiu vienudu. Aš jau buvau besakas jam labanakt, kai jis, žiū- 
rédamas truputį į šalį, man sako: „Na, o man ar nepaskaitysi iš ran- 
kos?“ - „O, mielai! Prašom! Prašau kairę“. 

Paémiau ir žiūriu. Truputį ima baimė. Ką pasakysiu tam išminties 
sostui? Gali kas nepatikti. Didelis žmogus... Jei įsižeis?.. Bet juk bur- 
tininkui daug kas atleidžiama. Tad pasiduodu apsėdančiam kipšiukui 
ir imu drąsiai teigti, žinoma, atsargiai rinkdamas žodžius, maždaug 
šitaip: 

— Kaip keista: ranka atrodo ne Maironio, ne dvasios galiūno, o że- 
més valdovo, kuriam skirta viešpatauti ramiai, tvirtai ir kietai — žiū- 
rėkite, kokia ketvirtainiška, masyvi, stipri, pirštai kokie, palygint, 
neilgi ir stori, ir jų galiai kokie platūs - žemiško veikėjo, praktiko pirš- 
tai... Gyvenimo linija plati, gili, be komplikacijų, tekanti į normalią 

senatvę. Jausmų upė plati ir gili, bet susipynusi iš įvairių atskirų šakų 
į sudėtingą pynę - daug vidaus audrų ir kovų, daug džiaugsmo, bet 
ir sopulių. Proto linija labai ryški, drąsi, tiesi, giliai rausianti. Paskir- 
ties ženklas gana įmantrus, bet siekimo linija eina tiesiai ne į paskirtį, 
kaip ir daugumo žmonių, tik pro šalį, į kitą siekį, ir atsiduria į gerovės 
kelią, kurioj apstu gėrybių... 

- Tad kuri buvo mano tikroji paskirtis? 

- Į tai nelengva ūmai atsakyti. Jūsų paskirties ženklas yra kažin 
koks sudėtingas raśmuo. Spėjant iš rankos visumos, jūsų pirmaei- 
lė paskirtis buvo būti mokslininku, o tik antraeilė poetu. Poetas jūs 
tikras ir stiprus, Lietuvai labai reikšmingas; bet pasauliui? O kaip 
mokslininkas jūs būtumėte pasiekęs pasaulinę garsybę... 

Maironis, kiek pasipiktinęs, gana griežtai tai paneigia. Man ir pa- 
čiam pasidarė nejauku: kodėl jam tai pasakiau? Gal įsižeidė?.. Nebe- 
atsimenu, ką dar jam būriau iš delno, ir mudu išsiskyrėm. Labanakt 
buvo nei šio, nei to. 


Nauja diena 


Ryto metą atsikėliau šviesiai nusiteikęs. Saulėtą rytą Palangoj kitaip ir 
būti negali. Prisiminiau vakarykštį Maironio incidentą. Ir šis dalykas 
šįryt atrodo ne toks tragiškas: delnų skaitytojui daug kas atleidžiama. 

Einu į bažnyčią, tą grakštų liepojiečio Strandmano kūrinį. Man 
besiruošiant Mišioms, ateina ir Maironis, rimtai susikaupęs, kaip 
paprastai jis laikos bažnyčioj, ir ima atsidėjęs melstis, o aš einu prie 
šalinio altoriaus Mišių. Atlaikęs sėduos į klauptus šalia didžiojo alto- 
riaus, kur belaikąs Mišias kaip tik Maironis. Kalbu savo brevijorių ir 
kartkartėm vis žvilgteriu į belaikantįjį. O jis daro tai labai padoriai, 
rimtai, įsigilinęs. 

Atlikęs savo maldines pareigas, grįžtu į kleboniją pusryčiauti. Ka- 
dangi ilgai miegojau, tai neką berandu valgomajame, o kai ateina 
Maironis, tai paliekame vienu du. Pasisveikinome, man truputį ne- 
jauku. Sunkoka valandėlė tylos. Nebeiškentęs ryžtuos ją pertraukti: 

- Kaip miegojote, gerbiamasis prelate? 

- Blogai ir maža temiegojau. 

- Ar galiu paklausti, dėl ko? 

- Atvirai prisipažinsiu: dėl vakarykščio Tamstos būrimo iš rankos. 
Tamsta pasakei, kad man buvę skirta būti pirmiausia mokslininku, 
o tik antroj eilėj poetu. Vakar tas Tamstos posakis man atrodė klai- 
dingas; bet naktį užpuolė mane abejojimai: o gal Tamsta iš tikrųjų 
neklysti; mokykloj mokytojai man piršo mokslinę karjerą, ypač ma- 
tematikoj: neaptikdavau uždavinio, kurio nebūčiau galėjęs išspręsti. 
Gal tikrai man būtų reikėję pasidaryti matematiku, o poeziją laikyti 
vien pašalinių užsiėmimu... Na, bet jau vėloka - reikia jau eiti maudy- 
tis, šiaip pavėluosim grįžti pietums. Ar Tamsta eisi drauge? 

Mielai sutikau. Nuėjom pasiimti reikmenų. 

Kai grįžau, Maironis su Jasėnu jau bestovį prieangy, apsivilkę leng- 
vais, ilgais, baltais apsiaustais, su baltom skrybėlėm. Aš vienas juodas. 
Einame atsileidę ir tingiai šnekučiuojame. Atsiminęs imu pasakoti, 
kaip čia prieš 25 metus dabartinis mūsų vyskupas Pranciškus Karevi- 
čius, anuomet dar paprastas Peterburgo kunigų seminarijos profeso- 
rius, pjaudavo klebono sode šieną, nusivilkes sutaną, nepaisydamas 
einančių pro šalį puošnių varšuviškių ponų bei ponių. Aš džiaugiuos 
originaliu vyskupo paprastumu. Jasėnas lyg ir pritaria - nesuprasi, ar 
pagarbiai rimtai, ar plonai ironizuodamas. Maironis pritaria kažkaip 
tėviškai nuolaidžiai. Primenu, kad 1913 metais, mirus Žemaičių vys- 
kupui Gasparui Cirtautui, niekas mūsų nesitikėjome, jog Karevičius 
būtų paskirtas vyskupu. Girdėjome, jog kandidatu buvęs ir Maironis, 
bet Romoj nepraėjęs, nes jį ten įskundęs kun. Bronislavas Žongolavi- 
čius, kun. seminarijos profesorius ir buvęs vysk. Paliulionio sekreto- 
rius. Maironis patvirtino. Bet vėliau man teko girdėti, kad Žongolavi- 
čius neprisipažįsta pakišęs Romoj koją Maironiui. 

Taip bešnekučiuodami, atėjom į pajūrį. Netrukus jau gulėjom 
užuovėjoj tarp kopų, baltam smély, tvilkyte tvilkomi besijuokiančios 
saulės. Tai tįsome aukštynelki, gaivindami akis tyroj žydrynėj, tai 
glaudžiamės veidu prie karštų smilčių, tai tingiai vartaliojamės nuo 
šono ant šono. Pro tamsius akinius spoksau į saulę. 

Kartais vienas ar kitas pasako kokią pastabą, kas nors jam tingiai 
atsako arba ir visai niekas neatsako. Vėl tylime. Nuostabiai jauku. 
Tįsotum taip, ir tisotum. Laikas bėga nepaprastai greitai. 

Ateina Vaižgantas ir gulas mūsų tarpe, šneka truputį pagyvėja. 
Smetona vėl parašęs straipsnį, ir tai smarkų, prieš krikdemų režimą, 
šie grasą jį patupdyti. Gabrys, kur neseniai parodoj sudaužė Smeto- 
nos biustą, pasirodęs Palangoj. Tamošaitis su Lubickiu, kaip du liū- 
tai, vaikščioja ieškodami jo apkulti. Naujalis, P. Oleka, A. Vanagaitis 
ir Olšauskas rengiasi važiuot į JAV gaivinti tautiečių dvasios, kurios 
piniginė dalelytė įplauktų į gaivintojų kišenes. Dignus est operarius 
mercede sua'. Vincė Jonuškaitė, baigusi dainavimo studijas Berlyne, 
atvažiavusi į Palangą ir ruošianti koncertą kurhauze. Martynas Yčas 
atsidėjęs spiritizmui ir rengiąs seansus; pakvietęs vieną kartą ir Mai- 
ronį, bet tas netikėlis sugadinęs visą seansą: paklausęs dvasią, kuo 
vardu viena jo sesuo, ir dvasia negalėjusi atsakyti. 

Panašiai beplepant, prisiartino laikas pietų grįžti. Tad šokom į van- 
denį nusiplaukyti ir, gražiai nusivalę, žingsniuojam namo lengvom 
kojom, šviesiom galvom, pabudusiu skilviu. Nėra didelio noro nė apie 
ką nors kalbėti. Bet, kai ėjom pro Birutės gatvę, neiškenčiau nepasi- 
naudojęs proga paklausti Maironį, ką jis mano apie pirmuosius du 
mūsų prezidentus. Smetoną ir Stulginskį (nes juodu abu dabar šioj 
gatvėj gyvena, beveik vis-a-vis: Smetona - Romano viloj, Stulgins- 
kis - Baltojoj). Neskubédamas dainius atsakė tikrai salomoniškai, 
beveik kaip anas vokietis mokytojas (oba lucse - abudu geriau); iš- 
ėjo daugmaž šitaip: vienas protingas ir antras išmintingas, o šiaip jau 
Smetona tikrai geras ir Stulginskis labai geras. Visai rimtai kalbant, 
reikia nulenkti galvą priešais Maironio bešališkumą: nors jam simpa- 
tingesnės buvo politinės-socialinės-ekonominės tautininkų idėjos ir 
todėl jo širdis linko į Smetonos pusę, tačiau jis tikrai aukštai vertino 
ir Stulginskį, nors krikščionių demokratų atitinkamos idėjos jam toli 
gražu ne visos tepatiko. 

Pasiekę namus, nusiskubinome kiekvienas į savo kambarį šiek tiek 
apsigerbti bei padoriau apsivilkti, kad būtų galima pasirodyti mūsų 
mišrioj kompanijoj. Klebonijoj nebuvo pakenčiama, taip kaip buvus 
pajūry, mauroti prie stalo. 


1 Darbininkas vertas savo valgio (lot.; Mt 10, 10). 

Galų gale svarusis skambalas garsiai paskelbė nekantraujantiems 
didžiąją valandą, ir peralkusioji draugija, nė nebandydama vaidinti 
poniško santūrumo, ryžtai sugarmėjo į valgomąjį, susėdo į savo vie- 
tas ir ėmė alkanai sotintis. Daugumas pasiduoda alkanajai aistrai visai 
ramia sąžinė, nes arba turi gydytojų įsakymą priauginti tiek ir tiek 
kilogramų, arba, būdami jauni, dar nebūgštauja, kad priaugs. Toks 
yra paprastųjų mirtinųjų stalo galas. O dievaičių? Ir jie kerta atsidė- 
ję, pamiršę ar bent norėdami pamiršti, ką yra įsakę gydytojai: būtinai 
numuškit svorio! Kaip čia nekimši, kad taip noris! O ir dar: argi do- 
vanai moki už dieną po keliolika auksinių litų? Jie verkte verktų, jei 
nepasinaudotum! O kokios išdavos bus, kai klebonėlis nusives į klėtį 
svertis ir paskelbs, sakysim, Maironį sveriant 84 kilus ir džiaugsmin- 
gai pasveikins, lyg sakyte sakydamas: na, argi ne gerai jus maitinu? Ir 
Maironis truputį melancholiśkai pamos ranka ir pagaliau rezignuoja- 
mai šyptels. 

Svariai privalgę, vasarotojai eina į savo kambarėlius kas prikristi, 
kas pasirūkyti bei pasiplepėti, kas laiškų rašyti ar kokios lengvesnės 
knygos pasiskaityti. Kad Maironis būtų popiet miegojęs, neteko gir- 
dėti: kad būtų knygų skaitęs, neteko aptikti; užtat brevijorių sąžinin- 
gai atkalbėdavo. O paskui reiks eit į šilą ar į pajūrį pasivaikščiot ir bent 
kiek pastūmėt į priekį naujosios dramos. 

Neskubomis atlikęs savo popietines pareigas, einu atsidėjęs aplan- 
kyti senosios Birutės, pakeliui vis sustodamas pasiplepėti su pažįsta- 
mais. Kai įžengiau į šilą, netoliese priešaky išvydau gulint ant žemės 
kažką stambų baltą. Einu artyn - žmogysta. Ar Maironis, ar Jasėnas? 
Taip, Maironis guli kniūpsčius, kojom griovy, alkūnėm pasirėmęs į 
krantą, ir kažką rašo į knygutę ar šiaip jau lakštelį. Jis manęs nema- 
to, nes artinuos iš užpakalio. Ne, nešnekinsiu, netrukdysiu: gal ku- 
ria. Ir aplenkęs nuėjau toliau - į Tyškevičių parką. Akys gėris, širdis 
džiaugias - ir gražus gi tas žmogaus dvasios kūrinys! Kokie didingi, 
o grakštūs kelių vingiai! Kokios puikios perspektyvos!.. Pagaliau atsi- 
veria akiai žavįs rūmų vaizdas, vienkart išdidus ir meilingas, papras- 
tas ir aristokratiškas; ištiesęs kviečiamai globiamai savo sparnus, kaip 
jo prieky Kristaus statula rankas, rodos, kvieste kviečia žiūrėtoją eit 
apsilankyti. Yra tekę prieš Pirmąjį pasaulinį karą lankyti rūmų vidų - 


610 


vertas viršaus. Galėtų būti kurio karaliaus vasarinė rezidencija. 1895 
metais, kada atvažiavau čion mokytis, tebebuvo čia tuščias balynas 
tankiam šile ir vien šimtai darbininkų triūsė, sausindami vietą, pilda- 
mi kalvą ir mūrydami pamatus. Na, bet ir brangiai atsėjo tas žaislelis! 
Man yra tekę girdėti, kad grafas sukišęs į šitą šedevrą visą didelį žmo- 
nos kraitį. 

Klebonas sakė, kad visa atsėję 2 ar 3 milijonus gerų carinių rublių. 
Kažkur teko girdėti (greičiausia, iš to paties klebono), kad vien už 
parko projektą grafas sumokėjęs prancūzui menininkui 30 tūkstančių 
aukso frankų. 

Rūmai ir parkas nūn stipriai apleisti. Jaunieji Tyškevičiai nebėra 
tokie turtingi, kad įstengtų išlaikyti tą brangenybę, ir esą linkę gana 
pigiai ją parduoti Lietuvos Vyriausybei. Būtų tinkama vasaras rezi- 
dencija mūsų prezidentams. 

Nuėjau prie Liurdo grotos'. Vėl puikus kūrinys, Liurdo kopija, netgi 
uolos gabalai atgabenti iš tenai. Man teko matyti, kai tą grotą statė, 
ir čia melstis ar susimąsčius veizdėti prieš Pirmąjį pasaulinį karą, kai 
nuostabi maldinga nuotaika dar gaubė tą vietą. O nūnai, demokrati- 
jos amžiui, čia linksmai klega žiopliai, sėdi ar stovi pasikepusios ant 
uolų mergos, o bernai į jas spokso ir fotografuoja. 

Liūdna pasidarė. Regiu - negrąžinamai paskendus praeity senoji 
Palanga, toji paprastoji, tylioji, šviežioji, su neišmindžiotais šilais, su 
švariai sruvenančia Rąže, su kukliais pajūrio papročiais, tokia primi- 
tyvi, o tačiau aristokratiška (nes daugis Lietuvos ir Lenkijos, netgi 
Rusijos didžiūnų mėgdavo čia ilsėtis), tokia žemaitiška, o tačiau tarp- 
tautinė. 

Ką gi! būtina socialinė-ekonominė-istorinė raida... 

Ir vėl randu Maironį tame pat griovy berašantį. Kilstelėjęs skrybėlę, 
buvau jau beeinąs pro šalį; bet jis sulaikė: grįšim drauge. Tad priėjau. 

- Kaip gražu, - sakau, - kad net Palangoj pasiduodate mūsų įkvė- 
piamas. Gal tai Vytautas pas kryžiuočius gema? 


' Birutės kalno šlaite esančią Lurdo grotos imitaciją grafo Felikso Tiškevičiaus 
užsakymu kartu su parku kūrė prancūzų architektas Édouardas Andrė apie 
1900 m. 

- Kaip čia pasakius? Gimti tai jis jau senokai gimęs, o dabar tai tik 
pamažu auga, bet ir tai vien varu varomas, nes Dauguvietis griežtai 
reikalauja, šiaip jau tai neskubėčiau, nes juk į Palangą važiuojam ne 
kurti, tik gyventi; o ir iš viso kūryba yra reikalinga atsidėjimo, o kaip 
suderinti atsidėjimą su paskuba, aš tiesiog nežinau... Tik jūs, jaunieji, 
bandote juos suderinti. Bet ar tikrai pasiseka? Žinai, Tamsta, aš norė- 
čiau duoti Tamstai vieną patarimą. Jūs, jaunieji, skubat rašyti, o parašę 
skubat spausdinti. Tikėki manim, savo gyvenime esu nemaža skaitęs, 
girdėjęs, pats patyręs ir permąstęs: kai parašysi ką nors, nesiųsk tuoj 
pat j redakciją, o padėk į stalčiuką ir laikyk ten ilgokai, iki išdils kūrybi- 
niai įspūdžiai ir paėmęs galėsi skaityti savo kūrinį beveik kaip svetimą, 
vadinas, gana objektyviai; tuo būdu lengviau pastebėsi jo silpnybes ir 
geriau įvertinsi gerąsias puses ir galėsi sėkmingiau jį ištobulinti... 

Begrįžtant Maironis sako: 

- Na, kažin, o jeigu užeituva į Vailokaičio vilą? Ar pasižįsti su kun. 
Juozu? Jis be galo vaišingas. Kasdien šiuo metu susirenka pas jį, kas 
tik su juo pasižįsta, o mėgsta kavą su geru likieriu, skanius vaisius ir 
rinktinį vyną. Ten galima maloniai praleisti vieną kitą valandą. 

- Gerai, užeikiva. Su kun. Vailokaičiu seniai ir gana gerai pasižįstu. 

Štai ir ta pagarbintoji Vailokaičių vila, Anapilis, kadais buvusi ar ne 
kretingiškės Marijos Tyškevičiūtės viena iš įmantriausiųjų Palangos 
vilų. Medinis barokinis pastatas su bokštais bokšteliais, didžiuliam 
pušų alkely. Aukšti langai atdari, ir pro juos, kaip iš avilio, girdėti bal- 
sų mišinys. 

Įėjova. Didžiulė patalpa pilna vasarotojų, vyrų bei moterų, stovin- 
čių bei sėdinčių, su stiklais rankose, iškaitusiais veidais, šalia staliukų, 
kur apkrauti savų bei svetimų vaisių, įvairių formų bei spalvų butelių 
bei ropinių. Ir visa tai skendi melsvose dūmų bangose ir gyvam klege- 
sy. Viena kita grupė sustojusi prie staliukų, kur įnirtusios poros lošia 
šachmatus arba šaškes. 

Kai tik linksmoji kompanija pastebėjo masyvų Maironio stotą, tuoj 
kakafoniškai sukliko visais gamtos tonais: „Maironis! Maironis! Valio! 
Valio!“ - ir puolė sveikintis. Kaip jam ir rankos nenutraukė! O jis tik 
plačiai šypso, primerkęs gudriai akutes, ir tėviškai spaudo atkištas sau 
suprakaitavusias plaštakas: čia kvadratiškas plačiai bešypsąs Leonas 

Bistras; čia moteriaveidis, nustebusiai žiūrįs, naiviai šypsąs dr. Kazys 
Jokantas; ten liemeningas, ironiškas, trumparegiškai pro auksinius 
akinius bemirkčiojąs kun. Antanas Šmulkštys; čia stambus, mėnulio 
veidu, riebiai bevypsąs, ką tik baigęs ne visai liesą anekdotą ir tuoj 
pradėsiąs kitą Vytautas Bičiūnas; ten po palme, kampely, šalia stale- 
lio, kur tyliai laukia galo bananai, apelsinai, vynuogės, kukliai slypi 
Putinas, truputį kenčiančiu šypsniu europiečio veide, ir nemaža kitų 
fizionomijų bei sijonėlių. Pagaliau, triukšmo priviliotas, pro kurias 
ten duris smulkiais žingsniais katiškai įžengia juodai trumpai apsivil- 
kęs šeimininkas kun. Juozas Vailokaitis, gudriai prisimerkęs, plonai 
bešypsodamas visu savo derliu išmintingu diplomato veidu, maloniai 
ištiesęs rankas į Maironį ir, elegantiškai paėmęs už rankos, iśkilmin- 
gai veda dainių. Prie kavos su likieriais sėdi gražios ponios, kaip sau- 
lutės, jog net akys raibsta, ir žmogus gerai nebeatskiri, ar tai Jonienė 
Vailokaitienė ar Augustinienė Janulaitienė, ar Antanienė Endziulai- 
tienė, ar Petrienė Kubertavičienė. Aš, paspaudes sau tiesiamąsias ran- 
kas, priėjau prie staliuko, kur nebeatmenu kas belošią šachmatų par- 
tiją, iš kur galėsiu viena akim sekti savo Maironį. O ten šalia bestovjs 
amžinas jaunbernis, geradūšis, blizgaakis, kukliai besišypsąs Petras 
Radzevičius ir vyras iš stuomens bei iš liemens Kazys Ambrozaitis, 
Blindos fizionomija, abu krikščionių demokratų kareivos. Girdžių — 
užsimezgė ir išsiskleidė lietuviškas saloninis pašnekesys, kuriame pro 
spirito garus retkarčiais bliksteli „Esprit'o“ kvapsnis - beveik išimti- 
nai iš Juozo Vailokaičio lūpų. Galų gale tenykštė puokštė išsiskirstė, 
ir Maironis atėjo prie mūsų staliuko pasižiūrėti, kaip lošiama. Lošėjai 
buvo benorį užleisti jam prie lentos vietą, bet jis pasisakė nelošiąs ir 
prašė toliau lošti, o jis pasižiūrėsiąs ir pasimokysiąs. 

Kiek laiko pasekęs lošimą, dainius ima nebesitverti kaily ir, manda- 
giai atsiprašydamas, pradeda davinėti lošėjams patarimų, kurie nusi- 
manantiems atrodo tikrai vykę. Tad vėl imama jį prašyti, kad sėstųs 
prie lentos ir su kuriuo nors paloštų, nes buvome pradėję manyti, kad 
jis pasisakė nelošiąs šachmatų vien iš senos lošėjų manieros taip ap- 
simesti. Bet Maironis ėmė taip nuoširdžiai aiškintis tikrai nemokąs 


' Prabangių kvepalų rūšis. 

lošti, o patarimus davinėjęs tik dėl to, kad įsižiūrėjęs į lošimą, ėmęs 
suprasti, kaip reiktų lošti. Tad ėmėme jam sakyti komplimentų, kad 
jis turįs įžymų talentą šitam lošimui. 

Vienas iš mūsų pademonstravo šachmatų lentoj vieną trumputį ir 
paprastutį lošimėlį, kaip su keturiais pėstininkais galima uždaryti vie- 
ną priešo pėstininką. Truputį pasekus kitus lošiant, galima ir nemo- 
kant greit išmokti; reikia tik turėti pastabumo bei kombinacijos dova- 
nos. Paklausėme Maironi, ar jis moka tą lošimą lošti. Jis pasisakė visiš- 
kai nemokas; bet valandėlę pasižiūrėjęs, pareiškė dabar pabandysias, 
atsisėdo ir iš karto sulošė visai tinkamai. Mes - stebėtis ir sveikinti. 

Taip besižmonėjant, atėjo laikas grįžti vakarienės. Ką tik palikęs 
vaišes, kaip neminėsi geru žodžiu vaišintojo. Tad grįždami trise ar ke- 
turiese, ėmėme kalbėti apie tą nuostabųjį kun. Juozą Vailokaitį, kurs 
iš nieko sugebėjo sukurti didelę ir galingą finansinę įstaigą. Nešykš- 
time pagiriamų žodžių to vyro aiškiam protui, nuostabiam sumanu- 
mui, dideliam lankstumui, šaltai ir praktiškai galvosenai, nepalaužia- 
mai energijai, stipriai valiai, diplomatiškam mandagumui. Reiśkiame 
nuomonę, kad tas vyras, kurs mažoj Lietuvoj sugebėjo pasidaryti 
multimilijonierium, Amerikos sąlygose būtų virtęs milijardierium. 
Maironis daug nekalba, bet su mūsų išvedžiojimais sutinka ir pripa- 
žįsta Vailokaičiui didelius bei įvairius gabumus ir pasisako, kad kun. 
Juozas jam esąs dideliai mielas. O mes žinojome, kad tas finansinin- 
kas gerbia ir myli Maironį, kaip geras sūnus garbingą tėvą. Netgi ne 
vien platoniškai: yra tekę matyti Maironio salone, kerčioj, ant seno 
fortepijono, keistą radijo aparatą, kur antena-vytuvai su apvyniota 
vielos gija; prieš kelerius metus buvo tai paskutinis (tiksliau gal pir- 
masis) technikos žodis ir atsėjo brangiai. Vailokaičio dovana. Įdomu: 
Maironis svečiams tą kerėplą dėl rodymo parodydavo, bet jo veikimo 
nedemonstruodavo; gal ir pats juo nesinaudodavo, o gal netgi nebuvo 
pratęs paleisti tą „cūdą“ į darbą. Ir iš viso Maironis nekliudydavo nau- 
jų išradimų, kaip kad, sakysim, kun. prof. Valavičius. 

Čia neišturiu nepasakęs vienos paslapties: nors tuodu vyrai viens 
antrą gerbė ir brangino, betgi man vaišėse pas Maironį nėra tekę ma- 
tyti kun. Vailokaičio, o pats Maironis, kurs mėgo svečiuotis, pas Vai- 
lokaitį nebent labai retai teviešėdavo. 

Štai ir vėl kvapiai garuojanti vakarienė, kurios metu senukai ėmė 
matuoti savo amželius: „štai jau ir pasenome“, - sako su melancholiš- 
ku jumoru Maironis, - „o nė pastebėti nepastebėjau“. 

- Atleiski. Tamsta, - sako ar ne Jasėnas. - Tamsta tebesi vis toks pat 
amžinai žaliuojąs vienišas ąžuolas plynuose mūsų poezijos dirvonuose. 

- Ąžuolam ne ąžuolas, - šypteli Maironis, - bet jau, dėkui Dievui, 
nebe vienišas: auga jau ir įpėdiniai. 

Ir jis čia paminėjo keletą, pirmoj vietoj Putiną, antroj Girą. Truputį 
keista, kad nepaminėjo Binkio, nei Kiršos, nei Sruogos, kurie anuo- 
met buvo jau pakankamai pasireiškę. Gal Maironis jų kūrybos neką 
tebuvo ir skaitęs: vėliau dažnai su juo susitikdamas lig pat jo mirties, 
beveik nesu girdėjęs jo kalbant apie mūsų arba kitų kraštų poeziją bei 
poetus; vieną kitą kartą tik yra jis pareiškęs, kad vertinąs iš rusų Puš- 
kiną bei Lermontovą (ypačiai Lermontovą), iš lenkų Mickevičių bei 
Slovackį, iš vokiečių Goethę. Vadinas, savo jaunų dienų simpatijas. 
Gal ir Maironis priklausė prie tų kūrėjų, kurie savosios srities kūrinių 
skaityti visai nemėgsta arba maža temėgsta, o patys tačiau kuria, ne- 
noromis kuria, būtinai kuria, nes pati prigimtis neatspiriamai verčia. 
Vieną kartą klausiau Putiną, ar jis mėgsta skaityti eilėraščius. Nelabai 
temėgstąs ir jis. Aš irgi. Mėgau, kada tebebuvau jaunutis. Paskui už- 
gulė kalnais romanai. Nebebuvo tiesiog laiko mėgautis poezijos kvin- 
tesencijom. 

Po vakarienės nuėjom į tylųjį Birutės kalną. Lyg kokios slaptos 
nuovokos vedamas, susirinko būrys jaunimo, nes kur Maironis, ten 
jaunystė. Ir vėl suskambo ir plito dainos viršum įsiklausiusios jūros. 
Pilni gyvybinio džiaugsmo, grįžome per prigludusj šilą, kur taip šiltai 
kvėpuoja. Atsisveikinę prie vartų su palydovais, dar valandėlę atsisė- 
dome su Maironiu bei Jasėnu prieangy, šalia dainiaus kambario. Nak- 
tis, kaip motina, siautė mus jaukia begaline tyla, kaip meilė, žvaigždės 
veizdėjo į mus, kaip tolimos sesės... Ir pradėjau tyliai: „Užmigo žemė. 
Tik dangaus nemiega akys sidabrinės“... Baigiau. Tylime. Jasėnas sako: 

- Ačiū, be galo ačiū jums, didysis, brangusis Maironi, kad atskleidė- 
te mums taip sugestyviai slėpiningą gamtos ir žmogaus širdies grožį, 
ir nūnai kartų kartos galės intensyviau jį išgyventi ir paragauti aukš- 
tesnės laimės. Tikrai mūsų tauta bus amžinai jums už tai dėkinga! 

- Na, kažin? - sarkastiškai sako Maironis, balse tyliai vibruojant 
sopuliui. - Juk štai antroji karta manim jau nebepatenkinta. 

Ir ką į tai atsakyti? Juk tikrai po Didžiosios rusų revoliucijos papūtė 
ir mūsų literatūrinėj kritikoj kiti vėjai. Gira paskelbė atėjus metą per- 
vertinti visas vertybes. Prisidėjo Sruoga. Ir pradėta. Dažnai reikiamai; 
kartais netaktingai; visada sopulingai. Ką veiksi? Kitaip šioj žemėj 
nesti. Bet Maironis tai skaudžiai jautė, nors ir nesiskundė. 

- Brangusis dainiau, - sako pagaliau Jasėnas, - tai vien atskiri bal- 
sai. Tikėkit manim: tautos visuma giliai brangina jus, tik ji tyli. 

- Bet dar prabils! - pridūriau aš. 

Atsisveikinome, išsiskyrėme. 

Tad jau praėjo viena diena su Maironiu Palangoj. Kiek darjų lieka?.. 

O taip gera šalia to didžio, galingo ir gero tėvo... 


Po Palangos - Kaunas 
-1924-1932- 


Ir praskrido mielos dienos, kaip dausų paukštytės. Baigės atostogos. 
Grįžom į senąjį Kauną prie kasdienio darbo. Maironis vėl įklimps į 
savo seminarijos administraciją bei Teologijos fakulteto lekcijas. Aš 
vėl į savo Š. Kazimiero spaudžiamas knygas bei laikraščius, vėliau dar į 
meno mokyklos auditorijas, o dar vėliau - į Kunigų seminarijos neža- 
vingas klases. Ar Maironiui daug liko laiko bei jėgų poetinei kūrybai? 
Manau, nedaug. 

Žmogus trokšti poilsio bei gyvo žmogaus atsikvėpti, pamiršti kas- 
dienos pilkumui, patirti įvairumo bei grožio. Maironis ypačiai to buvo 
reikalingas. Tad ryžaus rasti kokią nors išeitį jam ir sau. 

Lengvesnio turinio knygų skaitymas nepilnai tepatenkina fizinio bei 
dvasinio atgovio reikalą. Laikraščiai juoba ne. Menas čia galėtų padėti. 
Bet reikia atminti, jog bent kiek rimtesnis menas irgi stipriai įtempia 
visą žmogaus būtybę (drama, opera, koncertas). Lengvo pobūdžio me- 
nas, sakysim, komedija, operetė, baletas, kino paveikslai, nors pateikia 
tam tikro posilsio, tačiau dar neužpildo kažkokias žmoguje tuštumos, 
ir tai įkyrios. Kai grožies menu, stovi jo akivaizdoj vienas vienišas, pa- 
syviai priimdamas, ką jis tau suteikia, o pats nieko jam neduodamas, 

kada taip gyvai trokštumei ir pats jam ką duoti, gyvai jame dalyvauti, 
kaip aš ir tu. Vadinas, tau reikia to „tu“, tau reikia išgyventi draugystę 
gyvoj žmogaus draugijoj. Tai mudu su Maironiu gyvai jautėme, to mu- 
dviem opiai trūko, to ieškojome. Ir lankydavomės mielai pas draugus 
bei pažįstamus, ir juos pas save kviesdavomės. Bet, vidutiniškai imant, 
tai nebuvo platus ratas. Tik Maironis, dėl savo visuomeninės padėties, 
porą kartų per metus suruošdavo didelę puotą savo kunigaikštiniame 
palociuj; o šiaip jau abu pasitenkindavome siauru rateliu. Beje, prieš- 
kariniai kauniškių kunigų pobūvėliai išnyko, kadangi per daug platus 
bei įvairus pasidarė tas kuniginis elementas, o mudviem su Maironiu ir 
nebe toks įdomus, tad pasitenkinome daugiausia pasauliečiais. 

Pirmoji šeima, kurioj nuo 1924 metų mudu pradėjova dažniau lan- 
kytis, buvo tai gydytojo Simo Virkučio. Kaip Maironis su jais susipaži- 
no, nežinau, turbūt, kaip nors per ponią; o aš tikrai tai per Maironį ir 
ponią, bene Emiliją. Mat, kai 1924 metų vasaros gale mudu su prelatu 
grįžom iš palaimintosios Palangos, aš kažkodėl ryžaus padaryti vizitą 
Maironiui ir Kaune. Pasiryžau, nuėjau. Jis anuomet begyvenąs ne savo 
rūmuos, o vadinamajame profesorių name, seminarijos sode, antram 
aukšte, kairiajam gale. Ir randu pas jį nepažįstamą ponią, tokią links- 
mą, judrią, gyvom nuolat mirkčiojančiom akutėm, blyškiu savotiškai 
dailiu veiduku. Tai besanti ponia Virkutienė, Zemaitiké nuo kažkur 
ten tarp Mažeikių-Papilės-Sedos. Žinoma, ji pakvietė ir mane, šalia 
Maironio, lankytis, be datos, be skaičiaus. 

Muduirlankėmės, ne kartą ir ne du. Ponas Simas, laimingasis vyras 
tos glotnios katytės, besąs ne bet koks vyras: augalotas, lieknas blon- 
dinas, apvaliu maloniu veidu, telšiškis žemaitis, militarine laikysena, 
būtų atrodęs ne bet koks SS vyras, jei ne tyras lietuvis patriotas, išti- 
kimas ir veiklus tautininkas, aktyvus politikas, su kurio nuomonėm 
ne visuomet sutikdavo maniškės, užtat retkarčiais ir susikirsdavome 
mudu gana aštriai, betgi išlikdavome viens antram palankūs. 

Kažkaip savaime iškilo mudviejų su Maironiu akiraty kita pora ir 
atsivėrė kiti vartai, kur ir pradėjome protarpiais su dainium lankytis. 
Tai buvo profesoriaus Jurgio Žilinsko šeima. 

Kaip tas mudviejų su Maironiu takelis prasimynė į tos dailios vi- 
los duris, nors tu kažką, nebeatsimenu ir gana. Gal Maironiui teko 

iniciatyva? Gal greičiau man: mat, juk aš su Jurgiu mokiaus Liepojos 
gimnazijoj, nors mudu skyrė penketas klasių (kai aš buvau aštuntoj 
1903 metais, jis buvo trečioj). Aš 1903 metų rudenį įstojau į Kauno 
kunigų seminariją. Jurgis tai pat padarė sekančiais metais, baigęs Lie- 
pojoj keturias klases: mat, jau buvo prasidėjęs rusų-japonų karas, ir 
priaugantiems berniukams ėmė grėsti pavojus, kad juos sumobilizuos 
į maskolių kariuomenę ir pasiųs į aną tolimosios Azijos pragarą. At- 
simenu, anais metais prigūžėjo į tą vargšę seminariją, I pirmąjį kursą, 
apie 60 rinktinių berniokų, jų tarpe ir mūsų Jurgis. Bet 1905 metais, 
pradėjus giedrėti karo padangėms (greičiau „pampeklėms“), daugu- 
mas tų savanorių „klierikų“ ūmai išgūžėjo atgal į mylimą pasaulį. Ko 
belauks ir Jurgis - dūmė ir jis lauk. Neištižęs vyrukas kažkaip sugebė- 
jo Estų Arensburge' gimnazijos kursą ir Tartu universitete studijuoti 
mediciną, kurią neblogai įveikė, jog net galėjo pasilikti asistentu chi- 
rurginėj universiteto klinikoj. Pirmojo karo metu dirbo kaip chirurgas 
ir direktorius Raudonojo Kryžiaus traukiny tarp Vilniaus ir Šiaulių. Iš 
to laiko savo keisčiausių, o šiurpiausių nuotykių jis vieną kartą man 
papasakojo šitokį kazusą: gavęs vieną lavoną, jis kuriuo ten savo tikslu 
smeiges savo skalpelį į ta negyvėlį, ir šis vienam momentui atsigove- 
léjo, suvirpėjo iš skausmo... ir tikrai numirė. Nelaimingas chirurgas 
neišsakomai persigandes, kad... nudüres dar gyvą žmogų. 

Po karo grįžęs Lietuvon, kurį laiką užsiėmęs privačia praktika, pas- 
kui darbavęsis, kaip chirurgas, karo ligoninėj. Kai kūrėsi Vytauto Did. 
universitetas, Žilinskas veikiai buvęs užangažuotas skaityti paskai- 
toms apie anatomiją bei chirurgiją. Parašė daug mokslinių darbų iš 
anatomijos bei antropologijos srities. Itin studijavo lietuvių kaukoles. 
Už disertaciją apie jas gavo medicinos daktaro laipsnį. Universiteto 
profesorium išbuvo, su maža pertrauka bolševikmety, iki 1944 metų, 
kada su daugeliu lietuvių išvyko tremtin. Gana anksti emigravo į JAV 
ir apsigyveno pas savo dukrą Vitą, ištekėjusią už dr. P. Vileišio, Water- 
bury, Con. Nors netoli nuo manęs praleido paskutines savo dienas, 
nebeteko su juo susitikti ir maloniai paminėti senas geras (seniams) 
dienas. Mirė jis ten 1957 metais. 


' Miestas Estijoje, dabar Kuresarė. 

Vadinas, su Maironiu nutarėm ir nuėjom to profesoriaus aplanky- 
ti. Matyt, jis buvo kur nors Maironį susitikęs ir pakvietęs lankytis. O 
aš, berods, ir nekviestas, kaip Maironio neatskiriama dalis, o ir Jurgio 
mokslo draugas, drąsiai susijungiau su dainium. 

Daili viliukė besanti netol universiteto. Į skambutį negaišdami at- 
siliepė šeimininkai. Kaip ir pridera, pradėsiu nuo šeimininkės. 

Buvau su ja pasižinęs jau 1919 metais pas Unę Babickaitę. Jos mat 
buvo Panevėžio gimnazijos draugės prieš Pirmąjį karą. Buvo jiedvi 
tuokart apie 23 metų. Abi toli gražu ne bjaurios. Tik Unė reprezen- 
tavo beveik mongolišką tipą, o Ksavera (pavarde Frankaitė) subtilų 
pietvakarių Europos moterį. Gana aukšta, liekna, tamsiaplaukė, gra- 
žios spalvos blyškiu veideliu. Unė buvo plačių užmojų asmuo išplaukt 
į plačius pasaulio vandenis; o Ksavera gyvenimui užsibrėžė daug 
siauresnes ribas: pasilikti tėvynėj, truputį pastudijuot meno (daina- 
vimo, fortepijono muzikos mokykloj), o gyvenimo praktikai naudin- 
gą odontologijos mokslą, bet tą jau iki pasiekiamo dugno. Kodėl ji 
nepabandė pasidaryti artiste, taip ir lig šios dienos nežinau. Gal, kai 
įsimylėjo savo Jurgį, šis ją prikalbėjo nueit praktiniu gyvenimo keliu. 
Bet kodėl ji sau pasirinko gyvenimo draugu kaip tik Jurgį, kuris nei 
savo išore, nei manierom, nei kokiais ypatingais talentais ar gabumais 
nepasižymėjo?.. Ką gi? Meilė yra intymi žmogaus paslaptis. Ir pats 
kartais nesupranta (ypač vėliau), kaip galėjo tą asmenį pamilti?!.. Ma- 
tyti, anuomet regėjo jame kokias mielas sau pačiam ar pačiai vertybes. 
Ksaveros bei Jurgio atveju jai buvo patraukli perspektyva - vyras turės 
pastovią garbią, neblogai apmokamą tarnybą. Be to, yra visuomenin- 
kas, o ir politika jam nesvetima, kažin, gal dar aukščiau kur iškilti. 
O kai pati dar pasirinks gyvenimiškai naudingą pašaukimą, tai abu 
drauge susikurs patogią ir vertingą egzistenciją. 

Įdomu: iš Jurgio studentų teko sužinoti, jog žmonelės studijų metu 
profesorius Jurgis savo gražuolei nė kiek nepataikavo nei jos lepino; at- 
bulai, stengės išjos reikalauti daugiau, negu iš kitų, kad įtikintų esąs be- 
šališkas net savo mielosios žmonos atžvilgiu. Tačiau ir visiems kitiems 
studentams buvęs plėšrus reikalautojas: girdi, laikydavęs saujoj keletą 
kauliukų ir mesdavęs studentui: sugauk ir beregint pasakyk, kas tai 
per kauliukas. Ką jau ką, o anatomiją jo studentai turėjo gerai išmokti. 

Taigi mudu su Maironiu pas tą originalą profesorių. Nei Ksaveros, 
nei Jurgio išvaizda nuo 1918-19 metų beveik nepasikeitus. Jurgio tik 
tie šviesieji skystieji plaukai truputį pasitraukę nuo kaktos į užpakalį 
ir kiek praretėję. Šiaipnjau tas gana augalotas vyrukas vis dar nepra- 
tęs laikytis tiesiai, kaip karys. Vis dar žiūri į tave, tartum susigėdęs, 
nedrąsiai ir šypso, tartum viduj turėtų kokią opą. Matyt, Maironis 
daro jam tvirtą įspūdį. Ir kam nedarytų? Bet šiaip taip bendravimas 
rutuliojas priekin, ir žmonelė savo švelniu kuklumu padeda tai pa- 
prastutei šnekai stumtis. Prisideda ir įprastos lietuviškos vaišelės su 
baltakės stikliuku (ko Maironiui nereikėtų dėl jo prostatos): švelni, 
riebi olandinė silkutė, įmantrios sardinių, lašišų, kilkių, šprotų dėžu- 
tės, lietuviškas kumpis, čia pat dirbtas šveicarinis sūris, na, ir mūsų 
stebuklingas sviestukas su mūsų pačių sūriu... O pyragas, pyragas! O 
ta mūsų pamėgtoji amžinoji arbatėlė!.. 

Įdomus dalykėlis: profesoriaus darbo kambarėly, prie įeinamųjų 
durų, kairėj stovėjo jauno asmens dailūs, dailūs griaučiai. Profesorius 
papasakojo, kad tai jaunos savižudės mergaitės. Jis gavęs leidimą ir 
preparavęs griaučius sau, savo darbo kambariui. Mane tie griaučiai 
tiesiog žavėte žavėjo. Tokie grakštūs, tie kauliukai tokie smulkūs. Ta 
kaukolikė tokia nedidukė, tokia moteriška. Ir šypsnis ne toks jau bau- 
gus, beveik gražus. Ir visuma labai harmoninga. Kiek man minčių bei 
savotiškų jausmų sukėlė... Kas tokia ji buvo, vargšelė? Ir kodėl nusižu- 
dė tokia jauna?.. Turbūt dėl nelaimingos meilės... 

Vieną sykį mudu su Maironiu išgelbėjom, kaip sakant, profeso- 
riaus Jurgio gyvybę. 

Nuėjome pas tuos mielus žmones. Ponia Ksavera liūdnai sako: „Ge- 
rai, kad atėjote: Jurgis serga, o nenori šauktis gydytojo. Bijau, kad jam 
nebūtų užsidegus akloji žarna: jis skundZias skausmais viduriuos, o 
nenori prileisti, kad akloji žarna bédoj". 

Mudu su p. Ksavera tuoj nuėjom Jurgio aplankyt. Jis sopulingai šyp- 
teléjo - stiprinas, nenori pasirodyti rimtai sergąs. Mudu tuoj ėmėm 
įkalbinėti, kad nerizikuotų, o pasikviestų rimtą pilvo ligų specialistą: 
juk reikia neužmiršti, kad gali tai būti aklosios uždegimo pradžia: o 
tai ne juokai: tik atsiminkim a. a. arkivyskupo Jurgio Matulaičio pavė- 
luotos aklosios operaciją, peritonitą ir mirtį. Bet profesorius niekaip 

nenori sutikti, kad jam būtų aklosios uždegimas; čia esą patys nie- 
kai - savaime praeis, ir baigta. Mum spaudžiant draug su ponia, Jurgis 
galop susierzino: „ką jūs čia norite man įkalbėti sveikam ligą! Argi aš 
nesu anatomijos profesorius ir chirurgijos specialistas? Pakankamai 
žinau, kas aklosios uždegimas ir kas tas čia mano menkniekis!“ 

Matydami nenugalėsią kietasprandžio anatomo-chirurgo, išėjom 
į saloniuką pasitarti. Mudu su Maironiu švelniai, bet griežtai patarė- 
me tuoj pat telefonuoti d-rui Kuzmai, kad tuoj pat čion atvyktų, nes 
mum atrodo, jog prof. Jurgis Žilinskis rimtai serga ir yra būtinai rei- 
kalingas chirurgo pagalbos. Tokio specialisto Jurgis paklausys, ir bus 
išvengta gal mirties. 

Ponia tai padarė. Kuzma netrukus atvyko, ištyrė ligonio padėtį ir 
nutarė, jog tuoj reikia daryti operacija, nes aklosios uždegimas tikras. 
Jurgis pats žinąs, ką tai reiškia. Kvailai nesispyriok, apsitaisyk, ir va- 
žiuojam į mano ligoninę, tiesiai į operacijos salę! 

Taip ir padaryta. Kuzma, puikus chirurgus, plačiai žinomas ne vien 
Lietuvoj, operaciją padarė puikiai. Beje, jau buvęs kiek prasidėjęs ir 
plėvės uždegimas - dar truputį pagaišus, būtų buvęs Jurgiui galas. 
D-ras Kuzma po operacijos mums pranešė, kad pavojaus esama, bet 
Žilinskio organizmas esąs stiprus ir esama gražios vilties, jog viskas 
baigsis gerai. 

Taip ir įvyko. 

Baigdamas apie tą kietasprandį profesorių, noriu čia paminėti vieną 
smulkmeną, gana charakteringą. Juodu su Ksavera turėjo dukrą Vitą, 
anuomet gimnazistę. Žinojau, jog ji mokos seselių vienuolių moky- 
kloj. O antra vertus, Jurgis Žilinskis buvo laikomas laisvamaniu, net 
bedieviu. Tad sykį jį klausiu: „profesoriau, kaip čia tatai yra? Jūs, ne- 
tikėlis, leidžiate savo vienturte dukrą mokytis vienuolių mokykloj?“ — 
Jis rimtai nusišypsojo ir truputį gėdingai tarė: „žinau pats, kad tos ten 
mielos seselės nekokios mokslininkės, ir mokslas jų mokykloj ne per 
didelis. Bet ką gi! Jos pozityviai veikia moksleivių širdis ir formuoja jų 
būdą. Ir mano Vitutė myli jas ir jaučias jaukiai su jom ten mokykloj. 
Kam jaunutei mergytei pavydėti tos kuklios laimės jaunystėj, kad ji 
myli ir mylima ir kad jai malonu eit į mokyklą?“ 

Aš nesiginčijau, nes gi visai sutikau su juo. 

Netrukus mudviejų su Maironiu svečiavimasis pas gerus pažįsta- 
mus stipriai paretėjo, nes sugalvojau jam patogesnį, o vienkart kultū- 
riniu-meniniu atžvilgiu įdomesnį bei naudingesnį dalyką: ruošti pas 
mane gana dažnai įvairių menininkų pobūvius, kurie, kaip tikėjaus, 
pateiks dainiui ne vien kultūrinio atgovio bei poilsio, o ir meninės 
atmosferos, grožybinio maisto ir kūrybinio akstino. Gal susilauksim 
vėl, maniau, Maironio lyrinio prisikėlimo. Ir pradėjau ruošti. Bet, kad 
skaitytojams nesusidarytų įspūdis, jog mudu su dainium ėmėme per 
daug ieškoti posilsiui lengvo pavirśutiniśkumo bei tartum lengvu- 
čio meninio pasvaiguliavimo, nukrypsiu truputį į šalį. Parodysiu, jog 
mudviejų darbo diena buvo ne juokais rimta, o tik vakarais atsidė- 
davome pelnytam atilsiui. Maironis visą laiką darbavos kaip Kauno 
kunigų seminarijos profesorius bei rektorius, vienkart ir Vytauto D. 
universitete, kaip profesorius. Tai buvo didžiulis darbas, kur būtų bu- 
vęs nelengvas net ir jaunam vyrui. Tiesa, seminarijoj jis turėjo padė- 
jėją vicerektorių kanauninką profesorių Kazimierą Paltaroką. Bet ir 
šis buvo apkrautas savo specifiniais darbais, tad ne vieną rektoriaus 
uždavinį, kurį, kaip žymiai jaunesnis, būtų galėjęs už rektorių atlik- 
ti, vis tiek to nedarė. Taip buvo iki 1926 metų, kada Paltarokas buvo 
paskirtas Panevėžio vyskupijos vyskupu. Tuokart vicerektorium liko 
kan. Pranas Penkauskas. Man buvo labai įdomu sužinoti, ar Maironis 
skaudžiai pajuto išsiskyrimą su Paltaroku, nes juk juodu atrodė neiš- 
skiriami draugai. Ir dar - ar naujasis vicerektorius gali bent kiek pa- 
keisti tokį išimtinį asmenį Paltaroką? Ir ką gi girdžiu? Maironis man 
sako: „Paltarokas buvo geras vicerektorius. Bet Penkauskas buvo man 
daug geresnis: paslaugesnis man padėti, ryZtingesnis bei drasesnis 
pasiimti ant savo pečių nemaža atsakingos mano naštos“. 

Būtinai reikia čia paminėti tuolaikinį kūrybinį Maironio darbą. No- 
rom ar nenorom jis turėjo pavesti jam nemažą savo laiko bei jėgų dalį. 

Meno kūrėjų, ypač rašytojų bei asmenų su aktoriaus gyslele, toks 
yra likimas, kad jie, sykį pasitrynioję aplink teatrą, nenugalimai pa- 
norsta - pirmieji rašyt teatrui kūrinių (dramų ar operai libretų), o 
pastarieji likt aktoriais ar operos dainininkais. Ir Maironis neišvengė 
tos saldžios ligos: nors tam neturėjo tikro talento, ėmė kurti kūrinių 
teatrui. Dar akademijoj profesorium būdamas ir pamatęs Marijos 

operos! nuostabių pastatymų, užsimojo parašyt lietuviškai operai li- 
bretą - sukūrė tokį lyriškai draminį kūrinėlį Kur išganymas. Nėra tai 
visai vykęs operai libretas, nors turi gražių dainavimui vietelių. Anksti 
po Pirmojo karo buvo tuo libretu susidomėjęs mūsų kompozitorius 
ir operos dirigentas Talat-Kelpša. Jam patariant, Maironis būtų kūri- 
nėlį pritaikęs operos reikalavimams. Bet, deja, mirtis užbėgo už akių 
poetui, o vėliau ir kompozitorius mirė. Maironis yra parašęs dar vieną 
libretą Nelaimingos Dangutės vestuvės. Gal bent tą kuris kompozito- 
rius panaudos operai. 

Dainius bandė kurti ne vien operai, o ir dramai. Sukūrė tris isto- 
rines dramas apie savo mylimuosius praeities didvyrius Kęstutį ir 
Vytautą: Kęstučio mirtį, Vytautą pas kryžiuočius ir Vytautą karalių. 
Kęstučio mirtis, nors iš tų trijų meniniu atžvilgiu silpniausioji, žiūro- 
vams labai patiko ir buvo kartojama daug kurtų: mat ir publika mylėjo 
Kęstutį, o ir Maironį stipriai brangino, net jau anuomet. Kai Kęstutis 
(Kubertavičius) jjojo į sceną ant tikro gyvo žirgo, žiūrovai tiesiog tirp- 
te sutirpo, ir aš su jais: tik mane truputį baimė ėmė: kad tas žirgužis 
nesumanytų kaip tik čia kokį savo reikalą atlikti!.. Laimė - nesumanė. 

Ir dvi antrosios dramos buvo žiūrovų priimtos labai palankiai. Mai- 
ronis galėjo būti patenkintas. Ir, be abejo, jis žymiai atsigavo po to jam 
labai skaudaus reiškinio, kad po Pirmojo karo mūsų literatūros kriti- 
ka ėmė stipriai kritikuoti, o kai kas ignoruoti ar neigti mūsų brangųjį 
dainių, kadangi iš Vakarų bei Rytų buvo papūtę nauji madų vėjai, ir 
Maironis jaunesniems atrodė pasenęs, atsilikęs, ir Paparonis-Šmulkš- 
tys spaudoj jam tarė: „Labanakt, Maironi“!* 

Beje, ta antimaironinė srovė ir susijusi su ja poeto nuotaika iš dalies 
padėjo man glaudžiai suartėti su dainium. Tai prasidėjo 1924 metais 
Palangos atostogose, kada Maironis ir aš gyvenome klebonijoj, dažnai 
susitikdavome, ir aš surasdavau progų pareikšti dainiui savo pagarbą, 
prisirišimą, jo talento pripažinimą, o kartais, taip Palangoj, taip ir Kau- 
ne, pas jį apsilankęs, net išdrįsdavau jam padeklamuoti jo eilėraščių, 


1 Operos ir baleto teatras Sankt Peterburge, įkurtas 1860 m. (rus. Mapuunckuii 
meamp). 

* Paparonis [Antanas Šmulkštys], „Del Maironio poemos „Mūsų vargai“, in: 
Laisvė, Kaunas, 1920-08-22, Nr. 169. 

kas jam labai patikdavo. Tos valandėlės mudu gyvai suartino. O pa- 
darė mudu nebeišskiriamu kitas, labai žmogiškas dalykas: ėmiau 
kviest Maironį pas save, ir tai dažnai, pasisvečiuoti: pakviesdavau 
teatro artistų bei artisčių, operos dainininkų-dainininkių, pianistų, 
smuikininkų ar violončelistų, pavaišindavau, artistai padainuodavo 
su akompanimentu, o galų gale imdavom dainuoti Maironio dainas, 
irjis drauge. Tie pobūviai jam labai patikdavo. Man atsilygindamas, jis 
ėmė ir pas save daryti panašių pobūvėlių su intymiais pažįstamais bei 
kai kuriais artistais ir mane į juos kviesti. Tik skirtumas buvo tas, kad 
pas jį pakviestieji menininkai kaip ir nepasirodydavo su savo menu. 
Vieną tiktai sykį, esant ten Martynui Yčui, vienas antras padeklama- 
vom smulkmenėlių. O gal kokį vieną antrą kartą kas paskambino 
fortepijonu. Šiaip jau vien skaniai pasivaišindavom ir kartais drauge 
padainuodavom populiarių dainelių, ypač paties Maironio. Tačiau tie 
pobūviai pas dainių nebuvo dažni. Daug dažniau aš ruošdavau pas 
save. Svarbu, kad Maironis kuo dažniau butų patenkintas. Ir jis buvo. 
Ir tokia proga Maironis man vieną kartą pasakė saldų komplimentą: 
„Jūs mane pamokėte, kaip galima tinkamai ir maloniai su žmonėmis 
laiką praleisti. Seniau mes susirinkę tuoj imdavom kortuoti. O dabar 
matom, jog besą galima daug verčiau ir maloniau pasižmonėti..“ 


Pobūvių dalyviai 


Betgi įdomu, kas buvo tie mūsų pobūvių dalyviai. 

Buvo tai kažkuomet antrosios dešimties metų, dvidešimtajame 
amżiuj. Ir tai būdavo vienam mažam namuke, Kauno senamiesty, 
kužkur ten aplink idilišką Benediktinių bažnytėlę. 

Gyveno ten Keželių šeima. Tėvelis ar miręs, ar šiaip jau kur dingęs. 
Motinėlė vokiškai rusiško tipo. Buvo ir broliukas, bene mūsų armijos 
savanoris, ar ne karininkas jau. O sesutė mokyta pianistė, baigusi Pir- 
mojo karo metu Petrogrado (Peterburgo) konservatoriją ir tuomet be- 
siverčianti muzikos pamokom. Tokia vidutinio ūgio blondinė, plačiu, 
trumpu veiduku, dulkėtai išblyškusiu, blyškiom ir lūpom, šviesiom 
rimtom akim. Tokia išmintinga, kukli mergaitė, nesiveržianti į meno 
aukštybes. Bandė ją išjudinti a. a. Juozas Talat Kelpša; vargais negalais 

įkalbėjo: pateik mūsų publikai koncertą liaudies namuos; aš gausiu 
leidimą panaudoti operos orkestrą ir pats diriguosiu. Galop ji sutiko. 
Juodu parinko tokį klasikinį, gražiai bravūrinį koncertą. Žinoma, ir 
aš nusiskubinau. Klausytojų susirinko užtenkamai. Koncertas atlikta 
puikiai. Keželytė būtų galėjus rodytis ir dar, ir dar. Bet nebesirodé. 

Taigi, pas ją kažkaip susidarė šitoks muzikos mėgėjų būrelis: jos 
muzikos draugė pianistė Aleksandra Dirvianskaitė su dainavimo 
mokytoja Klau, kresna, apdribusia vokiečių tipo ponia, anų dviejų 
pianisčių peterburginė draugė, visos trys didelės Kipro Petrausko gar- 
bintojos. Kai vieną kartą aš jį truputį pakritikavau, tai jos smarkiai 
užsipuolė mane, duodamos suprasti, jog daug didesni muzikos au- 
toritetai garbinte garbino Kiprą Peterburge. Net afišose prieš vaidi- 
nimus Kipro pavardė, šalia Šaliapino, Sobinovo ar Smirnovo, buvusi 
spausdinama lygiai didelėm raudonom spalvom!.. Žinoma, tai mane 
triuškinte sutriuškino. [...] 

Aleksandros Dirvianskaitės uždavinys buvo mūsų rately surasti 
mums talentingų dainininkių iš savo radinių, joms paakompanuoti, 
o ir pačiai ką nors gražų mums paskambinti, ką ji uoliai ir sėkmingai 
atlikdavo. Ji tatai suteikė mums malonumo ne kartą atsivesdama pas 
mus pasiklausyti dvi būsimas operos žvaigždutes Mažrimaitę bei Za- 
niauskaitę, kurios padainuodavo mum ir solo, ir duetų, vis pritarant 
pianinu panelei Aleksandrai. O aš pats pas prel. Dambrauską pačiu- 
pau mūsų rateliui pradedančią dailiai smuikuoti Lietuvininkaitę, kuri 
netrukus buvo priimta smuikininke į operos orkestrą. 

Ne visi tie korifėjai ar korifėjos turėjo garbės džiugint Maironio 
dvasią: kai jis 1932 mirė, teko jiem teikti meninio malonumo antram 
musy patriarkui Adomui Jakštui. Kol buvo gyvas, Maironis mane pra- 
šė nekviesti į mūsų imbuvius Jakšto: girdi, šis, kaip koks tamsus de- 
besis, temdysiąs mum džiaugsmą. Ką ir dariau, nors nebuvo lengva 
išvengt nekvietus savo artimiausiojo kaimyno, kuriam mūsų balsinga 
laimė buvo aiškiai girdėti. Bet, Maironiui mirus, ir tą senelį patriarką 
įtraukiau į savo ratelį. Tik apie tai plačiau kitoj vietoj. O čia pami- 
nėsiu dar ir to meninio ratelio paprastuosius klausytojus. Be manęs 
paties, tai buvo Jurgis Talmantas, Viktoras Kamantauskas su žmona 
Irena, Povilas Gaučys, Vytautas Graičiūnas su žmona Une Babickaite 

ir kartais Petras Kubertavičius su žmona Vainiūnaite. Būdavo ir atsi- 
tiktinių svečių, kaip štai, Aleksandras Stulginskis, Putinas Mykolaitis 
su būsimąja Mykolaitiene-Kvedaraite, kun. prof. Morkus Morkelis ir 
kleb. Vincas Mieleška. 

Vakarėlių programa - po trumpo pasiplepėjimo eidavo dainininkų 
bei dainininkių pasirodymas solo ir duetais, pritariant pianu Kačia- 
nauskui ar Dirvianskaitei, paskui kurio smuikininko ar violončelisto 
pasireiškimas irgi su pianu. Na, ir Dirvianskaitės paskambinimas pia- 
nu. Tuomet kuklutės vaišės, net ir su Śiokiais tokiais stikliukais, bet be 
apsisvaiginimo. Nė iš tolo! Galop - laisvė! Po trumpų kokių meninių 
žygelių - lietuviškos dainų dainelės visų gerklėms, jau nebe tokios 
meninės, tačiau visų mūsų mylimos, ypač Maironio. 


Artinas galas 


Deja, tas laikotarpis, kuriame bandžiau sudaryti dainiui patogias są- 
lygas, įspūdžius, nuotaikas kurti naujų lyrikos šedevrų, mum jų nebe- 
atnešė. Maironis besukūrė vien eilę proginių eilėraščių, maldų ir him- 
nų, jau nebe maironiškų, nebe tokių, kokius kurdavo seniau. Prie šios 
kategorijos priskirčiau „Neapleiski mūsų, Motinėle“, „Himną Kristui 
Karaliui“, „Federantų himną“, „Jaunosios Lietuvos himną“. Bet šiuo pat 
metu Maironis sukūrė ir labai vykusių satyrų, kaip „Kai kam“, „Nuolat 
verkšlenantiems politikams“, „Apsaugok, Viešpatie“, „Lietuva, didvy- 
rių žemė“. Tie posmai primena senuosius Maironio šmaikščius čyžius, 
kaip „Mokslo draugams“, „Vintas“, „Mūzos pavojuje“. Ne kartą prašiau 
Maironį, kad rimtai atsidėtų satyrai, nes tam turi aiškaus talento. Bet 
jis juokais atsikirsdavo maždaug taip: „Kai labiau senstelsiu, vietoj 
plunksnos imsiuos botago..“ Ir kūrė sau toliau praeities draminius 
kūrinius. Kaip jau esu minėjęs, žiūrovai labai mėgdavo tuos kūrinius, 
kadangi mėgo savo tautos praeitį, o vienkart ir patį autorių, kaip tau- 
tos dainių: bilietai būdavo išpirkti, ir veikalai ilgai laikydavos scenoj. 
Meno atžvilgiu jie nebuvo stiprūs. Tačiau pažanga buvo aiškiai ma- 
tyti: silpniausia buvo pirmoji tragedija Kęstučio mirtis; jau stipresnė 
drama Vytautas pas kryžiuočius: čia jau skysto sentimentalizmo kaip 
ir nebėra, ir veikalas kompaktingesnis, ir turinys solidesnis; trečioji 

drama, nors ir per daug išplėsta bei turinio perkimšta ir neturi už- 
tenkamos dramai įtampos, betgi turi geros dramai medžiagos, kurią 
geras bei prityręs režisierius sumaniai apdorojo ir pavertė visai įma- 
noma drama. 

Maironis savo dramas rašė, kruopščiai studijuodamas laiką bei as- 
menis, daug taisydamas, net svetimo patarimo ieškodamas. Berods, 
jau esu minėjęs, kaip net su manim, mažiuku, yra taręsis, kai baigė 
savo didžiausiąją dramą Vytautą karalių. Davė man storą rankraš- 
tį perskaityt ir pasakyt savo nuomonę. Atsisakyt negalėjau. Betgi ir 
uždavinys tai buvo! Perstudijuok tokį didžiulį veikalą, suvok jį, susi- 
daryk tikslią nuomonę, kad galėtum, jei autorius paprašys, duot jam 
patarimų! O tas autorius - ne bet kas, o pats Maironis! 

Perskaičiau labai atsidėjęs, suradau stipriąsias ir silpnąsias puses, 
susidariau pataisų litaniją ir baimingai nuvykau pas didįjį bičiulį. La- 
bai atsargiai, net švelniai, pasakiau, ką permąstęs, ir baugiai laukiu. 
O Maironis, labai rimtu veidu, tyli. Matyt, mano išvadas priima. Pa- 
galiau sako: „žinai ką? Ar negalėtum imt ir sudaryt planą, kaip reiktų 
apdoroti veikalą?“ - Aš, pamąstęs, kiek galėdamas mandagiau, atsi- 
sakiau: „Girdi, nesąs tikras dramaturgas; o jei ir suprasčiau, kaip rei- 
kia tas veikalas dramiškai perkurti, tai juk būtų iš tikro tas veikalas 
sukurti. Ne, geriausiai duokit rankraštį mūsų prityrusiam režisieriui 
Borisui Dauguviečiui: jis tikrai tinkamai veikalą sutvarkys, pritaikys 
scenai ir pastatys. Ramiai juo pasitikekit". 

Maironis taip ir padarė. Tačiau dejavo: kad tas režisierius taip ap- 
karpęs rankraštį, jog belikę beveik tik griaučiai! 

Nuėjom į premjerą. Maironis žiūri ir nerimsta: „Tas Dauguvietis 
verčiausias vietas išmetė!“ Aš raminu ir guodžiu dainių: „nenuliūskit! 
režisierius atliko darbą, kiek aš nusimanau, gerai; netrukus ir pats įsi- 
tikinsit!.“ 

Pertrauka. Žiūrovai ploja karštai bei tirštai, ka bekalbėt apie il- 
gumą. Na, mat, sakau dainiui. Eiva už kulisų pasveikint ir padėkot 
Dauguviečiui. Nuėjova. Padėkojova. Sutikova ir Vytautą karalių-Ku- 
bertavičių. Ir jam nuoširdžiai paspaudėm ranką. Maironis ėmė žiūrėt 
į padėtį jau daug šviesiau. Ir pradėjo ruoštis naujiems kūrybiniams 
žygiams. 


627 


Tačiau galas buvo jau nebe toli. Apie 1927 metus Maironį ištiko liga, 
kuri ištinka daugumą senyvų vyrų: prostatos išplitimas. Poetas gydės 
pas prof. d-rą Kuzmą. Liga tai palengvėdavo, tai pasunkėdavo. 1932 m. 
birželio pradžioj raginau dainių važiuoti drauge vasaroti, būtent, į 
Palangą, kadangi ten, ligai pablogėjus, būtų galima lengvai pasiekti 
gerą gydytoją. Bet Maironis besąs pasiryžęs pirma vykti pas vieną savo 
mokslo draugą kleboną Panevėžio apylinkėse, o paskiau būtinai at- 
vyksiąs ir į Palangą. 

Tačiau liga lėmė kitaip: kaip tik ten, gilioj provincijoj, ištiko krizė. 
Bičiuliai jam patarė sėst į automobilį ir skubiai dumt į Kauną pas savo 
Kuzmą. Bet Maironis pabijojęs, kad pakeliui automobilis galįs sugest, 
o kas tuokart? Tad Panevėžy sėdęs į traukinį. Gi tai juk ilgoka kelionė. 
Taip tatai urinos nuodai stipriai apnuodijo visą poeto organizmą, ir, 
nepaisant visų daktarų pastangų, atėjo mirtis. 

Prieš pat mirtį dar nuėjau jo aplankyti Kauno miesto ligoninėj. Be- 
sijaučiąs neblogai, net atsikėlęs ir besėdįs ant lovos krašto. Gyvai pa- 
sikalbėjom apie kai kuriuos literatūros klausimus. Palietėm Henriko 
Sienkiewicz'iaus lietuvystę. Aš priminiau Maironiui, jog ir pats Sen- 
kevičius laikė save kilme lietuviu, ką ir jo pirmasis literatūrinis slapy- 
vardis rodo: Litwos. Ir Pirmojo did. karo metu gyvendamas Šveicarijoj 
ir surinkęs nemažą sumą pinigų savo tautiečiams šelpti, nurodė, kad 
atitinkama suma būtų paskirta ir etnografinei Lietuvai. Su tais faktais 
mūsų dainius sutiko, tik pasiskundė, kad Senkevičius, girdi, savo gar- 
siojoj trilogijoj' išvedęs lietuvius vien neigiamus ar juokingus tipus, o 
idealius vien lenkus. Čia aš išdrįsau Maironiui truputį pasipriešinti: juk 
šauniausiasis bei psichologiškai giliausiai pavaizduotasis herojus yra 
kaip tik lietuvis Andrius Kmitas, o idealiausioji mergina - žemaitikė 
Bilevičiūtė. O nereikia užmiršti, jog vienintelis šventasis karžygys kan- 
kinys yra kaip tik žemaitis Longinus Podbipienta. Kad jis paviršutiniš- 
kai žiūrinčiam atrodo lyg kvailutis ir juokingas, tai vien tik jo krikščio- 
niškas nusižeminimas bei kuklumas; o šiaip jis yra labai išmintingas ir 
garsiojo hetmono Jaremos aukštai vertinamas rimtuose klausimuose. 


' Henrikas Senkevičius, Ogniem i mieczem (Ugnimi ir kalaviju, 1883-1884), Po- 
top (Tvanas, 1884-1886), Pan Wolodyjowski (Ponas Volodyjevskis, 1887-1888). 

Vadinas, šnekučiuojam sau ir nė manyte nemanom gresiant pavo- 
ju. Tariamés, ką darysią, kai ligonis išeis iš ligoninės. Aš žadėjau su- 
daryti tuokart šaunų pobūvį jo pagijimui atšvęsti. Rinkome kviestinų 
pažįstamų sąrašą. Išėjau pilnas vilties. 

Vaikščiojau Nemuno krantine. Ir štai ateina Tumas-Vaižgantas. 
Matydamas mane taip gerai nusiteikus, jis rimtai mane klausia: „O ar 
žinai, kad. prof. Kuzmos apskaičiavimu, mūsų Maironis šiąnakt mirs? 
apnuodytas organizmas tiek tik beturįs jėgų!“ 

Nenorėjau tikėti. Tačiau sekantį rytą, birželio 28 d., labai anksti, 
dar gulėdamas, išgirdau bažnyčių varpus gūdžiai skambant. Vadinas, 
Maironis mirė!.. 

Laidotuvės buvo didingos. Didžiulė Kauno katedra buvo pilnų pil- 
na. Turbūt, visi Lietuvos įžymesnieji žmonės buvo čia. Daugelis verkė. 
Ir aš negalėjau suvaldyt ašarų. Ką gi! Maironis, ir kaip kūrėjas, ir kaip 
žmogus, buvo vertas visos tautos ašarų... 


Mykolas Vaitkus, Nepriklausomybės saulėj (1918-1940): Atsiminimai, t. 7, 
d. 3 (Nidos knygų klubo leidinys Nr. 72), London: Nida, 1969, p. 13-79. 


Petras Vateikis 
Paskutinis viešasis Maironio pasirodymas 


Tai buvo 1932 metų birželio mėn. 15 d. rašytojo kanauninko Mykolo 
Vaitkaus bute Kaune. Tą dieną susituokė Vaitkaus sūnėnas Edvardas 
Vojevodskis. Plačiau apie Vojevodskį Vaitkus yra parašęs savo atsimi- 
nimuose. 

Sutuoktuvių iškilmėse dalyvavo artimi Vaitkaus draugai: Jonas Ma- 
čiulis-Maironis ir Juozas Tumas-Vaižgantas. Viso pobüvyje dalyvavo 
apie 20 asmenų. Sutuoktuvių apeigose aš buvau Edvardo Vojevodskio 
pabrolys. Svečių tarpe taip pat dalyvavo ir Valstybinio dramos teatro 
artistai Antanina ir Petras Kubertavičiai, pora žurnalistų ir kiti ma- 
žiau žinomi asmenys. 

Vytauto bažnyčioje sutuoktuvių apeigas atliko kanauninkas 
M. Vaitkus, pastarajam asistavo Tumas-Vaižgantas. Sutuoktuvių metu 

buvo ir Maironis, kuris bažnyčioje sėdėjo aukštesnio rango dvasiš- 
kiams skirtoje vietoje. 

Po sutuoktuvių M. Vaitkaus bute buvo surengta kukli vakarienė. 
Vakarienės metu jokių svaiginančių gėrimų nebuvo. 

Suprantama, kad svarbiausi asmenys svečių tarpe buvo Maironis- 
Mačiulis ir Tumas-Vaižgantas. 

Vakarienės organizatorius ir šeimininkas Vaitkus pobūvį taip tvar- 
kė, kad nei vienam iš svečių ypatingo dėmesio neskyrė. Visi svečiai 
Vaitkui, kaip šeimininkui, buvo lygūs, visus, nežiūrint rango ir visuo- 
meninės padėties, vienodai traktavo. Jei ir buvo jaučiamas šeimininko 
Vaitkaus ypatingesnis dėmesys vienam iš svečių, tai tas asmuo buvo 
tuolaikinio dramos teatro artistė Antanina Vainiūnaitė-Kubertavičie- 
nė. Bet tai buvo daroma ypatingai taktiškai. Ta pačia proga noriu pa- 
rašyti štai ką: 

Visi kauniečiai teatro mėgėjai žinojo, koks didelis teatro mėgėjas ir 
žinovas buvo Mykolas Vaitkus. Pastarasis apart poezijos rinkinių buvo 
parašęs ir dramą Žvaigždžių duktė, kuri buvo gana aukštai vertinama. 
Taip pat buvo žinoma, kad iš dramos artistų Vaikus bene daugiausiai 
vertino artistę Antaniną Vainiūnaitę-Kubertavičienę. 

Kiek dabar prisimenu, Mykolo Vaitkaus ir Antaninos Kubertavi- 
čienės pokalbių tema buvo tuo laiku Kaune dramos teatro statomų 
dramos veikalų siužetai, vertinamos atskirų aktorių atliekamos rolės 
ir pan., t. y. teatralinės temos. 

Maironis į pobūvį atvyko paskutinis. Rankos paspaudimu pasisvei- 
kino su arčiau jo esančiais svečiais, šypsodamasis linktelėjo galvą liku- 
siems svečiams ir Vaitkaus nurodytoje vietoje atsisėdo prie vaišių stalo. 

Laimingo atsitiktinumo dėka aš pirmą kartą taip arti stebėjau Mai- 
ronį. Stebėjau įdėmiai, stengdamasis nepraleisti jokių smulkmenų 
Maironio elgsenoje. Ir tai suprantama. Maironis dar iš gimnazijos 
laikų buvo mano mėgiamiausias poetas. Ir tai ne be Teofilio Tilvyčio 
įtakos, kuris buvo mano mokslo draugas Utenos „Saulės“ gimnazijoje. 

Viso pobūvio metu Maironis buvo be nuotaikos, atrodo, sunkių 
minčių kamuojamas, ko tai giliai susimąstęs, nekalbus. Maironio vei- 
das buvo peleninės spalvos, akys apsiblaususios, paslėptos giliai aki- 
duobėse, pabrinkusiais, raukšlėmis išvagotais skruostais. Retkarčiais 


630 


vienu kitu žodžiu pasikeisdavo su Vaižgantu, Vaitkumi ir arčiausiai 
sėdinčiomis Kubertavičiene ir pastarosios asmenine drauge Kaman- 
tauskiene („Eltos“ direktoriaus žmona). Matėsi, kad jos norėjo Mairo- 
nį išblaškyti (kaip vėliau man pasisakė Kamantauskienė), bet tai joms 
aiškiai nepavykdavo. Nenorėdamos būti įkyrios, palikdavo Maironį, 
paskendusį savo mintyse. Tingiai, nuvargusiu žvilgsniu retkarčiais 
apžvelgdavo svečius, ilgiau stabtelėdamas ties vienu ar kitu, kuris 
jam, matyti, buvo įdomesnis. 

Bet kaip skirtingai Maironis ir Vaižgantas pasirodė svečių pobū- 
vyje. Kokie jiedu buvo skirtingi savo charakteriais, elgesiu. Maironis 
imponavo savo solidumu, rimtumu. Maironiui priešingybė buvo Tu- 
mas-Vaižgantas. Pastarasis žavėjo mus savo nepaprastai pakilia nuo- 
taika, jumoru, nepaprastu gyvumu-judrumu. Neapsiriksiu pasakęs, 
kad nebuvo svečio, prie kurio jisai nebūtų priėjęs, prakalbinęs, ką 
nors pasiteiravęs. 

„Ko sėdite nosis pakabinę, geriau padainuotumėte“, - ir pats duo- 
davo toną kokiai nors liaudiškai dainai. 

Prisimenu, kad Tumas-Vaižgantas padarė pastabą dėl Kuberta- 
vičienės atliktos rolės. Per visą pobūvyje laiką Tumas-Vaižgantas su 
Maironių tik retkarčiais persimesdavo keletą žodžių. Tumas buvo „pa- 
skendęs“ svečių tarpe, mažai kreipdamas dėmesio net į patį pobūvio 
šeimininką Vaitkų. 

Neperdėdamas gali tvirtinti, kad Tumas buvo pobūvio „gyvasis 
sidabras“. Buvau girdėjęs, kad Tumo charakteryje nemažą vaidmenį 
vaidino emocijos. 

Neapsieita ir be incidentų. O buvo taip: Maironiui apleidus pobūvį, 
svečiai pasijuto laisviau. Dingo įtempimas, o kai keletui minučių pali- 
ko svečius ir Tumas su Vaitkumi, visi pasijutome kaip namie. Moterys 
nesivaržydamos pasiėmė lūpų pieštukus ir kitus grožio atributus, vyrų 
lūpose kaip mat atsirado cigaretės. Tais laikais rūkymas buvo madin- 
gas ir moterų tarpe, todėl pastarosios traukė tabako dūmą. Kambarys 
paskendo dūmuose. Staiga kambario duryse pasirodė Tumas. Skubiu 
žvilgsniu permetė visus susirinkusius, kiek ilgiau sustodamas prie 
rūkančių moterų, paraudo ir pakeltu balsu sušuko: „Gėdos turėkite 
iš kambario padaryti išvietę, - ir skubiu, smulkiu, Tumui būdingu 

žingsniu ko ne bėgte pribėgo prie lango, plačiai jį atidarydamas. Po to 
ką tai aštraus pasakęs rūkančių moterų adresu, skubiai išėjo iš kam- 
bario. Pasidarė nejauku. Nuotaika buvo sugadinta. Visi metė rūkyti. 
Praėjus keletui minučių, vėl pasirodė Tumas, linksmas, su gera nuo- 
taika ir purtydamas savo gražią baltą galvą, kreipdamasis daugiau į 
moteris, kone įsakančiai pasakė: „Ko gi čia dabar pakabinote nosis. 
Juk čiavestuvės, bet ne pakasynos“. Prislėgta nuotaika kaip mat dingo. 

Vestuvių pobūvis tęsėsi maždaug iki 1231 val. nakties. Kiek pame- 
nu, Maironis pobūvį paliko apie 9-10 val. vakaro. Tumas kokia valanda 
vėliau. 

Praslinkus trylikai dienų nuo aprašyto vestuvių pobūvio, 1932 m. 
birželio 28 d. Maironis mirė. 

Tokiu būdu aukščiau aprašytas vestuvių pobūvis Maironiui buvo 
paskutinis viešas pasirodymas. 


Kaunas, 1984-02-21. 
MLLM R3 25617. 


632 


Kultūros žmonės apie Maironį 


Jackus Sondeckis 


24 spalio susirinkome pas Maironį ant pirmos istorijos lekcijos. Susi- 
rinko 16 vyrų ir 5 moters. Maironis prižadėjo mokyti kas sekmadienį. 
Prakalboje išsitarė, jog jam malonu pamokyti mus istorijos, nes, sako, 
išjūsų būrelio gal atsiras nors vienas, katras, pabaigęs mokslus, užsiims 
istorija - Lietuvos istorikų beveik ir nėra. Pirmas istorikas S. Daukan- 
tas, bet jo istorija nemoksliška, be to, šį tą rašė J. Šliūpas. [...] Išsitarė, 
jog istorija pas mus už visai nereikalingą mokslą buvo laikoma, dėl to ji 
dabar užmiršta. Priežastys gi esančios tame, kad lietuvių (moksleivių) 
dauguma užsikrėtę socializmu, o paskutiniojo principai kosmopolitiš- 
ki. Jo prakalba man nepatiko, ir supratau, jog jis aiškins tendenciškai. 
[...] Po šitos prakalbos ne kurie draugai pyksta ant valdybos už tai, kad 
ši sauvališkai pasielgusi, pakviesdama Maironį; jie taipgi sakė, jog pas 
Maironį mes nieko neišmoksime. Tai Jonaitis ir Dirkis. Kitą sekma- 
dienį vėl susirinkome (23 ypat.). Apsakinėjo nuo pat pradžios. Lekcija 
nepadarė jokio įspūdžio, nes iškalba jo visai bloga. Taip lankėme jį, ro- 
dos, iki Velykų. Istorijos, rodos, priėjome iki Jogailos laikų. Kiek išmo- 
kome, sunku spręsti. [...] Vieną kartą Maironis klausia vienos panelės, 
nežino, kitos — taip pat nežino, taip iki galo nemokėjo nei viena. Pra- 
dėjo klausinėti vyrų; keli nemokėjo, bet kitasai atsakė. Maironis nusi- 
juokė ir sugedino. [...] Atsisakius Leonui išguldinėti literatūrą, pirmin. 
kreipės vėl prie Maironies. Šitas apsiėmė. Aiškino vieną sekmadienį li- 
teratūrą, o du istoriją. Literatūros perėjome iki Donelaičio (priskaitant 
ji). [...] 6 vasario Maironis pasakojo apie Donelaitį. Atėjo 14 ypatų. [...] 
Paskutinysai susirinkimas pas Maironį buvo 18 balandžio. [...] Tame 
pat susirinkime nutarėme nusiimti fotografiją, nutarta pakviesti Mai- 
ronį, Jakštą, Čiurlionienę ir Leoną. Galima paminėti, jog paskutiniame 
susirinkime neužmiršome pagerbti a. a. Čiurlionį atsistojimu. 


Parengė Vladas Žukas. 


„Atsiminimai“, in: Literatūra ir kalba, p. 601-602. 

Mikalojus Lomanas 


1910-1911 m. Kaune veikė liberalinių tendencijų moksleivių kuopelė, 
kurios pirmininkas paprašęs Maironio paskaityti paskaitų apie Lietu- 
vos istoriją Poetas sutikęs. Įspūdžius apie susitikimus su poetu ir už- 
rašinėjo būrelio dalyvis J. Sondeckis. Ištraukas iš jo dienoraščio išrašė 
M. Čilvinaitė 1936 m. liepos 1 d. Šiauliuose. 

Rašytojui rūpėjo ne vien literatūrinės problemos, bet ir Lietuvos 
liaudies gerovė. Savo namuose Maironis buvo įsteigęs mergaičių 
namų ruošos mokyklą, berods, dvimetę, bet, prasidėjus Pirmajam pa- 
sauliniam karui, mokslas nutrūko. Nedidelis būrys mergaičių mokė- 
si ir gyveno Maironio namuose. Jas mokė šeimininkavimo - virtuvės 
meno, kambarių tvarkymo, siuvinėjimo rankdarbių, o svarbiausia — 
būti mandagioms, nuolankioms ir kuklioms. Sode ir gėlių darželyje 
pats poetas aiškindavo mergaitėms, kaip sodinti, prižiūrėti gėles, kad 
būtų tikrai gražus rūtų darželis. Mokė sodininkauti. Dėl to Maironis 
turėjo ir bėdos - kai išeidavo su mergaitėmis į sodą, darželio tvarkyti, 
tuoj klierikai iš kitų rūmų supuldavo prie langų, tad Maironis turėjo 
dirbti su mergaitėmis darželyje tada, kai klierikai pamokose, - atseit, 
kad nevestų jaunų kunigėlių į pagundą. 

Apie šią mokyklą man ne kartą yra pasakojusi mano sesuo Emilija 
(g. 1899 m.), kuri ją lankė 1913-1914 m., bet nebaigė, nes užėjo karas 
(mes tada gyvenome toli nuo Kauno, dabartiniame Pasvalio rajone). 

Maironis turėjo turbūt nuosavus arklius ir karietą, su kuria važiuo- 
davo pasivažinėti. Ne kartą ir mano seseriai teko kartu su Maironiu 
ir kitomis mergaitėmis, kiek jų tilpdavo karietoje, pasivažinėti. Daž- 
niausiai važiuodavo į Aleksoto kalnus. Važiuojant poetas daug pasa- 
kodavo apie senovę, apie svetimus kraštus, bet svarbiausia - kaip rei- 
kia mylėti savo kraštą, savo tėvynę Lietuvą. 

Vėliau, kada mano sesuo šeimininkavo pas mūsų dėdę kunigą Juo- 
zą Lomaną Žarėnuose, Maironis porą kartų aplankė Žarėnų kleboną, 
ir seseriai teko ruošti svečiui pietus. 

Man Maironį tekdavo matyti paskutiniaisiais jo gyvenimo metais. 
Tuo metu (1930-1932 m.) dirbau Kauno telegrafo stotyje telegramų iš- 
nešiotoju. Rašytojui telegramų būdavo dažnai, ypač daug per Jonines. 

Paskambinus duris atidarydavo dažniausiai pats poetas. Aiškiai pri- 
simenu jo stambią figūrą, didingą rūstoką veidą ir žvilgančius akinius. 
Pakviesdavo į kambarį arba palaukdavau koridoriuje, o Maironis tele- 
gramą irlydraśtj nusinešdavo į kabinetą, pasirašydavo rašalu ir, atsikėlęs 
nuo rašomojo stalo, atnešdavo raštelį, padėkodavo. Žinoma, neužmirš- 
davo duoti arbatpinigių, kartais ir ranką paspausdavo. Nors iš pažiūros 
atrodė labai išdidus, bet buvo demokratiškas ir laiškininkų nelaikė už 
nieką. O kada Maironio nebūdavo namuose, duris atidarydavo jo se- 
suo, labai simpatiška moteriškaitė. Ji pasirašydavo už gautą telegramą 
ir užkalbinta imdavo pasakoti apie poetą, rodydavo jo lazdą, lietsar- 
gį, prieangyje pakabintus jo paltus, parodydavo kabinetą, biblioteką. 


„Atsiminimai“, in: Literatūra ir kalba, p. 602-603. 


Antanas Aleksandravičius 


Kambariuose ant lentynų ir grindų daug gipsinių figūrų, bareljefų, 
biustų ir portretų. Čia pat ir jų autorius, jau žilas ilgą gyvenimo kelią 
praėjęs, tačiau dar energingas ir žvalus skulptorius A. Aleksandravi- 
čius. Tarp daugelio jo gyvenime sutiktų žmonių buvo ir poetas Mairo- 
nis. Skulptorius iki šiol gerai prisimena pažintį su juo. 

- Kada ir kur jūs susipažinote su Maironiu? - užduodu jam klausi- 
mą. Aleksandravičius pradeda pasakoti: 

- Kaune, Maironio namuose, 1913 m. buvo įsteigta tokia „dailių- 
jų išdirbinių“ mokykla. Aš dėsčiau toje mokykloje piešimą, lipdybą ir 
braižybą. Taip ir susipažinome su Maironiu. 

- O kas buvo tos mokyklos įsteigėjas? 

- Mokykla buvo įsteigta Maironio ir kitų kelių kunigų rūpesčiu ir lė- 
šomis. Maironis buvo baisus patriotas. Mokėjo man už pamokas 25 rub. 
per mėnesį ir dar duodavo pietus. Ten pat dar buvo moterų „virimo kur- 
sai“, tai jos ir gamino valgį visai mokyklai, - paaiškina skulptorius. 

- O kieno vaikai lankė tą mokyklą, - pasidomėjau aš. 

- „Dailiųjų išdirbinių“ mokyklą lankė daugiausia varguomenės vai- 
kai. Nemaža dalis jų buvo iš prieglaudos. Pamokas vienu metu lankė 

ir Maironio sesers dukra J. Lipčiūtė, mokėsi pas mane ir jo liokajus 
Pipinys, - gerai prisimena skulptorius savo buvusius mokinius. 

- Girdėjau, kad Maironis buvo gana skūpus. Bet, atrodo, jis nebuvo 
toks didelis šykštuolis, jei leido į mokslus net savo liokajų? 

Atsakydamas į mano klausimą, skulptorius papasakojo tokį atsiti- 
kimą: 

- Kartą tas minėtas liokajus kelias dienas nepasirodė pamokose. 
Kai atėjo, paklausiau, kur buvo prapuolęs. Vaikinas atsakė, kad šei- 
mininkas buvo jį uždaręs daboklėn. Dingo mat Maironio mėgiamas 
sidabrinis šaukštas. Tai jis įtarė, kad tarnas bus jį pavogęs. Gerokai 
aptampė jam ausis ir uždarė į tamsų sandėliuką, kol prisipažins. Bet 
paskui rado kažkur tą savo šaukštą užsimetusį. Jausdamas savo kaltę, 
paglostė liokajų ir davė jam 10 aukso rublių. 

- Ar galite pasakyti, kaip atrodė Maironis ir kokį įspūdį jums pada- 
rė, pamačius jį pirmą kartą? 

- Maironis buvo didelis, stambus ir stiprus vyras. O šnapso galėjo 
pakelti - kiek pilsi, tiek telpa. Tik jis prisilaikydavo, daug negėrė, o 
galėjo, - pusiau juokais charakterizuoja jis Maironį. 

Pasidomėjau, kokius žmones jam teko matyti lankantis poeto na- 
muose. Trumpai pagalvojęs, skulptorius prisimena: 

- Pas jj lankydavosi daug visokių žmonių. Ir vyrų, ir moterų. Būda- 
vo ten kartais ir kun. A. Dambrauskas. Tai buvo tikras velnias. Gyve- 
no kaip ubagas. Kambary tik geležinė lova be čiužinio. Šalta, drėgna. 
Šnapso nė į burną neėmė ir baisiai garbavojo bedievius. Keikė skulp- 
torių J. Zikarą, kad tas nulipdė modernišką madoną, panašią į nuodė- 
mingą bobą. Iš viso jis buvo labai keistas. Lyg ir trenktas, - gyvai jis 
užbaigia J. A. Dambrausko charakteristiką. 

Kol aš formuluoju sekantį klausimą, skulptorius toliau dėsto savo 
nuomonę: 

- Maironis buvo labai išsilavinęs ir protingas vyras. Jis net nesutarė 
su kai kuriais kunigais dėl jų siaurų pažiūrų ir tamsuoliškumo. Tokių 
net nejsileisdavo į namus. Taip pat jis labai nemėgo sulenkėjusių lie- 
tuvių, kurie varžosi savo gimtosios kalbos. Pasipiktinęs jis prisimin- 
davo A. Baranauską. Sakė: 

- Aš jam parašiau lietuviškai, o jis man - lenkiškai atsakė. 

Pasakotojas nutyla, rodos, susimąsto apie anuos tolimus savo jau- 
nystės laikus, stengdamasis mintyse atkurti charakterius, buvusių 
pažįstamų bruožus. Tyliu ir aš. Galvoju, apie ką dar reiktų paklausti. 
Tarsi tęsdamas pradėtą mintį, skulptorius vėl prabyla: 

- Į bažnyčią Maironis ėjo labai retai ir tik iš reikalo, nes niekad ne- 
turėjo laiko. Aš pats nelankiau bažnyčios, tai nemačiau Maironio nei 
pamaldas laikant, nei pamokslą sakant. Bet jau šiaip nesu girdėjęs, 
kad jis kada minėtų Kristų ar Panelę Švenčiausią, nebent tik skaity- 
damas evangeliją. 

- Kaip manote, ar buvo jam galimybių tapti vyskupu? 

- Taip, Maironis greitai kilo dvasinės karjeros laiptais ir progai pa- 
sitaikius tikėjosi tapti vyskupu. Taip tikriausiai ir būtų buvę, bet tas 
bjaurybė Skvireckas pakišo jam koją. 

- Kokiu gi būdu, - paklausiau. 

- Ogi štai kokiu, Jis išvertė į lotynų kalbą Maironio meilės eilėraš- 
čius ir nusiuntė juos į Romą Šventam Tėvui. Ar gali įsivaizduoti, kaip 
tas išsižiojo? Taip Maironis ir negavo vyskupo kėdės. 

Pasiteirauju, koks buvo Maironis gyvenimo pabaigoje, kokios buvo 
jo nuotaikos... bet skulptorius atsako, kad buržuaziniais laikais sutik- 
davo Maironį retai, matydavo jį tik iš tolo ir jokių bendrų reikalų su 
juo neturėjo. Neteko jam būti ir Maironio namuose. Tad nutyliu savo 
tolimesnius klausimus ir atsisveikinu. Mintyse išsinešu, nors ir ne vi- 
sai išbaigtą, nedetalizuotą, tačiau reljefiškai nupieštą mūsų didžiojo 
dainiaus paveikslą. 


Pranciška Genevičiūtė, „Maironis Kauno gyventojų prisiminimuose“ 
[maśinraśtis], in: MLLM 7778, L 57-61. 


Antanas Aleksandravičius 


1913 m. vadovavau Kaune Dailiųjų darbų mokyklai. Mokykla buvo 
Maironio namuose. Todėl dažnai matydavau jį, kartais susitikę pasi- 
keisdavome keliais žodžiais. Pasidomėdavo mokinių gabumais. 
Maironis - uždaras žmogus, labai orus, žodį sakys pasvėręs. Ano 
meto Maironis - tai tautinės sąmonės kėlėjas. Mane domino jo didelio 

talento jėga, slypinti šitame šaltame lyg granitas žmoguje. Visada ra- 
mus, be galo santūrus. Išorinis pasaulis, atrodė, visai jo neveikė. Tik 
akys buvo pilnos rūpesčio, giliai susimąsčiusios. O veidas, kaip minė- 
jau, tikras sfinksas. Neįskaitysi, neatspėsi poeto vidaus pasaulio. Me- 
nininkui sunku sukurti Maironio portretą ar portretinę skulptūrą, nes 
kaip prasiskverbti į jo vidų, atskleisti charakterį, sielą, vidinį pasaulį. 

Kai aš 1962 m. kūriau Maironio biustą, studijavau poeto portretą, 
stengiausi prisiminti jį gyvą. Kiek besistengiau, vis tiek nepajėgiau 
įžvelgti poeto sielos. Jis liko man sfinksas. Tik išoriniai asmenybės 
bruožai: santūrumas, orumas ir užsidarymas nuo išorinio pasaulio, 
nuo pašnekovo akies ar praeivio žvilgsnio. 

Maironis nemėgo triukšmo, viešumos. Tik gerų bičiulių draugijoje 
jis gerai jautėsi ir juos mėgo. Kiek esu girdėjęs iš žmonių, Maironis 
buvo gana griežtas seminarijos auklėtiniams. 


1968-06-01. Užrašė Marija Grigaitytė. 
LLTI BR Fu / 251. 


Vladas Paulauskas 
Nesek sau rožės prie kasų 


Didžiojo karo metu, 1915 metais, rusų karo valdžios įsakymu iš Kauno 
buvoevakuotos (išdangintos) įsaugesnesvietasvisosvalstybinėsįstaigos 
ir mokyklos. Žemaičių kunigų seminarija su visu mokomuoju personalu 
irauklėtiniais buvo perkelta į Panevėžį, ovėliau -į Br. Brazdžio Vašuokė- 
nų dvarą. Buvęs anuomet tos seminarijos rektorius prel. Maironis Ma- 
čiulis apsigyveno senosios bažnyčios klebonijoje, pas kun. J. Stakauską. 

Panevėžio bažnytinis choras, kuriam anuomet vadovavo šiuos žo- 
džius rašantysis, tiek kiekybiniu, tiek kokybiniu atžvilgiu buvo gana 
stiprus iki užimant Panevėžį vokiečiams. Nauji krašto ir miesto šeimi- 
ninkai iš pradžių buvo labai griežti: uždraudė visokius susirinkimus, 
apribojo vaikščiojimo laiką ir t. t. (pvz., buvo uždrausta vaikščioti ir 
pasirodyti gatvėje nuo 4 val. p. p. iki 6 val. rytą). 

Aišku, toks drakoniškas suvaržymas buvo numarinęs bet kokį vi- 
suomenišką gyvenimą. Tačiau ilgainiui režimas ėmė švelnėti, krašto 
valdovai atleido vadžias, ir gyvenimas iš lengvo ėmė atgyti. Į chorą 
ėmė grįžti senieji choristai, įstojo daug naujų, ir choras vėl sustiprė- 
jo. Varžantis su vokiečiais, kurie irgi retkarčiais suorganizuodavo savo 
chorą, teko nemažai padirbėti su savuoju lietuvišku bažnytiniu cho- 
ru. Be bažnytinio repertuaro, choras mokėsi liaudies dainų ir beveik 
kas sekmadienis rengdavo vaidinimus su koncertine dalimi. 

To choro bendrųjų repeticijų, kurios buvo daromos mano bute, 
dažnai ateidavo pasiklausyti ir prel. Maironis. Kadangi chore buvo 
gražių balsų, tad keletą dainininkų bei dainininkių buvau išmokęs 
solo, duetų. Kartą velionis, pasiklausęs choro ir solistų dainų, pagai- 
lino, kad lietuviškosios muzikos repertuare per maža esą solinių bei 
duetinių dainų, ir paklausė mane, ar aš negalėčiau parašyti muziką 
duetui. Man atsakius, kad gal ir pamėginčiau tatai padaryti, prel. 
Maironis paprašė popieriaus ir pieštuko. Tęsiant man choro repeticiją, 
velionis mano paties bute ekspromtu per kokią valandą parašė labai 
plačiai po visą Lietuvą ir net užsieny dainuojamą duetą „Nesek sau ro- 
žės prie kasų“. (Labai gaila, kad paties velionies ranka rašytas to dueto 
rankraštis, kurį buvau įteikęs bene 1931 metais saugoti buv. Panevėžio 
muziejaus konservatoriui p. S. Baneliui, perkraustant muziejų į kitas 
patalpas, kažkur dingo.) 

Nežinau, kuo aiškinti, kad autorius dueto tekstą parašė tik per vie- 
ną valandą, o man pakako trijų, keturių valandų muzikai parašyti. 
Bene svarbiausias faktorius tos dainos efektingumui buvo kilnus pasi- 
gėrėjimas estetiškuoju grožiu. Mat kaip tik viena grakščios ir patrau- 
klios išvaizdos dainininkė, turėjusi gana gražų balsą ir dainavusi solo, 
gebėdavo ateiti į repeticijas prisisegusi sau rožę prie kasų. Tad labai 
gali būti, kad ji ir bus buvusi teksto, o vėliau ir muzikos pasisekimo 
akstinas. Bent taip sprendžiu patsai iš savo patyrimo, kurdamas tam 
duetui muziką. 

To dueto tekstas, kiek pataisytas, vėliau buvo įdėtas į naująją Pa- 
vasario balsų laidą. Matyt, jis daug kam patiko, nes, pvz. a. a. prof. 
J. Naujalis, 1921-1922 m. lankydamasis su koncertais Amerikoje, tam 
pačiam tekstui parašė savo muziką, o vėliau ir amerikietis Bačiulis 

parašė jam muziką. Bet charakteringa, kad tų visų duetų motyvai 
nuostabiai panašūs. Apie tai muzikos kritikas p. J. Žilevičius vienur 
sako, kad iš muzikos struktūros tie visi trys duetai vienas į kitą pana- 
šūs, kaip trys vandens lašai. Nenorėčiau bet ko įtarinėti pasinaudojus 
pirmąja, kilmine mano kompozicija, - ypač a. a. prof. Naujalio, nes 
velionis, kiek man teko su juo kalbėtis, rašydamas tam duetui savo 
muziką, net nežinojęs, kad tam tekstui esu daug anksčiau parašęs 
muziką. Be to, velionis, susipažinęs su mano rašytąja muzika ir dė- 
kodamas už mano kūrinio dedikavimą, pats nuoširdžiai pasisakė, esą 
mano rašytoji muzika labiau patinkanti. 

Nors Maironio tekstui muziką parašiau 1916 m., tačiau dėl karo te- 
išspausdinau tik 1922 m. Gavęs iš spaustuvės leidinį, visų pirma vieną 
egzempliorių dedikavau teksto autoriui - a. a. prel. Maironiui, iš kurio 
1923 m. vasario 3 d. sulaukiau padėkos: „Ačiū, ačiū Tamstai už pasidar- 
bavimą, gerą širdį ir malonią atmintį. Aš ne koks žinovas, bet visgi man 
patiko gaida. Didesniems žinovams rodžiau; sakė, kad gaida graži ir bus 
populare; daugeliui patiks. Ačiū dar kartą nuo širdies. Prel. Maironis“. 


Vladas Paulauskas, „Nesek sau rožės prie kasų“: (Kaip gimė Maironio 
Dueto tekstas ir muzika)“, in: Mokslo dienos, Kaunas, 1937, Nr. 8-9, 


P. 455-456. 


Liudas Gira 
Maironio muziejus 


Vienybės aikštėje, šalia Kunigų seminarijos ir naujai statomų metro- 
politui rūmų, sudarydami gana stilingai išlaikytą bendrą tos aikštės 
foną Baltosios Gulbės rūmam, žiūrint į jų frontoną, baltuoja visų kau- 
niečių jau keliolika metų Maironio namais vadinami dviejų aukštų, 
kad ir kiek sumoderninti, betgi senoviškos barokinės išvaizdos rū- 
mai. Juose visą metų eilę gyveno ir kūrė Maironis, o dabar, jo kadai 
gyvenamojo buto dalyje, antrajame aukšte, yra dar neseniai įrengtas 
vadinamasis Maironio muziejus. 

Šie rūmai turi gana įdomią savo istoriją. Pastatyti XVII šimt. Lietu- 
vos didikų Chrapovickių, rusų valdymo laikais jie ėjo iš rankų į rankas, 
kol buvo paversti rusų dragūnų kareivinėmis. Tik prisistačius rusam 
Kaune naujų erdvesnių kareivinių, tie namai, priklausantieji tada kaž- 
kokiam žydui, atkelto tada iš Petrapilio akademijos Kaunan, Kunigų 
seminarijai rektoriauti, Maironio buvo nužiūrėti savo rezidencijai, 
kaip gretimi seminarijai. Bene 1907 m. Maironis atpirko juos iš pasku- 
tiniojo jų savininko. Kaštavę jam tų namų pirkimas ir įrengimas bene 
37.000 rublių, kurių dalį Maironis pasiskolinęs; 5.000 rub., savo kraitį, 
įdėjo į tų namų pirkimą ir jo sesutė Marcelė Mačiulytė, tebegyvenanti 
ir nūn viename jo buvusiojo buto kambarių. Nusipirkęs tuos namus 
Maironis, aišku, turėjo (juk tai buvo kareivinės ir netgi arklidės - apa- 
čioje) pagrindinai juos perstatyti: savaip suplanuoti visus kambarius. 
Pasikeitė tada kiek ir išorinė jų išvaizda, nes ligi šiol buvusieji daug ma- 
žesni langai į gatvę ir į kiemą buvo žymiai padidinti, prakirsti (kiekvie- 
no lango padidinimas, velionies sesutės Marcelės žodžiais, kaštavęs po 
36 rublius). Tvarkydamas pačiam sau pasirinktą 8-nių kambarių butą 
II-me aukšte Maironis, turbūt, pirmas ne tik Kaune, bet ir visoj Lietu- 
voj, keletą svarbiausiųjų kambarių pavedė žinomam mūsų dailininkui 
ir dar žinomesniam archeologui Tadui Daugirdui išgražinti tautine 
lietuvių ornamentika (tos ornamentikos išsiliko, deja, tik viename 
kambary, didžiajame valgomajame, kuriame dabar gyvena Marcelė 
Mačiulytė). Tai buvo savotiškas, nemažos praktiškos reikšmės įvykis 
pritaikomajame lietuvių mene, tai buvo jo, taip sakyti, radynos ir lie- 
tuvių ornamentikos istorikui tasai faktas būtinai žinotinas ir ištirtinas. 

Pagrindinai atremontavęs visus rūmus Maironis pasirinko sau butą 
antrajame aukšte iš 8-nių kambarių, kuriuose ir apsigyveno 1908 m. 
Susitvarkęs visa pagal savo skonį, poetas ramiai ten gyveno ir kūrė ligi 
1914 m. liepos men., kada Didž. karui kilus ir Kaunui atsiradus pirmos 
ugnies pavojuj - rusai įsakė jam žaibo greitumu išsikelti iš savo namų 
ir iš Kauno (draugę su visais kitais rusų valdžiai nepatikimais kunigais 
lietuviais). 

Didžiausiu skubotumu keliantis iš Kauno (seminarija ir jų rekto- 
rius išsikėlė į Br. Brazdžiaus Vašuokėnų dvarą, palei Troškūnus), aišku, 
Maironis turėjo palikti bute visus savo baldus ir biblioteką, kurią turėjo 

parsigabenęs iš Petrapilio, jau labai didelę ir vertingą, ir kurią nuolat 
rūpestingai ir pinigo tam negailėdamas didino. Rusai įtaisė čia ligoni- 
nę ir tik vienas vienintelis iš Maironiui artimesnių žmonių, dar visai 
tada jaunas ir todėl nesuskubęs niekuo pasidaryti valdžiai „nepati- 
kimu“, kun. Pr. Penkauskas, dabartinis Metropolijos kunigų semina- 
rijos rektorius, Maironio įpėdinis toje vietoje, paskirtas tos ligoninės 
kapelionu, tesilankydavo Maironio apleistame bute. Kai kurie jo bal- 
dai buvo nusinešti į rusų karininkų ir gydytojų kambarius, kiti šiaip 
išmesti ar apnaikinti. Tai buvo pirmasis Maironio buto „pogromo“ eta- 
pas. Vokiečiam 1915 m. rugpjūčio mėn. 4 d. užėmus Kauną ir tuojau 
rekvizavus savo reikalam visus geresnius, ypač rusų kariuomenės ar 
įstaigų užimamus butus, prasidėjo antras ir galutinis Maironio namų 
ir jo turto naikinimo etapas. Geresnieji baldai, kaip iš kitų butų, taip 
ir iš Maironio, buvo gabenami į privačius karininkų butus kitur, o iš 
ten jau Vokietijon. Tas pat buvo su meno vertę turinčiais paveikslais ir 
svarbesnėm knygom. Neišvežtąsias knygas tiesiog degindavo kurui ar 
šiaip sau, svetimo turto naikinimo žaismui. 

Maironis grįžo Kaunan iš Vašuokėnų tik 1918 m. Grįžęs į savo butą, 
į kurį dar negreit jį įleido, jis rado čia didžiausią sunaikinimo vaizdą: 
baldų vos menkus likučius, knygų nė to tiek. Kai žiūrinėdamas vokie- 
čių kareivių dar okupuojamus savo rūmus, Maironis buvo užėjęs į rūsį 
ir rado ten ant grindų pamestą seminarijai itin svarbią rankraštinę kny- 
gą Liber ordinatorum - įšvęstųjų kunigų sąrašus, vos ne vos atsiėmė ją 
iš kareivių, kurie nieku būdu nenorėjo leisti jos pasiimti, nors jiems ir 
visai nereikalingos, ir net apstumdė Maironį. Tik jis čia ir nenusileido. 

Vokiečiam iš Kauno išvykus ir pradėjus Lietuvai tvarkytis, Maironis 
kurį laiką vis dar gyveno pačios seminarijos rūmuose. Jo bute pirmieji 
apsigyveno, nusisamde jį iš Maironio, ponai Smetonai, kai buvo pa- 
sibaigusi pirmoji pirmojo Lietuvos Respublikos Prezidento kadenci- 
ja. Pradžioje p. p. Smetonai buvo užėmę visą tą 8-nių kambarių butą 
jį šiaip taip aptvarkę. Maironis grįžo į savo butą tik 1920 ar 1921 m. 
pasidalindamas juo su p. p. Smetonais pusiau, būtent, pasiėmęs sau 
4 kambarius iš fronto pusės. Taip jis ir gyveno ligi 1926 m. gruodžio 
mėn. įvykių, kada jo buto pusininkai išsikėlė vėl į Prezidentūrą. Tada 
Maironis užėmė vėl visą butą. 

Po vokiečių okupacijos Maironiui savo butas teko iš naujo apstati- 
nėti. Per ilga prisirinko vėl ir baldų ir prisikrovė pilnos spintos naujai 
įsigytų knygų, prisikrovė spintos ir rankraščių, korektūrų ir visokių 
užrašų. Butas pasidarė vėl pilnas, gyvenąs visu savo šeimininko - kū- 
rėjo gyvenimo tempu. 

Per ankstyba Dainiaus mirtis vėl staigiai ir nelauktai ištuštino jo 
butą. Didžiausios tada klaidos buvo, deja, padaryta Maironio paliki- 
mo vykdytojų. Visi jo baldai ir daiktai, knygos ir rankraščiai kažkodėl 
buvo išgabenti į naujai pastatytus, tik prieš pat mirtį baigtus, Mairo- 
nio namus Aleksote, kuriuos jis užrašė Švietimo ministerijai, kad ji 
ten įruoštų jo vardo muziejų, tačiau ne tuojau, o tik po jo sesers, dar 
tebegyvenančios ir nūn, mirties, nes savo butą su visu kuo, kas jame 
buvo, velionis buvo jai palikęs saugoti. Ta pirmąja klaida pasekė, kaip 
paprastai esti, ir kitos. Būtent, naujose patalpose visas Maironio pa- 
likimas, visi jo ne tik daiktai, brangūs visai Lietuvai, kaip didžiojo jos 
Dainiaus daiktai, bet ir brangiausias dvasios turtas - jo rankraščiai ir 
biblioteka, be reikiamos priežiūros išbuvo apie tris metus, ligi, paga- 
liau, buvo sugrąžinti (bet jau toli gražu ne viskas) į senąsias patalpas. 

Šiandien senajame Maironio bute jau šviesiau — jau šis tas jo at- 
minimui pagerbti vis dėlto padaryta. Šis tas jau yra savo vietoje, bent 
tame pačiame bute. Jau oficialiai įsteigtas Maironio muziejus. Gali- 
ma jį jau tam tikrom valandom ir lankyti. Deja, Maironio muziejui 
pavestas dar ne visas jo butas, tik pusė, būtent tie keturi kambariai, 
kurie yra pavesti laikinai (reikia tikėtis) ten įsikūrusiam Tautosakos 
archyvui ir jo raštinei. Tai jau nebloga pradžia. Reikia manyti, kad tie, 
kuriem yra tekusi pareiga Maironio palikimo išsaugojimu rūpintis, 
padarys ir visus reikiamus tolimesnius žingsnius ta kryptimi. Mairo- 
nio butas, reikia tikėtis, bus pietizmu visų lankoma šventovė, pirmųjų 
mūsų kovų dėl tautinės kultūros ir laisvės židinys. 

Plačiau apie Maironio muziejų, kaip jis atrodo, kas jame yra ir ko 
trūksta, parašysime kituos L. N. N-riuos; dabar neturime tam nei dau- 
giau vietos, be to, muziejaus saugotojui, Tautosakos archyvo vedėjui 
dr. Baliui, išvykus iš Kauno atostogų, negalėjome visų to muziejaus 
turimų eksponatų apžiūrėti ir nuodugniau juos aprašyti. 


Liudas Gira, „Maironio muziejus“, in: Literatūros naujienos, Kaunas, 
1937, Nr. 6, p. 3-4. 

Antanas Kniūkšta 


Keli žodžiai apie Maironį per jo minėjimą 1972. X. 29 
(nepasakyti, laiko nebuvo) 


Pirmą kartą Maironį pamačiau 1910 m. prie jo namo Rotušės aikštė- 
je, kur tada vyko to namo remontas - rekonstrukcija. Jis vaikščiojo su 
seminarijos prorektoriumi Januševičiumi ir darbų vykdytoju, tarėsi 
su jais ir reiškė savo pageidavimus. Kol vyko remontas, dažnai jį ten 
matydavau, netoli gyvenau. Vėliau dirbau knygyne. Maironis ateida- 
vo pasiteirauti knygų naujienų, jį aptarnaudavau. Ir vėliau, nuo 1919 
metų, gyvendamas kurį laiką tame pačiame name, dažnai jį matyda- 
vau. Net ir jo bute trumpai esu gyvenęs. Tai buvo tada, kai Pirmojo 
pasaulinio karo metu Maironis su visa seminarija buvo iš Kauno išsi- 
kėlęs į provinciją. Maironio sesuo Marcelė, kuri buvo pasilikusi jo buto 
saugoti, leido man gyventi to buto viename kambaryje. Kada pradėjo 
grįžti iš Rusijos pabėgėliai, Maironio bute atsirado ir daugiau įnamių, 
čia įsiprašė dar ir kalbininkas Stasys Dabušis, o prie jo dar ir trečias — 
Kazys Ambrazaitis'. O kai Maironis grįžo į Kauną ir rado mus jo bute 
gyvenančius, pasakė: „Kažin, ar sutilpsime visi“, - žinoma, turėjome 
suprasti ir išsinešdinti. Man, kaip senesniam pažįstamam, davė to pa- 
ties namo pirmame aukšte 12 m? kambarėlį. Iš čia pro langą dažnai 
matydavau Maironį sode triūsiantį. Sodas buvo nemažas, aukšta mūro 
siena nuo seminarijos atitvertas, o iš vienos pusės buvo seminarijos 
sandėliai. Kaizerinės okupacijos metais tuose sandėliuose vokiečiai 
buvo įrengę kareiviams pirtį ir dezinfekcijos kamerą, o ant sienos pu- 
sės į Maironio sodą stambiu gotišku šriftu užrašė: Holle, wo die Lause 
braten, ist der Himmel fūr Soldaten - „Pragaras, kur utėlės kepinamos, 
kareiviams yra dangus“. Šis užrašas dar ilgai čia išsilaikė, nors buvo ke- 
lis kartus su kalkių skiediniu uZtepamas. Kažkokia derva taip buvo i 
sieną įsisiurbusi, kad nieko nepadėdavo nei skutimas, nei užtepimas, 
kalkes lietus nuplauna, o tas okupantų „šedevras“ ir vėl akis bado. Tik 
visai neseniai, lietaus, šalčio ir saulės veikiamas, jis išdilo. 

Maironis labai mėgo sodą ir gėles. Pats medžius sodindavo, pats 
juos apkarpydavo, apkasinėdavo ir laistydavo. Gėles sodindavo ir pri- 


' Kalbama apie Kazimierą Ambrozaitį. 

žiūrėdavo kartu su seseria Marcele. Vaikščiodavo po tą sodą baltu dro- 
biniu apsiaustu, didele balta skrybėle, lyg koks patriarchas, jo figūra 
buvo stambi. Vaismedžių turėjo pasisodinęs ir retų, gerų rūšių. Čia 
pat, sode, vaisiais vaišindavo ir atėjusius svečius. Sesuo Marcelė gir- 
davosi, kad ir specialistai ne visada atspėdavo, kokių čia buvo obuolių 
rūšių. Sode Maironis mėgdavo padirbėti, ypač anksti rytais. Grįžęs iš 
bažnyčios ir papusryčiavęs, jeigu neturėdavo ankstyvųjų paskaitų ar 
kitų skubių darbų, žiūrėk, jau su įrankiais ir sode. Seminarija čia pat 
už aukštos mūro sienos, čia pat ir durelės į ją. Kai tik suskamba var- 
pas, šaukiąs į paskaitas, jeigu tik jo eilė, meta sodo įrankius ir eina 
atlikti savo tiesioginių pareigų. O tų pareigų daug: vadovavimas semi- 
narijai (jis juk rektorius), paskaitos seminarijoje, paskaitos universi- 
tete, posėdžiai kapituloje, posėdžiai Meno kūrėjų draugijoje ir kitose 
visuomeninėse organizacijose. Tad nedaug laiko likdavo kūrybai. Ta- 
čiau parašė penkis nemažus tomus ir juos savo lėšomis išleido. Gyven- 
damas tame pačiame name, pastebėdavau šį tą ir daugiau iš Maironio 
buitinio gyvenimo; kartais užeidavau ką padėti. Čia matydavau didelį 
būrį jaunimo. Tai buvo Maironio giminaičiai - sesers vaikai, kuriuos 
Maironis savo lėšomis į mokslus leido, ir jie pas jį gyveno, kol moks- 
lus baigė. Pamanykite tiktai, net šeši (tegul ir ne visi iš karto) — trys 
Lipčiai ir trys Lipčiūtės. Rodos, buvo ir daugiau giminaičių, kuriuos 
Maironis rėmė, kai jie mokėsi, pvz., kunigas Šniukšta. 

Visą namų ūkį tvarkydavo sesuo Marcelė. Ji nuo jaunų dienų iki pat 
mirties jam patarnavo. Ji mirė 1957 m., sulaukusi, rodos, 94 metų. Pats 
Maironis tik svarbesnius reikalus atlikdavo. 

Vieną kartą ir aš Maironiui užkliuvau ir buvau išsigandęs, kad iš 
buto iśmes. Kambarėlyje, kuriame gyvenau, įsikūrė dar toks paukštis 
„Sakalas“. Jis pradėjo perėti naujus poetus, vadinas, Maironio kon- 
kurentus, kurie pradėjo šiauštis ir niekinti patį Maironį. Tų „Sakalo“ 
priperėtų naujų knygų ėmė rastis tiek daug, kad mano kambaryje jau 
nebebuvo kur ir apsisukti. Čia pat šalia buvo ilgas, tamsus korido- 
rius. Sugalvojau čia pastatyti didelę spintą - lentyną. Parsigabenau 
lentų, pasiskolinau įrankius ir ėmiau baladotis kaip Morkus po peklą. 
Skamba ne tik koridorius, bet ir visas namas. Ar neišgirs pats Mairo- 
nis? Nė nepastebėjau, kaip laiptais iš antro aukšto nulipo Maironis 
su profesoriumi Čėsniu, tik pamačiau, kad Čėsnys greitai artinas prie 

manęs, o Maironis pasilikęs ant žemutinių laiptų ir pasilenkęs žiūri į 
koridorių. Čėsnys priėjęs arčiau sušuko: 

- Ką čia savavaliauji be šeimininko žinios, kas leido? 

Aš suglumau ir nežinau, ką atsakyti. Išsitiesiau su plaktuku, ranko- 
je lyg kareivis prieš generolą ir atsitokėjęs drąsiai ir garsiai atsakiau: 

- Aš nealų, ne degtinę čia krausiu, bet knygas dėsiu. 

Čėsnys, nė žodžio daugiau netaręs, apsisuko ir abudu su Maironiu 
išėjo į miestą. Išsigandau ir galvojau: „Na, dabar tai baigta, tikrai iš- 
mes su visu „Sakalo“ lizdu“. Visą naktį negalėjau užmigti, galvojau, 
kur reiks pasidėti. Rytojaus dieną sutikau Maironį, pareinantį Rotušės 
aikšte, nebebuvo kur sprukti į šalį. Pakeldamas kepurę pasisveikinau, 
į pasveikinimą atsakė ir dar nusišypsojo. „Ačiū Dievui, nebepyksta“, — 
pagalvojau. Nežinau, kodėl Maironis pats man nieko nesakė, siuntė 
prof, Čėsnį mane pabarti. Daugiau apie tą lentyną niekas ir nebepri- 
siminė. O kai atsirado dar daugiau naujų „Sakalo“ knygų, Maironis 
leido Marcelei išnuomoti „Sakalui“ vieną sode esantį sandėliuką. Va- 
dinasi, ir Maironis yra padėjęs besikuriančiam „Sakalui“. 

Kai kas sakydavo, kad Maironis esąs išdidus. Tiesa, matydavau jį 
vaikščiojant visada rimtą, lyg susirūpinusį, mažai kam nusišypsantį, 
bet draugijoje jis nebuvo išdidus. Kartą per Kalėdų ar Naujųjų Metų 
šventes keli knygininkai sumanė nueiti pas Maironį ir asmeniškai jį 
pasveikinti. Nuėjome keturiese - trys moterys ir aš. Paskambinus du- 
ris atidarė pats Maironis. Visų atėjusiųjų vardu jį pasveikino „Pavasa- 
rio“ knygyno vedėja P. Vaičkienė. Maironis ištiesė visiems ranką ir pa- 
sakė „ačiū“. Nusivedė visus į saloną, paprašė sėstis ir pavaišino gardžiu 
midumi. Vaišinti svečius midumi buvo Maironio tradicija. Sesuo Mar- 
celė mokėjo jį gaminti. Ji visada turėdavo keliasdešimt butelių gerai 
išlaikyto midaus atsargą. Ir mus Maironis familiariai vaišino midumi, 
klausinėjo apie knygų prekybos reikalus. Aišku, negi su pardavėjais 
svarstys literatūros problemas. Ilgai neužtrukę, pakilome eiti, nes dar 
atėjo naujas svečias - buvęs prezidentas Smetona (tai buvo prieš 1926 
metus). Maironis sakė mums: „Pasėdėkite dar“, - bet mes padėkojome 
ir atsisveikinome, juk nelygus rangas. Kai su „Sakalu“ išsikėliau į Pu- 
tvinskio (dabar Salomėjos Nėries) gatvę, Maironį retai besutikdavau. 


1959-1960 m. 
MLLM ER2 4549; kopija LLTI BR Fn / 16.3. 

Juozas Mikuckis 
Iš mano atsiminimų apie poetą Maironį 


Jonas Mačiulis-Maironis poetas-dainius, kunigas-vaidila. Lietuvių 
poezijoje - pirmūnas, naują žodį taręs. Pirmasis mūsų eleginės kalbos 
dainuojantį skambumą į Parnaso aukštybes įkėlęs. Dar savo jaunys- 
tėje žavėjausi Vienažindžio „Sudiev, kvietkeli tu brangiausias“; vėliau 
Kudirkos himno žodžius kartojau arba jo „Varpą“ mintinai mokiausi; 
gėrėjausi Adomo Jakšto „Jūra motinėlė“; Prano Vaičaičio „Kur bakū- 
žė samanota“ ir „Yra šalis, kur upės teka“; Jovaro „Ko liūdi, berželi, 
ko liūdi?“; Motiejaus Gustaičio: „Žvaigžde mano, žvaigžde šviesi, kur 
nuo manęs danginiesi?“ Tada nepaprastais akordais man suskambėjo 
ir mintinai mokiausi ir pirmą kartą viešai Kauno „Dainoje“ skaičiau 
Maironio „Maldą“: 


Kad širdį tau skausmas kaip peiliais suspaus, 
Kad žmonės pabėgs ir tavęs neužstos, 
Pakelk tada širdį nuo žemės aukščiau, 
O bus tau be žodžių kentėti lengviau. 


Arba iš Jaunosios Lietuvos: 


Kur šiandieną Jinai? 
Miega jos milžinai; 

Po žemių jų ilsis krūtinė! 
Kaip po audrų didžių, 
Kad ant marių plačių 
Užmiega vilnis paskutinė, 
Kur garsioji šalis, 

Varius savo vilnis 

Lig Dono ir marių Juodųjų? 
Vienas garsas tiktai, 

Vien apžėlę kapai 

Beliko iš amžių senųjų! Jaunoji Lietuva 1907 metais autoriaus pini- 
gais išspausdinta Kaune Saliamono Banaičio spaustuvėje. 

Apie patį Maironį tais (1907) metais tik gandais gyvenome ir jo ei- 
lėraščius skaitėme. Jis tada Petrapilyje ėjo Dvasinės akademijos ins- 
pektoriaus pareigas. 

Kaune Maironį pirmą kartą pamačiau 1909 metais, tada jis grįžo 
iš Petrapilio ir buvo paskirtas Kauno kunigų seminarijos rektoriumi. 

Iš kunigų seminarijos į Kauno katedros bažnyčią buvo tik vienas 
kelias - pro namus, kuriuose dūzgėjo Saliamono Banaičio spaus- 
tuvės ratai. Tenai buvau prisiglaudęs ir aš. Kas pirmas jaunesniųjų 
pamatydavo einantį Maironį iš seminarijos ar į ją grįžtantį — galva- 
trūkčiais bėgdavo mūsų kieman (vėliau Šv. Kazimiero d-jos kiemas) 
šaukdamas: „Maironis eina!“ Skubėdavome tą „dyvą“ pamatyti. Išdi- 
dus, aukštas, gražiai sudėtas vyras. Veide ramu ir, rodos, tiktų savo 
laikysena pozuoti kuriam nors graikų vaizdakaliui, dievaitį Apoloną iš 
marmuro tašančiam. Tokį pirmą kartą Maironį pamačiau. Jis, žinoma, 
į mane dėmesio nekreipdamas žingsniavo į seminarijos rūmus ar iš 
jų. Nei jis - poetas pranašas, nei aš - išbalęs jaunikaitis, tada nespėjo- 
me, kad dešimtmečiams praslinkus man teks tas valandas prisiminti 
ir paprastais, grubiais žodžiais jo asmenį savo atsiminimuose prikelti. 

Apie žavų klieriką, vėliau kunigą ir poetą Joną Maciulevičių-Mačiu- 
lį aš išgirdau 1905-1906 metais. Man tada skambėjo: 


Sužvengė, subildo žirgelis toli: 
Bernužis atjoja giria; 

Palėkusi slėpsiuos; žaibu-akimi 
Pažvelgsiu tiktai paslapčia. 


Už Raseinių, ant Dubysos 
Teka saulė, teka; 
Geltonplaukės basos visos 
Šneka ten, oi, šneka. 


Po rasas kasas šukuoja, 
Saulė jas džiovina, 

Kai užgieda, uždainuoja, 
Širdį taip griaudina. 

Tiek duota žiedeliams gražių pavardžių 
Iš margo gėlių sutvėrimo; 
O vis tik, man rodos, gražiausias iš jų — 
Jo vardas: gėlė atminimo! 


Šiuos posmus man, 14-15 metų jaunuoliui, skaitė Julija Novickytė- 
Šalkauskienė. Jie buvo surašyti į atskirą albumėlį. Šiandien, 57 me- 
tams praėjus, negalėčiau pasakyti, ar jie buvo įrašyti paties Maironio 
ranka. Albumėlyje tie eilėraščiai buvo ilgesni. 

Draugo priede (1962. V. 12 d.) Danutė Lipčiūtė-Augienė straipsnyje 
„Maironis giminės atsiminimuose“ mini bajorų Novickių šeimą. Da- 
nutė Lipčiūtė rašo: „Novickaitės. - Aš tą šeimą taip pat gerai pažino- 
jau. Tos šeimos tėvas dvarininkas save vadindavosi: Nowicki. Sulietu- 
vinus būtų: Novickis, o dukros - Novickytės. Novickis turėjo dvi gra- 
žias ir simpatingas dukras: Teklę ir Juliją. Ypač Teklė, kaip ir Danutė 
Lipčiūtė tvirtina, buvo gražuolė. Teklė Novickytė ištekėjo už bajoro 
Dombravičiaus į Dobravalios (ne Boževalios) dvarą, kurio miškai tę- 
sėsi iki pat Nemuno ir baigėsi Kačerginės vasarnamiais. Dobravalios 
dvaro savininkai Dombravičiai buvo nuoširdūs ir vaišingi. Ten dažnai 
buvo ruošiamos medžioklės. Dobravalios giriose medžiojau ir aš. Me- 
džioklei pasibaigus, medžiotojai buvo kviečiami dvaran vakarienei. 
"Tenai dažnai man ponia Teklė Dombravičienė susimąsčiusi ir susi- 
kaupusi pasakodavo, kad ji pažįsta tik vieną garsų ir jautrų lietuvių 
poetą Maciulevičių-Maironį. Man linkėdavo sekti jo pėdomis ir, nu- 
leidusi galvelę, tyliai prisipažindavo, kad Dievas jiems tiesė skirtingus 
kelius. Teklė Dombravičienė turėjo taip pat albumėlį, kuriame buvo 
lenkiškai ir lietuviškai rašytų Maironio poezijos posmų. Tai tvirtina 
ir Julija Gečienė: tuos posmus Teklė Novickytė-Dombravičienė skaitė 
ir Maironio jauniausiai seseriai Kotrynai Mačiulytei. Man Dombra- 
vičienė taip pat leido albumėlį pavartyti ir paskaityti. Šiandien viso 
neatsimenu, bet dar liko atmintyje: 


Kam širdį Augščiausias man davė? 
O tačiau juk be jos 

Ant šios žemės karčios 

Poetai negims nesapnavę. 

Kas tas paslaptis suprastų, 
Kur krūtinę taip kilnoja? 
Kas atsakymą atrastų, 

Ko ji trokšta, ko vaitoja? 


Lenkiškai rašytų eilėraščių tekstų neprisimenu. Patikrinus aukš- 
čiau cituotus eilėraščius, išspausdintus Maironio poezijos rinkinyje, 
matosi, kad jie parašyti maždaug 1895 metais. Tada Maironis buvo 
Petrapilio dvasinės akademijos inspektorius. 

Bet galima prileisti, kad įrašai, dar nebaigtų eilėraščių, galėję pa- 
tekti į Teklės Dombravičienės albumą ir tais metais (1892-1894), kada 
Maironis profesoriavo Kauno kunigų seminarijoje. Į Dombravičių 
dvarą Dobravalią (ne Boževalią) Maironis atvažiuodavo iš Kauno gar- 
laiviu iki Kačerginės, o iš ten arkliais iki dvaro sodybos. Maironio lan- 
kymasis Dobravalios dvare galėjo sutapti su jo atostogomis atvykus 
iš Petrapilio ar jo profesoriavimo metu Kauno kunigų seminarijoje. 
Kiek man žinoma iš Dombravičienės pasakojimo, Lietuvos nepriklau- 
somybės metais Maironis Dobravalioje nesilankė. Nesusipratimui 
išvengti, turiu grįžti prie jaunesnės Teklės Novickytės sesers Julijos, 
kuri pirmoji man dainavo: „Už Raseinių ant Dubysos“... Julija Novic- 
kytė ištekėjo už Karolio Šalkausko, mano tėvų artimo kaimyno, o jo 
naujai įkurtas viensėdis vadinosi Boževalia. Gali būti, kad Julija Lip- 
čiūtė-Gečienė, rašydama savo seselei Danutei, ir suraizgė Dobravalią 
su Boževalia - Gerą Valią su Dievo Valia, 

Grįžtu vėl Kaunan prie Maironio namų. Iki Maironio atvykimo iš 
Petrapilio į Kauną tie vadinamieji „Pacų rūmai“ buvo paversti rusų ka- 
riuomenės kazarmėmis. Prieš juos kiekvieną dieną marširavo „djad- 
kos“ - mes taip vadinome rusų kareivius. Namas priklausė žydeliui, o 
i$ jo Kauno miesto valdyba tą namą nuomojo kariuomenei, nes mies- 
tas turėjo tais laikais duoti patalpas rusų kareiviams. 

Labai nustebome, kai sužinojome, kad tą apleistą pilką ir drėgną 
namą 1909 metais nusipirko mūsų nepasiekiamas Maironis. Namą 
pradėjo remontuoti, taisyti, gražinti. 

1910 metais aš išvykau Petrapilin. Vėliau gyvenau Kryme, Vilniuje 
ir tik retkarčiais užsukdavau Kaunan. Pirmojo pasaulinio karo metu 

pašauktas rusų kariuomenėn, grįžau Lietuvon 1918 metų gale. Grį- 
žęs Kaunan, pirmiausia aplankiau Saliamoną Banaitį, paskui „prisi- 
stačiau“ savo kritikui Adomui Jakštui. Tasai priėmė labai šiltai. Įteikė 
pradžiai honorarą už Ateityje spausdintus eilėraščius. Iš ten pasukau į 
greta esančius seminarijos rūmus. Tuos rūmus gerai žinojau, nes dau- 
gel mano giminių ir jaunystės draugų ten „tramdė aistras“ ir kratėsi 
„žemės pilkumos“. 

Tuo metu seminarijos prokuratoriumi buvo šviesus, nuoširdus ir 
vaišingas kun. Kazimieras Paltarokas (vėliau vyskupas). Pavaišinęs, 
kun. Paltarokas patarė man aplankyti ir patį seminarijos rektorių ir 
poetą Maironį. 

Maironis paprašė sėsti ir iš trumpo pasikalbėjimo patyręs, kad aš 
esu karininkas ir net „imuosi žygių“ Kaune surašinėti savanorius lie- 
tuvių kariuomenėn, paklausė, kokios aš pats nuomonės ir kaip pažiū- 
rėtų „mano būsimoji kariuomenė“ į Uracho pakvietimą būti Lietuvos 
karaliumi Mindaugu II. Aš, netikėtai klausimo užkluptas, išsitariau, 
kad karaliai dabar nemadoje. Mano atsakymas Maironiui nepatiko. 
Aš, nesulaukęs labai trokšto pasikalbėjimo apie mudviejų abiejų my- 
limą poezijos mūzą, atsisveikinau. 

Taip reikalai dėjosi, kad man teko greitai ir antru kartu aplanky- 
ti Maironį. Ne su vizitu, bet grynai „vilkolakiško“ pobūdžio netaktu. 
Mat, meno dirvoje „susipešė“ du menininkai: jau dabar miręs V. Jo- 
mantas ir G. Tuojau - trečiųjų teismas „Vilkolakyje“ o pirmininku 
pakviesti patį Maironį ir jo atsivežti pasiųsti šiokį tokį poetą Juozą 
Mikuckį, kuris turi ir gražius sarčius, ir patogias rogutes. Tai buvo žie- 
mos metas. Na, ką darysi - „Vilkolakis“ įsakė - važiuoju. 

Kelias į Kauno kunigų seminariją gerai žinomas. Arkliai sustojo 
prie seminarijos vartų. Seminarijos sargui pasakau turįs reikalą patį 
rektorių matyti. Sargas mane pažįsta ir palydi iki rektoriaus namų 
durų. Į mano sveikinimą Maironis kažką neaiškiai lyg pats sau pasa- 
ko. Paduoda man ranką. Aš trumpai aiškinu savo atsilankymo tikslą. 
Maironis tylėdamas ima šiltą apsiaustą, apsivelka - ir mudu išeiname. 

Nuo seminarijos iki gale Laisvės alėjos „Vilkolakio“ - kelias gan il- 
gas. Aš méginu Maironį kalbinti, bet jis tyli. Privažiavus „Vilkolakį“, 
aš Maironį lydžiu į antrą aukštą, kur šalia „Vilkolakio“ scenos, mažoje 

virtuvėlėje laukia mūsų meno koriféjai. Sodiname Maironi gale sta- 
lo, ir vienas menininkų pradeda dėstyti savo skriaudą. Karščiuojasi ir 
antras menininkas. Maironis tyli. Aš, trečiųjų teismo narys, patariau 
taikytis. Pasiūlymas, priimtas. Taika! 

Vežu Maironį atgal į seminarijos rūmus, kur už aukštų sienų, baž- 
nyčių bokštų ir uždarų vartų su Marijos paveikslu ir įrašu „Ave Ma- 
ria“ - jisai paskęs į savo gilias svajones ir nusivylęs grįš į praeities me- 
tus. O gal mano tylusis keleivis tą vakarą kūrė: 


Nešu tau kartą paskutinį 

Kančios ir apmaudo eiles, 

Ne aš tau sudrumsčiau šaltinį, 

Kurs pynė tau dainų gėles. 

O gal jis pranašo žodžiais kalbėjo: 
Anksčiau ar vėliau susimąstę ainiai 
Pagerbt neapleis mūsų vardo 
Už tai, kad mylėti mylėjom kilniai, 

Už tiesą kariavom be kardo. 


Juozas Mikuckis, „Iš mano atsiminimų apie poetą Maironį“, in: Mairo- 
nis: Jo gimimo šimtmečiui paminėti, red. Antanas Vaičiulaitis, Brookly- 
nas: [J. Pragulbickas], 1963, p. 95-102; fragmentas skelbtas: „Atsimini- 
mai“, in: Literatūra ir kalba, p. 61-613. 


Antanas Sutkus 


1920 metais į Lietuvos meno draugijos valdybą buvome išrinkti: Nau- 
jalis, Maironis ir aš. Beje, pirmininku buvo dailininkas Varnas. Bet jis 
dar gyveno Vilniuj ir nenorėjo keltis. (Ten turėjo studiją, mokinių, 
be to, nebuvo kas pavaduoja jį gimnazijoj.) Tada jo darbą tekdavo at- 
likti man. Iš susirinkimų grįždavom kartu, nes Naujalis gyveno prie 
katedros, Maironis ten, kur dabar Literatūros muziejus, o aš - prie- 
šais, Aleksote. Ypač būdavo malonu visiems trims keliauti vasarą ar 
rudenį. Naujalis su Maironiu artimai draugavo, tad popietėm, būda- 
vo, jiedu išeidavo krantine iki santakos pasivaikščioti. Pamatau - ir aš 

perplaukiu, ir vaikščiojam trise. Tai buvo atkampus miesto kraštelis, 
niekas mums netrukdė. Kartais Maironis atnešdavo naujų eilėraščių 
Naujaliui, kad šis pažiūrėtų, ar netinka dainai. Jei būdavo geras oras, 
išplaukdavom visi trys pasiirstyti, bet vos tik Nemuno paviršius susi- 
raukšlės, jokiu būdu abiejų mano vyresnių draugų į valtį neįprašysi. 
Vaikščiodavom kartais tylėdami, o kartais besiginčydami. Svarbiau- 
sios pokalbių temos: kūryba, meilė. Tie vakarai mus suartino. Sykį 
Maironis prisipažino: „Pradžioje baidžiausi, kad artistas „Dainos“ vai- 
dinimuose matydavau. Paskui įsitikinau, kad tamsta rimtas, ne šala- 
putris. Gaila, kad anksčiau nepažinojau, būčiau išpiršęs Danutę“ (jo 
mylima herojė). Pradėjęs kalbą apie meilę, pasakė: „Maisto pertekęs 
nežino jam kainos, o alkanas kriaukšlelio supelėjusio ieško“. 

Teatrą jis mylėjo. Ir veržėsi rašyti dramas. Kurdamas scenai, jis sekė 
Šekspyru. Jį tiesiog dievino. O kai aš pasiūliau: „Rašyk, tamsta, šeks- 
pyriškus sonetus“, — atsakė: „Tas man nebeįdomu“. 


Užrašė Marija Macijauskienė. 

Marija Macijauskienė, „Apie tuos, kurių nebesutiksime“, in: Švyturys, 
Vilnius, 1968, Nr. 15, p. 8; anksčiau skelbta: „Atsiminimai“, in: Literatūra 
ir kalba, p. 614. 


Antanas Sutkus 


Su Maironiu pradėjau bendradarbiauti maždaug 1920 m. Tada buvo 
įsteigta Kaune tokia „meno mylėtojų“ draugija, ir mes, keletas žmo- 
nių, - Maironis, Naujalis ir kt. buvome tos draugijos valdybos nariais. 
Nuo tos veiklos, nuo kūrybinių ginčų ir susirinkimų prasidėjo mūsų 
draugystė. Tačiau Maironį sunku būtų tiksliai kaip žmogų charakte- 
rizuoti ar įstatyti jį į kokius nors rėmus. Jis nebuvo atlapaširdis. Ėjo 
per gyvenimą kaip sukaustytas. Tai ne Tumas (Vaižgantas), kuris ėjo 
skėryčiodamasis ir rasdavo pažįstamų kiekvienoje kryžkelėje. 
Labiausiai draugavo Maironis su kompozitorium Naujaliu. Tai 
buvo du neišskiriami bičiuliai, du meno žmonės, kuriuos suvedė ir 
stipriai rišo kūrybinės nuotaikos. Ne vieną dainą Maironio lyrikos 

žodžiais yra sukūręs J. Naujalis. Ne vieną kartą, naują eilėraštį parašęs, 
dainius skubėjo jį pasiūlyti kompozitoriui. Vasaros šviesiausiais vaka- 
rais daug kartų jiedviem teko paklajoti grįstuoju Nemuno krantu, nuo 
Vytauto bažnyčios ligi santakos. O bevėjais pavasario vakarais iš ana- 
pus Nemuno, nuo dievaitės Aleksotos kalno dvelkdavo gaivus pražy- 
dusių purienų kvapas, o tylios priemiesčio gatvės buvo pilnos švelnių 
sutemų ir melancholijos. Šiame kampelyje mėgo vaikštinėti Naujalis 
ir Maironis. Juos dažnai galėjai čia sutikti. Abu ramios, santūrios pri- 
gimties, jiedu tiko į porą, kad vienas antram kūrybos paslaptį įduoti. 

Taip nutiko, kad ir aš, senamiesčio parapijietis, netrukus prie jų pri- 
tapau. Ant Nemuno augęs, aš buvau pamėgęs irklinį sportą. Pasiūliau 
ir jiedviem. Pabandė. Patiko. Nuo to laiko dažnai valtele raižydavom 
giliuosius Nemuno vandenis, kol būdavo ramūs orai. Bet vos tik upė 
bent kiek pasišiaušdavo, mano „jūreiviai“ nekišdavo nosies iš uosto. 

- Juokai maži, - sakydavo Maironis, - kai „pirmarūšis“ plaukikas 
esi. Gali kaliošėlius prisemti. 

Matjie abu nemokėjo plaukti. Kalbėdavomės mes įvairiomis temo- 
mis. Ir apie praeitį, ir apie dabartį, ir būsimuosius metus. Kartą pa- 
sivaikščiodami grįžome panemuniais iš draugijos posėdžio, lietuvių 
praeities vargus minėdami. Tada kažkaip prisiminėm ir mano akoli- 
tavimo metus. 

— Aš visuomet gėrėjausi tomis rinktinėmis manieromis, su kurio- 
mis, tamsta, atlikdavai patarnavimą, ir neabejojau, kad teatras bus 
tamstos pašaukimas, - kalbėjo Naujalis. 

- Gailiuosi, tik dabar tamstą geriau pažinęs, - įsiterpė Maironis. 

- Matydamas jus lietuviškuose vakaruose, prisipažinsiu, maniau 
tamstą esant nerimtu plevėsa, kaip ir visi vaidilos. 

- Jei būčiau tamstą geriau pažinęs, tai, rašydamas poemą Jaunoji 
Lietuva, būčiau kitaip atvaizdavęs ten išvestąjį tamstos pavarde pir- 
maveizdį. 

Maironis ir Naujalis buvo nekalbūs, ir, kai būdavom trise, aš buvau 
ten didžiausias šnekovas. Kartą aš juos paklausiau: 

- Apie ką judu šnekat, vaikštinėdami abu vakarais? 

Maironis atsakė: 

- Naujalis patyli, o aš pasiklausau. 

- Ir apie tvėrybą pasišnekam, - pridėjo Naujalis. 

- O ką? 

- Patinka, nepatinka! 

Dviese su Maironiu mes kalbėdavom apie dramaturgiją, kaip geriau 
rašyti, apie literatūrinių žanrų dėsnius, teatrų pastatymus, net ir apie 
meilę, nors Maironis vengė šios temos. Man rodos, jis visą gyvenimą 
ilgėjosi meilės ir turėjo dėl jos širdyje didelę spragą. Apie moteris jis 
visuomet kalbėdavo tik gerus žodžius, jas idealizavo ne tik literatūro- 
je, bet ir gyvenime. 

- Įdomus rašytojas Dantė, - sakydavo jis, - o ypač jo Beatričė. Kie- 
kvienas menininkas turi turėti savo Beatričę, nes kitaip jo kūryba bus 
negyva. 

- O pasakyk, prelate, ar turi savo Beatričę? - paklausiau jo. - Tik 
atvirai. 

- Turiu, - tiesiai atsakė Maironis, bet neaiškino nei kas ji tokia, nei 
kur. 

Aš žinojau, kad pas jį namuose dažnai būdavo keletas moterų. Tai 
aktorės, dainininkės ar šiaip jo geros pažįstamos. Dalyvaudavo ten ir 
keletas kunigų, kaip M. Vaitkus ir kiti. Tumas buvo nepriprašomas į 
tas arbatėles, jis sakydavo: 

- Ka aš čia su bobomis prasidėsiu! 

Jis nemėgo moterų ir Kauno poniutes, kurios būdavo su Maironiu, 
vadindavo „kuniginėmis“. 

Kartą aš juokais perspėjau Maironį dėl tų arbatėlių su moterimis: 

- Žiūrėk, prelate, būk atsargus, karjerą pagadinsi. 

- A, kas buvo, tai jau buvo. Daugiau nepakenks, - atsakė poetas. 
Tačiau, reikia manyti, tas jam gerokai pakenkė. Gavo kartą pylos nuo 
vyskupo ne tik jis, bet ir M. Vaitkus. 

- Neužsimiršk, kad esi kunigas, - buvo jam pasakyta. 

Tuose pobūviuose pas Maironį aš nedalyvaudavau - buvau labai 
užimtas. Buvau tik vieną kartą kažkokiame baliuje, kur susirinko ke- 
letas kunigų ir šiaip inteligentų. Publika labai santūri. Kalbėjomės 
daugiausia literatūrinėmis temomis. 

Maironis, kaip tikras lietuvis patriotas, stengėsi užpildyti visas 
mūsų gyvenimo kultūrines spragas. Žinojo, kad nėra Lietuvos istorijos 

vadovėlio mokykloms, - rašo istoriją. Teatras neturi dramų - jis imasi 
ir dramų rašyti. Žinoma, rašyti teatro veikalus jam, ne dramaturgui, 
buvo labai sunku. Ir kai 1924 metais jis rašė Kęstučio mirtį ir Vytautą 
pas kryžiuočius, vis ateidavo pas mane konsultuotis ir skaitydavo ką 
parašęs. Bandžiau jį atkalbėti nuo to darbo: 

- Taip gražiai valdai plunksną poezijoj, tai kam reikia save gadint? 

Bet užsispyrė senis, ir tiek. Sėdi, dantis sukandęs, ir rašo. Ir Sekspy- 
rą vis po ranka pasidėjęs. Kartais nusivylęs ir piktas ateidavo pas mane 
ir sakydavo: 

- Turbūt aš per mažai išsilavinęs esu, kad man nieko neišeina. 

- Tai kam imi, - sakau, - istorinius siužetus? Ar negali ką kitą pa- 
sirinkti? 

- O ką? Meilės dramas aš imsiu? Man nedera! - atšauna. 

Pagaliau jis užbaigė šiaip taip tas savo dramas. Režisierius B. Dau- 
guvietis statė teatre Kęstučio mirtį ir išvedė į sceną gyvą arklį. Pasi- 
skolino iš artilerijos, kad nesibaidytų žmonių ir šviesų. Ta nevykusia 
realistine detale jis sugadino visą reikalą. 

Gerokai sumenkino ir pačios dramos vertę. Mes savo „Vilkolakio“ 
teatre atžymėjom tą įvykį per satyros prizmę. Išjuokėm, žinoma, ne 
Maironio veikalą, bet vaidybą, ir parodėm, kokį poveikį tai padarė 
žiūrovams. Maironis to vaidinimo nematė, tik iš kitų girdėjo ir ant 
manęs gerokai už tai papyko. Po poros dienų gaunu iš jo trumpą, gana 
santūrų laiškelį: 

„Viską galėjai man pasakyti, bet niekuomet nesitikėjau, kad mane 
šitaip i$niekintum". 

Tada nuėjau pas jį ir pasiaiškinau, kad ne jo veikalą mes kritika- 
vom. Vos perkalbėjau. Bet jis suprato. Atlyžo ir visas prašvito: „Be 
reikalo buvau užpykęs“, - sakė. Jis labai jautriai išgyvendavo tokius 
dalykus. Tą sykį jis man padovanojo savo ką tik išleistą poemą Mūsų 
vargai su tokia dedikacija: 

„Aukštai Gerbiamam P. Antanui Sutkui, kuriam, be abejo, būčiau 
išpiršęs Danutę, jei būčiau pirma geriau jį pažinęs. 

24. IX. 20. Maironis“. 

Danutė - tai veikėja iš tos poemos. Tą vakarą daug šnekėjomės apie 
šią poemą, skaitinėjom įvairias jos vietas. Klausė mano nuomonės. 

- Tamsta geriausias man prietelis, nes moki teisybę į akis sakyt. 
Patinka — gerai, nepatinka - irgi! Man kiti pataikauja, į akis giria, o 
paskui juokiasi, - kalbėjo poetas. 

Jo gyvenimą varžė kunigo sutana ir tai, kad jis stovėjo aukščiau ir 
buvo visų akyse. Niekada nelankė jis ir mūsų satyros teatro. Po kokio 
nors pastatymo prašydavo jam papasakoti to veikalo turinį. 

- Mes, kunigai, turim visa ko bijot. Tuoj pasipils pletkai, - sakydavo 
jis. 

Šie varžtai, gali būti, padarė poveikį ir jo kūrybai. Gal būtų jis dar 
daugiau ir geriau parašęs. 

Tačiau ir tie veikalai, kurie jam mažiau pavyko, buvo gražus patrio- 
tinis mostas tautos ir mūsų kultūros labui. 


Pranciška Genevičiūtė, „Maironis Kauno gyventojų prisiminimuose“ 
[maśinraśtis], in: MLLM 7778, l. 73-80; anksčiau skelbta: „Atsimini- 
mai, in: Literatura ir kalba, p. 614-618. 


Faustas Kirša 


Prieš dieną susipažinau su Maironiu, kuris buvo atėjęs į Lietuvių 
m.[eno] k.[üréju] draugijos valdybos posėdį. Kaip jis pasenęs! Ar verta 
tokios senatvės laukti? Kame gi jo poezijos šventumas? Šiandien jis 
liūdnai vis drebina galvą, nes jos nesulaiko. Riebus, tarsi ištinęs. [...] 
Nepoetingas ligi nepakenčiamumo. Kuomet buvo tartasi eiti vaizduo- 
tis' ir buvo paskirta 2 val. dieną, jis su didžiausiu susirūpinimu pa- 
siaiškino negalįs, nes paliksiąs be pietų. Na, kaip čia, girdi, nevalgius 
reikės būti. Man pasisuko aštri mintis, ir norėjau pasiūlyti pietauti 
„Vilkolaky“*, bet nusigandau ir pamanęs taip, nes „Vilkolakis“ tokių 
žmonių keikiamas. 


' Fotografuotis. 

^ Menininkų klubas (nuo 1920 m. ir teatras), įsikūręs Kaune, Liaudies namų 
patalpose (Laisvės al. 3) 1919 m.; 1919-1920 m. vadovavo Balys Sruoga, 1920- 
1925 m. - Antanas Sutkus. Klube buvo rengiami menininkų susitikimai, 
vakaronės, diskusijos, skaitomos paskaitos, leidžiamas žurnalas Dainava. 

Fausto Kiršos dienoraštis, 1920-02-29, in: LMAVB RS, f, 35, b. 29, 1. 33-34; 
anksčiau skelbta: Leonas Gudaitis „Kūrėjų cechai“, in: Leonas Gudaitis, 
Laiko balsai: lietuvių literatūrinė spauda 1918-1923 metais, Vilnius: Vaga, 
1985, p. 135. 


Ona Tallat-Kelpšaitė-Jurskienė 
Kaip Maironis sukūrė „Dyvičio“ baladę 


Tai buvo 1921 m. vasarą. Aš jau antrus metus dirbau Žemės ūkio mi- 
nisterijoje Kaune ir buvau grįžusi į tėviškę atostogų. Tuo metu Mai- 
ronis, apsistojęs pas Kaltinėnų kleboną (jo pavardės neprisimenu), 
lankė Žemaitijos „šventas“ kalvas ir jų tarpe norėjo pamatyti Dyvitį 
(Dievytį), esantį prie Laukuvos. Dyvičio kalno papėdėje esantis ežeras 
ir jo pakrantėje dvarelis „Padievytis“ priklausė mano tėveliams, Onai 
ir Kazimierui Tallat-Kelpšams. 

Prisimenu, tai buvo liepos mėnesio sekmadienis. Sode rinkome 
avietes, kai mūsų šimtamečių klevų apsupton sodybon įsuko Kaltinė- 
nų klebonas su Maironiu. 

Maloni staigmena, nes Maironį pažinau ir gerbiau už jo patriotines 
poemas ir giesmes, kurios žadino prislėgtą ir nužemintą mūsų tau- 
tą. Mano šeimoje namuose buvo vartojama žemaičių ir lenkų kalbos, 
todėl buvau susipažinusi ir su lenkų literatūra. Ypač idealizavau tuos 
rašytojus, kurie savo kūrybai medžiagą sėmėsi iš Lietuvos istorijos, jos 
papročių, būdo bei gamtovaizdžių, pavyzdžiui, kaip A. Mickevičius, 
J. Kraševskis, M. Rodzevičiūtė, Vincentas Polis ir kiti. 

Bet Maironis rašė jau lietuviškai apie Lietuvos praeitį, kėlė jai daro- 
mas skriaudas ne tik jos priešų, bet ir sulenkėjusių savųjų. Svarbiau- 
sia - Maironis tikėjo ir skelbė Lietuvos prisikėlimą. Taip pat apie patį 
Maironį buvau daug girdėjusi iš savo vyriausiojo brolio Kazio (vėliau 
nepriklausomos Lietuvos generolo) pasakojimų, kai jis, dar besimo- 
kydamas komercinėje mokykloje Kaune, 1912 priklausė prie lietuvių 
kuopelės, kurią globojo advokatas Leonas, kunigai Jakštas ir Mairo- 
nis. Jie ugdė jaunimo laisvės siekimą ir meilę Lietuvai. 

Tą sekmadienį turėjome ir daugiau svečių. Tai nutarėme visi aplan- 
kyti Dyvičio kalną. Mano mamytė, našlė, su svečiais išvažiavo arkliais 
aplink, o aś kaip visuomet išsiruošiau tiesiai laiveliu per ežerą. Mairo- 
nis pasiprašė plaukti drauge. 

Iš laivelio rodžiau jam gražiuosius ežero krantus, kairėje Dyvičio 
esantį Gandų kalnelį su senole egle, mano praminta „egle karaliene“, 
kurios viršūnė stiebėsi viršum kitų medžių ir iš toliausiai buvo mato- 
ma. Atpasakojau jam ežero atsiradimo legendas, apie ežero upelius 
Šventupį, Ižnę, žmonių kalbas apie Dyvičio viršūnėje stovėjusį aukso 
aukurą ar stovą ir po Žemaičių krikšto paskandintą ežere. 

Maironis gėrėjosi šio kampelio gamtos grožiu ir atidžiai klausėsi 
mano pasakojimų. Vėliau šalia kitų Žemaitijos vietovių Maironis apdai- 
navo ir mano numylėtą Dyvitį, jamžindamas jį savo baladėje „Dyvitis“. 

Baladéje ta minima „ežero panytė“ „Jūratė“ tai buvau aš, Ona Tal- 
lat-Kelpšaitė, dabar Jurskienė, aštuoniasdešimt septynerių metų, se- 
nos žemaičių šeimos palikuonė. 


1982 m. Užrašė Snieguolė Jurskytė-Akstinienė. 

„Kaip Maironis sukūrė „Dyvičio“ baladę: Susitikimas su Maironiu 1921 
mety vasarą, in: Darbininkas, Vilnius, 1987-08-14, Nr. 30; taip pat skelb- 
ta: „Atsiminimai“, in: Literatūra ir kalba, p. 618-619. 


Valerija Čiurlionytė-Karužienė 
Iš mano atsiminimų apie Maironį 


Su poetu Maironiu teko man susipažinti Skapiškyje apie 1922 m. 

Kaune tuomet buvo įsikūrusi tokia „Meno mylėtojų draugija“, ku- 
riai priklausė dauguma įvairių sričių inteligentų: rašytojai, dailinin- 
kai, kompozitoriai ir pan. 

Tai buvo bohemiška inteligentų būstinė. Ten rinkdavosi ir gincy- 
davosi, prie arbatos ir be jos, visi Kauno intelektualai: J. Vienožinskis, 
V. Dubeneckis, J. Naujalis, P. Kalpokas, B. Sruoga, Maironis, A. Galdi- 
kas ir kt. B. Sruoga išgalvojo sutrumpintą šios draugijos pavadinimą - 
„lemenkūdra“. Tai reiškė - „Lietuvių meno kūrėjų draugija“. 

Skapiškyje buvo tos draugijos filialas - liaudies meno, dailiojo audi- 
mo skyrius. Aš buvau šio skyriaus vedėja, prižiūrėjau jo veiklą, padė- 
davau moterims ruošiant projektus, patardavau, kaip derinti spalvas. 
Į Skapiškį pas savo draugą kun. Prelgauską dažnai atvažiuodavo Mai- 
ronis. Jį žavėjo gražios apylinkės, didžiulis ežeras ir domino draugijos 
veikla. Ten mes susipažinom ir nemažai bendravom. 

Kartą, prisimenu, išplaukėm keliese į ežerą laiveliu. Buvo gražus 
saulėlydis. Rausvos juostos mirguliavo ežere. Maironis buvo gerai nu- 
siteikęs. Tada jis nuostabiai dainavo liaudies dainas, taip kad, rodos, 
skambėjo visa apylinkė. Jo balsas buvo skambus ir stiprus lyrinis te- 
noras. Jam labai patiko dainuoti liaudies dainas „Beauštanti aušrelė“, 
„Vai, močiute, močiute širdele“ ir „Vienam kiemely“. Mėgo jis dainuoti 
ir „Santa Liucija“ itališkai bei lenkiškai. Man jis atrodė labai gražus 
vyras, impozantiškos išvaizdos, tačiau ne niūrus, ne išdidus. Gamtos 
aplinkoje jis buvo atviras ir linksmas. Taškėmės irklais, apliedami vie- 
ni kitus vandeniu, juokavome. 

Ten, Skapišky, jis dainuodavo specialiai man dzūkiškas dainas 
„Kaip aś jojau per girelę“ ir kitas, nepaprastai gražiai išvesdamas aukš- 
tas gaidas. 

Maironis buvo lankęsis Italijoj ir Šveicarijoj. Teko ten būti ir man, 
todėl turėjom apie tuos kraštus daug bendrų prisiminimų. Tik jo 
prisiminimai buvo labai romantiški ir gražūs, o mano labai pilki. 
Jis dainuodavo apie Livorną ir Neapolį, prisimindavom grotą Lazu- 
ri, kur ežeras tarp uolų po žemėmis. Iš visų pusių ir iš ežero dugno 
šviečia fosforas, ir kai įplauki laiveliu į grotą, iš visur sklinda skaidri 
šviesa. Žemė, vanduo bei irklai, atrodo, spinduliuoja melsvai auksi- 
ne ugnimi, 

Mūsų prašomas, Maironis Skapišky kartais skaitydavo savo eilėraš- 
čius, tačiau labai nenoromis. Mieliau jis deklamuodavo A. Mickevi- 
čiaus bei Šilerio eiles, kurias labai mėgo. Besiirstant ežere, kartą jis 
deklamavo kažką iš A. Mickevičiaus, labai panašų į savo „Vakarą ant 
ežero Keturių Kantonų“. Ten, Skapišky, prisiklausęs legendų, matyt, 
jis ir sukūrė baladę „Užkeiktas Skapiškio varpas“. 

Dažnai poetas būdavo susimąstęs, tarsi paskendęs savyje. Tačiau jis 
mokėjo suprasti žmogų ir prisiderinti prie jo nuotaikos. Ypač jis pasi- 

keisdavo gamtos fone. Tačiau svetimiems nemėgo rodyti savo jausmų 
ir atrodė visada apgaubtas olimpiškos ramybės. 

Atvykęs į Skapiškį, Maironis visuomet aplankydavo draugijos par- 
odos skyrių, patardavo merginoms dėl spalvų derinimo ir ornamentų. 
Jis buvo didelis liaudies meno gerbėjas. Skatino dirbti, rinkti liaudies 
meną. Visi drauge aptardavom ten audžiamas juostas, rankšluosčius, 
užtiesalus. Maironio atvykimo proga merginos padarydavo iš juostų 
užuolaidas, visus kampelius išpuošdavo lietuviškais audimais ir pa- 
čios pasipuošdavo. 

Vėliau mes susitikdavome su Maironiu parodose, o kartais pas 
bendrus pažįstamus. Buvo jis porą kartų užėjęs ir į mūsų namus. Bet 
gražiausiai ir draugiškiausiai mes bendravome Skapiškyje. Padova- 
nojo jis man savo Pavasario balsus su dedikacija: „Gerbiamai poniai 
Karužienei, saulėlydį Skapiškio ežere prisiminus. Maironis“. 

Su Maironiu aš buvau pažįstama kokius 3-4 metus. Vėliau išvažia- 
vau iš Lietuvos į užsienį studijuoti, ir daugiau jau neteko susitikti. 


Užrašė Pranciška Genevičiūtė. 
MLLM KLM 6513; anksčiau skelbta: „Atsiminimai“, in: Literatūra ir kal- 
ba, p. 618-621. 


Juozas Paukštelis 
Gyvenime ir svajonėse 


1919 metu pavasarį svečiavaus Kaune pas pusbrolį. Kaunas tada buvo 
ne toks kaip dabar. Laisvės alėjoje, kur dabar stūkso dviaukščiai, ketu- 
raukščiai namai, kėpsojo senos, medinės, dulkėmis apneštos trobos. 
Vietomis ir šaligatviai mediniai iš lentų. Alėjos grindinys nelygus, vė- 
juotą dieną dulkių tiesiog debesys kilo. Vienoj jos pusėj „kenkė“ (va- 
gonėlis) ant geležinių bėgių, arklio tempiama, nuolat kaukšėjo - nuo 
geležinkelio stoties iki Rotušės aikštės. 

Bet man, tik Linkuvą ir karo sugriautus Šiaulius vienąsyk tema- 
čiusiam, Kaunas atrodė didelis miestas. Per tris dienas išlaksčiau jį 

skersai išilgai, visas bažnyčias apžiūrėjau, muziejų aplankiau, kuris 
tilpo, rodos, tik dviejuose kambariuose. Net į Mickevičiaus slėnį per 
Ąžuolyną nusigavau, mat buvau skaitęs, kad jame didysis poetas daž- 
nai lankydavęsis, Gražiną tada kūręs... 

Vienadien, kai jau buvau pasišovęs važiuoti namo, iš pusbrolio šei- 
mininkės sužinojau, jog rytoj, per devintines, iš katedros į Įgulos baž- 
nyčią eisianti iškilminga procesija, o ją vesiąs Maironis. 

Paminėjus Maironį, man net širdis smarkiau pradėjo plakti. Ne 
kartą buvau skaitęs jo eilėraščius (nemaža jų buvo rinkiny Cit, paklau- 
sykit), kai kuriuos, kaip „Mano gimtinė“, „Užtrauksim naują giesmę, 
broliai“, „Milžinų kapai“, mokėjau iš atminties, kartais, kur eidamas 
ar ką dirbdamas, sau deklamuodavau, - jaudindavo jie mane. Kiti jo 
eilėraščiai, kaip „Ar skauda man širdį?“, „Eina garsas“, dar kai sodžiuje 
augau, jau buvo dainuojami; vėliau dainuodavau ir aš. 

- Nevažiuosiu! - tariau sau. - Turiu pamatyti Maironį. Nors čia lūž- 
tų plyštų - turiu pamatyti! 

Rytą po pusryčių tuoj ir išlėkiau į katedrą, tikėdamasis rasti tinka- 
mą vietą, iš kurios būtų galima pamatyti Maironį. 

Nulekiu - ne tik katedra, bet ir šventorius jau pilnas žmonių. Še 
tau ir rask tinkamą vietą! Grüdausi bet kokį mandagumą pamiršęs - 
mat tebebuvau dar padaigslėtas, žalias sodžiaus berniokas. Prisigrū- 
dau prie šventoriaus mūro, paskui prie didžiųjų vartų, erzinaus, kad 
esu mažas, kad kur tik atsistoju, už kitų nugarų nieko nematau. Tad 
išsigrūdau atgal į Vilniaus gatvę: eisiu, sakau, su pačiais pirmaisiais, 
o pasiekęs Laisvės alėją - tenai daug erdviau, - gal pamatysiu... Nu- 
skuodęs beveik pirmas, atsistojau ant laiptelių prie kampinio namo 
dury ir laukiau baldakimo pasirodant. Juk ne kitaip, o po juo Mairo- 
nis turėtų eiti. Štai jau garsiau varpeliai trililiuoja, jau ir baldakimas. 
Stiepiuos, žiūriu, viešpatie - nagi po juo ne įsivaizduotasis jaunas pa- 
kilaus, svajingo veido gražuolis poetas, o nelygiu grindiniu knapsintis 
klebonas, sušilęs, pailsęs. Man ir nukrito širdis į pat kulnus. Visai kaip 


1 Cit! Paklausykit!: parinktos iš lietuvių poėtų geriausios eilės, tinkamos ska- 
ityti viešuose vakaruose ar šiaip susirinkimuose, sutaisė Liudas Gira, Kaunas: 
Šv. Kazimiero draugija, 1914. 

Joniškėlio senis klebonas, kai eina su procesija aplink bažnyčią! Bet 
ne, čia ne Maironis! Negi Maironis atrodys taip kleboniškai? Toji šei- 
mininkė turbūt gerai nežino. 

Procesijai pasibaigus grįžęs pas pusbrolį, ir šeimininkę radau jau 
sugrįžusią. Per pietus sakau: 

- Norėjau pamatyti Maironį, dairiaus, bet nemačiau. 

- Tai kur buvo jūsų akys? - žiūrėdama į mane, kiek grubokai tarė 
šeimininkė. 

- Ar tai Maironis? 

- Ogi kas? Pralotas Maironis. 

Maironis, Maironis... Ir namo važiuodamas vis negalėjau atsitokėti. 

Ką aš čia dabar? - pagaliau tariau sau, parsiradęs namo, - kai Mai- 
ronis tuos gražiuosius eilėraščius rašė, tada buvo ne toks kaip dabar... 


KAK 


Didįjį mūsų dainių iš arčiau pamačiau ir pažinau, nuvažiavęs į Kau- 
ną studijuoti. Tada jau turėjau įsigijęs Pavasario balsus ir dažnai juos 
skaitydavau. 


Sudieu! Neverk! Lig kol alyvos 
Žydės pavasarį baltai, 

Ir kolei širdys plaks mūs gyvos, 
Manoji plaks vien tau tiktai!. ^ 


Atvažiavęs ar į antrą dieną užėjau pas motinos pusbrolį prof. K. Pal- 
taroką. Pavaišinęs mane, išklausinėjęs, kokios naujienos tėviškėje, 
kaip kas gyvena, kokie šiemet metai, pagaliau tarė: 

- Ar matei Maironį? 

- Mačiau, - sakau, - tik iš tolo. 

- Tai nematei. Maironį reikia iš arti pamatyti. Užeinam, jei nori... 

Kur čia neisi? Vienas, žinoma, niekaip neišdrįsčiau, jei ir kas lieptų, 


O su juo... 


1 Maironis, eil. „Sudieu“ (1920). 

Diena buvo šilta, saulėta, nors ore jau tvyrojo rudens melancholija, 
kurią jaučia ne tik seni, bet ir jauni. 

Maironis gyveno baltame romantiškame namuke, apsuptame 
sodo, - nežinau, ar jis dabar ten tebėr. Lipame į antrą aukštą, staiga, 
matau, prasiveria durys, ir pasirodo jose nebejaunas aukšto ūgio dva- 
siškis su pensnė. 

- Prašom, prašom, - duris labiau praverdamas tarė. - Labai malo- 
nu. 

Jis buvo lyg ir nebe tas, kurį tada per procesiją mačiau. Nors ir ne- 
bejaunas, žilstelėjęs, bet veidas toks šiltas, geras ir tartum įkvėpimo 
pilnas. Ir balsas malonus, nors jau duslus. 

Jokio panašumo su Joniškėlio klebonu, - pagalvojau. 

- Prašau susipažinti, - pristatė mane Paltarokas. - Studentas 
Paukštelis, taip pat poetas, kuris seka Maironį. 

- Labai malonu, - pažiūrėjęs į mane, tarė Maironis, - bet kitais sek- 
ti nereikia, ne ne... Kiekvienam reikia rašyti tik iš savęs. Savo braižo 
reikia ieškoti. 

Paprašęs mudu sėstis, šnektelėjęs truputį su Paltaroku, Maironis 
nuskubėjo į kitą kambarį ir grįžo su obuolių vaza rankoj, pavaišino. 

Paskui ėmė rodyti Paltarokui kažkokias knygas, neseniai gautas iš 
Leipcigo. Aš tuo tarpu nedrąsiai žvalgiausi po kambarį. Į akis man 
krito daug paveikslų ant sienų. Ypač didelis aliejiniais dažais tapytas 
portretas - dar jauno Maironio, sėdinčio fotelyje skaidriai raudonais 
dvasiškio drabužiais, su juoda kampuota berete, su akiniais. Labai 
gražus portretas. 

Šiaip kambarys neatrodė prabangiškas — didelis rašomasis stalas, 
pora barokinio stiliaus fotelių, keletas kėdžių, nedidelė knygų spinta... 

Vienu tarpu Maironis ėmė ieškoti, neatsimenu, kažkokios knygelės 
ar raštelio — atidarė vieną stalčių, paskui antrą, trečią. Iš toliau pažiū- 
rėjus, stalčiai tvarkingumu nepasižymėjo - primesti kažkokių iškar- 
pų, popierėlių, čia vėl dėželių, skustuvas kyšojo iš seno, nusitrynusio 
dėklo. Net nustebau, kad Maironio skustuvas ir dėklas nė kiek ne ge- 
resnis už manąjį, gal net prastesnis. 

Paltarokas pradėjo apžiūrinėti paveikslus, apie kiekvieną reiškė 
savo nuomonę. 

- O šito aš nesuprantu, - žengė prie vieno ryškiais dažais nutapyto 
(rodos, tai buvo P. Kalpoko darbas). - Na, ar kas matė, kad medžiai 
būtų mėlyni, o dangus violetinis? 

- Mūsų akys nemato, o dailininkų turbūt mato, - kukliai pasakė 
Maironis. 

- Galbūt. Bet mums maloniau matyti daiktus tokius, kokius mato 
mūsų akys. 

- Na taip, jums klasika patinka. Bet klasika dabar nemadinga - da- 
bar modernizmas braunasi į visas meno šakas. Klasikus, romantikus, 
sako, reikia į šiukšlyną, - kiek karčiai nubaigė Maironis. 

Kai ėmėm atsisveikinti, Maironis atsiprašęs nuėjo į kitą kambarį; 
netrukus grįžo, laikydamas rankoj knygelę šviesiai rudu viršum. 

- Čia tamstai atminčiai, - padavė man knygelę. - O ką tamsta stu- 
dijuoji? 

- Lietuvių kalbą ir literatūrą. 

- A, tai mes dar matysimės. 

- Vis dėlto pagaliau sutikote? - tarė jam Paltarokas. 

- Labai nenorėjau. Man ir taip darbo užtenka... Čia dar remontas 
nebaigtas... Bet Mykolaitis, kaip pirmametis, daugiau paskaitų nega- 
lįs paimti. 

Aš jau žinojau, kad Maironis skaitys mums Donelaitį. 

Ėjau į bendrabutį lyg sapne. Maironis užrašė man Jaunąją Lietuvą. 
Atverčiau pirmą puslapį: „J. Paukšteliui kaip atminčiai. Maironis“. 

Kambario draugams iš karto nerodžiau. Bet ar ilgai iškęsi nerodęs? 

- Ar padūko! - griebė žiūrėti. 

Maironio užrašytą Jaunąją Lietuvą iki šiol tebesaugau kaip didelę 
brangenybę. 


Auditorijoje sėdėjome tylesni, rimtesni, mat laukėme Maironio. 

Man rodėsi (gal ir daug kam taip atrodė), kad jo paskaitos bus labai 
įdomios. Kur ne? Maironis, didžiausias Lietuvos poetas - apie Done- 
laitį. Gimnazijoj aš su Donelaičio kūryba beveik nebuvau susipaži- 
nes - lietuvių literatūrą tada dėstęs daktaras J. Šliūpas apsiribodavo 

daugiau autorių biografijomis. Todėl maniau: Maironis tikrai atskleis 
visą Donelaičio kūrybos grožį. Nors vienas tame pačiame bendrabu- 
tyje gyvenantis kolega su jam būdinga pašaipa mane įspėjo: „Iš Mai- 
ronio, Paukšteli, kažko nelauk - savo paskaitomis į poezijos padanges 
Maironis tavęs nenukels“. 

Štai Maironis ir bejeinąs. Susimąstęs, be jokios šypsenos veide, 
man jis pasirodė senesnis ir stambesnis negu tada, savo namuose. Ir 
žingsniai kažkokie sunkūs, eina, lyg rankom kasdamasis. Prie kate- 
dros vos linktelėjo, atsisėdo, užsidėjo pensnė, pamažu išsiėmė iš port- 
felio savo užrašus ir prašneko. Balsas duslus, - paskutiniuose suoluose 
net sunku girdėti. 

- Kadangi lektūros apie Donelaitį maža, - tarė, - tad prašom mano 
paskaitas kiek galint geriau užsirašyti. 

Pasakojo iš lėto, labai smulkiai, tarpais stabtelėdamas, bet... ne po- 
etiškai, kaip aš tikėjausi. 

Rodos, po trijų ar keturių paskaitų kolega su tokia pačia pašaipa 
sako: 

- Na ką, jau pažadino tavo mūzą? 

- Palauk, - sakau, - kai pradės apie kūrybą - Metus. O su Mažvydu 
ar Bretkūnu nepažadinsi. 

Tik į šeštąją ar septintąją paskaitą Maironis tepasiekė Donelaičio 
gimtinę - Lazdynėlius, prabilo apie Donelaitį supusią aplinką, gamtą, 
žmones, tėvus, ūkį. 

Bet ir toliau jis pasakojo tokias, man atrodė, nereikalingas smul- 
kmenas, jog buvo nuobodu. Kai kurie kolegos sakė, kad jie neužsiraši- 
nėją. Kam čia, girdi, užsirašinėti, jei tas pats yra Biržiškos knygose'? O 
aš mintyse sau tvirtinau: kai pradės apie kūrybą, apie Metus, vis tiek 
bus kitaip. Negali būti, kad tas, kuris parašė „Lietuva brangi“, „Užmigo 
žemė“, „Nuo Birutės kalno“, Jaunąją Lietuvą, kalbėtų apie Donelaičio 
kūrybą taip šaltai, sausai, neįdomiai. 

Mano veidas turbūt išrodė gerokai ilgas, nes nenuorama Darasevi- 
čius kipšo akimis žvilgčiojo į mane. 


1 Mykolas Biržiška, Dainos keliais: vadovėliui bent kiek medžiagos, Vilnius: 
„Švyturio“ spaustuvė, 1921. 

Vienas iš kolegų net įžūliai visiems „išbliovė“: „Paseno Maironis, 
vėjo nebeužtenka - štai ką aš jums pasakysiu“. 

O manvis tiek buvo liūdna. Nors ir pats ne kartą galvojau: vis dėlto 
Maironis jau į septintą dešimtį įkopęs - nereikia norėti, kad jis būtų 
toks, koks buvo jaunas, kai savo gražiuosius eilėraščius kūrė. Bet kar- 
tais ir kitaip pagalvodavau: sako, senas, nebegali... Kaip čia gali nega- 
lėti? Eik, daryk, dirbk, ir galėsi. Reikia tik norėti. 


*** 


Be paskaitų, kurių per savaitę tik vieną teskaitydavo, Maironį labai 
retai kur matydavau. Ir visada tik vieną. Ateina į universitetą vienas, 
išeina vienas, važiuoja „kone“ vienas (su vežiku važiuojančio nema- 
čiau). Teatre — taip pat (į teatrą dažnokai ateidavo). Net vaidinant jo 
Kęstučio mirtį, pamenu, mačiau - sėdi ložėje vienut vienas. (Kuber- 
tavičius tada vaidino Kęstutį, o Ona Kurmytė - Vytauto žmoną.) Ir 
jokiose išvykose ar gegužinėse Maironis niekad nedalyvaudavo... 

1924 metų pavasaris. Menu, gražus jis buvo. Rodos, gražesnis už visus 
ankstesniuosius. Giedras, žalias, minkštas. Nuo Aleksoto šlaitų pūkš- 
nojo drungni vėjai, o lakštingalos ten visaip mėgino savo treles. 

Dvi kolegės - Elziutė su Vone, žemaituke, - ir aš tą gražią dieną 
ėjome pas Maironį įskaitų gauti. Iš pradžių jos juokavo, pasakojo 
linksmus sekmadienio nuotykius - mat Kretkampyje buvo gegužinė, 
plaukėm į ten garlaiviu. Bet artėjant prie Maironio namų, abi nutilo, o 
paskui Vonė dūsauti pradėjo: 

- Vajezau vajėzau, kaip baisu! 

- Kodėl baisu? 

- Kaip nabus baisu, - tarė labiau pažemaičiuodama, - kai rengiaus, 
rodos, mokėjau, bet kai pradės klausti, tikriausiai viską pamiršiu. 
Toks jau mona prots. 

- Ir ko čia bijai, - ramino Elziuté. - Neatsakysi šiandien, atsakysi 
kitądien. 

Aš Maironio paskaitas užsirašinėdavau, mokiausi, todėl nelabai 
bijojau. 

Maironį radome namie: 

- Pas mane įskaitų? Prašom. 

Suleido mus į tą patį kambarį, kuriame aš jau viešėjau. 

- Vienas kuris palikite, o kiti prašom į balkoną, - patvarkė, veide nė 
mažiausios šypsenos. 

Kolegės, susišnibždėjusios, kad palikčiau aš, išsiskubino į balkoną. 

Papraśęs mane sėstis, pradėjo: 

- Kelis kartus Donelaitis buvo apalpęs, mokydamasis Karaliaučiuje? 

- Du kartus, - pasakiau. 

- Kurių Metų dalį pirmiausia jis parašė? - pasakiau. 

- O koks teigiamas asmuo toje dalyje aprašytas? 

- Šaltyšius Pričkus. 

- Kuo giriasi būras Enskys? 

- Savo peiliu. 

Kiek nepavyko man su pasakėčiomis - „Rudikį jomarkininką“ su- 
maišiau su „Šuniu didgalviu“. Bet Maironis turbūt nelaikė tai didele 
klaida ir studijų knygelėje pasirašė. 

Mano kolegės pareiškė norinčios abi kartu atsakinėti (matyt, dėl 
drąsumo), aš išėjau balkone jų laukti. 

Nagi girdžiu (durys buvo atdaros), klausia Vonę: 

- Su kokiais graikų ir lotynų klasikais Donelaitis buvo susipaži- 
nęs? - tyli. 

- Kieno gyvenimą Donelaitis aprašė Metuose? 

- Kaimiečių, - staiga pasitaisė: - būrų. 

- O kodėl jie vadinasi būrai? - tyli. 

- Kur Donelaitis gimė? - tyli. 

- Kur jis buvo klebonu? 

- Lazdynėliuose. 

- Nieko nemoki ir eini pas mane įskaitų! - tarė profesorius. — Taip 
negalima... Reikia mokytis. Kelis gaisrus Donelaitis aprašė Metuose? 

- Vieną. 

- Na mat. Ir to nežinai! 

Balkone mane jau net juokas ima. 

- Tai gal tamsta pasakysi? - kreipėsi į Elziutę, kuri atrodė ne taip 
sumišusi. Bet ir ši tylėjo. 

- Negerai, kad nežinote, kas gi būtų, kad ir visi taip nežinotų. O ką 
darysite, universitetą baigusios, kokį darbą dirbsite? 

- Nežinau, - veptelėjo Voné. 

- O tamsta? 

- Ir aš nelabai žinau, - šypsodamasi, truputį koketuodama atsakė 
Elziutė. 

- Negalima nežinoti... reikia žinoti. 

Girdžiu, Maironio balsas suminkštėjęs, švelnesnis. 

- Aratsinešėt studijų knygeles? 

- Atsinešėm... 

Abi padavė knygeles, Maironis pasirašė. Bet atsisveikindamas ran- 
kos nė vienam nepadavė: „sudiev, sudiev“, - negarsiai murktelėjo ir 
tuoj uždarė duris. 

Kieman išėjęs žiūriu - abi kolegės raudonos kaip vyšnios. Net pol- 
ką šokant, nebuvau matęs jų taip išraudusių. Vonė, rodėsi, tučtuojau 
pravirks. 

- Tai jau man! Taip sarmata, taip sarmata! Kad nors būtų kas kitas, 
o ne Maironis. 

- Ir ko tu čia jaudiniesi? - juokėsi Elziutė. - Svarbu, kad pasirašė. 
Jei būtų nepasirašęs, tada... Aš palaikiau jos nuomonę. 


*** 


1924 metų rudenį į katedrą atlydéjome mirusį K. Büga. Užkėlus karstą 
ant katafalko, pamokslo sakyti išėjo Maironis. 

Kažin, ką jis čia pasakys? - žinodamas Maironio „iškalbingumą,, 
galvojau sau. 

- Pompa! - pradėjo kiek neramiu balsu. - Mirė žmogus, didelis kal- 
bininkas mokslininkas, ir štai pompa. O ar reikalinga ji dabar jam?! 
Ir apskritai kam mirusiems ji reikalinga? Minios, vainikai, prakalbos, 
liaupsinimas! - matau, Maironio veidas griežtėja, ir balsas darosi 
griežtesnis. O žodžiai vienas po kilo taip lengvai liejasi - ne taip kaip 
per paskaitas. 

- Daugiau dėmesio žmonėms reikia rodyti, kai jie gyvena, o ne kai 
jau karste guli! Ypač tokiems žmonėms, kaip be laiko miręs velionis 
Būga. Reikia rūpintis, kad jie turėtų tinkamas gyvenimo sąlygas, kad 
jų darbo našta nebūtų per sunki, kad jie neskurstų ir neitų be laiko į 
kapus. 

Viso to pamokslo gerai nebeatsimenu. Daugelis suprato, kam la- 
biausiai jis buvo taikomas. Mat ne kartą laikraščiuose buvo rašoma, 
kad profesoriaus K. Būgos darbo sąlygos nepakenčiamos, kad gyve- 
nąs jis ankštose, drėgnose, blogai apšildomose patalpose, kad dėl to 
dažnai net dirbti negalįs, kad jo mokslo medžiaga - nuo drėgmės su- 
pelijusi, kad į visus jo prašymus tinkamesniam butui gauti atsakymai 
buvo neigiami. 

Girdėdami rūsčius susijaudinusio Maironio žodžius, mes, jauni, 
buvome patenkinti - pamokslą gal kelias dienas komentavome. Tuo 
tarpu, kaip vėliau teko nugirsti, laidotuvėse dalyvavę valdžios žmonės 
raukėsi, paskui kalbėję, kad Maironis jau paseno. 

Beveik kasmet vasaroti važiuodavau į Palangą. Maironį tenai dažnai 
matydavau. Būdavo, kaip pagal grafiką: priešpiet nuo vyrų pliažo su 
baltu apsiaustu, balta plačiabryle skrybėle - panama - eina pajūriu iki 
Birutės ir suka į parką. Vakare eina ant tilto, palaukia, kol saulė nusi- 
leis, o paskui vėl pajūriu iki Birutės. Ir visada vienas. 

Kartais net šiurpu būdavo pagalvojus, kad tas visų taip gerbiamas 
žmogus toks vienišas. 

„Nejaugi ir visą gyvenimą jis buvo toks vienišas?“ - klausdavau 
savęs. 

Palangoj tik kartą mačiau jį ant tilto dviese - su poetu J. Tysliava. 
Žinoma, ne jis, o Tysliava buvo prie jo prisigretinęs. Daugelis naujos 
kartos literatų, ypač modernistai keturvėjininkai, jį kritikavo, negai- 
lėjo aštrių, įgeliančių žodžių. Bet ne tik keturvėjininkai, ir kiti - Sruo- 
ga, Čiurlionienė, Herbačiauskas, net jo epigonas Paparonis nusenusiu 
jį laikė, „labanakt, bai bai“ jam sakė, gal todėl jis vengdavo ir plunks- 
nos brolių. 

...Karta vakare, atsimenu kaip šiandien, ant tilto dainavome jaunų 
būrys. Saulėlydžiai rausvino veidus, visų akyse Zéréjo spinduliai. Ne- 
toliese stovėjo Maironis. Ar jis mūsų dainavimo klausėsi, ar ošiančios 
jūros garsų - sunku pasakyti. Bet saulėlydžiai nebeveikė nurausvinti 
jo veido, ir džiaugsmo jame nebuvo. Pastovėjęs keletą minučių, sun- 
kiai nužingsniavo. Paskui mačiau jį pajūry. Paeina, stabteli, pasiklau- 
so ir vel eina. Kol vakaro sutemose sudilo jo siluetas... 


XXX 


1931 metais vasarodami Palangoj, sužinojome, kad į tą pačią vilą va- 
saroti atvažiuos Maironis. Aš džiaugiaus, dabar, sakau, ilgesnį laiką iš 
arčiau jį matysiu. Kitą rytą, atėjęs pusryčių, žiūriu - jau besėdįs gale 
stalo. Nelaukęs, kol kiti baigs valgyti, pakilo, atsiprašė netoli jo sėdin- 
čius - eisiąs pailsėti, nes, traukiniu važiuodamas, per naktį nemiegojęs. 

Tai išgirdęs, pamenu, pasipiktinau, jog nė vienas iš vadinamųjų to 
meto „valdžios ponų“, kurie savo „patriotizmą“ visur kaišiojo, nepasi- 
rūpino Maironio atvežti patogesnėm priemonėm, kad nereikėtų jam 

pernakt vargti dulkiname vagone. Juo labiau kad tu „ponų“ šeimos visą 
vasarą sėdėdavo Palangoje, ir jų mašinos iš Kauno ir atgal siüte siūdavo. 

Maironis, pasirodo, ir apsigyvenęs visai netoli mūsų, tik kitoje pu- 
sėj koridoriaus. 

Palangoje man, o gal ir daug kam, vakarais, kai grįžti nuo tilto, 
saulę palydėjęs, kai ima temti, kai visa aptilsta, tik jūra, nerimstan- 
ti ir amžina, vienodai gaudžia - dažnai būna lyg ilgu ko, lyg liūdna, 
neramu. Dažnai stoviniuoji sode kur po medžiu ar kambaryje langą 
atsidaręs klausais, ir suskamba tau Maironio posmai: 


O paklausykit vakarais, 

Kai marių bangos nerimauja 
Ir krantą barsto gintarais 
Gelmės nematomoji sauja: 
Girdėtis per miglas druskas, 
Lyg verkia ir vaitoja kast.” 


' Maironis, baladė „Jūratė ir Kastytis“ (1920). 

Ir rodosi, „lyg pro miglas druskas“ prašneks į tave išsiilgti, nemario- 
sios jūros išsiūbuoti poezijos žodžiai, kurių taip ilgiesi. 

Pasitaikė kelios dienos apsiniaukusios, pamiglavusios. Ir jūra pa- 
miglavusi, ir nuo jos pučiąs vėjas, rodės, net pamiglavęs. 

Vieną tokį vakarą sėdėjome mūsų vilos gonkelyje aš, žmona ir 
mano draugas Pranas su žmona. Jaunavedžiai buvome. Mūsų dienos 
tada tikrai buvo, anot Salomėjos Nėries, „kaip šventė, kaip žydėjimas 
vyšnios“. Mudu su bičiuliu buvome gerai susidainavę, todėl dabar ne- 
iškentėme - niūniavome patyliais, mūsų moterys tik šnekučiavosi, 
protarpiais garsiau nusijuokdamos. 

- Negražiai darome, - staiga tarė mano bičiulis (jis buvo labai korek- 
tiškas, jautrus). - Maironis turbūt jau atsigulė, o mes triukšmaujame. 

Sulig tais žodžiais iš vidaus ir beišslenkąs Maironis. 

- Atsiprašau, - tarė švelniai, - ar negalima būtų kartu su tamstomis 
pasėdėti, ar netrukdysiu? 

Mes visi ūmai atsistojome. 

- Prašom, prašom, profesoriau, mums labai malonu. Maironis at- 
sisėdo, užkalbino mūsų moteris. Po kurio laiko, kada visi pasijutome 
jau apsipratę, aš patylom tariau Pranui: 

- Kaip manai - jei mes imtumėm ir tyliai paniüniuotumém Mairo- 
niui jo „Aš nežinau?“ 

- Kažin, gal reiktų pirma jį atsiklausti, - tarė šis. 

- Ar tamsta, profesoriau, nebūsite prieš, jei mes tyliai padainuosi- 
me vieną jūsų sukurtą dainą? 

- Prašom, prašom, labai malonu bus paklausyti. 

Mudu ir pradėjome tyliai: „Aš nežinau, graži sesute..“ Maironis 
sėdėjo galvą kiek nuleides, gal susijaudines. Kai mes nutilome, tarė: 

- Ačiū, labai gražiai, bet gal reikėtų dar švelniau. Labai daug tikro 
jausmo čia mano įdėta, - atsiduso. 

Pasakiau, kad studentai būdami mes ją labai dažnai dainuo- 
davome. 

- Ar taip? Man neteko girdėti, - jis atrodė patenkintas. - Tai gal dar 
ką padainuotumėt? Mums to ir reikėjo. 

- Su mielu noru, - sakom, — padainuosim profesoriui... - Ir pra- 
dėjom: 

ninm rim mó. 


Ten, kur Nemunas banguoja 
Tarp kalnų, lankų, 

Broliai vargdieniai dejuoja 
Nuo senų laikų." 


O kai baigėm visą dainą, Maironis ir vėl: 

- Ačiū, gražiai tamstos dainuojate... Gal kiek ir pavyko man anuos 
laikus išreikšti... Baudžiavos laikų tai nebeteko matyti, tik tiek, kiek 
iš tėvelių pasakojimo. Malonu, kad ir jauni apie juos žino iš dainų, iš 
pasakojimų. 

- Atsiprašau, profesoriau, - tariau jau visai įsidrąsinęs, - kokį savo 
eilėraštį ar dainą tamsta laikote pačiu geriausiu? Man, kaip literatūros 
mokytojui, labai įdomu tai žinoti. 

Maironis patylėjo, lyg pagalvojo, paskui vėl prašneko: 

- Iš mano sukurtų eilėraščių laikau geriausiu „Pirmoji meilė“ („Jau 
niekas tavęs taip giliai nemylės“). Gal ryškiau jame išreikšta ir mintis, 
ir jausmas - kokius norėjau išreikšti. Kūriau neskubėdamas, lygin- 
damas... 

Aš gerokai nustebau, nes iš Pavasario balsų tas eilėraštis man ne- 
atrodė labiausiai pavykęs. Geresniais laikiau „Nuo Birutės kalno“, „Va- 
karas ant ežero Keturių Kantonų“, „Užmigo žemė“. Jie spontaniškesni, 
su didesniu įkvėpimu parašyti. 

Tuo tarpu Maironis atsistojo. 

- Labai malonu čia su tamstomis, bet man jau laikas, - pasakė „la- 
banaktis“ ir dingo tamsiame koridoriuje. 

Atsimenu, mes dar ilgai sėdėjome, vakaro sutemų vis labiau gaubs- 
tomi. Jautėmės laimingi, kad Maironis su mumis pabuvo, kad jo su- 
kurtas dainas jam padainavome. Atrodo, ir jis buvo patenkintas. 

Kitądien, nuėję pusryčiauti, žiūrime, kėdė gale stalo, kur Maironis 
sėdėdavo, tuščia. 

Manėme, kad jis gal kur kitur nukliuvo. Bet ir pietų neatėjo, ir va- 
karienės. Kas čia galėtų būti? Kitaryt - taip pat. Klausiame šeiminin- 
kę: „kur Maironis, kad nematyt? Ar jau išvažiavo?“ 


' Maironis, eil. „Mano gimtinė“ (1895). 

- Maironis jau antra diena iš lovos nesikelia - serga. 

Trečios dienos vakare sėdime ir kalbame, kad gal reikėtų aplankyti 
ligonį, juk „kaimynai“ esame. Tik šit tarpdury ir jis, stora skara pečius, 
krūtinę susisupęs. 

— Nors labai malonu su tamstomis, bet nebesėsiu, — tarė. - Anąva- 
kar, rodos, nešalta buvo, pasėdėjau ilgiau ir persišaldžiau, net tempe- 
ratūra buvo pakilusi. Gerai sakoma, kad senieji jauniesiems - jau nebe 
kompanija... 

Atsiprašė ir grįžo atgal. 


*** 


Netrukus oras pagerėjo - sušilo, saulėta buvo nuo ryto iki vakaro. Aš 
pastebėjau, kad ir Maironis Zvalesnis pasidarė, per pietus ar pusryčius 
daugiau kalbėjo, savo kaimynes kalbino (tyčia ar netyčia šalia jo buvo 
pasodintos dvi dar apyjaunės damos), po vakarienės visada pasivaikš- 
čioti eina, nors ant tilto neatsimenu kad tą vakarą būčiau jį matęs. Su 
mumis, kur tik susitikęs, kiekvienąkart sveikinosi oriu galvos linkte- 
lėjimu. 

Vieną popietę, žmonai išėjus pas kažkokią draugę ar pažįstamą, sė- 
dėjau sode altanoje. Diena buvo šilta, tvanki. Šit į altaną bejZengias 
Maironis. Atsistojau. 

- Prašom sėdėti, — tarė. — Gal aš netrukdysiu. Čia pas tamstą bene 
bus geriau - ne taip tvanku. 

Ir atsisėdo priešingoje pusėje. 

- Tikrai šiandien labai šilta, — tariau, nesurasdamas ką geresnio pa- 
sakyti. 

- O tamstos žmona gal ilsisi, kad vienas? - luktelėjęs paklausė. 

Pasakiau. 

Apsižvalgė, į gatvę pasižiūrėjo - judesiai lėti, ramūs, lyg greičiau 
judėti jam būtų sunku. O žvilgsnis kažkoks neįžiūrimas, nesupran- 
tamas. 

- Tamsta proza pradėjai rašyti, — ilgokai patylėjęs, vėl tarė. - Ma- 
čiau laikraštyje tamstos knygos recenziją. 

Truputį sumišau. 

— Pradėjau, - sakau, - tik nežinau, kaip seksis. 

- Neperskaičiau... Jakštas, rodos, neblogai parašė (neseniai buvo 
išėjusios mano Vidurnakčių baladės, kurias Jakštas recenzavo). Proza 
mums reikalinga kaip ir poezija. Esame labai atsilikę nuo kitų. Jei pa- 
imsim rusus, lenkus ar kitas tautas, jų literatūra jau tada klestėjo, kai 
mūsiškė vos vos pirmuosius žingsnius žengė. 

"Tuo tarpu parėjo žmona, ir mano pašnekesys su Maironiu baigėsi. 

Po dviejų dienų Maironis išvažiavo, ir daugiau jo nebemačiau. 


Juozas Paukštelis, „Gyvenime ir svajonėse“, in: Juozas Paukštelis, Raštai, 
t. 6: Atsiminimai, Vilnius: Vaga, 1983, p. 235-249. 


Bronė Paukštelienė 


Aš paprastai labai įdegdavau, net atkreipdavau dėmesį savo juodumu. 
Paukšteliui tas juodumas kažkuo patikdavo, o jo namiškiams atvirkš- 
čiai: „Iš smalos tas Juozapas ir ištraukė tokią čigonę... Bet jei jau jam 
gera, tai ką gi padarysi!“ Palangoje buvo renkama „mis Palanga“ - gra- 
žiausiai įdegusiai įteikdavo prizą. Tie rinkimai vyko Kurhauzo salėje, 
bet mes į juos neidavom. Pasitaikė kartą mums gyventi tame vasar- 
namyje, kur gyveno Maironis. Paukštelis atsiminimuose apie tai rašė. 
Sédéjom prie vieno didelio stalo. Maironis - gale stalo. Aš sėdėjau 
toliau, patogioje vietoje - galėjau stebėti Maironį. Buvo jis ne tiek se- 
nas, kiek pavargęs. Į jį žiūrėti buvo liūdna ir kiek graudu. Laikėsi jis 
kukliai, gal lyg ir nedrąsiai. Žmonės, kurie sėdėjo aplink tą stalą, aš 
neabejoju, jautė jam pagarbą ir meilę. Bet tai buvo daugiausia jauni 
žmonės, jau kita karta, ir man atrodė, kad jis jaučiasi kaip tame eilė- 
raštyje - „Laikas vietą užleisti vaikams“. Bet mūsų dienas jo buvimas 
kažkaip ypatingai nuspalvindavo, ir to vasarnamio prestižas tarsi pa- 
kildavo. „Čia gyvena Maironis“, - sakydavo vasarotojai. Mes su Paukš- 
teliu nusprendėme, kad Palangoje jau buvo ir tokių žmonių, kurie 
praeidavo pro Maironį jo nepasveikinę, nors iš matymo dauguma, be 
abejo, jį pažino. O reikėjo visiems prieš tą senelį nulenkti galvas. Greit 
jis mirė, sulaukęs septyniasdešimties mety. Bet atrodė jau labai senas, 


675 


matyt, liga jį pjovė. 1932 metais Kėdainiuose, atsimenu, gerai pažįs- 
tamas vaistininkas Stančius (Josvainių gatvėje) prie vaistinės kabina 
juodu kaspinu perrištą vėliavą. „Kas atsitiko?“ - klausiu. - „Maironis 
mirė.“ 


Bronė Paukštelienė, Mano gyvenimas su Juozu Paukšteliu, Vilnius: 
Vaga, 1991, p. 119. 


Juozas Eidukevicius 
Maironis ir Donelaitis 


Sekančiais metais aš jau studentas. Sužinojęs, kad kursą apie Done- 
laičio kūrybą skaitys poetas Maironis, labai apsidžiaugiau. Tai kas, 
kad jis skaitys apie tą nuobodybę Donelaitį, užtat savo akimis pama- 
tysiu didįjį poetą, išgirstu gyvą jo žodį. 

Ir štai į kupiną studentų nemažą auditoriją įeina daugeliui bent 
iš atvaizdo pažįstamas poetas, jau gerokai susenęs. Jis eina pamažu, 
lėtai sėdasi į kėdę, pasitaiso akinius ir kalba apie paskaitų tvarką, apie 
kursą, kuris bus skaitomas, ir apie kitus studentams žinotinus daly- 
kus. 

Maironis kalba, nepakeldamas balso, lyg pats sau, lyg mūsų, stu- 
dentų, auditorijoje visai nebūtų. Tuo pačiu balsu kalba ir apie Done- 
laitį ir jo kūrybą. 

Studentai Maironiu nusivylė. Visi laukė Maironio ugningo, užde- 
gančio auditoriją, o atėjo ramus senelis, pedantiškai aiškinąs Donelai- 
čio Metų savitumus ir menines puošmenas. 

Auditorija, kurioje skaitydavo Vaižgantas, laikui bėgant gausėdavo, 
o Maironio auditorija pradėjo pamažu retėti. 

Aš dar lankiau paskaitas sąžiningai, bet jau be užsidegimo. Niekas 
manęs į jas netraukė: nei Metai, nei hegzametras, nei profesoriaus 
monotoniškas skaitymas. 

Tik kartą Maironis perskaitė iš „Rudenio gėrybių“ kiek pakeltu 
balsu: 

Ir purvynai, kad juos krutina vyžos, 
Nei kisielius ant skaurados pleškėdami teška 


ir aiškina, koks čia kupinas gyvybės paveikslas, kaip išraiškingai pa- 
rinkti žodžiai, koks šviežias ir taiklus palyginimas, kokios spalvingos 
aliteracijos. 

Ši Metų ištrauka pagauna ir mane. Grįžęs iš auditorijos, atsiverčiu 
„Rudenio gėrybes“, kad susirasčiau ir dar kartą pasigėrėčiau tokiu po- 
etišku Metų dvieiliu. 

Pradedu skaityti „Rudenio gėrybes“ ir lyg koks raikštis nukrenta 
nuo akių. Išvydau Donelaičio Metus visai kitokius - vaizdingus, gy- 
vus, reljefiškus. Vakare pradedu skaityti Metus nuo pradžių. Skaitau 
ir negaliu atsitraukti. Net tos Metų vietos, kurias labai nenoromis mo- 
kykloje mokiausi atmintinai, lyg nušvinta, atgyja. Skaitau ligi vėlyvos 
nakties visus Metus iki pačiam galui, pagautas lyg paauglio metais 
seklio Šerloko Holmso nuotykių. 

Keista, kai perskaičiau ir pamėgau Metus, Maironio paskaitos pa- 
sidarė dar nuobodesnės, skrupulingas ieškojimas jo hegzametruose 
pentametry ir septametrų, skaičiavimas palyginimų, tropų, aliteraci- 
jų ir kitų stiliaus puošmenų man atrodė panašus į kažkur pavaizduotą 
botaniko darbą, kuris, suradęs puikų žiedą, nuskabo ir suskaičiuoja 
visus jo vainiklapius, perskelia taurelę ir piestelę, suskaičiuoja visas 
sėklų kamarėles, užmiršdamas pasidžiaugti pačiu žiedu, atsigauti jo 
aromatu. 

Į pavasarį Maironio klausytojų ratas labai sumažėjo, ir aš pats pra- 
dėjau jo paskaitas dažnai praleidinėti. 

Pasibaigus paskaitoms, kartu su gretimame name gyvenančiu stu- 
dijų draugu Karoliu Dineika ruošiamės eiti pas Maironį įskaitų už Do- 
nelaičio kursą į jo namus, dabartinį Maironio muziejų. 

Pasiruošę buvome neblogai, aš buvau perskaitęs visus tada pa- 
skelbtus Donelaičio raštus ir dar užrašus, gautus iš vienos uoliai Mai- 
ronio paskaitas lankiusios studentės. 

Atsakinėti ėjau pirmas. Į profesoriaus klausimą apie Metų poetines 
puošmenas atsakiau, man rodos, teisingai, bet vienu sakiniu. Mairo- 
nis patyléjo patyléjo ir sako: „Aš visą semestrą aiškinau šitą temą, o 

jūs norit dviem žodžiais išsipirkti. Ir paskaitose aš jūsų nematydavau. 
Ateisit įskaitų rudenį“. Dineikai buvo lengviau. Jis jau žinojo, dėl ko 
profesorius mane pavarė, bet nepataikė nė jis, nes irgi retai įkišdavo 
nosį į auditoriją per profesoriaus paskaitas. 

Einame lyg mušti gavę ir supratę, kad įskaitų negavome ne dėl ne- 
mokėjimo, o kad savo paskaitų nelankymu skaudžiai įžeidėme pro- 
fesorių. 

Rudenį vėl su kaimynu Dineika kartu einame pas Maironį „ieškoti“ 
įskaitų. 

Aš vėl atsakinéju pirmas. Kažko paklaustas, atsakinėju plačiai, 
su visomis smulkmenomis, kol profesorius, kažko nepatenkintas, 
nutraukia, paprašo studijų knygelės ir parašo, jog įskaityta patenki- 
namai. Pasirašo ir po manęs atsiskaičiusiam Dineikai. Išleisdamas 
profesorius dar mums padovanojo po savo knygelę. Aš labai dovana 
džiaugiausi, o Dineika paprašė Maironį autografo. Šis, paėmęs dova- 
notąją Dineikai knygelę, joje pasirašė. 

Aš varžiausi, gėdijausi, kad paskaitų nelankymu buvau profesoriui 
nusikaltęs, ir autografo paprašyti neišdrįsau. 


Juozas Eidukevičius, „Maironis ir Donelaitis: Iš atsiminimų“, in: Naujas 
gyvenimas, Prienai, 1975-12-20; taip pat skelbta: „Atsiminimai“, in: Lite- 
ratūra ir kalba, p. 624-626. 


Zigmas Kuzmickis 


Lėtai, lyg apmąstydamas kiekvieną žingsnį Maironis vaikščiojo po 
Palangos mišką. Rodos, ne tik žmonės - ir patsai miškas sužiuro į jį. 
Kur jis eina? Ko jis eina? Ir rodės — storašakės pušys sekė Maironj. Su 
jomis, su pušimis, einu ir aš sekdamas poetą. Maironis priėjo Birutės 
kalną. Ilgai žiūrėjo į jį iš tolo, paskui palengva pradėjo lipti laiptuotais 
skardžiais. Įlipo. Iš čia, nuo Birutės kalno, puošni padaira ir į Baltiją, 
ir į Palangos apylinkes. Čia, ne kur kitur, gimė vienas garsiausių jo 
kūrinių - „Nuo Birutės kalno“. Maironis atrodė lyg Lietuvos patriar- 
chas - rimtas, susimąstęs, baltu apsiaustu. 

1924 m. mirus mūsų visų studentų mylimam profesoriui K. Būgai, 
teko girdėti kalbant Vaižgantą ir Maironį. Pirmasis kalbėjo ne žodžiais, 
o visuomenės ugnimi, antrojo kalba kvėpavo bažnytine rezignacija. 
Čia Maironio būta visiškai atitrūkusio nuo bet kurio visuomeniškumo. 

Berods, 1924 m. aplankiau Maironio paskaitas apie Donelaitį Te- 
ologijos-filosofijos fakultete. Nusivyliau - Maironiui trūko to įkvė- 
pimo, kurio tiek daug turėjo Vaižgantas. Po poros paskaitų nustojau 
lankęs. Klierikai pasakojo, kad dėstydamas visuotinę literatūrą semi- 
narijoje, profesorius reikalaudavęs atmintinio atpasakojimo pagal jo 
paties vadovėlį. 

Susitikau Maironį vienoje draugijoje, kur buvo svarstomi klausi- 
mai, susiję su lietuvių kalba ir literatūra. Ir čia apvylė savo laikymusi 
ir pasisakymais. 


Kaunas, 1972-10-12. 


Rankraštis Teresės Kuzmickienės asmeniniame archyve; sutrumpinus 
anksčiau skelbta „Atsiminimai“, in: Literatūra ir kalba, p. 626-327. 


Alfonsas Tyruolis 
Dvejopa pažintis su Maironiu 


Didįjį mūsų tautos dainių prelatą Joną Mačiulį-Maironį (1862-1932) 
pažinau pirmiausia iš jo kūrybos, o vėliau kaip literatūros profesorių, 
nors ne taip artimai, negu Vaižgantą, Adomą Jakštą, Vydūną ar Ry- 
giškių Joną, nekalbant jau apie tokius poetus kaip Mykolas Vaitkus ar 
Putinas, su kuriais teko ir artimiau pabendrauti. Su M. Vaitkum ryšys 
buvo palaikomas iki pat jo gyvenimo pabaigos. 

Iš arčiau Maironį teko pažinti studijų pabaigoj, 1932 metų pavasa- 
rio semestre, kai jis atėjo į Teologijos-filosofijos fakulteto Filosofijos 
skyrių skaityti kurso apie Donelaitį. Nemažas siurprizas buvo mums, 
to skyriaus studentams, sužinojus, kad Maironis ateina pas mus, o ne 
mums reikia eiti pas jį. Tad jau ir mes suartėsim su Maironiu taip, kaip 
Teologijos skyriuj - Kunigų seminarijoj - su juo buvo suartėję poetai 

Mykolas Linkevičius, Kazys Zupka, beletristas Stasys Būdavas ir gal 
dar ne vienas. 

Bet mano atveju būta ir kitos, gana ankstyvos pažinties su Mairo- 
niu, būtent literatūrinės arba, kaip Vaižgantas būtų pasakęs, poeziji- 
nės. Mes gimnazijoj turėjom vieną tokį lietuvių kalbos mokytoją, kurs 
pats buvo įstojęs į Kauno kunigų seminariją ir ten artimiau pažinęs 
Maironį kaip seminarijos rektorių. Per lietuvių kalbos pamokas tas 
mokytojas taip entuziastingai imdavo kalbėti apie Maironio patrioti- 
nę poeziją, su tokiu užsidegimu imdavo ją deklamuoti, kad mus, dar 
tik ketvirtokus, ta poezija tiesiog kurte užkurdavo - kaip jos nemėgsi, 
kaip jos nepergyvensi! Pats mokytojas su ašarom akyse deklamuoda- 
vo tokius graudžius, garbingą praeitį ir liūdną dabartį menančius ei- 
leraśćius kaip „Trakų pilis“: 


Pelėsiais ir kerpe apaugus aukštai, 
Trakų štai garbinga pilis! 

Kada tik keliu važiavau pro Trakus, 
Man verkė iš skausmo širdis. 


Ta graudi ir sentimentali poezija giliai smigo širdin. Nuo tada man 
Maironio poezija pasidarė - duona kasdieninė. Žavėjo ne tik patrioti- 
nės mintys, bet ir pati eilédara - toninė, skambi, nuotaikai pritaikyta — 
iškilminga, net patosiška, ar graudžiai liūdna - melancholiška, mino- 
rinė. Su Maironio poezija galėjai visus metus išgyventi, vienu ritmu 
žengdamas su pačia gamta. Gal net labiau, negu su Donelaičio Metais. 

Prisimenu 1924 m. pavasarį, kurs aušo po gan snieguotos ir leduo- 
tos žiemos. Jau sprogstant ledams ir linksmai prasiveržiant iš po jų 
upeliams, kaip miela ir smagu buvo atmintinai mokytis Jaunosios Lie- 
tuvos šeštąją giesmę apie pavasario pabudimą: 


Palaimintas laikas, kada vieversys 
Į dangų iškilęs viešai apgarsys 
Pavasario auštantį rytą; 

Kad vėjas, svetys tolimųjų kraštų, 
Tirpydamas sniegą papūs iš pietų 
Ir gamtą prikels užmigdytą. 

Taip su Pavasario balsais ir Jaunqja Lietuva išvaikščiotos Mūšos 
pakrantės ir ramiai ošiančio miškelio takeliai, parvažiavus atostogų. 
Ten ir pradėta „kurti“ žengiant į taktą su Maironio rimais ir ritmais. 
Ir vis ieškota gero sąskambio, lyg instinktyviai nepakenčiant nekoor- 
dinuotų eilių kaip chaotiškos sielos būsenos išraiškos. Taip pasidarius 
„maironininku”, anksti pasirinktas ir slapyvardis, kurs turėjo išreikšti 
nuošalumo ir atokumo pamėgimą: kaipgi poeziją pasirašysi tikra pa- 
varde, ji gal tiktų nebent prozai. Bet iš tos žalios jaunumės pasirinktas 
jis lyg ir nebesiderino su brandesniu amžium, buvo lyg jau išaugtas 
drabužis, o vėliau jau sunku buvo iš jo išsinerti. Taip, sako, jautęsis ir 
žymusis mūsų beletristas Vienuolis: būdavę lyg nesmagu, kad anks- 
tyvoj jaunystėj pasirinktas slapyvardis užgožė tikrąjį vardą (dar ir da- 
bar Kongreso biblioteka nežino Antano Žukausko, o tik A. Vienuolį!). 

Manau, kad ne vienas „maironininkas“ taip su Pavasario balsais ir 
Jaunąja Lietuva po pažastim pravaikščiojo savo pirmosios jaunystės 
dienas. Užtenka tik paskaityti St. Santvaro atsiminimus apie Maironį. 
Ir dėl to, kai netrukus į rankas pateko pirmųjų Vainikų antologija, jai 
sunku buvo nukonkuruoti Pavasario balsus, nors toj antologijoj buvo 
tokių gerų ir stiprių vardų kaip Putinas, Sruoga, Kirša. 

Tiesa, ankstyvąjį žavėjimąsi Maironiu bandė kiek nustelbti Putino 
žvaigždė. Tai buvo metas, kai pasirodė Putino Tarp dviejų aušrų. Mairo- 
nio jautrų patriotinį išsipažinimą „Jau niekas tavęs taip giliai nemylės, 
kaip tavo jausmingas poeta" pavadintą „Pirmąja meile“, tyliai ėmė deng- 
ti Putino „Su pirmuoju pavasario saulės šypsniu / Tu žieduotu jausmu į 
maneatskridai“. Bet tai jau buvo lyg „antroji meilė“, nebeanajausmingai 
patriotinė, gimus iš skaidraus sentimentaliai platoniško nusiteikimo. 

Vėliau, jau studijų metais, kai buvo išleisti Maironio raštai, Putinas 
per savo literatūros paskaitas primindavo, kad Maironis epitetą „jaus- 
mingas“ be reikalo pakeitęs ne į tokį poetinga „nuliūdęs“. Bet kad ir 
kaip ten būtų, Maironis to pakeitimo metu, kai redagavo savo raštų 
seriją, tikrai turėjo ko liūdėti (be kitko žeidė ir modernistų dygsniai 
„Maironis paseno“ ir ypač lenkų intrigos Romoj). Toli jau buvo tada 
Maironis nuo ano 1905 m. Pavasario balsy „jausmingo“ poeto. 

1928 metų rudenį atvykęs į Lietuvos universitetą Kaune studijuo- 
ti, buvau „planavęs“ apsilankyti pas Maironį jo šauniuose namuose 

Rotušės aikštėj. Atrodė, kad jo patarimas galėjo būti svarbus ir lemia- 
mas dar tebestovint studijų pasirinkimo kryžkelėj. Bet Maironis tada 
buvo išvykęs į Karaliaučių gydytis, kaip painformavo jo šeimininkė, 
Maironio sesuo Marcelė. O į Maironio namus užsukti teko ne kartą 
jau vėliau, kai ten kurį laiką buvo įsikūrus „Sakalo“ bendrovė, su kuria 
rišo knygų leidimo reikalai. 


Maironio namai Kaune 


Tie Maironio namai turėjo ir ypatingą savo istoriją. Statydinti kuni- 
gaikščių Pacų baroko stilium, su itin šauniu fasadu, jie vėliau patekę į 
vieno žydo rankas, ir ten įsikūrusios rusų kareivinės. Kareiviai kasdien 
marširuodavo pro tuos rūmus, keldami dulkes ir triukšmą. Kai Mairo- 
nis 1909 m. iš Petrapilio dvasinės akademijos persikėlė į Kauno kunigų 
seminariją rektoriauti, prel. Povilas Januševičius (P. GraZbylys, lietu- 
vių kalbos vadovėlių autorius) Maironį prikalbinęs tuos namus iš žydo 
nupirkti - taip būsią geriau ir pačiai seminarijai. Tais laikais pas prel. 
Januševičių, kaip pas tolimesnį giminaitį, tarnavo ir mano teta Elzbie- 
ta (tėvo sesuo). Ji daug ką mokėdavo mums papasakoti iš anų „gerų 
laikų“, kai dar lėkštę vadino „torielka“, o šakutes „vedelčium“. Lietuvių 
kalba tik lyg žolytė vos bekyščiojo iš rusiškai lenkiško usnyno Kaune. 

Kad ir gerokai apleistus namus Maironis nupirko, juos atremonta- 
vo, ir iš jų pasidarė nemaža atrakcija Kauno Rotušės aikštėj. Jie ten įsi- 
rikiavę į eilę kitų garsių istorinių pastatų: ten ir katedra-bazilika, kur 
buvo ir vysk. M. Valančiaus sostas, ten ir jėzuitų bažnyčia ir namai, 
kur kadaise mokytojavo Adomas Mickevičius, ten ir Vytauto Didžiojo 
bažnyčia, kur rektoriavo baltagalvis Vaižgantas, ten ir Šv. Kazimiero 
draugija, kur plušo dirbo uolusis Adomas Jakštas. 

"Tų savo namų atvaizdą Maironis buvo įdėjęs į 1920 m. Pavasario 
balsų laidą. Juos Maironis yra priminęs ir Mūsų vargų poemoje ir ap- 
gailestavęs, kad dr. Sutkaus žmona (beje, lenkė) nesiteikė jų apžiūrėti 
pravažiuodama: 


„Štai jezavitų kitada 
Bažnyčia buvusi. 

Šita Aukštoji bonė - miesto dūma!“ 
Vis rodė Sutkus, bet pati 

Per daug nebuvo žingeidi 

Net pamatyt Maironio rūmą. 
(Trečioji dalis) 


Įsileidus į Filosofijos skyriaus literatūrines studijas, per visą tą stu- 
dijų metą Maironį Kaune tekdavo tik retkarčiais kur nors iš tolo pa- 
matyti: gal Valstybės teatre, kurio Maironis buvęs uolus lankytojas, 
gal katedroj-bazilikoj, gal prie studentų bažnyčios ar kitur. Nė į galvą 
tada nebuvo atėjus mintis, kad su Maironiu dar teks turėti reikalų, 
kad ir akademinej auditorijoj. 


Maironis skaitys Donelaitį 


Tikrai buvo nemenka staigmena, kai 1932 m, pavasario semestre buvo 
paskelbta, kad Filosofijos skyriuje kursą apie Donelaitį skaitys Mairo- 
nis. Maironis - tautos atgimimo dainius, didžio garso kūrėjas, buvęs 
Petrapilio dvasinės akademijos profesorius, dabar Kauno kunigų se- 
minarijos rektorius ir Teologijos skyriaus profesorius, jau baigiąs sep- 
tinta dešimtį, taigi emeritas — vir bene meritus'! 

Apie Donelaičio Metus Maironis su tikru poetiniu pietizmu buvo 
atsiliepęs savo poemoj Jaunoji Lietuva: 


Kad tau Donelaitis prieš metų dar šimtą 
Poema šešimasčiais apmete rimtą, 

Tu jos kaip per miegą klauseis! 

(Šeštoji giesmė) 


O dar ir toliau toj pačioj poemoj gyrė Jakšto lūpomis „Tolkiemių 
kleboną, kurs su kitais „plėšė vargingas pirmąsias vagas rašliavos“. 

Paskaitęs neeilinę naujieną apie Maironį, fakulteto koridoriuj su- 
tinku kolegą Antaną Vaičiulaitį: 


* Vyras, daug nusipelnęs (lot.). 

- Girdėjot, kad Maironis skaitys šį semestrą kursą Filosofijos sky- 
riuje? 

- Tai stambi žuvis, - sako jisai, visad mėgęs moderuotą humorą. 

Tikrai „stambi žuvis“ iš Teologijos skyriaus tarp tokių vardų Filoso- 
fijos skyriuj, kaip Šalkauskis, Dovydaitis, Mykolaitis-Putinas, Reinys, 
Kuraitis, Eretas, Balčikonis. Šis fakultetas, sako, buvęs vakarietiškiau- 
sias iš visų kitų, nes turėjo daugiausia vakarietiškai suformuotą pro- 
fesūrą. 

Kadangi nemaža studentų buvo išklausę reikiamus literatūros kur- 
sus, į Maironio epizodinį kursą užsirašė palyginti ne taip jau daug: 
neprigužėjo į auditoriją tiek, kiek į prof. Šalkauskio filosofijos ar vysk. 
Reinio psichologijos paskaitas. Bet vis dėlto ne vienas „veteranas“ dar 
užsukdavo paklausyti Maironio ar jį bent iš arčiau pamatyti. 


Maironis universiteto auditorijoj 


Kaip Maironis atvykdavo į didžiuosius universiteto rūmus, kur buvo 
Filosofijos skyrius, negalėčiau pasakyti. Nes viduj tepamatydavom jį 
lėtai bekopiantį į tretįjį aukštą, apsivilkusį apystorę „talibą“, rankoj 
belaikantį tamsiai rudo veliūro žieminę kepurę, kai buvo dar pats vi- 
duržiemis, vasario mėnuo. Kopti jam turbūt bus buvę nelengva, kai 
buvo palyginti apystambaus stoto, nors ir ne tokio aukšto ūgio kaip 
humanitarų prof. Sruoga ir ne tokio žemo kaip prof. Krėvė-Micke- 
vičius. Šiaip jau Maironis laikės kiek aristokratiškai, šiuo atžvilgiu 
nepalygintinas su „demokratiškuoju“ Vaižgantu, kurį ne kartą galėjai 
matyti Laisvės alėjoj kad ir su „katiliuku“, atsirėmusį į telefono stulpą, 
beskaitantį laikraštį, kai laukdavo autobuso parsidanginti į savo Ro- 
tušės aikštę. 

Skaitė Maironis į katedrą atsinešęs pasirašytą tekstą. Skaitydavo 
gan lėtai, aiškiai ir suprantamai. Beskaitydamas retkarčiais nusiimda- 
vo akinius - kitokių, berods, nenešiojo kaip pensnė - ir, žvelgdamas 
tiesiai į auditoriją, imdavo ir laisvai pakalbėti, kokią teksto vietą sa- 
vais žodžiais aiškindamas ar šiaip kokią šalutinę pastabą pridėdamas. 
Kartą, belygindamas kitų pasisakymus literatūriniais klausimais, už- 
siminė ir apie save, sakydamas, kad ir jis „kaip šioks toks poetas“ norįs 

pareikšti savo nuomonę. Toks Maironio pasižeminimas giliai įstrigo 
atmintin ir kone iki ašarų graudino. Tai še jums visiems, kurie bene 
nuo 1920 m. bambėjot: „Maironis paseno, Maironis nuseno, Maironi, 
labanakt!“ Jūs dabar jau jį praaugot visa galva, kas mes, o jis tik šioks 
toks poetas... (Bet poetas Binkis kartą smarkiai „subraukęs“ kažkurį 
„modernistą , kurs niekinamai atsiliepęs apie Maironį: jis nesąs vertas 
Maironio kurpių dirželio atrišti!) 

Kad ir tik kartą per savaitę porai valandų teateidamas paskaityti 
apie Donelaitį, Maironis, atrodė, fiziškai ne visad vienodai bus gerai 
jautęsis. Taip kartą, keliom studentem prie katedros priartėjus su uź- 
skaitų knygelėm gauti profesoriaus parašo, Maironis gražiai atsiprašė, 
sakydamas: 

- Gal kitą kartą, šiandie nekaip jaučiuos. 

Bet šiaip jis buvo pareigingas, ir nepamenu, kad per visą semestrą 
kada būtų paskelbęs, jog paskaitos nebus. Į studijų knygelę pasirašy- 
davo J. Maironis - taip jau šis slapyvardis buvo įsigalėjęs vietoj pavar- 
dės (pirmojoj Pavasario balsų laidoj 1895 m. buvo St. Maironis, matyt, 
vietoj St. Garnio, kuriuo buvo pasirašęs kitą kūrinį). 


Donelaitis - Maironio gulbės giesmė 


Pradėdamas kalbėti apie Donelaitį ir jo kūrybą, Maironis pirmiausia 
davė platesnį istorinį ir visuomeninį anų laikų skerspjūvį. Čia jis rė- 
mėsi savo mėgiamo ir ypač vertinamo poeto Goethės citata: 


Wer den Dichter will verstehen, 
Muss in Dichters Lande gehen. 
Kas kūrėją nor suprasti, 

Tur jo žemėj atsirasti. 


Maironis mėgo citatas originalia kalba - vokiečių, lenkų, rusų. Tad 
studentas turėjo būti gerokai kalbose praprusęs, kad jas suprastų. 

Man pačiam, kaip germanistiką studijuojančiam, rūpėjo sužino- 
ti, kokios Maironio pažiūros į tariamą vokiečių literatūros įtaką Do- 
nelaičiui. Su vokiečių literatūra, atrodė, jis buvo pakankamai gerai 

susipažinęs, vokiečių klasikus studijavęs dar Petrapilio dvasinėj aka- 
demijoj. Nors Maironis apskritai ir buvo linkęs pripažinti kai kurių 
autorių kokią tariamą įtaką Donelaičiui, bet jų nelygino, necitavo, 
tenkinos tik bendru teigimu. 

Ypać jis palaikė galimą Ewaldo Kleisto „Pavasario“ įtaką Donelaičiui 
(nors Metus su „Pavasariu“ pradėjo Rėza, o pats Donelaitis pirmiau- 
sia parašęs „Rudenį'). Tą Kleistą Karaliaučiaus universitete Donelaitis 
galėjęs ir asmeniškai pažinti. Maironis dar minėjo galimą Hallerio ir 
Hagedorno įtaką Donelaičiui, nors ir ne tokią tikrą, bet dėl Gellerto 
pasakėčių įtakos Donelaičiui abejonės nebuvo. 

Maironis buvo priešingas Gabriui, kurs teigė, kad Donelaičiui nie- 
kas neturėjo įtakos, nei Kleistas, nei anglų Thomsonas, nes juos vi- 
sus praaugęs. Bet kad kokia sąveika galėjo būti, Maironis įrodinėjo 
Dantės pavyzdžiu: ir prieš Dantę jau ne vienas bandė „Dieviškosios 
komedijos“ temą, tokia buvusi laikų dvasia, tik iš jų kūrinių nieko 
gero neišėjo, kol nepasirodė Dantė su savo talentu. Tokių bendrai 
suvokiamų įtakų Donelaičiui Maironis buvo linkęs ieškoti jau nuo 
Renesanso laikų, ypač nuo prancūzų pseudoklasicizmo. Tada norėta 
pamėgdžioti graikų ir romėnų rašytojus, bet gana nereikšmingai, nes 
sekta tik iśvirśine forma, o nesirüpinta gilesniu vidiniu pergyvenimu. 
Taip svetimi pavyzdžiai literatūrą atitraukę nuo gyvenimo, ir kūriniai 
likę dirbtiniai. Kas kita buvo Donelaitis, kurs net senovinį hegzametrą 
pavartodamas apdainavo vaizdingai ir nuoširdžiai savo gerai pažintų 
būrų gyvenimą. 

Maironis buvo įsitikinęs, kad lietuvių dainų grožį pirmiausia iškėlė 
ne Lessingas ir Herderis, bet Duisburgo universiteto profesorius Bran- 
das, kurs savo veikale Reysen durch die Marck Brandenburg, Preussen 
[Churland, Liefland, Plesscovien, Gross-Naugardten, Tweerien und 
Moscovien.] (1702) davęs tris daineles, kurias 1745 m. savo rašte Be- 
trachtung der litauischen Sprache* pakartojęs Pilypas Ruigys (Ruhig). 
Greičiausiai čia bus buvęs tam tikras „anachronizmas“, apie kokį Mai- 


' Kelionės per Brandenburgo marką, Prūsiją [Kuršą, Livoniją, Pskovą, Didįjį 
Naugardą, Tverę ir Maskvą] (vok.). 
* Lietuvių kalbos tyrinėjimas (vok.). 

ronis visai teisingai kalbėjo Gabrio atveju: šis tikinęs, kad Donelaitis 
Karaliaučiaus universitete studijavęs vokiečių literatūros autorius Bu- 
ergerį, Lessingą, Herderį, nors Lessingas, Donelaičiui į Karaliaučiaus 
universitetą įstojus, tebuvo 3 metų, o Herderis 12! 

Gan plačiai Maironis nušvietė Donelaičio gyvenimą, jį itin kruopš- 
čiai sudėstęs iš Rėzos, Schleicherio, Nesselmanno, Tetznerio ir Pas- 
sargės. Minéjo ir pačių lietuvių išleistus Donelaičio raštus - J. Slape- 
lio, M. Biržiškos ir kitų. 


Atostogos - amžinybėje 


Nė nepajutom, kaip baigės semestras ir atėjo pavasaris, mielas, ma- 
lonus, donelaitiškas. Baigęs kursą, Maironis tuoj išvyko atostogų į 
rytų Lietuvą, į Panevėžio apskritį. Bet greit turėjo grįžti atgal į Kauną 
dėl įsisenėjusios ligos krizės. Čia jį gydė jau anksčiau dr. VI. Kuzma, 
pagarsėjęs urologas. Dr. Kuzma stengėsi iš paskutiniųjų Maironį iš- 
gelbėti, bet jau birželio 28 išvakarėse pasakęs, kad Maironis vargiai 
beišlaikys ateinančią naktį - per daug buvęs organizmas užnuodytas 
uremijos. 

- Degu visas kaip ugny, - pasakęs Maironis jį aplankiusiam Jonui 
Kudirkai (dr. Vinco Kudirkos pusbroliui), su kuriuo kartu po trejų 
metų teko gyventi Marijampolėje, dirbant marijonų gimnazijoj. 

Kitos dienos rytą Maironis baigė šios žemės kelionę. Per šv. Petrą 
buvo pašarvotas seminarijos bažnyčioj. Tą pavasarį Kaune buvau il- 
giau užsilikęs, neišvažiuodamas atostogų ir rašydamas diplominį 
darbą. Greit nuskubėjau iš Žaliakalnio atiduoti pagarbą brangiajam 
profesoriui, kurs tarp gausybės gėlių ir kaitriai mirksinčių žvakių gu- 
lėjo amžinu miegu nurimęs. Tarp kitų prie Maironio karsto garbės 
sargyboj stovėjo ir kolega Ant. Vaičiulaitis. Suklupęs ties aukštai ant 
katafalko paguldytu garbiuoju Velioniu meldžiaus: „Amžiną atilsį 
duok, Viešpatie, mūsų didžiajam Dainiui, kuris taip jausmingai ir 
nuoširdžiai išsakė tėvynės meilę: 


Jau niekas tavęs taip giliai nemylės, 
Kaip tavo nuliūdęs poeta! 

Ir dar kartojau: „Duok amžiną atilsį, Viešpatie, Dainiui-Pranašui, 
kurs gal kaip niekas kitas tikėjo Lietuvos atgimimu: 


O vienok Lietuva 
Juk atbus gi kada, 
Ne veltui ji tiek iškentėjo... 


O tai amžinos pranašystės žodžiai: jie tiko aniems laikams, jie tiks 
ir būsimiems, jei tik Lietuvai reikės vaduotis iš svetimo jungo. 


Alfonsas Tyruolis, Pažintis su rašytojais ir knygomis, Kaunas: Spindulys, 
1995, p. 9-18; sutrumpinus skelbta: Alonsas Tyruolis, „Jau niekas tavęs 
taip giliai nemylés: Iš atsiminimų apie Maironį“, in: Draugas, Čikaga, 
1982-06-26, Nr. 133 ir „Atsiminimai“, in: Literatūra ir kalba, p. 614-618. 


Alfonsas Kalnius 
Iš mano atsiminimų apie Maironį 


Baigęs Darbėnų pradinę mokyklą, 1922 m. įstojau į Palangos progim- 
naziją, kur lietuvių kalbą dėstė pažangių pažiūrų ir geras mokytojas 
Matas Untulis. Per savo pamokas jis plačiai pasakodavo apie gyvus 
mūsų įžymiuosius žmones, ypač rašytojus. Jų tarpe ir apie Maironį, 
kurį mes, moksleiviai, tiesiog dievinome. Jo Pavasario balsai buvo 
mylimiausia mūsų knyga. 

Palangoje apsigyvenau pas žvejį Vainorą, Smilčių gatvėje. Vasarą 
šeimininkai išnuomodavo savo kambarius vasarotojams. Mes su bū- 
simu rašytoju J. Šimkumi gyvenom viename namo gale kartu su šei- 
mininkais, o kitą galą jie išnuomodavo savo pažįstamiems nuo Biržų 
Titams. Tito žmona buvo muzikė ir, vasarodama Palangoje, duodavo 
muzikos pamokas. Pamokė ji ir mus su Šimkum muzikos. J. Šimkus 
grojo smuiku, o aš mokiausi pianinu. Kartą, man besėdint prieangyje, 
grįžo iš miestelio Titas ir pasakė žmonai, kad buvo sutikęs Maironį, 
kuris pasisakė turįs kompozitorių naujai sukurtas gaidas savo eilėraš- 

čiams ir žadėjo šį vakarą pas mus užeiti. Šeimininkai ėmė tvarkytis bei 
ruoštis priimti garbingą svečią. 

Man buvo be galo smalsu pamatyti poetą Maironį, taigi sėdėjau 
prieangy ir nekantriai laukiau. Saulėtą pavakarę prie mūsų vartų pa- 
sirodė Maironis. Su kunigiškais rūbais, plačiabryle šiaudine skrybėle 
ir gražia medine lazda rankoje. Man jis pasirodė labai gražus: aukštas, 
pilno ir skaistaus veido, auksinė pensnė, užkabinta ant ausies. Ant 
sutanos buvo raudonais apvadais pelerina, kurią nešioja tik aukštieji 
kunigai. Man atrodė, kad tokio gražaus vyro ir kunigo nebuvau ma- 
tęs. Titas pasitiko svečią prie vartelių ir, palaikydamas už parankės, 
nusivedė į kambarį. Netrukus išgirdau skambinant pianinu. Matyt, 
Maironis atsinešė savo eilėraščiams sukurtas gaidas. Šeimininkai ir 
svečias ilgokai linksmai ir garsiai šnekučiavosi, protarpiais skambė- 
davo muzika. Aš laukiau, kol išeis, norėdamas dar kartą pamatyti 
Maironį. Išbuvo apie tris valandas. Mačiau, kaip šeimininkai palydėjo 
svečią iki vartelių, o Maironis atsisveikindamas linkčiojo visu stuo- 
meniu, kilnodamas savo plačiabrylę skrybėlę. Šis Maironio apsilanky- 
mas nuošalioje žvejų gatvėje paliko man neužmirštamą įspūdį. Mano 
mokslo draugas J. Šimkus labai gailėjosi tuo metu nebuvęs namuose 
ir nematęs Maironio. Jis pavydėjo man tokios progos. 

Kitą kartą susitikti ir net pasikalbėti su Maironiu teko po kelerių 
metų Kaune, kai jau, baigęs gimnaziją, studijavau universitete. Tai 
buvo, rodos, 1929 metais. Universitete veikė įvairiausios studentų 
draugijos ir korporacijos, kurios ruošdavo susirinkimus su pasilinks- 
minimais. Humanitarai dažnai rengdavo literatūrinius vakarus, ku- 
riuose ne tik patys rašantieji, bet ir kviestieji poetai skaitydavo savo 
naujausią kūrybą. Aš priklausiau žemaičių studentų korporacijai 
„Samogicija“. Eidami kviesti svečių, studentai nešdavosi aukų lapą, į 
kurį pasirašydavo kviečiamieji svečiai, kiek kuris duoda. Pakvietimus 
garbingiems svečiams užrašydavom tušu kaligrafiškai, tuo tarpu pa- 
prastesniems kvietimai buvo spausdinami. 

Taigi ruošėm vieną tokį literatūrinį vakarą. Nunešti pakvietimą 
Maironiui teko man su kolege Julyte. Buvom girdėję, kad Maironis 
nelabai noriai priima tokius lankytojus. Pasipuošę korporacijos juos- 
telėmis ir kepuraitėmis, mes vieną popietę atsidūrėme prie Maironio 

durų. Paskambinus atidarė jis pats. Kai pasisveikinom, pakvietė mus į 
darbo kambarį ir atsisėdo į savo kėdę su plačiomis atramomis. Papra- 
šė sėsti ir mus. Man jis šį kartą atrodė daug senesnis, ne tokios giedros 
nuotaikos kaip prieš keletą metų Palangoje. Pasisakėm, kokios korpo- 
racijos atstovai esame ir kokiu reikalu atėję. Išgirdęs, kad esam žemai- 
čiai, kiek pragiedrėjo ir pats ėmė mūsų klausinėti. Paklausė manęs, iš 
kurios vietos esu kilęs. Pasakiau, kad iš Darbėnų. 

- Žinau Darbénus, - pasakė Maironis, - tai netoli Palangos. Esu ten 
buvęs, viešėjęs pas kleboną Vizbarą. Šviesus buvo žmogus. 

Maironis mums netikėtai įsišnekėjo. Klausė, ką mes, studentai, 
veikiame vasaros atostogų metu. Ar daug keliaujam, ar stengiamės 
pažinti savo kraštą, jo praeitį, žmones bei jų papročius. Poetas sakėsi 
labai mėgstąs keliauti. Išvažinėjęs Žemaitiją. Aplankęs visus žemaičių 
kalnus: Medvėgalį, Šatriją ir kt. Buvęs Telšiuose, Rietave, Kražiuose, 
Plungėje, Tytuvėnuose ir kitur. Labai mėgstąs buvoti Palangoje. Ro- 
dos, pasisakė pirmą sykį išgirdęs iš palangiškių lūpų padavimą apie 
Jūratę ir Kastytį, pagal kurį parašęs baladę. Paskui pasiteiravo, iš kur 
kilusi mano draugė. Ji pasisakė gyvenanti Šančiuose ir niekur netu- 
rėjusi progos išvykti. Poetas patarė ir jai būtinai pakeliauti po Lietu- 
vą, susipažinti su žmonėmis. Galima esą apsilankyti bent pas mokslo 
draugus, kurie gyvena provincijoj. Pasisakė, kad jam šia prasme buvę 
lengva keliauti. 

- Aš turėjau geresnes sąlygas, - kalbėjo jis. - Nuvažiuoju kur į kle- 
boniją, pernakvoju, o klebonas ir vežimą duoda nukakti iki kitos kle- 
bonijos, ir įdomesnes apylinkės vietas nupasakoja bei parodo. Na, bet 
anais laikais nebuvo dviračio, kuriuo dabar taip patogu naudotis ir 
vyrams, ir moterims. 

Į mūsų rengiamą literatūrinį vakarą Maironis atsisakė ateiti. Mat 
visi ten jauni esą, o jis jau senas ir nelabai prie jų betinkąs. Tačiau 
pakvietimą paėmė ir paklausė, ar turim aukų lapą. Ištraukęs pada- 
viau. Maironis, kiek atsimenu, davė 25 litus ir pasirašė. Mes buvom 
tuo gerokai nustebinti, nes plito kalbos, kad jis tokiais atvejais nieko 
neduodavęs. Mandagiai padėkojom ir atsisveikinom. Maironis pa- 
spaudė mums ranką. Mano draugė norėjo pabučiuoti jo ranką, bet 
Maironis neleido ir sakė, kad to nereikia daryti. Palinkėjo sėkmės ir 

išleido pro duris. Toks buvo mano pirmas ir paskutinis vizitas pas 
Maironį - trumpas, bet ilgam išlikęs atmintyje. 


Užrašė Pranciška Genevičiūtė. 
MLLM R36509. 


Kazimieras Skebéra 
Iš pokalbių su Maironiu ir apie jį 


1931 metų vieną saulėtą ir šiltą rugpjūčio ar rugsėjo pradžios dieną 
aplankiau poetą Maironį. Kadangi buvo pavakarys, radau jį sodely, 
sėdintį ant medinio suolelio. Mane pamatęs iš tolo, atsistojo ir ėjo 
pasitikti. Aš nusilenkiau ir ištariau pasveikinimą. Jis, atsakęs, priėjęs 
familiariai kaip niekados, paėmė mane už parankės ir nusivedė į savo 
kambarius. [eidami sutikome jo senutę seserį, kuri čia, rūmuose, šei- 
mininkauja, jis jai ir sako: „Matai, pas mane didelis svečias. Tai gal pa- 
vaišinsi mus...“ „Gerai, prašom į šeimyninę“, - atsakė ji ir nuėjo. Tiesiai 
ten mudu ir nuėjome. Poeto sesuo nevaišino mudviejų delikatesais iš 
modernių cukrainių, bet savais gaminiais: bulviniais blynais su rūgš- 
tynėmis, pyragaičiais ir stipria arbata su naminiu labai skaniu pyragu. 
Paskui poetas nusivedė mane į antrą aukštą - savo kabinetan. Nesku- 
bėjo, kaip kitais kartais, atiduoti auką - ir eik tu sau, savais keliais. Bet 
priėjęs prie vienos knygų spintos, ją atidarė, iš ten išėmė savo Raštų 
du tomelius ir juos man padovanojo. Pavasario balsų tomely įrašė: 
„Dideliam idealistui Kazimierui Skebėrai su godone. Maironis“, o dėl 
Lietuvos istorijos tomelio pasakė: „Kai čia, Kunigų seminarijoj, skai- 
čiau Lietuvos istoriją, jos tada tokios Lietuvoje nebuvo išleistos. Tai 
aš, kad ir ne istorikas, parašiau ją pats sau ir pasakodavau klierikams. 
Tai jau buvo šis tas, ir jie mane suprato. Geriau maža nei nieko... O 
dabar, praėjus tiek laiko, šitas mūsų istorijos mažmožis ir man tapo 
brangus...“ 

Padėkojau ir buvau laimingas, kad turiu mūsų atgimimo dainiaus 
knygą, ir net su jo autografu. Buvau girdėjęs, kad jis tam šykštus. 

Paprašęs atsisėsti, pradėjo mane klausinėti apie Vilniaus lietuvių 
tautinį ir religinį veikimą. 

Labai gyvai viskuo domėjosi ir vis prašė papildomų paaiškinimų. 
Po to kažkaip nejučia persikėlėm į nacionalinio atgimimo laikotarpį: 
Aušrą, Varpą, Tėvynės sargą ir... poeto jaunystę. 

Čia poetas jau neįprastai kėdėj pajudėjo, labai giliai, net garsiai at- 
siduso ir tyliai, lyg kažko bijodamas, pakilo: 

- Tas Lietuvos atgimimas šiandien, atrodo, labai mažai kam su- 
prantamas, o tai buvo ugningo idealizmo ir pasiaukojimo laikotarpis. 
Buvau ne tik jaunas žmogus, bet ir jaunas klierikas. Viską priimdavau 
be jokių kompromisų, kaip įgimtą priesaiką... 

Vadovybė buvo lenkuojanti ir dažnai neobjektyvi... Nuo to aš pa- 
vargdavau ne fiziškai, bet dvasiškai... Ir net ištisom naktim neužmig- 
davau... Jutau, kad turiu poeto pašaukimą... Ir kaip Vincas Kudirka, 
gavęs į rankas Jono Basanavičiaus Aušrą, prabudo, taip ir aš, gavęs 
Aušrą, ją perskaitęs ir dar iš šalies raginimą: įsijunk į srovę ir... aš su 
ta srove, kuri vadinosi Atgimimu, nuėjau, nes krūtinėj, anot to paties 
V. Kudirkos, jau seniai „degė šventa ugnis toji“... Ugnies buvo, degimas 
vyko jau seniai, tik bėda - neturėjau, kaip visa tai išlieti... O čia dabar, 
lyg Dievo duotas tas atgimimas - tautinė dirva, kurion tik „sėk pasėlio 
grūdą“... 

Poetas staiga nutilo, susimąstė, galvą panėręs, žiūrėjo į vieną tašką 
ir, kaip man atrodė, kažką giliai galvojo, o gal dėl praeities reminis- 
cencijų kentėjo... Ir aš staiga dabar pagalvojau, koks aš čia šiuo metu 
nereikalingas. Bet juk išeiti ir negalėjau... Ir aš žiūrėjau kaip jis, tik į 
skirtingą tašką... Jaučiau jo begalinį sopulį, kurio nežinojau, bet kurį 
jutau... 


Kazimieras Skebėra, „Iš pokalbių su Maironiu ir apie jį: „Šito, rodos, 


niekam nepasakojau“, in: Kultūros barai, Vilnius, 1987, Nr. 10, p. 21, 24; 
taip pat skelbta: „Atsiminimai“, in: Literatūra ir kalba, p. 635-636. 

Mykolas Vaitkus 


Pasižinau su Maironiu 1906 metų rudenį. Nors tekdavo su juo kart- 
kartėmis matytis, tačiau artimi santykiai mudviejų tarpe užsimezgė 
tik 1924. Nuo tų metų iki pat Maironio mirties 1932 m. susitikdavau jį 
labai dažnai - tad prisirinko atminty daug apie jį atsiminimų, smul- 
kių faktelių bei pasisakymų, kurie vargiai bau patektų į bendruosius 
mano atsiminimus apie Maironį ir išnyktų man užgesus. O Mairo- 
nio gerbėjams jie galėtų būti brangūs. Todėl pasiryžau juos kaip nors 
sulasyti. Kadangi tos smulkmenos yra mišrai pakrikusios mano at- 
minties ežerėly, it kokios mažos žuvytės, tad ryžaus susidaryti šiokį 
tokį tinklelį, ar planuka — kultūriniai interesai — tai bus lyg tinklelio 
akytės, kuriose šis tas iš mano prisiminimų įstrigs. Žodį „kultūrinis“ 
imu plačia prasme: į tąją kultūrą įeis ir religija, ir mokslas, ir menas, 
ir politika, ir ekonomika, ir socialiniai klausimai, ir santykiai su žmo- 
nėmis, ir šiaip jau kasdienybė, kaip va butas, drabužis, valgis ir t. t. 

Pabraukiu: duomenis imsiu vien iš savo atsiminimų. 

Tad, nebegaišdamas, - į pat sietuvą. 


Religija 


Visuomet gėrėdavaus, kaip rimtai, maldingai, kukliai Maironis at- 
likdavo bažnyčioj šv. apeigas. Lygiai taip pat jis melsdavos, kitiems 
tas apeigas atliekant. Man vis būdavo įspūdis Maironiui religiją esant 
labai rimtą ir brangų dalyką, kurį jis giliai išgyveno. Bet nuostabus 
dalykas, koks santūrus buvo Maironis šioj srityj: man kaip ir nėra tekę 
girdėti jį kalbant apie religinius ar apskritai pasaulėžiūrinius dalykus 
privačiai ar viešai, žinoma, išskyrus paskaitas akademijoje, universi- 
tete ar seminarijoj. Gal vien porą kartų man teko pašnekėti su juo re- 
ligijos klausimais. Nors sakoma, iš širdies pilnumo burna prabylanti, 
bet Maironis, kaip tikras lietuvis, nemėgo vilkti viršun, kas jam inty- 
miai brangiausia, ypač kad akademinėse paskaitose gaudavo plačiai 
išsikalbėti bent doroviniais, o iš dalies ir dogminiais klausimais. 

Mokslinis darbas 


Šalia kuniginio veiksnio, Maironiui teko ilgai ir rimtai dirbti mokslinį 
darbą: jis buvo teologinių mokslų profesorius Kauno dvas. semina- 
rijoje bei universitete ir Peterburgo dvas. akademijoje. Šioj pastaro- 
joj turėjau progą 1906-1908 metais klausytis jo moralinės teologijos 
paskaitų. Čia, o ir paskiau per likusijį jo gyvenimą, susidariau įspūdį, 
jog Maironis galėjo būti labai rimtas mokslo vyras: turėjo aiškų, aštrų 
protą, gerą atmintį, buvo labai darbštus, įsigijo didoką erudiciją savo 
mokslo srity. Tiesa, savo pažiūrose buvo labai konservatyvus; jo pro- 
tas nebuvo mokslo pionieriaus, o tik kitų vyrų surastos išminties ran- 
kiotojo, dorotojo, tyrinėtojo, su didele pagarba nusistojusiai tradici- 
jai, su dideliu kriticizmu naujienoms. Man atrodė, kad jis būtų galėjęs 
būti tąja kryptim mokslo veikalų rašytojas ir būtų galėjęs susidaryti 
nemažą vardą. Bet savo žinijos perteikėjas jis buvo ne iš pirmųjų: nors 
jo paskaitos buvo rimtai paruoštos turinio bei stiliaus atžvilgiu, betgi 
skaitė jis gana nuobodžiai, taip, jog mes, klausytojai, dažnai snaus- 
davome. Tačiau kas jo paskaitas būtų užsirašęs, būtų turėjęs rimtą, 
aiškų, sklandų dalyką. Su tuo sutikdavo ir kiti Maironio klausytojai 
Peterburgo dvas. akademijoje, netgi lenkai, kurie šiaip nebuvo anuo- 
met lietuvybės bei lietuvių bičiuliai. 

Kai po Pirmojo pasaulinio karo su Maironiu glaudžiau suartėjau, 
man buvo įdomu, kaip atrodo Maironis iš arti kaip mokslo vyras. 
Nuostabu: kaip kad apie religijos dalykus, nemėgo jis kalbėti ir apie 
savo mokslą ar kitus mokslus, ne taip, kaip kad, sakysim, jo draugas 
Jakštas ar vysk. Karevičius. Nepastebćjau, kad būtų turėjęs savo srities 
užsieninių mokslo žurnalų ar užsisakinėjęs atitinkamų veikalų. Po 
Pirmojo pasaulinio karo jo biblioteka buvo visai negausinga: matyti, 
kai to karo metu senoji jo biblioteka išnyko, jis nebeturėjo energijos ar 
net noro iš naujo ją įsigyti. Net ir mūsų lietuviškųjų rimtųjų žurnalų 
neteko man matyti jį skaitant ar girdėti domintis, o ir ant staliukų pas 
ji ju neužtikdavau, o ir pas mane atėjęs, jis nesidomėdavo tais daly- 
kais, ne taip kaip koks ark. Karevičius, ar Jakštas, ar Dovydaitis, kurie 
pulte puldavo prie tokių dalykų ir grobte grobdavo skaityti, jei ką ras- 
davo nauja. Kodėl tatai? Juk Maironio amžius 60 su viršum metų to 

negalėjo nulemti. Čia buvo, manau, kita priežastis: jam neteko gyve- 
nime patekti į savą mokslinę vagą; jam būtų reikėję užsiimti kitu ko- 
kiu mokslu. Bet kuriuo? Kad jis, šalia poeto, turėjo būti mokslininku, 
a gan aišku: per daug jau jo protas buvo aiškus, gilus, platus. 
ieną kartą Palangoj aš jį i$provokavau - ir jis pasisakė, kad savo laiku 
jo mokytojai sakę jam reikią būti matematiku. Poetai ne vieną kartą 
yra buvę matematikais; pavyzdžiui, Dantė ar mūsų Baranauskas. - Ne 
pro šalį bus čia dar paminėjus, kad labai sunku būdavo prisiprašy- 
ti Maironį parašyti ką nors iš savo mokslo srities kuriam laikraščiui, 
todėl moksliniai jo straipsniai laikraščiuose buvo retenybė. Esu ir aš 
bandes išprašyti iš jo savo Ganytojui straipsnį - nepasisekė. Iš viso jis 
buvo kaip nekalbus, taip ir nerašius. 


Poezijoje 


Toks pat jis buvo netgi savo, rodos, specialiausioje srity, poezijoje, ly- 
rikoje. Matyti, tokia jau buvo jo prigimtis. Su ja visai harmonizavo ir 
jo išsineštieji iš humanistiškojo auklėjimo dėsniai, kurių vienas nuo 
gimnazijos metų jam diktavo: non multa, sed multum, ką lietuviškai 
galėtume pasakyti: nedaug kiekybės, tik daug kokybės (atleiskite už 
tokį šiaudinį posakį). Ir dar vienas dėsnis jam buvo brangus: para- 
šęs eilėraštį, neskubėk jį spausdinti, tik įsidėk į stalčiuką ir palaikyk 
gana ilgai, kol galėsi į savo kūrinį žvelgti kaip į svetimą ir objektyviai 
įvertinti. Bet vis tik ir stalčiuke jis ne ką telaikė pasidėjęs. Kiti kūrė- 
jai sendami kartais subruzda rašyti, nes žinosi galą esant nebetoli, o 
noris dar šį tą palikti savo kraštui. Maironis ir prieš galą nesubruzdo 
giedoti, nors aš jį stengiausi raginti dar kurti gražiosios savo lyrikos, 
bent satyros. Dėl lyrikos tai jis nei šio, nei to; o dėl satyros - tai, girdi, 
gal imsiąsis rašyti, kai dar pasensiąs! Beje, dėl subruzdimo tai jis su- 
bruzdo rašyti, tik ne savo srity, o dramos. 

Nemėgo Maironis nei kalbėti apie savo ar kitų lyrinę ar kokią kitą kū- 
rybą. Savuosius poetus, atrodo, nebrangino labai, gal ne ką ir teskaitė, 
ojų knygos patekdavo pas jį bene vien dedikacijos, o ne pirkimo keliu. 
Ir kitų literatūros veikalų man kaip ir netekdavo pas jį aptikti. Ir sveti- 
momis kalbomis literatūros veikalų pas jį nesu matęs. Turbūt jis jų yra 

turėjęs savo bibliotekoj prieš Pirmąjį pasaulinį karą, bent rusų Puškiną 
su Lermontovu, lenkišką Mickevičių, vokiečių Goethę su Šileriu, ku- 
riuos jis ir mums yra piršęs branginti. Žinoma, iš mūsiškių jis reikiamai 
vertino Baranauską. Jis man pasakojosi, su kokia pagarba, dar klierikas 
būdamas, nešęs seminarijos rektoriui Baranauskui jauną savo kūrinį, 
kuriame, sekdamas lenkų poetu Poliu, apdainavo Lietuvą; kaip Bara- 
nauskas ramiai priėmęs, o paskui apie veikalėlį né čiūkšt. Apie mūsų 
poetus Maironį prasitarus teko girdėti jo 60 metų sukaktuvių bankete 
1922 metais, kai jis, atsakydamas į sveikinimus, paminėjo tris jaunes- 
niuosius poetus kaip savo įpėdinius, būtent, Girą, Putiną ir Vaitkų. 


Dramų kūrimas 


Visi žinome Maironį prieš gyvenimo galą suskatus rašyti dramas. Dėl 
ko? Mat tuo metu jis buvo labai pamėgęs teatrą, ir dramos pastatymus 
lankydavo mielai. Savaime jam turėjo kilti noras ką nors sukurti ir 
teatrui, ypač kad grynai lietuviškas draminis repertuaras buvo labai 
negausingas. Kaip tikras romantikas tėvynės praeities mylėtojas, jis 
ėmė siužetus iš mūsų garbingiausiosios karžygiškos praeities, iš Kęs- 
tučio bei Vytauto gyvenimo, ir sukūrė tris techniškai bei apskritai 
meniškai silpnas dramas, bet publikai patikusias, ypač silpniausioji, 
Kęstučio mirtis, vaidinta labai daug kartų. Buvau premjeroj. Buvo 
tai 1924 m. vasario 15. Teatras pilnų pilnas. Visa didžiuomenė, gra- 
žuomenė, šviesuomenė ir visos kitos „menės“, nebūtinai turinčios ką 
bendra su menu. Visi buvome matę neblogą lenkų Asnyko Kęstutį ir 
Slovackio Mindaugą. Dabar laukėme, ką mums duos brangusis mūsų 
dainius, kaip atkurs mieląją mums praeitį, kaip pavaizduos mylimąjį 
mūsų karžygį Kęstutį. Pasiliejo saldrūgštė pirmųjų dialogų bei įvykė- 
lių srovė, kartkartėmis su apyminkščiais užuomazgų kukuliukais. Bet 
pamažu ėmė veikti savaime svarbių įvykių bei susirėmimų galia. Bene 
kulminacinis entuziazmo momentas buvo, kai į sceną įjojo gyvas Kęs- 
tutis - Kubertavičius ant gyvo žirgo, ir nežinia kuriam publika labiau 
plojo: Kubertavičiui ar žirgui?.. 

Taip tatai Maironis pasidarė dramaturgu. Beje, dar jaunas būda- 
mas, jis parašė libretto muzikiniam vaidinimui Kur išganymas, susi- 

žavėjęs Peterburgo imperatorine Marijos opera (kuri iš tikrųjų buvo 
pirmaeilė pasauly). Bandė tą libretą a. a. Tallat-Kelpša paversti muzi- 
ka, niurkino niurkino, bet mes jos taip ir neišvydome scenoj. Tad Mai- 
ronis tuo tarpu kūrė dramas, ypač padrąsintas pirmosios pasisekimu 
publikoje ir ne vieno patrioto raginamas, o kartais ir nepatrioto Dau- 
guviečio, režisieriaus, kuris gerai užuodė, jog su Maironio veikalais, 
pridėjus prityrusią režisieriaus ranką, galima padaryti teatrui neblogą 
biznį. Aš atsargiai bei švelniai bandžiau atitraukti poetą atgal į tikrąją 
sritį, bet nepasisekė. Maironis jautės galįs sukurti gerą dramą. Taip, 
jis būtų galėjęs tai pasiekti, jei būtų pradėjęs dar jaunesnis būdamas: 
su jo nepaprastais gabumais, susipažinus gerai su scenine technika, 
patariant bei padedant prityrusiam režisieriui, Maironis būtų tikslą 
vykusiai pasiekęs. Bet 1923-1932 metais tai buvo jau per vėlu. 

Supratęs, jog aš kritiškai žiūriu į jo draminę kūrybą, o žinodamas, 
jog esu uolus teatro lankytojas - tad gal šiek tiek nusimanąs apie tai, 
koksai turėtų būti dramos veikalas, jis, parašęs Vytautą karalių, davė 
man rankraštį perskaityti ir savo nuomonę pasakyti. Rankraštis besąs 
labai didelis - medžiaga bent trims vaidinimams. Medžiaga, tiesa, la- 
bai rimta, iš kurios būtų buvę galima gerą dalyką sukurti, tik reikėtų 
negailestingai apkarpyti pagal gerai apgalvotą planą. 

Baugu man buvo; kaip dabar tai Maironiui pasakyti, kad nejsi- 
žeistų. Ilgai galvojau. Betgi pasisekė. Jis ir sako man: „Na, tad imk ir 
sudaryk, planą, ką ir kaip!“ Nusigandau! Sudaryti dramai planą tai 
reiškia esmėj veikalą jau kaip ir sukurti, o tam reikia dramaturgo ta- 
lento, prityrimo ir didelio darbo, o aš nesijaučiau turįs pakankamai 
tųjų elementų. Tad šiaip taip atsipalaidavau nuo to uždavinio ir pa- 
tariau pasikliauti, neturint ko geresnio, tuo pačiu Dauguviečiu, ga- 
biu ir prityrusiu režisierium. Maironis taip ir padarė (būtų ir mano 
nepatariamas taip pasielgęs, kadangi Dauguvietis buvo, taip sakant, 
prisiekęs jo veikalų statytojas). 

Pradėta ruoštis veikalą statyti. Maironis buvo susirūpinęs ir nepa- 
tenkintas, kad Dauguvietis jo dramą labai sutrumpinęs, labai svarbius 
ir autoriui brangius dalykus išmetęs. Aš raminau. 

Pagaliau atėjo premjeros vakaras. Nuėjova su Maironiu į teatrą ir 
atsisėdova parterio pirmoj eilėj. Neatrodė, kad Maironis bent kiek 

jaudintųs. Prasidėjo vaidinimas. Greit pajutau, jog tai - brandus, 
išmintingas, įdomus kūrinys, nors ir nelabai dramatiškas. Supratau 
Dauguvietį mokamai padarius visa, kas galima. Bet Maironis nepa- 
tenkintas - kad režisierius tiek daug gerų vietų praleidęs! Kiek buvo 
galima vaidinimo metu, aš kūrėją raminau, girdamas įsceninimą. 
Bene antroj pertraukoj jau pasisekė įkalbėti poetui, kad eitų padėkoti 
režisieriui už gerą pasidarbavimą, o Kubertavičiui - už gerą Vytauto 
vaidinimą. Nuėjova už kulisy - atlikova pareigą. Maironis jau ėmė ti- 
kėti veikalą esant nesugadintą. 

Dabar jau nebeatsimenu, kuriuos dramos veikalus, dramaturgus 
ir vaidilas Maironis labiausiai mėgo, betgi dvi smulkmenos kažkodėl 
paliko man įsmigusios: Buridano asilas ir Visi žmonės. Buridano asilą 
mudu lankėva mažiausiai du kartus, antrą kartą netgi gėdydamusi: 
na, kaipgi tatai mum, rimtiem vyram, vėl eiti Asilo farso žiūrėti! Mai- 
ronis truputį negandingai šypso; betgi kad tas Asilas Glinskis su tąja 
Vaimūnaite tokie mielai naivūs, tokie padoriai nepadorūs... ir kadgi 
tas farsas, nors kvailai tuščias, bet pilnas šviesaus juoko... O mūsų 
lietuviškame gyvenime ir kūryboj tiek šio maža, jog kiekvieną spin- 
dulaitį norįs sugaut ir kaip saldainį nuryti. 

Visai kitas reikalas su tais Visais žmonėmis. Aiškiai pasakius, tai 
Hugo von Hofmannsthalio Jedermann; bet režisierius Antanas Sut- 
kus, kuris tą veikalą ar ne pats ir išvertė ar bent išversdino, ir vardą 
pakeitė: girdi, lietuviškas „Kiekvienas“ pilnai neišreikštų to, ką pasako 
vokiškasis „Jedermann“, bent mane jis taip stengės įtikėti. Tas veikalas 
anuomet buvo pasauly garsus, ir jį išgarsinęs buvo ypač per vokiečių 
teatrus garsusis Max Reinhardt. Pastatė ir Sutkus, kukliai bei švariai. 
Mudu su Maironiu žiūrėjova ir gėrėjovos: tai įtikinamai pavaizduotos 
žmogaus aistros, kur jos nuveda ir kuo baigias, jog priverčia kiekvieną 
rimtai susimąstyti. Suvaidinta buvo neblogai, nors tuometinė Sut- 
kaus trupė buvo dar visai jauna (beje, iš jos paskiau išėjo vienas kitas 
geras vaidila). Kas kurį vaidmenį tuokart vaidino, dabar nebeatsime- 
nu. Tik, mudu su Maironiu išsinešėva, šiaip ar taip, gilų, bent moraliu 
atžvilgiu, įspūdį. Eidami tą kartą namo, kalbėjova, kad tokį veikalą 
būtų verta net seminarijos klierikams parodyti. 

Operos spektakliuose 


Dar labiau negu dramos Maironis mėgo operos spektaklius. Operą jis 
buvo jau pamėgęs profesoriaudamas Peterburge, kur turėjo progų pa- 
sigrožėti puikiais imperatorinės Marijos operos pasirodymais. Tad ir 
Kaune Maironis buvo neretas operos spektaklių lankytojas. 

Labai ryškiai atsimenu, kaip mes, kauniškiai, su Maironiu gėrė- 
jomės pirmuoju savosios operos pasirodymu 1920 metų gruodžio 31 
pačių jėgos jau gali atlikti tokį nepaprastai sudėtingą ir sunkų meninį 
uždavinį. O ir pati toji Verdžio Traviata savo nuostabiai maloniomis 
melodijomis žavėte žavėjo. Po spektaklio būrelis kauniečių drauge su 
Maironiu užėjome pakeliui į Steigiamojo Seimo nario mielojo Petro 
Radzevičiaus butą Laisvės alėjoje švęsti to didelio įvykio (vienkart ir 
Naujų Metų pasveikinti). Žinoma, kuklios buvo tos improvizuotos 
vaišės. Užtat nuotaika - šviesi ir pakili. Jautėmės išlaikę lietuviai vieną 
svarbių kultūrinių egzaminų. Maironis nuoširdžiai su visais džiaugės. 
Atrodė mums, jog ir neaiškioji mūsų valstybės ateitis pragiedrėjusi. 

Iš operos dainininkų Maironiui, žinoma, labiausiai patiko Petraus- 
kas, įdomu, kad jis nemažai brangino ir Galaunienę, turbūt dėl to, 
kad pirmieji įspūdžiai ilgam pasilieka, o ji juk buvo pirmoji mūsų 
primadona; be to, ir jos būdas Maironiui turėjo patikti: tokia ji buvo 
paprasta, kukli, maloni - tikra lietuvaitė, kaip ją Maironis suprato. 

Šalia Verdžio, Čaikovskio, Gounod'o Maironis ypač mėgo Vagnerio 
Lohengriną bei Tannhaeuserį. Atsimenu, po vieno Tannhaeuserio spek- 
taklio ėjova su Maironiu vienu du namo, abu tyliu ir susimąsčiusiu. Po 
valandos aš jį klausiu, kodėl jis toks susimąstęs ir nebylus. Jis sako: tas 
spektaklis padaręs jam labai didelį teigiamą įspūdį - ta opera dvelkianti 
giliu krikščionišku misticizmu ir priverčianti žmogų giliai susimąstyti, 
todėl norįs tyloj išgyventi gautuosius įspūdžius. Šis spektaklis padaręs 
jam daug gilesnį įspūdį negu regėtasis Peterburgo Marijos operoj... Taip 
ir parėjova ilgoką kelią ligi Rotušės, daugiau beveik nebekalbédamu. 

Antrą rytą nuėjęs į seminarijos sodą, susitikau Maironį. Besąs toks 
pat rimtai susimąstęs. Sakosi dar tebegyvenąs vakarykščiais operos 
įspūdžiais. 

Muzika 


Ar mėgo Maironis instrumentinę muziką? Pats jisai nevaldė jokio ins- 
trumento. Stovėjo jo salone senas fortepijonas, bet vien kad, kartais 
svečius norint pavaišinti muzika, pagrotų juo kuris kviestas pianistas 
ir paakompanuotų kokiai dainininkei. Buvo dar tame salone ilgokai 
smuikas, po Pirmojo pasaulinio karo vokiečių paliktas, bet niekas juo 
negrodavo, tik Maironis buvo įsivaizdavęs tą smuiką esant didžiojo 
Amačio padirbtą, kadangi viduj, jo dugne, buvo įrašyta „Amati“ Aš 
kėliau didelių abejojimų. Tad Maironis pasinaudojo proga, kai atvy- 
ko iš Rusijos koncertuoti vienas ne iš žymiausiųjų rusų smuikininkų, 
pavarde bene Erdenko, su savo gražuole Zyde žmona pianiste. Susi- 
tarėme su užs. reik. ministeriu Zaunium, kad kai šis pakvies smuiki- 
ninką vakarienės, ir mudu nueisima paviešėti su savo smuiku. Taip ir 
padaryta. Parodėme smuiką Erdenkui. Jis pačirino pačirino, pavartė 
pavartė ir sako: „Smuikas gali būti ir Amačio (jo paties esąs Gvarne- 
rio): forma visai lyg Amačio“ Tik jis pats negalįs klausimo išspręsti — 
reikią kreiptis į geriausiąjį tų dalykų specialistą prof., berods, Bode 
Berlyne. Maironis nudžiugo. Bet negirdėjau, kad būtų kreipęsis. Gal 
ir nebesuspėjo, nes tuo tarpu mirtis atėjo. Kur paskiau tas smuikas 
dingo, nebežinau. Grynąją muziką dainius dėl mėgimo mėgo, bet ne- 
galėčiau pasakyti, kad būtų jos stipriai geidęs ir uoliai ieškojęs progų 
jos pasiklausyti; nebuvo nė kiek plačiau susipažinęs su muzikine lite- 
ratūra bei kūryba, o atrodo, nebuvo nei muzikinio skonio išsilavinęs. 
Iš muzikinės kūrybos jam labiausiai patiko, kaip ir poezijoj, senesnieji 
klasikai. Ypačiai jis grožėdavosi Šopeno kūriniais. Maironio dėlei aš 
kartkartėmis ruošdavau pas save naminius koncertėlius, į kuriuos jis 
mielai ateidavo. Muzikantus - pianistus, smuikininkus, violončelis- 
tus, dainininkus - kviesdavau įvairius. Paminėsiu čia prof. Kačanaus- 
ką, Dirvianskaite, Vokietaitį, Lietuvninkaitę, Mažeiką, Liepą, Strumi- 
lę, Zaniauskaitę, Mažrimaitę ir kt. Po koncerto ir vakarienės kartais 
sekdavo bendras lietuviškų liaudies ir kitokių dainų dainavimas, prie 
kurio ir Maironis aktyviai prisidėdavo. Kaip Maironis mėgdavo tokias 
dainas, čia nebekalbėsiu, nes esu savo atsiminimuos apie didįjį dainių 
jau ne kartą apie tai kalbėjęs. 

Vaizduojamasai menas 


O kaip su vaizduojamuoju menu - tapyba, skulptūra ir t. t.? - Mai- 
ronis nebūtų buvęs aukštos kultūros inteligentas, kad nebūtų jos 
mėgęs, ypač kad buvo plačiai matęs pasaulio bei didelio meno, buvo 
matęs, kaip aukštesnės kultūros šeimos geba įsigyti gražių paveikslų, 
statulų, meniškų namų apyvokos daiktų bei papuošalų, - tad ir pats 
tuo domėjos ir bandė įsigijęs papuošti didinguosius savo rūmus Bet 
apie jo šitą pomėgį bei nusimanymą šitoje srityje reikia pasakyti tą 
pat, ką ir apie muziką: poetas buvo pirmiausia kunigas, tad labiau ar 
mažiau asketas; šita meno šaka jis domėjos tik probėgomis, įsigydavo 
meno kūrinių kartais visai atsitiktinai (sakysim, kaip dovanas) arba 
nusipirkdavo nelabai apgalvotai, nesilaikydamas kokio plano, neat- 
sižiūrėdamas reikiamai į puošiamų kambarių stiliaus išlaikymą - tad 
susidarydavo jo rūmuose mišinys gana margas ir nelygiavertis. Na, bet 
tai buvo mūsų beveik visų kunigų „stilius“: meną nepakankamai ver- 
tindavome, nes nei dvasinėse mokyklose, nei paskiau gyvenime su 
juo gerai nesusipažindavome - tad ir savo gūžtų nesistengdavome, o 
ir nesugebėdavome tinkamai papuošti. 

Negaliu praeiti nepaminėjęs dar vienos meno šakos - kino teatro. 
Maironis man sakėsi mėgstąs kino paveikslų pasižiūrėti, tik nelengvai 
teišsijudinąs bei pasiryžtąs važiuot į miestą; jei kas prikalbinąs ir su 
savimi pasiimąs, tai jis mielai vykstąs. Esu mėginęs: jis neatsisakyda- 
vo - ir mielai praleisdavome laiką kine. Tik to nedarydavau dažnai, 
nesgi tai buvo vis tik gana paini procedūra, o į kiną, kaip patys žinote, 
žmogus ryžtas atsitiktinai ir ūmai ir nemėgsta apsisunkinti tam tikra 
atsakomybe. 


Maironis ir politika 


Dabar žiupsnis apie Maironį politiką. „Politiką“ imu plačiausia pra- 
sme - kaip tautos bei valstybės narį. 

Kaip Maironis mylėjo savo Lietuvą, visi žinome kad ir iš jo raštų ir 
viešo jo veikimo, tad čia ne ką beturiu pasakyti. Betgi norėčiau čia dar 
sykį priminti, ką esu jau kitur papasakojęs, būtent, tai, kaip Maironis 

brangino savo gimtąją kalbą. Nors jis mokėjo kalbėti rusiškai, lenkiš- 
kai, vokiškai, prancūziškai (žinoma, nelygiai gerai), tačiau stengdavosi 
visur ir su visais kalbėti tik lietuviškai, kad tuo būdu priverstų apsilei- 
dusius, lenkiškai ar rusiškai kalbančius, pramokti ir kalbėti lietuviškai. 
Atsimenu, 1924 vasarą, man esant pas Maironį jo bute Kaune, atėjo pas 
jį dvi šaunios apyjaunės ponios apsilankyti ir prabilo lenkiškai, tiesa, 
mandagiai atsiprašiusios, kad silpnai temokančios lietuviškai. Mai- 
ronis, to nepaisydamas, kalba su jomis vien lietuviškai, o jos lenkiš- 
kai, susigėdusios, turbūt prakaituodamos. Man jų net pagailo. Lenkų 
Maironis apskritai nemėgo, nors dvasinę jų kultūrą brangino. Atro- 
do, jog rusų kultūrą jis statė aukščiau. Per ilga man susidarė įspūdis, 
kad Maironiui rusai ir Rusija buvo už lenkus ir Lenkiją kiek artimesni, 
gal dėl to, kad nepriklausomajame laikotarpy, kuriame aš Maironį iš 
arti stebėjau, mes, lietuviai, su Rusija nebeturėjome tokių skaudžių 
nesusipratimų kaip su Lenkija. Vokiečių mūsų dainius nemėgo. Beje, 
prisiminus lenkus, reikia pridurti, jog ir jie Maironio, vadinamojo li- 
tvomano, nemėgo ir Romos kurijoj buvo jam sudarę neigiamą nusis- 
tatymą; tai Maironiui, svarbiausia, neleido ir Žemaičių vyskupu likti, 
mirus vysk. Cirtautui, nors rusų vyriausybė jo kandidatūrą ir palaikė. 

Savo laiku man buvo labai įdomu iš paties Maironio išgirsti, ar 
jis, savo kūriniuose pranašaudamas Lietuvą atsikelsiant, tikėjo, kad 
Tėvynė atgaus laisvę. Tad sykį jį ir paklausiau. Jis, šypsodamas, pri- 
sipažino ir pats rimtai nesitikėjęs Lietuvą pasidarysiant nepriklauso- 
mą; bet kadangi visi jie trokšte troškę, kad tai įvyktų, tai jis ir kėlęs 
tą šviesią viltį. 

O ar buvo jis patenkintas ta susilauktąja nepriklausomaja Lietuva? 
Man buvo labai įdomu tai žinoti - tad vieną kartą jį ir paklausiau. Jis 
gana griežtai, kiek liūdnai šypsodamas, atsakė: ne; ne tokios Lietu- 
vos jis laukęs. Iš įvairių jo pareiškimų įvairiais laikais galėjau sužinoti 
ir kodėl: visų pirma, jis buvo tikėjęsis Lietuvos katalikiškesnės; o ne- 
priklausomoj Tėvynėj jis regėjo labai stiprią netikinčių ar šiaip lais- 
vamanių įtaką gyvenime; labai buvo nepatenkintas, kad įsigalėjo so- 
cializmas; bijojo bolševizmo pavojaus; labai graužės, kad visuomenė 
taip susiskaldžiusi partijomis; dejavo, kad net krikščionys demokratai 
esą per daug radikalūs: jų žemės reforma esanti tiesiog plėšimas (taip 

man ir išsireiškė). Todėl jis žvairomis veizdėjo į kun. Krupavičių, ypač 
kad šis neišpildęs vieno jo finansinio prašymo seminarijos reikalu, kai 
buvo žemės ūkio ministeriu. Nemėgo ir Vlado Jurgučio už neatsar- 
gų kritišką liežuvį. Dėl visų tų priežasčių Maironis simpatizavo prez. 
Smetonai ir tautininkams, kadangi manė, jog šie sudraus partijas, su- 
vienys visuomenę, atitaisys per radikalias reformas, na, ir ves ryškesnę 
tautinę liniją. Iš čia galime suprasti, dėl ko jis ir ateitininkais buvo kiek 
nepatenkintas. Kodėl jis turėjo prieš ateitininkus tam tikrą resenti- 
mentą, aš manau, buvo ir tai priežastis, kad mes, pradėję organizuoti 
katalikiškos moksleivijos judėjimą, kreipėmės į Jakštą, Matulevičių, 
Bučį kaip į patarėjus bei vadovus, o ne į jį, ir jis liko neįtrauktas į ak- 
tyvų tos organizacijos veikimą. O nesikreipėme į jį ir netraukėme jo 
dėl to, kad žinojome jį esant labiau knygos bei plunksnos (ir tai sva- 
jingos) vyrą, nelinkusį organizuoti, bruzdėti, išorėje veikti. Bet vis tik 
ateitininkus jis remdavo pinigais ir kai kuriuos jų labai brangindavo: 
sakysim, prezidentą Stulginskj jis labai gerbė ir laikė geru prezidentu. 

Nebesurasdamas, kur geriau įkišti dar vieną smulkmeną, prilipdy- 
siu ją čia. 

Man, žemaičiui, buvo labai įdomu iš paties Maironio išgirsti, kas 
jis: žemaitis ar aukštaitis. Iš jo sesers vaikų, kurie turėjo tai gerai Zi- 
noti, buvau girdėjęs Maironį esant, be abejo, žemaitį. Bet kuo pats 
dainius save laikė? Aš jį klausiau: „Juk Jūs - žemaitis?“ Jis, kažkaip 
geraširdiškai šypsodamas, atsikirto: „Dievas mane apsaugojo nuo 
tokios nelaimės!“ Taip aš ir palikau nei pakartas, nei nuleistas. Kitą 
kartą užsipuolėme su kažkuriais Lipčiais jį vėl tuo pat klausimu. Lip- 
čiai stygavojo: „Dede, juk Tamsta esi tikrai žemaitis!“ Čia Maironis 
tartum truputį susierzino ir pakartojo aną patį savo posakį (kurį buvo 
pamėgęs, bene iš Senkevičiaus Zaglobos pasisavinęs): „Saugojo mane 
Dievas nuo tokios nelaimės!“ 


Asmenybė ir būdas 
Kadangi Maironis stipria savo asmenybe visiems jį susitinkantiems 
darydavo didelį įspūdį, verste versdavo gerbti, jo valiai nusilenkti, 


o daugeliui mažiau jį pažįstančių net tam tikros baimės įvarydavo. 

Negaliu pamiršti vieno išgyvenimo 1918 metų vasarą Kauno semina- 
rijoj. Ką tik parvažiavęs iš Rusijos tremties, be ceremonijų nuvykau 
pietų į tą savo Alma Mater, kaip buvau seniau pratęs, nesuskubęs dar 
nė vizito rektoriui Maironiui padaryti. Per pietus savo įpročiu laisvai 
kalbėjau, net juokavau su Maironiu, dargi komplimentų jam išdrį- 
sau sakyti. Po pietų susitinka mane seminarijos sode prof. Kazimie- 
ras Paltarokas ir Vladas Jurgutis ir ima mane į nagą, kaip aš išdrįsęs 
taip laisvai su Maironių kalbėti, tokiam rimtam ir išmintingam vyrui 
net komplimentų sakyti ir drįsęs ateiti pietauti, pirma nepadaręs jam 
vizito! Aš atsikirtau, kad ne komplimentus sakiau, tik nuoširdžiai iš- 
reiškiau savo įsitikinimus, tad jis, kaip išmintingas vyras, tai, be abejo, 
supras; o laisvai kalbėjau su juo, nes jis - toks pat žmogus, tad negali 
įsižeisti; o dėl vizito - tai aš tuoj jį atliksiąs. Taip ir padariau, Zino- 
ma, ne be tam tikro drugio. Bet viskas ėjo vykusiai, ir po keleto metų 
mudu su Maironiu pasidarėva neišskiriamu. 

Ir vėl trūk plyšk noriu įterpti keletą smulkmenų, kur man atrodo 
brangios, o kurias beprisiminiau tik jau baigęs šį rašinį. Kitur jos lyg 
nebepritampa... 

Prie kultūrinių žmogaus interesų, rods, gretinas šviesių gražių 
draugysčių bei bičiulysčių kultivavimas. Maironis mėgo turėti gerų 
draugų ir bičiulių. Iš kiek ankstyvesnių laikų - jis labai brangino gyd. 
Stasio Stanelio šeimą, kur ir man buvo artima, kurios kilniadvasė 
dukra a. a. Jadvyga Stanelytė buvo Maironio labai branginama, kuriai 
jis yra gražių kūrinėlių sukūręs. 

Iš savo vienmečių Maironis labai bičiuliavos su Tytuvėnų klebonu 
Jančauskiu, per kurio bičiulystę jis, galima sakyti, ir ankstesnės mir- 
ties susilaukė. O buvo šitaip: 1932 m. birželio 15 d. jis buvo pas mane 
su Tumu mano seserėno Edvardo Vaivados-Vojevodskio vestuvėse. 
Buvome neatsargūs: nors žinojome Maironiui reikiant būti atsargiam 
vaišėse dėl pūslės ligos, o vis dėlto prisimygdami (iš meilės) vaiši- 
nome. Eidamas namo, jis man sakėsi norįs tuoj važiuoti pas bičiulį 
Jančauskį apsilankyti. Aš kėliau rimtų abejojimų: Tytuvėnai tolokai 
nuo didesnių centrų - kas bus, jei vėl užeis pūslės krizė? Geriau kiek 
palūkėti dar Kaune, o paskui abu važiuosime į mieląją Palangą ir gė- 
rėsimės gėrėsimės. Maironis lyg ir visai pritarė, betgi ir vėl: na, kadgi 

reikią ir aną seną bičiulį aplankyti. Ir išvažiavo į Tytuvėnus. Ir užėjo 
pūslės krizė. Kol parvažiavo į Kauną pas dr. Kuzmą, urina jau suspėjo 
tiek užnuodyti organizmą, jog šis, nors ir tokio milžino, nebejstenge 
nuodais nusikratyti... 

Nors Maironis gerbė ir brangino Jakštą kaip žmogų ir mokslininką 
bei rašytoją, betgi nemėgo su juo susitikinėti ir svečiuotis: Jakštas esąs 
per sausas ir nuobodus. O Jakštui Maironis, nors buvo labai brangus 
kaip poetas, atrodė kiek „svietaunas“ - tad gana svetimas. Užtat su 
būsimuoju vyskupu Kazimieru Paltaroku Maironis buvo gerokai su- 
artėjęs, kai Paltarokas buvo jo padėjėju vicerektorium. Man atrodė, 
kad čia yra labai tiršti burbulai. Tad kai vicerektorium liko a. a. kan. 
Pranas Penkauskas (paskiau prelatas), man atrodė, jog šis kunigas ne- 
atsvers Maironiui Paltaroko, ir aš vieną kartą Maironį klausiau, ar po 
Paltaroko jis galįs būti Penkausku patenkintas. Maironis atsakė, kad 
nors Paltarokas buvęs geras, Penkauskas esąs dar geresnis: kaip padė- 
jėjas, nes drįstąs imtis atsakomybės ir mielai pavaduojąs jį, rektorių. 
Ir nesistebėjau: Penkauskas buvo ne vien darbštus, bet ir labai lipšnus 
Maironiui ir paslaugus, o praktiškas ir energingas. 

Lieka dar čia paminėti, kaip Maironis susirašinėjo su sau artimais 
asmenimis. Man atrodo jį nebuvus uolų laiškų rašinėtoją. Tai visai de- 
rinas su apskritu jo santūrumu reiškiant savo intymias nuomones bei 
jausmus. Betgi jis tiksliai laikės senojo gražiojo mandagumo - parašy- 
ti laišką, kur ir kam tikrai reikiant. Sakysim, jei jis buvo su jumis ypa- 
čiai suartėjęs, tai, išvažiavęs atostogų, tuoj jums parašys iš ten trumpą 
malonų laiškelį; grįžęs iš atostogų - taip pat; vardinėse, šventėse gra- 
žiai pasveikins ir t. t. Bet laiškai būdavo trumpi, paprastai atvirutės. 

Ilgų Maironio laiškų man nėra tekę gauti (ne taip, kaip sakysim, iš 
Jakšto). Man yra palikęs atminty vienas charakteringas dalykas: buvo 
atvažiavę iš USA pora įžymių ponių, su kuriom mudviem su Maironiu 
teko dažnokai bendrauti; po kiek laiko jos grįžo Amerikon ir, žino- 
ma, parašė mum laiškus, kaip ir priderėjo; kai aš pasisakiau Mairo- 
niui jau atsakęs į tuos laiškus, jis man sako; „O aš nerašysiu: ir kam 
rašyti? juk vis tiek anos ponios korespondavimą greit nutrauks - tad 
verčiau aš pirmas tai padarysiu!“ Pasirodė, jo tiesa: ponios su manim 
korespondenciją po kiek laiko nutraukė... Betgi su viena amerikiete, 

visai nepažįstama, Maironis susirašinėjo (ir man pasisakė); ji besanti 
didelė jo kūrybos brangintoja ir parašė entuziastingą laišką; Maironis 
nebūtų buvęs poetas, kad nebūtų susidomėjęs Nepažįstamąja, — tad 
su ja susirašinėjo; betgi jos savo gyvenime taip ir paliko nepamatęs... 
O man štai neseniai visai netikėtai teko ją susitikti ir susipažinti: kai 
skaičiau Bostone šiuos atsiminimus, Maironio sukaktis minint, priėjo 
viena ponia ir pasisakė labai branginanti Maironį ir su juo nuo 1927 
metų susirašinėjusi. Aš prisiminiau, ką Maironis man pasakojos, ir 
supratau ją esant ta pačią Nepažįstamąją, kurią štai vietoj Maironio 
teko išvysti man. 

Taip, jisai buvo žmogus, tiesa, stambus asmuo, bet geras, paprastas 
žmogus, iśsiilgęs žmogaus širdies ir širdim atsilyginąs už širdį. Tad jis 
ir pritapdavo prie visų ir visi prie jo, kas tik rodė jam bent kiek meilės. 
Man buvo įdomu, kad jis mėgdavo viešėti pas gana paprastus žmones, 
bet tik šie jį pakviesdavo. Su mūsų aukštąja ponija, žinoma, jis palaikė 
mielų santykių, kadangi šie jį pas save prašyte prašydavo. Bet man 
neteko girdėti jį lankantis pas mūsų senąją aristokratiją. Man teko tik 
sužinoti, jog senoji Palangos grafaitė Tiškevičiūtė, didelė maldininkė, 
labai Maironį gerbianti ir mielai su juo vasarą ten pat pasimatanti. 

Apsilankęs svečiuos, Maironis nesudarydavo šeimininkams gal- 
vosūkio, kaip jį kalbinti ir kuo vaišinti; šneka kažkaip savaime užsi- 
megzdavo, nors jis plepys nebuvo, o šiek tiek svetimoje inteligentų 
kompanijoje nelengvai siūlą teverpdavo; bet, atėjęs pasisvečiuoti pas 
pažįstamus, būdavo pakankamai šnekus su humoro ar ironijos grū- 
deliais. O vaišinamas duodavosi bet kuo - ką nors paprasta užkąs- 
ti ir kokį paprastą stiklelį išmesti. Todėl aš drįsdavau labai dažnai jį 
pas save kviesti. Su juo dažniausiai užeidavome pas dr. Simą Virku- 
tį, prof. J. Žilinską ir dir. Julių Kaupą. Pas save Maironis didėlesnėms 
iškilmėms kviesdavosi daug svečių. Susirinkdavo, taip sakant, visa 
Lietuva, nuo prezidento ligi paprasto kaimyno. Tokiems platiems 
priėmimams labai tiko didingas Maironio butas. Puota būdavo val- 
giais gausinga, nors gal nelabai prašmatni, o gėrimais santūri. Kartais 
svečiai susilaukdavo ir muzikos, kad ir nepirmaeilės. Betgi visi bū- 
davo patenkinti natūraliu, šviesiu šeimininko vaišingumu. Prancūzų 
žinomas rašytojas Jean Mauclėre, kuriam teko būti tokiame Maironio 

pobūvyj, yra išsireiškęs apie šeimininką jį esant tikrą XVIII amžiaus 
prancūzų abbė. Mažieji pobūvėliai pas Maironį būdavo dar mielesni: 
jis parodydavo visą savo lietuviškos širdies paprastumą ir šiltumą, ir 
svečiai jausdavos kaip pas gerą, vienkart ir labai gerbiamą tėvą. 


Išvaizda ir butas 


Nūn regiu jį kaip gyvą. Neaukštas, bet stambus stotas, didoka gal- 
va, tačiau neatrodo didelė, nes taikyta pritaikyta prie to galingo lie- 
mens; aukšta plati mąstytojo kakta; nedidelės, bet gyvos, išmintingos 
akys; visa povyza jėgingo valdovo, tiesa, ne dinamiško, tik statiško, 
kuriam savaime turi kiti lenktis, bet kuris valdo ramiai bei protingai. 
Jo drabužiai gerai pasiūti, nepigios medžiagos, visuomet švarūs (be- 
pigu jam: jis turėjo rūpestingą ir pakankamai skoningą sesers Mar- 
celės globą, ne taip, kaip, pvz., Strazdelis ar Margalis), elegantas jis 
nesistengė būti, bet mėgo solidumą; netgi pasisakyti mėgdavo, jog, 
girdi, ta skrybėlė, vasarinė ar žieminė, ar šeškinos su vėbro apykakle 
brangokai atsėjusios, bet užtat, žiūrėkite patys, kaip ilgai laikosi! O 
skrybėlės pamušalas būdavo nebe pirmo šviežumo. 

Tas vyras, etmono ar net kunigaikščio povyza, ir gyveno kunigaikš- 
tiškuose architektūros atžvilgiu rūmuose. Jų įrengimas negalėjo visai 
atitikti pirmykščio jų paskyrimo, nes Maironis, kad ir estetas, kad ir 
pasaulio mates, kad ir labai pasiturįs (imant reliatyviai), vis tik buvo 
vien valstiečių, nors ir apsitrynusių aplink XIX amžiaus miesčionių 
kultūrą, vaikas, augęs, brendes ir trainiojesis ne aristokratų palociuo- 
se, tik XIX amž. bajorėlių bei klebonų gana kukliuose butuose, tad ir 
nelabai tejaučiąs, kaip ten reikėtų įmantriau įsitaisyti, o tuo ir nesi- 
rūpino ypatingai, kaip kuklus ir negašus kunigas. Tad ir jo kauninis 
butas anuose prašmatniuose rūmuose buvo viso to atspindys. 

Ir tų pačių rūmų Maironis nebūtų pirkęsis, kad ne tas neužmiršti- 
nas veikėjas patriotas prelatas Povilas Januševičius, kuris prieš Pirmąjį 
pasaulinį karą buvo turbūt visų kauniškių sumanymų ar sumanytojas, 
ar bent vienas pirmųjų vykdytojų. Tas tatai Januševičius, regėdamas, 
jog brangi mūsų praeities liekana, dabartiniai Maironio rūmai, baisiai 
apleista ir pamažu ims griūti, susidarė praktišką projektą, kaip tuos 

rūmus nupirkti. Reikėjo pradžiai bent keliolikos tūkstančių aukso ru- 
blių. Kas iš lietuvių anais laikais galėjo tiek turėti? Januševičiui atėjo į 
galvą, kad Maironis gali turėti keletą tūkstančių, o toliau - pagalvojus 
atsiras išeitis: reikia tik išdrįsti pradėti! Prikalbino Maironį, kad sutik- 
tų — na, ir išeitis iš tikrųjų atsirado. Žinoma, rūmų aptvarkymas atsi- 
ėjo brangokai. Januševičius man yra minėjęs bendrą sumą, kiek jiems 
tie rūmai atsėję; dabar tiksliai nebeatsimenu, bet, berods, 25 tūkstan- 
čiai rublių. Dabar juose bus besą įsitaisę bolševikai. Ar kuomet juos 
belankys laisvi lietuviai laisvoj Tėvynėje, Maironio bei Januševičiaus 
taip myłetoj? Bus, kaip Dievas duos. Jūs, jaunieji, gal dar savo akimis 
išvysite. 

ga, 1953-01-17, d. 2, Nr. 14; 1953-01-24, d. 2 Nr. 20; „Atsiminimai apie 

Maironį“, in: Draugas, Čikaga, 1953-01-31, d. 2, Nr. 26; taip pat skelbta: 

„Atsiminimai“, in: Literatūra ir kalba, p. 636-650. 


Antanas Sodeika 


1920 m. Šiaurės Amerikoje baigiau Skrantono konservatoriją ir tų pa- 
čių metų rugpjūčio mėn. kartu su Miku Petrausku atvykau į laisvąją 
Lietuvą. Ir štai vieną kartą Kaune kažkas man parodė kitų kunigų tar- 
pe gatvėje einantį mūsų Maironį. Ilgai sekiau iš paskos, kad geriau 
įsižiūrėčiau į Maironį. Visi jie buvo vienodai sutanoti - vilkėjo ilgais 
kunigiškais rūbais, bet jisai išsiskyrė savo akiniais - pensnė. Ėjo kaip 
ir visi žmonės, bet atrodė impozantiškai. Kilo mintis kada asmeniškai 
su juo akis į akį susitikti, pasikalbėti. 

1920 m. gruodžio 31 d. atlikęs Kauno teatro rūmuose pirmajame 
mūsų operos Traviata vaidinime Alfredo tėvo Žermono vaidmenį, 
tapau profesionaliu artistu. Po to suvaidinau Rigoleto rolę operoje 
Rigoletas. Anot Tumo-Vaižganto, — cituoju jo žodžius, - „lietuvių mu- 
zikinė drama susilaukė antro didžiulio artisto: juodu vienu du dramą 
pajėgtų panešti ant savo pečių — Kipras Petrauskas ir Antanas Sodei- 
ka“. Atseit tapau garsenybe. Štai vieną kartą, rodos, 1924 m., gaunu 
kvietimą iš paties Maironio ateiti į jo butą nuosavam name prie Ro- 

tušės aikštės kavutei. Labai apsidžiaugiau. Žinoma, nuėjau manyda- 
mas galėsiąs stebėti jį iš arti bei su juo pasikalbėti. Buvo ten nemaža 
svečių, jų tarpe dvasiškių ir keli mūsų operos artistai. Iš ten buvusių 
artistų gerai atsimenu V. Jonuškaitę, A. Galaunienę, M. Lipčienę su 
savo vyru. Pastarajam Maironis buvo dėdė. Mus šeimininkas priėmė 
nuoširdžiai, šiltai. Mes, artistai, susėdome atskirai, - buvo ten, rodos, 
keturi atskiri staliukai. Maironis sėdėjo kartu su savo artimesniais 
draugais, dvasiškiais. Po kavos bei likerio, benediktino gurkšniavimo 
tapę linksmesni ir drąsesni, mes, artistai, pradėjome tyliai niūniuoti 
Maironio eiliuotas dainas. Maironis į tai atkreipė dėmesį, tapo links- 
mesnis ir, užmiršęs savo draugus dvasiškius, atsinešęs butelį benedik- 
tino, prisėdo prie mūsų staliuko, pats pradėjo mums pritarti, ėmėme 
visi dainuoti. Ypač jam patikdavo, kada dainavome jo paties eiliuotas 
dainas. Nevengdavo kai kada paliesti - paglostyti mūsų artistes, pra- 
šydamas dainuoti dar ir dar. Pasirodė jis man esąs kaip irvisi mes - pa- 
prastas žmogus, t. y. ne iš dangaus nukritęs, kaip mano buvo svajota. 
Jis buvo dvasiškio rūbais apsivilkęs, vidutinio ūgio, tačiau rimtas, kai 
kada net labai linksmo nusiteikimo. Ypač jam tiko akiniai - pensnė, 
kuriuos jis nešiojo pasikabinęs. 

Kadangi Maironis rūpinosi teatru ir jam rašė, atrodo, turėjo mėgti 
irjo spektaklius. Tačiau ar dėl laiko stokos, ar kitais sumetimais teatro 
spektaklius nedažnai telankydavo, ne taip, kaip kad didelis entuzias- 
tas ir visur pritampantis mūsų baltagalvis Tumas-Vaižgantas. 

Dr. prelatas Jonas Mačiulis-Maironis, rodos, nuo 1909 m. iki mir- 
ties 1932 m. buvo Kauno dvasinės seminarijos rektoriumi ir dėstė 
moralinę teologiją. Jisai įvedė į seminariją lietuvių kalbą (prieš tai 
buvo lenkiška). Kaipo dėstytojas buvo labai įdomus, reikalaujantis, 
neišdidus. Draugystėje buvo linksmo būdo. Jo palyda buvo prelatas 
Jakštas-Dambrauskas, Tumas-Vaižgantas. Jie mėgdavo pasivaikščioti 
Nemuno pakrante prie Vytauto bažnyčios. Ši vieta tada vadinta cim- 
bruvka. Vasarą mėgo vasaroti Palangoje pas prelatą Šniukštą. Esant 
ramiai jūrai Maironiui patikdavo laiveliu pasiirkluoti. Mėgo bendrau- 
ti su liaudimi. Prisimenu vieno kunigo, Maironio mokinio J. Žemai- 
čio, pasakojimą, kaip jie arkliukais, šiaudų prikrautose kripėse, pasi- 
darę pasostę, važiavo į Šventąją pas žvejus pasikalbėti. Tarp jų buvo ir 

tas mūsų tautos „gyvasis sidabras“ Tumas-Vaižgantas, kuris mėgdavo 
šposauti. Tai kelionė neprailgdavo ir būdavo nenuobodi. Pajūry besi- 
svečiuojant pas žvejus, Maironiui turbūt atėjo mintis parašyti poemą 
Jūratė ir Kastytis. Besikalbėdamas su žvejais, labai domėjosi jų gyve- 
nimu, dažnai būdavo geros nuotaikos. Vadinas, mylėjo jis liaudį ir ja 
domėjosi. 


„Atsiminimai“, in: Literatūra ir kalba, p. 650-651. 


Vladas Sipaitis 


Daug metų pragyventa. Tačiau žmogus jų neskaičiuoji, ir yra kažin 
koks pajutimas vidutinių metų stovio, kada suvoki: tu esi, gyveni, 
veiki, kuri ir net stengiesi tobulybės keliu eiti. Laiko bėgyje sutinki 
daug žmonių, labai daug, įvairių, ir susitikimų metais negalvoji, ar 
šis susitikimas reikšmingas, lemtingas ar šiaip atsitiktinis. Kai kurie 
sutiktieji išblėsta, ir jų pavardes net užmiršti, o yra susitikimai, kurie 
paliko sutiktųjų įtaką ir pėdsakus. Savo egoizme mažai domėjomės 
tais žmonėmis, kurie vėliau sudarė mūsų istoriją, kultūros pamatus. 
Aišku, kad Lietuva daug nukentėjo nuo priešų. Jos materialiniai ir is- 
toriniai lobiai išgrobti, išvežti, o daug sąmyšiuos žlugo. Kaip mažai 
mes žinome apie kunigaikštį Kęstutį ir Birutę, apie Vytautą Didįjį, 
apie B. Sruogą, Vydūną, Maironį... 

Staiga žinia: į Tverus atvyksta prelatas poetas Maironis. Visas mies- 
telis ir kaimai sujudo. Ir klebonas tikisi prelatą pamatyti, suruošti iš- 
kilmingas pamaldas. 

Dažnai apsilankau pas tolimus gimines vaistininkus Kuneiko. Brolis 
ir sesuo, abu jau pražilę, storoki, keistoki, bet geraširdžiai — visada šyp- 
sosi. Kas vargingesni - vaistai bėdoje nemokamai. Graži vaistinė neto- 
li senos bažnyčios, netoli nedidelis jų dvaras su dar gražesniu dideliu 
namu ir tvarkingu sodu. O kokios apylinkės! Žiemą vaistininkai gyvena 
miestely, vaistinėje, vasarą - dvare, kur „palocių“ be skaičiaus svečiams. 
Ir dar didelė svečių salė. Bent 15-20 metrų ir 5-6 metr. pločio! Roja- 
lis, patefonas. O svečias - šventas. Pakliūsi — neišvažiuosi! Užvaišins. 

Taigi pas Kuneikus atvyksta Maironis. Tai seni Maironio bičiuliai, 
ne kartą pas juos lankėsi. Inkognito. Jokių svečių. Tik artimieji ir kai- 
mo mergaitės ir berneliai. Mano tetulė ir aš prie artimųjų - pakviesti. 

Maironis, maža apie jį žinau. Bet vienas jaudinantis prisiminimas 
išlikęs. 1910 metai Maskvoje. Man vos aštuoneri. Studentų šelpimo 
draugija ruošia prie Maskvos gegužinę. Su savim Motušė ima ir mane. 
Susirinko virš šimtas lietuvių inteligentų, studentų, darbininkų, šiaip 
liaudies - darbininkų, tarnaujančių. Čia visi lygūs - lietuviai, kuriuos 
vienija Tėvynės išsiilgimas. Dainuoja, jaunuomene deklamuoja eiles, 
o seniai klauso ir... verkia. Rauda. Rauda išgirdę tolimos tėvynės dai- 
nas, žodžius apie ją... Man nesuprantama, kodėl vieni linksminasi, 
kiti liūdni sėdi, verkšlena. Klausiu Mamytės. Atsako: gi tai poeto Mai- 
ronio žodžiai apie Lietuvą ir dainos jo eilėraščiais sukurtos. 

Štai tokia buvo pirmoji mano pažintis su poetu, kurį maža tepaži- 
nojau, tik iš vieno kito eilėraščio. Tik vėliau, po daugelio metų, prisi- 
minęs šią gegužinę ir pažinęs asmeniškai poetą, suvokiau, kokią vie- 
tą jau tada užėmė jo kūryba lietuvių širdyse, tapusi liaudies daina, o 
Maironis jau tada tapęs tautos, liaudies poetu! 

Štai pakinkytas dvejetos arklių vežimas. Aš, teta ir mano pusseserė 
skubame pas vaistininkus. Įeiname į didelį svečių kambarį. Salė, taip 
ima noras pavadinti šį svečių kambarį, šviesus, su kukliais, bet gra- 
žiais baldais ir... pilna žmonių! Abu šeimininkai gražiai pasipuošę. Ir 
pilnas kambarys jaunų kaimiečių - mergaičių ir bernelių! Gėlynas! 
Kaip skoningai pasirengusios: naminiai sijonukai, baltos bliuzelės, 
skarelės ant pečių, išskyrus paskutiniųjų - skarelių, viskas iš namie 
austų medžiagų. Visos su kasom, visos laimingos šypsosi, negarsiai 
juokiasi iš to, ką pasakoja visai jaunas prelatas sutanoje. Maironis! 
Koks jis malonus, gražus. Būtent gražus! Kiek putlus veidas irgi juo- 
kiasi. Čia taip viskas paprasta, lyg susirinko seni pažįstami, nesidrovi, 
nors kuklūs. 

Gi štai pradeda ratelį. Ir pats prelatas Maironis veda, dainuoja, vik- 
riai sukasi. Trypia! Kaipgi tatai, galvoju, - kunigas? Ne, čia pirmiausia 
žmogus - linksmas, jaunas, visiems prie širdies, savas. Vėliau Mairo- 
nis pareiškia, kad pas Kuneikas jis jaučiasi geriau negu namie, dėl to 
čia dažnai užsuka. Mano tetą jis jau pažįsta, pristato mane. Jo šilta, 

putli ranka pagauna mano abi rankas ir neišleidžia. Žiūri į mane, jo 
žvilgsnis ne tiek tyrinėja, kiek glamonėja. Aš naujam kostiume, nes 
grįžęs Maskvos buvau be jokių padoresnių apsirengimų, dabar aš ku- 
kliai, bet atrodau tvarkingai. Laikausi kukliai, bet nevengiu pokalbio. 
Šeimininkai kviečia prie stalo. Žengiu greta svečio, Maironis veda 
mane už parankės, man net kažkaip nepatogu. Valgomasis irgi nema- 
žas. Virš 30 svečių laisvai susėda aplink pailgą stalą. Ir kaip tokį mil- 
žinišką stalą padarė? O valgių valgių! Nematytų, negirdėtų, neragau- 
tų! Šeimininkai giriasi - viskas žemaitiškai! Šeimininkai Kuneikos su 
Tverų klebonu lenkiškai šneka, o namie, savo tarpe, visi žemaitiškai! 
Mane pasodina greta poeto, iš kairės. Kitoje pusėje šeimininkė, 
Valgiai, valgiai! Dešrelės, vėdarai, bulvės su kanapėmis. Pyragai, py- 
ragaičiai! Aš jau neregistruoju įvairių žuvies valgių. Pilna ir vištų, žąsų 
ir kitokių prideramųjų valgių. Taip, taip, ir kalakutas, ir veršiena! Ak, 
net baisu darosi, visko ir neišvardinsi! Maironis nekviečiamas ragau- 
ja, vis prie kiekvieno paragauto valgio prideda juokelius ar trumputį 
anekdotą. Kaimiečiai valgo lyg drovėdamiesi, kukliai, bet, matydami, 
kad prelatas jaučiasi lyg namie, tai grybų pyragėlius ragauja, tai prašo 
veršienos gabaliuką su galeteta, padažu, žalumynais. Degtinės nėra. 
Kriaušių vynas, serbentų, vyšnių likeris ir... žemaitiškas midus. Tirš- 
tas, vos iš storoko butelio ištekąs. Pirmąkart gyvenime tokį ragauja. 
Kuneika, rodos, jo vardas, Zenonas, aplink vaikšto, visus prie valgių 
ragina. Midus tik prie Maironio, kitiems jo nėra. Sako, jam 50 metu, visą 
laiką žemėje guli. Maironis paragavo, bet nelabai žavisi, o man patinka! 
Tarp mudviejų protarpiais vyksta pašnekesys. Maironis domisi 
Maskvos lietuviais. Peterburgą jis pažįstąs, Maskvos beveik ne. Klau- 
sinėja apie poetą Jurgi Baltrušaitį, labai norėtų su juo arčiau susipa- 
žinti. Kalbamės apie Vienuolį-Žukauską, kuris buvo artimas mūsų 
šeimai. Su Motinėle dažnai apsilankydavome Maskvoje Fereino vais- 
tinėje, kur dirbo minėtas rašytojas. Šnekame apie Maskvos teatrus, 
apie mano buvusias studijas. Maironis ragina būtinai skubėti Kaunan, 
kur didelis profesionalų aktorių trūkumas. Kviečia, jei neturėsiu kur 
sustoti, pas jį apsigyventi. Sakau, kad turiu dėdę daktarą Sipavičių. 
Pasirodo, šis ir poeto geras bičiulis, dažnai pas jį besilankąs, kaimy- 
nas. Dėkoju. 

Puota tęsiasi. Neminėsiu visų įmantrių tortų, vaisinių sūrių, uogie- 
nių, saldainių. O tuo tarpu Maskvoje žmonės badauja, galvoju. Apie 
politiką mudu nešnekam, nėra tarp mudviejų aktualių tada kalbų 
apie krikščionis demokratus, neminiu nei bolševikų. 

Sužinojęs, kad rašau eilėraščius, pageidauja kada paskaityti. Šeimi- 
ninkė prašo svečio paskaityti ką nors iš savo kūrybos. Ima iš atmin- 
ties skaityti. Skaito lyg prisimindamas, lyg pagal jausmą darydamas 
psichologines pauzes. „Išnyksiu kaip dūmas“ perskaito stačiai kaip 
prityręs aktorius. Be įtempimo ir patoso, paprastai, lyg mąstydamas 
ar kalbėdamasis su artimais žmonėmis. 

Dėkojame, sustoję vėl skubame į stalą. Vėl dainos, ir garsiau už visus 
dainuoja svečias. Net truputį diriguoja, vieną antrą dainą pats veda. 

Antrą dieną Maironis su Kuneikais kažin kur važiavo į svečius. 
Sako, norįs aplankyti Druskių ežerą', tada tikrai nuostabiai gražų, 
mažai paliestą gamtos kampelį. Mes su teta ir pussesere likome dvare 
šeimininkauti, paruošti vakarienę. Grįžo jau sutemus. 

Grįžęs iš svečių, Maironis pasakoja anekdotus iš kunigų gyvenimo. 
Bet tai nebuvo bažnyčios tarnų išjuokimas, o šiaip apie įvairius atsi- 
tiktinius juokingus įvykius. Vakarienės metu vėl sėdėjau greta. Mai- 
ronis pasakoja apie Vaižgantą, vadindamas jį „mano kaimynas“. Ku- 
neikaitė klausinėja apie Kunigų seminariją, apie klierikus. Maironis 
papasakojo, kokių pasitaiko „studentų“ — vykusių ir įvairiai margų, 
net keistokų. 

Trečią dieną, tai buvo šeštadienis, klebonas dar tikėjosi, kad pre- 
latas atsilankysiąs ir pas jį. Bet gerbiamas svečias atsisėdo į dviem 
arkliais pakinkytą vežimą, atsisveikina su šeimininkais ir mumis ir, 
pakvietęs būtinai jį aplankyti Kaune, išvažiavo. 

Išvyko. Nuo šio pirmo susitikimo praslinko virš 65 metų, bet poeto 
viešnagė pas Kuneikus manyje lyg gera fotografija gyva vaizduotėje. 
Lyg šiandien regiu guvų, jauną (ne metais!), šokantį poetą ir regiu 
linksmų kaimiečių veidus, dainuojančius žemaitiškas dainas. 

Dabar, kai rašau šiuos atsiminimus, galvoju, kodėl garsus poetas, 
užimąs aukštas bažnytines vietas, atvyko į tokį Žemaitijos užkampį, 


*  Pasakotojas klysta, turėdamas omenyje Ruskio ežerą. 

pas nežymius farmacininkus, primygtinai prašė nekviesti vietinės 
ponijos - dvarininkų ir dvasininkų, o norėjo pabendrauti su kaimie- 
čiais. Neabejotinai Tverų apylinkių grožis ir senovė jį viliojo. Čia buvo 
ramu, jokių gandų, šmeižtų. O valstiečiai? Jų buvo virš penkiolikos. 
Gal kunigui imponavo skaistūs veideliai? Ne. Nors šoko su jomis ra- 
telius, bet lygiai jam buvo malonūs ir berneliai. Buvo iśsiilgęs kaimo 
dainų, gal net žemaitiškų. Imponavo Kuneikos? Abu, brolis ir sesuo, 
buvo apsiskaitę, jautrūs kaimynų nelaimėms, bet be pretenzijų į este- 
tiką ir gilesnę filosofiją. 

Kaip minėjau, kvietė mane pas poetą jo namuose Kaune apsilan- 
kyti, bet nedrįsau, nebuvo laiko ir ypatingo reikalo. Pažintis nutrūko 
iki 1924 metų. Iš Tverų persikėliau į Telšius, kur stojau įvairiose mo- 
kyklose dėstyti piešimą, tapau „Kanklių“ draugijos meno vadovu, re- 
žisieriu, kūriau Žemaičių teatrą, kurį vėliau bandė kurti Juknevičius. 

1923 metais K. Glinskio ir L. Giros kvietimu atvykau dirbti Kauno 
dramos teatre. Teatrui vadovavo gabus, prityręs režisierius Konstan- 
tinas Glinskis, kuris netoleravo lietuvių dramaturgų, išskyrus S. Čiur- 
lionienės ir A. Fromo-Gužučio veikalus. 

Kauno aktorių sudėtis buvo nedidelė. Jį sudarė Vaičkaus mokiniai ir 
grįžtą iš Rusijos profesionalai, baigę aukštus teatro mokslus, ir pusiau 
profesionalai iš saviveiklinių teatrų. Panaši buvo ir spektaklių kokybė. 
Labai skyrėsi profesionalų, meistrų darbas nuo pusiau mėgėjų. Tiesa, 
vėliau praktika ir premjerų gausumas pakėlė jų profesionalumą. Kai 
kurie jų buvo primiršę gimtąją kalbą, o tokių buvo nemažai: Laucius, 
Kupstas, J. Petrauskas, Tvirbutas ir kiti. Tiesiog turėjo mokintis kai 
kuriuos žodžius naujai. Dauguma aktorių turėjo tarmiškus akcentus, 
kaip kad aš - žemaitišką. 

Ir štai 1926 metais aktorių būrys (Steponavičius, Dineika, Kuber- 
tavičius) suranda Biržuose Peterburgo mokyklos aktorių Borisą Dau- 
guvietį ir per ministeriją įdarbino mūsų teatre. Nemanau, kad tai tiko 
Glinskiui, bet, būdamas doras ir tikras menininkas, džentelmenas, 
prieš B. Dauguvietį nekovojo ir nekliudė jam dirbti. Tiesą pasakius, 
K. Glinskio sveikata šlubavo, ir jis neturėjo tiek jėgų, kad kas savaitė 
„keptų“ premjeras, kad pritrauktų žiūrovus. Iki Dauguviečio atvyki- 
mo per 1923 metus tik 7 veikalai pastatyti, naujam režisieriui atvykus 

per 1924 metų sezoną įvyko virš 13 premjerų. Repertuare atsirado di- 
džiųjų klasikų: Šekspyro, Goldonio, Hauptmano veikalai. Tačiau labai 
svarbiu įvykiu teatro gyvenime reikia laikyti Boriso Dauguviečio su- 
sirūpinimą lietuvių dramaturgija. Ir jau 1924 metais pasirodė scenoje 
keturi lietuvių dramaturgų veikalai. 

Negaliu pasakyti, kuriuo būdu B. Dauguvietis tarėsi su Maironiu 
ir 1924 m. įtraukė į teatro repertuarą Kęstučio mirtį, vieną iš trilogijos 
veikalų. Bet šioji drama tapo lemiama visai tolimesnei teatro raidai, 
pajamoms, kurios iki šio pastatymo buvo ne per geriausios. Nuo šio 
pastatymo žiūrovai pamėgo teatrą, ir, svarbiausia, jaunuomenė, kuri 
iki 1924 metų buvo gana abejinga. Ji tapo nuolatiniu spektaklių lan- 
kytoju. Tolimesni teatro pastatymai - Maironio Kęstučio mirtis, Gol- 
donio Mirandolina, Zudermano Drugeliai, Šekspyro Otelas, Vaičiūno 
Sudrumstoji ramybė atvėrė duris plačioms masėms. 

Štai vyksta iškilmingas Maironio Kęstučio mirties skaitymas jaukia- 
me „prezidento ložės“ fojė. Autorius nedalyvauja, nors yra prižadėjęs 
apsilankyti, pasišnekėti apie veikalą ir vaidmenis. Aktoriai kūrinį pri- 
ėmė entuziastingai. Žavėjo mus skaisti, liaudiška poeto dramaturgo 
lyrika, istorinė tema ir vykusiai sudaryta jaudinanti veiksmo eiga. O 
kai įsiskaitėm į tekstus, aptarėm veikalo istorinį pagrindą, apsilankė 
ir Maironis. Vėl jį pamačiau. Tas pats saulėtas, šypsantis veidas, bet 
žymiai apsenęs. Tas pats ir lyg visai kitas žmogus. Kažkoks liūdesys 
apgaubęs jo bruožus ir net visą figūrą. Pražilo. Pasidarė sunkesnis, jau 
taip gyvai, kaip kad Tveruose, sukti ratelius vargu ar pajėgtų. Nuośir- 
džiai su visais pasisveikino, maloniu balsu papasakojo, kaip ir dėl ko 
kūrė šį veikalą. Autoriui atrodė, jog mūsų visuomenė per mažai domisi 
Lietuvos praeitim, jis nerimo, kad kai kurie lenkų istorikai ir rašytojai 
yra iškraipę istorinius faktus, nors pripažino, kad ir pats naudojosi ir 
lenkų versijomis. Iškraipyta, jo nuomone, ir caro laikų istorikų, tokių 
kaip Briancevas, istorija. Vardan viso to dramaturgas ir ryžosi šį veikalą 
parašyti. Daugiau iki premjeros Maironio nematėme. Ar jis susitikdavo 
pastatymo metu su B. Dauguviečiu - nežinau. Režisierius neminėjo. 

Atvykęs į Kauno dramos teatrą, B. Dauguvietis pirmą pastatymą 
repetavo pilnas energijos ir ryžto. Hauptmano Hanelé ir Meterlin- 
ko Nekviestoji viešnia tapo išnagrinėtos ir literatūriškai, ir kukliomis 

režisūros priemonėmis kruopščiai surežisuotos. Teko dalyvauti tuo- 
se pastatymuose. B. Dauguvietis kaip režisierius tada man patiko. Bet 
statant Kęstučio mirtį atsivėrė visai kitas menininkas. Tiesą pasakius, 
,nebuvo laiko“, premjera buvo ruošiama paskubomis, su didelėmis ku- 
piūromis. Patyrę aktoriai turėjo be režisieriaus nurodymų patys kurti 
vaidmenis, dirbo jis tik su tais, kurie buvo dar nepatyrę, kuriems nesi- 
sekė - A. Kupstu, P. Musnicku. Kadangi aktorių buvo mažai, teko vai- 
dinti ir režisieriaus padėjėjui J. Vizgirdai, ir sufleriui Merčaičiui, nors 
programoje jo pavardė pažymėta kažkokiu Zaleskiu. Pačiam B. Dau- 
guviečiui teko vaidinti Krivių Krivaitį. Tačiau programoje jo pavardės 
nespausdino: girdi, negarbė režisieriui antros eilės vaidmenį vaidinti!.. 

Man teko sudėtingas Jogailos vaidmuo. Iš režisieriaus jokių nuro- 
dymų negavau, kūriau vaidmenį iš savo replikų ir tų žodžių, ką kiti 
apie Jogailą šneka. Mano Jogaila buvo jaunuolis, troškęs valdžios. Jam 
klaikiai patiko karūna ir būti didžiuoju; iš čia — įtarumas, prisitaiky- 
mas iki akimirkos, kai gali be jokios sąžinės tapti žiauriu ir kerštingu. 
Teko tą vaidmenį vaidinti ne vienerius metus. Jaučiau didelį džiaugs- 
mą, kai laikui bėgant vis kažin ką nauja Jogailos charaktery ir tekste 
surasdavau. 

Generaliniam bandyme buvo jaučiama daug pliko teksto - be per- 
gyvenimų, be tikrų jausmų. Mizanscenos primityvios, psichologiškai 
nepateisintos. Negalima buvo aktorių kaltinti, nes trūko laiko net 
tekstus gerai įsisavinti. Kubertavičius, vaidinęs Kęstutį, dar painiojo 
žodžius, Laucius, vaidines Jogailos kambarinį, nors tekstas buvo aš- 
tuoniasdešimt nuošimčių sutrumpintas, niekaip negalėjo tiksliai jo 
pakartoti, juo labiau kad gyvenime kalbėjo tik rusiškai. Buvo daug 
statistų iš vidurinės mokyklos, dalyvavo Šaulių sąjungos choras. 

Kai ruošėmės generaliniam bandymui, B. Dauguvietis pareiškė, 
kad kunigaikščiai į sceną įjos žirgais. Tam reikalui atvyko penki husa- 
rų pulko kareiviai su milžiniškais, gerai išlaikytais arkliais; ir štai aš, 
Jogaila, kavalkados priešakyje įjodavau į sceną. Arklių aš nebijojau, 
joti mokėjau, bet čia buvo žirgai kaip ugnis. Nors juos prilaikydavo 
persirengę istoriniais kostiumais kariai, bet prožektoriai, fanfaros 
gąsdino gyvulius. O scenos priešakyje - neuždengta orkestro duobė. 
Joju ir drebu, ar tas žirgas mane nejtrauks į tą juodą orkestro prarają. 

Premjeroje buvo pats autorius. Žiūrėjo laimingas ir patenkintas. 
Žiūrovų salė perpildyta, daug pristatomų kėdžių! Per pertrauką dra- 
maturgas apsilankė užkulisyje, dėkojo aktoriams. Visai neprisimenu, 
kad, spektakliui pasibaigus, jis būtų pasirodęs prie rampos, - jei ne- 
klystu, autorius pabėgo. Jam, kaip dvasininkui, nepatogu buvo atsi- 
durti scenoje. 

Kęstučio mirties spektakliai vyko gana dažnai ir visada pilnoje 
salėje. Maironio drama įgalino teatrą sukaupti naują žiūrovą, - jau- 
nuomene, kuri iki šio veikalo teatrui buvo abejinga. Maironio veikalo 
dėka sustiprėjo patriotizmas, daug kas pasijuto lietuvis esąs, inteli- 
gentų tarpe ėmė nykti lenkų žargonas. 

Netrukus imta galvoti apie naują Maironio premjerą: Vytautas pas 
kryžiuočius. Atsimenu, man tada kilo klausimas, kodėl B. Dauguvietis 
nesikreipė į B. Sruogos kūrybą? Atsakymas aiškus. A. Sutkus, B. Sruo- 
ga veržėsi į mūsų teatrą. „Vilkolakis“ ir „Tautos teatras“ finansiškai vos 
alsavo. Taigi Bičiūnas, Sruoga turėjo neigti, menkinti Valstybės teatro 
darbus, kad patys ten įsiveržtų. Tai laikui bėgant jiems pagaliau pa- 
sisekė. Bet daug recenzijų buvo Dauguviečio nenaudai, ir B. Sruoga 
buvo jo priešas numeris vienas. Labai gaila, kad vėlesni teatrologai, 
naudodamiesi šališkomis recenzijomis, rašė savo straipsnius ir teatro 
istoriją, pasitikėdami minėtais tekstais, kur ir režisūra, ir aktorių kū- 
ryba iškraipyta. 

"Tuo tarpu Kęstučio mirties spektakliai vyko dažnai ir visada salė 
pilna. Dar noriu pažymėti, kad Kęstučio mirties premjera buvo for- 
suojama, skubėta spektaklį išleisti prieš vasario 16 dieną, nepriklau- 
somybės šventės proga. Ta pati mintis vėl gimė kitais metais, kai 
vasario 15 dieną vyko ir antra Maironio veikalo premjera: Vytautas 
pas kryžiuočius. Ir šį kartą skubėta, net chaltūruota. Vytautas pas 
kryžiuočius žymiai mažiau sceniškas veikalas. Mažiau veiksmo, dra- 
matiškumo. Darbas prasidėjo ir vyko be jokio entuziazmo, nors po 
Kęstučio mirties premjeros visai dramos teatro trupei, net ir tiems, 
kurie nevaidino, Maironio namuose buvo iškeltas dosnus su daugybe 
išgėrimų balius. Iš viso to baliaus mano atminty liko gerokai įkau- 
šę aktoriai, daug pagyros žodžių ir kuklus kukliausias šeimininkas, 
mandagus ir kaip visada šypsantis. 

Atsisveikindamas su šeimininku, gavau prisakymą būtinai apsi- 
lankyti. Buvau pas jį kelis kartus, šie susitikimai buvo įvairūs, net du 
kartus tik mane vieną priėmė. 

Ir štai 1925 metai, vasario 15 diena. Pakyla uždanga, ir rodome nau- 
ją Maironio dramą. Ėjo gandai, kad B. Dauguvietis skatino tą veikalą 
greičiau parašyti, net padėjo... Nežinau, Maironis man šito nesakė, o jo 
klausti neturėjau nei noro, nei drąsos. Nebuvau šituo reikalu ir smal- 
sus. Dekoracijos parinktos iš sandėlio, dail. J. Gregorauskas tik šį tą pri- 
dėjo. Žiūrovai, pasitikėdami Kęstučio mirties pasisekimu, pripildė salę. 
Kaip ir pirmoje premjeroje (tik premjeroje!) apsilankė dramaturgas. 
Dėkojo, vėl buvo priėmimas Maironio name. Bet šis veikalas žiūrovų 
nesujaudino, net daugumą apvylė. Dar vienas kitas vaidinimas turėjo 
daug žiūrovų ir greit atslūgo, veikalas užgeso. Kiek pažįstu šį kūrinį, 
režisūriškai iš jo galima padaryti gražų spektaklį, bet B. Dauguviečio 
skubotumas, galima sakyti, vos ne apatija, - ir spektaklis tapo pilkutis, 
neskaniai margas. Gal dėl to B. Dauguviečio dėmesys vėliau nukry- 
po į P. Vaičiūno kūrybą ir bendradarbiavimą su jaunais dramaturgais. 

Užėjus Vytauto Didžiojo metams, ministerijos ir autoriaus buvo 
nuspręsta padaryti dideles gastroles per visą Lietuva ir visur rodyti 
Kęstučio mirtį. Valdžia davė traukinį, mes visą mėnesį lankėme dau- 
gumą Lietuvos miestų miestelių, vaidindami su dideliu pasisekimu. 
Visur mus lydėjo žmonių entuziazmas, vyko didelės iškilmės, para- 
dai. Vaidinome lauke, klubuose, daug tūkstančių žiūrovų regėjo šį 
Maironio veikalą. Populiarus, mylimas poetas ir dramaturgas tais me- 
tais ypač išpopuliarėjo. 

Ir štai 1930 m. statomas Didysis Vytautas - karalius. Šį kartą gražios 
dail. A. Varno dekoracijos, J. Karnavičiaus iškilminga muzika, nauji 
kostiumai. Čia jau ne chaltūra, o kruopštus darbas. Rolės išmoktos, 
sufleris nereikalingas. 

Prieš premjerą man teko apsilankyti dramaturgo namuose. Mat 
mano dėdė daktaras Bronius Sipavičius, vienas Maskvos lietuvių, ilgus 
metus buvęs karo gydytoju Kaukaze, o Lietuvoje tapęs Sveikatos depar- 
tamento viršininku, kaip minėjau, gyveno netoli Maironio, kur ir ra- 
šytojas Vaižgantas, ir dažnai apsilankydavo pas poetą palošti kortomis, 
tai ir mane paimdavo drauge. Tąsyk apie premjerą iš Maironio išgirdau 

tik tiek: „Kaip ten darbas vyksta?“ Vienu antru žodžiu papasakojau, 
kas dedasi teatre, ir daugiau apie būsimąjį spektaklį nekalbėjome. 

1930. IX. 7 įvyksta premjera. Jau dabar netenka minėti, kad buvo 
pilna salė. Autorius tarp žiūrovų nesėdi, pasislėpė prezidento ložėje. 
Pas aktorius neužeina. Uždanga pakyla. Spektaklis darniai rodomas, 
žiūrovai šiltai ploja. Pasisekimas, sėkmė? Taip ir ne. Geras spektaklis, 
bet sausokas. Turime atsiminti, kad teatre ėmė dirbti gabus, genia- 
lus A. Oleka-Žilinskas. Istoriniu triukšmu 1929 metais vyko V. Krė- 
vės Šarūno spektaklis. Dar Lietuva tokio spektaklio nebuvo mačiu- 
si. Režisieriaus, autoriaus, dekoratoriaus, kompozitoriaus ir aktorių 
pastangos tapo didele kūrybine švente. Kitas A. Olekos-Žilinsko pa- 
statymas Dikenso Varpai pakėlė žiūrovų skonį, scenos suvokimą apie 
tikrąjį teatrą, ir štai tuoj po to Maironis. Deja, su A. Olekos-Žilinsko 
darbu B. Dauguviečio pastangas ir lyginti negalime. Lyg profesoriaus 
meistro ir vidutiniško gabumo mėgėjo darbas, nors B. Dauguvietis ir 
stengėsi, net kamavo aktorius. Neprisimenu recenzijų, nesidomėjau 
per daug jomis, nes įvairių recenzentų buvo ir rašė neobjektyviai, 
vadovaudamiesi asmeniškomis simpatijomis, nesiskaitydami nei su 
etika, nei su estetika. Ir prieš poetą kaip poetą kovojo ir Bažnyčios 
pavyduoliai, ir jaunieji poečiukai, norėdami nuversti poezijos „stabą“. 
Teko pažinti daug tokių, kurie laikydavo didįjį poetą atgyvena, tačiau 
patys netapo klasikais. 

Gaila, kad poetui gyvam esant, niekas nesukūrė apie jo gyvenimą 
filmo. Tik dabar imama domėtis dar neišmirusiais liudininkais, kurie 
pažinojo ir buvo vienaip ar kitaip artimi mūsų įžymiems žmonėms. 
Ir dabar, kai nušvinta viltis, kad nežus, kas svarbiausia, nei muziejai, 
nei archyvai, nei kitos aukštos kultūrinės įstaigos tiek kapitalo netu- 
ri, kad užfiksuotų, surašytų, atspausdintų, kad mums būtina, ką mes 
vadiname kultūra, žmonių ir krašto istorija. Ir mokslininkų, ir kūrėjų 
biografijos nepilnos, skurdžios. 

Noriu baigti anekdotu iš Maironio gyvenimo. Vieną kartą, kai vyko 
lošimas, atvyksta iš periferijos sujaudintas kunigas ir skundžia kažku- 
rį savo kolegą, kuris „pasigimdė“ kūdikį: „Ką daryt? Skandalas!“ Mai- 
ronis ramiai lošia kortomis ir sako; „Na, kas čia tokio? Turėsime vienu 
lietuviuku daugiau“. 

Po premjeros pagal tradiciją teatro vaidilos vėl susirinko pas Mairo- 
nį. Jau nebuvo tiek daug išgėrimo, nes Maironis per anuos du priėmi- 
mus įsitikino, kad ne visi tinkamai pagerbia jo vaišingumą. Ir mudu 
per tą balių nemažai kalbėjomės. Poetas būtinai panoro mane matyti 
svečiuose, kad galėtume akis į akį pasišnekėti. 

Anie paskutinio susitikimo su poetu pietūs tapo mano gyvenimo 
nepaprasta diena. Nors, žinoma, dabar daug metų praėjo, daug kas 
jau išblėso, - regi tik nuotrupas, o pilnas paveikslas skilo, išblyško. 

Prisimenu, atvykau pas jį lapkričio 4 d. po 12 valandos. Pavaikš- 
čiojom per visus kambarius. Aprodė, kur mėgstąs dirbti, svajoti. 
Pasiskundė, kad tiek „nereikalingų“ reikalų, kad nėra kada nei mąs- 
tyti, nei kurti. Pietų metu buvome tik dviese ir pagyvenusi maloni 
šeimininkė, kuri mane laikė senu pažįstamu. Ji atnešdavo valgius ir 
vaišindavo. Visas dėmesys buvo sukauptas į pašnekesį. Dalinomės 
nuomonėmis apie gyvenimą, kaip pasikeitė jis net nuo pirmos Mai- 
ronio premjeros. Šnekėjova apie dailininkus, apie mano pažintį su 
įvairiais poetais, rašytojais. Apie K. Binkį, J. Tysliavą, J. Paleckį, A. Ja- 
siūną, apie baldų genijų J. Prapuolenį. Poeto pasaulis buvo platus ir 
žymiai nuo mano skyrėsi. Jis gyveno savo kunigo gyvenimu, buvo 
aukštas Bažnyčios tarnas. Vėl prisiminėme susitikimą Tveruose, kur 
jau nei vieno Kuneikos nebuvo gyvo. O aš, šnekėdamas su šeimi- 
ninku, vaizduotėje lyginau aną „jauną“, guvų poetą, su mergelémis 
ir berniukais ratelius sukantį, su dabartiniu susimąstančiu, beveik 
liūdnu poetu. 

Gerem skanų vyną, prisimenu, raudoną, turbūt vyšnių, ir tada Mai- 
ronis man pasakė: „Iš visų savo herojų ypač pamėgau Vytautą“. Ilga 
pauzė, toliau: „Mano likimas kažkuo susiskamba su juo!.“ Nesupratau 
tada jo minčių. Vėliau, po daugel metų, suvokiau, kad poeto prelato 
„kolegos“ kunigų hierarchijoje jį persekiojo, pavydėjo jo populiarumo 
lietuvių liaudyje ir inteligentijoje, pranešdavo popiežiui žeminančias 
kunigą žinias, kėlė Vatikane prieš jį intrigas. Jam nebuvo suteiktas, 
kaip Vytautui, aukštas priderantis vainikas. Netapo net vyskupu... Di- 
dysis Lietuvos patriotas ir poetas jautėsi pažemintas. Didelė tai buvo 
moralinė dvasinė skriauda. Suprantu, ką išgyveno savy, nes nemėgo 
rodyti, ką skaudžiai išgyveno. 

Gėrėm arbatą su skania uogiene irtada nežinojome dar, kad daugiau 
nebesusitiksime. Baigiantis arbatai Maironis atsistojo, atsinešė popie- 
riaus ir gražų plunksnakotį, pasakė: „Noriu jums, mielas Sipavičiau, 
parašyti atminčiai keletą žodžių. Pažintis su jumis ilga ir simpatiška. 
Patinki man, štai ekspromtu rašau...“ Ir, geriau pataisęs akinius, užrašė: 


Gyvenimas - vaidinimo didžiulė scena, 
Senovėje išminčius taip pasakęs. 

O vis dėlto, išminčiau, ne tas pats 
Gerai gyventi ir gerai vaidinti! 

O būtų iš tiesų taip gera, 

Jei tos sesutės drauge žengtų. 

Pr. J. Maironis 

1930. XI. 4 


Buvau labai sujaudintas tokiu dėmesiu. Ir dabar rašant man kaip 
tada plaka širdis ir, prisiminus tas nuostabias mano gyvenimo akimir- 
kas, darosi šviesiau gyventi ir kurti. 


Kryžiškės, 1988-07-07. 
LLTI BR Fu / 444; sutrumpinus skelbta: „Atsiminimai“, in: Literatūra ir 
kalba, p. 652-659. 


Juozas Laucius 


Su Jonu Mačiuliu-Maironiu susipažinau 1924 metais, kai jis po Kęs- 
tučio mirties premjeros pakvietė pas save į svečius arbatėlei to spek- 
taklio dalyvius - aktorius bei kitus Kauno valstybinio dramos teatro 
bendradarbius. Šioje arbatėlėje dalyvavo režisierius B. Dauguvietis, 
rašytojas P. Vaičiūnas, aktoriai T. Vaičiūnienė, A. Vainiūnaitė, O. Kur- 
mytė, O. Rymaitė, P. Kubertavičius, V. Dineika ir kt. 

Maironis tuo metu gyveno senamiestyje, Rotušės aikštėje. Ar- 
batėlės metu Maironis įdėmiai žiūrėjo į kiekvieną ir bandė atskirti, 
kuris kurį vaidmenį vaidinome. „Tamsta vaidinai karvedį, - kreipėsi 
jis į mane, - o tamsta tą ir tą... Tačiau ne visus pataikydavo atspėti. 

Kalbėjosi su mumis apie reikalą, buvo patenkintas pastatymu. Man, 
rods, buvau apie 30 metų, o Maironiui virš 60-ties. Jis buvo pražilęs, 
nešiojo trumpai kirptus plaukus, nešiojo pensnė ir vaikščiojo dvasiš- 
kio rūbais apsirengęs. Kalbėjo ramiai, nedaug. Pasirodė jis man soli- 
džiu, labai kultūringu, vaišingu žmogumi. 

Man teko vaidinti dviejuose J. Maironio veikaluose. Tai: Kęstučio 
mirtis - 1924 m. ir Vytautas pas kryžiuočius - 1925 m. Abu veikalus 
režisavo B. Dauguvietis. Maironis nedalyvavo teatre statant jo veika- 
lus. Jis pateikdavo gatavą pjesę teatro režisierių žinion ir ateidavo į 
jos premjerą. Tuo tarpu, pav. rašytojas Petras Vaičiūnas, kuris buvo 
labai produktyvus dramaturgas, kasmet pateikdavo teatrui po 1-2 vei- 
kalus - pats skaitydavo aktoriams savo pjeses, tardavosi su režisieriais, 
aktoriais, dalyvaudavo repeticijose. (Man teko dalyvauti beveik de- 
šimtyje P. Vaičiūno veikaluose). Tuo tarpu J. Maironio mes nematyda- 
vome teatro užkulisiuose. 

J. Maironio veikalus buvo nelengva vaidinti ir režisuoti, nes tai buvo 
istoriniai-tautiniai veikalai, kur labai svarbu nenukrypti nuo tikrovės, 
išlaikyti to meto stilių, papročius. Aktoriui vaidinant teko mokytis ir 
prozos, daug eiliuoto teksto, svarbu dėlto buvo mokėti išlaikyti ritmą, 
įtampą. 

Labai mėgstu Maironio eiles ir šiandieną, sulaukęs jau 78 metų de- 
klamuoju Maironio prologa iš Kęstučio mirties: „Paliksiu už durų kas- 
dienius vargus ir pilko gyvenimo naštą, lakius pabalnojęs vaizduotės 
žirgus, nuskrisiu į tolimą kraštą...“ „Į kraštą tamsių neįžengiamų girių, 
į kraštą prabočių, tėvų didžiavyrių..“ 

[Parašas] 

(Juozas Laučius) 

LTSR liaudies artistas 


1971 m. 
MLLM 651. 

Antanina Vainiūnaitė-Kubertavičienė 


Gimiau irvaikystę praleidau Odesoje. Jau ten gyvendama girdėjau apie 
Maironį. Grįžus į Kauną, susipažinau su pačiu poetu. Tai buvo apie 
1920 metus. Buvau pakviesta pas jį į svečius. Tą vakarą viešėdama pas 
Maironį, pirmą kartą išgirdau radiją. Tada tai buvo didelė retenybė. Iš 
viso Lietuvoje buvo tik keli radijo aparatai. Mes, svečiai, sėdėjome val- 
gomajame, o gretimam kambary užgrojo radijas. Negaliu užmiršti to 
įspūdžio, kurį jis man paliko. Atrodė, kad ten, už pravirų durų, kažkas 
švelniai grojo smuiku. Mes visi kaip užburti klausėm tų garsų. 

Maironis labai mėgo menininkus ir gerą inteligentišką draugiją. 
Draugavo su B. Dauguviečiu, J. Gruodžiu, M. Vaitkum ir kitais. Pas jį 
būdavo labai jauku, šeimyniška, neoficialų. Kai teatre buvo statomos 
jo dramos, po premjeros jis kviesdavo į namus visus aktorius. Tai buvo 
gana drąsu. Artistus ne visi mėgo. Į juos buvo žiūrima iš aukšto, kaip į 
nerimtos reputacijos žmones. Aukštuomenė kviesdavo artistus į sve- 
čius labai atsargiai, ir tik išrinktuosius, žvaigždes. 

Maironis kvietė visus, nesirinkdamas ir nebijodamas. Kubertavi- 
čius vaidino visus jo veikalų kunigaikščius ir karalius, todėl mes bū- 
davom pas Maironį dažniau. Susirinkdavo pas jį keletas kunigų ir ke- 
letas pasauliečių draugų. Ateidavo kada ir A. Dambrauskas-Jakštas. 
Jis buvo didelis asketas ir visuomet išeidavo anksčiau už kitus. Kai 
žinodavo, kad bus Dambrauskas, Maironis mus prašydavo mažiau ap- 
sinuoginti, elgtis kukliau. Jis ir pats jo truputį privengė. 

Maironio namuose buvo pianinas, bet nebūdavo iš anksto numa- 
tytos specialios programos. Kas nori - paskambina, kas - padainuoja. 

Lankydavosi Maironis ir pas mus namuose. Kompanijoje buvo 
linksmas, geros nuotaikos, išgerdavo truputį vyno ar konjako. 

Jis buvo ne tik kunigas, bet labai išsilavinęs pasaulietis inteligentas, 
gal dėl to jis ir galėjo rašyt. 

Mano atmintyje jis išliko kaip aukštos moralės, krikštolinės sielos 
ir gilaus intelekto žmogus. 

Jo veikla labai svarbi mūsų tautos kultūrai. 


Pranciška Genevičiūtė, „Maironis Kauno gyventojų prisiminimuose“ 
[maśinraśtis], in: MLLM 7778, l. 83. 

Teofilija Vaičiūnienė 
Tokį aš pažinojau Maironį 


Likimas buvo man labai malonus, kad leido keletą metų draugauti su 
mūsų didžiuoju dainiumi Jonu Maironiu. Tačiau kada reikia ką nors 
apie jį parašyti, tai nežinau, nuo ko pradėti. Pirmučiausia aš netu- 
ri rašytojos talento ir bijau prisiliesti prie tokios didelės temos kaip 
„Maironis - žmogus“. 

Mūsų nuoširdžios draugystės laikotarpis buvo gana trumpas, be to, 
labai jau didelis amžiaus skirtumas. Aš buvau bepradedanti gyventi, 
o jis baigiąs savo didelį ir turiningą gyvenimą. Nors, tiesą pasakius, 
šito amžiaus skirtumo mes, jo jaunieji draugai ir draugės, niekuomet 
nejausdavom. Jūs galite įsitikinti, pasižiūrėjus į šią mano skolinamą 
Jums nuotrauką. Jis visuomet, bent su mumis, būdavo gerai nusitei- 
kęs. Pilnas gražaus sąmojaus ir didelio humoro pajautimo. 

Aš tiksliai neprisimenu, kada ir prie kokių aplinkybių aš susipaži- 
nau su Maironiu, bet tiksliai prisimenu mūsų šeimos draugystės pra- 
džią su Maironiu. Tai buvo 1925 metų pavasaris. Vieną gražią dieną 
parėjus mums su Vaičiūnu iš teatro namo, mūsų namiškiai pranešė, 
kad buvo pas mus atėjęs kažkoks pagyvenęs dvasiškis (Maironis vi- 
suomet nešiodavo kunigiškus drabužius) ir paliko mums laiškelį. Ati- 
darę šį laiškelį, mes radom Maironio vizitinę kortelę, kurioje jis mus 
prašė tokią tai dieną ir tokią tai valandą ateiti pas jį į svečius. Gaila, 
kad tos kortelės aš savo šeimos archyve negaliu rasti. 

Mes, žinoma, buvome giliai sujaudinti ir nustebinti. Vaičiūnas visą 
gyvenimą minėjo šitą įvykį su pasididžiavimu ir didele nuostaba. Jis 
sakydavo, kaip jis, būdamas taip visų gerbiamas žmogus, nepasidi- 
džiavo ir nepatingėjo, senas būdamas ir pasiramsčiuodamas lazdele, 
taip toli eiti ir taip aukštai lipti laiptais tik dėl to, kad pakviestų mus, 
jaunus žmones, pas save į svečius. Reikia pasakyti, kad tuomet tele- 
fonas Kaune dar buvo retenybė, ir mes šios retenybės dar neturėjo- 
me. Aš ėjau į tą garbingą viešnagę drebančia širdimi. Maniau, ką aš su 
Maironiu kalbėsiu, kaip ten reikės elgtis ir t. t. Daug buvau prisiklau- 
siusi apie jį iš Vaičiūno ir jo draugų rašytojų. Jie visuomet kalbėjo apie 

Maironį su didele pagarba, kaip apie didelį poetą ir lietuvių tautos 
pasididžiavimą. Ir staiga aš, vos prakutusi Dainavos šalies mergelė, - 
Maironio kviestoji viešnia! 

Bet, peržengus jo buto slenkstį, kur mes buvom maloniai sutikti 
šeimininko, aš tuoj nusiraminau, pasijaučiau visai laisvai ir net 
drąsiai. 

Maironio linksmumo, paprastumo ir jo asmenybės žavesio dėka, 
mes, jaunieji jo svečiai, visuomet jausdavomės, kaip mes sakydavom, 
kaip pas save namuose. Bet Maironio akivaizdoje niekas nedrįsdavo 
netinkamai elgtis bei kalbėti. Tai buvo aukštos kultūros, gilios inteli- 
gencijos ir didelės tolerancijos žmogus. 

Aš tiksliai neatsimenu svečių pavardžių, bet tai buvo visi jauni, 
linksmi žmonės. Jis, kaip paprastai, visuomet sėdėdavo gale stalo — 
stalas buvo ilgas, o aplinkui svečiai. Maironis dažnai atsikeldavo, prie 
kiekvieno prieidavo, paragindavo užkąsti ir išgerti, pasakydavo keletą 
malonių žodžių ir vėl atsisėsdavo į savo vietą ir tęsdavo toliau savo 
linksmą ir įdomų pokalbį. Buvo tai nuoširdus ir nepaprastai vaišingas 
šeimininkas. 

Kada mes šiek tiek sustiprėjom materialiai ir susitvarkém ūkiš- 
kai, mes jį taip pat pasikvietėm pas save. Jis visuomet mielai pas mus 
užeidavo. Mes jį irgi pasodindavom gale stalo, ir visi aplink apsėdę, 
klausėmės jo pasakojimų. Jis mums pasakodavo apie savo vaikystę, 
jaunystę ir iš kelionių po platųjį pasaulį atsitikimus. Ir šiaip jau įvai- 
riausių istorijų. Užsisėdėdavo jis visuomet gana ilgai, nes mes choru 
šaukdavom dar pasėdėti su mumis. „Tamsta prolote, dar pasėdėk“, - ir 
jis šypsodamas sakydavo - „na, gerai, dar truputį pasėdėsiu“. (Mes į 
Maironį visuomet kreipdavomės tamsta prolote). 

Tekdavo būti pas Maironį ir tokioj viešnagėj, kada būdavo vien tik 
viešnios. Tada Maironis visas švytėjo. Jis tuomet būdavo pasaulietis, 
tikras džentelmenas. Vaišindavo mus nuostabia kava su lietuvišku 
krupniku. O tas Maironio lietuviškas krupnikas buvo garsus visame 
Kaune. Jį gamindavo jo sesuo Marcelė, kuri pas Maironį šeimininkavo 
ir tvarkė visą namų ūkį (Mirė Marcelė Mačiulytė vos prieš penketą ar 
šešetą metų, sulaukusi gilios senatvės). Kiek mes jos neprašydavom to 
stebuklingo recepto, bet Marcelė nė už ką niekam jo nedavė. 

Po savo veikalų premjeros Maironis visus spektaklio dalyvius pasi- 
kviesdavo pas save. Labai gražiai pavaišindavo, padėkodavo režisieriui 
ir aktoriams ir pasakydavo savo nuomonę apie spektaklį, nes į repeti- 
cijas jis neateidavo. 

Kada jaunimas jsisíübuodavo ir pradėdavo dainuoti lietuviškas 
liaudies dainas, jis būdavo labai patenkintas, bet reikėjo uždainuoti 
kokią nors dainušką, kuri netikdavo jo namams, tuojau sustabdydavo, 
sakydamas: „Vyručiai, šitos dainos prašau nedainuoti“. Laiko jis mums 
neribodavo. Jeigu mums būdavo linksma, mes galėjom sėdėti pas jį 
iki aušros. 

Tai čia Maironis, kurį aš dažnai matydavau: poetas romantikas, 
svajotojas - didelis estetas. Žmogus, kuris mėgo grožį, mėgo būti 
apsuptas linksmais ir gražiais žmonėmis. Ir jo pokalbio su mumis 
temos buvo atitinkamai parinktos - linksmos, gyvos ir, žinoma, ne- 
labai gilios. 

Bet buvo ir kitas Maironis, Maironis, kuris sekė mūsų jaunos vals- 
tybės augimą ir lietuvių tautos vystymąsi. Jis labai skaudžiai pergy- 
veno visas mūsų nesėkmes bei tuometinių „tautos vadų“ paklaidas. 
Apie šitą Maironį aš sužinodavau iš savo vyro Petro Vaičiūno, kuris su 
Maironiu susitikdavo kūrybiniais reikalais. Mat, Vaičiūnas būdamas 
teatro repertuaro komisijos nariu arba sekretorium, eidavo pas Mai- 
ronį tartis dėl jo statomų veikalų. Nueidavo P. Vaičiūnas ir savo naują 
veikalą Maironiui paskaityti ir jo autoritetingos nuomonės išgirsti. 
Maironis Vaičiūnui sakydavo: 

- Plak juos, Petreli, plak kiek galėdamas, gal vienas kitas dar atsi- 
peikės. 

Parėjęs namo, Vaičiūnas sakydavo - Maironis baisiai pergyvena 
dėl kokios nors tautos nesėkmės arba kokio valstybės veikėjo nedoro 
elgesio. Maironis sakydavo: „Argi mes dėl to kovojom? Kodėl jie taip 
greit išsigimė? Taip greit paskendo miesčioniškoje buržuazinėje 
baloje?“ 

Tai kitas Maironis, kuris atsiskleisdavo sau lygių intelektualiai 
žmonių tarpe. 

Ir staiga 1932 m. pavasarį sužinojom, kad Maironis sunkiai susirgo. 
Jis paguldytas Kauno miesto ligoninėj, kur prof. V. Kuzma jį operavo. 

Nac ELE. a ii 


O birželio 28 d. anksti rytą pasiekė mus dar skaudesnė žinia - Mai- 
ronis mirė! Tą liūdną žinią pranešė mums anksti ryte kur tai pro šalį 
bėgdamas Vaižgantas-Tumas. Jis įbėgęs sušuko: 

- Maironis mirė! 

Ir ilgam, ilgam erdvėje pasidarė nyki tuštuma. 


MLLM R3 P23405. 


Jonas Janulis 


1924 m. piešiau Maironio portretą. Bendrauti teko su juo tik tiek, kiek 
buvo reikalinga piešimui. Kalbėdavomės mažai. Ateidavo - ir sésda- 
vom prie darbo. Kartą Maironis sakė, kad jo portretą piešęs P. Kalpo- 
kas. Bet Maironiui tas portretas nelabai patiko, nes esą dailininkas 
nupiešė per žemą kaktą. 

- Kaktą reikėjo išryškinti, padaryti aukštesnę. Vis dėlto aš poetas, 
rašytojas. Tai turi jau iš paveikslo matytis. 

Maironis suprato meną ne kaip gryną tikrovės kopiją, o kaip api- 
bendrintą, psichologiškai suvoktą žmogaus ar gamtos atvaizdavimą. 


Pranciška Genevičiūtė, „Maironis Kauno gyventojų prisiminimuose“ 
[maśinraśtis], in: MLLM 7778, l. 84. 


Petras Karazija 


Kaune buvo Knygu leidimo komisija prie Svietimo ministerijos. Si js- 
taiga leido Skaitymus. Juose kartais büdavo spausdinamas vienas ki- 
tas Maironio eilėraštis. Jo eilėraščių korektüras ar kokių neaiškių vie- 
tų patikslinimus nusiųsdavom jam į seminariją. Kartą ekspeditorius 
apsirikęs užrašė ant voko „Seminarijos lektoriui“ vietoje „rektoriui“. 
Tuomet Maironis įdavė kurjeriui laiškelį, parašęs, kad pasistengtų 
kitą kartą adresuoti teisingai arba jau geriau visai nieko nerašytų. Pa- 
rašė labai mandagiai ir taktiškai. 

Kai jis ateidavo į leidyklą, su nieku artimiau ten nebendraudavo, 
labai mažai kalbėdavo ir, kuo greičiausiai viską sutvarkęs, pasišalin- 
davo. Be reikalo nesileisdavo su žmonėmis į kalbas. 


Pranciška Genevičiūtė, „Maironis Kauno gyventojų prisiminimuose“ 
[mašinraštis], in: MLLM 7778, L. 83. 


Salys Šemerys 


Esu ir Maironį matęs einantį universiteto koridorium, esu ne kartą 
klausęs jo paskaitų Teologijos-filosofijos fakultete ir matęs jį bazili- 
koje laikant Mišias. 

Man nepatiko, kaip jis laikė Mišias: toks storulis sukosi prie altoriaus 
kaip statinė, arnotu papuošta. Visai ne taip, kaip Mykolas Vaitkus, ku- 
ris, būdamas liesas, grakščiai judėdavo ir keldavo mistišką nuotaiką. 
Buvo įdomu ir smagu matyti kunigą M. Vaitkų atliekant liturgiją. 

Apie 1923 metus vieną kartą lankiausi ir Maironio bute. Tuomet 
dirbau Mūsų žinyno redakcijoje. Ten taip pat dirbo iliustruoto žurnalo 
Atspindžiai redaktorius majoras Laurynaitis. Jis sumanė išleisti vieną 
numerį, skirtą Lietuvos universitetui, ir mane įgaliojo rinkti profeso- 
rių atvaizdus. 

Ta progaaš ir pasibeldžiau į Maironio butą. 

Atidaręs duris, šeimininkas paklausė: 

- Kas jūs būsite? 

Atsakiau, kad esu iš Atspindžių redakcijos. 

- Kokiu reikalu? 

Aš paaiškinau, kad yra ruošiamas specialus numeris Lietuvos uni- 
versitetui ir aš renku profesorių fotografijas. 

- Norėčiau gauti ir jūsų atvaizdą, - pridūriau. 

Įvedęs į saloną, bet nepaprašęs atsisėsti, Maironis pasakė: 

- Palaukite! 

Ir nuėjo į savo kabinetą. 

Stoviu salone ir dairausi. Baldai labai senoviški, bet ištaigingai ir 
gerai sutvarkyti, viskas tik blizga, spindi. 

Mąstau: „Maironis, būdamas aukštas Bažnyčios pareigūnas ir uni- 
versiteto profesorius, turi galimybę ir moralinę teisę tarnais apsista- 
tyti, į puikybę keltis. Bet ne. Jis elgiasi humaniškai, kukliai — pats ati- 
daro duris“. 

Po kokių dešimties minučių jis sugrįžo ir padavė man gražią savo 
nuotrauką, ant kieto popieriaus užklijuotą ir apdengtą plonu rūko- 
muoju popierium, kurį pakėlęs paklausė: 

- Ar tiks? 

Aš pažiūrėjau ir pasakiau, kad tinka. 

- Na, o kaip, ar grąžinsite fotografiją? - paklausė. 

- Nežinau, - sakiau ir dar pridūriau, - jeigu ji jums reikalinga, tai 
pasistengsiu atnešti atgal. 

- Per daug nesirūpinkite, rodos, dar kelias tokias turiu. Atidarė du- 
ris ir išleisdamas pirmas pasakė: 

- Sudiev! 

Toks buvo mano vienintelis vizitas pas Maironį. Nors mane priėmė 
labai oficialiai, vis dėlto buvau patenkintas, pasikalbėjęs su tokiu žy- 
miu žmogum. 


„Atsiminimai“, in: Literatūra ir kalba, p. 664-665. 


Antanas Venclova 


Pasirodė, mano raštus Kauno laikraščiai priima ir spausdina be ko- 
kių sunkumų. Štai neseniai opoziciniame laikraštyje parašiau ilgoką 
straipsnį apie žurnalą Barą. Tai buvo senųjų rašytojų leidžiamas žur- 
nalas, kuris man ne per daug patiko. Nepratęs, kaip sakoma, nieko 
„vynioti į vatą“, išdėsčiau atvirai, ką maniau tiek apie patį žurnalą, tiek 
apie kai kuriuos net labai gerbiamus autorius: 

„8 Baro num., palyginus jį su pirmuoju, atrodo padaręs didelę pa- 
źangą... atgal, - rašiau aš. - Skaudu taip sakyti, bet tai nenuginčijamas 
faktas. Toji pati literatūros „ubagystė“, kaip ir ankstyvesniuose žurna- 
luose, jei dar ne didesnė. Turinys - perdėm „emeritų“ (anot J. A. Her- 


bačiausko) raštai..“ 

Toliau perėjau prie Maironio: 

„Šiame numery pirmoje vietoje debiutuoja Maironis savo eilėraščiu 
„Ant Punės (Margio) kalno“. Seniau Maironies lyrikas skaitydavom su 
nemažu malonumu ir dvasios pakilimu. Apie dabartinius jo raštus, 
deja, to pasakyti negalima. Maironis yra „aušrininkas“ - romantikas. 
Jam ir dabar sunku užmiršti savo romantizmas, nors... paseno jau ir 
Maironis, ir Maironio laikų idėjos. Šių dienų gyvenimas jau ko kita iš 
rašytojo reikalauja negu prieš kelias dešimtis metų... Dabar, deja, jo 
kuriami kūriniai (Bare spausdinta drama Vytautas pas kryžiuočius, 
smulkesni eilėraščiai) jau nebeturi tos ugnies, kaip seniau, yra neryš- 
kūs, nublukę, - jie jau nebeatitinka mūsų dienų gyvenimo ir meno 
reikalavimų“. 

Tai nebuvo gal nieko naujo, nes apie Maironį taip tuomet rašė ne 
vienas kritikas. Blogiau, kad straipsnis buvo pasirašytas mano pavar- 
de ir dėl iškilmingumo prie pavardės pridėtas žodelis „stud. t. y. stu- 
dentas. 

Maironis, senas nusipelnęs poetas, kurį skaitė ir kuriuo auklėjosi 
ištisos kartos, kurį ir aš skaičiau ir mėgau, dėl tokio mano straipsnio 
pasijuto įžeistas ir atsakė į jį irgi straipsniu. 

„...Paprastai į kritikas nemėgstu atsakinėti, - rašė jis, - nes žinau: 
jos nei pridės, nei atims autoriui vertės... Geriausias veikalų į vertin- 
tojas - laikas. 

Bet šį kartą per daug man skaudu. Kad studentas į užsitarnavusį, 
jau nuo 30 metų universiteto profesorių atsiliepia iš aukšto Mentoro 
tonu. Tiek to! Čia jau auklėjimo sritis. Mūsų demokratišku laiku tai 
paprastas dalykas, ir to imti į širdį netenka. 

...Mat, aš romantikas, kuriam Mickevičius, Puškinas, Gėtė palieka 
net formos žvilgsniu nepeiktini pavyzdžiai. Dabartiniai gyvenimo ir 
meno (suprask, kritiko) reikalavimai tuo nepasitenkina..." 

Ar reikia čia aiškinti, kad tolimesniais metais, įgijęs daugiau proto 
ir pajutęs, kad neapgalvotas žodis gali žmogų ne tik įžeisti, bet ir už- 
mušti, aš su sielvartu apgailėjau nerimtus, nejautrius, net įžūlius savo 
žodžius, kurie taip įskaudino seną poetą. Deja, kol poetas buvo gyvas, 
neradau priemonių savo klaidą atitaisyti. Manydamas, kad tai atlikti 
niekad nevėlu, darau tai dabar. [...] 

Faustas Kirša kvietė mane bendradarbiauti jo žurnale, kur jis sakė- 
si norįs greta vyresniosios kartos rašytojų — greta Krėvės, Vaižganto, 
Herbačiausko, Sruogos - suburti ir jaunuosius. Kai pareiškiau, kad 
jaunieji turi savo pažiūras ir ne visur sutaria su vyresniosios kartos 
rašytojais, Kirša šyptelėjo, prisiminė mano kadaise rašytą straipsnį, 
kur aš „sukritikavau“ Maironį, ir tarė: 

- Ką gi, juk tai buvo nuośirdu... Kodėl vyresniesiems nežinoti, ką 
apie juos galvoja jaunimas? 

Prisiminęs tą straipsnį, dar labiau išraudau ir pasakiau, kad laikau 
jį savo klaida. 

- O kas iš mūsų nėra parašęs to, ko vėliau nereikėtų gailėtis? - tarė 
Kirša. [...] 

Raila įsitaisė Žaliakalny, mediniuose namuose, kuriuos poetas 
Maironis buvo pastatydinęs vienai savo draugei. Gyveno Raila netgi 
tos moters bute. Sykį užėjęs priešpiečiais, radau jį dar drybsant lovoje 
po kažkokio naktinio pasilinksminimo ar išgėrimo. Užsidegęs cigare- 
tę, jis juokdamasis pasakojo: 

- Kai kada čia užeina pats Maironis. Štai ir praeitą savaitę - skambi- 
na kažkas prie durų. Atidarau - didysis mūsų poetas stovi ir klausia, ar 
ponia namie. Ponios nebuvo, ir jis liepė jai perduoti gražiai suvyniota 
paketą. Priėmiau, įsinešiau į vidų ir, manau sau, pažiūrėsiu, kas ten 
tokio. Atvynioju gražiai, žiūriu - pirmos rūšies saldainiai, šokoladas, 
riešutai. Net apsilaižiau. Ne kasdien tokių skanumynų pasitaiko ra- 
gauti. Ir žinai ką? Pusiau. Tai yra, pusę sau, o pusę vėl gražiai suvynio- 
jau, nunešiau į saloną ir padėjau ant staliuko. Negi Maironis sutikęs 
klaus ją, kiek ten buvo plytelių šokolado ir saldainių... 

Man ta istorija visai nepatiko, o Raila tik nusijuokė: 

- Nieko, nenubiednės didžiausias Lietuvos poetas... O man, stu- 
dentui, geras gomurio pasmaginimas... [...] 

Einant Trečiam frontui, mūsų bendradarbis Korsakas-Radžvilas 
„už politiką“, kaip tada buvo sakoma, sėdėjo Šiaulių kalėjime. Kaune 
buvo gauta žinių, kad jo sveikata labai nusilpo, todėl nieko nelau- 
kiant buvo pradėta ieškoti būdų jam iš kalėjimo išvaduoti. Vyres- 
niųjų rašytojų (Krėvės, Sruogos ir kitų) tarpe kilo sumanymas tuo 
reikalu paduoti kolektyvinį rašytojų prašymą suimtąjį amnestuoti. 

Šiuo klausimu pasikalbėti su Tumu, kadangi mudu su juo asmeniškai 
buvom jau kiek pažįstami, buvau įgaliotas aš. 

Važiuoju į senąjį miestą prie Vytauto bažnyčios. Užlipu į antrąjį 
aukštą. Skambinu. 

Duris atidaro pats Tumas. Pasisveikinam. 

- Na, cicilike, sėsk. Ką pasakysi? 

— Turbūt žinot, profesoriau, kad Kostas Korsakas sėdi kalėjime. Ra- 
šytojų tarpe kilo sumanymas paduoti amnestijos prašymą. 

- Už ka jj laiko? Už bolševizmą? 

— Rodos. 

— Na, tai ką aš turiu padaryti? 

- Labai paprastai, profesoriau. Manau, ir jūs prisidėsit prie šio pra- 
šymo. 

- Kad paleistų bolševiką? 

- Jis sunkiai serga. Manau, jums turėtų būti vis tiek, ar jis katalikas, 
ar bolševikas. 

- Tokius reikia šaudyt! - sušuko Tumas. Aš išpūčiau akis. 

- Jūs taip manot? 

- Brač, kas laiko rankose valdžią, tas turi šaudyt. Kitaip neišlaikysi. 

- Bet jüs juk valdžios nelaikot! 

- Ne, žinai, aš po prašymu nesiraśysiu. Aš tautininkas. Taip? Aišku? 
Kaip aš galiu rašytis, panie, po prašymu, kad paleistų bolševiką? A? 

Man atrodė, kad reikalas pralaimėtas. 

- Žinai ką? Kalbėsim atvirai. Rašytis aš negaliu. Aš tautininkas, pa- 
nie. Bet prašymą nunešiu, kur reikia, ir paprašysiu žodžiu, kad paleis- 
tų. Tu užeik pas Maironį ir Jakštą. Jų parašai bus labai svarbūs. 

Gerai. Einu pas Maironį. Vėl lipu į antrąjį aukštą (kažkodėl Kaune 
visi dideli žmonės gyvena antrajame aukšte). Skambinu. 

Už durų po kiek laiko sušlėpsi žingsniai. Pats Maironis man atidaro 
duris. Truputį nedrąsu. Niekad gyvenime su juo nesu kalbėjęs. Prieš 
mane didžiausias Lietuvos poetas! Su Tumu kas kita. Tas iš karto tave 
supranta ir drožia į akis, ką mano. Maironio nepažįstu. Palabinu, ren- 
giuosi pradėt kalbą. 

- Jei pašalpų, tai neduodu, - pradeda pats Maironis. 

- Ne, ne pašalpų, - nedrąsiai méginu teisintis. 

- Jei aukų, tai irgi neduodu. Šiandien jau trys tokie buvo. 

- O ne, ne, aš visai kitu reikalu. 

Pagaliau Maironis per slenkstį mane įsileidžia į kambarį. Kažkodėl 
pasijuntu gana drąsiai, incidentas ant slenksčio mane labai linksmai 
nuteikė, ir aš stovėdamas (sėsti neprašo) paskubomis išdedu savo rei- 
kalą. 

- Ne, ne, aš į tokius reikalus nesikišu. Cia ne mano dalykas. Nesi- 
rašysiu. 

- Bet tamsta turėtum suprasti, - mėginu aiškinti. - Žmogus serga. 
Jaunas, gabus žmogus. Jei jo greit iš kalėjimo neišleis, jis turės mirti. 

- Ne, čia ne mano reikalas. Aš jo nepažįstu. 

- Aš tikiu, kad nepažįstat. Jis, be abejo, yra kitos kartos ir kitų įsi- 
tikinimų žmogus, bet tamsta turėtum pasirašyti bent iš profesinio ra- 
šytojiško solidarumo. 

- Kur jis rašinėja? 

- Daugiausia Kultūroje. 

- Nežinau. Kultūros neskaitau. Nesirašysiu. 


Antanas Venclova, Jaunystės atradimas, Vilnius: Vaga, 1966, p. 16-18, 
71, 288-289, 539-541; taip pat skelbta: „Atsiminimai“, in: Literatūra ir 
kalba, p. 664-669. 


Juozas Jakštas 
Maironis ir Venclova 


Tas „opozicinis laikraštis“, išspausdinęs Venclovos recenziją su šiuo 
Maironio apibūdinimu, buvo tautininkų sąjungos leistas savaitraštis 
Lietuvis, kurio redakcijoje ir man teko laimė tuo metu pradėti dirbti. 
Aš ir tada buvau studentas, tik kur kas toliau pažengęs laiko atžvil- 
giu už Venclovą; turėjau išklausytus 4 semestrus, 2 semestrus tiesiog 
universitete ir 2 „eksternu“ mokydamas Jurbarko gimnazijoje. Prof. 
Izidorius Tamošaitis parsivežė mane iš ten [1925 m.] birželio m. gale į 
Kauną ir padarė savo padėjėju Lietuvio redakcijoje (jis buvo faktinuoju 

redaktoriumi). Liepos m. jis išvažiavo į Palangą ir man pavedė Lietu- 
vio redagavimą. 

Tapęs kaip ir redaktoriumi, gaudavau kas dieną po keletą rankraš- 
čių, jų tarpe vieną dieną atsidūrė mano rankose ir ta „stud“ A. Venclo- 
vos pasirašyta recenzija. Man, jaunam ir neprityrusiam kaip ir žurna- 
listui, recenzija pasirodė priklausanti gerųjų rašinių rūšiai, nes dau- 
gumas jų tiek turinio, tiek formos (kalbos) atžvilgiu buvo silpni. Be 
to, Venclovos poeto vardą jau žinojau, iš jo gal tame pačiame Lietuvyje 
ar kituose „opoziciniuose laikraščiuose“ išspausdintų eilėraščių. Pra- 
sikišantis toje recenzijoje dalykas - Maironio eilėraščio kritika ir ne- 
atrodė peiktina. Net ir tas jo nusmailintas posakis „Paseno Maironis“, 
rodos, net du kartus pavartotas, man ir neužkliuvo. Atrodė, poetui 
valia turėti savo skirtingą nuomonę apie kito poeto kūrybą. Tuo būdu 
recenzija pasirodė Lietuvyje. 

Iš pradžių nieko ypatingo neatsitiko. Tik išėjus Lietuviui su ta re- 
cenzija gal po vienos ar poros dienų gaunu Venclovos telefoninį šau- 
kimą. Pasirodo, žino mano pavardę ir redaktorių pavaduojant. Tuo- 
jau pasisakė norįs gauti honorarą už tą recenziją. Jo pareiškimas man 
buvo staigmena, nes su tuo dalyku dar neturėjau reikalo. Turėjau iš 
redaktoriaus nurodytą honorarų taisyklę: jie mokami vien nuola- 
tiniams bendradarbiams, su kuriais iš anksto susitarta. Tą redakci- 
jos praktiką aš Venclovai ir pasakiau. Bet jis nenusileido. Vis prašė, 
maldavo, įrodinėjo, kad jis turi honoraro gauti. Man net pagailo jo. 
Pagalvojau, kad tai vargšo studento esama, gal net neturinčio už ką 
duonutės nusipirkti. Kai dabar skaitau jo atsiminimuose (p. 13-14), 
kad jis porą savaičių valgęs vien duoną, „nes kito maisto nebuvo už ką 
nusipirkti“, galvoju sau, gal jis kartais šioje padėtyje atsidūręs kaulijo 
ir to honoraro. Tada mano spėjimas būtų buvęs teisingas. 

Aš jam nieko negalėjau padėti, nes nedrįsau peržengti taisyklės ir 
jam daryti išimtį. Juk gerai žinojau, kaip vargingai tas Lietuvis ėjo. [...] 

Pasikalbėjimas pasibaigė, kai mano bendrakalbis iš kito vielos galo 
metė triūbelę. 

"Tuo dar dalykas nesibaigė. Po kelių savaičių grįžo prof. Iz. Tamošai- 
tis iš Palangos. Tuojau susitiko su Maironiu (nes gyveno jo namuose) 
ir šio jo, matyti, tapo užpultas dėl tos recenzijos. Aš apie tai netiesiog 

patyriau iš profesoriaus, kai jį grįžusį aplankęs gavau priekaištą. „Kam 
išspausdinai tą Venclovos recenziją? Maironis labai pyksta“. Aš, žino- 
ma, visaip aiškinausi, kaip galėjau. Profesorius, dėkui jam, suprato 
mane ir nekaltino prasižengimu. Bet man sąžinė ilgai priekaištavo, 
kad neatsargiu elgesiu leidau įžeisti ta visų mylimą Pavasario balsų 
dainių. Jaudino ir tame pat Lietuvyje įdėtas Maironio atsakymas. 

Kaip iš Venclovos atsiminimų matyti, jis vėliau „įgijus daugiau pro- 
to... su sielvartu apgailėjęs nerimtus, nejautrius, net įžūlius savo žo- 
džius, kurie taip įskaudino seną poetą“ (p. 18). Tik manding, Venclova 
paviršutiniškai žiūri į Maironio pykčio motyvą. Jam rodos, jog Mairo- 
nis labiausiai įsižeidęs dėl to, kad kritikas prie savo pavardės pridūrė 
„stud.“ (Tiesą pasakius, jis neturėjo teisės to priedėlio vartoti, nes dar 
nebuvo įsimatrikuliavęs.) 

Iš tikrųjų ne tas buvo lemtingas motyvas mūsų dainiui supykti. Jis 
i$ viso nepakęsdavo kritikos, nepaisydamas, kas ją reikštų. Kai dar se- 
naisiais laikais ką tik išleistą Jaunąją Lietuvą pakritikavo poetas Pa- 
paronis (kun. A. Šmulkštys), pavadinęs ją kronika, Maironis jam visą 
gyvenimą nedovanojo. Jau daug vėlesniais mano redakcinio darbo lai- 
kais Balys Sruoga parašė labai atsargią kritiką jo Pasaulinės literatū- 
ros istorijos, Maironis tuojau atsiliepė piktu atsakymu. Šita Maironio 
kritikos nepakanta buvo visuotinai žinomas dalykas. Žinojo tai gerai 
ir prof. Tamošaitis ir todėl neėmė jau taip į širdį jo protesto dėl tos 
Venclovos recenzijos ir manęs nepakaltino dėl jos spausdinimo. 


Juozas Jakštas, „Maironis ir Venclova“, in: Dirva, Klivlandas, 1967-05- 
26, Nr. 61, p. 5; taip pat skelbta: „Atsiminimai“, in: Literatūra ir kalba, 
p. 669-671. 


Petras Jakštas 
Menka buvo mano pažintis su Maironiu. 
Tarnaudamas Klaipėdos karinėje jguloje, 1924-1927 m. redaga- 


vau šapirografuotą mėnesinį laikraštėlį Kovotojas. Viename nume- 
ryje buvo įdėtas straipsnelis apie Maironį. Tą numerį nusiunčiau 

Maironiui. Gavau jo atviruką su padėka. Gaila, tas atvirukas pastarojo 
karo pabaigoje virto pelenais. 

Kartą Klaipėdoje, „Ryto“ viešbučio salėje, teko dalyvauti, kai Mai- 
ronis skaitė savo eilėraščius iš Pavasario balsų. Deja, nusivyliau. Kai 
skaito jo eilėraščius artistai ar deklamuoja geri deklamatoriai, kaip tie 
eilėraščiai esti mieli ir žavingi. Tačiau kai juos skaitė pats Maironis, 
atrodė, kad jie neturi nei rimo, nei ritmo. 

Teko dalyvauti jo laidotuvėse. 

Šia proga norėčiau paminėti pora atvejų, susijusių su Maironio ei- 
lėraščiais. Tebėra dar gyvas Lauksodos klebonas kun. Juozapas Ga- 
siūnas. Jis linksmai prisimena pirmą savo pažintį su Maironiu, kaip 
Kauno kunigų seminarijos rektorium. 

Jis pavėlavo atvykti į klierikų priėmimą. Seminarijos inspektorius 
pasiuntė jį pas Maironį į jo butą. Maironis, iškišęs galvą iš savo ka- 
bineto, paklausęs, kurį Maironio eilėraštį mokąs, o jis atsakęs: „To- 
kių niekų aš neskaitau“. Mat jis buvo visiškas beturtis, dirbo Kauno 
statybose paprastu darbininku, mokėsi vakarinėje gimnazijoje ir pla- 
čiau susipažinti su literatūra negalėjo. Maironis susiraukęs, moste- 
lėjęs ranka ir taręs; „Eik pas inspektorių ir pasakyk, kad priimtų į 
seminariją“. 

1985 m. mirė Vievio altarista kun. Nikodemas Švogžlys. Jis buvo 
kilęs iš lenkų okupuoto Vilniaus krašto ir mokėsi Vilniaus kunigų se- 
minarijoje, bet 1922 m. iš seminarijos jį pašalino už jo viešai reiškia- 
mus lietuviškus patriotinius jausmus. Jis atvyko į Kauną, nuėjo pas 
Maironį, puolė ant kelių ir ėmė artistiškai deklamuoti eilėraštį: 


Antai pažvelki! Tai Vilnius rūmais 
Dunkso taip kalnų plačiai" 


Žinoma, Maironiui tatai patiko, liepė stoti į eilę pas seminarijos 
inspektorių. Pats Maironis jį globojo ir šelpė. 


Šilutė, 1986-05-17. 
LLTI BR Fu / 424. 


* Maironis, eil. „Vilnius“ (1892). 

Matas Martinaitis 


Žurnalo Skautų aidas redakcijoje tvarkiau literatūrinį ir koresponden- 
cijų skyrius, 1930 m. vėlyvą rudenį redaktorius Antanas Saulaitis man 
įsakė, kad aš rytojaus dieną 17 val. nueičiau pas žymųjį mūsų tautos po- 
eta Maironį į literatūrinę popietę. Aš buvau nustebintas ir sujaudintas. 
Rytojaus dieną nurodytu adresu nuėjau pas Maironį. Radau atėjusių 
šešiolika jaunų asmenų, kurių dauguma buvo Kauno Vytauto Didžiojo 
universiteto Humanitarinių mokslų fakulteto studentai. Susirinkusiųjų 
tarpe buvo du man pažįstami asmenys, - tai Jonas Aistis ir Kazys Inčiū- 
ra. Visi susėdome už ilgo stalo, o Maironis atsisėdo stalo gale. Vienas 
atsistojęs pasakė, kad šiandieną du asmenys paskaitys po du eilėraščius, 
o vienas - trumpą novelę. Kai autoriai perskaitė savo kūrybą, prasidėjo 
dėl skaitytų kūrinių pasisakymai. Kalbėjo šeši asmenys. Vieni teigiamai, 
kiti neigiamai įvertino girdėtus kūrinėlius. Po pasisakymų kalbėjo Mai- 
ronis. Jis labai nuodugniai išnagrinėjo skaitytą kūrybą ir patiekė savo 
išvadas. Po oficialiosios dalies gėrėme arbatą ir šnekučiavomės literatū- 
riniais klausimais. Literatūrinė popietė užtruko daugiau kaip dvi valan- 
das. Kai ėjome į namus, man K. Inčiūra pasakė, kad jis tas popietes lan- 
ko nuo 1928 m. rudens, o aš tas popietes lankiau iki 1931 m. pavasario. 


1988-08-17. 


„Atsiminimai“, in: Literatūra ir kalba, p. 672. 


Stasys Santvaras 


Maironis nutolsta ir vėl grįžta 
Mano paties prisiminimuose 


[...] Turbūt nė vienas mūsų negalim su lemtim ginčytis ar jai rügo- 
ti, kad esam gimę viename ar kitame žemės kampe. Man teko gimti 
Seredžiaus apylinkėse, kaimyninėj Betygalos parapijoj. Maironio Pa- 
sandravį nuo mano gimtinės teskiria tik keliolika kilometrų. Ta pati 
Maironio poezijos gamtinė ir istorinė dekoracija - Dubysa, Nemunas, 

Raseiniai, milžinkapiai, kalnai ir piliakalniai, beveik ta pati kalbos 
tarmė. Kai tuo pačiu keliu einam ar važiuojam, tuo pačiu garlaiviu 
plaukiam - neišvengiami būna ir žmonių susitikimai. 

Komp. St. Šimkus, serediškis - motiškietis, taip pat didis mūsų tau- 
tos Zadintojas ir patriotas, iš kažkur tėviškėn atskridęs, didžiulėje Bel- 
vederio daržinėje surengė „lietuvišką vakarą“ (ne vieną tokį vakarą toj 
pačioj daržinėj Šimkus buvo surengęs). Į Belvederį suplaukė žmonių 
minia, vieni bričkom ir vežimais atvažiavo, kiti pėsti atėjo, susirin- 
ko gal du tūkstančiai moterų, vyrų ir vaikų. Ne visi į daržinę sutilpo, 
tai tie, kurie liko lauke, į scenos įvykius žiūrėjo pro daržinės sienos 
plyšius. Aš tada ėjau aštuntus ar devintus savo ilgo amžiaus metus. 
Ir laimės jau nestigo - ant ištiestos lentos sėdėjau gal septintoj eilėj 
nuo scenos. Buvo vaidinama kažkokia komedija, kurios įvykių nebe- 
prisimenu, bet St. Šimkaus vadovaujamą chorą ir dabar regiu. Tarp 
kitų kūrinių choras padainavo ir porą ar trejetą Maironio dainų, su- 
komponuotų Naujalio ar Sasnausko. Tų dainų beklausydami, žmonės 
pradėjo verkti, balsu raudoti. Ir kaip neverks, kaip neraudos, kad čia 
ir Nemunas, ir Dubysa, ir sesės geltonplaukės, ir milžinkapiai, kurių 
pilni Seredžiaus laukai, ir ta neužmatoma senovė, ir tie tokie artimi 
nūdienos darbai ir vargai!.. Tai toks buvo mano pirmasis susitikimas 
su Maironiu. Kai sąmonė pradėjo šviesėti, jis man vaidenosi kaip di- 
džiai patraukli ir šviesi asmenybė. 

Vaikai turbūt visuomet ieško pramogų ir džiaugsmo. Mum, Sere- 
džiaus apylinkių vaikam, kai sekmadieniais atkeliaudavom į bažny- 
čią, didelė pramoga būdavo nubėgti prie Nemuno ir pažiūrėti į pra- 
plaukiančius garlaivius, į šen ar ten keliaujančius žmones. Garlaivių 
prieplauka buvo prisiglaudusi prie „palocėlio“ (seno piliakalnio, nuo 
kurio Nemunas kažkada nuplovė medinę bažnytėlę). Ir vieną sekma- 
dienį pamatėm lankos keliu atriedančią dvarišką karietą. Dailūs ar- 
kliai, dailūs pakinktai, daili karieta. Netrukus iš jos išlipo aukštas, 
gražus ir gražiai nuaugęs, brangiu kunigišku drabužiu apsirengęs ku- 
nigas, o paskui jį ir senyvas vyras (turbūt kunigo tėvas). Garlaivis dar 
buvo tolokai, kapstėsi aukštyn prieš srovę, du vyrai pradėjo savo tarpe 
šnekučiuotis, o mes, vaikėzai, begėdiškai į juos vėpsoti. Kažkas iš vy- 
resniųjų prasitarė: „Tai kun. Maciulevičius, didelis Kauno ponas“... Ir 

tai buvo antrasis mano pasimatymas su Maironiu, iki šiol neišblėsęs 
atminty, nors tada ir nežinojau, kad jis Maironis. Galėjau tą reginį 
matyti 191 ar 1912 m., kai prel. Mačiulis iš Peterburgo dvasinės akade- 
mijos, palikęs ten profesūrą ir galimybes kopti į aukštį, jau buvo grįžęs 
į Kauną Žemaičių kunigų seminarijos atlietuvinti. 

Vilniuje, kopdamas į šviesą „Ryto“ d-jos gimnazijoj, įsimylėjau 
Maironio poeziją, beveik visus Pavasario balsų eilėraščius mokėjau 
mintinai, naktį pažadintas, galėjau juos be klaidų iškalbėti. Ir lemtis 
taip lėmė, kad jau tada pradėjau „aktoriauti“ - gimnazijos vakarėliuo- 
se lipdavau į sceną Maironio poezijos deklamuoti. „Trakų pilis“, „Vil- 
nius", „Pirmoji meilė“, „Miškas ir lietuvis“, „Už Raseinių ant Dubysos“, 
„Oi neverk, matušėle“, „Mano gimtinė“, „Užmigo žeme“, „Aš norėčiau 
prikelti“, „Vakaras ant ežero Keturių Kantonų“, „Nuo Birutės kalno“, 
„Kur bėga Šešupė“ - buvo labai mylimi eilėraščiai, bet ypačiai mėgda- 
vau išrėkti Maironio satyrą „Tautos pabėgėliams“: 


Ojczyzna jum kvepia, ne žemė tėvynė, 
Maitinanti jūsų pilvus, — 

Ne prosenių žemė, kurios išsigynė, 
Begarbinat lenkų dievus!..' 

(Cituota iš atminties) 


Ketvirtąjį susitikimą su Maironiu lydėjo gal truputį spalvingesni 
nutikimai: įsiskaitęs, įsijautęs į Maironio poeziją, Vilniuje pats pra- 
dėjau eiles rašyti. Ir buvau jų „prikūręs“ stamboką sąsiuvinį, kurį man 
parūpino klasės auklėtojas dail. Ant. Žmuidzinavičius (I pas. karo 
metu Lietuvoj buvo jaučiama didelė popierio stoka). Kad tos eilės 
buvo labai maironiškos - negali būti jokio abejojimo. Deja, sąsiuvinis 
su tom eilėm, kai daug vėliau išvykau Italijon studijuoti, Kaune „din- 
go be žinios“. Dingimas nuostolių niekam nepadarė, gal tik truputį 
gaila, kad prapuolė įrodymai, kurie būtų paliudiję dar vieną Maironio 
sekėją... O jo darbai buvo giliai jsismelke į sąmonę ir į širdį! Kai iš Vil- 
niaus pėsčiom pakilau namų pusėn, iš tikro bėgdamas nuo bado (ne 


1 Parafrazė, orig.: „Oičizna“ jums kvepia ne žemė-tėvynė, / Maitinanti storus 
ilvus / Ne prosenių žemė, kurios užsi , / Begarbinat lenkų dievus“. 
P 5 u 

ką mažesnį badą radau ir gimtinėj), kai taip žiauriai kaizerinė Vokie- 
tija buvo apiplėšusi ir nualinusi Lietuvą, kuprinėje ant pečių tėviškėn 
su visais mokslais parsinešiau ir Maironio Pavasario balsus... 


Aplankau Maironį su savo eilių rinkiniu 


Kažkokiu paslaptingu būdu nuo Maironio įtakos atitrūkęs, 1924 m. 
išleisdinau pirmąjį savo eilių rinkinį Saulėtekio maldas (išleido E. Ja- 
gomasto „Lituania“ Tilžėje). Aišku, tos „maldos“ ne vienu tūkstančiu 
žingsnelių buvo atsilikusios nuo Maironio poezijos meno. Bet, to ne- 
paisant, širdy plakėsi įkyrūs raginimai, tikra pagunda, su tuo rinki- 
nėliu aplankyti ir pagerbti Mokytoją. Regis, tada jau buvau išbandęs 
vyro drąsą, o eiti pas Maironį buvo tikrai baugu. Ir tik tada, kai Saulė- 
tekio maldos praslydo pro Ad. Jakšto kritikos rykštes, susilaukdamos 
net vieno kito paglostymo, išdrįsau pasibelsti į Maironio rūmų duris 
(kaip dabar apie Ad. Jakštą būtų bekalbama, anuomet su jo nuomo- 
nėm skaitėsi dešinė ir kairė). 

Stilingų rūmų duris atidarė pats Maironis, pakvietė į savo buto sa- 
loną, apstatytą gražiais baldais, papuoštą žymių dailininkų paveiks- 
lais. Tuoj įteikiau jam atneštą dovanėlę, tariau, jog tai yra menkas 
dėkingumo ženklas Mokytojui. Matyti, sugebėjau būti pakankamai 
kuklus, prisipažinau esąs serediškis. Maironis tučtuojau sušilo, pra- 
dėjo šypsotis ir kalbėti - klausė, ar esu buvęs Betygaloj, teiravosi apie 
Seredžių, ar aš asmeniškai pažįstąs komp. St. Šimkų. Aš jam pasa- 
kojau visa tai, ką dabar čia apie jį kalbu. Jis pasisakė, kad yra skai- 
tęs vieną kitą mano eilėraštį, tie eilėraščiai turį savaimingumo, tik 
jų forma esanti sunkoka. Girdi, jauniems autoriam esą lengviau, nes 
literatūrinė lietuvių kalba, nors dar sunkiai reikėsią padirbėti jos vi- 
siem turtam atskleisti, iš tikro jau esanti gerame kely. Ir tada man ėmė 
kalbėti apie tai, ką ir savo poemose skelbė: reikią šviestis, mokytis, 
reikią daug skaityti ir studijuoti, išvardino būrį rašytojų, kurių dar- 
bus jis pats mėgo. Maža to, pakvietė į valgomąjį kambarį prie arbatos 
stiklo, pripylė taurelę kažkokio saldaus ir gero gėrimo. Ten vėl grįžom 
į Betygalą, į Seredžių, į ano meto Lietuvos kasdienybę. Išdrįsau pri- 
sipažinti, tikrai nepataikaudamas, kad esu pasipiktinęs balsais, kurie 
bando Atgimimo dainiaus reikšmę ir įtaką net literatūros gyvenime 

sumenkinti. Tik dabar jau nebeprisimenu, kaip į tą mano išsišokimą 
reagavo Maironis. Pats aš, išgyvenęs tokį įdomų ir nepamirštamą pa- 
simatymą, iš Maironio namų išskridau, tartum būčiau užsėdęs ant 
sparnuoto Pegaso!.. Paskui atėjo pora mety, kai gan dažnai nueidavau 
į Kunigų seminariją pas kun. prof. Morkų Merkelį. Merkelio pobūvių 
svečiai dažniausiai būdavo literatūros ir teatro žmonės. Beveik visada 
į tuos pobūvius ateidavo ir Maironis. Paprastai jis įsitaisydavo kertėj 
stovinčiame fotely, o vainiku jį apriesdavo pobūvio moterys. Toje ker- 
tėje dažnokai prapliupdavo juokas, matyt, Maironis savo gerbėjom ką 
nors juokingo ir samojingo pasakydavo. Ir tik tada, kai kuri nors akto- 
rė imdavo deklamuoti Maironio poeziją, jis apsiniaukdavo, nuleisda- 
vo galvą, lyg nepatogiai pasijausdavo... Ir visuomet griežtai laikydavo- 
si luomo disciplinos - 12 val. nakties iš savo kertės pakildavo, gražiai 
su visais atsisveikindavo ir išeidavo, tuo tarpu kai mes, kiti sveteliai, 
kartais pas prof. Merkelį iki trečiųjų gaidžių praūždavom. 

Ar ne tokį Maironio paveikslą savo atsiminimuose tapo ir velionis 
poetas kan. Myk. Vaitkus, iš daug didesnio artumo Atgimimo dainių 
pažinęs? Juk ir jis teigia, kad Maironis mylėjo pasaulį, mylėjo žmones, 
į savo namus kviesdavosi pažįstamus - mokslo ir meno žmones, pats 
mielai eidavo į svečius, jaunimo tarpe kartais taip įsidainuodavo ir 
įsilinksmindavo, tartum titulų ir pareigų orumas jo visai neslėgtų. 

Taigi, kaip regim, Maironis anaiptol nėra rüsti, atoki, vėsi ir ne- 
prieinama asmenybė. Tai buvo vyras, turintis didžiai spalvingą ir tur- 
tingą prigimtį, kurios ir nebandė nuo kitų slėpti. „Aukštos visuome- 
nės sferose... Jis čia tikras aristokratas, imponuojąs savo tauria laiky- 
sena, pokalbio inteligencija, gyvumu, sąmoju, Rafinuota inteligenciją 
rodo ir jo replikos kritikams“ (J. Brazaitis). 

Savo kūrybos leitmotyvą pats Maironis atskleidė tokiu pasisakymu: 
»..negaliu nepasakyti ačiū Tai, kurios meilė prikėlė mane iš miego, 
išžadino aukštesnius jausmus ir davė įkvėpimą. Dėl jos tai norėčiau 
nupinti garbės vainiką, kad jos vardas pasklistų nuo plačiausiai, kad 
ją pažintų ir pamylėtų broliai taip karštai ir širdingai, kaip pamylėjau 
aš... O ta mano numyletoji... tai Lietuva - tėvynė!“ [...] 


Stasys Santvaras, „Maironis nutolsta ir vėl grįžta“, in: Naujoji viltis, Či- 
kaga, 1982, Nr. 15, p. 75-78. 

Ona Pleiryte-Puidiene 
Netolima praeitis 


[...] Šių [1925] metu paskutinė diena turėjo du pažymėtinus įvykius: - 
1) Tuoj po pietų buvo atėjęs Maironis asmeniškai padėkoti už Tėviškės 
romaną, kurį pavadino „pirmąja mūsų literatūroje knyga“. Gėrėjos sti- 
lium, tipais ir nuotaika, ypatingai pasidžiaugdamas Reginos tipu, kurį 
sukūriau išmislo kelių. Teisingai spėjo tolimesnių dalių fabulos eigą 
numatydamas, kad Klemensas neves Reginos. Atnešė dar man savo 
Pavasario balsus su dedikacija: - „Gerbiamai Vaidilutei už tikrai gražų 
Tėviškės romaną“. Maironio nuomonė apie mano romaną man brangi, 
ojo dovana suteikė džiaugsmo. [...] 


Ona Pl. Puidienė-Vaidilutė, „Netolima praeitis“ in: Naujoji Romuva, 
Kaunas, 1939, Nr. 33-34, p. 611. 


Unė Babickaitė 
Apsilankymas pas Maironį 


Rašytojo Petro Babicko sesuo artistė Unė Babickaitė papasakojo au- 
toriui apie savo apsilankymą pas Maironį. Tai buvę 1931 metais. Ba- 
bickaitė atvykusi iš Paryžiaus, kur tuomet gyvenusi, trumpam laikui 
Kaunan ir apsilankiusi pas poetą kunigą Vaitkų. Būnant jai pas Vait- 
kų, pastarajam paskambinęs telefonu Maironis, kviesdamas jį pas 
save. Vaitkus pasakęs negalįs atvykti, nes turįs viešnią. Tuomet Mairo- 
nis pakvietęs Vaitkų su viešnia. Nuėjusi pas Maironį Babcikaitė radu- 
si tenai dvi ponias - p. Kaupienę (bankininko žmona) ir p. Kerpiene 
(advokato žmona). Maironis vaišinęs ponias, stalas buvęs apkrautas 
pyragaičiais, saldainiais, vaisiais ir likeriais. Šeimininkas ir jo viešnios 
buvę įsilinksminę. Babickaitei nepatikusi vaišių atmosfera. Maironis 
buvęs banalus ir prozaiškas savo apsiejimu su viešniomis. Todėl Ba- 
bickaitė, neilgai pabuvusi, apleido Maironio butą. Dalindamasi vė- 

liau su Vaitkumi savo įspūdžiais iš pobūvio pas Maironį, Babickaitė 
reiškusi savo nusistebėjimą dėl Maironio elgesio su moterimis. Į tai 
Vaitkus atsakęs: „Čia buvo tokios moterys“. Paskui Vaitkus Babickaitei 
pasakęs: „Maironis paskutiniu laiku nesusivaldo; už tai Jakštas baisiai 
jį bara ir duoda jam pipirų“. 


1949 m. 
Zigmas Toliušis, „Maironis“ [mašinraštis], 1949, in: LNB RS, F 66-24. 


Adolfas Valeška 
Maironis ir bažnytinio meno muziejus 


Pirmas mano susitikimas su Jonu Mačiuliu-Maironiu buvo 1928 m. 
Tas susitikimas buvo išdava idėjos suorganizuoti Bažnytinio meno 
muziejų". 

Tada jau buvau bebaigiąs Kauno meno mokyklą ir įsitraukęs į ar- 
chitektūrinį bažnyčių dekoravimą. Bekeliaudamas ir bedirbdamas 
bažnyčiose, pastebėjau, kad senesnių laikų nepaprastos meno verty- 
bės objektai, praktine prasme bažnyčiose jau nebenaudojami, buvo 
sudėti į įvairius sandėlius, kur lengvai galėjo sunykti. Tai matydamas, 
prašiau klebonų (o kartais užtekdavo susitarti ir su zakristijonu), kad 
man tuos daiktus perleistų, ir tuo būdu pradėjau susidarinėti baž- 
nytinio meno eksponatų kolekciją. Kartais kokią 17 šimtmečio kapą, 
kuri kabodavo spintoje nevartojama, nes buvo per sunki ir nepatogi, 
gaudavau mainais, už ją klebonui nupirkdamas naują, lengvą, moder- 
nišką. Taip tuos eksponatus „ubagaudamas“ ir rinkdamas, pamačiau, 
kad čia yra dirva suorganizuoti bažnytinio meno muziejui. 

Šiai idėjai įgyvendinti suėjau į kontaktą su kan. Adolfu Sabaliaus- 
ku - Žalia Rūta. Tai asmuo, pirmasis Lietuvoj dar caro laikais surinkęs 


^ Veikė Kaune 1935-1940 m. Idėja steigti tokius muziejus kilo Italijoje — 
1924 M. popiežiaus Pijaus XI įsakymu įsteigta Centrinė Popiežiškoji Italijos 
bažnytinio meno taryba, kuri ėmė rūpintis bažnytinio meno palikimu. Ne- 
trukus Italijoje pradėti steigti bažnytinio meno muziejai. 

nemažą kolekciją liaudies meno kūrinių, vėliau tapusiais Kauno Čiur- 
lionio galerijos liaudies meno skyriaus pamatu. Pirmasis mudviejų 
žingsnis buvo Katalikų veikimo centro suvažiavime pravesti rezoliuci- 
ją, kad būtų organizuojamas Bažnytinio meno muziejus. Rezoliucija 
buvo pravesta, bet muziejaus nesimatė. 

Kadangi kan. A. Sabaliauskas - karo kapelionas, o aš - buvęs karo 
policijos karys, tai nutarėm sukurti muziejaus organizacinį „štabą“ — 
ir „kariuomenę“. Nuvykom tuo reikalu pas prelatą Maironį pasitarti. 
Išdėstėm reikalą, Maironis nusišypsojo ir tarė, kad čia nesanti nau- 
ja mintis, nes jau 1921 m. šis klausimas buvęs pajudintas, tik be pa- 
sekmių. Tuomet jis pareiškė, kad, vyručiai, vėl reikia bandyti, ir ten 
pat buvo sudarytas komitetas. Prel. Maironis sutiko pirmininkauti, o 
nariais buvo pakviesti universiteto prorektorius prel. prof. Blažiejus 
Česnys, kan. Adolfas Sabaliauskas, vyr. karo kapelionas kun. Vladas 
Mironas, Čiurlionio galerijos direktorius doc. Povilas: Galaunė, archi- 
tektas Algirdas Šalkauskis ir aš pats. Mano titulas buvo — technikinis 
muziejaus organizatorius. Prie viso to buvo dar įkurta Bažnytiniam 
menui remti draugija, kurios pagrindą sudarytų Lietuvos dvasinin- 
kai, mokėdami tam tikrą mėnesinį mokestį. Muziejaus reikalui po- 
puliarinti mums į pagalbą atėjo prof. Juozas Ambrazevičius-Brazaitis, 
dr. Ignas Skrupskelis, Židinio redaktorius, rašytojas Juozas Grušas ir 
Juozas Keliuotis, Naujosios romuvos redaktorius. 

Artėjo 1930 - Vytauto Didžiojo jubiliejiniai metai. Maironis pasiūlė 
ta proga pasinaudoti ir suorganizuoti Bažnytinio meno parodą. Par- 
oda buvo oficialiai įtraukta į Vytauto Didžiojo minėjimo programą. 
Pasinaudojus Švietimo ministerijos suteikta 3,000 litų parama, prie 
mano kolekcijos buvo pririnkta daugiau eksponatų. Paroda iškilmin- 
gai atidaryta Seimo rūmų didžiojoj salėj. Spauda ir visuomenė paro- 
dą - ir tuo pačiu idėją organizuoti muziejų - šiltai įvertino. 

Tačiau mums dar trūko kitų diocezijų vyskupų pritarimo muziejui 
Kaune įsteigti. Tikrų priežasčių nežinau, bet mums tada atrodė, kad 
čia būta daugiau parapijinės ambicijos. Eksponatų rinkimo darbas iš 
dalies buvo sunkokas ir nuostolingas, nes aš su savo automobiliuku 


* Žinomas kaip Paulius Galaunė, tikr. vardas - Povilas. 

per daug sudeginau benzino, blaškydamasis iš vienos parapijos į kitą. 
Viename komiteto posėdyje pareiškiau, kad bandysiu ieškoti būdų iš 
kitų diocezijų vyskupų gauti oficialius leidimus eksponatams iš kle- 
bonų rinkti. Komitetas man pritarė, ir kan. A. Sabaliauskas dar pri- 
dūrė, kad, jeigu man pavyks tai padaryti, jis pasiūlys mane paskirti 
užsienio reikalų ministru. 

Kitą dieną išvykau į Kaišiadorius pas vysk. J. Kuktą. Vyskupas mane 
kabintus paveikslus, padiskutuodami jų autentiškumą. Tuomet vys- 
kupas manęs paklausė, kokiu reikalu pas jį atvykau. Pasakiau jam, 
kad prašau jo pritarimo Bažnytinio meno muziejaus organizavimui. 
Jis maloniai savo pritarimą davė ir palinkėjo sėkmės. Tuomet pareiš- 
kiau, kad daugelis klebonų manęs nepažįsta, ir paprašiau, kad vysku- 
pas man duotų raštelį, su kuriuo galėčiau klebonams autoritetingai 
prisistatyti. Nuėjome į raštinę, ir su visais štampais gavau, kas man 
buvo reikalinga. Tada aplankiau ir kitus vyskupus, kurie man pagal 
Kaišiadorių vyskupo rašto formulę taip pat išrašė įgaliojimus. 

Sugrįžęs į Kauną, paskambinau prel. Maironiui, teiraudamasis, 
ar nebūtų galima sušaukti posėdėlį. Į tai prelatas atsakė, kad pras- 
tai jaučiąsis, tad gal susitiktume kitą dieną. Tada paskambinau prel. 
Česniui ir pasakiau, kad norėčiau pasidalinti kelionės įspūdžiais. Jis 
pasiūlė man pas jį užeiti 7 val. vak. išgerti kavos. Nuėjau ir pamačiau 
nedidelę kompaniją, sėdinčią aplink stalą ir lošiančią pulką. Tarp jų 
buvo ir Maironis. Jis pasižiūrėjo į mane ir nieko nepasakė: atrodo, la- 
bai buvo susikoncentravęs. Susirinkusius painformavau, kad turime 
visų vyskupų leidimą ir galime netrukdomai vykdyti savo darbą. Prof. 
B. Česnys padarė mažą pertrauką, nuėjome užkąsti, ir ta proga Česnys 
pakėlė tostą už sėkmingą misiją ir išgėrėme po taurelę krupniko. 

Susitikimai su prel. Maironiu, prel. Česniu ir kan. Sabaliausku vyko 
reikšmingiausiu mano gyvenimo periodu. Juk tuo laiku aš buvau tik 
23 metų amžiaus ir galvojau, kaip šitie patriarchai į mano projektus 
reaguos ir kaip mane traktuos. Bet per visą tą laiką niekuomet man 
nebuvo padaryta jokių pastabų ar priekaištų. Tame mūsų visų gana 
komplikuotame veikimę Maironis, kaip dirigentas, švelniai įformino 
visos veiklos tonacijas. Iš tikrųjų tas darbas galėjo sėkmingai vystytis, 

nes jį globojo mūsų tautos intelektualiniai aristokratai. Per visa miné- 
tą laikotarpį prel. Maironis niekuomet neužsiminė ir nepasigyrė, kad 
buvo numatęs paskirti palikimą Bažnytinio meno muziejaus rūmams 
pastatyti. Ir tik po jojo mirties šitai sužinojome. Maironio palikimo 
lėšomis rūmai buvo pastatyti, ir 1935 m. naujame pastate buvo atida- 
rytas Bažnytinio meno muziejus. 


Adolfas Valeška, „Maironis ir bažnytinio meno muziejus“, in: Draugas, 
Čikaga, 1982-06-28, d. 2, Nr. 133 (26). 


Julius Būtėnas 


Kritiko susidūrimas su poetu 


Kas atidžiau susipažino su Lietuvių literatūros kritikos“ chrestomati- 
jos l tomu, manau, atkreipė dėmesį į Stasio Matulaičio straipsnius, 
kuriuose jisai smarkiai išpeikė Maironį, o įsižeidęs poetas atsikirto 
kritikui. 

Varpo 1895 m. 8 nr., S. Matulaitis, pasirašęs kriptonimu N., kri- 
tikavo poemą Tarp skausmų į garbę, kurios autorius buvo pasirašęs 
slapyvardžiu S. Garnys. S. Matulaitis tą poemą kritikavo daugiausia 
dėl klerikalinių tendencijų, pareikšdamas, jog „tai kapitalas į purvus 
įmestas“. Poemos autorius tų pačių metų Žemaičių ir Lietuvos apžval- 
goje reagavo į kritiką, teisindamasis ir ginčydamasis su recenzentų, 
kuriam prikišo per didelį šališkumą. 

Įdomu, ar jiedu gyvenime kada susitiko? Pasirodo, susitiko! Pama- 
tysime, kokiomis aplinkybėmis. 

Savo atsiminimuose S. Matulaitis rašo, kad 1898 m., ištremtas į Ru- 
sijos gilumą, jisai nutaręs vesti Vinco Matulaičio žmonos seserį, kurią 
vadino Geltonąja Panele: „Todėl iš Peterburgo parašiau laišką Gelto- 
najai Panelei, siūlydamas tekėti už manęs su sąlyga, kad mūsų šeimoj 
bus kalbama lietuviškai. Ji atsakė noriai sutinkanti. Susitaréme, kad ji 


1 Lietuvių literatūros kritika, redagavo K. Korsakas, K. Doveika, Vilnius: Min- 
tis, 1971. 

atvažiuos į Peterburgą ir čia, atlikę vestuvių formalumą, keliausime į 
mano tarnybos vietą - Astrachanės guberniją, Sasykolio kaimą“. 

Na, o Povilas Višinskis 1898. X. 23 laiške Žemaitei, kuri S. Matulaitį 
pažinojo, rašo dalyvavęs jo vestuvėse. 

„Vakar, t. y. subatoj, buvau ant veselės daktarėlio kaipo liudytojas; 
paėmė sau už pačią Mackevičiūtę iš Vilniaus, ant kušerkos mokslus 
baigusi pernai; jauna, mėlynakė, geltonplauke — nieko sau; lietuviš- 
kai supranta, bet sunkiai dar kalba. Šliūbas buvo 7-toj vakare baž- 
nyčioj Šv. Stanislavo; šliūbą davė profesorius Dvasiškos akademijos 
kun. Maciulevičia lietuviškai. Bažnyčia buvo uždaryta, buvome tiktai 
keli žmonės - svetimo nė vieno; kunigas pasakė trumpą, bet gražų 
pamokslą lietuviškai. Jaunoji buvo apsirėdžiusi tamsiais drabužiais, 
bobos zlastėmis nesiliovė — būtinai norėjo parėdyti baltai, bet niekaip 
neprisidavė, jaunasis irgi kasdieniniuose drabužiuose buvo. Jokios ve- 
selės jaunieji nenorėjo kelti, bet giminės įtaisė vakarą taip, kaip pagal 
jų nuomonės priderėjo būti. Po vakarienės kunigas laikė kalbą į jau- 
nuosius, linkėdamas jiems laimingai gyventi, savo kalbos ir mylimo 
krašto neužmiršti. Šiandien jau jauna pora išvažiavo į vietą Astracha- 
nės rédybos; skubinosi, kad nerasti užšalusią Volgą. Taip netikėtai tas 
viskas pasidarė, kad niekas nė žinoti nežinojo; aš dasižinojau tik va- 
kar rytą, kad daktarėlis atėjo prašyti mane į liudytojus“ 

Taigi, tepraėjus trejiems metams po S. Matulaičio kritikos atspaus- 
dinimo, išėjo taip, kad kun. Maciulevičius (Maironis) savo piktąjį 
kritiką sutuokė, ne tik pasakė gražų pamokslą bažnyčioje, bet ir po 
vakarienės pareiškė jaunai porai gražių linkėjimų. 

Įdomu, ar tuomet S. Matulaitis žinojo, kad Dvasinės akademijos 
profesorius kun. Maciulevičius, - poemos Tarp skausmų į garbę auto- 
rius, ar ne? Turbūt, ne. Juk abu - ir poetas, ir kritikas - buvo prisiden- 
gę slapyvardžiais, kriptonimais. 


Julius Būtėnas, „Kritiko susidūrimas su poetu“, in: Literatūra ir menas, 
1974-06-08, Nr. 23, p. 16. 

Vincas Mykolaitis-Putinas 


Pradėdamas savo kalbą, sakiau, kad Maironis yra didis ir brangus ypa- 
čiai mano kartos žmonėms. Mes esame maždaug trimis dešimtimis 
metų jaunesni už Maironį. Kai mes pradėjome sąmoningai, intelektu- 
aliai gyventi apie 1907-10 metus, Maironis buvo pačiame savo talento 
subrendime. Buvo pasirodę visi reikšmingiausieji jo kūriniai. Mes juos 
skaitėme, mes jais gėrėjomės, mes jais auklėjomės. Jie mus veikė gi- 
liau negu vyresniųjų ir jaunesniųjų kartų žmones. Vyresniosios kartos, 
Maironio amžininkai, nesutarė su juo daugeliu ideologinių klausimų. 
Tai buvo lietuvių visuomenės diferenciacijos laikotarpis. Paliovė ėjusi 
Aušra, kurioje Maironis išspausdino pirmąjį eilėraštį. Pasirodė pozity- 
vistinis liberalinis Varpas, klerikalinė Apžvalga ir Tėvynės sargas, soci- 
alistiniai Lietuviškasis balsas, Lietuvos darbininkas, Darbininkų balsas, 
vėliau Žarija, Skardas, Naujoji gadynė. Maironis priprato prie klerikali- 
nės spaudos. Už klerikalines jo kūrinių idėjas jį aštriai puolė St. Matu- 
laitis, šnairavo Kudirka, Šliūpas ir visi kairiosios krypties žmonės. 

Jaunesniosios už manąją kartos laikė Maironį jau pasenusiu, atgy- 
venusiu, nebeaktualiu rašytoju. Jos tarėsi esą išsivadavusios iš Mairo- 
nio pažiūrų bei poetikos poveikio. 

Ištikimiausia Maironiui pasirodė manoji karta. Didžiuma jos žmo- 
nių buvo nusiteikusi laisvamaniškai religijos atžvilgiu. Kad Maironis — 
kunigas, ji žinojo, tačiau žiūrėjo į tai atlaidžiai. Mumyse dar ilgą lai- 
ką buvo gyva Maironio įdiegta Lietuvos senovės romantika, praeities 
heroizmas, bočių didvyrių šlovė. Mes pakilia nuotaika skaitydavome: 


Kur šiandieną Jinai? 
Miega jos milžinai; 

Po žemių jų ilsis krūtinė! 
Kaip po audrų didžių, 

Kad ant marių plačių 
Užmiega vilnis paskutinė. 


+ Kalba, sakyta Maironio 100-tųjų gimimo metinių proga. 
2 Maironis, poema Jaunoji Lietuva (1907), „Įžangos“ pradžia (Maironis, Raštai, 
t. 2: Poemos, Vilnius: Vaga, 1988, p. 6). 

Mes ilgai prisiminėm tamsius carinės priespaudos metus - ir vėl 
deklamuodavom: 


Jau Slavai sukilo. Nuo Juodmarių krašto 
Pavasaris eina Karpatų kalnais. 

Po Lietuvą žiema. Nei žodžio, nei rašto 
Neleidžia erelis, suspaudes sparnais... 


Maironio poezijos patriotizmas visuomeniškai pilietiškai nusitei- 
kusius jaudino kone visą gyvenimą. Poetiškų sielų skaitytojai gėrėjosi 
dainiškais, skambiais jo eilėraščiais, gamtiniais bei individualiniais 
motyvais. Maironis mano kartos žmonių sąmonėj įsitvirtino kaip di- 
delis lietuvis ir poetas. 

Aš pats Maironį pirmą sykį pamačiau Marijampolės bažnyčioje per 
mokinių pamaldas. Jis, matyt, buvo atvažiavęs atlankyti savo bičiu- 
lio, o mūsų mokytojo kapeliono, taip pat poeto Motiejaus Gustaičio. 
Maironis po pamaldų pasakė mums pamokslėlį. Atsimenu tik vieną to 
pamokslėlio vietą. Tais laikais gimnazistai nešiodavo uniformas su ni- 
kelinėmis spindinčiomis sagomis, „Žiūrėkite, kalbėjo Maironis, gal tai 
jūsų tėvų, brolių ir seserų ašaros spindi“. Aš tada galėjau būti trečioje 
ar ketvirtoje tuometinės gimnazijos klasėje. 1909 metų vasarą, išva- 
žiuodamas atostogų, atlankiau savo klasės draugą Petrą Šalčių. Jis man 
parodė Maironio poemą Jaunoji Lietuva ir kai ką iš jos paskaitė; bene 
„Jau Slavai sukilo“. Knygelę aš įsigijau ir, važiuodamas namo, vežime 
godžiai ją skaičiau. Netrukus po to nusipirkau Pavasario balsus, paskui 
Raseinių Magdę - ir Maironis tvirtai įsišaknijo mano vidaus pasaulyje. 

Neprisimenu, kuriais metais buvo išleistas pirmasis Maironio por- 
tretas ir pardavinėjamas knygynuose. Buvo tai padidinta fotografi- 
ja - gražus, amžiaus stiprume vyras, tankiais garbanotais plaukais, 
apsirengęs kunigiškai, su kanauninkišku ar pralotišku medalionu 
ant krūtinės. Šitas medalionas, matyt, aukso grandinėle pakabintas 
ant kaklo, visą laiką man rėžė akis: ar tai tinka poetui tokios puoš- 
menos?! Ir aš neiškentęs sykį ėmiau ir juodai užtušavau tą kanau- 
ninkišką ar pralotišką ordiną - nuėmiau jį nuo poeto krūtinės. Jei aš 


1 Maironis, poema Jaunoji Lietuva (1907), 6 giesmė (Ibid., p. 80). 

tada pasielgiau nepagarbiai, čia viešai atsiprašau bent jo atminimą. 
Tą portretą, laimingai išlikusį per karų suirutes, aš saugau ir šiandien. 

Su gyvu Maironiu man teko susitikti žymiai vėliau - tik 1923 m., 
kai aš pradėjau dirbti Lietuvos universitete Kaune. Maironis skaitė 
Teol.-filosofijos fakulteto studentams senosios lietuvių literatūros 
kursą - apie Donelaitį. Susitikdavau su juo posėdžiuose. Jis laikėsi 
santūrai, mažai kalbėjo. Į lietuvių rašytojų draugiją jis nebuvo įsira- 
šęs. Sakydavo, kad rašytojas turi rašyti, o ne leisti laiką posėdžiuose ir 
pobūviuose. 

Artimesnių asmeninių santykių su Maironiu aš taip ir nesumez- 
giau. Man buvo nedrąsu prie jo, tokio oraus, pirmam prieiti, o jis ne- 
turėjo į mane jokio reikalo... Atsimenu, tik vieną kartą esu buvęs jo 
ištaigingame bute jo namuose pas jį vaišėse su daugeliu kitų svečių. 
"Tame pobūvyje nieko specifiškai maironiško, poetiško, literatūriško 
nepatyriau. 

1932 m. pavasarį pasklido žinia, kad Maironis serga. 

Vieną kartą, birželio 28 d., ėjau Vaižganto gatve. Staiga susitinku 
patį Vaižgantą. Jis stabtelėjo ir su jam būdingu išviršiniu nerūpestin- 
gumu, bet su tragiška potekste ištarė tik šiuos du žodžius: „Maironis 
pomior..“ Ir nuėjo, palikęs mane sukrćstą, apstulbusį. 

Trečią dieną Maironį laidojo. Palaidojo jį slegiančiuose mūruose, 
Kauno katedros kriptoje. Marmuro lentoje įrašė: 


Kaip man gaila to balto senelio, 
Kurs, užstojęs ant amžino kelio, 
Jau nebkelsis ant balso varpų 

Ir, ant kelių ainius pasodinęs, 
Nebepasakos, bočius atminęs, 
Nepratars iš šaltųjų kapų" 


Bet tai ne būdingiausi poeto žodžiai. Man atrodė, daug labiau pri- 
tiktų palaidoti Maironį atviroj Lietuvos gamtoj, kalnely, tarp šlaman- 
čių beržų. Jo bareljefas turėtų būti ne seno, bet poeto pačiame am- 
žiaus stiprume, o antkapy iškalta: 


' Maironis, poema Raseinių Magdė (1909) (Ibid., p. 128). 

Mylėk, lietuvi, tą brangią žemę, 
Kame nuo amžių tėvai gyveno. 


Vincas Mykolaitis-Putinas, „Maironis. 100-tosioms gimimo metinėms 
paminėti“, in: Vincas Mykolaitis-Putinas, Raštai, t. 10: Literatūrinė pub- 
licistika, Vilnius: Lietuvių literatūros ir tautosakos institutas, 2007, 
p.229-232. 


Antanas Miskinis 
Maironis iš tolo 


Asmeniškai su Maironiu pažįstamas nebuvau. Aš dar buvau per jau- 
nas, Maironis — per didelis. Bet jį daugelį kartų esu matęs, taip pat 
nemažai apie poetą esu girdėjęs. Tad šiandieną jau ir tatai turi šiokią 
tokią reikšmę. 

Dar gyvo Maironio nebuvau matęs, o jau šį bei tą žinojau iš vy- 
resnės kartos apsišvietusių žmonių. Pagaliau kurio iš mūsų nežavėjo 
Maironio poezija, ypač jaunystės metais. Dėl savo turinio, aiškumo, o 
savo metu ir dėl didelio įtaigumo. Turbūt dėl to ir šiandien tebema- 
nau, kad poezija gimsta ne debesyse, o savo meto aplinkybėse, susi- 
kryžiuojant poeto emocijoms ir intelektui su realybe. 

Pasakojo man poeto kartos inteligentas, gyvenęs pereito šimtmečio 
pabaigoj Petrapily ir veikęs Lietuvių savitarpinės pagalbos draugijoje: 

- Petrapily tais laikais lietuvių buvo gana daug, bet šviesuomenės 
labai mažai, ypač moterų. Savo tarpe turėjome vos porą apsišvietusių 
mergaičių, einančių mokslus. Tai po kokio nors pobūvio ar lietuviško 
spektaklio burtus traukdavome, kuriam teks garbė vieną ar kitą namo 
palydėti. Dauguma lietuvių buvo darbininkai, amatininkai, smulkūs 
tarnautojai, tarnaitės. Pasakojo, kaip rinkdavo narius į tą draugiją. 
Vienas iš pradininkų buvęs Silvestras Baltramaitis, žinomas biblio- 
grafas: vaikščiojęs į bažnyčią, spūstyje kaišiojęs nemačiom į kišenes 


t Maironis, poema Raseinių Magdė (1909), pradžia (Ibid., p. 123). 

knygeles arba Varpą, nusižiūrėjęs pirmiau, kas meldžiasi iš lietuviš- 
kos maldaknygės. 

Ir štai į Savitarpinės draugijos spektaklį atsilankė svečias - dvasinės 
akademijos profesorius Maironis. Po to daugelis mūsiškių tarytum 
drąsiau ėmė kalbėtis tarpusavy lietuviškai, nors nevisi dar žinojo, kad 
jis yra ir žaibus svaidantis poetas. 

Pirmą kartą gyvą Maironį pamačiau bene 1924 metais, per Kęstučio 
mirties spektaklį. Kai autoriaus ėjo teatro fojė, visų žvilgsniai buvo į 
jį nukreipti. „Maironis, Maironis“, — pasigirdo publikos šnabždesys, 
ir mes smalsūs moksleiviai iš savo trečio aukšto karalystės žiūrėjo- 
me į Maironį. Iš to spektaklio man tiek ir išliko atmintyje - Maironio 
siluetas ir vienos dainelės žodžiai „Neverk, mergele, neverk, jaunoji, 
parvešiu dovanėlių“. 

Po to jau Maironį iš tolo pažindavau gatvėje. Vaikščiojo poetas 
tvirtu žingsniu, pakelta galva, lazda pasiramsčiuodamas. Kai eidavo 
vienas, sustodavo pasidairyti į besikeičiantį Kauną. Eidavo Maironis, 
ir žmonės keldavo kepures. Vieniems jis atsakydavo, kitų nepastebė- 
davo, nes jo žvilgsnis buvo nukreiptas tarytum virš žmonių galvų - į 
tolį. Tekdavo jį matyti kartu su Mykolu Vaitkum ar Adomu Jakštu. Iš- 
liko vaizdas krantinėj - cimbruvkoje. Abu nebejauni, kaukši lazdomis 
ir, matyti, rimtai kalbasi. Maironis - aukštas, stambus, plačiapetis, 
blykčiojo auksiniais akinių rėmais. Jakštas - nedidukas, sudžiūvęs, 
apsiaustėlis pablukęs, batų užkulniai nunešioti, Maironis kalba. Jakš- 
tas palenkęs galvą ir pasukęs ausį jo pusėn - klausosi. 

Universitete mokiausi antrojo aukšto fakultete (Humanitarinių 
mokslų). Trečiame aukšte buvo Teologijos-filosofijos fakultetas. Kol 
šie fakultetai buvo Kalnų gatvėje (dabar S. Nėries), ankštumas antrojo 
aukšto koridoriuose būdavo neišpasakytas. 

Per pertraukas mes, rūkoriai, daugiausia spiesdavomės ant laiptų, 
prie turėklų. Teologijos-filosofijos fakultete profesoriavo Maironis. 
Nuo tų turėklų labai iš arti matydavau Maironį. Žiemos metu šiltai 
apsirengęs lipdavo laiptais, atsisegiodamas puošnius kailinius. Mes, 
studentiškas literatūrinis jaunimas, tuo metu sirguliavome visokiais 
-izmais, tačiau Maironis mums visada buvo Maironis. | mūsų sveiki- 
nimus jis kartais atsakydavo linktelėdamas, o kartais nepastebėdavo. 

Niekada nemačiau jo nusišypsančio. Eidavo susikaupęs, gal net pa- 
niuręs. Tada jis dar nebuvo susenęs, atrodė tvirtas, stambus, tiesus. 
Tik mūsų jauniesiems atrodė, kad jau senas. 

Maironį kalbantį irgi porą kartų esu girdėjęs. Klausiausi jo paskaitos 
apie Donelaitį. Seni laikai, iš jo skelbtų minčių maža kas teišliko, tačiau 
kai ką prisimenu ir dabar. Maironis kalbėjo apie Donelaičio reikšmę 
misy literatūrai, apie sąlygas, kuriomis gyveno ir kūrė ir dėl kurių per 
ilgai užsigulėjo nespausdintas. Sakėsi, kad ir jis čia pats susipažinęs 
pirmiausia su Donelaičio kūryba iš svetimų šaltinių. Atsimenu, gražiai 
citavo hegzametra. Donelaitis, anot Maironio, kėlė pasitikėjimą savimi. 

Apie įžymius rašytojus žmonės mėgsta pakalbėti. Teisingai ar ne - 
kitas reikalas. Pakalbėdavo ir apie Maironio privatų gyvenimą. Saky- 
davo, kad Maironis aristokratas, bet kur, net ir iškilmėse, nesimaišo. 
Pats kartais mėgsta svečius, suruošia savo bičiuliams vakarienes ir 
pats lankosi kartais kai kuriose šeimose. 

Girdėjau ne kartą žmones svarstant, kodėl Maironis, toks mokytas, 
parašęs teologijos veikalų lotynų kalba, nebuvo nominuotas vyskupu. 
Vieni sakė, kad yra parašęs meilės eilėraščių, o kiti - kad čia esą len- 
kų intrigos. Daugeliui atrodė ši antroji versija tikresnė, nes senosios 
kartos lenkams ar tebelenkuojantiems lietuviams Maironis buvo ne- 
pataisomas „litvomanas“. 

Vienas kunigas, buvęs klieriku, kai Maironis ėmė eiti seminarijos 
rektoriaus pareigas, pasakojo, kad Maironiui atėjus seminarija baigė 
atlietuvėti. Rektorius nei agitavo, nei kurstė, bet lyg savaime įvedė 
tokią tvarką, kad lietuvių kalba iš karto įsigalėjo. 

Teko kalbėtis su buvusiais klierikais, išstojusiais iš seminarijos. Iš- 
stojančių Maironis nejkałbedavęs pasilikti. Tačiau klierikus literatus 
globojo ir iš seminarijos išstoti leisdavo labai nenoriai. 

Jaunas kunigėlis Stasys Būdavas iš Telšių vyskupijos turėjo baigęs 
mokslą grįžti į savo vyskupiją. Literatas, rašantis apysakas ir eilėraš- 
čius, norėjo būti Kaune ar bent arčiau Kauno. Maironis Telšių vysku- 
pijai iš savo kišenės sumokėjo išlaidas 632 litus ir paliko jį arti Kauno. 
Vėliau S. Būdavas gyveno Kaune. Apie tai, kaip buvo Maironio išpirk- 
tas, man papasakojo pats S. Būdavas, nors šiaip jau Maironis labdary- 
bėms nebuvęs dosnus. 

Esu girdėjęs ir vieną pusiau anekdotišką nuotykėlį iš kasdieniško 
poeto gyvenimo. Buvo šilta vasaros diena. Atėjo kažkokiu svarbiu rei- 
kalu į Maironio namus du delegatai. Sesuo pasakė, kad neseniai išėjęs 
pasivaikščioti. 

- Eikite krantine, santakos link ir susitiksite; brolis mėgsta ten pa- 
sivaikščioti. 

Eina piliečiai, dairosi - mato sėdi Maironis ant akmens prie Nemu- 
no, į vakarus nusigręžęs. Svečiai neišdrįso tuojau prieiti, laukė, kol 
pats pakils. Pagaliau pajudėjo. Kažką pasilenkęs paveikė, vėl atsisėdo, 
bet tuojau pakilo ir eina. Priešais ir svečiai. Pasisveikinę pasakė reikalą. 

- Seniai čia tamstos vaikščiojate? Tai kodėl nepriėjote. 

- Matėme, kaip tamsta sėdėjai. Pagalvojom, gal poetas, įkvėpimo 
pagautas, kuria... tai pabijojom sutrukdyti. 

- Visai ne, nieko nekūriau. Išsimazgojau kojines, tai palaukiau, kol 
išdžius. Mėgstu kvepiančias Nemuno vandeniu. 

Mačiau jo laidotuves. Nuo Maironio namų iki katedros kelio ne- 
daug. Procesijai nebuvo kur kaip reikiant išsitiesti. Rotušės aikštė 
buvo žmonių užtvindyta. Šiaip taip prasispraudžiau arčiau ir nuo 
krantinės laiptelių stebėjau šią gedulingą eiseną. 

Pabaigoje norisi pasakyti keletą žodžių apie poeziją apskritai. 

Poezija — nelygi poezijai. Viena švysteli kad ir labai ryškiai, daugelį 
sužavi ir užgęsta, išblanksta greit, lyg pasirodžiusi pašvaistė. 

Kita gi, poezijos žodžiais betariant, įauga į žemę, į akmenis įsėda... 


„Maironis iš tolo“, in: MLLM 6500 (Pranciškos Genevičiūtės archyvas). 


Juozas Keliuotis 


Maironis 


Klausiau Maironio skaitomų senosios lietuvių literatūros istorijos 
paskaitų, kursas buvo gerai paruoštas. Nebuvau stropus studentas - 
profesorius barė, kad mažai paskaitų lankiau („Tu praleidai paskai- 
tų“), bet pasirašė. Tuo metu Maironis dėstė ir Kunigų seminarijoje. 
Kaip profesorius turėjo autoritetą. 

Vengė visuomenės, nepriklausė Lietuvių rašytojų draugijai, laikėsi 
išdidžiai, lyg įžeistas. Maironis į savo butą bet ko nejsileisdavo. Virš 
durų buvo langelis, šeimininkas palypėdavo kopėtėlėm ir pažiūrėdavo, 
ar atėjusįjį įsileisti. Studentų humanitarų „Šatrijos“ korporacija iśrin- 
ko garbės nariu, bet jis studentų nejsileisdavo, korporantu nepriim- 
davo. Maironis patyrė didelį moralinį smūgį, kai po Vilniaus vyskupo 
Roppo mirties 1918 metais buvo pristatytas Vatikanui užimti jo vietą. 
Lenkai nenorėjo jo matyti vyskupu ir Romai pristatė albumą Maironis 
ir moterys. Poetas labai išgyveno. Lenkai negalėjo Maironiui atleisti, 
kad jis sulietuvino Kauno kunigų seminariją. Jie puikiai žinojo, kad, 
ir tapęs Vilniaus vyskupu, laikysis tos linijos. Stengėsi diskredituoti. 

Lietuvoje sklandė nauji vėjai literatūroj - buvo skelbiančių, kad se- 
noji patriotinė literatūra nebereikalinga, reikia modernios, reikia ly- 
giuotis į Vakarus (Sruoga, Putinas, Gustaitis). Maironis pasijuto nei 
Bažnyčiai, nei tautai nebereikalingas. Viktoras Jocaitis sukritikavo Mai- 
ronio poeziją, straipsnis pasirodė oficioze Lietuvos aidas". Poetas ėmėsi 
istorinių dramų. Kartais pasikviesdavo kokias 25 gražias Kauno damas, 
daugiausia artistes, suruošdavo vaišes. Vyrų nekviesdavo. Į poeto saloną 
patekdavo rinktinės - turėjo skonį. Zigmas Toliušis, remdamasis poetą 
pažinojusiųjų pasakojimais, parašė mokslo darbą Maironis ir moterys“. 

Prieš Pirmąjį pasaulinį karą buvo paskelbta apie krikščionių de- 
mokratų partijos įkūrimą. Pasirašė Maironis, Tumas, Matulevičius. 
Po karo Maironis partijai nepriklausė, buvo prieš žemės reformą. 
Krikščionys demokratai jo taip pat nepagailėjo - eilėraštis „Labanakt, 
Maironis. 

Nesidėjo ir prie tautininkų. Jautėsi aukščiau partijų. Mirė netikė- 
tai — išvažiavo į provinciją, kažko užvalgė, susirgo ir mirė“. Adomas 
Jakštas daužo kumščiu: „Sakiau, nevažiuok, dabar ir turi“. 


1 Viktoras Jocaitis, „Maironio raštai“ in: Lietuva, Kaunas, 1922, Nr. 241, 243, 
246, 2149, 252, 259, 277, 286, 295. 

^ Zigmas Toliušis, Maironis: Asmeniniai motyvai jo kūryboje [rankraštis]. 

3 Tai ne eilėraštis, o citata iš straipsnio: Paparonis [Antanas Šmulkštys], „Del 
Maironio poemos „Mūsų vargai“, in: Laisvė, Kaunas, 1920-08-22, Nr. 169. 

+ Maironio mirtis nebuvo netikėta, jis jau kelerius metus sirgo inkstų, pūslės 
ir širdies ligomis (M. J., „Maironio liga ir paskutinės valandos“, in: Lietuvos 
aidas, Kaunas, 1932-06-28, Nr. 144). 

Po mirties 1932 m. poetui buvo skirtas dvigubas Naujosios Romuvos 
numeris (28-29). Aprašytos laidotuvės, straipsnius parašė Blažiejus 
Česnys, Juozas Tumas, Liudas Gira, Julijonas Dobilas-Lindė, Faustas 
Kirša, Jonas Kossu-Aleksandriškis, Romas Striupas, įdėtos eilėraščių 
„Nebeužtvenksi upės bėgimo“, „Į darbą, broliai, vyrs į vyrą... ištraukos. 


„Juozas Keliuotis apie rašytojus (iš pokalbių su Vladu Žuku)“, in: Naujoji 
Romuva, Vilnius, 2010, Nr. 5, p. 99. 


Summary 


The book Maironis. Letters. Memories is a collection of letters written 
by Jonas Mačiulis-Maironis (1862-1932), a Lithuanian national 
poet, playwright, historian, educator and an important actor in the 
Catholic Church. The book also features recollections of the poet's 
contemporaries. 

Maironis is one of the fundamental authors of the national revival 
that took place at the end of the 19th century; he created the poetic 
language still in useat the present day and remains the most important 
canonical poet. However, his literary heritage has still not been 
systemized, as this process was slow from the very beginning. For four 
years after Maironis' death the guestions of establishing his former 
home as a museum was still being considered. At the fifth anniversary 
of the poet's death, in 1937, the idea to collect Maironis' letters and 
other things connected to his biography was proposed. Even though a 
few letters had been published in periodicals of the time, there was a 
lack of consistent effort for this idea to be realized. The occupation in 
1940, along with World War II and the post-war battles disrupted this 
kind of scholarly work altogether. In the depressed atmosphere of the 
first Soviet decade, the scholars who remained in Lithuania worked 
to protect their national values and the literary core, even though it 
was obvious that full collections of the works of many authors would 
never be published. 

In 1962, the Lithuanian émigré community in the USA - where 
Lithuanian literature and literary studies could be examined without 
any ideological boundaries - commemorated Maironis' 100th 
birthday. There were many publications on the topic of the poet, the 
most valuable of which were published as a book entitled Maironis: 
Celebrating One Hundred Years of the Poet. Activity in the émigré 
community encouraged a reaction in occupied Lithuania, which lead 
to a more favourable atmosphere in which to conduct research into 

the work of Maironis. This field of study was taken up by scholar 
Vanda Zaborskaite, who, within a few years, wrote and published 
a substantial monograph Maironis (1968). The re-emergence of 
such research stimulated a new interest in the life of the poet. The 
Vilnius University chapter in Kaunas, The Maironis Museum (at the 
time called the Museum of Lithuanian Literature), The Institute of 
Lithuanian Literature and Folklore (at the time called the Institute 
of Lithuanian Language and Literature), the Lithuanian Academy 
of Sciences, the Raseiniai Library and individual admirers of the life 
and work of Maironis began collecting memoirs, searching for letters, 
making copies of documents found in Saint Petersburg (Leningrad at 
the time) and in Catholic organizations of Lithuania etc. There were 
intense preparations for the 125th anniversary of Maironis in 1987. 
Zaborskaites monograph was republished and the anniversary was 
commemorated at the highest state level: there was a festive event at 
the Vilnius Opera House, an international conference, whereas the 
Academy of the Sciences prepared a lengthy new tome that focused 
solely on Maironis. This was the 21st volume of the series Literature 
and Language, and it was published in 1990 - the same year that 
Romas Adomavičius released a long-cultivated Bibliography of the 
Writing of Maironis (1883-1989). 

The zist volume of Literature and Language had up until now been 
the most extensive publication of Maironis' documents, letters and 
memoirs. Maironis. Letters. Memories significantly complements 
and perfects its materials. The book contains letters written by and 
to Maironis, as well as the memories his contemporaries had of him. 
The letters include not only the letters by Maironis which had been 
discovered more recently, but also letters and postcards addressed to 
him. The letters are ordered chronologically, but letters addressed to 
or by the same person are grouped together. The second part of the 
book contains many new memoirs which had either originally been 
published abroad orafter1990, as well as some which had been recently 
found in the form of manuscripts. Both the letters and the memoirs 
are, where possible, published from primary sources, therefore they 
are more reliable than in previous publications: the volume released 

in Soviet times has traces of the fears common at the time (such as 
missing stories about life at the seminary, the lack of capital letters 
in the names of religious holidays such as Christmas and Easter, and 
other irregularities). This book presents the unedited versions of the 
letters with all the grammatical, punctuation, syntax, vocabulary and 
other errors. The texts are written in the appropriate dialects, which 
is valuable when tracing the approximate periods of writing and as a 
mark of authenticity which is important to preserve. The memoirs 
were also edited as little as possible, with only the obvious proof- 
reading errors removed. 

Considering how intensive the poet's literary and cultural life was, 
his epistolary heritage is comparatively scarce. Having lived in many 
different places, travelled widely and holidayed in various resorts 
both in Lithuania and abroad, Maironis was constantly writing 
letters concerning his creative works, cultural and religious life and 
even personal matters. He also received many greetings himself. It is 
estimated that the wrote a few hundred letter and probably received 
even more, however, due to various circumstances - especially the 
fact that during the war a German hospital was set up in his home and 
used Maironis' letters, manuscripts and books as fuel, and the overall 
fearful atmosphere of the Stalinist regime - the number of surviving 
letters is modest. 

Not a single letter remains from the 1916-1920 period, during which 
World War I ended and Lithuanian Independence was claimed. This 
epistolary silence can be considered to be a division between the two 
periods of Maironis' letters - the ones written before Independence 
and the ones written after. This distinction is also warranted by the 
social issues discussed in the letters and more or less dominating the 
epistolary heritage of Maironis. There are 37 letters remaining from 
the period from 1898 to 1915, and 26 letters from the period from 1920 
to 1932. In the second period, the letters are both fewer and shorter 
- this change is connected to an essential shift in the political and 
cultural situation, to the calmer life Maironis was leading in Kaunas, 
the temporary Capitol, and to the greater opportunities to speak face- 
to-face or on the telephone. In the first period we find a few letters 

addressed to the priests Adomas Jakštas, Liudas Gira and Juozas 
Tumas. In the second period, these names have disappeared, as they, 
much like other cultural and literary individuals who had ties with 
Maironis, lived in Kaunas. The dominant language is Lithuanian: out 
of 63 letters only four are written in Polish and one in Russian. All five 
non-Lithuanian letters belong to the early period of correspondence, 
as do the ten letters written to Maironis in Polish. 

A general overview of the letters shows their fragmented and 
incidental nature. There are only a few instances, where letters create 
an epistolary dialogue, where we see both a letter and a relevant reply. 
The rest are separated by longer or shorter periods of time. Only a few 
names of addressors and addressees in the lists of sent and received 
letters match. However, even though the remains of Maironis' 
correspondence are scarce, due to this individual's multifaceted 
activities and unique importance to Lithuanian culture, we can still 
reconstruct some interesting empirical narratives which enhance 
our understanding about the writer's social and creative worries, his 
various of interests, his values and the images of his working and 
resting moments. 

A large part of the book is dedicated to other individuals’ memoirs 
of Maironis. The story of the gathering of these memories is a difficult 
one. Though Maironis knew a wide variety of people, as would 
be expected for a man of his profession, activity, popularity and 
social character, there are few written reminiscences of him. Sadly, 
there was little effort put into collecting memoirs about Maironis 
immediately after his death. The eight years leading up to World 
War II could and should have been the most intense and fruitful for 
collecting these memories, as the people who had known Maironis 
were living Kaunas and Lithuania. Jonas Mačiulis was friendly with 
entire families: Jančiauskas, Stanelis, Matulaitis, Kaupas, Smetona, 
Nasvytis, Budrikas, and others. None of them recorded their 
memories of Maironis. Only two decades after the poet's death, 
occupation, war, emigration and death had already thinned out the 
number of potentially important storytellers. It was only when the 
ėmigrė community started organizing itself in the US that memoirs 

started being published. In Lithuania, a systemic effort to keep such 
records only surfaced in the 19605 (1962-1972). 

To create a comprehensive portrait of Maironis and his 
surroundings, the most accurate strategy is to follow the key dates 
of his life. The poet's biography can be split into three clearly-cut 
sections: the first 26 years, which Maironis spent in his parents' home 
and in Kaunas (with the exception of one trip to Kiev in 1883-1884), 
the following 19 years spent at the Saint Petersburg Roman Catholic 
Theological Academy, and, finally, the last 23 years back in Lithuania, 
mostly in Kaunas. During the last period, Maironis was rector of the 
Kaunas seminary, taught at the university and had many guests and 
relatives at his home, therefore this period is the richest in memoirs 
about him. It is also split into three parts, leaving the "Memories 
of Contemporaries" of the book section presented in five chapters: 


» 4€ 


“Maironis as remembered by family, “Maironis - a professor in 


» « 


Kaunas and Saint Petersburg, “Maironis — the rector of the Kaunas 
seminary”, "On Maironis’ life in Kaunas", “Maironis in the memory of 
cultural actors". 

The book ends with an index of names and locations. The index of 
names includes not only the names and surnames of the individuals 
mentioned in the book, but also the important dates and short 


biographical notes. 

Rengimo principai 


Po kiekvienu skelbiamu tekstu pirmiausia nurodomas publikaci- 
jos šaltinis (rankraščio saugojimo vieta arba ankstesnė publikacija), 
tada — visos žinomos skelbimo vietos. Toliau pateikiamos bendro po- 
būdžio pastabos bei aktuali ir žinoma informacija apie skelbiamą do- 
kumentą. Komentarai apie atskiras laiško vietas, ankstesnių rengėjų 
pastabos arba kitų autorių prierašai pateikiami išnašose. 

Grafinis teksto išdėstymas (pvz., skaidymas eilutėmis, atitrauki- 
mai, tarpai tarp eilučių, šriftų dydis ir pan.) neatvaizduojami, ilgesnis 
tarpas tarp žodžių (pvz., laiško gale pasirašant, nurodant datą ir vietą) 
pakeistas standartiniu tarpu arba interpretuotas kaip žymintis naują 
pastraipą. Išryškinimus (pvz., pabraukimus, išretinimus) stengtasi iš- 
laikyti laiškuose ir atsiminimuose (pastaruosiuose jie pakeisti kursy- 
vu), tačiau jie nėra atvaizduojami nurodant adresą. 

Laužtiniais skliaustais tekste žymimos lakūnos, neįskaitomi žo- 
džiai, trumpinant praleistos teksto dalys, rengėjų konjektūros, iš- 
skleistos santrumpos ir kiti šioje ar ankstesnėse publikacijose atsiradę 
intarpai bei pakeitimai. 

Jei data ir vieta laiškų antraštėje imami ne iš paties laiško (o iš 
spaudų, yra nustatyta pagal turinį ar kt.), duomenys pateikiami lauž- 
tiniuose skliaustuose. Kai kuriais atvejais spaudo data yra ankstesnė 
nei nurodytoji laiške (pvz., kai iš anksto sveikina su kokia nors švente, 
gali būti nurodoma ne laiško rašymo, o šventės data), tuomet antraš- 
tėje data vis vien pateikiama iš laiško. Jei laišką pasirašo daugiau nei 
du asmenys, antraštėje nurodomas tik pirmas prirašant „ir kt." Jei laiš- 
kas nepasirašytas, pasirašytas tik inicialais ar pareigomis arba dvejoja- 
ma dėl laiško autorystės - antraštėje pavardė nurodoma laužtiniuose 
skliaustuose, 

Visos rašybos ir skyrybos ypatybės laiškuose išlaikytos. 

Atsiminimų dalyje aiškumo ir stilistikos sumetimais atliktos tokios 
korekcijos: 

1. suvienodinta didžiųjų raidžių rašyba pavadinimuose: didžiąja 
palikta tik pirmoji pavadinimo raidė; titulai ar pareigos didžiąja nuro- 
domi tik tuomet, jei tai akivaizdžiai stilistinis sprendimas; 

2. suvienodinta kabučių rašyba: visada vartojamos lietuviškos; 

3. kitakalbiai intarpai išskirti kursyvu; 

4. suvienodinta pavadinimų rašyba: spektaklių, knygų ar periodi- 
kos leidinių pavadinimai nurodyti kursyvu, smulkesnių vienetų - ka- 
butėse; 

5. pagal dabartines taisykles sutvarkyta skyryba; tiesioginė kalba, 
jei aiškios jos ribos, įimta į kabutes; 

6. ištaisytos korektūros klaidos (įskaitant išbraukiamus du kartus 
pakartotus žodžius, jei tai neatlieka stilistinės funkcijos); 

7. suvienodintas antraščių grafinis išdėstymas (atsisakyta nume- 
ravimo, paantraštės visada iškeltos į naują eilutę, atsisakyta žodžių 
rašymo didžiosiomis raidėmis, kursyvų etc.); 

8. pagal dabartines taisykles taisyti asimiliacijos, joto rašybos, žo- 
džių rašymo kartu ir atskirai, balsių ilgumo atvejai (išskyrus pavar- 
džių rašybą, kuri palikta autentiška); 

9. teksto paryškinimai (pabraukimai, pajuodinimai) pakeisti kur- 
syvu. 

Santrumpos 


Literatūra ir kalba - Literatūra ir kalba, t. 21: Maironis, redakcinė kolegija: Kostas 
Doveika [et al.], Vilnius: Vaga, 1990 

LLTRI BR - Lietuvių literatūros ir tautosakos instituto bibliotekos rank- 
raštynas 

LMAVB RS - Lietuvos mokslų akademijos Vrublevskių bibliotekos Rank- 
raščių skyrius 

LNB RS - Lietuvos nacionalinės Martyno Mažvydo bibliotekos Retų 
knygų ir rankraščių skyrius 

MLLM ER - Maironio lietuvių literatūros muziejaus Rankraščių skyrius 

VUB RS - Vilniaus universiteto bibliotekos Rankraščių skyrius 


Rodyklėje vartojamos santrumpos 


a. - amžius 

akad. - akademija 

apskr. - apskritis 

est. - estų kalba 

dab. - dabartinis 

dan. - danų kalba 

deš. - dešimtmetis 

dr. - mokslų daktaras (-ė) 

ita. - italų kalba 

g - gimęs, -usi 

JA - Jungtinėse Amerikos Valstijos 

K. - Kaunas 

KKS - Kauno kunigų seminarija (iki 1926 m. Žemaičių vysk. kun. 
sem.) 

kun. - kunigas (-ai), kunigų 

L. - Lietuva 

LDK - Lietuvos Didžioji Kunigaikštystė 

LU - Lietuvos universitetas 

lat. - latvių kalba 

lenk. ~ lenkų kalba 

lot. - lotynų kalba 

liet. - lietuvių kalba 

LCVA - Lietuvos centrinis valstybės archyvas 

m. - metai 

Mair. - Maironis 

MLLM - Maironio lietuvių literatūros muziejus 

Peterburgo dvas. akad. - Imperatoriškoji Romos katalikų dvasinė akademija Sankt Pe- 
terburge 

pranc. 
pr. Kr. 

prof. 
Peterburgas 
raj. 

rus. 

suom. 

sem. 

slvd. 

šv. 


- prancūzų kalba 

- prieš Kristų 

- profesorius (-ė) 

— Sankt Peterburgas 

- rajonas (-e) 

- rusų kalba, rusicizmas 

- suoinių kalba 

- seminarija 

- slapyvardis 

- šventi (-os) 

- tikrasis vardas 

- Vytauto Didžiojo universitetas 
- veikėjas (-a) 

- visuomenės, visuomeninis (-ė) 
- vyskupas (-ai), vyskupija 

- vokiečių kalba 

- Vakarų 

- Vilniaus universitetas 

Asmenvardžių rodyklė 


A 


Adomavičius Romas (1952-2009) - peda- 
gogas, gyveno K., Mair. raštų biblio- 
grafijos sudarytojas 23 

Adomavičius Vladas [slvd. Adonis] - 
(1906-1961) muzikas, kompozitorius, 
inžinierius, pasitraukė į JAV 14, 512 

Aischilas [Aischylas] (gr. Atoyviogc; 525- 
456 pr. Kr.) - senovės graikų drama- 
turgas 160 

Aistis Jonas [tikr. Jonas Aleksandravičius] 
(1904-1973) — lyrikas, eseistas 737, 756 

Akko Adomas Jokūbas (1864-1914) - kun., 
Peterburgo dvas. akad. prof., teologi- 
jos dr. 69 

Aleksa Jonas Pranas (1879-1955) - valsty- 
bės irvisuom. veik., agronomas, socio- 
logas, filosofas, ekonomistas 437, 530 

Aleksandras II (1818-1881) - Rusijos impe- 
ratorius, Lenkijos karalius ir Suomijos 
didysis kunigaikštis 1855-1881 m. 18 

Aleksandravičius Antanas (1885-1970) — 
skulptorius, pedagogas, turėjęs moky- 
klą Mair. namuose, sukūręs ne vieno 
rašytojo biustą 15, 118, 487, 635, 637 

Aleksandravičius Vincentas (1865-1952) - 
kun. (1891), baigęs Seinų k. sem. ir Pe- 
terburgo dv. akademiją; 1900-1912 Pi- 
ontnicos (Lenkija) parapijos adminis- 
tratorius ir klebonas; kompozitorius, 
sukūręs giesmių ir dainų 7, 127, 128 

Aleksienė Salomėja (1902-1996) - mo- 
kytoja, gyveno Palangoje ir buvodavo 
Mair. Draugijoje 14, 530 

Alfonso Castro [Alphonsus a Castro] - 
(1495-1558) pranciškonų teologas ir 
juristas, vienas Salamankos mokyklos 
atstovų 320 

Amati - italų smuikų meistrų šeimos, kles- 

tėjusi Kremonoje 1549-1740 m., vardas 
700, 769 

Ambrozaitis Kazimieras (1892-1957) — vi- 
suom. veik., filosofijos dr. 613, 644 

Andriuška-Andruška Benediktas (1884- 
1951) - kun., jėzuitas, religinis rašy- 
tojas, vertėjas; KKS dėstė bažnyčios 
istoriją ir lotynų k. n, 239, 409, 459, 
473, 481, 553 

André Edouard Francois (1840-192) - 
garsus parkų projektuotojas 611 

Antanas Paduvietis, šv. (1195-1231) - pran- 
ciškonas, misionierius, pamokslinin- 
kas; minimas birželio 13 d. 130, 277 

Alšauskas — Olšauskas 

Ambrazevičius — Brazaitis 

Arbitblat Ilja Idelis (apie 1874-po 1945) — 
£ydas verslininkas, prekiaves muzikos 
instrumentais K.; tapytojo Nechemijos 
Arbitblato (1908-1999) tévas 10, 216, 
217 

Aronovas Nikandras [AapoHOB KoncTau- 
THH] - rusy istorijos ir literatüros dés- 
tytojas KKS 356 

Astrauskas Paulius (1905-1977) - kun. 
(1935), dirbo Daujėnų Švč. Jėzaus Var- 
do bažnyčioje 245, 412 

Augienė Danutė [Lipčiūtėl (g. 1914) - 
mokytoja, rašytoja, Mair. dukterėčia, 
gyveno Mair. namuose; 1937 m. baigė 
VDU; studijavo Sorbonoje (1937-1939), 
ištekėjo už grafiko Pauliaus Augusti- 
navičiaus-Augio, 1944 m. pasitraukė 
į V. Europą, 1949 m. į JAV; čia buvo 
spaudos žurnalo vaikams Eglutė ben- 
dradarbė, kūrė eilėraščius, pasakas, 
dramas, susirašinėjo su teta Marcele, 
ne kartą lankėsi L. n, 14, 36, 38, 180, 
188, 243, 250, 254, 264, 480, 489, 500, 
505-508, 511, 553, 583, 649, 650, 653, 656 


Avietinaitė-Gustainienė Izabelė (1912- 
2004) - muzikė, giesmių atlikėja, daž- 
nai giedodavo K. Švč. Mergelės Marijos 
Ėmimo į dangų (Vytauto) bažnyčioje 
552 


B 


Babickaitė-Graičiūnienė Unė [Une Baye] 
(1897-1961) - lietuvių aktorė, pada- 
riusi karjerą JAV, režisierė 16, 619, 625, 
742, 743 

Babonaitė Virginija — Paplauskienė 

Babonaitė Danutė (g. 1914) - Babonų Ele- 
nos ir Liudviko dukra 270 

Babonas Jonas (g. 1932) - Elenos Babonie- 
nės Lipčiūtės sūnus 243 

Babonas Liudvikas (1902-1955) - Babo- 
nienės vyras 254, 264, 268, 286, 482, 
507 

Babonas Martynas (1866-1942) - pasi- 
turintis Raseinių krašto ūkininkas, 
Babono Liudviko tėvas 269 

Babonas Mindaugas (g. 1932) - Babonų 
Elenos ir Liudviko sūnus 12, 269, 271 

Babonienė Elena [Lipciüté] (1905-1996) - 
Mair. sesers Lipčienės Kotrynos ir Lip- 
Ciaus Juozo dukra, Mair. leista į moks- 
lus; buvo ištremta į Sibirą, grįžus gy- 
veno K.; dukra Paplauskienė Virginija 
12, 254, 262, 265, 266, 268, 269-271, 
286, 482, 507, 511 

Bačiulis Antanas (1889-?) - kompozi- 
torius, dirbo JAV lietuvių kolonijose, 
1924 m. suorganizavo pirmą radijo 
koncertą lietuvių kalba JAV, 1930 m. 
grįžo į Lietuvą 639 

Baikauskas Jonas (1904-1972) - kun. 
(1928), ilgametis Klaipėdos klebonas 
ir altaristas 396 

Baironas — Byron 

Bakanauskas Vaclovas (1852-?) - teisi- 
ninkas, grafo Aleksandro Tiškevičiaus 
ūkvedys 100, 102 

Balčikonis Juozas (1885-1969) - kalbinin- 
kas, vertėjas 684 

Balčiūnienė Ona [Greizaité] (1903-1976) - 


namų šeimininkė; artimai bendravo 
su Maironiu paskutinius septynerius 
jo gyvenimo metus; trumpam buvo iš- 
vykusi į JAV; vaikaičiai JAV saugo kelis 
lig šiol neskelbtus Mair. laiškus jai 7, 
11, 14, 33, 39, 124, 125, 234, 235, 526 

Balys Jonas (1909-2011) - etnologas, fol- 
kloristas, spaudos darbuotojas, vienas 
žymiausių Lietuvos tautosakininkų, 
istorijos dr., pirmasis MLLM direkto- 
rius (1936-1940) 22, 643 

Balthasare Castiglione (1478-1529) - ita- 
lu Renesanso humanistas, išgarsėjęs 
Dvaro knyga (1628) ir Rafaelio nuta- 
pytu jo portretu 179 

Baltramaitis Silvestras (1841-apie 1918) - 
bibliografas ir etnografas, apie 50 m. 
dirbęs Peterburgo viešojoje biblio- 
tekoje, sudaręs išsamią 1533-1903 m. 
L. ir Prūsų L. knygų bibliografiją, su- 
rinkęs vertingų L. geografijos, istori- 
jos, teisės žinių 302, 751 

Baltrušaitis Jurgis (1873-1944) - lietuvių 
ir rusų poetas, eseistas, vertėjas, diplo- 
matas 412, 780 

Baltrušis Ignas (1864-1920) - Peterburgo 
dvas. akad. prof., nuo 1909 m. Mogilia- 
vo kun. sem. Rektorius 63, 71 

Banaitis Saliamonas (1866-1933) — spaus- 
tuvininkas, leidėjas, signataras 27, 
648, 651 

Banelis Stasys (1897-1954) - Panevėžio 
muziejininkas; 1944 m. pasitraukė į 
Kanadą 639 

Banevičius Vladas (1888- po 1931) - pe- 
dagogas, studijavo Peterburge, dirbo 
Mažeikių gimnazijoje (1923-1931) 6, 
u7 

Banienė Aldona (1923-2015) - Tytuvėnų 
gyventoja, palikusi atsiminimų apie 
Mair. 15, 576, 578 

Baranauskas Antanas (1835-1902) - kun. 
(1862), poetas, kalbininkas; pirmasis 
Žemaičių vysk. kun. sem. pradėjo dės- 
tyti lietuvių kalbą (1871); 1897-1902 m. 
Seinų vysk. 21, 66, 67, 107, 409, 413, 
524, 590, 604, 636, 695, 696, 768, 785 

Barauskas Bronislovas (1908-1985) - 
kun., Palangos klebonas, monsinjo- 
ras, prelatas, teologijos dr. 97, u6 

Barauskas Kazimieras [slvd. Baras] (1904- 
1972) - kun. (1929), spaudos bendra- 
darbis 171 

Barauskis Eduardas — Borowskis Edwar- 
das 

Barauskis Petras (1860-po 1917) - K. Šv. 
Trejybės bažnyčios klebonas, teologi- 
jos magistras 97 

Barniškienė Sigita (g. 1958) - VDU desty- 
toja, vokiečių filologijos prof. 18, 236, 
237 

Baronai O. ir P. n, 123, 188, 203, 21, 237, 
238, 548 

Baronas Boleslovas (1862-1941) — kun. 
(1885), buvo klebonas Zemaitijoje, Pa- 
nevėžio vysk. 547 

Bartoloni Riccardo (1885-1933) - Švento- 
jo Sosto nuncijus Lietuvoje 1928-1931 
m. 112, 114, 327 

Bartuška Vincas [Bartoškevičius] (1881- 
1956) - kun. (1903), filosofijos dr. ir 
visuom. veik. 10, 217 

Basanavičius Jonas (185131927) - nacio- 
nalinio judéjimo veik., Ausros redak- 
torius, folkloristas, istorikas 6, 28, 29, 
77, 80, 91-93, 233, 428, 513, 515, 554, 
578, 692, 779 

Beatričė (ita. Beatrice Portinari, 1266- 
1290) - Florencijos didikė, kurią Dan- 
tés tyrinétojai linke laikyti jo apdai- 
nuota mylimaja Dieviskoje komedijoje 
206, 655 

Belazaras Antanas (191331976) - kompo- 
zitorius, pedagogas, choro dirigentas 
39 

Benediktas XII [tikr. Jacques Fournier] 
(1280-1342) - prancūzas, popiežius 
(1334-1342) 71 

Beresnevičius Aleksandras Kazimieras 
(1823-1902) - kun. (1845), vysk.; rūpi- 
nosi lietuviškos spaudos grąžinimu, 
religinės literatūros liet. kalba spaus- 
dinimu, švelnino katalikų persekioji- 
mą 764 

Beresnevičius Antanas (1831-1904) - Var- 
nių kun. sem. ir Žemaičių vysk. kun. 
sem. prof, vėliau Romos katalikų 
akad. kolegijos Peterburge narys 69, 
764 

Beržanskis Antanas [Gediminas-Ber- 
žanskis] (1859-1923) - kun. (1883), 
Šačių klebonas, spaudos darbuotojas; 
kildino save iš kunigaikščio Gedimino 
palikuonių 6, 30, 99, 102, 132 

Beržanskis-Klausutis Jonas Gediminas 
(1862-1936) - istorikas, žurnalistas, 
visuom. veik., vienas Varpo steigėjų 
ir bendradarbių; kildino save iš kuni- 
gaikščio Gedimino palikuonių 65 

Besekerskis Liudvikas [slvd. Gabriel Po- 
mian] (1867- po 1924) - artimas Mair. 
mokslo Peterburgo dvas. akad. drau- 
gas, Čia studijavęs 188931890 m.; kilęs 
iš Lenkijos; atsisakė kunigystės, gyve- 
no Paryžiuje; rašė poeziją, domėjosi 
filosofija 32 

Bičiūnas Vytautas Pranas (1893-1943) - 
dailininkas, teatro veik., rašytojas, 
dailės ir literatūros kritikas, politikos 
ir visuom. veik. 613, 717 

Bielinauskas Antanas (1902-1920) - sa- 
vanoris, žuvęs kovose už Lietuvos 
laisvę 473 

Bieloglazov — rusų istorijos ir literatūros 
dėstytojas KKS 355 

Bikinas Juozapas (1875-1956) - kun. 
(1897), visuom. veik., Lietuvos Seimo 
narys, publicistas, redaktorius, ka- 
nauninkas (1935), nuo 1924 m. Jurbar- 
ko klebonas; įkūrė našlaičių ir senelių 
prieglaudą 219 

Bikinas Pranas (1898-po 1965) - kun., dir- 
bo Jurbarke ir apylinkėse 219 

Biknienė Elena (1908-?) - nuo 1920 m. 
gyveno Mair. namuose 14, 545 

Bilekevičius Aleksandras [Biliakevičius] 
(1870-?) - kun., K. Šv. Trejybės baž- 
nyčios vikaras; 1899 m. buvo nuteistas 
tremtimi į Rusiją už savavališkas fizi- 
nes bausmes parapijos laisvo elgesio 
moterims 61 


Biliūnas Jonas (1879-1907) - rašytojas, 
publicistas, lyrinės lietuvių prozos 
pradininkas 438 

Binkis Kazys (1893-1942) - poetas, rašyto- 
jas, žurnalistas, dramaturgas 685 

Birutė (mirė apie 1382 ar 1389) - L. didžio- 
jo kunigaikščio Kęstučio antroji žmo- 
na, kunigaikščio Vytauto motina 172, 
345, 710 

Biržiška Mykolas (1882-1962) - literatü- 
ros istorikas, Nepriklausomybės Akto 
signataras, prof. 167, 666, 687 

Bistras Leonas (1890-1971) - karinis ir po- 
litikos veik. 613 

Bite — Bittis 

Bitytė Jadvyga (1905-?) - mokytoja, dirbo 
Raseiniuose 12, 280 

Bitytė-Kerpauskienė Elena (1901-1975) — 
vaikų gydytoja 15, 583 

Bittis Vincentas [Bite] (1863-1940) - kun. 
(1886), kanauninkas, blaivybės sklei- 
dėjas ir draudžiamos spaudos platin- 
tojas 280, 484 

Biurgeris — Bürger 

Byla Vincentas (1901-1977) — kun., dirbo 
Jurbarke 221, 249, 577 

Byron George Noel Gordon (1788-1824) — 
anglų poetas 414 

Blaževičiūtė Nijolė (1947-2011) - poetė, 
žurnalistė 578 

Blynas Gediminas Ignas (1917-1981) - 
kun., kraštotyrininkas, užrašė atsimi- 
nimų apie Mair. 396, 509 

Bode Wilhelm von (1845 -1929) - vokie- 
čių meno istorikas, muziejininkas 700 

Brandas Johannas Arnoldas von (1647- 
1691) - Duisburgo universiteto prof. 
686 

Brazaitis Juozas [tikr Ambrazevičius] 
(1903-1974) - literatūrologas, peda- 
gogas, antinacistinės ir antisovietinės 
rezistencijos dalyvis 23, 32, 35, 39, 579, 
580, 741, 744 

Brazdžionis Bernardas (1907-2002) - 
poetas, Mair. muziejaus direktorius 
(194031944) 26 

Brazdžius Bronislovas (1882-1935) - dva- 


rininkas, XX a. pr. įsigijo Komarų gi- 
minei priklausiusį Vašuokėnų dvarą, 
kuriame Pirmojo pasaulinio karo m. 
buvo įsikūrusi Žemaičių vysk. kun. 
sem. 341, 350, 365, 366, 638, 641 

Brazdžiuvienė - dvarininko Brazdžiaus 
žmona 341 

Brazys Teodoras (1870-1930) - kun. 
(1900), prelatas (1928), vargonininkas, 
choro dirigentas, pedagogas, muziko- 
logas, kompozitorius, vadovėlių auto- 
rius 10, 209, 407, 459, 465, 580 

Bretkünas Jonas (1536-1602) - vienas 
lietuvių raštijos pradininkų, religinių 
raštų rengėjas, Biblijos vertėjas, isto- 
rikas 666 

Briancevas Pavelas [Hasen bpsuues] 
(1845-1929) - rusų istorikas, bai- 
gė Kijevo universitetą; dėstė istoriją 
Vilniaus realinėje mokykloje (1875- 
1898); rašė knygas iš L. ir Lenkijos 
istorijos 715 

Brinka Juozapas (1881-1925) - garsus Kar- 
sakiškio vargonininkas 443 

Bručkuvienė Marija 286 

Bubas Jonas (1901-1969) - kun. (1930), 
bažnyčios statytojas Juodupėje, An- 
talieptės Šv. Kryžiaus Atradimo para- 
pijos klebonas (1945-1951), politinis 
kalinys (1951-1956) 715 

Bucevičiai Liudvika ir Stefanas [Ludwika 
(1907-?) i Stefan Bucewiczowie] - Jud- 
rėnų dvaro savininkai 8, 172, 173 

Būčys Petras Pranciškus [Bučys] (1872- 
1951) - kun. (1899), marijonas, vysk.; 
baigė Fribūro universitetą; Peterbur- 
go dvas. akad. prof. (1902-1916); vie- 
nas Krikščionių demokratų partijos 
kūrėjų (su Mair. ir Jakštu); LU prof. 
(1922-1928), buvo LU Teologijos-filo- 
sofijos fakulteto dekanas; nuo 1931 m. 
gyveno Romoje; publicistas, rašytojas 
7, 12, 27, 36, 66, 67, 80, 126, 127, 130, 
155, 156, 295, 297, 299, 300, 319, 401, 
459, 535, 703 

Budaitė-Stunžėnienė Zuzana (g. 1937) - 
poetė, muziejininkė 279 

Būdavas Stasys (1908-1966) - kun. (1933), 
prozininkas, poetas, 1947 m. pasitrau- 
kė i JAV, reiškėsi išeivijos kultūriniame 
gyvenime, rašė romanus 13, 37, 38, 419, 
420, 423, 432, 680, 753 

Budkevičius Konstantinas (1867-1923) - 
kun., prelatas, dirbęs Peterburge Šv. 
Kotrynos katalikų bažnyčioje; sovie- 
tams uždarius visas bažnyčias, teistas 
už antivalstybinę veiklą, sušaudytas 105 

Budrikaitė Apolonija — Rimkienė Apo- 
lonija 

Budrikaitė Irena — Pikelienė Irena 

Budrikas Juozapas (apie 1863-1935) - 
kun., 1911 m. baigė statyti Panemuné- 
lio Šv. Juozapo Globos bažnyčią; Tverų 
klebonas; pas jį vasarodavo Mair. 9, 
34, 204-207, 382, 444, 455, 457, 488, 
534, 537, 538, 539, 540, 541, 782, 784 

Budrikas Juozas - Budriko Juozapo sūnė- 
nas, gyveno Kašučiuose (Kretingos raj.) 
539, 540 

Būga Kazimieras (1879-1924) - kalbinin- 
kas, vienas žymiausių lietuvių kalbos 
tyrinėtojų, LU prof.; nuo 1903 m. Jau- 
niaus sekretorius 82, 304, 322, 669, 
670, 679 

Buiveniené Eidrigevičienė Venefrida Pe- 
lagija - Mair. laiške seseriai Marcelei 
minimas asmuo 10, 124, 213 

Bukauskiené Teresé (1929-2001) - peda- 
gogė, literatė 582 

Bürger Gottfried August (1747-1794) - 
vokiečių poetas, populiarių baladžių 
autorius 687 

Būtėnas Julius (1908-1999) - literatūros 
tyrinėtojas, kritikas, žurnalistas, re- 
daktorius, rašytojas 16, 41, 746, 747 

Butkevičius Zenonas (1876-po 1948) - 
kun. (1910); studijavo Seinų kun. sem.; 
kilęs iš Šaukėnų 105, 129 

Butkus - Kotrynos Lipčienės kaimynas 
Bernotuose 175 

Butkus Vigmantas (g. 1965) - literatūro- 
logas, latvistas 18, 228 

Butvila Vladislovas (1891-1961) - kun., 
mokyklų steigėjas, garbės kanaunin- 
kas, tremtinys 464 

C 


Cecilija, šv. — III a. kankinė; minima lap- 
kričio 22 d. 41, 413 

Celiešius Petras (1906-1986) - kun. (1933), 
filosofijos dr., meno kritikas, išeivijos 
kultūros veik. 13, 428, 434 

Charuzinas Aleksiejus (Anekceń Hnko- 
naeBuų Xapy3HH, 1864-1932) - rusų 
etnografas, antropologas, valstybės 
veikėjas, 1908-191 Kitatikių departa- 
mento direktorius 106 

Chopin Fryderyk Franciszek (1810-1849) - 
lenkų pianistas ir kompozitorius 700 

Chrapovickiai [Chrapowicki] - XVI a. ži- 
noma LDK ir Lenkijos ir L. valstybės 
giminė 477, 641 

Cieplakas Janas Feliksas (1857-1926) - 
kun., Vilniaus arkivysk. (1925); Peter- 
burgo dvas. akad. prof. 63 

Cirtautas Felicijonas Gasparas (1841- 
1913) - kun., vysk. (1897), Žemaičių 
vysk. kun. sem. prof. (1877-1887), dės- 
tė lotynų kalbą, Šv. Raštą, teologiją, 
nuo 1888 m. rektorius; 1908 m. pradė- 
jo Šv. Mergelės Marijos koplyčios sta- 
tybą; nuo 1910 m. Žemaitijos vysk. 64, 
66, 69, 70, 100, 102, 147, 331, 379, 442, 
591, 608. 702, 794 

Civinskas Antanas [Čivinskis] (1876- 
1913) - kun., Seinuose leisto žurnalo 
Šaltinis redaktorius, teologijos dr., li- 
teratas 76 

Courtenay Jan Niecistaw Ignacy Bau- 
douin de (1845-1929) - lenkų kalbi- 
ninkas 21 


C 


Čaikovskis Piotras [Mėrp HafikoBckni| 
(1840-1893) - rusų kompozitorius ro- 
mantikas 699 

ČeliauskasPetras(g.1929)-pedagogas, kraš- 
totyrininkas, esperantininkas 18, 233 

Čepėnas Juozapas (1880-1976) - kun., 
spaudos darbuotojas, rezistentas, filo- 
sofijos dr. 13, 14, 444, 445, 534, 536 


Česaitis Ignas (1893-1961) - kun., prela- 
tas, teologijos dr. 505 

Césnys Bla£éjus (1884-1944) - kun. 
(1906), prelatas, studijavo Žemaičių 
vysk. kun. sem. ir Peterburgo dvas. 
akad.; LU prof. ir prorektorius, Lietu- 
viu katalikų mokslo akad. narys, re- 
liginių raštų autorius 70, 74, 110, 299, 
315-317, 399, 426, 446, 465, 505, 541, 

577, 645. 646, 744, 745, 756 

Čičinskas [tikr. Vladislovas Viktorinas 
Sicinskis] (apie 1615-1672) - Upytės 
pavieto dvarininkas, išgarsėjo liberum 
veto teise 1652 m. išardęs Varšuvos 
seimą; tapo literatūrinių kūrinių per- 
sonažu, legendų neigiamu herojumi; 
apie jį Mair. baladė „Čičinskas“ (1919) 

343, 382 

Čilvinaitė Marijona (1900-1995) - etnogra- 
fé, kraštotyrininkė, bibliotekininkė 634 

Čiurlionienė > Čiurlionienė-Kymantaitė 

Čiurlionis Konstantinas Mikalojus (1875- 
1911) - kompozitorius ir dailininkas; 
Čiurlionienės-Kymantaitės vyras 36, 
310, 599, 633 

Čiurlionytė Jadvyga (1898-1992) - muzi- 
kologė, Čiurlionio sesuo 12, 36, 310, 311 

Čiurlionytė-Karužienė Valerija (1886- 
1982) - muziejininkė, kultūros veik., 
Čiurlionio sesuo 15, 659 

Čiužauskaitė Ilona (g. 1966) - tekstologė 
18 


D 


Dabušis Stasys (1898-1974) - kalbininkas, 
vertėjas, kultūros veik. 644 

Dagilėlis Mykolas [Šeižys-Dagilėlis] (1874- 
1950) - kun. (1898), rašytojas, vertėjas 
389 

Dambrauskas - pas Aleksandrą Mačiulį 
tarnavęs samdinys 275 

Dambrauskas Antanas (1911-1995) - anti- 
kinių kūrinių vertėjas, tremtinys, pali- 
ko atsiminimų 13, 445.447, 449 

Dambrauskas Aleksandras — Jakštas 
Adomas 


Dambrauskas Pijus (1892-1988) - kunigas 
(1915), nuo 1923 - Marijampolės mo- 
kytojų seminarijos direktorius, nuo 
1929 - Vilkaviškio dvasinės seminari- 
jos prof., 1944 pasitraukė į Vakarus 187 

Dambrauskis Vladislovas (1839-1908) - 
kun., prelatas, dirbo K. katedroje 299, 
300, 505 

Dambravičiai - bajorai, kuriems priklau- 
sė Zapyškio, Vilkijos ir Lekėčių pali- 
varkai 649, 650 

Dambravičienė Teklė [Navickaitė, Novic- 
kytė] (1875-1947) - Raseinių krašto 
bajoraitė, kurią su Mair. siejo stipri 
simpatija jaunystėje; spėjama, jog ji 
yra Marinės (Tarp skausmų į garbę, 
1895) ir Jadvygos (Jaunoji Lietuva, 
1907) prototipas; turėjo albumėlį su 
Mair. ranka rašytomis eilėmis 36, 50, 
249, 262, 284-286, 649, 650 

Dante Alighieri [Dantė] (1265-1321) - Flo- 
rencijos poetas; poema Dieviškoji ko- 
medija laikoma geriausiu Europos vi- 
duramžių literatūros kūriniu 160, 198, 
206, 345, 418, 419, 655, 686, 695, 763 

Darasevičius - VDU studentas 666 

Darevskis-Veryha Antanas Ignas [Veryga] 
(1884-1952) - teisininkas, prof., eko- 
nomistas, finansų istorikas 286 

Daugirdas Tadas (1852-1919) - archeolo- 
gas, dailininkas; dekoravo Mair. gyve- 
namuosius kambarius K. 84, 309, 493, 
502, 553, 641 

Daukantienė — Jokūbaitė 

Daukšaitė — Stupelienė 

Daunoras Antanas (1904-po 1945) - klie- 
rikas 432 

Deksnys Antanas (1906-1999) - kun., 
vysk. (1969), filosofijos dr.; nuo 1943 
m. gyveno JAV; vėliau grįžo į Europą, 
rūpinosi Europos lietuvių katalikų 
sielovada; Lietuvių katalikų mokslo 
akad. Narys 13, 409, 413, 464 

Del Val — Merry del Val 

Dickens Charles John Huffam (1812- 
1870) - rašytojas, žymiausias anglų 
romano kūrėjas 719 

Dineika Karolis (1898-1980) - pedagogas, 
kūno kultūros specialistas, visuom. 
veik. 13, 409, 413, 464 

Dirvianskaitė Aleksandra (1886-1981) — 
pianiste, kompozitore 626, 626, 700 

Dogelis Pranas (1877-1949) — kun. (1899), 
Steigiamojo Seimo narys, K. katedros 
klebonas, „Concordia“ kooperatyvo 
steigėjas, kun. invalidų ir emeritų iž- 
dininkas 474, 475, 538 

Dombravičiai —^ Dambravičiai 

Donelaitis Kristijonas (1714-1780) — liu- 
terony kun., liet. grożinćs literatiiros 
pradininkas 40, 41, 169, 428, 579, 633, 
665, 666, 668, 676-680, 683, 685-687, 
750, 753, 768, 770, 774, 781, 789 

Doveika Kostas (1912-1999) - literatūros 
tyrinėtojas, humanitarinių mokslų dr. 
23, 33, 50, 746, 759 

Dovydaitis Jurgis (1907-2001) - pedago- 
Bas, tautosakininkas 391 

Dovydaitis Justinas Silvestras (1834- 
1900) - kun., nuo 1885 m. Peterbur- 
go dvas. akad. prof., vysk. Valančiaus 
sekretorius (1860-1864), nuo 1894 m. 
Žemaičių vysk. kun. sem. prof. ir rek- 
torius (1897-1900) 63 

Dovydaitis Vincas (1899-1920) - savano- 
ris, ateitininkas, K. apskrities šaulių 
būrio vadas 473 

Drzewiecki Feliks (1855-po 1906) - kun. 
(1881); nuo 1885 m. Peterburgo dvas. 
akad. prof. 71 

Dubeneckis Vladimiras (1888-1932) - 
architektas, dailininkas, pedagogas, 
prof; vienas moderniosios architek- 
tūros pradininkų Lietuvoje, tautinio 
stiliaus propaguotojas 659 

Dubinskas Andrius (1868-1945) - teisi- 
ninkas, gyveno Prienuose 12, 36, 300, 
301 

Dulksnys Kazimieras (1910-2001) - kun., 
prelatas; dirbo Ramygaloje, Pasvalyje, 
Tauragnuose, Rokiškyje; Panevėžio 
Šv. Petro ir Povilo parapijos klebonas; 
tremtinys 13, 449 

Dulskis Romas (1893-1956) - teisininkas, 

finansininkas, ateitininkas, ,Rütos" 
draugijos narys 556 

Duobaitė-Lipstokienė Stasė (1915-2004) - 
gydytoja, gyveno Vilniuje 14, 531 

Dvarioniené Aldona [Smilgaité] (1907- 
1982) - pianisté, Smilgu Antano ir 
Jadvygos dukra; lankydavosi Mair. na- 
muose K. 249, 498 


E 


Edelienė Ona [Malakauskaitė] (1875- 
1948) - dvarininkė; gyveno Pažvirinčio 
palivarke netoli Mair. gimtinės; Edelio 
Danieliaus žmona; įėjo į Mair. pažįsta- 
my ratą; jų vaikus Mair. buvo priglau- 
dęs savo namuose K.; su A siejamas 
Mair. eil. „Poezija“ (1902), Mair. Pavasa- 
rio balsuose (1920) įdėjo jos nuotrauką 
5, 31, 32, 45, 52 

Edelis Danielius - vaistininkas, vaistinės 
Raseiniuose savininkas; įėjo į Mair. 
pažįstamų ratą; Edelienės vyras; jų 
vaikus Mair. buvo priglaudęs savo na- 
muose K. 5, 31, 50, 51, 485 

Edelis Romualdas (1902-?) - Edeliu Onos 
ir Danieliaus sünus, gyveno Mair. Na- 
muose 482 

Edeliukai 482, 485 

Eidukevičius Juozas (1904-1997) - mokyto- 
jas, gyveno Prienuose 15, 40, 676, 678 

Eimutis Antanas (1902-1920) - savanoris, 
žuvo kovose už Lietuvos laisvę 473 

Epimach-Šipila Bronislavas [Bpanicnay 
Bnimax-Ilsimina] (1859-1934) — balta- 
rusių pedagogas, lingvistas, folkloris- 
tas, literatūros kritikas, ilgai gyveno ir 
dirbo Peterburge 322 

Erdenko Michailas [Muxadn OSpąćHko] 
(1885-1940) - rusų smuikininkas 700 

Eretas Juozas [Jakaitis, Joseph Ehret] 
(1896-1984) - lietuvių ir šveicarų 
mokslininkas, literatūros istorikas ir 
pedagogas, publicistas, ELTA steigėjas 
ir pirmasis vadovas 169, 684 

Euripidas [Edptriónc] (480-406 pr. Kr.) - 
senovės graikų dramaturgas 160 


F 


Faidutti Luigi [Aloizas] (1861-1931) - kun. 
(1984), prelatas; nuo 1924 m. dirbo 
K. kaip apaštalinio delegato Baltijos 
kraštams vysk. Antonino Zecchini 
sekretorius, nuo 1925 m. apaštalinio 
vizitatoriaus arkivysk. Matulaičio se- 
kretorius 10, 112, 213, 220 

Fengeris Tomas A. (1892-1973) - kun., jė- 
zuitas, pedagogas; K. jėzuitų gimnazi- 
joje dėstė prancūzų kalbą ir Bažnyčios 
istoriją, vadovavo chorui, vargonavo, 
buvo Jėzuitų namų ūkvedys 417 

Fereinas Vladimiras [Bzaguwup Gep- 
pei] (1834-1918) - žydų kilmės rusų 
farmacininkas, turėjęs didžiausią pri- 
vačią vaistinę Maskvoje 712 

Feuerbachas Anselmas (1829-1880) - vo- 
kiečių dailininkas, XIX a. klasikinės 
tapybos lyderis 345 

Firdousi Hakimas Abu l-Quasimas (935- 
1025) - persų kalba rašęs poetas, kurį 
nacionaliniu laiko Iranas, Tadžikista- 
nas, Uzbekistanas, Afganistanas 418 

Frenkelis Chaimas (apie 1857-1920) - L. 
pramonininkas, visuom. veik. 530, 531 

Fromas-Gužutis Aleksandras (1822- 
1900) - rašytojas, vienas dramaturgi- 
jos lietuvių kalba pradininkų 714 


G 


Gabrys-Paršaitis Juozas [Grafas de Gar- 
liava] (1880-1951) - teisininkas, žur- 
nalistas, redaktorius, visuom. veik., 
lietuvių literatūros istorikas 41, 609, 
686, 687 

Gabulaitė Elena (1916-1999) - mokytoja 
lituanistė, pedagogė, tautosakos rin- 
kėja, dirbo Panevėžyje 15, 33, 578, 580 

Gaidziai - Kotrynos Lipčienės kaimynų 
šeima Bernotuose 175 

Gaigalaitė-Beleckienė Ona (1906-1989) - 
visuom. veik., spaudos darbuotoja, 
paliko atsiminimų 14, 558 

Galaunė Paulius (1890-1988) - dailėtyri- 


ninkas, dailės istorikas, kritikas, gra- 
fikas, profesionalios muziejininkystės 
pradininkas, nusipelnęs meno veik.; 
palaidotas Petrašiūnų kapinėse 12, 
228, 308, 744 

Galaunienė Adelė  [Nezabitauskaitė| 
(1899-1962) - dainininkė (sopranas), 
muzikos mokytoja, dirigentė 498, 533, 
699, 709 

Galdikas Adomas (1893-1969) - tapytojas, 
grafikas, scenografas 659 

Galdikienė Draugelytė Magdalena (1891- 
1979) - pedagogė, visuomenės veikėja 
552, 556 

Galileo Galilei (1564-1642) - italų astrono- 
mas, matematikas, filosofas ir fizikas 
358 

Garnys St. — Maironis 

Gasiūnas Jonas (1890-1960) - kun., paliko 
atsiminimų apie Mair. 13, 324, 336, 337 

Gasiūnas Juozapas (1901-1989) - kun., 
nuo 1932 m. KKS studentas, Antro pa- 
saulinio karo m. išgelbėjo keletą žydų 
šeimų, palaidotas Lauksodos kapinėse 
13, 451, 453, 736 

Gaučys Povilas (1901-1991) - vertėjas, di- 
plomatas 625 

Gečienė Julija [Lipčiūtė] (1899-1978) - mo- 
kytoja, Mair. sesers Lipčienės Kotrynos 
dukra, Mair. leista į mokslus; po Antro 
pasaulinio karo su šeima pasitraukė į 
Kanadą u, 243, 247, 248, 249, 250, 256, 
258, 260, 262, 280, 507, 649, 650 

Gečius Juozas (1896-1986) - ekonomis- 
tas, Gečienės vyras, paliko atsiminimų 
apie Mair. 14, 501 

Gedgaudas Juozas (1893-1949) - Kretin- 
gos pranciškonų gimnazijos inspek- 
torius, pedagogas, 1917 m. Lietuvių 
konferencijos dalyvis, žurnalo Sursum 
corda redaktorius 442 

Geigaitė-Putramentienė-Giedraitienė Ma- 
rija (1890-1980) — pedagogė, istorikė, 
viena Panevėžio lietuvių gimnazijos 
steigėjų (1915) ir direktorė (1915-1918 
ir 1935-1940); po Antrojo pasaulinio 
karo mokytojavo 15, 547 

Gellert Christian Fürchtegott  (1715— 
1769) - vokiečių poetas ir filosofas 
moralistas, Mair. teigimu, turéjo jta- 
kos Donelaičiui 686 

Genevičiūtė Pranciška (1935-2010) - mu- 
ziejininkė, užrašė atsiminimų apie 
Mair. 22, 34, 266, 273, 283, 501, 504, 
529, 534, 543, 550, 552, 562, 637, 657, 
661, 691, 723, 727, 728, 754 

Genys Kazimieras [slvd. Sediškis| (1866— 
1952) - kun (1892)., kanonų teisės dr., 
garbés kanauninkas; mokési pas Lau- 
ryną lvinskj, nuo 1884 m. Žemaičių 
kun. sem. ir Peterburgo dvas. akad. 
studentas (1888-1892), nuo 1921 m. - 
Žemaičių vysk. viceoficiolas, Žemaičių 
vysk. kun. sem. prof.; bendradarbiavo 
spaudoje 7, 35, 110, 158, 380, 459 

Getė, Gėtė > Goethe 

Giedraitis Merkelis (1536-1609) - kun., 
Žemaitijos vysk., inicijavęs ir finansiš- 
kai rėmęs pirmąsias lietuviškas knygas 
LDK, rūpinęsis lietuvių kalbos plėtra 
bažnyčiose, globojęs kultūros žmones 
484 

Giedraitis Juozas - Onos Giedraitytės tė- 
vas, Lipčių kaimynas 481 

Giedraitytė Ona — Gžegužauskienė 

Gira Liudas (1884-1946) - poetas, kriti- 
kas, visuom. veik. 6, 15, 20, 21, 24, 29, 
35, 94-99, 228, 304, 615, 616, 640, 643, 
662, 696, 714, 756 

Girdvainis Juozas Vincas (1905-?) - litera- 
türologas, redaktorius 10, 224 

Girienė Bronislava [Zacharevićaite] (1888- 
1973) - Giros žmona n, 228 

Gylys Antanas (1904-1966) - medikas, 
visuom. veik., medicinos ir filosofijos 
dr., dėstė VDU, įkūrė privačią ligoni- 
nę, 1944 m. pasitraukė į JAV 551 

Glinskis-Kastantas Konstantinas (1886- 
1938) - aktorius, režisierius, pedagogas 
84, 698, 714 

Gobetti Giuseppe (1909-1956) - italų 
kompozitorius 84, 698, 714 

Goethe Johann Wolfgang von (1749- 
1832) - vokiečių rašytojas, humanis- 

tas, politikas, mokslininkas ir filosofas 
160, 414, 418, 419, 730 

Goldoni Carlo (1707-1793) - italų drama- 
turgas 715 

Goštautas Petras (apie 1305-1364) - LDK 
didikas, Veliuonos pilies komendantas, 
kai kurių istorikų laikomas legendine 
asmenybe, nes paminėtas tik L. me- 
traščių Plačiajame sąvade (XVI a.); esa- 
ma prielaidos, kad, būdamas krikščio- 
nis, XIVa. Vilniuje įkurdinęs vienuolius 
pranciškonus, kurių viena šaka yra ber- 
nardinai; Mair. Goštauto veikla galėjo 
dominti krikščionybės aspektu 56 

Gounod Charles-Francois (1818-1893) - 
prancūzų kompozitorius, muzikos 
kritikas 699 

Grabys Jonas (1882-1929) - kun. (1906), 
Peterburgo dvas. akad. Studentas 317 

Graičiūnas Vytautas Andrius (1898-1952) - 
vienas vadybos mokslo pradininkų, tar- 
pukario Lietuvos vadybos mokslo teo- 
retikas ir praktikas, sovietų suimtas 625 

Gregorauskas Jonas (1874-1946) - daili- 
ninkas, vadovavo Valstybės teatro de- 
koracijų cechui 718 

Grigaitienė Vladislava [Polovinskaitė] 
(1890-1961) - dainininkė (mecosopra- 
nas), baigė Peterburgo konservatoriją, 
Valstybės teatro solistė (1921-1944); 
pasitraukė į JAV 555 

Grigaitis Aleksandras (1877-1955) - kun., 
prelatas (1924), protonotaras, Peter- 
burgo dvas. akad. prof. ir vicerektorius 
(1914-1917), LU prof. (1922-1940) 10, 
76, 110, 209, 210, 299 

Grigaitytė Marija (1921-2006) - Lietuvių 
literatūros ir kalbos instituto darbuo- 
toja 23, 548, 638 

Grigalius XVI [tikr. Bartolomeo Alberto 
Grigalius] (1765-1846) - popiežius 
(1831-1846) 71 

Grigonis Matas (1889-1971) - vaikų ra- 
šytojas, pedagogas, vertėjas, aktyvus 
kultūros veik.; autorius pirmos lietu- 
viškos vaikų poezijos knygos Kvietkelis 
(1913) 13, 456, 457 


Grina Kazys (1902-1980) - Grinienės vyras 
8, 186, 544 

Grinienė Teklė [Lipčiūtė] (1902-1966) - 
Mair. sesers Lipčienės Kotrynos ir Lip- 
čiaus Juozo dukra, gyveno Mair. Na- 
muose 8, 122, 186, 254, 264, 280, 482, 
485, 490, 500, 507, 509-511, 515, 544, 
553, 583, 584 

Grubys Mykolas (1894-1976) - kun. (1919), 
Raseinių vikaras (1917-1921), dirbo 
Girkalnyje, Krekenavoje (192131922); 
Šiaulių berniukų gimnazijos moky- 
tojas ir gimnazijos bibliotekininkas 
(1926-1939), direktoriaus pavaduoto- 
jas (1939-1946) 13, 346, 353 

Gruodis Juozas (1884-1948) - kompozito- 
rius, dirigentas, pedagogas, prof. 723 

Gruodis Stanislovas (1896-1990) — kun., 
KKS studentas ir dėstytojas, rektorius 
(1944-1946), teologijos dr., persekio- 
tas sovietų 9, 13, 194, 195, 400 

Grušas Juozas (1901-1986) — dramaturgas, 
prozininkas, vertėjas, eseistas 744 

Guarneri - smuikų meistrų šeima, klestė- 
jusi XVII ir XVIII a. Kremonoje; lygi- 
nami su Amačių šeima 700 

Gudaitis Leonas Fliorentas (g. 1935) - 
žurnalistas, literatūros istorikas, re- 
daktorius 658 

Gudzinskas Juozas [Grudzinskis] (1853- 
1932) - kun.; Kražių, Ariogalos (1904- 
1915), nuo 1920 m. Kaltinėnų klebo- 
nas; Mair. ir kiti kunigai apsistodavo jo 
klebonijose vasaros atostogų metu 6, 
7, 30, 107, 108, 110, 111, 112, 113, 114, 129, 
130, 131, 398, 399, 455, 504, 542 

Gudzinskaitė Elžbieta - Juozo Gudzinsko 
giminaitė 1083 

Gukovskis Konstantinas  [Tykoscknii] 
(1857-1906) - Žemaičių vysk. kun. sem. 
Rusijos istorijos dėstytojas (1882-1899); 
K. gubernijos žinyno Ilamamnas 
knuxcka (Atminimų knygelė), kur pa- 
skelbė rašinių iš Lietuvos istorijos ir 
kultūros, redaktorius 62 

Gury Jean-Pierre (1801-1866) - kun., jézui- 


tas, gilinosi į moralinę teologiją, kriti- 
kavo pasenusią kazuistiką 320 

Gustaitis Motiejus (1870-1927) - kun. 
(1887), poetas, vertėjas, literatūros ir 
kultūros tyrinėtojas, pedagogas 647, 
749, 755 

Gužutis — Fromas-Gužutis 

Gžegužauskienė Ona [Giedraitytė] (1897- 
?) - namų šeimininkė, tarnavo pas Lip- 
čius kaip vaikų auklė 14, 481, 484 


H 


Hagedorn Friedrich von (1708-1754) - vo- 
kiečių poetas lyrikas, pasakėčių auto- 
rius, galėjo turėti įtakos Donelaičiui 
686 

Hagentornas Aleksandras (1872-1946) - 
gydytojas, Aukštųjų kursų lektorius, 
Lietuvos universiteto profesorius, Chi- 
rurgijos katedros ir klinikos vedėjas 122 

Hajdukovičius - kariškis 308 

Halleris Albrechtas von (1708-1777) - 
šveicarų anatomas, poetas, galėjo tu- 
rėti įtakos Donelaičiui 686 

Halina z Polagi — Maironis 

Hanibalas (247 pr. Kr.-183 pr. Kr.) - garsus 
Kartaginos politikas ir karvedys, ka- 
riavęs su Romos imperija 319 

Hauptmann Gerhart (1862-1946) - vokie- 
čių rašytojas, dramaturgas 715 

Heine Christian Johann Heinrich (1797- 
1856) - vokiečių rašytojas, poetas, 
eseistas ir žurnalistas; išgarsėjo anks- 
tyvąja lyrika, satyromis, radikaliais 
politiniais pasisakymais 418 

Herbačiauskas Juozapas Albinas (1876- 
1944) - eseistas, literatūros kritikas, 
kultūrininkas, XX a. pr. lietuvių lite- 
ratūros modernistas 380, 670, 729, 731 

Herder Johann Gottfried (1744-1803) - 
vokiečių filosofas, teologas, poetas, 
literatūros ir istorijos tyrinėtojas, ver- 
tėjas, literatūros kritikas 321, 686, 687 

Hofmannsthal Hugo Laurenz August 
Hofmann von (1874-1929) - austrų ra- 
šytojas, poetas ir dramaturgas 698 

Homeras (VIII a. pr. Kr.) - pirmasis Euro- 
pos poetas, Iliados ir Odisėjos autorius 
160, 418, 419 

Horacijus [Ouintus Horatius Flaccus] (65 
pr. Kr-8 pr. Kr.) - vienas žymiausių 
lotynų kalba rašiusių poetų 475, 589 

Inčiūra Kazys (1906-1974) - rašytojas, po- 
etas, aktorius, dramaturgas, prozinin- 
kas, operų libretų autorius, vertėjas, 
radijo diktorius, skaitovas 471, 737 

Ivinskis Laurynas (1810-1881) — poetas, 
publicistas, vertėjas, pirmojo lietuviško 
kalendoriaus leidėjas, liaudies švietėjas 
297, 402, 582, 768 


Y 


Yčas Jonas (1880-1931) - pedagogas, vi- 
suom. veik., prof., nacionalinės isto- 
riografijos pradininkas, L. evangelikų 
reformatų veik. 165 

Yčas Martynas (1885-1941) — teisininkas 
ir politikas, pirmasis nepriklausomos 
Lietuvos finansų, susisiekimo bei pre- 
kybos ir pramonės ministras, publicis- 
tas, redaktorius, leidėjas, VDU ir VU 
garbės daktaras 609, 624 

Yla Stasys (1908-1983) - kun. (1932), ra- 
šytojas, publicistas, Štuthofo kalinys 
(1943-1945), 1950 m. pasitraukė į JAV; 
nuo 1961 m. Lietuvių katalikų mokslo 
akad. akademikas, nuo 1963 m. ateiti- 
ninkų vadovas, aktyvus kultūros veik., 
knygų autorius 13, 421, 428, 491, 495 


J 


Jablonskis Jonas [slvd. Rygiškių Jonas] 
(1860-1930) - kalbininkas, norminęs 
literatūrinę lietuvių kalbą 82 

Jaczewski Franciszek (183231914) - kun. 
(1855), Liublino vysk. (1889) 81 

Jagomastaitė-Vilmantienė Ona [Ane] 
(1900-1941) - Prūsų L. visuom. veik., 
spaudos darbuotoja, kraštotyrininkė; 
gestapo areštuota ir kartu su vyru 1941 
m. sušaudyta Paneriuose 173 


776 


Jagomastas Emilis (g. 1910) - Jagomasto 
Enzio sūnus, manoma, vienintelis li- 
kęs gyvas po 1941 m. šaudymų Pane- 
riuose 173 

Jagomastas Enzys (1870-1941) - Prūsų 
Lietuvos visuom. ir kultūros veik., 
spaustuvininkas, leidėjas 173, 740 

Jagomastas Jurgis (1917-1941) - baigė Til- 
žės gimnaziją, studijavo VDU; 1940- 
1941 m. dirbo VU bibliotekoje; gestapo 
areštuotas ir kartu su šeima 1941 m. 
sušaudytas Paneriuose 173 

Jakštas Adomas [slvs. Druskius, tikr. Alek- 
sandras Dambrauskas] (1860-1938) - 
kun., prelatas, filosofas, kritikas, es- 
perantininkas, matematikas, poetas 5, 
7, 24-28, 59, 60, 62, 64-71, 74-77, 79, 
80-82, 83-85, 127, 304-307, 339, 340, 
393, 409, 420, 467, 472, 498, 515, 516, 
521, 523-526, 533, 535, 554, 581, 591, 
595, 596, 625, 633, 636, 647, 651, 658, 
675, 679, 682, 683, 694, 703, 705, 709, 
723, 732, 740, 743, 752, 755, 704, 788 

Jakštas Juozas (1900-1989) — istorijos dr., 
pasitraukė į JAV 16, 733, 735 

Jakštas Petras (1899-1988) - ekonomistas, 
gyveno Šilutėje 16, 735 

Janauskis Jonas (1884- po 1940) - kun., 
Tytuvėnų vikaras, Karklėnų klebonas, 
Varsėdžių administratorius 15 

Jančauskis Antanas [Jančauskis, Jančevs- 
kis] (1860-1942) - kun., K. kapitulos 
garbės kanauninkas, Viduklės ir Ty- 
tuvėnų klebonas 84, 187, 218, 219, 704 

Jankevičius Jurgis (1894-1940) - kun., 
menininkas, gyveno K. Šv. Antano pa- 
rapijoje 377 

Janulaitis Pranciškus (1874- po 1940) - 
kun., Žemaičių vysk. kun. sem. stu- 
dentas, knygnešys, buvo ištremtas į 
Smolenską, grįžęs dirbo įvairiose pa- 
rapijose, ilgametis Betygalos klebonas 
108, 288 

Janulis Jonas (1888-1973) — dailininkas, 
pedagogas, gyveno K. 16, 727 

Januševičius Povilas [slvd. Gražbylys] 
(1866-1948) - kun. (1900), Žemaičių 
vysk. kun. sem. prof., publicistas, kal- 


bininkas, lietuvių kalbos ir katecheti- 
nių vadovėlių autorius 79, 81, 94, 103, 
328, 360, 361, 367, 374, 477, 479, 538, 
644, 682, 707, 708 

Januškevičius Juozas [J-čius J.] (1862- 
1960) - kalbininkas, pedagogas; stu- 
dijavo Peterburgo dvas. akad., bet ne- 
baigė; baigė teisę Peterburgo universi- 
tete; Breslau universitete už Lietuvos 
gramatikos pradžiamokslį suteiktas 
dr. (1902) 12, 31, 312, 321, 322 

Jasaitis Juozas (1930-2010) - pedagogas, 
literatūros tyrinėtojas, humanitarinių 
mokslų dr. 22 

Jasėnas Justas (g. 1982) - kun., visuom. 
veik., literatas poetas, publicistas 451, 
472 

Jasėnas Kazimieras (1867-1954) - kuni- 
gas (1890), prelatas, dailėtyrininkas, 
Visuotinės meno istorijos (3 t. 1923- 
1938) autorius, 1902-1944 - Lietuvių 
ir latvių vienybės draugijos pirminin- 
kas 10, 211, 212, 227, 450, 593, 595, 599, 
600, 602, 603, 608, 610, 615, 616 

Jasiūnas Antanas [Jacinevičius] (1910- 
1971) - poetas, dramaturgas 720 

Jaunius Kazimieras (1848-1908) - kun. 
(1875), kalbininkas; Žemaičių vysk. 
kun. sem. (1879-1892) ir Peterburgo 
dvas. akad. (1898-1906) prof. 28, 63, 
65, 67, 73, 82, 91, 298, 304, 305, 322, 
323, 453, 705 

Jazdauskis Konstantinas (1875-1949) - 
kun., Naujosios Žagarės parapijos kle- 
bonas 212 

Jėzus Kristus 64, 157, 183, 194, 222, 239, 268, 
313, 421, 434, 450, 462, 483, 507, 610, 637 

Jocaitis Viktoras (1895 —1976) - rašytojas, 
literatūros kritikas, žurnalistas, vertė- 
jas 755 

Jodelė Pranas (1871-1955) - žymiausias 
nepriklausomos L. chemikas, LU prof. 
ir rektorius (1928-1929) 11, 226 

Jogaila [Władysław II Jagiełło] (1348- 
1434) - Lietuvos didysis kunigaikštis 
(1377-1401), Lenkijos karalius (1386- 
1434) 633, 716 


Jokantas Kazimieras (1880-1942) — vals- 
tybės veik., pedagogas, gydytojas 284, 
556, 613 

Jokantienė Jadvyga [Žukauskaitė] (1888- 
1958) - mokytoja lituanistė, gyveno K. 
12, 284, 285 

Jokimas Jonas (1868-1932) - kun., Kamajų 
klebonas 444, 534 

Jokūbauskaitė Uršulė [jokūbaitė, Dau- 
kantiene] (1897-1980) - JAV lietuvių 
veik., žurnalistė, literatė; gimė Ur- 
činiškėje (Šilalės raj), vaikystėje su 
šeima pasitraukė į JAV, baigė Vusterio 
koledžą; Moterų dirvos, Aušrinės re- 
daktorė; paskelbė straipsnių, beletris- 
tikos, vertimų, susirašinėjo su Žemaite 
(1918-1921) 6, 10, 33, 118, 119, 120, 121, 
216 

Jokūbauskis Stanislovas (1880-1947) - 
kun. (1905), prelatas (1938), Žemaičių 
vysk. kun. sem. studentas ir dėstyto- 
jas, dirbo kapelionu ir literatūros mo- 
kytoju Riazanėje 10, 212 

Jomantas Vilius (1891-1960) - tapytojas, 
grafikas, tremtinys 651 

Jonas Auksaburnis, šv. (345-407) - kun., 
arkivysk., vienas žymiausių pamoksli- 
ninkų; minimas rugsėjo 13 d. 506 

Jonas Boskas, šv. [tikr. Giovanni Melchior 
Bosco] (1815-1888) - kun., kanonizuo- 
tas 1934 m., auklėtojų ir katalikų mo- 
kytoju ir jaunimo globéjas; minimas 
sausio 31 d. 212 

Jonas Kantietis, šv. [Jan Kanty] (1390- 
1473) - kun., kanonizuotas 1767 m.; 
minimas spalio 20 d., tą dieną Mair. 
švęsdavo savo gimtadienį 191, 195, 327, 
347, 407, 420, 422, 475, 506 

Jonas Krikštytojas, šv. - minimas birželio 
24 d. 363 

Jonas Nepomukas, šv. [Jan Hasyl z Po- 
muku] (1340-1393) - kun. (1380), ka- 
nonizuotas 1729 m.; Čekijos globėjas; 
minimas kovo 19 d. 347 

Jonuškaitė Vincė [Zauniené, Leskaitiené] 
(1901-1997) - dainininkė (mecosopra- 
nas) 603, 609, 709 

Jovaras [tikr. Jonas Krikščiūnas] (1880— 
1967) - poetas, knygnešys 304, 647 
Jucevičius Liudvikas Adomas (1813- 
1846) - žemaičių lietuviškojo sąjūdžio 
dalyvis, literatas ir kraštotyrininkas 
48 

Judas Iskariotas — vienas Jėzaus Kristaus 
mokinių, jį išdavęs 526 

Juknevičius Romualdas (1906-1963) - re- 
žisierius, aktorius 714 

Juozas - sklypininkas Mačiulių ūkyje 386 

Juozapas, šv. - Švč. Mergelės Marijos su- 
žadėtinis; minimas kovo 19 d. 13, 183 

Jurašaitytė-Janulaitienė Alena  (1893- 
1982) - dailininkė, nutapė Mair. por- 
tretą (1931) 615 

Jurgelionis Kleopas (1886-1963) - Lietuvos 
poetas, kritikas, vertėjas, žurnalistas 
380 

Jurgutienė Bronė [Barauskaitė] (1901-?) - 
mokytoja, mokėsi mokytojų sem. K., 
kur jai dėstė Mair.; dirbo Kvėdarnos, 
Tiūbinių ir kitose Šilalės apylinkėse 
mokyklose 13, 470 

Jurgutis Vladas (1885-1966) - kun., eko- 
nomistas; KKS, LU ir VU prof., L. ban- 
ko valdytojas (1922-1929); nacių kalin- 
tas Štuthofe 9, 35, 202, 203, 204, 361, 
368, 372, 374, 530, 538, 703, 704 

Jurskytė-Akstinienė Snieguolė Marija 
Ona (g. 1932) - Tallat-Kelpšienės- 
Jurskienės duktė; užrašė atsiminimų 
apie Mair.; gyvena JAV 659 

Juška Antanas (1920-2003) - nusipelnęs 
mokytojas, Raseinių miesto garbės 
pilietis, gyveno Betygaloje; paliko at- 
siminimų apie Mair. 12, 89, 287 

Juškienė Elena [Jurgaityté] (g. 1913) - pali- 
ko atsiminimų apie Mair. 13, 463 


K 


K. Baras — Barauskas Kazimieras 

Kačanauskas Aleksandras (1882-1959) — 
kompozitorius, vargonininkas, daini- 
ninkas (baritonas), chorvedys ir peda- 
gogas 249, 498, 553, 700 

Kairys Steponas [J. Kaminskas, tikr. Tu- 
masonis] (1879-1964) - inžinierius, 
prof., politikos ir visuom. veik., Nepri- 
klausomybės Akto signataras, Vyriau- 
siojo L. išlaisvinimo komiteto pirmi- 
ninkas 333 

Kalasauskas Tadas (1928-2001) - kuršė- 
niškis, vaikystėje pažadėjęs ir vėliau 
pastatęs paminklą Maironiui Tytuvė- 
nuose 573 

Kalasauskas Vytautas (1918-1998) - etno- 
grafas, paliko atsiminimų 572, 573 

Kaleba Beata (g. 1976) - lenkų mokslinin- 
kė, lietuvių-lenkų literatūrinių ryšių 
tyrinėtoja 18 

Kalėda Algis (g. 1952) - literatūrologas, 
prof., vertėjas 18, 132, 133, 134, 139, 143, 
146, 151, 154 

Kalnius Alfonsas (1907-1981) - mokyto- 
jas, kalbininkas, gyveno K., paliko at- 
siminimų apie Mair. 688 

Kalpokas Petras (1880-1945) - dailinin- 
kas, tapytojas, prof. 659, 665, 727 

Kaltenis Vytautas Vladislovas (1937- 
2016) - žurnalistas, istorikas, Prūsų L. 
kraštotyrininkas 582, 583 

Kamantauskas Viktoras (1899-1951) - kal- 
bininkas, vertėjas 625 

Kamantauskienė Irena (1904-?) - Ka- 
mantausko žmona 631 

Kanauka Vincas (1893-1968) - gydytojas 
chirurgas, medicinos dr.; 1944 m. pa- 
sitraukė į Vokietiją, 1949 m. į JAV 571 

Kant Immanuel (1724-1804) - Prūsijos fi- 
losofas, klasikinės vokiečių filosofijos 
pradininkas 212, 397 

Karas Jadvyga - Mair. atviruką 1928 m. pa- 
rašiusi Žvingių gyventoja 229, 230 

Karazija Petras (1897-?) - tarnautojas, gy- 
veno K., paliko atsiminimų apie Mair. 
474, 727 

Karevičius Pranciškus (1861-1945) - kun., 
marijonas, Žemaičių vysk. (1914-1926), 
vėliau arkivysk., gyveno Marijampolėje 
97, 108, 110, 116, 125, 196, 325, 365, 371, 
372, 374, 449, 608, 694, 761 

Karnavičius Jurgis (1884-1941) - lietuvių 
kompozitorius, pedagogas, prof. 718 


Karosas Antanas (1856-1947) - kun. (1883), 
vysk. (1907), teologas; nuo 1884 m. Že- 
maičių vysk. kun. sem. homiletikos ir 
lietuvių kalbos dėstytojas ir rektorius 
(1900-1907); nuo 1885 m. Žemaičių 
vysk. Paliulionio sekretorius; nuo 1896 
m. Žemaičių katedros kapitulos kanau- 
ninkas, paskutinis Seinų vysk. (1910- 
1920) 75, 110, 591 

Karuzinas — Charuzinas 

Kasakaitis Mykolas [Kazakaitis] (1876- 
1940) - kun. (1900), Ugionių klebonas 
(1906-1913 ir 1939-1940) 129 

Kasokaitis Rudolfas [Kazokaitis, Kasoka- 
tis] (1875-apie 1945) - Ragainės gyven- 
tojas 173 

Katelé Juozas (1884-1981) - muzikas, gy- 
veno K., paliko atsiminimų apie Mair. 
532, 533 

Katilius Viktoras (1910-1993) - rašytojas, 
vertėjas, prozininkas 49, 57 

Katinas Juozas [slvd. J. Rimbaudas] (1900- 
1985) - kun. (1925), dramaturgas, po- 
etas, politinis tremtinys (1948-1954); 
nuo 1936 m. K. arkikatedros bazilikos 
vikaras; slapyvardžiu paskelbė pjesių, 
poezijos, beletristikos, dramų 412 

Katulas [Gaius Valerius Catullus] (apie 
84-54 pr. Kr) - vienas žinomiausių 
Romos poetų 203 

Kaufmanas Piotras [Hórp bon-Kaydbman] 
(1857-1926) - rusų valstybės veik., se- 
natorius (1900), švietimo ministras 
(1906-1908) 77 

Kaupas Antanas (1870-1913) - kun. (1896), 
visuom. veik., spaudos darbuotojas, ra- 
šytojas, kritikas, Juliaus Kaupo (1920- 
1964) dėdė 34, 76 

Kaupas Julius (1890-1945) — visuom. veik., 
ilgametis L. banko direktorius 706 

Kaupienė Gedgaudaitė Emilija (1890- 
1945) - Juliaus Kaupo (1890-1945) žmo- 
na, rašytojo Juliaus Kaupo (1920-1964) 
motina 742 

Kazakevičius Konstantinas  (1886-po 
1940) - kun. (19u), Kaltinėnų vikaras, 
vėliau Bukonių administratorius 108 


Kazimieras, šv. (1458-1484) - LDK ir 
Lenkijos karalaitis; Lietuvos globėjas; 
kanonizuotas 1602 m.; minimas kovo 
4 d. 81, 82, 92, 98, 128, 294, 392, 420, 
427, 513, 648, 662, 682, 781 

Kazlauskas Kazimieras (1865-1950) - 
kun., Krekenavos, Deltuvos, Lapių 
klebonas; tautinio atgimimo veik., 
draudžiamos lietuviškos spaudos pla- 
tintojas, kalintas už lietuvišką veiklą, 
spaudos bendradarbis 107, 221-223, 
382, 384, 387-389, 399, 444, 445, 455, 
535, 579, 582, 583, 782 

Kazokaitis — Kasokaitis 

Keliuotis Juozas (1902-1983) - žurnalis- 
tas, Naujosios romuvos redaktorius 
(1931-1940), rašytojas, vertėjas, vienas 
didžiausių ir drąsiausių tarpukario in- 
telektualų, du kartus sovietų tremtas, 
likusį gyvenimą sektas saugumo 744, 
754, 756 

Kentra Jonas (1869-1942) - teisininkas, 
notaras, gyveno Palangoje; 1941 m. 
ištremtas į Krasnodaro kraštą 104, 153, 
154 

Keraitis Antanas (1879-1952) - kun. 
(1903), Šaukėnų vikaras, Duokiškio, 
Kamajų, Krinčino klebonas, švietėjas, 
parašė Krinčino parapijos istoriją u5 

Kerenskis Aleksandras [Anekcdnyp Ke- 
"penckub] (1881-1970) - Rusijos veik., 
Rusijos Laikinosios Vyriausybės mi- 
nistras pirmininkas (1917) 374 

Kerpauskis Juozapas (1843-1912) - K. kle- 
bonas, konsistorijos oficiolas 73 

Kerpé Petras (1889 - 1943) - teisininkas, 
dėstytojas, vidaus reikalų viceminist- 
ras, Štuthofo kalinys 229 

Kerpienė - advokato žmona 229 

Kęstutis (apie 1297-1382) - LDK submo- 
narchas (nuo 1337 ar 1345 iki 1381) ir 
L. didysis kunigaikštis (1381-1382) 172, 
345, 395, 492, 597, 623, 667, 696, 710, 
716, 763 

Kiaunė Alfonsas - mokytojas, ištremtas ir 
miręs Sibire, Kiaunės Broniaus brolis 


384 

Kiaunė Bronius (1902-1985) - mokytojas, 
gyveno K., Kiaunės Alfonso brolis, pa- 
liko atsiminimų apie Mair. 383 

Kiaunytė Agota — Marozienė 

Kiaunytė Marijona (1876-1952) - valstietė, 
daraktorė, lietuviškos spaudos platin- 
toja 384, 385 

Kipp Johann Gerard [Kipas Jonas] (1884- 
1958) - vokiečių kun., (1923-1941), 
pirmasis jėzuitų namų vyresnysis, 
dirbo Lietuvoje (1923-1941), nuo 1923 
m. pirmas K. įsikūrusių jėzuitų namų 
vyresnysis, provincijolas (1930-1936), 
vienas K. jėzuitų gimnazijos kūrėjų 
562-570 

Kirša Faustas (1891-1964) - poetas, publi- 
cistas, redaktorius; 1944 m. pasitraukė 
į Vokietiją; Laisvės varpo, Vagų ir kt. 
redaktorius; 1949 m. pasitraukė į JAV, 
buvo aktyvus visuom. veik. 15, 615, 
657, 658, 681, 731, 756 

Kiškis Stanislovas (1900-1995) - kun. 
(1924), Kaišiadorių katedros kanau- 
ninkas, popiežiaus garbės prelatas, 
rašytojas, tremtinys 521, 523, 525, 526 

Kiurienė Barbora (1897-1969) - Kreke- 
navos gyventoja, palikusi atsiminimų 
apie Mair. 13, 387, 391 

Kybelis Kazimieras [Kibelis] (1868- 
1902) - kun. teologijos magistras, 
lietuvių tautinio atgimimo ugdytojas, 
lietuviškos spaudos platinimo organi- 
zatorius, knygnešys 32 

Kymantaitė-Čiurlionienė Sofija (1886- 
1958) - rašytoja, literatūrologė, Čiurlio- 
nio žmona 13, 36, 380, 381, 633, 670, 714 

Klau Aglaja (apie 1885-?) - dainininkė, 
pedagogė, dėstė K., po Antrojo pasau- 
linio karo - Vilniaus valstybinėje kon- 
servatorijoje 625 

Kleist Ewald Christian von (1715-1759) - 
vokiečių poetas ir Prūsijos karininkas; 
jo hegzametru parašyta poema Pava- 
saris (1749) galėjo turėti įtakos Done- 
laičiui 686 

Klevinskas - Raseinių apylinkių dvarinin- 
kas, lenkomanas 272 

Klevinskas Povilas (g. 1906) - žemės ūkio 
darbuotojas, gyveno Raseiniuose 12, 
286 

Klimas Adolfas (1889-1985) - žurnalistas, 
visuom. veik.; parašė mokyklinių va- 
dovėlių 167 

Klimas Petras (1891-1969) - diplomatas, 
istorikas, Nepriklausomybės Akto si- 
gnataras, LU dėstytojas (1920-1923), 
ambasadorius, užsienio reikalų minis- 
tras, Sibiro tremtinys (1945-1954) 109 

Klopotowski Boleslaw Hieronim (1848- 
1903) - kun. (1872), vysk. (1897); nuo 
1877 m. Peterburgo dvas. akad. prof., 
nuo 1884 m. inspektorius, nuo 1897 m. 
rektorius; publicistas ir vadovėlių au- 
torius; nuo 1901 m. Mogiliavo arki- 
vysk. 62. 297 

Kluczyński Wincenty [Kliučinskis Vin- 
centas] (1847-1917) - kun. (1871), 
vysk., Vilniaus katedros prelatas, Vil- 
niaus kun. sem. prof. ir inspektorius; 
1910-1914 m. Mogiliavo arkivysk. 75 

Kniūkšta Antanas (1892-1983) - spaudos 
darbuotojas, knygų leidėjas, „Sakalo“ 
spaustuvės įkūrėjas, pradėjęs verslą 
Mair. namuose; 1944 m. sovietų suim- 
tas, kalintas Vorkutoje; 1958 m. grįžo, 
iki 1971 m. dirbo MLLM 15, 38, 270, 
644 

Konfucijus (551-479 pr. Kr.) - kinų filoso- 
fas 9o 

Korsakas Kostas [slvd. Jonas Radžvilas] 
(1909-1986) - kairiųjų kritikas, ka- 
lintas (1928-1930), almanacho Trečias 
frontas ideologas, sovietmečiu tapo 
marksistinio literatūros mokslo auto- 
ritetu, Literatūros ir kalbos instituto 
direktorius (1946-1984), mokslų dr., 
akademikas, prof. 22, 34, 731, 732, 746 

Kovalevskis Pavelas [Hasen KoBaneB- 
ciui] (1843-1903) - rusų tapytojas 182 

Kraniauskas Aleksandras (1871-?) - Kre- 
kenavos dvarininkas, Vilniaus konfe- 
rencijos dalyvis (1917) 547 

Krėvė-Mickevičius Vincas (1882-1954) - 
prozininkas, dramaturgas, lietuvių 


literatūros klasikas, prof, politikos 
veik.; 1944 m. pasitraukė į Vakarus u, 
239, 380, 515, 684, 719, 731 

Kriaučiūnas Petras (1864-1916) - garsus pe- 
dagogas, kultūrininkas, Marijampolės 
gimnazijos mokytojas (1906-1914) 73 

Krikščiūnas Viktorinas - kelto per Nevėžį 
savininkas 389 
(1919), ilgametis Kamajų klebonas 362 

Kriškijonas Pranciškus Ksaveras (1845- 
1928) - sulenkėjęs latvis, Mintaujos 
klebonas ir dekanas, nuo 1896 m. dės- 
tė Žemaičių vysk. kun. sem.; priešiš- 
kas lietuvybei, unijinių pažiūrų veik. 
60, 61 

Krištopaitė Danutė (1929-2014) - tauto- 
sakininkė, vertėja 

Krištopaitytė  Maćiuliene Petronėlė 

Krupavičius Mykolas (1885-1970) - kun. 
(1914), prelatas, politikas, žemės ūkio 
ministras; 1942 m. suimtas gestapo, 
vėliau pasitraukė į JAV; Vyriausiojo 
L. išlaisvinimo komiteto pirmininkas 
(1945-1955) 38, 491, 591, 703 

Kubertavičienė Antanina [Vainiūnaitė] 
(1896-1973) - aktorė, Kubertavičiaus 
žmona 16, 235, 498, 613, 626, 629, 630, 
631, 721, 723 

Kubertavičius Petras (1897-1964) - akto- 
rius, vaidinęs ir Mair. dramų persona- 
žus 597, 623, 626, 627, 629, 667, 696, 
698, 714, 716, 721, 723 

Kubilinskaité Teresé (1879-1926) - peda- 
gogė, visuom. veik., Mair. namuose 
veikusios L. katalikių moterų draugijos 
narė, laikraščio Lietuvaitė redaktorė 

Kudirka Jonas (1871-1941) - Kudirkos Vin- 
co pusbrolis 687 

Kudirka Stasys (1904-1976) - gydytojas, 
chirurgas, ilgametis Alytaus apskrities 
ligoninės vadovas 571 

Kudirka Vincas (1858-1899) - gydytojas, 
rašytojas, kritikas, vertėjas, Varpo re- 
daktorius, L. himno autorius 163, 294, 
428, 513, 554, 647, 687, 692, 748 

Kukta Juozapas (1873-1942) - kun. 


(1899), kanauninkas (1917), vysk. 
(1926), švietėjas, visuom. veik., vienas 
Vilniaus žinių organizatorių (1904- 
1909) 166, 433, 745 

Kukta Martynas (1875-1956) - spaustuvi- 
ninkas, leidėjas 48 

Kulikauskas Juozas (1907-1970) - MLLM 
direktorius (1951-1970) 353 

Kulviecaitė Johana [Kulvietaité] - Bu- 
driko Juozapo šeimininkė, mokytoja 
206-208, 540 

Kuodis Rapolas (1893-1975) - kun., ka- 
nauninkas, prelatas; Telšių kurijoje 
kancleris, Telšių vysk. oficiolas, Že- 
maičių Naumiesčio klebonas (1945- 
1975) 12, 289 

Kupstas Aleksandras Vytautas (1898- 
1964) - teatro aktorius, režisierius 714, 
716 

Kuraitis Pranas (1883-1964) — kun., pre- 
latas, filosofas neotomistas, filosofijos 
istorikas, prof. 317, 684 

Kurmauskaitė Antanina — Požėrienė An- 
tanina 

Kurmauskaitė Ona — Mačiulienė Ona 

Kurmytė-Mazurkevičienė Ona (1901 
1952) ~ dramos aktorė 667, 721 

Kuzma Vladas (1892-1942) - chirurgas, 
pedagogas, prof. 283, 571, 572, 621, 
628, 629, 687, 705, 726 

Kuzmickienė Teresė (1917-2005) - visuom. 
veik., Kuzmickio Zigmo žmona 679 

Kuzmickis Jonas [slvd. Gailius] (1913- 
1982) - kun. pedagogas, teologas, 
rašytojas, publicistas, pasitraukė į JAV 
13, 434, 441 

Kuzmickis Zigmas (1898-1976) - litera- 
tūros ir kalbos tyrinėtojas, pedagogas; 
paliko atsiminimų apie žymius žmones 
15, 678 

Kvedaraitė — Mykolaitienė Emilija 


L 


Labanauskaitė Antosė - Bernotų gyven- 
toja, tarnavusi pas Mačiulius 481 
Labanauskas Ignas (1885-1946) - kun. 

(1908), Peterburgo dvas. akad. Stu- 
dentas 316, 317 

Lajauskas Matas (1872-1941) - kun. 
(1897), ilgametis Molėtų klebonas 461 

Landsbergis-Zemkalnis Gabrielius (1852- 
1916) - dramaturgas, publicistas, tea- 
tro veik. 582 

Lapė Alfonsas (1908-1984) - kun., gyveno 
K.; paliko atsiminimų apie Mair. 13, 37, 
416 

Latvėnas Jurgis (1894-1959) - kun., KKS 
studentas; dirbo Šiaulių apylinkėse 392 

Laucius Juozas [Laučius] (1893-1985) - K. 
dramos aktorius 15, 714, 716, 721, 722 

Lauriūnas Jonas (1924-1991) - kun, (1954), 
jėzuitas, švietėjas, vertėjas 570 

Laus Bronisław [Liausas Bronislovas] 
(187231941) - kun., Žemaičių vysk. kun. 
sem. prof. (1896-1920); Steigiamojo 
Seimo narys, atstovavęs L. lenkams 316 

Lavcevičius Leonas (1895-1981) - kun. 7, 
158 

Lazdauskienė Janina Aldona - užrašė at- 
siminimų apie Mair. 547 

Ledóchowski Włodzimierz [Leduchovs- 
kis Vladimiras] (1866-1942) - kun., jė- 
zuitas, kilęs iš lenkų aristokratų, nuo 
1915 m. jėzuitų generolas 159 

Lehmkuhl August (1834-1918) - kun., jè- 
zuitas, moralinės teologijos specialis- 
tas, autorius knygos Theologia Moralis 
(1883), šią knygą vertino Mair. 319 

Leinweber Anton Robert (1845-1921) - vo- 
kiečių tapytojas, iliustruotojas 222 

Lekas Vincas [Liakas] (1896-?) - Raseinių 
apskrities gyventojas, paliko atsimini- 
mų apie Mair. 12, 281-283 

Leonas XIII (tikr. Vincenzo Gioacchino 
Raffaele Luigi, 1810-1903) - Romos 
popiežius, garsus savo reformatoriška 
enciklika ,Rerum novarum" (1891), 
kuri atvėrė kelią katalikų Bažnyčios 
modernizacijai 64, 298, 300 

Leonas Petras (1864-1938) - L. teisinin- 
kas, advokatas, teisės prof., visuom. 
ir politikos veik., pirmasis teisingumo 
ministras 633, 658 

Lermontov Michail (1814-1841) - rusų 
poetas romantikas 160, 615, 696 

Leskaitienė — Jonuškaitė 

Lessing Gotthold Ephraim (1729-1781) - 
vokiečių dramaturgas, literatūros ir 
dramaturgijos kritikas, teoretikas, fi- 
losofas 686, 687 

Leškevičius Mykolas (1877-1932) - smui- 
kininkas, mėgėjų teatro aktorius, reži- 
sierius 549 

Lėvanas Aleksandras (1905-1978) - KU 
Teologijos-filosofijos fakulteto dėsty- 
tojas 438, 447 

Liausas — Laus 

Liepas Stasys (1910-2001) - operos solistas 
700 

Liepinis-Byras Augustinas (1896-1977) - 
kun.(1921), garbės kanauninkas, spau- 
dos darbuotojas 13, 392 

Liesis Bronius (1886-1942) — vargoninin- 
kas, pedagogas, Ramygalos ir Jurbarko 
mokyklu direktorius, tremtinys; sünüs 
dvyniai dalyvavo pasipriešinime 579 

Lietuvninkaité Aldona  [Andreniene] 
(1912-2004) - K. operos orkestro 
smuikininkė, garsaus tenoro Abdono 
Lietuvninko sesuo 700 

Likerauskas Apolinaras (1895-1984) - 
muzikas švietėjas, dainininkas, chorų 
vadovas 515 

Lileikis Vytoldas (1915-1941) - Telšių ligo- 
ninės tarnautojas, Šaulių sąjungos ir 
jaunalietuvių organizacijos narys 574 

Lindė-Dobilas Julijonas (1872-1934) - 
kun. (1898), rašytojas, pedagogas 578 

Linkevičius Mykolas (1909-1941) - po- 
etas; buvo įstojęs kun. sem.; vėliau 
studijavo VDU literatūrą; mokytojavo; 
rašė 423, 680 

Lipčienė Kotryna [Mačiulytė] (1870-1929) - 
Mair. sesuo; Lipčiaus Juozo žmona; Lip- 
čių Stasio ir Algirdo motina 8, 37, 174, 
176, 246, 248-250, 252-253, 255-262. 
269, 271, 275, 276, 279-280, 282, 480- 
482, 489, 491, 500, 509, 511. 283, 649 

Lipčienė Marija Leokadija [Marcinkevi- 
čiūtė] (1898-1970) - Valstybės teatro 


K. operos (1927-1948), Muzikinės ko- 
medijos teatro K. solistė, Lipčiaus Mi- 
kalojaus žmona; Narbutienės Aldonos 
ir Lipčiūtės Jūratės motina 8, 184, 185, 
510 

Lipčiukai 275-277, 280 

Lipčius Algirdas (1907-1995) - agronomas, 
Lipčių Kotrynos ir Juozo sūnus; Mair. 
leistas į mokslus; studijavo Dotnuvos 
žemės ūkio technikume (1922-1926) 8, 
It, 182, 183, 250, 254, 276, 280, 507, 511 

Lipčius Juozas (1869-1948) - Mair. sesers 
Lipčienės Kotrynos vyras; Lipčių Sta- 
sio ir Algirdo tėvas 253, 262, 276,280, 
481 

Lipčius Mikalojus (1894-1941) - Mair. sü- 
nėnas, gyvenęs jo namuose. L. kariuo- 
menės savanoris, vidaus reikalų vice- 
ministras (1923-1924), Finansų minis- 
terijos departamento direktorius; 1940 
m. sovietų suimtas, išvežtas į Pečioros 
lagerius, ten žuvo 6, 8, 115, 175, 178, 184, 
185, 188, 253, 254, 257, 482, 507, 510 

Lipčius Stasys (1904-1981) - Lipčių Ko- 
trynos ir Juozo sūnus, Mair. leistas į 
mokslus ir gyvenęs jo namuose 8, 175, 
177-181, 254, 264, 276,280, 498, 501, 
507, 511, 583 

Lipčiūtė Aldona — Narbutienė 

Lipčiūtė Birutė - trijų metukų mirusi Lip- 
čių dukra 481, 482, 486 

Lipčiūtė Danutė — Augienė 

Lipčiūtė Elena — Babonienė 

Lipčiūtė Julija > Gečienė 

Lipčiūtė Teklė — Grinienė 

Lipstokienė — Duobaitė 

Liubeckaitė-Pečkaitienė Laimutė (g. 1976) — 
redaktorė, publicistė 584 

Liulevičius Vincentas (1902-1989) - peda- 
gogas, istorikas, Žemaičių vysk. kun. 
sem. studentas (1922-1924), kun. Ne- 
tapo 522 

Lomanaitė Emilija (1899-?) Lomano Mi- 
kalojaus sesuo, Lomano Juozo šeimi- 
ninkė 634 

Lomanas Juozas (1899-1959) - kun., teo- 
logas, filosofas; dirbo Žarėnuose 634 


Lomanas Mikalojus (1907-1993) - tarnau- 
tojas, dirbo pašte 15, 634 

Lotužys Antanas (1913-1997) - Biržų kraš- 
to gyventojas, paliko atsiminimų 15, 
574, 575 

Ložinskis Juozapas (1858-1909) - knygne- 
šys, įrašytas Knygnešių sienelėje 292, 
293 

Lubickas Antanas [Viktoras Pravdinas] 
(1886-1940) - teatro kritikas, Zurna- 
listas 603, 609 

Lukoševičius Donatas Stasys (1935-2015) - 
dailininkas, skulptorius, pedagogas; su- 
kūrė biustą Maironiui Tytuvėnuose 573 


M 


Maciejauskas Julius (1868-1947) - kun., 
prelatas, visuom. veik. 599 

Macijauskienė Marija (g. 1930) - poetė, 
prozininkė, MLLM direktorė (1970- 
1981) 23, 31, 47, 50, 653 

Maciūnas Vincas (1909-2003) - literatū- 
rologas, filologijos dr.; 1932 m. baigė 
VDU, dėstė VDU ir VU, nuo 1942 m. 
VU bibliotekos direktorius; 1944 m. 
pasitraukė į Vakarus, nuo 1946 m. Pa- 
baltijo universitete Hamburge dėstė 
lietuvių literatūrą, nuo 1949 m. gyve- 
no Filadelfijoje, dirbo Pensilvanijos 
universiteto bibliotekoje 119-121 

Mackevičiūtė Vilhelmina [Matulaitiene] 
(1867-1967) - Matulaičio Stasio žmona 
747 

Maculevičius Konstantinas Lvovičius 
(1841-1906) - kun., Mogiliavo prelatas, 
Carskoje Selo Jono Krikštytojo parapi- 
jos administratorius 64 

Mačiokienė Juzė (1903-2000) - K. tarnau- 
toja 14, 516 

Mačiulienė Ona [Kurmauskaite] (1837- 
1886) - Mair. motina 244, 256, 281 

Mačiulienė Petronėlė  [Kriśtopaityte] 
(1802-1852) - Mair. senelė, Mačiulio 
Adomo žmona 243 

Mačiulis Adomas (1795-1852) - Mair. se- 
nelis 243 

Mačiulis Aleksandras (1826-1893) - Mair. 
tėvas 243, 248, 251-252, 255, 274 

Mačiulis Aleksandras (1858-1859) - Mair. 
brolis 245 

Mačiulytė Kotryna — Lipčienė Kotryna 

Mačiulytė Marcelė (1864-1958) - Mair. se- 
Suo, nuo 1910 m. gyveno kartu su Mai- 
roniu K. ir šeimininkavo jo namuose; 
palíko atsiminimu apie Mair. 6-9, 13, 
14, 21, 33, 36-38, 112, 113, 122, 174, 180, 
181, 187, 188, 199, 200, 205-207, 219, 
222, 225, 234, 243, 244, 247, 248, 252, 
254, 255, 257, 258, 262-264, 266-268, 
270, 271, 275, 277, 280, 281, 303, 333, 
382, 414, 416, 421, 438, 475, 477, 478, 
482-492, 494, 498-502, 504, 505, 507- 
510, 515, 527, 528, 542 

Mačiulytė Pranciška (1859-1942) - Mair. 
vyriausioji sesuo, mirusi tremtyje 36, 
247, 262, 269, 270, 273, 275, 481, 489, 
490 

Maeterlinck Maurice (1862-1949) - belgų 
poetas, dramaturgas, Nobelio premi- 
jos laureatas 715 

Maironis [tikr. Jonas Mačiulis, Maciule- 
vičius, slvd. Stanislovas Zanavykas, 
Halina z Polągi, St. Garnys] passim 

Makrickas Kazimieras (1904- po 1980) - 
pedagogas, Mair. mokinys sem., Šiau- 
lių Didždvario mokyklos (gimnazijos) 
direktorius (1944 —1951) 577 

Malakauskaitė — Edelienė 

Malakauskis Petras (1889-1948) - kun. 
prelatas, Plateliuose įsteigė slaptą jau- 
nimo organizaciją „Saulutė“ 505 

Maliauskas Antanas [Maliauskis] (1877- 
1941) - kun. (1900), filosofijos (1911), 
politikos mokslu (1912) dr, spaudos 
bendradarbis, vienas Zurnalistikos pra- 
dininkų; VDU Sociologijos katedros 
vedėjas (1922-1931) 94 

Marcinkevičiūtė Marija Leokadija — Lip- 
čienė Marija Leokadija 

Marcinkevičiūtė-Butkienė Ona (1900- 
1983) - pedagogė 15, 581 

Marcinkus Jonas [Tauronis] (1905 31971) - 
kun., rašytojas, tremtinys 124, 187, 577 

Marcinkus  Soteras [Marcinkevičius] 
(1902-1920) - L. savanoris, Mair. sū- 
nėno Lipčiaus Mikalojaus svainis 510 

Margalis — Šnapštys-Margalis 

Markonis Stasys (1902-1973) - ateizmo 
propaguotojas, LTSR ateizmo muzie- 
jaus direktorius (1961-1971); atsisakė 
kunigystės 13, 401, 406 

Maroniez Georges (1865-1933) - prancū- 
zų tapytojas 204 

Marozienė Agota [Kiaunyté] - gyveno 
Krekenavos apylinkėse,  Kiaunytės 
Marijonos sesuo, iš jos išmokusi mo- 
kytojavimo 384 

Martinaitis Matas (1907-1996) - geodezi- 
ninkas, gyveno K. 16, 737 

Masionytė Adelė (1904-?) - gyveno Duse- 
tose, namų šeimininkė 14, 504 

Mateika Janas (1838-1893) - lenkų ro- 
mantizmo tapytojas; jo paveikslo 
„Žalgirio mūšis“ kopija buvo Mair. 
namuose 447 

Matulaitis Jurgis [Matulevičius] (1871- 
1927) - kun., marijonas, Mair. studen- 
tas Peterburgo dvas. akad., nuo 1911 
m. marijonų generolas; Vilniaus vysk. 
(1918-1925), arkivysk. (1925-1927), lie- 
tuvybės propaguotojas; 1987 m. pa- 
skelbtas palaimintuoju 7, 34, 110, 157, 
620 

Matulaitis Stasys [slvd. N.] (1866-1956) - 
gydytojas, istorikas, rašytojas, social- 
demokratų veik.; vėliau palinko prie 
bolševikų, nuo 1927 m. gyveno Mins- 
ke, kalintas lageryje (1937-1945), grį- 
žęs į Lietuvą iki 1948 m. dirbo Istorijos 
institute; 1895 m. Varpe išspausdino 
kritišką Mair. poemos Tarp skausmų į 
garbę recenziją 41, 294, 746-748 

Matulaitis Vincas (1862-1935) - visuom. 
veik., Petrapilio lietuvių labdaros drau- 
gijos pirmininkas (1895-1917), dirbo 
Peterburgo banke, vėliau L. Valstybės 
kontrolierius 74, 312, 319, 746 

Matulionis Povilas (1860-1932) — miš- 
kininkas, literatas; dirbo Peterburgo 
miškų institute (1898-1907) 83 


Matulis Jeronimas (1909-?) - kun., vėliau 
nukunigėjo 446 

Matulis Jonas (1904-1967) - kun. (1931), 
politinis kalinys (1946-1951) 395, 396 

Mauderode Otto von (1852-1909) - 
spaustuvininkas, leidéjas 27, 388 

Mauclere Jean (1887-1951) - prancūzų 
rašytojas, lankęsis Mair, pobüvyje 706 

Maupassant Guy de (1850-1893) - pran- 
cūzų rašytojas, įžymus novelių kūrė- 
jas, romanų autorius 419 

Mažeika Juozas (1907-1976) — operos so- 
listas 700 

Mažrimaitė Elena [Dirsienė] (1914-1993) - 
dainininkė (sopranas), pedagogė 625, 
700 

Mažukėlienė Regina (g. 1953) - MLLM 
darbuotoja, lituanistė, rašiusi apie 
Mair. spaudoje 18, 23, 125, 572 

Mažvydas Martynas [Vaitkiinas] (apie 
1520-1563) - rašytojas, pirmosios liet. 
knygos autorius 666 

Medekšaitė-Paškevičienė Stanislava [Bi- 
levičiūtė, Stankevičiūtė] (1846-1933) - 
iš LDK didikų kilusi žemaičių bajorė, 
prozininkė, publicistė, aušrininkė, 
tautosakos rinkėja; lietuvių ir lenkų 
kalbomis parašė keletą istorinių apy- 
sakų; į lenkų kalbą yra vertusi Mair. 
eilių, užrašinėjo pasakas ir siuntė Ba- 
sanavičiui; už dalyvavimą lietuvių tau- 
tiniame atgimime 1932 m. apdovanota 
Gedimino ordinu 5, 32, 53, 57 

Memėnas Kazys (1904-1965) - pedago- 
gas, architektas 445 

Merčaitis Juozas (1899-1959) - teatro dar- 
buotojas, sufleris, aktorius 716 

Merkelis Aleksandras (1907-1994) - lite- 
ratūrologas, rašytojas, žurnalistas, vi- 
suom. veik. 508 

Merkelis Morkus [Morkelis] (1893-1957) - 
kun. (1916), seminarijos prof, nuo 
1922 m. prefektas; dėstė filosofines 
disciplinas, po Mair. mirties - ir visuo- 
tine literatüra 741 

Merry del Val y de Zulueta Rafael (1865- 
1930) - ispanų kun., kardinolas, tarna- 


vęs popiežiaus kanceliarijoje ir padė- 
jęs Pijui X tapti popiežiumi 1903 m.; 
paskelbtas Dievo tarnu 80 

Meterlinkas — Maeterlinck 

Michalkevičius Kazimieras (1865-1941) - 
kun. 1888 m., Vilniaus vysk. admini- 
stratorius (1908-1918), nuo 1923 m. 
pavysk. 97 

Mickevičius Adomas Bernardas [Adam 
Bernard Mickiewicz] (1798-1855) - 
Lenkijos ir L. nacionalinis poetas, 
romantizmo atstovas; gyveno ir mo- 
kytojavo K. (1819-1823) 160, 161, 353, 
419, 428, 530, 615,0 658, 660, 662, 684, 
696, 730 

Mieleška Vincentas [Mileśka, Milieśka] 
(1893-1963) - kun. politikos ir vi- 
suom. veik. 505, 538, 626 

Mikelaitis Gediminas (g. 1959) - literatū- 
rologas 4, 18 

Mikuckis Juozas (1891-1970) - poetas, L. 
karininkas, sovietinis KGB agentas, 
gyvenęs JAV 1968 m. grįžo į Lietuvą 15, 
647, 651, 652 

Milčienė Agota [Sabaliauskaitė] - Kara- 
liaučiaus u-to studentė 213 

Miliūtė Emilija - studentė 544 

Milukas Antanas (1871-1943) - JAV lietuvių 
kunigas, visuomenės veikėjas, spaudos 
darbuotojas, publicistas, kritikas no 

Mironas Vladas (1880-1953) - kun. (1904), 
Nepriklausomybės Akto signataras, 
ministras pirmininkas (1938-1939), 
L. kariuomenės kapelionas, politinis 
kalinys 714 

Mirskis Pranciškus (1878-1944) - kun. 
(1908), Vertimų (Jurbarko raj.) klebo- 


nas 440 
Miškinis Antanas (1905-1983) - poetas, 
vertėjas, prozininkas, publicistas, 


tremtinys; 1959 m. atliko viešą atgai- 
lą,1964 m. priimtas į LSSR rašytojų 
sąjungą 16, 38, 751 

Mykolaitienė Emilija [Kvedaraitė] (1901- 
1983) - Mykolaičio-Putino žmona 
626 

Mykolaitis-Putinas Vincas (1892-1967) - 


785 


atsisakė kunigystės, filosofijos dr., ra- 
šytojas klasikas, literatūros teoretikas, 
istorikas 16, 41, 345, 403, 440, 555, 556, 
595, 606, 613, 615, 626, 679, 681, 684, 
696, 748, 751, 755 

Montvydas Antanas [Montvidas] (1886- 
1966) - literatas, nuo 1907 m. gyveno 
JAV; pirmasis Laisvės (1911-1986) re- 
daktorius 61 

Mopasanas — Maupassant 

Mosolovas Aleksandras [Anekcanuap Hu- 
KOJIAEBHU Mocono8B] (1844-1904) - ru- 
sų politikos ir visuom. veik., du kartus 
(1877-1882 ir 1894-1903) vadovavęs Ki- 
tatikių dvasinių reikalų departamentui 
69 

Muravjovas Michailas [Muxaun MypaBs- 
ës] (1796-1866) - carinės Rusijos vals- 
tybės veik., rusų armijos generolas, 
malšinęs 1863 m. sukilimą, Vilniaus 
generalgubernatorius (1863-1865) 328 

Musnickis Povilas (1898-1970) - aktorius, 
dirbo K., Šiauliuose 716 


N 


Nagevičius Vladas [Nagius-Nagevičius] 
(1880-1954) - gydytojas, archeologas, 
Vytauto Didžiojo karo muziejaus įkū- 
rėjas, politikos ir visuom. veik., gene- 
rolas 336 

Naginskas Stasys (1891-1955) - pedago- 
gas, poetas, kritikas, vertėjas; rašė 
straipsnius apie Čiurlionio kūrybą, 
pirmasis į lietuvių kalbą išvertė Jurgio 
Baltrušaičio eilėraščius 446 

Nakutyté-Serniene Janina (1910-1974) - 
pedagoge, Tumo sesers Marijonos Na- 
kutienés anüké 14, 524, 526 

Namajūnas Jonas - gyveno Dusetose, tar- 
navo sargu pas Mair. 504, 506 

Narbutienė Aldona [Lipčiūtė] (1921- 
1987) - Lipčių Mikalojaus ir Marijos 
Leokadijos dukra 184 

Naujalis Juozas (1869-1934) - vargoninin- 
kas, kompozitorius, pedagogas ir cho- 
ro dirigentas 40, 249, 309, 339, 340, 

498, 515, 590, 591, 609, 640, 652-655, 
659, 738 

Nausėdienė Antanina (1892-1969) - JAV 
lietuvių visuom. veik., Moterų katali- 
kių sąjungos steigėja; 1918 m. su dele- 
gacija lankėsi pas Amerikos prezidentą 
palaikyti L. nepriklausomybę; 1934 m. 
apdovanota Gedimino IV laipsnio ordi- 
DU 9, 192-194 

Navickai [Novickiai, Nowicki] - Žemaiti- 
jos bajorai 244, 251, 285, 649 

Navickaitė, Novickytė Teklė  Dambra- 
vičienė Teklė 

Navickaitė Regina - bajorų Navickų duk- 
ra, mokiusi Lipčių vaikus 258 

Navickaitė, Novickytė Julija —Šalkaus- 
kienė Julija (Navickaitė) 

Nemanis Petras - mokytojas, gyveno Ra- 
mygaloje 579 

Nesselmann Georg Heinrich Ferdinand 
(181-1881) - vokiečių filologas, bal- 
tistas, Karaliaučiaus universiteto prof. 
687 

Newman John Henry [Neumanas] (1801- 
1890) - anglikonu kun., 1845 m. atsi- 
vertes j katalikybe ir tapes kardinolu 
(1879), vienas katalikiškojo universiteto 
Airijoje įkūrėjų 538 

Nėris Salomėja [tikr. Bačinskaitė-Bučie- 
nė] (1904-1945) - poetė neoromantikė 
672 

Niedziatkowski Karol Antoni [Niedzi- 
alkovskis, Niedzialkauskas Karolis] 
(1846-1911) - kun., vysk. (1901), laiki- 
nai éjo Peterburgo dvas. seminarijos 
rektoriaus pareigas (1897-1901), Mogi- 
liavo arkivysk. administratorius, nuo 
1901 m. Zitomyro kun. sem. rektorius 
64 

Niemis Augustas Robertas (1869-1931) - 
suomių ir lietuvių tautosakininkas, 
nuo 1923 m. LU garbės dr. 503 

Nikolajus II [caras] [tikr PomaHoB 
Hukonań  AnekcangpoBKų| (1868— 
1918) - Rusijos imperijos caras (1894— 
1917) 62, 64, 374, 393 

Norkutė Julija (g. 1925) - muziejininkė, 


Simono Stanevičiaus tėviškės puose- 
lėtoja 786 

Novelskis Bronislovas (1905-1991) - kun. 
(1931), vikaras-kapelionas Molėtų vi- 
durinéje mokykloje, Bagaslaviškio 
bažnyčios, vėliau Salų bažnyčios admi- 
nistratorius, Alytaus klebonas 13, 406 

Novickiai, Nowicki — Navickai 

Novickienė A. - laiško Mair. autorė 13, 406 


O 


Oginskis Mykolas Mikalojus Severinas 
Markas (1849-1902) - kunigaikštis, 
visuom. veik., pritaręs lietuvių tauti- 
niam judėjimui, mecenatas, kolekci- 
onierius, muzikos mokyklos įkūrėjas, 
paskutinis Plungės dvaro savininkas 
30, 99, 101, 103, 132, 136, 140, 144, 145, 
146, 148, 149, 151, 298 

Oleka Petras (1895-1975) - dainininkas 
(bosas), režisierius, pedagogas 609 

Oleka Kazimieras (1880-1971) - teisinin- 
kas, vidaus reikalų ministras 164 

Oleka-Žilinskas Andrius (1893-1948) — re- 
žisierius, aktorius, pedagogas 719 

Olšauskas Konstantinas [Kostas Olšaus- 
kis, Alšauskas] (1867-1933) - kun., 
knygnešys, diplomatas, politikos ir vi- 
suom. veik., vienas Šv. Kazimiero drau- 
gijos (1906-1940) ir „Saulės“ draugijos 
(1906-1940) steigėjų, ilgametis vadovas 
9, 77, 196, 197, 505, 609 


P 


Pacai - lietuvių kilmės LDK didikų gi- 
minė; šalia Sapiegų, XV-XVII a. buvo 
galingiausi Lietuvoje; pastatė, be kitų, 
Vilniaus Šv. apaštalų Petro ir Povilo 
bažnyčią, Pažaislio vienuolyną, rūmus 
K., kuriuos 1909 m. įsigijo Mair. 327, 
328, 437, 650, 682 

Pacevičius Pranciškus (1862-1927) - kun., 
prelatas, Šilalės klebonas (1895-1919), 
Batakų dekanas; dėstė Žemaičių vysk. 
kun. sem., buvo inspektorius 70, 212, 


355 


Pakalniškis Kazimieras [slvd. Dėdė An- 
tanazas] (1866-1933) — kun. (1889), 
rašytojas, publicistas, redaktorius, 
vienas Žemaičių ir Lietuvos apžvalgos 
(1890-1896) steigėjų 12, 36, 291, 294 

Paleckis Justas (1899-1980) - žurnalistas 
ir politikas 720 

Paliulionis Mečislovas Leonardas (1834- 
1908) - Žemaičių vysk. (1883); rūpino- 
si liet. spaudos grąžinimu 28, 60, 66, 
77, 79, 127, 248, 291, 454, 591, 601, 608, 
773, 794 

Palkevičiūtė Eidrigeviečienė Ona (apie 
1840-apie 1935) - Mair. auklė 463 

Palmieri Aurelio [Polmierius] (1870- 
1926) - italų kun., katalikiškos spau- 
dos darbuotojas, palankus lietuviams 
78, 81 

Paltarokaitė — Šalkauskienė Julija (Pal- 
tarokaitė) 

Paltarokas Kazimieras (1875-1958) - kun. 
(1902), vysk. (1926); nuo 191 m. dėstė 
Žemaičių vysk. kun. sem., vėliau LU 
Teologijos-filosofijos fakultete (1922- 
1926); pirmasis Panevćżio vysk., pasta- 
tė Panevėžio katedrą 9, 12, 36, 37, 191, 
201, 297, 300, 331, 336, 355, 361, 372-374, 
382, 392-394, 404, 405, 407, 421, 433, 
443, 450, 455, 456, 458-460, 462, 464, 
473 499, 506, 510, 521, 525, 549, 455, 
477, 480, 591, 622, 651, 663-665, 704, 
705, 788 

Paparonis > Šmulkštys 

Paplauskiene Virginija [Babonaite] (g. 
1957) - Babonienės dukra; MLLM dar- 
buotoja 762 

Passarge Ludwig (1825-1912) - teisinin- 
kas, nuo 1869 m. [sruties mokytojas, 
išvertė ir vokiškai išleido Donelaičio 
Metus (1894) 687 

Paškevičienė-Medekšaitė — Medekšaitė- 
Paškevičienė 

Paukštelienė Bronė [Vėlavičiūtė] (1903- 
1995) - Paukštelio žmona, paliko atsi- 
minimų 15, 675, 676, 791 

Paukštelis Juozas (1899-1981) — rašytojas 
466 

Paukštys Jonas (1899-1965) - kun. (1930), 
jėzuitas, pedagogas 466 

Paulauskas Juozapas (1891-1972) - kun. 
(1917), savamokslis, baigė Žemaičių 
vysk. kun. sem., įvairių parapijų vika- 
ras, politinis kalinys, kalintas sovieti- 
niame lageryje Komijoje (1950-1954), 
vitražistas 444 

Paulauskas Vladas (1884-1960) - muzikas, 
kompozitorius, gyveno Panevėžyje 6, 
15, 117, 343, 579, 638, 640 

Pauliukas Antanas (1868-1941) - kun. 
(1891), knygnešys, kraštotyrininkas 13, 
442, 444 

Penkauskas Pranas (1889-1950) - kun. 
(1914), dirbo Palangoje; Pirmojo pa- 
saulinio karo m. gyveno Voroneže; 
nuo1920 m. dėstė Žemaičių vysk. kun. 
sem.; vadovėlių autorius 10, 21, 219- 
221, 415, 422, 436, 438, 446, 505, 506, 
622, 642, 705 

Petkaitė Apolonija (apie 1885-1950) - 
Kazlausko pusseserė ir šeimininkė; 
nuo 1915 m. pažinojo Mair.; Mair. de- 
dikavo jai poemos Mūsų vargai pirma- 
ją preliudiją, du eilėraščius, Pavasario 
balsuose (1920) įdėjo jos nuotrauką 7, 
11, 33, 108, 125, 223, 232, 382, 385, 583 

Petkevičaitė-Bitė Gabrielė (1861-1943) — 
rašytoja, publicistė, visuom. ir politi- 
kos veik. 582 

Petrarca Francesco (1304-1374) - italų 
poetas, mastytojas, mokslininkas, Re- 
nesanso kultüros pradininkas 418 

Petrauskaité Stasé (g. 1920) - tarnautoja, 
gyveno K. 14, 542 

Petrauskaitė-Paulaitienė Sofija (1906- 
1993) - K. pedagogė 14, 515 

Petrauskas Kipras (1885-1968) - operos 
solistas 530, 533, 555, 625, 699, 708 

Petrauskas Jurgis (1886-1977) - aktorius, 
dirbo Valstybės teatre (1922-1941) 498, 
714 

Petrauskas Mikas (1873-1937) — kompozi- 
torius 304, 708 

Petrauskienė Albina - Viekšnių gyvento- 
ja, 108 

Petrėnas Jonas (1911-1957) - kun., spaudos 
darbuotojas, visuom. veik. 15, 585, 588 

Petrošius Jonas (1888-1941) - kun.; vika- 
ras K. katedroje (1914), K. Švč. Trejybės 
bažnyčioje (1916); Žemaičių vysk. kun. 
sem. prokuratorius (1917-1941); kurį 
laiką gyveno Mair. namuose n, 21, 122, 
221, 234, 329, 330, 374, 473, 474, 470, 
505 

Piasecka Beata (g. 1972) - lenkų kultūros 
darbuotoja, mokslininkė, vertėja 7, 182 

Pietaris Vincas (1850-1902) - gydytojas, 
rašytojas, publicistas, pirmojo isto- 
rinio romano lietuvių kalba autorius 
428 

Pijus IX [tikr. Giovanni Maria Mastai-Fer- 
retti] (1792-1878) - popiežius (1843- 
1878) 72 

Pijus X, šv. [tikr. Giuseppe Melchiorre 
Sarto] (1835- 1914) - popiežius (1903- 
1914); 1905 m. Prancūzijoje Bažnyčią 
atskyrus nuo valstybės, išleido encikli- 
ką Vehementernos (1906) ir nutraukė 
diplomatinius santykius su Prancūzija 
26, 72 

Pijus XI [tikr. Achiles Ratti] (1857-1939) - 
popiežius (1922-1939), apaštalinis vi- 
zitatorius Lenkijai ir Lietuvai; 1919 m. 
paskirtas Lenkijos nuncijumi ir palik- 
tas vizitatoriumi Lietuvai 774. 

Pikčilingienė Pranciška [Bartkevičiūtė] 
(1894-?) - Lietuvių katalikių moterų 
draugijos iždininkė 558 

Pikelienė Irena [Budrikaite] (1913-?) - 
Budriko Juozapo dukterėčia 539 

Pilsudski Jozef Klemens (1867-1935) - 
Lenkijos revoliucinis ir valstybės veik., 
maršalas, diktatorius (1926-1935); nuo 
1914 m. siekė Lenkijos nepriklauso- 
mybės, bandė atkurti Lenkijos ir L. 
valstybę, organizavo Tarpjūrio šalių 
federaciją 186 

Pipinis Juozas (1889-1979) - Rokiškio 
liaudies menininkas, audėjas 14, 37, 
486-488 

Piročkinas Arnoldas (g. 1931) - kalbinin- 
kas, prof. 82 


Pleirytė-Puidienė Ona (1885-1936) - pe- 
dagogė, rašytoja prozininkė, visuom. 
veik. 16, 498, 742 

Pletkus Juozapas (1895-1975) - kun. (1921), 
Telšių vysk. (1968); Kaltinėnų vikaras 
(1921-1932), Leckavos (1932-1939), Pa- 
pilės (1939-1946), Tirkšlių (1946-1954), 
Gargždų klebonas (1954-1966) 7, 13, 37, 
1H, 113, 130, 131, 396 

Plėvė Viačeslavas [Bsaecziag bou [niese] 
(1846-1904) - nuo 1902 m. Rusijos vi- 
daus reikalų ministras; nužudytas re- 
voliucionierių 69 

Pliūra Algirdas (1908-1974) - KKS studen- 
tas, kun. Netapo 432 

Pocienė Klimavičiūtė Ona (1894-1929) - 
operos dainininkė (lyrinis sopranas) 
7, 9, 192, 193 

Pol Wincenty [Polis] (1807-1872) - lenkų 
poetas romantikas prozininkas; jo po- 
ema Pieśń o ziemi naszej (Daina apie 
mūsų žemę) turėjo įtakos Mair. 658, 
696 

Poška Dionizas (1764-1830) - rašyto- 
jas, vienas žymiausių XIX a. kultūros 
veik., poemos Mužikas Žemaičių ir 
Lietuvos autorius 428. 429 

Požėrienė Antanina  [Kurmauskaitė] 
(1899-1994) - namų šeimininkė, Mair. 
giminaitė (Mair. tėvas Aleksandras 
buvojos dėdė); kurį laiką gyveno Mair. 
namuose 14, 14, 500 

Pranaitis Bonaventūras Justinas (1861- 
1917) - kun., nuo 1891 m. Peterburgo 
dvas. akad. Prefektas 

Pragulbickas Juozas [Joseph] (1903-1992) 
- leidėjas JAV 22, 260, 428, 652 

Prapuolenis Kazimieras (1858-1933) - 
kun. (1885), kanauninkas, tautinio są- 
jūdžio ideologas, kultūros veik.; jo pa- 
stangomis Peterburgo katalikų kate- 
droje ir Šv. Kotrynos bažnyčioje buvo 
leista lietuvių k.; rūpinosi lietuviškos 
spaudos grąžinimu, pasiekė, kad Vil- 
niaus Šv. Mikalojaus bažnyčia būtų 
paskirta lietuvių katalikų reikmėms; 
Šaltinio redaktorius ir leidėjas; nuo 


1909 m. gyveno K., suartėjo su Mair, 
dėl bendrų pasivaikščiojimų buvo pra- 
vardžiuojami „Castor et Pollux" o, 64, 
197, 199, 200, 516, 523, 561, 720 

Presser Jacob (Jacgues, 1899-1970) - olan- 
du istorikas 19 

Prialgauskas Mykolas — [Prelgauskas] 
(1866-pries 1930) - kun. (1889), Ska- 
piškio klebonas (1919-1925) 7, 107, 
660, 168 

Pranciškus Ferdinandas Karolis Liudvi- 
kas Juozapas (Franz Ferdinand Karl 
Ludwig Joseph (1863-1914) — Austri- 
jos-Vengrijos erchercogas; 1914 m. 
ji nužudė serbų nacionalistas, del to 
Austrija- Vengrija paskelbė kara Serbi- 
jai, konfliktas išaugo į Pirmąjį pasau- 
linį karą 360 

Prunskis Juozas (1907-2003) - kun., KKS 
studentas, žurnalistas, rašytojas, XX 
amžiaus vyriausiasis redaktorius, 
1940 m. pasitraukė iš L. 13, 464, 468 

Ptaszycki Stanistaw (1853-1933) - lenkų 
istorikas, archyvaras, baigė gimnaziją 
Vilniuje, Istorijos-filologijos univer- 
sitetą Peterburge, buvo jo dėstytojas; 
nuo 1884 m. L. metrikos viršininkas, 
išleido jo Aprašymą (1887); rašė lenkų 
ir Europos literatūros klausimais, apie 
L. Statutą, lietuvių didikų gimines 62 

Purėnas Antanas (1881-1962) - prof., aka- 
demikas, vienas ryškiausių aukštojo 
mokslo pradininkų L. 296 

Puškinas Aleksandras [AviekcaHqp Hym- 
kun] (1799-1837) — rusų romantizmo 
poetas ir rašytojas 160, 332, 589, 615, 
696, 730 

Pavalkis Juozas Vijūnas (1873-1947) - kny- 
gnešys, poetas, spaudos darbuotojas 74 


R 


Rabašauskienė Marija (apie 1875-?) - vi- 
suom. veik.; Lietuvių katalikių moterų 
draugijos valdybos narė 479 

Račkauskas Jeronimas Kiprijonas (1825- 
1889) - kun. (1849), religinis rašytojas; 

baigė Varnių kun. sem., nuo 1851 m. jos 
prof, Žemaičių vysk. kun. sem. rekto- 
rius (1864-1887); lietuviško nusistaty- 
mo, iš klierikų reikalavo mokytis lietu- 
vių kalbos; parašė Valančiaus biografiją, 
straipsnių lenkų bažnytinei enciklope- 
dijai, religinių knygų 67 

Račkauskas-Vairas Karolis (1872-1970) — 
rašytojas, vertėjas; 1905 m. išstojo iš 
Žemaičių vysk. kun. sem., išvyko į 
Peterburgą, dirbo Lietuvių laikraštyje 
(1904-1906); 1907 m. pasitraukė į JAV, 
suartėjo su Šliūpu; nuo 1923 m. gyveno 
K., dirbo diplomatinį darbą; kairiosios 
pažiūros leido lengvai įsitraukti į so- 
vietinę santvarką 12, 303, 303, 305, 306 

Radvilavičius Stanislovas (1868-1906) - 
kun., buvo klebonu Žemaitijoje 127 

Radzevičius Petras (1894-1959) - politi- 
kos ir visuom. veik., žurnalistas, re- 
daktorius 613, 699 

Raffaello Sanzio da Urbino (1483-1520) - 
italu Renesanso tapytojas 179, 191 

Ragauskas Jonas (1907-1967) - atsisaké 
kunigystés (1948), ateizmo propaguo- 
tojas, publicistas, vertéjas, pedagogas 
447 

Raila Bronys (1909-1997) - publicistas, 
žurnalistas, literatūrologas, rašytojas, 
poetas, vertėjas 731 

Ramonaitė Valerija - mokytoja iš Žagarės 
287 

Raštikis Stasys (1896-1985) - L. kariuo- 
menės vadas (1934-1940), generolas, 
politikas, krašto apsaugos ministras; 
nuo 1955 m. dėstė JAV kariuomenės 
aukštojoje kalbų mokykloje 438 

Ratti — Pijus XI 

Rauda Petras (1894-1974) - kun. (1917), 
1944 m. tapo garbės kanauninku ir 
buvo paskirtas KKS vicerektoriumi; 
netrukus ištremtas; 1954 m. grįžo ir 
buvo paskirtas klebonu į Anykščius, o 
1956 m. - į Biržus; 1957 m. už dieno- 
raštį, kuriame aprašė tardymus, antrą 
kartą suimtas ir nuteistas 10 m. kalėti, 
paleistas 1962 m. 13, 396, 441, 442 

Raugas Balys (1914-2006) - Čikagoje leis- 
to žurnalo Karys redaktorius, literatas 
13, 321, 322 

Reinhardt Max [tikr. Maximilian Gold- 
man] (1873-1943) - austrų teatro ir 
kino režisierius 698 

Reinys Mečislovas (1884-1953) - kun. 
(1907), arkivysk., teologijos ir filosofi- 
jos prof., diplomatas, užsienio reikalų 
ministras, sovietų politinis kalinys, 
kankinys 317, 684 

Retke Andriejus (1851-1907) - kun., pre- 
latas, studijavo Varšuvos kun. sem. 
ir Peterburgo dvas. akad.; dėstytojas 
(1884-1902), nuo 1898 m. Peterburgo 
dvas. akad. Inspektorius 62, 77, 299 

Reuter Johann (1680-1771) - kun., jėzuitas, 
vokiečių teologas, populiarios knygos 
Moralinė teologija (1750) autorius 320 

Rėza Liudvikas Gediminas (1776-1840) - 
kuršininkas, prūsų lietuvių visuom. 
veik., lituanistas, teologas, tautosaki- 
ninkas, Karaliaučiaus universiteto prof. 
686, 687 

Riauba Antanas (1902-1949) - kun., Bur- 
biškio klebonas, pokariu rėmė laisvės 
gynėjus, 1947 m. buvo išduotas, mirė 
tremtyje 522 

Rickus Kazimieras [Ričkus] (1890-1961) - 
kun.; pasitraukė į Vakarus, dirbo Ka- 
nadoje 491 

Rimka Albinas (1886-1944) - ekonomis- 
tas, statistikas, publicistas, politikos 
ir visuom. veik., spaudos darbuotojas 
530 

Rimkevičius Kazimieras (1874-1919) - 
kun., Biržų klebonas, bendradarbiavo 
Vilniaus žiniose, Nedėldienio skaity- 
muose 

Rimkienė Apolonija [Budrikaitė] (1904- 
1985) - Budriko Juozapo dukterėčia, 
tremtinė 

Rimkus Jaroslavas (1888-1976) - pedago- 
gas, dailininkas, etnografas, publicistas 
541 

Rimkus Vytenis (g. 1930) - dailininkas, me- 
notyrininkas, prof., mokslo ir visuom. 


veik., Šiaulių miesto garbės pilietis 14, 
539 

Rinkevičius Jonas (1887-1958) - knygų 
leidėjas; buvo įkūręs „Švyturio“ ben- 
drovę, leido Vaivorykštę, almanachą 
Švyturys, 1928 m. įsteigė leidyklą „Švy- 
turys“, 1944 m. pasitraukė į Vakarus 95 

Rygiškių Jonas — Jablonskis 

Roderich Benedix Julius (1811-1873) — vo- 
kiečių dramaturgas 443 

Rodziewiczówna Maria [Rodzevičiūtė, 
slvd. Žmogus] (1864-1944) - lenkų ra- 
šytoja, kurios sentimentalūs romanai 
buvo populiarūs Lietuvoje 658 

Rómeriai - dvarininkai 8, 170, 504, 564, 
572,577 

Rómeriené Sofija |Dembovskytė, Zofia 
Dembowska] (1885-1972) - dailinin- 
kė, nutapė Mair. portretą 8, 170, 446, 
504, 564, 578 

Rómeris Eugenijus (1871-1954) - dvari- 
ninkas, ekonomistas, geografas, vi- 
suom. veik., vieno iš L. nepriklauso- 
mybės atkūrimo ideologų, Rómerie- 
nės vyras 8, 170 

Ropp Eduard Michael Johann Maria Ba- 
ron von der (1851-1939) - kun., Vil- 
niaus vysk. (1903-1907), baigė Peter- 
burgo universitetą, studijavo Žemai- 
čių vysk. kun. sem. (1886-1889) kartu 
su Mair.; 1920 m. sovietų deportuotas į 
Lenkiją 296, 755 

Rūgytė Alicija (1902-1985) - istorikė, pa- 
sitraukė į JAV, išleido knygą Švėkšna 
(1974) 552 

Ruigys Pilypas [Philipp Ruhig, Philippus 
Ruhigius] (1675-1749) - evangelikų 
liuteronų kun., Prūsų L. filosofas, fi- 
lologas, tautosakininkas, giesmių ei- 
liuotojas, vertėjas 686 


S 


Sabaliauskaitė — Milčienė Agota 

Sabaliauskas Adolfas [slvd. Žalia Rūta] 
(1873-1950) - kun., kanauninkas, tau- 
tosakininkas, vertėjas, poetas, suomių 


epo Kalevala vertėjas į lietuvių kalbą 
165, 189, 743, 744, 745 

Sakalauskas-Vanagėlis Ksaveras (1863- 
1938) - pedagogas, rašytojas, aušrinin- 
kas, spaudos darbuotojas 48, 74 

Sakeliai - Pavandenės dvaro ir žemių sa- 
vininkai (1857-1940) 575 

Sandanavičius Mečislovas (1900-1964) - 
kun., kanauninkas, dėstė kun. sem., 
1944 m. pasitraukė į Vakarus, 1950 m. 
persikėlė į JAV 13, 436, 472, 476 

Santvaras Stasys [tikr Zaleckis] (1902- 
1991) — poetas, publicistas, dramatur- 
gas, lietuviškų operų libretų autorius, 
operos solistas, K. Valstybės ir Jau- 
nimo teatrų direktorius, 1944 m. su 
šeima pasitraukė iš L. 16, 38, 40, 681, 
7M 

Sasnauskas Česlovas (1867-1916) — kom- 
pozitorius, vargonininkas, choro diri- 
gentas, dainininkas 40, 163, 301, 310, 
321, 738 

Saulaitis Antanas Vytautas (1906-1989) - 
teisininkas, spaudos darbuotojas 737 

Schiller Johann Christoph Friedrich von 
(1759-1805) - vokiečių poetas, drama- 
turgas, filosofas, istorikas, turėjo įta- 
kos Mair. 32, 161, 321, 660, 696 

Schleicher August (1821-1868) - vokiečių 
kalbininkas, vienas svarbiausių indo- 
europeistikos tėvų; 1852 m. atvyko į 
Lietuvą, išmoko lietuvių kalbą, pra- 
dėjo užrašinėti dainas, pasakas, kitą 
tautosaką; lietuvių kalbą įtraukė į ly- 
ginamuosius kalbų tyrimus 687 

Schmidt Christoph von (1768-1854) - vo- 
kiečių rašytojas, apysakos Genovaitė 
autorius 

Schubert Franz Peter (1797-1828) - austrų 
kompozitorius, romantinės muzikos 
pradininkas ir vienas žymiausių šios 
krypties kompozitorių 510 

Shakespeare William (1564-1616) - anglų 
dramaturgas 39, 160, 414, 418, 653, 
656, 715 

Sienkiewicz Henryk [Senkevičius] (1846- 
1916) - lenkų rašytojas 628, 703 

Simaška Eduardas (1909-2010) - kun. 
(1936), 1946 m. buvo suimtas, iš Sibiro 
grįžo 1956 m.; 1993 m. Šiluvoje pasiti- 
ko popiežių Joną Paulių II ir lotyniškai 
papasakojo jam Dievo Motinos apsi- 
reiškimo Šiluvoje istoriją 13, 471 

Simonas Albinas Francišekas (Franciszek 
Albin Symon, 1841-1918) - Peterburgo 
dvas. akad. rektorius (1884-1898), vė- 
liau Mogiliavo pavysk. ir Plocko vysk.; 
paliko atsiminimų apie Baranauską 
75) 77 

Sipaitis Vladas [tikr. Fedotas Sipavičius] 
(1904-1992) - teatralas, literatas, bale- 
to šokėjas 15, 710 

Sipavičius Bronius (1885-1972) - gydytojas, 
sveikatos ministras, prof, tremtinys 
712, 718, 721 

Skebėra Kazimieras (1894-2003) - Nepri- 
klausomybės kovų dalyvis, tremtinys, 
spaudos darbuotojas, eruditas, poli- 
glotas 15, 691, 692 

Skirmuntas Kazimieras (1861-1931) - 
kun., prelatas, gyveno Romoje, buvo 
prolenkiško nusistatymo ir turėjo 
didelės įtakos Vatikano pažiūroms į 
kun. Lietuvius 77 

Sklėrius Kajetonas [Skléris, Šklėrius, 
Šklerys] (1876-1932) - dailininkas 
tapytojas, skulptorius, pedagogas, 
moderniosios lietuvių akvarelės pra- 
dininkas 118 

Skvireckas Juozapas Jonas (1873-1859) - 
kun., vysk. (1919), K. arkivysk. (1926), 
prof., Šv. Rašto vertėjas 9,12, 76, 110, 
18, 125, 190, 290, 329, 361-363, 379, 
558, 570, 591, 592, 637, 790 

Slavinskaitė Irena (g. 1942) - literatūrolo- 
gė, Maironio Raštų (1987-192) sudary- 
toja 23 

Smetona Antanas (1874-1944) - politikas, 
prezidentas (1919-1920, 1926-1940, 
emigracijoje 1940-1944), KU etikos, 
senovės filosofijos, lietuvių kalbos 
stilistikos dėstytojas (1923-1927), do- 
centas (1926), garbės dr. (1932) 7, 34, 
38, 94, 97, 109, 160, 164, 333, 401, 491, 

503, 545, 583, 591, 603, 609, 642, 646, 
703 

Smilga Algirdas (1897-1989) - liaudies mei- 
stras, Smilgos Antano sūnus 105, 302 

Smilga Antanas (1865-1920) - visuom. 
veik., pirmojo legalaus lietuviško 
laikraščio Lietuvių laikraštis (1904- 
1906 m. Peterburgas) leidėjas; laikraš- 
tyje bendradarbiavo Mair., su juo arti- 
mai bendravo 6,2, 27, 32, 52, 56, 76, 
83, 106, 257, 296, 302, 303, 304 

Smilga Juozas - Antano Smilgos brolis 168 

Smilgaitė — Dvarionienė 

Smilgienė Jadvyga [Dausinaité] (1874- 
1938) -Smilgos Antano žmona, arti- 
mai bendravo su Mair., globojo lietu- 
vius Peterburge 

Smilgienė Ona [Mozūraitė] (1891-1924) - 
Juozo Smilgos žmona 168 

Smirnovas Dimitrijus [/Iwwrpuit Cmup- 
HOB] (1882-1944) - rusų operos daini- 
ninkas (tenoras) 625 

Smosarska Jadvyga (1898-1971) - lenkų 
kino aktorė 214 

Sobinovas Leonidas [/leoHuą Co6unos] 
(1872-1934) - vienas didžiausių rusų 
operos tenorų 625 

Sodeika Antanas (1890-1979) - daininin- 
kas (baritonas), vargonininkas, peda- 
g0gas 15, 530, 549, 708 

Sofoklis [ZopoxAnc] (495-406 pr. Kr.) - 
graikų tragikas, žynys 160 

Solovjovas Vladimiras [Bzamwwup Co- 
NOBBEB] (1853-1900) - rusų filosofas ir 
poetas 456 

Sondeckis-Sonda Jackus (1893-1989) - 
ekonomistas, visuom. veik., žurnalis- 
tas, gyveno JAV 15, 633, 634 

Soto Domingo de (1494-560) - kun., do- 
minikonas, teologas, Salamankos mo- 
kyklos atstovas 320 

Speičytė Brigita (g. 1973) - literatūrologė, 
monografijos apie Mair. autorė 18 

Sprogis Janis Jūlijs (1884-1932) - latvių 
žurnalistas, literatas, vertėjas; latvių 
spaudoje rašė apie lietuvių literatūrą, 
vertė lietuvių autorius realistus (pvz., 


Vienuolį, Lazdynų Pelėdą, Žemaitę) 
n, 228 

Stakauskas Juozapas (1871-1944) - kun. 
(1895), marijonas, visuom. veik., Že- 
maičių vysk. kun. sem. prefektas, 
Pirmojo pasaulinio karo m. pavadavo 
Žemaičių vysk. Karevičių 173, 290, 373, 
374, 638 

Stakelė Stanislovas (1862-1930) - kun., 
baigė Žemaičių vysk. kun. sem., naci- 
onalinio judėjimo aktyvistas 293 

Stancikienė-Ragauskaitė Felicija (1906- 
1995) - Krekenavos gyventoja, paliku- 
si atsiminimų 582, 583 

Stančius - Kėdainių vaistinės (Josvai- 
nių g. 2) savininkas 676 

Stanelis Stasys (1850-?) - gydytojas, Sta- 
nelytės tėvas 34, 129, 457, 592, 704 

Stanelytė Jadvyga (1878-1919) - mokyto- 
ja, visuom. veik., viena iš L. katalikių 
moterų draugijos kūrėjų, Mair. dukte- 
rėčių mokytoja, gera Mair. bičiulė 457, 
479, 528, 544, 593, 704 

Stanevičius Simonas (1799-1848) - kul- 
tūros veik., rašytojas, folkloristas, mi- 
tologas; mokėsi Kražių gimnazijoje, 
1826 m. baigė VU 428, 569, 781 

Stanevičius Zenonas - buvo KKS studen- 
tas, Mair. pašalintas 369, 370 

Stankevičius Juozapas (1903-1974) - kun. 
(1930), K. arkivysk., kanauninkas; dės- 
tė kun. sem., dirbo kapelionu, parengė 
5-8 gimnazijų klasėms tikybos vado- 
vėlius;; Mūsų laikraščio redaktorius 
(1932-1934); 1938-1940 m. „Angelo 
sargo“ organizacijos dvasinis vadovas 
448, 523 

Starkus Zigmas Pranas (1892-1944) - 
politikos ir visuom. veik., dienraščio 
Rytas atsakingasis redaktorius (1923- 
1936) 552 

Stasiak Ludwik Jozef (1858 -1924) - lenkų 
dailininkas, publicistas 208 

Staugaitis Justinas (1866-1943) - kun. 
(1890), prelatas (1924), vysk. (1926), 
visuom. veik., Nepriklausomybės 
Akto signataras 114, 433, 535 


Steponavičius Vincas (1898-1958) - akto- 
rius, kolekcionierius 317, 714 

Stikliorius Jokūbas ([Stikloris] (1871- 
1942) - mokytojas, kariškis, lietuviškų 
laikraščių leidėjas ir draugijų steigė- 
jas, Prūsų L. kultūros veik., spaudos 
darbuotojas; Klaipėdoje įsteigė „Ryto“ 
spaudos akcinę bendrovę (1920), buvo 
jos direktorius (1921-1926) 7, 169 

Stiklius Kostas [Liepukas, Stiklelis] 
(1880-1962) - knygnešys, rašytojas, 
kultūros darbuotojas 388 

Stolypinas Piotras [Ilérp CronbrnuH] 
(1862-3192) - Rusijos ministras pir- 
mininkas (1906-1911), gyveno Vilniu- 
je ir studijavo Vilniaus gimnazijoje 
(1876-1892); agrarinés reformos, kuria 
siekta išardyti Rusijos bendruomeninj 
žemės valdymą ir sukurti vienkiemi- 
nius ūkius vakarietiško fermerių ūkio 
pavyzdžiu, autorius 174 

Stonkus Jonas Ipolitas (1871-1946) - gydy- 
tojas, visuom. veik. 100, 103 

Strakšas Pranciškus (1875-1967) — kun. 
(1901), Antalieptės klebonas ir moky- 
klos direktorius (1924-1927) 298 

Strandmann Karl Eduard [Karlas Edu- 
ardas Strandmanas, Karlis Eduards 
Štrandmanis] (1867-1946) - švedu 
kilmės architektas, suprojektavo daug 
bažnyčių Lenkijoje ir Lietuvoje, tarp 
jų - Palangoje 607 

Strazdas Antanas [Strazdelis] (1760- 
1833) - kun., kilęs iš baudžiauninkų, 
poetas, autorius pirmo lietuviško po- 
ezijos rinkinio Giesmės svietiškos ir 
šventos (1814) 409, 413, 579, 707 

Strikaitienė Jovita - užrašė atsiminimų 
apie Mair. 471 

Striupas Romas (1886-1934) - rašytojas, 
prozininkas, kalintas už lietuvišką 
spaudą, paimtas į rekrūtus; rašė perio- 
dikai, išleido knygų 756 

Strumilas Justinas [Strumilia] (apie 1856- 
1933) - dvarininkas 409, 413, 579, 707 

Stulginskienė Ona [Matulaityte] (1894- 
1962) - Stulginskio žmona, tremtinė 
556 

Stulginskis Aleksandras (1885-1969) - 
antrasis L. prezidentas, signataras, 
vienas L. krikščionių demokratų par- 
tijos steigėjų, agronomas, Ūkininkų 
sąjungos steigėjas ir pirmininkas 438, 
556, 591, 609, 626, 703 

Stupelienė Julija [Daukšaitė] 
1989) - gimnazisté 515 

Suárez Francisco (1548-1617) - kun. jézui- 
tas, teologas, filosofas, Tomo Akvinie- 
čio pasekėjas 320 

Surzynski Mieczyslaw (1866-1924) - len- 
kų vargonininkas, pedagogas, kompo- 
zitorius 301 

Sutkus Antanas (1892-1968) — teatro re- 
žisierius, pedagogas, teatro teoretikas 
ir praktikas 15, 39, 309, 652, 653, 656, 
657, 682, 683, 698, 717 

Sviatopolkas-Mirskis Piotras  [Mėrp 
CBarononk-Mupcknū] (1857-1914) - 
rusų veik., Vilniaus, K. ir Gardino 
generalgubernatorius (1902-1904), 
pasižymėjęs simpatijomis vietiniams 
gyventojams, vidaus reikalų ministras 
(1904-1905) 311 


(1914- 

Šalčius Petras (1893-1958) - ekonomistas, 
kooperacijos teoretikas ir praktikas, 
prof., spaudos darbuotojas 749 

Šaliapinas Fiodoras [bėzop Illazmsmun] 
(1873-1938) - vienas garsiausių rusų 
operos dainininkų (bosas) 625 

Šalkauskas Karolis - Šalkauskienės Julijos 
(Navickaitės) vyras 650 

Šalkauskienė Julija [Navickaitė, Novicky- 
te] - Raseinių krašto bajoraitė, Dam- 
bravičienės Teklės sesuo; Šalkausko 
Karolio žmona 

Šalkauskienė Julija [Paltarokaité] (1904- 
1994) - dailininkė, Šalkauskio Stasio 
žmona, Paltaroko Kazimiero dukterė- 
čia 286, 649, 650 

Šalkauskis Algirdas (1903-1997) — inZinie- 
rius architektas, 1948 m. pasitraukė į 
Kanadą 744 

Šalkauskis Stasys (1886-1941) - filoso- 
fas, pedagogas, paskutinis tarpukario 
VDU rektorius 165, 556, 684 

Šaulys Kazimieras (1872-1964) - kun., 
prelatas (1932), nuo 1906 m. Žemaičių 
vysk. kun. sem. prof, Nepriklauso- 
mybės Akto signataras, vėliau K. arki- 
vysk. generalinis vikaras, K. u-to prof.; 
1944 m. pasitraukė į Šveicariją 9, 187, 
190, 426, 505, 538 

Šeižys-Dagilėlis — Dagilėlis 

Šekspyras — Shakespeare 

Semerys Salys [tikr. Śmerauskas] (1898- 
1981) - poetas keturvėjininkas, peda- 
gogas 16, 728 

Šermukšnis Matas (1902-1978) - kun. 
(1930), pedagogas, politinis kalinys 

- (1946-1956) 412 " 

Šešplaukytė Elzbieta - Tyruolio-Seśplau- 
kio teta 682. 

Šidlauskas Marijus [Jonaitis] (g. 1953) - li- 
teratūrologas 4, 18 

Šidlauskas Povilas (1890-1972) - kun. 
(1916), kanauninkas (1928), nuo 
1932 m. Panevėžio katedros klebonas, 
Sibiro tremtinys 396 

Šidlauskas Viktoras (1908-7) — Mair. vai- 
ruotojas (1929-1930), autoremonti- 
ninkas 15, 545 

Šileikienė Rasa (g. 1973) - filologė, vertėja 
18, 200, 213 

Šileris — Schiller 

Šimaitis Julijonas (1868-1902) - kun., bai- 
gė Žemaičių vysk. kun. sem., joje dėstė 
dogminę teologiją (1894-1897), buvo 
artimas Mair. bičiulis, ne kartą lankėsi 
jo tėviškėje 32, 323 

Šimkus Augustinas (1887-1978) — kun., 
teologijos mokslų dr., poliglotas, dėstė 
kun. sem., vėliau Girkalnio klebonas 
412 

Šimkus Jonas (1906-1965) - rašytojas, 
žurnalistas, redaktorius 688, 689 

Šimkus Stasys (1887-1943) - kompozito- 
rius, dirigentas, chorų vadovas, Klai- 
pėdos muzikos mokyklos įkūrėjas ir 
direktorius, K. konservatorijos prof. 8, 
40, 170, 328, 738, 740 


Šipila Bronislavas Epimachas — Epima- 
ch-Šipila 

Širvinskas - kunigas, minimas Mair. laiš- 
ke Jakštui 76 

Širvys Juozapas (1863-1926) — kun., auto- 
rius Trumpo katekizmo vaikams (1911) 
n6 

Sklérius — Sklérius 

Šlapelienė Marija (1877-1930) - knygų lei- 
dėja, Vilniuje turėjo populiarų knygy- 

.. ną (1906-1940) 79 

Slapelis Jurgis (1876-1941) - lietuviu kal- 
bininkas, vertéjas, gydytojas, pedago- 
gas, kultüros ir politikos veik. 6, 106, 
687 

Slekys Jonas (1952-2014) - literatüros ty- 
rinėtojas 18, 23 

Šliūpas Jonas (1861-1944) - gydytojas, 
medicinos, humanitarinių ir teisės 
mokslų dr., aušrininkas, istorikas, lie- 
tuvių politikos veik., spaudos darbuo- 

. tojas 541, 554, 581, 633, 665, 748, 783 

Šmulkštys Antanas [slvd. Paparonis] 
(1886-1951) - kun. (1909), lietuvių ra- 
šytojas ir vertėjas, politikas 380, 613, 
623, 735, 755 

Šnapštys-Margalis Juozas (1877-1921) - 
kun. (1900), poetas, išgarsėjo eilėraš- 
čiu „Leiskit į tėvynę“ 579, 707 

Šniukšta Juozapas (1864-po 1949) - kun. 
(1886), nuo 1896 m. Palangos klebo- 
nas, nuo 1930 m. Telšių kapitulos pre- 
latas 10, 11, 100-102, 104, 110, 139, 141, 

(154, 224, 257, 551, 594, 645, 709 

Šniūkšta Pranas (1908-1977) - kun. 
(1935), pedagogas, Mair. giminaitis — 
jo senelė iš tėvo pusės ir Mair. motina 
buvo seserys; gyveno Mair. namuose; 
domėjosi literatūra, teatru, organiza- 
vo dramos būrelius, tapė, rašė poeziją 
ir prozą; buvo KKS prokuratorius 12, 
13, 272, 414 

Šniukštaitė Ona - Šniukštos Juozapo se- 
suo ir šeimininkė 257 

Šopenas — Chopin 

Stachauskas — Stakauskas Juozas (1871- 
1944) 


Subertas — Schubert 

Švogžlys-Milžinas Nikodemas  (1899- 
1985) - kun. (1925), visuom. veik., pu- 
blicistas, istorikas, vienas iškiliausių 
Kaišiadorių vysk. Dvasininkų 736 

Tallat-Kelpša Kazimieras Anastazijus 
(1862-1910) - Tallat-Kelpšos Kazio tė- 
vas 658, 697 


Tallat-Kelpša Kazys (1893-1968) - L. kari- 
nis veik., brigados generolas 658 

Tallat-Kelpšaitė-Jurskienė Ona (1895- 
1993) - Alfonso Jurskio (1894-1966) 
žmona, pasitraukė į JAV, perlaidota 
Lietuvoje 15, 658, 659 

Tallat-Kelpšienė Ona (1866-1945) - Tal- 
lat-Kelpšaitės-Jurskienės motina 658 

Talmantas Jurgis (1894-1955) - pedago- 
gas, kalbininkas, vertėjas, vadovėlių 
autorius 625 

Tamošaitis Izidorius (1889-1943) - kun. 
(1916), filosofas, visuom. veik., spau- 
dos darbuotojas, prof, tremtinys 38, 
491, 505, 603, 609, 733-735 

Tanquerey Alfredas (1854-1932) - prancü- 
zu teologas, daugelio dogmatinės ir 
moralinės teologijos veikalų autorius 
425 

Teišerskaitės — Lipčių giminaitės ir kai- 
mynės Bernotuose 258 

Tetzneris Franzas Oskaras (1863-1919) — 
vokiečių etnografas, Donelaičio kūry- 
bos tyrėjas 687 

Thomsonas James (17001748) - škotų po- 
etas ir dramaturgas, pagarsėjęs poema 
The Seasons (Metų laikai, 1730), galė- 
jusia turėti įtakos Donelaičio poemai 
Metai 686 

Tilvytis Jurgis [slvd. Žalvarnis] (1880- 
1931) - kun., poetas, švietėjas, redak- 
torius 592, 593 

Tilvytis Teofilis (1904-1969) - poetas, 
prozininkas, vertėjas, spaudos dar- 
buotojas 518, 519, 630 

Tiškevičius Aleksandras (1864-1945) - L. 

didikas, grafas, visuom. veik., Kretin- 
gos ir kitų dvarų savininkas; nors lai- 
kėsi lenkų kultūros, rėmė lietuvių kovą 
prieš spaudos draudimą, pasisakė už 
plačią LDK žemių autonomiją, teisę į 
jų socialinę ir kultūrinę plėtrą, už visų 
trijų tautų (lenkų, lietuvių ir rusų) ly- 
giateisiškumą 97, 98, 100-102, 104, 762 

Tiškevičius Feliksas [Feliks Tyszkiewicz] 
(1869-1933) - L. bajoras, didikas, Le- 
lijos herbo grafas 340, 61 

Tiškevičiūtė Marija [Marya Tyszkiewi- 
czówna, slvd. Laumė Lelivaitė] (1871- 
1943) - grafaitė, visuom. veik., lietuvių 
spaudos darbuotoja, knygnešių rėmė- 
ja, pirmojo lietuviško vaikų darželio 
įkūrėja; 1896 m. slapyvardžiu paskelbė 
istorinę apysaką Viskantas; bendra- 
vo su Mair, kuris Palangoje būdavo 
Tiškevičių svečias; Mair. 1904 m. jai 
dedikavo poemą Z nad Biruty; 1941 m. 
buvo suimta ir ištremta į Krasnojarsko 
kraštą 7, 156, 157, 706 

Titas - Alfonso Kalniaus atsiminimuose 
minimas asmuo 688, 689 

Tyruolis-Šešplaukis Alfonsas (1909 
2006) — poetas, kritikas, vertėjas, pasi- 
traukė į JAV 15, 40, 679, 688, 788 

Tysliava Juozas (1902-1961) - poetas, ver- 
tėjas, žurnalistas, leidėjas 670, 720 

Tyška Liudvikas (1874-po 1920) - kun., 
Ariogalos vikaras, vėliau Belmonto 
klebonas 15 

Toliušis Zigmas [Toliušas, slvd. Rigutis] 
(1889-1971) - teisininkas, advokatas, 
knygos kultūros ugdytojas, populia- 
rintojas, kalintas, ištremtas (1951 
1955), paliko atsiminimų apie rašyto- 
jus 22, 34, 36, 125, 286, 381, 382, 478, 
743. 755 

Trukanas Kazys (1892-1957) - pedagogas, 
Prūsų L. visuom. veik., filosofijos dr.; 
1915 m. baigė Vilniaus kun. sem., 1925 
m. persikėlė į Klaipėdą; atsisakė kuni- 
gystės, perėjo į liuteronų tikėjimą 551 

Tumas Juozas [Vaižgantas] (1862-1933) — 
kun. (1893), rašytojas, publicistas, 

literatūros istorikas, kritikas 5, 6, 12, 
17, 21, 32, 85, 90, 91, 118, 125, 167, 323, 
324, 327, 331, 368, 384, 385, 423, 448, 
466, 515, 520-526, 530, 531, 533, 548, 
554, 567, 578, 580, 595, 599-603, 609, 
629-631, 653, 676, 679, 680, 682, 684, 
708-710, 713, 718, 727, 731, 750 

Turauskas Pranciškus (1876-1919) - kun. 
(1899), publicistas, spaudos darbuo- 
tojas, dirbo K., Mažeikiuose, Utenoje 
323 

Tvarijonavičius Antanas  [Tvarijonas] 
(1887-1951) - kun. (191), Pirmojo pa- 
saulinio karo m. dirbo Krekenavoje, 
suartéjo su Mair. 388 

Tvirbutas Ipolitas (1899-1968) — teatro 
aktorius, režisierius; 1944 m. pasitrau- 
kė į Vakarus, aktyviai dalyvavo JAV lie- 
tuvių teatrinėje veikloje 714 


U 


Ulickas Jonas [slvd. Senelis] (1867-1959) - 
kun. (1894), knygnešys, draudžiamo- 
sios spaudos platintojas; rašė į Tėvynės 
sargą, profesionalus fotografas 28 

Undén Torsten [Torstenas Undenas] 
(1877-1962) - Švedijos pasiuntinys 
Baltijos šalyse (1922-1928), rezidavęs 
Rygoje 202 

Unikienė Ona (1895-7) - Bernotų gyven- 
toja, palikusi atsiminimų apie Mair. 12, 
277, 279 

Uniokas Pranas - Kotrynos Lipčienės kai- 
mynas Bernotuose 175, 273-275 

Uniokas Antanas (1901-?) - Bernotu gy- 
ventojas, Prano sünus, palikes prisi- 
minimų apie Mair. 12, 273-276 

Untulis Matas (1889-1952) — pedagogas, 
teisininkas, publicistas, vertėjas, ra&y- 
tojas, istorikas, kalbininkas, politikos 
ir visuom. veik. 688 

Urach Wilhelm von — Vilhelmas II 

Urbonas Kazimieras (1905-?) - tarnauto- 
jas, dirbo Druskininkuose 14, 562, 570 

Urbonavičius Pranas Pranciškus (1868- 
1941) - kun. (1891), spaudos darbuotojas; 


1891 m. baigė Žemaičių vysk. kun. sem., 
Plungės vikaras, vėliau ilgametis Salan- 
tų klebonas 227 

Urniežiūtė-Starkienė Uršulė — (1895- 
1971) - mokytoja; studijavo Fribūre, 
baigė istoriją ir vokiečių kalbą, vėliau 
įgijo prancūzų kalbos mokytojos di- 

. plomą 14, 551, 552 

Usoris Stanislovas (1896-1955) - kun. 
(1919), Fribüro universitete tapo fi- 
losofijos dr, nuo 1924 m. Žemaičių 
vysk. kun. sem. prof, nuo 1927 m. ir 
arkivysk. Skvirecko sekretorius, nuo 
1944 m. Joniškio klebonas 220, 436, 
558 


V 


Vaguraité - Jadvygos Stanelytés draugė 
577 

Vaičaitis Pranas (1876-1901) - poetas, ver- 
tėjas, teisininkas 579, 647 

Vaičiulaitis Antanas (1906-1992) - rašyto- 
jas, vertėjas, diplomatas 22, 260, 428, 
652, 683, 687 

Vaičiūnas Petras (1890-1959) - poetas, 
dramaturgas, vertėjas 10, 224, 530, 715, 
718, 721, 722, 724, 726 

Vaičiūnienė Teofilija [Dragünaité] (1899- 
1995) - aktorė, Vaičiūno žmona 10, 16, 
40, 224, 498, 721, 724 

Vaičkus Juozas (1885-1935) — Valstybės 
teatro režisierius 165, 714 

Vaičkuvienė Morta [Grikštaitė] (1890- 
1977) - aktorė, dainininkė, Valstybės 
teatro solistė (1920-1930) 165 

Vailokaitienė Aleksandra [Jurašaitytė) 
(1895 1957) - Vailokaičio Jono žmo- 
na 613 : 

Vailokaitis Jonas (1886 1944) — visuom. 
ir politikos veik., Nepriklausomybės 
Akto signataras, vienas stambiausių 
verslininkų; įmones kūrė kartu su bro- 
liu Vailokaičiu Juozu, 15 proc. pelno 
skyrė labdarai; Mair. ne kartą lankėsi 
jų viloje Palangoje 226 

Vailokaitis Juozas (1880-1955) - kun. 


(1905), politikos ir visuom. veik., lei- 
dėjas, verslininkas, bankininkas; Vai- 
lokaičio Jono brolis 613, 614 

Vainiūnaitė — Kubertavičienė 

Vaitkus Mykolas (1883-1973) - kun. (1906), 
rašytojas, redaktorius, pedagogas, vie- 
nas artimiausių Mair. bičiulių, 1951 m. 
pasitraukė į JAV, paliko atsiminimų u, 
12, 15, 36, 38, 39, 220, 227, 312, 381, 405, 
433, 434, 486, 499, 505, 526, 527, 543, 
549, 551-553, 556, 559, 560, 577, 588, 
629-631, 655, 679, 693, 696, 708, 752, 
741-743, 723, 728, 741-743, 752, 792 

Vaižgantas — Tumas 

Vajega Jonas (1908-1986) - Skapiškio gy- 
ventojas, užrašęs atsiminimų apie Mair. 
488 

Valančius Motiejus (1801-1875) - vysk. 
(1849), rašytojas, kovotojas už kataliky- 
bę, blaivybės sąjūdžio organizatorius 
118, 245, 261, 374, 682, 767, 783 

Valavičius Vladislovas (1893-1987) - kun., 
prof. 14, 536, 538, 614 

Valeška Adolfas (1905-1994) - tapytojas, 
vitražistas, dekoratorius, scenografas, 
visuom. veik., meno ir kultūros tyri- 
nėtojas, bažnytinio meno saugotojas; 
1944 m. pasitraukė iš L., 1993 m. grįžo 
16, 38, 743, 745 

Valiūnas Silvestras Teofilis (1789-1831) — 
poetas, rašė lietuvių ir lenkų kalbo- 
mis; 1812 m. baigė Vilniaus kun. sem., 
kun. netapo, įstojo į Napoleono ka- 
riuomenės lietuvišką pulką, dalyvavo 
mūšiuose; grįžęs į Žemaitiją įsitraukė 
į kultūrinį gyvenimą; Lietuvoje išpo- 
puliarėjo jo eilėraštis „Birutės daina“ 
(„Ant marių krašto, Palangos mies- 
tely“), minima Mair. eilėraštyje „Kur 
bėga Šešupė“ (1902) 199, 390 

Vanagaitis Antanas (1890-1949) - vargo- 
nininkas, chorvedys, kompozitorius, 
aktorius, visuom. veik. 609 

Vanagas Vytautas (g. 1930) - literatūrolo- 
gas, literatūros istorikas ir leidėjas 23 

Vanovskis Piotras [Wanowski, Ilerp Ban- 
HoBckni] (1822-1904) - rusų generolas 

ir valstybės veik., Liaudies švietimo 
ministras, ketinęs reformų keliu libe- 
ralizuoti švietimą 56 

Varnas Adomas (1879-1979) - dailininkas, 
tapytojas, grafikas, studijavo Žemaičių 
vysk. kun. sem., Lietuvių meno kūrėjų 
draugijos pirmininkas, K. meno mo- 
kyklos dėstytojas, 1944 m. pasitraukė į 
Vakarus 7, 168, 169, 309, 652, 718 

Varneckienė Valerija - Raseinių krašto 
mokytoja, užrašė atsiminimų apie 
Mair. 277, 281 

Varnienė Marija [Kuraityte] 1886-1982) — 
pedagogė, Montessori auklėjimo pra- 
dininkė Lietuvoje; Varno žmona 599 

Vasiliauskas Pranciškus [slvd. Meškuitis] 
(1871-1955) - kun. (1893), Betygalos 
vikaras (1904-1905), dirbo Dotnuvoje, 
Kražiuose, Varniuose; gyveno Glazge 
(1910-1913); Mažeikių, Viekšnių, Jos- 
vainių klebonas, 1937 m. pasitraukė į 
JAV, nuo 1947 m. gyveno Čikagoje; pa- 
skelbė publicistikos straipsnių 13, 272, 
273, 453, 455, 456, 543 

Vasiliauskas Pranas (g. 1949) - Lietuvių 
literatūros ir tautosakos instituto bi- 
bliografas 18 

Vateikis Petras (1904-1990) - teisininkas 
15, 629 

Vėlavičiūtė — Paukštelienė 

Vencienė Viktorija [Venckutė] (1898-7) - 
viena iš Mair. pažįstamų, pasitraukė į 
JAV 8, 171, 172 

Venckus Juozas (1897-1979) - kun., jėzui- 
tas, KKS studentas, knygos Komunizmo 
pagrindai (1954) autorius 7, 9, 159, 160 

Venckus Pranciškus (1898-1951) - kun., 
kanauninkas, teologijos dr., prof.; KKS 
rektorius (1949-1951) 190, 459, 505 

Venclova Antanas (1906-1971) - rašytojas, 
kritikas, vertėjas, sovietinis visuom. ir 
politikos veik. 16, 380, 729, 733-735 

Verdi Giuseppe Fortunino Francesco 
(1813-1901) - italų kompozitorius, 
daugiausia rašęs operas 699 

Veryga — Darevskis-Veryha 

Vidikauskas Kazimieras [slvd. Vidikas- 

Tauras] (1885-1962) - rašytojas, ver- 
tėjas; leidinių Tėvynė, Kova, Naujoji 
gadynė redaktorius, dirbo JAV laikraš- 
čio Laisvė redakcijoje, jo redaktorius 
(1924-1934); JAV periodikoje savo kūri- 
nius skelbė lietuvių, lenkų, rusų, ukrai- 
niečių kalbomis u, 232, 233 

Vienažindys Antanas (1841-1892) - kun. 
(1865), poetas, palikęs rankraštinį rin- 
kinį Dainos (1894); baigė Varnių kun. 
sem., dirbo Panevėžyje, Šiaulėnuose, 
Krincine, Vainute, Breslaujoje, nuo 
1876 Laižuvos klebonas 409, 647 

Vienuolis Antanas [tikr. Žukauskas] 
(1882-1957) - farmacininkas, rašytojas 
prozininkas, dramaturgas, muzieji- 
ninkas, visuom. veik. 681, 712 

Vileišienė Vita [Žilinskaitė] (1916-2004) — 
Vileišio Petro (1906-1986) žmona, Ži- 
linsko dukra 618 

Vileišis Petras (1906-1986) - inžinierius, 
visuom. ir politikos veik. 618 

Vilhelmas II [tikr. Wilhelm von Urach] 
(1864-1928) - Uracho hercogas, Viur- 
tembergo grafas, Urachų dinastijos 
atstovas, kandidatas į kelių Europos 
valstybių sostus; L. Tarybos 1918 m. 
paskelbtas L. karaliumi Mindaugu II, 
vėliau sprendimas atšauktas 222, 651 

Vilkaitė-Vaičkienė Petronėlė (1892-?) - 
„Pavasario“ knygynėlio (1932-1940) K. 
(Rotušės aikštė 3, dab. 27) savininkė 
646 

Virkutienė Emilija (1897-1983) - tarnau- 
toja, dirbo K. 14, 548 

Virkutienė Emilija [Lungyte] (1912- 
1991) - Virkučio žmona 10, 124, 215, 617 

Virkutis Simas (1895-1980) - gydytojas, 
1944 m. pasitraukė į Vakarus, po to į 
JAV 10, 124, 215, 617, 706 

Viskantas Antanas (apie 1875-1940) - lie- 
tuvių visuom. veik. Vilniuje, istorikas, 
vienas Lietuvių mokslo draugijos stei- 
gėjų 77 

Vissendorfas Henrijs (1861-1916) - latvių 
kilmés carinés Rusijos $vietimo siste- 
mos darbuotojas, publicistas 82, 83 


Višinskienė Stasė - Mair, dukterėčios Te- 
klės Lipčiūtės bendramokslė, palikusi 
atsiminimų apie Mair. 14, 544 

Višinskis Povilas [slvd.: A.-s, Blinda, P-V, 
P. A., Apaštalas, P. Šiaulietis] (1875- 
1906) - rašytojas, spaudos darbuoto- 
jas, režisierius, lietuvybės propaguo- 
tojas, politikos veik. 747 

Vitkauskytė Ona (1865-1928) - leidėja, 
knygynų K. savininkė 115, 488 

Vizbaras Jonas (1869-1919) - kun., Darbė- 
nų klebonas 690 

Vizgirda Juozas (1893-1957) - teatro akto- 
rius, režisierius 716 

Vydūnas [tikr. Vilhelmas Storostas, Wil- 
helm Storost] (1868-1953) - filosofas, 
rašytojas, publicistas, kultūros veik. 
679, 710 

Vytartas Antanas (1863-1932) - kun. 
(1886), religiniy raśty rengćjas, drau- 
dźiamos spaudos bendradarbis ir pla- 
tintojas; dirbo Pasvalyje, Palangoje, 
Kurże, Śiluvoje 32 

Vytautas Didysis (apie 1350-1430) - L. 
kunigaikštis, Mair. istorinės trilogijos 
prototipas 48, 395, 414, 586, 623, 696, 
698, 710, 720 

Vladimirovas Vsevolodas  [Bceson04 
BnaxuMupos| (1850-1908) ~ rusų vi- 
suom. veik., valstybės patarėjas; Kita- 
tikių dvasinių reikalų departamento 
direktorius (1905-1908) 80, 81 

Vojevodskienė Ona (?-1935) - Vaitkaus 
sesuo, gyveno Gargžduose 543 

Vojevodskis Vaivada Edvardas (1904- 
1993) - Šiaulių gubernijos prokuro- 
ras, tremtinys, mirė Saratove 543, 
629, 704 , 

Vokietaitis Antanas (1877-1950) - peda- 
gogas, chorvedys, mokykly inspekto- 
rius 510, 700 

Vokietaityte Aldona (1902-1997) — peda- 
gogė, dirbo K. 14, 509, 543, 553 

Voldemaras Augustinas (1883-1942) — is- 
torikas, politikas, pirmosios Vyriau- 
sybės vadovas, Permės universiteto ir 
KU prof.. 1906 m. Vilniaus žiniose pa- 


sirodė jo atsiliepimas apie Mair. knygą 
Lietuvos istorija 27, 28, 73, 503 
Volodka Liudvikas (1882-1947) - mate- 
matikas, pedagogas, 1920-1926 Švieti- 
mo ministerijos aukštesniojo mokslo 
departamento direktorius; 1927 persi- 
kėlė į Tauragę, dirbo banke 10, 214 
Volodkienė Stanislava (1887-1972) - Liu- 
dviko Volodkos žmona 10, 214 
Volterienć Aleksandra (Aurekcauzipa Ho- 
cuboBua  MocnoBckaa,  1862-apie 
1942) - Volterio žmona, lydėdavusi 
vyrą į kai kurias folklorines ekspedici- 
jas, globojusi Peterburge studijuojan- 
čius lietuvius; su jos šeima Mair. palai- 
kė draugiškus santykius 5, 32, 58, 59 
Volteris Eduardas (1856-1941) - lietuvių 
ir latvių filologas, etnografas, biblio- 
grafas, archeologas, slavų, baltų kal- 
bų, tautosakos, etnografijos, senųjų 
lietuviškų raštų tyrinėtojas, rūpinosi 
lietuviškos spaudos grąžinimu, vienas 
iš LU steigimo iniciatorių, jo prof. 59, 
73, 309 


W 


Wagner Wilhelm Richard (Vagneris Ri- 
čardas; 1813-1883) - vokiečių kompo- 
zitorius, muzikos teoretikas ir eseistas 
699 

Walewska Laura Colonna [Valevska, Va- 
levskienė] (apie 1870-1939) - lenkų 
aristokratė, kuriai KKS buvo išnuo- 
mojusi vilą „Šwitež“ Palangoje 7, 30, 
100-104, 131-135, 138, 141, 142-144, 146, 
149, 150, 152, 153, 155 

Wante Ernest (1872-1960) — belgų tapy- 
tojas 230 

Wiczas - Kotrynos Lipčienės kaimynas 
Bernotuose 175 


Z 


Zaborskaité Vanda (1922-2010) - litera- 
tūrologė, kritikė, eseistė, prof., mono- 
grafijos Maironis (1968) autorė 22, 27, 
85, 126, 550, 580 

Zakarauskas Vaclovas (1906-1997) - kun. 
(1931), kanauninkas, žurnalistas, rašy- 
tojas 13, 468, 469 

Zalatorius Albertas (1932-1999) - lietuvių 
literatūros tyrinėtojas, kritikas 119-121 

Zaleska Jadvyga [AhnBura Baneccka(a)] 
(1869- po 1917) - lenkų kilmės Rusijos 
pianistė 59 

Zanavykas Stanislovas — Maironis 

Zaniauskaitė Petronėlė (1910-1986) — ope- 
ros dainininkė 625, 700 

Zauniene— Jonuškaitė 

Zaunius Dovas (1892-1940) - teisininkas, 
politikos veik., diplomatas 700 

Zikaras Juozas (1881-1944) - vienas pir- 
mųjų profesionalių L. skulptorių, prof. 
217, 578, 636 

Zoštautaitė Ona — Švč. Jėzaus Širdies tar- 
naičių kongregacijos vienuolė 464 

Zupka Kazys [Kecioris] (1911-1999) - poe- 
tas; buvo įstojęs kun. sem.; VDU stu- 
dijavo germanistiką; išleido eilėraščių 
423, 680 

Zvierovičius Steponas [Stefan Zwiero- 
wicz] (1842-1907) - kun., Vilniaus 
vysk. (1897); baigė Peterburgo dvas. 
akad., Vilniaus kun. sem. prof. ir rek- 
torius (1882-1883 ir 1886-1897); uż 
draudimą katalikams lankyti stačiati- 
kių cerkvines mokyklas 1902 m. buvo 
ištremtas į Tverę 68 


Z 

Zarnowiecki Longin (Zarnoveckis Lon- 
ginas; 1842-1915) = kun., Zytomyro 
vysk., Peterburgo dvas. akad. rekto- 
rius (1901-1910) 62, 67 

Zmurko Franciszek (1859-1910) — lenkų 
tapytojas realistas 205 


Zoltowski Tomasz [Žoltovskis] - lenkų 
kun. 299 


= 


Z 


Žalinkevičaitė-Petrauskienė Elena [slvd. 
Alė Sidabraitė] (1900-1986) — aktorė, 

poetė, dramaturgė, tenoro Kipro Pet- 
rausko žmona 11, 230, 231, 498 

Žemaitė [tikr. Julija Beniuševičiūtė-Žy- 
mantiene] (1845-1921) — rašytoja 428, 

. 578.747.772, 786 

Zemaitis Jonas (1904-2001) - kun. (1934), 
Zydu gelbétojas Antrojo pasaulinio 
karo m. 14, 560 

Zeromskiené Ona - Gargždų gyventoja, 
paliko atsiminimų apie Mair. 14, 543 

Žilevičienė Viktorija — Mair. 1920 m. laiš- 
ke minimas asmuo 108, 165 

Žilevičius Juozas (1891-1985) - vargoni- 
ninkas, kompozitorius, pedagogas, 
choro dirigentas, muzikologas, kultū- 
ros veik. L. ir JAV 107, 165, 640 

Žilinskaitė — Vileišienė 

Žilinskas Jurgis (1885-1957) - medikas, 
prof. 541, 617, 618, 621, 706, 792 

Žilinskienė Ksavera [Frankaitė] (1896- 
1992) - medikė, Žilinsko žmona, vi- 
suom. veik. 11, 231, 232, 619 

Žitkevičius Kazys (1892-1978) - kun., Že- 
maičių vysk. kun. sem. studentas; pa- 
liko atsiminimų apie Mair. 13, 338 

Žitkus-Žitkevičius Kazys [Vincas Stonis] 
(1893-1986) - kun. (1919), poetas, 
vertėjas, Žemaičių vysk. kun. sem. 
studentas, KKS rektorius (1953-1959); 
1973 m. savo kūrybos rankraščius pa- 
dovanojo MLLM 13, 353, 392, 413 

Žmuida Eugenijus (g. 1963) - literatūro- 
logas, šios knygos sudarytojas 3, 4, 58, 
128, 156, 170, 230 

Žmuidzinas Jonas Stasys (1898-1989) - is- 
torikas, rašytojas, visuom. ir politikos 
veik. 552 

Žmuidzinavičius Antanas [slvd. Antanas 
Žemaitis] (1876-1966) — dailininkas, 
kolekcionierius, visuom. veik. 739 

Žongolavičius — Žągollowicz 

Žongolavičius Bronislovas [Zangollowicz, 
Žongalavičius, Žongolaičia, Žangalai- 
čia] (1870-1944) - 1895—1914 m. Žemai- 
čių vysk. kun. sem. prof., vysk. Paliulio- 
nio ir Cirtauto sekretorius, po Pirmojo 
pasaulinio karo Vilniaus universiteto 
prof, nuo 1920 m. prorektorius, nuo 


1930 m. Lenkijos viceministras tikybos 
reikalams; priešiškas lietuviams 67, 71, 
73, 608 

Žukas Vladas (1925-2014) - knygotyrinin- 
kas, bibliografas 531, 633 

Žulytė Paulina (1909-1991) - medicinos 
darbuotoja, prižiūrėjusi Mair. pasku- 


tinėmis jo gyvenimo valandomis 14, 

O 57 

Zvinys Jonas (1901-1994) - kun. (1930), 
savanoris, 1941 m. sukilimo dalyvis, 
tremtinys 13, 457, 463 

Žvirgždas Manfredas (g. 1976) - literatū- 
rologas 18 

Vietovardžių rodyklė 


A 


Airija [Irlandija] 326, 780 

Akmenė 108, 291, 292 

Aleksotas - Kauno miesto raj. 21, 113, 330, 
354, 477, 492, 529, 567, 634, 643, 652, 
654, 667 

Alytus 10, 216, 408, 775, 781 

Alseta — dvaras Panemunelio valsćiuje 
Rokiśkio apskr. 486 

Altajus (Altajaus kraśtas) — administra- 
cinis-teritorinis darinys pietvakarinia- 
me Sibire 284 

Alžyras 10, 215 

Anykščiai 99, 345, 784 

Antalieptės valsčius - Zarasų apskr. 220, 
221, 464, 536, 764, 787 

Arensburgas - miestas Estijoje, dabar Ku- 
resarė (est. Kuressaare) 618 

Ariogala [Eiriogala] 7, 30, 106, 115, 129, 130, 
299, 455, 548, 469, 769, 789 

Astrachanės gubernija — carinės Rusijos 


administracinis-teritorinis darinys 
746, 747, 799 

Aukštdirvė - kalnas Pavandenės apylin- 
kėse 575 


Austrija 129, 783, 801 

Austrija-Vengrija (Austro-Vengrija) - du- 
alistinė valstybė, egzistavusi 1867- 
1918 m. 360, 783 


B 


Bad Kisingenas - kurortinis miestelis Vo- 
kietijoje, Bavarijos žemėje 7, 158, 226 

Bad Nauheimas - kurortinis miestelis Vo- 
kietijoje, Heseno žemėje , 202-204 

Bad Pirmontas - kurortinis sanatorinis 
miestelis Vokietijoje, Žemutinėje Sak- 
sonijoje 9, 201, 202 

Bad Reichenhalis - kurortinis miestelis 

Vokietijoje, Bavarijos žemėje 10, 209, 
210 

Bad Vildungenas (vok. Bad Wildungen) - 
kurortinis mietelis Vokietijoje, Hese- 
no žemėje 7, 10, 11, 111, 119, 122, 123, 188, 
212, 220, 221, 227, 235-238 

Baisogala -miestelis Kėdainių apskr. 253, 
484 

Balskalnis - kalnas Pavandenės apylinkė- 
SE 575 

Baltarusija 339, 591, 798, 801 

Baltija 345, 352, 434, 559, 560, 678, 767, 
790, 797 

Bavarija - Vokietijos žemė 158, 209, 795 

Belvederis - dvaras Seredžiaus valsčiuje 
Kauno apskr. 738 

Berlynas 7, 9, 59, 63, 65, 124, 192, 603, 609, 
700 

Bernotai - kaimas Betygalos valsčiuje 
Raseinių apskr. 8, 50, 52, 174-177, 243- 
247, 250-255, 257-264, 266, 273, 274, 
276-278, 280, 481, 486, 489, 494, 498, 
500, 511, 765, 789, 790, 793 

Betygala — miestelis Raseinių apskr. 48, 
106, 187, 246, 248, 264, 266, 272, 279, 
287, 288, 299, 335, 454, 463, 481, 482, 
485, 486, 489, 511, 534, 737, 740, 771, 
772, 791, 795, 796, 798-800 

Biržai 337, 367, 371, 777, 784, 797, 800 

Birżulis — eżeras netoli Varniy 575, 796 

Bostonas — miestas JAV 706 

Boževalė (dab. Bažavalė) - dvaras Betyga- 
los valsčiuje Raseinių apskr. 649, 650 

Breisgau Freiburgas (Freiburg im Breis- 
gau, tarm. Friburg im Brisgau) - mies- 
tas pietvakarių Vokietijoje 72 

Brisago (ita. Brissago) - kurortinis mies- 
telis Pietų Šveicarijoje, Lokarno srityje 
10, 217 

Broktonas - miestas JAV, Masačiusetso 
valstijoje 589 


Bruklinas (ang. Brooklyn) - Niujorko 
miesto raj. 22, 32, 119, 260, 413, 428, 
476, 588, 652 

Būgniukas - kalnas Pavandenės apylin- 
kėse 575 

Burneikiai - palivarkas Betygalos valsčiu- 
je Raseinių apskr. 8, 186, 254, 268, 286 


C 


Cūgšpicė (vok. Zugspitze) - Vokietijos 
kalnas Alpėse 11, 234 


= 


C 


Cikaga (ang. Chicago) - miestas JAV 9, 
194, 250, 258, 297, 326, 456, 468, 500, 

. 513, 688, 708, 741, 746, 784, 791 

Čiūrai - kaimas Naujamiesčio valsčiuje 
Panevėžio apskr. 391 


D 


Dabravolė - dvaras Betygalos valsčiuje 286 
Darbėnai - miestelis Darbėnų valsčiuje 
Kretingos apskr. 538, 688, 690, 797 

Daugpilis - miestas Latvijoje 373 

Dauguva - Latvijos upė 86, 171, 300, 373, 
590, 595 

Deltuva - bažnytkaimis Vilkmergės vals- 
Ciuje (dab. Ukmergės raj.) u, 232, 773 

Didysis Naugardas > Naugardas 

Didžkaimis (Dickaimis) — kaimas Betyga- 
los valsčiuje Raseinių apskr. 276 

Dievytis (Dyvytis) - ežeras 4 km. į pietus 
nuo Laukuvos 

Dievytis (Dyvytis) - kalnas pietiniame 
Dievyčio ežero krante 659 

Diliškiai - kaimas Rokiškio valsčiuje 457 

Dyvičio kalnas > Dievytis - kalnas 658 

Dyvitis > Dievytis 

Dobravalé (Dobrovolé) - kaimas Kreke- 
navos valsčiuje Panevėžio apskr. 649, 
650 

Dotnuva - miestelis Kėdainių apskr. 8, 
182, 254, 286, 

Druskių ežeras ^ Ruškio ežeras 


Dubysa - upė 40, 46, 48, 248, 258, 259, 
261, 264, 278, 281, 287, 295, 382, 463, 
470, 517, 520-522, 544, 648, 650, 737, 
738, 739, 798, 800 


E 


Eiriogala — Ariogala 
Europa 19, 128, 162, 198, 360, 418, 582, 
604, 619, 761, 766, 770, 792 


F 


Filadelfija - miestas JAV n, n9- 121, 232, 
778 

Florencija (Firenze) - miestas Italijoje 78, 
763, 766 

Fonteneblo (pranc. Fontainebleau) - 
miestas netoli Paryžiaus Prancūzijoje 
178 

Fribūras (pranc. Fribourg; vok. Friburg) - 
miestas Šveicarijoje 7, 66, 157, 764, 790 

Friburgas — Fribūras 


G 


Gand (pranc.) > Gentas 

Gandrinė - kalnas Pavandenės apylinkėse 
575 

Gandų kalnelis - kalnas pietiniame Die- 
vyčio ežero 659 

Gargždai - miestas Kretingos apskr. 227, 
543, 590, 782, 792, 794 

Garšviai - kaimas Najamiesčio valsčiuje 
Panevėžio apskr. 384 

Gaudkalnis - kalnas Biržulio ežero ryti- 
nėje pakrantėje 575 

Gentas (Gand) - miestas Belgijoje 178, 179 

Gylio ežeras > Gilius (Gilis) 

Gilius (Gilis) - ežeras prie Tolučių kaimo 
Tytuvėnų valsčiuje 577 

Ginteliškės (dab. Gintališkės) - bažnyt- 
kaimis Platelių valsčiuje Kretingos 
apskr. 16 

Girdžiai - bažnytkaimis Jurbarko valsčiu- 
je Raseinių apskr. 439 

Girgždūtė (Girgždutė) - kalnas 9 km. į 
pietryčius nuo Varnių 575 

Girkalnis - miestelis Girkalnio valsčiuje 
Raseinių apskr. 248, 476, 788 

Giruliai - Klaipėdos miesto raj. 595 

Gludas - ežeras netoli Varnių 575 

Grenoblis (pranc. Grenoble) - miestas 
Prancūzijoje 8, 178, 281 

Grinkai — kaimas Krekenavos valsčiuje 
Panevėžio apskr. 391 

Gruzdžiai - miestelis Šiaulių apskr. 10, 
221-223 

Gruzija 273, 583 

Gūšra (Milvydo ežeras) — ežeras netoli 
Varnių 575 

Gūšra - kalva šalia Gūšros ežero 575 


I 


Iciūnai - kaimas Krekenavos valsčiuje Pa- 
nevėžio apskr. 391 

Irlandija — Airija 

Italija 72, 78, 79, 81, 106, 187, 230, 231, 
238, 303, 307, 560, 660, 739, 743, 796, 
797-799, 801 

Iževskas - miestas Rusijoje 514 


J 


Janapolė - bažnytkaimis Varnių valsčiuje 
Telšių apskr. 574 

JAV (Amerika) 19, 97, 119-121, 157, 187, 194, 
423, 465, 473, 589, 609, 614, 618, 639, 
705, 708, 761, 762, 764, 766, 769—775, 
780, 780, 782-786, 789-797, 801 

Jelgava (iki 1917 m. Mintauja, latv. Mita- 
va) - miestas Latvijoje 10, 189, 211, 212, 
593, 599, 601, 775 

Jeruzalé - Artimuju Rytu miestas 129 

Joniškėlis - miestelis Biržų-Pasvalio 
apskr. 663, 664, 800 

Josvainiai - miestelis Kėdainių valsčiuje 
Raseinių apskr. 455, 543, 800 

Juan les Pins (pranc. Juan-les-Pins) - ku- 
rortinis miestelis Pietų Prancūzijoje 
prie Viduržemio jūros 171 

Judrėnai - bažnytkaimis Kvėdarnos vals- 
čiuje Tauragės apskr. 8, 172, 173 

Juodoji jūra 58, 219, 797 

Jurbarkas 10, 119, 120, 388, 439, 557, 733, 
763, 764, 777, 799, 801 

Jūrmala (Majorenhof (rus. Maiopeu- 
rody*) - kurortinis miestas Latvijoje 
5, 58, 59 


K 


Kačerginė - vasarvietė Zapyškio valsčiuje 
Kauno apskr. 249, 284, 286, 649, 650 

Kaltinėnai - miestelis Tauragės apskr. 30, 
107, 108, 109, 112, 398, 399, 503, 542, 
658, 769, 773, 782 

Kamajai - miestelis Rokiskio apskr. 444, 
486, 771, 774, 798 

Kapliai - kaimas Viduklės valsčiuje Rasei- 
nių apskr. 276, 280, 481, 486 

Kapris — sala šalia Italijos 538 

Karaliaučius 10, 11, 213, 226, 292, 668, 682, 
686, 687, 780, 784 

Karmėlava - miestelis Turžėnų valsčiuje 
Kauno apskr. 263, 268, 269, 500, 558 

Karmelo kalnas (Mount-Carmel, Pa., 
Pen.) — kalnas JAV, Pensilvanijos vals- 
tijoje 7, 127, 128 

Kašučiai - kaimas Darbėnų valsčiuje Kre- 
tingos apskr. 539, 540, 765 

Kaukazas - regionas tarp Juodosios ir 
Kaspijos jūrų 273, 718 

Kaunas (Kovno) 5-12, 14, 17, 21, 22, 24-30, 
32, 34-38, 40, 42, 60-67, 69-72, 74, 75, 
77, 79, 81, 83, 84, 89, 90, 92, 94-100, 
102, 105-108, 110-115 

117-127, 129, 132-134, 149, 156, 158-160, 
164, 167-169, 171-174, 176-178, 181, 184, 
186-194, 196, 197, 200-205, 208-218, 
220-222, 224-232, 234, 236-239, 246- 
249, 252, 254-258, 261-263, 265, 266, 
268-270, 273, 274, 277, 278, 280, 282, 
284-286, 289-295, 297, 298, 300-303, 
309, 311-313, 321, 324, 327, 330-332, 335, 
338, 341, 344-346 , 348-353, 355, 360- 
362, 364, 371-379, 381, 382, 384, 389, 
392, 393, 395, 396, 400, 406, 409-414, 
419, 420, 422, 430, 432, 435, 4407443, 
445, 446, 448, 453, 455, 457, 463, 464, 
467, 469, 470-472, 474, 476-482, 


486-489, 492, 494, 498-500, 502, 504, 
506, 509, 511 — 515, 521, 528, 529, 533, 
535, 530, 538, 539, 542, 543, 549, 552, 
553, 555-557. 565, 570-572, 574, 570, 
578-581, 583-586, 587, 590, 592, 593, 
599, 616-618, 622 — 624, 62-630, 632, 
634, 635, 637, 638, 640-645, 647, 648, 
650-653, 655, 657—659, 661, 662, 671, 
679-683, 687-689, 694, 699, 702, 704, 
705, 707-709, 712-715, 724, 723-729, 
731-733. 736—739, 742-745, 750, 752, 


753; 755, 795, 797-801 
Kavalniškės - Kavalniškių kaimas Molėtų 


valsčiuje Utenos apsk. 459 

Kekuliai - kalnas Pavandenės apylinkėse 
24, 27, 35, 97, 247, 282, 285, 295, 575 

Kijevas, 764 

Kinija 72 

Kionigsė (vok. Schonau-am-Konigssee) — 
kurortinė vietovė Vokietijoje prie to 
paties pavadinimo ežero Alpėse 10, 
209 

Klaipėda 8, 31, 108, 109, 169, 170, 173, 176, 
182, 396, 493, 551, 578, 593, 595, 735, 
736, 762, 787, 790, 796 

Knabė (Knebė) - kalnas Pavandenės apy- 
linkėse 575 

Krakės - miestelis Kėdainių apskr. 243 

Kražiai - miestelis Raseinių apskr. 542, 
551, 690, 769, 786, 791 

Krekenava - miestelis Panevėžio apskr. 107, 
108, 165, 332, 341-344, , 349, 352, 360, 
373. 374, 382-384, 386, 387, 390, 444, 
446, 451, 455, 535, 547, 579, 580, 582, 
769, 773, 778, 786, 700, 796, 798-800 

Kremona - miestas Italijoje 761, 769 


Kretinga 102, 117, 205, 293, 539, 556, 557, - 


765, 796 

Kretkampis - kaimas Lekėčių valsčiuje 
Šakių apskr. 667 

Krymas - Juodosios jūros pusiasalis 650 

Krokuva 67, 76, 244 

Kursiten — Kuršas 

Kuršas (vok. Kursiten, latv. Kurzame) - 
Latvijos etniné sritis 686, 792, 799 

Kuršėnai — miestas Šiaulių apskr. 573 


L 


Lapkalnis - kalnas Pavandenės apylinkė- 
se 575 

Latvija 9, 189, 352, 353, 450, 796, 797, 799 

Lauksoda - miestelis Žarėnų valsčiuje 
Telšių apskr. 736, 768 

Laukuva - miestelis Šilalės valsčiuje Tau- 
ragės apskr. 658, 796 

Lavičė — Lovičius 

Lazdynėliai (vok. Lasdinehlen, dab. ne- 
egzistuoja) - kaimas Rytų Prūsijoje 
netoli Gumbinės (dab. Gusevo, Kali- 
ningrado sritis) 666, 668 

Lazuri - grota su požeminiu ežeru Italijo- 
je, netoli Neapolio 660 

Leipcigas - miestas Vokietijoje 664 

Lėkiai — kaimas Švėkšnos valsčiuje Taura- 
gės apskr. 243 

Lenkija 49, 81, 286, 402, 582, 591, 61, 702, 
761, 763-756, 771 773, 782, 785, 787, 
794, 797-799 

Levenas (pranc. Louvain) - miestas Belgi- 
joje 8, 180, 181 

Libava — Liepoja 

Liepoja [Libava] (vok. Libau, rus. /lu6a- 
Ba) - miestas vakarų Latvijoje prie 
Baltijos jūros 18, 44, 590, 618 

Lietuva 17, 22, 24, 27-29, 33, 34, 36, 37, 39, 
46, 48, 49, 50, 60, 70, 73, 74, 78-80, 82- 
84, 86, 91, 92, 96, 106, 107, 109, 118, 119, 
121, 125, 129, 155-167, 173, 181, 193-195, 
197, 202, 209-212, 217, 218, 220, 223, 226, 
232, 233, 237, 244, 252, 256, 264, 271, 
272, 279, 281, 283-285, 287, 289, 290, 
291-296, 298-300, 304, 306, 308, 309, 
318, 321, 325, 329, 331-333, 340, 342, 351, 
354, 360, 367, 373-377, 379, 380, 382, 
387, 388, 392, 395, 397, 398, 401-403, 
406-408, 412-414, 416, 417, 420, 422, 
424, 429, 431, 432, 434, 435, 441, 444, 
447, 448, 453, 456, 463, 469, 470, 474, 
476, 785, 789, 792, 494, 497, 499, 503, 
513, 514—516, 523, 528, 530, 532, 533, 538, 
541, 560, 561, 561, 565, 566, 574, 577, 
579, 580, 582, 585, 586, 587-591, 594, 
598, 599, 602, 603-605, 607, 611, 614, 

618, 621, 626, 628, 629, 630, 634, 639, 
642, 643, 647, 648, 650-652, 654, 655, 
658, 661, 665, 666, 678, 681, 683, 687, 
688, 691, 692, 696, 701, 702, 706, 708, 
710, 711, 715, 718-720, 723, 728, 731, 732, 
735, 739, 741, 743, 744. 746, 748—750, 
755, 761-763, 766, 767, 769, 770—773, 
775. 779, 781-785, 787, 789, 791, 793 

Lygumai - Šiaulių apskr. 7, 168 

Linkuva - miestelis Šiaulių apskr. 661 

Liublinas - miestas Lenkijoje 81, 771 

Livonija 686 

Livornas - miestas Italijoje 660 

Londonas 629 

Lovičius [Lavičė] (lenk. Eowicz) - mies- 
telis Lenkijoje, Lodzės vaivadijoje 77 

Luknė - upė, Dubysos kairysis intakas 244, 
245, 250, 258, 259, 201, 274, 277, 278 

Lūkstas - ežeras netoli Varnių 575 


M 


Mairiškiai - kaimas Krekenavos valsčiuje 
Panevėžio apskr. 385 

Malburgas > Marienburgas 

Marienburgas (vok. Marienburg, lenk. 
Malbork) - miestelis ir kryžiuočių pi- 
lis dab. Lenkijos teritorijoje 86 

Marijampolė 9, 187, 196, 687, 749, 766, 
73 

Marvelė - Kauno miesto raj. 492 

Maskva [Maksva] 52, 78, 105, 443, 686, 
71-713, 718, 767 

Maskvitai - kaimas Betygalos valsčiuje 
Raseinių apskr. 481 

Medainė (Medainis) - ežeras netoli Var- 
nių 575 

Medvėgalio kalnas — piliakalnis 15 km. į 
pietryčius nuo Varnių 546 

Mentonas (pranc. Menton) - miestas 
Prancūzijoje, Provanse regione 1, 238 

Meškuičiai - miestelis Meškuičių valsčiu- 
je Šiaulių apskr. 542 

Minskas 69, 543 

Mintauja —> Liepoja 

Mississauga - Toronto (Kanada) prie- 
miestis 573 

Miunsteris (vok. Mūnster) - miestas Vo- 
kietijoje 9, 194 

Mogiliavas [Mohilev] (Mogiliovas) - 
miestas Baltarusijoje 296, 318, 591, 
774, 775, 778, 780, 785 

Mohilevas > Mogiliavas 

Mokieraitis > Moteraitis 

Moletai 408, 776, 781 

Molodećnas - miestas Baltarusijoje 109 

Monrealis - miestas Kanadoje 50 

Moteraitis [Mokieraitis] - piliakalnis ne- 
toli Pavandenės Šiaulių apskr. 546, 
575 

Mučiūnai - kaimas Krekenavos valsčiuje 
Panevėžio apskr. 387, 388-391 

Mürai - kaimas Šiaulėnų valsčiuje Radvi- 
liškio apskr. 7, 158 


N 


Naugardas - miestas Rusijoje 686 

Naugardukas [Novogrudkas] - miestas 
Baltarusijoje 69 

Neapolis - miestas Italijoje 78, 81, 538, 
660 

Nemirseta (vok. Nimmersatt) - pietuose 
esanti Palangos miesto dalis 584 

Nemunas 40, 48, 49, 75, 195, 266, 268, 
303, 338-340, 354, 355, 382, 384, 388, 
411, 417, 422, 452, 466, 469, 472, 484, 
492, 509, 515, 517, 526, 555, 567, 586, 
587, 598, 629, 649, 653, 654, 673, 709, 
737, 738, 754, 799, 800 

Neris 264, 329 

Neva - upė Rusijoje, tekanti per Sank Pe- 
terburgą 59 

Nevėžis 332, 335, 340, 342, 352, 383, 384, 
387, 388, 390, 391, 41, 412, 547, 578, 
580, 583 

Nica - kurortinis miestelis Prancūzijoje 
11, 171, 232 

Niujorkas (New York) 128, 193, 795 

Norkūnai - kaimas Leipalingio valsčiuje 
Seinų apskr. 445 

Novgorodas —> Naugardas 


O 


Odesa — miestas Ukrainoje 58, 723 
Olandija [Golandija] 160, 195, 800 


P 


Pabaiskas — miestelis Vilkmergės apskr., 
dab. Ukmergės raj. 571, 800 

Paberžė - bažnytkaimis Surviliškio vals- 
čiuje Kėdainių apskr. 385 

Padubysis - kelias pelei Dubysos upę 455 

Pagelažė - kaimas Aukštadvario valsčiuje 
Trakų apskr. 308 

Pagryžuvys - dvaras Tytavėnų (Tytuvėnų) 
valsčiuje Raseinių apskr. 564 

Pajstrys - kaimas Panevėžio apskr. 592 

Palanga (lenk. Połąg) 6-9, u, 30, 65, 
99-104, 112, 119, 122, 124, 131-133, 135, 
142, 148, 149, 151, 170—172, 189, 199, 200, 
225-228, 235, 238, 249, 257, 330, 338, 
345, 351, 352, 390, 396, 404, 405, 434, 
436, 485, 503, 504, 530, 531, 544, 548, 
549, 551, 552, 555-557, 560-562, 584, 
590, 593-595, 597, 599, 601, 602, 605, 
607, 609, 6u, 612, 616, 617, 623, 628, 
670, 671, 675, 678, 688, 690, 695, 704, 
706, 709, 734, 761, 762, 774, 782, 787, 
789, 791-793, 798, 799 

Pandėlys (Pandėlis) - miestelis Rokiškio 
apskr. 395 

Panemunė - Kauno rajonas 173, 765 

Panemunėlis - miestelis Rokiškio apskr. 
382, 393, 444, 457, 488, 532, 534» 535; 
537, 539, 540, 765, 795 

Panevćżys 109, 165, 254, 300, 335, 336, 


341-344, 349, 353, 360, 365, 371-374, . 


379, 382-384, 391, 394, 413, 421, 444, 
450, 457, 460, 464, 472, 474, 521, 524, 
578-580, 619, 622, 628, 638, 639, 687, 
762, 767, 768,781, 782, 788, 791, 792 

Paryžius 8, 26, 59, 60, 78, 177, 178, 184- 
186, 204, 367, 742, 763, 796 

Pasandravys - ? valsčiuje kaimas Raseinių 
apskr. 244-246, 250—252, 258, 273, 274, 
295, 737; 799 

Pasvalys 116, 371, 470, 634, 792 


Pašilė - kaimas Kamajų valsčiuje Radvi- 
liškio apskr. 486 

Pavandenė - bažnytkaimis Varnių vals- 
čiuje Telšių apskr. 

Pavandenio kalnai - Pavandenės apy- 
linkių kalvos 546, 574, 575, 785, 795, 
796-801 

Pažvirintys - kaimas Betygalos valsčiuje 
Raseinių apskr. 48, 50 

Pikčiūnai - kaimas Betygalos valsčiuje 
Raseinių apskr. 481 

Piontnica - kaimas Lenkijoje, Lomžos 
vaivadijoje 128, 761 

Piteris > Sankt Peterburgas 

Plungė 215, 298, 451, 690, 781, 790 

Preila - gyvenvietė Kuršių nerijoje 551 

Prūsija - prūsų tautos teritorija, vėliau — 
vokiečių įkurta valstybė 686, 773, 774, 
797 

Pskovas - miestas (buv. kunigaikštystė) 
Rusijos šiaurėje 686 


R 


Ragainė (nuo 1946 - Niemanas, rus. 
Heman) - miestas prie Nemuno 773 
Raginėnų piliakalnis - piliakalnis Pakal- 
niškių apylinkėje Radviliškio raj. 581 
Rainiai - kaimas Telšių valsčiuje Telšių 
apskr. 574 , 

Rambynas - kalnas Zemaitijoje 8, 173 

Ramygala - miestelis Ramygalos valsčiu- 
je Panevėžio apskr. 342, 349, 579, 767, 
777 

Rapalas - kurortinis miestelis Italijoje n, 
230 

Raseiniai - miestas 31, 50, 52, 106, 107, 
177, 252, 264, 270, 276, 280, 281, 429, 
463, 470, 482, 484, 502, 515, 520-522, 
532, 544, 564, 593, 648, 650, 738, 739, 
749-751, 762, 764, 766, 767, 769, 772, 
774, 788, 791 

Raudondvaris 340, 411 

Rąžė — pro Palangą tekantis upelis 61 

Retkalnis - miškelis Dubysos kairiajame 
šlaite 278 

Riazané - miestas Rusijoje 342 

Ryga 9, 11, 170, 171, 228, 229, 189, 248, 257, 
299, 352, 353, 373, 548, 595, 790 

Rokiškis 445, 446, 464, 486, 532, 537, 767, 
782 

Roma (Rymas) 7, 9-1, 23, 26, 33, 58, 78, 
81, 110, 112, 114, 125, 126, 169, 190-192, 
201, 213, 224, 229, 277, 299, 332, 379, 
398, 402,403, 504, 538, 540, 603, 608, 
637, 681, 702, 773, 755, 776, 786 

Rudelis - kalva netoli Satrijos kalno 575 

Rudžiai - kaimas Krekenavos valsčiuje 
Panevėžio apskr. 383 

Rumunija 444 

Rusija (ang. Russia, pranc. Russie) 62, 76, 
81, 105, 126, 133, 174, 291, 293, 294, 298, 
300, 302, 304, 312, 318, 332, 335, 341, 
360, 372, 374, 376, 382, 443, 444, 514, 
515, 591, 611, 644, 700, 702, 704, 714, 
761, 763, 770, 774, 780, 782, 787, 792, 
793, 795, 796, 798-801 

Ruškis - ežeras Rietavo valsčiuje, apie 3 
km į šiaurės rytus nuo Tverų 713 


S 


Sakelynė - dvaras šalia Pavandenės Var- 
nių valsčiuje Telšių apskr. 575 

San Remas - miestas Italijoje 231 

Sandrava - upelis šalia Pasandravio 245, 
252, 258, 444, 472, 481 

Sankt-Peterburgas (Petrogradas, Peterbur- 
gas, Petrapilis, Petropilis, rus. Cauxr- 
Ilerepóypr, C. Ilerepóypr) 5-7, 12, 24- 
28, 31, 35, 36, 41, 45, 51, 53, 57-74, 73-76, 
77, 79, 80-84, 89, 91, 97, 105, 106, 128, 
129, 155, 248, 257, 290, 293-296, 298, 
299, 302, 310-312, 322, 323, 328, 335, 
338, 343, 425, 450, 454, 455, 478, 480, 
489, 490, 586, 623, 624, 641, 642, 648, 
650, 682, 683, 686, 751, 779, 799, 800 

Sarajevas - miestas Serbijoje 360 

Sasykolis - kaimas Astrachanės guberni- 
joje Rusijoje 746 

Saudininkai - kaimas Kelmės valsčiuje 
Raseinių apskr. 455 

Sautampton - Anglijos uostas prie La 
Manšo sąsiaurio 9, 193 

Seinai - miestas dabartinės Lenkijos teri- 
torijoje 66, 93, 97, 298, 761, 762, 765, 
773 

Serbija 360, 783, 799 

Seredžius - miestelis Seredžiaus valsčiuje 
Kauno apskr. 40, 737, 738, 740 

Sibiras 36, 257, 259, 284, 291, 466, 762, 
774; 785, 788, 795, 

Skaistgiris (Skaistgiriai) - miestelis Joniš- 
kio valsčiuje Panevėžio apskr. 444 
Skaistkalnis - kaimas (ir dvaras) Suba- 
čiaus valsčiuje Panevėžio apskr. 547 
Skapiškis - bažnytkaimis Kupiškio apskr. 

7, 107, 168, 659-661 

Skiemonys (Skiomenys, Skemonys) - 
mietelis Anykščių valsčiuje Utenos 
apskr. 11, 233 

Skiomenys — Skiemonys 

Skirsnemuné - miestelis Jurbarko vals- 
čiuje Raseinių apskr. 439 

Sklepkalnis - kalnas Pavandenės apylin- 
kėse 575 

Slabada - vietovė su malūnu Krekenavos 
valsčiuje Panevėžio apskr. 389 

Smėlynė - bažnytkaimis šalia Panevėžio 
457 

Smolenskas — miestas Rusijoje 331, 457, 771 

Sprūdės kalnas - piliakalnis netoli Pavan- 
denės 575 

Srautas - kaimas Betygalos valsčiuje Ra- 
seinių apskr. 251, 255, 275, 276, 481 

Starkalnis - kalnas Pavandenės apylinkė- 
se 575 

Stervas (Sterva) - ežeras netoli Varnių 575 

Subačius - miestelis Panevėžio apskr. 
365, 370 g 

Sudargas - kaimas Šakių valsčiuje, kairia- 
jame Nemuno krante 439 

Suomija 305, 306, 761 

Surdegis - miestelis Anykščių valsčiuje 
Panevėžio apskr. 365 

Suvalkija 371 

Svėdasai - miestelis Rokiškio apskr. 444 

Sviliai - kaimas Josvainių valsčiuje Kėdai- 
nių apskr. 367 


= 


S 

Šakiai 329 

Šambalionių — kaimas Krekenavos vals- 
Čiuje Panevėžio apskr. 391 

Šančiai - Kauno miesto raj. 224, 378, 379, 
690 

Šatrija - kalnas į pietryčius nuo Luokės 31, 

264, 575, 690, 799 

Šaukėnai - bažnytkaimis Tauragės apskr. 
243, 765, 774 

Šešupė 48, 195, 304, 384, 388, 406, 515, 

.. 526, 544, 590, 739, 791 

Šiauliai 352, 501, 541, 542, 618, 634, 661, 

_ 734 769, 776, 780, 784, 792 

Šikštonys - kaimas Joniškėlio valsčiuje 
Biržų-Pasvalio apskr. 

Šiluva (Šilava, Šidlava) - miestelis Rasei- 
nių apskr. 187, 247, 282, 367, 454, 481, 
578, 785, 792 

Šimonys - miestelis Šimonių valsčiuje Pa- 
nevėžio apskr. 443 

Svedija 332, 374, 376, 790 

Sveicarija 26, 27, 60, 217, 257, 290, 333, 
376, 502, 523, 526, 628, 660, 788 

ventoji - Upė 114 


T 


Taškentas - miestas Uzbekijoje 63, 67, 69 

Tauragė 10, 214, 215, 470, 793 

Tauragnai 767 

Telšiai 37, 38, 98, 118, 205, 206, 379, 398, 
400, 592, 690, 714, 753, 775, 777, 782, 
789 

Teneniai - Girininkų (Tenenių) kaimas 


Naumiesčio valsčiuje Tauragės apskr. ` 


9, 205-208 

Teriokai (suom. Terijoki, dab. Zeleno- 
gorskas, rus. 3eneHordpck) - miestas 
Rusijos šiaurėje 305 

Tilžė (vok. Tilsit, dab. Sovetskas, rus. 
CoBeTck ) 27, 89, 291-294, 388, 740 

Tirkšliai - miestelis Mažeikių apskr. 10, 
108, 215, 782 

Tytuvėnai (Tytavėnai) - miestas Raseinių 
apskr. 10, 165, 187, 218, 219, 243, 268, 


283, 345, 399, 443, 446, 455, 484, 486, 
499, 504, 564, 572, 573, 576-578, 690, 
704, 705, 762, 771, 772, 777 
Torontas - miestas Kanadoje 573, 798 
Trakai 287, 288, 406, 443, 510, 515, 517, 


569, 680, 739  — 
Tryškiai - miestelis Šiaulių apskr. 108, 
329 


Troškūnai - miestelis Panevėžio apskr. 
99, 254, 341, 350, 361, 365, 366, 368, 
382, 457, 641 

Tunė (dan. Tune) - miestas Danijoje ne- 
toli Kopenhagos 8, 183 

T[i]ursevas — Teriokai 

Tverai —miestelis Telšių apskr. 9, 204- 
206, 208, 455, 541, 710, 712, 714, 715, 
720, 765, 793, 799 

Tveré (Tveris) - miestas (buv. kunigaikš- 
tystė) Rusijos šiaurėje 68, 686, 793 


U 


Ugioniai - bažnytkaimis Betygalos vals- 
čiuje Raseinių apskr. 48, 129, 773 

Ukmergė 460, 461, 571 

Upytė - bažnytkaimis Naujamiesčio vals- 
čiuje Panevėžio apskr. 343, 382, 579, 
765 

Utena 233, 630, 790 

Užliaušiai - kaimas Krekenavos valsčiuje 
Panevėžio apskr. 391 

Ustronė - kaimas Panevėžio apskr. 384 


V 


Vabalninkas - miestelis Vabalninko vals- 
čiuje „Biržų-Pasvalio apskr. 360, 371, 


373 

Vadakčiukai (Vadaktėliai) - bažnytkai- 
mis Naujamiesčio valsčiuje Panevėžio 
apskr. 384 

Vaitkūnų kaimas - Pabaisko valsčius 
Ukmergės apskr. 571 

Valkenburgas - miestas Olandijoje 7, 9, 
159, 160, 195 

Varnakalnis - kalva Krekenavos apylinkė- 
se 352 

Varniai 18, 293, 783, 791, 792, 795, 796, 
798, 800 

Varšuva (lenk. Warszawa) 132, 135, 139, 
144, 149-155, 331, 340, 402, 766, 784 

Vasilijaus sala (rus. BacHnbeBCKMH ocr- 
pos) - Sankt Peterburgo miesto raj. 
47, 59 

Vašuokėnai (Vašakėnai) - bažnytkaimis 
Troškūnų valsčiuje Panevėžio apskr. 
37, 99, 254, 332, 341, 350, 360-362, 
364-366, 368-372, 375, 381, 382, 443, 
457, 479, 579, 641, 642 

Vatikanas 26, 190, 191, 213, 379, 380, 402, 
530, 565, 720, 755, 786 

Veliuona - miestelis Kauno apskr. 404, 
586, 769 

Veseluvka (Linksmakalnis) - viena iš 
Aleksoto kalvų šalia Kauno 354 

Vertimai - kaimas Jurbarko valsčiuje Ra- 
seinių apskr. 440, 779 

Vezuvijus - ugnikalnis Italijoje 538 

Viatka - upė Rusijoje 514 

Viduklė - arba miestelis Raseinių apskr. 
455, 484, 486, 771 

Vidžiai (Vydžiai) - miestelis Baltarusijoje 
393, 394 

Viekšniai - miestelis Mažeikių apskr. 6, 
107, 165, 455, 791 

Viena (Wiedeń) - Austrijos sostinė 78 

Vievis - miestelis Vievio valsčiuje Trakų 
apskr. 736 

Vilkaviškis 8, 186, 766 

Vilkija - miestelis Kauno apskr. 586, 766 

Vilnius 21-23, 25-29, 31, 48, 50, 56-58, 64, 
73» 75» 77» 79, 82, 85, 91-99, 109, 10, 
125, 126, 162, 164-166, 195, 206, 243, 
248, 250, 256, 271, 296, 298, 305, 308, 
310, 312, 333, 344, 376, 391, 406, 442, 
449, 457, 463, 469, 477, 510, 514, 515, 

517, 526, 539, 557, 562, 563, 566, 569, 
575, 570, 582-584, 618, 650, 652, 653, 
658, 659, 662, 666, 675, 676, 692, 733, 
730, 739, 746—748, 751, 755, 756, 765, 
767, 769, 774, 775, 778-781, 783, 784, 
787, 788, 790—794 

Vyšnynas - kalnas Pavandenės apylinkėse 
575 

Vokietija 33, 11, 119, 158, 188, 202, 209, 
220, 221, 227, 236, 333, 360, 376, 448, 
508, 536, 537, 642, 773, 774. 795, 797 

Voronežas - miestas Rusijoje 782 


W 


Waterbury - miestas JAV Konektikuto 
valstijoje 618 


Z 


Zapyškis — miestelis Kauno apskr. 586, 


587, 766, 797 
Zarasai 536 


Y 


Z 


Žagarė - miestas Raseinių apskr. 287, 771, 
782, 784 

Žaliakalnis - Kauno miesto raj. 125, 687, 
731 

Žarėnai - miestelis Žarėnų valsčiuje Tel- 

? šių apskr. 634, 777 

Zasino (Žąsūgalos) kalnas 575 

Žemaitija 113, 165, 494, 546, 658, 659, 690, 
713, 763, 705, 784, 791, 799 

Žitomiras (Žytomyras) - miestas Ukrai- 
noje 299 

Žvingiai - miestelis Vainuto valsčiuje 
Tauragės apskr. 229, 230, 773 

Maironio laiškelis knygyno Vilniuje savininkui 
Jurgiui Šlapeliui, 1913 metai (MLLM ER 17043) 

Maironio laiškas iš Vokietijos seseriai Marcelei Mačiulytei, 
1928 rugpjūčio 13 d. (MLLM inv. Nr. 9435) 

Maironio atvirlaiškis Apolonijai Petkaitei, 1930 vasario 7 d. 


(užrašas fotografijos kitoje pusėje) 

Sesers Kotrynos Lipčienės laiškas Maironiui, 
1906 sausio 30 d. (17036/ MLLM ER2 5556/75) 

Kunigo Vincento Aleksandravičiaus atvirlaiškis Maironiui, 
1907 spalio 2 d. (MLLM ER2 5556/65) 

Kunigo Juozo Gudzinsko laiškas Maironiui, 
1909 sausio 12 d. (MLLM ER2 17040) 

Lauros Walewskos laiškas Maironiui iš Varšuvos, 1910 vasario 23, 
(lenkų k., raudonai pabraukta Maironio) (MLLM ER2 3339) 

Kunigo Kazimiero Prapuolenio laiškas Maironiui apie 1920 metus 


(MLLM ER2 17046) 

Kunigo Kazimiero 
Genio atvirlaiśkis 
Maironiui iś Vokietijos 
kurortinio miestelio 
Bad Kisingenas, 

1921 birželio u d. 
(MLLM ER2 5556/27) 


Kauno verslininko Iljos Arbitblato 
sveikinimo atvirlaiškis Maironiui, 
1924 sausio 1 d. (MLLM ER2 5556/63) 


4 


J. A. Kunki: 


" 
g! 


"TU d E 
AK nas ? 


sa f. P Mm "= E. ? 
26 f, den ja Muros erre api 
f Lia lauo ra,“ f | P 


lava. Linai RAR (2) 


; EF 
a nd Fauna 
pn. 7 © PAT 
) E 


Kunigo Pranciškaus Venckaus atvirlaiškis Maironiui i$ Romos, 
1925 spalio 19 d. (MLLM 5556/28) 

Sūnėno Mikalojaus Lipčiaus atvirlaiškis Maironiui, 1925 m. spalis 


(MLLM ER2 5556/77) 

atvirlaiškis Maironiui, 
1925 lapkričio 21 d. 
(MLLM ER2 5556/21) 

Kunigo Juozapo Skvirecko 
atvirlaiśkis Maironiui iš Romos, 
1925 gruodžio 28 d. 


(MLLM ER2 5556/32) 

Kunigo Aleksandro Grigaičio rašytas 
kolektyvinis sveikinimas Maironiui, 
1927 liepos 27 d. (MLLM ER2 5556/86) 

Kunigo Kazimiero Jasėno 
atvirlaiškis Maironiui iš 
Jelgavos, 1927 rugpjūčio 26 d. 
(MLLM ER2 5556/62) 

Anton Meibye, Meerezein: 
Veriag von E. A. Scemann in api. Nr.216 


Sūnėno Stasio Lipčiaus atvirlaiškis 
Maironiui 1928 balandžio 5 d. 
(MLLM ER2 5556/74) 


Kunigo Kazimiero 
Paltaroko atvirlaiškis 
Maironiui, 

1928 balandžio 22 d. 
(MLLM ER2 5556/12) 

Kunigo Prano Penkausko ir kitų atvirlaiškis Maironiui 1928 rugpjūčio 26 d. 
(MLLM ER2 5556/39) 

Kunigo Juozo Budriko atvirlaiškis Maironiui, 1929 vasario 29 d. 
(MLLM ER2 5556/9) 

Ksaveros Žilinskienės atvirlaiškis 
Maironiui iš San Remo, 

1929 lapkričio 12 d. 

(MLLM ER2 5556/45) 


"hit 
ZUA 
4 y 
ebrauch 
kommen 


die d 
mals ermig- M m i 
"hon vob - kom Mati 
immér 


schl. _Vma : 


t, Harn-Móaden, —— 


HOQ 
+ 
o 


r 5 


3,00 

m.fliess.Was sser, 
voller, bester Verp 
bekommen können. 

Ihrer geschätzten 
Antwort mit Interesse enté 
gegensehend, zeichne ich 
mit vorzüglicher Hochachtl 


[o] 


H u 
© 

3 

c 

B 
[TT 


" 
S 
2 


Plaum 


* ^ > 
Fotoglans. a PM 
x, 


Vokiečių Schaefer šeimos, turėjusios sanatoriją Bad Wildungene, atvirlaiškis 
Maironiui, 1930 birželio 30 d. (MLLM ER2 5556/113) 

Onos Balčiūnienės atvirlaiškis Maironiui iš Palangos, 1931 liepos 6 d. 
(MLLM ER2 5556/41) 


Kunigo Antano 
Jančiausko atvirlaiškis 
Maironiui, 

1932 kovo 26 d. 

(MLLM ER25556/71) 

